
CUVÂNT ÎNAINTE 


A n trecutul istoric al vieţii noastre monahale, cultura şi arta au 


] constat din traduceri din operele Sfinţilor Părinți, cărți de învăţă- 
tură şi zidire sufletească. Popularizarea lor s-a făcut la început pe 
calea manuscriselor (mai târziu a tipografiei) şi prin pictarea de sfinte icoane, 
„cărţi” de teologie pe înţelesul fiecărui bun creştin. În domeniul cântărilor 
bisericeşti monahii noştri nu au fost atât copiatori ale unor cântări bisericeşti 
din țările vecine ortodoxe ci au întocmit ei înşişi cântări în duhul învățăturii 
Sfintei noastre Ortodoxii cu o contribuţie proprie la îmbogățirea formulelor 
melodice care să ajute sufletul spre înălțarea lui întru propăşirea trăirii duhov- 
niceşti. Sfintele icoane zugrăvite pe pereţii bisericilor, pe lemn sau pe pânză 
aplicată pe lemn, brodate, sculptate sau lucrate în metal, constituie astăzi 
valori de patrimoniu național. 

Pentru a transmite mesajul, icoana are rostul ei şi anume acela de 
oglindire a vieţii de sfinţenie a persoanelor zugrăvite, al dematerializării şi 
transfigurării naturii. Flora, fauna şi relieful au nevoie ca meşterul iconar să 
trăiască o viață de cumpătare, de înfrânare, înduhovnicindu-se, sfințindu-şi 
viața prin împărtăşirea din harul Sfintelor Taine, îndeosebi împărtăşirea cu 
Trupul şi Sângele Mântuitorului nostru lisus Hristos. Prin statutul lor duhov- 
nicesc, monahii pot mai lesne să se pregătească sufleteşte pentru a picta o 
icoană şi chiar a traduce din operele Sfinţilor Părinţi, lucrare care cere nu nu- 
mai cunoştinţe în domeniul lingvistic ci şi o trăire duhovnicească, aşa cum a 
avut-o Sfântul Părinte care a scris cartea respectivă de învăţătură şi zidire 
sufletească. Frumosul artei bisericeşti nu aparține atât frumosului estetic, cât 
mai ales frumosului moral, frumosului virtuţilor creştineşti. Cultura cărții nu 
constă în înmagazinare de cunoştinţe în minte, ci în cunoştinţe de învățătură 
moral-duhovnicească, învăţătură cum să te lepezi de patimi, ca să se sălăş- 
luiască în tine Duhul Sfânt, Vistierul bunătăţilor şi Dătătorul de viaţă veşnică. 
Cultura promovată de mănăstirile noastre a fost o cultură a sufletului în 
primul rând şi apoi una a minții, a minții pentru a se înduhovnici şi nu pentru 
a se înălța prin îngâmfare, slavă deşartă. 

Cultura şi arta din mănăstirile noastre au fost create sub îndrumarea 
permanentă a învățăturii Sfintei noastre Ortodoxii privind desăvârşirea sufle- 
tească a omului. Purtând în chip tainic şi pecetea nevoinţelor duhovniceşti a 

meşterului operei, ea cucereşte sufletul; amintirea lor rămâne permanent nu 
numai în minte, ci şi, mai ales, în suflet, deoarece cultura şi arta noastră 
bisericească sunt percepute nu numai cu ochii trupului, ci, în primul rând, cu 
ochii sufletului, cu ochii chipului lui Dumnezeu din om care tinde spre desă- 
vârşire aşa cum doreşte cerbul apele izvoarelor. 

În perioada regimului comunist-ateu vizitatorii mănăstirilor veneau ca 
turişti şi se întorceau ca pelerini, creştini întăriți în credință, în adevărul şi 
frumuseţea sfintei noastre credinţe ortodoxe. 

În lăcaşurile monahale au fost create opere de cultură şi artă cu un 
specific al sufletului nostru, având ca model opere de referință aparținând ţă- 
rilor din familia noastră ortodoxă cu care am avut legături permanente, amin- 
tite în lucrarea de față. 

Specificul culturii şi artei noastre a însemnat o îmbogăţire a mijloa- 
celor de exprimare şi înțelegerea mesajului de sfințire a vieţii noastre; cultura 
şi arta din mănăstirile noastre au însemnat ceea ce Nicolae Iorga a numit 
pentru "Ţările Române „Bizanţ după Bizanţ”; au însemnat nu numai o conti- 
nuare a unei tradiţii de cultură şi artă, ci şi o nouă treaptă spre desăvârşirea 
fără de sfârşit în cele ale vieții de sfinţenie prin harisma culturii şi artei creş- 
tine şi naţionale, în acelaşi timp cultură şi artă care înseamnă slava şi cinstea 
poporului, a neamului nostru, care vor fi prezentate la sfârşitul veacurilor în 
faţa tronului de judecată a lui Dumnezeu (Apoc 21, 26). 

Binecuvântăm strădania alcătuitorilor şi ostenitorilor acestei lucrări 
prețioase pentru zidirea sufletească a celui care va citi aceste valoroase pagini! 


+PIMEN 


Fine 


ARHIEPISCOP AL SUCEVEI ȘI RĂDĂUȚILOR 


PREFAŢĂ 


ltimul volum al ghidului bibliografic dedicat istoriei monahis- 

mului ortodox reflectat în revistele bisericeşti din România, atât 

cele care încă se mai tipăresc, cât şi cele care, din varii motive, 
au încetat să mai fie publicate, acoperă o arie tematică extrem de interesantă: 
cultura şi arta în viața monahală. Astfel, de la arhitectura lăcaşurilor de cult 
ale unor mănăstiri, sunt trecute în revistă toate indicațiile bibliografice care se 
referă la pictura (exterioară şi interioară), icoane, gravuri, sculpturi, broderii, 
articole de orfevrărie, clopote, pomelnice şi alte însemnări, manuscrise şi 
tipărituri, traduceri ale Sfintei Scripturi în limba română, centre tipografice, 
şcolile monahale, relațiile cu Sfântul Munte Athos şi cu Bisericile Ortodoxe 
surori, relaţiile cu eterodocşii, relația dintre Biserică (în special reprezentanţii 
vieții monahale) şi Stat în Ţările Române, activitățile filantropice dezvoltate 
de diferite lavre monahale, precum şi indicarea unor documente inedite din 
Condicile Mitropoliilor din Ungrovlahia şi Moldova. 

Relaţia dintre cultură şi artă, pe de o parte, şi centrele monahale impor- 
tante de pe teritoriul României, pe de altă parte, este extrem de uşor de con- 
turat: până la organizarea României moderne începând din a doua jumătate a 
secolului al XIX-lea, lavrele monahale au fost cele care reușiseră să devină, 
după modelul clasic bizantin, adevărate şcoli de formare intelectuală. Aici 
erau preluate diverse curriculae şcolare, erau pregătiți copişti de manuscrise şi 
traducători, precum şi meşteri iconari, sculptori, etc. 

În mod cert, foarte multe dintre indicaţiile bibliografice incluse în acest 
volum vor completa informaţiile volumelor speciale dedicate culturii şi artei 
din mănăstirile României Mari, precum şi colecția Documenta Romaniae 
Hlistorica. Astfel, nu doar cei interesaţi de aceste direcții de cercetare din 
spațiul Bisericii vor fi îmbogățiți prin referinţele de primă mână furnizate de 
acest volum, dar în special toţi cercetătorii din zona istoriei laice care erau 
obişnuiţi până de curând să apeleze în exclusivitate la arhivele instituţiilor de 
Stat pentru documentare vor descoperi o bogată sursă de informare. 


De asemenea, efortul celor patru autori este vizibil. Aceeaşi împărțire 
judicioasă a materialul, aranjată în mod intuitiv, va ajuta pe orice cercetător 
ajuns în faţa acestui volum să descopere cu uşurinţă indicaţiile folositoare. 
Numărul relativ mare de publicaţii periodice consultate pentru alcătuirea 
acestui ghid bibliografic oferă senzaţia de exhaustivitate, ţinta oricărui 
cercetător pasionat. 

Mulţumim tuturor celor care s-au ostenit să ofere celor interesaţi un 
material necesar în vederea abordării oricărei teme dedicate culturii şi artei 
dezvoltate în relaţie cu mănăstirile româneşti. 


Bucureşti, 10 octombrie 2011 


I-A. T. 

I. STUDII ŞI MATERIALE DESPRE CULTURĂ 
ȘI ARTA LA NIVEL GENERAL 


*%** Odoarele vechi biserici”, în: Menirea Preotului VII (1896), 8, p. 1-3. 


Se aminteşte despre importanța conservării tuturor obiectelor vechi de cult 
bisericesc, acestea fiind păstrate fie în muzeul din Bucureşti, fie în diverse mănăstiri. 


*%*% „Din sfintele odoare luate la muzeul din Bucureşti, de pe la monastirile 
din Eparhia Râmnicului Noul Severin”, în: Cuvântul Adevărului V (1906), 15, 
p. 115-116. 


La Bucureşti, în 1902, a apărut o broşură în limba franceză intitulată „Arta 
religioasă la muzeul din Bucureşti”, de Jules Brun, cu o prefață de Gr. Tocilescu, în 
care sunt cuprinse toate obiectele de cult şi în special cărți bisericeşti, adunate de la 
mănăstirile Tismana, Cozia, Bistriţa, Horezu şi Brâncoveni. Se preia din broşură şi 
enumeră aceste sfinte odoare, ocupându-se doar de cărțile liturgice şi de rugăciune: 
„Evanghelia”, caligrafiată de mâna Sf. Nicodim de la Tismana — text slavon, pe per- 
gament, „Evanghelia” de la Sf. Dumitru din Galaţi, „Evanghelia slavonă” — manu- 
scris, pe hârtie daneză, dăruită Mănăstirii Bistriţa de jupânul Marcea, mare postelnic 
şi soţia sa Marga în vremea lui Neagoe Basarab, „Evanghelia” de la Horezu — text 
grecesc şi românesc, tipărită în Bucureşti, la 1693 în tipografia Sf. Mitropolii, „Litur- 
ghia” dăruită Mănăstirii Tismana de logofătul Matei, două „Evanghelii” de la Ho- 
rezu, „Cartea de rugăciuni” a lui Neagoe Basarab, „Evangheliile” imprimate în limba 
slavonă pe pergament. Se nu este finalizat. 


***, Din sfintele odoare luate la muzeul din Bucureşti, de pe la monastirile din Epar- 
hia Râmnicului Noul Severin”, în: Cuvântul Adevărului V (1906), 16, p. 125-126. 


Se continuă informaţiile preluate din broşura în limba franceză intitulată „Arta 
religioasă la muzeul din Bucureşti”, de Jules Brun, cu o prefaţă de Gr. Tocilescu, 
vorbind despre „Epitafe”, „Alte brodării şi strofe”, „Argintării”, titluri de odoare 
luate la muzeul din Bucureşti. 


*%*%_ „Din sfintele odoare luate la muzeul din Bucureşti, de pe la monastirile 
din Eparhia Râmnicului Noul Severin”, în: Cuvântul Adevărului V (1907), 17 
şi 18, p. 138-139. 


Se reproduc în continuare informaţii preluate din broşura în limba franceză 
intitulată „Arta religioasă la muzeul din Bucureşti”, de Jules Brun, cu o prefaţă de 
Gr. Tocilescu, vorbind despre căţui şi cădelniţe, cruci, chivote, icoane. 

Ursăcescu, V., econom, „Vechile noastre monumente religioase şi odoarele 
lor”, în BORom XLI (1922-1923), 8, p. 570-575. 


Izvorul vechilor opere de artă a fost religia. Autorul spune: „neamul românesc 
nu are în ființă alte monumente decât cele religioase”. Biserica a fost instituţia care a 
păstrat limba şi naționalitatea românilor transilvăneni. Cele mai vechi biserici ale 
noastre au fost făcute din lemn — Dragoş Vodă a ridicat o biserică din lemn la Olovăţ 
(Volovăţ), care a fost înlocuită de Ştefan cel Mare cu una din zid; Bogdan I a ridicat 
o biserică din lemn la Rădăuţi, care a fost înlocuită de Alexandru cel Bun cu una din 
zid. Una dintre cele mai vechi biserici de cărămidă de la noi din ţară este Biserica 
domnească din Curtea de Argeş, unde s-au descoperit morminte ale domnitorilor Ba- 
sarabi din secolul al XIV-lea. Bisericile din zid sunt făcute după arhitectura bizan- 
tină, dar la ele se pot observa atât influenţele autohtone, cât şi cele străine. Autorul 
scrie că în fruntea vechilor noastre biserici stau biserica Curtea de Argeş şi biserica 
Trei Ierarhi din laşi. 

După aceea, V. Ursăcescu arată rolul de seamă pe care l-au avut mănăstirile în 
trecut. Aici au înflorit artele, de aici s-a răspândit cultura, urmând o serie de argumentări: 

- de la Sfântul Nicodim ne-a rămas o „Evanghelie” scrisă pe pergament în 1403; 

- la Mănăstirea Bistrița s-a scris cel mai vechi pomelnic al domnitorilor 
moldoveni şi cea mai veche cronică moldovenească, iar o astfel de lucrare s-a găsit şi 
la Mănăstirea Putna. 

- la unele mănăstiri s-au tipărit pentru creştinii din Orient, cu cheltuiala 
domnului Constantin Brâncoveanu, cărţi în limbile slavă, greacă, arabă şi georgiană 
prin osârdia lui Antim Ivireanu. 

- în prima jumătate a secolului al XVII-lea s-a început tipărirea cărților în 
limba română iar în mănăstiri existau şcoli unde se învăţa carte — este amintit aici ca 
dascăl al lui Ştefan Vodă fiul lui Petru Schiopu, ieromonahul Teodosie Barbovschi. 
Limba oficială până în 1650 a fost slavona. 

Mănăstirile au fost cele care în vremuri de restrişte au fost cetăţi de apărare şi 
se dă ca exemplu faptul că domnul Racoviţă Vodă s-a retras la Mănăstirea Cetăţuia 
unde s-a apărat de ungurii lui Ferenț. La 1923 doar la Mănăstirea Neamţ se mai 
păstra vechiul turn de observaţie. 

Tot în mănăstiri s-au cultivat artele precum: pictura, sculptura, miniaturistica, 
astfel pe „Evangheliarul” de la Voroneţ întâlnim chipul lui Ştefan cel Mare. 

Se aminteşte mai departe de Mănăstirea Lipovăţ de lângă Vaslui care era la 
1923 biserică parohială. Se spune că s-a mai numit şi Mănăstirea Zugravilor, unde 
conform tradiţiei au vieţuit călugări zugravi. 

La Biserica domnească de la Curtea de Argeş s-a ajuns la vechea pictură ce 
data dinainte de anul 1400; chipul domnului Mircea cel Bătrân pictat la Cozia este o 
copie, dar este cel adevărat; doamna Despina a lui Neagoe Basarab s-a călugărit după 
moartea fiului ei Teodosie, sub numele de Platoniada, iar Stana fiica ei cea mare s-a 
călugărit sub numele de Sofronia pentru a-şi ispăşi păcatul (otrăvirea lui Ștefăniță 
Vodă), Teodora, mama lui Mihai Viteazu s-a călugărit sub numele de Teofana; 
Barbu Craiovescu s-a călugărit sub numele de Pahomie la Mănăstirea Bistriţa; în se- 
colul al XV-lea găsim doi domni foşti călugări, Vlad Călugărul şi Radu Paisie, care 

au avut înainte de călugărire numele de Petru; în Moldova, Joldea a fost trimis în 
mod silit la călugărire; Mănăstirea Snagov era destinată pentru a se îngropa condam- 
nații politici la moarte; instituţiile spitaliceşti îşi au începutul în spitale vechi mă- 
năstireşti numite bolniţe. 


Ursăcescu, V., econom, „Vechile noastre monumente religioase şi odoarele 
lor”, în: BORom XLI (1922-1923), 9, p. 624-632. 


Articolul este alcătuit din două părţi. În prima parte sunt prezentate mai multe 
monumente care prezintă sau amintesc de fapte dramatice sau glorioase din trecut. 

Autorul scrie că o parte din pisania bisericii Mănăstirii Probota, a lui Petru 
Rareş, conţine un rând care s-ar traduce astfel „biserica a fost ridicată în al IV-lea an 
de stăpânire împărătească” fapt care arată cum erau socotiți domnitorii în trecut. 

Se prezintă monumentele şi odoarele care amintesc despre fapte din trecutul 
nostru, prezentându-ne câteva exemple. Sunt abordate pietrele de mormânt, ţesătu- 
rile, icoanele, crucile purtătoare etc. 

a) Unele dintre pietrele de mormânt de la Mănăstirea Snagov amintesc de lupta 
dintre Dăneşti şi Drăculeşti, este vorba mai exact despre pietrele de mormânt ale fii- 
lor şi soţiei postelnicului Dragomir, care arată că cei patru fii ai postelnicului fuseseră 
omorâţi de Mircea Ciobanu şi de doamna Chiajna, iar mama lor, jupâneasa Marga, s- 
a călugărit sub numele Eufrosina. Inscripţia de pe piatra mormântală a jupânesei Marga 
este reprodusă în articol. Tot la Snagov este zugrăvită şi familia doamnei Chiajna. 

Se dau următoarele exemple: piatra de mormânt de la Găiseni a boierului Stroe 
din 1542 arată că moartea acestuia s-a datorat unei răscoale contra domnului; piatra 
de mormânt de la Mănăstirea Dintr-un Lemn a lui Gheorghe, fiul lui Şerban Basarab, 
din 1739, arată cât de mult a pribegit acesta; piatra de mormânt a mitropolitului lacob 
Stamate prezintă informaţii despre viaţa acestuia; pe piatra de mormânt a lui Stroe 
Buzescu (căpitanul lui Mihai Viteazu) este sculptată lupta acestuia cu nepotul ha- 
nului tătar iar pe piatra de mormânt a clucerului Golescu, de la Vieroş, este sculptată 
moartea sa pe când lupta contra oştilor lui loan Vodă cel Cumplit. 

b) Sunt amintite două ţesături care se găsesc la Mănăstirea Putna, cea care a 
fost pusă pe mormântul doamnei Maria de Mangop şi cea în care se văd, faţă în față, 
domnul Ştefan şi doamna Maria (fiica lui Radu). Prima țesătură aminteşte de viaţa 
tristă pe care a avut-o doamna Maria de Mangop, iar cea de-a doua este dominată de 
sentimentul veseliei. Mai este amintit şi epitrahilul de mătase de la Mănăstirea Bis- 
trița (Oltenia) pe care găsim chipul lui Barbu Craiovescu. 

c) Icoane — o icoană dată Schitului Ostrov aminteşte despre durerea doamnei 
Despina (soţia lui Neagoe Basarab) care după ce şi-a văzut mai întâi soţul şi apoi fiul 
mort s-a călugărit sub numele de Platonida. 

d) Cruci purtătoare de inscripţii — crucea ce a fost dăruită în 1663 Mănăstirii 
Snagov de doamna Mara, soţia lui Grigorie Ghica, aminteşte de uciderea postelni- 
cului Constantin Cantacuzino şi de îmbolnăvirea de epilepsie a fiului domnului. 

În a doua parte a articolului se aminteşte despre forma actualelor monumente. 
Multe din vechile ctitorii religioase au fost refăcute de-a lungul timpului. Prin acest 
proces s-a alterat sau chiar s-a schimbat în totalitate forma iniţială. Biserica Craio- 

veştilor a fost refăcută de G. Bibescu şi Barbu Știrbei schimbându-i-se forma, din 
biserica lui Ştefan cel Mare din Huşi (1494) nu a mai rămas decât pisania, iar restul a 
suferit numeroase modificări. Pentru a se preveni, pe viitor, continuarea acestor dis- 
trugeri s-au dat legi care să reglementeze chestiunea restaurărilor în anii: 1860, 1864, 
1874, 1892, 1902, 1913, 1919. 

Autorul militează pentru ca vechile monumente să fie restaurate doar sub avizul 
celor de la Comisia Monumentelor Istorice, pentru ca astfel să nu se mai strice sau să se 
altereze forma, arhitectura monumentelor sau chiar a vechilor odoare bisericești. 


Giuglea, G., „Coresi face cea dintâi apropiere între romani şi rumâni”, în: 
BORom LIII (1935), 5-6, p. 226-228. 


Autorul aminteşte de Grigore Ureche şi cronica sa, însă susține, în mod ino- 
vator, că şi mai înainte de această sursă există o trimitere, desigur, mai vagă, la ma- 
tricea latină a poporului român. 

Pasajul din „Apostol”, tipărit de Coresi, în 1563, surprinde filiera latină a 
neamului nostru. Contextualizând, este urmărit fragmentul în care Pavel şi Sila sunt 
prinşi de către cetăţenii romani şi duşi înaintea autorităţilor de către aceştia, din colo- 
nia Filippi, Macedonia. În textul slav se spune „Romanilor”, denumire ce a fost îm- 
prumutată atât de cronicari, cât şi de scriitorii şi traducătorii bisericeşti. În „Codicele 
Voroneţean” se zice, de asemenea, „Râmleni”, autorul articolului precizând şi varian- 
tele greceşti, ca şi pe cele latine, surse de bază. În „Codicele lui Coresi”, se afirma 
„noi Rumâni sântemu”, fiind prima legătură care se stabileşte la noi între ideea de 
„Roman” şi „Rumân”. Această apropiere, consideră autorul studiului de faţă, nu 
poate fi considerată strict întâmplătoare, contextuală. În acest caz, „greşeala” s-ar fi 
putut comite dacă traducătorii şi colaboratorii diaconului Coresi ar fi avut în faţă un 
text latin, unde ar fi găsit numele de „Romani”, pe care l-ar fi tradus „Români”, 
forma slavă şi cea grecească fiind mult prea departe de cea românească. Lucrul poate 
fi, însă, verificat printr-un studiu sistematic, filologic. 

Un alt fapt surprinzător ar putea fi acela că Mihail Moxa, în cronica sa din 
1620, procedează la fel, asemănarea izbitoare producând identificarea până la con- 
fundare a celor două nume. Mai târziu, învățatul mitropolit Dosoftei al Moldovei 
suprapune şi el cele două neamuri în „Vieţile Sfinţilor”, nu din cauza lipsei de ştiinţă, 
ci, dimpotrivă, în cunoştinţă de cauză în ceea ce priveşte originea noastră latină, ca 
de altfel şi la Miron Costin ori Grigore Ureche. Se poate aşadar vorbi despre o le- 
gătură pe deplin conştientă, asumată. 

Prin acest periplu, autorul studiului tinde a crede că şi preoții şi traducătorii lui 
Coresi au avut o intuiție, o vagă ideea despre români şi limba latină, prin contactul lor cu 
şcoala saşilor. Prin urmare, prima licărire a ideii de latinitate, prima atestare a originii 
latine poate fi socotită ca venind din Ardeal, prin această carte bisericească de la 1563. 


N. L. $., „Note bibliografice”, Petru Coriolan; „Arta românească în Transilvania”, 
Sibiu, 1943, în: BORom LXII (1944), 7-12, p. 336-337. Recenzie. 


Petru Coriolan spune că bisericile din piatră din Transilvania există datorită 
boierilor şi voievozilor din Țara Românească şi Moldova. Se găsesc biserici în stil 

bizantino-român, stil intermediar între stilul bizantin şi cel apusean şi stil aproape pur 
apusean. Se remarcă biserici ca Densuş, Prislop, Râmeţi, Cosma, Vad, Lupşa etc. În 
1927 în Transilvania erau 1274 de biserici de lemn. Cea mai veche dintre ele se 
găseşte la Almaşul Mic (Hunedoara) şi datează din 1624. Autorul face o descriere 
generală a bisericilor din lemn din Transilvania aminteşte despre pictura pe sticlă şi 
despre icoane. Cea mai veche icoană este cea a Sfântului Nicolae de la Mănăstirea 
Vadului datând din 1531. 


Reli, $., prof. dr.. „Cultura religioasă în mănăstirile noaste voevdodale”, în: 
Candela (LV-LVI) 1944-1945, p. 1-12. 


În secolul al XIV-lea, când în Ţările Române s-a pus temelia unei vieți mo- 
nahale practicate după normele de la Sf. Munte Athos, prin Sfântul Nicodim de la 
Tismana, prin ucenicii lui şi prin grija pentru bunurile sufleteşti ale voievozilor 
noştri, mulți călugări din Bulgaria şi Serbia s-au refugiat la nord de Dunăre. În măn- 
ăstirile noastre se întemeiază biblioteci şi şcoli de slavonă cu un învăţământ propriu, 
călugării copiind cu multă sârguință cărțile necesare serviciului divin. 

În secolele XIV, XV şi XVI, cultura slavonă de la noi era în floare, fiind sporită 
prin focarele de cultură religioasă din mănăstiri. Cel mai mare cărturar a fost un mare 
logofăt al lui Mircea cel Mare, care s-a călugărit şi scria sub numele de „monahul Filo- 
teiu”. De asemenea, pe timpul lui Ştefan cel Mare, cultura religioasă românească, în 
formă slavonă, cultivată în mănăstirile din Moldova era foarte dezvoltată. La Academia 
Română se păstrează 644 de manuscrise slavone, provenite din colecţiile Muzeului de 
Antichităţi şi din arhivele mănăstirilor principale din Țara Românească şi Moldova. 

Cele mai importante scrieri slavone sunt: un „Sbornic” slavon din 1394, 
„Tratatele ascetice ale lui loan Damaschin”, care se păstrează la Mănăstirea Suceviţa 
(sec. XIV), „Tetra-Evangheliarul de la Humor”, un „Tetra-Evangheliar” dăruit de 
Ştefan cel Mare Mănăstirii Putna la 23 martie 1488, un „Tetra-Evangheliar” dat de 
Ştefan Vodă la Mănăstirea Putna înainte de moartea sa, o „Evanghelie Apracos” de la 
Mănăstirea Suceviţa. Alte manuscrise din sec. al XV-lea păstrate la Mănăstirea Putna 
sunt: un „Zlatoust” scris de călugărul Chiriac (1474); o operă de cuprins ascetic 
„Leastviţa” sau „Scara lui loan Climax” (1472), un „Minei” (1468), un „Tipicon” 
(1431). Printre manuscrisele slavone din sec al XVI-lea sunt păstrate: un „Mineiu” la 
Mănăstirea Putna (1504), un „Evangheliar” la mănăstirea lipovenească din Fântâna 
Albă (1526), un „Sobornic” la Mănăstirea Putna (1574). 

În secolul al XVI-lea, literatura bisericească primeşte un avânt puternic prin 
activitatea cărturărească bogată a mitropolitului Moldovei, Gheorghe Movilă. La mij- 
locul secolului al XVII-lea începe, în locul manuscriselor, seria cărților bisericeşti 
tipărite în limba slavonă din Moldova. După evaluarea unor cercetări, numărul ma- 
nuscriselor care s-au scris în Țările Române s-ar ridica la aproximativ zece mii de 
exemplare. 

Capitolul 2, „În epoca începuturilor şcoalei româneşti”, conţine informaţii re- 
feritoare la şcolile înființate în mănăstiri. Instrucția la mănăstiri avea un caracter re- 
ligios şi nu s-a mărginit numai la scris, citit şi deprinderea limbii slavone, ci cuprin- 
dea în programa ei şi cântările bisericeşti. Primele şcoli s-au înființat în marile 


15 


mănăstiri de la Tismana, Argeş, Neamţ şi Roman, în sec. al XIV-lea, iar în secolele 
următoare, la Cozia, Bistriţa Olteniei, Snagov din Țara Românească, la Bistriţa, 
Putna, Moldoviţa, Voroneţ şi altele din Moldova . 


Ştefănescu, I. D., prof.. „Pictura bisericească II”, în: BORom LXIII (1945), 6, 
p. 213-220. 


Referindu-se la pictura din unele bazilici paleocreştine, autorul constată că 
acestea au fost ornate cu picturi în mozaic sau alte tehnici, înfăţişând teme nepo- 
trivite, scene mitologice, păgâne, inspirate din viaţa oamenilor bogați ai lumii ele- 
nistice. Descoperiri noi, realizate pe țărmul Eufratului, au arătat că în multe sinagogi 
evreieşti sunt ilustrate teme liturgice, locuri şi portrete din Vechiul Testament. 
Acestea pătrund, însă, cu greu în bazilicile paleocreştine care, abia din secolul al IV-lea şi 
următoarele păstrează picturi murale, mai ales mozaicuri, inspirate din liturghii, Noul 
Testament, viețile sfinților mari mucenici. 

Se observă, aşadar, grija Sfinților Părinţi şi îndreptările impuse pictorilor, 
astfel încât pictura bisericească să ilustreze, să explice şi să arate învățătura creştină. 
Mozaicurile celebrelor ctitorii ale Sfinţilor Împărați Constantin şi Elena din Pales- 
tina, ruinate şi des restaurate, păstrează totuşi multe elemente iconografice, ce le 
amintesc pe cele originale, alături de alte diverse obiecte bisericeşti ce reproduc pic- 
turi murale şi mozaicuri din bazilicile constantiniene. Toate acestea dovedesc faptul 
că pictura era considerată un vehicul al ideilor evanghelice, având rolul de a 
transforma în imagini explicări de ordin liturgic, evanghelic şi istoric. Decorurile 
murale din Roma, Ravenna, Salonic, Constantinopol, Africa creştină şi Siria, dar şi 
din ţara noastră, fiind de o valoare artistică excepţională, confirmă ideea că Biserica a 
fost o adevărată şcoală, educând şi prin imagine credincioşii. Picturile bisericilor din 
Bucovina, Moldova, Transilvania, Oltenia şi Muntenia sunt adevărate cărţi şi for- 
mează mici enciclopedii teologice pline de erudiție. În continuarea articolului, au- 
torul realizează o descriere amănunțită a picturii din bisericile româneşti, adăugând 
că, astfel, iconografia, ca ştiinţă, are un cuprins foarte bogat. 


Ştefănescu, I. D., „Pictura bisericească III”, în: BORom LXIII (1945), 7-8, p. 
293-301. 


Studiind pictura bisericească, autorul constată că aceasta este realizată, de cele 
mai multe ori, după un anumit program iconografic considerat de artişti canonic, 
impus de tradiţia Bisericii şi care vizează scenele şi portretele ce trebuie zugrăvite pe 
bolțile şi pereții unei biserici, locul pe care îl ocupă acestea, ordinea şi amănuntele cu 
care sunt înfăţişate. Adaugă, însă şi faptul că programele iconografice se diferențiază 
după sursele de inspiraţie, de la o epocă la alta, precum şi în funcţie de zonă, fiind 
mereu altele în Apus, la Bizanţ şi în Orientul creştin. Diferenţierea devine mai com- 
plexă, căci orice program iconografic se realizează şi în legătură cu tradiţia şi cu- 
getarea religioasă a fiecărui popor, a fiecărei regiuni din lumea creştină, iar în ţările 
de cultură şi viaţă religioasă intensă deosebirile sunt şi mai puternice. 

Trebuie amintit şi faptul că programul iconografic al decorului pictural a fost 
întotdeauna întocmit şi în corelație cu destinația monumentului, cu dimensiunile 

edificiului, cu suprafeţele de pictat, cu hramul bisericii, cu intenţia ctitorului sau a 
decoratorului. Cum niciunul din aceste aspecte esenţiale nu poate fi prevăzut, autorul 
consideră că ideea programului tip nu are temei ştiinţific. Această idee greşită a unui 
program iconografic unic şi stereotip are la bază un fel de manual de iconografie 
complicat, cu noţiuni de ordine tehnică, numit „erminia”. În următoarele pagini ale 
articolului, autorul realizează o prezentare a erminiilor, care au circulat în ţările 
noastre încă din secolul al XVII-lea, sub diferite înfăţişări, fiind considerate de artişti 
drept un cod sacro-sanct. Pe ele îşi întemeiau programul decorului, culegând toate 
amănuntele compoziţiei scenelor şi prezentării figurilor sfinților. Apărând sub forma 
unor tratate de pictură întemeiate pe un număr de creaţii alese drept model, erminiile 
s-au născut din admiraţia față de acestea, precum şi din nevoia de a descoperi reguli 
şi metode care să îl orienteze pe decorator. Cu toate acestea, ele se întemeiază pe o 
catalogare neînțeleasă a unor lucrări artistice privite cu totul superficial şi, din păcate, 
constituie o lovitură dată personalității şi creaţiei artistului. 

În țările româneşti, a rămas celebră erminia lui Dionisie din Furna de la Athos 
ce este răspunzătoare de mediocritatea evidentă a decorurilor din Țara Românească şi 
Moldova, începând cu epoca lui Brâncoveanu şi a lui Duca Voievod. Rolul lor nefast 
s-a manifestat prin faptul că i-au convins pe decoratori de inutilitatea oricărui studiu 
al textelor religioase şi a oricărei sforțări de inspiraţie sau cugetare personală, care 
constituie un lucru fundamental în pictura religioasă. Studiul textelor şi a vieții 
religioase, cunoaşterea adâncă a liturghiilor oferă artistului materialul indispensabil şi 
prilejul de a cugeta, făcând astfel din iconografie o ştiinţă completă. 


Vartolomeu, Diacul, „Monumentele noastre de artă religioasă”, în: BORom 
LXXI (1953), 4, p. 346-361. 


Autorul, exemplificând amănunţit, înfăţişează cititorului grija deosebită pe 
care a purtat-o conducerea bisericească în frunte cu patriarhul Justinian pentru re- 
pararea, restaurarea şi conservarea monumentelor de artă bisericească. Se trece în 
evidenţă importanța monumentelor religioase, ele fiind nu numai lăcaşuri de cult sau 
bunuri de importanţă strict bisericească, ci, în acelaşi timp, bunuri ale poporului care, 
în cursul generaţiilor, şi-au marcat în ele amprentele luptelor politice şi sociale. 

Sunt surprinse greşelile care s-au făcut în decursul vremii, în problema restau- 
rărilor, fiind date câteva exemple în acest sens: fresca de la Mănăstirea Dealul a fost 
acoperită cu tencuială, s-au suprapus picturile în ulei peste frescele din trecut sau au 
fost înlocuite cu cele apusene (exemplu fiind ctitoria lui Neagoe Basarab de la Curtea 
de Argeş). Cel care a pornit organizat şi metodic la repararea şi restaurarea monu- 
mentelor de artă religioasă a fost patriarhul Justinian Marina, acesta coordonând acti- 
vităţile de reparare, restaurare şi construire a 70 de biserici şi mănăstiri de pe întreg 
cuprinsul ţării, în perioada 1951-1952. 

De monumentele istorice s-a ocupat Serviciul Tehnic al Administraţiei patriar- 
hale, care a colaborat cu Comisia Monumentelor Istorice. Lucrările picturale au fost 
făcute de specialişti care au lucrat sub îndrumarea şi controlul Comisiei de Pictură 
din Administrația patriarhală. Articolul surprinde lucrările efectuate la următoarele 
mănăstiri: Plumbuita, ctitoria lui Matei Basarab, biserica Colțea din Bucureşti, 

ctitorie de la 1700 a spătarului Mihai Cantacuzino, Mănăstirea Antim din Bucureşti, 
biserica Mănăstirii Ţigăneşti, ctitoria brâncovenească de la Hurezu, biserica Mă- 
năstirii Căldărușani, Mănăstirea Pasărea, Mănăstirea Borzeşti, Văcăreşti. Demnă de 
amintit este restaurarea realizată la Mănăstirea Zamfira, unde, după grele strădanii, 
pictorii Vânătorul şi Călinescu au reuşit să scoată la iveală de sub stratul suprapus, 
prospețimea picturii lui Grigorescu. Se precizează că, tot în aceeaşi perioadă, s-au 
strămutat şi reclădit bisericuţele din Breaza, satul Cermegeşti din Vâlcea, cea din 
Sinaia, la Schitul Techirghiol şi cea din Predeal, la Schitul Dragoslavele. Articolul 
conține numeroase fotografii. 


Ştefănescu, D. I., „Spor fericit al averii noastre culturale: tezaurul de artă 
revenit din U.R.S.S”, în: BORom LXXV (1957), 1-2, p. 183-189. 


Duse în 1917 la Moscova, unele obiecte din tezaurul de artă al ţării noastre au 
revenit în vara lui 1957 la Muzeul de Artă al R.P R. Autorul enumeră ce anume din 
tezaur s-a reîntors în ţară, descriind unele obiecte şi făcând legătura lor cu trecutul 
nostru istoric. Tezaurul arheologic cuprinde un număr de lucrări de aur, în frunte cu 
„Cloşca cu puii de aur”, găsit la Pietroasa. 

Colecţia numismatică înfăţişează exemplare rare de monede greceşti, romane, 
româneşti şi medalii. Colecţia de pictură completează muzeele noastre, luminând 
evoluţia artistică dintre 1870-1914: Nicolae Grigorescu, Gh. D. Mirea, A. G. Verona. 
Operele de artă religioasă cuprind icoane originale de lemn, manuscrise cu miniaturi, 
sculpturi din lemn, panaghiare, ţesături brodate (epitaful de la Cozia, cel a lui Siluan 
din 1437, epitaful de la Dobrovăț, mitre arhiereşti), vase liturgice de argint sau aurite, 
cădelniţe etc. Ştefan cel Mare, Alexandru Lăpuşneanul, Petru Rareş, Constantin 
Brâncoveanu sunt doar câteva nume din zestrea cărora s-au reîntors lucruri de tezaur 
de artă românească. Ele vor completa tezaurul Mănăstirilor Putna, Dragomirna, 
Neamţ şi din alte muzee ale țării, oferind cercetătorilor prilejul de a lumina multe lu- 
cruri necunoscute ale istoriei şi culturii. 


Simonescu, Dan, „Puncte de vedere pentru aprecierea Literaturii române reli- 
gioase medievale”, în: GBis XVII (1958), 4, p. 344-353. 


Începuturile culturii scrise a românilor sunt profund legate de viața lor spiri- 
tuală, de credința în Dumnezeu şi de raportarea la sacru a fiecărui individ, fie om 
simplu, slujitor al bisericii sau voievod. Religia, alături de istorie, este cel dintâi fun- 
dal de manifestare a culturii scrise şi a literaturii. Cartea religioasă românească este 
mai întâi o carte de cult în limba slavonă, apoi o carte de cult în limba română. Tra- 
ducerea ei prilejuieşte cea dintâi exprimare a creativităţii prin cuvânt în limba ro- 
mână, chiar dacă timidă, aproape insesizabilă la început. 

Se prezintă trăsături ale literaturii religioase, făcând apel la scrierile vremii: 
„Psaltirea Şcheiană”, „Hurmuzachi”, „Voroneţeană”, „Psaltirea în versuri” a lui 
Dosoftei, „Didahiile” lui Antim Ivireanu. 

O contribuţie importantă la dezvoltarea literaturii religioase a avut-o Sfântului 
Nicodim cel care a întemeiat în secolul al XIV-lea Mănăstirile Vodița şi Tismana şi 
au pus temelia primei şcoli româneşti. 

Şesan, Milan, prof., „Introducerea limbii române în Biserică” în SrTeol, Seria 
a II-a, XI (1959), 1-2, p. 57-60. 


Pornind de la „Codicele Voroneţean” şi „Psaltirea Scheiană”, sunt prezentate 
diferite idei susţinute de diferiţi specialişti care au ajuns la concluzia necesităţii in- 
troducerii limbii române în biserică. 


Teodorescu, Barbu, Barnea, I., „Cultura în cuprinsul Mitropoliei Ungro- 
vlahiei”, în: BORom LXXVII (1959), 7-10, p. 827-888. 


Articolul este structurat în două părţi intitulate: „Cărturari, tipografi, biblioteci, 
şcoli” şi respectiv „Artele”. 

În partea de început se amintesc câteva date istorice referitoare la monahismul 
din nordul Olteniei, acesta apărând înainte de 1359, când a fost consfințită Mitropolia 
Ungrovlahiei. Se afirmă că Nicodim a pus piatra de temelie a culturii noastre, sub 
ocrotirea bizantinismului, întemeiată pe un substrat popular al civilizației săteşti, 
păstrate prin limbă, fără a fi cuprinse în documente. Se prezintă cultura slavo-bizan- 
tină care, în decurs de 600 de ani, a căpătat forme româneşti. Prima formă de cultură 
din timpul lui Nicodim a fost arta copistului, realizându-se texte religioase, necesare 
cultului, după manuscrise aduse din sudul Dunării. La Vodiţa şi Tismana se consem- 
nează existenţa şcolilor de caligrafie. Din 1405 datează „Evangheliarul” de la Tis- 
mana al lui Nicodim care formează astfel tradiţia copiştilor caligrafi în mănăstirile 
olteneşti Tismana, Cozia, Bistriţa. Se aminteşte în continuare şi de copistul Mol- 
dovei, Gavriil Uricovici. 

Tipul de carte a lui Nicodim nu a circulat, rămânând izolat în cadrul Mitro- 
poliei Ungrovlahiei, bănuindu-se că motivul a fost autocraţia dobândită de acesta, po- 
trivit hotărârii domneşti. Primii cărturari ai țării au fost călugării şi aparțin culturii sla-vo- 
bizantine. Seria lor o deschide Nicodim, căruia îi aparţine întreg secolul la XV-lea, 
care se evidenţiază prin zidirea de biserici şi scriere de cărţi în slavonă, Tismana fiind 
primul centru de cultură, prima şcoală de învățătură după tipicul atonit. În secolul 
următor, Bistriţa continuă cutura slavo-antonită a Neamţului şi nu a Tismanei, rămâ- 
nând ca nume de seamă cel al caligrafului Marcea (Marcel?) din 1519. Se aminteşte 
şi numele caligrafului loan Sârbul din Craiova, autor al unui „Tetravanghe!” slavon 
din 1580. Apar apoi scrieri româneşti. Se traduce „Alexandria”, iar Teodosie Ru- 
deanul scrie în româneşte povestea lui Mihai Viteazul. 

„Învățăturile lui Neagoe Basarab” reprezintă una dintre cele mai valoroase 
opere literare din literatura noastră veche din secolul al XVI-lea, opera fiind pur reli- 
gioasă şi sintetizează concepţiile social-culturale ale epocii. Se discută apoi contro- 
versele referitoare la vechimea textului păstrat şi limba în care au fost scrise aceste 
învățături reprezentative pentru gândirea şi spiritualitatea românească. Se precizează 
în continuarea articolului că, în timpul episcopului de Râmnic, Teofil al II-lea (1619-1637) 
şi fost egumen al Mănăstirii Bistriţa, călugărul Mihai Moxa a tradus şi prelucrat cel 
mai vechi document în limba română, „Pravila de la Govora” şi un „Liturghier”. 
Apar din acest moment dicționare utile scrierii, fiind amintite: cel mai vechi dicționar 
slavo-român, de 66 cuvinte, scris în Oltenia în secolul al XVII-lea, „Lexiconul slavo-ro- 
mânesc şi tâlcuirea numelor” al monahului Mardarie, de la Mănăstirea Cozia, dicţio- 

narul scris de Mihail Logofătul, din Târgovişte, din 1678, un fragment dintr-un 
dicționar din Bistriţa, de pe la 1700, dicționarul ierodiaconului Misail, de pe lângă 
Mitropolia din Bucureşti, de la 1741, o gramatică slavonească a lui Antim Ivireanu, 
din 1697. 

Se prezintă apoi dezvoltarea culturii, exemplificând cu opere din perioada 
diferitelor domnii din Țările Române. Cronicile muntene au pornit prin analele şi 
pomelnicele mănăstirilor domneşti. În timpul lui Radu-Şerban, călugărul grec Matei 
al Mirelor, a scris „Cronici şi Acoluţii”, dar şi „Consilii morale”. Apoi în timpul lui 
Neagoe Basarab din Țara Românească, o largă circulaţie a avut-o „Viaţa Sfântului 
Nifon” a lui Gavril Protul, importantă şi prin datele istorice cuprinzând anii 1496-1521. 
Urmează domnia lui Matei Basarab, în perioada căruia sunt primiţi la curtea din 
Târgovişte cărturari greci, tipărindu-se cărți care vor fi cunoscute şi utilizate în 
mănăstirile balcanice. Această activitate a fost continuată apoi cu sprijinul lui Şerban 
Vodă Cantacuzino şi a fratelui său Constantin Stolnicul Cantacuzino, care au susținut 
cultura greacă şi pe cea a tipăririi cărților greceşti. Opera care domină secolul acesta 
este „Biblia” lui Şerban Cantacuzino de la 1688, cel mai de seamă monument de 
limbă pe care îl aduce Biserica Munteană întregului neam românesc. De importanţă 
sunt şi manuscrisele lui Coresi şi cele din „Palia de la Orăştie”. 

După puţin timp s-a remarcat figura cărturarului, oratorului, artistului, tipogra- 
fului şi marelui organizator şi făuritor de opere, georgianul Antim Ivireanu. Acesta, 
sprijinit de Constantin Brâncoveanul, se remarcă în mod deosebit prin „Didahiile” 
sale, mărturisitoare de credință şi formă de limbă. Urmaşul său la Râmnic a fost 
Damaschin (1708-1725), socotit un mare cărturar prin traducerile în româneşte: 
„Tipicul”, „Molitvelnicul”, „Triodul”, „Penticostarul”, „Mineele”, „Catavasierul”, 
„Antologhionul”, „Apocalipsul Sfântului loan Bagoslovul”, „Tâlcul Evangheliilor a 
lui Teofilact Bulgarul”, „Catehismul” şi „Învățătura despre cela şapte Taine”. După 
Coresi, a fost al doilea care încearcă să răspândească citirea şi cântarea religioasă a 
slujbei. S-a remarcat şi prin înfiinţarea unei şcoli româneşti, la Râmnic şi alta lati- 
nească, la Craiova. Tot la Râmnic se arată că a păstorit şi Chesarie, care a tradus şi 
tipărit şase din cele 12 „Minee” şi a creat o şcoală la Craiova şi alta românească, la 
Bucureşti. S-au remarcat şi unii clerici, modeşti în promovarea limbii române în bise- 
rică, precum Cosma, episcop de Buzău, care, în 1756, tipăreşte „Psaltirea româ- 
nească” şi „Catavasierul”, în 1768, iar în Oltenia, Chesarie Cozeanul, călugăr care 
traduce pe la 1750, versuri în stil popular şi cu nuanţă creştină. Tot la Râmnic, 
episcopul Filaret, continuă tipăriturile lui Chesarie. Ca un sprijinitor al episcopului se 
remarcă şi egumenul Mănăstirii Hurez, cărturarul Rafail monahul, care a strâns o 
frumoasă bibliotecă de manuscrise şi cărți şi a creat o şcoală la Căldăruşani şi Cer- 
nica. În jurul arhiereului Filaret s-au format şi doi scriitori, Naum Râmniceanul şi 
Dionisie Eclesiarhul, cel din urmă fiind pisar a numeroase condici de mănăstiri 
(Tismana, Govora, Bistriţa, Strehaia, Sadova, Jitianu, Bucovăţ, Arnota, Cotroceni) şi 
autorul „Chronografului” Ţării Româneşti cu faptele istorice ale anilor 1764-1819. În 
meritul Mitropoliei Ungrovlahiei revin şi lucrări de literatură teologică precum „Tâl- 
cul Evangheliilor” a lui Damaschin, „Cuvintele lui Efrem Sirul” în traducerea logofă- 
tului Mihalcea, „Preoţia cu datoriile clerului mirean” ale mitropolitului Grigorie din 

1764. Mai departe sunt enumeraţi şi alți cărturari care au contribuit la dezvoltarea 
culturii româneşti cum ar fi mitropolitul Grigorie al IV-lea (Niculescu), care traduce 
în românește „Kiriacodromionul” din 1801 şi „Cuvintele Sfântului Vasile cel Mare”. 

Despre tipografii aflăm că, de la începutul lor, acestea îndeplinesc opera de 
misionarism cultural în lumea slavă şi grecească a ortodoxismului. Primul care a 
adus o tipografie în Țara Românească a fost domnul Radu cel Mare, în perioada 
căruia, călugărul Macarie, între 1493-1496, realizează primele trei tipărituri: „Litur- 
ghierul” de la 1508, „Octoihul” de la 1510 şi „Tetraevanghelul” la 1512, cel din urmă 
fiind şi ilustrat de mână, rămânând una din capodoperele artei grafice româneşti. 
După o pauză de 30 de ani, articolul aminteşte de Dimitrie Liubovici (Liubavici), de 
la care au rămas două tipărituri de la Târgovişte, în 1545 şi 1547. Urmează Diaconul 
Coresi care, deşi ardelean, a tipărit la Braşov şi la Târgovişte. După 1635 se începe o 
nouă epocă în activitate tipografică. Tipografii în Muntenia s-au aflat la Câmpulung 
(1635-1650), la Târgovişte (1545-1821), Govora (1637-1642), Dealu (1642-1647) şi 
se statornicesc în 1678, la Bucureşti. E înlocuită cartea frumoasă, în stil venețian, cu 
cartea utilă, după tiparele ruseşti. În „Psaltirea slavă” de la Govora, din 1637, tipărită de 
călugărul Meletie Macedonianul, apare pentru prima dată cartea paginată sus, în dreapta. 

Lucrările mai importante tipărite în acel timp au fost: „Pravila de la Govora” 
din 1640, prima carte tipărită în limba română în timpul lui Matei Basarab şi a 
mitropolitului Teofil şi terminată la Dealul, în 1642; „Imitaţia lui Hristos”, tipărită la 
Dealul în 1647, de către Udrişte Năsturel; „Îndreptării Legii”, lucrare ilustrată care 
apare la Târgovişte în 1652, prin traducerea lui Daniil Andrieş, panonianul, Ignatie 
Pietriti şi Pantelimon Ligaridi, sub directa observaţie a mitropolitului Ștefan; „Cheia 
înțelesului”, prima lucrare tipărită la Bucureşti, în 1678, iar de la această dată, până 
în 1860, în această tipografie, care primise numele de Tipografia Sfintei Mitropolii 
sau Tipografia Domnească, s-au tipărit peste 300 de cărți. Tipografia îşi extinde acti- 
vitatea şi va susţine şi alte tipografii din ţară, precum pe cea a Episcopiei Buzăului 
sau pe cea de la Snagov. 

În 1688, se tipăreşte „Biblia” lui Şerban Cantacuzino cu 946 de pagini, caracte- 
rizată în continuarea articolului. Tipografia Mitropoliei avea şi o secţie grecească, unde 
s-au tipărit câteva cărți în greacă. Mai apar şi alte tipografii, cum ar fi cea a Râm- 
nicului, iar cărțile recapătă frumuseţea prin ilustraţii. În continuare se remarcă acti- 
vitatea tipografică a lui Antim Ivireanu — 10 ani la Snagov (1696-1705), după care 
ajungând episcop de Râmnic ia cu sine la 16 martie 1705 şi tipografia. O altă tipografie 
din Bucureşti era cea a „Şcoalelor Văcăreşti”, înființată în 1740, sub mitropolitul 
Neofit Criveanul, cu cele trebuincioase aduse de la vechea tipografie din Târgovişte, 
apoi mutată la Mănăstirea Colțea şi, în final, contopită cu cea a Mitropoliei. 

În 1862, alfabetul chirilic e înlocuit de Alexandru loan Cuza cu cel latin, iar în 
1881, se hotărâşte înfiinţarea unei tipografii de editare a cărţilor bisericeşti, care ia 
ființă la 17 ianuarie 1882 în localul Şcolii primare nr. 3 de sub Dealul Mitropoliei. 
Prima carte de slujbă tipărită cu litere latine a fost „Orologiul Mare”. Se precizează 
că, până în 1925, din tescurile acestei tipografii au ieşit peste 120 de cărţi de slujbă. 
Ca o filială a acesteia, ia ființă una la Cernica. În următorii ani, activitatea tipogra- 
fiilor de la Buzău şi Râmnic se împuţinează, ajungând ca prin 1906 să dispară. 

Despre biblioteci se scrie în articol că în urma unor cercetări, se constată 
existenţa unei biblioteci mai cuprinzătoare, cu cel puţin 88 de exemplare, la Tismana. 
Lui Grigorie Tocilescu îi revine meritul de a fi descoperit atât manuscrisele de la 
Tismana, cât şi pe cele din 1885, de la Bistriţa, adică 120 de manuscrise, dintre care 
72 slavone, 4 greceşti, 44 româneşti şi 267 de cărți tipărite. Mai târziu, Alexandru 
Odobescu, în 1860, a descoperit adevărata comoară culturală a bibliotecii de la 
Bistriţa cuprinzând vreo 320 de volume, menţionate în articol. Altă bibliotecă de 
aceeaşi importanţă s-a aflat la Cozia, unde s-au identificat peste 200 de cărți, fiind 
enumerate şi aici titlurile ce se regăsesc în această bibliotecă. Mai sunt menționate bi- 
bliotecile de la Hurezi, cuprinzând colecţia de cărți a domnului Constantin Brânco- 
veanul, cu un catalog întocmit la 1791, alcătuită din 382 de volume şi un alt catalog 
la 1804 unde sunt enumerate cărțile şi autorii, cea de la Mănăstirea Brâncoveni din 
Romanați, remarcându-se „Tetraevanghelul” lui Macarie din 1512, cea de la Măr- 
gineni, Prahova, unde se afla celebra colecție de cărți a stolnicului Costantin Canta- 
cuzino, biblioteca Mavrocordaţilor de la Văcăreşti. Biblioteca Mitropoliei a existat 
înainte de secolul al XVII-lea, fiind gospodărită şi organizată cu catalog sistematic de 
Antim Ivireanu şi s-a strâns aici un fond bogat de cărți româneşti, slavoneşti şi 
greceşti, atât din literatura teologică, cât şi din alte sfere. Un catalog al Bibliotecii a 
fost întocmit în 1836 de Petrache Poienarul, din care rezultă că poseda aproximativ 
10.000 de volume, cu un conţinut variat. În afară de bibliotecile mari şi vechi care s-au 
enumerat, Odobescu identifică la 1860 şi foarte multe biblioteci locale, mici, cu cărți 
din secolele XVII-XVIII. 

Capitolul referitor la şcoli informează că, iniţial, şcoala a fost o ucenicie, apoi 
prin secolul al XV-lea sunt cunoscute prin Oltenia şi Argeş, celule şcolare de cali- 
grafie şi grămătici. Fostul patriarh de Constantinopol, Nifon al II-lea, a dat o nouă 
organizare la 1504 bisericii din Țara Românească, incluzând şi şcoala şi formând trei 
curente: la Târgovişte, Râmnic şi Buzău. Primele şcoli mai statornice, cu tradiţie şi 
durată au fost la Tismana, Bistriţa, Craiova, Râmnicu Vâlcea, Cozia, Hurezi, Cernica, 
Căldăruşani, Câmpulung, Curtea de Argeş şi Buzău. Din secolul al XVII-lea se 
înmulțesc şcolile în româneşte, dezvoltându-se mai ales cele de „grămătici”, din jurul 
Episcopiei Râmnicului, iar la Bucureşti, la Mănăstirile Sfântul Gheorghe Vechi şi a 
Tuturor Sfinţilor (Antim). Se amineşte despre o şcoală românească înființată la 
cererea episcopului Damaschin de Râmnic, la 1719, la Râmnic şi alta la Craiova. 

La 26 aprilie 1775, Ipsilante înfiinţa la Mănăstirea Obedeanul un fel de Semi- 
nar, fiind primul de acest fel din Țările Române. O instituţie cu caracter de şcoală 
superioară se afla la Sfântul Sava, adică Academia grecească (1678-1818), iniţiatorii 
şi susținătorii ei fiind Cantacuzinii. Se preda în greceşte, fiind limba de bază în 
şcoală, dar se învăţa totodată latina, italiana şi franceza. Potrivit reformelor date de 
Alexandru Ipsilante, s-au introdus în studiu şi ştiinţele matematice şi naturale, totul 
fiind organizat în patru cicluri. Printr-un „Regulament Organic”, dat în timpul lui 
Mavrocordat, se pun bazele adevăratului învățământ teologic în Țările Române, prin 
şcoli speciale la Iaşi, Bucureşti şi Craiova, cursul durând patru ani, iar din 1893 
Seminarul avea şapte clase. Facultatea de Teologie se deschide la 4 noiembrie 1884. 

În partea a doua a lucrării, autorul IL. Barnea aminteşte despre arte. Arta Ţărilor 
Române, în epoca feudală, este în cea mai mare parte de factură bisericească şi a fost 
realizată cu cheltuiala domnilor sau a boierilor, purtând, în general, pecetea Bizan- 
țului, de care depindeau spiritual. Se prezintă evoluţia pe secole. Pentru secolele 
XIV-XV se aduc informaţii despre Mănăstirea Mitropoliei din Argeş, reconstruită de 
Neagoe Basarab, despre ctitoria lui Alexandru Nicolae Basarab (1352-1364), despre 
biserica Sfântul Nicolae Domnesc, la care atât arhitectura, cât şi pictura păstrează 
stilul bizantin, tehnica de stil şi programul iconografic fiind model pentru alte biserici 
din "Ţările Române. Deschizătorul unui nou curent, cel bizantino-sârbesc, în arhi- 
tectura bisericilor din Țara Românească, a fost călugărul greco-sârb Nicodim, care a 
fost ctitorul spiritul al Mănăstirilor Vodița şi Tismana. Ultimul şi cel mai de seamă 
reprezentant al bisericilor pe plan simplu, fără cupolă pe naos, datează din 1385 şi 
este biserica de la Cotmeana. Biserica principală a Mănăstirii Cozia, cu hramul 
Sfânta Treime (1386) este unul dintre cele mai bine păstrate monumente, împletind 
arhitectura sârbească cu cea existentă în Ţara Românească. 

Se prezintă în continuare arhitectura, pictura cu decorul exterior şi obiectele de 
cult, reprezentativ fiind „epitaful de la Cozia”, din 1396, icoanele acestei biserici. 
Alte biserici ale secolului al XIV-lea sunt: schiturile Cetăţuia şi Corbii de Piatră, mă- 
năstirile Snagov, Glavacioc, Strugalea, biserica Brădet. Din secolul al XV-lea se 
aminteşte biserica lui Vlad Ţepeş de la Târguşor şi Comana. Radu cel Frumos, în 
1574, a construit Mănăstirea Tânganul, iar Vald Călugărul (1482-1495), Mănăstirile 
Glavacioc şi tot atunci se naşte Mănăstirea Bistriţa a boierilor craioveşti. Pentru 
secolul al XVI-lea sunt reprezentative şi se descrie arhitectura, sculptura şi pictura de 
la Mănăstirea Dealul, pe care Radu cel Mare o reînnoieşte, biserica Mănăstirii Curtea 
de Argeş, vechea Mitropolie de la Târgovişte, refăcută de Neagoe Basarab şi termi- 
nată de Radu Paisie (1535-1545), biserica fiind restaurată o dată în timpul lui Matei 
Basarab şi a doua oară sub Constantin Brâncoveanul. O altă ctitorie a lui Neagoe 
Basarab a fost biserica Mănăstirii Snagov (1517-1521), înălţată pe locul unei biserici 
din secolul al XIV-lea, fiind inspirată din construcţii de la Athos şi Constantinopol. 
Mai sunt enumerate o serie de bisericuțe mici aparţinând acestui secol: biserica 
Hârtieşti-Câmpulung (1532), biserica Mănăstirii Valea (1537), biserica Curtea Veche 
(Bucureşti), biserica fostei Mănăstiri Mărcuţa (1588-1592), biserica Mihai Vodă 
(1591). Fiecare dintre aceste biserici avea o şcoală locală de arhitectură şi un stil 
popriu de construcţie. 

Un monument aparte în arhitectura românească a fost marcat de Biserica 
Domnească din Târgovişte, construită de Petru Cercel în 1583. Din perioada acestui 
secol, s-au remarcat o serie de obiecte de cult, icoane, broderii şi ţesături, scoțând în 
evidenţă arta miniaturii. Din prima parte a secolului al XVII-lea se merită să fie 
amintite Mănăstirea Radu Vodă din Bucureşti şi cea din Bălteni. În această perioadă 
de renaştere artistică s-au refăcut biserici şi mănăstiri mai vechi, amenințate cu ruina: 
Mănăstirea Negru Vodă din Câmpulung (1636), Plumbuita de lângă Bucureşti 
(1647). S-au construit apoi peste 30 de biserici şi mănăstiri, dintre care s-au păstrat o 
bună parte, dar le lipseşte unitatea secolului al XVI-lea, imitându-se, în parte pla- 
nurile bisericilor mai vechi, iar cel sârbesc este modificat. Se amintesc: biserica din 

Călineşti (Ploieşti, 1636, cu tradiție orientală), biserica Mănăstirii Căldăruşani 
(1638), Plătăreşti (1646), Gherghița Ploieşti (1641), Goleşti (1646), Sfântu Nicolae 
(1650) şi Sfinţii Împărați din Târgovişte (1650). Excepţie face biserica Stelea din 
Târgovişte (1645), ctitoria lui Vasile Lupu care imită, în formă generală, biserica 
Trei lerarhi, din laşi, pătrunzând astfel în arhitectura bisericilor din Muntenia, un 
însemnat curent de asemănare moldovenească. 

După Matei Basarab nu se mai imită planul bizantino-sârbesc, ci numai planul 
bisericilor mai vechi din Muntenia. O ctitorie aparţinând ultimului tip şi păstrată în 
înfăţişarea originară este biserica Mitropoliei din Bucureşti (1656-1658). Planul 
acesteia a fost reluat la biserica Mănăstirii Cotroceni (1679), ctitorie a lui Şerban 
Cantacuzino. O caracteristică a epocii este împletirea dintre tehnica de lucru occi- 
dentală şi interpretarea orientală. Se enumeră şi alte biserici de acelaşi tip: biserica 
Doamnei Maria (1686), biserica Colțea (1691), biserica Fundenii Doamnei (1699), 
biserica Mănăstirii Sinaia (1699). 

Înflorirea artistică atinge apogeul în timpul lui Constantin Brâncoveanul 
(1688-1714), ctitoriile lui distingându-se prin armonia şi eleganța proporțiilor, pre- 
cum şi prin împodobirea lor cu sculpturi şi zugrăveli strălucitoare, draperii, veşminte 
şi odoare, realizându-se astfel noul stil artistic, „stilul brâncovenesc”. Prima ctitorie 
este biserica Paraclis de la Mogoşoaia (1688). Un interes deosebit pentru pridvor şi 
decorul exterior prezintă biserica Curţii Domneşti din Doiceşti (1706). Domnitorul a 
zidit şi biserica Sfântul Nicolae din Făgăraş (1697) şi tot în Transilvania, bisericile 
din Poiana Mărului şi Sâmbăta de Sus. Se continuă după aceea să se construiască cu 
meşteri formaţi la Şcoala Brâncovenească, terminându-se astfel, în 1715, mănăstirea cu 
hramul Tuturor Sfinților din Bucureşti, întemeiată de mitropolitul Antim Ivireanul. 

Ultimul monument de artă feudală religioasă, din Țara Românească este Mă- 
năstirea Văcăreşti (1716-1722), ctitorie a lui Nicolae Mavrocordat, planul ei fiind o 
îmbinare cu cel al bisericii episcopale de la Argeş şi cu cel al bisericii Mitropoliei din 
Bucureşti. La începutul secolului al XVIII-lea apar biserici mărunte, ctitorii ale boie- 
rilor şi negustorilor, la sate păstrându-se caracterul specific popular, iar la oraşe pă- 
trunzând tot mai mult influenţa occidentală. Din ultima categorie se amintesc: 
„Scaune” (1705), „Negustori” (1726), „Schitul Maicilor” (1727), „Mântuleasa” 
(1734), „Sfântul Spiridon Vechi” (1747), „Batişte” (1764), „Bucur”, „Brădeşti” 
(1751) şi altele. Sculptura în piatră şi lemn a cunoscut în secolele XVII-XVIII o mare 
dezvoltare. După tehnică şi stil se disting patru categorii principale de sculptură în 
piatră: de tradiție mai veche, cu influenţe armeno-georgiene, cu influență moldo- 
venească, cu caracter occidental şi cu caracter local. Din punctul de vedere al picturii, 
acum se dezvoltă gustul pentru portret, crescând numărul meşterilor iconari şi al 
icoanelor, iar calitatea artistică este diferită, fiind îmbinate stilurile vechi cu cele 
orientale şi occidentale. Articolul conţine imagini. 


Stănculescu, F. loan, magistrand, „Reforme, rânduieli şi stări bisericeşti în 
epoca fanariotă”, în: BORom LXXXI (1963), 5-6, p. 522-545. 


Se face bilanţul schimbărilor care s-au produs în politica bisericească în epoca 
domniilor fanariote, greutăţile prin care au trecut Mitropoliile din Țara Românească 

şi din Moldova în această perioadă. Se analizează principalele reforme sau schimbări 
cu caracter de reformă în privința raporturilor externe ale celor două Mitropolii, 
raporturile noi care s-au stabilit între domnitor şi Biserică, măsurile privind condu- 
cerea internă a Bisericii. 

Studiul cuprinde opt părți. În prima parte, poziţia interortodoxă a mitropoliilor 
române se constată că din cele mai vechi timpuri cele două instituţii erau autocefale, 
adică se conduceau prin organe proprii, fără niciun amestec străin. Se precizează o 
serie de lucrări şi documente care atestă autocefalele celor două mitropolii. Domni- 
torii fanarioți şi acoliţii lor au nesocotit starea de independenţă a celor două mitro- 
polii, lucru atestat prin numeroase documente. Un act important în acest sens este cel 
din 1 ianuarie 1752, al Sinodului ţinut la Iaşi, în timpul mitropolitului Iacob Put- 
neanu, care a luat atitudine împotriva numirii străinilor în ierarhia Bisericii din 
Moldova. În această perioadă grea documentele vremii atestă actele de binefacere din 
partea Bisericii Ruse. Sunt precizate relaţiile dintre cele două mitropolii şi Rusia. 

A doua parte a studiului face referire la domnitori şi Biserică. În perioada 
fanariotă (1714-1821) s-au schimbat 40 de domnitori în Ţara Românească şi 36 în 
Moldova. Desele modificări au influențat situația poporului şi viața bisericească. 
Aceste influențe veneau direct din Fanar. Patriarhia de Constantinopol intenționa a 
supune cele două Mitropolii cu scopul de a trimite oamenii săi să le administreze. 
Sunt amintite câteva acte ale domnilor fanarioți, de la sfârşitul secolului al XVIII-lea, 
din care se desprinde amestecul lor în problemele interne ale Bisericii noastre. Sunt 
prezentate şi aspectele pozitive ale unor domnitori fanarioți prin reformele înfăptuite. 

În partea a treia a lucrării se aduc informaţii despre cârmuirea internă a Bise- 
ricii. Domnitorii fanarioți au găsit o viață bisericească organizată, cu rânduieli cano- 
nice tradiționale. Autoritatea supremă legislativă era „Adunarea Obştească” sau „So- 
borul” care era alcătuită din domnitor, Consiliul administrativ, mitropolitul, episcopii 
şi egumenii mănăstirilor celor mai însemnate. Sinodul era convocat foarte rar, 
deoarece domnul în treburile de cârmuire bisericească lucra direct cu mitropolitul. În 
decursul secolului al XVIII-lea amestecul domnitorilor fanarioți în judecarea preo- 
ților a fost din ce în ce mai mare. În plan civil au fost puse în vigoare o serie de legi 
greceşti dar una singură cu aplicare la viaţa bisericească. 

Partea a patra face referire la alegerea şi instituirea arhiereilor. Prin reformele 
introduse de Constantin Mavrocordat în Moldova a fost prevăzut şi sistemul de 
alegere al arhiereilor. S-a legiferat ca aceştia să fie aleşi de Sinodul episcopilor prin 
vot, înlăturându-se abuzul numirii de către domni şi boieri a ierarhilor. Mai târziu 
domnul intervine în alegerea arhiereilor. Sunt prezentate câteva exemple din Mitro- 
polia Moldovei. Atât în Țara Românească cât şi în Moldova s-a înmulţit numărul ar- 
hiereilor titulari şi ca o consecinţă a amestecului domnitorilor în treburile bisericeşti. 

Capitolul cinci face precizări despre alegerea şi instituirea clerului cu mir. Din 
documentele vremii se desprinde ideea că această alegere se făcea cu participarea 
mirenilor, atât în Moldova cât şi în Ţara Românească. Candidatul la preoţie, după ce 
era hirotonit, primea o „carte de preoţie” sau, dacă era făcut diacon, primea o carte de 
diaconie. Protopopii din secolul al XVIII-lea aveau o putere administrativă mare 
fiind câte doi în capitalele judeţelor. 

Partea a şasea a studiului face referire la măsurile privitoare la călugări şi 
mănăstiri, fiind prezentate unele cu caracter de reformă menite să aşeze ordinea şi 
disciplina în mănăstiri. Cel care a început să reformeze starea de decădere în care se 
aflau mănăstirile a fost Nicolae Mavrocordat. Sunt precizate dispoziţiile respective în 
Moldova şi Țara Românească, măsuri luate de Alexandru Ipsilanti. 

În capitolul şapte sunt prezentate şcolile de formare a clerului şi a personalului 
bisericesc. În secolul al XVIII-lea nu exista o şcoală specială de pregătire a clerului 
în Ţara Românească. Domnitorii fanarioți au dat hrisoave pentru înființarea de şcoli 
pentru muzica psaltică. O astfel de şcoală a fost înființată la Buzău. Candidaţii la 
preoţie căpătau astfel de cunoştinţe şi la Mănăstirea Antim din Bucureşti. Curtea 
Domnească a fost prefăcută de Constantin Mavrocordat într-o adevărată şcoală 
pentru cultivarea clerului. Alexandru Ipsilanti a înfiinţat o şcoală pentru cei ce vor să 
intre în treapta preoţiei. În prima jumătate a secolului al XVIII-lea, după pilda lui 
Antim Ivireanul, cartea slavonească din biserici a fost înlocuită cu cea românească. 
În 1816 a început Gheorghe Lazăr lupta pentru şcoala românească de la Sf. Sava, iar 
peste doi ani s-a desfiinţat şcoala grecească şi s-a mărit cea românească. 

Partea a opta a lucrării face referire la bunurile mănăstirilor închinate. Pătrun- 
derea călugărilor străini atât în Ţara Românească cât şi în Moldova, la conducerea 
celor mai importante mănăstiri a însemnat mari neorânduieli în viaţa duhovnicească a 
acestor lăcaşuri monahale. Grecii au folosit după bunul lor plac averile mănăstirilor, 
făcându-le hrisoave de închinăciune fără ştirea şi voia Soborului, furându-le în acest 
mod tot avutul. O astfel de situaţie a avut-o şi Mănăstirea Cernica. 

Dintre domnitorii fanarioți care a intervenit cu unele măsuri de reformă pentru 
a curma abuzurile a fost Constantin Mavrocordat. Închinările de mănăstiri au avut 
urmări nefaste pentru veniturile țării. Mitropolitul Andrei Şaguna, tocmai din Tran- 
silvania, a atras atenția asupra acestei situații. Cel care a căutat să îndrepte printr-o 
hotărâre domnească această stare a fost Constantin Hangherli în 1798. Odată cu 
venirea la conducerea ţării a lui Alexandru Moruzi, aceste hotărâri au fost schimbate. 
Sunt precizate schimbările respective prin „Regulamentul” dat în luna decembrie 
1799. Cercetarea şi aprecierea reformelor, rânduielilor şi stărilor bisericeşti din epoca 
fanariotă, crează o înţelegere mai limpede asupra unei perioade de frământări din 
trecutul țării şi asupra cursului pe care viaţa bisericească l-a urmat după anul 1821. 


Haneş, V. Petre, „Cercetări vechi şi noi despre Nicolae Milescu”, în: BORom 
LXXXII, (1964), 5-6, p. 562-588. 


Studiul cuprinde o sinteză a cercetărilor întreprinse, în ultimul secol, asupra 
operei cu caracter teologic a lui Nicolae Milescu. În cercetarea activităţii cărturăreşti 
a lui N. Milescu s-au observat trei perioade distincte: I) 1866-1898; II) 1898-1958; 
III) din 1958 până în (1964). Autorul studiului prezintă ce s-a scris, mai important, în 
aceste perioade. 

I. Prima perioadă a fost cercetată de B.P. Haşdeu. Studiul intitulat „Nicolae 
Milescu-Spătar” este format din două părți. Se prezintă părţile privitoare la N. 
Milescu, traducător de opere bisericeşti, între care şi „Biblia de la 1688”, activitate 
desfăşurată mai cu seamă la Constantinopol, din îndemnul lui Şerban Cantacuzino. 

Cărţile au fost tipărite apoi de Şerban Cantacuzino, după ce a ajuns domn şi după ce 
N. Milescu se stabilise în Rusia. Aceste cărți tipărite de Șerban Cantacuzino, apoi de 
Constantin Brâncoveanu, sunt în număr de opt: „Liturghia de la 1680”, „Evanghelia 
de la 1682”, „Apostolul de la 1683”, „Biblia de la 1688”, „Mărgăritarele Sfântului 
loan Gură de Aur de la 1691”, „Pravoslovnica mărturisire de la 1691”, „Evanghelia 
greco-română de la 1693”, „Mineiul de la 1693”. Se prezintă mai multe păreri în 
legătură cu traducerea „Bibliei de la 1688”. 

Tot în prima perioadă s-au preocupat de N. Milescu, printr-un curs gimnazial 
şi cinci cursuri universitare: I.G. Sbiera, V.A. Urechea, Al. Philippide, la Iaşi şi 
Bucureşti. S-a stabilit că Nicolae Milescu este traducătorul „Bibliei de la 1688” şi s-a 
deschis perspectiva descoperirii unor alte traduceri de-ale lui. S-a mai stabilit că 
„Istoria Ţării Româneşti” îi aparţine. 

II. Perioada 1898-1958. 

În această perioadă se aminteşte tot mai puțin de N. Milescu, chiar i se 
contestă anumite merite. Sunt prezentate părerile respective. 

III. Perioada 1958-(1964) 

În 1958 când s-au împlinit 250 de ani de la moartea sa, revista „Ortodoxia” a 
consacrat aniversării un număr special, intitulat „Opera teologică a lui N. Milescu”. 
Se prezintă personalitatea lui N. Milescu urmând articole de specialitate „Opera 
teologică şi apologetică a spătarului N. Milescu”. Se revăd studiile făcute de scriitor 
la Constantinopol, unde se încrucişau cultura orientală cu cea occidentală. Prin 
operele sale cu caracter teologic, N. Milescu ţine de cultura orientală, iar prin operele 
profane de cea occidentală. Se precizează că activitatea lui a trecut prin două faze: 
cea românească, cu opere teologice şi cea rusească cu opere istorico-teologice. În 
1962, revista „Glasul Bisericii” a publicat opere păstrate de Academia Română. Tot 
în această revistă a fost publicat articolul „Nicolae Milescu - traducătorul Bibliei de 
la 1688”, în care se studiază cele două păreri despre traducătorii acestei Biblii: una în 
favoarea fraților Radu şi Ştefan Greceanu, circulând mai ales în Muntenia şi la 
Braşov, alta în favoarea lui Milescu, circulând în Moldova şi printre învățații greci 
din Orient. Se precizează că cercetările vor continua, deoarece în multe privinţe nu s-a 
stabilit un punct de vedere comun, fiindcă multe erori mai dăinuie şi fiindcă activi- 
tatea teologică a lui N. Milescu se dovedeşte din ce în ce mai multiplă şi mai complexă. 


Popescu, Gabriel, „Conservarea şi restaurarea monumentelor istorice din ţara 
noastră în anii puterii populare”, în: BORom LXXXII, (1964), 11-12, p. 1160-1162. 


Sunt prezentate aspecte din comunicarea prof. arhitect Grigore Ionescu, direc- 
tor al Direcţiei Monumentelor Istorice, publicată în numărul festiv al revistei 
„Arhitectura R.P.R.”. Comunicarea prezintă o deosebită importanță, atât pentru 
cunoaşterea instituţiilor care activează la noi în vederea ocrotirii moştenirii culturale 
din trecut, cât şi pentru informațiile pe care ni le oferă asupra muncii de restaurare a 
monumentelor. Se precizează că abia de la sfârşitul secolului al XIX-lea se poate 
vorbi de grija de a nu se altera caracterul originar al monumentelor. Se aminteşte şi 
din activitatea înaintaşilor, începând de la sfârşitul secolului al XVIII-lea. În secolul 

al XIX-lea, activitatea de restaurare a fost concepută în mod nefericit. Sunt precizate 
mănăstirile care au fost desfigurate între 1840-1855. 

Comisia Monumentelor Publice, înfiinţată în 1892, a avut o activitate redusă 
din lipsa mijloacelor materiale. Reorganizată sub denumirea de Comisia Monumen- 
telor Istorice, ea a fost înzestrată în 1906 cu un serviciu tehnic propriu. Se menţio- 
nează monumentele restaurate în această perioadă. Se precizează grija pentru păs- 
trarea şi restaurarea monumentelor istorice în anii puterii populare. În 1951, în cadrul 
Academiei, a fost înfiinţată Comisia Ştiinţifică a Muzeelor şi Monumentelor Istorice, 
care a cercetat, inventariat şi triat un număr de 3359 clădiri, 111 centre arheologice, 
405 monumente de artă plastică şi 466 monumente de interes istoric. În 1959, toate 
serviciile competente au fost concentrate într-o singură unitate centrală: Direcţia 
Monumentelor Istorice, ataşată Comitetului de Stat pentru Construcţii, Arhitectură şi 
Sistematizare. 

Alegerea obiectivelor şi executarea lucrărilor se face ținând seama de urgenţa 
în funcţie de stadiul de degradare, importanţa istorică şi artistică, repartizarea 
rațională a fondurilor pe obiective. Se precizează care sunt clădirile la care se execută 
lucrări de restaurare şi care urmează a fi restaurate. 


A. B., „Monumente de arhitectură şi artă bisericească din Arhiepiscopia 
Craiovei”, în: BORom, LXXXII, (1964), 11- 12, p. 1163-1164. 


Se evidenţiază importanţa pliantului înfățişând monumentele istorice biseri- 
ceşti din Arhiepiscopia Craiovei, apărut la editura Mitropoliei Olteniei, întocmit prin 
grija Î.P.S. Firmilian al Olteniei. Se precizează utilitatea acestui pliant, care prezintă, 
în linii mari, printr-un cuvânt lămuritor, particularităţile principalelor monumente 
bisericeşti din Oltenia, trăsăturile care alcătuiesc personalitatea lor arhitectonică şi de 
artă, conturată în cadrul geografic şi turistic al Arhiepiscopiei Craiovei. Acest cadru 
este amplu înfăţişat în harta prezentată. Se citează, din „Cuvântul introductiv”, câteva 
pasaje care scot în evidență cele mai de seamă monumente pentru înțelegerea pro- 
cesului de formare a artei în Țara Românească, unul dintre acestea fiind Tismana. La 
Vodița şi la Tismana s-au întâlnit modelele sârbo-bizantine, aduse la noi de starețul 
Nicodim, cu cele locale. Îmbinarea acestora a dat naştere planului în formă de trifoi 
sau treflat. Monumentele cu plan treflat sunt: Tismana, Bucovăţul, Jitianul, Gura Mo- 
trului. Pliantul prezintă, pe cea de-a doua pagină, imaginile mănăstirilor şi schiturilor 
din Oltenia. 


Vârtosu, Emil, „Sigiliul Bisericii „Sfântul Nicolae” din $chei-Braşov” în: 
BORom LXXXII (1964), 11-12, p. 1107-1109. 


În 1939, N. orga a găsit şi a publicat întipărirea în tuş negru a unui sigiliu al 
bisericii Sf. Nicolae din Şcheii Braşovului. Se face descrierea acestui sigiliu. Se află 
amintite şi legende în limba slavă. N. lorga considera că a fost realizat pe vremea lui 
Neagoe Basarab, fapt ce-l face deosebit de interesant. 

Autorul consideră că sigiliul n-a fost făcută la Braşov, nici în Ţara Româ- 
nească că astfel s-ar fi scris corect numele localităţii Braşov. Se precizează că prin 
modul în care este realizată imaginea, sigiliul prezintă, alături de interesul istoric şi 

un interes artistic. El poate fi din timpul lui Neagoe Basarab, primul ctitor al bisericii 
Sf. Nicolae din Şchei, aparținând primei jumătăţi a secolului al XVI-lea. 

Alături de prezentarea acestui important sigiliu original se prezintă şi un sigiliu 
fals. Cel din urmă a fost aplicat pe un hrisov din 10 iulie 1517. Se face descrierea 
sigiliului respectiv. Se aduc argumente că nu este autentic şi nici scrisul hrisovului nu 
corespunde cu scrisul cunoscut al gramaticului Cătar, ci este un scris cursiv de secol 
următor. Se consideră că actul respectiv este un fals, întocmit cam pe la sfârşitul 
secolului al XVII-lea. 


Găină, D. 1., „Cultura moldovenească în timpul lui Ştefan cel Mare”, în :GBis 
XXIII (1964), 11-12, p. 1132-1133. 


Recenzie ce sistematizează informaţiile despre cultura moldovenească din 
timpul lui Ştefan cel Mare, făcând referire la cultura scrisă orăşenească, emisiile 
monetare, pictura de la Voroneţ, portretele lui Ştefan cel Mare, broderii din perioada 
ştefaniană. 


Alexianu, Al., „Doi români, ctitori în Bulgaria şi în Pind (1643-1644)”, în: 
BORom LXXXIII, (1965), 7-8, p. 771-776. 


Se prezintă un documentar al lui Marcu Beza care, făcând o călătorie prin 
Balcani, descoperă în Pind, la mănăstirea Vlasiu o frescă reprezentând chipurile a doi 
dregători necunoscuţi până atunci. Inscripţia, în limba greacă, lămurea rostul picturii 
„S-a fost zidit cu cheltuiala preacinstitului şi preanobilului Arhon Gheorghe, a soţiei 
sale, Cheraţa şi a fiului Chir Constantin, anul 1644”. În arhiva mănăstirii s-a găsit o 
scrisoare din 1639 din care reieşea că dăruitorii Mănăstirii Vlasiu erau români de 
origine, care ocupau la acea dată unele dregătorii în principate, Constantin fiind 
postelnic iar tatăl, Gheorghe, sluger în timpul lui Matei Basarab şi Vasile Lupu. 

Aceleaşi chipuri ale celor doi boieri pământeni, sunt descoperite de către autor 
în fresca din 1643 a altei biserici din Bulgaria, a Mănăstirii Başcava (de la Baci- 
kovo?). S-au făcut tot felul de cercetări pentru a stabili cine erau acei boieri şi s-a 
stabilit că mai sigur ar fi fost din Moldova şi ar fi urmat exemplul domnului Vasile 
Lupu, care obişnuia să facă astfel de milostenii peste graniţe. Articolul conţine 
imagini cu cele două fresce. 


Bănăţeanu, lon, doctorand, „Aspecte mai de seamă ale artei religioase 
româneşti şi sârbeşti între secolele al XIV-lea şi al XVI-lea”, în: BORom 
LXXXIV (1966), 7-8, p. 791-807. 


Între cele două popoare vecine, român şi sârb, au existat legături de prietenie, 
de rudenie între familiile domnitoare, precum şi împrumuturi reciproce în plan po- 
litic, economic, cultural, bisericesc şi artistic religios. Cercetând istoria bisericească, 
autorul observă că monahismul românesc a avut strânse legături cu ortodoxia de la 
sudul Dunării şi cu Muntele Athos. Sfântul Nicodim, alături de alți monahi români, 
este considerat reorganizatorul vieţii monahale româneşti. Spre sfârşitul secolului al 
XIV-lea, pe teritoriul românesc existau peste 20 de mănăstiri. 

Se aduc informaţii asupra unor trăsături ale artei religioase în diferite şcoli din 
provinciile sârbeşti, autorul explicând detaliile arhitecturale ale bisericilor construite 
în această perioadă la noi, făcând analogie cu diferite biserici din Serbia, de exemplu 
pictura pronaosului de la Cozia are asemănări cu cea a bisericii sârbe din Manasija. 
În Moldova, în epoca lui Petru Rareş, apare ca o inovaţie moldovenească pictura 
exterioară a mănăstirilor, caracteristică la noi, deşi unii cercetători afirmă că pictura 
moldovenească ar fi suferit o influenţă de la sârbi, afirmaţie care nu se susţine. 
Despre miniaturile româneşti s-a afirmat, fără dovezi, că ar fi fost executate sub o 
oarecare influență bizantină, dar rămâne incontestabilă frumuseţea lor ca desen şi 
colorit. De mare valoare artistică a rămas din acea vreme „Evangheliarul” Sfântului 
Nicodim de la Tismana, ferecat în argint şi terminat la Prislop în 1405. 

Referindu-se la broderiile liturgice, autorul afirmă că unele sunt din import, 
dar cele realizate la Tismana sau Cozia reprezintă veritabile opere de artă. Majo- 
ritatea cercetătorilor de artă români au evidenţiat rolul pe care Sfântul Nicodim l-a 
jucat în elaborarea formelor structurale şi decorative care caracterizează grupul 
bisericilor: Vodița, Tismana, Cozia. S-au făcut afirmaţii că nu arhitectura românească 
ar datora oarecare influenţe celei sârbeşti care s-a dezvoltat pe Valea Moravei, ci 
situația s-ar prezenta tocmai invers. 

Se trec apoi în revistă toate mănăstirile din Țara Românească, descriindu-le 
din punct de vedere arhitectural şi istoric, făcând observaţiile ce se impun în legătură 
cu influențele străine din construcţia lor, constatând că unele nu au nimic în comun 
cu tehnica de construcție sârbească. De asemenea se remarcă faptul că în câteva bise- 
rici din Moldova se poate observa, în arhitectura lor, principii inaugurate de şan- 
tierele de construcţii Vodiţa- Cozia- Tismana, cum ar fi la Siret, Sfântul Gheorghe 
din Botoşani sau Sfântul Nicolae din Popăuţi. 


Băbuş, Grigore, arhim., „Preocupări şi înfăptuiri pentru ridicarea culturii 
teologice”, în: BORom LXXXVI (1968), 6, p. 763-767. 


Biserica Ortodoxă Română a fost pentru popor şi ţară o vatră de cultură nu 
numai duhovnicească, ci şi culturală. Alături de stat şi de particular, Biserica a strâns 
şi a depozitat cartea bisericească şi pe cea de cultură în mănăstiri şi biserici, de unde 
roadele ei s-au răspândit în rândurile poporului credincios. Biblioteca mănăstirească 
a avut un mare rol în educarea şi creşterea neamului nu numai pe linia credinței re- 
ligioase, ci pe aceea a iubirii de ţară şi popor. De la ea pornind, s-a înfiripat cu timpul 
modesta bibliotecă parohială în fiecare sat, iar în scaunele episcopale şi mitropolitane 
biblioteca a fost bogăţia cea mai râvnită şi ca număr, dar şi ca varietate de conținut 
spiritual aducând la mântuire pe tot omul. 

De-a lungul timpului clericii cărturari au adunat cu grijă carte elinească sau 
slavonă, au tipărit şi au tradus în curat grai românesc nu numai cărți de slujbă, ci şi 
de zidire sufletească. Răspunzând îndemnului din 1932 al patriarhului Miron Cristea 
de a dona o carte pentru Biblioteca Patriarhiei, aceasta s-a îmbogăţit simţitor. Însuşi 
patriarhul şi-a donat biblioteca personală aşa cum a făcut-o înaintea sa şi mitropolitul 
primat al Ţării Româneşti, Arămescu-Donici. De la acesta din urmă s-a primit „Co- 
dex argenteus”, incunabul al episcopului got Ulfilas, tipărit de Upsala, amintită 

pentru vechimea ei istorică şi alte cărţi rare şi mai ales străine. Academia Română a 
pus la dispoziţie un număr mare de publicaţii cărți şi reviste pentru creşterea biblio- 
tecii Sfintei Patriarhii. Zestrea bibliotecii s-a îmbogăţit cu manuscrise vechi şi noi, 
slavone şi româneşti, cu tipărituri vechi slavone şi româneşti, cu colecţii de reviste 
bisericeşti şi laice, cu opere mai noi, româneşti şi străine, cu conţinut religios, istoric, 
literar şi filozofic. La acestea toate se adaugă meritele patriarhului Nicodim Mun- 
teanu, fost în tinereţe stareţ al Mănăstirii Neamţ, om îndrăgostit de scris şi ale 
patriarhului lustinian, care a dat o bună organizare şi a îmbunătăţit cele trei biblioteci 
de teologie ortodoxă din Bucureşti: Biblioteca Sfântului Sinod, Biblioteca Palatului 
patriarhal şi Biblioteca Institului Teologic. 

Alocând fonduri pentru cărţi, dăruind cărţile sale personale şi cele primite de la 
diferite personalităţi străine care au vizitat Biserica Ortodoxă Română, patriarhul 
Iustinian poate fi considerat un adevărat ctitor al actualelor Biblioteci patriarhale. Se 
prezintă cărțile rare şi donațiile importante ale fiecăreia dintre cele trei biblioteci 
amintite, precum şi numărul de volume donat. Pentru păstrarea cărților, bibliotecile au 
fost înzestrate cu un mobilier trainic şi artistic lucrat, sculptat de Gr. Dumitrescu în 
atelierele Patriarhiei. Articolul conţine imagini şi un rezumat în limba franceză. 


Stănculescu, N., „Istoria cărţii româneşti”, în: GBis XXVIII (1969), 1-2, p. 
221-231. 


O istorie complexă a ceea ce este carte românească, cu foarte multe precizări şi 
descrieri de carte religioasă. Se abordează problema apariţiei bibliotecilor. 


Botez, A. Al., „Cu Marcu Beza, prin mănăstirile, muzeele şi bibliotecile din 
Orientul Apropiat”, în BORom LXXXVII (1969), 3- 4, p. 442- 446. 


Marcu Beza, de la a cărui moarte se împlinesc în martie 1969 două decenii, a 
fost primul reprezentant oficial al statului nostru la Ierusalim, care s-a preocupat în 
calitatea sa şi de ridicarea aşezămintelor româneşti de la Ierusalim şi lordan, ctitorite 
de patriarhul Miron, de Î.P.S. Tit Simedrea, restaurate şi pictate de Patriarhia Ro- 
mână condusă de Preafericitul Iustinian. Fiind Consul al ţării noastre la Ierusalim, 
Marcu Beza, a cutreierat toate ţările Orientul Apropiat, răscolind prin muzee, 
mănăstiri şi biblioteci, dând la iveală hrisoave, cărți de cult, manuscrise, obiecte de 
cult cu valoare istorică, artistică şi culturală. Cercetările sale au fost publicate în 
„Memoriile” Academiei Române, apoi în volumul cu reproduceri în culori „Urme 
româneşti în Răsăritul Ortodox”, în două ediţii, ultima în 1937. 

Originar din comuna românească Vlahoclisura din Pind, Marcu Beza a făcut 
liceul românesc la Bitolia şi a studiat filozofia la Universitatea din Bucureşti. Titu 
Maiorescu l-a remarcat, trimiţându-l cu o bursă la Londra. După terminarea studiilor 
rămâne ca viceconsul la Legația română din Anglia. Desfăşoară o bogată activitate 
literară ca poet, prozator şi traducător. Cunoscător al limbilor greacă şi turcă, în 1932 
a fost transferat Consul general la Ierusalim până în 1940. Răscolind cu interes bi- 
bliotecile şi arhivele Patriarhiei ecumenice ale Patriarhiilor din Antiohia, din Ieru- 
salim şi din Alexandria, ale mănăstirilor Sinai, din Cipru, Rodos, Patmos, Andros şi 

Ilios, a notat şi a fotografiat tot ce putea interesa istoria şi legăturile noastre cu 
Răsăritul Ortodox. 

Rodul acestei munci bogate în rezultate îl prezintă autorul în articolul său, 
înşirând tot ce a găsit românesc Marcu Beza la mănăstirile Sinai, Sf. Sava din Pa- 
lestina, la Zograful, Hilandar, Esfigmenu, Xenofont, Caracalu, Xiropotamu, Dionisiu, 
Cutlumuş din Sf. Munte Athos, în tezaurul Patriahiei Ierusalimului, în mănăstirile 
Chicu şi Mahera din Cipru, la Mănăstirea Varlaam de la Meteora (Grecia), la 
Patriarhia din Constantinopol, la biblioteca Sf. Mormânt, în muzeele Etnografic şi 
Benaki din Atena şi la Biblioteca Naţională a Atenei, în Epir la Mănăstirea Ziţa, în 
Damasc la Patriarhia Antiohiei, în insulele Rodos şi Patmos. Chiar dacă aceste piese 
de tezaur al culturii şi istoriei noastre nu vor reveni nicioadată pe pământul țării 
noastre, ştim astăzi despre existenţa lor, datorită lui Marcu Beza, cercetător patriot şi 
pasionat, care a contribuit la descoperirea unor comori istorice şi artistice ale 
trecutului poporului nostru. 


Bărbulescu, C.. „Recenzii. Alexandru Duţu, „Coordonate ale culturii româ- 
neşti în secolul XVIII (1700- 1821). Studii şi texte”, Bucureşti, Editura pentru 
literatură, 1968, 398 p.”, în: BORom LXXXVII (1969), 5- 6, p. 626- 629. 


Al. Duţu în „Introducerea” cărţii sale apreciază că limba română în secolul al 
XVIII-lea înregistrează o victorie prin cultivarea literaturii. În afară de cărţile de cult, 
întâlnim o literatură în care gustul literar, legătura dintre artistic şi istoric şi dintre 
cuvântul scris şi limba vorbită sunt remarcabile. Autorul cărții înscrie opera stol- 
nicului Cantacuzino şi a lui Cantemir în conceptul de „enciclopedism umanist”. 

În primul capitol, intitulat „Peregrinarea cărților de «desfătare» brâncovenești ; 
prezintă importanţa şi locul „Florii darurilor” (1700), a „Pildelor filozofeşti” (1713) 
în procesul de diversificare a genului de literatură populară, ca şi a „Alexăndriei”. 

Capitolul al II-lea, intitulat „Râmnicenii şi problema timpului”; înfăţişează 
opera cărturarilor bisericeşti: Damaschin, Chesarie, Grigorie, Chiriac şi Naum. Pre- 
fețele lui Chesarie la cele şase volume de „Mineie”, publicate între 1773-1782, re- 
flectă gradul de asimilare a culturii europene de către episcopul de Râmnic. Grigorie 
Râmniceanu, autor al unor numeroase opere manuscrise, crede în funcţia de bastion 
al ţărilor române şi priveşte progresul european ca un dar fructificat de om şi care 
provine din partea providenţei. Chiriac Râmniceanu copiază manuscrise, cărți, adună 
scrieri de la Muntele Athos, îmbinând cărturăria cu dragostea de patrie. Dionisie 
Eclesiarhul, autor al „Hronografului Țării Româneşti” se remarcă prin grija deosebită 
pentru documentul istoric. Naum Râmniceanu exprimă necesitatea „sincronizării” 
vieții noastre culturale cu mişcarea europeană. 

Capitolul al III-lea, intitulat „Explorările cărturarilor moldoveni”; descrie 
curentul iluminist moldovenesc, orientarea franceză a cărturarilor moldoveni şi rolul 
acordat raţiunii în rezolvarea problemelor sociale. Cărţile care pătrund în cultura 
românească se realizează prin filiera boierilor şi a cărturarilor moldoveni. Cultura 
românească din Moldova se defineşte în cadrul larg al „conştiinţei ortodoxe”, care 
urma o tradiţie culturală, întemeiată pe ideea de apărare a creştinătăţii. 

Capitolul al IV-lea, cu titlul „Preocupările „moraliceşti” transilvănene”; redă 
caracterul dinamic al ideilor exprimate în cultura transilvăneană de Şcoala Arde- 
lenească. Prin opere istorice şi lingvistice se evidenţiază romanitatea limbii noastre, 
lupta pentru libertate naţională şi spirituală. „Esopia” (Bucureşti, 1821) redă în 
prefaţă motivele care au determinat reeditarea ei, precizându-se noile idei progresiste 
despre rostul omului în viaţa cotidiană şi de societate. Autorul cărţii indică lucrări 
originale care şi-au adus contribuţia în cultura secolului luminilor în care spiritul laic, 
raționalizant, e preponderent şi subliniază importanţa circulaţiei cărții de o parte şi de 
alta a Carpaţilor pentru generaţia paşoptistă. 

Ultimul capitol, având ca titlul „Cartea într-o epocă de transformări”; insistă 
asupra unor idei exprimate de Grigorie Râmniceanu şi Samuil Micu referitoare la 
modernizarea culturii, care evoluează de la „raționalismul ortodox” al umaniştilor 
spre laicizarea concepţiei de viaţă. Menţionându-se o serie de trăsături specifice spiri- 
tualității româneşti se afirmă că iluminismul românesc nu a fost o formă de occi- 
dentalizare, fiind deschis spre mase. În prefețele cărților de cult tipărite se găseşte 
stilul „colocvial” (Chesarie). 

Cartea românească realizează o sinteză originală, prin stil şi prin ancorarea ei 
în destinele istorice ale poporului român. Reluând o idee a lui N. Iorga, Al. Duţu 
notează că la popoarele sud-est europene unitatea culturii a fost întreținută cu grijă de 
fiecare popor în parte, în cadrul rezistenţei faţă de un imperiu, care aparţinea unei alte 
legi, unei alte religii. Cu spirit obiectiv, Al. Duţu remarcă faptul că mitropoliţii şi 
episcopii români aparțin mediului sătesc iar cărțile tipărite nu formează o „literatură cle- 
ricală”, ele fiind destinate uzului liturgic. De asemenea, el subliniază „o bogată şi diver- 
sificată conştiinţă artistică” din care mai târziu va apărea beletristica modernă română. 

Apreciind lucrarea recenzată ca o cercetare documentată în problemele culturii 
europene, autorul B. Bărbulescu propune ca o astfel de lucrare de sinteză să fie 
publicată într-o limbă de circulație mondială, deschizând astfel oamenilor de cultură 
din alte ţări noi perspective în aprecierea şi evaluarea culturii româneşti. 


Ştefănescu, I. D., „Arta în epoca lui Ştefan cel Mare”, în: GBis XXX (1971), 
5-6, p. 489-495, 


Vorbind despre artă în timpul epocii ştefaniene, autorul prezintă informații de 
ordin istoric şi tehnic referitoare la această perioadă cum ar fi originalitatea pro- 
cedeului de boltire a naosului, decorul arhitectonic şi broderiile. 


Ştefănescu, I. D.. „Preocupări de artă religioasă în trecutul Bisericii Ortodoxe 
Române”, în BORom XC (1972), 7-8, p. 806-818. 


Articol de sinteză în care sunt redate eforturile unor istorici şi cărturari de a 
publica materiale privind istoria artei bisericeşti în toate cele trei ţări române, cu 
referiri speciale la mănăstiri şi schituri. Sunt amintite astfel studiile şi cercetările 
făcute de: profesorii Coriolan Petranu şi Alexandru Lapedatu pentru Transilvania, 
Victor Brătulescu pentru Maramureş, Alexandru Odobescu în Țara Românească, 
Constantin Erbiceanu şi preotul Constantin Bobulescu în Moldova, arhitectul Karl 
Romstorfer pentru Bucovina etc. Sunt elogiate apoi personalităţi ca N. Iorga, Orest 

Tafrali, profesorul C. Fortunescu de la Craiova, profesorul Virgil Vătăşianu de la 
Cluj etc. Pentru cele mai importante mănăstiri şi schituri (Vodița, Cernica, Neamţ, 
Râşca etc) sunt amintite personalități ale vieții monahale (mitropoliţii Atanasie 
Mironescu şi Tit Simedrea, arhiereul Narcis Creţulescu etc.) ce au publicat materiale 
referitoare la istoria acestora. 

Se face un inventar al mănăstirilor ce posedă colecţii de artă bisericească 
amintindu-se grija pentru păstrarea şi restaurarea lor de-a lungul secolului XX. 


Săndulescu-Verna, C., prof., „Colecţia de artă religioasă veche a Arhi- 
episcopiei Timişoarei şi Caransebeşului”, în: MitrBan XXIV (1974), 4-6, p. 
375-376. 


Cartea prezentată a fost scrisă de Ion. B. Mureşianu, care face o incursiune în 
istoria Banatului, referindu-se în special la istoria artei din acest spaţiu românesc. 
Sunt menţionate legăturile cu zonele de peste munți, articolul vorbind despre icoa- 
nele lucrate în lemn din secolele XVIII-XIX sau despre cele pictate pe sticlă, aflate în 
centrul de iconari de la Nicula. Sunt aduse informaţii despre sculptură, broderii şi 
manuscrise şi cărți. Cartea are un catalog ce cuprinde piesele Colecţiei de artă reli- 
gioasă veche a Arhiepiscopiei Timişoarei şi Caransebeşului, în număr de 431. 


Andeescu, Ştefan, „Începuturile istoriografiei în Moldova,” în: BORom XCIII 
(1975), 1-2, p. 232-242. 


Se oferă date despre documentele care au ca obiect baza istoriei Moldovei în 
veacurile XIV-XV. Acestea au fost: „Letopiseţul anonim al Moldovei”, „Letopiseţul 
de la Putna nr. 1” (1561), „Letopiseţul de la Putna nr. 2”, „Traducerea românească a 
Letopiseţului de la Putna”, „Cronica scurtă a Moldovei”, „Cronica moldo-germană”, 
„Cronica moldo-polonă (1564-1565)”, „Cronica sârbo-moldovenească”, „Cronica 
moldo-rusă” şi „Letopiseţul Țarii Moldovei” de Grigore Ureche redactat în prima 
jumătate a secolului al XVII-lea. 

Ca „epocă de aur” a acestor scrieri pot fi considerați anii lui Alexandru 
Lăpuşneanul. Structura delimitării cronicilor este atribuită lui B.P. Haşdeu. Se mai 
regăsesc în articol cele două etape ale istoriografiei în Moldova şi păreri, interpretări 
despre începuturile acesteia expuse de către B.P. Haşdeu, loan Bogdan, Nicolae 
Iorga, Ştefan Orăşanu, Ilie Minea şi P.P. Panaitescu. 


Porcescu, Sc., pr., „Colectia de arta religioasă veche a Arhiepiscopiei 
Tismaniei şi Caransebeşului”, în: MitrMold LI (1975), 1-2, p. 174-175. 


Recenzia de față are drept subiect cartea „Colecţia de artă religioasă veche a 
Arhiepiscopiei Timişoarei şi Caransebeşului”, colecţie fondată în 1962 şi care, în 1975, 
avea aproximativ 1000 de piese. Articolul cuprinde 151 de ilustraţii cu piese ale colecţiei. 


Voinea, lon Vasile, pr. doctorand, „Preotul Profesor loan Lupaş, Istoric al 
Bisericii Ortodoxe Române”, în: BORom XCV (1977), 7-8, p. 786-797. 


loan Lupaş, născut în 1880 în Săliştea Sibiului, rămâne orfan de tată la vârsta 
dedoiani. Este prezentată o scurtă biografie a preotului profesor loan Lupaş şi un 

istoric al Bisericii Ortodoxe Române al aceleiaşi perioade. Din totalul publicaţiilor 
părintelui profesor, o bună parte se referă la probleme din istoria Bisericii noastre. 
Atenţia lui s-a îndreptat spre vechimea creştinismului la români, precum şi a ve- 
chimii organizării bisericeşti din Transilvania. De asemenea, şi-a aţintit privirea 
asupra primelor publicaţii, a cărţilor bisericeşti tipărite în limba română, precum şi a 
rostului lor în viața noastră atât bisericească, cât şi națională. A închinat pagini ne- 
muritoare şi chiar monografii întregi unor ierarhi, clerici şi teologi de pe întreg 
cuprinsul patriei noastre. 


Dima-Drăgan, Corneliu, dr., „Biblioteca Mavrocordaţilor de la Mănăstirea 
Văcăreşti”, în: BORom XCV (1977), 9-12, p. 1035-1043. 


Se consemnează informaţii despre tipăriturile Mavrocordaţilor. Biblioteca 
acestora a fost vândută de Constantin Mavrocordat la Constantinopol cu suma de 
600000 de taleri. Tipărituri se mai găsesc după 1780 la Biblioteca Academiei Ro- 
mâne, Biblioteca Liceului „Nicolae Bălcescu” din Craiova, Biblioteca „Mihai Emi- 
nescu” laşi, „British Museum” Londra, Biblioteca Naţională din Viena, Paris şi 
Atena. Articolul încearcă să reconstituie vechea bibliotecă de la Văcăreşti prin 
elementul esențial „ex-lbris-ul”. 

Iniţial, până în 1709, Nicolae a semnat cărţile cu „ex Libris Nicolaj Mavro- 
cordati Constantinopolitani”. După urcarea în scaunul Moldovei adaugă şi „„...Prin- 
cipis Moldaviae”. Marca de proprietate a domnului a cunoscut trei etape: „Ex Libris 
Jo. Nicolaj Mavrocordati Principis Valachiae”, urmat de „Ex. Libris Jo. Nicolai 
Mavrocordati Principis olim Moldaviae nunc Valachiae” şi ultima în 1722 „Ex libris 
Jo Nicolai Mavrocordati de Scarlatti Principis Moldaviae et Valachiae”. 

Posesori de cărți au fost şi cei doi fii ai săi, Scarlat Mavrocordat şi Constantin 
Mavrocordat. În continuare sunt prezentate sursele din care au fost preluate unele 
principii şi completitudinea colecţiei voievodale. Soarta bibliotecii a rămas neclară, 
însă, după două secole, este în pragul reconstituirii în casele stăreţiei de la Văcăreşti. 


Ganea, Ioasaf, arhid. prof., „Toaca în cultul Bisericii Ortodoxe Române”în 
BORom XCVII (1979), 1-2, p. 89-96. 


Radu, Dumitru, pr. prof., „Cartea bisericească, factor de promovare a unității 
spirituale, lingvistice şi cultural- naţionale a poporului român”, în BORom 
XCVII (1979), 1-2, p. 97-130. 


Popp, Augustin Z. N., „Eminescu şi Biserica străbună”, în BORom XCVII 
(1979), 5-6, p. 724-744. 


Bulacu, Mihail, pr. prof., „Lumina Evangheliei în opera lui Eminescu 
(Legenda Luceafărului)”, în BORom XCVII (1979), 5-6, p. 744-767. 


Ionescu, Ion, pr., „Tezaure ale culturii româneşti aflate în Austria”, în 
BORom XCIX (1981), 3-4, p. 362-366. 


Printre numeroase obiecte antice şi de factură laică întâlnim şi câteva din 
perioada medievală cu specific religios: „Tetraevanghelul” lucrat de monahul Filip 

din porunca lui Ştefan cel Mare pentru a fi dăruit Mănăstirii Zografu din Sf. Munte 
Athos; „Tetraevanghelul” lui Petru Rareş, dăruit de acesta Mănăstirii Xiropotamu, 
Psaltirea scrisă pentru Alexandru Iliaş, domnul Ţării Româneşti etc. 

Se face descrierea fiecărui obiect în parte. 


Spătărelu, Mihai, drd.. „Influenţa artei bizantine în Ţara Românească în 
secolul al XIV-lea”, în BORom CIV (1986), 5-6, p. 102-115. 


Studiul conţine informaţii despre mănăstirile Vodița, Curtea de Argeş, Cozia, 
Corbii de Piatră. 


Berezovschi, Tamara, „Epoca lui Matei Basarab şi Vasile Lupu, modele 
culturale şi biblioteconomice”, în: 4/rBan XIII (2002), 1-3, p. 118-123. 


Matei Basarab aduce în ţară două tipografii, una la Mănăstirea Câmpulung, 
cealalată la Govora, mutată apoi la Mănăstirea Dealu şi de acolo la Târgovişte în 
1646. Informaţii asupra unor ctitorii: Mănăstirea Arnota (aproximativ 1638); Mănăs- 
tirea Brâncoveni (1640); Mănăstirea Plumbuita (aproximativ 1647). Sunt consemnate 
clădirile şi biserica Episcopiei din Buzău (1649), Mănăstirea Căldăruşani (1637-1638), 
Mănăstirea Negru Vodă din Câmpulung (1635-1636), Mănăstirea Drăgăneşti (1647), 
Mănăstirea Plătăreşti (1640), Mănăstirea Soveja (1645), Mănăstirea Strehaia (1645). 

Dintre ctitoriile lui Vasile Lupu sunt menţionate Sfinţii Trei lerarhi şi Golia 
din laşi. Se aminteşte despre „„Pravilele” apărute în timpul lui Vasile Lupu. Ma- 
terialul conţine o bibliografie de treisprezece cărți. 

II. ARHITECTURA LĂCAŞURILOR MONAHALE 


Resmiriţă, A., „Arhitectura noastră bisericească. Stilul bizantin în arhitectura 
bisericilor noastre şi formele străine împrumutate din diferite alte stiluri”, în: 
BORom XVIII (1894-1895), 2, p. 154-172. 


Articolul cuprinde câteva observaţii ale autorului cu privire la arhitectura 
bisericilor noastre. Se face, pentru început, o descriere generală a stilului bizantin şi a 
bisericilor noastre. Urmează apoi câteva consideraţii asupra arhitecturii bisericilor 
noastre având în vedere forma ferestrelor, dispunerea lor, clopotniţa, turla, catape- 
teasma, pridvorul etc. De la A. Resmiriţă aflăm următoarele: a) catapeteasmă în stil 
curat bizantin găsim la Mănăstirile Govora şi Stavropoleos; b) catapeteasmă în stil 
rococo găsim la Episcopia Romanului; c) turlă în spirală găsim la Curtea de Argeş, 
acesta fiind aspect original, o astfel de turlă mai găsim şi la biserica „Toţi Sfinţii” din 
Vâlcea şi biserica Grecescu din Turnul Severin. 

Se aminteşte apoi despre adaosuri din Orient şi Occident la stilul bizantin şi se pre- 
zintă cauzele care au dus la aceste adaosuri. Stil roman amestecat cu cel bizantin găsim la 
biserica mare a Mănăstirii Neamţ, la Episcopia Romanului, Episcopia Huşilor etc. 

Stil bizantin cu elemente din Georgia găsim la biserica Antim, la capela 
Mănăstirii Neamţ, la biserica Trei Ierarhi din laşi. Elemente de arhitectură rusească 
întâlnim la Mănăstirile Neamţ, Agapia şi Secu. Elemente renascentiste pot fi iden- 
tificate la biserica Sfânta Ecaterina, Sfântul Ilie din Rahova etc. 


P. G., „Vechile noastre biserici”, în: BORom XXXIX (1915-1916), 5, p. 510-517. 


Se precizează că, până la anul 1915, s-au restaurat Mănăstirea Curtea de 
Argeş, Mănăstirea Sf. Trei Ierarhi şi Mănăstirea Sfântul Nicolae (Domnesc) din laşi 
şi că se vor termina de restaurat în viitorul apropiat - Mitropolia din Târgovişte şi 
biserica Sfântul Dumitru din Craiova. Prin renovare, unor biserici li s-a distrus 
aspectul inițial, un exemplu în acest sens fiind biserica Măgureanu. În 1915 se aflau 
în construcţie, în România, peste 500 de biserici. 

La propunerea lui Nicolae Iorga făcută ministrului cultelor, Duca, s-a cerut ca 
toate bisericile construite înainte de anul 1834 să fie declarate monumente istorice, 
pentru ca astfel nimeni să nu mai dărâme sau să repare o biserică fără o prealabilă 
cercetare. Autorul redă expunerea de motive a ministrului Duca şi decretul regal 
referitor la această chestiune. După aceea autorul prezintă un caz prin care biserica 
din comuna Brezoaiele a fost distrusă prin restaurare. În acest sens este redat raportul 
domnului Traianescu adresat Casei Bisericii referitor la această chestiune. În raport 
găsim redată pisania bisericii din Brezoaiele care datează de la 1769, are hramul 
Adormirea Maicii Domnului şi a fost zidită de Gheorghe Serali biv vel Stolnic şi 

Smaranda. Este amintit şi cazul bisericii din comuna Brăiloiu (Dâmboviţa) ce are 
hramul Sfântul Nicolae şi care a fost zidită de Pătraşcu Brezoianu în 1715 şi a fost ter- 
minată de Ştefan Brezoianu în 1749. Mai este amintit şi cazul bisericii din Scăioşi-Fun- 
deni (Prahova) care datează de la 1750. 


***, Bibliografie, „P. Constantinescu-laşi, „Decorația bisericilor moldove- 
neşti”, în: BORom XLVII (1929), 6, p. 575. 


Cartea are 65 de pagini. 


Visarion al Hotinului, episcopul, „Cărţi reviste, ziare”. „Lucrări istorice de 
mare interes”, în: BORom XLVIII (1930), 10, p. 993-994. Recenzie. 


De la P.S. Visarion Puiu suntem informaţi despre apariţia cărților lui Gheorghe 
Balş, „Bisericile lui Ştefan cel Mare”, publicaţie de 325 pagini şi „Bisericile Moldo- 
veneşti din veacul al XVI-lea”, publicaţie de 393 de pagini, precum şi de cartea lui N. 
Ghica Budeşti, „Evoluţia arhitecturii în Muntenia”. Toate conţin materiale de o foarte 
mare importanţă istorică. 


I.. B., „Note bibliografice, Gostynski T. «Cine a fost autorul bisericii Golia?» 
în Revista istorică, vol. XXX (1944), p. 55-60” în: BORom LXIII (1945), 7-8, 
p. 393. Recenzie. 


La biserica Golia au lucrat meşteri italieni după cum informează Corneliu 
Magni. Gostynski T. pleacă de la legăturile de rudenie ale lui Vasile Lupu cu familia 
prințului polonez Radziwil şi arată că biserica Sf. Treime din Olyka, biserică ce a fost 
zidită între 1635-1640 de către meşteri italieni, se aseamănă foarte mult din punct de 
vedere arhitectural cu biserica Golia. 


Moisescu, Gh. I., diac. prof., „Influențe ale arhitecturii vechi ruseşti asupra 
vechii arhitecturi româneşti”, în: MitrOlr VI (1954), 1-3, p. 110-113. 


Autorul aminteşte despre rolul important pe care Ştefan cel Mare şi Petru 
Rareş l-au avut în statornicirea stilului moldovenesc. Influențele ruseşti se pot 
observa în iconografie, arhitectură (turla înaltă), turnuri laterale, clopotniţe, dar şi în 
brâuri de piatră precum cel de la Dragomirna. Printre cele mai reprezentative mă- 
năstiri în acest sens se numără Sfinţii Trei Ierarhi, Putna şi Cetăţuia. 


Porcescu, Scarlat, pr., „Influențe ale arhitecturii vechi ruseşti asupra vechii 
arhitecturi româneşti”, în: MitrMold XXXI (1955), 3, p. 151-156. 


În carte se prezintă diferitele evenimente istorice care au făcut posibile legă- 
turile dintre spaţiul rusesc şi cel românesc. Aflăm despre obiectele de artă religioasă 
din Moldova şi Muntenia care se păstrează în Rusia şi despre influenţele ruseşti din 
arhitectură, dintre care fac parte planul triconic şi împodobirile arhitecturale de pe 
biserici. Un rol important în circulaţia acestor influenţe l-au avut meşterii şi arhitecţii 
veniţi în Ţările Române. 

Brânzei, Dumitru, „Începuturile arhitecturii religioase în Moldova şi ctitoriile 
de la Baia din sec. XV-XVI”, în: MitrMold XXXI (1955), 7-8, p. 381-390. 


Pentru a scoate în evidenţă începuturile arhitecturii religioase în Moldova, se 
aminteşte despre influenţele pe care le suportă arhitectura din această zonă, detaliind 
informaţiile referitoare la stilul moldovenesc. Materialul conţine date şi despre bise- 
rica catolică din Baia, bisericile lui Ştefan cel Mare şi Petru Rareş. 


Corivan, N., „Arta religioasă în epoca lui Ștefan cel Mare”, în: MitrMold 
XXXIII (1957), 8-9, p. 575-590. 


Informaţiile analizează caracteristicile arhitecturii moldoveneşti din epoca lui 
Ştefan cel Mare, urmărind şi evoluţia arhitectonică din această perioadă. Astfel aflăm 
despre: sistemul de boltire a naosului şi a pronaosului, sistemul de aerisire şi cel de 
acustică, despre contrafoturi, turnuri, abside, cărămidă smălțuită, existența gropniţei, 
a uşii cu arc frânt. Totodată, în această perioadă, se dezvoltă foarte mult sculptura în 
piatră. Tehnica utilizată în pictură este dominată de figura în frescă. Alte detalii 
vizează iconografia, cu inspiraţiile de factură populară şi locală, tablourile votive, 
atelierele de broderie de la Moldoviţa şi Putna, legarea în argint a cărților bisericeşti, 
şcolile de miniaturişti. Textul este însoţit de bibliografie. 


Brătulescu, V., „Arhitectul moldovean din secolul al XVII-lea, Gligorie 
Cornescul”, în: MitrMold XXXVII (1961), 9-12, p. 701-703. 


Grigorie Cornescul, prezentat în acest articol, a fost arhitectul-restaurator al 
Mănăstirii Curtea de Argeş şi arhitectul Mănăstirii Cetăţuia. 


Gherasim, Oreste, pr., „Petru Comărnescu, Îndreptar artistic al monumen- 
telor din Nordul Moldovei, cu o precuvântare de Eusebiu Camilar, Bucureşti”, 
1962, p. 346” în: Ort, XV (1963), 2, p. 274-277. 


Cartea este împărțită pe capitole: cultura şi artele în epoca feudală, stilul 
moldovenesc în arhitectură, monumente ridicate de Ştefan cel Mare şi urmaşii săi, 
pictura în epoca feudală (stiluri şi meşteri), fresce reprezentative: de la Voroneţ, Pă- 
trăuți, Sf. Ilie - Suceava, Sf. Gheorghe - Hârlău, Sf. Nicolae - Dorohoi, Popăuţi, Sf. 
Gheorghe - Suceava, Sf. Dimitrie - Suceava, Mănăstirile Probota, Humor, Vatra Moldo- 
viței, Suceviţa, Dragomirna, biserica din Arbore, compoziţii votive şi portrete istorice. 


Brătulescu, Victor, prof., „Elemente de artă arhitecturală şi picturală la bise- 
rica din satul Viforita, comuna Aninoasa, Raionul Târgovişte”, în: GBis XXII 
(1963), 11-12, p. 1054-1059 


Se face descrierea arhitecturii şi picturii acestei biserici. 


Georgescu, Vlad, „Istoria Arhitecturii în România”, în: BORom LXXXII 
(1964), 3-4, p. 302-395. 


În 1963 a fost publicată „Istoria arhitecturii în România, Vol. I, De la orân- 
duirea comunei primitive până în sec al XVI-lea”, a prof. arhitect Grigore Ionescu, 

unul din cei mai de seamă specialişti ai istoriei arhitecturii româneşti. Redactarea 
acestei lucrări a fost o problemă dificilă, în primul rând, din cauza vastităţii temei. 

Autorul a împărţit lucrarea în patru secţiuni: I. „Comuna primitivă şi orân- 
duirea sclavagistă”, a II-a — „Epoca feudală”, a III-a. — „Perioada modernă” şi a IV-a 
— „Perioada contemporană”, de după 1944. Volumul apărut cuprinde istoria arhi- 
tecturii din timpul comunei primitive şi până în secolul al XVI-lea, o perioadă 
importantă în care se află domnia lui Ştefan cel Mare. 

În volumul 1 sunt tratate problemele dificile prin lipsa materialului secolelor 
VI-X, precum şi cele legate de geneza artei feudale în Ţările Române. Un merit al 
lucrării este legarea permanentă a istoriei arhitecturii de mediul social şi istoric. 
Numeroasele pagini cuprind descrieri generale ale societății din epoca analizată, ceea 
ce permite o mai profundă înţelegere a fenomenului arhitectonic. Autorul nu s-a 
limitat numai la analizarea istoriei arhitecturii româneşti, ci a cuprins în sinteza sa şi 
creaţiile arhitectonice ale minorităţilor naţionale. A definit trăsăturile particulare ale 
artei arhitectonice din țara noastră: inventivitatea constructivă, folosirea materialelor 
locale, simţul deosebit în stabilirea proporțiilor şi în ornamentaţie. 

Se analizează mai întâi construcțiile arhitectonice din perioada orânduirii 
comunei primitive. Îşi exemplifică expunerea cu materialul arheologic descoperit în 
săpăturile efectuate. Se arată că în epoca bronzului şi la începutul epocii fierului se 
continuă tipul de construcţii neolitice. În capitolul referitor la arhitectura epocii scla- 
vagiste, un loc important este rezervat descrierii construcțiilor din oraşele greceşti, 
precum şi a celor din vremea stăpânirii romane. A aşezat începuturile arhitecturii 
feudale în secolul X-XII, accentuând asupra caracterului diferențiat, pe provincii şi a 
influențelor diferite: orientale, bizantine, musulmane, occidentale. A scos în evidență 
caracterul de continuitate în dezvoltarea arhitecturii, faptul că fiecare nouă etapă nu 
distruge stilul vechi, ci îl înglobează şi-l dezvoltă. 

Pentru perioada feudală s-a folosit de rezultatele ultimelor săpături arheolo- 
gice. În Transilvania sunt prezente elemente ale arhitecturii occidentale. În perioada 
feudalismului arhitectura română îşi creează acum trăsături specifice care vor da 
naştere unor stiluri originale. Arhitectura bisericească a fost supusă mult mai puţin 
influențelor apusene. Secolul al XIV-lea a marcat un pas important pe calea dezvol- 
tării arhitecturii religioase în România prin construirea mănăstirilor: Tismana, Cozia, 
Bistriţa, Neamţ, Humor, Moldoviţa. A subliniat, pentru această epocă, influența sârbă 
în modul de a concepe construcţiile în Ţara Românească. În Transilvania avea loc 
trecerea de la stilul romano-gotic la cel gotic integral, atât în construcţiile laice cât şi 
în cele bisericeşti. În Moldova, epoca lui Ştefan cel Mare a reprezentat o perioadă 
importantă. Autorul a analizat amănunțit, cele trei categorii în care se pot grupa 
bisericile moldoveneşti din vremea lui Ştefan cel Mare, subliniind caracterul unitar al 
stilului şi legătura lui cu arta populară, precum şi adaptarea la mediul geografic 
românesc. Către mijlocul secolul al XVI-lea s-a încheiat în Moldova formarea stilului 
moldovenesc. Constructorii moldoveni aduc şi elemente noi pe care autorul le 
analizează. Sunt menţionate mănăstirile de la Bistriţa, Slatina şi Suceviţa. 

În Ţara Românească este analizată arhitectura şi scoasă în evidenţă valoarea 
construcţiilor religioase de la Mănăstirea Dealu şi biserica de la Curtea de Argeş. În 

Transilvania, în secolul al XVI-lea, fenomenul principal a fost adaptarea la stilul Re- 
naşterii care a pătruns prin Ungaria, în vremea domniei lui Matei Corvin. Arhitectura 
Renaşterii s-a manifestat în toată plenitudinea numai în construcţia castelelor nobiliare. 
Autorul recenziei consideră utilă bibliografia întocmită, ca şi indicele de localități, 
monumente, persoane, fotografiile şi planşele care completează textul. 


Baltag, Gh. „Arhitectura bisericească în epoca lui Petru Rareş”, în: MitrMold 
XL (1964), 5-6, p. 257-263. 


Arhitectura bisericească în epoca lui Petru Rareş este ilustrată prin scoaterea în 
evidență a caracteristicilor arhitectonice ale bisericilor vremii, cu numele de meşteri 
şi zugravi care au marcat aceste lăcaşuri. 


Carmazin-Cacovski, arhitect dr., „Barocul bisericesc din laşi”, în: MitrMold 
VLI (1965), 9-10, p. 513-523. 


Studiul de faţă prezintă câteva biserici ieşene reprezentative pentru stilul ba- 
roc, curent al picturii ale cărui caracteristici sunt descrise în introducere la modul ge- 
neral. Cele mai valoroase piese de artă de tip baroc datează din secolele XVII-XVIII, 
când Petru Movilă a întărit relațiile culturale dintre Iaşi şi Kiev. 

Edificiul cel mai reprezentativ pentru stilul baroc este biserica Sfântul Gheor- 
ghe, care a fost şi sediul Mitropoliei. Alte biserici, atât laice, cât şi din mănăstiri, cum 
sunt Cetăţuia şi Socola, au preluat doar unele elemente de stil baroc. Prezentarea 
evoluției arhitecturale a diferitelor biserici se opreşte şi la biserica Golia, care 
reprezintă o îmbinare între stilurile bizantin şi baroc. Dintre elementele sale baroce 
face parte portalul decorativ de la intrarea principală a bisericii. 


Andreescu, Ştefan, „Putna şi închegarea stilului moldovenesc în arhitectură”, 
în: BORom LXXXIV (1966), 7-8, p. 647-649. 


Procesul evoluţiei artelor în vremea lui Ştefan cel Mare a fost permanent 
ascendent, străbătând mai multe etape: a) prima corespunde începutului domniei lui 
Ştefan, încă tributară principiilor şi metodelor epocii precedente; b) următoarea 
etapă, încadrată între 1475-1486, oferă imaginea unei intense activităţi constructive 
în domeniul refacerii şi întăririi vechilor cetăți şi mănăstiri, când se ajunge la o 
maturizare a stilului caracteristic acestei epoci; c) după anul 1487, când au fost 
ridicate bisericile de la Milişăuţi şi Pătrăuți, având o perioadă de maximă înflorire a 
arhitecturii româneşti încheiată în primele decenii ale secolului al XV-lea, după 
moartea lui Patru Rareş. 

Biserica mare a Mănăstirii Neamţ, zidită în 1497, era considerată ca fiind prima 
construcție unde apar toate subdiviziunile folosite în arhitectura moldovenească din 
secolul al XVI-lea şi pridvor închis, pronaos, camera mormintelor (gropnița) şi naos. 
Cercetările ulterioare au dus la concluzia că Mănăstirea Moldoviţa avea gropniță cu un 
secol înaintea celei de la Neamţ. Urmărind firul zbuciumatei istorii a Putnei, cu cele două 
incendii din 1480 şi 1536, cu distrugerile provocate de cazaci şi cu refacerile ei, nu s-a 
putut afirma la un moment dat cât de originală este forma actuală a bisericii lui Ștefan. 

Săpăturile arheologice inițiate la Putna în 1955-1956, au adus însă informații 
preţioase şi anume că existenţa pridvorului închis este din secolul al XV-lea şi că 
temeliile lui se leagă de pronaos. În pridvor se află mormântul mitropolitului 
Teoctist, mort în 1478, iar în pronaosul cel mare, e îngropat în 1517 Bogdan cel Orb. 
În concluzie, biserica de la Putna este cea dintâi cunoscută în arhitectura moldo- 
venească, unde apare elementul „pridvor” utilizat atât de des în epocile de mai târziu. 
Sondajele arheologice au confirmat cu certitudine că temeliile actuale ale construcţiei 
corespund cu cele iniţiale, deci Mănăstirea Putna este o realizare arhitectonică excep- 
țională pentru perioada premergătoare cristalizării stilului moldovenesc în arhitectură. 


Balş, Ștefan, „Mănăstirea Putna, monument de arhitectură”, în: MitrMold 
XLII (1966), 7-8, p. 428-442. 


Mănăstirea Putna reprezintă un monument arhitectural de o valoarea inesti- 
mabilă atât pentru cultura bisericească, cât şi pentru cea laică. Fațadele sale reprezintă 
elemente care nu pot fi atribuite veacului al XV-lea, ci corespund veacului al XVII-lea. 
Autorul descrie aceste elemente şi specifică cărei domnii îi sunt caracteristice (folosind 
multe imagini) şi cu ce alte biserici se aseamănă. Articolul cuprinde şi planul bisericii, 
precum şi prezentarea incintei mănăstirii şi a turnului intrării. 


Vintilescu, Petre, preot prof.. „Arhitectura bizantină a Principatelor române”, 
în: BORom LXXXV (1967), 9-10, p. 1024-1044. 


Începutul articolului prezintă informaţii despre primele biserici din Țara Româ- 
nească în stil bizantin şi sârbo-atonit. Arta bizantină pătrunde la noi prin intermediul 
țărilor slave din sudul Dunării, profund bizantinizate. În Muntenia, acest stil bizantin se 
remarcă prin biserica în formă de cruce greacă şi apoi sub forma derivaţiei atonite (plan 
treflat), ambele răspândite în Serbia. Cel mai vechi monument este biserica Sfântul 
Nicolae din Curtea de Argeş, construită după 1330, ca o capelă pentru Curtea dom- 
nească, de către voievodul Basarab cel Mare şi sfințită de fiul acestuia, Nicolae 
Alexandru (1352-1364), fără a fi pictată, pictura fiind făcută în timpul lui Radu Vodă, 
zis Negru. A fost restaurată în 1911. Autorul descrie ştiinţific arhitectura bisericii. Ca şi 
în Rusia, arta bizantină în Principatele Române continuă şi după căderea Constan- 
tinopolului aşa cum nu s-a întâmplat şi în statele din sudul Dunării. 

Planul constantinopolitan, în cruce greacă, îl întâlnim la următoarele biserici: 
Mitropolia veche din Târgovişte, începută în 1518 de Neagoe Basarab, biserica 
Domnească din Târgovişte (1583, ctitorie a lui Petru Cercel), Sfântul Dumitru din 
Craiova, restaurată de Matei Basarab, biserica Sărindar din Bucureşti, a lui Matei 
Basarab, între timp dărâmată. În arhitectura lor se remarcă o evoluţie faţă de cea de la 
Argeş, pe care autorul o explică, la care se adaugă un nou curent sub forma unei 
derivații a arhitecturii bizantine, împrumutată de Serbia, de la bisericile Athosului şi 
adusă la noi prin legăturile de rudenie ale domnitorilor români cu sudul Dunării. 
Astfel se întâlneşte planul treflat, după modelul Athosului, care împreună formează 
stilul vechi din Muntenia. Prototipul apare la Mănăstirea Vodița (1374) şi Tismana, 
unde naosul este despărţit de pronaos printr-un zid, în care e practicată o uşă, sistem 
continuat până în secolul al XVI-lea. Pe acelaşi plan sârb atonit sunt construite şi 

ctitoriile lui Mircea cel Bătrân, Cotmeana (1389) şi Cozia (1393) şi modesta bise- 
ricuță din Brădet (judeţul Argeş). Din secolul al XV-lea nu ne-a rămas niciun monu- 
ment din cauza războaielor şi certurilor pentru domnie. Restaurările prelucrează stilul 
primitiv, adăugând în secolele următoare turle mici pe pronaos, pridvor, brâu 
orizontal. 

În partea a doua a studiului se aminteşte despre primele combinaţii ale stilului 
constantinopolitan şi sârbesc în arta română în monumentele de la începutul secolului 
al XVI-lea, Mănăstirea Dealul (ctitoria lui Radu cel Mare) şi biserica episcopală din 
Argeş (ridicată în 1512 de Neagoe Basarab). Autorul aduce informaţii referitoare la 
arhitectură, conturând elementele preluate din stilul bizantin, respectiv, sârbesc, 
precizând că, prin concepţia şi structura lor, aceste biserici muntene reprezintă o notă 
originală românească, ele fiind ulterior folosite ca model pentru alte lăcaşe de cult. 
Astfel, planul bisericii episcopale din Argeş se poate recunoaşte în Bucureşti, la 
biserica Radu Vodă (1615), la biserica patriarhală (1655), Mănăstirea Cotroceni 
(1679) şi Mănăstirea Văcăreşti (1716). 

În partea a treia articolului se vorbeşte despre stilul curent al bisericilor mun- 
teneşti din secolele XVI-XVII, susținând că celelalte monumente religioase aparţi- 
nând acestei perioade au un stil mai simplu, atât ca plan, cât şi ca arhitectură, fiind de 
dimensiuni mai mici (sunt menţionate bisericile de la Vlaşca -1562, Stăneşti -1537, 
biserica Mănăstirii Valea Muscel -1537, bolnița Mănăstirii Cozia -1594, Curtea 
Veche din Bucureşti -1559). O particularitate aparte o are biserica Mihai Vodă 
(1594), din Bucureşti, cu două încăperi pentru proscomidiar şi diaconicon, între care 
se află încadrat altarul. Specific românesc este încingerea fațadelor cu un brâu care le 
împarte în două registre, decorate separat, de exemplu la Bucovăţ, Mofleni (1570), 
Tutana (1589), Mărcuţa (Ilfov, 1587-1593) şi Mihai Vodă din Bucureşti (1594). 

Următorul capitol al articolului se referă la noul plan de biserică de origine pur 
românească, specific epocii lui Matei Basarab (se amintesc edificiile: Gherghița din 
Prahova -1641; Strehaia din Mehedinţi-1645; Goleşti -1646; biserica Doamna din 
Bucureşti — 1683). Apare acum pridvorul cu arcade deschise pe trei laturi, care se va 
extinde şi va fi nelipsit în secolele următoare. La Ludeşti, Dâmboviţa, (1680) şi la 
Filipeştii de Pădure, Prahova (1688), pridvorul îmbracă o formă poligonală. Prid- 
vorul trilateral apare la Tismana şi Bălteni (Ilfov). Elemente împrumutate din arhitec- 
tura moldovenească se observă la biserica Sfinţii Împărați din Târgovişte (1650, 
ctitoria lui Matei Basarab), după ce Vasile Lupu construise biserica Stelea în 1645, la 
Târgovişte. 

Partea a cincea subliniază ultima evoluţie a noului stil românesc în timpul 
domniilor fanariote şi până în prima jumătate a secolului al XIX-lea. Începând cu 
secolul al XVII-lea se renunță la stilul bizantin şi sârbesc şi se practică planul 
românesc al bisericii episcopale de la Argeş, adăugându-se câte un pridvor deschis cu 
arcade (se exemplifică în acest sens biserica Patriarhiei din Bucureşti -1655, ctitoria 
lui Constantin Vodă Cârnul, biserica Mănăstirii Cotroceni întemeiată de Şerban Vodă 
Cantacuzino). Se prezintă stilurile diferitelor biserici din Muntenia, printre care şi al 
ctitoriei lui Constantin Brâncoveanul, Mănăstirea Hurezi (1691-1692), al bisericii din 
Doiceşti (1706), subliniind caracteristica stilului brâncovenesc ce constă în predo- 

minanța decorului sculptural şi pictural. Sculptura în lemn şi piatră împodobeşte 
biserica în secolul al XVII-lea. Stilul brâncovenesc poate fi admirat la ctitoriile 
spătarului Mihail Cantacuzino (biserica Colțea din Bucureşti -1700; catedrala din 
Râmnicu Sărat -1697; biserica Fundenii Doamnei - 1699, din Ilfov), la Mănăstirea 
Antim - 1715, apoi la biserica Creţulescu, ctitorie a logofătului Iordache Creţulescu - 
1722 şi la biserica Enei -1724, zidită de logofătul Pană Negoiescu. 

Epoca fanariotă debutează cu ctitoria lui Nicolae Mavrocordat, Mănăstirea Vă- 
căreşti (1716-1722), din Bucureşti. În ultima parte se aduce în discuţie caracteristica 
stilului din epoca fanariotă, care este modificat în formele decorului exterior prin 
introducerea unui element oriental, de origine turcească şi anume cercurile frânte şi 
se completează cu un al doilea element, reprezentat prin panouri sau medalioane 
circulare sau adâncite, care împodobesc fațadele bisericilor Stavropoleos (1724- 
1730), Sfântul Elefterie (1747) şi Sfântul Ştefan (1768), din Bucureşti. 

Sunt precizate informaţii despre arhitectura din Moldova într-un capitol se- 
parat al studiului. Despre începuturile arhitecturii moldoveneşti şi stilului moldo-bi- 
zantin din epoca lui Ştefan cel Mare, aflăm că cea mai veche biserică de zid din 
Moldova este la Rădăuţi, construită pe la mijlocul secolului al XIV-lea, sub domnia 
lui Bogdan I, cu elemente bizantine, romanice şi gotice, căreia Alexandru Lăpuş- 
neanul îi adaugă un pridvor în 1559. Planul treflat sârbo-atonit apare la biserica 
Sfânta Treime din Siret, construită înainte de Ștefan cel Mare, biserica servind ca 
prototip pentru construirea bisericilor de mai târziu, din timpul lui Ştefan. Bisericile 
construite de Petru Muşat (1378-1393) şi Alexandru cel Bun (1400-1432) au fost re- 
făcute şi transformate de Ştefan cel Mare şi urmaşii săi, cum este cazul Mănăstirilor 
Neamţ, Probota, Bistriţa şi Moldoviţa, aşa încât, necunoscându-se starea lor origi- 
nală, autorul conchide că bisericile de la Rădăuţi şi Siret caracterizează prima epoca 
din istoria arhitecturii bisericești din Moldova. 

A doua epocă ar fi reprezentată de timpul domniei lui Ştefan cel Mare, când se 
încheagă stilul specific moldovenesc, care este o îmbinare armonioasă între fondul 
bizantin în planul bisericii, în forma bolților şi arcurilor şi o seamă de elemente de 
decor, cu o prelucrare a stilului gotic şi mai târziu, cu unele influenţe armene expri- 
mate prin decorul exterior sculptural. Bisericile construite în prima parte a domniei 
lui Ştefan cel Mare sunt tributare arhitecturii vechi cum este cea de la Dolheştii Mari, 
înainte de 1481, ctitoria lui Şendrea, Portarul Sucevei, biserica Sfântul Nicolae din 
Bălineşti (1499), ctitoria logofătului Nicolae Tăutul şi biserica Sfintei Cruci din Vo- 
lovăţ, din 1500-1502, ctitoria lui Ştefan. Autorul analizează caracteristicile bisericii 
construite de Ştefan cel Mare, grupându-le în funcţie de ce au ele reprezentativ şi 
remarcând că biserica Sfântul Gheorghe din Hârlău rămâne, incontestabil, monu- 
mentul perfect al vremii lui Ştefan cel Mare. 

Cea mai mare ca lungime, este biserica Mănăstirii Neamţ, ridicată de Ştefan 
cel Mare în 1497, ea fiind veche ctitorie a lui Petru Muşat. Urmează prezentarea 
arhitecturii din epoca lui Petru Rareş (1527-1538 şi 1541-1546) şi în restul secolului 
al XVI-lea. Se păstrează stilul treflat de origine bizantino atonit, planul lungit, ca la 
Mănăstirea Neamţ, un element nou reprezentându-l pridvorul deschis ca la biserica 
Arbore (1502), biserica din Părhăuţi (1522), biserica Mănăstirii Humor (1530) şi 

biserica Mănăstirii Moldoviţa (1532). Pridvorul deschis evoluează spre pridvorul 
închis, obținut la biserica Sfântul Dumitru din Suceava, Baia (1532) şi Episcopia de 
la Roman (1542). Pridvorul devine ca o caracteristică a bisericilor nou construite şi 
se adaugă şi celor mai vechi, cum a fost cazul la Rădăuţi, Voroneţ şi Tazlău. 

O trăsătură originală a bisericilor din această perioadă o constituie pictura 
exterioară, cum este cea de la Mănăstirea Humor (1530) şi de la Mănăstirea Mol- 
doviţa (1532), aplicat şi monumentelor mai vechi de la finele secolului al XV-lea, iar 
ultimul fiind Mănăstirea Suceviţa (1582-1583). Decorul arhitectural s-a păstrat însă, 
fidelă fiind prima ctitorie a lui Petru Rareş, biserica Mănăstirii Probota (1530) şi 
biserica episcopală din Roman, ultima ctitorie (1542-1550). Acelaşi model, dar fără 
gropniță, este reprodus de biserica ridicată în 1554 de Alexandru Lăpuşneanul la 
Mănăstirea Bistriţa, vechea ctitorie a lui Alexandru cel Bun şi la biserica Mănăstirii 
Slatina. În continuare studiul aminteşte despre ultima evoluţie a arhitecturii moldo- 
veneşti în secolul al XVII-lea, când se observă o puternică influență bizantină sub 
formă localizată în Muntenia, cum este biserica Mănăstirii Galata (1584), construită 
lângă laşi de Petru Șchiopul. Influenţa muntenească apare mai izbitoare în ornamen- 
tația exterioară, când apare prima dată în Moldova brâul dinţat, care împarte faţada în 
două registre. La biserica Aroneanu (1594), lângă laşi, întâlnim elemente decorative 
noi, dispuse după un procedeu oriental, elemente ce se regăsesc şi la ctitoria mitro- 
politului Anastasie Crimca - Mănăstirea Dragomirna (1606), căreia autorul îi face o 
descriere amănunțită. O îmbinare între stilul muntenesc şi moldovenesc se poate constata 
şi la Mănăstirea Secu, biserica Barnovschi din laşi (1627), Mirăuţi —Suceava. 

Se fac analogii arhitecturale între Dragomirna, Mănăstirea Solca (1612-1620) 
şi Mănăstirea Bârnova (1629). Cele două curente iniţiate de biserica Galata, în ceea 
ce priveşte planul şi de Dragomirna, în materie de decor, se observă îmbinate la 
biserica Sfinţii Trei Ierarhi (1639), ctitoria lui Vasile Lupul, care reprezintă monu- 
mentul cel mai însemnat al arhitecturii moldoveneşti, îndeosebi prin bogata orna- 
mentaţie exterioară şi interioară. Mai sunt prezentate: arhitectura Mănăstirii Golia, 
preluată ca model de Mănăstirea Caşin, biserica Mănăstirii Putna, zidită din nou în 
1662 de Gheorghe Ştefan, Mănăstirea Cetăţuia (1672, Iaşi, ridicată de loan Duca 
Vodă), biserica Zamca Suceava, Bozieni Bacău. 

Partea finală a articolului aminteşte despre decadenţa ce se instalează în prima 
jumătate a secolului al XVIII-lea, influențele străine alterând profund tradiţia arhi- 
tecturii moldoveneşti. Sunt menționate următoarele biserici: Sfântul Spiridon din laşi 
(1804) şi Frumoasa (1836), care nu se impun prin arhitectură, ci prin dimensiuni. 
Catedrala mitropolitană din laşi, construită în stil „empire” rusesc între 1833-1839, 
de arhitectul rus Sungurov în timpul mitropolitului Veniamin Costachi, dar terminată 
în 1887, are elemente neclasice. Articolul conţine imagini. 


Vintilescu, Petre, pr. prof., „Clopotniţe”, în: BORom LXXXVI (1968), 1-2, 
p. 199-206. 


Se aminteşte despre uzul păgân şi cel creştin al clopotelor, despre toacă, despre 
clopotniţele din Occidentul şi Orientul creştin. O anexă a bisericii este şi clopotniţa, 
unde se află suspendate clopotele. Acestea nu sunt o inovaţie creştină, ele fiind 

utilizate şi în Antichitatea păgână, greacă şi romană pentru semnalarea anumitor 
momente din activitatea vieţii civile şi religioase. 

În epoca a doua a istoricii bisericii, când ea a început să se bucure de un regim 
de libertate, clopotele se foloseau pentru a vesti credincioşilor timpurile serviciului 
divin, decesele, momentele înmormântărilor şi a altor solemnități. În perioada ante- 
rioară, anunţurile se făceau de către arhidiacon, la sfârşitul slujbei, prin diaconi sau 
curieri speciali, sau prin practica trompetei, a clopoţeilor, prin toacă, prin ciocanul de 
lemn cu care se lovea în uşile chiliilor. 

Clopotele s-au folosit în Biserica creştină, în Apus, pe la începutul secolului al 
VI-lea, după informaţia oferită de stareţul mănăstirii din Lucullano. Ele se foloseau 
nu numai în mănăstiri ci şi în parohii pentru anunţarea serviciului divin de duminică, 
numindu-se „signum”, „campana”, „campanum” şi „nola”, în cazul ultimelor două 
numele luându-se după localităţile unde se fabricau. În Evul Mediu clopotele aveau 
mărimi moderate, cel mai mare fiind cel de la Notre Dame de Paris şi „clopotul-îm- 
părat” turnat în 1733 pentru uzul bisericlor din Kremlinul Moscovei. 

În Orient, pentru invitarea călugărilor şi credincioşilor la serviciile divine s-a 
folosit toaca din secolul al V-lea, ea fiind din lemn sau din fier. În Răsărit, clopotele 
s-au folosit abia în secolul al IX-lea, când Ursus, dogele Veneţiei, a trimis în dar 
împăratului Bizantin, Mihail al III-lea, 12 clopote, pe la 857. Acesta le-a aşezat într-o 
clopotniţă pe care a construit-o în faţa bisericii Sfânta Sofia, din Constantinopol. Mai 
târziu, s-a introdus clopotul şi la mănăstirea Lavra din Muntele Athos, dar adoptarea 
lor în Biserile Orientale a mers foarte încet, chiar prin folosirea lor în paralel cu 
toaca. În bisericile de rit bizantin, clopotele s-au introdus după instaurarea Imperiului 
Latin de Răsărit, prin secolul al XIII-lea şi următoarele. 

În afară de Rusia, clopotele n-au jucat în Răsărit, până în timpurile mai noi, un 
rol atât de însemnat ca în Apus. La început, neavând dimensiuni mari, clopotele se 
aşezau în clopotniţe simple, improvizate în turnuri înălțate deasupra bisericilor, dar în 
Apus au fost construite turnuri speciale, clopotniţe cu multe etaje. Se prezintă câteva 
din cele mai importante clopotniţe din Occident, cu specificul lor arhitectonic. În 
Orient se întâlnesc clopotniţe construite deasupra nartexului, la bisericile mari, iar la 
cele mici, alături, în curte. Autorul exemplifică evoluţia clopotniţelor cu edificii din 
Grecia, Athos şi Rusia. 

În Muntenia şi Moldova stilul diferitelor tipuri de clopotniţe ce s-au păstrat din 
ultimele decenii ale secolului al XVI-lea se găseşte într-o evidentă analogie cu cele 
ruseşti. Clopotniţele legate de structura bisericii sunt rare la Bălineşti (1499), la 
Arbore (1502), Părhăuţi (1522). Cele mai multe clopotniţe sunt construite separat de 
biserică. „Zvoniţele” sunt slab reprezentate în Bucovina: la Siret, Zăhăreşti, Mili-şăuţi, 
Bădeuți, Maica Domnului din Iţcani, Sfântul loan Botezătorul din Suceava. Autorul 
descrie câteva tipuri de clopotniţe din Moldova şi Muntenia, evidențiind trăsăturile 
lor caracteristice (Bistrița-Neamţ, Sfântul loan din Piatra Neamţ. Popăuţi-Botoşani, 
Dobrovăţ- Vaslui, Brebu-Prahova, Brâncoveni-Romanaţi, Turnul de la Biserica Col- 
ţea-Bucureşti) şi câteva clopotniţe integrate în corpul bisericor, construite în noul stil 
românesc inaugurat în epoca lui Matei Basarab (ctitoria lui Brâncoveanu din Mogo- 
şoaia — 1688, biserica Doamnei din Bucureşti, Goleşti-Muscel, biserica Creţulescu, 

biserica Olari, Sfântul Ştefan din Bucureşti, Filipeştii de Pădure- Prahova, Sfântul 
Nicolae din Suceava-1611, Mănăstirea Bârnova, Nicoriţa, Barnovschi-1627, Vovi- 
denia-1645, Sfântul Ilie, Sfântul loan Gură de Aur, Sfântul loan Botezătorul-1631 
din laşi şi altele). 

Mănăstirile au continuat să păstreze tipul clopotniţelor separate de clădirea 
bisericii, având o încăpere ce servea de ascunzătoare pentru obiectele de preţ ale 
mănăstirii. După secolul al VII-lea, clopotniţele devin mai scunde, camera clopot- 
nițelor având două arcade alăturate, iar construirea unui cerdac sau foişor la etaj, spre 
curte, le dă o notă de eleganţă (Antim, Aninoasa, Vărzăreşti). 


Chihaia, Pavel, „Două rapoarte ale arhitectului loan Schlatter din 1847”, în: 
BORom LXXXVI (1968), 3-5, p. 489-496. 


După epoca lui Constantin Brâncoveanu, când s-au refăcut şi consolidat multe 
monumente vechi de artă ale Ţării Româneşti, a urmat o perioadă de neglijare a 
acestora, fapt ce l-a determinat pe domnul Gheorghe Bibescu să intervină angajând 
pentru complexitatea acestor lucrări arhitecţi străini, cu studii de specialitate şi 
experiență cum au fost vienezii: lulius Fraivald, Anton Heft şi loan Schlatter. Ultimul 
dintre aceştia primeşte titlul de „arhitect mănăstiresc” şi restaurează monumentele de 
artă în secolul al XIX-lea. Nefamiliarizaţi cu trăsăturile artei din Țara Românească, ei 
au reconstruit vechile edificii fără a le conserva aspectul original, iar modernizarea în 
stil neogotic a vechilor noastre mănăstiri este desfigurată, nereuşită din punct de 
vedere artistic. 

Manuscrisele păstrate de la primii arhitecți din Ţara Românească, lipsite de 
planşele anexe, constituie documente pentru istoricul de artă. Rapoartele necesarului 
de materiale ale arhitecților, conţin nu numai proiectele noilor clădiri care urmează să 
se construiască în incinta mănăstirilor ci şi situaţia vestigiilor care se dărâmă sau 
trebuie a fi dărâmate. Relatarea despre existenţa acestora este importantă pentru 
reconstituirea virtuală a acestor monumente. 

„Epoca restaurărilor” din a doua jumătate a secolului al XIX-lea, a distrus 
multe etape din evoluţia artei noastre vechi, iar reconstituirea vechilor monumente 
trebuie să reîntregească hiatusurile acestei evoluții şi să îmbogăţească semnificația 
operelor existente. Articolul cuprinde două anexe în care sunt prezentate rapoartele 
arhitectului loan Schlatter adresate Departamentului Credinței în legătură cu starea în 
care se găseau Sfânta Mitropolie din Târgovişte şi toate clădirile mănăstireşti ce se 
aflau în lucrare în vara anului 1846, constituind de fapt, o dare de seamă către Depar- 
tament. Importanța acestor documente este evidentă, pentru cei interesaţi în restau- 
rarea vechilor noastre monumente de artă, deşi s-au avansat şi idei nefaste în ele, cum 
a fost dărâmarea Mitropoliei din Târgovişte. 


Creţeanu, Radu, „Recenzie. Dr. Arh. Gheorghe Curinschi, «Restaurarea mo- 
numentelory, Editura tehnică, Bucureşti, 1969, 292 p.”, în: BORom LXXXVII 
(1969), 1-2, p. 230-234. 


Volumul „Restaurarea monumentelor” constituie prima lucrare de sinteză con- 
sacrată acestei discipline în ţara noastră şi reprezintă modul unei activităţi susținute, 

desfăşurată atât pe tărâmul învățământului superior, cât şi al practicii restaurărilor. 
Dubla calificare a autorului cărţii a determinat ca, în expunerea sa, teoria şi practica 
restaurărilor să fie tratate într-o strânsă legătură, principiile fiind exemplificate prin 
operaţiile de restaurare înfăptuite în România şi alte ţări. 

Ilustraţia bogată şi comentată prin ample legende în limba română şi franceză 
înfăţişează rezolvări tipice ale problemelor restaurărilor din ţara noastră prin cele 68 
de cazuri înfăţişate prin imagini. Lucrarea se adresează nu numai specialiştilor, 
arhitecţi, istorici şi istorici de artă, ci şi publicului cultivat românesc şi străin şi tu- 
turor beneficiarilor de monumente istorice. Făcând o succintă prezentare a lucrării, 
recenzantul insistă mai mult asupra aspectelor ce interesează monumentele religioase 
din țara noastră. 

Lucrarea cuprinde două părţi mari: „Istoria şi teoria conservării şi restaurării 
monumentelor” şi „Metodologia conservării şi restaurării monumentelor”. 

În capitolul introductiv, autorul clasifică monumentele, exemplificându-le, 
apoi analizează conţinutul ideii de restaurare, deosebind lucrările de conservare de 
cele de restaurare propriu-zisă, prezentând diferite tipuri de restaurare. Un capitol 
este consacrat „Cauzelor degradării monumentelor şi ale alterării aspectului lor ori- 
ginal”. Autorul condamnă desfigurarea unor monumente care au fost restaurate gre- 
şit, multe la mijlocul secolului al XIX-lea, bisericile pierzându-și astfel aspectul lor 
original prin intervenţii de ordin funcţional. Cu toate acestea se apreciază şi unele 
restaurări din vechime, făcute cu grija respectării formelor originale ale lăcaşului, 
precum şi completarea unor edificii cu noi componente valoroase, dând ca exemplu 
restaurările făcute la porunca lui Şerban Vodă Cantacuzino la mănăstirea Curtea de 
Argeş şi mănăstirea Dintr-un Lemn, cele făcute în timpul lui Constantin Brânco- 
veanu, apoi pridvorul închis de la Voroneţ adăugat de Petru Rareş la ctitoria lui 
Ştefan cel Mare şi biserica Sfântul Mihail din Cluj. 

Un capitol de teorie a modului cum a descris problema restaurărilor în Europa 
se intitulează „Evoluţia concepțiilor de restaurare”. Autorul se opreşte îndelung asu- 
pra „restaurărilor doctrinare” ale celebrului arhitect şi restaurator francez Eugene 
Viollet-b-Duc (1814-1879), împotriva cărora s-a dezvoltat apoi concepţia restau- 
rărilor „istorice”. Principiile aplicate în restaurarea monumentelor au fost consfințite 
pe plan internațional de „Carta de la Atena” din 1931 şi de „Carta internaţională” 
elaborată de Congresul arhitecţilor întrunit la Veneţia în 1964. 

Capitolul „Teoria şi practica restaurărilor în România” arată modul cum 
doctrinele schițate şi au găsit aplicarea la noi. În secolul al XIX- lea, sub arhitectul 
Schlatter s-au făcut restaurări greşite, ireparabile patrimoniului nostru artistic între 
anii 1840- 1870, în Muntenia. A doua etapă a restaurării, etapa Lecomte du Nouy s-a 
desfăşurat în România în ultimele trei decenii ale veacului trecut şi a pus în practică 
până la extrem, principiile şcolii restaurărilor doctrinare, dărâmând şi reclădind din 
temelie trei monumente însemnate, biserica Sf. Nicolae-Domnesc din laşi, vechea 
Mitropolie din Târgovişte şi biserica Sf. Dumitru din Craiova, care astăzi sunt copii 
ale originalelor. La începutul secolului al XX-lea sub influența ideilor şcolii italiene 
se produce o reacție împotriva restaurărilor arbitrare ale lui Lecomte du Nouy. 

Exemplul îl constituie restaurarea bisericii Sf. Nicolae-Domnesc din Curtea de Argeş 
începută în 1911 de arhitectul Grigore Cerchez. 

Între cele două războaie mondiale, arhitecţii restauratori ai Comisiei Monu- 
mentelor Istorice au executat lucrări importante având grija conservării şi consoli- 
dării tuturor elementelor valoroase, cristalizându-se astfel o şcoală națională în sensul 
principiilor restaurării istorice. Şcoala românească de restaurare a reconstituit între 
1931- 1937 turlele bisericilor Sf. Elefterie- Vechi, Kreţulescu, Mihai-Vodă, Pătroaia, 
iar după război, ale bisericilor Snagov, Balamuci, Scaune, Brebu şi ale paraclisului 
Mitropoliei din Bucureşti. Expunerea continuă cu analiza restaurărilor din perioada 
postbelică, când s-au executat lucrări complexe la Patriarhie, la mănăstirile Neamţ, 
Suceviţa, Dragomirna, Brebu, Hurez şi altele. 

În partea a doua a volumului sunt abordate principalele probleme privind „Me- 
todologia conservării şi restaurării monumentelor”, începând cu natura cercetărilor 
complexe, continuând cu analiza categoriilor lucrărilor de restaurare şi încheind cu 
capitolul ce aduce precizările necesare în probleme privind „Tehnica tradițională şi 
contemporană a restaurării”. 

Ca o critică adusă cărții este neluarea în discuţie a lucrărilor de restaurare a 
picturii murale, amintindu-se doar în ultimul capitol câteva lămuriri cu caracter 
tehnic referitoare la „conservarea tencuielilor pictate”. De asemenea, ar fi fost ne- 
cesare unele lămuriri privind motivele încetinirii ritmului restaurărilor de frescă în 
ultima vreme şi ar fi fost utilă o listă a ilustraţiilor şi un indice al monumentelor 
citate. Autorul recenziei recomandă redactorului de volum mai multă atenție la 
ortografierea numelor proprii străine şi observă o confuzie la o biserică din lemn, dar 
apreciază cartea pentru prezentarea modernă a ilustrației. 


Constantinescu, Horia, pr., „Influenţa Cantacuzinilor în arhitectura noastră 
religioasă”, în: GBis XXXI (1972), 5-6, p. 597-608. 


Articolul cuprinde menţiuni referitoare la prezentarea stilului arhitectonic creat 
de Cantacuzini. Sunt inserate ştiri despre Mănăstirile Râmnicu Sărat, Cotroceni, Sinaia. 


Popa, A., prof., „Influențele moldoveneşti în stilul unor biserici de lemn din 
Transilvania”, în: MitrMold XLIX (1973), 9-10, p. 672-681. 


Insemnare despre influenţele arhitectonice moldoveneşti în stilul unor biserici 
de lemn din Transilvania, cu imagini menite să ilustreze această teză. 


Branişte, Ene, pr. prof., „Mai multă grijă pentru forma arhitectonică a 
Bisericilor Ortodoxe”, în BORom XCVII (1979), 9-12, p. 1135-1140. 


Panait-Cristache, Ioana, dr., „Biserica de lemn — document al unității 
româneşti”, în BORom C (1982), 3-4, p. 315-325. 


Între numeroasele biserici de lemn amintite de autoare în articol menționăm 
prezența celor din vetrele monahale: Schitul Cetăţuia din judeţul Vaslui, Schitul 
Orăşeni judeţul Botoşani, Schitul Coteşti- Vrancea, Schitul „Călugăriţa” de la Horod- 
nicul de Jos, judeţul Suceava, biserica fostei Mănăstiri Lupşa, biserica „lui Dragoş 

vodă” de la Volovăţ, strămutată la Putna de Ștefan cel Mare şi Sfânt, biserica de la 
Broşteni-Suceava, cea a mănăstirii Trestiana-laşi, a Schitului Ştoborani- Vaslui, a Schi- 
tului Cozla-Neamţ etc. Bisericile sunt încadrate în categorii arhitectonice bine precizate. 


Sofronie, Ramiro, conf. dr., „Comportarea Bisericilor de plan trilobat la 
cutremur”, în BORom C (1982), 11-12, p. 990-1000. 


Studiu interesant mai ales prin faptul că sintetizează evoluţia arhitecturii 
bisericilor cu plan trilobat între ele incluzându-se şi numeroase centre mănăstireşti: 
Vodița, Tismana, Cozia, Galata, Gura Motrului, Viforâta, biserica schitului Cornetu- 
Vâlcea etc. Un capitol aparte este rezervat mănăstirii Curtea de Argeş unde se amin- 
teşte despre legenda Meşterului Manole. „Conformarea anti-seismică” şi „Principii 
de consolidare” sunt alte două capitole în care se rezumă câteva soluţii tehnice 
adoptate de diferiți constructori şi arhitecți în decursul timpului fiind prezentate 


numeroase exemple din Țările Române. 


Cr.-P., |., „Alba-Iulia: mărturii arhitectonice ale continuității şi unității româ- 
neşti”, în BORom CI (1983), 1-2, p. 83-91. 


Ionescu, Lucia, „Un valoros ansamblu de artă medievală din secolul al XVII-lea 
din laşi”, în: MitrMold LXIV (1988), 2, p. 98-101. 


Studiul acesta se referă la o serie de biserici medievale fortificate din Iaşi, 
caracterizate prin amploarea clopotniţei deasupra pridvorului: Mănăstirea Bârnova 
(1626), Bârnovschi (1627), Sfântul loan Botezătorul (1635), Vovidenia (1645) şi 
Sfântul loan Gură de Aur (1682). Autorul se opreşte mai în detaliu doar asupra bise- 
ricii Sfântul loan Botezătorul, căreia îi prezintă şi analizează arhitectura, iconostasul 
şi pictura. 


Are SES: 

III. PICTURA, SCULPTURA ȘI GRAVURA 
ȘI REPREZENTANȚII LOR 


III.1. PICTURA MURALĂ 


Popescu, Nic. M.. diaconul, „Biserica din Râfov”, în: BORom XXXV 
(1911-1912), 10, p. 1137-1140. 


Biserica cu hramul Sfântul Nicolae a fost zidită în 1743 de jupân Dumitru 
Paharnicul feciorul lui lenache Râfoveanu — fapt atestat de pisania sa, care este reprodusă 
în articol. Se face o descriere a acestei biserici şi se menționează în mod special pictura 
interioară realizată de Nicolae Preotul, Stroe, Barbu, Matei, loan. Zugrăvirea bisericii a 
fost terminată în 1748. În sfântul lăcaş se găsesc mai multe cărţi din secolul al XVIII-lea, 
printre care se numără şi o „Evanghelie” din 1750 ce are o inscripție, reprodusă în articol, 
în care sunt amintite Mănăstirile Snagov, Văcăreşti şi Cotroceni. 


Scriban, arhim., „Însemnări mărunte. Comori de artă bisericească la 
Catedrala din Târgu-Jiu”, în: BORom XLIV (1926), 10, p. 622. 


Cercetându-se zidăria catedralei din Târgu-Jiu pentru a i se face o nouă 
reparaţie s-a descoperit zugrăveala de acum 178 de ani, adică din 1848. 


Grigorie Botoşăneanu, L., arhiereu, „Cărţi, reviste, ziare. O carte nouă ce ne 
arată podoabe vechi şi ctitori de mănăstiri”, în: BORom XLVI (1928), 11, p. 
1040-1042. 


Cartea aduce informaţii despre profesorul loan D. Ştefănescu. Acesta a obținut 
doctoratul în Ştiinţe bizantine la Sorbona. EI a scris o carte care a apărut în Colecţia 
„Orient et Byzance” în trei volume. Două dintre ele poartă titlul „L"Evolution de la 
Peinture Religieuse en Bucovine et en Moldavie”, iar al treilea „Contribution a LEtude 
des Peintures Mourales Valaques”. Profesorul Ştefănescu a restaurat pictura de la 
Mănăstirea Agapia şi a înființat în incinta mănăstirii un muzeu cu obiecte de valorare. 


Grigore Botoşăneanu, arhiereu, „Cărţi, reviste, ziare. «L/evolution de la 
peinture religieuse en Bucovine et en Moldavie» de I.D. Ştefănescu”, în: 
BORom XLVIII (1930), 2, p. 168-169. Recenzie. 


I.D. Ştefănescu descrie în lucrarea sa monumentele religioase din Moldova şi 
Bucovina, precizând la fiecare timpul când a fost construit şi mai ales momentul realizării 
picturii. Într-un capitol special autorul studiază iconografia şi explică scenele religioase. 

G., IL. M., „Note bibliografice, Săndulescu Verna C. Diac., «Zugravii de la 
Buzău. Contribuţii la istoria picturii bisericeşti», Buzău 1937, 24 p”, în: 
BORom LVI (1938), 1-4, p. 144-145. Recenzie. 


În lucrare sunt amintiți Ivan Rusu cel care a deschis o şcoală de zugravi la 
Mănăstirea Căldăruşani în 1798 şi care a continuat până în 1810, Nicolae Teodo- 
rescu, care a venit aici să înveţe meşteşugul zugrăvirii bisericilor şi după ce l-a învă- 
ţat a deschis o şcoală de zugravi la Buzău cu ajutorul episcopului Chesarie. Nicolae 
Teodorescu a zugrăvit Episcopia din Buzău, a închis şcoala şi a mers la Bucureşti să 
zugrăvească biserica Mitropoliei, după aceea el s-a întors la Buzău şi şi-a redeschis 
şcoala în 1837. A murit în 1880 şi a fost îngropat la Mănăstirea Ciolanu. 

Tătărescu, ucenic a lui Nicolae Teodorescu, care a fost trimis de Chesarie al 
Buzăului să studieze la Roma, după întoarcerea în țară, a fost profesor şi apoi director 
al şcolii de Belle-Arte din Bucureşti. El a zugrăvit 52 de biserici printre care se 
numără şi Mitropolia din Iaşi şi biserica Madona-Dudu din Craiova. 

Alţi ucenici ai lui Teodorescu au fost Dumitrache Mehtupciu, Belisare Paras- 
chivescu, Costache Dumitrescu, Filip Negulescu, Dimitrie Teodorescu care a zu- 
grăvit biserica Schitului românesc Prodromul din Muntele Athos. 


G., 1. M.. „Note bibliografice. Brătulescu Victor, «Frescele de la Voroneţ» în 
revista Artă şi tehnică grafică, Caiet 2, dec. 1937, p. 49-59”, în: BORom LVI 
(1938), 5-6, p. 287. Recenzie. 


Mănăstirea Voroneţ este ctitoria lui Ştefan cel Mare din 1488. Zugrăvelile bisericii 
nu sunt toate din acel timp. Pisania din pronaos vine în sprijinul acestei afirmaţii, 
arătându-se că a fost zugrăvită în 1550 de mitropolitul Teofan, iar cea din exonarthex şi 
din jurul bisericii arată că sunt făcute de mitropolitul Grigorie Roşca la 1547. 


D. Şt. P., „Note bibliografice. Bobulescu C. «Lăutari şi hori în pictura biseri- 
cilor noastre», Bucureşti 1940, 80 p”, în: BORom LX (1942), 5-6, p. 228-229. 
Recenzie. 


În bisericile Sf. Gheorghe şi Şubeşti din Câmpulung găsim pictată minunea din 
Cana Galileii, scenă în care apar doi trâmbiţaşi şi un ţiteraş. Scena Tăierii Capului 
Sfântului loan Botezătorul pictată la bisericile din: Ostrov, Scăueni Vâlcea, Sfinții 
Îngeri din Curtea de Argeş, Giuleşti-Vâlcea conţine lăutari. 

La biserica Fundeni din Câmpulung Muscel întâlnim pictată scena pildei 
bogatului şi a săracului Lazăr, unde bogatul stă la masă şi este înveselit de lăutari. La 
Voroneţ, Suceviţa, Hurezi se află pictată scena în care David linişteşte chinurile lui 
Saul cântându-i din cobză. În scena Naşterii Mântuitorului şi a drumului către Gol- 
gota pictată la Biserica Doamnei din Bucureşti întâlnim personaje care cântă la tobe 
sau din fluier, iar în scena prinderii Mântuitorului pictată la Mănăstirea Pătrăuți îi 
vedem pe cei care vin să-L lege pe Hristos că sunt însoţiţi de surle şi de tobe. În 
bisericile din Boiştea Dărmăneşti şi Lunca Asăului (Bacău) este pictată scena în care 
un beţiv are o oală de vin în mână, iar un drac îi cântă din vioară. Psalmul 148 este 
reprezentat la mănăstirile: Hurez, Cozia, Aninoasa, Colțea etc. 

Barnea [., diacon dr., „O temă de iconografie occidentală în pictura biseri- 
cilor moldoveneşti”, în: BORom LXIII (1945), 4-5, p. 106-125. Cu patru 
fotografii. 


Sunt prezentate câteva dintre scenele iconografice reprezentative ale bisericilor 
din nordul Moldovei. Autorul scoate la iveală şi câteva note originale ale vechii 
picturi religioase moldoveneşti. Dintre scenele reprezentative menţionăm: Mielul — 
scenă care se întâlneşte la bisericile din epoca lui Ştefan cel Mare; Sfânta Treime sub 
înfăţişarea Celui Vechi de zile; Sfânta Treime sub următoarea înfăţişare: Dumnezeu 
Tatăl este simbolizat de Cel Vechi de zile, Mântuitorul stă alături, iar între Ei se află 
crucea şi deasupra crucii se află un porumbel care îl simbolizează pe Duhul Sfânt. 

I. Barnea arată la ce biserici şi mănăstiri din Ţările Române întâlnim scenele 
menţionate mai sus: Mănăstirile Snagov, Moldoviţa, Suceviţa, Humor, Dragomirna, 
Cozia, biserica episcopală din Roman etc. 


***, „Note bibliografice. Romanescu Marcel „Odoarele noastre bisericeşti”, 
extras din Revista de Istorie Bisericească, Craiova, 1943, 24 p. + 8 pl”, în: 
BORom LXIII (1945), 10, p. 453-455. Recenzie. 


Se prezintă diferite odoare bisericeşti aflate în ţară şi peste hotare. El nu numai 
că le prezintă, ci le şi analizează şi stabileşte influenţele străine şi aportul naţional în 
făurirea odoarelor. Sunt amintite şi icoana Maicii Domnului Hodgitria de la Mănăs- 
tirea Dintr-un Lemn, patrafirul marelui clucer Manea Perişanu din 1528, care la 1945 
se afla la Muzeul Naţional din Belgrad, şi scoarța argintată a „Evangheliarului” lui 
Popa Grecianu, care în 1945 se afla la o mănăstire din Serbia. 


Barnea, I., „Note bibliografice. I.D. Ştefănescu «Le monastere de Snagov, le 
decor peint de Peglise», în Revista Istorică Română XIV(1944), fasc. III, p. 
297-306”, în: BORom LXIII (1945), 4-5, p. 155-156. Recenzie. 


Întâlnim câteva amănunte interesante despre pictura bisericii Mănăstirii 
Snagov cum ar fi faptul că o parte datează din secolul al XIV-lea, iar cea mai mare 
parte a fost refăcută în secolul al XVI-lea, fiind împrospătată în secolele XVIII-XIX. 
La 1945 se afla dispusă în trei straturi suprapuse. Din punct de vedere iconografic 
Mănăstirea Snagov se aseamănă cu Mănăstirea Cozia, Mănăstirea Curtea de Argeş şi 
biserica Stăneşti. Tot în articol sunt amintite şi următoarele teme iconografice pe care 
le întâlnim la Mănăstirea Snagov: Mandylion-Keramion, cel mai vechi din Țara 
Românească îl întâlnim la biserica Stăneşti, Sfânta Treime cu Cel Vechi de zile, 
portretele papilor. 


Șerbănescu, LI. Nicolae, pr., „Împresurarea Țarigradului în zugrăveala 
bisericilor noastre” în: Orr, V (1953), 3, p. 438-463. 


Autorul face un scurt istoric al Constantinopolului până la căderea sub turci la 
1453. Urmează prezentarea unor scene cu căderea Constantinopolului de pe frescele 
ce împodobesc biserici din Moldova; bisericile Mănăstirilor Moldoviţa şi Humor, 
bisericile Uspenia din Baia şi Sf. Gheorghe din Suceava. Articolul conţine şi imagini 
ale frescelor de la Mănăstirea Moldoviţa. 

Vlăduceanu, V., preot dr., „Pictorii bănăţeni din secolul al XIX-lea”, în: 
MitrBan VIII (1958), 1-3, p. 237-243, 


Recenzie la cartea scrisă de lon Frunzetti. Se precizează faptul că biserica 
mănăstirească din Lipova reprezintă locul unde se păstrează cele mai vechi urme de 
pictură bisericească, fiind consemnate toate descoperirile de aici realizate odată cu 
restaurarea din 1928. Pentru a surprinde evoluţia picturii bisericeşti în secolul al 
XIX-lea, autorul surprinde informaţiile referitoare la fragmentele din vechiul ico- 
nostas de la Mănăstirea Partoş, despre pictura în frescă din interiorul bisericii 
Mănăstirii Bodrog, care îşi cunoaşte începuturile în secolul al XIII-lea, despre şcoala 
de pictură bisericească de la Mănăstirea Săraca, de lângă Şemlacul mare în jurul 
anilor 1730 şi din Mănăstirea Srediştea Mare, lângă Vârşeţ, în jurul anului 1736. Se 
mai aminteşte despre realizările pictorilor Mihail Velceleanu, Constantin Daniel, 
Nicolae Popescu şi loan Zaicu. 


Vlăduceanu, Victor, preot dr.., „Vechi urme de pictură bisericească în 
Banat”, în: MitrBan VIII (1958), 4-6, p. 49-75. 


Informaţiile încropesc istoricul bisericii mănăstireşti de la Lipova, dar şi a ora- 
şului cu acelaşi nume, biserica fiind zidită în 1338, având ca hram Adormirea Maicii 
Domnului. Referitor la Episcopia Lipovei, sunt amintiți titularii acesteia, iar în 1726 
este amintită încorporarea ei în dieceza Timişoarei. Lucrări de restaurare a bisericii 
mănăstireşti de la Lipova au fost realizate în 1928, în articol prezentându-se aspecte 
referitoare la pictură. Biserica a fost catedrală episcopală, mitropolitană, în timpul 
ocupaţiei turceşti, pe la mijlocul secolului al XVII-lea fiind transformată în moschee. 

Privind istoricul Mănăstirii de la Partoş, aflăm anul întemeierii - 1186, dar şi 
despre daniile oferite acestui sfânt lăcaş de către Vlaicu Vodă al Ţării Româneşti. 
Alte informaţii vizează zidirile din 1486 şi 1600, mitropoliţii înmormântați aici, bise- 
ricuța mănăstirii (se dau dimensiunile acesteia, precizându-se că nu are pictură mu- 
rală, dar are câteva icoane cu valoare artistică), despre uşile împărăteşti din biserică. 
Referitor la antimisul mănăstirii, care atestă existenţa unei Mitropolii la Timişoara în 
secolul al XVIII-lea, se dă traducerea textului de la anul 1750. 

Denumirile de Hudust, Huduş, Hodust, Hodus au fost date mănăstirii care din 
mijlocul secolului al XVIII-lea devine Mănăstirea Hodoş-Bodrog. Se prezintă actele 
ce atestă existența acestui sfânt lăcaş încă din secolul al XIII-lea, iar din 1651 edifi- 
ciul devine sediul mitropolitan. În 1771, mănăstirea avea 12 călugări, mulți ierarhi ai 
bisericii din Ardeal şi Banat primind călugăria aici (în text nu se dau nume). Se 
descrie amănunţit fresca mănăstirii, care se găseşte doar în solee şi altar. 

Mănăstirea Săraca, situată lângă satul Şemlacul Mic a cunoscut de-a lungul tim- 
pului diferite denumiri: Şumig, Şemliug, Semluc, Şemlac, Morava, neexinstând docu- 
mente istorice cu privire la întemeiere şi ctitori. Lăcaşul datează din secolele XII-XIII, 
fiind prezentate documente care vorbesc despre această atestare şi are hramul Schim- 
barea la Faţă. Din informaţiile despre pictura bisericii aflăm că are frescă în stil bizantin, 
fiind prezentate motivele decorative şi sunt descrise scenele zugrăvite. Arhitectural, 
biserica are formă de cruce greacă. Articolul cuprinde 41 note bibliografice. 

Ioan, Constantin, pr.. „Cina cea de Taină în pictură bisericească din Țările 
Române (sec. XIV-XIX)”, în: GBis XVII (1958), 8, p. 756-764. 


În lucrarea de faţă sunt enumerate diferite reprezentări ale „Cinei de taină” cu 
exemple de biserici sau mănăstiri în care se regăsesc: cu masa în formă de „sigma 
lunar”; cu Mântuitorul „in dextio cornu” dreapta mesei (Mănăstirea Humor, Mănăs- 
tirea Suceviţa), cu Mântuitorul „in sinistro cornu”; cu Mântuitorul în colţul stâng al 
mesei( biserica episcopală din Rădăuți, Mănăstirea Voroneţ); cu Mântuitorul în 
mijlocul ucenicilor (Mănăstirea Vatra Moldoviței); cu masa în formă de potcoavă 
(Mănăstirea Dobrovăț, Mănăstirea Dragomirna); cu masa ovală sau rotundă (pe un 
epitrahir de la Mănăstirea Putna secolul al XV-lea, Mănăstirea Golia, Mănăstirea 
Moldoviţa); cu masa dreptunghiulară (în Ardeal). 


Brătulescu, Victor, prof.. „Zugravi de biserici din sec. al XVIII lea şi al XIX- 
lea”, în: GBis XVIII (1959), 3-4, p. 269-281. 


Se redau nume de zugravi de biserici sau de icoane din Bucureşti şi împre- 
jurimi, fiind amintiţi ieromonahii David de la Cernica şi lerotei de la Mănăstirea 
Radu Vodă. Sunt prezentate apoi imagini din interiorul bisericii şi ale unui potir, 
aparținând fostei Mănăstiri Sărindar. 


Stoide, C. A., „Ştiri despre câţiva zugrafi moldoveni în sec. al XVII-lea şi al 
XVIII-lea”, în: MitrMold XXXV (1959), 7-8, p. 421-431. 


În articol autorul prezintă informaţii despre zugravii Mănăstirilor Precista- 
Ocna, Crucea de la Brazi, Răchitoasa şi Brădeştii, detaliind aspecte despre zugravul 
Theofan Ieromonahul. 


Brătulescu, Victor, prof., „Izvoarele picturii în Banat”, în: MirrBan XI 
(1961), 5-6, p. 22-43. 


Articolul îl prezintă pe Dobromir Zugravul care în 1518 a pictat biserica 
Mănăstirii Bistriţa (Vâlcea), ctitorie a Craioveştilor, dar rezidită de către voievodul 
George Dimitrie Bibescu (1846-1848). Acelaşi Dobromir Zugravul pictează ctitoria 
lui Neagoe Basarab de la Curtea de Argeş, lucrare pe care o finalizează în 1526, zu- 
grăvind şi Mănăstirea Tismana, pe care o termină în 1564 şi Mitropolia din Târ- 
govişte. Se aduc informaţii preţioase despre pictura Mănăstirii Tismana, care 
adăposteşte zugrăveli din patru epoci diferite, 1564, 1732, 1766, când mănăstirea este 
rezugrăvită de către Dimitrie Diacon şi 1844 ultima pictura fiind realizată de Alexe, 
zugrav din Câmpulung. Se aduc informaţii prin care se descrie pictura din toată 
biserica inclusiv portretele ctitorilor, se aminteşte despre zugravul Vasile Alexe 
(diaconul) şi de şcoala sa de zugravi. 


Ştefănescu, I. D., „Opera lui Grigorescu din Mănăstirea Agapia”, în: 
MitrMold XXXVII (1961), 7-8, p. 538-559. 


Articolul debutează cu informaţii despre Mănăstirea Agapia, după care se dă 
textul contractului de pictare şi se prezintă programul iconografic, precum şi biogra- 
fia şi activitatea pictorului Nicolae Grigorescu. Sunt redate imagini din pictura bisericii. 

Brătulescu, Victor, prof., „Zugravul Constantinos”, în: MitrOlr XIII (1961), 
10-12, p. 688-698. 


Zugravul Constantinos a trăit în Ţara Românească în secolele XVII-XVIII. A 
pictat paraclisul Mănăstirii Hurez în 1694 şi biserica Coziei în 1707, precum şi 
pridvorul de la biserica mare a Mănăstirii Dintr-un Lemn în 1684. Autorul oferă 
descrierea unora dintre fresce. 


Brătulescu, Victor, prof., „Elemente de artă picturală şi sculpturală la 
Biserica Mănăstirii Sinaia”, în: GBis XXI (1962), 1-2, p. 67-73. 


Se aduc informaţii despre elementele de artă picturală şi sculpturală de la bise- 
rica Mănăstirii Sinaia, aşezământ ctitoresc care la început a fost metoc al Mănăstirii 
Colțea din Bucureşti, numită Sinaia după muntele Sinai. Suntem informați şi despre 
conţinutul actelor mănăstirii şi lista stareților de la acest aşezământ monahal. 


Ionescu, I., „Școala de pictură de la Huşi”, în: MitrOlr XIV (1962), 7-9, p. 559-564. 


Cuprinde informaţii despre „Şcoala de pictură de la Huşi”, înființată în 1694, 
despre biserica mare ce este lucrată de zugravul grec Constantinos şi despre celelalte 
clădiri ale ansamblului monastic. De asemenea, aflăm date despre Mănăstirile Sur- 
patele, Bistriţa, Schitul, Păpuşa, Arnota, Ostrov, Sărăcineşti, Mamul, Dintr-un Lemn 
şi despre schiturile Sfântul Ştefan şi Sfinţii Apostoli. 


Neaga, N. „Îndreptar artistic al monumentelor din nordul Moldovei”, în: 
MitrBan XIII (1963), 1-2, p. 122-124. 


Se prezintă sub aspect iconografic Mănăstirile Sfântul Nicolae-Popăuţi (Boto- 
şani), Mănăstirea Probota, Humor, Suceviţa, Dragomirna, Vatra Moldoviței, Putna. 
Cartea prezintă 80 de ilustrații. 


Brătulescu, Victor, „Zugravi de biserică în Oltenia în veacul al XVI-lea”, în: 
MitrOlt XV (1963), 3-4, p. 197-206. 


Se prezintă activitatea zugravilor David şi Radoslav de la Bolniţa Coziei şi 
a zugravului de la Mănăstirea Căluiu, unde se găseşte primul portret al lui Mihai 
Viteazul. 


Brătulescu, Victor, „Zugravul Dobromir”, în: MitrOlt XV (1963), 5-6, p. 362-370. 

Material biografic despre zugravul Dobromir, cel care a zugrăvit biserica 
Mănăstirii Dealul şi a participat la pictarea Mănăstirilor Tismana şi Bistriţa. Se 
prezintă cele trei inscripţii care amintesc despre el. 


Crăciunaş, Irineu, „Pictura bisericii de la Mănăstirea Moldoviţa”, MitrMold 
XXXIX (1963), 7-8, p. 389-417. 


Picturile în frescă de la bisericile moldoveneşti din veacurile al XV-lea — al 
XVI-lea au o însemnătate deosebită pentru cultura românească, laică şi bisericească. 
Autorul încearcă să contureze un tablou al specificului şi evoluţiei ei, din care reiese 

că pictura exterioară din Moldova s-a generalizat în secolul al XVI-lea, mai ales după 
anul 1530, pornind din premise locale şi nu după o influenţă exterioară. 

P. Comarnescu a emis ipoteza potrivit căreia mitropolitul Grigorie Roşca a fost 
inițiatorul şi îndrumatorul picturilor murale exterioare. Pictura de la Moldoviţa a fost 
executată în 1537. Meşterii ei rămân necunoscuţi, supoziţia fiind că au lucrat mai 
multe mâini. Sunt descrise registrele de pictură exterioară, cu detalii preţioase, dar şi 
pictura din interior şi din gropniță. 


Bulat, T. G., „Pictorul N. Grigorescu la Mănăstirea Agapia”, în: MitrMold 
XXXIX (1963), 11-12, p. 715-723. 


Se aminteşte despre pictorul Nicolae Grigorescu ca pictor al Mănăstirii 
Agapia. În anexă este reprodus contractul său şi celelalte acte referitoare la pictarea 
acestui sfânt lăcaş. 


Brătulescu, Victor, prof., „Dascălii de zugravi loan Siulincu de la Râmnic şi 
Argeş”, în: MitrOlt XV (1963), 11-12, p. 859-871. 


Şcoala de zugravi s-a aflat începând cu anul 1700 sub conducerea lui Pârvul 
Mutul şi l-a avut printre dascăli pe loan, zugravul Coziei. Sunt descrise icoanele 
acestuia, Sfânta Treime de la Tismana şi cele de la Cozia. Se mai aminteşte despre 
activitatea ucenicului său, Mincu. 


Brătulescu, Victor, „Pictura Suceviţei şi datarea ei”, în: MitrMold XL (1964), 
5-6, p. 206-228, 


Paginile de față reunesc date despre zugravii Mănăstirii Suceviţa, despre 
pictorii ei şi datarea picturii, suprafața pictată şi timpul de lucru care a fost necesar 
pentru realizarea interiorului şi exteriorului lăcaşului. 


Stoian, Nicolae, „Sorin Ulea, «Datarea ansamblului de pictură de la Dobro- 
văp», în Studii şi Cercetări de Istoria Artei, Ed. Academiei R.P.R., 2, 1962, p. 
483 — 485”, în: MitrMold XLI (1965), 3-4, p. 247. 


Recenzie a studiului lui Sorin Ulea, care stabileşte că pictura din interiorul 
Mănăstirii Dobrovăț nu a fost executată în timpul lui Ştefan cel Mare, ci este opera 
zugravilor lui Petru Rareş, realizată în toamna anului 1529. Importanţa datării de la 
Dobrovăț este subliniată, întrucât constituie începutul activității de zugrăvire a 
bisericilor de pe vremea lui Petru Rareş. 


Pascu, Caius, pr., „Din începuturile picturii bănăţene”, în: MitrBan XV 
(1965), 4-6, p. 351-361. 


Pentru a realiza o istorie a începuturilor picturii bănăţene, se aminteşte de 
şcoala întemeiată de Sfântul Nicodim la Tismana, unde s-au dezvoltat mult artele 
plastice. În Banat, Vasile Alexievici a fost cel care a întemeiat la Mănăstirea 
Srediştea Mică o şcoală unde se învăţa şi pictură. Unul dintre marii zugravi şi pictori 
bănăţeni a făcut parte din echipa de lucru care a executat lucrările picturale la 
biserica Mănăstirii Tismana între anii 1732-1735. 

Panait-Cristache, Ioana, „Pârvu Mutu-Zugravul”, în: GBis XXIV (1965), 7-8, p. 
691-699. 


În decorația picturală a lăcaşurilor religioase Pârvu Mutu Zugravul a lăsat dovezi 
de o incontestabilă valoare artistică. Se amintesc evenimente ce conturează biografia 
acestuia, amintindu-se câteva dintre mănăstirile zugrăvite de el: Negru, Câmpulung, 
Cotroceni, Sinaia (1690), Sfântul Gheorghe cel Nou, Târgu Râmnicului (1691). 


+ Crăciunaş, Irineu, „Vechea pictură bisericească din Moldova. (veac. 
XV-XVIII)”, în: MitrMold XLI (1965), 9-10, p. 468-502. 


Cea mai veche pictură bisericească descoperită datează din secolul X şi se află 
în biserica rupestră din Basarabi, Medgidia. Despre o împământenire a picturii 
bisericeşti, de sorginte bizantină, se poate vorbi abia în prima jumătate a secolului al 
XV-lea, în cadrul celei mai vechi construcţii bisericeşti cunoscute din Moldova, 
biserica Sfântul Nicolae din Rădăuţi, cunoscută sub numele de Bogdana. 

Fragmente de pictură din veacul al XV-lea se păstrează şi la Humor, Moldo- 
vița, Neamţ. „Tetraevanghelul” scris de monahul Gavriil de la Mănăstirea Neamţ în 
1429 este pictat cu patru evangheliști. În epoca lui Ştefan cel Mare a avut loc forma- 
rea şcolii moldoveneşti de pictură care a fost o şcoală naţională de tradiţie bizantină. 
Secolul al XVI-lea este considerat secolul de aur al picturii vechi moldoveneşti. În 
această perioadă se dezvoltă pictura exterioară, fenomen caracteristic epocii lui Petru 
Rareş. Toate acestea sunt analizate, amănunțit. 


Pentelescu, N.. „Zugravii suceveni: Vasile Chiţăscul şi Vasile Suliman”, în: 
MitrMold XLIII (1967), 3-4, p. 310-313. 


Insemnare. Se referă la zugravii suceveni care au lucrat pe la diferite mănăstiri. 


Brătulescu, V., prof., „Frescele lui Dobromir zugravul Mănăstirii Curtea de 
Argeş”, în: MitrOlt XIX (1967), 7-8, p. 582-597. 


Autorul descrie tablourile votive din frescele lui Dobromir, portretele ctito- 
rilor, în care apar Neagoe Basarab şi familia, Radu de la Afumaţi, Doamna Ruxandra 
şi Mircea cel Bătrân şi 28 de imagini cu chipuri de sfinți. 


Bucevschi, O., prof.. „Pictura votivă din nordul Olteniei”, în: GBis XXVII 
(1968), 9-10, p. 1082-1085. 


Recenzie ce are ca obiect un studiu legat de pictura din nordul Olteniei. 


Mihail, Paul, pr.. „O pictură murală inedită a lui Eustasie Altini”, în: 
MitrMold XLIV (1968), 11-12, p. 709-713, 


Eustasie Altini a fost cel care a pictat vechea catapeteasmă a bisericii episco- 
pale din Huşi. Pictura murală despre care se aminteşte în aceste pagini este o icoană a 
Maicii Domnului cu pruncul. 


+lrineu, Crăciunaş, episcop vicar, „Bisericile cu pictură exterioară din Mol- 
dova 1”, în: MitrMold XLY (1969), 7-9, p. 406-444. 

Această primă parte a studiului despre pictura exterioară din Moldova debu- 
tează cu date generale în special din epoca lui Petru Rareş şi descrie bisericile exis- 
tente în prima jumătate a secolului al XVI-lea. Pictura exterioară ajunge să decoreze 
pereţii bisericilor mai ales după anul 1530, iar odată cu marea dezvoltare a acestei 
picturi încep să se decoreze şi biserici mai vechi, cum ar fi cele de la Mănăstirile 
Neamţ şi Voroneţ. Pe lângă lămurirea originii acestui tip de pictură, autorul abor- 
dează si semnificația teologică a scenelor, prezentând câteva dintre cele mai repre- 
zentative pentru pictura exterioară din Moldova. În ultima parte a articolului sunt 
prezentate bisericile cu pictura exterioară păstrată integral - Humor, Moldoviţa, 
Arbore, Voroneţ şi Suceviţa, apoi cele cu pictura păstrată parțial — turnul clopotniță 
de la Mănăstirea Neamţ, precum şi biserica acesteia. 


+ Irineu, Crăciunaş, episcop vicar, „Bisericile cu pictură exterioară păstrată 
parțial (1)”, în: MitrMold XLVI (1970), 3-6, p. 133-153. 


Paginile de față cuprind continuarea studiului apărut în revista „Mitropoliei 
Moldovei şi Sucevei” din 1969, nr. 7-9, care avea drept subiect pictura exterioară a 
bisericilor. Dacă în articolul anterior s-a vorbit despre începuturile picturii exterioare 
şi despre mănăstirile cu pictura păstrată integral, acum aflăm mai multe informaţii 
despre bisericile care şi-au păstrat-o doar parţial: biserica Mănăstirii Probota, Sfântul 
Gheorghe din Suceava, Sfântul Dumitru din Suceava, Adormirea Maicii Domnului 
din Baia, Bălineşti, Coşula, Sfântul Ilie din Suceava şi biserica Mănăstirii Slatina. Alt 
capitol al articolului prezintă bisericile cu pictura exterioară azi dispărută: biserica 
Mănăstirii Putna, biserica Sfântul Gheorghe din Hârlău, biserica Milişăuţi, biserica 
Pătrăuți, biserica Sfântul loan din Vaslui, biserica Bogdana din Rădăuți. 


Stănculescu, Ioan F., „Pictură murală din Transilvania (sec. XIV-XV)”, în: 
GBis XXIX (1970), 5-6, p. 622-628. 


Recenzie. Prezintă amănunţit evoluţia picturii murale din Transilvania. 


Diaconescu, Emil, prof., „Zugravi de biserici necunoscuţi”, în: MitrMold 
XLVI (1970), 7-8, p. 531-548. 


Dintre mănăstirile ale căror zugravi au rămas necunoscuţi de-a lungul vremii şi 
care sunt amintite în acest articol fac parte şi Mănăstirile Neamţ, Sfântul Spiridon, 
Răpciuniţa de sub Ceahlău, Durău, Pocrov, Mavramol şi Ceşmanu (sau Sfinţii 
Arhangheli) din Galaţi, Grăjdeni- Tutova, Râşca etc. Articolul cuprinde anexe cu con- 
tractele pentru zugrăveală ale acestor aşezăminte. 


+ Lrineu, Crăciunaş, episcop vicar, „Bisericile cu pictură exterioară din Mol- 
dova (III)”, în: MitrMold XLVI (1970), 9-10, p. 480-520. 


A treia parte a acestui studiu asupra picturii exterioare a bisericilor din Mol- 
dova se referă la pictura exterioară de dată mai recentă, prezentă la biserica Mă- 
năstirii Bistriţa, la biserica Mirăuţi din Suceava, la Sfântul Nicolae Domnesc din laşi 
şi la eclesiarhia Mănăstirii Sfântul loan din Suceava. Prezentarea picturii acestor bi- 

serici este realizată cu ajutorul documentelor. Alte informaţii generale privesc pro- 
gramul iconografic şi repartizarea temelor pe fațadele bisericilor în pictura recentă. 

Autorul lămureşte faptul că niciuna dintre temele iconografice nu a fost repre- 
zentată anterior. Printre acestea se numără „Judecata de Apoi”, „Acatistul Maicii 
Domnului”, „Rugul în flăcări”, „Asediul Constantinopolului”, „Arborele lui lesei”, 
„Cina”, „Filozofii antici”, „Pilda fiului risipitor”. Analiza modului în care aceste 
teme au fost reprezentate pe fațadele bisericilor este completată de lămurirea 
semnificaţiilor lor. În final, sunt aduse date suplimentare despre originea, dezvoltarea 
şi factorii care au influenţat pictura exterioară în Moldova. 


Ionescu, I., pr.. „Pictura murală din Tara Românească şi din Moldova şi 
raporturilor sale cu pictura Europei de sud-est din cursul secolului al XVI-lea”, 
în: MitrOlt XXIII (1971), 1-2, p. 443-446. 


În cursul secolului al XVI-lea pictura murală din Moldova şi Ţara Românească 
se afla în unitate programatică şi coerență stilistică şi în raporturi cu pictura Europei 
sud-estice, întrucât se poate vorbi despre o activitate a meşterilor străini veniţi în 
Tările Române. Ca exemplu, se aminteşte că la bolnița Coziei au lucrat meşterii sârbi 
David şi Radoslav, iar la Râşca, zugravul Stamatello Kotronas din Zakinthos. Aflăm 
informaţii despre atelierele de pictură din Moldova, de la Putna, în special din timpul 
lui Ştefan cel Mare şi sunt enumerate bisericile pictate în a doua jumătate a domniei 
sale. Totodată, se menţionează faptul că la Mănăstirile Argeş şi Tismana au lucrat de 
fapt doi zugravi, dintre care cel cunoscut, Dobromir, ar fi „cel tânăr”. 


+ Crăciunaş, Irineu, episcop vicar, „Temele iconografice reprezentate în pic- 
tura exterioară din Moldova (1)”, în: MitrMold XLVII (1971), 9-12, p. 631-644. 


Prima parte a acestui studiu complex despre tematica iconografică a picturii 
exterioare din Moldova cuprinde o clasificare a mănăstirilor care au avut şi încă mai au 
pictură exterioară, în funcție de gradul conservării acesteia. Aflăm despre faptul că 
secolul dezvoltării picturii exterioare este considerat secolul al XVI-lea, motiv pentru 
care erminiile folosite de pictori sunt puţin sau deloc cunoscute. De exemplu, erminia 
lui Dionisie Fura nu cuprinde nicio informaţie cu privire la pictura exterioară. Se 
poate totuşi presupune că şi canonul iconografic aplicat la prima biserică pictată — Pro- 
bota sau Sfântul Gheorghe din Hârlău - a rămas stabilit şi va fi repetat la celelalte lă- 
caşuri. Cele mai importante teme ale acestui canon sunt: „Acatistul Maicii Domnului”, 
„Asediul Constantinopolului”, „Arborele lui lesei cu filosofii antici”, „Biserica cereas- 
că”, „Judecata de Apoi” şi „Vămile Văzduhului”. Articolul cuprinde şi o prezentare ge- 
nerală a temelor iconografice din interiorul bisericilor moldoveneşti amintite. 


Drăguţ, Vasile, prof., „Un capitol unic al artei universale: bisericile au pictură 
exterioară din Moldova”, în: MitrMold XLVII (1971), 9-12, p. 675-678. 


Însemnare despre bisericile cu pictură exterioară din Moldova, care debutează cu 
schiţarea contextului istoric al secolului al XV-lea, când acest gen de pictură a apărut 
pe teritoriul țării noastre. Una dintre ipotezele pe care le expune autorul este că te- 
matica picturii vizează apărarea de duşmanii țării de pe vremea aceea. Spre exemplu, în 

scena Judecăţii de Apoi, condamnațţii sunt majoritatea tătari şi turci! Se dau date despre 
scena Imnului Acatist al Maicii Domnului şi despre Asediul Constantinopolului, au- 
torul punctând anumite aspecte importante despre pictura exterioară de la Mănăstirile 
Humor, Moldoviţa şi, mai în detaliu, Voroneţ, precum şi despre meşteri. 


+ Crăciunaş, Irineu, „Acatistul Maicii Domnului în pictura exterioară din 
Moldova”, în: MitrMold XLVIII (1972), 5-6, p. 297-340. 


„Acatistul Maicii Domnului” reprezintă o temă iconografică des întâlnită în 
pictura exterioară a bisericilor româneşti şi constă în reprezentarea în 24 de scene a 
fiecărei strofe din „Imnul Acatist”, al cărui autor şi dată a alcătuirii sunt menţionate 
în articol. În Ţara Românească, cea mai veche reprezentare picturală a acestei teme 
se găseşte în pronaosul bisericii mari de la Cozia şi datează din 1394. Alte repere ale 
acestei regiuni sunt Snagov, cu pictura din 1540, Bolniţa de la Cozia din 1543, Tis- 
mana, cu o reprezentare din 1564 şi Dobreni-llfov. În Moldova, Acatistul Maicii 
Domnului este reprezentat întotdeauna pe faţada principală a bisericii, numai la 
Mănăstirea Voroneţ fiind pe latura de nord. Acatistul de la Mănăstirea Moldoviţa 
face subiectul unei prezentări amănunțite, completată de imagini. 


Vasiliu, Ştefan-Vlăduţ, doctorand pr.. „Pictura bisericească din Muntenia şi 
Oltenia în secolele al XIV-lea şi al XV-lea”, în BORom XC (1972), 9-10, p. 
1052-1064. 


Prima parte a studiului intitulată „Urme de pictură la monumentele anterioare 
secolului al XIV-lea, de pe teritoriul actual al țării noastre” aminteşte mai întâi despre 
bazilicile creştine de la Sucidava, Histria, Tomis, Garvăn, Basarabi-Murfatlar după 
care se consemnează câte ceva despre vechea biserică a Mănăstirii Vodița şi prima 
biserică domnească din Curtea de Argeş construită spre finele secolului al XIII-lea şi 
începutul celui de-al XIV-lea. 

În capitolul al II-lea „Pictura bisericilor româneşti din secolul al XIV-lea, păs- 
trate până astăzi” este analizată şi detaliată pictura din biserica „Sf. Nicolae Dom- 
nesc” din Curtea de Argeş şi cea din biserica Mănăstirii Cozia. Ultima parte a artico- 
lului numită „Resturi păstrate de la monumentele din secolul al XV-lea”aminteşte despre 
picturile bisericilor din mănăstirile Strugalea, Brădetul, Tismana I, Bistriţa de Vâlcea. 


Vasiliu, Ştefan-Vlăduţ, pr. doctorand, „Pictura religioasă din Muntenia şi 
Oltenia în secolul al XVI-lea”, în BORom XC (1972), 11-12, p. 1238-1248. 


Studiul de față analizează tehnic şi stilistic pictura din biserica lui Neagoe 
Basarab de la Curtea de Argeş, devenită reşedinţă episcopală, pe cea din biserica 
Mănăstirii Snagov, din biserica Mănăstirii Bucovăţ (Dolj) şi pe cea din biserica 
Mănăstirii Stănești (Vâlcea). 


Nagy, Joszef, prof. dr., „Frescele minunate ale lăcaşurilor sfinte din Moldova 
pe timbrele româneşti”, în: MitrMold XLIX (1973), 9-10, p. 686-692. 


Însemnarea de față are drept subiect apariţia frescelor mănăstirilor din Mol- 
dova pe timbrele româneşti, începând cu anul 1969. Aceste timbre erau cu detalii sau 

scene de ansamblu de pe pereţii bisericilor şi ai mănăstirilor, cum sunt Moldoviţa, Suceviţa, 
Voroneţ şi Arbore. Autorul oferă nu mai puţin de 20 de imagini cu astfel de timbre. 


Creţeanu, Radu, „Pictura murală din nordul Moldovei» de Virgil Vătăşianu, 
Ed. Meridiane, Bucureşti, 1974, 40 p., 16 ilustraţii în text + 110 planşe ataşate 
color”, în BORom XCII (1974), 11-12, p. 1423-1425. 


Recenzie scrisă de Radu Creţeanu care prezintă albumul „Pictura murală din 
nordul Moldovei”, apărut la editura Meridiane, Bucureşti, 1974. Descrisă în termeni 
elogioşi, lucrarea este este comparată cu altele similare apărute înainte. Sunt subli- 
niate notele originale: informaţii noi, imagini noi etc. 


Burcă, Gh., „Virgil Vătăşianu, „Pictura murală din Nordul Moldovei”, Ed. 
Meridiane, Bucureşti, 1974, 150 p”, în: MitrMold LI (1975), 1-2, p. 171-174. 


Din recenzia cărții „Pictura murală din nordul Moldovei” a lui Virgil Vătă- 
şianu suntem informaţi că aceasta debutează cu o prezentare a elementelor arhitec- 
tonice caracteristice locului, după care urmează un studiu asupra picturii murale 
interioare şi exterioare a bisericilor. Pictura exterioară este tratată pe larg, autorul 
încercând să păstreze o anumită tematică. 


Irimia, Bogdana, „Erminia tradițională românească în picturile murale de la 
Mira Cantemireştilor”, în: BORom XCV (1977), 1-3, p. 177-183. 


Articolul însumează rezultatele cercetării picturilor murale de la biserica Mă- 
năstirii Mira-Focşani efectuate în 1973, lucrările fiind conduse de arhimandritul 
Nicolae Diaconu de la Direcţia Patrimoniului Cultural Naţional. Foarte multe infor- 
maţii noi au fost aduse de către Irina Mardare şi lon Neagoe, pictori restauratori. 
Fiind situată într-o zonă seismică, biserica a fost avariată de numeroase cutremure 
care au afectat atât zidăria, cât şi picturile în frescă. Este prezentat un scurt istoric, 
precum şi poziţia geografică a mănăstirii. 


Ionescu, I., pr., „Zugravi şi centre româneşti de pictură în Transilvania sec. al 
XVIII-lea”, în: GBis XXXVIII (1979), 5-6, p. 637-640. 


Se realizează o notă biografică şi se aminteşte despre zugravul Iosif Ieromo- 
nahul, autor al ansamblurilor murale de la Hurez (1701), Surpatele (1707), bolniţa 
Mănăstirii Bistriţa (1710), Schitul Păpuşa (1712). 


Georgescu, I. L., prof. şi Roman Ialomițeanul, episcop, „Zugravi care au 
pregătit apariţia picturii laice şi maeştri ai picturii laice, zugravi de biserici”, în 
BORom XCVII (1979), 9-12, p. 1141-1166. 


Micle, Venianim, arhim., „Pictură murală în epoca lui Matei Basarab”, în: 
GBis XXXIX (1980), 10-12, p. 953-956. Recenzie. 
Se descrie pictura din biserica Mănăstirilor Arnota, Topolnița şi Dobreni. 
Avakian, Arutium, „Probleme de restaurare a frescelor”, în BORom XCIX 
(1981), 1-2, p. 175-245. 

Studiu foarte amplu şi bine documentat ce debutează cu un „Cuvânt înainte” şi 
o „Introducere” semnată de I.D. Ştefănescu. Partea întâi cuprinde mai multe capitole: 
1. Tehnica picturilor murale din India şi Ceylon 2. Mănăstirea budistă Adjana Tepa 
(Asia Centrală) 3. Tehnica frescei din Italia 4. Tehnica frescei din vechea Rusie 5. 
Fresca romană din Franţa 6. Pictura murală de la mănăstirea Suprasla (Polonia) 

7. Frescele din țară. În acest subcapitol sunt descrise frescele din multe biserici şi 
mănăstiri din întreaga ţară dintre care amintim Stavropoleos din Bucureşti, biserica mare 
a Mănăstirii Brâncoveni, Piteşti, bolniţa Mănăstirii Brâncoveni, Sf. Mercurie din Plă- 
tăreşti Ilfov, Sf. Nicolae din Scheii Braşovului, Sf. Nicolae din Scăueni Rm. Vâlcea etc. 

După acestea începe un amplu capitol intitulat „Aspectele de degradare a frescelor 
şi cauzele lor” urmat de un altul: „Condiţiile necesare unei bune conservări a picturilor 
murale în frescă”. În continuare se fac consideraţii generale privind „Atelierul de res- 
taurare” incluzând aici detalii privitoare la mobilier, scule necesare etc. 

Partea a doua a studiului se referă la „Operații de restaurare şi consolidare a 
frescelor” cuprinzând următoarele subcapitole: 1. Pregătirea materialelor, 2. Pregăti- 
rea mortarului de frescă, 3. Pregătirea zidului pentru pictură, 4. Aplicarea mortarului 
de frescă pe zid, 5. Aplicarea stratului de mortar pentru pictură, 6. Aplicarea pe zid a 
mortarului de diferite compoziții, 7. Aplicarea unei fresce peste alta în vederea 
extragerii ei, 8. Curăţirea frescelor, 9. Lucrări pregătitoare pentru consolidarea unei 
fresce burduşite 10. Astuparea crăpăturilor adânci şi a ciocăniturilor. 

Capitole aparte sunt dedicate dezvelirii frescelor de sub straturi de văruială, 
extragerii frescelor de pe alte fresce, consolidării frescelor extrase, încastrării fres- 
celor, întregirii frescelor sfărâmate, reconstituirii şi întregirii picturilor în frescă. 
Câteva planşe prezintă instrumente şi metode de lucru. 


Medeişanu, Andrei, pr., „O restituire: tabloul votiv al Mănăstirii Prislop”, în: 
MitrBan XXXI (1981), 2, p. 77-80. 


Se urmăreşte reconstituirea unui tablou votiv existent la Mănăstirea Prislop, 
pornindu-se de la descrierea făcută într-un manuscris maghiar, din deceniul 5 al 
secolului al XIX-lea, semnat de medicul din Deva, Lugaşi Fodor Andras. Textului îi 
este anexat şi un desen ce înfăţişează tabloul votiv, acest desen redând în întregime şi 
inscripția de pe el din 1759. Se analizează conţinutul tabloului şi se compară cu 
datele deja existente. 


Duicu, Sebastian Sorin, prof. şi Berendei, Marcel, arh.. „Mărturii artistice 
bisericeşti din Câmpia Doljeană”, în: MitrOlt XXXIX (1987), 4, p. 105-115. 


Studiul cuprinde o abordare artistică a câtorva elemente din mai multe mă- 
năstiri din Câmpia Doljeană, printre care: tabloul votiv al lui Alexandru al II-lea cu 
familia sa, care se află în biserica mănăstirii; edificiul Mănăstirii Jitianu; biserica 
Sfinţii Voievozi a fostei mănăstiri ridicate de postelnicul Istratie Leurdeanul în se- 
colul al XVII-lea lângă satul Ciutura; biserica Mănăstirii Segarcea, ridicată în a doua 
jumătate a secolului al XVI-lea cu hramul Uspensia; biserica Sfântul Nicolae a Mă- 
năstirii Sadova, ctitorită de Matei Basarab în 1633, cu descrierea tablourilor votive. 

Vasiliu, Anca, „Convenţie şi libertate în iconografia picturilor murale brân- 
coveneşti”, în: GBis XXXXVII (1988), 5, p. 70-79. 


Sunt prezentate date generale privind stilul brâncovenesc şi imagini cu picturi 
reprezentative din Mănăstirile Polovragi, Cozia şi Schitul Hurezi. 


Pogonat, Tatiana şi Boldura, Oliviu, „Conservarea şi restaurarea picturilor 
murale exterioare de la biserica monument istoric a fostei mânăstiri Voroneţ”, 
în BORom CVII (1989), 11-12, p. 148-170. 


Ioanid, Costin, „Frescele din catedrala ortodoxă română din Târgu-Mureş, 
ultima operă a pictorului Nicolae Stoica”, în BORom CVII (1989), 11-12, p. 
170-173. 


III.2. ICOANE ŞI ICONOGRAFIE 


Craioveanu, Ghenadie, „Iconografia bisericii ortodoxe. Reflexiuni asupra a două 
icoane de la Mănăstirea Bunea”, în: BORom X (1886-1887), 3, p. 172-184. 


Reflecțiile sunt generate de tablourile publicate în Revista pentru istorie, 
arheologie şi filologie. În acest studiu, structurat pe trei capitole majore, Ghenadie 
Craioveanu prezintă: în prima parte elementele iconografiei bisericeşti, elementul 
biblic şi cel cultural, în partea a doua considerații istorice asupra iconografiei din 
Biserica Ortodoxă, unde aminteşte despre tipurile icoanei Mântuitorului şi ale Sfintei 
Treimi, precum şi despre aureola icoanelor, iar în partea a treia prezintă reflecții 
speciale asupra celor două icoane de la Mănăstirea Bunea, unde aminteşte despre 
Manuil Panselin. 

Autorul îl numeşte pe acesta din urmă, „Meşterul Manole al Atonului” şi 
prezintă câteva date biografice despre el. S-a născut la Tesalonic la sfârşitul secolului 
al XV-lea şi a trăit până la jumătatea secolului al XVI-lea, a zugrăvit biserica 
catedrală a Atonului şi biserica catedrală din Tesalonic, a fost un reformator al mo- 
dului de pictare a icoanelor. Toate icoanele pictate de el, ale sfinților sau ale Mântui- 
torului, nu au aureole, aşa cum sunt şi cele de la Mănăstirea Bunea. Se mai adaugă 
apoi câteva date despre iconografia lui Panselin şi modul în care acesta îşi alcătuia 
culorile. Autorul crede că cele două icoane de la Bunea, icoana Mântuitorului şi cea a 
Sfintei Treimi, sunt produsul unui discipol al şcolii lui Panselin aducând următoarele 
argumente: lipsa existenţei aureolelor şi reprezentarea chipurilor asemănătoare cu cea 
făcută de Panselin. 


Melchisedec, episcop. „Tratat despre cinstirea icoanelor în biserica ortodoxă 
şi despre icoanele făcătoare de minuni din România Ortodoxă”, în: BORom 
XIV (1890-1891), 1, p. 18-58. 


Tratatul P.S. Melchisedec are două părți. Prima partea se constituie într-o pri- 
vire generală asupra dogmei cinstirii icoanelor arătându-ne temeiurile acestei cinstiri, 
hotărârile Sinodului VII ecumenic, argumentele protestanților în ceea ce priveşte 

cinstirea icoanelor — nu numai că arată aceste argumente ale protestanților, dar le şi 
combate arătând că cinstirea icoanelor pe lângă alte elemente rămâne un factor prin- 
cipal care desparte Biserica Ortodoxă de cea protestantă. 

În partea a doua a tratatului se arată modul în care creştinul ortodox român 
cinsteşte sfintele icoane. Tot aici se aminteşte despre icoanele care au lăcrimat şi 
despre icoanele făcătoare de minuni. P.S. Melchisedec, referindu-se la cele din prima 
categorie, relatează pe baza Letopiseţului Moldovei, despre o icoană a Maicii Dom- 
nului care a lăcrimat în 1672, la o biserică de lângă Hotin după care relatează şi 
despre lăcrimarea din 1854, pe care a văzut-o cu ochii săi, a icoanei Maicii Domnului 
de la Mănăstirea Socola. Despre icoană aceasta din urmă aflăm că datează din 1830, 
an în care întreaga Mănăstire Socola a fost refăcută, deoarece a avut mult de suferit 
în urma incendiului din 1828. P.S. Melchisedec aminteşte şi despre alte „lăcrimări 
ale icoanelor” care s-au întâmplat în satele Măscăleşti, Cristeşti, Trifeşti. După Prea 
Sfinția Sa, lăcrimarea unei icoane însemna prevestirea unei calamități. Referindu-se 
la lăcrimarea icoanei de la Mănăstirea Socola se arată că într-adevăr acest eveniment 
a însemnat prevestirea decăderii mănăstirii şi a Seminarului ei. La 1890 mănăstirea 
era „aproape pustie, iar Seminarul a fost mutat la laşi”. 

În finalul tratatului este prezentată o listă cu icoanele făcătoare de minuni din 
România. Aici am menţionat doar icoanele făcătoare de minuni aflate în mănăstiri: 
icoana Maicii Domnului din Mănăstirea Neamţ, icoana Sfintei Ana din Mănăstirea 
Bistriţa din Moldova, icoana Maicii Domnului de la Mănăstirea Golia, icoana Maicii 
Domnului din Mitropolia laşilor, icoana Maicii Domnului din Mănăstirea Agapia 
care s-a aflat mai înainte la Schitul Gârcina, icoana Maicii Domnului de la Mănăs- 
tirea Adam din județul Tutova, icoana Maicii Domnului de la Mănăstirea Floreşti, 
icoana Maicii Domnului din Mănăstirea Mavromolul din Galaţi, icoana Maicii 
Domnului de la Schitul Dălhăuţi, icoana Maicii Domnului de la Mănăstirea Socola, 
icoana Maicii Domnului de la Mănăstirea Banului, icoana Maicii Domnului de la 
Mănăstirea Sărindar, icoana Maicii Domnului de la Mănăstirea Dintr-un Lemn, 
icoana Maicii Domnului de la Schitul Nămăieşti. 


Stănescu, Dumitru, „Cea mai veche icoană la Români”, în: Școala şi Biserica 
TX (1906), 4, p. 49-51. 


Sunt aduse informații despre muzeul de la Curtea de Argeş, ale cărui baze s-au 
pus recent. Autorul apreciază şi face descrierea amănunțită a unei icoane a Maicii 
Domnului ce ar fi aparţinut Doamnei Despina, soția lui Neagoe Basarab. Se apre- 
ciază vechimea icoanei, considerându-se că a fost făcută înainte de anul 1529, când 
îndurerata doamnă s-a călugărit, luând numele Platonida, împreună cu fiica sa Stana, 
văduva domnului moldovean Ștefăniță cel Tânăr, care murise în 1529. Stana a luat în 
călugărie numele Sofronia. 


Gheorghiu, N.-A., „Manualul de pictură bisericească a lui Dionisie de Furna. 
Un nou manuscript românesc”, în: BORom LIII (1935), 9-10, p. 491-493. 


Autorul studiului de față aduce o completare la cercetările efectuate de către 
Vasile Grecu, privind erminiile bizantine. Aceste manuale de artă bisericească au avut 

o largă paletă de circulaţie în spaţiul românesc la sfârşitul secolului al XVIII-lea şi în- 
ceputul celui următor. Astfel, N.A. Gheorghiu glosează pe o versiune a unui manuscris 
românesc după „Manualul de pictură bisericească a lui Dionisie de Furna”. În legătură 
cu acesta, Grecu fixase deja faptul că manualul reprezintă o compilaţie, tradusă în 1805 
în limba română de ieromonahul Marcu, vestit prin munca lui de cărturar. 

Manuscrisul pe care se bazează studiile lui Grecu aparținuse lui Nicolae Teo- 
dorescu, dascăl la şcoala de zugravi din Episcopia Buzăului. Autorul prezentului 
articol se apleacă însă asupra unui alt manuscris, din 1842, necunoscut până atunci, 
care cuprinde aceeaşi versiune a lui Dionisie. În plus, el sprijină ideea că traducerile 
lui Marcu au fost binevenite pentru pictorii de biserici din acea vreme. Textul nu 
poartă niciun nume, el fiind atribuit neoficial lui Gheorghe Stoenescu din Piteşti, care 
se presupune că se afla în legătură cu celălalt meşter sus pomenit, Nicolae Teodo- 
rescu din Buzău, de la care e posibil să fi obținut originalul. Urmând direct ordinea 
textului sursă, se poate afirma că manuscrisul nou descoperit reprezintă o redare 
întocmai a originalului. Deşi lipsesc primele trei file care ar fi cuprins precuvântarea 
ieromonahului Marcu, acesta debutează cu tabla de materii, apoi cu rugăciunea 
adresată lui Dumnezeu, lucru păstrat conform originalului. Cuprinsul începe cu 
partea tehnică şi continuă cu partea iconografică propriu-zisă, sfârşind cu trei reţete, 
prin care se ilustrează din nou a fi copia fidelă a originalului. În plus, anumite detalii 
întăresc cele susținute. 

Spre exemplificare, autorul crede că copistul a scăpat din vedere faptul că 
paginaţia este diferită în manuscrisul său, copiind numărul de pagini adecvat originalului. 
Greşeala a fost ulterior conştientizată, observându-se rectificările de rigoare. Paginaţia 
greşită corespunde întocmai cu paginația originalului. Apoi, un alt amănunt concludent 
este acela al adăugirii în original a descrierii scenei potopului, care a fost omisă din tabla 
de materii. Copistul a redat întocmai originalul, uitând că în scară nu a pomenit un 
asemenea microepisod. Schiţele examinate devin expresia unei presimțţiri a necesității de 
înnoire din Biserica Română de la acea vreme, reîmprospătare efectuată deja prin 
Gheorghe Tattarescu, dar care ar trebui, sugerează autorul, să ţină cont de tradiția artei 
noastre bisericeşti, care se născuse şi crescuse din sufletul poporului. 


Săndulescu, Verna C., diac., „Zugravul Grigorie. Începătorul curentului 
realist în pictura românească”, în: BORom LV (1937), 7-8, p. 487-491. 


Se consemnează importanța lui Grigorie Zugravul, nume de care se leagă 
revoluţia în pictura noastră bisericească, în stilul Renaşterii, maniera italiană, care, 
dacă împrejurările ar fi fost prielnice, s-ar fi remarcat cu siguranță şi în pictura pro- 
fană. Trecerea de la caracterul vechi, bizantin la stilul realist s-a făcut la noi pe 
nesimţite, răspândindu-se astfel după 1830 în toată ţara, odată cu meşteşugul zugră- 
velii în ulei. Întemeierea a fost însă realizată cu un pătrar de veac înainte de 1800, de 
către Grigorie Zugravul, despre care nu se ştiau foarte multe lucruri. Odată cu des- 
coperirea „caietului de izvoade”, s-au înmulțit şi informaţiile biografice. 

Acesta se iscăleşte Grigorie Popovici sau Papathodor, fiind feciorul preotului 
Tudor zugravul, din satul Frunzăreşti, de lângă Bucureşti. A învăţat meşteşugul de la 
dascălul loan, despre care nu avem multe veşti, la care s-a tocmit să stea ucenic timp 


66 


de şase ani, 1766-1772. În 1775 Grigorie se găsea în Croaţia, lucrând la zugrăvirea 
Mănăstirii Lepavina, unde şi-a continuat însemnările din caietul său cu schiţe, în- 
ceput în 1768. În cadrul acestuia, un singur desen apare de la maestrul său loan, 
lucrat cu o măiestrie rară, celelalte, minunate miniaturi în peniță, introducând uneori, 
unde s-a putut, de o parte şi de alta a sfinţilor şi peisaje cu arbori, cetăţi sau corăbii în 
perspectivă, sunt creaţii originale. 

Astfel, forme vechi de chipuri se împletesc cu cerinţele noi ale artei, în caiet 
găsindu-se şi studii asupra proporţiilor corpului, asupra umbrelor proprii ale corpu- 
rilor sau asupra celor aruncate, studiind cu migală şi pricepere ceea ce el vedea în 
realitate. Pictura aşa cum era înţeleasă de el, naturalistă, nu şi-a găsit însă acoperire la 
noi. Întors în ţară în 1776, Grigorie a lucrat foarte multe icoane, întrebuinţând, în 
toate, genul nou, acestea păstrându-se la muzeul Comisiunii Monumentelor Istorice 
din Bucureşti, ca şi la alte biserici din Capitală. Autorul studiului de faţă este de 
părere că tabloul reprezentându-l pe Nicolae Vodă Mavrogheni în 1789 împărțind 
daruri elevilor de la Şcoala Sfântul Sava ar fi lucrat tot de Grigorie. Numele său se 
întâlneşte pentru ultima oară în 1800, pe o icoană care se păstrează la Mănăstirea 
Cernica, semnată „Grigorie Frujinescu”. 


Iorga, Nicolae, „Cum se făcea o catapeteasmă şi o zugrăveală de biserică”, în: 
BORom LVII (1939), 1-2, p. 4-6. 


Autorul preia informațiile din colecţia de documente brâncoveneşti „Aşeză- 
mintele Brâncoveneşti. O sută de ani de la înființare, 1838-1938”, făcută publică de 
Emil şi lon Vîrtosu. Astfel, articolul redă contractul încheiat între domnița Bălaşa 
Lambrino, născută Brâncoveanu, fiica lui Constantin-Vodă şi Dimitrie Gheorghiu, 
pentru catapeteasma bisericii bucureştene, dorindu-se ca aceasta să o întreacă pe cea 
luată ca model, de la biserica Sărindar, a lui Matei Basarab. Se va face şi un „pro- 
schinetariu” şi tot Dimitrie Gheorghiu trebuie să se ocupe de scaunul domnesc, de 
amvon şi de uşă. 

Pentru pictură, era prevăzut ca, la 12 noiembrie 1752, să se facă învoiala cu 
Andrei Zugravul din Craiova, care va trebui să termine lucrarea în două veri. Con- 
tractul prevedea şi sumele necesare, atât pentru materiale, clopote, odăjdii, cât şi 
pentru hrana şi plata meseriaşilor. Documentul mai arată şi faptul că pictura din 1838 
la biserica nouă, realizată de cunoscutul zugrav Nicolae polcovnicul, s-a făcut cu ma- 
teriale de calitate, după modelul vechii biserici, ce se dărâma. Se mai arată că „urâta” 
zidire din 1881 e întocmită după planurile lui Al. Oprescu şi ale unor nemți, cu 
aprobarea lui Lecomte de Nouy. 


Popescu, Şt. Dumitru, „Note bibliografice, Tit Simedrea, episcopul Hotinului 
«Icoana junghiată de la Argeş. Glosă pe marginea vieţii Sfântului Nifon», 
Sibiu, 1940, p. 9, extras din Omagiu Înalt Prea Sfinţiei Saledr. Nicolae Bălan, 
Mitropolitul Ardealului, la 20 de ani arhipăstorie”, în: BORom LIX (1941), 5-6, p. 
321-322. Recenzie. 


Neagoe Basarab a reuşit să aducă din Constantinopol sfânta icoană a Precistei 
înjunghiată de un evreu. Demersuri în acest sens a făcut şi domnul Radu cel Mare, 

dar nu a reuşit. Aducerea icoanei a avut loc înainte de data de 15 august 1517, când a 
fost târnosită Mănăstirea Argeşului. Icoana a fost pusă spre închinare în această mă- 
năstire. Autorul îl citează pe Constantin Filipescu care spune că acest odor duhov- 
nicesc a fost adus în 1515. La 1688 icoana se afla încă în mănăstire, dar la 1746 ea 
dispăruse. Se redă apoi în articol legenda icoanei şi se spune că aceasta, până să fie 
adusă la Mănăstirea Argeş, a fost aşezată în diferite biserici din Constantinopol. O 
ştire dată de pisarul Alexandru, conform căreia în Mănăstirea Pervilept să găseşte 
icoana Precistei înjunghiată de un evreu, este comentată în sensul că au existat două 
icoane diferite cu aceeaşi legendă. 


D., Şt. P., „Note bibliografice. Simonescu Dan «Originea unor teme icono- 
grafice româneşti» în „Buletinul nr. 3 al Institutului de Istorie a Românilor A. 
D. Xenopol laşi”, 1942, p. 43-53”, în: BORom LX (1942), 5-6, p. 231. Recenzie. 


Autorul utilizează următoarele izvoare de inspirație iconografică: 

„Alexandria”, roman popular al cărui personaje sunt zugrăvite la bisericile 
Şubeşti şi Sfântul Gheorghe din Câmpulung; 

„Fiziologul”, întâlnit la icoana Pantocratorului din Mănăstirea Aninoasa. 

„Roata lumii”, întâlnită la biserica din Răşinari; 

„Evangheliile Apocrife”, întâlnite la icoanele de la Cetăţuia şi Bărboi din laşi; 

Literatura Apocaliptică, întâlnită la icoanele din Bisericile Șubeşti şi Sf. 
Gheorghe-Olari 

Literatură aghiografică, Sfântul Sisoe şi Sfântul Hristofor, întâlniți la biserica 
din Şubeşti, fostul Schit Vineţi din Spineni, jud. Olt, Mănăstirea Frumoasa etc. 


**%, „Scoala de desen şi pictură din Mănăstirea Agapia şi pictorul N. 
Grigorescu”, în: BORom LXIV (1946), 4-6, p. 228-229. 


În arhiva Mănăstirii Agapia, s-a găsit o adresă, din 8 februarie 1860, a stareţei 
către „Comisia pentru regularizarea averilor bisericeşti”, prin care se solicita trecerea în 
buget a unei sume pentru procurarea obiectelor necesare şcolii de desen din mănăstire, 
pe care o urmau câteva eleve — maici şi surori de acolo. Astfel, se dovedeşte o te- 
meinică înţelegere de către marele pictor Nicolae Grigorescu a rolului educativ al artei, 
precum şi o adâncă pătrundere a puterii tradiției culturale şi artistice a mediului. 


Ştefănescu, I. D., „Averea de artă religioasă a Moldovei: Tezaurul de la 
Putna”, în: MitrMold XXXIII (1957), 8-9, p. 591-601. 


Se descrie amănunțit tezaurul şi tripticul lui Ştefan. Despre icoane ce înfățişea- 
ză Naşterea Domnului, Botezul Domnului, Înalţarea Domnului şi altele. Pentru a con- 
tura tezaurul de artă religioasă pe care îl deţinea Mănăstirea Putna, în documentul dat 
este realizată descrierea amănunţită a acestuia şi a „Tripticului” lui Ştefan cel Mare. 


Cocora, Gabriel, preot, „Școala de zugravi de la Buzău”, în: BORom 
LXXXII (1964), 3-4, p. 336-371. 


Izvorât dintr-o necesitate religioasă, meşteşugul zugrăvitului a luat o mare 
dezvoltare în epoca feudală; când domnitorii şi boierii îşi manifestau ataşamentul față 

de Biserică şi prin zidiri de lăcaşuri de cult care trebuiau împodobite. De aceea 
numărul zidarilor a crescut. Deprinderea acestui meşteşug s-a făcut în şcoli sporadic 
şi târziu. Deprinderea meşteşugului zugrăvirii se făcea, de regulă, de la alt zugrav 
mai priceput sau din mănăstiri. Zugravul Pârvu Mutul şi-a însuşit acest meşteşug de 
la un călugăr din Mănăstirea Câmpulung. 

Au existat şcoli în Mănăstirea Hurezi şi în Mănăstirea Căldăruşani. Din pre- 
ocupările conducerii superioare bisericeşti de a organiza astfel de şcoli nu se cunosc 
ştiri, decât de la sfârşitul secolul al XVIII-lea. O astfel de şcoală a fost înfiinţată la 
Râmnicu-Vâlcea cu ajutorul episcopului Filaret, în 1785, de către loan Zugravul. 
Sunt prezentați câțiva meşteri zugravi care s-au format la aceste şcoli. 

Sunt amintite apoi date din viaţa şi activitatea zugravului Nicolae, originar din 
Focşani, care s-a remarcat în arta picturii şi a ajuns să figureze în arhondologia țării şi 
a fost ridicat la rangul de Pitar. Opera zugravului Nicolae Teodorescu a constat în: 
zugrăviri de biserici, icoane, epitafe, portrete şi tablouri cu subiecte religioase. Pic- 
tura lui poate fi identificată prin câteva trăsături caracteristice. Se cunosc 17 biserici 
pictate de pitarul Nicolae. Sunt prezentate bisericile respective şi, cu probabilitate, 
ordinea în care au fost pictate. Despre numărul icoanelor realizate nu se ştie nimic. 
Cunoscut ca cel mai bun zugrav, a fost angajat şi în Capitală de conducerea bisericii 
Curtea Veche „să dreagă” trei icoane împărăteşti şi să zugrăvească din nou 49 de 
icoane praznicale, pe aramă, ce se păstrează până acum. S-a dovedit şi un înzestrat 
portretist. S-a afirmat că a lucrat 12 portrete ale episcopului Chesarie al Buzăului. Au 
rămas cunoscute doar şapte, deşi nesemnate. Se precizează dimensiunile şi locul 
unde se găsesc portretele respective. A fost comparat cu pictorul Gh. Tattarescu, deşi 
Nicolae Teodorescu nu a făcut şcoală înaltă ca acesta şi a demonstrat aceeaşi înde- 
mânare în arta portretului, dezvăluind siguranţa liniilor şi eleganța formelor. 

Ca lucrări de şevalet a avut: „Zâna apei”, „Roata lumii”, „Călugărul răstignit” 
şi „Mănăstirea Răteşti”. Tabloul „Roata lumii” se găseşte la Episcopia Buzăului. Este 
descris tabloul „Roata lumii”, care a fost zugrăvită prea puţin în biserici, datorită 
execuției migăloase. Este descris şi tabloul „Mănăstirea Răteşti”, lucrat în 1867, în 
ulei pe pânză, 110x80 cm. După ce a venit în Buzău, la cererea episcopului Chesarie, 
pitarul Nicolae Teodorescu a deschis în chiliile din incinta Episcopiei o şcoală de 
zugravi. Având o concepţie nouă, realistă, dobândită din pictura rusă prin loan Rusul 
de la Căldăruşani şi îmbinată cu cea apuseană a lui Eustațiu Altini, Nicolae Teo- 
dorescu a inițiat elevii săi în tainele desenului, cu cunoştinţe anatomice realiste, 
prepararea culorilor în tehnica tradițională şi portretul. Elevii au fost puţini la număr; 
Iordache Gheorghe Tattarescu, nepot de soră şi crescut de el din 1826, când a rămas 
orfan de ambii părinți, Grigore Stănescu şi Tomiţă Ploeşteanul. Aceştia au lucrat 
alături de Nicolae Teodorescu, la pictura catedralei episcopale din Buzău. 

În 1835 şcoala a fost închisă, pitarul Nicolae pleacă la Bucureşti, împreună cu 
nepotul său Tattarescu, pentru a picta catedrala mitropolitană. Şcoala a fost redes- 
chisă în 1837 în casele proprii de pe strada Banului, având elevi noi, iar din cei vechi, 
doar pe nepotul său. Se prezintă, în continuare activitatea elevilor lui Nicole Teo- 
dorescu: Gheorghe Tattarescu, Dimitrie Teodorescu, Costrache Dimitrescu, Ghiţă 
Vasilescu, Dumitrache Mehtupciu, Filip Negulescu, D.G. Nicoleanu, Nicolae Şa- 

lescu. Cel mai strălucit şi plin de talent elev al pitarului Nicolae a fost Gheorghe 
Tattarescu, care a fost crescut de unchiul său, Nicolae de care şi-a legat toată viaţa şi 
căruia i-a datorat cariera sa de renumit pictor religios. A fost trimis la studii în Italia, 
cu o bursă de către episcopul Chesarie. 

Sunt prezentate şapte opere din perioada de formare, semnate şi datate, docu- 
mente unice care demonstrează gradul înalt în care Tattarescu şi-a însuşit arta pic- 
turii, încadrată perfect în tradiția vechilor iconari, mai ales a celor din secolul al 
XVIII-lea. Dimitrie Teodorescu a fost, după Tattarescu, cel mai talentat elev al pita- 
rului Nicolae. Este prezentată activitatea acestuia, bisericile zugrăvite de el în ordine 
cronologică. Apoi se aminteşte despre activitatea celorlalți elevi. Pentru a cunoaşte 
caracteristicile acestei şcoli de zugravi se recomandă a cerceta bisericile zugrăvite, în 
special de Nicolae Teodorescu, cea mai bine păstrată fiind catedrala Episcopiei Bu- 
zăului. Şcoala de zugravi de la Buzău a adus o direcție nouă în pictura bisericească 
realistă, o îmbinare de stil rusesc şi stil occidental, prin cei doi dascăli: Matei 
Polcovnicul şi Eustațiu Altini. Studiul cuprinde imagini. 


Meteş, Ştefan, „Zugravii şi icoanele pe hârtie (xilogravuri - stampe) şi sticlă 
din Transilvania”, în: BORom LXXXII (1964), 7- $, p. 730- 774. 


Studiul se ocupă de o altă ramură a artei, de icoanele pe hârtie şi pe sticlă, care 
a avut o epocă de mare înflorire şi largă răspândire în secolu al XVIII-lea, al XIX-lea, 
mai ales şi primele două decenii din secolul al XX-lea. Treptat ea a dispărut, îm- 
preună cu autorii ei zugravi-meşteri. Studiul cuprinde opt părți. 

„Studii despre icoanele pe hârtie şi pe sticlă”; 

a) Icoane pe hârtie. Cei care au semnalat valoarea pentru arta populară a 
acestor creaţii au fost: N. Iorga, Gheorghe Oprescu, lon Muşlea. Sunt precizate stu- 
diile autorilor respectivi. 

b) Icoane pe sticlă. Primul cercetător şi cel mai competent a fost lon Muşlea. 
EI şi-a expus opiniile într-o comunicare făcută la „Congresul internațional al artelor 
populare” ținut la Praga, în 1929. Alţi cercetători: Lena Constante, Gheorghe Pave- 
lescu, I.C. loanidu şi G.G. Rădulescu, Vasile V. Niculescu. Sunt precizate studiile 
autorilor respectivi. 

„Xilogravurile şi originea lor”; 

Xilogravurile îşi au originea în cărțile bisericeşti de la diferite mănăstiri din 
Principatele Române, fiind executate de meşteri gravori, fie mireni sau călugări şi 
care circulau de la o mănăstire sau tipografie la alta. Tipografii şi gravorii iscusiți 
făceau clişeele de lemn, pe care apoi imprimau icoanele cu diferite scene religioase. 
De-a lungul veacurilor, relaţiile dintre românii din Transilvania, cei din Moldova şi 
Țara Românească n-au putut fi întrerupte niciodată. Aceste împrejurări favorabile au 
contribuit în mod esenţial şi decisiv, la naşterea acestei ramuri artistice şi la 
răspândirea produselor ei. Mulţi călugări, români ardeleni s-au refugiat peste munţi 
în Moldova şi Ţara Românească. Între aceştia, crescuți prin diferite mănăstiri, au fost 
mulţi tipografi-gravori şi zugravi, care cu arta lor au împodobit cărţile bisericeşti, 
icoanele şi zidurile bisericilor. Sunt precizate câteva nume şi lucrări executate la Blaj, 
Braşov şi la Mănăstirea Neamţ. 

„Numele şi statutul meşterilor xilogravori transilvani şi icoanele lor semnate”; 

Meşteri xilogravori au existat încă din secolul al XVII-lea, dar nu se cunosc 
numele şi centrele unde au lucrat. Cea mai veche operă este cea din 1700, cu 
inscripție slavonă, descrisă de Nicolae Iorga şi publicată de Ion Muşlea, reprezentând 
pe „Adam şi Eva”. Sunt precizate şi alte stampe publicate cu inscripţie slavă, ceea ce 
este o dovadă de vechime. Sunt precizate şi alte stampe întâlnite la Braşov, Sibiu, 
Făgăraş, în colecţia bibliotecii Universităţii din Cluj. Se crede că au existat meşteri 
xilografi şi în Banat şi chiar în părțile Hunedoarei. Autorul s-a oprit mai mult asupra 
xilogravorilor din Hăşdate, un mic sat, vecin cu Nicula, unde la sfârşitul secolul al 
XVIII-lea s-a produs minunea cu icoana Maicii Domnului. Se prezintă căile prin care 
au învăţat ţăranii din Hăşdate meşteşugul de a face clişee-gravuri şi de a imprima pe 
ele stampele-icoane pe hârtie, fiind cunoscute vreo 80 în diferite colecţii particulare 
şi muzee. Se cunosc şi numele a cinci autori de stampe în Hăşdate. Cel mai vechi şi 
mai valoros a fost Gheorghe Pop. Se precizează cele 11 icoane semnate de el, şapte 
având şi anul. Se prezintă urmaşii lui Gheorghe Pop şi lucrările lor. Se precizează că 
cele prezentate în studiul respectiv sunt puţine față de miile de exemplare ce au fost 
răspândite pe pământul românesc. 

„Centrele, zugravii şi icoanele pe sticlă”; 

Originea acestor icoane a preocupat pe muţi specialişti. Se crede că îndemnul 
şi învățătura a venit din Austria catolică, unde se practica în secolul al XVII-lea 
pictura pe sticlă. Nu se poate fixa vechimea acestui meşteşug întrebuințat la noi de 
zugravi, fiindcă cea mai veche icoană pe sticlă cunoscută datează din 1778, aflată în 
satul Ribicioara de Jos- Hunedoara, iar la Nicula din 1802. În nordul Moldovei, în 
localitățile Rădăuţi şi Voroneţ s-au lucrat icoane pe sticlă, sub influenţa austriacă. Se 
prezintă cei mai vestiți meşteri şi operele lor. Se începe cu localitatea Nicula. Aici au 
fost mai mulţi zugravi, dar nu-şi notau numele pe icoane. Se cunosc numele a patru 
meşteri. Se prezintă lucrările meşterilor din Nicula, localităţile în care s-au răspândit: 
Braşov, Făgăraş, Alba Iulia, satele vecine, cu subiectul lor, colecţia sau revista unde 
se găsesc ori s-au publicat. Se prezintă apoi meşterii zugravi din revista din cinci sate 
de pe Valea Sebeşului: Lancrăm, Loiz, Căpâlna, Săsciori, Sebeş. Se prezintă genea- 
logia unor familii de zugravi din Lancrăm şi icoanele pictate de aceştia. Apoi alți 
meşteri zugravi şi picturile păstrate din celelalte localităţi. Se prezintă o listă a icoa- 
nelor pe sticlă care n-au dată şi nici semnăturile autorilor, dar care se găsesc în cu- 
prinsul celor mai de seamă centre examinate în acest studiu: Nicula, Scheiul-Bra- 
şovului, Făgăraş cu satele din Valea Sebeşului. Se precizează că numărul icoanelor 
pe sticlă e mult mai mare decât cel prezentat în studiul de față. 

„Teritoriul de desfacere al icoanelor pe hârtie (xilogravuri-stampe) şi sticlă”; 

Desfacerea acestor icoane nu se mărgineşte numai la satul sau oraşul unde se 
produceau, ori la mănăstirea din apropiere, ci teritoriul este mult mai intens, prin ne- 
gustori de icoane care umblau din loc în loc. lon Muşlea prezintă astfel de negustori 
şi localităţile unde au vândut icoane. Sunt prezentaţi şi alți vânzători de icoane. 
Uneori sunt rău primiţi din cauza icoanelor, care nu corespundeau regulilor strict 
canonice şi ortodoxe. Sunt exemplificate asemenea cazuri. Se prezintă şi o statistică 
din satul Drăguş, ţinutul Oltului, cu numărul mare al icoanelor găsite acolo în 1932. 

Se precizează că mai bine de două treimi au fost cumpărate de la zugravii din Braşov 
şi o treime de la cei din Țara Oltului. Se precizează în ce direcție s-au îndreptat spre 
vânzare, icoanele pe hârtie şi sticlă din cele vreo zece sate cunoscute din partea 
sudică a Transilvaniei, care s-au remarcat prin valoare artistică şi care surprind faţă 
de cele de la Nicula şi Hăşdate. 

Nu se trece cu vederea nici interesul material al iconarilor vânzători. Dacă în 
Țara Românească au existat împrejurări favorabile care au putut înlesni, prin iconarii 
vânzători ambulanți, desfacerea icoanelor pe sticlă din Valea Sebeşului, ţinutul Sibiu- 
lui, Făgăraş şi Scheii Braşovului, pătrunderea mai masivă a acestor icoane în Moldova 
s-a lovit de două obstacole. În Bucovina austriacă, încă din secolul al XVIII-lea, în 
localitățile Rădăuţi şi Voroneţ, se lucrau icoane pe sticlă, fiind răspândite în Moldova; 
iar în Moldova icoanele se făceau după procedee arhaice, întrebuinţând modele luate 
din cărţile bisericeşti. Se remarcă rolul pe care l-au îndeplinit, atât autorii zugravi, cât şi 
iconarii vânzători ambulanți de icoane pe hârtie şi sticlă din Transilvania, în cursul 
celor două veacuri şi până în 1914, sub raportul cultural-artistic. 

„Execuţia tehnică a icoanelor pe hârtie şi sticlă”; 

a) Tehnica xilogravurilor-stampelor. Este explicată această tehnică de către 
Andrei Man din Hăşdate, elementul de bază fiind lemnul de măr sau păr, fără noduri, 
bine uscat şi geluit la care se adaugă hârtia. De obicei gravura copie o altă stampă 
existentă ori mai veche şi numai meşterii iscusiți făceau alte noi stampe. Aceşti 
meşteri erau rari iar gravurile lor erau căutate şi prețuite, aşa cum au fost cele ale 
călugărilor de la Mănăstirea Neamţ. Se explică procedeul folosit în execuția tehnică. 
Un clişeu dădea de obicei 100 stampe şi zilnic se trăgeau până la 500 de bucăţi. Se 
explică tehnica obținerii culorilor folosite: roşu, galben şi verde. 

b)Tehnica icoanelor pe sticlă. Se prezintă informaţii mai bogate decât cele pri- 
vitoare la stampe, de la Niculas, Șcheiul-Braşovului, satul Loz şi din Valea Sebe- 
şului, fără să se cunoască ceva despre modul cum se executau cele din Hunedoara, 
Banat, Bihor. Pentru zugrăvitul unei icoane pe sticlă erau necesare trei materii: sticla, 
culorile şi lemnul pentru ramă. Culorile erau cumpărate. Se prezintă tehnica pregătirii 
culorilor şi denumirile lor. Desenarea icoanelor se făcea după un model pe hârtie pus 
sub sticla destinată. Icoana era mai întâi urzită, i se aplicau culorile, se scriau 
inscripţiile, în final fiind retuşată de iconarul şef. Procedeele de lucru erau aproape 
identice. Se prezintă unele deosebiri. Fiind cererile mari, în prima jumătate a secolul 
al XVIII-lea se folosesc şabloanele. Apare producţia în serie. În perioada a treia, care 
începe în primele decenii ale secolul al XIX-lea, apar câteva talente puternice, iar 
arta icoanelor pe sticlă încetează să mai fie tributară şablonului. Sunt prezentate 
câteva nume pentru această perioadă. 

„Subiectele şi frumuseţea artistică a icoanelor pe hârtie şi sticlă”; 

a) Subiectele icoanelor. Din numărul redus de stampe care s-au păstrat majori- 
tatea au subiecte religioase. Sunt precizate denumirile. Se mai întâlnesc şi icoane cu 
subiecte profane, cu inscripţii latine sau ungurești. În urma celor trei statistici făcute, 
două în ţinutul Oltului şi una în Valea Sebeşului, se prezintă subiectele acestor 
icoane. Pentru înţelegerea mai deplină a anumitor scene de pe icoane, se recomandă 

lectura celor două volume ale profesorului N. Cartojan, „Cărțile populare în literatura 
românească” - ]. „Epoca influenţei sud-slave” şi II „Epoca influenţei greceşti”. 

O altă sursă de inspiraţie pentru icoanele pe sticlă a fost autohtonul, mediul în 
care trăia meşterul: natura, cerul, munţii, cetățile, oamenii, animalele. Toate acestea, 
completate de scenele biblice şi cele din cărțile populare apocrife, de legende, au dat 
această artă iconografică care a început să fie tot mai preţuită. 

b) Valoarea artistică a icoanelor. Primul care a semnalat valoarea acestor 
icoane a fost N. Iorga, apoi Gh. Oprescu, P. Muşlea, Lena Constante. Prospeţimea şi 
simplitatea icoanelor pe sticlă îşi reflectă rădăcinile în curăţenia sufletească a cre- 
dincioşilor de la sate. Sunt prezentate câteva trăsături ale icoanelor şi îndemnul de a 
fi cercetate. 

„Cauzele dispariţiei icoanelor stampe şi pe sticlă”; 

Cei care au constribuit la această pierdere au fost chiar meşterii iconari care au 
degradat icoanele prin producerea şi reproducerea în serii sau şabloane în mii de 
exemplare, cu scop mercantil, reducând numărul meşterilor de valoare reală. O altă 
cauză a fost apariţia tot mai numeroasă a pictorilor, cu şcoală superioară, care erau 
angajaţi în toate părțile, la zugrăvirea noilor biserici sau a celor vechi din diferite sate 
sau oraşe. Articolul conține imagini. 


Cocora, Gabriel, pr.., „Date noi despre anii de formaţie ai pictorului 
Gheorghe Tattarescu”, în: BORom LXXXIII, (1965), 5-6, p. 593-599. 


Pictorul Tăttarescu şi-a însuşit cultura artistică în două perioade distincte: una 
în ţară, la şcoala de zugravi de la Buzău, timp de opt ani (1829-1837) şi alta în 
străinătate, timp de şase ani, la Roma (1 mai 1845-noiembrie 1851). Potrivit unor 
ştiri tradiționale i se atribuie executarea tâmplelor de la Mănăstirea Cheia, Vintilă 
Vodă-Buzău, cea de la biserica din Oneşti, singura operă semnată din acea perioadă 
fiind portretul episcopului Chesarie al Buzăului. Autorul arată că după 150 de ani de 
la vieţuirea pictorului Tattarescu pe meleagurile buzoiene, s-au făcut cercetări asupra 
înclinațiilor tânărului zugrav în arta penelului, prin examinarea a şapte lucrări cu o 
întreită însemnătate: 

a) Ca operă de artă fiind icoane alese, frumos pictate, desenate cu înţeles şi 
sentiment, corespunzând unei împletiri între iconografia vremii şi cea apuseană; 

b) Ca aspect al evoluţiei artei noastre bisericeşti, evidențiind legătura de 
tehnică şi de inspiraţie cu trecutul artei din Țara Românească şi în special cu stilul 
secolului al XVIII-lea; 

c) Ca documente ale istoriei artei de la noi din țară, fiind lucrate înaintea studiilor 
sale în Italia. 

Icoanele lui Tattarescu îl înfăţişează ca pe un ucenic al iconarilor munteni. În 
afară de două pictate pe pânză „Lângă cruce stând...” (1844 la mănăstirea Ciolanu, 
Buzău) şi una înfăţişând condacul al nouălea din Acatistul Maicii Domnului, celelalte 
cinci sunt lucrate pe lemn, în tehnica tradiţională a iconarilor vechi bizantini şi 
balcanici - Marele Mucenic Dimitrie (1845), „Sfânta Treime”, „Sfinţii 40 Mucenici”; 
„Sfântul Mare Mucenic Gheorghe şi Sfântul Mare Mucenic Dimitrie”, „Învierea lui 
Hristos”, pictate între 1844-1845 la Mănăstirea Răteşti-Buzău. Se prezintă pe scurt 


73 


cele şapte lucrări cu dimensiunile, materialul folosit, compoziţie şi colorit cât şi 
modul cum s-au păstrat. Articolul conţine patru imagini cu icoanele descrise mai sus. 


A 


B., C., „Două mărturii din cultura românească a veacului al XVIII-lea”, în: 
BORom LXXXYV (1967), 9-10, p. 1063-1065. Recenzie. 


Autorul face recenzia articolului „Modele tradiționale şi observaţii din realitate 
în pictura muntenească a veacului al XVIII-lea: Caietul de modele a lui Radu 
Zugravul”, apărut în „Studii şi Cercetări de Istoria Artei”, pe 1967, tom. XIV, nr. 1, 
p. 57-68, a Teodorei Voinescu, în care autoarea prezintă două manuscrise din co- 
lecţia Bibliotecii Academiei: nr. 4602 şi nr. 5307. Deşi păstrate în lucrări separate, 
totuşi, succesiunea cronologică a desenelor impune considerarea lor ca formând un 
singur caiet. Ele constituiau repertorii de modele, cu tipuri iconografice şi forme 
compoziționale tradiționale, studii de portret sau chiar elemente de peisaj. 

În Biblioteca Academiei există multe manuscrise, „erminii” greceşti datând din 
secolul al XVIII-lea şi prima jumătate a secolului al XIX-lea, care au fost consultate de 
zugravii români. Pentru înţelegerea spiritului „erminiilor” se recomandă cartea lui 
Vasile Grecul, „Cărţi din pictura bisericească bizantină”. Cele două manuscrise sunt 
opera zugravului Radu, născut la începutul secolului al XVIII-lea, fiind cunoscute sub 
numele de „Caietul de modele a lui Avram Zugravul din Târgovişte”, caietul fiind 
menţionat prima dată de Mihail Kogălniceanu. Desenele lui Radu, lucrate în peniță, în 
cerneală neagră sau sepia, colorate cu vopsele din coloranţi vegetali, reprezintă un nu- 
măr mare de profeţi, de sfinți somptuos îmbrăcaţi şi compoziţii ale pictorilor din naosul 
şi altarul bisericii Sfântul Nicolae Domnesc. EI îşi notează modelele şi din cărțile tipă- 
rite în secolul al XVII-lea şi după gravurile din lemn din „Îndreptarea legii”, Târgo- 
vişte, 1653. Acest amănunt subliniază importanţa acordată modelului în practica picturii. 

Inedită e pictura de la Gura Văii, unde portretele profeților au fost înlocuite cu 
portrete ale contemporanilor săi, unii îmbrăcaţi țărăneşte. În „Caietul de modele” ale 
lui Radu Zugravul se interferează tendința originalității portretisticii autohtone cu 
linia descendentă a pierderii treptate a legăturii cu izvoarele de tradiție bizantină. 


Iancu, I. Nic., preot, „Odoare sfinte şi cărţi vechi din biserica parohială 
Buneşti-Argeş”, în: BORom LXXXV (1967), 11-12, p. 1214-1217. 


Satul Buneşti din Argeş îşi trage numele de la armaşul Bunea, căruia Mihai 
Viteazul i-a dat această moşie ca răsplată pentru faptele sale de vitejie. Se prezintă 
bisericile care au existat în acest sat de la 1600 până în 1881, când s-a zidit biserica 
parohială cu hramul Sfântul Mare Mucenic Gheorghe. 

Între anii 1600 şi 1750 au fost două biserici şi un schit de călugări. Prima bise- 
rică din cătunul „Robii” a fost din lemn, iar a doua din cătunul „Valea Moşului” din 
zid. Schitul era din lemn, aşezat în faţa bisericii parohiale actuale. Între 1750-1883 a 
fost o biserică de zid, cu hramul „Sfântul Ierarh Nicolae”, construită de comisul 
Neagul. De la această biserică s-au păstrat o cruce de mână cu picior pentru Sfânta 
Masă, un artoforiu, o icoană de lemn veche reprezentând pe Sfântul Nicolae şi pe 
Sfânta Filoteia şi uşile împărăteşti deosebit de frumos sculptate. Toate aceste odoare 
sunt descrise în detalii. 

În 1833, credincioşii din Buneşti au construit o altă biserică de zid în locul 
celei vechi, cu hramul Sfânta Cuvioasă Paraschiva. De la aceasta s-au păstrat urmă- 
toarele odoare sfinte şi cărți vechi, pe care autorul le prezintă în toată frumusețea lor, 
indicând şi donatorii: icoana hramului, două icoane împărăteşti, una reprezentând pe 
Mântuitorul şi cealaltă pe Sfântul Nicolae, o cruce cu picior pentru Sfânta Masă, 
„Sfânta Evanghelie” din 1864, un ceaslov şi două icoane împărăteşti, a Mântuitorului 
şi a Maicii Domnului cu Pruncul în braţe, pictate în 1881 de G. Stoenescu, icoane ce 
au fost recunoscute de pictorii ce au restaurat ulterior biserica, ca fiind o neprețuită 
capodoperă de artă creştină. 


Năsturel, $. P. şi Vătămanu, N.. „Icoana de hram a Paraclisului de la spitalul 
Colțea, operă a lui Pârvu Mutu”, în: BORom LXXXVI (1968), 1-2, p. 184-188. 


Pe lângă activitatea de pictor de biserici, Pârvu Mutu a fost şi pictor de icoane, 
activitate mai puţin cunoscută din cauza numărului redus de opere ajunse până la noi şi 
a greutăţii de identificare. Autorii articolului au identificat o icoană a lui Pârvu Mutu în 
Biserica Colțea din Bucureşti, reprezentând pe Sfinții Cozma şi Damian, „doctori fără 
de arginți”, pictată pe lemn şi îmbrăcată în argint aurit, căreia îi fac o plastică descriere. 
Procedeul tehnic folosit indică caracteristicile picturii lui Pârvu Mutu. 

Alături de această icoană au găsit şi o altă icoană reprezentând pe cei Trei le- 
rarhi, hramul acestui sfânt lăcaş, prinsă în peretele altarului, ceea ce pledează pentru 
existența ei în acel loc chiar de la edificarea monumentului, de prin 1701-1702. În 
1776 ea a fost îmbrăcată în argint. Știind numele pictorului bisericii, acesta se im- 
pune a fi şi autorul icoanelor de hram, adică Pârvu Mutu. Autorii aduc pentru argu- 
mentare alte icoane, asemănătoare celor de la Colțea, care se găsesc în muzeul Mă- 
năstirii Sinaia, pictate tot de Pârvu Mutu în 1696. Icoana Sfinților Cozma şi Damian 
are, pe lângă valoare artistică şi una documetară, medico-istorică. 

În complexul aşezământului de la Colțea a existat primul spital din ţară, care 
avea Paraclisul dedicat Sfinților Cozma şi Damian, icoana prezentată fiind icoana de 
hram a Paraclisului. Deoarece vechea clădire din 1704-1715 a fost dărâmată, pentru a 
se clădi un nou spital, în 1837 desființându-se Paraclisul, icoana a fost mutată în 
biserica principală de la Colțea. Articolul conţine o imagine. 


Brătulescu, Victor, „Icoane din Biserica Veche de lemn - Putna”, în: 
MitrMold XLIV (1968), 5-6, p. 326. 


Biserica Veche de lemn de la Putna conține mai multe piese de o valoare 
artistică deosebită, cum sunt tâmpla sculptată în amestec de stil baroc, cu motive 
vegetale, icoanele împărăteşti, semnate de zugravi. Anton s-a semnat în 1760 pe 
icoana lui lisus, loan Zugrav s-a semnat pe icoana Sfântului Nicolae, a Sfântului 
Andrei, pe icoana Maicii Domnului şi pe icoana hramului. 


Şchiopu. A. Iulian, doctorand, „Tâmpla (catapeteasma) Bisericilor Orto- 
doxe”, în: BORom LXXXVI, (1968), 11-12, p. 1365-1381. 


Tâmpla sau catapeteasma sau iconostasul este acel perete acoperit de icoane 
care separă altarul de restul bisericii. În forma actuală, ea este o apariţie destul de 


75 


târzie în evoluţia tipului arhitectonic bizantin al bisericilor ortodoxe. Bisericile vechi 
atât din Răsărit, cât şi din Apus nu aveau tâmplă. Ea s-a dezvoltat de la sine, nefiind 
impusă de autorităţile bisericeşti şi nici fundamentată teologic fiind, însă, necesară 
pentru săvârşirea sacrificiului euharistic în practica fixată prin tradiţia bizantină. 

Cuvântul „catapeteasmă” este de origine grecească, un verb care înseamnă „a 
desface sau a desfăşura ceva (o pânză, un văl, un sul de hârtie) de sus în jos, a 
întinde, a acoperi”. În Vechiul Testament, s-a aplicat ca o perdea la Cortul Mărturiei, 
care despărţea „Locul Sfânt” de „Locul prea Sfânt”. După construirea Templului din 
Ierusalim, se numea catapeteasmă, perdeaua care despărțea altarul Templului, 
„Sfânta Sfintelor”, de restul interiorului. Termenul de „iconostas”, de dată mai re- 
centă, întâlnit la George Codinus Curopalata din secolul al XIV-lea, s-a încetățenit la 
ruşi, pe când la greci şi români se utilizează cuvântul „tâmplă”, din latinescul „tem- 
plum”, la plural, „templa”. Cu timpul, s-a trecut la înţelesul de catapeteasmă, ea fă- 
când distincţia dintre corabie şi credincioşii laici în cadrul Bisericii luptătoare şi ex- 
primând concepţia ortodoxă despre raportul Bisericii pământeşti şi Biserica cerească. 

În bisericile primelor veacuri creştine, altarul era separat de naos printr-o 
împrejmuire, un grilaj sau o perdea, de înălțime diferită, făcută din zid, metal, lemn, 
marmură sau piatră, numită de greci grilajuri sau zăbrele, îngrădituri, iar la latini 
„cancelli”. Autorul descrie câteva modele de cancelli păstrate în muzeele din Apus. 
În Dobrogea de astăzi, s-au găsit fragmente de cancelli din vechile basilici din 
secolele IV-VIII şi din bisericuţele de tip protobizantin. În bisericuţa rupestră de la 
„Chilia” lui Daniil Sihastrul de la Putna există un fel de „cancelli” construit din 
blocuri de piatră, înalte de 34 m, care despărţea altarul de naos. 

După înfrângerea iconoclasmului, în bisericile de tip bizantin, spre deosebire 
de cele apusene, s-a dezvoltat iconostasul pentru a ascunde de privirile credincioşilor 
laici misterele săvârşite în altar. Catapeteasma de argint din biserica Sf. Sofia de pe 
vemea împăratului lustinian, cu icoana Mântuitorului, a Maicii Domnului, a Arhan- 
ghelilor, Profeţilor şi Apostolilor, impresiona prin frumuseţea ei. În secolele IX-XIV, 
catapeteasma a evoluat, luând naştere iconostasul de zid în secolul XIV, iar în secolul 
al XVI-lea, se mai adaugă un rând de icoane, ale profeților şi, deasupra, Crucea răs- 
tignirii, având în dreapta pe Maica Domnului iar în stânga, pe Sf. loan Evanghelistul. 
Dezvoltarea excesivă a iconostasului prin acumularea de icoane mobile a avut loc în 
Rusia (Novgorod), unde s-a dezvoltat sculptura în lemn şi pictura de icoane în stilul 
pictorului Andrei Rubliov, în sec. XIV-XVI, de unde s-a extins în tot Răsăritul ortodox. 

Catapeteasma cuprinde trei uşi: două laterale, numite diaconeşti sau îngereşti, 
prin care ies din altar diaconii care închipuiesc pe îngeri, şi uşa centrală, împără- 
tească, pentru că prin ea intră Hristos Domnul, sub simbolul Sfintei Evanghelii şi sub 
forma Sfintelor Daruri, prin ea intră şi episcopul, iar în vechiul Bizanţ, intra chiar 
împăratul. Dvera închide sau deschide uşile împărăteşti în momente hotărâte. Pe faţa 
dinspre naos, catapeteasma este înfrumusețată cu sculpturi ornamentale şi icoane în 
două-trei rânduri, terminându-se sus cu Sfânta Cruce. În ţara noastră, sculptura 
lemnului pentru catapetesme a cunoscut o epocă de înflorire în secolele XVII-XVIII, 
în epoca stilului brâncovenesc. Tâmplele din metal, zid sau piatră au o ornamentaţie 
simplă, fiind mai mult un suport al icoanelor. 

Iconografia iconostasului este bine stabilită prin tradiţie, iar icoanele împă- 
răteşti au un rol important în pietatea liturgică, atât pentru clerici în anumite mo- 
mente ale slujbei, cât şi pentru credincioşi. Pe uşile laterale diaconeşti sunt repre- 
zentaţi arhanghelii Mihail şi Gavriil, mai rar sfinți militari, în calitatea lor de păzitori 
ai raiului pe care-l simbolizează altarul. În dreapta se află apoi icoana hramului 
bisericii iar în stânga, un sfânt la care poporul are multă evlavie. Deasupra lor se află 
icoanele praznicelor împărăteşti apoi ale Sfinților Apostoli, în rândul următor icoa- 
nele proorocilor, iar în vârf, Sf. Cruce cu Mântuitorul răstignit. În bisericile ruseşti, 
mai există un rând în plus, al patriarhilor. 

Uşile împărăteşti sunt împodobite cu icoane reprezentând Bunavestire, cei 
patru evanghelişti şi altele. Deasupra uşilor sunt icoanele praznicelor împărăteşti, 
având în mijloc Cina cea de taină. În centrul rândului următor se află icoana Maicii 
Domnului cu Pruncul. Crucea cu Mântuitorul răstignit are de o parte icoana Maicii 
Domnului, ia în cealaltă parte, icoana Sf. Evanghelist loan stând în picioare, în 
poziţie de adorare, icoane numite „molene”, adică rugători, mijlocitori. lar toate trei 
icoanele cu Crucea se numesc, în artă, „trimorfiu”. Întregul iconostas are ca scop de a 
pune în faţa credincioşilor un rezumat al întregii istorii a mântuirii, istorie pe care o 
recapitulează în chip ritual şi Sf. Liturghie, săvârşită în Sfântul Altar. 

Unul dintre cele mai vechi iconostase se află în Rusia, la catedrala Bunavestire 
din Kremlin, datând din a doua jumătate a secolului al XV-lea, construit din zid şi 
decorat cu icoanele executate de Andrei Rubliov şi colaboratorul său, Teofan Grecul, 
pe care autorul îl descrie în amănunte, urmat de altele, tot în bisericile ruseşti. La 
mănăstirile din Sfântul Munte se întâlnesc iconostase vechi, majoritatea din lemn, din 
secolul al XVII-lea - mănăstirile Karies (1607), Lavra (1631) şi Pantocrator (1643). 
O catapeteasmă din marmură se găseşte la Mănăstirea Sf. Luca din Flocida (Grecia) 
şi o alta la Mitropolia din Mistra (Grecia) de mare valoare artistică. 

Tâmple din biserici româneşti mai vechi 

A) În bisericile din Muntenia. 

Cele mai vechi biserici din Muntenia, Sân Nicoară şi Sfântul Nicolae Domnesc 
din Curtea de Argeş (secolul al XIV-lea) se pare că aveau catapetesme scunde, de tip 
arhaic (cancelli). La Sfântul Nicolae Domnesc, actuala tâmplă de zid a fost construită 
la mijlocul secolului al XVIII-lea, în timpul mitropolitului Neofit şi păstrează şi cele 
trei rânduri de icoane ale catapetesmelor clasice, zugrăvite de Radu Sin Mihai din 
Târgovişte, o mândrie a picturii noastre bisericeşti. 

Din sec. al XVI-lea, avem catapeteasmă de zid la Mănăstirea Snagov, iar din 
sec. al XVII-lea s-au păstrat mai multe catapetesme din lemn sculptat de mare valoare 
artistică. Mai importante sunt: tâmpla Bisericii Domnești din Târgovişte, a Mănăstirii 
Sărindar din București, ambele atribuite lui Matei Basarab, urmate de cele de la Arnota, 
Govora, Hurezi, vechea Mitropolie din Târgovişte, Sf. Gheorghe Nou din Bucureşti, 
Colțea, Paraclisul patriarhal, biserica Scaune, biserica Stavropoleos din Bucureşti ş.a.. 
Autorul descrie unele din aceste catapetesme, adevărate monumente de artă. 

B) În bisericile din Moldova. 

La cea mai veche biserică din Moldova, păstrată în forma ei originală, biserica 
Sf. Nicolae din Rădăuţi (secolul al XIV-lea), tâmpla actuală de zid datează dintr-o 

epocă ulterioară zidirii bisericii (probabil secolul al XVI-lea). Cele mai vechi frag- 
mente de tâmple moldoveneşti păstrate până azi sunt cele de la mănăstirile Humor şi 
Moldoviţa (secolul al XVI-lea), făcute de mitropolitul Gheorghe Movilă, prima în 
1590, iar a doua, în 1593. Un stil asemănător îl are şi iconostasul de la Mănăstirea 
Probota. Autorul descrie şi iconostasele de la mănăstirile Moldoviţa, Voroneţ, 
biserica Sf. Gheorghe din Iaşi (Mitropolia veche), Suceviţa, Putna, Neamţ, Bistriţa şi 
Agapia cu trăsăturile lor caracteristice. Din catapeteasma bisericii din Arbore, se mai 
păstrează doar o icoană zugrăvită pe lemn, iar catapeteasma din lemn aurit de la fosta 
Mănăstire Solca, datată 1613, a fost dusă după 1775 la Mănăstirea Dragomirna. 

În atelierele Institutului Biblic al Patriarhiei Române, sub îndrumarea patriar- 
hului Iustinian, se construiesc catapetesme noi, considerate minunate opere de artă 
ale sculpturii noastre bisericeşti în lemn şi piatră. Renumitul sculptor Gr. Dumitrescu 
este realizatorul multor lucrări, dintre care se remarcă capodopera artei noastre 
bisericeşti, tâmpla bisericii Sf. Elefterie (Nou) din Bucureşti, din lemn sculptat. Sub 
păstorirea Preafericitului Iustinian s-a făcut din marmură albă şi maro tâmpla bisercii 
Caşin, s-a înlocuit tâmpla de la Antim, făcută de sculptorul Babic în secolul trecut, cu 
tâmpla originală din piatră, păstrată la Stavropoleos, s-au executat tâmplele de la 
biserica din Ierusalim, cea de la Paraclisul Episcopal din Arad şi capodopera de la 
biserica sătească din Bogata Olteană, realizată de sculptorul Gr. Dumitrescu. O altă 
realizare a patriarhului au fost cele patru icoane mari împărăteşti care împodobesc 
catapeteasma catedralei patriarhale din Bucureşti, executate într-o tehnică nouă, în 
email de către Olga Oteteleşanu. Articolul conține imagini. 


Popovici, Victoria, „Alexandru Efremov, «Icoane de la Bistriţa Craioveştilon> 
în „Revista Muzeelor” 1969, nr. 5, p. 467-470”, în: BORom LXXXVIII 
(1970), 5-6, p. 625-629. Recenzie. 


Alexandru Efremov aminteşte în acest articol despre icoanele Maicii Domnului 
Hodighitria şi Deisis, ce provin de la Schitul Păpuşa, dar care sunt originare de la 
Mănăstirea Bistriţa. Ambele icoane sunt expuse în secţia de artă veche a Muzeului de 
Artă al României. Efremov expune părerea lui V. Drăghiceanu, conform căreia icoa- 
nele datează din a doua jumătate a secolului al XVII-lea şi că ar proveni de la Schitul 
Păpuşa. Din ghidul Muzeului de Artă suntem informaţi că ambele provin de la 
Mănăstirea Bistriţa, însă doar icoana Maicii Domnului datează din secolul al XVI-lea. 
Alexandru Efremov insistă pe faptul că ambele icoane provin de la Mănăstirea Bistriţa 
şi face o analiză comparativă între acestea şi două icoane ale bisericii din Păr — icoana 
Maicii Domnului cu Pruncul şi icoana Deisis, evidențiind deosebirile dintre icoane, 
fapt ce atestă că provin de la artişti diferiți. Autorul demonstrează că icoanele de la 
biserica din Păr sunt pereche cu cele expuse la muzeu datându-le ca fiind din secolul al 
XVI-lea. Se mai aminteşte că sunt asemănătoare cu cele trei icoane de şcoală cretană 
pictate pe ambele feţe ce erau dispuse în pronaosul bisericii episcopale de la Curtea de 
Argeş. În articol găsim argumentate şi analogii existente între pictura murală din 
bolniţa Bistriţei, lisus Pantocrator de la Păr şi icoana Hodghitria de la muzeu. 


78 


Iordache, loan, pr., „Portrete de donator în pictura de icoane din Ţara Ro- 
mânească”, în: MitrOlt XXIV (1972), 3-4, p. 309-311. Recenzie. 


Cuprinde analiza stilistică şi iconografică a portretelor pictate pe şapte icoane 
din Valahia, dintre care cele mai importante sunt: 

a) Sfântul Nicolae, realizată în 1518, în care apar Neagoe cu fii săi şi soția Despina; 

b) Sfinţii Simeon şi Sava lucrată în 1522 în care sunt Neagoe şi Despina cu fiicele; 

c) Coborârea de pe Cruce, unde este Despina în doliu; 

d) Sfântul Nifon lângă care apare chipul lui Neagoe Basarab; 

e) două copii în care Neagoe sărută mâna Sfântului Nifon; 

f) Hristos pe cruce de la Schitul Crasna, unde apar Matei Basarab şi mitro- 
politul Ştefan, primul fiind localizat la baza crucii. 


Zidaru, Gheorghe, „Descoperirea prin restaurare a unei icoane bizantine la 


Mănăstirea Secu-Neamţ: Maica Domnului cu pruncul-Cipriota”, în: MitrMold 
L (1974), 3-4, p. 285-293. 


Se face o însemnare despre descoperirea icoanei bizantine Maica Domnului cu 
Pruncul, numită şi „Cipriota”, la Mănăstirea Secu, despre starea acesteia înainte de 
restaurare şi despre procesul restaurării. Articolul cuprinde imagini. 


Mărculescu, Octavian, „Trei icoane vechi din „Biserica Domnească” (Câm- 
pulung Muscel)”, în BORom XCII (1974), 7-8, p. 1012-1018. 


Octavian Mărculescu descrie trei icoane vechi, nemenţionate în studiile lui N. 
Iorga, 1.D. Ştefănescu şi Virgil Vătăşeanu. Este vorba despre trei icoane ale Maicii 
Domnului aflate în Biserica Domnească din Câmpulung Muscel: „Adormirea Maicii 
Domnului”, „Izvorul Tămăduirii” şi „Maica Domnului „cu trei mâini”. 

Tipul, compoziţia şi realizarea artistică a icoanelor merită să fie cunoscute şi 
de aceea autorul articolului le descrie cu atenţie, subtil, începând cu trăsăturile fizice, 
veşminte, poziţie, atitudine şi sfârşind cu sugestia chipului. Articolul are fotografii cu 
fiecare din cele trei icoane. 


Constantinescu, Horia, pr.. „Icoane vechi româneşti”, în: GBis XXXVI 
(1977), 7-9, p. 7115-7771. Recenzie. 


Sunt prezentate colecţiile de icoane vechi româneşti existente la Mănăstirile 
Văratec, Antim, Putna, Agapia, Humor, Bistriţa, Moldoviţa, Pângăraţi şi de la Gai. 
Materialul conţine ilustraţii. 


Stanciu, Roman, episcop vicar al Arhiepiscopiei Bucureştilor şi Geor- 
gescu, I.L., prof., „Aspecte şi tendinţe în evoluţia picturii bisericeşti la 
români”, în: BORom XCV (1977), 9-12, p. 998-1011. 


A. Focillon afirma că România posedă una dintre cele mai importante şcoli de 

artă europeană în lucrarea sa „La peinture au XIX-e et XX-e siccle”, Paris,1928, p. 
422. Este totuşi neîndoielnic că zugravii contemporani s-au îndepărtat în mod vădit 
de stilul romanizat, solemn, teatral şi monumental al lui Tattarescu. Este îmbucurător 
că au respins spiritul străin al acestei picturi, că au înțeles neaderenţa ei la arta 

noastră ortodoxă. Pe deasupra diversităţilor stilistice manifestate de zugravii români 
de-a lungul secolelor, se poate vorbi de existenţa unei şcoli româneşti de pictură 
bisericească, care, păstrând nucleul vechilor erminii bizantine, a ştiut să-l îmbrace în 
haină autohtonă, caracterizată prin lumină, culoare şi sentiment. Aceste trăsături 
caracteristice izvorăsc din fondul nostru temperamental natural, cu suprema sa 
expresie, folclorul. 


Mihalcu, Mihail, „Erminiile de pictură, mărturii scrise unice pentru istoria 
ştiinţei”, în BORom C (1982), 5-6, p. 518-534. 


Ca prezentare, partea tehnică a erminiilor româneşti, ca şi cele athonite, se aseamănă 
cu reţetariile tehnice medievale, apărute cu multe secole în urmă în Europa apuseană. 

În diferitele texte manuscrise de erminii volumul, detalierea şi titlurile diferă 
de la unul la altul. De aceea majoritatea manuscriselor conțin adnotări marginale 
foarte importante pentru studiul actualizării cunoştinţelor de specialitate în fiecare 
epocă. Se fac importante observaţii asupra structurii conţinutului şi a termenilor 
tehnici utilizaţi. 


Bălăceanu, Ion, pr. drd.. „Pictori şi zugravi bisericeşti la români în secolul al 
XIX-lea”, în BORom C (1982), 5-6, p. 535-549. 


Studiu de sinteză ce evocă mai întâi începuturile picturii româneşti prin exem- 
plele de la biserica domnească din Curtea de Argeş (1352-1366) şi Cozia (1390), 
ajungând la realizările pictorului târgoviştean Dobromir ce a realizat pictura bisericii 
lui Neagoe de la Curtea de Argeş şi mergând mai departe spre pictura de la Hurezi şi 
spre cea monumentală, interioară şi exterioară, de la mănăstirile din nordul Moldovei. 

Capitolul dedicat celor mai importante şcoli de pictură consemnează operele 
realizate de Constantinos la Hurezi şi Pârvu Mutu ce a deschis la Bucureşti „o şcoală 
de zugravi”. Tot o astfel de şcoală a funcţionat în 1785 la Râmnicul Vâlcea, în timpul 
episcopului Filaret, sub conducerea lui loan Zugravul. 

Sunt evocate apoi în capitole separate şcolile de pictură de al Cernica şi Căl- 
dăruşani şi cea de la Buzău. Ultimul capitol, dedicat pictorilor de renume din secolul 
al XIX-lea prezintă informaţii bogate despre: Nicolae Polcovnicu, întemeietorul 
şcolii de la Cernica şi Căldăruşani; Nicolae Teodorescu, întemeietorul şcolii de la 
Buzău; Gheorghe Tattarescu; Nicolae Grigorescu; Constantin Lecca şi Mişu Popp. 


Juravle, Vasile, pr. drd., „Reprezentarea Sf. Vasile cel Mare în icono- 
grafia bisericească ortodoxă (în pictura murală şi în icoane)”, în BORom C 
(1982), 7-8, p. 663-673. 


Printre sursele cele mai importante ale descrierii chipului fizic ale Sf. Vasile 
cel Mare se află Panegiricul sau „Cuvântarea funebră” rostită de Sf. Grigorie de 
Nazianz la moartea prietenului său datele furnizate de acesta fiind dezvoltate în 
Sinaxarul Ortodox realizat, probabil, de Simeon Metafrast în secolul al X-lea. 

Cea mai veche reprezentare a Sf. Vasile se află în biserica Sf. Sofia din Ohrida 
(Macedonia) fiind vorba de o pictură în frescă din secolul al XI-lea. Din secolul XII a 
rămas o reprezentare a sfântului în Capela Palatină din Palermo (Italia) iar în Rusia 

apare pe uşile împărăteşti ale bisericii din Tver sau, în acelaşi loc, în biserica din 
Krivoje. De al 1388 datează o miniatură cu bustul ierarhului aflată azi la Moscova, în 
acelaşi oraş, la galeriile Tretiakov fiind prezentă o icoană de secol XIV în care alături 
de Sf. Vasile cel Mare apare Sf. Grigorie de Nazianz, Sf. Anastasia şi Sf. loan Hrisostom. 
Articolul se continuă cu prezentarea înfățişării sfântului în pictura murală, în 
iconografie, în miniaturistică, în xilogravură şi în frumoasele broderii medievale 
moldoveneşti, explicaţiile şi argumentaţiile fiind însoţite de numeroase imagini. 


Strugariu, Constantin, drd., „Nicolae Grigorescu ca pictor bisericesc”, în 
BORom CI (1983), 3-4, p. 214-224. 


Guşă, Ştefan, protos.. „Nicolae Tonitza — 100 de ani de la naştere”, în 
BORom CIII (1985), 7-8, p. 589-615. 


+ Plămădeală, Antonie, mitropolitul Ardealului, „Icoanele pe sticlă în 
Transilvania”, în: MitrArd XXXII (1987), 6, p. 34-40. 


Este prezentată arta pe sticlă, mai întâi la modul general, după care se face 
referire la picturile Mănăstirilor Prislop, Nicula şi Sâmbăta de Sus. 


III.3. GRAVURĂ ŞI XILOGRAVURĂ 


Vornicescu, Nestor, arhim., „Două xilogravuri — clişee vechi la Mănăstirea 
Sfântul loan cel Nou din Suceava”, în: BORom LXXXIV (1966), 1-2, p. 209-228. 


Materialul tipografic din secolele trecute, lucrat la noi, este deosebit de inte- 
resant pentru istoria artei noastre grafice. Xilogravuri, clişee din secolul al XVII-lea 
(1658-1659, 1661), sunt dovezi ce se găsesc şi în „Colecţia de obiecte bisericeşti a 
Mănăstirii Sfântul loan cel Nou din Suceava”. Din 1522, când a fost sfințită şi până 
în 1677, biserica acestei mănăstiri a fost catedrală mitropolitană, unde sub îndru- 
marea mitropoliţilor Teoctist al II-lea, Grigorie Roşca, Teofan de la Râşca, Anastasie 
Crimca sau Varlaam Moţoc s-au executat şi păstrat multe odoare bisericeşti, lucrate 
de iscusiţi caligrafi, miniaturişti, zugravi, sculptori şi argintari din epocă. După 1677 
această mănăstire a suferit vitregiile vremurilor, Sfintele Moaşte ale Sfântului loan 
cel Nou, împreună cu numeroase odoare, fiind transportate în Polonia, în 1686, iar în 
1775 Bucovina intră sub stăpânirea austriacă aşa încât, astăzi, în Mănăstirea de la 
Suceava se mai află puţine lucruri de valoare artistică şi istorică, cum ar fi argintăria 
raclei Sfântului loan cel Nou, două cruci sculptate, două icoane împărăteşti, patru 
coloane pentru baldachinul raclei, foişorul din curte, catapeteasma şi cinci xilo- 
gravuri — clişee tipografice necunoscute. 

Se prezintă detaliat două dintre aceste plăci din lemn de tei, gravate în relief pe 
ambele feţe. Ele au fost aduse din altă parte pentru a se folosi în cadrul tipografiei 
bisericeşti care a funcţionat la Suceava până când s-a mutat la Neamţ. În 1908, 
colecția de stampe de la Biblioteca Academiei s-a îmbogăţit cu trei icoane vechi, 
slavo-greceşti din 1659, o icoană de la Mănăstirea Suceviţa din 1855 şi o icoană 
slavo-grecească, unele dintre acestea fiind trase după xilogravurile amintite mai sus. 

La Suceviţa a existat o legătorie de cărți şi un atelier de tipărit icoane, unde se făceau 
stampe după procedeul primitiv numit „chiroxilografie”, aici lucrând iscusitul 
xilogravor de la Suceviţa, monahul Veniamin Jacotă (1855-1859). Cele două xilo- 
gravuri au anumite asemănări cu cele executate de ieromonahul Ilie pentru tipăritu- 
rile mitropolitului Varlaam. Articolul conţine imagini. 


Vornicescu, Nestor, „O xilogravură din 1661: imaginea celor două căi”, în: 
MitrMold XLII (1966), 5-6, p. 302-316. 


Xilogravura care face subiectul acestor pagini este o piesă din colecția Mă- 
năstirii Sfântul loan cel Nou din Suceava, realizată în 1661, cu numărul de inventar 
721/1963. Textul este scris în slava veche, doar un singur cuvânt fiind în limba 
ebraică, iar posibilul ei autor este loan Sculptorul de la Moldoviţa sau Moldova. Se 
face descrierea xilogravurii. 


Carmazin-Cacovschi, V., prof. dr., „Motive ornamentale în gravuri din 
secolul trecut”, în: MitrMold L (1974), 1-2, p. 123-126. 


Se fac câteva însemnări despre motivele ornamentale din gravurile secolului al 
XIX-lea, în special de la Mănăstirea Neamţ, oferindu-se imagini ilustrative. 


Ligor, Al., „Autorităţi laice şi personaje din mediul monahal înfăţişate în 
gravurile cărţilor vechi româneşti”, în: MitrMold LIV (1978), 3-4, p. 381-383. 


În gravurile vechilor cărți româneşti apar figuri laice şi monahale, dintre care 
cele mai importante sunt cea a mitropolitului Gavril Calimachi, a lui Paisie Velici- 
covski, a lui lerotei Naxul şi a lui Nicodim de la Athos. 


Florea, N., diac., „Gravorul Ivan Bacov la Râmnic”, în: MirrOlt XXXVI 
(1984), 3-4, p. 218-220. 


Pe gravorul Ivan Bacov, după călugărie devenit monahul Ioanichie, îl întâlnim 
în contextul tipografic de la sfârşitul secolului al XVII-lea şi începutul secolului al 
XVIII-lea, în Ţara Românească, sub păstorirea mitropolitului Antim Ivireanul. Sunt 
enumerate tipărituri, xilogravuri ale monahului şi imagini cu acesta. 


Florea, N., diac., „Gravorul Mihai Râmniceanul”, în: MitrOlr XXVII (1985), 
1-2, p. 83-89. 


Articolul urmăreşte să consemneze rolul pe care l-a avut tipograful Mihai la 
tiparnița de la Râmnic. Sunt prezentate imagini cu gravuri şi informații despre alte 
tipărituri şi xilogravuri executate la Râmnic de Mihai Râmniceanul. 


III.4. SCULPTURA 


Zugrav, L., dr., „O prețioasă cruce de la Mitropolitul Grigorie Roşca”, în 
Candela XLIX (1938), 1-12, p. 304-318. 


Informaţii referitoare la o cruce de mână ce se păstrează la catedrala din Cer- 
năuţi. Folosită la sfințirea apei de Bobotează, crucea impresionează atât prin dimen- 

siunile sale neobişnuit de mari (59 cm, 2 kg), cât şi prin frumuseţea sculpturii şi a 
ferecăturii ei. Sculptată dintr-o singură bucată de lemn de cedru, forma ei este în opt 
colţuri, fomate din trei bare transversale drepte, fiind ferecată în argint aurit şi împo- 
dobită cu pietre scumpe. Din inscripţiile sale reiese că aceasta este donată Mănăstirii 
Voroneţ de către mitropolitul Sucevei, Grigorie Roşca, vărul lui Petru Rareş, în 1553. 
Crucea, lucrată cu migală de către popa Nichifor, se aseamănă cu o alta dăruită de 
către mitropolitul Grigorie Roşca Mănăstirii Neamţ, în 1560, având probabil acelaşi 
meşter. Cruci asemănătoare, din această epocă, se găsesc şi la Mănăstirile Putna, 
Dragomirna şi Secu. 

A doua parte a articolului cuprinde „Descrierea reprezentațiilor sculpturale de pe 
cruce”. Numărul scenelor este de 31 sau 33, în funcţie de cum se socotesc evanghe- 
liştii, 15 pe faţă şi restul pe verso. Cele 15 scene redate sunt: „Bunavestire”, „Vinde- 
carea orbului”, „Vindecarea slăbănogului la lacul Vitesda”, „Întâmpinarea Domnului”, 
„Adormirea Maicii Domnului”, „Învierea lui Lazăr”, „Intrarea în Ierusalim”, „lisus la 
12 ani între cărturari în templu”, „Botezul Domnului”, Înălţarea Sfintei Cruci”, 
„Primirea celor trei îngeri din partea lui Avram”, „Răstignirea”, „Întâlnirea cu femeia 
samarineancă”, „Cercarea lui Toma”, „Maica Domnului desmierdându-şi pruncul”. Pe 
cealaltă față a crucii sunt reprezentate scenele: „Sfinţii Evanghelişti Luca şi Mater”, 
„Pogorârea Duhului Sfânt”, „Paza mormântului Mântuitorului”, „Luarea de pe cruce”, 
„Intrarea în Biserică a Maicii Domnului”, „Înmormântarea lui Hristos”, „Schimbarea la 
Faţă”, „Învierea lui Hristos”, „Cei patruzeci de mucenici”, „Mironosiţele”, „Înălţarea 
Domnului”, „Sf. M. M. Gheorghe”, „Naşterea Domnului”, numele evangheliştilor şi 
simbolurile lor înaripate, un om, un leu, un taur şi un vultur, „Evangheliştii Marcu şi 
loan”, „Pantocrator - lisus cu braţele întinse binecuvântând lumea”. Articolul conţine 
două imagini, şapte fotografii, şi text în limba slavonă. 


Popescu, Paulin, pr. „Cruci memoriale în Bucureşti”,în: BORom LXXVIII 
(1960), 11-12, p. 1078-1114. 


Se prezintă date despre tipuri de cruci memoriale din Bucureşti, împărțite după 
ctitorie în voievodale, chiriarhale, votive ale sfetnicilor din Divan, ale negustorilor 
sau ale meşteşugarilor. 

Despre Crucea lui Leon Vodă aflăm că este cea mai veche, fiind situată în curtea 
bisericii Sfântul Dumitru-Slobozia, ridicată în 1631. Este o cruce votivă, marcând locul 
unei bătălii date la marginea cetăţii Bucureştilor de Leon Vodă, fiul lui Ştefan Tomşa, 
împotriva „pribegilor ce au venit de peste munte”. Autorul precizează că a mai fost 
refăcută la 8 septembrie 1744 de către Vistierul Năsturel şi jupâneasa lui, Ancuţa. 

Crucea lui Papa Brâncoveanu se află la poalele Dealului Patriarhiei şi amin- 
teşte despre răscoala seimenilor şi a dorobanţilor din timpul lui Constantin Şerban 
Cârnul, din 1655, marcând locul unde tatăl lui Constantin Brâncoveanul a fost ucis. 
Iniţial acolo a fost o cruce de stejar care a dăinut 68 de ani, aceasta fiind înlocuită 
ulterior cu una din piatră. 

Crucea serdarului Matei Mogoş, este un monument ce aminteşte despre 
foametea şi ciuma de la 1718, fiind situată în altarul bisericii Oborul Vechi. 

Crucea mitropolitului Neofit a fost pusă ca piatră de hotar în 1742 de către 
mitropolitul Neofit al Ungrovlahiei. 


83 


Crucile din Parcul Libertăţii sunt în număr de trei, Crucea mare, de la Sălă- 
trucul Argeşului (1584), Crucea de cimitir (1617) şi Crucea lui Matei Basarab 
(1642), aşezate acolo în 1906, cu ocazia expoziţiei agricole. Acestea au fost aduse 
din diferite regiuni al țării. 

Legăturile româno-ruse din trecut au fost şi ele marcate cu unele cruci monu- 
mentale aflate în Bucureşti, dintre ele fiind descrise amănunţit în articol următoarele: 
crucea generalului Miloradovici, de la Muzeul Româno-Rus; crucea din Şoseaua 
Măgurele şi crucea de lângă Halele Obor. Spre sfârşitul articolului, se aminteşte şi 
despre existenţa altor cruci memoriale în Bucureşti, cea din curtea bisericii Bradului, 
cea din curtea bisericii Sfânta Treime —Dudeşti etc. 


Mărculescu. Octavian, „O capodoperă de sculptură în lemn: jețul domnesc de 
la Mănăstirea Negru Vodă din Câmpulung Muscel”, în: BORom LXXXV 
(1967), 5-6, p. 631-633. 


În naosul Mănăstirii Negru-Vodă din Câmpulung Muscel, se află, lângă mor- 
mântul voievodului Nicolae Alexandru Basarab, un jeţ domnesc, împodobit cu o 
sculptură originală a unor meşteri români formaţi la şcoala lui Brâncoveanu. Autorul 
descrie detaliile acestui jeţ, datându-l la sfârşitul secolului al XVII-lea - începutul 
secolului al XVIII-lea şi afirmând că nu seamănă cu niciunul dintre jeţurile din 
Moldova. Este o lucrare de o rară frumuseţe şi originalitate, executată în noul stil 
românesc, stilul brâncovenesc şi donată, probabil, de Constantin Brâncoveanul sau 
de unul din boierii săi. Articolul conţine imagini. 


Brătulescu, Victor, prof., „Iniţiale, formule, monograme şi elemente deco- 
rative pe lespezile mormântale din mănăstirile lui Neagoe”, în: MirBan XVII 
(1967), 7-9, p. 521-528. 


În studiul dat întâlnim informaţia că Mănăstirea Curtea de Argeş a fost zidită 
în vatra vechii mănăstiri care în 1359 l-a primit ca ierarh pe Iachint de Vicina. Este 
cuprinsă aici descrierea decoraţiei sculpturale a pietrelor de mormânt şi importanța 
lor ca documente istorice (lespedea comună a celor trei fii ai lui Neagoe, piatra lui 
Neagoe, piatra Stanei - Despina, Anghelina, fiica lui Neagoe, cea a lui Radu de la 
Afumaţi, a Despinei Platonida). 


Brătulescu, Victor, prof. „Monumente de arhitectură din Târgovişte. Monu- 
mentele Voievodale de la Târgovişte şi Arnota”, în: GBis XXVI (1967), 1-2, p. 
291-322, 


Din articol aflăm cine sunt meşterii pietrari ai lespezilor funerare de la Mănăs- 
tirea Arnota. Se aminteşte despre existența unui sacrofag de piatră din secolului al 
XIV-lea, de la Mănăstirea Cozia. 

IV. BRODERII, ANTIMISE, ORFEVRĂRIE, CLOPOTE 
ȘI ALTE ODOARE 


IV.1. BRODERII 


Popescu, Şt. Dumitru, „Note bibliografice, Turdeanu Emile «La broderie 
religieuse en Roumanie. Les epitaphioi moldaves aux XV-e et XVI-e siecles», 
în Cercetări Literare, vol. VI, Bucureşti 1940, p. 164-214 + X planşe”, în: 
BORom LIX (1941), 7-8, p. 462-463. Recenzie. 


Autorul studiază cele 15 epitafuri care ne-au rămas de la domnii, călugării şi 
boierii Moldovei. Primul epitaf a fost făcut cu cheltuiala mitropolitului Moldovei, 
Macarie, la 1428 şi a fost numit epitaful lui Alexandru cel Bun. Autorul recenziei 
prezintă o scurtă analiză a acestui epitaf. Al doilea epitaf, al ieromonahului Silvan, 
egumenul Mănăstirii Neamţ este de la 1441 şi reprezintă un tip mai evoluat al 
„aerului” de la Ohrida. 

Cele şapte epitafe rămase din epoca lui Ştefan cel Mare demonstrează exis- 
tența a două şcoli: una la Moldoviţa şi una la Putna. Trăsăturile şcolii specifice de la 
Mănăstirea Putna le are şi epitaful dăruit Mănăstirii Dobrovăț care a fost început în 
timpul lui Ştefan cel Mare şi terminat de Bogdan al III-lea cel Orb. În secolul al XVI-lea 
broderia religioasă străbate trei etape de evoluţie. Prima s-a dezvoltat în timpul lui 
Petru Rareş când se formează o nouă şcoală de broderie. A doua etapă a avut loc în 
timpul lui Alexandru Lăpuşneanu, iar ultima este înfăţişată prin epitafele: a) a lui 
Ieremia Movilă, care a fost dăruit Mănăstirii Suceviţa şi b) al lui Nestor Ureche, care 
a fost dăruit Mănăstirii Secu. Centrul acestei activități a fost Mănăstirea Suceviţa. 
Autorul aminteşte apoi despre problema pe care o ridică studiul lui E. Turdeanu 
referitor la locul unde a fost lucrat epitaful lui Nestor Ureche. 


Popescu, Şt. D., „Note bibliografice, Turdeanu Emile «La broderie religieuse 
en Roumanie. Les etoles des XV-e et XVl-e siecle», în „Buletinul Institutului 
Român din Sofia”, an I, nr. 1, Bucureşti 1941, p. 5-62”, în: BORom LX (1942), 
7-8, p. 373-375. Recenzie. 


Cel mai vechi epitrahil român cunoscut istoricilor datează din vremea lui 
Alexandru cel Bun. Se face o scurtă descriere a acestuia. Epitrahilele din epoca lui 
Ştefan cel Mare se împart în două categorii după modul execuției. Prima imită 
riguros modelul inițial, în această categorie situându-se epitrahilul de la Putna din 
1469. A doua categorie se detaşează de model printr-un stil sincer şi subtil. Din 
această secţiune fac parte patru epitrahile: primul datează din 1478 sau 1479, al doi- 
lea a fost lucrat la curtea voievodală pentru Mănăstirea Dobrovăț, al treilea a fost 

brodat la Mănăstirea Putna în perioada 1504-1505 şi ultimul se păstrează la 
Mănăstirea Voroneţ, dar s-a lucrat la Putna prin 1488-1490. 

Din timpul lui Petru Rareş se păstrează patru epitrahile: primul a fost dăruit de 
către domnul Mănăstirii Dionisiu în 1545, al doilea se află tot acolo, al treilea poate 
fi văzut la Mănăstirea Vatoped, iar ultimul a fost dăruit Mănăstirii Esfigmenu. Toate 
aceste broderii sunt descrise în amănunt. 

Din a doua şcoală de broderie religioasă a secolului al XVI-lea sunt prezentate 
două epitrahile. Primul se află la Mănăstirea Slatina, iar cel de-al doilea a fost dăruit 
de către Grigorie Filerie Mănăstirii Neamţ. Autorul aminteşte apoi despre orarul de la 
Mănăstirea Tismana şi despre epitrahilul dăruit Mănăstirii Bistriţa de către boierii 
Craioveşti. Din articol mai aflăm că, la 1500, domnul Radu cel Mare dăruieşte Mă- 
năstirii Govora un patrafir, iar în 1521 monahul Pahomie (Barbu Craiovescu) dă- 
ruieşte Mănăstirii Bistriţa un epitrahil țesut. 


Georgescu, I. I., „O broderie necunoscută din vremea lui Neagoe Basarab”, 
în: MitrOlt XI (1959), 5-6, p. 386-387. 


Este descris un epitrahil cu scena „Punerii în mormânt”, lucrat între anii 1512 
şi 1519 la o mănăstire olteană. 


Giurescu, Dinu C.. „Contribuţii la studiul broderiilor de la Trei Ierarhi”, în: 
MitrMold XXXVI (1960), 3-4, p. 215-238. 


Prezentarea şi descrierea dverelor şi a altor broderii. Se fac precizări cu privire 
la ornamentică, desen, colorit, tehnică. Textul este însoțit de imagini sugestive. 


Jacotă, Dorin, „Dvera «Adormirii» de la Dragomirna”, în: MitrMold XXVI 
(1960), 3-4, p. 272-272. 


Insemnarea cuprinde descrierea dverei „Adormirii” de la Mănăstirea Dra- 
gomirna, copie simplificată şi de mici dimensiuni a celei de la Putna - „Dvera cea 
mare a Adormirii”. 


Jacotă, Dorin, „Procoveţele de la Dragomirna”, în: MitrMold XXXVI (1960), 
5-6, p. 394-395, 


Paginile de față cuprind descrierea a trei acoperăminte de sfinte vase de la 
Mănăstirea Dragomirna, asemănătoare celor de la Putna. Fiecare dintre ele cuprinde 
câte o scenă distinctă, asupra cărora autorul se opreşte pentru a le descrie. Primul, da- 
tând din 1559, realizat la Mănăstirea Voroneţ, cuprinde scena Sfințirii Pâinii, al doi- 
lea, de dată necunoscută, scena Junghierii Mielului, iar al treilea scena Sfinţirii Vinu- 
lui, datând tot din 1559 şi fiind făcut pe cheltuiala „fostului Mitropolit Grigorie”. 


Năsturel, P. $., „Un patrafir de la lon Moţoc Vornicul”, în: MitrMold 
XXXVII (1961), 9-12, p. 666-673. 


Articolul conţine o imagine a epitrahilului lui lon Moţoc, schema dispunerii 
grafice a sfinților ţesuţi pe el, şi o imagine cu un detaliu. 

Brătulescu, V., „Dvera de la biserica Sf. Sava din laşi”, în: MitrMold 
XXXVII (1961), 9-12, p. 699-700. 


Insemnare care cuprinde descrierea materialului şi compoziţiei dverei de la 
biserica Sfântul Sava din Iaşi. 


Lector, „Despre odoarele de la Mănăstirea Putna”, în: GBis XXI (1962), 1-2, 
p. 84-85. 


Recenzie ce cuprinde descrierea unui acoperământ şi a cinci epitrahile de la 
Mănăstirea Putna. 


Ionescu, I.. prof.. „O dveră necunoscută de la Argeş şi rostul acelora de la 
Mănăstirea Putna şi Slatina”, în: MitrOlt XIV (1962), 3-4, p. 256-257. 


Informaţiile oferite în acest articol sunt culese din însemnările lui Paul de 
Alep. Este descrisă dvera uşii de la naosul bisericii de la Curtea de Argeş, care era 
cusută cu fir de aur şi în care era reprezentată icoana Adormirii Maicii Domnului. 
Autorul lămureşte faptul că vălurile de la Putna şi Slatina nu erau perdele pentru uşile 
împărăteşti, ci ţineau loc de uşă ca atare. 


Ionescu, I., „Cercetări asupra unor broderii din Țara Românească şi Mol- 
dova”, în: MitrOit XIV (1962), 7-9, p. 557-559. Recenzie. 


Cuprinde descrierea epitrahilului moldovenesc de la Bistriţa-Olt, a epitrahilu- 
lui cu arhierei de la Dragomirna, a Poalei de icoană şi a epitafului de la Dragomirna. 


Georgescu, I. ]., „Năsturel, Petre, Ş., «Cercetări asupra unor broderii din Țara 
Românească şi Moldova (veacurile XV-XVIII)», în Studii şi cercetări de 
Istoria Artei, anul VIII (1961), p. 475-483”, în: MitrMold XXXIX (1963), 1-2, 
p. 132-134. Recenzie. 


Piesele descrise în cartea recenzată sunt mai multe broderii din Țara Româ- 
nească şi Moldova. Epitrahilul din veacul al XV-lea, păstrat odinioară la Mănăstirea 
Bistriţa Olteană, este o piesă luată din veşmântăria suceveană de mitropolitul Teofan al 
III-lea când s-a stabilit la Bistriţa. Poala de icoană de la Mănăstirea Dragomirna din 
1612 este o danie a mitropolitului Anastasie Crimca şi înfăţişează icoana Adormirii 
Maicii Domnului. Tot în muzeul Mănăstirii Dragomima se află un „epitaf” din anii 
1625-1626 dăruit de Anastasie Crimca şi un epitrahil arhieresc. 


Brătulescu, Victor, „esături şi broderii din sec XVII de la biserica Coşula”, 
în: MitrMold XXXIX (1963), 5-6, p. 259-273, 


Articolul debutează cu date despre cercetările lui Nicolae Iorga privind Mă- 
năstirea Coşula, fiind descrise apoi acoperământul pentru disc, acoperământul pentru 
potir, cel cu scena răstignirii Mântuitorului, aerul, epitrahilul, omoforul şi inscripțiile 
de pe toate aceste broderii şi țesături din secolul al XVII-lea. 


Rezuş, Petru, pr. prof., „Epitafele şi lucrările bisericeşti de artă de la Mă- 
năstirea Moldoviţa”, în: MitrMold XXXIX (1963), 7-8, p. 502-512. 

Piesele de artă prezentate în paginile acestui articol sunt epitaful egumenului 
Anastasie din 1484, epitaful lui Ştefan cel Mare din 1494, jilţul domnesc, stranele, 
tetrapodiile din vremea lui Petru Rareş, pomelnicul triptic de lemn al episcopului 
Efrem din secolul al XVII-lea, toate aflate în tezaurul Moldoviței. 


Brătulescu, Victor, „Inscripţiile slavone şi cutia cu broderiile religioase de la 
fosta Mănăstire Coşula”, în: MitrMold XL (1964), 7-8, p. 443-447. 


Broderiile religioase de la fosta Mănăstire Coşula sunt imortalizate în imagini 
în cadrul acestui articol, care cuprinde şi traducerea inscripțiilor slavone. 


Cocora, Gabriel, pr., „O dveră neconoscută de la Petru Șchiopul”, în: 
BORom LXXXIII, (1965), 3-4, p. 349-354. 


Un loc de seamă în istoria artelor noastre feudale îl au broderiile religioase, din 
rândul cărora cel mai mare număr îl deţin epitafele, epitrahilele, procoveţele şi 
dverele. Autorul se opreşte asupra unei dvere, donaţie a lui Petre Șchiopul, care atât 
prin bogăţia materialului din care a fost lucrată şi corectitudinea cu care au fost 
redate personajele cât şi prin continuarea tehnicii din epoca lui Ştefan cel Mare, se 
caracterizează ca o adevărată operă de artă. Se arată că, la data articolului, dvera se 
afla la Episcopia Buzăului, adusă fiind, din 1959, de la fosta Mănăstire Coteşti, din 
comuna cu acelaşi nume, la vreo 16 km de Focşani. Se cunoaşte donatorul ca fiind 
domnul Moldovei Petru Şchiopul (1574-1579), dar necunoscându-se cui a fost do- 
nată, amintindu-se pe scurt fel de fel de ipoteze care s-au susținut de-a lungul anilor. 

După aceea este descrisă această dveră - inscripţia formând un singur rând, sub 
scena „Anastasis”, având următorul text în limba slavonă — este redat în articol textul 
original şi cel tradus — „A binecredinciosului Domnului nostru lo Petru Voevod la 
leat 7085 (1576-1577). 

Se prezintă înfăţişarea dverei cu dimensiunile ei şi cu existenţa altei inscripții 
slavone cusute cu fir de aur, care în traducere reprezintă „Învierea lui Hristos, Dum- 
nezeu”. Întreaga broderie este executată pe mătase gri-verzui. 

Scena „Pogorârea la iad”, redată pe această broderie, are personaje bine 
proporţionate şi individualizate şi este lucrată cu fir de aur şi argint, îmbinate cu fire 
de mătase. Tehnica folosită este aceeaşi cu broderia din vremea lui Ștefan cel Mare, 
ceea ce ar sugera ipoteza că ar fi fost lucrată la Putna sau o altă mănăstire unde se 
practica această artă. Articolul conţine fotografii. 


Porcescu, Sc., „Două lucrări de artă din prima jumătate a sec. al XVII-lea”, în: 
MitrMold XLII (1966), 3-4, p. 238-242. 


Însemnare care se referă la două portrete brodate aflate în sala gotică a bisericii 
Sfinţii Trei Ierarhi. Portretele aparţin doamnei Tudosca, prima soţie a domnului 
Vasile Lupu şi fiului lor loan, mort în fragedă tinereţe. Autorul încearcă să surprindă 
importanţa acestor lucrări de artă, din prima jumătate a secolului al XVII-lea pentru 
evoluţia artei feudale moldoveneşti. 


Nicolescu, Corina, „Tezaurul de broderii şi ţesături al Mănăstirii Putna”, în: 
MitrMold XLII (1966), 7-8, p. 443-459. 

Sunt prezentate şi analizate mai multe piese care fac parte din tezaurul de 
broderii şi ţesături al Mănăstirii Putna. Dintre acestea, cele mai importante sunt un 
„Minei” pe luna aprilie realizat de diaconul Nicodim în 1467, un epitrahil brodat în 
1469 şi o cădelniță din argint aurit realizată în stil gotic în 1470, ambele dăruite 
Putnei de Ştefan cel Mare. Aflăm apoi amănunte despre colecţia de ţesături italiene şi 
despre manuscrisele mănăstirii, cu câteva imagini ilustrative. 


Bănăţeanu, loan, drd., „Broderii şi țesături liturgice din Țara Românească 
(veacurile XIV-XVIII) în lumina cercetărilor mai noi”, în: GBis XXVI (1967), 
1-2, p. 66-82. 


Se prezintă pentru sec. XIV-XVI o bederniță şi patru epitrahile de la 
Mănăstirea Tismana, un epitaf de la Cozia şi alte obiecte de la Govora şi Bistriţa, iar 
pentru sec. XVII-XVIII obiecte de la Mănăstirile Mărgineni, Tismana, Cotroceni. 


Bănăţeanu, Ion, drd., „Țesături şi broderii liturgice din Moldova (veacurile XV- 
XVIII) în lumina cercetărilor mai noi”, în: GBis XXVI (1967), 5-6, p. 511-525. 


Mărturiile trecutului sunt consemnate şi prin păstrarea unor țesături şi broderii 
liturgice aparținând secolelor al XV-lea — al XVIII-lea. Avem astfel păstrate din 
epoca lui Alexandru cel Bun un epitaf al principesei Euthimia care se găseşte la 
Putna, din epoca lui Ştefan cel Mare mai multe epitafe - cel mai vechi din această 
epocă este la Moldoviţa (datat din 1484), iar altele se păstrează la Putna, Suceviţa, 
Dobrovăț. Din epoca lui Vasile Lupu sunt amintite diferite „poale de icoane”. Cerce- 
tările au descoperit şi alte broderii tip „aer” sau epitaf şi la Neamţ, Bistriţa, Episcopia 
Rădăuţilor, la care se adaugă trei „procoveli” (pocroveţe sau acoperăminte de sfinte 
vase) la Mănăstirea Dragomirna. 


Creţeanu, Radu, „Recenzie. Maria Ana Musicescu, «Broderia medievală ro- 
mâneascăy», Editura Meridiane, Bucureşti, 1696, p. 56, text + 101 ilustraţii în 
afară de text (16 în culori)”, în: BORom LXXXVII (1969), 9- 10, p. 1088- 1090. 


Deşi s-au scris şi alte studii şi articole despre broderia veche românească, 
albumul „Broderia medievală românească” publicat de Editura Meridiane a cerce- 
tătoarei Maria Ana Musicescu aduce în tratarea acestei probleme două elemente noi: 
este prima sinteză asupra broderiei medievale româneşti apărută într-un volum de 
sine stătător şi prima lucrare despre broderia românească frumos ilustrată printr-un 
număr de planşe în culori şi în alb-negru. 

Monografia este o contribuţie românească la arta întregului Orient creştin şi, 
fiind publicată şi în versiune franceză, va face cunoscute peste hotare comorile ar- 
tistice ce ilustrează 600 de ani de civilizaţie românească. Adresându-se specialiştilor 
şi iubitorilor de artă medievală lucrarea, cu excepţia a doar două elemente, înfăţi- 
şează piese cu caracter religios: fie liturgic (epitafuri, aere, epitrahile etc.), fie funerar 
(acoperăminte de mormânt), fie decorativ-bisericesc (dvere, poală de icoană), unele 
din ele reprezentând danii ale ctitorilor. Deşi autorii broderiilor sunt toţi necunoscuţi, 
majoritatea au fost lucrate în mănăstiri, aşezând broderia în rândul artelor majore (ca 
pictură, miniatură), broderia fiind o „pictură cu acul”. 

Autorul recenziei prezintă structura albumului, periodizarea cu exemplificări 
de piese şi evoluţia broderiei medievale, care odată cu stingerea tematicii religioase, 
accelerată de influenţele apusene, scade treptat şi calitatea lucrului şi a materialelor. 
Se impune observaţia critică a neconcordanţei între numerotarea din catalog şi cea a 
ilustraţiilor şi se constată unele neglijenţe în alcătuirea bibliografiei şi lipsa unui 
glosar a termenilor de specialitate. Aceste observații critice nu scad însă valoarea 
incontestabilă a lucrării Mariei Ana Musicescu. 


Păcurariu, M., „Broderia medievală românească”, în: MitrOit XXII (1970), 
1-2, p. 135-136. Recenzie. 


Cartea ce face subiectul acestei recenzii prezintă evoluţia artei broderiei ro- 
mâneşti pe etape istorice. Perioada începuturilor se referă la cea mai veche mențiune 
cunoscută privind o danie de broderii din Ţările Române, făcută de Vladislav Vlaicu 
pentru Mănăstirea Vodița. Aici se prezintă şi alte odoare ale Mănăstirii Tismana. 

Perioadei clasice îi aparţin epitafurile de la Mănăstirile Putna, Moldoviţa, 
Dobrovăț şi cele patru dvere de la Putna. Pentru perioada post-clasică cea mai repre- 
zentativă piesă este Acoperământul de mormânt al lui leremia Movilă de la Mănăs- 
tirea Suceviţa. Perioada barocă desfăşurată în secolele XVIII-XIX se caracterizează 
prin dezvoltarea şi creşterea utilizării elementelor decorative. Cele mai multe piese 
din această etapă se găsesc la Mănăstirile Neamţ, Văratic, Agapia şi Secu. Se dau 
101 fotografii cu reproduceri de broderii. 


Mărculescu, Octavian, Epitaful de la Mănăstirea Negru-Vodă din Câm- 
pulung-Muscel, în: BORom XCI (1973),1-2, p. 433-436 


Articolul se referă la un vechi epitaf ce se află în pronaosul bisericii Mănăstirii 
Negru-Vodă din Câmpulung- Muscel. Autorul prezintă dimensiunile epitafului, mate- 
rialul din care este confecționat, structura compoziţiei şi descrierea inscripției. 

Epitaful este din canava brodată iar compoziţia înfăţişează o schemă tradițio- 
nală bizantină cu două scene religioase „Coborârea de pe cruce” (în dreapta) şi 
„Plângerea”(în stânga). Broderia este realizată cu fir de aur şi de argint, cu fir de mă- 
tase colorată: caf&-niu, galben, negru şi roşu închis. În cele patru colţuri sunt 
înfățişaţi cei patru evanghelişti cu simbolurile lor, dar în compoziţie apar şi soarele şi 
luna. Scena „Coborârii de pe cruce” îl are în centru pe Hristos şi alte cinci personaje, 
fiecare cu o atitudine îndurerată. Compoziţia este realistă, cu chipuri expresive, armo- 
nioasă în ansamblu, o operă deosebită. 

Scena „„Plângerii” are culori mai închise: negru, castaniu şi liliachiu şi este reali- 
zată tot cu fir de aur şi de argint. Apar şase personaje dispuse simetric, cu figuri îndure- 
rate şi cu gesturi discrete: în centru este lisus Hristos înconjurat de Maica Domnului, 
Maria Magdalena, Maria lui Cleopa, Sf. Apostol şi Evanghelist loan, Nicodim şi losif din 
Arimateia. 

Inscripţia care încadrează epitaful este scrisă cu litere chirilice româneşti. 
Broderia a fost realizată de Maria Ruset şi nepoata sa Maria Grădişteanca. 

Epitaful este important nu numai artistic (tehnică, personaje, echilibru),dar şi 
prin compoziţie, reunind două teme religioase care se regăsesc şi pe alte epitafuri:cel 

de la biserica Răşcanu, de la Cotroceni, din 1680, de la M-rea Tismana, din 1681 şi 
pe cel de la „Biserica Doamnei” din Bucureşti, 1683. 

Broderia de la Mănăstirea Negru-Vodă din Câmpulung-Muscel este o operă 
originală deoarece continuă linia bizantină în care predomină elementul figurativ şi 
nu cel ornamental vegetal şi floral. Articolul are şi o fotografie a epitafului. 


Nicolescu, Corina, „Broderiile din Moldova. Acre şi epitafe”, în: MitrMold 
XLIX (1973), 1-2, p. 62-80. 


Studiul de faţă are drept subiect broderiile moldoveneşti, în special aere şi 
epitafe de la Mănăstirile Putna, Moldoviţa, Suceviţa, Neamţ, Secu şi Dragomirna. 
Acestea sunt analizate şi împărţite pe categorii. 


Nicolescu, Corina, „Broderiile din Moldova. Acre şi epitafe”, în: MitrMold 
XLIX (1973), 9-10, p. 656-671. 


Studiul este continuarea celui din nr. 1-2/1973. Autoarea formează fişe de 
catalog pentru aerele şi epitafele de la Putna, Neamţ, Moldoviţa şi Dobrovăț, 
menţionând epoca în care au fost făcute, locul de păstrare al lor, istoricul, tehnica şi 
materialul, dimensiunile şi starea lor actuală de conservare. 


Simion, Victor, „Un punct de vedere privind raportul dintre tabloul votiv şi 
portretele brodate de la Trei Ierarh — Iaşi din vremea lui Vasile Lupu”, în: 7V 
IV (1994), 11-12, p. 140-142. 


Însemnările de față cuprind o scurtă biografie a domnului Vasile Lupu şi 
analiza broderiilor de la Mănăstirea Trei Ierarhi, care au fost gândite ca portrete laice. 
Aceste portrete brodate au servit drept model pentru tabloul votiv. 


IV.2. ANTIMISE 


Iorga, N., „Un antimis al mitropolitului Luca (1606)”, în: BORom LIII (1935), 
9-10, p. 484-487. Cu text în limba slavonă. Cu o fotografie. 


Articolul reprezintă forma scrisă a comunicării ţinute la şedinţa Academiei 
Române, pe 22 noiembrie 1935. Tema dezbaterii ia în calcul antimisele, adică pân- 
zele de in sau de mătase, cuprinzând moaşte, care se aşază pe Sfânta Masă în cadrul 
Sfintei liturghii. Pe acestea sunt înfăţişate fie Cina cea de taină, fie punerea în 
mormânt, alături fiind marcați evangheliştii sau vreun sfânt patron. De asemenea, 
într-un colț trebuie să apară şi numele episcopului care a sfințit antimisul. Acest 
amănunt se crede că poate sluji la determinarea relaţiilor stabilite între biserici, res- 
pectiv între episcopiile aflate la distanță. 

Astfel, N. lorga sesizează asemenea raporturi în secuimea românească din se- 
colul al XVIII-lea, unde se găsesc antimise de la episcopii de Roman, deci de cealaltă 
parte a muntelui. Şi în Ardeal, sau chiar în Maramureş s-a remarcat existența unor 
pânze din Muntenia, semn că dialogul bisericilor era unul autentic. În ceea ce pri- 
veşte păstrarea acestora, autorul remarcă că fiecare regiune a ţării a conservat ase- 
menea piese sfinte, oferind chiar o listă în ordine cronologică. Astfel, în Țara 

Românească se găsesc antimise de pe vremea mitropolitului cărturar Teodosie, al 
urmaşului Antim, opera acestui mare meşter înainte de care nu se identifică la noi 
secvenţe evanghelice, ale lui Neofit din Creta, respectiv Grigorie I, Filaret ori Ignatie. 

În Ardeal, tradiţia este sincronă cu Muntenia: pânze de pe vremea lui Losif 
Budai, contemporan mitropolitului Teodosie, apoi Varlaam, Teofil şi Atanasie, la 
care se observă râvna de a scrie româneşte, unii fiind episcopi sârbi. În Maramureş, 
autorul constată o altă redactare, sub influenţa ucraineană, inscripțiile fiind în sla- 
vonă. În ceea ce priveşte Moldova, aici se remarcă o mai slabă păstrare a acestor 
urme de trecut bisericesc. De pe vremea lui Pahomie de Roman întâlnim antimise 
slavone, pentru ca Ghedeon să introducă limba română, regăsită apoi şi pe alte anti- 
mise. Oprindu-se apoi asupra antimiselor munteneşti, autorul ia în discuție o desco- 
perire recentă a unui exemplar, păstrat ca prin minune, din Schitul argeşean Brădetul. 
EI înfăţişează la mijloc o cruce cu bară largă, liniile literelor ce o înconjoară fiind 
lucrate miniatural, cu extrem de multă migală şi fineţe. Pânza este de pe vremea 
mitropolitului Luca din Cipru, 1602-1629, cunoscut artist caligraf, cleric de o mare 
dărnicie. Autorul încheie articolul de față printr-o sugestie la adresa Academiei Ro- 
mâne de a face o statistică a antimiselor şi de a le păstra ca pe obiecte de o inesti- 
mabilă valoare culturală. 


Jacotă, Dorin, „Un antimis din timpul Domnitorului Gheorghe Ştefan”, în: 
MitrMold XXXV (1959), 1-2, p. 135-137. 


Antimisul analizat se află în muzeul Mănăstirii Putna sub numele „Antimis din 
secolul al XVII-lea”. Pentru că lipseşte inscripția nu se ştie exact nici titlul său, nici 
când a fost folosit. Ceea ce se ştie sigur este că aparţine domniei lui Gheorghe Ştefan. 
Se descrie imaginea şi materialul din care a fost lucrat. 


Cocora, Gabriel, pr., „Antimisul mitropolitului Antim Ivireanul”, în: MitrOlr 
XVIII (1966), 9-10, p. 835-837. 


Autorul lămureşte cum a propus mitropolitul Antim Ivireanu să fie făcute 
antimisele şi este descris cel din 1692. 


Ivan, ]., „Sfântul Antimis. Importanţa unor Sfinte Antimise de la Mănăstirile 
Neamţ şi Secu”, în: MitrMold XLIV (1968), 5-6, p. 269-297. 


Studiul prezent cuprinde un subcapitol despre antimisile de la Mănăstirile 
Neamţ şi Secu. La Secu se află un antimis de pe vremea mitropolitului Varlaam care, 
din 1648, a devenit proprietatea Mănăstirii Agapia. Descrierea sa este însoţită de 
câteva imagini. La Mănăstirea Neamţ se află un antimis din 1714 al episcopului de 
Roman, Pahomie, care l-a dăruit ctitoriei sale, Schitul Pocrov. Un altul, aflat tot la 
Neamţ, este incomplet şi provine de la patriarhul Antiohiei. Modul în care aceste 
antimise au ajuns din alte locuri tocmai la Neamţ rămâne nelămurit. 


Bodogae, T., pr. prof., „Despre antimisele mitropolitului Andrei Şaguna şi 
despre unele semnificaţii speciale ale lor”, în: MizrArd XXIX (1984), 1-2, p. 
103-107. 

Obiectul de studiu al acestui articol îl reprezintă antimisele mitropolitului 
Andrei Şaguna. Pe lângă oferirea informațiilor cu privire la situaţia antimiselor în 
secolele XVIII-XIX, este realizată o descriere a antimiselor mitropolitului şi sem- 
nificaţiile speciale ale acestora. 


Sebastian, D. Sorin, pr., „Vechi Sfinte antimise din Colecţia de la Mănăstirea 
Jitianu - Craiova”, în: MitrOlt XXXVI (1984), 11-12, p. 712-730. 


Introducerea acestui articol cuprinde un istoric general al antimiselor, după 
care sunt analizate succesiv o serie de antimise ce fac parte din colecția Mănăstirii Ji- 
tianu. Articolul cuprinde un tabel din care putem afla donatorii şi anii donării antimiselor. 


Cherescu, Pavel, diac. lect., „Antimisele din Colecţia Muzeului Arhiepisco- 
piei Sibiului. Studiu istorico-liturgic (partea 1)”, în: Rreol IV (1994), 3, p. 43-76. 


Prima parte a acestui studiu istorico-liturgic prezintă cele mai vechi antimise 
păstrate în biserica noastră, încă de la începutul secolului al XVII-lea. Se dau numele 
celor 16 ierarhi de la care provin antimisele din colecţia Muzeului Arhiepiscopiei 
Sibiului. Aflăm astfel că există zece antimise provenind de la Mitropolia Ungrovlahiei, 
primul fiind cel al mitropolitului Varlaam din 1672, opt provenind de la Episcopia 
Râmnicului, trei de la Episcopiei Buzăului şi alte trei de la Mitropolia Moldovei. 


Cotoşman, Gheorghe, prof. dr.. „Vechile antimise din bisericile Arhiepisco- 
piei Timişoarei şi Caransebeşului”, în: MitrBan XVII (1967), 4-6, p. 263-289. 


Se descriu amănunțit şi se prezintă evoluţia în istorie a următoarelor antimise: 

a) Antimisul mitropolitului Paul Nenadovici al Karlowitzului; 

b) Antimisul episcopului loan Georgievici al Caransebeşului şi Vârseţului; 

c) Antimisul episcopului loan Georgievici al Karlowitzului; 

d) Antimisul episcopului Ştefan Stratimirovici (1790-1837) al Karlowitzului; 

e) Antimisul episcopului Visarion Pavlovici al Bacikii; 

f) Antimisul episcopului Grigorie (1749-1764) al Râmnicului; 

e) Antimisul episcopului Maxim Manuilovici (1829-1833) al Vârşeţului, Lu- 
gojului, Caransebeşului, Orşova-Mihadiei 1 Proci,; 

h) Antimisul episcopului Vichentie loanovici Vidac (1759-1774) al Timişoarei 
şi Lipovei; 

i) Antimisul episcopului Procopie Ivacicovici (1853-1873) al Aradului, leno- 
polei, Halmagiului; 

)) Antimisul episcopului loan Meţianu al Aradului; 

k) Antimisul episcopuluidr. Andrei Magieru (1936-1960) al Aradului; 

1) Antimisul episcopului Evghenie al Bucovinei; 

m) Antimisul mitropolitului primat dr. Koman Arămescu Donici al României. 

În final se prezintă un tablou cu 21 de antimise la care se specifică numele 
arhiereului care a imprimat, parohia sau comuna, hramul bisericii, anul imprimării în 
ordinea vechimii. Se dau şase fotografii. 

IV.3. ORFEVRĂRIE 


G..„I.M.. „Note bibliografice. Vârtosu Emil «Odoare româneşti la Stambul» în 
Buletinul Comisiei Monumentelor Istorice, XXVIII, 1935, fasc. 83 şi extras, 
Vălenii de Munte, 1936, 26 p”, în: BORom LIV (1936), 11-12, p. 784. Recenzie. 


Sunt prezentate câteva obiecte găsite de domnul Vârtosu Emil în Muzeul 
Vechiul Serai din Istanbul - trei săbii cu inscripţii bizantine care au aparţinut lui 
Constantin Brâncoveanu, săbii moldoveneşti din secolul al XV-lea şi un chivot de 
aur ferecat cu pietre preţioase în care se păstrează capul Sfântului loan Botezătorul. 
Din pisania slavonească aflată pe capac reiese că acest chivot a fost făcut de Neagoe 
Basarab (1512-1521) şi dăruit Mănăstirii Dionisiu din Muntele Athos. 


Barnea, I., „Note bibliografice. Romanescu Marcel «Argintăria la Bănăţeni şi 
Românii Balcanici în veacurile XVI-XVIII», în „Revista Istorică Română”, 
vol. XI-XII (1941-1942), p. 95-131 + 1 rezumat în limba germană şi 14 
planşe”, în: BORom LXI (1943), 4-6, p. 294-298. Recenzie. 


Se descriu 12 lucrări ale meşterilor bănăţeni şi ale românilor din Balcani, 
executate între secolele XVI-XVIII. Se prezintă fiecare din aceste 12 lucrări şi se 
spune cine le-a executat, în ce an, făcându-se câte o descriere a fiecăreia. Printre 
aceste lucrări se află şi chivotul Mănăstirii Tismana executat în 1671 de către Marcu 
şi lacov, meşteri zlătari din şcoala Chiprovăţului. 


Romalo, Nadejda, „Cupa de argint a Logofătului Coresi”, în: BORom LXXIX 
(1961), 11-12, p. 1103-1110. 


Se precizează că între obiectele de argint, păstrate în tezaure, din secolele 
XVI-XVII figurau la loc de frunte cupele de argint, care erau folosite, atât în Prin- 
cipate, cât şi în Transilvania. Ele erau cele mai căutate obiecte de dar pentru domni 
şi boieri pentru a primi confirmarea unei donații, cumpărări de moşie şi erau folosite 
şi ca obiecte de amanet, dar şi ca obiecte de schimb. Se găseau des menționate în 
foile de zestre. Fiind lucrate în metal preţios şi apreciate, ele constituie o categorie 
aparte de odoare, mai ales acelea donate unor biserici sau mănăstiri şi având gravate 
inscripții cu indicarea numelui şi calității donatorului. 

Cupa de argint, dăruită de logofătul Coresi Mănăstirii Mislea în a doua ju- 
mătate a secolului al XVI-lea, a figurat printre obiectele de la expoziţia de numis- 
matică medalistică şi arheologie deschisă în sălile Fundaţiei Dalles, în octombrie 
1933. În urma actului descoperit de autor, datat din 24 martie 1577, importanța 
acestei cupe a crescut. Documentul precizează modul în care a ajuns în patrimoniul 
mănăstirii. Deoarece sunt rare cazurile când proveniența şi data unui obiect vechi pot 
fi confirmate printr-un document contemporan, autorul consideră că este util să 
revină asupra acestei cupe de argint şi să comunice informaţiile ce le-a adunat. Se 
descrie forma cupei, ornamentele, monograma bătută. Ea este aproape identică cu 
cupa de argint a marelui postelnic Drăgan, publicată de Constantin Moisil. Autorul 
consideră că a fost lucrată de un meşter argintar din Transilvania. La mijlocul cupei 
se găseşte o inscripţie în limba slavă, fiind gravată ulterior. 

Se precizează că între logofătul Coresi şi diaconul Coresi pare a nu fi existat 
niciun fel de legătură de rudenie. De asemenea se menționează că în „Genealogiile 
documentate ale familiilor boiereşti” de Ştefan D. Grecianu, vol. 2, pag. 193, a fost 
găsit un document rezumat care se referă la cupa respectivă, originalul aflându-se la 
Academie, scris în slavoneşte, printre actele familiei Bărcănescu. Documentul pre- 
zintă data de 24 martie 1577. Este prezentat textul în limba slavonă şi traducerea lui 
alături de facsimil. În continuarea articolului se fac câteva observaţii referitoare la 
document. Cupa a fost depusă la Mănăstirea Mislea în 1577, când s-a făcut vânzarea 
unei bucăţi din moşia Miroslăveşti către logofătul Coresi. Articolul cuprinde imagini. 


Brătulescu, Victor, prof. „Inscripţii şi însemnări documentare. Zugravi şi meş- 
teri argintari la biserici din Bucureşti”, în: GBis XXI (1962), 3-4, p. 342-371. 


Sunt descrise icoanele şi odoarele bisericii lui Mihai-Vodă, ale bisericii Obo- 
rului Vechi şi ale Mănăstirii Pantelimon. 


Mihai, Mănucă, pr., „O cutie de moaşte din secolul al XVII-lea”, în: BORom 
LXXXI (1963), 7-8, p. 792-802. 


În documentar se face prezentarea unei cutii purtătoare de moaşte, de un in- 
teres deosebit, care se află în depozitul Muzeului de Istorie al Moldovei din laşi. Mai 
întâi, se precizează ce înţelege Biserica creştină prin moaşte, evlavia credincioşilor 
faţă de acestea, locul unde se păstrează moaştele. Cutiuţele, chivoturile, sicriaşele 
aveau diferite numiri. În Orient ele apar după numirea grecească de engolpia. Se 
menţionează că obiectul pe care-l poartă arhiereii la piept se cheamă tot engolpion 
deoarece conţine moaşte. Un tip de relicviar, de o formă mai mare şi deosebit de en- 
golpioane şi crucile relicviarii, dar prin formă mai aproape de relicviariile iniţiale 
sunt aşa numitele cutii de moaşte, care purtau sau duceau dintr-un loc în altul sfinte 
moaşte, dar şi relicve în această ultimă categorie încadrându-se şi obiectul prezentat 
de autor. 

Se precizează că aceste cutii purtătoare de moaşte se găsesc extrem de rar, 
fiind oprite a se comercializa. În părţile Haliciului s-a găsit o asemenea cutie păstră- 
toare de moaşte, din aramă, care datează din secolul al XIV-lea. În tezaurul Mănăs- 
tirii Tismana se găseşte o cutie de moaşte din 1671, de la egumenul Petrariu. La 
Mănăstirea Putna se găseşte o cutie rotundă de argint în care se află o parte din 
moaştele Sf. Ştefan Arhidiaconul şi o bucăţică din cămaşa lui. 

Forma obiectului aflat în Muzeul de Istorie al Moldovei este deosebită, unică 
în felul său, mărind patrimoniul artistic moldovenesc, deci şi aria culturii moldo- 
veneşti medievale. Autorul descrie amănunțit cutia de argint, aurită, cu formă rectan- 
gulară cu o lungime de 8 cm, înălțimea 9 cm şi lăţimea 2,3 cm. Pe aversul cutiei este 
înfățişat Sf. Gheorghe omorând balaurul, iar pe revers, icoana Sf. Trei lerarhi. Cele 
două icoane sunt descrise amănunţit. Sunt descrise apoi părţile laterale şi fundul 
cutiei, făcându-se referiri la ornamente, autorul oprindu-se asupra tehnicii folosite 
pentru realizarea lor. 

Se remarcă în mod deosebit, tehnica cizelării în care meşterul a folosit şi 
haşurarea. După grafica folosită se fixează locul şi timpul în care a trăit meşterul - 

este perioada când se trecea de la scrierea greacă şi slavă la cea moldovenească. Din 
toate detaliile prezentate s-a constatat că acest obiect de artă a aparţinut celei de-a 
doua jumătăţi a secolului al XVII-lea şi că meşterul a fost, după toate probabilitățile, 
un moldovean. Forma cutiei, ca şi dimensiunile ei, arată că în ea se păstrau moaşte 
ale unuia sau ale mai multor sfinţi, fiind aduse de o persoană anume, cleric, la locul 
destinat, mitropolii, episcopii, pentru ca de aici să se împartă pe la bisericile din nou 
zidite şi aşezate la picioarele Sf. Mese. De aici, de la mitropolii şi episcopii, erau date 
de către ierarhii locului şi pentru engalpioanele arhiereşti, sau a celor credincioşi care 
doreau să le poarte la piept, drept ocrotitoare, în cutii speciale, numite relicvarii. 
Obiectul acestui studiu face dovada existenţei unei culturi artistice, care s-a desfă- 
şurat mereu pe teritoriul Moldovei. Articolul conţine imagini 


Ionescu, Lucia, „Donaţii şi donatori în colecţia de argintărie a bisericii Mă- 
năstirii Sf. Spiridon din laşi”, în: 7V VI (1996), 1-6, p. 121-127. 


Printre informaţiile cuprinse în acest studiu se numără şi faptul că actuala clă- 
dire a bisericii datează din 1847 şi că mormintele adăpostite aici aparţin lui Grigore 
Ghica al III-lea, lui Constantin Ghica, loan Calimachi şi unor logofăţi. Corpul 
articolului este alcătuit de prezentarea mai multor obiecte ale colecţiei de argintărie a 
Mănăstirii Sfântul Spiridon, dintre care fac parte reprezentarea Sfântului Spiridon, 
pictată în tempera în 1757 şi ferecată în 1768, un policandru de mari dimensiuni cu 
24 de braţe şi foarte multe piese păstrate din secolul al XIX-lea, inclusiv un chivot cu 
patru coloane. La fiecare dintre obiectele prezentate se face o mică descriere şi un 
scurt istoric. 


Paradais, Claudiu, dr., „Două portrete voievodale pe un epitrahil brodat 
datând din sec. XV existent la Mănăstirea Putna”, în: 7V VIII (1998), 1-4, p. 
223-228, 


Cele două portrete voievodale sunt descrise în detaliu, autorul prezentând 
diferitele păreri ale specialiştilor muzeografi asupra acestora, precum şi controversele 
iscate de anumite opinii diferite. Spre final sunt prezentate câteva consideraţii per- 
sonale ale autorului. 


IV. 4. CLOPOTE ŞI CLOPOTARI 


***_ Inscripţiunea clopotului celui mare de la Biserica Domnescă din oraşul 
Curtea de Argeş”, în: Revista societăţii clerului argeşian „Frăția ” 1 (1900), 2, 
p. 5-6. 


Articolul conţine inscripţia clopotului mare din biserica Domnească, de la 
Curtea de Argeş. De refacerea acestui clopot se leagă numele Prea Sfinţiei Sale, chir 
Iosif, episcop de Argeş, adăugându-se material prin purtarea de grijă a arhiman- 
dritului Theodosie, năstavnicul Mănăstirii Cozia. 


C., E.. „Ceva despre Mitropolia Moldovei”, în. BORom XXXV (1911-1912), 
10, p. 1123-1128. 

Sunt redate dintr-un catalog imprimat în vechile ceasloave din Mănăstirea 
Neamţ date împreună cu note de pe clopotele existente în Mitropolia Moldovei. În 
finalul articolului sunt reproduse inscripțiile de pe clopotele Mitropoliei, din care 
aflăm că la 1827 a fost un incendiu în Iaşi, care a afectat şi Mitropolia. 


*%**, Ştiri. Clopotul Mitropoliei”, în: BORom LI (1933), 7-8, p. 285. 


Preluând informaţia din ziarul „Adevărul”, articolul anunță că Mitropolia a 
hotărât, împreună cu Primăria, să ridice o clopotniță nouă în care să aşeze clopotul 
cel mare al Mitropoliei, ce fusese dat jos cu doi ani în urmă. 


Cazacu, N., pr. „Inscripţii de pe clopotele unor biserici din Bucureşti”, în: 
GBis XXI (1962), 1-2, p. 151-166. 


În studiu sunt amintite inscripțiile identificate pe clopotul mare dat de „chiria 
Antim Ivireanu” bisericii Tuturor Sfinţilor (Antim), pe clopotul mare de la Mănăs- 
tirea Cotroceni, al doilea, turnat în 1824, pe un clopot de la Schitul Icoanei, plătit de 
maica Macaria, pe clopotele mare şi mic de la Mănăstirea Mihai- Vodă, pe clopotul 
mic de la „M(ănăstire) a Obor(ului) Vechi” turnat în 1852 şi de pe clopotul mare de 
la Mănăstirea Radu Vodă, făcut în august 1836. 


Stoide, Const. A., „Despre clopote şi clopotari în Țările Române sec. XIV- 
XIX”, în: GBis XXX (1971), 7-8, p. 705-728. 


Articolul cuprinde informaţii despre istoricul şi evoluția tehnicii făuririi 
clopotelor în Europa, despre inscripțiile descoperite pe clopote. Subiectul este tratat 
diferențiat, pe zone: Transilvania, Moldova, Tara Românească. Articolul este inserat 
cu numeroase imagini şi note. 


Stoide, Const. A., „Despre clopote şi clopotari în Țările Române sec. XIV- 
XIX (continuare)”, în: GBis XXX (1971), 9-10, p. 887-911. 


Sunt date informaţii despre clopotele din Țara Românească şi Moldova din a 
doua jumătate a sec. al XVII-lea până în secolul al XIX-lea. Textul este însoțit de 
numeroase note. 


IV.5. PANAGHIARE 


Năsturel, Petre $., „Un panaghiar moldovenesc necunoscut din 1678”, în: 
MitrMold XXXVI (1960), 7-8, p. 445-450. 


Acest panaghiar moldovenesc din 1678, păstrat doar pe jumătate şi despre care 
nu se ştie cu certitudine cărei mănăstiri sau biserici a fost închinat, este legat de 
numele voievodului Antonie Ruset al Moldovei şi este posibil să fie un dar cu care 
voievodul a înzestrat biserica Sfântul Nicolae din laşi. Autorul oferă descrierea lui, 
cu două imagini şi o listă cu alte 14 panaghiare. 


Șerbănescu, I. Niculae, preot, „Panaghiarul de la Snagov. Câteva lămuriri 
asupra Panaghiarului şi rostului său liturgic”, în: BORom LXXX (1962), 5-6, 
p. 543-576. 

Se prezintă date sumare despre Mănăstirea Snagov, începând cu secolul al 
XIV-lea, din timpul lui Mircea cel Bătrân, până în anii recenți, când a fost restaurată 
Şi şi-a recăpătat înfăţişarea de altădată. Pe lângă unele proprietăţi, acest monument a 
fost înzestrat şi cu diferite obiecte de cult. Din argintăria mănăstirii s-au mai păstrat 
următoarele obiecte: o anaforniță de argint aurit, un panaghiar de argint aurit, o 
cruce, un chivot de argint, o căţuie de argint, uşa de stejar în două canaturi, o icoană 
a Maicii Domnului cu Pruncul în braţe, datând din secolul al XVI-lea. Obiectele sunt 
descrise pe scurt în articolul de față, precizându-se unde se află în prezent. 

Panaghiarul este descris detaliat. Acesta este alcătuit din două tasuri de forma 
unei farfurioare, cu adâncitură destul de pronunţată, lucrate din argint masiv, prinse 
între ele printr-o balama formată din cinci dințişori găurii prin mijloc, cele două 
tasuri fiind prezentate amănunțit. Autorul înfăţişează bogata împodobire a panaghia- 
rului de la Snagov, care a fost dăruit sfântului lăcaş de Drăghici Vintilescu în 1491. 
Pentru prima dată, este descris de Al. Odobescu în 1862, în opera „Câteva ore la 
Snagov”. S-a afirmat că ar fi opera vreunui argintar bizantin, sau ar fi putut fi făcut în 
Veneţia, sau în alt oraş de pe țărmul Adriaticei. În ultimul timp s-a admis că ar fi 
produsul argintăriei muntene, fiind lucrat în țară. S-a precizat că podoabele lui 
aparțin atât stilului oriental-bizantin, prin chipurile sfinților cu cunoscutele lor linii 
picturale bizantine, cât şi celui apusean, prin aplicele în relief şi prin des amintita 
triplă arcadă pseudogotică. Amândouă curentele erau cunoscute în țara noastră la 
sfârşitul secolului al XV-lea. Unul venea din Ardeal, iar celălalt de la populaţia creş- 
tină de peste Dunăre. 

Sunt prezentate diferite păreri şi afirmaţii în legătură cu data executării şi 
donatorul panaghiarului. Este prezentată, de asemenea, istoria panaghiarului din 1491, 
când a fost dăruit Mănăstirii Snagov, unde a rămas timp de aproape patru veacuri, până 
în vara anului 1956 când, odată cu tezaurul restituit de URSS, s-a reîntors la Bucureşti 
după o absenţă de 40 de ani. Actualmente face parte din patrimoniul Muzeului de Artă, 
sectorul de artă feudală. În ceea ce priveşte numele folosit, autorul face deosebire între 
panaghiar şi engolpion, termen cu care a fost înlocuit. Se precizează că engolpionul 
este purtat exclusiv de arhierei, la piept, atât la sfintele slujbe, cât şi în îmbrăcămintea 
lor obişnuită. Panaghiarul de la Snagov nu poate fi folosit în acest scop. El este un 
obiect liturgic care servea pentru „păstrarea şi ridicarea Panaghiei”. 

Autorul dedică acest studiu, despre panaghiarul de la Snagov, amintirii arheo- 
logului Alexandru Odobescu, cu prilejul împlinirii a o sută de ani de când el, cel 
dintâi, a descris acest obiect. Studiul cuprinde imagini. 


Ştefănescu, I., d. prof., „Panaghiarul de la Bisericani şi alte câteva (Neamţ, 
Pângăraţi, Secu)”, în: MitrMold LII (1976), 9-12, p. 767-773. 


Punctul de focalizare al acestui studiu este „Panaghiarul de la Bisericani” din 
secolul al XVII-lea, care acum este păstrat în muzeul Mănăstirii Agapia, panaghiar 
unic prin faptul că păstrează slujba completă a înălțării Panaghiei. Prezentarea 
acestuia prilejuieşte un scurt excurs în istoria panaghiarelor, precum şi lămurirea sim- 
bolismului scenelor sale. Tot la Agapia este păstrat şi un panaghiar de la Mănăstirea 
Pângăraţi, care, conform inscripțiilor, datează din 1522. 

V. ACTIVITATEA MUZICALĂ 
ȘI REPREZENTANȚII EI 


C., E., „Întâia carte de cântări bisericeşti în româneşte cunoscută până acum”, 
în: BORom XXI (1897-1898), 3, p. 292-304. 


Autorul reproduce: a) titlul cărții - din care aflăm că datează din timpul 
păstoririi mitropolitului Antim Ivireanu; b) prefața acesteia - care arată că lucrarea a 
fost dedicată domnului Constantin Brâncoveanu; c) stihurile de la începutul ei care, 
de asemenea, sunt dedicate domnului Constantin Brâncoveanu. Se prezintă în final 
cuprinsul şi forma cărţii. Mai este de menţionat şi faptul că acest manuscris este 
semnat de ieromonahul Filotei- psaltul Mitropoliei Ungrovlahiei. 


Popescu, M. Niculae, „Ediţia Prohodului ieromonahului Macarie şi ediţiile 
altora”, în: BORom XXXII (1908-1909), 4, p. 427-441. 


În 1731 episcopul Râmnicului, Inochentie, a tipărit pentru prima dată 
„Triodul” în limba română, după traducerea făcută de Damaschin al Râmnicului. La 
început, „Prohodul” tradus în limba română era neritmat, iar atunci când era cântat 
producea disonanţe. Primele încercări de ritmare ale Prohodului s-au făcut în secolul 
al XIX-lea. loan Prale Moldoveanul a versificat în 1810, la Mănăstirea Slatina, 
„Prohodul Domnului şi al Sfintei Fecioare”. Acestea au fost tipărite în 1820. Niculae 
M. Popescu prezintă defectele acestei versiuni. La 1829, arhimandritul Gherasim de 
la Grădeşti a alcătuit Prohodul pe măsuri. 

Cei care au reuşit ritmarea Prohodului au fost episcopul Chesarie al Buzăului 
şi ieromonahul Macarie. Acesta din urmă încă din tinereţe şi-a manifestat dorinţa de 
a pune „Prohodul” pe versuri. Anton Pann arată că Macarie nu a făcut altceva decât 
să corecteze o ediţie care circula în manuscris şi care mai fusese corectată de Ma- 
tache cântărețul de la Buzău. Autorul îşi manifestă îndoiala faţă de această afirmaţie 
a lui Anton Pann. În 1836 „Prohodul” lui Macarie a văzut lumina tiparului şi a fost 
însoţit de o prefață a episcopului Chesarie al Buzăului. Se precizează că cel ce a 
tradus „Prohodul” şi l-a pus pe versuri este Macarie, iar episcopul Chesarie este doar 
inițiatorul şi susținătorul acestui proiect. 

Anton Pan a tipărit în 1846 „Prohodul” cu binecuvântarea mitropolitului 
Neofit. Această versiune nu este decât o prelucrare a „Prohodului” lui Macarie. În 
1853 Anton Pann tipăreşte o a doua versiune a „Prohodului” său. 

Dimitrie Suceveanu a tipărit de mai multe ori „Prohodul” lui Macarie astfel: la 
1847 l-a tipărit în tipografia Mitropoliei din laşi cu binecuvântarea mitropolitului 

Meletie, la 1856 l-a tipărit în tipografia Mănăstirii Neamţ unde era stareţ Dionisie 
Romano, l-a tipărit la Bucureşti în 1873 şi în 1896. 

Arhimandritul Dionisie, fostul stareț al Mănăstirii Neamţ, în vremea în care era 
locţiitor de episcop al Buzăului a scos, în 1860, a treia ediţie a „Prohodului” în tipo- 
grafia Episcopiei Buzăului unde era director Atanasie. În 1868, Dionisie, episcop al 
Buzăului, a tipărit pentru a patra oară „Prohodul” în tipografia Episcopiei Buzăului. 

Ştefan Popescu a scos în 1862 şi în 1868, în Bucureşti, o altă ediţie a „Pro- 
hodului” cu ajutorul arhimandritului Grigorie Tuleica. În 1902, I. Popescu Pasărea a 
scos o altă ediţie a „Prohodului. 

În 1872, Oprea Demetrescu a tipărit şi el Prohodul la Râmnicu Vâlcea. Arhie- 
reul Ghenadie Argeşiu în „Albina muzicală” a pus „Prohodul” lui Macarie. După ce 
spune toate acestea N. M. Popescu arată particularitățile fiecărei ediții, amintite mai 
sus şi, în finalul articolului spune câteva cuvinte despre aşa-zisele „ediţii de speculă 


ale Prohodului”. 


***_ „Acte şi scrisori din trecut”, în: Cuvântul Adevărului VII (15 decembrie 
1908, 1 ianuarie 1909), 17 şi 18, p. 204-205. 


Sunt reproduse diferite acte vechi: 

1. În 1844 se înființează primul cor şi institut coral din Bucureşti. Ca director 
al acestei instituţii este chemat arhimandritul Visarion (Rusul), eclesiarhul Mănăstirii 
Curtea-Veche. La 1845, Visarion doreşte să caute elevi mai pe alesul său şi cere 
printr-o petiție, care este reprodusă aici, permisiunea mitropolitului Neofil, să-l lase 
pe pitarul Mihuleţ să aleagă copii cu talent muzical şi din eparhia Râmnicului; 

2. Documentul prin care mitropolitul acceptă cererea lui Visarion; 

3. Descoperindu-se un talent bun muzical în persoana preotului loan Porumb 
de la biserica Sfânta Treime din Craiova, Visarion, îl înduplecă pe acesta să ceară 
mitropolitului strămutarea sa la Curtea Veche din Bucureşti. 


*%**, „Acte oficiale”, în: BORom XXXVI (1912-1913), 5, p. 417-428. 


Sunt redate: 

1. O copie după ordinul Mitropoliei Ungrovlahiei din data de 14 aprilie 1912. 
Acest document se referă la înființarea unei comisii pentru examinarea cântăreților 
bisericeşti. 

2. O copie după adresa Mitropoliei Ungrovlahiei către P.S. Evghenie Piteş- 
teanu din data de 19 iunie 1912, referitoare la cântăreții bisericeşti. 

3. O copie după raportul şi după procesul verbal depus de P.S. Evghenie Piteş- 
teanu, Preşedintele Comisiei pentru examinarea cântăreților bisericeşti din Mitropolia 
Ungrovlahiei. Din raport aflăm că şcoala de muzică de pe lângă Mitropolie s-a reînființat 
în 1896-1897, amănunte despre cântăreții bisericeşti şi despre loan P. Pasărea. 


**, Cuvântarea Î.P.S. Mitropolit al Moldovei şi Sucevei Pimen, pronunţată 
în ziua de 21 august 1912 în catedrala mitropolitană cu prilejul deschiderii 
congresului general al cântăreților bisericeşti”, în: BORom XXXVI (1912-1913), 
6, p. 615-618. 

În cuvântare este arătată importanța cântăreţului bisericesc ca membru al 
comunităţii liturgice a credincioşilor. 


***, Copie după raportul numărul 36 înregistrat la nr. 3319 din 4 iulie 1913, 
al Seminarului de cântăreţi bisericeşti”, în: BORom XXXVII (1913-1914), 4, 
p. 416-421. 


Este reprodus raportul făcut de D. Rânzescu despre şcoala de cântăreţi bisericeşti 
de pe lângă Mitropolia Ungrovlahiei. Tot în articol este redat şi un proces verbal despre 
examenul de la sfârşitul anului 1913 ce s-a dat la şcoala de cântăreţi bisericeşti. 


*%*%, Știri. Călugări în fruntea şcolilor de cântăreți”, în: BORom XLIV (1926), 
11,p.687. 


Din revista „Glasul monahilor” din luna noiembrie a anului 1926 aflăm că 
şapte şcoli de cântăreți sunt conduse de călugări. Sunt prezentate aceste şcoli. 


Dimitrie, Ionescu, maestru de muzică pensionar, Mănăstirea Agaton, 
„Corurile de maici”, în: MitrMold UI (1927), 1, p. 19. 


Informaţiile vizează corurile de maici de la Mănăstirea Văratec şi Agafton. 


Popescu-Pasărea, I., „Muzica bizantină”, în: BORom XLIX (1931), 2-3, p. 
206-211. 


Cel care a unificat cântarea bisericilor creştine din Orient este Sfântul loan 
Damaschin. La români cântarea bizantină s-a infiltrat treptat în secolul al XIV-lea. 
Introducerea şi răspândirea acestei cântării la noi a fost favorizată şi de căderea 
Constantinopolului. Epoca fanariotă reprezintă întronarea completă a muzicii bizan- 
tine în biserica noastră. Se reproduce un fragment din prefața „Irmologhionului” ti- 
părit de Macarie leromonahul la Viena în 1823, în care se descrie situația cântăreților 
bisericeşti români. 

Apariţia cântării în limba română în Biserica noastră se leagă de numele lui 
Filotei leromonahul protopsaltul Mitropoliei din Bucureşti care este autorul primei 
lucrări de muzică bisericească română. Mihalache Moldoveanu a tălmăcit „Anastasi- 
matarul” în 1767 din limba greacă în limba română şi pentru aceasta, la 1784, când 
domnul Mihail Şuţu a înfiinţat şcoala muzicală de la biserica Sfântul Sava l-a numit 
ca dascăl de cântări tocmai pe acesta. Vasilache Moldoveanu a tradus heruvice şi 
chinonice. Dar adevărații întemeietori ai cântării bisericeşti române sunt Macarie 
Ieromonahul şi Anton Pann. 

Macarie leromonahul a tipărit la Viena „Teoreticonul”, „Anastasimatarul” (ce a fost 
închinat mitropolitului Veniamin Costache) şi „Irmologhionul”. Tot el a înființat şcoli de 
cântări bisericeşti la Mănăstirea Neamţ, la Buzău, la Câmpu-Lung, Ploieşti şi Bucureşti. 

Anton Pann a fost profesor la Seminarul din Râmnicu Vâlcea şi la Seminarul 
Sfintei Mitropolii din Bucureşti. Școlile de cântări bisericeşti a mitropolitului 
Dionisie Lupu şi a mitropolitului Veniamin Costache şi-au continuat existenţa şi sub 
mitropoliţii Grigorie şi Meletie, după care au decăzut treptat fiind desfiinţate odată cu 
secularizarea averilor mănăstireşti. 

Domnitorul Alexandru loan Cuza a considerat cântarea psaltică drept un 
produs al grecilor şi a decretat în 1865 înlăturarea ei din biserica română şi înlocuirea 
acestei muzici cu cea armonică. 

Câțiva ani mai târziu cântarea psaltică a fost restabilită în drepturi. |. Popescu-Pa- 
sărea reproduce aici ce spune profesorul Bourgault Doucoudroy de la Conservatorul 
din Paris despre muzica psaltică. În 1884 Gavriil Muzicescu a transpus cântările 
bisericeşti pe notația modernă, „Anastasimatarul” său fiind respins de Sfântul Sinod. 
Adversari ai transcrierii muzicii psaltice pe notația modernă au fost: profesorul 
Ştefan Popescu, arhiereul Nifon Niculescu Ploieşteanu (ajuns mai târziu episcop al 
Dunării de Jos) şi arhiereul Teofil Mihăilescu. Patriarhul Miron Cristea a solicitat 
înființarea Academiei de muzică bisericească. 


Scriban, arhim.. „Moartea Maestrului Corului Mitropoliei din Bucureşti”, în: 
BORom L (1932), 9, p. 610. 


Se anunță încetarea din viață a maestrului corului Mitropoliei din Bucureşti, 
Gheorghe Cucu, la numai 50 de ani. Răposatul a fost profesor la Academia de 
Muzică, la Academia bisericească a Mitropoliei, profesor la Seminarul Nifon, 
membru al Societăţii compozitorilor români şi ajutor maestru al Societății „Carmen”. 


Ţincoca, loan P.. econ., „Cronica internă. Referat către Î.P.S. Mitropolit al 
Moldovei, despre Şcoala de cântăreți din laşi”, în: BORom LI (1933), 7-8, p. 
331-336. 


Se redă referatul întocmit de econ. Țincoca loan P., cu ocazia examinării şcolii 
de cântăreţi din laşi, în zilele de 12-15 iunie. Astfel, în urma examinării cântăreților, 
precum şi a elevilor şcolii, autorul face câteva observaţii şi propuneri, referitoare la: 
materia studiată (ce cuprinde unele cântări cărora li se acordă prea multă atenție, 
comparativ cu utilitatea lor prezentă), cărțile prea grele şi variate alcătuite de oameni 
lipsiţi de pedagogie; constrângerea elevilor de a învăţa şi a citi în alfabetul chirilic, 
precum şi necesitatea transpunerii cântării bisericeşti cu notație orientală, pe notație 
lineară, occidentală, care să se înveţe în toate şcolile din ţară. Prin aceste elemente, s-ar 
uşura învăţarea muzicii bisericeşti şi astfel, în cei patru ani de şcoală, elevii ar putea 
aprofunda studiul Sfintei Scripturi, mai ales a Noului Testament, precum şi 
Catehismul, Liturgica, Istoria Bisericii (generale şi române), Istoria Naţională, Limba 
Română, Aritmetica. De asemenea, ar dispune de timpul necesar pentru practica în 
ocupaţia de cântăreţ, dar şi pentru a învăţa o meserie cât mai utilă. 


***, „Note bibliografice. Stupcanu Teoctist «Muzica orientală bisericească la ro- 
mâni» în Viaţa Monahală, 1 (1933), p. 269”, în: BORom LII (1934), 1-2, p. 127. 


Autorul aminteşte despre ieromonahul Filotei, compozitor şi interpret. 


***, „Profesori noi la Academia Muzicală Religioasă”, în: BORom L (1932), 
12, p. 814. 


Se anunţă faptul că preotul I. Popescu Pasărea, profesor de muzică bisericească 
la ambele Seminarii din Bucureşti, a fost numit profesor de teorie şi solfegiu 

comparat la Academia de muzică religioasă din Bucureşti. De asemenea, |. Chirescu 
a fost numit profesor de armonie şi contrapunct, iar |. Popovici a fost desemnat 
profesor de cântec gregorian. Părintele dr. Gr. Cristescu a fost înălţat la treapta de 
profesor titular. 


A 


Petrescu, I. D., pr., „Manuscrise psaltice greceşti din veacul al XVIII”, în: 
BORom LII (1934), 3-4, p. 180-187. Cu şi text în limba slavonă. 


Tema articolului o reprezintă muzica bisericească din secolul al XVIII-lea, 
cercetată pe manuscrisele psaltice greceşti, de la Academia Română. Autorul ia ca 
punct de plecare a muzicii ecleziastice după sistema cea nouă, ulterior temă de con- 
fruntare, prefața „Irmologhionului” lui Macarie, din 1823. Sunt redate astfel câteva 
premise considerate temeinice, din care se va construi, pe parcurs, discursul contra 
înfăptuirilor realizate de Macarie. Este susţinut faptul că Macarie nu face un istoric al 
cântării, ci priveşte pur şi simplu cântarea timpului său, cu influenţe orientale, aşadar 
cu un amestec pronunţat de elemente străine, profane. În acest context, se argumen- 
tează îmbrăţişarea sistemei celei noi, care „împrumută ceva şi de la occidentali”, 
putându-se astfel obţine puritatea liniei melodice şi desființţându-se caracterul sobru 
de până atunci. 

Autorul semnalează o contradicție în ceea ce priveşte gândirea lui Macarie, 
care se pronunţa în favoarea influenţei divine a cântărilor, ele fiind pecetea Duhului 
Sfânt, a cerului şi a sfinţeniei, dar care se arată totodată deschis producţiilor muzicale 
ale psalţilor din veacul al XVII-lea şi al XVIII-lea. Se afirmă că: „acea cântare veche 
pare că nu o cunoaşte nici acum”, pentru ca, ulterior, autorul să susţină totala necu- 
noaştere a celei din secolele XIV şi XV. Este remarcat faptul că în vremea lui 
Macarie predomină în biserică decandența şi denaturarea, înstrăinarea muzicii 
bisericeşti de spiritul şi tradiția spirituală a bisericii răsăritene, prin imitații de game 
orientale, căci se introdusese muzică profană de către diferiți psalți cu renume, chiar 
şi de către cel amintit, nemaivorbindu-se de sfințenia cântării bisericeşti. Nefiind de 
acord cu această direcție, autorul trage un semnal de alarmă şi susține începuturile 
reformei lui Hrisant, Grigorie şi Hurmuz, operă prin care se căuta stăvilirea răului, 
dar care nu a adus progresul sperat în muzica bisericească răsăriteană, adică acea 
întoarcere la duhul „sfințeniei şi al inspiraţiei de sus” văzută unilateral. 


Popescu, M. Nicolae, pr.. „Macarie Psaltul. 100 de ani de la moartea lui 
(1836-1936), în: BORom LIV (1936), 9-10, p. 545-553. 


Studiul de față comemorează împlinirea unui veac de la trecerea la cele veşnice 
a ieromonahului Macarie Psaltul, cel care a tradus, muzical vorbind, psaltirea gre- 
cească, adaptându-o la sunetele limbii române. Despre acest studios maestru al muzicii 
psaltice nu se cunosc multe informaţii. Se ştie doar că a purtat numele de Perieţeanu, 
presupunându-se a fi de obârşie de undeva din zona Ialomiţei, având un frate stolnic şi 
o soră călugăriță, aceasta din urmă ctitor al Mănăstirii Viforâta şi stareță. 

Încă din copilărie a avut o predispoziție spre cântarea bisericească, în care l-a 
îndrumat Constantin, protopsaltul de pe vremea mitropolitului Dositei Filliti. De la 
acesta Macarie a deprins limba grecească, tainele şi meşteşugul de a scrie cântări de 

varianta veche. Se crede că a studiat la Academia grecească din Bucureşti, deprin- 
zând cărturăria (nici slavona nu-i era străină) de la Grigorie Râmniceanu, vestit 
călugăr de la Şcoala română Sfântul Sava. Pe lângă varianta veche, Macarie învăţa şi 
sistema nouă, reforma psaltică înfăptuită la Constantinopol în 1814 şi adusă la 
Bucureşti doi ani mai târziu, unde va fi înfiinţată şi o Școală domnească de muzică la 
biserica Şelari. Printre nerăbdătorii învăţăcei s-a numărat şi el, care, după ce deprinde 
„metoda”, începe să transpună cântări din sistema veche în sistema nouă. 

În 1819 ajunge mitropolit al Ţării Române Dionisie Lupu, care îi promite, 
după o susținută cuvântare înflăcărată, înfiinţarea unei şcoli de muzică în limba ţării. 
Aceasta se va deschide sub directa înrâurire a lui Macarie, căruia îi revine sarcina de 
a prelua în graiul patriei cântările bisericeşti, până atunci efectuate în limba gre- 
cească, adesea neînţeleasă. Greaua însărcinare este însă îndeplinită, rolul lui Macarie 
legându-se astfel de naționalizarea muzicii bisericeşti, prin introducerea psalticii în 
biserică fără jertfirea nici a melodiei, nici a limbii române. Autorul studiului, în 
cunoştinţă de cauză, afirmă că munca depusă de Macarie a fost dificilă deoarece în 
limba noastră textul cântărilor nu este ca în limba grecească, prozodic nepotrivindu- 
se nici în ceea ce priveşte accentul cuvintelor, nici în ceea ce priveşte alcătuirea 
frazei româneşti. Macarie a lucrat îndelung, găsind îmbinarea armonioasă a celor 
două, păstrând şi tonul cuvântului şi al frazei, dar nepierzând nici melodia acesteia. 

Odată depăşită această problemă, s-au ivit piedici în ceea ce priveşte tipărirea, 
pe de o parte împotrivirea grecilor, pe de altă parte precaritatea resurselor de ordin 
material. Tipografia muzicală psaltică, cea dintâi înființată la nivel mondial, a lui 
Petru Efesiu, nu dorea muzică românească. Neizbutind în Bucureşti, Macarie pleacă 
în 1820 la Buda, cheltuiala urmând să fie suportată de mitropolitul Dionisie. Dar, 
fiind pe punctul de a porni publicarea, izbucneşte în ţară revoluția lui Tudor Vladi- 
mirescu, mitropolitul trebuind să fugă la Braşov şi astfel ajutorul făgăduit trebuia să 
mai aştepte. Se întoarce în Ardeal şi reuşeşte să convingă un negustor să-şi ofere 
sprijinul, tipărirea urmând a se face la Viena. În 1823 ies primele trei cărţi de cântări: 
„Teoriticonul”, „Anastasimatarul”, „Irmologhionul”, închinate mitropolitului Venia- 
min Costache, următoarea publicație fiind în 1827, la Bucureşti. Preambulul acestora 
traduce aceeaşi firească îmbinare a dragostei de neam şi a evlaviei ortodoxe. 

Treptat, Marcarie capătă adeziunea mai multor dascăli şi învăţaţi din ţară, 
reuşind chiar să înființeze mai multe şcoli de muzică psaltică, după metoda nouă. Tot 
el este autorul primelor imne şcolare. În 1829 pleacă în Moldova, fiind numit egu- 
men la Mănăsirea Bârnova, timp în care trece pe la Mănăstirea Neamţului, întocmind 
cărţi pentru părinţii de aici. În 1833 se întoarce la Bucureşti, pe lângă Mănăstirea 
Căldăruşani, luând în primire şi conducerea tipografiei, unde va publica între 1834 şi 
1836, „Vieţile Sfinţilor”, „Oglinda omului” şi „Prohodul Domnului”. Tot în acest 
interval de timp se instalează din ce în ce mai crunt bătrâneţea, îngrijirea lui revenind 
surorii sale, maica lustina Perieţeanu, la Mănăstirea Viforâta. 

Către sfârşitul anului 1836, Macarie trece la cele veşnice, manuscrisele încre- 
dinţate celei ce l-a îngrijit ajungând peste ani în mâna episcopului Chesarie, care le-a 
dat spre păstrare diaconului Iosif Naniescu, viitorul mitropolit al Moldovei. Păs- 


104 


trându-le cu grijă şi întocmind prețioase însemnări, acesta le-a legat şi le-a încredințat 
Academiei Române. 


Petrescu, I. D., preotul, „Transcrierea muzicii psaltice în Biserica Ortodoxă 
Română”, în: BORom LV (1937), 1-2, p. 22-29. 


Problema transcrierii muzicii psaltice preocupă, de multă vreme, cercurile mu- 
zicale, preoţi şi profesori muzicanți, reclamând o rezolvare atât în perspectivă cul- 
tural-artistică, dar şi bisericească ori pur teoretică. Aceasta trebuie să țină seama de 
evoluţia muzicii bisericeşti orientale; spre exemplificare, se aminteşte de o serie de 
semne din secolele X-XV, care se reîntâlnesc şi în notația grafică a secolelor XVI-XIX. 
Ele pot fi transpuse în notație lineară, fără vreo atingere a liniei melodice sau a 
originalității. Începând cu veacul al XVI-lea şi culminând cu al XVIII-lea, numărul 
semnelor muzicale se înmulţesc foarte mult, ca urmare a influenţei suferite dinspre 
arta muzicală orientală, persană, arabă, curdă, armeană, caracterul ei simplu, linear, 
sobru şi pios fiind alterat prin acceptarea acestor infiltraţii străine. 

Acest nou fel de a cânta a fost adoptat de cântăreţi ai vechiului Bizanţ, ei 
amestecând elemente disparate, socotite estetice, simțindu-se, în consecință, nevoia 
înmulţirii semnelor existente. Prin aceasta însă se urmărea nu atât o interpretare mu- 
zicală, deci o indicație interpretativă, cât o îmbogăţire a grafiei şi a terminologiei mu- 
zicale, devenit adevărat labirint. Abundenţa semnelor coboară pe o pantă alunecoasă 
în ceea ce priveşte valoarea interpretativă, potențând subiectivismul cântăreţului. 
Această fază de corupere a muzicii vor să o îndrepte la începutul secolului al XIX-lea 
trei muzicanți: mitropolitul Hrisant al Prusiei, Hurmuz Hartofilaxul şi Grigorie Pro- 
topsaltul, prin reducerea unor semne, respectiv concentrarea altora, prin fixarea ga- 
melor muzicale şi prin adoptarea un ritm nou. Rezultatul lucrării lor a luat denumirea 
de „sistema cea nouă”, reformă adusă în ţară la noi de Petru Efesiu şi adoptată de 
Macarie Psaltul, care o răspândeşte în traducerile şi şcolile sale. Dar chiar şi în sis- 
tema nouă, adaugă în cunoştinţă de cauză autorul, deşi reduse, semnele nu au o inter- 
pretare precisă, ele atârnând adesea de executant. Chiar tratatele teoretice dau indi- 
caţii cvasiaproximative de tălmăcire a semnelor, mai mult chiar, acelaşi psalt va 
interpreta în mai multe feluri un hypostas, după dispoziția, împrejurarea şi motivele 
ce i se prezintă. În acest punct al interpretării personale, în mobilitatea şi instabili- 
tatea sunetelor, ei cred că constă originalitatea muzicii, care face să nu poată fi 
transpusă în notație occidentală. Dimpotrivă, originalitatea depinde de stilul ei dis- 
tinct şi nicidecum de maniera de a o reprezenta, lucru aplicabil în prealabil. 

Încercarea lui Gavriil Muzicescu, din1885, de a transpune în notație lineară 
cărțile de psaltichie nu a reuşit datorită faptului că nu avea o bază ştiinţifică. De 
altfel, nici Sfântul Sinod nu i-a aprobat cererea! Aceeaşi soartă a avut-o şi maestrul 
Kiriac în 1926, cântările sale neavând „aroma stilului bisericesc”. Orice tentativă de a 
da viață muzicii actuale bisericeşti nu va cunoaşte izbânda, pentru că „actuala muzică 
bisericească reprezintă termenul cvasifinal al unui lung proces de decadență”, acum 
influențată de coralul nemţesc, de opera rusească şi de muzica italiană. 

Elementele viabile se impun a fi păstrate, ele însumând originalitatea muzicii 
bisericeşti, putând fi transcrise cu precizie. Celelalte, care suferă modificarea, nu 

aduc cu sine nimic nou, negăsindu-şi fiinţa în documentele vechi. Aşadar, în pro- 
blema transcrierii se impun câteva norme: textele să fie vechi, documentare, decla- 
rate normative; să se păstreze elemente viabile din muzica psaltică; să aibă loc diato- 
nicizarea muzicii psaltice, prin înlăturarea gamelor cromatice şi enarmonice, datorate 
corupţiei cântecului, care ar aduce purificarea în însăşi fiinţa ei; să se înlăture toate 
elemente străine, indiferent de natura lor; să se interzică a se cânta în biserică muzică 
ce nu întruneşte caracterul muzicii pure bisericeşti şi să se fixeze un canon liturgic 
muzical. 


Vasile, ierom., „Școlile de cântări la Mănăstiri”, în: MitrMold (1938), 11, p. 
431-432. 


Principala informație se referă la hotărârea luată de mitropolitul Nicodim 
Munteanu de a organiza o şcoală de cântăreţi la Mănăstirea Neamţ. Exemplul 1-a fost 
urmat pe de o parte de eparhia Dunării de Jos, prin Mănăstirea Cocoş şi de eparhia 
Hotinului, prin Mănăstirea Rughi, iar pe de altă parte de Mitropolia Chişinăului, prin 
Mănăstirea Hărbovăţului. 


Vasilache, Vasile, protos., „Încă o şcoală de cântăreţi la mănăstire” în: 
BORom LVIII (1940), 1-2, p. 102-103. 


Patriarhul Nicodim a mutat şcoala de cântăreți din Bucureşti la Mănăstirea 
Căldăruşani. În articol mai aflăm şi despre problema şcolii de cântăreţi de la Neamţ 
şi anume dacă să mai existe sau nu. 


Manolache, Teodor N., „Note bibliografice. Breazul G. «Învăţământul mu- 
zical în Principatele Româneşti de la primele începuturi până la sfârşitul 
secolului al XVIII-lea», în Anuarul Conservatorului Regal de Muzică şi Artă 
Domnească din Bucureşti pe 1941-1942, publicat de Mihail Jora, Bucureşti 
(1943), Imprimeria „Tiparul Universitar” în 8, p. 3-42”, în: BORom LXI 
(1943), 4-6, p. 286-287. Recenzie. 


Din recenzie aflăm: a) că la Mănăstirea Neamţ exista în secolul al XVII-lea o 
şcoală de carte unde se învățau şi cele şapte glasuri, b) că învățământul muzical a 
progresat foarte mult în secolul al XVIII-lea, c) că la biserica Colțea existau şcoli 
pentru diferite învățături inclusiv şi pentru muzică — acest lucru reiese din gramata 
patriarhului Samuil al Alexandriei din 1715, d) că muzica bisericească se învăţa la 
şcolile de la Sfântul Sava, biserica Obedeanu, Episcopia Argeşului etc. 


Teodor, S., pr., „Pripealele monahului Filotei de la Cozia”, în: MirrOl/t VI 
(1954), 4-6, p. 177-190. 


Sunt prezentate şi descrise în amănunt manuscrisele unde se găsesc pripealele. 
Singurele care se cunosc în România sunt treisprezece slavoneşti, alte unsprezece, tot 
slavoneşti, aflându-se în străinătate. Ştiindu-se importanţa acestora, se prezintă dife- 
rite ediţii ale pripealelor. 


Delcea, Al., pr., „Dimitrie Suceveanu - 100 de ani de la tipărirea Idiomelarului 
unit cu Docsastarul”, în: GBis XV (1956), 6-7, p. 331-332, 

Lucrarea menţionată este tradusă din limba greacă de către Dimitrie Suce- 
veanu şi călugărul Dosoftei, protopsalt al Mănăstirii Neamţ, fiind tipărită la Mănăs- 
tirea Neamţ în 1856, cu binecuvântarea mitropolitului Sofronie Miclescu. Articolul 
cuprinde şi o biografie a lui Dimitrie Suceveanu (1816-1898). 


D., $.. „Protosinghelul Varlaam. Contribuţii la Istoria muzicii bisericeşti”, în: 
GBis XVII (1958), 5, p. 457-482. 


„Contribuţii la Istoria muzicii bisericeşti” cuprinde date biografice despre 
protosinghelul Varlaam, cel care a fost cântăreţ şi profesor la biserica Sfântul Nicolae 
Şchei din Braşov, participant la Revoluţia de la 1848, inspector al închisorilor din 
Moldova şi renumit predicator. 


Cocora, Gabriel, pr.. „Școala de psaltichie de la Buzău”, în: BORom 
LXXVIII (1960), 9-10, p. 844-871. 


La începutul secolului al XIX-lea predarea muzicii psaltice începe să ia 
amploare. La Iaşi, în 1805, mitropolitul Veniamin înfiinţa o astfel de şcoală, iar în 
1817, pe 16 iunie, la Bucureşti lua fiinţă o şcoală de muzică bisericească la biserica 
Sfântul Nicolae Şelari (aici vor învăţa renumiţii psalți: Anton Pann, Panait En- 
ghiurliu, protopsaltul Mitropoliei din Bucureşti şi ieromonahul Macarie). 

La Buzău nu se ştie nimic despre existenţa unei şcoli speciale de muzică psal- 
tică, dar existenţa a două şcoli, una grecească şi alta duhovnicească, pe lângă Epis- 
copie, atestate documentar la 9 ianuarie 1725, o presupune ca existând. Şcolile pentru 
pregătirea cântăreților bisericeşti se înmulțesc după 1834, dar nu se păstrează informații 
despre existenţa lor, articolul consemnând doar dispoziţia din 8 februarie 1857, prin 
care Alexandru Ghica, la propunerea mitropolitului, aprobă să funcţioneze câte o 
şcoală de muzică bisericească pe lângă Seminarul Mitropoliei şi al episcopiilor, ca 
mărturie în acest sens. Odată cu înfiinţarea Seminarelor prevăzute de Regulamentele 
Organice, cântarea bisericească devine obligatorie, ca materie de învățământ. 

Episcopul Chesarie al Buzăului l-a îndemnat şi l-a susţinut pe Anton Pann să 
traducă şi să tipărească diferite cărți de muzică psaltică, astfel încât, în 1841 acesta 
tipăreşte „Doxastarul”. Opera cea mai de seamă pe care a înfăptuit-o arhiereul Che- 
sarie pe tărâmul muzical este tipărirea „Prohodului” în limba română, tot el hotărând 
la 14 august 1845 ca să fie trimis la Sfânta Episcopie câte un reprezentant din fiecare 
mănăstire pentru a învăța muzica psaltică. Urmaşul lui Chesarie, episcopul Filotei, l-a 
ajutat pe Anton Pann să tipărească „Noul Doxastar”, „Noul Anastasimatar” şi să 
compună „Antifoane ce se cântă la ecteniile serii, dimineţii şi ale Sfintei Liturghii”. 
Filotei tipăreşte în tipografia episcopiei, în 1856, un „curs de cântări muzicale din 
cele ale dascălului Macarie şi ale lui Anton Pann”, retipărind şi „Prohodul” în 1853 
(acesta mai apare în 1860 în cea de-a treia ediţie şi în 1868 în cea de-a patra). În con- 
tinuare articolul detaliază activitatea depusă în susţinerea şi dezvoltarea vechii şcoli 
psaltice de către mitropolitul Iosif Naniescu, Neagu Ionescu, ieromonahul Serafim 
Vintileanu, protosinghelul Varlaam şi Nicolae Severeanu. 


Ivan, I., „Manuscrisele de muzică psaltică de la Mănăstirea Neamţ”, în: 
MitrMold XXVI (1960), 9-12, p. 602-614. 

Articolul privind manuscrisele de muzică psaltică de la Mănăstirea Neamţ 
reuneşte informaţii despre gruparea acestora, despre circulaţia şi posesorii lor şi 
despre câțiva compozitori de muzică psaltică. 


Stănciulescu, Ioan, drd.. „Gavril Musicescu precursor al transcrierii muzicii 
psaltice pe notație liniară”, în: GBis XX (1961), 5-6, p. 420-427. 


Gavril Musicescu a fost precursor al transcrierii muzicii psaltice pe notație 
liniară, transcriere care era dorită şi de Sfântul Paisie de la Neamţ, care preia modelul 
de la Kiev. Episcopul Melchisedec al Romanului întocmeşte un regulament al 
transcrierii în 1881, prima carte apărând în 1883. 


Ionescu, I., pr., „«Cartea de cântece» a lui Eustaţie de la Putna”, în: MizrOlr 
XV (1963), 3-4, p. 270-272 Recenzie. 


Această carte, abordată în studiu, este, de fapt, „Irmologhionul” cu cripto- 
grame al protopsaltului Eustatie, de acum 450 de ani (în 1963). Despre Eustaţie se 
menţionează că ştia bine limbile slavă şi greacă. Aceast „Irmologhion” a fost scris 
între anii 1504-1511. Se face analiza cărții. 


Meteş, Ştefan, „Şcolile de muzică şi cântare bisericească din laşi (1558) şi 
Bucureşti (1711-1823) şi românii din Transilvania”, în: MitrArd X (1965), 7-8, 
p. 511-520. 


În încercarea de a contura situaţia şcolilor de muzică bisericească din ţară 
autorul se opreşte asupra Şcolii de Muzică şi Cântare Bisericească din laşi, atestată 
documentar din 1558 şi ocrotită de Alexandru Lăpuşneanul şi asupra şcolii de la 
Bucureşti, ocrotită de Constantin Brâncoveanu. Cele mai importante cărți pentru 
aceste tipuri de şcoli din acea perioadă sunt „Psaltichia românească” a ieromonahului 
Filotei, din care există doar un singur manuscris original la Academia din Bucureşti 
şi „Psaltichia” lui loan Duma. Autorul analizează comparativ aceste „Psaltichii” şi 
menționează şi o a treia, a călugărului Naum Râmniceanul, din 1788. 


Ciobanu, Gheorghe, „Cultura muzicală bizantină pe teritoriul României până 
în secolul al XVIII-lea”, în: GBis XXV (1966), 11-12, p. 1052-1060. 


Paginile reunesc informaţii despre şcoala muzicală de la Mănăstirea Putna din 
secolul al XVI-lea, despre o şcoală muzicală de la Bucureşti din secolul al XVIII-lea, iar 
la sfârşitul secolului al XVIII-lea este menționată o şcoală muzicală la Mănăstirea Neamţ. 


Cosma, Viorel, „Menţiuni istorice româneşti privitoare la interpretare în 
muzică bizantină (secolele XIV-XVIII)”, în: BORom LXXXV (1967), 9-10, p. 
1051-1056. 


Relaţiile populaţiei din bazinul carpato-dunărean cu Bizanțul îşi au începutul 
între secolele IV-VI, deşi documente scrise, istorice şi muzicale, apar la noi după 
întemeierea celor trei principate naţionale (secolul al XIV-lea). După 1400, numărul 
manuscriselor muzicale bisericeşti creşte, situând România în primele rânduri ale 
arhivelor bizantine de mare valoare artistică şi istorică din lume. Lăsând specialiştilor 

bizantinologi examinarea acestora, autorul îşi propune să semnaleze istoric mărturiile 
documentare româneşti privitoare la interpretarea cântecului de strană. 

Din cercetările muzicologilor George Breazul şi Gheorghe Ciobanul rezultă că 
arta interpretativă a cunoscut o înflorire la noi în secolul al XVI-lea, şcoala de la 
Mănăstirea Putna bucurându-se de un prestigiu unanim în Europa răsăriteană. Dom- 
nitorii Ştefan cel Mare, Petru Rareş, Alexandru Lăpuşneanul sau Petru Șchiopul au 
sprijinit cântarea bizantină, care a strălucit la Putna, Dragomirna, Neamţ şi laşi, stâr- 
nind admiraţia străinilor. Documentele din secolul al XVIII-lea semnalează numele 
câtorva vestiți români: Dimcea cântărețul, Arsenie ieromonahul Coziei, Calist pro- 
topsaltul Mitropoliei din Bucureşti. Până la sfârşitul secolului al XVII-lea, în biserica 
noastră serviciul liturgic de rit bizantin s-a oficiat în limbile greacă şi slavonă, iar răs- 
punsurile se dădeau antifonic, strana din stânga în greceşte, iar cea din dreapta în sla- 
vonă, care era condusă de un „protopsalt” şi, pe lângă repertoriul liturgic propriu-zis, 
se cântau şi piese de preamărire a arhiereului. 

Limba română în cult s-a introdus abia în secolul al XVIII-lea. Documentele 
istorice consemnează momente când cântecul tradițional de strană răsuna şi în afara 
bisericii: la Curtea Domnească, la mese şi la praznice se cânta un Polihronic, alt 
repertoriu era specific ceremonialului de instalare a domnului sau mitropolitului, la 
cununie sau înmormântări. Sărbătorile de Crăciun, Anul Nou, Bobotează şi Paşte 
străluceau prin repertoriul de cântări. Din păcate, practica transmiterii cântării bizan- 
tine s-a făcut pe cale orală, lipsind izvoarele istorice scrise sau păstrându-se vagi 
indicaţii. Meşteşugul interpretării muzicii bizantine a constituit o preocupare specială 
a şcolii de la Putna, după cum reiese dintr-o criptogramă a lui Euastaţie. Din prefața 
ieromonahului Macarie la „Irmologhion” (1823) aflăm că psalții noştri aveau un stil 
propriu, denumit „vlahica”, expresie a vechiului stil tradiţional de strană. În lupta 
pentru puritatea interpretării de strană în Biserica Ortodoxă Română n-a existat 
cântare orală până la sfârşitul secolului al XVIII-lea. 

Din „Cronica Ghiculeştilor” (1695-1754) aflăm că Sinodul obştesc convocat 
de Constantin Vodă Mavrocordat interzicea laicilor să cânte şi să citească în biserică. 
Muzica instrumentală nu s-a practicat în slujba religioasă la români. Laicii au preluat 
unele melodii, transformându-le în cântece de stea, colinde. Alteori unele melodii 
psaltice (de exemplu Condacul Naşterii Domnului) au devenit purtătoare de texte 
religioase pentru alte condace scrise, pentru catisme. Acest fenomen de împrumut a 
dus însă la modificări ale stilului interpretativ, dictat de accente, metru, topica ver- 
sului. După introducerea limbii române de cult, teoreticenii au încercat să precizeze 
în scris şi semnele interpretării psaltice. Pentru a şti cum s-a cântat la noi cu veacuri 
în urmă trebuie analizate elementele de structură muzicală prin cercetarea manus- 
criselor psaltice cu menţiunile semnalate în documentele româneşti existente. 


Popescu, Gabriel, „Recenzii. Două evenimente muzicale de seamă. O lucrare 
monumentală despre muzica bizantină”, în: BORom LXXXV (1967), 9-10, p. 
1057-1059. 


În 1932, celebrul profesor de la Schola Cantorum, Amede Gastone, mărturisea 
că vechile manuscrise ale cântării bisericeşti bizantine au devenit greu de citit, iar 

cercetătorii n-au ajuns a descifra notația lor specifică pentru a dezlega tainele acelei 
muzici, dar remarca contribuţia unui preot român, dublat de un muzician, care s-a 
învrednicit să citească aceste manuscrise. Este vorba de preotul loan D. Petrescu, de 
la biserica Sfântul Visarion din Bucureşti, licenţiat în teologie şi care a studiat şi la 
Conservatorul de Muzică din Bucureşti. Fiind la Paris din 1924, în calitate de su- 
perior al Capelei Ortodoxe Române, el a cercetat în toate bibliotecile importante ale 
Apusului muzica veche bisericească şi, în 1932, a publicat lucrarea „Les idiomeles et 
le canon de l'office de No&l- d'apres des manuscrits grecs de XI-e, XIl-e, XIII-e et 
XIV-e” lucrare premiată în Franţa. 

Părintele I.D. Petrescu a funcționat şi ca profesor la Academia de Muzică reli- 
gioasă din Bucureşti şi a publicat numeroase studii privind cântarea Bisericii Bizantine, 
a participat la congrese, colocvii şi simpozioane de bizantinologie, în ţară şi peste 
hotare. La aniversarea de 80 de ani, în 1964, părintele I.D. Petrescu arăta preoțimii din 
capitală manuscrisul despre „Modurile şi semnele muzicii bizantine”, lucrare de mare 
profunzime şi întindere, în care, pe baza manuscriselor greceşti din secolul XI-XVIII, 
se arăta evoluția muzicii bizantine cu formele ei de-a lungul veacurilor. Autorul face o 
succintă recenzie a acestei cărți, concluzionând că lucrarea este un tratat de muzică 
comparată, o gramatică muzicală, un important instrument pentru cercetătorii dome- 
niului, iar autorul ei o mândrie pentru şcoala muzicală românească. 


Ciobanu, Gh., „Manuscrisele psaltice româneşti din secolul al XVIII-lea”, în: 
GBis XXVI (1967), 11-12, p. 1118-1123. 


În manuscrisele psaltice româneşti din secolul al XVIII-lea se precizează că pe 
la jumătatea secolului al XVII-lea a început să se cânte şi româneşte în biserică. Sunt 
prezentate şapte manuscrise de la Academia Română cu muzică în întregime sau 
parțial în româneşte. 


Popescu, G. loan, diacon doctorand, „Învăţământul muzical în Biserica 
Ortodoxă Română”, în: BORom LXXXVII (1969), 9-10, p. 1027- 1061. 


De la începuturi până în secolul al XVIII-lea, inclusiv, în cultul creştin cântarea 
religioasă a ocupat de la început un loc important, folosindu-se o bogată şi variată producţie 
de cântări şi imnuri sacre, unele de origine biblică, iar altele alcătuite de imnografi şi melozi 
din secolul al IV-lea înainte. Aceste cântări, la început simple şi fără pretenții artistice, s-au 
dezvoltat cu timpul perfecţionându-se în strânsă legătură cu înțelesul adânc al învățăturilor 
dumnezeieşti. Biserica a instituit şcoli speciale cu dascăli, dând naştere unui învățământ al 
cântărilor bisericeşti. Primele şcoli de muzică au fost la Constantinopol în timpul împă- 
ratului Teodosie cel Mare, iar în secolul al VI-lea, sub împăratul Iustinian sunt menționați 
25 de cântăreţi la biserica Sf. Sofia între care protopsaltul avea misiunea de a învăţa cân- 
tările pe ceilalți. În secolul al X-lea, în cadrul curților împărăteşti şi patriarhale din răsăritul 
ortodox, figurau persoane cu titlul de demnitari numiţi „domestici” şi „maieştrii”, care erau 
dascălii cântărilor bisericeşti. Aceste şcoli s-au răspândit în toate țările ortodoxe din Asia 
Mică, Africa şi Europa, cu modificările inerente condiţiilor istorico-culturale şi genului 
muzical al popoarelor respective. 

Țara Românească şi Moldova. 

Deşi despre existenţa unor şcoli bisericeşti se pomeneşte numai din secolul al 
XIV-lea, se crede că ele au existat de când există religia şi biserica pentru că învă- 
țătura de credinţă trebuia însoţită de cântarea bisericească. Pe la 1300 nu existau alte 
şcoli decât cele ale mănăstirilor şi bisericilor mari, iar pregătirea acestora consta în 
învăţarea pe de rost a rugăciunilor din „Ceaslov”, în învăţarea după auz a cântărilor 
pe cele opt glasuri şi apoi citirea „Psaltirii” în slavoneşte. Cântarea era încadrată de 
alte obiecte de învățământ necesare cultului: citit, scris, ritual etc.. 

Cântarea bisericească se admite că era cântarea grecească după sistemul Sf. 
loan Damaschinul, adică a celor opt glasuri care a ajuns la noi prin filieră slavă, din 
sudul Dunării sau prin misionari greci, locuitori ai cetăților din Dobrogea. Cântarea 
se învăţa după auz, nu după note şi în slavoneşte. Un manuscris din secolul al XI-lea 
sau al XII-lea cu caracter muzical, redactat în țara noastră, demonstrează că la noi se 
folosea muzica bizantină. Astfel de manuscrise au circulat şi s-au folosit în toate pro- 
vinciile româneşti. Dascălii erau călugări mai bătrâni, la început bulgari, care îi în- 
văţau pe cei tineri cântarea şi rânduiala slujbelor. Dintre ei se distinge figura lui 
Filotei Monahul de la Mănăstirea Cozia, fost logofăt al lui Mircea cel Bătrân, care 
poseda cunoştinţe muzicale deosebite şi a alcătuit „Pripeale”, care s-au răspândit 
până la Neamţ şi Moscova. Elevii erau călugări sau laici, doritori să devină preoţi ori 
dascăli. Unii istorici susțin că a existat o şcoală a lui Alexandru cel Bun la Suceava, 
condusă de Grigorie Țamblac. Existenţa şcolii de la Putna din secolele XV-XVI nu 
este atestată documentar, dar manuscrisul protopsaltului Eustaţie, care cuprinde 
numele unor compozitori, călugări la Putna, ar fi o dovadă despre existenţa unei şcoli 
muzicale la Putna în secolul al XVI-lea. Cântărețul putnean Eustaţie a scris „Ritoria”, 
adică „Arta vorbirii” şi „Gramatichia”, care ar fi o metodică a învăţării muzicii. 

Ca o continuare a şcolii de la Putna, vine şcoala de psaltichie a lui Alexandru 
Lăpuşneanu, a cărei localizare incertă oscilează între Suceava, laşi şi Putna. Această 
şcoală pregătea şi elevi de peste hotare (Liov, Przemysl), învăţându-i cântarea gre- 
cească şi slavonă. Un manuscris din secolul al XVI-lea a lui Manuel Hrisoy, aflat la 
Biblioteca Universităţii din laşi, atestă că prima notație psaltică întrebuințată în ţara 
noastră a fost semiografia vechii sisteme a lui Damaschin - Cucuzel. Victorioasă 
ieşind cântarea grecească pe aceasta şi-au însuşit-o şi psalţii români, mai ales după 
traducerea textului liturgic în limba română. 

În Moldova, în 1640 se înfiinţează şcoala lui Vasile Lupu, după modelul şi cu 
profesori din Kiev, pe vremea când Petru Movilă ajunsese mitropolit al Kievului. Pe 
lângă alte discipline de studiu, muzica se învață pe baza notaţiei muzicale. Şcoala a 
avut o durată scurtă, desființându-se după mazilirea domnului. Paul de Alep apre- 
ciază cântarea bisericească din Moldova şi Muntenia, spunând că la strana dreaptă se 
cânta greceşte, iar la cea stângă româneşte. În Muntenia, la 1704, în Bucureşti, exista 
o şcoală domnească de muzică bisericească înfiinţată de Constantin Brâncoveanu, 
unde învăţa şi un dascăl ardelean. Tot la începutul secolului al XVIII-lea se înfiin- 
ţează pe lângă spitalul Colțea, o şcoală cu profil larg, cu o secţie destinată muzicii 
bisericeşti, având ca dascăl pe Dima, cântăreţul. 

Şcoala de la biserica Sf. Gheorghe Vechi a fost cea mai veche şcoală româ- 
nească cu un învățământ muzical bazat după ureche, elevii ţinând isonul psalţilor. În 

a doua jumătate a secolului al XVIII-lea apar, pe lângă şcolile din oraşele mai im- 
portante şi dascăli pentru predarea muzicii. Școala de cântăreți organizată de dom- 
nitori la Bucureşti s-a desființat în timp din lipsă de elevi şi din cauză că introducerea 
cântărilor bisericeşti în limba română întâmpină o mare opoziţie din partea grecilor. 
Egumenii mănăstirilor fiind greci, n-au susținut cu personal iniţiativa şcolilor româ- 
neşti. Şi şcoala lui Dimcea protopsaltul, înfiinţată la 1800 în cămăruţa de la Hanul 
Constantin Vodă şi unde învățau 17 ucenici n-a durat mult şi nici altele înființate la 
începutul secolului al XIX-lea, fiindcă boierii au cerut desfiinţarea lor. Au fost multe 
şcoli pe la mănăstiri, mitropolii şi episcopii despre care nu s-au păstrat informaţii. Se 
prezintă localităţile şi dascălii unde au existat şcoli în domeniul muzical din Mun- 
tenia şi Moldova, amintind printre alţii de învățatul călugăr Naum Râmniceanul, care 
a scris în 1788 o „Psaltichie”. Mulțimea cărților de cult („Octoih”, „Triod”, „Cata- 
vasier”, „Liturghier” etc.) tipărite mai ales în secolul al XVIII-lea sunt o dovadă a 
existenţei unei muzici bisericeşti complete. 

Şcolile de cântări din Transilvania. 

Până în secolul al X-lea, viaţa religioasă a românilor ardeleni era identică sub 
toate aspectele cu cea a românilor din sudul Carpaţilor, primind învăţătura de cre- 
dinţă bizantină şi cântarea bisericească, sub forma slavonă. De prin secolul al XII-lea 
viaţa lor bisericescă se complică datorită tendinţelor prozelitiste catolice, dar poporul 
a rămas fidel credinţei şi tradiţiei ortodoxe. Învăţarea cântărilor se face în şcolile din 
mănăstiri şi biserici. Copiii care doreau o învățătură mai aleasă plecau în mănăstirile 
din Ţara Românească sau Moldova. În Transilvania merită amintită şcoala bisericii 
Sf. Nicolae din Şchei-Braşov, înfiinţată în 1745 care până la sfârşitul secolului al 
XIX-lea (1888) a avut cântarea bisericească permanent în program. După 1651 se 
afirmă puternic curentul de introducere a limbii române în cultul ortodox. lau ființă 
multe şcoli săteşti în limba română, care se înmulţesc mai ales în secolul al XVIII-lea 
după ce au fost desfiinţate mănăstirile. Prin aceste şcoli, românii doreau să-şi salveze 
limba, cultul şi muzica bisericească. 

Contribuţia unor dascăli şi autori de Psaltichie transilvăneni la românizarea 
cântărilor bisericeşti în secolul XIX şi XX. 

„Memoriul pentru cântările bisericeşti în România”, întocmit de învățatul 
episcop Melchisedec al Romanului şi prezentat Sfântului Sinod în 1882, în problema 
transcrierii muzicii psaltice pe noile liniare a rămas singurul studiu care face o privire 
istorică asupra trecutului muzicii noastre bisericeşti din Țara Românească şi Mol- 
dova. În Transilvania, după desființarea majorităţii mănăstirilor româneşti, viaţa bise- 
ricească a intrat într-o perioadă de criză, cântarea bisericească ortodoxă decăzând. 
Poporul, ca să-şi păstreze unitatea de credinţă, a trecut munţii, în aceste momente 
grele, învățând cântarea bisericească la şcolile din Muntenia, iar din cele trei ma- 
nuscrise de muzică psaltică în limba română cunoscute în secolul al XVIII-lea, două 
din ele au ca autori doi româno-transilvăneni. 

Problema romanizării cântărilor bisericeşti. 

În cazul cântărilor bisericeşti, romanizarea indică, pe de o parte, tălmălcirea 
sau adaptarea melodiilor bisericeşti greceşti la textul românesc deja tradus, iar, pe de 
altă parte, adaptarea lor la firea şi gustul poporului nostru, pentru a le face mai uşor 

înțelese şi acceptate, adică improprierea lor. Cântarea bisericească în limba română, a 
urmat după traducerea integrală a textului bisericesc. Se prezintă cronologic procesul 
romanizării cântării bisericeşti în secolul al XVIII-lea şi primele două decenii din 
secolului al XIX-lea. 

„Psaltichia românească” a lui Filotei Ieromonahul, scrisă în vremea lui 
Constantin Brâncoveanu, n-a putut fi tipărită din cauza morţii domnului, rămânând în 
manuscris ca primul document de muzică bisericească în limba română pe care-l 
avem, cuprinzând toate cântările Bisericii ce se cântă în tot anul. Perioada a doua a 
„românirii” se face cu mai mult curaj în secolu al XIX-lea. În 1751 apare altă carte 
de „Psaltichie românească”, opera lui loan Duma Braşoveanul, iar 1767, psaltul 
Mihalache Moldoveanu traduce un „Anastasimatar”, la care se adaugă şi alţii. A doua 
perioadă a românizării cuprinde timpul de la Reformă încoace, de la apariția cărților 
lui Macarie în 1823, continuând cu Anton Pann şi ceilalți psalți din secolul al XIX-lea. 
Având experiența înaintaşilor, fiind psalți calificaţi, profitând de prezenţa unui 
mitropolit român la cârma Bisericii şi de reforma notaţiei psaltice adusă de Petru 
Efesiu în 1816, pe care şi-au însuşit-o şi Macarie şi Anton Pann cu toţi contemporanii 
şi urmaşii lor, ei au putut să-şi uşureze munca făcând-o roditoare, aducând înţelegere 
şi frumuseţe cântării bisericeşti în limba română. 

Apelând la cunoştinţele de specialitate, autorul articolului explică modificările 
făcute de Macarie Ieromonahul şi de Anton Pann diferitelor cântări, adaptând linia 
melodică la spiritul limbii româneşti punând ca noutate şi unele probleme de estetică 
muzicală vocală. La evoluţia fenomenului românizării cântărilor bisericeşti şi-au 
adus contribuţia lor mai modestă şi mai puţin cunoscută şi dascălii transilvăneni, trei 
în secolul al XVIII-lea şi doi în secolul al XIX-lea: Bucur Grămăticul din Sâmbata de 
Sus, pregătit la şcoala lui Constantin Brâncoveanu din Bucureşti, loan Duma din 
Braşov, cu studii teologice şi muzicale la Bucureşti, autor al unui manuscris de 
„Psaltichie românească”, Naum Râmniceanu, român din Jina Sibiului, cel mai învăţat 
călugăr din vremea sa, care scrie în româneşte „Psaltichie meşteşugul cântărilor bise- 
riceți pe glasuri” în 1788, fiind un mare patriot şi apărător al ortodoxiei, Nil- Nicolae 
Poponea Sibianul, dascăl de sistema cea nouă a psaltichiei greceşti şi româneşti la 
şcoala de cântări bisericeşti înfiinţată de mitropolitul Dionisie Lupu, alături de lero- 
monahul Macarie, ambii autori ai unor cărți de muzică românească şi colaboratori 
prieteni şi George Ucenescu, pe care, la cererea braşovenilor, Anton Pann îl pre- 
găteşte în tainele muzicii bisericeşti psaltice, pentru a se întoarce ca toți ceilalți 
ardeleni pe pământul Transilvaniei spre a pune în practică, în bisericile lor, cântarea 
bisericească corectă, învățată la şcolile din Țara Românească. 

Se prezintă apoi informaţiile cunoscute despre fiecare persoană în parte, 
subliniindu-se rolul lor în răspândirea culturii muzicale şi teologice în Transilvania 
vitregită de încercările istoriei sale. Dintre multele lucrări muzicale, unele tipărite, iar 
altele în manuscris ale lui G. Ucenescu, cea mai însemnată este manuscrisul intitulat 
„Tractatul teoretico-practico de muzică eclesiastică greco- orientală”, pe care autorul 
îl analizează în articolul său, făcând analogii cu scrierile lui Anton Pann şi Macarie 
Ieromonahul. G. Ucenescu s-a remarcat ca un psalt renumit, un bun profesor, un 
pedagog desăvârşit, un talentat muzician şi compozitor de muzică bisericească. Atât 

timp cât relaţiile dintre Ţările Române au fost strânse, cântarea bisericească din 
Ardeal a fost apărată şi a rămas conformă cu cea din Muntenia şi Moldova. După 
aceea ea a luat o direcție populară, din cauza situaţiei speciale prin care a trecut Bise- 
rica Ortodoxă din Transilvania, redresându-se pe cât posibil datorită activităţii das- 
călilor ardeleni şcoliți în Țara Românească. 

Acţiunea întreprinsă de Sfântul Sinod al Bisericii Ortodoxe Române de a gene- 
raliza cântarea psaltică omofonă constituie o revenire, o reactualizare, a cântărilor 
bisericeşti ortodoxe pe care Biserica Ortodoxă din Ardeal le-a avut şi pentru menţi- 
nerea cărora au luptat atât de mult dascălii ardeleni la vremea lor. Acum, această 
acțiune se realizează în condiţiile unei unități bisericeşti naţionale şi cu oameni bine 
pregătiți din punct de vedere muzical. 


Bucur, Barbu Sebastian, „Monumente muzicale. Filotei Sin Agăi Jipei - 
prima «psaltichie românească» cunoscută până acum.”, în: BORom LXXĂVII 
(1969), 9- 10, p. 1066- 1075. 


Cântarea care a însoţit cultul în biserică datează cu multe veacuri înainte de 
întemeierea primelor cnezate şi voievodate româneşti. Când statul bulgar a fost sfăr- 
mat de împăratul bizantin Vasile al II-lea Bulgaroctonul, în 1018, mulţi clerici s-au 
refugiat în nordul Dunării, aducând cu ei şi alfabetul chirilic şi ritmul slavon, slăbind 
astfel influența latină. Sistemul grecesc de cântare al Sf. loan Damaschin s-a introdus 
de timpuriu printre slavi şi, de aici, prin legăturile lor la români, fiind modificat după 
gustul lor, învăţat după auz în mod practic, dar neschimbându-i-se caracterul primar. 

Limba slavonă s-a folosit în cărţile bisericeşti până la sfârşitul sec. al XVI-lea 
şi începutul secolului al XVII-lea, când apar forme de limbă română. În epoca de 
tranziţie, s-a introdus pentru serviciul liturgic forma greacă. Muzica psaltică a fost 
introdusă şi ea de timpuriu la noi, existând două curente: unul slavon şi unul grec. 
Nefiind înţelese de popor şi de cler, a trebuit ca limba română să devină limba 
Bisericii. Procesul de naționalizare a slujbelor religioase, început în timpul lui Matei 
Basarab şi Vasile Lupu cu citirea „Cazaniei” în româneşte la strană, va fi continuat 
de Şerban Cantacuzino şi Constantin Brâncoveanu. 

În 1682 se tipăreşte „Evanghelia” în limba română, în 1683 „Apostolul”, iar la 
laşi, Dosoftei tipărise în 1679 „Liturghierul” în româneşte. Antim Ivireanul traduce 
în limba română cărțile de cult. Se impunea însă potrivirea textului românesc pe 
melodia tradițională, care nu putea fi schimbată. Primul care s-a încumetat să facă o 
carte de „Psaltichie” în limba română a fost Filotei Sin Agăi Jipei, la începutul se- 
colului al XVIII-lea de la care ne-a rămas un manuscris cu note muzicale psaltice în 
limba română datat la 24 decembrie 1713. Din prefaţă aflăm că era român şi a scris 
această carte de cântări la îndemnul mitropolitului Antim Ivireanul, fiind dedicată 
domnului Constantin Brâncoveanu. Filotei a adaptat pentru prima dată în limba ro- 
mână textul poetic la cel muzical. Autorul face o descriere în detalii a manuscrisului, 
afirmând că pe la 1650 de cânta la o strană româneşte după traduceri neoficiale în 
româneşte, înainte de tipărirea cărților de cult în limba română. 

Primele cărți de cult manuscrise după care s-a cântat în româneşte par a fi 
Octoihurile mici. Dacă Filotei s-a folosit de aceste Octoihuri manuscrise sau de cel 

tipărit la 1712 nu se ştie. Probabil a folosit Octoihurile manuscrise, deoarece în 1713 
„Psaltichia sa” era terminată, fiind o lucrare destul de voluminoasă. Cu siguranță a 
folosit „Catavasierul” pe care el însuşi l-a tradus şi tipărit la Târgovişte în 1714, 
deoarece se găsesc unele texte identice în ambele cărți. Muzica bizantină este un 
produs la care a colaborat întreaga Ortodoxie orientală, nu e un produs pur original al 
Bizanțului sau al Constantinopolului. Influenţa bisericească şi psaltică a Constanti- 
nopolului a asigurat, mai ales din secolele XI-XII unitatea cântării prin generalizarea 
aceluiaşi tipic. Aceeaşi cântare a ajuns până la noi cu modificări care constau în 
adaptări, înfrumuseţări, datorate melozilor şi maiştrilor. 

Deci, psaltichia bizantină s-a utilizat în bisericile noastre din Muntenia şi Mol- 
dova, suferind o localizare prin aplicarea unei note specifice naționale, fără a desființa 
esența psaltichiei originale. Filotei a respectat melodia originală, înlocuind textul grecesc 
cu cel românesc şi adaptându-l la melodia tradiţională şi invers. Filotei a prescurtat unele 
cântări şi a compus altele româneşti, în spiritul celor vechi. Prezenţa câtorva manuscrise 
ulterioare, identice cu cel al lui Filotei, confirmă folosirea îndelungată a muzicii lui în 
biserică. Un exemplu îl constituie un manuscris al lui Naum Râmniceanu, scris în iulie 
1788 şi care conține similitudini cu cele ale lui Filotei. La fel găsim părți identice şi în 
manuscrisul lui „loan Sin Radului Dumei Braşovean”. 

Din manuscrisul lui Filotei se poate constata gradul de înrâurire pe care 
muzica bisericească a vremii a putut-o exercita asupra cântecului popular şi invers. 
fiind scris într-o notație muzicală care nu se mai poate descifra acum de nici un 
cântăreţ. Studiile întreprinse de francezi asupra vechii muzici ar putea conduce la 
descifrarea acestor cântări vechi. Deci învăţarea psaltichiei era un lucru greu şi ane- 
voios. Pentru cei interesaţi de muzica noastră veche, se adaugă la acest studiu patru 
anexe în facsimil, transcrise cu notație dublă, în scopul de a arăta cum este această 
muzică. Articolul conţine imagini. 


Naghiu, Iosif E., prof.. „Istoria muzicii româneşti”, în: MitrBan XX (1970), 
1-3, p. 238- 239. 


Paginile cuprind date despre istoria muzicii româneşti, extrase din cartea scrisă 
de Petru Brâncuşi în care se aminteşte despre şcoala de muzică de la Putna, dar şi 
despre cea de la Mănăstirea Colțea ce avea o secție de muzică bisericească. Este 
amintită contribuţia lui Macarie Ieromonahul în dezvoltarea muzicii bisericeşti şi se 
aduc date despre protopsaltul Eustaţie. 


Panţiru, Grigorie, diac. şi Smochină, N., „Un vechi imn despre Sfântul loan 
cel Nou de la Suceava”, în: BORom LXXXVIII (1970), 5-6, p. 602-606. 
Cudouăfotografii. 


Autorii articolului demonstrează printr-o atentă analiză a textului şi a melodiei 
imnului Sfântului loan cel Nou de la Suceava că acesta este o creaţie românească cu 
text slavon şi melodie în stilul bizantin al epocii, autorul acestei creaţii fiind Eustaţie 
Protopsaltul, monah de la Mănăstirea Putna. Melodia Imnului Sfântului loan cel Nou 
de la Suceava este transpusă pe note în două manuscrise: unul aflat în Mănăstirea 

Putna (înainte de 1500) şi unul aflat în Biblioteca „Lenin” din Moscova (1511). 
Autorii consideră că imnul este creația lui Eustaţie deoarece, în manuscrise, Eustaţie 
indica faptul când un imn aparţinea altui autor. Autorii fac apoi o analiză literară a 
Imnului Sfântului loan cel Nou de la Suceava şi redau pe note acest imn. Prin această 
analiză autorii demonstrează nu numai că Eustaţie este autorul imnului Sfântului loan 
cel Nou de la Suceava, ci şi faptul că şcoala muzicală de la Putna avea principii de 
compoziţie în crearea melodiilor. 


Ivan, I., prof. diac.., „loan Cart şi activitatea sa muzicala la Mănăstirea 
Neamţ”, în: MitrMold XLVII (1971), 1-2, p. 107-115. 


loan Cart a fost profesor de muzica vocală, compozitor şi dirijor, iar activitatea 
sa muzicală la Mănăstirea Neamţ a debutat la 7 decembrie 1859. La 27 septembrie 
1861 este obligat să organizeze corurile de călugărițe din Mănăstirile Agapia şi Vă- 
ratic, Mănăstiri la care va afirma că şi-a restrâns obligaţiile la 6 octombrie 1863 - 
ceea ce înseamnă că la acea dată activitatea sa la Mănăstirea Neamţ se încheiase. 
Profesorul s-a mutat la Bucureşti după ce în 1864 s-au deschis porţile Conser- 
vatorului de muzică. 


Stănculescu, N.. prof., „Pagini din istoria muzicii româneşti. Vol. Il”, în: 
GBis XXX (1971), 1-2, p. 178-192. Recenzie. 


Studiul al II-lea cuprinde pagini din istoria muzicii bisericeşti româneşti. Este 
amintit Sfântul Niceta de Remesiana (secolele IV-V), unul dintre primii doctrinari ai 
muzicii creştine şi autor al Te-Deum-ului. Un rol important în dezvoltarea muzicii 
bisericeşti l-au avut mănăstirile şi monahii. Este consemnată contribuţia în acest 
domeniu a lui Macarie leromonahul. 


Ciobanu, Gh., prof. „Muzica bisericească la români”, în BORom XC (1972), 
1-2, p. 162-195. 


Primul capitol al lucrării, intitulat „Origine. Vechime” aduce informaţii despre 
modalitățile de manifestare a activității muzicale pe teritoriul ţării noastre din primele 
veacuri creştine până la formarea statelor feudale româneşti. Capitolul II tratează 
muzica bisericească în Ţara Românească şi Moldova din perioada medievală până în 
secolul XX. Sunt amintite „Pripelele” monahului Filotei de la Cozia, şcoala muzicală 
de la Putna în frunte cu Eustaţie Protopsaltul, „Psaltichia românească” a ieromo- 
nahului Filotei sin Agăi Jipei din timpul lui Constantin Brâncoveanu (1713), şcoala 
muzicală de la Bucureşti reprezentată prin Macarie ieromonahul şi Anton Pann etc. 
Se dau exemple tehnice ale evoluţiilor şi transformărilor ce au avut loc în muzica 
psaltică românească. 

Cel de-al treilea capitol „Muzica bisericească în Transilvania şi Banat” abor- 
dează tehnic de multe ori tema mai ales din perspectiva variantelor Bugariu, Cunţanu, 
Morariu cu numeroase exemple şi a variantelor Banat, Lugojan, Lipovan, Oradea, Blaj. 
Finalul subliniază atât diferenţele cât şi legăturile existente între muzica psaltică de 
sorginte greacă şi cea din zona banato-transilvană aflată sub influenţă sârbească. 

Valdman, Traian, pr.. „Cărţile de cântări bisericeşti ale lui Macarie Ileromo- 
nahul - 150 de ani de la apariţia lor”, în: GBis XXXII (1973), 7-8, p. 725-732. 


Lucrarea conține material informativ privind viaţa şi activitatea lui Macarie 
Ieromonahul. Primele cărți de cântări bisericeşti tipărite în limba română au fost: 
„Theoriticon sau privire cuprinzătoare a meşteşugului musichii bisericeşti după 
aşezământul Sistemii ceii noao” (19 capitole), „Anastasimariu bisericesc după 
aşezământul Sistemii ceii noao” şi „Irmologion sau Catavaseriu Musicesc”. 


Stănculescu, loan, F., „Hronicul muzicii româneşti”, în: GBis XXXII (1973), 
9-10, p. 1151-1157. Recenzie. 


Tratează muzica bisericească, amintind despre şcoala de la Putna, „Psaltichia” 
românească din 1713, „Psaltichia” lui Filotei Jipa (sin Agăi). 


Vornicesu, Nestor Severineanul, „Cântecul lui Adam” într-un vechi ma- 
nuscris psaltic de la Strihareț”, în BORom XCII (1974), 7-8, p. 1030-1037. 


La Schitul Strihareţ, în apropiere de municipiul Slatina, din jud. Olt, se găseşte 
o colecţie de manuscrise psaltice. Unul dintre ele nu are titlu, ci numai o indicație 
cum se cântă; el cuprinde un poem de 60 de rânduri, primele 11 versuri având notație 
bizantină. Este o copie inedită a poemului „Cântecul lui Adam”. 

Se presupune că a fost copiat de renumitul Macarie ieromonahul care a transpus 
majoritatea cântărilor bisericeşti în notația nouă bizantină, la începutul secolului al XIX-lea. 

În cântec se întâlneşte motivul „zapisului” (legământului) pe care-l face Adam 
(omul) cu diavolul, motiv ce a străbătut toată imnografia liturgică şi a trecut şi în 
literatura universală profană (vezi „Faust” de Goethe). Articolul are o Anexă şi un 
rezumat în lb. franceză. 


Barbu-Bucur, Sebastian, lect., „Manuscrise psaltice în notație neobizantină 
care conţin Propedii, aflate în Biblioteca Academiei Republicii Socialiste 
România”, în: GBis XXXIII (1974), 9-10, p. 895-911. 


Sunt descrise manuscrise slavo-greceşti, manuscrise greceşti şi manuscrise 
româneşti, manuscrise care prezintă noţiuni de muzică psaltică. 


Barbu-Bucur, Sebastian, lect., „Elemente teoretice în arta lui Filotei Sin 
Agăi Jipui - Gramatica muzicală”, în: GBis XXXIV (1975), 7-8, p. 591-622. 


Se consemnează faptul că în 1710 s-a desfăşurat prima slujbă ţinută în între- 
gime în limba română. Sunt inserate şi informații care au ca scop descrierea 
manualului de Gramatică muzicală şi punctarea importanței acestuia, a tehnicii şi 
metodelor care au fost utilizate pentru alcătuirea cărții, fiind redate şi unele noțiuni 
de gramatică muzicală. Articolul conţine opt anexe şi cinci imagini din manuscris. 


Moldoveanu, Nicu, diac. lector., „Manuscrise muzicale bizantine cu notații 
ante-chrysantică din Biblioteca Sf. Sinod şi Biblioteca Palatului Patriarhal din 
Bucureşti”, în: GBis XXXIV (1975), 7-8, p. 806-812. 

Prezentarea unor manuscrise muzicale greceşti: 46, 43, 28, 10 de la biblioteca Sfân- 
tului Sinod şi manuscrisele greceşti 206, 235, 185 de la biblioteca Palatului patriarhal. 


Dincă, George, diac., „Chipuri de ierarhi compozitori, traducători, prelu 
crători şi mari cântareţi ai muzicii bisericeşti în perioada 1813-1909”, în: GBis 
XXXIV (1975), 7-8, p. 812-823. 


Lucrarea conţine repere biografice şi bibliografice ale episcopului Ghenadie Țeposu- 
Argeşiu, mitropolitului Silvestru Andrievici-Morariu şi ale mitropolitului Iosif Naniescu. 


Barbu-Bucur, Sebastian, „Iheoreticonul lui Macarie (1823)”, în: GBis 
XXXV (1976), 5-6, p. 652-656. Recenzie. 


O scurtă descriere a lucrării amintite în titlu care are ca scop prezentarea 
istoriei muzicii psaltice. 


Dincă, George, diac., „Chipuri de ierarhi compozitori, traducători, prelucrători şi 
mari cântăreți ai muzicii bisericeşti”, în: GBis XXXVI (1977), 1-2, p. 139-145. 


Material în care se consemnează informaţii referitoare la viaţa şi activităţile 
întreprinse în perioada 1849-1923 de către episcopii Gherasim Timuş (Piteşteanul), 
Gherasim Safirin (Craioveanul), Nifon Niculescu (Ploieşteanul). În special sunt 
prezentate informaţii despre opera şi activitatea desfăşurată pe plan muzical. 


Dincă, George, diac., „Chipuri de ierarhi compozitori şi mari cântăreţi biseri- 
ceşti din sec. al XX-lea”, în: GBis XXXVI (1977), 10-12, p. 956-962. 


Informaţii despre viaţa şi activitatea episcopilor Evghenie Humulescu (Piteş- 
teanul) şi Gherontie Nicolau (arhiereu vicar la Tomis) şi mai ales despre înclinația lor 
spre muzica bisericească. 


Barbu-Bucur, Sebastian, lect.., „Documente ale culturii muzicale vocale în 
Muntenia, Moldova şi Transilvania”, în: GBis XXXVII (1978), 3-4, p. 387-395. 


Se prezintă documentele ce vorbesc despre cultura muzicală. Astfel, cele două 
manuscrise greceşti IV/39 adăpostit de Biblioteca Centrală din laşi şi respectiv manus- 
crisul 953 de la Academia Română, aduc informaţii referitoare la secolul al XIV-lea. În 
secolul al XV-lea este menționată activitatea lui Filotei de la Cozia, iar pentru secolul 
al XVI-lea datele sunt păstrate de manuscrisul 61 de la Academia Română cu şase 
cântări monodice, în care este consemnată activitatea lui Filotei sin Agăi. 


Moldoveanu, Nicu, diac. conf. dr.. „Muzica în Moldova secolului al XVI-lea: 
mărturii noi”, în BORom XCVII (1979), 9-12, p. 1193-1222. 


Barbu-Bucur, Sebastian, „Învățământul psaltic până la reforma lui Hrisant. 
Şcoli şi propedii”, în BORom XCVIII (1980), 3-4, p. 481-509. 


Studiu foarte bine documentat despre istoria muzicii psaltice româneşte care, 
după o introducere la nivel general, analizează apoi fiecare şcoală muzicală româ- 
nească din toate provinciile țării, prezentându-se numele muzicienilor (laici sau 

călugări) a manuscriselor sau a cărților specifice fiecărei şcoli până începutul se- 
colului al XIX-lea. 

Sunt abordate şi unele chestiuni tehnice (ex. „Ftoralele”, un exerciţiu de pa- 
ralaghie cuprinzând majoritatea mărturiilor, etc.) studiul incluzând şi o serie de 
fotografii ilustrative pteluate din diverse manuscrise. 


Sandu, B.. „Din opera muzicală a lui Ghelasie arhimandritul. Mărimurile, crea- 
ţia lui Filotei monahul de la Cozia”, în: MitrOlir XXXII (1980), 3-6, p. 507-508. 


Se face o analiză a operelor celor doi monahi, cu o fotocopie ce cuprinde 
„mărimurile” de la Sf. Ierarh Nicolae. 


Barbu-Bucur, Sebastian, „Acţiunea de «românire» a cântărilor psaltice şi 
determinările ei social-patriotice. Filotei sin Agăi Jipei şi alți autori din secolul 
al XVIII-lea”, în BORom XCVIII (1980), 7-8, p. 836-856. 


Se amintesc mai întâi cele mai vechi cântări româneşti cu muzică şi text (1540, 
1570...) după care autorul menţionează rolul lui Dimitrie Cantemir şi al lui 
Constantin Brâncoveanu în românizarea muzicii psaltice. Prima carte cu neume mu- 
zicale psaltice în limba română aparţine lui Filotei sin Agăi Jipei, psalt la Mitropolia 
Ungrovlahiei şi a fost finalizată la 24 decembrie 1713. Se face apoi analiza de 
specialitate a conţinutului cărţii. Un presupus ucenic al lui Filotei numit Șărban scrie 
„Catavasiile Floriilor” iar ucenicul acestuia, un oarecare loan Duma, fiul lui Radu 
Duma Braşoveanu, va realiza o valoroasă „Psaltichie românească” de 339 de file. 
Analiza comparativă între aceasta din urmă şi creaţia lui Filotei aduce numeroase 
amănunte şi interpretări pentru fiecare operă. Se enumeră apoi o serie de autori ce 
extind aria cântărilor în limba română, ultimele referiri făcându-se la Macarie iero- 
monahul, Mihalache Moldoveanu şi Anton Pann. 


Barbu-Bucur, Sebastian, prof. „Monumente muzicale în Biserica Ortodoxă 
Română. Filotei sin Agăi Jipei-prima psaltichie românească”, în: GBis XXXIX 
(1980), 10-12, p. 852-876. 


Document ce cuprinde informaţii despre genealogia familiei lui Filothei Jipa şi 
date despre prima „Psaltichie”. Articolul este însoțit de 16 anexe care arată pro- 
prietățile familiei. 


Barbu-Bucur, Sebastian, „Monumente muzicale în Biserica Ortodoxă Ro- 
mână, Filothei sin Agăi Jipei — Prima Psaltichie românească”, în BORom 
XCIX (1981), 3-4, p. 370-406. 


Articolul debutează cu reliefarea importanţei pe care Constantin Brâncoveanu 
începe să o acorde limbii române şi în special introducerii acesteia în biserică şi în 
psaltichia românească. Capodopera muzicală a lui Filothei sin Agăi Jipei constă 
tocmai în realizarea primei „Psaltichii româneşti” ea atestând cântarea în româneşte 
şi existenţa unei şcoli organizate de muzică în limba română. 

Studiul se continuă cu analiza preocupărilor anterioare, câteva cuvinte despre 
autor, stabilirea datei şi a locului realizării manuscrisului. Se face apoi descrierea 

manuscrisului în mai multe subcapitole: „Denumirea Manuscrisului”; „Descrierea 
fizică a manuscrisului”, „Caracterul muzicii. Notaţia muzicală. Izvoare.”, „Conţinut. 
Autori.”. Capitolul ce urmează prezintă texte literare folosite în alcătuirea „Psalti- 
chiei” fiind analizate apoi, în alt capitol, aspecte ale românirii cântărilor psaltice la 
Filothei — loc unde sunt introduse câteva exemplificări pe notație liniară. Studiul se 
finalizează cu prezentarea celor mai importante creaţii proprii ale lui Filothei. 


Barbu-Bucur, Sebastian, prof., „Monumente muzicale în Biserica Ortodoxă 
Română”, în: GBis XXXX (1981), 3-5, p. 475-509. 


Din datele biografice consemnate se desprinde ideea că Filotei sin agăi Jipei 
este aceeaşi persoană cu Filothei Sfetagoreţul şi cu Filothei Ieromonahul. „ot 
Mitropolie” care traduce şi tipăreşte primul catavasier în limba română (secolul al 
XVII-lea). Paginile conţin elemente ce descriu operele „Învățăturile creştineşti”, 
„Floarea darului” şi „Catavasierul”. 


Moldoveanu, Nicu, diac. dr. conf., „Muzica bisericească la români în sec. al 
XIX-lea partea I”, în: GBis XXXXI (1982), 11-12, p. 883-915. 


Autorul relatează viața şi opera lui Macarie leromonahul (n. 1775-80), a lui 
Varlaam Bărăncescu, protosinghel (n.1808), a lui Ghelasie Basarabeanul Arhimandritul 
şi a lui Iosif Naniescu, cel care a fost episcop de Argeş şi mitropolit al Moldovei. 


Moldoveanu, Nicu, diac. dr. conf., „Muzica bisericească la români în sec. al 
XIX-lea partea II”, în: GBis XXXXII (1983), 9-12, p. 594-624. 


În lucrare găsim date despre Nectarie - ieroschimonahul de la Sfântul Munte, 
Nectarie Frimu - ierodiaconul, Nectarie - arhiereu de Tripoleos, Silvestru Morariu - 
Andrievici - mitropolit al Bucovinei. 


Velea, Marin, diac. prof., „Şcoala muzicală de la Putna, în context general 
românesc şi balcanic (sec. XV-XVI)”, în BORom CII (1984), 3-4, p. 232-237. 


Moldoveanu, Nicu, diac. conf., „Cercetări asupra manuscriselor în notație 
bizantină existente în Biblioteca Naţională din Viena”, în BORom CII (1984), 
3-4, p. 238-245, 


Moldoveanu, Nicu, diac. conf., „Muzica psaltică în Biserica noastră în prima 
jumătate a sec. XX (Partea 1)”, în BORom CIII (1985), 7-8, p. 615-636. 


Barbu-Bucur, Sebastian, prof. dr., „Manuscrise muzicale româneşti la 
Muntele Athos”, în: MitrArd XXXII (1987), 4, p. 17-27. 


Articolul conţine o amplă descriere a „Anastasimatarului” de la Schitul Pro- 
dromu cu referiri la conţinutul, data şi locul scrierii şi circulaţia manuscrisului. 
Alături de această prezentare sunt aduse la cunoştinţă legăturile mănăstirilor româ- 
neşti, Brădet, Tismana, cu manuscrisele româneşti, ajunse mai apoi la Athos. 


Vasile, Vasile, „Dezvoltarea muzicii religioase în timpul stăreţiei lui Paisie 
Velicicovschi (cel Mare)”, în: 7V IV (1994), 11-12, p. 84-102. 

Articolul prezintă informaţii despre manuscrisele păstrate la Mănăstirile 
Neamţ şi Putna, dar nu doar despre cele privitoare la muzica religioasă (de exemplu 
se aminteşte „Psaltirea slavonă” din 1529, de la Neamţ). Autorul încearcă creionarea 
tradiției muzicale din lavra nemțeană prin amintirea manuscriselor ce pot fi găsite 
aici. Sunt amintite, de asemenea şi motivele poposirii lui Paisie cel Mare la Neamţ în 
1779, pentru ca mai apoi să fie istorisiţi cei 10 ani de activitate ai şcolii de muzică de 
la Dragomirna. În 1782 începe să se afirme şcoala de la Neamţ, sub conducerea mo- 
nahului Iosif. În final sunt considerate operele şi importanța monahului Iosif, arti- 


colul încheindu-se cu diferite păreri despre evoluția muzicii în această lavră. 


Belean, Nicolae, pr. prof. dr., „Apropierea muzicii religioase din Banat de cân- 
tarea bizantină, prin intermediul preoților şi călugărilor veniți în Banat din Ţara 
Românească, Moldova şi Transilvania”, în: 4/tBan XI (2000), 1-3, p. 191-195. 


Se prezintă importanța activităţii egumenului Naum Râmniceanu între anii 
1788-1795. A stat la Mănăstirea Hodoş-Bodrog timp de şapte ani, fiind dascăl, cân- 
tăreț şi promotor al muzicii psaltice. În 1788 redactează „psaltichia” sa, iar în 1802 îl 
găsim în Episcopia Buzăului, profesor la şcoala episcopiei, predând şi muzica 
psaltică. Anul 1821 îl găseşte tot la Episcopia Buzăului în calitate de psalt. 


Isăroiu, Ion, pr. lect., „Un preţios manuscris psaltic din Mănăstirea Clo- 
cociov-Slatina”, în: GBis LIX (2000), 5-8, p. 182-189. 


Se face referire la manuscrisul 5916 ce cuprinde un „Liturghier” şi un „Anas- 
tasimatar”. Materialul face descrierea acestora şi a podobiilor lui Ghelasie Basarabeanul. 


Velea, Marin, pr. conf. dr.. „Manuscrisele muzicale româneşti de la Muntele 
Athos”, în: GBis LIX (2000), 9-12, p. 288-290. Recenzie. 


Se aminteşte de cele 260 de manuscrise păstrate în şapte mănăstiri, schituri şi 
chilii atonite cu vieţuitori români. Lucrarea reprezintă doar o parte din marele 
patrimoniu românesc din Athos. 


Isăroiu, lon, pr. lect. dr.., „Procesul românirii cântărilor irmologice în 
concepţia episcopului Ghenadie Țeposu -125 de ani de la moarte sa”, în: GBis, 
LXIV (2005), 9-12, p. 403-416. 


Date biografice despre episcopul Ghenadie Ţeposu (1813-1877). A fost 
singurul dintre clericii români care a avut o concepţie strict personală cu privire la 
stilul irmologic. Se informaţii despre lucrarea acestuia, „Albina muzicală” - cântări 
din „Octoih”, „Triod”, „Penticostar”. 

VI. POMELNICE ŞI ÎNSEMNĂRI 


Erbiceanu, C., „Pomelnicul Mitropoliei Ungrovlahiei”, în: BORom XIII 
(1889-1890), 11, p. 689-697. 


Sunt redate atât pomelnicul Mitropoliei Ungrovlahiei, cât şi cele două prefețe ale 
sale. Interesant este faptul că acest pomelnic conţine şi o cerere de iertare pentru cei ce s-au 
sinucis (???). Constantin Erbiceanu spune că pomelnicul a fost scris după unul mai 
vechi, în timpul mitropolitului Varlaam între anii 1673-1709, de către ieromonahul 
Ghervasie de la Mănăstirea Putna. Constantin Erbiceanu arată motivul pentru care 
Ghervasie a venit în Bucureşti în timpul domnului Constantin Brâncoveanu. 


C., E., „Pomelnicul Mitropoliei Ungrovlahiei”, în: BORom XIV (1890-1891), 
1, p. 65-74. 


Sunt redate: pomelnicul Sfintei Mitropolii din Bucureşti pentru pomenirea 
ctitorilor, pomelnicul mitropoliților ţării începând de la Antim Ivireanul şi până la 
Grigorie Dascălu, pomelnicul domnitorilor Țării Româneşti şi al familiilor lor înce- 
pând cu Radul Negru şi terminându-se cu Constantin Racoviţă. Mai sunt pomeniţi şi cei 
ce se află în mormintele din şi de lângă biserica Mitropoliei — boieri, domnitori şi ierarhi. 


**%_ Un manuscris românesc scris de arhimandritul Chiriac Romniceanu. 
Cuprinzând însemnări asupra genealogiei şi activităţii lui Tudor Vladimi- 
rescu”, în: BORom XIV (1890-1891), 6, p. 408-422. 


Autorul spune că în acest manuscris sunt cuprinse transcrieri ale pomelnicelor 
vechi de la Mănăstirea Tismana, Schitul lezerul şi Cioclovina. Manuscrisul cuprinde 
şi pomelnicul familiei lui Tudor Vladimirescu, rânduiala sfeştaniei, un tratat asupra 
celor şapte fapte bune trupeşti. 

Pomelnicele conţin numele domnitorilor "Țării Româneşti începând de la An- 
tonie Voievod (1669) şi terminând cu Ştefan Voievod (1714), numele mitropoliţilor 
şi episcopilor ţării de la Teodosie (1668) până la Atanasie. Apoi sunt redate pomel- 
nice particulare din care aflăm genealogia unor familii, de exemplu familia episcopu- 
lui de Râmnic, Grigorie, familia lui Antonie Schimonahul, a lui Ilarion, egumenul 
Mănăstirii Cozia, a boierilor Fărcăşani etc. După acestea urmează învățătura duhov- 
nicească a Sf. Dimitrie de Rostov şi un Tipic când şi cum să se pomenească cei morți. 

Urmează pomelnicul Schitului Cioclovina care începe cu câţiva împărați ruşi 
după care se întrerupe brusc şi se continuă cu o gramatică de muzică psaltică, pe 
sistem vechi, scrisă în limba română, apoi se continuă mai departe cu pomelnicul 
domnitorilor români care începe de la Mircea cel Bătrân (1382) şi se termină cu 
Dimitrie Ghica (1822). În continuare este prezentat pomelnicul lui Dionisie Lupu, 
122 


din care aflăm care erau schiturile dependente de Mănăstirea Tismana: Cioclovina, 
Topolnița, Mocerliţa, Sporeştii, Scăunelul, Valea cu Apă, Teiuşul, Biserica din 
Vârful Cioclov, Biserica din Cerneţ, Glivaş, Sf. Troiță — aflată peste Dunăre. Lu- 
crarea prezintă mai departe pomelnicul ctitorilor Schitului Cioclovina însoțit de un 
catalog al părinţilor ce trăiau la anul 1812 în schit, la care se adaugă catalogul egu- 
menilor Mănăstirii Tismana. Găsim reproduse mai departe pomelnicul lui Chiriac 
Romniceanu, un pomelnic al părinților cernicani, pomelnicul lui Manolache Brân- 
coveanu, cel al lui Tudor Vladimirescu, urmat de pomelnicul boierilor Argeteni ş.a. 
(sunt pomelnicele majorităţii familiilor din Cerneţ). În toate aceste pomelnice îi 
putem recunoaşte pe cei care au luat parte la mişcarea lui Tudor Vladimirescu. Pe 
lângă cele enunțate mai sus, în articol sunt redate prefața acestui manuscris şi viața 
Schimonahului Antonie (de la lezerul Vâlcii). 


*** Sfânta Episcopie a Râmnicului Noul Severin. Pomelnicul Bisericii Gă- 
nescului”, în: BORom XV (1891-1892), 3, p. 246-269. 


Este redat pomelnicul bisericii din Craiova cu hramul Sfântului Nicolae şi 
Sfântul loan Botezătorul numită a Gănescului şi apoi supranumită „Metocul Epis- 
copiei”. Autorul face o descriere a acestui pomelnic, arătându-ne că el a fost scris de 
Filaret, episcopul Râmnicului şi redă atât prefața acestuia, cât şi conţinutul său. Se 
menţionează că primul ctitor al acestei biserici, numită a Gănescului, a fost Teodor 
Săpunariu. Acesta, împreună cu dascălul Barbu, a pus piatra de temelie a bisericii 
fiind ajutaţi de Barbu Gănescu care a donat locul de construcţie al bisericii. Se pre- 
cizează că aceasta a fost terminată în 1757, iar de la acest an până la 1779, ea a 
funcţionat ca biserică de mir. Din 1779 devine metoc al Episcopiei Râmnicului. 

Pomelnicul acestei biserici conţine: „Pomelnicul Domnitorilor” de la 1752 
până la 1759, „Pomelnicul Mitropoliţilor şi Arhiereilor” de la 1752-1789, însă în 
acest pomelnic sunt trecuți şi trei episcopi ai Râmnicului de dinainte de anul 1752, 
Damaschin, Inochentie şi Clement. Întâlnim apoi şi pomelnicele unor boieri şi 
clerici: a lui Teodor Săpunariu, al Dascălului Barbu, al Comisului Gheorghe, al 
Diaconului Moşoi, al arhimandritului Ștefan, al Căpitanului Gheorghe Simescu, al lui 
Ştefan Buchenu, al Magdalinei Monahia Scurtulesei, al logofătului Vasile, al mo- 
nahului Teofan Fărcăşanu. Nu lipsesc nici pomelnicele ierarhilor ctitori, al P.S. 
Chesarie care a fost episcop al Râmnicului între 1774-1780, al episcopului de Râm- 
nic Filaret şi al episcopului Râmnicului Calinic. Firesc, alături de toate acestea mai 
apar şi alte pomelnice ale unor diferite familii şi persoane ce au sprijinit material 
metocul în diferite perioade istorice. 


D., „Dipticele sau pomelnicele bisericeşti şi pomelnicul bisericii Domnița 
Bălaşa din Bucureşti.”, în: BORom XX (1896-1897), 4, p. 291-322. 


Articolul este compus din două părți — în prima este prezentat un istoric al 
pomelnicelor, autorul arătând originea şi numirile acestuia, iar în a doua parte este 
prezentat pomelnicul bisericii Domnița Bălaşa din Bucureşti. 

Prezentarea pomelnicului bisericii Domnița Bălaşa începe vorbindu-ne despre 
modul cum a fost scris acesta. El cuprinde o parte originală - paginile 1-25 şi parțial 

pagina 30 şi o a doua parte, care a fost scrisă ulterior, formată din paginile 26-29, 30 
parţial şi 31. Autorul redă cuprinsul pomelnicului. Primele două pagini cuprind titlul 
pomelnicului, amănunte despre alcătuirea acestuia şi amănunte despre împrejurările 
în care a fost scris. Paginile 3-10 cuprind învățături bisericeşti, mai ales îndemnuri la 
milostenie către cei vii. Paginile 11-14 conțin pomelnicul obştesc, paginile 15-18 
conțin pomelnicele mitropoliților şi ale domnitorilor Țării Româneşti, pagina 20 
conține pomelnicului lui Nicolae Brâncoveanu, pagina 21 cuprinde pomelnicul dom- 
niței Bălaşa, pagina 22 conţine pomelnicul Mariei, se scrie că aceasta e posibil să fie 
rudă cu ctitorii bisericii, paginile 23-24 conţin pomelnicul Banului Constantin 
Creţulescu, pagina 25 conţine pomelnicul căpitanului Sandu iar pagina 30 conţine 
pomelnicul preotului Radu. Autorul redă şi pomelnicele conţinute de paginile 26-29, 
30 parţial şi pagina 31. Acestea sunt pomelnicul Mariei Pânzăreasca, pomelnicul 
Catincăi Stirboiacăi, pomelnicul lui Istrate Creţulescu, pomelnicul lui Dancu Toma. 


G., „Cronica bisericească. Pomelnicul lui Ştefan cel Mare şi al boierilor săi”, 
în: BORom XXVIII (1904-1905), 3, p. 340-342. 

Este reprodus atât pomelnicul lui Ştefan cel Mare, cât şi cel al boierilor săi. 

C. E., „Ceva despre Mitropolia Moldovei”, în: BORom XXXV (1911-1912), 
10, p. 1123-1128. 


Este reprodus pomelnicul mitropoliţilor Moldovei — la unii dintre ei se arată şi 
mănăstirea din care proveneau şi ce au făcut mai important. Note mai amănunțite 
găsim la mitropoliţii Iacov, Veniamin şi Sofronie. În finalul articolului sunt 
reproduse inscripţiile de pe clopotele Mitropoliei, din care aflăm că la 1827 a fost un 
incendiu în laşi, care a afectat şi Mitropolia. 


Dan, Dimitrie, „Natanail Natan Dreleanul”, în: Candela XXXIII (1914), 5, p. 
223-226. 


Sunt prezentate nume din lunile septembrie şi octombrie din Pomelnicul 
Mănăstirii Putna. 

Dan, Dimitrie, „Natanail Natan Dreteanul”, în: Candela XXXIII (1914), 6, p. 

271-274. 

Sunt prezentate nume din lunile octombrie şi noiembrie din Pomelnicul 
Mănăstirii Putna. 

Dan, Dimitrie, „Natanail Natan Dreteanul”, în: Candela XXXIII (1914), 7, p. 

321-324. 

Sunt prezentate nume din lunile noiembrie şi decembrie din Pomelnicul 
Mănăstirii Putna. 

Dan, Dimitrie, „Natanail Natan Dreteanul”, în: Candela XXXIII (1914), 8, p. 

367-370. 


Sunt prezentate nume din lunile decembrie din Pomelnicul Mănăstirii Putna. 

Ursăcescu, V., ec., „Însemnări de pe cărţi vechi bisericeşti”, în: BORom XLIV 
(1926), 10, p. 588-592. 


Sunt prezentate şi redate o serie de însemnări de pe vechi cărţi bisericeşti. 
Întâlnim următoarele însemnări: 

- cea de pe un „Minei” slavon din 1638 tipărit la Lemberg ce conţine un blestem; 

- cea de pe un „Evhologhiu” din 1729 care a fost la biserica Schitului Măgarul; 

- cea de pe o „Cazanie” de dinainte de anul 1800. 

Sunt redate apoi însemnări care vorbesc despre certuri pentru cărți şi arată că 
preoţii făceau eforturi deosebite pentru procurarea lor: 

- însemnarea de la sfârşitul secolului al XVIII-lea pusă pe o Evanghelie ce a 
fost tipărită în 1682; 

- însemnarea de la 1720 de pe „Cazania lui Varlaam” din 1643; 

- însemnarea de pe un „Molitfelnic” din 1740 de la biserica Vulpe din Iaşi; 

- însemnarea de pe un „Apostol” din 1745. 

Mai sunt prezentate şi redate următoarele însemnări: 

- cea de pe un „Octoih” din 1774; 

- însemnarea de pe un „Molitfelnic” din 1834; 

- însemnarea de pe un „Octoih” din biblioteca Episcopiei Râmnicului; 

- însemnarea de la 1769 de pe un „Penticostar” de la Vălenii de Munte unde a 
fost un egumen grec şi preoţi români. 

O altă însemnare care conţine date despre întemeierea unei biserici este aceea 
de pe un „Penticostar” de la biserica domnească din Bârlad din care rezultă că în 
1752 Ion Bogdan a făcut Schitul Fătăciunii. În locul acestui schit a existat mai înainte 
o mănăstire care la începutul secolului al XVIII-lea a fost arsă de tătari. În finalul 
articolului sunt prezentate şi reproduse o serie de însemnări de pe cărți vechi 
bisericeşti care se referă la „necazurile vieţii preoțeşti”. 


Ursăcescu, V., ec., „Însemnări de pe cărţi vechi bisericeşti (continuare)”, în: 
BORom XLIV (1926), 12, p. 703-709. A se vedea articolul din revista B.O.R. 
XLIV (1926), 10, p. 588-592. 


Sunt reproduse: 

- o serie de însemnări referitoare la greutăţile pe care le întâmpinau călugării 
care scriau sau traduceau cărţile; 

- însemnarea din octombrie 1776 pusă de arhimandritul Vartolomei Mazereanu 
pe o traducere făcută de el la „Trebnicului lui Petru Movilă”; 

- însemnarea de la 1798 pusă pe o „Cazanie” care arată că şi călugărițele se 
ocupau cu scrisul; 

- însemnări care vorbesc despre nemulțumirile vieţii mănăstireşti — cea de pe 
un manuscris slavon de după anul 1700; 

- însemnarea pusă pe un „Apostol” din Vatra Dornei care arată că mulți 
călugări erau şi dascăli de copii; 

- însemnarea pusă la 1733 pe „Dogmatiki didascalia” ce a fost tipărită în 1703 
de Sf. Antim Ivireanul; 

- însemnarea de pe o „Evanghelie” a bisericii din Râfov din care reiese că 
unele din mănăstirile noastre erau locuri de pedeapsă pentru greşeli politice; 

- însemnări care vorbesc despre diferite fenomene meteorologice, atmosferice, 
terestre, foamete, epidemii şi despre incendiul din Bucureşti de la 1804; 

- însemnare care arată că unii chiriarhi dăruiau celor care aveau merite 
bisericeşti deosebite câte o carte; 

- însemnări care arată că multe cărţi au fost luate de turci sau tătari şi răscum- 
părate de români; 

- însemnări care arată modul în care erau văzuţi ruşii la noi. 

Autorul redă şi o serie de însemnări care vorbesc despre trecutul nostru: 

- cea de pe o carte de la Mănăstirea Neamţ din care aflăm că la 13 iulie 1447 i 
s-a tăiat capul voievodului Moldovei, Ştefan (fiul lui Alexandru Vodă), de către 
Roman Voievod (fiul lui Ilie Voievod) şi a fost îngropat în Mănăstirea Neamţ; 

- cea de pe o „Cazanie” care arată că la 1733 domnul Moldovei, Grigorie, a 
devenit domnitor al Ţării Româneşti, iar domnul Constantin al Ţării Româneşti a de- 
venit domnitor al Moldovei, iar cei doi când au mers să-şi ia scaunele în primire s-au 
întâlnit pe drum la Focşani; 

- cea referitoare la mazilirea lui Constantin Hangerli din care aflăm că trupul 
acestuia a fost îngropat la Mănăstirea Sfântul Spiridon Nou; 

- cea referitoare la fuga lui Mihail Şuţu din 1802; 

- cea în care se arată cum descrie ieromonahul Calinic cele petrecute la Mănăs- 
tirea Cernica în legătură cu evenimentele de la 1821. 


Ursăcescu, V.. ec.. „Două Pomelnice”, în: Buletinul Episcopiei Huşilor VI 
(1929), 9, p. 140-141. 


În muzeul cu obiecte vechi bisericeşti de la Episcopia Huşilor se află două 
pomelnice, unul al Episcopiei, iar altul adus de la biserica fostului Schit Brădiceştii 
din judeţul Fălciu, fost metoc al episcopiei. Este reprodus conținutul pomelnicelor. 


Ursăcescu, V., ec., „Două Pomelnice-Pomelnicul de la schitul Brădiceşti”, în: 
Buletinul Episcopiei Huşilor VI (1929), 10, p. 152-154. 


Este o continuare a Buletinului Episcopiei Huşilor VI (1929), 9, p. 140-141. 

Articolul conţine pomelnicul cu ieromonahi, episcopi şi ctitori. Dacă vom 
compara numele scrise în cele două pomelnice, vom observa că ele diferă, iar 
confruntând cu documentele trecutului ne dăm seama că cea de-a doua variantă este 
mai exactă. Schitul Brădiceşti a fost întemeiat în 1691 de episcopul Huşilor, Var- 
laam, fiind aşezat în mijlocul pădurilor. În 1840, turcii au prădat zona respectivă. 
Lupta de la Stănileşti a adus episcopiei noi pagube, iar în 1739 s-a dat o altă luptă. 
Deci, din cauza acestor prădăciuni şi chiar a unui incendiu, s-a pierdut lista exactă cu 
nume. Altă cauză ar fi aceea că persoana care a copiat pomelnicul în 1691 a scăpat 
ceva din vedere sau chiar faptul că unele nume nu existau în vechiul pomelnic. 


Brătulescu, Victor, „Pisanii, pomelnice şi însemnări din Mănăstirea 
Sărăcineşti- Vâlcea”, în: MitrOlt VII (1955), 1-2, p. 84-95. 

Sunt oferite informaţii despre câteva pisanii din piatră de la Mănăstirea Sără- 
cineşti-Vâlcea, dintre care cea mai importantă este cea din 1962, precum şi despre 
pomelnicele de la aceeaşi mănăstire, în special despre cele două scrise de Zosim în 1689. 


Bălaşa, D., pr., „Pomelnicul Mănăstirii Dintr-un Lemn, scris de Dionisie - 
eclesiarhul Mitropoliei Bucureşti”, în: MizrOlt VIII (1956), 1-3, p. 128-129. 


Paginile acestui studiu cuprind descrierea pe larg a pomelnicului Mănăstirii Dintr-un 
Lemn, scris în 1804 de cronicarul Dionisie, eclesiarh al Mitropoliei din Bucureşti. 


Bălaşa, D.. pr. „Pomelnicul Mănăstirii Dintr-un Lemn, scris de Dionisie — 
eclesiarhul Mitropoliei Bucureşti”, în: MizrOlt VIII (1956), 6-7, p. 260-269. 


Aceste pagini sunt continuarea studiului din nr.1-3 şi redau textul celor 62 de 
file ale pomelnicului Mănăstirii Dintr-un Lemn scris de Dionisie. 


Răuţescu, loan I., pr.. „Schitul Nămăeşti”, în: GBis XVI (1957), 8-9, p. 565-586. 


Amănuntele legate de Schitul Nămăeşti privesc, pe scurt, locaţia acestuia şi 
surprind detaliat aspecte legate de viaţa sa monahală. 

Sunt redate câteva legende şi tradiţii legate de existența aşezării monahiceşti, 
un extras din cartografia făcută de armatele ruseşti (1810) cu numele preoţilor şi alte 
date istorice despre biserică, o listă cu hrisoave care atestă schitul şi daniile făcute de 
domnitori, o listă cu călugărițele şi preoţii ce se aflau în schit în octombrie 1840, un 
pomelnic scris în 1843 cu ctitorii şi donatorii de până atunci, o listă a stareţilor de la 
începutul secolului al XX-lea. 


Gheorghiu, Aurel, „Mănăstirea Viforâta”, în: GBis XVI (1957), 10-11, p. 718-728. 


Prezentarea de față punctează amănunte legate de aspectul interior şi exterior 
al lăcaşului de cult, cuprinde o listă cu daniile făcute de domnitori, un pomelnic al 
ctitorilor următori întemeietorului şi un altul al stareţelor, fiind amintite şi o parte din 
odoarele vechi ale mănăstirii. 


Alexandru, D., „Completări la istoricul Mănăstirii Mamul”, în MirrOlt IX 
(1957), 11-12, p. 816-825. 


Informaţiile care se prezintă sunt extrase din patru documente, trei pomelnice 
şi o condică de vizitatori ce a fost înființată pe 18 martie 1858 şi a fost încheiată la 4 
octombrie 1863 când intră în grija statului. Analizându-se cele trei pomelnice se 
ajunge la concluzia că sunt recopieri ale aceluiaşi pomelnic. Se menţionează că în 
1860 existau 18 călugăriţe şi că aici nu se mânca niciodată carne. Se prezintă sta- 
reţele care au fost la această mănăstire, apoi se transcrie pomelnicul cel mare care are 
ca dată (luată de pe fila 1, verso) anul 1859. În încheiere se rețin numele câtorva per- 
sonalități care au făcut însemnări în condică. 


Nedelescu, Emil, pr., „Pomelnicul Sfintei Mănăstiri Văleni-Argeş”, în: 
MitrOlt IX (1957), 11-12, p. 831-844. 

Pe lângă scurtul istoric al Mănăstirii Văleni-Argeş care este atestată din secolul al 
XVII-lea, autorul oferă o prezentare a conţinutului celor 52 de pagini ale pomelnicului 
acestei mănăstiri, aflat în manuscris, în roşu şi negru, dintre anii 1866-1869. 


Vârtolaş, Gh.. pr., „Biserica din Tazlău”, în: MitrrMold XXXIV (1958), 11-12, p. 
903-909. 


Este prezentat, între altele şi pomelnicul mănăstirii tradus din limba slavă în 
limba greacă (când era Stavropighie) şi în limba română de către arhimandritul Gher- 
man lonescu. Acest pomelnic cuprinde aproape întreg şirul de domnitori moldoveni 
până la anul 1711, când a fost închinată. 


Cotoşman, Gh.. prof. dr.. „300 de ani de la căderea sub turci a Banatului, 
Caransebeşului şi Lugojului”, în: MitrBan VIII (1958), 12, p. 7-20. 


Locuri şi oameni prin care s-a consolidat istoria. Se activitatea episcopului 
Ioanichie, al 18-lea episcop al Caransebeşului, surprinzând atitudinea sa din 1658, 
când şi-a apărat cu curaj turma, dar şi grija pe care a manifestat-o pentru „Şcoala 


gramaticească” de aici. Damaschin Udra este cel care a scris Pomelnicul cel vechi al 
Episcopiei Caransebeşului. 


Brătulescu, Victor, „Pomelnicul triptic al lui Alexandru Lăpuşneanu, din 
Mănăstirea Slatina”, în: MitrMold XXXV (1959), 3-4, p. 179-187. 


Tripticul evocat este o copie dintre anii 1777-1792 a pomelnicului Mănăstirii 
Slatina. Fiind o copie târzie, conţine nume de monahi de la Slatina, Suceviţa, Mol- 
dovița, Neamţ, Drusca, Voroneţ, Putna, Secu, Râşca, Probota, Dragomirna. Este 
format din opt coloane. Pe fața capacelor laterale sunt reprezentaţi Alexandru Lă- 
puşneanu şi Doamna Ruxandra. Se prezintă în detaliu acest pomelnic pe cele opt 
coloane cu toate numele incluse. 


Brătulescu, Victor, prof.. „Pomelnicul Schitului Brădet de pe apa Vilsa- 
nului”, în: MitrOlt XI (1959), 5-6, p. 364-369. 


Schitul Brădet a fost ctitorit în secolul al XIV-lea şi zugrăvit în secolul al 
XVIII-lea. Pomelnicul acestui schit datează din anii 1645-1646 şi este sub forma 
unui triptic. Se realizează descrierea lui amintindu-se şi despre zugravul Caloianu. 


Damian, Bogdan, „Inscripţii ruseşti şi ucrainene din anii 1491-1805 aflate pe 
teritoriul Republicii Populare Române”, în: BORom LXXVII (1959), 10-11, p. 
1018-1025. 


În studiul realizat, autorul prezintă câteva inscripţii şi grafite identificate în 
Moldova: un text de pe o piatră de mormânt aflată în subsolul Muzeului din Su- 
ceava, câteva texte ce vorbesc despre vizitarea mănăstirilor moldoveneşti Suceviţa, 
Humor, Moldoviţa şi Voroneţ unde sunt apreciate frescele. Articolul conține anexe 
cu textele inscripțiilor. 


Cioculescu, Şerban, „Recenzie. În marginea Întâiei Cronici a Ţării Româ- 
neşti”, în: BORom LXXIX (1961), 1-2, p. 195-207. 

Autorul examinează critic „Letopiseţul Cantacuzinesc”, editat de M. C. Gre- 
cescu şi Dan Simonescu, o amplă lucrare însoțită de o introducere cu anexe, cu texte 
fotocopiate, cu un indice de persoane şi locuri şi de motive, cu o prezentare grafică 
deosebită. Editat prima oară de Nicolae Bălcescu în „Magazinul istoric pentru 
Dacia”, „Letopiseţul Cantacuzinesc” a rămas asemenea „Cronicilor muntene” 
ulterioare în aceeaşi obscuritate ca toată istoriografia veche a Țării Româneşti în 
contrast cu destinul luminos al literaturii cronicăreşti moldovene. 

Se consideră că este necesară o punere în valoare a cronicarilor munteni, pe 
nedrept desconsiderați, aducând obiecţii asupra notelor de subsol, faţă de „Indicele de 
nume” de persoane şi locuri, considerat prea sumar, nesatisfăcând curiozitatea istorică 
elementară, nici pe cea geografică, existând nume proprii date greşit, față de „Indicele de 
materii”. La o nouă reeditare propune lărgirea anexelor şi a indicilor de ambele feluri, 
precum şi prezența unui „Glosar” care să explice toți termenii învechiţi cu care numai 
Iingviştii şi filologii mai sunt familiarizați. Acest „Glosar” ar trebui să explice nu numai 
sensurile felurite ale aceluiaşi cuvânt, dar şi înțelesul vechi al câte unui cuvânt com- 
parativ cu cel folosit în prezent. Articolul cuprinde importante trimiteri bibliografice. 


Gâlia, Andrei, prot. stavr. dr., „Pomelnicul ctitorilor bisericii din comuna 
Porceşti scris la anul 1780”, în: MitrArd VI. (1961), 7-8, p. 481-483. 


Alături de pomelnicul ctitorilor bisericii din comuna Porceşti, autorul aduce 
informaţii despre călugării care aparțineau mănăstirilor de pe Valea Oltului şi care 
veneau la Mănăstirea Porceşti. 


Diaconescu, Ilie, pr., „Icoane vechi, manuscrise şi pietre de morminte la 
Mănăstirea Glavacioc”, în: GBis XX (1961), 7-8, p. 635-669. 


Sunt descrise multe icoane, dintre care zece mai amănunțit. Există o descriere 
a pomelnicului, a pietrelor de mormânt şi a inscripțiilor acestora. 


Niţescu, Const. pr. dr., „Mănăstirea Dealu”, în: GBis XX (1961), 7-8, p. 670-695. 


Autorul realizează o prezentare a Mănăstirii Dealu, articolul cuprinzând un 
scurt istoric al secolului al XV-lea, detalii despre aşezarea lăcaşului de cult, acesta 
fiind înconjurat de Mănăstirile Panaghia, Gorgota, Viforâta, descrierea bisericii, 
activitatea tipografică desfăşurată aici - prima carte tipărită fiind „Liturgherul slavon” 
(1508), daniile voievodale făcute mănăstirii în decursul anilor, pomelnicul mănăstirii 
şi o listă a stareților de la Dealu. 


Zugrav, I.. „Un pomelnic manuscris. Pomelnic întocmit după 1750 aflat la 
Mănăstirea Sfântului Onufrie de lângă Siret”, în: MitrMold XXXVII (1961), 9-12, 
p. 674-682. 


Pomelnicul care face subiectul acestor pagini a fost întocmit după anul 1750, 
în timpul păstoririi mitropolitului Iacob Putneanul şi se afla la Mănăstirea Sfântul 
Onufrie de lângă Siret, acum biserică de mir în satul Mănăstioara. 


Sacerdoţeanu, A., „Pomelnicul Mănăstirii Govora”, în: MirrOlr XIII (1961), 
10-12, p. 789-823. 

Este un exemplar unic, care s-a păstrat într-o copie relativ târzie (1777). Se 
aminteşte despre pomelnicul domnitorilor care este fragmentar, dar succesiunea este 
corectă. Prima listă este cea a boierilor mari şi cuprinde 656 de nume. O a doua are 68 de 
nume de boieri tăiaţi de turci în vremea lui Radu Voievod. Mai este prezentată o listă cu 
548 de nume ale boierilor care au rămas în viaţă. Tot de pe vremea lui Radu este o listă 
cu 36 de nume de sârbi. La lista egumenilor se prezintă 14 nume, primul fiind al lui 
Dorotei (din vremea lui Radu), la care se adaugă 52 de nume ale „ieromonahilor 
egumeni”. Se dau listele şi cu toţi ceilalți vieţuitori. În finalul articolul se redă textul 
întregului pomelnic scris de ieromonahul Visarion, structurat pe 57 de file. 


Gheorghiu, Aurel I., „Golgota - pagini din Istoria Bisericii Române”, în: 
GBis XXI (1962), 3-4, p. 318-341. 


Autorul reuneşte informaţii despre aşezarea Mănăstirii Golgota, descriind 
împrejurimile şi locuitorii, despre legendele ce stau la baza întemeierii lăcaşului de 
cult, întemeietor fiind Pătraşcu cel Bun la 1597. Edificiul a fost sub „obida” mă- 
năstirilor de la Meteora. Între cele şase anexe ale materialului face parte actul de 
ctitorie şi pomelnicul ctitoricesc. 


Sacerdaţeanu, A., „Pomelnicul Mănăstirii lezerul”, în: MirrOlr XIV (1962), 
7-9, p. 527-544. 


Pomelnicul Mănăstirii lezerul, redat în paginile de față, este păstrat în copii din 
secolul al XVIII-lea. Acest pomelnic reprezintă un document relevant pentru viața 
Schivnicului Antonie de la Iezer. Se redă textul integral al pomelnicului. 


Cocora. Gabriel, pr., „Biserica de la Burca - monument de artă brânco- 
veneană”, în: GBis XXII (1963), 5-6, p. 515-534. 


Cea mai veche ştire documentară despre biserica de la Burca — impresionant 
monument de artă brâncovenească — se referă la închinarea ei ca metoc al Episcopiei 
Buzăului la 1741. Alte informaţii înfăţişează aşezarea, descrierea actuală a bisericii, 
vechea arhitectură a complexului mănăstiresc. Ca documente foarte importante se 
reproduce pomelnicul ctitorilor, actul de închinare, cele legate de proprietăți. În final 
se dau informaţii despre egumeni şi şcolile existente aici de-a lungul vremurilor. 


Niţescu, Constantin, pr. dr.. „Târgovişte - Biserici din epoca lui Matei 
Basarab (sec. XVII)”, în: GBis XXII (1963), 7-8, p. 700-713. 


Expunere în care este descrisă şi biserica Sfântul Dumitru, ctitorită de Dimitrie 
Buzinca la 1693, care a fost metoc al Mitropoliei Târgoviştene. Sunt redate inscripții 
(inclusiv cele în slavonă) şi pomelnicul metocului. 


Porcescu, Scarlat, pr., „Pomelnicul triptic de la Mănăstirea Moldoviţa”, în: 
MitrMold XXXIX (1963), 7-8, p. 530-545. 


În cadrul unei prezentări generale despre pomelnice, autorul se concentrează 
pe pomelnicul episcopului Anastasie, un triptic datat la 5 iulie 1644 şi aflat la Mănăs- 
tirea Moldoviţa. Descrierea subliniază valoarea artistică şi documentară a pomelnicului. 

Andreescu, Ştefan, „În legătură cu datarea pomelnicului Mănăstirii Bistriţa 
(Vâlcea)”, în: MitrOlt XVII (1965), 1-2, p. 52-53. 


Pomelnicul Mănăstirii Bistriţa se află într-un manuscris de 94 de foi, consi- 
derat a fi copiat între anii 1693-1705. 


Sacerdoţeanu, Aurelian, „Pomelnicul Mănăstirii Argeşului”, în: BORom 
LXXXIII, (1965), 3-4, p. 297-330. 


Se „Pomelnicul Mănăstirii Argeşului”, surprinzând importanța istorică a docu- 
mentelor, conţinând şi o scurtă descriere a fiecăruia. Importanța pomelnicelor pentru 
studiul istoriei constă în rolul pe care îl servesc atât cultului genealogiei, cât şi 
istoriei politice şi social-culturale, fiind pentru unele perioade istorice, unicele docu- 
mente care aduc mărturii valabile. „Pomelnicul Mănăstirii Argeşului”, provenind de 
la cea mai veche reşedinţă mitropolitană a țării, nu s-a păstrat în original ci în trei 
copii succesive: 

a) scris de anonim în secolul al XVII-lea şi al XVIII-lea; 

b) copia lui Ghiurco Râmniceanul din 1785; 

c) copia lui Dionisie Eclesiarhul din 1809; 

Se prezintă o ediţie care a avut în vedere toate trei manuscrisele. Sunt 
prezentate toate trei copiile, caracteristicile şi diferențele dintre ele, acestea constând 
în unele lipsuri sau adăugiri. Limba originalului a fost slavona, pe care a transcris-o 
şi primul copist. Informațiile pe care le deţine acest pomelnic sunt numeroase, ele 
cuprinzând nume importante ale domnilor, boierilor, cât şi liste cu nume de boieri şi 
dregătoriile lor, morţi în luptele cu turcii, apoi sunt numeroase danii de obiecte de 
cult, cărți, danii băneşti, în vite sau stupi. 

Importante pentru legăturile cu ardelenii sunt pomelnicele boierilor din acele 
ținuturi, iar pentru istoria arhitecturii, informaţiile despre reparații şi construcţii, 
despre restaurarea clopotelor. În continuare, se face o descriere a manuscriselor, 
cuprinzând: materialul folosit (hârtia, cerneala), liniatura folosită, punctuaţia, limba 
(slavă şi română), ilustraţia (folosită la cartea mai veche), caracteristica legăturii etc. 
Articolul are reprodus textul pomelnicelor. 


Sacerdoţeanu, Aurelian, „Pomelnicele a 60 biserici din Bucureşti”, în: GBis 
XXIV (1965), 3-4, p. 294-318. 


Studiul de față cuprinde analizarea câtorva pomelnice aparținând unor biserici 
din Bucureşti. Pe etichetele unei vechi cărți scria: „Condică a Sfintei Mitropolii 
Valahii în care sunt trecute numele ctitorilor a diferite mănăstiri”. 


Diaconescu, Ilie Gh., pr., „Mănăstirea Mislea”, în: GBis XXIV (1965), 5-6, p. 
459-486. 


Articol în care se aminteşte despre Mănăstirea Mislea şi biserica Sfânta 
Parascheva care a fost metoc al Mănăstirii Mislea din Prahova (1782). Sunt redate 
diferite inscripții şi pomelnice şi de asemenea sunt prezentate câteva cruci de piatră. 

Andreescu, Ştefan, „O menţiune privitoare la episcopul Climent al Râm- 
nicului”, în: MitrOlt (1965), 7-8, p. 631-632. 


Climent a fost numit episcop al Râmnicului din 1753. Autorul aminteşte 
activitatea sa de egumen la Polovragi, prezentând şi Pomelnicul mare al mănăstirii. 


Antofie, Radu, pr., „Istoricul bisericii Gârlaşi din Buzău”, în: GBis XXIV 
(1965), 9-10, p. 825-847. 


Autorul ordonează informațiile despre biserica Gârlaşi din Buzău, transmițând 
detalii legate de pomelnic, odoare, restaurarea realizată în 1929, după ce timp de 50 
de ani a fost închisă. Se face descrierea bisericii. Din pisanie aflăm că „au numit-o 
schit şi au închinat-o la schitul de la Poiana Mărului în 1780”. 


Sacerdoţeanu, Aurelian, „Pomelnicul Mănăstirii Bistriţa Olteană”, în: 
MitrOlt XVIII (1966), 5-6, p. 477-509. 


În studiu este analizat pomelnicul ce are 92 de foi. Acesta a fost scris de mai 
multe mâini, în el apărând trei nume de scritori: „Dionisie eclesiarh Bisriţei” la foaia 
88 verso, „Pahomie monah” la foaia 22, datat în 1804 şi „Pafnutie monah” la foile 
33-34, datat în 1827. Pomelnicul cuprinde, printe altele, domnii până la Costantin 
Brâncoveanu, arhiereii până la Ilarion, ieromonahii până la Ştefan şi, bineînţeles, 
ctitorii. Imaginea de început este scena Adormirii Maicii Domnului. Se descrie 
pomelnicul, se prezintă conţinutul, redându-se conţinutul foilor celor mai importante. 


Brătulescu, Victor, prof., „Date noi privitoare la pomelnic şi la zugrăvirea şi 
poleirea temeliei de piatră a Mănăstirii Antim din Bucureşti”, în: MitrOlr 
XVIII (1966), 9-10, p. 841-844. 


Este prezentat pomelnicul monahului Pahomie şi este descrisă temelia de 
piatră a Mănăstirii Antim. 


Bălaşa, D., pr.. „Două pomelnice ale schitului Cetăţuia din Râmnicul Vâlcei”, 
în: MitrOlt XIX (1967), 3-4, p. 261-268. 


Schitul Cetăţuia, fost schit de călugări, cu hramul Sfinţii Arhangheli, a fost 
metoc al Mitropoliei Ţării Româneşti, menţionat în documente în 1613. Primul Po- 
melnic studiat în acest articol are 41 de file, descrise fiecare în parte şi reprezintă un 
manuscris al ierodiaconului Grigorie, completat în 1814 cu alte pomelnice scrise de 
Partenie Zograful. În acest pomelnic, ultimul domn menţionat este „Io Mihai”, ulti- 
mul mitropolit Grigorie şi ultimul episcop de Râmnic, „Filaret”. Al doilea pomelnic 
prezentat aici este din 1826 şi aparţine lui „loan Zograful sin Nicolae Beşleagă”. 
Iniţial a avut cinci file şi apoi i s-au mai adăugat 27. Se face descrierea lui. 


Sacerdoţeanu, A., „Pomelnicul Mănăstirii Glavacioc”, în: GBis XXVI (1967), 
3-4, p. 366-372, 
Se reproduce textul pomelnicului Mănăstirii Glavacioc după o copie din 1800. 
Cocora, Gabriel, „Câteva ştiri despre Mănăstirea Râteşti”, în: GBis XXVI 
(1967), 5-6, p. 597-608. 

Atestată documentar la 6 mai 1634, ctitorie a familiei Brâncescu, Mănăstirea 
Râteşti a fost metoc al Schitului Poiana Mărului. Document ce cuprinde istoricul 
mănăstirii, iar în anexe se dă pomelnicul scris de „Artimie de Clemenţi”, ierodiacon 
de la Neamţ (30 septembrie 1857). 


Ivan, ., diac. prof., „Două pomelnice triptice ctitoreşti din secolul al XVIII-lea”, 
în: MitrMold XLIII (1967), 7-8, p. 542-544. Insemnare. 


După o introducere generală despre pomelnice, autorul se opreşte asupra 
cuprinsului pomelnicelor de la Mănăstirile Vovidenia şi Pocrov. 


Andreescu, Ştefan, „Observaţii asupra pomelnicului Mănăstirii Argeş”, în: 
GBis XXVI (1967), 7-8, p. 800-829. 


Prezentarea pomelnicului Mănăstirii Argeş este însoţită de precizarea că acest 
pomelnic ni s-a păstrat prin intermediul a trei copii successive, cea mai veche fiind 
din secolul al XVII-lea, urmând apoi cea din 1785 şi cea din 1809. 


Brătulescu, Victor, „Câteva date suplimentare asupra bisericii de lemn din 
comuna Putna”, în: MitrMold XLIV (1968), 1-2, p. 92-93. 


Cele câteva date suplimentare aduse de acest articol în legătura cu biserica 
veche de lemn din Putna se referă la un pomelnic triptic început în vremea lui 
Gheorghe Ştefan, urmaşul lui Vasile Lupu şi la câteva însemnări de pe trei icoane 
împărăteşti din catapeteasma de lemn, din 1760. 


Brătulescu, Victor, „Pomelnicul cel mare al Mănăstirii Suceviţa”, în: 
MitrMold XLIV (1968), 3-4, p. 185-204. 


După descrierea exterioară a pomelnicului cel mare de la Mănăstirea Suceviţa, 
a inscripţiei şi după datarea acestuia, autorul trece la prezentarea conţinutului său pe 
secțiuni: capacul din stânga, placa centrală, capacul din dreapta, dar şi textul, paralel 
în slavonă şi română, pe rând analizate. 


Turcu, Constantin, „Mănăstirea Bistriţa”, în: MitrMold XLIV (1968), 3-4, p. 
212-219. 


Despre Mănăstirea Bistriţa de Neamţ aflăm informaţii legate de poziționarea 


geografică, vechime, izvoarele istorice de atestare, pomelnicul mănăstirii şi alte 
documente de danie, al căror conţinut este redat în textul articolului. 


Bălaşa, D.. pr., „Pomelnicul unui schit de maici necunoscut, metoc al Mă- 
năstirii Brădetul (Argeş)”, în: MitrOlt XXI (1969), 9-10, p. 736-741. 

Se redă pomelnicul metocului de la Costeşti, scris de Ilarion monahul pe 13 file. 
Ionescu, I., pr. prof. „Grija pentru monumentele istorice şi de artă religioasă 
ale Î.P.S. Firmilian”, în: MitrOlt XXII (1970), 5-6, p. 439-450. 


Se face prezentarea elementelor neogotice introduse la Mănăstirea Bistriţa 
Olteană şi a modificărilor de la Mănăstirile Tismana şi Arnota. Articolul cuprinde o 
imagine cu o filă din pomelnicul Mănăstirii Tismana. 

Bălaşa, D., pr.. „Schitul Teiuşului din Gorj”, în: MitrOlr XXIII (1971), 5-6, p. 
389-395. 


Schitul Teiuşului a fost o sihăstrie a Tismanei, situată pe versantul al treilea 
(de răsărit) care coboară din Piscul Teiuşului. Autorul descrie şi redă textul pomel- 
nicului din 1814, care este un manuscris al cronicarului Dionisie Eclesiarhul. 


Vlăiculescu, Emilian, pr., „Biserica Mănăstirii din oraşul Vălenii de Munte”, 
în: GBis XXX (1971), 9-10, p. 847-861. 


Consemnarea istoricului bisericii din oraşul Vălenii de Munte, ctitorită în 1680 
de Hagi Stoian Clucerul şi de soția sa şi închinată, în 1681, Mănăstirii Cotroceni. 
Materialul informativ cuprinde şase anexe în care este prezentat şi vechiul pomelnic 
de închinare. 


Sacerdoţeanu, Aurelian, „Pomelnicul schitului Pietreni”, în: MizrOlt XXIV 
(1972), 1-2, p. 105-113. 


Biserica Schitului Pietreni din judeţul Vâlcea a fost zidită în 1701. Autorul 
redă în întregime textul pomelnicului aflat în manuscrisul nr. 1245 (fost nr. 6368), 
achiziţionat în 1950 de la L. Cardas. 


Ivan, I., diac. prof., „Schitul Nechit”, în: MitrMold LI (1975), 1-2, p. 123-132, 


În textulul articolului este conturat istoricul Schitului Nechit, localizarea sa pe 
moşia „Siliştea de la Nechid” prilejuind şi lămurirea toponimului. Autorul mai 
prezintă câteva însemnări de pe cărțile de la Nechit, în legătură cu schitul şi pomel- 
nicul ctitoresc. 


Păcurariu, Mircea, „Contribuţii la istoria Mitropoliei Moldovei în secolul al 
XVI-lea”, în: MitrMold LI (1975), 3-4, p. 221-257. 


Acest material istoric structurează date biografice şi informaţii despre activi- 
tatea mitropoliţilor Moldovei din secolul al XVI-lea: Teoctist al II-lea, Calistrat, 
Teofan 1 (care a înnoit pictura din pronaosul bisericii de la Voroneţ), Grigorie Roşca, 
Gheorghe de la Bistriţa, Teofan al II-lea (cu cele trei păstoriri ale sale), Nicanor, Mi- 
trofan, Mardarie, Teodosie Barbovschi. Este prezentat pomelnicul fiecărui mitropolit, 
cu datele de înscăunare şi retragere. 


Păcurariu, Mircea, prof. pr., „Contribuţii la istoria Episcopiilor Romanului 
şi Rădăuţilor în secolul al XVI-lea”, în: MirrMold LII (1976), 5-6, p. 322-337. 


Articolul de față cuprinde o prezentare a episcopilor Romanului şi Rădăuţilor 
din secolul al XVI-lea şi a pomelnicelor lor. 


Corfus, Ilie, prof., „Însemnări de pe manuscrise şi cărți de cult privind istoria 
Bisericii Ortodoxe Române”, în: BORom XCIV (1976), 7-8, p. 798-817. 


Articolul prezintă 152 de note marginale, culese de pe manuscrisele şi cărțile 
vechi româneşti din Biblioteca Academiei Republicii Socialiste România. Aceste 
note aduc amănunte, precizări şi contribuţii noi la istoria Bisericii din Țara Româ- 

nească, Transilvania şi Moldova începând din secolul al XVIII-lea şi până la 
jumătatea secolului al XIX-lea. 


Merişca, Costin, „Vechiul pomelnic al Mănăstirii Pionul”, în: MitrMold LIV 
(1978), 1-2, p. 144-161. 


Pomelnicul vechi al Mănăstirii Pionul de la Poalele Ceahlăului este un 
document important pentru istoria bisericească, atât datorită faptului că reprezintă o 
sursă pentru istoricul lăcaşului, cât şi pentru că este al doilea triptic din întreaga țară 
ca vechime, păstrat în original din 1639. La importanţa sa mai contribuie faptul că 
este unul dintre documentele care păstrează primele încercări de înlocuire a limbii 
slavone cu româna. Autorul oferă o descriere a pomelnicului, menţionând şi frumoa- 
sele nume călugăreşti care apar în el şi expune transcrierea şi traducerea lui pe coloane. 


Djamo-Diaconiţa, Lucia, „Un pomelnic necunoscut al Mănăstirii Cozia”, în: 
MitrOlt XXXI (1979), 10-12, p. 731-736. 


Se face prezentarea unui amplu pomelnic al Mănăstirii Cozia, cu date impor- 
tante despre istoria mănăstirii, dar şi a Ţării Româneşti, cuprinzând şi imagini se- 
lectate din pomelnic. 


Diaconescu, Ilie Gh., pr.. „O carte veche de jertfelnic a mînăstirii Glavacioc”, 
în BORom C (1982), 1-2, p. 180-188. 


Cartea veche de jertfelnic abordată în acest studiu este de fapt un „prosco- 
misarion”, adică un pomelnic, scris la 13 iulie 1742 de către ieromonahul Serafim din 
îndemnul egumenului lona de la Rumele. În acea vreme domnitor era Mihai Racoviţă 
iar mitropolit al Ungrovlahiei era „chir Neofit”. Se face apoi descrierea manus- 
crisului cu menţionarea însemnării egumenului lona asupra stării şi meremetisirii 
ctitoriei. În Anexa se dă textul integral al pomelnicului! 


Iorgulescu, Vasile, pr. drd., „Pomelnicul Schitului Teiuş, Judeţul Vâlcea”, în: 
MitrOlt XXXVI (1984), 1-2, p. 89-99. 


Schitul Teiuş a fost metoc al Mănăstirii Govora. Găsim aici informaţii despre 
localizarea sa, despre întemeiere, cu o descriere amănunţită a pomelnicului schitului. 


Ivan, I.. diac., „Stareţi ai Mănăstirii Bistriţa şi ierarhi cu metania din această 
mănăstire”, în: MitrMold LX (1984), 10-12, p. 805-819. 


Însemnare în care sunt prezentaţi stareţii Mănăstirii Bistriţa pe secole, 
începând cu veacul al XIV-lea, când mănăstirea nu era încă întemeiată, ci exista doar 
o aşezare sihăstrească. 

În ultima parte este redat pomelnicul Mănăstirii Bistriţa, care cuprinde 59 de 
nume şi în care sunt prezentaţi ierarhii ridicați de la această mănăstire. 


Cristocea, Spiridon, prof., „Pomelnicul Mănăstirii Negru Vodă din 
Câmpulung Muscel”, în: GBis XXXXĂVI (1987), 3, p. 35-68. 


Articolul îşi propune să facă o trecere în revistă a tuturor pomelnicelor pe care 
le-a avut Mănăstirea Negru Vodă din Câmpulung Muscel, incluzând cele cinci 

pomelnice pierdute: cel al voievodului Nicolae Alexandru (1351/1352-1618/1628), 
cel al lui Matei Basarab (de la 1638 până după 1875), ambele pe lemn; pomelnicul 
copie aparţinând lui Matei Basarab scris pe o foaie de hârtie; pomelnicul lui 
Constantin Brâncoveanu (scris pe un caiet la 1710), cel de la 1831 scris pe un caiet la 
îndemnul egumenului Filaret şi încă trei pomelnice redate în articol: cel de la 
1758/1716 scris pe un caiet păstrat la Biblioteca Academiei, cel semnalat de D. 
Simionescu în 1923 şi cel semnalat de pr. loan Răuţescu. În material sunt prezentate 
şi imagini cu coperta şi un fragment din pomelnicul Mănăstirii Negru Vodă. 


Ionescu, Gion D. şi Popescu, Grigore, pr., „Complexul monahic Radu Vodă 
din Bucureşti, ctitoria Mihneştilor”, în: GBis LI (1992), 1-3, p. 70-92. 


Informaţiile vizează contextul istoric în care este construit complexul monahal 
Radu Vodă şi descrierea acestuia, dar şi precizarea locului mănăstirii în planul 
Bucureştiului, fiind însoţite de prezentarea pomelnicului. 


Ivan, loan, „Un pomelnic triptic al fostei mănăstiri de maici de la Topolița — 
judeţul Neamţ”, în: 7V IV (1994), 5-7, p. 200-203. 


O scurtă descriere a pomelnicului Mănăstirii Topolița, ce datează din 1748, ce 
a fost rescris la 1840. Ca particularitate, în acesta sunt descrise persoanele înscrise pe 
el. Sunt amintite schimonahiile ce au fost stareţe la Văratic. 


Aioanei, Timotei, arhim., „Mitropolitul Visaron Puiu şi Schitul Vovidenia”, 
în: TV XIV (2004), 7-12, p. 343-347. 


Schitul Vovidenia a fost pentru mitropolitul Visarion Puiu un loc de suflet. Aici 
a construit o casă arhierească în 1937. A suportat cheltuielile pentru acoperirea cu tablă 
a bisericii. In 1927 a lăsat un pomelnic ctitoricesc al cărui text este redat în articol. 

VII. MANUSCRISELE: 
REALIZAREA ȘI CIRCULAȚIA LOR 


Enăceanu, G., arhimandrit „Plângerea Sfintei Mănăstiri a Silvaşului”, în: 
BORom IV (1877-1878), 8, p. 496-507. 


Este redat un manuscris aflat în biblioteca Mănăstirii Căldăruşani intitulat 
„Plângerea Sfintei Mănăstiri a Silvaşului”. Manuscrisul conţine o scriere în versuri 
consemnată în tradiția populară. Această creaţie literară „Plângerea Sfintei Mănăstiri 
a Silvaşului” conţine fapte istorice referitoare la câteva mănăstiri din Ţara Româ- 
nească şi Transilvania (Vodița, Tismana) şi la „unirea” unei fracțiuni a Bisericii orto- 
doxe din Transilvania cu Roma. Autorul, într-una din notele de subsol scrie „dacă 
Mănăstirea Silvaşului a fost refăcută la 1520 de Domnița Zamfira, atunci ea a fost 
ctitorită în primele decenii ale secolului XIV”. Această afirmaţie are la bază un 
hrisov al domnului Vladislav 1 care arată că „Mănăstirea Apele fundată de către 
Sfântul Nicodim mai pe urmă de cea a Silvaşului îşi are începutul la 1342”. 


Ghenadie al Râmnicului. „Trei manuscripte slavone”, în: BORom X 
(1886-1887), 12, p. 968-975. Cu text în slavonă. 


Gr. Voscresenski a publicat în 1882 la Sankt Petersburg o lucrare care se nu- 
meşte „Manuscripte slavice, păstrate în Bibliotecile străine: a Berlinului, a Pragăi, a 
Ljubljanei, a Zagrebului şi ale Belgradului”, în care descrie 71 de manuscrise slavone 
aflate în biblioteci din afara Rusiei. Sunt prezentate trei manusrise care prezintă un 
deosebit interes pentru trecutul culturii noastre. Primul manuscris este un „Nomo- 
canon” ce se află la muzeul din Praga, este datat din secolul al XV-lea şi cuprinde 
câteva date referitoare la luptele lui Mircea şi Mihail cu turcii. Este făcută o scurtă 
descriere a acestui manuscris. 

Al doilea manuscris este un „Tetraevanghel” aflat într-o bibliotecă în Viena, 
acesta fiind datat la 1502 şi a fost scris în Mănăstirea Zograful din porunca lui Ştefan 
cel Mare. Se face o descriere acestui manuscris. 

Al treilea manuscris este un „Apostol” aflat în biblioteca din Viena, datat în 
1610, scris de către Anastasie Crimca. Acest „Apostol” a fost dat de către Anastasie 
Crimca, Mănăstirii Dragomirna în memoria părinților săi. O notă aflată pe foile 11 şi 
15 ale manuscrisului arată că acesta a fost luat la anul 1653 din Mănăstirea Dra- 
gomirna, de către cazaci, dar a fost returnat la scurt timp. Ghenadie al Râmnicului 
prezintă o scurtă descriere a acestui manuscris, din care aflăm că, la pagina 74, se 
află şi portretul mitropolitului Anastasie Crimca. 

Erbiceanu, Constantin, „Cea mai veche explicaţie a Liturghiei şi a tot 
ritualului din biserica ortodoxă în limba românească de Ieromonahul Ioanichie 
Cacavela”, în: BORom XIII (1889-1890), 3, p. 152-156. 


Constantin Erbiceanu prezintă în acest articol două manuscrise care conțin 
„Explicarea Sfintei Liturghii”, carte care a fost imprimată în 1793 la laşi. 

Primul manuscris este datat în 1706 şi este exact acea explicare a Sfintei 
Liturghii. Acest manuscris a fost scris de ieromonahul loasaf, Superiorul mănăstirii 
cu hramul Sfinţilor Arhangheli. Manuscrisul cuprinde: rezumatul învăţăturii biseri- 
ceşti şi o expunere a dogmelor bisericii ortodoxe. El a fost realizat după cartea lui 
Nicolae Vulgaris intitulată „Explicarea Sfintei Liturghii”, ediţia din 1681 de la Ve- 
neția. Al doilea manuscris a fost scris de dascălul Nicolae Duma şi datează din 1776. 
În acesta din urmă pe lângă explicarea Sfintei Liturghii mai întâlnim şi o notă despre 
episcopul Gherasim al Buzăului şi câteva leacuri tradiționale pentru diferite afecțiuni. 


C., E.. „O notă pusă pe un Tetraevanghel slavon din Mănăstirea Golia din 
Iaşi”, în: BORom XIII (1889-1890), 12, p. 698. 


Din această notă aflăm că „Tetraevanghelul” a fost furat de tătari şi răs- 
cumpărat de loan Golia, Marele Logofăt şi dăruit bisericii zidite de el pentru sufletul 
său, al soției şi rudelor sale şi pentru cel ce de la început I-a scris şi l-a lucrat, în 
1575. Tetraevanghelul este ferecat în argint şi aurit. 


C., E., „Un manuscris românesc care cuprinde Liturghia Sfântului loan 
Hrisostom în greceşte şi slavoneşte şi un Catehism contra luteranilor”, în: 
BORom XIV (1890-1891), 7, p. 521-537. 


Se arată că manuscrisul datează din 1720, fapt atestat de ectenia prezentată la 
începutul manuscrisului, în care este pomenit mitropolitul Daniil. În acest manuscris, 
alături de Liturghia Sfântului loan Gură de Aur se află şi un „Catehism” în limba ro- 
mână. „Catehismul” e posibil să fie o copie a celui realizat de Varlaam, mitropolitul 
Moldovei. Fiind structurat sub forma întrebare-răspuns, catehismul analizat este redat 
pe scurt în articol. 


Erbiceanu, C., „Un manuscris românesc”, în: BORom XVII (1893-1894), 10, 
p. 801-82. 


Manuscrisul a fost scris de către Andronic din Mănăstirea Neamţ, are 200 de 
foi şi cuprinde elemente de istorie bisericească, istoria imperiului rus de la 1726 la 
1826, şi un memoriu amănunțit asupra evenimentelor de la 1821, în care se aminteşte 
de luptele de la Târgu Neamţ şi de la Mănăstirea Secu. Este redat atât memoriul eve- 
nimentelor de la 1821, cât şi extrase care cuprind fapte privitoare la istoria biseri- 
cească a românilor. Aceste extrase se referă la decapitarea lui Constantin Brânco- 
veanu, starea clerului din Moldova din timpul lui Constantin Mavrocordat, şcoala de 
traducători de la Mănăstirea Neamţ — prilej cu care sunt amintiți Dorotei, fost stareţ 
al mănăstirii, Macarie care a tradus din greceşte în limba română „Cartea Sfântului 
Macarie”, Ilarion şi Gherontie care a tipărit în Bucureşti „Tâlcuirea la Evanghelie a 
lui Teofilact”. 

Memoriul asupra Eteriei cuprinde: desfăşurarea evenimentelor la Constantinopol - 
evenimente care au dus la spânzurarea patriarhului în ziua de Paşti, desfăşurarea 
evenimentelor în Țara Românească şi Moldova. În Moldova, aflăm că, de frica turcilor, o 
mulțime de oameni în frunte cu câţiva boieri şi cu episcopul Romanului, care a luat cu el 
averea episcopiei, s-au refugiat la Mănăstirea Secu. Turcii au aflat de aceasta şi au mers 
acolo. Între timp episcopul Romanului s-a refugiat în Bucovina. Au avut loc o serie de 
lupte între turci şi eterişti la Mănăstirea Secu şi în împrejurimile acesteia. Au fost lupte şi 
la Mănăstirea Slatina, care au dus la incendierea mănăstirii. 


C., E.. „Un manuscris românesc. Cuprinzând servicii bisericeşti la întâmplări 
de boli grele în special ciumă”, în: BORom XVII (1893-1894), 11, p. 868-876. 


După opinia autorului manuscrisul este din prima domnie a lui Constantin 
Mavrocordat în Țara Românească. Autorul face o caracterizare a acestei scrieri şi re- 
produce conţinutul său. Sunt redate câteva rugăciuni compuse de Gheorghe Papa- 
dopol, rugăciuni ce erau citite de preoţi în fața credincioşilor imediat după Sfânta 
Liturghie. Din nota de subsol aflăm că Gheorghe Papadopol era de origine din Creta. 


C., E., „Un manuscris românesc din şcoala greacă din laşi”, în: BORom XVII 
(1893-1894), 11, p. 876-878. 


Manuscrisul cuprinde un rezumat compus de Goudela, filosoful şcolii dom- 
neşti din laşi. EI datează din 1817. Se prezintă pe scurt conţinutul acestui manuscris. 
Din articol mai aflăm că acest Goudela s-a născut la Tesaha în 1780, a făcut studii la 
Viena, Pesta şi Paris şi a trecut la cele veşnice în laşi. 


C., E.. „Alt manuscris românesc”, în: BORom XVII (1893-1894), 11, p. 878-880. 


Manuscrisul cuprinde prima cartea românească şcolară care a fost predată în 
şcolile de la Trei Ierarhi din laşi. Ea se intitulează „Elementele Gheometriei 
Theoretico-practiceşti”. Autorul face în articol o caracterizare a acestei cărți şi 
prezintă conținutul ei. 


C.. E., „Un alt manuscris românesc”, în: BORom XVII (1893-1894), 11, p. 881-902. 


Andrei, Arhiepicopul Cezareei Capadociei, a scris o tâlcuire la Apocalipsa 
Sfântului loan Teologul. În 1704 aceasta a fost tradusă din limba slavonă în limba 
română. Manuscrisul cuprinde această lucrare, prefața fiind scrisă de un român, 
Tarasie Ieromonahul, în limba slavonă. Ea a fost tradusă din slavonă în română de 
către Damaschin fost episcop al Huşilor, care a ajuns episcop al Buzăului. Este redată 
această prefaţă, care conţine şi o poezie. Manuscrisul prezentat de autor a fost scris la 
1794 şi, probabil, în opinia sa, a fost scris direct după cel original. Se fac aprecieri 
asupra formei şi conţinutului acestui manuscris,în care găsim şi o „Omilie la 
Pogorârea Sfântului Duh” a Sfântului loan Gură de Aur, reprodusă în articol. 


C., E., „Două manuscripte ale Arhimandritului Macarie, predicatorul 
Evangheliei în Mitropolia din Bucureşti”, în: BORom XVIII (1894-1895), 4, p. 
298-307. 

În articol nu sunt prezentate două, ci chiar trei manuscrise ale arhimandritului 
cuvântarea lui Grigorie al Ungrovlahiei în zilele domnului Alexandru Ipsilant. Este 
redat conținutul acestui manuscris care este structurat sub formă de întrebare şi răspuns. 

Al doilea manuscris cuprinde „Viaţa Sfântului loan Damaschin” şi este o 
traducere după scrierea lui loan, patriarhul Ierusalimului, care a fost afierosită 
Mănăstirii Cernica în zilele lui Nicolae Constantin Caragea, în păstorirea lui Grigorie 
II al Ungrovlahiei, în 1782. Este redată prefața şi este prezentat, pe scurt, conţinutul 
acestui manuscris. 

Al treilea manuscris conţine „Tâlcuirea Sfântului loan Gură de Aur” la psalmii 
140, 141, 142, 129. Acest manuscris este un manuscris incomplet, deoarece el cu- 
prinde doar un fragment dintr-o lucrare mai vastă. În finalul articolului se aminteşte 
puţin despre Macarie — care era originar din Transilvania, a fost educat în Muntenia, 
a scris şi a tradus multe cărți, a fost tipograf al Mitropoliei din Bucureşti şi a trecut la 
cele veşnice la Mănăstirea Cernica. 


C., E., „Câteva cuvinte asupra a două manuscripte ce cuprind /storia 
bisericească a lui Teodoret”, în: BORom XVIII (1894-1895), 9, p. 695-714. 


Primul manuscris este al arhimandritului Macarie şi este datat din 1787. Ma- 
nuscrisul cuprinde o traducere în limba română a „Istoriei bisericeşti a lui Teodoret. 
Despre Macarie mai aflăm că a tradus „Tipicul cel Mare” al Sfântului Sava, „Viaţa 
Sfântului loan Damaschin” şi a compus şi un „Abecedar românesc”. EI a încetat din 
viață la Mănăstirea Cernica. 

Al doilea manuscris aparține mitropolitului Veniamin Costache, este datat din 
1845, perioadă în care Veniamin era retras la Mănăstirea Slatina. Manuscrisul lui Venia- 
min cuprinde o traducere în limba română a „Istoriei bisericeşti a lui Teodoret”, traducere 
care a fost făcută după Evghenie Vulgaris. În decursul mai multor numere ale revistei 
„Biserica Ortodoxă Română” este redată această traducere a mitropolitului Veniamin. 


Dan, Dimitrie, „Dare de samă aupra celor mai vechi evanghelii manuscrise ar- 
mene aflătoare în Moldova şi Bucovina”, în: Candela XV (1896), 4-5, p. 114-122. 


Sunt prezentate patru Evanghelii armene. Prima descrisă este şi cea mai veche, 
fiind scrisă în anul 714 al erei armene (anul 1265 al erei comune), în Mănăstirea 
Maşghevor. A doua Evanghelie manuscrisă, ce se află la biserica armenească din 
laşi, este scrisă în anul 800 a erei armene (1351), în oraşul Caffa din Crimea. A treia 
Evanghelie, păstrată la biblioteca Epitropiei armene din Botoşani, nu este foarte bine 
conservată, lipsindu-i coperţile şi o mulţime de foi. Ultima Evanghelie scrisă la Su- 
ceava se păstrează la biserica parohială armeană a Sfintei Cruci din Suceava. Aceasta 
este foarte bine păstrată, fiind învelită în catifea roşie bătută în argint. 


G., „Dare de seamă, «Cronici inedite atingătoare de istoria românilor, adunate 
şi publicate cu traduceri şi adnotaţii de lon Bogdan», Bucureşti, 1895”, în: 
BORom XX (1896-1897), 2, p. 228-232. Recenzie. 

Lucrarea lui |. Bogdan conţine trei texte de cronici: „Letopiseţul de la Bistriţa” 
(1359-1506), „Cronica sârbo-moldovenească de la Neamţ” (1325-1512) şi „Cronica 
moldo-polonă” de Nicolae Brzeschi (1359-1566). Autorul aminteşte apoi despre 
conținutul „Codicelui de la Tulcea” — acest „Codice” conţine cel mai vechi Letopiseţ 
moldovenesc. Autorul scrie că începutul istoriografiei moldoveneşti are loc în acelaşi 
timp cu înființarea Mănăstirii Bistriţa din Moldova în vremea lui Alexandru cel Bun, 
deci scrierea istoriei țării Moldovei ia naştere în Biserică. În final este prezentat 
cuprinsul „Sbornicului” de la Neamţ care, pe lângă scrieri cu conţinut religios, mai 
conține şi notițe despre mitropoliţii Iosif, Teoctist şi Gheorghe ai Moldovei. 


Antipa, Eugeniu, „Un catalog de manuscripte”, în: BORom XXV (1901- 
1902), 1, p. 102-105. 


Este vorba despre un catalog care conţine 153 de manuscrise, 46 dintre ele 
fiind păstrate în Biblioteca Patriarhiei din Ierusalim. Unele manuscrise conţin note 
referitoare la istoria noastră. Printre acestea se află şi o Evanghelie din secolul al 
XVII-lea, scrisă în slavonă, în Moldova, din porunca domnului Istrate Dabija pentru 
Mănăstirea Caşin. O altă notă de pe aceeaşi „Evanghelie”spune că ea a fost scrisă de 
ieromonahul Tarasie în Mănăstirea Rompuschin în 1665. Mai este şi un manuscris 
care conţine o altă Evanghelie, care a fost scrisă de diaconul Mihail la 1680 şi trimisă 
de la Mănăstirea cu hramul Sfântul Nicolae Pombrata (Probota?) la Ierusalim. Tot în 
această Evanghelie mai găsim şi o notă referitoare la mănăstirile Bostriţa (Bistriţa ?), 
Toxoloiu (?), Casino (Caşin?). Un alt manuscris conţine o Evanghelie slavonă din 
secolul al XIII-lea. Dintr-o notă de pe această Evanghelie reiese că a fost scrisă în 
Principatele Dunărene din porunca unui principe, de către un preot Nicolae, „în 
Mănăstirea Prea Curatei Stăpânei Noastre”. În fine, un alt manuscris conţine o notă 
din care reiese că a fost scris de către ieromonahul Antim (Antim Ivireanu). 


C., E., „Un manuscris original al episcopului de Argeş, Grigorie”, în: BORom 
XXVI (1902-1903), 2-3, p. 179-187. 


Acest manuscris a fost scris de către arhimandrirul Grigorie Râmniceanu. El 
cuprinde scrierea „Cămara dreptei credințe”. Din prefața ce este reprodusă în articol 
aflăm că la 1793 mitropolit al Ungrovlahiei era Filaret, care avea vârsta de 51 de ani 
şi că Grigorie a tradus cartea lui Teofil al Campaniei („Cămara dreptei credințe”) la 
îndemnul arhiereului Iosif, cel care va ajunge episcop al Argeşului. 

Manuscrisul are 110 capitole în care sunt tratate taina Sfintei Treimi, Facerea, 
Cele 10 porunci, Cele 7 Taine ale Bisericii, obiceiuri şi superstiții păgâne, probleme 
de morală etc. Scrierea este sub forma unui dialog între un stareţ şi un ucenic. Tot în 
articol este reprodus şi capitolul din această scriere intitulat „Despre politicienii 
falşi”. Despre arhimandritul Grigorie Râmniceanu aflăm că a devenit episcop al 
Argeşului după Ilarion (cel care s-a retras la Braşov după Eterie şi care a revenit în 
scaunul Episcopiei Argeşului în 1828) până în 1828 când a trecut la cele veşnice. 


Iorga, N., „Manuscriptele Mănăstirii Cernica”, în: BORom XXVI (1902-1903), 
2-3, p. 207-234. 

Se precizează că mănăstirea a fost ridicată la începutul secolului al XVII-lea 
de vornicul Cernica Ştirbei şi că biserica cu hramul Sfântul Gheorghe din ostrovul 
mic al mănăstirii a fost ridicată în secolul al XIX-lea. În a doua jumătate a secolului 
al XVIII-lea începe marea reformă a monahismului în Ţările Române prin Vasile de 
la Poiana Mărului şi Paisie Velicikovski, ucenicii acestuia din urmă răspândindu-se 
peste tot în cele două Principate — Gherontie şi Dorotei au mers la Bucureşti pentru a 
studia greaca, Chiriac din Râmnic a ajuns egumen al Mănăstirii Căluiu, Gheorghe a 
ajuns stareţ al Mănăstirii Cernica. Până la venirea lui Gheorghe ca stareț al Cernicăi, 
aici mai stătuse un singur cărturar şi anume Macarie. Urmaşul lui Gheorghe la 
stăreția mănăstirii, Calinic, a mărit biblioteca mănăstirii şi a făcut multe alte lucruri 
care au crescut faima sfântului lăcaş. 

După ce relatează acestea N. orga prezintă 250 de manuscrise pe care le-a 
găsit în biblioteca Mănăstirii Cernica. Prezentarea manuscriselor conține titlul lor, 
notițe referitoare la istoria bisericească şi politică a românilor — dacă sunt conținute 
de manuscrise se face şi o scurtă descriere a manuscriselor. 

Am menţionat aici, păstrând numerotarea lui N. Iorga, doar manuscrisele 
prezentate în articol care conţin următoarele date: note, nume de monahi, nume 
de mănăstiri etc. 

Acestea sunt: 

6. „Cartea pentru ascultare” — copiată la 21 mai 1813 de Chiriac ieromonah, 
duhovnic şi nacialnic sfântului Schit Cioclovina; 

10. „Tripeasniţele: facerea lui Iosif — dintr-ale smeritului Chiriac Romniceanu”; 

12. „Înainte cuvântare, fiind alcătuită asupra cărţii Sfântului Nilu de la Sorsca, de 
shimonahul stareţul Vasile cel din Țara muntenească de la schitul Poiana Mărului”; 

15. „A cuviosului părintelui nostru P. Damaschinu cuvinte scurte 24 după 
Alfavita” — are o notă în care se aminteşte de mitropolitul Filaret al II-lea; 

17. „Slujba Sfântului Dimitrie Basarabov” - notă în care sunt pomeniţi Chiriac 
Râmniceanu, care a fost egumen şi la Mănăstirea Căluiu şi egumenul Daniil al 
Argeşului ş.a; 

20. „Cei 12 psalmi doesebi” notă referitoare la Paisie starețul Mănăstirii Neamţ; 

26. „Ale lui Filotei monahulu, egumenulu lăcaşului rugului”; 

29. „Învățăturile Părintelui nostru Teodor Studitul” - notă în care se arată că a 
fost scris de ieromonahul Silvestru de la Mănăstirea Sinaia; 

37. „Povestire pentru minunile ce s-au făcut în sfânta Mănăstire Cernica în 
vremea cuvioşiei sale părintelui Calinic, starețul acestei mănăstiri” - notă în care sunt 
relatate câteva minuni; 

39. „Adunare de învățături ale multor filosofi” - scrisă cu osteneala lui 
Nicodim Greceanu şi dedicată lui Timotei ieromonahul, năstavnicul Cernicăi- acest 
Nicodim a tipărit la Sibiu „Învățături de multe ştiinţe folositoare” în 1811; 

45. „Cuvânt pentru a doua venire a lui lisus Hristos” - semnată de „Teofil şi 
Veofiil ambii monahi”; 

50. „Nil de la Azorsca” - scris la 1808 de ieromonahul Chiril schimnic din 
Mănăstirea Tismana; 

51. „Pogrebania lui Hristos scrisă în 1829 şi aşezată după cele greceşti cu 
măsuri” de arhimandritul Gherasim - notă în care sunt menționați: mitropolitul 
Filaret, arhimandritul Grigorie Râmniceanu, Chiriac Râmniceanu, metocul Plăviceni 
al Creţulescului; 

55. „Viaţa cuviosului leromonah Gheorghe, stareţul Cernicăi”; 

66. „Istoria Lavrei Sfântului Atanasie”, tradusă din greceşte de Chiriac de la 
Mănăstirea Sfântul Daniil din Bucureşti; 

85. „Efrem Sirul” - carte scrisă de ieromonahul Terapont de la Sihăstria 
Secului, în vremea aceea la Secu era Paisie Velicikovski cu ucenicii săi; 

87. „Bisericeasca istorie: a Il-a carte” - cartea lui Meletie al Artei tradusă de 
Naum Râmniceanu; 

88. „Tâlcuirea Psaltirii” carte ce a fost dăruită Mănăstirii Bistriţa de monahul Misail; 

93. „Rânduiala cum se cade a primii ovreii care sunt de toată vârsta...” - notă în care 
se aminteşte despre uciderea lui Constantin Hangerli (1799) şi de mitropolitul Dionisie; 

94. „Cheia înţelesului” - tradusă din rusă de Varlaam mitropolitul Ungrovlahiei; 

96. „Bisericeasca istorie a lui Meletie Mitropolitul Atenelor” - tradusă de 
Naum Râmniceanu; 

97. „Scrisoarea stareţului Atanasie către starețul Paisie” - copiată de monahul 
Rafail de la Mănăstirea Hurezi, tot aici aflăm că Paisie a stat la Mănăstirea 
Dragomirna de la 1763 până la 1775; 

99. „Din bisericeasca istorie” - cuprinde şi un „Cuvânt de întâmpinare la Prea- 
sfinţitul Veniamin episcopul Huşilor care a fost trimis să fie prezent la îngroparea 
starețului Paisie” - Veniamin a ajuns episcop al Huşilor în 1792, iar Paisie a trecut la 
cele veşnice în 1794, tot aici este cuprinsă şi o notă referitoare la Isaac un ucenic al 
lui Paisie care a alcătuit un frumos „Cuvânt de îngropăciune” rostit la înmormântarea 
starețului Paisie şi care a corectat „Chiriacodromiul” din 1811 şi l-a tradus pe Sfântul 
Efrem Sirul; 

100. „Vasile cel Nou. Dintr-ale smeritului şi nevrednicului călugăr Chiriac 
Râmniceanu”; 

103. „Despre taine” - notă în care este amintit Ioanichie de la Mănăstirea 
Dolgopoloscoi de la Câmpulung; 

106. „Plângerile zilelor săptămânii” - scrisă în Episcopia Râmnicului de 
ierodiaconul Grigorie în 1780; 

107. „Piatra smintelii a lui Ilie Miniat” - tălmăcită în 1792 de Teofil monahul. 

110. „Dumnezeiasca Liturghie a Sfântului Apostol şi fratele Domnului Iacov” 
- tradusă din greceşte în româneşte de ieromonahul Partenie, eclesiarhul Episcopiei 
Râmnicului, în 1756; 

114. „Isaac Sirul” - notă care arată că un schimonah pe nume Isaac a trecut la 
cele veşnice în 1817 în data de 25 ianuarie; 

125. „Viaţa Sfântului Nicolae şi ale altora” - scrisă de Macarie în 1782, acest 
Macarie a mai scris: o gramatică românească, un dicţionar slavo-român, o „Bucoav- 
nă”, l-a tradus pe Teodoret şi a alcătuit „Viaţa Sfântului loan Damaschin”; 

126. „Întrebări şi răspunsuri de ale filosofilor” - note din care aflăm: că în data 
de 25 martie 1780 Filaret a primit păstoria eparhiei Râmnicului, că în 18 septembrie 

1787, mitropolitul Grigorie a trecut la cele veşnice, că la 26 septembrie 1787 Cosma 
al Buzăului a ajuns mitropolit, că trupul lui Constantin Hangerli a fost îngropat la 
Mănăstirea Sfântul Spiridon cel Nou, că la 1802 a avut loc un puternic cutremur de 
pământ care a afectat toate bisericile din Bucureşti, că la 1804 a avut loc un mare 
incendiu în Bucureşti, incendiu care a afectat Mănăstirea Sfântul Gheorghe, că la 26 
ianuarie 1813 a fost hirotonit ca arhiereu şi episcop al Râmnicului, Galaction, vărul 
sau nepotul mitropolitului Nectarie; 

129. „Pateric după Daponte”; 

130. „Pateric legat de Chiriac Râmniceanu”; 

137. „Teotocarion” scris de Pahomie ierodiaconul de la Sfântul Mihail din 
Bucureşti în 1784; 

137 bis. „Varasnufie şi loan”. Copie după traducerea de sub Alexandru Moruzi 
scrisă în Cernica; 

139. „Diata stareţului Gheorghe dată Cernicăi la 13 martie 1785”; 

142. „Istoria bisericească a lui Meletie”, tradusă de Naum Râmniceanu; 

151. „Cuvinte la sărbători de Nichifor Teotochis”, traduse din porunca 
mitropolitului Filaret; 

153. „Minuni ale sfinţilor” - are adăugat lista cu numele cărților ce se aflau în 
Mănăstirea Cernica în 1848; 

154. „Volumul 1 din Istoria bisericească a lui Meletie al Artei”, tradus de 
Naum Râmniceanu; 

156. „Înţelegătoarea scară a lui Iacov”, tradusă şi dăruită Cernicăi în 1782 - ea 
cuprinde şi stihuri politice scrise de Macarie gramăticul şi traducătorul, 

162 „Tâlcul Teodoritului întru Cântarea Cântărilor”, carte care a aparţinut lui 
Macarie dascălul cel mare; 

168. „Vieţile Sfinților traduse de Macarie: Decembrie şi următoarele scris în 1777”; 

179. „Paradeisos”- scris în vremea lui Alexandru Ipsilanti şi a mitropolitului 
Grigorie cu ajutorul protosinghelului Filaret de dascălul Macarie; 

197. „Vieţile Sfinţilor”, traduse şi scrise de Macarie, 8 martie 1780- manuscris 
ce a fost proprietatea lui Gherontie monahul (călugăr la Neamţ care a învăţat la 
şcoala domnească din Bucureşti); 

202. „Sfaturi duhovniceşti”, scrise de monahul Doroftei în secolul al XVIII-lea 
(un paisian din Neamţ care l-a întovărăşit pe Gherontie la şcoala din Bucureşti); 

208. „Istoria bisericească a lui Meletie al Artei” - tradusă de Naum Râmniceanu; 

209. „Vieţile Sfinților pe Aprilie traduse de Macarie 1775”; 

210. „Dioptra tradusă de un Stoico dascăl, însă veche şi fără de înţelegere, apoi 
diortosită după gramatica românească în 1789 de ierodiaconul Gherasim” - N. lorga 
spune că acesta pare a fi acelaşi cu tipograful din Neamţ; 

216. „Cuvinte bisericeşti”, traducere din greceşte la Mănăstirile Slatina şi Neamţ; 

227. „Psaltichie greacă” - notă în care este menţionată Mănăstirea Plătăreşti; 

235. „Antonie cel Mare. 8 cărți lucrătoare din Filocalia ce s-au prescris de 
Sfinţia Sa Iachint starețu din Cernica în vremea bătrânului Arhimandrit Gheorghe” - 
notă din care aflăm mai multe nume de monahi, că Mănăstirea Mihai Vodă este 

închinată la Mănăstirea Simopetra, date referitoare la Mănăstirea Cernica, date 
referitoare la Mănăstirea Tismana ş.a . 


C., E., „Notă dintr-un manuscris al Arhimandritului Chiriac Râmniceanu”, în: 
BORom XXVII (1903-1904), 2, p. 210-214. 


Manuscrisul are titlul „Lexicon de numele sfinților ce se află în fiecare lună...” 
şi la sfârşitul său se află o notă pe care Constantin Erbiceanu ne-o redă în articol. Din 
aceasta aflăm că mitropolitul Grigorie Dascălul a fost călugărit la Mănăstirea Neamţ, el 
fiind un ucenic al mitropolitului Veniamin Costachi. Se face o scurtă comparaţie între 
destinele celor doi ierarhi, Veniamin Costachi şi Grigorie Dascălul, ambii au fost „mari 
iubitori de patrie”, ambii au fost exilați şi ambii au revenit apoi în scaunele lor. Tot în 
notă sunt pomeniţi: Chiriac despre care aflăm că era din Râmnic, a fost egumen la Mă- 
năstirea Căluiu, a fost profesor de gramatici; Grigorie Râmniceanu, despre care aflăm 
că a fost un cărturar de la sfârşitul secolului al XVIII-lea, a tradus cartea „Cămara 
dreptei credinţe” din îndemnul primului episcop al Argeşului, Ilarion Ghiorghiadis, a 
fost egumen la Mănăstirea Dealu şi a fost episcop al Argeşului după Ilarion. 

Tot în articol este reprodusă o altă notă, dintr-un alt manuscris, care aminteşte 
despre armonia şi eleganța limbii române, scrisă de către un călugăr, Isaac, din 
judeţul Buzău pe la 1780. Se presupune că Isaac era din Eparhia Buzăului şi că era 
un foarte bun cunoscător al limbilor latină, greacă şi slavonă. 


Lapedatu, Alex., „Manuscrisele găsite la Mănăstirea Dălhăuţi de domnii Ni- 
colae Iorga şi P. Gârboviceanu”, în: BORom XXVIII (1904-1905), 5, p. 539-545. 


Sunt prezentate 22 de manuscrise. Prezentarea conţine titlul manuscriselor, 
datarea, autorul, amănunte despre conţinut etc. 

1.„Psaltire tălmăcită” - cartea a fost scrisă în 1755 de Constantin. Dintr-o notă 
aflăm că ea a fost cumpărată de ieromonahul Silvestru şi donată la Schitul Dălhăuţi. 

2. Manuscris care conţine: a) „Vederea lui Chir Daniil” b) „Viaţa şi mucenicia 
ce i s-a întâmplat lui Atanasie tatăl lui Daniil în cetatea Telvinul”. Dintr-o notă aflăm 
că a fost tălmăcit din limba greacă în limba română de dascălul Ilarion în 1763. 

3. „A cuviosului părintelui nostru Petru Damschin cartea I şi a II-a”. Cartea | a 
fost transcrisă în 1772 şi a fost dăruită în 1815 ieroschimonahului Samuil de la 
Schitul Sihastru. 

4. „Învățăturile lui Efrem Sirul” - manuscris ce a fost scris în Schitul Vrancea, 
de loan Tip (ajuns apoi ieromonahul Ilarion), în zilele lui Constantin Moruzi, cu 
cheltuiala starețului Schitului Vrancea, Neofit. 

5. Manuscris ce cuprinde: a) „Din viaţa preacuviosului părintelui nostru 
Filimon Pustnicul, cuvânt pentru făr de grija minţii”. b) „A preacuviosului părintelui 
nostru Isaac Sirul pentru celor noi începători şi aşezarea şi cele ce nu se cade 
acelora”. Acest manuscris este al Schitului Vrancea. 

6. Manuscris ce conţine: a) „Mărturie pentru Sfântul Calist a lui Meletie al 
Atenelor” b) „Cuvânt la Schimbarea la Faţă” c) „Viaţa cuviosului părintelui nostru 
Paisie cel Mare”. 

7. „Grăunte de muştar” - a fost scris de Nicolae în Ostrovul Cernicăi în 1792. 
Este prezentat conţinutul acestui manuscris. 

8. „Întrebări bogosloveşti şi cu răspunsuri” - anul 1741. 

9. „Carte de rugăciuni” - a fost scrisă la 1793, în Schitul Găvanului, în vremea 
lui Alexandru Moruzi, în timpul păstoririi episcopului Buzăului, Dositei şi în timpul 
starețului Dionisie, de către ieromonahul Visarion. 

10. „Cărticică” - din 1756. 

11. Manuscrisul conţine: a) „Împărăţia lui Octavie Chesar” b) „Învățături 
creştineşti” şi este din secolul al XVIII-lea. 

12. „Pravila Sfinţilor Apostoli” - secolul al XVIII-lea. 

13. „Miscelaneu” - cuprinde viaţa Sfântului Vasile cel Nou. 

14. „Pateric” - secolul al XVIII-lea. 

15..„Irmologhion” - manuscrisul conţine o notă din care aflăm că aparţinea 
ieromonahului Anania, din Mănăstirea Râşca. 

16. „Psaltichie” - secolul al XIX-lea. 

17. „Psaltichie” - secolul al XIX-lea. 

18. „Psaltichie” - secolul al XIX-lea. 

19. „Isaac Sirul” - secolul al XIX-lea. 

20. „Apologia Apostolului Pavel” - secolul al XIX-lea. 

21. Manuscris ce conţine: a) „Slujba Sfintei Filofteia” - moaştele Sfintei se află 
la Argeş. Slujba a fost făcută de Isaac Schimonahul şi dascălul Mănăstirii Neamţ. b) 
„Rânduiala la chipul cel mare al îngerilor”. 

22. „Urmare de rugăciune pentru izbăvirea celui ce pătimeşte de bântuiala şi 
asupreala duhurilor necurate” - cartea a fost scrisă în 1853, de monahul Porfirie, cu 
cheltuiala starețului Schitului Dălhăuţi, arhimandritul P. Vinedict (Benedict). 


Lapedatu, Alex.., „Manuscrisele de la Bisericani şi Râşca”, în: BORom 
XXVIII (1904-1905), 10, p. 1142-1152. 


La începutul studiului se aminteşte despre manuscrise care au rămas din 
timpuri vechi, secolele XVI-XVIII. Este prezentat un manuscris. Acesta se intitu- 
lează „Tâlcuirea Evangheliilor de Teofilact al Bulgariei”. EI a fost scris în 1761 de 
Popa Floru, dascălul slavonesc de la biserica Sfântul Gheorghe din Bucureşti. 
Alexandru Lapedatu prezintă conţinut acestui manuscris şi redă atât foaia de început 
- foaie care este preluată dintr-un manuscris asemănător din 1764, cât şi prefața 
acestui manuscris. 

Prefaţa este dedicată episcopului de Râmnic, Grigorie. Dintr-o notă de subsol 
aflăm că Grigorie a fost episcop al Râmnicului între anii 1749-1764, el fiind înlocuit 
de Partenie şi că acelaşi Grigorie a trecut la cele veşnice în 1777. Grigorie a fost 
urmat în scaunul Episcopiei de Râmnic de Chesarie care a păstorit între 1771-1773 
ca locotenent, iar din 1773 până în 1780 ca episcop titular. Din prefața redată aflăm 
că Popa Floru a folosit ca izvor pentru scrierea sa traducerea episcopului de Râmnic, 
Damaschin. Dintr-o altă notă de subsol aflăm că Damaschin a fost episcop al 
Buzăului între anii 1705-1708 şi apoi al Râmnicului între anii 1708-1725. 

Lapedatu, Alex., „Manuscrisele de la Bisericani şi Râşca”, în: BORom XXIX 
(1905-1906), 6, p. 685-701. Cu text în slavonă. 


A se vedea articolul de mai sus în BORom XXVIII, 1904-1905, nr. 10, p. 
1142-1152. Sunt prezentate alte manuscrise. 

2. „Tetraevanghel slav” - manuscris slavon din secolul al XVI-lea - este din 
timpul lui Vintilă Vodă (1532-1535). 

3. „Carte de suflet folositoare” - 1775. 

4. „Psaltirea lui Macarie” - a fost scrisă de Macarie autorul „Cronicii mol- 
doveneşti” care îi poartă numele (1504-1541), acesta a fost episcop al Romanului între 
anii (1530-1557). Autorul reproduce însemnarea din 1716 de pe această „Psaltire”, care 
a fost scrisă de ieromonahul Ghedeon. Tot aici întâlnim o însemnare din care aflăm că 
Ene Calistru a fost egumen al Mănăstirii Râşca între anii 1750-1778. Dintr-o notă de 
subsol aflăm că Teoctist a fost egumen la Neamţ de la 1483, până la sfârşitul secolului 
când a ajuns episcop al Romanului, iar în 1509 a ajuns mitropolit al Moldovei. A trecut 
la cele veşnice în 1528 şi a fost înmormântat la Neamţ. Se precizează că ctitori ai 
Mănăstirii Râşca sunt consideraţi Petru Rareş şi Macarie, mănăstirea, în înfăţişarea ei 
de la 1905, fiind ctitorită de vornicul Costea în 1611. 

5. „Tetraevanghel slav” - secolul al XVI-lea. 

6. Manuscrisele arhimandritului Vartolomei Mazereanu - listă a lucrărilor 
cunoscute până la 1905, ale acestui cărturar putnean. „Letopiseţul țării Moldovei”; 
„Istoria Mănăstirii Putna” (1761); „Slujba prea cuviosului părintelui nostru Onufrie” 
- la această lucrare este reprodus titlul; „Condica Mănăstirii Putna” (1764), „Ithica 
lerapolitică” (1764); „Leastveaţa Sfântului loan Scărarul”(1766) - la această lucrare 
este reprodus titlul, din care aflăm că a fost scrisă în zilele mitropolitului Gavriil şi 
ale episcopului de Rădăuţi Dositei; „Letopiseţul tălmăcit de pe rusie pe moldovenie” 
(1766); „Învățăturile prea cuviosului părintelui nostru Avva Dorotei” (1766) - la 
această lucrare este reprodus titlul din care aflăm că la Bisericani era arhimandritul 
Misail şi proegumenul Sava; „Pavecernic”, „Mănăstirea Putna” (1767); Manuscris 
care conţine: „Panachidnicul, Canonul la Pavicerniță, Paraclisul Sfinţilor Apostoli 
Petru şi Pavel” - lucrare la care este reprodus titlul din care aflăm că egumen la Solca 
era Venedict; „Orânduiala chipului celui mare îngeresc”; „Letopiseţul care s-au 
tălmăcit de pe slavonie pe moldovenie” (1768) - lucrare la care este reprodus titlul 
din care aflăm că egumen la Putna era Pahomie; „Trebnicul mitropolitului Petru 
Movilă” (1776) - lucrare la care este reprodus titlul; „Liturghia arhierească” (1770); 
„Condica Mănăstirii Solca” (1771); „Letopiseţul Țării Moldovei” (1773), „Codex 
Miscellanus” (1774); „Condica Mănăstirii Voroneț” (1775); „Catihis pentru învă- 
țătura copiilor celor mici” (1775); „Panachidnic sau slujba parastasului la Sf. 
Mănăstire Putna” (1778-1779); „Condica Mănăstirii Humor” (1779); „Cuvinte din 
prologul moschicesc”; „Învățătura dulce sau livada înflorită”. 


Lapedatu, Alex., „Manuscrisele de la Bisericani şi Râşca”, în: BORom XXIX 
(1905-1906), 7, p. 770-787. 


A se vedea articolul de mai sus în B.O.R. XXIX (1905-1906), 6, p. 685-701. 
In continuare sunt prezentate alte manuscrise de la Bisericani şi Râşca. 

7. „Cazanii” - secolul al XVII-lea - conţine o însemnare care este reprodusă în 
articol şi din care aflăm că această carte a fost dată la 1772 egumenului Mănăstirii 
Neamţ, Varlaam. Tot aici este reprodusă şi o însemnare de pe altă „Cazanie” din care 
aflăm că a fost scrisă de Radu Grămăticul la porunca episcopului Misail al Buzăului 
şi care prezintă amănunte despre întâlnirea de la Focşani dintre domnitorii Constantin 
Mavrocordat şi Grigorie II Ghica, din luna aprilie a anului 1733. 

8. „Letopiseţul ţării Moldovei” - secolul al XIX-lea. Conţine o însemnare, 
reprodusă în articol, din care aflăm că a fost scris cu osârdia şi cu cheltuiala lui Isaia 
Răşcanu, la 1832, de Mitrofan Monahul. 

9. „Pomelnicul Mănăstirii Râşca” - începutul secolului al XIX-lea. Sunt 
reproduse titlul acestui pomelnic şi o parte din pomelnicul ctitorilor. Pomelnicul a 
fost făcut în timpul egumeniei arhimandritului Sofronie. 

10. „Paterice” - a) de la sfârşitul secolului al XVII-lea, scris la Mănăstirea 
Agapia, la 1789, de monahul Galaction de la Mănăstirea Hangul. 

b) din secolul al XIX-lea, scris de monahul Mitrofan, ieromonahul de la 
Bisericani în zilele egumenului Veniamin, în 1803. 

c) de la începutul secolului al XIX-lea, scris cu cheltuiala lui Antonie 
arhimandritul şi egumenul Mănăstirii Râşca în 1809. 

10. „Psaltirea tâlcuită”, tipărită în Rusia în secolul al XVIII-lea. 

11. „Din cele ale lui Calist Catafaghiotul, 1779. 

12. „A smeritului Nichita Stihat”, la începutul secolului al XIX-lea. 

13. „Cuvintele lui Efrem Sirul” — a) din secolul al XVIII-lea; b) din secolul al 
XIX-lea în vremea egumeniei la Râşca a lui Antonie; c) din secolul al XIX-lea — este 
reprodusă însemnarea lui Mitrofan cel care a scris această carte. 

14. „Cuvânt a lui Efrem Sirul”, scris la Mănăstirea Secu în 1762 de Rafail 
monahul după un izvod tălmăcit din greceşte de Mihalcea Logofătul. Autorul crede că 
este vorba despre Mihalcea Litterati. Ştiri despre viaţa acestuia găsim într-o carte dată 
de egumenul de la Schitul Titireciu, Ursache, Schitului Tearca din Vâlcea, la 1 
septembrie 1726. Schitul 'Țearca a fost făcut de ieromonahul grec Dionisie, în timpul 
lui Duca Vodă, dar s-a ruinat. Logofătul Litterati a venit de la Constantinopol şi a 
înnoit acest schit. Mihalcea Litterati a mai scris şi „Comoara lui Damaschin”, în 1747, 
în vremea mitropolitului Neofit Criteanu, „Chita florilor”, în 1729, carte care a fost 
dedicată lui Inochentie şi a cărei prefaţă este reprodusă în articol. 

15. „Isaac Sirul”, scrisă în timpul exarhului Gavriil, în vremea egumeniei la 
Bisericani a lui Dositei, de ieromonahul Mitrofan la 1811. 

16. „Cuviosului Părintelui nostru Petru Damaschin cuvinte scurte 24”, 
secolul al XIX-lea. 

17. „Prohodul Adormirii Maicii Domnului” secolul al XIX-lea. 

18. „Epitafii sau Prohoade” — reprodus titlul, din care aflăm că la 1814 egumen 
la Mănăstirea Râşca era arhimandritul Sofronie. 


Lapedatu, Alex., „Manuscrisele de la Râşca şi Bisericani”, în: BORom XXIX 
(1905-1906), 8, p. 908-918. 


A se vedea articolul de mai sus în BORom An XXIX, 1905-1906, nr. 7, p. 770-787. 
In continuare sunt prezentate alte manuscrise de la Mănăstirile Râşca şi Bisericani. 

18. „Semnele venirii lui Antihrist şi ale sfârşitului veacului”, 1703, are o 
însemnare care este reprodusă în articol. 

19. „Tipicon”, începutul secolului al XIX-lea, scris de arhimandritul Sofronie 
din Mănăstirea Cozia. 

20. „Cântarea cântărilor a fericitului Teodoret episcopul Chyrului tâlcuire”, 
cartea a fost scrisă de ieroschimonahul loan în timpul egumenului Sofronie. 

21. „Cuvinte bisericeşti”, însemnare „Dometian ot schitu Hâncu”. 

22. „Irmologhion” — a) sfârşitul secolului al XVII-lea; b) sfârşitul secolului al 
XVIII-lea; c) începutul secolului al XIX-lea — conţine o însemnare a lui Sofronie, 
arhimandritul de la Râşca. 

23. „Miscelaneu”, începutul secolului XIX. Este reprodus cuprinsul său. 
Cartea a aparținut Mănăstirii Râşca. 

24. „Învăţătură pentru cei ce vor să primească călugăria” a) sfârşitul secolului 
al XVIII-lea; b) începutul secolului al XIX-lea. 

25. „Ale cuviosului părintelui nostru Isaia Pustnicul porunci celor ce s-au 
lepădat de lume. Cuvinte” — secolul al XVIII-lea, a fost scris de ieromonahul 
Ioanichie, în zilele lui Alexandru Calimah, în vremea păstoririi mitropolitului Iacov, 
în vremea egumeniei la Râşca a lui Chiril, în 1795. 

26. „A celui întru sfinți părintelui nostru Nil. Cuvânt pustnicesc” — începutul 
secolului XIX. 

27. „„Canoanele Născătoarei de Dumnezeu” — a) sfârşitul secolului al XVII-lea, 
conține mai multe însemnări din care menționăm: la 1840 în vremea arhimandritului 
Isaia au fost la Mănăstirea Râşca trei consuli, unul francez, unul rus şi unul neamţ; la 
1842 arhimandritul Isaia a trecut la cele veşnice în satul Hărmăneşti; la 1842 egumen 
la Râşca era Teodor; b) sfârşitul secolului al XVIII-lea. 

28. „Scara raiului” sfârşitul secolului al XVIII-lea. 

29. „Patericul Pecerscăi”, sfârşitul secolului al XVIII-lea. 

30. „Carte de slujbe bisericeşti”, secolul al XIX-lea. 

31. „Psaltichii”, sfârşitul secolului al XVIII-lea. 

În finalul articolului sunt reproduse două note, una luată dintr-un „Ceaslov” 
din 1692, în care se arată că Vodă a luat egumenul Mănăstirii Câmpulung şi l-a pus 
la Mănăstirea Hurezi şi a doua pusă pe „Îndreptarea legii” din 1652, în care se 
aminteşte de războiul ruso-turc de la sfârşitul secolului al XVIII-lea. 


Erbiceanu, C., „Încercări poetice din 1793 de ierodiaconul Gherasim din 
Mitropolia Ungrovlahiei”, în: BORom XXXI (1907-1908), 6, p. 663-673. 


Încercările poetice amintite în titlu s-au păstrat într-un manuscris intitulat 
„Dioptra”, ce are un profund caracter moral. Constantin Erbiceanu reproduce în 
articol titlul manuscrisului în care este amintit faptul că acesta a fost găsit în biserica 
Sfinţilor 40 de mucenici din Bucureşti ce era metocul Episcopiei Râmnicului după 
care sunt notate o serie de stihuri şi o însemnare a autorului. Se menţionează că la 
capitolul 35 din această scriere este notat „Dioptra”. În articol este amintit şi faptul că 
traducerile din scrierile Sfinţilor Părinți s-au aflat în biblioteca Mănăstirii Neamţ, dar 
din păcate acestea s-au pierdut în urma unui incendiu care a avut loc în vremea 

egumeniei lui Dionisie, cel care mai târziu va ajunge episcop al Buzăului, în acelaşi 
timp vieţuind în mănăstire şi celebrul Sofronie Vârnav. 


Mateescu, C. N. „Din literatura mănăstirească”, în: Cuvântul Adevărului VII 
(1908), 16, p. 190-192. 


Se reproduce textul unei poezii aparținând literaturii religioase, autorul 
acesteia fiind un monah, necunoscându-se nici locul, nici timpul scrierii, dar presu- 
punându-se că ar aparţine veacului al XVIII-lea. 


Erbiceanu, C., „Câteva cuvinte asupra Cazaniei următoare a Sfântului Efrem 
Sirul de mare importanţă”, în: BORom XXXII (1908-1909), 4, p. 395-408. 


În studiu se analizează un manuscris cu titlul „Tâlcuirea Apocalipsei Sfântului 
loan Teologul, de Andrei Arhiepiscopul Cezareei Capadociei, după elinie pravos- 
lui Constantin Brâncoveanu în timpul păstoririi mitropolitului Teodosie în 1704”. 
Această scriere a fost tradusă în limba română de Damaschin, episcopul Buzăului. 
Damaschin este cel ce a tradus în mare parte cărţile de cultbisericesc. Constantin 
Erbiceanu spune „Damaschin alături de Mitrofan episcopul, Antim mitropolitul şi 
Veniamin Costache sunt urzitorii şi întemeietorii graiului bisericesc românesc din 
Biserica naţională”. După acestea Constantin Erbiceanu arată de ce a transcris 
această „Cazanie următoare” şi ne-o redă în articol. 


Dan, Dmitrie, „O evanghelie a lui Ştefan cel Mare în Miinchen”, în: Candela 
XXXII (1913), 12, p. 636-638. 


Este prezentată Evanghelia scrisă la ordinul voievodului Ştefan cel Mare şi 
dăruită bisericii din Cetatea Hotinului în 1492. Această Evanghelie nu a stat mult în 
Cetatea Hotinului deoarece a fost cumpărată de Petru Movilă, „Mitropolitul Kievului, 
Galiției şi a întegii Roşii”, ducând-o la Mănăstirea Pereska, în 1637. Cartea este 
legată în piele cafenie, având întipărite cu aur insignele (însemnele) Moldovei. 
Articolul conţine text în slavonă. 


Berechet, Şt.. „Comori slavo-române răspândite”, în: BORom XL (1921-1922), 8, 
p. 618-628. 


Cu ocazia unei vizite în Rusia, Ştefan Berechet a cercetat biblioteca bogă- 
taşului P.l. Sciukin, căruia profesorul lațimirski i-a vândut mai multe manuscrise 
româneşti slave. Cu privire la fapta lui laţimirski este relatată părerea profesorului de 
la Universitatea din Petrograd, Sobloveski. 

Sunt prezentate o serie de note luate din două cataloage ale prof. Al. Iaţimirski, 
referitoare la manuscrisele slavo-româneşti din biblioteca bogătaşului Sciukin. 
Aceste note conțin descrierea manuscriselor, conținutul lor şi alte mici note de pe 
aceste manuscrise (ce sunt redate în întregime în articol) care au însemnătate pentru 
istoria bisericească a românilor. 

1. „Psaltire din secolul XVI” —prezintă unele asemănări cu „Evanghelia de la 
Dobrovăț” (care la începutul secolului al XX-lea se afla în Biblioteca din Petrograd) 

şi cu „Hronograful” din 1620 din Mănăstirea Bistriţa (care la începutul secolului al 
XX-lea se afla la muzeul „Rumaniţev”). O notă de la final de pe această „„Psaltire” 
arată că ea a fost făcută de „monahul lorist” (lorest) din Mănăstirea Bisericani în 
vremea egumeniei lui Nil. 

2. „Apostol din secolul XV-XVI” — despre care aflăm că a fost adus din Moldova. 

3. „Sbornic de cuvinte şi învățături din 1615” — o notă de pe acesta arată că a 
fost făcut de mitropolitul Moldovei, Anastasie Crimca şi dat Mănăstirii Dragomirna 
spre pomenirea părinților săi loan şi Cristina. O altă notă de pe această carte arată că 
ea a fost copiată de Petru în 1723. 

4. „Tetraevanghel din secolul al XIV-lea” — a fost adus din Basarabia. 

5. „Tetraevanghel din 1530” — în el găsim o notă în care este amintit 
ierodiaconul Teodosie şi tot în el găsim şi cu ce alte fapte ascetice se poate înlocui 
postul pentru pustnici. 

6. „Tetraevanghel din 1539” — conţine două note: una care arată că a fost 
copiată în 1539 şi o alta, din 1715, care arată că la această dată a fost răscumpărat şi 
dat de soția lui Constantin Cazimir Mănăstirii cu hramul Sfântul Ie. 

7. „Tetraevanghel din 1547” — conţine două note: una din 1699 care arată că 
popa loan a dăruit această carte Schitului Milcov (cu hramul Mihail şi Gavriil ce a 
fost întemeiat de guvernatorul Lupu) şi altă notă care arată că această carte a fost 
copiată de monahul Acacie (Acachie) în Mănăstirea Neamţ în 1547. 

8. „Tetraevanghel din secolul al XVI-lea” — are o notă în care se pomeneşte de 
Mănăstirea Bisericani. 

9. „Apostol din 1631” — conţine două note: una care arată că această carte a 
fost scrisă de Partenie de la Mănăstirea Bisericani şi alta care arată că zidul ce 
înconjoară această mănăstire a fost terminat în 1632 în vremea egumenului Partenie. 

10. „Epistola Apostolului Iacob” - începutul secolului al XVI-lea. 

11. „Psaltire cu Ceaslov din secolul al XVI-lea”- conţine o notă din care aflăm 
că această carte a fost legată şi înnoită în 1719 de ierodiaconul Antonie din 
Mănăstirea Putna în zilele lui Mihail Racoviţă (1703-1705, 1707-1709, 1716-1726) 
în vremea episcopului Calist al Rădăuţilor (1708-mai 1728). 

12. „Psaltire cu Ceaslov din secolul XVI-lea” — conţine două note: prima din 
care aflăm că această carte a fost legată de ieromonahul Antonie de la Mănăstirea 
Agapia, în 1738 şi a doua din care aflăm că ea a fost făcută de ieromonahul Teofil şi 
dată Mănăstirii Agapia, în 1582, în vremea lui Nicanor al Romanului. 

13. „Fragmente dintr-o Psaltire din secolul al XVI-lea”- conţine o notă din 
care aflăm că această carte a fost dată Mănăstirii Neamţ. 

14. „Liturghier” — conţine o notă care arată faptul că acesta a fost copiat de 
ieromonahul Gheorghe din Mănăstirea Bisericani în 1631. 

15. „Octoih din 1669”- conţine o notă care arată că această carte a fost făcută 
de mitropolitul Ghedeon al Moldovei (care îşi avea metania la Secu) şi dată 
Mănăstirii Agapia. Se prezintă aici şi alte daruri ale mitropolitului Ghedeon: un 
„Tetraevanghel” din 1664 scris de copistul Daniil, un „Tetraevanghel” din 1665 scris 
de ieromonahul Teofil din Mănăstirea Neamţ pentru Mitropolia din Suceava. 

16. „Octoih de la 1669” — conţine o notă care arată că a fost scris de Danul din 
Țara Românească. 

17. „Prolog pe ianuarie-aprilie 1625” — conţine o notă care arată că a fost făcut 
de Anastasie Crimca şi dat Mitropoliei din Târgovişte în vremea în care aici păstorea 
mitropolitul Luca. 


G., IL. M., „Note bibliografice, Mihailovici Paul Diac., «Regestele actelor 
moldoveneşti din arhiva de la Constantinopol a Sf. Mormânt», Chişinău, 1934, 
p. 56. extras din revista Soc. Istorico-arheologice bisericeşti din Basarbia, vol. 
XXIV (1934), în: BORom LV (1937), 7-8, p. 573-574. 


Mihailovici Paul prezintă aceste regeste scrise în anii 1609-1863. 


G., 1. M., „Note bibliografice, Racoveanu G., «Un Lavsaicon completat cu 
mâna în anii 1835 şi 1842 de Gheorghe Zograf, în revista Artă şi tehnică 
grafică, nr. 1, 1937,p. 17-20”, în: BORom LVI (1938), 1-4, p. 136. Recenzie. 


„Lavsaiconul” a fost tipărit în vremea mitropolitului Filaret al Ungrovlahiei, în 
1760. Multe dintre foile acestui „Lavsaicon” lipseau şi de aceea ele au fost com- 
pletate de „zograful” Gheorghe. 


G., 1. M., „Note bibliografice. Iorga N., «Vechile legături româneşti în piele» 
în revista Artă şi tehnică grafică, caietul 9(1939), p. 7-10”, în: BORom LVII 
(1939), 9-10, p. 577. Recenzie. 


Articolul conţine date cu privire la vechile legături în piele ale diferitelor 
manuscrise şi tipărituri. 


G., 1. M., „Note bibliografice. Vîrtosu Emil «Condici de documente cu mi- 
niaturi ale Mănăstirilor Radu-Vodă şi Cotroceni», în revista Artă şi tehnică 
grafică, caietul 9, 1939, p. 48-56, în: BORom LVII (1939), 9-10, p. 579. Recenzie. 


Condica Mănăstirii Radu-Vodă este scrisă în 1794 de Chiriţă Gheorghe 
Domuşciul Drăstorean. Condica Mănăstirii Cotroceni a fost scrisă de Dionisie 
Eclesiarhul între anii 1799-1806, la cererea egumenului Visarion. 


Simedrea, Tit, „Tetraevanghelul vistiernicului Matiaş”, în: BORom LII 
(1934), 3-4, p. 154-179. Cu note de subsol şi text în limba slavonă. 


Studiul de faţă ia în considerare o temă mai veche, tratată de acelaşi autor, 
aceea a manuscriselor. Astfel după ce a abordat „Tetraevanghelul” slav, manuscris 
moldovenesc datând încă din 1529, interesul autorului se opreşte asupra unui alt 
„Tetraevangheliar” slav, „manuscript moldovenesc” din 1535, dăruit Mănăstirii Do- 
vrobăţ de Matiaş, marele vistiernic al lui Petru Rareş şi de fratele său Sima. 

Înainte de a începe investigaţiile propriu-zise, autorul tatonează terenul de 
cercetare, prin câteva observații lansate asupra termenilor „tetraevanghel, evanghelie, 
evangheliar şi evanghelistar”. El constată lipsa de precizie în ceea ce priveşte utili- 
zarea terminologiei, dând exemplu pe profesorul I. Bogdan care este de părere că ma- 
nuscrisele sunt interesante doar din perspectiva tehnicii artistice, oferind conferinței 

sale titlul de „Evangheliile de la...”, în interiorul căreia sunt sesizate denumirile de 
„Tetraevanghel, Evangheliar şi Evanghelie” pentru una şi aceeaşi carte, Evangheliile 
de la Humor şi Voroneţ. Sunt astfel combătute atât mărginirea criteriilor de interes, 
existând şi un interes liturgic, pe lângă cel istoric şi tehnic, dar, mai cu seamă, se 
remarcă confuzia termenilor utilizați total greşit. 

Tit Simedrea face un scurt istoric al fiecărei noţiuni în parte, subliniind deo- 
sebirile de rigoare. Astfel, „Tetraevanghelierul” şi „Evanghelia” reprezintă două 
tipuri distincte ale uneia şi aceleaşi cărți liturgice, a cărei citire este atestată încă din 
primele veacuri ale creştinismului. Autorul notează că prima a fost în uzul bisericii 
noastre până la 1682, cea de-a doua ființând şi în vremea conceperii studiului. „Te- 
traevanghelierul” este un tip propriu de carte liturgică, premergătoare „Evangheliei” 
şi care cuprinde cele patru evanghelii aşezate în ordinea canonică răsăriteană: Matei, 
Marcu, Luca şi loan, pentru uzul liturgic, text continuu, fără împărţire în capitole. 
Fiecare evanghelie e divizată în pericope sau „zaceale”, care sunt marcate pe mar- 
ginea paginilor textului. Fiecare pericopă începe cu majusculă, scrisă fiind, de cele 
mai multe ori, cu cerneală de culoare diferită. Pe marginile de sus ori de jos urmează 
indicaţiile tipiconale, menţionându-se duminica sau ziua în care se citeşte pericopa 
respectivă. În bisericile de limbă slavă, autorul constată faptul că această carte a 
rămas în uz până în zilele sale, deşi poartă titlul de „Evanghelie”. După alipirea 
Basarabiei de către ruşi, Sinodul de la Petersburg a voit să impună şi bisericilor din 
această provincie „Tetraevanghelierul” în locul „Evangheliei”, care era în folosință 
de mai bine de 190 de ani, cerând de asemenea ca toate cărţile ce urmează a se tipări 
să fie concepute după modelul slav. 

În 1819, mitropolitul Basarabiei, Gavriil Bănulescu Bodoni a cerut învoire 
Sinodului rus să tipărească „Evanghelia” şi „Apostolul” după rânduiala de la mol- 
doveni, motivându-şi alegerea prin faptul că „Evanghelia” are avantajul găsirii 
imediate a evangheliei de citit. Deşi aprobată, această cerere se concretizează abia în 
1855, când se va tipări „Evanghelia la Chişinău”, luând ca bază cea tipărită la Buda, 
în 1812. În ceea ce priveşte „Evanghelia”, aceasta este definită drept carte liturgică 
ce conţine pericopele evanghelice în ordinea în care trebuiesc citite în cursul anului 
la Liturghie sau la alte slujbe, cuprinzând cele patru evanghelii nu în ordinea lor 
canonică, cum o aflam în „Tetraevanghelier”, ci în ordinea paragrafelor ce trebuiesc 
lecturate, începând cu ziua întâia de Paşti. Ea este un tip mai nou şi mai evoluat decât 
ultima menționată, tocmai prin dispoziţia internă a pericopelor, a căror întrebuințare 
devine extrem de facilă. 

În biserica noastră prima „Evanghelie” apare la Bucureşti, în 1682, pe filieră 
greacă, toate cele care au urmat a se tipări preluând acest model, spre deosebire de 
„Tetraevanghelierul” redactat după model slavon. În consecință, „Evanghelistarul” nu 
este altceva decât un tipicon sistematic al „Evangheliei”, datând din aceeaşi perioadă în 
care a fost concepută „Evanghelia”, dar existând la început ca o carte distinctă. Ulte- 
rior, ea a sfârşit prin a fi încorporată în „Evanghelie”, la sfârşitul acesteia. EI a fost 
alcătuit în 1588, de către Emanuil Glizonie, fiind tipărit pentru prima oară la Veneția. 
„Evanghelistarul” este aşadar un fel de indice ce cuprinde 35 de tabele, succesiunea 
evangheliilor şi a citirii pericopelor lor la Liturghia din fiecare zi a anului, cu vos- 

cresnele şi glasurile ce se cântă în fiecare duminică, aşezate pe săptămâni, precum şi 
datele referitoare la ziua când va cădea sărbătoarea Sfintelor Paşti. Evanghelistarul 
apare pentru prima dată în ediţiile româneşti în 1750, în „Evanghelia” tipărită la Bucureşti, 
sub titlul de „Însemnări”, iar a doua oară în „Evanghelia” tipărită la Buda, în 1812. 

După lămurirea aparatului conceptual, autorul trece la analiza „Tetraevan- 
ghelierului” vistiernicului Matiaş, din secolul al XVI-lea, conținând 260 de file ne- 
paginate, dintre care două albe, de început şi de final. Limba acestuia este asemă- 
nătoare cu cea utilizată în „Evanghelia” slavo-greacă de la 1429, tipărită la Oxford, 
toate lămuririle introduse fiind scrise cu aur. Pagina de unde începe fiecare evan- 
ghelie e împodobită cu un frontispiciu-miniatură, ca şi literele de început ale fiecărui 
text. Motivele ornamentale redau entrelacuri, rinsouri şi frunze. Sunt utilizate patru 
culori: verde, albastru, roşu şi aur, fila cu care începea textul fiind deplasată, din 
greşeala ultimului legător, manuscrisul neavând „poartă”. De asemenea este întâlnit 
înscrisul „Glavele de la Mateiu”, urmând o predoslovie a lui Teofilact, arhiepiscopul 
Bulgarilor, din care lipseşte însă finalul, finalul textului evanghelistului amintit, 
ornamentul fiind reprezentat de o cruce de aur împodobită cu raze, urmând numele 
Sfintei Evanghelii, numărul de stihuri, anul în care aceasta a fost scrisă pentru prima 
dată şi o notă, care anunţă finalul textului, înscrisă cu aur. 

Evanghelia de la Marcu se remarcă printr-un frontispiciu miniatură colorată, 
care diferă de cel anterior prin dispoziția motivelor decorative, cu acelaşi titlu cu 
majuscule de aur, ca şi însemnele finalului evangheliei şi a contextului când aceasta a 
fost scrisă. Ca şi celelalte două, Evanghelia de la Luca e precedată de un indice al 
glavelor, prefața, frontispiciul şi titlul nedeosebindu-se de celelalte, marcând şi cei 15 
ani după Înălţarea lui Hristos, dată la care a fost scrisă. Evanghelia de la Ioan, e 
însoțită de aceleaşi amănunte, motivul decorativ fiind un vrej terminat la ambele 
capete cu câte o frunză. La finele evangheliei urmează câteva lămuriri de tipic, 
expuse pe larg în studiul de față şi însoţite de textul original, urmând apoi inscripția 
„Tetraevangherului”, amintind de vistiernicul Matei şi de fratele său Sima, care au 
închinat această sfântă carte Mănăstirii Dovrovăţ, alături de un blestem pentru even- 
tualele tentative de înstrăinare survenite din rândul familiei, luate în calcul într-un 
viitor apropiat. Inscripţia cuprinde şi anul finalizării acestui „Tetraevanghelier”, 5 
februarie 1535, în vremea primei domnii a lui Petru Rareş. 

După această analiză, atenţia autorului se înclină şi asupra personalităţii celor 
care au înfrumusețat mănăstirea prin dăruirea acestui prețios „Tetraevanghelier”. 
Astfel, deşi există în indicație o afirmaţie care spune că Sima a scris „Ietra- 
evanghelierul”, ea trebuie înţeleasă în sensul că acesta a plătit ca să fie scris, copistul 
însă nefiind cunoscut. În ceea ce priveşte mănăstirea căreia i-a fost donat acesta, 
Dobrovăț a fost zidită de către Ştefan cel Mare, isprăvită fiind la doar două luni la 
încetarea lui din viață, neapucând însă să o zugrăvească. Petru Rareş a fost acela care 
a finalizat pictura şi împodobirea sfântului lăcaş, după cum reiese din pisania 
bisericii, 1522. După cum observă un cercetător, preluat de autorul de față, această 
dată nu e plauzibilă, căci Petru Rareş nu era încă domnul Moldovei. În anul dăruirii 
„Tetraevanghelierului”, în 1535, se poate ca în mănăstire să fi fost începută pictura şi 
împodobirea ei, dar nicidecum încheierea acestora, lucru explicabil şi prin faptul că 

Matei încredinţează această carte nu Mănăstirii Coşula, ctitoria sa, ci la Dovrovăţ, 
care se afla încă în perioada finalizării, contribuind la înfrumusețarea ei. 

Cu privire la informaţiile despre Matei şi Sima, acestea lipsesc în legătură cu 
ultimul, ceea ce atestă faptul că se afla într-o dregătorie mică pe vremea domnului. 
Matei, „om foarte prudent şi chibzuit” apare din documentele vremii ca unul dintre 
cei mai de seamă sfetnici ai lui Petru Rareş, însărcinat uneori şi cu chestiuni diplo- 
matice secrete, el prevăzând, după cum susţin anumite scrieri, consecințele politicii 
neastâmpărate şi aventuroase a domnului său. Dacă calităţile sale ar fi fost în- 
doielnice, acesta n-ar fi fost înaintat la rangul de mare logofăt de către urmaşul la 
tron, Ştefan Vodă Lăcustă. În cea de-a doua domnie a lui Petru Rareş (1541-1547) e 
restabilit în funcţia de mare vistiernic, fiind chiar promovat ca mare logofăt, funcție 
ce şi-o va păstra şi în timpul succesorului, Iliaş Vodă. 

Dintre ctitoriile lui Matiaş autorul enumeră Mănăstirea Coşula, judeţul Bo- 
toşani, zidită în 1535 după un plan asemănător celor ctitorite de Ştefan cel Mare, 
mănăstire de călugări până în 1864 şi biserica din satul Horodniceni, judeţul Baia, 
isprăvită în 1539, în vremea domniei lui Ştefan Lăcustă, construcția fiind asemă- 
nătoare cu cea din Râşca, remarcându-se în cadrul pisaniei, un scut ce împodobeşte 
biserica, cu două cruci suprapuse în etaj, ce amintesc de crucea potenţată a cava- 
lerilor Sfântului Mormânt. Odată cu aceasta, este scoasă în evidență gustul artistic şi 
cultura lui Matiaş, care cunoştea foarte bine limba latină, lucru rezultat din scrisorile 
şi întrevederile cu Ion, arhiepiscopul Lyonului şi trimisul secret al lui Carol al V-lea, 
căruia i-a lăsat o impresie excelentă. 


Fecioru, D., pr.. „Un catalog vechi de manuscrise şi cărți al bibliotecii 
Mănăstirii Neamţ”, în: BORom LIX (1941), 7-8, p. 414-443. 


Printre manuscrisele Mănăstirii Neamţ se află şi unul care cuprinde un catalog 
de manuscrise româneşti şi greceşti existente în biblioteca Mănăstirii Neamţ. Printr-o 
notă de subsol, autorul scrie despre acest manuscris că arată valoarea cărților ce se 
aflau în biblioteca mănăstirii în vremea lui Paisie Velicikovski. Manuscrisul este 
important fiindcă arată: numele mai multor copişti şi traducători necunoscuţi ai 
mişcării piasiene şi o serie de opere patristice care au fost traduse în limba română. 

Se precizează că acest catalog a fost scris între 1800-1825. Pr. D. Fecioru până 
să redea acest catalog, face o scurtă descriere a acestuia şi aminteşte de alcătuirea sa. 
Catalogul cuprinde cinci coloane: prima arată câte cărți de respectivul fel are bise- 
rica, coloana a doua arată numele autorului şi titlul cărţii, coloana a treia indică 
formatul cărții, coloana a patra arată numărul de foi al fiecărei cărţi, iar coloana a 
cincea dă numele traducătorului sau al copistului. Este redat catalogul, iar în finalul 
articolului este redat şi un manuscris din 1843, care este mai mult o condică ce 
conţine numele cărţilor care se aflau la acea dată în biblioteca Mănăstirii Neamţ 
precum şi numele cărților ce se aflau pe la părinți. 


Ciuhandu, Gh.. dr., „Un vechi Molitfelnic manuscris din Bihor în legătură cu 
alte Molitfelnice”, în: BORom LIX (1941), 9-10, p. 536-576. 


Autorul face la început un scurt istoric al „Molitfelnicelor” ce s-au tipărit la 
noi. Primul „Molitfelnic slavon” cu cuprinsul în limba română s-a tipărit la 1545 la 

Târgovişte. Apoi se prezintă molitfelnicele româneşti care s-au tipărit la noi. Primul, 
după „Bibliografia Veche Românească”, este cel al mitropolitului Dosoftei imprimat 
la laşi în 1681, al doilea este al mitropolitului Varlaam scos la Belgrad în 1689, ele 
fiind urmate de „Molitfelnicul de la Buzău” din 1699 - acesta era jumătate slavon 
jumătate românesc, „Molitfelnicul de la Râmnic” din 1706, „Molitfelnicul de la Târ- 
govişte” în 1713. 

Bazându-se pe câteva date din „Molitfelnicul mitropolitului Dosoftei”, autorul 
ajunge la concluzia că prima ediţie în română a acestuia datează de la 1674, a doua 
de la 1681, iar a treia de la 1683. Se arată că molitfelnicul manuscris este mult mai 
vechi decât cel tipărit de Dosoftei. Referindu-se la originea celui mai vechi „Molit- 
felnic” românesc domnul Ciuhandu face afirmația: „să căutăm în cuprinsul bisericii 
de sub stăpânirea ungurească”. După aceea se face o descriere a acestui manuscris şi 
o analiză a titlului din care aflăm că mai mulţi copişti au completat de-a lungul 
timpului acest Molitfelnic se fac câteva constatări referitoare la conţinut sub aspect 
de ritual şi de limbă ale Molitfelnicului manuscris. Autorul analizează rânduiala 
îngropării în Bihor, în raport cu ritualul slavon şi cel moldovean, ritualul îngropării în 
săptămâna patimilor etc. În finalul articolului sunt prezentate concluziile autorului. 


Barnea, I., „Note bibliografice. Popescu Vâlcea G., «Slujebnicul mitro- 
politului Ştefan al Ungrovlahiei (1648-1668) în „Analecta”, p. 131-151 +42 
fig”, în: BORom LXI (1943), 1-3, p. 138-140. Recenzie. 


Ne este prezentat „unul dintre cele mai preţioase şi mai caracteristice ma- 
nuscripte cu miniaturi pe care le are Academia Română”. Acest manuscris cuprinde 
„Liturghia Sfântului loan Gură de Aur şi a lui Vasile cel Mare şi alte fapte preoțeşti 
şi arhiereşti”. Autorul studiului face o descriere şi prezintă pe larg acest manuscris. 


Barnea, I., „Note bibliografice. Romanescu Marcel «Tetraevanghelul de la 
Craiova din 1580 şi alte cărţi bisericeşti» (Extras din Arhivele Olteniei, an 
XXI, nr.119-124, ian-dec. 1942), Ramuri-Craiova 16p + 8 fot”, în: BORom 
LXI (1943), 4-6, p. 289-290. Recenzie. 


În recenzie sunt prezentate un istoric şi o descriere a „Tetraevanghelului” de la 
Craiova, un istoric şi o scurtă descriere a unui „Liturghier” din 1616. „Tetraevan- 
ghelul” a fost scris în timpul domniei lui Mihnea II Turcitul. El a fost cumpărat de 
Pârvu logofătul care l-a dăruit în 1581 Mănăstirii Crivelnic. 

În 1684 acest „Tetraevanghel” a fost cumpărat de Comnen şi dăruit Mănăstirii 
Racoviţa de lângă Belgrad. În 1739 cartea a fost dusă la Mănăstirea Velika Remeta. 
Acestă capodoperă, spune autorul, seamănă cu „Evangheliarul slavon” din 1583. 
„Liturghierul” prezentat în recenzie a fost scris la Mănăstirea Moldoviţa în 1616 de 
către ieromonahul Epifanie, spre a fi dăruit episcopului Efrem al Romanului. 


Ivan, loan, diac., „Trei manuscrise scrise de un caligraf nemţean”, în: 
MitrMold (1955), 12, p. 848-851. 


Documentul conţine prezentarea manuscriselor, evidenţierea unor nume de 
caligrafi şi concluzii referitoare la materialele sus menționate. 

Georgescu, I. 1., „Contribuţii la studiul manuscriselor ilustrate din Mănăstirile 
Suceviţa şi Dragomirna”, în: MitrOlt LX (1957), 5-6, p. 412-413. 


Primul manuscris prezentat în acest studiu este „Tetraevanghelul” de la 
Suceviţa. Se mai aminteşte despre şcoala de copişti de la Dragomirna. 


Teodorescu, Barbu, „Cartea Românească înainte de apariţia tiparului (sec. 
X-XVI)”, în: GBis XVIII (1959), 7-12, p. 620-632. 


Circulaţia cărților în Ţările Române înainte de apariția tiparului (sec. al X-lea — 
al XVI-lea) era frecventă. Prezența acestor cărți alogene este semnalată în special în 
mănăstiri, unde existau biblioteci, exemple fiind Mănăstirile Neamţ, Putna, Tismana. 


lufu, loan, „Sbornicul lui Gherman (1359)” în: Orr XII (1960), 2, p. 253-279. 


Este prezentat în acest studiu „Sbornicul lui Gherman” de la 1359, carte ce a 
aparținut inițial Mănăstirii Voroneţ. Se face descrierea manuscrisului, este prezentat 
autorul, locul, data scrierii, limba şi ortografia manuscrisului. „Sbornicul” cuprinde 
44 de predici şi vieţi ale sfinților printre care şi „Viaţa Cuvioasei Parascheva”. 


Ştrempel, G. N., „«Copişti de manuscrise româneşti până la 1800», vol. |, 
Bucureşti, 1959”, în: MitrMold XXXVI (1960), 3-4, p. 256-260. 


În cartea „Copişti de manuscrise româneşti până la 1800” se aduc informaţii 
referitoare la evoluţia şi modul în care s-au păstrat diferite manuscrise. Se face 
referire la un număr mare de manuscrise ce au rămas de la mitropolitul Iacob Put- 
neanul (1750-1760). Multe altele s-au pierdut din cauza distrugerilor turcilor, 
tătarilor sau din simplă neglijență, un exemplu în acest sens fiind incendiul din 1862 
de la Neamţ, în care au fost pierdute numeroase unicate. Altor manuscrise li s-au 
pierdut urma fiind duse peste graniță. Se arată că, în Transilvanania, în secolele 
XVII-XVIII a existat o tendinţă de a imita tiparul până la mici detalii. 


Vornicescu, N., „În legătură cu unele cărţi vechi bisericeşti”, în: MitrMold 
XXVI (1960), 3-4, p. 262-263. 


Dintre cărțile vechi bisericeşti evocate în acest studiu, cea mai importantă este o 
copie din secolul al XVII-lea a „Tâlcului Evangheliilor şi a Molitvelnicului rumânesc” 
din 1564. Copia a fost găsită în biserica comunei Sumugi din apropierea Beiuşului, de 
către preotul Gheorghe Cuihandu şi îl are drept autor pe diaconul loan din Pocoveleşte. 


Răuțescu, Ioan, pr., „Un manuscris din 1833 privitor la zidirea şi înfiinţarea 
unei biserici lângă oraşul Câmpulung-Muscel”, în: GBis XIX (1960), 9-10, p. 
817-823. 


Textul acestui manuscris din 1833 relatează modul cum s-a zidit biserica din 
Mărcuş, lângă Câmpulung-Muscel, de către Constantin Aninoşeanu, nepotul arhiman- 
dritului David (1755-23 iulie 1812) a cărui viaţă este redată în prima parte a articolului şi cu 
a cărui cheltuială a fost făcută biserica (1830-1833), sfințită la 28 mai 1833. 


uit „Începuturile scrisului românesc”, în: GBis XX (1961), 1-2, p. 178-179. 
Recenzie. 

Aminteşte de şcolile mănăstireşti de la Tismana, Neamţ, Peri, adevărate focare 
de cultură şi rezistență împotriva catolicismului. 


***, „Tetraevanghelul românesc (1493) din Bavaria”, în: GBis XX (1961), 
1-2, p. 181. 


Recenzie în cuprinsul căreia este amintit şi faptul că în Biblioteca din Bavaria 
se află „Codexul slav nr.1”, care este de fapt „Tetraevanghelul” ilustrat din 1493. 


lufu, loan, „Recenzii. Un valoros catalog al manuscriselor slave din Biblio- 
teca Academiei R.P.R”, „P.P. Panaitescu, Manuscrise slave din Biblioteca 
Academiei R.P.R. vol. I, Bucureşti 1959, 406 p.” în: BORom LXXIX (1961), 
3-4, p. 393-400. 


Manuscrisele slave din Biblioteca Academiei R.P.R., în număr de 730, au o 
importanță deosebită atât pentru cunoaşterea perioadei slavinismului cultural la 
români, cât şi pentru studierea limbii şi literaturii slave în general. Cea mai mare 
valoare o au manuscrisele din secolul al XV-lea, pentru lămurirea problemei în- 
ceputului literaturii slave la români. Un rol important în acest sens îl constituie 
publicarea de către Academie a „Catalogului manuscriselor slave din Biblioteca 
Academiei”, întocmit de P.P. Panaitescu, volumul |. 

Descrierea manuscriselor slave este mult mai amplă decât cea făcută de A. 
laţimirki din St. Petersburg, 1905. Fiind prima încercare de acest gen, făcută în ţara 
noastră, catalogul are unele lipsuri care pot fi îndreptate în celelalte două volume. 
Autorul recenziei semnalează câteva dintre ele. P.P. Panaitescu n-a ţinut seama de 
numerotarea pe coli făcută de alcătuitorii manuscriselor respective şi de aici, majo- 
ritatea greşelilor care apar în catalog. Se explică câteva cazuri. Nu s-a ţinut seama 
întotdeauna, la începutul fiecărei predici de ziua de prăznuire, de numărul de ordine 
şi de numărul filelor fiecărei lucrări în parte. Sunt precizate manuscrisele respective. 

De un mare ajutor la stabilirea filiaţiei manuscriselor slave din ţara noastră 
sunt titlurile lucrărilor cuprinse în cărțile respective. După identitatea titlurilor se 
poate afla dacă un manuscris din secolul al XV-lea este copiat după altul din secolul 
al XIV-lea sau dacă aflăm în faţa unor texte revizuite din secolul al XV-lea. Titlurile 
trebuie să fie reproduse în cataloagele întocmite aşa cum au fost scrise de alcătuitorii 
„sbornicilor”, redându-le în întregime şi păstrându-se chiar şi cu prescurtările făcute. 
Sunt semnalate şi aici câteva lipsuri. Urmează precizarea altor greşeli ce s-au stre- 
curat la transcrierea textelor slave şi a altora apărute în restul catalogului. 

După toate aceste informaţii se face precizarea că P.P. Panaitescu a pus la 
dispoziția cercetătorilor, la Biblioteca Academiei, sub formă de manuscrise şi ce- 
lelalte două volume ale Catalogului, solicitând colaborarea tuturor celor interesaţi în 
vederea îmbunătățirii manuscrisului acestei opere de certă valoare ştiinţifică, cu 
scopul de a se semnala eventualele scăpări şi neajunsuri. 


Molin, V., „Un aspect din complexul artei religioase româneşti”, în: MitrMold 
XXXVII (1961), 5-6, p. 437-446. 

Articolul se axează pe analiza literei inițiale (majuscula) din miniatura mol- 
dovenească şi a tiparului de la Neamţ în general. 


Păcurariu, Mircea. „Manuscrisele româneşti din biblioteca Episcopiei Ro- 
manului şi Huşilor”, în: MitrMold XXXVII (1961), 7-8, p. 526-533. 


Sunt enumerate, datate şi făcute unele însemnări despre manuscrisele româ- 
neşti din Biblioteca Episcopiei Romanului şi Huşilor. 


**%*, „Vechea artă românească în muzeele din Europa”, în: GBis XX 
(1961), 7-8, p. 1137-1138. Recenzie. 


Se aminteşte că cele mai vechi manuscrise din muzeele Europei sunt originare 
din Moldova. Unul dintre acestea este „Evanghelia slavono-grecească” executată la 
Mănăstirea Neamţ de călugărul Gavril în 1429 (manuscris aflat azi în Biblioteca 


Bodleiană din Oxford). 


Porcescu, Scarlat, pr.. „Un manuscris al arhimandritului cărturar Vartolomeu 
Măzăreanu în biblioteca Mănăstirii Secu”, în: MitrMold XXXVII (1961), 7-8, 
p. 569-572. 


Manuscrisul arhimandritului cărturar Varolomeu Mazereanu din biblioteca 
Mănăstirii Secu, la care se referă autorul, este o „Panahidă tălmăcită de pe slove”, 
scrisă calgrafic în chirilică în Mănăstirea Putna în 1777. Sunt descrise particu- 
larităţile acestui manuscris. 


Georgescu, I. I.. „O copie necunoscută a Litopisefului Cantacuzinesc”, în: 
MitrOlt XII (1961), 7-8, p. 498-549. 


„Letopiseţul Cantacuzinesc” prezentat în acest articol este un manuscris din 
biblioteca Mănăstirii Neamţ care a aparţinut arhiereului Varsanufie. Manuscrisul se 
mai numeşte şi „Istoria Țării Româneşti de la 1290 până la 1690”. 


Popescu, Paulin, preot, „Manuscrise slavone din Mănăstirea Putna” în; 
BORom LXXX (1962), 1-2, p. 105-145 


Motivul care a determinat înflorirea culturii slave în mănăstirea Putna, pe 
vremea lui Ştefan cel Mare, a fost nevoia imediată a cărților de cult. Tradiţia venea 
din mănăstirea Neamţ, unde Gavriil Monahul, numit Uric şi o serie de copişti 
anonimi au realizat frumoase manuscrise pe pergament şi hârtie, încă din vremea lui 
Alexandru cel Bun. Autorul a cercetat urmele primelor izvoare culturale slavone pe 
pământul Moldovei. Cultura slavonă a ajuns în Moldova prin trei direcţii: din Rusia 
Kieveană, din Bulgaria şi din Serbia. Locul de fixare a culturii slavone în Moldova a 
fost Suceava şi cele dintâi mănăstiri: Neamţ, Probota şi Bistriţa, unde au fost re- 
dactate primele lucrări. 

În afară de numele lui Gavriil Uric, primii ctitori ai scrisului slavon nu se 
cunosc. În epoca muşatinilor, a lui Alexandru cel Bun şi al urmașilor săi, au fost 
consemnați mai mult de 50 de copişti. În epoca lui Ştefan cel Mare au fost menționați 
mai mult de 40 de pisari, dieci, grămatici, dascăli şi mari logofeţi. Domnitorul a cerut 

să se scrie „Cronica Moldovei”. S-au sapat lespezi pentru toate mormintele existente 
ale antecesorilor mușşatini şi urmaşilor lui Alexandru cel Bun. Bisericile zidite sunt 
înzestrate cu pisanii;, manuscrisele se însemnează cu notițe native. Se naşte o con- 
ştiinţă istorică. În afară de mulţimea scriitorilor din cancelaria voievodală se întâlnesc 
şi numele unor serii de scriitori, caligrafi ai manuscriselor pe hârtie şi pergament. Din 
perioada lui Ştefan cel Mare şi de mai târziu, Mănăstirea Putna păstrează o bogată 
zestre de manuscrise slavone. Sunt menţionate următoarele: 

1. Hrisoave pe pergament 

Se păstrează în muzeul Mănăstirii Putna o serie de hrisoave pe pergament din 
secolele XV- XVIII în legătură cu dreptul de proprietate asupra bunurilor primite de 
la Ştefan cel Mare, dăruite de diferiți sfetnici ai domniei, sau de episcopi. În mă- 
năstire se păstrează şi unele urice, ce privesc proprietățile altor aşezăminte şi 
persoane. Se crede că aceste acte au fost date spre păstrare în vremurile de restrişte, 
sau că proprietăţile menţionate au devenit între timp proprietatea Putnei. Se prezintă 
în continuare, în ordine cronologică, cele 12 hrisoave care se păstrează în Mănăstirea 
Putna, nouă dintre ele fiind din perioada lui Ştefan cel Mare. 

2. Evangheliare 

2.a) Evangheliare pe pergament. 

al. Evangheliarul Putnean - sec al XIII-lea (7???) (Manuscrisul slavon scris pe 
pergament, legat în scoarţe de tei, acoperite în piele gravată cu ornamente şi chenare, 
este descris amănunţit.) 

a2. Evangheliarul de la Humor al lui Nicodim — 1473. Este prima operă din 
epoca lui Ştefan cel Mare, caligrafiată somptuos. Manuscris slavon, pe pergament, 
ferecat în scoarțe de argint aurite, cizelate, cu icoanele Învierii şi Adormirii, cu por- 
tretul lui Ștefan cel Mare pe o filă, cu frontispicii şi miniaturi la fiecare Evanghelie, 
cu icoanele celor patru evanghelişti şi chenare bogate, evangheliarul reprezintă 
culmea măiestriei în miniatură şi caligrafie. Autorul aduce precizări în legătură cu 
alcătuirea acestuia. 

a3. Evangheliarul lui Paladie — 1488. 

a4. Evangheliarul lui Ştefan cel Mare — 1504-1507. A fost început în anul 
morţii lui Ştefan cel Mare şi terminat în vremea domniei lui Bogdan cel Orb. 

a5. Evangheliarul lui Petru Albotă — 1563. Donat de logofătul Petru Albotă 
Mănăstirii Putna, pentru pomenirea lui şi a părinţilor săi. 

2.b) Evangheliare pe hârtie. 

Sunt prezentate o serie de cinci Evangheliare, scrise pe hârtie cu conținut biblic şi 
folosinţă liturgică, care completează seria manuscriselor slavone din Mănăstirea Putna. 

bl. Evangheliarul lui Martin Vasevici din 1599. Este cel mai vechi manuscris 
pe hârtie din colecţia evangheliarelor Mănăstirii Putna. Este donaţie a unui boier de 
rangul II, un manuscris frumos caligrafiat, ferecat în argint aurit de Ioachim Zlătaru 
din Suceava după modelele luate din Mănăstirea Putna. 

b2. Evanghelierul de la Solca din 1623. A fost adus la Putna după desființarea 
Mănăstirii Solca, în urma ocupării Bucovinei de către austrieci, în 1775, alături de 
alte bunuri care alcătuiau zestrea mănăstirii. 

b3. Evanghelierul lui Vasile Obedenschi din sec. XVII. 

b4. Evanghelierul preotului lon Banilovschi din sec. XVII. 

b5. Evangheliar — fragment din sec. XV-XVI 

Se aminteşte şi despre o filă volantă la Evanghelia lui Marcu, care face parte 
dintr-un manuscris înstrăinat. 

3. „Apostolul lui Ştefan at Volovăţ” din sec. al XVII-lea. Manuscris slavon pe 
hârtie, probabil din 1650, legat în scoarţe de piele, gravat din sec. al XVIII-lea. 

4.Cărţi de cult 

Odată cu fondarea Mănăstirii Putna în 1466, s-a pus problema procurării 
cărților de cult. Printre calgrafii veniți din Mănăstirea Neamţului împreună cu 
starețul Ioasaf s-a numărat şi ieromonahul Nicodim, caligraful unui „Minei pe luna 
aprilie”, din 1467. În biblioteca mănăstirii se află o colecţie de încă şapte Mineie. Din 
ultimul au rămas doar două file volante. Unele dintre ele au însemnări native, în 
limba slavonă, ca aparţinând epocii lui Ştefan cel Mare, altele au caracterul epocii în 
ceea ce priveşte caligrafia, legătura în piele gravată a scoarțelor şi, mai ales, 
filigranele hârtiei. Sunt prezentate cele şapte Mineie. 

Urmează apoi prezentarea următoarelor cărți: „Triodul” pe două coloane din 
sec. XV-XVI şi „Triodul Penticostar” din sec. XV-XVI. Alături de acestea de o 
răspândire mai largă s-a bucurat „Psaltirea”, atât înainte cât şi după apariţia tiparului. 
În ordinea vechimii sunt analizate: „Psaltirea cea Mare” din sec. XV; „Psaltirea de la 
Solca” din sec. XVII; „Psaltirea lui Avramie Boldur” din sec. XV; „Psaltirea lero- 
monahului lorest” din sec. XV-XVI; „Psaltirea Mică” din sec. XV-XVI. 

După aceea, se prezintă alte două cărți liturgice: „Pavecernic - Bogorodicinic” 
din 1493 şi „Moliftelnic” din 1560. 

Autorul a făcut o prezentare descriptivă a manuscriselor respective şi a insistat, 
mai ales, pe analizarea operelor anonime şi a celor mai puţin cunoscute din epoca lui 
Ştefan cel Mare şi din secolul al XVI-lea. Studiul cuprinde imagini fotografice. 


Alexe, Ştefan, „Un manuscris grecesc din biblioteca Mănăstirii Neamţ”, în: 
MitrMold XXXVIUI (1962), 5-6, p. 355-364. 


Manuscrisul grecesc la care se referă autorul este unul de muzică psaltică, aflat 
la biblioteca Mănăstirii Neamţ la cota 7 (cota veche 126) şi are 161 de foi. Acesta a 
fost scris la Neamţ de către ieromonahul Visarion în 1837 şi conţine „Rânduiala de la 
trapeză din a doua zi după hram” (pomenirea ctitorilor). Pe lângă descrierea sa în 
amănunt, mai aflăm câteva date şi despre autor. 


Seranfinceanu, I., prof. dr., „Un manuscris slav important din biblioteca 
Mănăstirii Neamţ: Liturghierul lui lon Logofătul”, în: MirrMold XXXVIII 
(1962), 5-6, p. 365-408. 


„Liturghierul” lui lon Logofătul, aflat la Mănăstirea Neamţ, este al doilea 
„Liturghier” din ţară în ordinea vechimii. Este un pergament manuscris cu numărul 
173 — în limba slavonă mediobulgară, care datează de la sfârşitul secolului al X V-lea. 
Prezentarea acestei lucrări prilejuieşte amintirea a 24 de copişti călugări din perioada 
paisiană şi gruparea manuscriselor din biblioteca Mănăstirii Neamţ după cuprinsul 
lor. În ceea ce priveşte manuscrisul lui lon Logofătul, autorul scoate în evidență 

particularitățile exterioare şi ornamentaţia, cuprinsul, particularitățile de limbă şi 
ortografie, încadrându-l şi istoric. Articolul cuprinde imagini. 


Popescu, Paulin, preot, „Manuscrise slavone din Mănăstirea Putna” în: 
BORom LXXX (1962), 7-8, p. 688-711. 


Articolul continuă studiul privind „Manuscrisele slavone din Mănăstirea 
Putna” cu partea a cincea: „Cărţi de învăţătură, Pravile, Psaltichii” 

Mănăstirea Putna a jucat un rol însemnat în dezvoltarea literaturii slavone din 
Moldova, începând din secolul al XV-lea. Acest lucru este dovedit de numărul mare 
de manuscrise existente la muzeul şi biblioteca sa. În studiul de față, autorul a 
încercat o identificare a manuscriselor slavone necunoscute şi o situare a lor în timp. 
Pentru aceasta a făcut o descriere a manuscriselor, a caligrafiei, a legăturii în scoarţe 
de lemn, acoperite cu piele gravată, cu ornamente specifice secolului al XV-lea şi al 
XVI-lea. A urmărit însemnările din viaţa cărților, notițele native, filigranele în hârtie. 
A explicat titlurile manuscriselor şi a precizat numărul de inventar şi anul 
înregistrării în biblioteca Mănăstirii Putna. 

Sunt prezentate următoarele manuscrisele: „Leastviţa — Scara Sfântului loan”, 
„Viaţa şi faptele Sfântului loan Zlataust”- sec. XV; „Cuvântările Sfântului loan 
Zlataust” — 1470; „Sladkaia paucenie” — „Dulce învăţătură” sec. XV — XVI, „Kniga 
Paucenie” — „Carte de învățătură”- sec. XV — XVI, „Sfântul Efrem Sirul, 101 slave”; 
„Sfântul Efrem Sirul, 209 slave”, sec. XV-XVI; „Cazania”, filă răzleaţă, sec. XV; 
„Sbornicul lui Iacob”, 1474; „Sbornic anonim, pe luna decembrie”, sec. XV; 
„Învățăturile Prea Cuviosului Avă Dorothei”, sec. XV-XVI; „Învățăturile Avei 
Dorothei către ucenicii săi”, sec. XVI; „Începutul pildelor lui Solomon şi înţelep- 
ciunea lui Iisus, fiul lui Sirah”, sec. XV-XVI; „Pravila Sfinţilor Apostoli”, sec. XVI; 
„Pravila Sfinţilor Apostoli şi a toată lumea Soboare”, sec. XVI-XVII; „Psaltichia, 
carte de muzică bisericească”, sec. XV-XVI; 

Manuscrise slavone mai noi: sec. XVII-XVIII. 

În afară de manuscrisele slavone din epoca lui Ştefan cel Mare şi cele din 
secolul al XVI-lea, când în Mănăstirea Putna s-a păstrat o tradiţie miniaturistică de 
şcoală, îndeletnicirile cărturăreşti au fost continuate şi mai târziu, în secolul al XVII-lea şi 
al XVIII-lea. Din această perioadă s-au păstrat un număr de manuscrise, care însă nu 
mai au unitatea de stil preocuparea caligrafică artistică de altădată. Din această 
categorie, se păstrează câteva manuscrise chiar şi după ce a apărut tiparul. 

Sunt prezentate cititorului: „Dogmatica Sfântului loan Damaschin” din 1613, 
scrisă de Avramie ieromonahul; „Tâlcuirea Evangheliei” din 1668; „Tâlcuirea Evan- 
gheliei, sec. XVII-XVIII; „Leastviţa” din Sihăstria Putnei, scrisă de ieromonahul 
Silvestru, în 1726; Sfântul Isaac Sirul, secolul al XVIII-lea; „Rânduieli duhovniceşti 
ale Prea Cuviosului Părinte Macarie”, 1752; „Sfântul Simion -Noul Teolog, Sbornic” 
din sec. al XVIII-lea; „Patericul”, sec. al XVIII-lea; „Patericul mic”, sec. al XVIII-lea; 
„Dimitrie al Rostovului, Kniga Glema”, 1733; „Rânduieli duhovniceşti ale stareţului 
Teodosie”, 1778. 

Datorită identificării unor manuscrise slavone, pe bază de filigrane în hârtie, 
patrimoniul cultural al epocii lui Ştefan cel Mare s-a îmbogăţit cu circa 20 de titluri 

noi. Prezenţa atâtor manuscrise slave în epoca lui Ștefan cel Mare, situează 
Mănăstirea Putna ca al doilea centru de dezvoltare a literaturii slavone din Moldova, 
în sec. XV-XVI, după Mănăstirea Neamţ. Autorul a accentuat, încă o dată, strălucirea 
culturală a epocii lui Ştefan cel Mare, care a promovat cultura slavonă sub aspectul 
vechii literaturi bisericeşti. Prezentul studiu, despre manuscrisele slavone din Mănăs- 
tirea Putna, a adus o completare la opera de înregistrare a patrimoniului cultural din 
cele mai vechi timpuri. Studiul cuprinde imagini. 


Mihail, Paul, pr., „Manuscrisul slav de la Schitul Mare din Galiţia (1641) 
aflat la Iaşi”, în: MitrMold XXXVIII (1962), 7-8, p. 587-603. 


În studiu sunt cuprinse date istorice despre Schitul Mare din Galiţia, locul în 
care a fost păstrat manuscrisul slav pe care se axează prezentarea lui Paul Mihail. 
Descrierea acestui manuscris din 1641 şi a conţinutului său nu se poate face fără 
lămurirea legăturilor care existau între autorul lui, Savin Banu şi Schitul Mare. 


Perva, Gh., prof.. „Manuscrisele din biblioteca Episcopiei Aradului”, în: 
MitrBan XII (1962), 7-8, p. 392-395. 


Fondul bibliotecii Episcopiei Aradului este format din 142 de manuscrise, 
majoritatea aparținând Mănăstirii Hodoş-Bodrog. Se prezintă în amănunt numai trei 
dintre acestea, scrise de loan Barac: manuscrisul numărul 61 — „Patimile cele 
minunate ale vestitului crai celui grecesc din loaki Odiseus”, manuscrisul numărul 66 
— „Întâiul corabiarul carele au scornit corabia pre mare” şi manuscrisul numărul 65 — 
„Graiuri moraliceşci într-o istorioară” al unui scriitor Loreti. 

Popescu, Paulin, preot, „Mărcile de hârtie filigranate pe manuscrisele slavone 

din Mănăstirea Putna”, în: BORom LXXX (1962), 9-10, p. 938-957. 


Se aduc unele precizări în legătură cu mărcile de hârtie imprimate odată cu 
fabricarea celulozei, în aşa fel încât ele sunt vizibile, în alb, numai dacă foaia de carte 
este privită în zare. În lucrările de specialitate, aceste semne, aparent invizibile, au 
fost numite „filigrane în hârtie”. Acestea au fost imprimate cu mijloace tehnice 
diferite. Hârtia veche are două tipuri de semne: filigrane de linii, care sunt semne 
industriale şi filigrane de figuri, care sunt semne comerciale, ce arată simbolul 
fabricii de hârtie, stema localităţii, emblemele caselor care comercializau materialul, 
blazonul cumpărătorului. 

Manuscrisele slavone din secolul al XV-lea şi al XVI-lea au fost marcate cu 
filigrane foarte variate. Cele 67 de semne sunt analizate în articolul de față, în 
ordinea frecvenței acestora în manuscrise. 


Păcurariu, M.. „Manuscris din biblioteca Episcopiei Romanului, Teofilact al 
Bulgariei, Cuvinte la Sfânta Evanghelie”, în: MitrMold XXXIX (1963), 5-6, p. 
289-290. 


Manuscrisul la care fac referire aceste pagini este datat la sfârşitul secolului al 
XVIII-lea - începutul secolului al XIX-lea. Manuscrisul este descris în amănunt, 
inclusiv cu greşelile de pagină, fiind redat cuprinsul său, pe file. 

Zugrav, ]., „Trei manuscrise liturgice de la episcopul Efrem al Rădăuților”, în: 
MitrMold XXXIX (1963), 7-8, p. 456-471. 


După o introducere biografică despre episcopul Efrem al Rădăuţilor, sunt 
prezentate trei manuscrise ale acestuia : „Tetraevangheliarul” din 1613, „Psaltirea” şi 
„Anghelistul” sau „Octoihul”. 


Brătulescu, Victor, „Ornamentica manuscriselor slavone provenite de la 
Mănăstirea Moldoviţa şi aflate la Mănăstirile Dragomirna, Suceviţa şi în alte 
părţi”, în: MitrMold XXXIX (1963), 7-8, p. 472-501. 


Manuscrisele slavone pe care le prezintă Victor Brătulescu oferă spre analiză 
mai multe aspecte, cum sunt titlurile, inițialele, frontispiciile, vignetele, chenarele, 
legătura lor în scoarţe de lemn şi motivele ornamentale de pe învelişurile de piele. 
Autorul face o împărţire a manuscriselor înstrăinate de la Mănăstirea Moldoviţa pe 
categorii şi secole. 


lufu, 1., „Despre prototipurile literaturii slavo-române din secolul al XV-lea”, 
în: MitrOlt XV (1963), 7-8, p. 511-535. 


Din multele manuscrise prezentate în acest articol menționăm doar câteva: 
„Tetraevanghelul” de la Neamţ, scris pe pergament la sfârşitul secolului al XIV-lea; 
„Tipicul Sf. Sava” din a doua jumătate a veacului al XIV-lea, de la Mănăstirea 
Dragomirna cu nr. de inventar 813; „Cuvinte pustniceşti” ale Sf. Vasile cel Mare, de 
la Dragomirna, nr. de inventar 707, sfârşitul sec. al XIV-lea. 


*%** „Manuscrise slave în bibliotecile din ţara noastră”, în: GBis XXII (1963), 
11-12, p. 1095. Recenzie. 


Sunt amintite şapte manuscrise de la Mănăstirea Hodoş Bodrog-Arad şi 
unsprezece din biblioteca mitropolitană din Sibiu. 


*** „O copie necunoscută a cronicilor moldoveneşti”, în: GBis XXIII (1964), 
1-2, p. 171-172. Recenzie. 


E abordat un manuscris aparținând Bibliotecii Centrale a Universităţii „Babeş- 
Bolyai” din Cluj cuprinzând o transcriere, din 1807, a călugărului Ioasaf, după o 
copie pierdută, făcută de ieromonahul Sava din Roman după culegerea corespun- 
zătoare a lui Nicolae Costin. 


Chihaia, Pavel, „Hrisovul din 13 noiembrie 1618 pentru biserica domnească 
din Câmpulung-Muscel”, în: GBis XXIII (1964), 3-4, p. 295-336. 


Hrisovul prezentat este un document care a ridicat probleme în „procesul 
Bădeştilor”. După prezentarea detaliată a acestui conflict juridic se arată faptul că 
biserica domnească din Câmpulung-Muscel a aparţinut unei mănăstiri. 


Molin, Virgil, „Copişti moldoveni în Banat la începutul secolului al XVIII-lea”, 
în: MitrBan XIV (1964), 4-6, p. 210-221. 

Singurii copişti moldoveni cunoscuţi care au activat în Banat la începutul 
secolului al XVIII-lea sunt ieromonahul Agaton Moldoveanul din laşi şi dascălul 
Vasile Sturza. Autorul se concentrează pe manuscrisul pentru care ieromonahul Agaton 
a rămas cunoscut — „Molitvelnicul” scris în 1701 la Șiria (Arad), între 2 iulie şi 25 
august. Se analizează limba în care fost scris, caligrafia şi particularităţile grafice. 


Mihail, Paul, pr., „Un Octoih, manuscris slav din secolul al XVI-lea”, în: 
MitrMold XL (1964), 5-6, p. 298-301. 


Lucrarea urmăreşte descrierea amănunțită a unui manuscris slav din secolul al 
XVI-lea, un „Octoih” găsit la biserica din Pătrăuți, Suceava. Este redată, în traducere, 
o parte din textul său. 


Zugrav, L., „Un tetraevanghel manuscris slav de la biserica, azi dispărută, 
Cuvioasa Parascheva din Suceava”, în: MitrMold XL (1964), 9-10, p. 475-483. 


„Tetraevangheliarul slav” prezentat în lucrare este un important document 
istoric care a aparținut fostei biserici Cuvioasa Parascheva din Suceava, întrucât 
aminteşte despre 17 biserici şi o mănăstire de călugăriţe la Ițcanii Vechi. Descrierea 
manuscrisului este completată de imaginile cu frontispiciile pe care le conţine. 


Redacţia, „«Psaltirea Şcheiană» în contextul vechii culturi româneşti”, în: 
GBis XXIII (1964), 9-10, p. 982-984. 


Recenzie ce cuprinde o analiză pe mai multe planuri a „Psaltirii Şcheiene”. 
Manuscrisul psaltirii e o copie după unul anterior, textul fiind scris în „grai rota- 
cizat”. Traducerea a fost făcută din slavonă. 


Mihail, Paul, preot, „Leastviţa („Scara Raiului”) - traducerea lui Varlaam de la 
Secu într-o nouă redacție”; în: BORom LXXXII, (1964), 11- 12, p. 1069-1084. 


A fost atribuită activităţii cărturăreşti din tinereţe a mitropolitului Varlaam al 
Moldovei traducerea „Leastviţei” sau „Scara Raiului”, al lui loan Sinaitul, supra- 
numit „Scărarul”. Până la publicarea de către Gh. Ghibănescu, în 1915, a studiului 
„Leastviţa lui lon Scăraru, traducere de Varlaam Mitropolitul Moldovei către 1618”, 
manuscrisul traducerii lui Varlaam de la Secu era cunoscut prin citarea lui în „Istoria 
limbii şi literaturii române”, Ed. II, laşi, 1898, al lui Aron Densuşeanu care făcea 
parte din colecţia profesorului universitar Aron Densuşeanu. 

Învăţatul rus A.I. Iaţimirski a descris acest manuscris. El a apreciat că 
traducerea română este făcută cu îndemânare şi cu pricepere, în limbă curată şi 
expresivă. Arată că este scris pe 287 foi, cu 40 de rânduri pe două coloane, în stânga 
cel slavonesc, în dreapta cel românesc. Din însemnările publicate de A. I. laţimirski 
se arată că la început manuscrisul poartă iscălitura mitropolitului, semnalată de 
Neofit Scriban din 1843. Până atunci manuscrisul a aparținut Mănăstirii Secu. 

Manuscrisul de la Mănăstirea Secu a trecut la Mănăstirea Neamţ, iar de acolo a 
fost adus la „Seminarul Veniamin” de la Mănăstirea Socola, unde i s-a aplicat 
pecetea Seminarului, la 1852. În a doua jumătate a secolului, manuscrisul a făcut 
parte din colecţia profesorului Aron Deusuşeanu, unde a fost văzut de A.I. laţimirski. 

La începutul secolul al XX-lea, a intrat în posesia lui Gh. Ghibănescu din laşi. Acesta 
din urmă face o descriere a manuscrisului şi publică numeroasele însemnări de pe 
acesta. Semnalează de asemenea existenţa altor şapte manuscrise din Biblioteca 
Academiei cuprinzând copii ale „Leastviţei” şi face schema filiației cu manuscrisul 
ce-l descrie. Ajunge astfel la concluzia că autorul traducerii „Leastviţei” este 
Varlaam. După 16 ani de la publicarea acestui studiu, în 1931- 1933 Gh. Ghibănescu 
publică şi prefața manuscrisului lui Varlaam, adică „Cuvântul înainte al tălmăci- 
torului în slavoneşte şi româneşte”. Manuscrisul a rămas încă 30 de ani nevăzut de 
cercetători, până în 1963, când a fost achiziționat de la familia Ghibănescu de 
Biblioteca Academiei. 

La exemplarele cunoscute de la Biblioteca Academiei, autorul studiului contri- 
buie cu o nouă mărturie documentară despre paternitatea traducerii de către Varlaam 
a „Leastviţei”. Autorul posedă un manuscris copiat în 1803, care cuprinde întreaga 
prefață a traducătorului Varlaam de la Secu, aşezată în fruntea manuscrisului, textul 
integral al celor 30 de trepte şi „Cuvânt către păstor” în 15 capete. Copia din 1803, 
scrisă în Mănăstirea Dobruşa din Moldova, conţine elemente noi de veridicitate a 
textului şi atestă că s-a folosit pentru redactare şi alte cărți. Textul „Leastviţei” în 
manuscrisul din 1803, are numele de „Scara raiului, de învăţătură călugărească, cu 
care învaţă pe fieştecarele creştin cum să cade să viețuiască”. Urmează descrierea 
manuscrisului din 1803. 

Se precizează mărimea, hârtia, numărul de pagini, modul cum este legat, 
scrierea, literele. Se prezintă „Cuprinsul”, „Cuvântul înainte”, însemnările ulterioare 
de pe manuscris. Se prezintă apoi valoarea elementelor inedite ale manuscrisului din 
1803. Se face şi o paralelă între manuscrisul achiziţionat în 1963 şi cel copiat la 
1803. Se ajunge la concluzia că textul slavon al „Leastviţei” de pe care a tradus Var- 
laam este un text slavo-rusesc, care a circulat în mănăstirile din Moldova. Manus- 
crisul din 1803 este copiat de pe un prototip apropiat traducerii originale a lui Var- 
laam, comparat şi cu alte copii de manuscrise pe care copistul Misail le-a avut în faţă. 


Paul, Zam, „Miniatura şi ornamentul cărții manuscrise din Țările Române sec 
XIV- XVIII”, în: MitrMold XLI (1965), 3-4, p. 243 -244. 


Recenzie a cărții „Miniatura şi ornamentul cărții manuscrise din Ţărilie 
Române secolele XIV-XVIII”, această lucrare analizează 76 de manuscrise din Ţările 
Române, copiate în acea perioadă şi care au fost prezentate într-o expoziţie. Găsim 
informaţii despre arta miniaturală, care începând cu secolul al XV-lea cunoaşte o 
evoluţie mai bogată în Moldova. Spre exemplu, la Mănăstirea Neamţ a fost copiat în 
1429 un „Evangheliar”, păstrat astăzi la Biblioteca Bodleiană din Oxford. Toate 
aceste manuscrise au avut drept model miniaturile şi caligrafia bizantină. Analiza 
motivelor decorative scoate în evidenţă asemănarea lor cu cele bizantine. 


T.. M., „Mihail, Paul, pr., «Două manuscrise necunoscute din secolul al 
XVIII-lea», în „Romanoslavica” X, 1964, p. 457-463”, în: MitrMold XLI 
(1965), 3-4, p. 248-249. Recenzie. 

Cele două manuscrise necunoscute din secolul al XVIII-lea asupra cărora se 
opreşte autorul cărţii recenzate sunt copiate: primul - de către starețul Vasile de la 
Poiana Mărului şi cuprinde scrieri din Sfinţii Părinţi, iar al doilea - de către arhiman- 
dritul Vartolomei Măzăreanul, în 1770 şi este un roman religios numit „Deziderie”. 


Creţu, I., „Eminescu şi Cărticica sfătuitoare a Monahului Nicodim”, în: 
BORom LXXXIII (1965), 5-6, p. 575-583. 


Între manuscrisele vechi româneşti, cu caracter religios şi istoric, rămase de la 
Eminescu, se află şi „Cărticica sfătuitoare” a monahului Nicodim de la Sfântul 
Munte, tradusă de un călugăr anonim de la Mănăstirea Neamţ. Se menţionează că 
manuscrisul se află, la data publicării acestui articol în secţia de articole şi ma- 
nuscrise a Academiei Române şi este redat întreg titlul. 

„Cărticica” nu este chiar aşa mică după denumire, ea cuprinzând 501 pagini 
scrise caligrafic, încadrate în chenar şi legate în piele. Dintr-un cuvânt către cititor, se 
desprinde caracterul său de manual cuprinzător de norme pentru viaţa ascetică a 
monahilor. Articolul de față relatează prețuirea pe care Eminescu a avut-o față de 
paginile acestei cărticele, imaginile, figurile de gândire şi de stil împrumutate de la 
scriitorii Antichității şi Evului Mediu, plăcându-i mult poetului. 

Din capitolele manuscrisului călugăresc, cele care l-au interesat îndeosebi pe 
Eminescu sunt: „Pentru păzirea vederii”, „Ce iaste vederea şi ochii”, „Pentru păzirea 
auzului”. Foarte multe expresii şi cuvinte inspirate din materialul monahului din 
„Cărticica Sfătuitoare” s-au (re)găsit în paginile de atelier ale lui Eminescu pe care 
mai târziu le-a utilizat în poemul „Călin” şi alte poezii de ale sale. 

Articolul mai aminteşte o serie de 25 cărţi şi manuscrise vechi rămase de la 
poet, care evidenţiază faptul că Eminescu a avut o mare preţuire pentru cartea veche 
manuscrisă sau tipărită. Se reproduce fragmente din acest document, dar şi din alte 
manuscrise de-ale lui Eminescu. 


Păcurariu, Mircea, „Manuscrise de la Episcopia Romanului”, în: MitrMold 
XLI (1965), 5-6, p. 325-328. 


Manuscrisul prezentat în cadrul acestui articol poartă numele de „Psaltirea cu 
tâlc” şi a fost copiat în secolul al XVII-lea, în anii 1778-1779. Descrierea „Psaltirii” 
se referă la cuprinsul ei, fiecărui verset fiindu-i asociată o scurtă tâlcuire. 


Păcurariu, Mircea. „Manuscrise de la Episcopia Romanului şi Huşilor”, în: 
MitrMold XLII (1966), 1-2, p. 110-112. 


Dintre cele câteva manuscrise ale Episcopiei Romanului şi Huşilor abordate în 
paginile de față se remarcă un „Apostol” din secolul al XVIII-lea (1741), al cărui cu- 
prins de 178 de foi este redat alături de evidențierea însemnărilor de primă mână şi de a 
doua mână. Un al doilea manuscris abordat în articol este un „Omoglasnic” din 1780, 
de 81 de file, la care de asemenea sunt redate însemnările de primă şi a doua mână. 


Ionescu, I., pr.., „Există o Cazanie moldovenească în sec. al XIV-lea”, în: 
MitrOlt XVIII (1966), 7-8, p. 743-747. 

Studiu despre izvoarele „Cazaniei lui Varlaam”, în care este susținut faptul că 
există o „Cazanie” anterioară ei, din secolul al XIV-lea. 


Basarab, M., „Există o Cazanie moldovenească în sec al XVI-lea? În legătură 
cu izvoarele Cazaniei lui Varlaam”, în: MitrBan XVII (1967), 1-3, p. 217-220. 


Recenzie la studiul dr. Atanasie Popa, în care se realizează comparații între 
„Cazania popii Urs din Cotiglit”, copiată în 1680, „Codicele Drăganu”, „Codicele 
Sibian”, „Cazania de la Cluj”. Se arată că a existat o „Cazanie” anterioară celei de la 
1643 a lui Varlaam. 


Zugrav, I., pr. prof., „Un vechi manuscris cu Istorii persăşti din biblioteca 
Mănăstirii Sf. loan cel Nou de la Suceava”, în: MitrMold XLIII (1967), 11-12, 
p. 702-705. 


Acesta este un manuscris aflat la biblioteca Mănăstirii Sfântul loan cel Nou de 
la Suceava, cu numărul 5 (număr de inventar vechi 1411), care poartă numele 
„Povestiri arabe, O mie şi una de nopţi”. Manuscrisul este scris în chirilică cursivă - 
nu se ştie exact de către cine, dar autorul prezintă câteva ipoteze. 


Vâlcea-Popescu, G., „Școala miniaturistă de la Dragomirna”, în: BORom 
LXXXĂVI (1968), 3-5, p. 455-468. 


Situată la 12 km de Suceava, ctitoria mitropolitului Anastasie Crimca, 
Mănăstirea Dragomirna este vestită nu numai prin insolita sa biserică, sfințită în 
1609, dar şi prin odoarele ei, mai ales prin manuscrisele cu miniaturi, la care a lucrat 
însuşi mitropolitul Crimca. Unele personalităţi ale culturii noastre au cerut publicarea 
unui album care să cuprindă odoarele de artă ale trecutului nostru, păstrate în 
mănăstiri, pentru a avea modele de artă națională, străbune, curat româneşti şi să nu 
le mai căutăm la străini. 

Mitropolitul Atanasie Crimca a înzestrat mănăstirea sa cu cărți de cult scrise 
cu mâna şi împodobite cu ornamente şi miniaturi, cu toate că arta tipografică 
ajunsese a fi destul de cunoscută în acel timp. Obiceiul cărților manuscrise şi îm- 
podobite este foarte vechi şi cunoscut de toate popoarele civilizate, el formând pe 
vremea lui Constantin cel Mare şcoala bizantină, cu iradiere apoi în Orient şi 
Occident. La noi, manuscrisele, pe lângă artă, au completat istoria. Primul manuscris 
cu miniaturi, copiat şi împodobit de Gavril Monahul, apare în Moldova, în secolul al 
XV-lea şi este acum la Biblioteca din Oxford. Probabil că primele manuscrise 
artistice lucrate în Muntenia, s-au pierdut. În Moldova pot fi menţionate ca centre de 
activitate miniaturistică: Putna, Neamţ, Rădăuţi, Suceviţa. O mulțime de manuscrise, 
în special Evangheliare, sunt copiate şi împodobite în secolul al XV-lea şi al XVI- 
lea, începutul făcându-l „Evanghelia” lui Gavriil Uric, din 1429. 

Autorul citează manuscrisele păstrate din această perioadă, afirmând că meş- 
teşugul copierii şi împodobirii manuscriselor cu ornamente şi miniaturi a continuat şi 
în secolul al XVII-lea la Dragomirna, de unde se cunosc astăzi 10 manuscrise ne- 
cesare cultului pe care autorul le numeşte, le clasifică şi indică locul unde pot fi 
găsite. Se descrie apoi fiecare manuscris prezentându-se şi distribuţia textului la 

următoarele lucrări de la Dragomirna: „Tetraevangheliarul”, „Apostolul (nr. 22)”, 
„Evanghelia”, „Apostolul (nr. 6 — Viena)”, „Liturghierul”(nr. 4), „Liturghierul” (nr. 
5), „Patericul”, „Tetraevangheliarul” (de la Biblioteca din Liow), „Tetraevan- 
gheliarul”(nr. 2), „Liturghierul” (nr. 3) şi „Psaltirea”. 

Următoarea parte a articolului face referire la „Originalitatea iconografică a 
„Psaltirii de la Dragomirna”. „Psaltirile” au fost împodobite cu scene şi figuri legate 
mai mult sau mai puțin de textul pe lângă care erau aşezate, ele ocupând un rol 
important în istoria miniaturisticii generale. Charles Diehl împarte manuscrisele 
Psalmilor cu miniaturi în două categorii distincte: a) grupul „aristocratic”, cu mi- 
niaturi în plină pagină, puţin numeroase şi cu subiecte împrumutate din istoria lui 
David şi b) grupul „monastic şi teologic”, cu ilustrație marginală, foarte abundentă şi 
variată. Miniaturile din „Psaltirea” de la Dragomirna se caracterizează prin inge- 
niozitatea artistului de a reuni cele două grupuri. 

În general, miniaturile de la Dragomirna urmează, cu câteva excepţii, textul pe 
lângă care au fost reprezentate, prezentând pe David în rugăciune, dând sfat leviţilor, 
sau mustrat de Natan pentru păcatele sale, arătând Chivotul Legii (sau pe tânărul 
împărat Solomon) mulțimilor. În afară de miniaturile în plină pagină şi acelea răs- 
pândite printre texte, se observă o serie de miniaturi, tot în plină pagină, însă etajate 
şi despărțite printr-o linie orizontală puternică, o metodă de practică bizantină din 
secolul al VI-lea, întâlnită în „Evanghelia din Rossano”. 

Ilustrarea de la Dragomirna este tot bizantină ca idee, dar forma este originală. 
Chipurile nu au fost copiate de nicăieri, ci au fost create de imaginația artistului, 
sprijinită numai pe text. Artistul a adus nou în scenele sale elementul naţional. Astfel, 
David poartă pe cap coroana voievozilor noştri, instrumentele muzicale sunt tulni- 
cele, cobzele, tobele şi trompetele româneşti, cetăţile au ziduri cu turnuri moldo- 
veneşti, în al căror vârf este o cruce, chivotul legii are forma unei biserici moldo- 
veneşti, cu turnuri cu cruce. „Psaltirea” de la Dragomirna este prima şi ultima operă 
de acest gen în miniaturistica românească, rămânând un model de iconografie locală 
originală. Articolul conţine imagini. 


Popovici, Victoria, prof., „Cel mai vechi manuscris miniat din Țara 
Românească, Tetraevanghelul popii Nicodim”, în: MitrOlr XX (1968), 5-6, p. 
475-478. Recenzie. 


Cuprinde istoricul şi descrierea „Tetraevanghelului” Sf. Nicodim de la 
Tismana care este primul manuscris cu dată certă scris pe teritoriul ţării noastre. 


Vâlcea-Popescu, G., „Şcoala miniaturistică de la Dragomirna”, în: BORom 
LXXXV, (1968), 7-8, p. 759-772. 


Prima parte a articolului face referire la „Însemnările de pe manuscrise”. 
„Tetraevangheliarul”, cu număr de inventar 1/1934 cuprinde două însemnări: una 
redă numele celui ce a executat lucrarea, adică mitropolitul Sucevei, Anastasie 
Crimca, în 1609, iar a doua însemnare consfinţeşte donarea manuscrisului Mănăstirii 
Dragomirna, în 1609, în timpul domniei lui Constantin Movilă, fiul lui Ieremia 
Movilă, cu blestem asupra celor ce îl vor fura însuşindu-l sau vânzându-l. 

„Apostolul”, cu număr de inventar 22/1934, manuscris slav aflat la Biblioteca 
Academiei Române cuprinde o însemnare în limba slavonă cu acelaşi conţinut cu cel 
redat mai sus, scris la porunca mitropolitului Crimca de către diaconul Dimitrie 
Belinschi în 1610. 

„Evanghelia”, cu număr de inventar 7/1934, cuprinde trei însemnări: prima, în 
limba slavonă, are conținutul celor prezentate anterior; a doua, în limba română cu 
litere chirilice, unde se arată că lucrarea a fost redată mănăstirii, după ce a fost 
recuperată de la cazacii ce au prădat Suceava, de către Gavriil Hatnean, în timpul lui 
Ştefan Voievod, fiul lui Vasile Lupu, în 18 septembrie 1651, iar a treia, în slavoneşte, 
spune că diaconul Dimitrie Vasilievici Belinschi a scris însemnările în 1610 la 
porunca arhiepiscopului Anastasie Crimca. 

„Apostolul de la Viena” conține trei însemnări: prima, în limba slavonă, e 
socotită ca un testament al mitropolitului Crimca, a doua, în slavonă, menţionează că 
„acest sfânt praxiu a fost făcut, legat şi aurit de mitropolitul Anastasie şi dăruit 
Dragomirnei spre pomenirea sa şi a părinților săi, loan şi Cristina”, iar a treia în- 
semnare, în slavonă, informează că manuscrisul a fost răscumpărat de vornicul Toma 
Cantacuzino şi doamna lui Ana, de la cazacii lui Timus Hmelnițki care au jefuit 
mănăstirea la 10 august 1653 şi a fost redat Mănăstirii Dragomirna spre pomenirea 
familiei lor. 

„Liturghierul”, cu număr de inventar 5/1934 cuprinde unsprezece însemnări: 
prima conţine sfârşitul unei rugăciuni din postul Crăciunului, a doua este o rugăciune 
de curăţire pentru preoţi, ce slujesc la sfântul altar, a treia însemnare conţine note de 
pomelnice, indicându-se sumele de bani ce trebuia să fie plătite de credincioşi şi 
numele celui ce a scris rugăciunile, lulian Teodorovici loneţchi. În limba română, a 
patra însemnare, informează despre răscumpărarea „Liturghierului” de către ne- 
gustorul Statie în ţara căzăcească şi trimiterea ei mănăstirii de origine, iar a cincea 
indică pe Neculce, aducând la mănăstire pe nepotul său, Alexei Balaban, în 1667. 
Însemnările următoare dau informaţii despre autorul manuscrisului, mitropolitul 
Crimca, despre alți recuperatori şi donatori şi se încheie cu o rugăciune de la 
începutul Postului Mare. 

„Otecinic sau Pateric” are două însemnări: prima spune că lucrarea este făcută 
de mitropolitul Crimca şi donată în timpul lui Ştefan Tomşa, 13 martie 1616, iar a 
doua afirmă că acest Pateric l-a scris Vasile în 1612. 

„Tetraevangheliarul de la Lwow” conține două însemnări: prima, în limba 
slavonă, arată că a fost scris de călugărul Teofil de la Mănăstirea Voroneţ în 1614, la 
porunca mitropolitului Crimca şi pictat de Ştefan din Suceava în 1617. A doua 
însemnare precizează că „Evanghelia” a fost dată Mănăstirii Dragomirna în timpul 
voievodului Grigorie Ghica şi a fiului său, Grigorie, la 8 august 1658. 

„Tetraevangheliarul” cu număr de inventar 2/1934, prin însemnarea sa infor- 
mează că este alcătuit de mitropolitul Anastasie şi dăruit Dragomirnei pentru pome- 
nirea sa şi a părinţilor săi, loan şi Cristina, în timpul lui Ştefan Tomşa, la 6 sep- 
tembrie 1615 şi că toate lucrările sale se încheie cu blestemul tipic. 

„Liturghierul” cu număr de inventar 3/1934 cuprinde două însemnări: în prima 
se arată că este opera lui Anastasie Crimca, donată Mănăstirii Dragomirna cu hramul 

Pogorârea Sfântului Duh, în timpul domniei lui Alexandru Movilă, a fratelui său 
Bogdan şi a mamei lor, doamna Elisabeta, la 6 iunie 1616. A doua însemnare 
aminteşte despre răscumpărarea manuscrisului în țara cazacilor de către marele 
vameş Pan Saul şi jupâneasa lui Erina şi donarea lui Dragomirnei spre veşnică 
pomenire la 2 iunie 1656. 

„Psaltirea”, cu număr de inventar 6/1934 are trei însemnări, două din ele indică 
ca autor pe mitropolitul Crimca cu informaţiile cunoscute din celelalte manuscrise, 
dăruită la 6 iunie 1616, în vremea fraţilor Alexandru şi Bogdan Movilă şi a mamei 
lor, Elisabeta, iar o însemnare aminteşte de răscumpărarea „Psaltirei” de la un ostaş 
cazac de către doamna lui Vasile Voievod, Ecaterina, legată în argint, aurită şi redată, 
la 28 septembrie 1653, Mănăstirii Dragomirna. 

Partea a doua a articolului aduce în discuţie „Ornamentaţia manuscriselor”. 
Împodobirea cu ornamente a manuscriselor de la Dragomirna constă în întrebuințarea 
simultană a două motive decorative: motivul abstract format din entrelacuri şi mo- 
tivul decorativ floral. Primul motiv este legat de tradiţia vechilor manuscrise orien- 
tale, bizantine şi vechi-româneşti, iar cel de-al doilea reprezintă evoluţia ornamen- 
tului sub influența Renaşterii, dar mai ales observarea naturii locale. La baza începu- 
turilor şcolii miniaturistice de la Dragomirna stă manuscrisul „Tetraevangheliarul de 
la Suceviţa”, cu număr de inventar 24/1853, unde se găsesc cele două motive 
decorative entrelac şi floral, reluate de manuscrisele de la Dragomirna. Motivul floral 
capătă un rol esenţial, încât ar putea fi numite mai degrabă manuscrisele cu flori de la 
Dragomirna, decât manuscrisele cu miniaturi. Florile sunt stilizate, mai apropiate de 
stilul bizantin reprezentând cicoarea, garoafa, micşuneaua etc. 

Literele inițiale din manuscrisele Dragomirnei sunt executate cu eleganță şi 
supleţe. Procedeul lucrului este cel al iniţialelor lucrate în entrelacuri şi iniţialelor 
lucrate în rinsouri. Trei manuscrise poartă semnătura copistului Dimitrie Vasilievici 
Belinschi, celelalte fiind opera altor călugări anonimi din şcoala de la Dragomirna, 
condusă de Anastasie Crimca. Talentaţi caligrafi şi decoratori, ei au dăruit opere 
strălucitoare, care dăinuiesc peste secole, demonstrând caracterul de unitate al acestei 
şcoli miniaturistice. Autorul prezintă dispoziția vinietelor şi inițialelor în fiecare 
manuscris. 

Partea a treia a studiului face referire la „Legătura manuscriselor”. Dacă 
interiorul manuscriselor conţinea o împodobire dusă până la perfecţiune şi exteriorul 
trebuia să aibă o ferecătură scumpă, după valoarea operei. Muzeele mănăstirilor, în 
special ale celor moldoveneşti, conțin un număr prețios de manuscrise, ferecate în 
argint şi aur, cum ar fi „Evangheliarele” de la Putna, Neamţ, Humor, Suceviţa etc., 
„Evanghelia lui Cândea”, lucrată în 1435-1436, „Evangheliile” de la Feleac şi de la 
Neamţ sau cea de la Humor din 1487, „Panaghiarul de la Neamţu” din 1502. Ro- 
mânii, importatori la început în această artă, au devenit meşteri capabili să facă ceva 
mai bun decât vestiţii argintari din Sibiu, după cum afirmă Neagoe Basarab într-o 
scrisoare adresată burghezilor din Sibiu, cu privire la nemulțumirea sa, în legătură cu 
lucrarea lui Celestin, concetăţeanul lor. 

Pe ferecăturile unor manuscrise de la Dragomirna se inscripționează numele 
executorului, Gligorie Moisiu, nume aflat şi pe „Tetraevangheliarul lui Ieremia 

Movilă” din 1607 de la Mănăstirea Suceviţa. Celelalte manuscrise prezintă aceleaşi 
caracteristici de execuţie, care demonstrează existenţa unui atelier de argintărie, 
probabil la Suceava. La Dragomirna s-au păstrat patru manuscrise ferecate în argint 
aurit: „Tetraevangheliarul”, cu număr de inventar 1/1934, „Liturghierul”, cu număr 
de inventar 4/1934, „Tetraevangheliarul” cu număr de inventar 2/1934 şi „Litur- 
ghierul” cu număr de inventar 3/1934, pe care autorul le descrie în detalii referitoare 
la scenele reprezentate şi la arta argintăriei. Faţă de ferecăturile celor două manu- 
scrise de la Suceviţa făcute cu trei ani înainte, se observă o evoluţie meşteşugărească 
în atelierul lui Gligorie Moisiu privind cele patru manuscrise de la Dragomirna. 

La dorința mitropolitului Anastasie Crimca, la rândul său un mare artist, s-au 
adus unele inovaţii: motivul frânghiei discontinue, bordura în filigran şi sistemul 
cotorului format din lănţişoare împletite, zale, fiind mai practic şi mai durabil la 
închiderea şi deschiderea unui manuscris de dimensiuni mari. Opere ca acestea ieşite 
din atelierul de argintărie al românului Gligorie Moisiu, plin de vigoare şi nepreţuită 
execuţie, pot rivaliza sau sta alături de cele mai frumoase legături de cărți în metal pe 
care le-a produs geniul artistic al celorlalte popoare. Articolul cuprinde imagini. 


B., G., „Recenzie. G. Ştrempel, «Un cronograf ilustrat, atribuit mitropolitului 


Antim Ivireanul», în „Romanoslavica”, XII (1966), Bucureşti, p. 309-353”, în: 
BORom LXXXVI (1968), 7-8, p. 975-977. 


Manuscrisul original al „Cronografului” se află în Biblioteca Academiei de 
Ştiinţe din Kiev sub numărul de inventar 379. Manuscrisul cronograf a fost dăruit în 
1709 domnului Constantin Brâncoveanu şi el prezintă istoria prescurtată a lumii vechi, 
date din istoria greco-romană, istoria şi genealogia biblică, cu peste 500 de imagini. 

Autorul recenziei descrie manuscrisul subliniind că textul se desfăşoară pe 
două coloane, cu unele erori sau incomplet, după spusele lui G. Ştrempel, ceea ce 
face ca în această operă a miniaturisticii româneşti să descifrăm un interes mai mult 
artistic decât religios. Cronograful conţine 503 de portrete, 3 schiţe şi 8 desene, 
reprezentând diferite scene biblice. Portretul lui David seamănă cu portretul lui 
Mircea cel Bătrân sau a lui Alexandru cel Bun. Veşmintele regelui Manase sunt 
asemănătoare celor ale lui Constantin Brâncoveanu din iconografia noastră. În toate, 
arta miniaturistică atinge perfecțiunea. „Cronograful” ajunge în posesia vornicului 
Dumitraşco Săcară, apoi la arhiepiscopul Antonie, de unde, în 1884, e trimis la Bi- 
blioteca Academiei Teologice din Kiev. G. Ştrempel afirmă că Antim Ivireanul s-a 
inspirat mai mult din cronografe, din fragmente de istorie persană, ebraică, greco-ro- 
mană şi nu direct din Biblie. 

În Biblioteca Academiei României se află un manuscris, numărul 2609, cu 
1000 de pagini de text cronograf, care conţine elemente similare privind valorile 
iconografice. Limba e aleasă, textul fiind opera lui Antim prin stilul şi cultura 
deosebită, iar pe o pagină există semnătura lui. Ştrempel descrie manuscrisul după o 
copie fotografică alb-negru, opinând că mitropolitul Antim nu e ilustratorul acestui 
„Cronograf”, deoarece la acea dată era bătrân. Nu e exclus ca cel care a caligrafiat şi 
ilustrat manuscrisul sub supravegherea mitropolitului, să fi fost preotul Nicola. În 
ţară mai sunt două copii după acest „Cronograf”: un rulou de hârtie aflat la Biblioteca 

Academiei, scris de popa Flor şi o a doua copie, lucrată de pictorul C. Petrescu, care 
se află la Mănăstirea Cernica. 


B., G.. „Recenzie. lon Radu Mircea, «Cel mai vechi manuscris miniat din Țara 
Românească: Tetraevanghelul popii Nicodim (1404-1405), în „Romanosla- 
vica”, Bucureşti, XIII (1966), p. 203-221”, în: BORom LXXXVI, (1968), 7-8, 
p. 977-979. 


Cel mai vechi manuscris cu dată sigură din ţara noastră este „Tetraevanghelul 
lui Nicodim”, scris pe pergament în 1404-1405, de „popa Nicodim”, probabil la 
Mănăstirea Vodița şi se afla în 1966 la Muzeul de Artă al României. Studiile făcute 
asupra lui redau aspecte în mod disparat. Textul e tipic ortodox, Evangheliile apărând 
fără predosloviile lui Teofilact al Bulgariei, ceea ce denotă un izvod mai vechi decât 
cel utilizat de slavii meridionali în secolele XIV-XV, necunoscut în Ţările Româneşti. 

Autorul studiului descrie manuscrisul în mod obiectiv, cu observaţiile ce se 
impun de către textul acestuia. |. lufu a susținut într-o lucrare a sa că acest manuscris 
a slujit ca model lui Gavril Uric de la Neamţ. lon Radu Mircea respinge această 
opinie, constatând deosebiri esenţiale între manuscrisele celor doi. Cel al lui Nicodim 
nu a fost folosit ca model nici de copiştii munteni de mai târziu. Prezentând minia- 
turile, I.R. Mircea apreciază frumuseţea celor patru frontispicii, iar titlul fiecărei 
Evanghelii e scris cu litere de aur. Descrierea frontispiciilor este făcută în detalii, 
subliniindu-se inegalabila valoare artistică şi calitatea miniaturistică realizată prin 
calităţile de culoare. Izvorul de inspiraţie al decoraţiei manuscrisului lui Nicodim se 
află în arta bizantină, în manuscrisele greceşti. 

Bogăția de motive florale şi păsări, fondul bogat de aur cu miniaturile Paleo- 
logilor, armonia coloristică, relieful desenului caracterizează ornamentaţia „Tetra- 
evanghelului” lui Nicodim ca şi miniaturile bizantino-bulgare de la Târnovo. Cele 
două coperţi de lemn ferecate cu argint aurit redau „Răstignirea” şi „Învierea”, re- 
liefarea personajelor fiind deosebit de reuşită. În încheierea recenziei se consemnează 
că prezentarea „Tetraevanghelului” lui Nicodim făcută de I.R. Mircea cu competență, 
completează prin studiul său contribuţia importantă pe care a adus-o Emil Lăzărescu 
în „Nicodim de la Tismana şi rolul său în cultura veche românească”, apărut în 1965, 
în „Romanoslavica” XI. 


Vornicescu, Nestor, arhim., „Manuscrisele Arhiereului Narcis Creţulescu din 
biblioteca Mănăstirii Neamţ”, în: MitrMold XLIV (1968), 7-8, p. 431-436. 


Autorul aminteşte de manuscrisul numărul 171 din anii 1905-1906, care 
cuprinde inscripţiile Mănăstirilor Neamţ şi Secu şi a schiturilor din împrejurimi. 
Paginile cuprinse între 9 şi 19 din adaos sunt relevante în acest sens. 


Pistrui, Chiril, „Tetraevanghelul de la Suceava - manuscris slav”, în; 
MitrMold XLIV (1968), 7-8, p. 442-444. Insemnare. 


„Tetraevanghelul de la Suceava” este un manuscris al ieromonahului Macarie 
de la Putna, făcut pe cheltuiala lui Barbovschi, pârcălab de Suceava. Astăzi el se află 
la muzeul Mănăstirii Rila din Bulgaria. Autorul descrie caligrafia şi ornamentele sale. 


173 


Popescu Vâlcea, Gh., „Școala miniaturistică de la Dragomirna”, în: BORom, 
LXXXVI, (1968), 9-10, p. 1186-1211. 


Prima parte a acestui articol face referire la „Descrierea şi analiza miniaturilor 
şi a temelor iconografice din „Tetraevangheliarul” cu numărul de inventar 1/1934”. 
Şcoala miniaturistică de la Dragomirna, prin particularităţile ei specifice şi prin 
contribuția adusă la patrimoniul culturii, impune ca să fie descrise şi analizate mi- 
niaturile pe care le cuprind diferitele manuscrise întocmite aici. Autorul prezintă 
desenele din „Tetraevangheliarul” amintit, descriind şi analizând fiecare miniatură în 
ordinea filelor manuscrisului, descriind-o şi analizând-o în funcţie de tema ico- 
nografică reprezentată. La sfârşit, a acordat o atenție aparte subiectelor: „Ciclul pati- 
milor”, „Figuraţia Evangheliştilor şi problema cadrului în miniaturi” şi „Portretul 
mitropolitului Anastasie Crimca”, în manuscrisele lucrate la Dragomirna. 

Prima scenă descrisă este cea care reprezintă Înălțarea Domnului. Ca temă 
iconografică, scena Înălţării Domnului începe să fie reprezentată în secolul al IV-lea, 
iar primul monument ce mărturiseşte aceasta este poarta bisericii Sfintei Sabina din 
Roma. În miniatura cu Înălțarea Domnului din manuscrisul sirian nr. 56, de la 
Biblioteca din Florenţa, scris în anul 586 în Mănăstirea Sfântul loan din Zgaba, în 
Mesopotamia, de către călugărul Rabula, se constată o nouă compoziţie şi un alt sens 
al scenei în raport cu cele semnalate. Autorul descrie şi această reprezentare, conti- 
nuând documentat, cu reprezentarea scenei Înălţării Domnului, de-a lungul secolelor, 
în cadrul picturii din bisericile şi mănăstirile din diferite locuri ale lumii, de la Bizanţ 
până la Roma, din Rusia şi Moldova până la Veneţia, precizând şi locul ei în biserică 
(de cele mai multe ori decorând cupola, alături de scena Pogorârea Sfântului Duh). În 
bisericile moldoveneşti, se întâlneşte Înălțarea Domnului la Popăuţi, la Voroneţ, 
Suceava şi Suceviţa, păstrând formula siriană. Autorul picturii de la Dragomirna se 
inspiră din exemplul de la Suceviţa, dar dă scenei o amploare nemaicunoscută până 
atunci, introducând elemente noi care completează şi înfrumuseţează tabloul iniţial. 

Se continuă apoi studiul cu descrierea miniaturilor de pe paginile următoare: 
Deisis, Schimbarea la Faţă, Adormirea Maicii Domnului, Naşterea Mântuitorului, 
Botezul, Coborârea la iad, Dreptul Enoh, Sf. Ilie Tezviteanul şi Sf. loan Gură de Aur, 
Sf. Evanghelist Matei, Doi serafimi, Spălarea picioarelor mucenicilor, Rugăciunea 
din grădina Ghetsimani şi altele, făcând pentru fiecare miniatură analogii cu alte 
reprezentări din lume sau din ţara noastră, comentând tema iconografică, acolo unde 
se impune, cu caracteristicile ei. 

Artistul a încercat să redea în „Tetraevangheliarul” cu numărul de inventar 
1/1934, cel mai vechi dintre manuscrisele de la Dragomirna, „Ciclul Patimilor” sub 
influența picturilor murale ale timpului sau a manuscriselor de la Suceviţa. Scenele 
nu urmează ca în manuscrisele Suceviţei ritmul strâns al ciclului, ci sunt răspândite în 
toată lucrarea lăsând să se intercaleze între ele alte scene străine acestui ciclu, cum 
sunt: doi serafimi, portretul evanghelistului Marcu, Pilat spălându-şi mâinile, luda 
aduce banii şi se spânzură, Sfânta Treime noutestamentară şi vechitestamentară, 
portrete de prooroci, Deisis. 

„Ciclul Patimilor” este reprezentat începând cu „Spălarea picioarelor”, „lisus 
în grădina Ghetsimani”, „lisus prins de mulţime”, „lisus în faţa lui Ana şi Caiafa”, 
„Ridicarea pe Cruce”, „Răstignirea”, „Coborârea de pe Cruce” şi altele. 

În partea următoare a articolului se aminteşte despre „Figuraţia Evangheliştilor 
şi problema cadrului în miniaturi”. Reprezentarea portretelor Sfinților Evanghelişti în 
miniaturile de la Dragomirna nu diferă de cele pe care arta moldovenească le-a primit 
din manuscrisele greceşti sau slavone înainte de secolul al XV-lea. Dintre cele două 
tipuri de reprezentare, cel mai mult folosit este acela în care Evangheliştii stau Jos şi, 
mai rar, tipul în care figurile stau în picioare. O altă distincţie este în privința cum 
sunt prezentaţi evangheliştii: singuri în scenă sau însoţiţi de simboluri. Miniaturile de 
la Dragomirna au adoptat tipul evangheliştilor stând jos şi însoţiţi de simboluri, Sf. 
Evanghelist loan fiind însoţit de ucenicul Prohor. În „Tetraevangheliarul” 1/1934, 
evangheliştii sunt prezentaţi fără simboluri, cu fondul scenei din arhitecturi antice. 

Se prezintă scenele cu evangheliştii în câteva din manuscrisele de la Dra- 
gomirna, comparându-le cu alte reprezentări şi observând ca element de noutate 
părăsirea fondului arhitectural al clădirii antice şi înlocuirea cu elementul naţional, 
reprezentat prin turnuri zvelte ale porților şi clădirilor, precum şi introducerea unor 
portrete ale Fecioarei, Mântuitorului, Celui vechi de zile, Sfinți, în diferite locuri ale 
scenei principale. Practica introducerii în cadru, în partea superioară, inferioară, 
verticală sau în colțuri a unor personaje secundare este de origine bizantină şi a fost 
întrebuințată atât în manuscrisele miniate cât şi pe icoane, în sudul balcanic, la noi şi 
în Rusia. Icoanele ruseşti, având posibilitate de circulaţie, au influențat probabil şi 
miniaturile de la Dragomirna. 

Un capitol separat al studiului aminteşte despre „Portretul mitropolitului 
Anastasie Crimca”. Toate manuscrisele de la Dragomirna, exceptând „Apostolul” de 
la Academia Română şi „Evanghelia” cu numărul de inventar 7/1934, reprezintă por- 
tretul mitropolitului Crimca, stând îngenunchiat fie în faţa Sfintei Treimi, a sfinților 
patroni sau evanghelişti, a bisericuţei schitului sau a Sfinţilor Ierarhi. Sub influența 
artei bizantine s-a introdus şi în bisericile moldoveneşti reprezentarea ctitorului sau 
donatorului în tabloul votiv. Autorul descrie portretul mitropolitului Anastasie 
Crimca aflat pe miniaturile manuscriselor de la Dragomirna, care imortalizează, peste 
veacuri, figura unui mare vlădică artist român şi înfăţişează pe filele de pergament ale 
trecutului, pe primul autoportretist în plastica românească. Articolul conţine imagini. 


Popescu Vâlcea, G., „Școala miniaturistică de la Dragomirna”, în: BORom 
LXXXVI, (1968), 11-12, p. 1343-1359. 


Autorul descrie şi analizează în detalii miniaturile pe care le cuprind 
următoarele manuscrise de la Dragomirna: „Apostolul” ms. slav nr. 22, „Evanghelia” 
cu numărul de inventar 7/1934, „Apostolul” de la Viena, „Liturghierul” cu numărul 
de inventar 4/1934, „Liturghierul” cu numărul de inventar 5/1934, „Tetraevanghe- 
liarul” de la Biblioteca din Lwow şi „Tetraevangheliarul” cu numărul de inventar 
2/1934, prezentând caracteristicile şcolii miniaturistice de la Dragomirna şi studiind 
acele miniaturi care constituie o temă iconografică. 

Astfel, în legătură cu tema iconografică care prezintă pe Sf. loan cel Nou de la 
Suceava, autorul afirmă că, deşi era de origine grecească, a ajuns la noi sfânt naţional 
reprezentat alături de Sf. Mare Mucenic Gheorghe în miniaturile din „Liturghierul” 
cu numărul de inventar 3/1934 şi „Apostolul” de la Viena. Prima reprezentare a 
acestui sfânt în pictura Bisericii noastre datează de pe la 1498, în decorarea pereților 
capelei Mănăstirii Bistriţa, iar începând din 1530 ea devine aproape obligatorie în 
bisericile moldoveneşti, deşi nicio biserică nu poartă numele lui. Moaştele Sf. loan 
Cel Nou se află la Biserica Sf. Gheorghe din Suceava, fiind considerat un martir 
național al Moldovei, iar în 1635 două altare au fost consacrate în onoarea sfântului 
în bisericile din Moldova. Comparând tema iconografică Arhanghelul Mihail omo- 
rând fiara apocaliptică, autorul constată că atributele şi prezenţa lui lisus Emanuelce 
apare în manuscrisul „Apostolul” de la Viena, nu s-a mai cunoscut până la şcoala de 
la Dragomirna decât în iconografia rusă. 

Referindu-se la tema iconografică a Buneivestiri, după ce face o comparaţie cu 
reprezentarea ei la alte popoare, în diferite timpuri, autorul precizează că tipul 
iconografic de la Dragomirna este cel bizantin, iar miniatura Întâmpinarea Domnului 
din „Tetraevangheliarul” cu numărul de inventar 2/1934 de la Dragomirna se leagă 
strâns, prin particularitățile sale, de tema de la Suceviţa. Realizarea artistică a 
miniaturii prezentate în aceste manuscrise de la Dragomirna impresionează peste 
timp, rămânând o mărturie a credinţei strămoşilor noştri şi a geniului lor creator. 
Articolul conţine imagini. 


Popescu Vâlcea, Gh., „Şcoala miniaturistică de la Dragomirna”, în: BORom 
LXXXVII (1969), nr. 1-2, p. 197-209. 


Se face descrierea şi analiza miniaturilor şi a temelor iconografice din diferite 
manuscrise provenind de la Mănăstirea Dragomirna. 

Autorul continuă în acest articol studierea, descrierea şi analiza miniaturilor 
ultimelor manuscrise de la Dragomirna „Liturghierul” cu numărul de inventar 3/ 
1934 şi „Psaltirea” cu numărul de inventar 6/ 1934 şi, ca o încheiere a articolelor 
precedente în care au fost studiate miniaturile de la Dragormirna, în acest articol se 
prezintă şi consideraţiile generale asupra stilului şi tehnicii şcolii miniaturistice de la 
Mănăstirea Dragomirna. 

„Liturghierul” cu numărul de inventar 3/ 1934 cuprinde douăzeci de miniaturi 
(„Sfânta Treime în Vechiul Testament”, „Sfinţii Gheorghe şi loan cel Nou”, 
„Pogorârea Sfântului Duh”, „Sfântul loan Gură de Aur”, „Împărtăşirea Apostolilor”, 
„Maica Domnului cu Pruncul”, „Junghierea Mielului sau Pruncul pe disc”, „Sfântul 
Nicolae” şi „Sfânta Parascheva” şi altele), care sunt descrise în detalii, iar pentru 
„Împărtăşirea Apostolilor”, „Junghierea Mielului sau Pruncul pe disc”, „lisus dor- 
mind sau Ochiul care veghează” autorul prezintă tema iconografică cu reprezentarea 
sa din diferite locuri şi timpuri. 

„Psaltirea” cu numărul de inventar 6/ 1934 conţine treizeci şi nouă de pagini 
cu diferite miniaturi, predominând scenele care-l înfăţişează pe împăratul David în 
diverse ipostaze. Ca temă iconografică, Sfinţii Enoh, Ilie şi loan Teologul, patronii 
schitului apar frecvent în miniaturile de la Dragomirna, iar în Moldova a fost preluat 

obiceiul din arta bizantină ca o ctitorie să aibă mai mulți sfinți patroni. Alegerea 
acestor sfinți nu este întâmplătoare, ci are un adânc substrat teologic deşi, în afară de 
Dragomirna, nu se cunoaşte un alt exemplu în care aceşti sfinţi să fie luaţi ca patroni 
sau să fie reprezentaţi împreună în pictură sau în miniatură. 

Stilul şi tehnica în arta miniaturistică de la Dragomirna dau manuscriselor o 
notă precisă de individualitate comparativ cu celelalte miniaturi româneşti. Articolul 
concepe desenele în mod decorativ, conducându-se după modele bizantine, adică îm- 
podobirea fiecărui manuscris prezintă două părți: imagini şi ornamente, bine dese- 
nate, dar se deosebeşte de operele bizantine care păstrează aspectul organic al figurii 
şi desenul obiectelor cu caracterul lor individual. Arta şcolii de la Dragomirna este o 
artă religioasă populară, în care se observă o tradiţie a miniaturisticii autohtone, 
completată cu idei noi, inspirate din arta monumentală a bisericilor locale. 

Artiştii tind spre abstract, scenele miniaturilor fiind prezentate într-o stilizare 
originală, în care geometrizarea arhitecturilor se compune plăcut cu liniile sinuoase 
care desenează siluetele personajelor, îmbrăcate toate în aceleaşi veşminte, tunică şi 
mantie sau numai tunică. Excepţii fac câțiva sfinți liturghisitori şi mitropolitul 
Crimca, reprezentați în veşminte arhiereşti. Fondul scenelor este adesea fără peisaj. 
Clădirile apar în variantă antică cu un spirit local sau clădiri specifice arhitecturii 
moldoveneşti cu turnuri ascuţite, ziduri crenelate etc.. Pagina este umplută cu motive 
vegetale sau stânci. Personajele însemnate sunt lucrate în proporții mai mari. Nota de 
originalitate a acestor miniaturi constă în cromatica originală, redată prin culori pu- 
ternice, aproape stridente (roşu, verde, galben, violet, alb şi negru) şi ca un laitmotiv 
apare aurul. 

Stilul lor specific este redat de siluetele lungi şi subțiri, picioare şi mâini la fel, 
iar fizionomia feţei e conturată din câteva linii de peniță şi două puncte negre pentru 
ochi. Farmecul miniaturilor, pe lângă armonia culorilor este dat de o naivitate sinceră 
de exprimare, specifică artistului popular, dovedind şi o evoluţie faţă de miniaturile 
anterioare şi având un caracter monumental. Atanasie Crimca a folosit ca sursă de 
inspirație în miniaturile sale pictura murală moldovenească şi icoanele, el fiind 
pictorul principal, ajutat şi de ucenicii săi într-o unitate de concepție şi de execuţie. 
Articolul conține imagini. 


Naghiu, Iosif E., prof.. „Psaltirea de la Mehadia”, în: MitrBan XIX (1969), 1-3, 
p. 171-172. 


Se analizează patru foi rupte dintr-o psaltire slavo-română scrisă pe pergament 
şi se face o analiză fonetică a „Psaltirii de la Mehadia” scrisă între anii 1580-1600. 


Bărbulescu, C., „Recenzii. lon Radu Mircea «Contribution ă la vie et ă l'ocure 
de Gavriil Uric» în „Revue des etudes sud-est europennes”, Bucarest, VI 
(1968), nr. 4, p. 573- 594.”, în: BORom, LXXXVII (1969), 5- 6, p. 629- 632. 


Între anii 1424- 1449 caligraful moldovean Gavriil Uric scrie 14 manuscrise pe 
care le semnează şi două nesemnate, a căror paternitate este discutabilă. Scrise într-o 
epocă anterioară lui Ştefan cel Mare, ele au servit ca prototipuri pentru scrierile de 
acest gen în secolul al XVI-lea şi al XVII-lea. Copii reproducând opere literare 


177 


bizantine şi sud-slave, aceste manuscrise sunt importante pentru a reconstitui arhe- 
tipurile creațiilor lui Eftimie de Târnova şi Grigorie Țamblac sau ale altor scriitori 
anonimi al vremii. 

Autorul cărții enumeră mai multe lucrări care s-au ocupat de aceste manu- 
scrise, aducând argument diferite. După aceea loan Radu Mircea prezintă fragmente 
din manuscrisele copiate de Gavriil unde se menţionează el însuşi şi locurile unde se 
află numele lui sau al tatălui său. În cel mai vechi pomelnic („Pomelnicul Mănăstirii 
Bistriţa”) se păstrează o informaţie prețioasă despre Gavriil Uric, tatăl său Paisie, 
fiind monah ca şi Gavriil. Cercetătorii au afirmat că aparținea unei familii de boieri 
moldoveni şi şi-a desfăşurat activitatea la Mănăstirea Neamţ, unde era egumen atunci 
Silvan. Comparând grafia, A.I. laţimirski afirma că 30 de manuscrise aparținând 
Mănăstirii Neamţ sau altor biblioteci au fost scrise de Gavriil, iar alţi cercetători au 
redus numărul la 13-14 manuscrise. Folosind în transcrierea textelor nu numai 
caligrafia meticuloasă semiuncială, ci şi pe cea cu caractere cursive, recitirea şi 
îndreptarea lor, unde se impunea, duce la acceptarea afirmației lui A.I. laţimirski, iar 
atribuirea lui Gavriil Uric a manuscriselor din Biblioteca Academiei de Ştiinţe din 
Leningrad nr. 13, 3, 19 şi 13, 3, 20 sau din Biblioteca Saltikov-Scedrin din Leningrad 
se adevereşte a fi exactă. Scrisul său cursiv de tip grecesc, deşi rar întrebuințat a avut 
continuatori în secolul al XV-lea şi al XVI-lea în Moldova, dovadă fiind unele 
manuscrise de la Suceviţa, Putna sau Biblioteca Academiei, originea scrierii fiind din 
Peninsula Balcanică, în secolul al XIV-lea. Manuscrisele lui Gavriil Uric constituie 
opera de artă a caligrafiei şi ornamentației, cu iniţiale sobre, cu litere regulate, frumos 
scrise, excelând cu cele două „Tetraevangheliare”. 

Şcoala de copişti din Moldova a influenţat prin realizările sale, atât ţările 
vecine cât mai ales în Răsărit, unde scrisul moldovenesc a fost luat ca model de alți 
copişti şi iubitori ai cărţii de artă. Articolul lui loan Radu Mircea are o anexă care 
prezintă cele 16 manuscrise ale lui Gavriil Uric, cu caracteristici, filigrane, precizări 
privind hârtia şi elemente bibliografice. 


Bărbulescu, C., „Recenzii. I. |. Roman, «Un document românesc scris la 
Braşov în sec al XVI-lea», în „Studii şi Articole de Istorie”, Bucureşti, XI 
(1968), p. 263-264”, în: BORom LXXXVII (1969), 5- 6, p. 632-634. 


N. Iorga în „Socotelile Braşovului” din „Analele Academiei Române” seria a 
doua, tom. XXI, 1898-1899, „Memoriile Secţiei Istorice”, p. 262 afirmă că „Scri- 
soarea adresată de Popa Iane lui Luca Hirscher, judele Braşovului” este scrisă pe la 
1580. Reluând studiile asupra ei, |. I. Roman identifică, între sec. al XIII-lea şi al 
XVII-lea, şapte nume de Luca Hirscher, toți domnitori ai Braşovului. Ca jude al 
acestui oraş a fost, însă, unul singur (1561-1564 şi 1567-1590). 

N. Iorga publică două scrisori în „Braşovul şi românii” adunate lui Lica 
Hirscher, cu adresativul de „jude”, pe care I.I. Roman îl consideră ca o greşeală 
deoarece în vremea lui Bunearsinovici, expeditorul, L. Hirscher era doar senator al 
oraşului, fapt care l-a determinat pe Nicolae lorga să oscileze în datarea docu- 
mentului. Personalitatea lui Popa Iane, mort în 1591, e cunoscută, el fiind acela care 
l-a ajutat pe Coresi în opera de traducere şi tipărire a cărţilor bisericeşti. Documentul 

respectiv - monument de limbă veche - aparţine sigur secolului al XVI-lea. I.I. 
Roman publică articolul „Primul document românesc braşovean cunoscut: Scrisoarea 
Popei lane” în „Limba română”, Bucureşti, XVIII (1969), nr. 1, p. 69- 73, aducând 
noi precizări. 

Pomenirea în document (scrisoare) a lui Luca Hrischer, care a patronat 
tipărirea „Cazaniei a Il-a” a lui Coresi, a fost singurul document de datare invocat de 
N. lorga. Astăzi documentul e cuprins şi în „Catalogul documentelor româneşti” din 
„Arhivele Statului Braşov”, vol. I, 1521-1799, Bucureşti 1955, p. 1, nr. 2. Cercetând 
datele „când a preoţit Popa Iane”, autorul articolului consideră că documentul ar fi 
fost scris între 1573 şi 1590, scrisoarea popii lane devenind astfel primul document 
românesc braşovean păstrat până în zilele noastre, scrisă în graiul local. Analizând 
cele 15 rânduri ale scrisorii popii lane cu particularitățile ei fonetice şi sintactice, I.I. 
Roman demonstrează că acestea sunt caracteristice pentru graiul din sudul Tran- 
silvaniei şi Munteniei, aducând ca argumente studii lingvistice ale diverşilor autori. 


Enescu, N. C., „Ştefan vel dascăl de la Putna”, în: MitrMold XLY (1969), 5-6, 
p. 348-353. 


Începuturile activităţii dascălului Ştefan de la Mănăstirea Putna sunt necu- 
noscute, dar aflăm că este menționat pentru prima dată în 1778 de către un profesor 
de la Academia Duhovnicească a mănăstirii. Ștefan este traducătorul din greceşte al 
manuscrisului „Esopiei”, traducere realizată între anii 1769-1774. Acest manuscris, 
ale cărui particularități sunt analizate de către autor, cuprinde viaţa filozofului 
„Ezop” şi pildele lui. În 1785 îl găsim pe Ştefan la laşi, iar în 1791 aflăm că se sem- 
nează pe un manuscris al unei „Alexandrii” muntene, păstrat la Mănăstirea Vorona 
din Botoşani. 


Ionescu, Dimitrie Gh., prof.. „Cartea românească şi vechi biblioteci în oraşul 
şi județul Buzău (1431-1700) ”, în: GBis XXVIII (1969), 7-6, p. 835-843. 


Autorul aminteşte în material despre şcoala existentă în chiliile episcopiei 
după înființare (1504), despre continuitatea acesteia şi în secolul al XVII-lea, despre 
caligrafii şi miniaturiştii de la Schitul Poiana Mărului. 


Naghiu, Iosif E., prof., „Psaltirea lui Dimitrie Pandovici”, în: MitrBan XX 
(1970), 1-3, p. 239-240. 


Se realizează o prezentare a „Psaltirii lui Dimitrie”, scrisă la jumătatea 
secolului al XVIII-lea, consemnându-se faptul că autorul acesteia a mai scris încă 
cinci cărți. Cele două exemplare ale Psaltirii prezentate aici, au fost identificate la 
Mănăstirea Hodoş, având inscripţionat la sfârşit textul „lui Dumnezeu laudă de 
Dimitrie Pandovici”, text care atestă cu exactitate identitatea autorului. 


Olteanu, Pandele, prof., „Metoda filologiei comparate în studierea izvoarelor 
şi în identificarea versiunii neogreceşti a operei Scara tradusă de Mitropolitul 
Varlaam”, în: MitrOlt XXII (1970), 5-6, p. 543-566. 
În acest studiu sunt comparate versiunile din neogreacă, slavonă şi românească 
a „Scării” şi se ajunge la concluzia că originalul tradus de Varlaam este „Scara 
Paradisului” a lui Maximus Margunios. 

Popescu, Gabriel, „Un manuscris al Didahiilor mitropolitului Antim Ivireanul 
în Biblioteca Patriarhiei Române” în: StTeol, Seria a II-a, XXII (1970), 9-10, 
p. 685-688. 


Se prezintă mai întâi un manuscris în limba română, cu scriere chirilică, după 
care sunt descrise volumul, coperţile şi ornamentele. Cuprinsul este alcătuit din 33 de 
didahii cu textul aproape identic cu cel din ediția Strempel. Se face apoi comparaţia a 
două fragmente de text din cele două ediţii. Datarea: jumătatea veacului al XVIII-lea. 


Pistrui, Chiril, pr., „101 manuscrise slave în Transilvania (sec. XII-XVII) I. — 
Biblioteca Episcopiei ortodoxe a Aradului”, în BORom XCVI (1978), 1-2, p. 
127-148. 


Sunt prezentate o gamă largă de manuscrise („,Psaltire”, „„Ceasloav”, 
„Apostol”, „Tetraevangheliar”, „Minei”, „Sbornic” etc) provenite şi din unele mă- 
năstiri şi schituri transilvane, bănăţene (ex. Hodoş-Bodrog) sau din afara graniţelor 
țării. Sunt redate însemnările de pe fiecare exemplar în paralel cu descrierea manu- 
scrisului, notele prezentate putând fi foarte importante pentru istoria bisericească. 


Pistrui, Chiril, pr. lector, „Manuscrisele slave în biblioteca Episcopiei 
Aradului”, în: MitrBan XXII (1972), 1-3, p. 83-94. 


Sunt prezentate 15 manuscrise slave printre care: „Apostolul”, „Liturghierul”, 
„Ceaslovul”, „Tetra-Evanghelierul” şi „Acatistierul”. Aceste documente sunt datate, 
se descrie cuprinsul lor, punctându-se precizările cele mai importante la care se 
notează filele şi se prezintă şi elementele decorative. 


Bălaşa, D.. pr.. „Constantin Brâncoveanu voievod şi loan Arhimandritul - un 
manuscris inedit al lui loan, egumenul Mănăstirii Hurezi (1692-1726) — 
prezentare şi transcriere”, în: MitrOlt XXV (1973), 11-12, p. 993-1001. 


Manuscrisul descris în aceste pagini are două titluri de capitole: primul, „Ca- 
tastih cu toate cealea ce am făcut şi am adaos la Sfânta Mănăstire aceasta Ourezii, cât 
am fost egumen, eu smeritul loan Arhimandritul”, iar al doilea, „Catastih de toate 
sculele şi dajdiile şi de alte odoară ce au dat Sfintei Mănăstiri Ourezilor Domnul 
nostru loan Basarab voievod, ctitorul Sfintei Mănăstiri”. 

loan a fost egumenul Hurezilor timp de 30 de ani, din 1692. Acest manuscris a 
făcut posibilă analiza limbii din grafia sa. Este prezentată fiecare dintre cele 16 file 
ale manuscrisului. 


Mihail, Paul, pr.. „Predicile lui Antim Ivireanul, contribuţii unificatoare ale 
limbii române literare” în: SrTeol, Seria a II-a, XXVI (1974), 1-2, p. 53-59. 


Este prezentat manuscrisul din 1814, a cărui copiere s-a făcut de pe un altul 
adus din Ţara Românescă în Moldova de mitropolitul Gavriil Bănulescu-Bodoni. Se 
face descrierea manuscrisului şi o comparaţie între cel din 1814 şi cel după care s-a 
făcut copia. 

Constantinescu, Radu, „Manuscrise şi cărți vechi din biblioteca Patriarhiei şi 
a Sfântului Sinod”, în BORom XCII (1974), 7-8, p. 1040-1047. 


Articolul are ca subiect o inventariere a manuscriselor aflate în bibliotecile 
Patriarhiei Române: Biblioteca Palatului Patriarhal şi Biblioteca Sfântului Sinod. 

Manuscrisele române şi cele greceşti au fost inventariate. Autorul se opreşte 
mai mult asupra celor slave. În Biblioteca Centrală a Patriarhiei sunt trei, iar în 
Biblioteca Sf. Sinod sunt 125. Apoi se trec în revistă cele mai vechi codice ruseşti 
neinventariate încă, notându-se atât numărul manuscrisului cât şi anul apariției, 
alături de o descriere sumară. 

Se fac referiri mai în amănunt asupra celei mai vechi cărţi slave aflate în 
Biblioteca Sf. Sinod: un „Trebnic” imprimat la Gorazolc, în Bosnia. Articolul are şi 
un rezumat în lb. franceză. 


*** „Sbornicul (Prăznicar) din Transilvania”, în BORom XCII (1974), 7-8, p. 
1048-1050. 


Între vechile manuscrise româneşti din Transilvania se află şi un „Sbornic”. 
Manuscrisul se păstrează la muzeul Mănăstirii Gai (suburbia Aradului) şi aparține 
Bibliotecii Episcopiei Ortodoxe Române a Aradului. Datează din sec. al XVII-lea, 
lipsesc filele cu data, locul şi autorul lui. Are 297 de foi, cu 16 rânduri pe pagină. 

Manuscrisul este valoros datorită fenomenelor lingvistice întâlnite în infor- 
mații: punctuație, ortografie, lexic, morfologie, ornamente, calitatea hârtiei etc. 

EI a fost scris înainte de 1705, probabil, într-o mănăstire din nordul Bucovinei. 
Este de provenienţă necunoscută. Articolul are şi trei fotografii ale unor pagini din 
manuscris. 


Tudor, Sandu, pr., „Un manuscris cu implicaţii paisiene”, în: GBis XXXIII 
(1974), 9-10, p. 912-916. 


Se descrie manuscrisul cu opera Sfântului Isaac Sirul identificat în 1802 în 
comuna Mânzălești - județul Buzău. În urma confruntării celor patru manuscrise ce 
conţin „Cuvintele Sfântului Isaac Sirul”, se ajunge la concluzia că manuscrisul de la 
Mănăstirea Neamţ urmează celui existent la Academia Română. 


*** „Arhieraticonul român de la 1705 copiat de Axinte Uricariul”, în BORom 
XCII (1974), 11-12, p. 1403-1413. 


Se prezintă un manuscris important din sec. al XVIII-lea al cărui autor este 
Axinte Uricariul (?-cca. 1731). Acesta era un om învăţat, ştiutor de lb. greacă, latină 
şi slavonă, copist la cancelaria domnească din 1702, iar sub domnul Nicolae 
Mavrocordat devine cronicarul curţii. După lucrările lui şi astăzi se editează cronicile 
moldovenești din sec. al XVII-lea. 

Manuscrisul, care păstrează iscălitura sa, era destinat folosinţei la Mitropolia 
Moldovei; se presupune că a fost comandat cu prilejul înscăunării domnului Antioh 
Cantemir, în 1705. 

Pentru alcătuirea „Arhieraticonului”, copistul a folosit textele liturghiilor 
Sfinţilor loan Gură de Aur, Vasile cel Mare şi Grigorie cel Mare, pe care le-a copiat 

din „rânduiala sfintei şi dumnezeieştii liturghii”, de la Buzău, din 1702. A scris un 
capitol aparte cu motivele care circulau în lb. română pentru diferite trebuinţe, 
motive ce se citesc numai de către arhierei. 

Autorul descrie, în continuare, manuscrisul: dimensiuni, nr. de foi, tipul 
hârtiei, desenele, scrierea, legătura, după care prezintă conţinutul manuscisului. Arti- 
colul are cinci fotografii şi o Anexă. 


loanicescu, I., pr., „Slujbelnicul mitropolitului Ștefan al Ungroslaviei”, în: 
MitrOlt XXVI (1974), 11-12, p. 1084-1085. Recenzie. 


Acest slujbelnic conţine 114 file cu text în litere chirilice, cu ornamente şi 
miniaturi, reprezentând Liturghia Sfântului loan Gură de Aur şi a Sfântului Vasile cel 
Mare. Conţine „Crezul” în limba română. 


Mihail, Paul, pr., „Manuscrise româneşti din biblioteca Mitropoliei Mol- 
dovei”, în: MitrMold LI (1975), 1-2, p. 133-164. 


Se prezintă 17 manuscrise româneşti aflate în biblioteca Mitropoliei Moldovei, 
cu o descriere pe file cuprinzând însemnările pe care le au fiecare în parte. 


Burcă, Gh., „S/ujbelnicul mitropolitului Ştefan al Ungrovlahiei”, în: MitrMold 
LI (1975), 1-2, p. 170-171. 


În recenzia cărții lui Gheorghe Popescu-Vâlcea sunt cuprinse informaţii despre 
„Slujbelnicul” mitropolitului Ştefan al Ungrovlahiei, manuscris cu miniaturi care 
poate fi privit mai ales ca un manual de iconografie liturgică. Printre alte detalii care 
privesc manuscrisul, este menţionat şi faptul că rânduiala de slujbă şi „Crezul” sunt 
scrise în limba română. 


Constantinescu, R., „O predică slavo-română necunoscută de la începuturile 
secolului al XV-lea” în: BORom XCIII (1975), 3-4, p. 317-321. 


Articolul conţine reproducerea unei predici dintr-un manuscris de la Pângărați, 
spusă de Grigorie Țamblac şi o analiză succintă a acestei predici. 


Pană, Marin N.. diac. drd., „Manuscrise liturgice din biblioteca Patriarhiei 
Române”, în: GBis, XXXIV (1975), 7-8, p. 824-834. 


Sunt prezentate informaţii despre 38 de manuscrise liturgice din biblioteca 
Patriarhiei Române. 


Ionescu, I., pr., „Constantin Rezachievici, «Un tetraevanghel necunoscut 
aparținând familiei dinspre mamă a lui Ştefan cel Mare», în „Studii şi 
materiale de istorie medie”, vol. VIII, Editura Academiei R.S. România, p. 
161-163”, în: BORom XCIII (1975), 9-10, p. 1189-1190. 


Recenzia consemnează informaţii despre familia lui Ştefan cel Mare, acestea 
fiind descoperite într-un „„Tetraevanghel”. Acesta fost descoperit la Biblioteca Na- 
țională din Varşovia şi conţine la sfârşit o inscripţie prin care cneaghina Teodora, 

numită Dragna dăruieşte „Sfânta Evanghelie” Mitropoliei din Suceava. Dragna se 
presupune că ar fi fost călugăriță. 

Însemnările găsite aici consemnează că Ştefan era cunoscut drept fiu unic al 
lui Bogdan al II-lea, dar mai avea două surori pe nume Maria şi Sora. Sunt amintite 
date despre mama domnului Ştefan şi despre fratele acesteia, Vlaicu, despre Duma, 
vărul drept al lui Ştefan. Duma se presupune că ar fi fost tatăl Dragnei (Theodora). 
Într-una din campaniile din 1595 sau 1600, „Tetraevangheliarul” ar fi ajuns în 
Polonia la familia lui ]. Zamoyski. 


Mihail, Paul, pr.. „Manuscrise româneşti din Biblioteca Mitropoliei Mol- 
dovei”, în: MitrMold LII (1976), 1-2, p. 120-146. 


Autorul realizează o prezentare a conţinutului manuscriselor româneşti din 
biblioteca Mitropoliei Moldovei, de la numărul 31 până la numărul 50. 


Iacobescu, Ilie V., pr., „S/ujbel/nicul mitropolitului Ştefan al Ungrovlahiei 
(1648-1688)”, în: MitrBan XXVI (1976), 10-12, p. 296-298. 


„Slujbelnicul mitropolitului Ștefan al Ungrovlahiei (1648-1688)” este un 
manuscris, o valoroasă operă de artă miniaturistică, important pentru introducerea 
limbii române în cult. Documentul este inventariat la biblioteca Academiei Române 
sub cota „„Manuscris românesc, nr. 1790”. Autorul redă 40 de file din manuscris, 
studiul fiind însoţit şi de bibliografie. 


Ştrempel, Gabriel, dr., „Pr. Paul Mihail, «Manuscrise Româneşti din Biblio- 
teca Mitropoliei Moldovei», în „Mitropolia Moldovei şi Sucevei”, revista ofi- 
cială a Arhiepiscopiei Iaşilor, L (1974), nr. 5-6, p. 432-460, LI (1975), nr. 1-2, 
p. 133-164 şi LII (1976), nr. 1-2, p. 120-146”, în: BORom XCV (1977), 1-3, p. 
198-199. 


Articolul prezintă prestigioasa şi oficioasa revistă ieşeană ce a publicat 
descrierea exhaustivă a fondului de manuscrise româneşti pe care îl păstrează în 
biblioteca sa Mitropolia Moldovei. 


Constantinescu, Radu, „Glose teologice inedite din secolul al XV-lea”, în: 
BORom XCV (1977), 7-8, p. 807-813. 


Manuscrisul găsit în vara anului 1973 printre cele ale fondului „Mazurin” de la 
Arhivele din Moscova a fost prescris în 1413 de către „popa Domentian” şi un anume 
Gavriil. Acest codice slav cuprinde alături de „Scara” lui loan Sinaitul, cunoscuta 
operă ascetică din secolele VI-VII, 16 cuvântări alcătuite în secolul al IV-lea de 
Sfântul Grigore Teologul, episcopul Nazianzului. 

Acest vechi codice reprezintă cea dintâi mărturie în ordine cronologică asupra 
activităţii culturale în Moldova Muşatinilor. Cea mai mare parte a gloselor şi comen- 
tariilor din manuscrise au conţinut polemic, istoric, literar, apologetic sau filozofic. 
Se în continuare glosele, precum şi câteva imagini cu file din acestea. 


Pistrui, Chiril, pr., „101 manuscrise slave în Transilvania sec. XII-XVII (II); 
Bibiloteca Mânăstirii Bodrog”, în BORom XCVI (1978), 3-4, p. 303-310. 

In notele şi însemnările de pe manuscrisele prezentate sunt amintiţi o serie de 
călugări şi clerici copişti sau compactori. Se dau amănunte despre legăturile cu mă- 
năstirea Gomioniţa de pe actualul teritoriu al Bosniei-Herţegovina. 


Magda-lIstrate, Cornelia, „Un FEvangheliar manuscris de la jumătatea 
secolului al XVII-lea”, în: MitrMold LIV (1978), 3-4, p. 377-379. 


Însemnare despre un „Evangheliar” de la jumătatea secolului al XVII-lea, aflat 
în manuscris la Schitul Ghireasca, înfiinţat în jurul anului 1680. 


Pistrui, Chiril, pr., „101 manuscrise slave în Transilvania sec. XII-XVIII 
(LD): Biblioteca Academiei Române, filiala Cluj”, în BORom XCVI (1978), 5-6, 
p. 608-624. 


Stănciulescu, Alexandru, pr.. „O variantă a Letopiseţului Cantacuzinesc”, în: 
MitrOlt XXX (1978), 7-9, p. 660-663. 


Se prezintă un manuscris aflat în muzeul Mănăstirii Caldăruşani şi analizează 
textul de cronică al acestuia. 


Bălan, Ioanichie, ierod.. „Circulaţia Patericului în manuscrise româneşti”, în 
BORom XCVII (1979), 1-2, p. 131-153. 


Ivan, I., „Lucrări ale Sfântului Vasile cel Mare în manuscrise şi tipărituri la 
Mănăstirea Neamţ”, în: MitrMold LV (1979), 1-2, p. 99-113. 


Articolul debutează cu o introducere generală în viaţa Sfântului Vasile cel 
Mare şi cu prezentarea principiilor monahale stabilite de el. Se aminteşte că, în 1407, 
Mănăstirea Neamţ s-a unit cu Mănăstirea Bistriţa sub conducerea stareţului Dome- 
țian, după care sunt prezentate cinci exemplare de ştampile cu chipul Sfântului 
Vasile, realizate pe gravuri nemţene din lemn. Lucrările Sfântului aflate în manu- 
scrise şi cărți în biblioteca Mănăstirii Neamţ sunt analizate, punându-se accent pe 
traducerea „Hexaimeronului”. Articolul cuprinde cinci anexe importante. 


Pistrui, Chiril, pr., „101 manuscrise slave în Transilvania sec. XII-XVIII — 
Biblioteca Academiei Române, Filiala Cluj”, în BORom XCVII (1979), 3-4, p. 
531-562. 


Ivaniuc, Florenţa, „Documente româneşti în arhive străine (partea 1)”, în 
BORom XCVII (1979), 5-6, p. 768-775. 


Sunt expuse şi analizate documente privind mănăstirile Râşca din judeţul 
Suceava şi Bârnova, Cetăţuia şi Galata din laşi. Este amintită importanta contribuţie 
a cercetătorilor Constantin Esarcu, Paul Mihailovici, Constantin Erbiceanu şi Marcu 
Beza în publicarea documentelor româneşti din arhivele străine. 


Bălan, Ioanichie, ierom., „Circulaţia Lavsaiconului şi Limonarului în manu- 
scrise româneşti”, în BORom XCVII (1979), 9-12, p. 1188-1192. 

Diaconescu, Ilie Gh., pr.. „Noi observaţii privind un vechi Evangheliar”, în 
BORom XCVIII (1980), 3-4, p. 510-514. 


Se face prezentarea şi descrierea „Evangheliarului domnesc” de la 1574 
descoperit în biblioteca harleiană din British Muzeum şi semnalat în 1878 de istoricul 
şi teologul Fedor Uspenski. Acesta a fost scris din îndemnul şi pentru folosința 
voievodului Petru IV Cercel de către Radu grămăticul, fiul Drăghici din Măniceştii 
de pe Argeş. 


Stănciulescu, Alexandru, pr.. „Letopiseţul cantacuzinesc — varianta Căldă- 
ruşani (inedită)”, în BORom XCVIII (1980), 5-6, 656-662. 


După opinia autorului manuscrisul descoperit la Mănăstirea Căldăruşani este 
un fragment dintr-o variantă inedită a „Istoriei Țării Româneşti (1290-1690)” sau, pe 
scurt, Letopiseţul Cantacuzinesc. A fost terminat de copiat de Meletie ieromonahul în 
15 mai 1802. Fragmentul de cronică face referire la epoca lui Matei Basarab. 


Bălan, Ioanichie, ierom.. „Circulaţia «Scării» Sfântului loan Scărarul în 
manuscrise româneşti”, în BORom XCVIII (1980), 7-8, p. 857-865. 


Cea mai veche copie manuscrisă a acestei lucrări se află la mănăstirea Putna 
fiind realizată de către monahul Vasile la porunca lui Ştefan cel Mare în 1472. Tot la 
Putna, în 1726, ieromonahul Silvestru realizează o altă copie în limba slavonă. 
„Scara” realizată de mitropolitul, canonizat, Varlaam al Moldovei, la mănăstirea 
Secu, este descrisă detaliat mai ales în ceea ce priveşte însemnările ce sunt reproduse 
integral. Un alt manuscris important este amintit a fi cel realizat de arhimandritul 
putnean Vartolomei Mazereanu pentru mănăstirea Bisericani. La Râşca, în 1798, 
Meletie ierodiacon realizează şi el o copie manuscrisă a „Scării”. Mănăstirea Cernica 
este şi ea amintită cu două manuscrise din această operă după care sunt menţionate 
exemplarele realizate la Câmpulung, Bistriţa de Vâlcea, Hurezi, Neamţ, etc. la multe 
dintre rele fiind redate şi însemnările. În Anexa studiului este reprodus conținutul pa- 
ginilor 154-156verso: „Stepena şi cuvântul 17. Pentru nesimţire şi omorârea sufletului” 


Stănciulescu-Bîrda, Alexandru, pr., „Letopiseţul cantacuzinesc (varianta 
Căldăruşani)”, în BORom XCIX (1981), 1-2, p. 144-174. 


Aceste pagini reprezintă de fapt cea de-a doua parte a articolului dedicat 
manuscrisului de la Mănăstirea Căldăruşani, aici fiind redat textul propriu-zis al 
acestuia şi care poartă titlul: „Viaţa domnului Mateiu Basarab Vo(i)evod după 
hronograful cel de obşte ce se află aicea şi scriere pentru domnia lui până la sfârşit”. 


Diaconescu, Ilie Gh., pr., „Manuscrise miscelanee necunoscute ale Mitro- 
poliei Ţării Româneşti”, în BORom XCIX (1981), 5-6, p. 654-662. 


Manuscrisele analizate datează din anii dominaţiei fanariote fiind realizate sub 
păstorirea mitropoliţilor: Grigorie (1769-1787), Cosma de Buzău (1787-1790), 
Filaret al II-lea (1792-1793) şi Dositei Filitti (1793-1810). Ele cuprind cărţii de hiro- 
tonie, scrisori arhiereşti, mărturii ale duhovnicului pentru candidații la preoţie, tâl- 
cuiri biblice, diferite sfătuiri şi prevederi liturgice şi, mai ales, o „Condică de 

hirotonii” din timpul lui Filaret al II-lea. Anexa conţine transcrierea unor texte din 
manuscrisele miscelanee. 


Constantinescu, Dumitru, prof. dr., „Circulaţia cărților religioase româneşti 
şi importanţa însemnărilor de pe ele”, în: GBis XXXX (1981), 6-8, p. 679-689. 


Informaţii despre „Tetraevanghelul” scris de monahul Gavril Uric, dăruit de 
Alexandru Cel Bun Mănăstirii Neamţ. Se face o analiză a însemnărilor de pe acesta 
după care se aminteşte şi despre alte „Tetraevanghele” din afara graniţelor ţării, din 
Kiev, Viena. 


Porcescu, Sc., „Tetraevangheliarul de la Humor (1473) cu portretul lui Ştefan 
cel Mare. Un secol de la prezentarea sa la Academia Română (1881-1981)”, 
în: MitrMold LVII (1981), 7-9, p. 498-529. 


Studiul apărut la un secol de la prezentarea „Tetraevangheliarului de la Umor” 
cu portretul lui Ştefan cel Mare la Academia Română, oferă un scurt istoric al 
manuscrisului şi câteva imagini, inclusiv ale portretului domnului aşa cum pot fi 
văzute la Mănăstirile Dobrovăț (pe un epitrahil), Voroneţ (în tabloul votiv) şi Putna 
(pe o dveră). 


Mihail, Paul, pr., „Noi mărturii româneşti de la Athos”, în BORom C (1982), 
5-6, p. 550-564. 


Mai întâi se face un scurt istoric al prezenţei manuscriselor româneşti în 
diferite lăcaşe monahale athonite cum ar fi: mănăstirile Hilandar şi Xenofont, chilia 
Intrarea Maicii Domnului în Biserică, de pe moşia mănăstirii Dionisiu, chilia 
Adormirii Maicii Domnului etc. După aceea se purcede la descrierea amănunțită a 
unor manuscrise miscelanee cu scrieri din Sfinții Părinți ce au circulat pe la Karulia, 
Kapsokalivia, Katunakia, schiturile Lacu, Provata, Sf. Ana etc. 

Studiul este însoțit de numeroase fotografii, integrate în text, analiza manu- 
scriselor mergând uneori până la studiu comparativ la nivel de amănunt. Interesant 
este că într-unul din ele este amintită „mănăstirea Mirăuţi” (din Suceava)! 


Dobjanschi, A. şi Simion, V., „O temă iconografică rară şi semnificaţia ei în 
contextul artei vechi româneşti”, în: GBis XXXXIV (1985), 5-6, p. 380-395. 


Prezentarea „Tetraevangheliei” slavone care a aparţinut Mănăstirii Cotroceni, 
închinată în 1681 de Şerban Voievod. A fost scrisă în 1616 de Luca, mitropolit al 
Ungrovlahiei. Articolul conţine şi imagini. 


Micle, Veniamin, arhim., „Concepţia teologică a lui Samuil Micu oglindită în 
manuscrisul «Cunoştință pre scurt a istoriei bisericeşti»” în: Sr7eol, Seria a II-a, 
XXXĂVII (1985), 7-8, p. 487-510. 


Este prezentată viaţa şi activitatea ilustrului teolog, născut în septembrie 1745, 
fiu de protopop şi nepot de episcop, care urmează cursuri la Blaj unde arată pasiune 
pentru studiu. În 1772 se stabileşte la Mănăstirea Sf. Treime din Blaj, după care 
ocupă o serie de funcţii - de la profesor de etică şi matematică până la traducător. 

Conţinutul teologic al manuscrisului este redat pe teme: „Despre credința cea 
adevărată”, „Despre soboare şi sinoade”, „Despre papalitate şi originea primatului 
papal”, „Ortodoxia, păstrătoare a adevărului”, „Schisma din 1054”. 


Ursu, N. A., „Şcoala de traducători români din obştea stareţului Paisie de la 
Mănăstirile Dragomirna, Secu şi Neamţ”, în: 7V IV (1994), 11-12, p. 58-83. 


Sunt zugrăvite viețile şi activitatea ieromonahilor Macarie, Ilarion, Isaac, 
Gherontie, Climent şi losif şi a arhidiaconilor Grigorie şi Ștefan, care au făcut parte 
din şcoala de traducători români aflată sub oblăduirea starețului Paisie. 


Manu, Dănuţ, pr. conf. cr., „Mitropolitul Antim Ivireanul, ctitor al literaturii 
române vechi”, în: GBis LIX (2000), 9-12, p. 80-115. 


Studiul descrie istoricul tipografiei în Ţara Românească. Sunt prezentate 64 de 
mărturii scrise care arată prezența şi activitatea Sfântului Antim. Articolul cuprinde 
descrierea celor cinci manuscrise care s-au păstrat de la acesta până în timpurile noastre. 


Mihail, Zamfira, prof. dr.. „Receptarea scrierilor isihaste în limba română în 
secolul al XVII-lea”, în: 7V XI (2001), 1-7, p. 151-159. 


Studiul de faţă are drept subiect curentul isihast în Ţările Române şi opera de 
traduceri a monahilor şi episcopilor din Moldova, din limba greacă în limba română a 
scrierilor isihaste, în perioada secolului al XVII-lea. Este subliniat rolul mitropo- 
litului Varlaam al Moldovei în dezvoltarea culturii româneşti. Sunt amintiţi ucenicii 
Sfântului Paisie de la Mănăstirea Neamţ care au tradus „Scara”, scrisă de Sf. loan 
Climax, precum şi traducătorii de la Cernica şi Căldăruşani şi starețul Vasile de la 
Poiana Mărului, toţi fiind reprezentanţi ai curentului 1sihast. 


Oltean, Vasile, pr. dr., „Cuviosul Nicodim de la Tismana într-un manuscris 
din veacul al XVI-lea, descoperit în şcheii Braşovului”, în: Rreol XIV (2006), 
4, p. 182-190. 


Manuscrisul din secolul al XVI-lea este o scrisoare, a cărui text autorul 
articolului îl redă integral, aparţinând monahului Pavel, urmaş al Sfântului Nicodim, 
care confirmă misiunea pe care Sfântul a avut-o în Italia. 


Tascovici, Radu, pr. lect. univ. dr.. „Manuscrisele copiate în Mănăstirea 
Negru-Vodă din Câmpulung Muscel”, în: Rteo/ XVII (2007), 3, p. 304-318. 


Din paginile de față aflăm despre activitatea desfăşurată la Mănăstirea 
Negru-Vodă începând cu secolul al XVII-lea, despre manuscrisele copiate aici şi 
tipăriturile realizate, precum şi despre copiştii acestui aşezământ. 

VIII. TIPAR, TIPOGRAFII, TIPĂRITURI 


VIII.1. TIPĂRIREA SFINTEI SCRIPTURI 


Erbiceanu, C., „Tetraevanghelul Diaconului Coresi”, în: BORom XII 
(1888-1889), 5, p. 380-382. 


Constantin Erbiceanu, în acest articol, face o scurtă descriere şi un mic istoric 
al „Tetraevanghelului” Diaconului Coresi. 


Petrescu, Al., diacon, „O Evanghelie de la 1682”, în: BORom XXVI 
(1902-1903), 7, p. 825-830. 


Se analizează şi descrie o „Evanghelie”, care se afla la Mănăstirea Dintr-un 
Lemn. „Evanghelia” este ferecată în argint şi poleită cu aur. Dintr-o notă din inte- 
riorul ei aflăm că a fost dăruită de spătarul Constantin Brâncoveanu (viitorul dom- 
nitor), la 1684, Mănăstirii Dintr-un Lemn. Se reproduce apoi: titlul ei, câteva frag- 
mente din „Prefaţă” şi pericopa care se citeşte în Duminica Sfintelor Paşti. 

Din fragmentele de „Prefaţă” aflăm că a ieşit de sub teascurile tipografiei 
Mitropoliei. Autorul presupune că la traducerea acestei „Evanghelii” pe lângă stol- 
nicul Iordache a luat parte şi ieromonahul Damaschin Gherbest (episcop al Buzăului 
la 1708) şi fraţii Greceanu. Dintr-o altă notă aflată în această carte, aflăm că anul în 
care a fost tipărită este 1682 şi că cel care a tipărit-o se numeşte Chiriac. 


Petrescu, Al., diacon, „O Evanghelie de la 1693”, în: BORom XXVI (1902- 
1903), 9, p. 1040-1044. Cu text în limba greacă. 


Este vorba despre o „Evanghelie” ce se afla (la 1902) la Mănăstirea Dintr-un 
Lemn. Aceasta a fost dăruită de doamna Maria (soția lui Constantin Brâncoveanu) 
Schitului Surpatele, în 1694. Dintr-o notă de subsol aflăm că în 1871 schitul amintit 
s-a desființat, iar o parte din maicile de aici s-au mutat, luând cu ele odoarele de la 
Surpatele, la Mănăstirea Dintr-un Lemn. 

După aceea autorul articolului aminteşte de alte danii pe care le-a făcut 
doamna Maria, soţia lui Constantin Brâncoveanu -— la 1694 a dat o anaforniţă la 
Schitul Surpatele şi o alta la Mănăstirea Dintr-un Lemn; - la 1697 a dat o cădelniță de 
argint la Mănăstirea Hurezi. Tot cu cheltuiala doamnei Maria s-a refăcut Schitul 
Hurezi. În finalul articolului este reprodus titlul „Evangheliei”. 


Petrescu, Al., diacon, „O Evanghelie de la 1693”, în: BORom XXVI (1902- 
1903), 10, p. 1145-1153. Cu text în limba greacă. 

Continuare - a se vedea articolul de mai sus (în BORom XXVI, 1902-1903, nr. 
9, p. 1040-1044). 

Sunt reproduse: „Prefaţa” acestei „Evanghelii”, nota lui Atanasie Moldoveanu, 
nota lui Antim Ivireanu şi pericopa Botezului Domnului. Autorul arată care au fost 
cei care au luat parte la lucrarea şi tipărirea „Evangheliei” de la 1693: Şerban 
Greceanu (fratele lui Radu Greceanu), Atanasie Moldoveanu şi Antim Ivireanu. 


G., „Sfânta Scriptură sau Biblia”, în: BORom XXXII (1908-1909), 8, p. 893-899. 


În prima parte a articolului se aminteşte despre însemnătatea cunoaşterii 
Sfintei Scripturi. Tot aici găsim şi câteva cuvinte despre Bibliile traduse în limba 
grafia Episcopiei Buzăului între anii 1854-1856 aici fiindu-ne reprodus un fragment 
din introducerea acestei Biblii în care se arată importanța Sfintei Scripturi pentru 
creştini, „Biblia lui Andrei Şaguna” ce a fost tipărită la Sibiu între anii 1856-1858 
aici fiindu-ne reprodus un fragment din introducerea sa în care se arată necesitatea 
traducerii cuvântului lui Dumnezeu în limba română; „Biblia tradusă de Societatea 
Britanică”. În a doua parte, autorul articolului arată că este absolut necesar ca Biblia 
să fie tradusă în limba română şi reproduce hotărârea Sfântului Sinod referitoare la 
această chestiune. 


Popescu Mălăieşti, I., pr.. „Biblia tipărită de Șaguna”, în: BORom XXXIII 
(1909-1910), 7, p. 746-750. 


La început sunt redate câteva fragmente care arată că cele două traduceri — 
„Noul Testament de la Bălgrad” din 1648 şi „Biblia de la 1688” sunt „izvoarele cari 
au izvorât întâia dată apa vieții veşnice pentru neamul acesta”. Andrei Şaguna a 
început tipărirea Bibliei în 1856 şi a terminat-o în 1858. Autorul prezintă în câteva 
cuvinte „Biblia lui Andrei Şaguna”. 


*%*%, Acte oficiale”, în: BORom XXXVII (1913-1914), 7, p. 425-474. 


12. Hotărârile Comisiei Sfântului Sinod pentru revizuirea şi retipărirea Sfintei 
Scripturi. Observaţii, critici şi erezii în Mica Biblie. Datele oficiale la revizuirea Bibliei. 


*%**, „Acte oficiale”, în: BORom XXXVIII (1914-1915), 4, p. 285-292, 


Sunt redate două documente referitoare la revizuirea şi tipărirea Bibliei. 


Mălăieşti Popescu, I., pr.. „Traducerea Sfintei Scripturi” în: Sr7eol, Seria |, 
III (1931), 2, p. 47-62. 


Tratează problema traducerilor şi tipăriturilor făcute în limba română. Găsim 
informaţii despre „Psaltirea” tradusă de Coresi la anul 1577 după textul slavon, 
despre „Noul Testament” (1648) tradus de Silvestru ieromonahul, despre traducerea 
de la Blaj (1795) a lui Samuil Klein, despre tipăriturile lui Şaguna; despre traducerile 
Societăţii Biblice Britanice (sec XIX); despre „Psaltirea în versuri” a lui Dosoftei. 
După aceea se face o analiză a psalmului 1 în mai multe traduceri şi se dă un tabel cu 

următoarele texte ale Bibliei: textul ebraic (după Kittel), textul grec(Septuaginta), 
textul latin(Vulgata), textul român (Şcheian). 


*** Cronică internă. Un text îndreptat al Noului Testament”, în: BORom LI 
(1933), 7-8, p. 380. 


Articolul preia o informaţie a părintelui dr. Gr. Cristescu, din ziarul 
„Calendarul”, potrivit căreia urma a se tipări un nou text al Noului Testament, lucrat 
de părintele dr. Vasile Gheorghiu, profesor la Facultatea de Teologie din Cernăuţi. 
Acesta s-a străduit să ofere o lucrare cât mai fidelă față de textul ieşit din mâna 
Sfinţilor Apostoli şi a ucenicilor acestora. 


Balaur, I., „Cronica internă. Noua traducere a Sfintei Scripturi”, în: BORom 
LIV (1936), 5-6, p. 337-339. 


Cronica are în vedere finalizarea unei noi traduceri a Bibliei, realizată la 
îndemnul patriarhului Miron, cu ajutorul mitropolitulului Nicodim al Moldovei şi al 
preoţilor Grigore Pişculescu (Gala Galaction) şi Vasile Radu, profesori la Facultatea 
de Teologie din Chişinău. Începută în 1930, aceasta a văzut lumina tiparului după 
şase ani, la editura „Cărților Bisericeşti”, fiind scoasă într-un tiraj de 10 mii de 
exemplare, cheltuielile ridicându-se în jurul sumei de trei milioane. 


Vasilache, Vasile, ierom., „Avem Biblii”, în: MitrMold XIII (1938), 12, p. 
487-493, 


Sunt aduse informaţii despre diferite ediţii şi traduceri făcute Bibliei în 
decursul vremurilor. Este precizat faptul că traducerea făcută de Corniţescu nu a fost 
dorită deoarece era făcută după modele de traduceri apusene. Sunt consemnate date 
despre „Noul Testament” tipărit la Neamţ în 1924, ediția a patra a acestuia apărând în 
1937. Numărul de exemplare din toate cele patru ediţii a fost de 50.000. Se prezintă 
ediţia tipărită de Sf. Sinod în 1936 şi care a fost realizată de Î.P.S. Nicodim, Gala 
Galaction şi Vasile Radu. Se aduc informaţii şi despre altă ediţie, din 1938, care 
cuprindea tălmăcirea doar a pr. Galaction şi a lui V. Radu. Se face o comparaţie între 
traducerea Sf. Sinod din 1936, traducerea ediţiei Sf. Sinod făcută de P.S. Irineu şi dl. 
Teodor M. Popescu în 1938 şi traducerea mitropolitului Nicodim, ediţia a IV-a. 
(prima ediție a apărut în 1924). 


Cocora. Gabriel, pr., „O sută de ani de la tipărirea Bibliei de Buzău”, în: 
GBis XIV (1955), 3-4, p. 211-216. 


Studiul reuneşte câteva informaţii pe linie cultural-religioasă: 30 noiembrie 
1846 data trecerii la Domnul a episcopului Chesarie a Buzăului; arhimandritul Filotei 
este ales episcop al Buzăului la 15 septembrie 1850 şi instalat la 17 septembrie 1850. 
Fiind reînfiinţată tipografia, în 1856 se tipăreşte un curs de cântări bisericeşti, iar 
pentru tipărirea Bibliei, se preia modelul tipăririi Bibliei de la Blaj. 


393 


Marcu, Grigorie T., pr. prof. „Sfânta Scriptură în limba română”, în: 
MitrOlt IX (1957), 3-4, p. 149-160. 

Articolul de faţă este un istoric al tuturor traducerilor, parţiale sau integrale, 
din Sfânta Scriptură de pe teritoriul României până la data respectivă, dintre care cele 
mai importante sunt „Codicele Voroneţian”, „Psaltirea $Şcheiană”, „Tetraevan- 
gheliul” din 1560, „Noul Testament” din 1648 şi „Biblia de Bucureşti”. 


Teodorescu, Barbu, „Circulaţia vechii cărți bisericeşti —Contribuţie la un 
catalog cumulativ”, în: BORom LXXIX (1961), 1-2, p. 169-194. 


Prima cerință a metodei ştiinţifice este documentarea. Pentru a studia literatura 
veche românească este nevoie de documentare pentru a se şti cât s-a scris şi unde se 
păstrează documentele. Având în vedere alcătuirea unui catalog cumulativ, autorul 
încearcă să înregistreze cartea liturgică cu locul ei de apartanență, căutând-o în 
studiile de specialitate, în articolele periodice. Cercetarea s-a făcut în cadrul fiecărui 
centru tipografic din trecut, urmărind fiecare tipăritură, factorul care a contribuit la 
întocmirea lor, cât şi unele aspecte din viaţa culturală a trecutului românesc. 

Tipografia Episcopiei Râmnicului a ajuns fruntaşă atât prin cărturarii care au 
condus-o, cât şi prin locul unde a fost situată, adică prin aşezarea sa geografică. S-au 
remarcat trei cărturari: Antim Ivireanu, care a deschis drumul, a adus tipografia de la 
Snagov la Râmnic, Damaschin, care a răspândit cartea de limbă românească pe o arie 
întinsă a ţării, mai ales în Ardeal, Banat, Oltenia şi Chesarie, care reînnoieşte tipo- 
grafia şi răspândeşte pretutindeni cele „12 Minee ale anului”, împreună cu urmaşul 
său, Filaret. Tipăriturile de la Râmnic s-au păstrat până la data redactării articolului. 

Primele tipografii în Ţările Române au tipărit cărţi în limba slavonă, destinate 
a satisface cerinţele întregii Ortodoxii Răsăritene. În acest sens au lucrat atât Macarie 
Liubavici, cât şi tipografii voievozilor Matei Basarab şi Brâncoveanul. Deşi tipo- 
grafiile au devenit locale, fiecare provincie avându-şi centrul său, cărțile au circulat 
din loc în loc, făcând ca literatura liturgică să fie răspândită din Oltenia în Banat, 
Sibiu, Ardeal, Țara Făgăraşului. Aşezarea geografică a tipografiei de la Râmnic a 
contribuit din plin la răspândirea în tot Ardealul a cărților, de-a lungul secolului al 
XVIII-lea. Începutul secolului al XVIII-lea aduce o înnoire a culturii prin tipărirea 
cărților liturgice în româneşte, un rol important avându-l Damaschin, episcop de 
Râmnic, a cărui operă a fost continuată de episcopul Inochentie şi ieromonahul 
Lavrentie. Cei care au urmat după Damaschin au fost: episcopul Climent, episcopul 
Partenie de Râmnic, Chesarie (a fost un sprijinitor al literaturii liturgice în româ- 
neşte), arhiereii Filaret, Nectarie, Galaction şi Neofit, care au avut acelaşi ideal de a 
răspândi cartea românească pretutindeni. 

Articolul conţine în continuare o enumerare a tipografilor: Antim Ivireanul, 
urmat de ucenicii săi, Ieremia Atanasievici — a deschis o epocă nouă în tipografia de 
la Râmnic; apoi Constantin, Dimitrie, Mihail - cei trei fii ai lui Ieremia. Autorul 
cercetează lucrările tipărite la Râmnic oferind şi informaţii despre datarea lor în 
Bibliografia Românească Veche: „Acatistul”, de la Râmnic, „Antologhierul”, 
„Apostolul”, „Catavasierul”, „Cazania”, „Ceasloavele”, „Evangheliile”, „Litur- 
ghierul”, „Molitfelnicul”, „Octoihul”, „Penticostarul”, „Psaltirea”, „Triodul”. 

Studiul cuprinde şi un tabel al cărţilor de cult, cu ediţiile sigure şi organizate 
alfabetic. Cele mai răspândite tipărituri în Maramureş sunt „Antologhionul” şi 

„Penticostarul” urmate de alte cărți liturgice, autorul precizând localităţile unde se 
află acestea. Este prezentată circulaţia acestor cărți în localităţile din Ardeal, preci- 
zând că în Ţara Românească nu se cunoaşte circulația, din lipsa izvoarelor istorice. În 
marile lăcaşuri boiereşti şi domneşti: Tismana, Bistriţa, Hurezi, Brâncoveni s-au 
păstrat şi cele peste 30 de cărți de dogmatică teologică lucrate la Râmnic şi care nu se 
întâlnesc în bisericile de sat. Nicolae Iorga a oferit o bază privind circulaţia vechilor 
cărți bisericeşti în „Inscripţii din Bisericile României”, care formează volumul 15 din 
„Studii şi Documente”. 


Molin, Virgil, „Note pe marginea unui exemplar din Tetraevanghelul de la 
Belgrad (1552)”, în: MitrBan XII (1962), 11-12, p. 668-685. 


Exemplarul din „Tetraevanghelul de la Belgrad” din 1552, care face subiectul 
acestui articol, a fost găsit la Mănăstirea Hodoş-Bodrog. Autorul îl supune unei 
analize comparative cu „Tetraevanghelul lui Macarie” din 1512, pentru a demonstra 
că a fost tipărit cu adevărat la Belgrad, dar nu în cetatea Belgrad, ci într-o localitate 
cu nume identic aflată pe coasta dalmatină. Cu această ocazie aflăm şi alte detalii 
despre activitatea lui Macarie la Veneţia şi Cetinie (Cetinje). 


Hameş, Petre V., „N. Milescu traducător necunoscut a opt cărţi cunoscute”, 
în: GBis XXIII (1964), 1-2, p. 53-67. 


Articolul demonstrează că semnatarii prefeţelor următoarelor cărți nu sunt şi 
autorii lor, autor fiind N. Milescu. Cărţile cu pricina sunt: „Liturghia”, de la 1680, 
„Evanghelia”,de la 1682, „Apostolul Sfântului loan Gură de Aur”, 1683, „Măr- 
găritarele”, 1691, „Pravoslavnica Mărturisire”, 1691, „Evanghelia greco-romană” 
1693, „Mineiul”, de la 1698 (12 vol.), „Biblia de la 1688”. 


Redacţia, „Tetraevangheliarul de la Sibiu, tipărit în 1546. Nicodim de la Tis- 
mana şi rolul său în cultura veche românească”, în: GBis XXVII (1968), 1-2, 
p. 203-215. 


Sunt redate aspecte legate de „Tetraevanghelul” lui Coresi şi „Evangheliarul” 
din Londra, despre un Cronograf ilustrat, atribuit mitropolitului Antim Ivireanu. Se 
face referire şi la rolul lui Nicodim de la Tismana în dezvoltarea culturii româneşti. 


Secaş, Gheorghe, preot, „Recenzii. Biblia sau Sfânta Scriptură. Tipărită sub 
îndrumarea şi cu purtarea de grijă a Preafericitului Părinte lustinian patriarhul 
Bisericii Ortodoxe Române, cu aprobarea Sfântului Sinod Bucureşti, Institutul 
Biblic şi de Misiune Ortodoxă al Bisericii Ortodoxe Române, 1968, p. 1396 + 
6 hărţi”, în: BORom LXXXVII (1969), 7- 8, p. 845- 846. 


Cu prilejul împlinirii a douăzeci de ani de conducere a Bisericii, patriarhul 
Iustinian a scos o nouă ediţie a Sfintei Scripturi în graiul românesc, vorbit şi înţeles 
de întregul popor. Comparând versete din noua ediţie a „Bibliei” cu ediţii mai vechi 
sau cu cele apărute în limbi străine, autorul remarcă superioritatea, sugestivitatea şi 
frumuseţea actualei Scripturi româneşti. În cuvântul către cititori, Preafericitului 
Iustinian arată că Sfântul Sinod a hotărât ca noua ediţie a Bibliei să fie tipărită după 

următoarele texte: „Vechiul Testament”, după Biblia din 1936, cu trimiterile 
revizuite din 1944, textul Psalmilor s-a reprodus după „Psaltirea” tipărită în 1957, iar 
„Noul Testament”, după ediţia din 1951, aprobată de Sfântul Sinod. Ca preot, autorul 
recenziei îşi exprimă marea bucurie şi mulțumire sufletească, recunoştinţa inimii 
pentru acest dar neprețuit care s-a făcut credincioşilor Bisericii noastre. „isus Hristos 
stăpâneşte în Biblie şi citind-o să ascultăm şi să păzim cuvântul lui Dumnezeu”. 


Ivan, |., prof. diac.. „Noul Testament editat în 1818 la Mănăstirea Neamţ”, în: 
MitrMold XLNII (1971), 3-4, p. 281-284. 


Însemnarea de faţă se referă la Noul Testament editat în 1818 la Mănăstirea 
Neamţ, cunoscut şi sub numele de „Noul Testament adică Aşezământ 1818”, apărut 
în zilele domnului Scarlat Alexandru Calimah, cu binecuvântarea mitropolitului Ve- 
niamin. Acesta a fost tradus după izvoare greceşti, la traducere colaborând mol- 
doveni, munteni şi transilvăneni, printre care se numără mitropolitul Veniamin, 
episcopul losifal Argeşului şi stareţul Slivestru de la Neamţ. 


Bodogae, Teodor. pr. dr., „Şi totuşi, prima carte românească s-a tipărit la 
Sibiu”, în: MitrArd XVII (1972), 1-2, p. 82-89. 


Articolul demonstrează că prima carte românească s-a tipărit la Sibiu, aducând 
consideraţii asupra „Evangheliarului slavo-român” din 1551-1553 şi prezentând 
câteva fotocopii. 


Petrescu, Nicolae, pr. prof., „Noul Testament, 1972”, în: MitrBan XXIII 
(1973), 4-6, p. 349-351. 


Despre „Noul Testament cu psalmi” tipărit în 1972 cu binecuvântarea Prea- 
fericitului Justinian, care cuprinde patru părţi: „Canonul Noului Testament”, „Cartea 
Psalmilor”, „Indrumar” (cum se citeşte Apostolul şi Sfânta Evanghelie în fiecare zi) 


Pe b) 


şi „Călăuza biblică”. 


A 


Plămădeală, Antonie, episcop vicar-patriarhal dr., „Biblia de la 1936”, în 
BORom XCVII (1979), 3-4, p. 414-450. 


Braicu, Doina, „Un exemplar valoros al Evangheliei de la Bucureşti 1682, 
dăruit de Şerban Cantacuzino Bisericii Ortodoxe din Tilişea”, în: MitrArd 
XXV (1980), 7-9, p. 751-759. 

Se informații importante despre un exemplar valoros al „Evangheliei” dăruit 
de Şerban Cantacuzino bisericii ortodoxe din Tilişea. Pe lângă datele referitoare la 
contextul tipăririi „Evangheliei” de la Bucureşti în 1682, sunt redate notițe de pe 
„Evanghelie”, imagini cu aceasta şi, în final, este prezentată o analiză a ferecăturii. 


Ionescu, I.. pr., „Palia de la Orăştie (1581-1982) - patru secole de la tipărire”, 
în: GBis XXXXI (1982), 7-8, p. 536-552. 


Este prezentată amănunţit „Palia de la Orăştie” (160 de foi), fiind analizate 
elemente generale şi alte aspecte, articolul fiind însoţit de imagini. 

Mircea, loan, pr., „Traduceri greşite ale Sfintei Scripturi în limba română”, în 
BORom CI (1983), 3-4, p. 184-200. 


Ionescu, I., pr., „Patru sute de ani de la tipărirea Paliei de la Orăştie (1581 — 
1582)”, în: MitrOlt XXXV (1983), 7-8, p. 535-540. 


Cu ocazia împlinirii a 400 de ani de la tipărirea „Paliei de la Orăştie”, paginile 
prezintă această lucrare care cuprinde primele două cărți din Biblie, „Facerea” şi 
„leşirea”. Sunt menţionaţi traducătorii „Paliei”, tipografii ei, Şerban şi Marian, se 
face o analiză lingvistică şi se aminteşte despre contextul politic, cultural şi bise- 
ricesc în care această carte a fost tipărită. 


Păcurariu, Mircea, pr. prof. dr., „Legăturile culturale bisericeşti între români 
şi ruşi în secolul al XIX-lea” în: StTeol, Seria a Il-a, XXXIX (1987), 2, p. 89-95. 


În sec. al XIX-lea au fost mult legături culturale între români şi ruşi datorate, 
în special, traducerilor din rusă în română. În 1817 la Petersburg se tipăreşte „Noul 
Testament” în româneşte, manualele folosite în Seminarii fiind de asemenea traduse 
sau preluate din ruseşte. 


x» 


Șerbănescu, Niculae, pr. prof.. „Sfânta Scriptură tălmăcită în limba română”, 
în BORom CVII (1989), 3-4, p. 41-78. 


Abrundan, Dumitru, pr. prof. dr., „O dispută dintre Şaguna şi Heliade 
Rădulescu pe tema traducerii Bibliei”, în: RTeol 1ll(1993), 2, p. 44-53. 


Articolul aduce informaţii despre conflictul dintre Andrei Şaguna şi lon 
Heliade Rădulescu şi despre alte persoane implicate de ambele părți. Motivul dis- 
putei este o traducere în limba română a „Bibliei” realizată de Heliade Rădulescu şi 
apărută la Paris în 1858. 


VIII.2. NOUL TESTAMENT DE LA BĂLGRAD 


Popescu, Gabriel, „Predosloviile Noului Testament de la Bălgrad - 1648” în: 
BORom LXXXII (1964), 5-6, p. 597-599. 


„Noul Testament de la Bălgrad” din ianuarie 1648 este cea dintâi traducere a 
Noului Testament în limba română. Numeroase pagini sunt un bogat material de 
căutare şi aduc noi lucruri asupra operei şi a împrejurărilor în care a fost scrisă. 
„Noul Testament de la Bălgrad” are două prefețe: „Predoslovia către măria sa craiul 
Ardealului”, semnată de mitropolitul Simion Ştefan şi „Predoslovia către cititori”, 
din care apar şi izvoarele traducerii. Mai există 23 de „Predoslovii” la fiecare carte a 
Noului Testament cuprinzând şi date despre autorii cărților Noului Testament. 

Sunt prezentate argumentele pe care G.F. Ţepelea le aduce pentru origi- 
nalitatea „Predosloviilor”. Tot G.F. Țepelea înfăţişează, apoi, elementele noi pe care 
le aduc „Predosloviile”. Acestea prezintă interes prin conţinutul lor, prin raportul lor 
cu texte bisericeşti şi prin problemele de limbă şi stil pe care le ocazionează. Din 
punct de vedere filologic, se remarcă în Predoslovii o combinare de stiluri: oral, 

didactic şi punerea în circulaţie a unor termeni noi şi interesul pentru etimologia unor 
termeni din limba greacă şi ebraică. G.F. Ţepelea crede că „Predosloviile” aparţin 
mai multor autori, fapt dovedit de deosebirile ortografice în redactare. De aceea şi 
traducerea este considerată opera mai multor cărturari ardeleni. 


Redacţia, „Predosloviile Noului Testament de la Bălgrad (1648)”, în: GBis 
XXIII (1964), 9-10, p. 984-986. 


Recenzie în care sunt analizate „Predosloviile” Noului Testament de la 
Bălgrad (1648). 


Istrate, G., prof. univ., „Un moment important în istoria limbii romane 
literare: Noul Testament de la Bălgrad (1648), în: MitrMold XLVIII (1972), 
9-12, p. 749-774. 


„Noul Testament de la Belgrad” este prezentat în cadrul acestui studiu sub as- 
pectul relevanţei pe care l-a avut în formarea limbii române literare. În „Predos- 
lavie” se pun mai multe probleme, care privesc unitatea limbii şi circulația cuvintelor 
şi a neologismelor. Analiza traducerii din perspectivă morfologică şi sintactică este 
completată de o analiză comparativă care pune Noul Testament din 1648 alături de 
„Biblia de la Bucureşti” din 1688. O altă comparaţie este realizată între unele cuvinte 
care apar în aceste două traduceri, precum şi în „Codicele Voronețian”. 


Marcu, Grigorie, pr. prof., „Consideraţii asupra Noului Testament din 1648” 
în: StTeol, Seria a Il-a, XXV (1973), 9-10, p. 605-618. 


Informaţii noi despre „Noul Testament” tipărit sub atenţia mitropolitului Si- 
mion Ștefan (1643-1654) şi cu tălmăcirea făcută de ieromonahul Silvestru, dar nu 
pentru opera integrală. Este prezentată însemnătatea editorială, isagogică (introduc- 
tivă) şi exegetică. 


Bogdan, Petru, prof.. „Consideraţii generale asupra Noului Testament de la 
Bălgrad (1648) a mitropolitului Ştefan”, în: MitrBan XXIII (1973), 10-12, p. 
636-647. 


Studiul analizează prima traducere şi tipărire a „Noului Testament” în limba 
română, traducere realizată de către mitropolitul Simion Ştefan. Această traducere 
are o importantă valoare istorică şi literară. 

Documentul conţine 336 de file, din care cam 100 de file reprezintă explicaţii 
pe marginea textului. Se prezintă în amănunt cartea „Noului Testament”. Sunt redate 
şi date biografice despre mitropolitul Simion Ştefan, român ardelean, erudit cărturar 
care tipăreşte şi „Psaltirea” în 1651. 


**% „325 de ani de la apariţia «Noului Testament de la Belgrady”, în: BORom 
XCI (1973), nr. 11-12, p. 1206-1215. 


Se consemnează un eveniment deosebit, 325 de ani de la apariția Noului 
Testament de la Belgrad, la 20 ian. 1973. 

Aceată primă ediţie a Noului Testament în limba română a apărut în timpul 
mitropolitului Simion Ştefan (1648), traducerea lui însemnând un act de culturalizare 
a poporului, traducătorii fiind deplin conştienţi de latinitatea limbii noastre. 

Lucrarea este importantă şi datorită celor două predoslovii care oferă infor- 
maţii asupra tălmăcitorilor, a izvoarelor folosite, a particularităţilor limbii utilizate. 
Traducătorii au folosit o limbă română unitară, înţeleasă de toţi românii. De aceea, 
„Noul 'Testament de la Alba Iulia”, alături de „Cazania lui Varlaam”, constituie 
temelia limbii române literare. 

Notele marginale din Noul Testament reprezintă un început de dicționar expli- 
cativ. Sunt date şi scurte comentarii la unele versete. 

Autorul, pr.prof. Mircea Păcurariu, subliniază importanţa apariţiei Noului 
Testament şi activitatea mitropolitului Ilarion Ştefan. Prezentarea se încheie cu o listă 
bibliografică. 


Marcu, Grigorie, pr. dr., „Noul Testament de la Bălgărad (Alba-lulia), în 
contextul istoric-literar al Bibliei Româneşti”, în: MitrArd XIX (1974), 1-2, p. 
84-95. 


Articolul, apărut la aniversarea a 325 de ani de la tipărirea „Noului Testament 
de la Bălgrad”, cuprinde informaţii referitoare la „Noul Testament”, la contextul 
istoric-literar al „Bibliei româneşti” şi la alte tipărituri ardelene. 


Rădulescu, Corneliu, pr., „Monumente de artă, limbă şi cultură românească 
Noul Testament de la Bălgrad (1648) şi Biblia de la Bucureşti (1688), în: 
GBis XXXXVII (1988), 3, p. 141-144. 


Se prezintă contextul istoric, dar mai ales cultural în care apar cele două 
tipărituri: „Noul Testament de la Bălgrad” (1648) şi „Biblia de la Bucureşti” (1688). 


Dianu, Al., „Noul Testament de la Bălgrad (Alba-lulia), 1648. Un nepieritor 
monument de literatură religioasă de limbă literară şi de conştiinţă româ- 
nească”, în: MitrOlt XL (1988), p. 22-28. 


Articolul marchează aniversarea a 340 de ani de la tipărirea „Noului Testament 
de la Bălgrad”, operă a mitropolitului Simion Ştefan, care a tipărit şi „Psaltirea” din 
1651. „Noul Testament” a fost tipărit din necesitatea opunerii la prozelitismul calvin. 
Un exemplar al cărţii se află şi în colecţia de carte veche românească a profesorului 
C.N. Mateescu. 


VIII.3. BIBLIA DE LA BUCUREŞTI 


Petrescu, AL., „Biblia Românească de la 1688”, în: BORom XXVII (1903- 
1904), 2, p. 132-148. 


Sunt arătate împrejurările în care a apărut „Biblia de la 1688”. În secolul al 
XVII-lea se tipăresc o serie de cărţi în limba română: „Pravila de la Govora”, „Pra- 
vila lui Vasile Lupu”, „Îndreptarea legii” a lui Matei Basarab. Din cauza faptului că 
în afară de câţiva învăţaţi care ştiau greceşte şi slavoneşte, poporul simplu nu 

cunoştea aceste limbi, s-a impus nevoia de a se tipări cărți de cult în limba română, 
pentru ca tot norodul să înțeleagă Cuvântul lui Dumnezeu. Astfel, prin râvna 
mitropolitului Teodosie şi a domnului Șerban Cantacuzino, la 1682 este tradusă 
„Evanghelia”. Se impunea însă traducerea întregii Scripturi. 

Sunt menţionaţi cei care au luat parte la traducerea şi tipărirea acestei „Biblii”: 
spătarul Nicolae Milescu, arhiereul Ghermano Nisis, grec de origine, frații Greceanu, 
Mitrofan episcopul de Huşi, Şerban Cantacuzino, Constantin Brâncoveanu şi mitro- 
politul Teodosie. Acesta din urmă îşi avea metania în Mănăstirea Cozia şi a ajuns 
mitropolit datorită capacităţilor sale între anii 1669-1673 şi 1679-1709. 

Izvorul primar al „Bibliei de la 1688”, a fost Septuaginta. Articolul mai cu- 
prinde şi un mic studiu al acestei lucrări. Fila 1 conţine titlul lucrării, iar pe contra- 
pagină se află stema Țării Româneşti şi opt stihuri referitoare la stema domnului 
Şerban Cantacuzino (stihurile sunt redate în articol). Fila II conţine prefața domnului 
Şerban Cantacuzino, care este reprodusă în articol în întregime, iar fața a doua 
conține o altă prefaţă elogioasă, adresată lui Şerban Cantacuzino de către Dositei, 
patriarhul Ierusalimului care, de asemenea este reprodusă în articol. 


Petrescu, Al., pr.., „Biblia Românească de la 1688.”, în: BORom XXVII 
(1903-1904), 3, p. 285-291. 


Articolul începe cu câteva date despre Dositei patriarhul Ierusalimului: a fost 
patriarh al Ierusalimului între 1672-1707 şi a avut un rol însemnat în lupta bisericii 
ortodoxe contra propagandei protestante şi catolice în Orient. EI a scris o prefaţă la a 
III-a ediţie a „Mărturisirii de Credinţă” a lui Petru Movilă, care s-a publicat la 1699 
în Bucureşti. 

Autorul revine la „Biblia de la 1688” şi spune că pe fila 5 găsim tabla de 
materii (cuprinsul), apoi urmează câteva file lhbere urmate de conţinutul propriu-zis 
al Sfintei Scripturi. În finalul articolului, autorul face o scurtă analiză filologică a 
unor pasaje din Sfânta Scriptură. 


Gheorghiu, N. A.. „Cronica internă. 250 de ani de la tipărirea Bibliei lui 
Şerban Vodă”, în: BORom LVI (1938), 9-10, p. 599-602. 


Articolul de față se constituie într-o evocare a personalităţii lui Şerban Vodă 
Cantacuzino, de al cărui nume se leagă tipărirea, în 1688, a Bibliei, cuprinzând 
Vechiul şi Noul Testament. Autorul încearcă o conturare a portretului voievodului, 
mai ales din prisma epistolei semnată de el şi care se regăseşte la începutul cărții. 
Prin aceasta, se dezvăluie râvna omului învăţat de a realiza o temeinică operă, care să 
reziste peste veacuri. Epistola lui Şerban Vodă este urmată de cea a patriarhului 
Dosoftei al Ierusalimului, care i-o dedică domnului, precizând că el s-a făcut vrednic 
de o asemenea lucrare, atât prin obârşia nobilă, cât şi prin faptele sale. Autorul 
aminteşte şi faptul că la tălmăcirea Bibliei au contribuit cei mai de seamă tâlcuitori, 
printre care şi arhiereul Gherman de Nisa, cu toţii străduindu-se a realiza o operă 
meşteşugită, care să unifice graiul nostru din diferite regiuni, imprimându-i pecetea 
unei adevărate limbi literare. 

T. N. M., „Note bibliografice. «Biblia lui Şerban (1688), Ediţie îngrijită de 


D. Murăraşu, Bucureşti, Editura „Cartea Românească”, (1945), 56 p., 140 lei 
(„Pagini alese”, serie nouă, nr. 57)”, în: BORom LXIII (1945), 7-8, p. 391. 


Se face referire la ultimul număr din colecţia „Pagini alese”, editată de „Cartea 
Românească”, pe care D. Murăraşu îl consacră Bibliei lui Şerban Cantacuzino 
(1688). După unele consideraţii generale, sunt transcrise, aleatoriu, câteva capitole 
din Biblie, iar la sfârşit se găseşte o pagină cu explicarea cuvintelor arhaice. Autorul 
consideră că ar fi fost mai indicat ca transcrierea capitolelor din cărţile ce compun Sf. 
Scriptură să nu includă doar genul didactic, ci şi cel istoric şi cel profetic. Cu toate 
acestea, publicarea celor două broşuri cu conţinut religios aduce un real serviciu 
culturii şi spiritualității noastre. 


Redacţia, „Două ediţii ale Bibliei de la Bucureşti 1688 ?”, în: GBis XXIII 
(1964), 7-8, p. 742-745. 


Recenzie la o lucrare care lămureşte diferite ipoteze cu privire la tipărirea 
„Bibliei de la Bucureşti” din 1688. 


Plămădeală, Antonie, „Biblia de la Bucureşti. Cine a făcut traducerea?”, în 
BORom XCVI (1978), 9-10, p. 1004-1018. 


Cristache-Panait, Ioana, dr., „Consideraţii privitoare la prezența în Tran- 
silvania a tipăriturilor bucureştene din veacul al XVII-lea”, în BORom XCIX 
(1981), 3-4, p. 334-341. 


Numeroase citate din inscripțiile de pe cărțile descoperite în bisericile tran- 
silvănene mărturisesc despre strânsele legături existente între românii de pe ambii 
versanţi ai Carpaţilor. Se acordă o atenţie specială răspândirii „Bibliei lui Şerban 
Cantacuzino” de la 1688. 


Dură, Nicolae V., pr. prof. dr.. „Trei veacuri de la apariția Bibliei de la 
Bucureşti (1688) monument de seamă al limbii literare româneşti”, în: 
Mit Ban XXXVI (1988), 3, p. 21-29. 


„Biblia de la Bucureşti” a fost tradusă şi tipărită din iniţiativa şi cu cheltuiala 
voievodului Şerban Cantacuzino. Manuscrisul a intrat sub tipar în noiembrie 1688, 
fiind terminat în septembrie 1689. Se prezintă cele mai importante informaţii din 
„Prefaţa” şi „Postfaţa” Bibliei, despre izvoarele folosite în alcătuirea ei, date despre 
„Biblia lui Nicolae Milescu”. Din prefață aflăm că „Biblia” a avut şi binecuvântarea 
Patriarhiei ecumenice de Constantinopol. Sunt analizate limbile în care acest 
monument de seamă a fost scris, consemnându-se importanţa lui. 


Plămădeală, Antonie, dr. mitropolitul Ardealului, „Biblia de la Bucureşti, 
1688-1988”, în: MitrArd XXXIII (1988), 6, p. 94-97. 


Articol aniversar scris cu ocazia împlinirii a 340 de ani de la tipărirea „Noului 
Testament” la Alba-Iulia (1648) şi a 300 de ani de la tipărirea „Bibliei de la Bucureşti” 

(1688), ce prezintă importanța tipăririi cărților, rolul „Bibliei”, precum şi informaţii 
importante despre traducătorii „Bibliei” şi circulația „Bibliei de la Bucureşti”. 


Mihoc, V.. pr. prof., „Biblia de la Bucureşti la a 300-a aniversare”, în: 
MitrArd XXXIII (1988), 6, p. 98-99. 


Articolul cuprinde atât date generale despre Sfânta Scriptură, cât şi manifestă- 
rile organizate cu ocazia împlinirii a 300 de ani de la tipărirea „Bibliei de la Bucureşti”. 


Morau, Mihai, „Prezentarea ediţiei Jubiliare a Bibliei de la Bucureşti” în: 
StTeol, Seria a II-a, XL (1988), 6, p. 7-9. 


Analizată sumar „Ediţia Jubiliară a Bibliei”, textul a fost acelaşi cu al „Bibliei 
de la 1688” care s-a tradus în cea mai mare parte după textul Septuagintei. Sunt 
prezentate date despre „Biblia de la Frankfurt”. 


Dură, Nicolae, pr. prof. dr., „Biblia de la Bucureşti (1688)- 300 de ani de la 
prima tipărire integrală a Bibliei în versiunea românească” în: STeol, Seria a 
II-a, XL (1988), 6, p. 9-29. 


Un studiu care are informaţii despre „Biblie”, scrisă în graiul strămoşesc până 
în 1638, despre „Biblia lui Şerban Cantacuzino”, „Psaltirea Șcheaiană”, „Psaltirea 
Voroneţeană”. Se face un istoric al tiparului la români, despre traducerile şi edițiile 
parțiale ce s-au păstrat din sec. al XV-lea şi al XVI-lea. Cu privire la „Biblia de la 


Bucureşti” se analizează şi se prezintă izvorul, litera şi ostenitorii ei. 


Șerbănescu, Niculae, pr. prof., „Biblia de la Bucureşti — 300 de ani de la 
apariţie (1688-1988)”, în BORom CVI (1988), 9-10, p. 69-82. 


Galeriu, Constantin, pr. prof.. „Biblia de la 1688 în slujirea dreptei credinţe 
şi a unităţii poporului român”, în BORom CVI (1988), 9-10, p. 83-102. 


Abrudan, Dumitru, pr. prof., „Biblia lui Şerban tricentenară”, în BORom 
CVI (1988), 9-10, p. 102-117. 


***_ Celebrarea Bibliei de la Bucureşti — cuvântare rostită de către Prea 
Fericitul Părinte Patriarh Teoctist la Simpozionul „Aniversarea a 300 de ani de 
la apariţia Bibliei de la Bucureşi””, în BORom CVI (1988), 11-12, p. 21-29. 


Anania, V. Bartolomeu, arhim., „Biblia lui Şerban — monument de limbă 
teologică şi literatură românească”, în BORom CVI (1988), 11-12, p. 94-103. 


Coman, Constantin, pr. asist. dr. „Secolul al XVII-lea românesc şi Biblia de 
la Bucureşti” în: S/Teol, Seria a II-a, XLI (1989), 2, p. 10-29. 


Prezentarea pe larg a secolului al XVIII-lea pentru a înţelege mai bine şi 
fenomenul apariţiei „Bibliei”, despre situaţia politică - celetreistate sunt autonome 
față de puterea otomană; situaţia bisericească - recunoaşterea mitropoliilor în Țara 
Românească şi în Moldova; situaţia culturală — tipăriturile anterioare anului 1688. 
Descrierea epocilor lui Matei Basarab, Şerban Cantacuzino, Constantin Brânco- 

veanu, în Țara Românească şi a lui Vasile Lupu în Moldova. Legat de activitatea 
tipografică, sunt prezentate toate tipăriturile ce prezintă interes pentru această temă, 
iar despre „Biblia de la 1688” se amintesc: traducătorii, ostenitorii, limba folosită. Se 
dau câteva opinii ale cărturarilor despre această „Biblie”: N. Iorga, Î.P.S. Antonie 
Plămădeală, P.F. Teoctist. 


Muntean, Cristian, pr. drd., „Problema izvoarelor Bibliei de la Bucureşti”, 
în: GBis LIX (2000), 5-8, p. 73-83. 


Studiul de față se împarte în două părți. Una în care sunt notate izvoarele 
indirecte, făcându-se apel la detalii privitoare la secolul al XVII-lea şi la primele 


traduceri ale textelor biblice: „Codicele Voroneţean”, „Psaltirea Șcheiană”, iar cea de 
a doua face referire la izvoarele directe, vorbind despre traducerile „Bibliei”. 


Dură, Nicolae V., pr. prof. dr., „Biblia de la Bucureşti, 1688, monument de 


A 


seamă al culturii umaniste europene” în: Ort XLIV (2004), 1-2, p. 16-29. 


Informaţii despre textul scripturistic de-a lungul istoriei, apariţia tiparului, 
primii tipografi români, despre înlocuirea limbii latine cu cea slavonă în B.O.R., 
traduceri în limba română ale „Bibliei” şi contextul tipăririi „Bibliei de la Bucureşti”. 


VIII.4. CAZANIA LUI VARLAAM 


Ursăcescu, V., pr., „Cazania lui Varlaam”, în: Buletinul Episcopiei Huşilor | 
(1925), 13, p. 102-104. 


Articolul aminteşte despre evoluţia limbii române şi rolul scrierilor religioase 
la dezvoltarea culturală. De la întemeierea Principatelor limba de stat cât şi în 
biserică a fost slavona. Primele tipărituri în limba română le-a realizat, la Braşov, 
diaconul Coresi, dar evenimentul literar cel mai important îl constituie tipărirea 
primei cărți, în româneşte, la laşi, în 1643 apărută cu titlul: „Carte românească de 
învăţătură Duminecele peste an şi la praznice împărăteşti şi la svănți mari. Cu zisa şi 
cu toată cheltuiala lui Vasile Voivodul şi Domnul ţărăi Mol(dovei) şi în multe 
scripturi tălmăcită şi în limba sloveniască pre limba romeniască. De Varlaam 
Mitropolitul de ţara Moldovii. În tipariul domnesc în Mănăstirea a Trăă S(veti)teli în 
laşi de la H(ri)s(tos) 1643”. 

Articolul conţine numeroase informaţii despre carte, fiind reproduse frag- 
mente. Realizarea ei a durat timp îndelungat din motive necunoscute. 


Manolache, Teodor N.. „Varlaam Mitropolitul Moldovei «Cazania, 1643», 
Bucureşti, Fundaţia Regală pentru Literatură şi Artă, 1943, 506 p”, în: BORom 
LXI (1943), 4-6, p. 298-301. Recenzie. 


Din recenzie aflăm că această „Cazanie” a fost scrisă ca un răspuns al ortodoxiei 
împotriva tendinţelor de calvinizare. Mitropolitul Varlaam, prin această „Cazanie” 
reafirmă valorile spirituale ale ortodoxiei. „Cazania” a fost publicată sub titlul „Carte 
românească de învățătură, Duminicile de preste an şi la praznice împărăteşti” şi tipărită 

la tipografia de la Trei Ierarhi. Cartea a fost scrisă în limba română şi conține 74 de 
predici, precum şi câteva legende referitoare la vieţile unor sfinți. 

Fundaţia Regală cu prilejul împlinirii a 300 de ani de la publicarea acestei cărți, a 
pus în circulaţie o nouă ediţie. În recenzie este făcută o analiză a acestei noi ediţii. 


Codreş, Aristotel, pr.. „Note bibliografice. Mureşanu Florea «Cazania lui 
Varlaam 1643-1943», Cluj, 1944, p. 274+ XVI”, în: BORom LXIII (1945), 4-5, p. 
159-160. Recenzie. 


Lucrarea conţine un studiu asupra „Cazaniei” mitropolitului Varlaam. 

Cuprinsul lucrării lui Florea Mureşanu — în primul capitol se aminteşte despre 
viaţa lui Varlaam, originea sa, activitatea sa ca mitropolit al Moldovei, sfârşitul vieţii 
sale; capitolul al doilea cuprinde o descriere a „Cazaniei”; capitolul al treilea cu- 
prinde lista reeditărilor „Cazaniei” şi a manuscriselor lui Varlaam. Este amintit şi 
faptul că printre tipăriturile lui Petru Movilă figurează şi „Cazania” patriarhului 
Calist al Constantinopolului, care a fost tradusă şi tipărită la Kiev, în Lavra Pecerska 
în 1637. 


Chițu, Viorel 1.. „Însemnătatea Cazaniei lui Varlaam”, în: GBis XIX (1960), 
9-10, p. 771-786. 


Autorul face o prezentare a timpului în care apare „Cazania lui Varlaam”, 
surprinzând aspectele din punct de vedere cultural-bisericesc, apoi dă informaţii despre 
data şi locul tipăririi, „Cărţii româneşti de învățătură” şi o analiză a cuprinsului ei. 

Mihail, Paul, preot, „Ştiri noi privind circulaţia Cazaniei mitropolitului 

Varlaam”, în: BORom LXXXII (1964), 3-4, p. 372-388. 


„Cazania mitropolitului Varlaam” sau „Cartea românească de învăţătură...” a 
apărut la laşi în 1643. Cartea a fost tipărită cu cheltuiala voievodului Vasile Lupu în 
tipografia de la „Trei Ierarhi”. Ea este imprimată în format folio, în două culori, roşu 
şi negru. Cuprinde 505 foi, este ornamentată cu xilogravuri artistice, semnate de Ilie 
şi pe hârtie cu filigrane. Nu se cunoaşte numărul exemplarelor imprimate. Se ştie că 
au fost imprimate două ediţii, care se deosebesc prin foaia de titlu şi verso-ul foii 
280. Sunt precizate deosebirile. 

În articol s-au adăugat ştiri noi, referitoare la întinsa răspândire a „Cazaniei” 
mitropolitului Varlaam. Aceste ştiri au fost culese din nouă exemplare ale „Cazaniei” 
care au fost notate cu cifre latine. Sunt precizate cele nouă exemplare şi locul unde se 
află. Au mai fost reproduse, în anexă şi însemnările de pe alte două exemplare ale 
„Cazaniei” şi au fost semnalate alte două exemplare aflate la Muzeul Catedralei 
Sfântul Gheorghe din Iaşi şi un altul la Muzeul de Istoria Moldovei din Iaşi. Toate au 
fost înregistrate pentru întocmirea în viitor a listei exemplarelor „Cazaniei” aflate sau 
semnalate în Moldova, după 325 de ani de la tipărirea ei. 

Primele nouă exemplare notate au circulat foarte mult şi sunt, în mare parte, 
şterse prin uzura foilor. Exemplarele au fost (re)legate în decursul timpului. Datorită 
marilor dimensiuni, cartea a fost purtată prin mijloace rudimentare şi a fost păstrată 
de multe ori la umezeală, încât legătura de scândură şi piele a ajuns să se deterioreze. 

Sunt prezentate pe rând cele nouă exemplare. Se precizează gradul de uzură, urmele 
de ceară păstrate pe anumite foi, alte însemnări. Sunt menţionaţi posesorii acestor 
cărți. Majoritatea au fost preoţi, diaconi, ieromonahi, biserici sau mănăstiri. Unele 
însemnări au caracter de cronici, înregistrând fapte din viaţa țării. Sunt consemnate şi 
evenimente legate de natură şi alte însemnări cu caracter particular. Majoritatea 
ştirilor particulare se referă la răscumpărarea cărţii care a fost prădată de la biserica 
sau mănăstirea în care se găsea de către năvălitori şi dusă peste hotar. Multe 
însemnări sunt de la cei ce au citit „Cazania” în decursul timpului sau care au dat-o 
ca împrumut ca să fie citită. 

Dăruirea „Cazaniei” unei biserici este actul cel mai important al posesorului 
cărții. Sunt precizate însemnările care arată că această carte a fost dăruită, cumpărată, 
unele exemplare au trecut în cursul timpului în posesia a zeci de persoane şi au făcut 
un ocol mare. Exemplarele cercetate au scos la iveală o notă necunoscută în circulația 
„Cazaniei”. S-a arătat că în Transilvania de nord au existat 24 de exemplare ale 
Cazaniei şi există urme despre alte nouă exemplare care dovedesc că au circulat în 
Transilvania. Exemplarele I, II, III; IV, VII; VIII aduc probe documentare că şi în 
alte regiuni, dincolo de hotarele ţării, a circulat Cazania lui Varlaam, fiind folosită nu 
numai de români. Se precizează exemplarele respective. În continuare, sunt descrise 
cele nouă exemplare ale Cazaniei. 


A 


Popa, Al., prof.. „Texte vechi în Cazania lui Varlaam”, în: MitrArd X (1965); 
1-3, p. 73-99. 


Se prezintă în studiul de faţă sursele textelor vechi din „Cazania lui Varlaam”: 
„Codicele Drăganu”, care cuprinde texte mai vechi de anul 1634 — este redat 
cuprinsul cu titlurile; „Codicele Sibian”, care cuprinde cazanii la sărbători mai mari 
şi la câţiva sfinţi, două texte apocrife şi slujbele Patimilor, Bobotezei şi Paştilor; 
„Cazania de la Cluj”, care cuprinde aceleaşi texte ca şi „Codicele Sibian”, mai puţin 
canonul Paştilor. Pentru a întări aceste texte ca izvoare ale „Cazaniei lui Varlaam”, 
autorul realizează un tablou comparativ între toate aceste cazanii, la care se adaugă şi 
„Cazania lui Urs”. Articolul este anexat cu exemple de cazanii din fiecare. 


Schian, Octavian, prof., „Circulaţia Cazaniei lui Varlaam în Transilvania”, 
în: MitrOlt XXII (1970), 5-6, p. 524-532. 


Despre „Cazania lui Varlaam” în Transilvania aflăm că Nicolae lorga vorbea 
în 1905 de existența a 20 de exemplare în Braşov şi Alba-lulia. In 1943, Florea Mu- 
reşan ridica numărul lor la 24 de exemplare, însă cercetările mai noi arată mai multe. 


Băjău, loan, pr. drd., „Contribuţii mai noi cu privire la izvoarele Cazaniei 
mitropolitului Varlaam al Moldovei” în: Sr7eol, Seria a II-a, XXVI (1974), 9- 
10, p. 748-758. 


Sunt prezentate izvoarele „Cazaniei lui Varlaam”: „Cazania Sf. Calist” în 
limba greacă (iniţial) şi în limba slavă (ulterior) tradusă în română de Varlaam în 
jurul anului 1637; „Comoara” lui Damaschin Studitul; apoi izvoarele româneşti: 
„Codicele Drăganu”, „Codicele Sibian”; „Cazania de la Cluj”; prototipul „Cazaniei 

lui Popa Ursu”. Se fac comparații şi analize pentru a vedea elementele comune. 
Contribuţia personală este de necontestat. 


Dudaş, Florian, „Exemplare ale Cazaniei lui Varlaam identificate în părțile 
Zarandului”, în: MitrArd XXIV (1979), 7-9, p. 713-714. 


Articolul aduce informații despre mitropolitul Varlaam, activităţile desfăşurate 
de acesta, precum şi rodul strădaniei sale cărturăreşti, respectiv „Cazania”. În 
cuprinsul acestui articol sunt prezentate şi câteva exemplare ale „Cazaniei lui 
Varlaam” identificate în părțile Zarandului. 


Boghian, M.. „Cazania lui Varlaam în Transilvania”, în: MitrArd XXIX 
(1984), 5-6, p. 414-417. Recenzie. 


Cartea este formată din două părți. Prima, structurată întreicărți, este intitulată 
„Cazania lui Varlaam în Transilvania”, iar a doua parte este „Catalogul exemplelelor 
Cazaniei în Transilvania”. Cartea este însoţită de 77 de ilustrații. 


Băndean, loan, pr. drd.., „Circulaţia Cazaniei lui Varlaam Mitropolitul 
Moldovei în ţinuturile Bistriţei şi Năsăudului”, în: MitrArd XXX (1985), 5-6, 
p. 304-310. 


Articolul, referitor la „Cazania lui Varlaam”, cuprinde o prezentare generală a 
acesteia şi informaţii despre o serie de exemplare ale „Cazaniei”, răspândite în 
ținuturile Năsăudului şi Bistriţei. 


Dură, Nicolae, pr. asist., „„Cazania lui Varlaam în Transilvania”, în: MitrArd 
XXXI (1986), 2, p. 269-271. Recenzie. 


Cartea recenzată de preotul Nicolae Dură are două părți: prima — „Circulaţia 
Cazaniei lui Varlaam în Transilvania”, iar a doua — „Catalogul exemplarelor Cazaniei 
lui Varlaam în Transilvania”. Articolul cuprinde o bibliografie selectivă şi 61 de 
pagini cu ilustraţii. 


Bălţat, Visarion, ierod. drd.. „Aspecte dogmatice în Cazania mitropolitului 
Varlaam”, în: MitrArd XXXIV (1989), 5, p. 37-52. 


Obiectul de studiu al acestui articol este „Cazania lui Varlaam”, autorul 
prezentând date biografice şi bibliografice ale mitropolitului Varlaam al Moldovei, 
informaţii cu privire la lucrarea mai sus menționată, la contribuţia ei în păstrarea şi 
întărirea unităţii de credință a poporului român, precum şi aspecte dogmatice în 
„Cazania mitropolitului Varlaam”. 


Rădulescu, Paraschiva-Lucia. prof., „Valori expresive ale limbii literare 
româneşti în Cazania lui Varlaam” în: SrTeol, Seria a II-a, XLIII (1991), 5-6, 
p. 110-138. 


Date biografice ale mitropolitului Varlaam, despre epoca şi realizările acestuia, 
cărțile tipărite, contribuţia scrierilor ierarhului la dezvoltarea limbii române, stilul 
personal şi despre temele tratate în „Cazanii”. 

Toma, Stela, „Cazania lui Varlaam după 350 de ani(1643-1993)” în: S/Teol, 
Seria a II-a, XLV (1993), 1-2, p. 47-76. 


Scurte informaţii despre viața lui Varlaam, activitatea desfăşurată ca mitro- 
polit, formarea culturală şi duhovnicească şi calitatea lui de bun român. 

Descrierea „Cazaniei” are 505 file, tipar îndouăculori, roşu şi negru. Se amin- 
teşte despre frontispicii, vignete, prezentarea conţinutului, despre cele două părți: 
prima parte - 54 cazanii, a II-a parte - 21 cazanii. Cuprinde toate genurile omiletice, 
prezentarea ideilor celor mai importante cuprinse în „Cazanii”, analizarea stilului şi 
autorii care au făcut studii privind „Cazania”. 


Toma, Stela, „Apărarea Ortodoxiei în Cazania lui Varlaam” în: Or: XLVI 
(1994), 2-3, p. 141-150. 


Prezintă contextul apariției „Cazaniei mitropolitului Varlaam” (1643), impac- 
tul pe care l-a avut şi rolul acesteia în viaţa mănăstirilor şi în apărarea Ortodoxiei. 


VIII.5. TIPĂRIREA CĂRŢILOR DE CULT, 
DE PREDICI ŞI A MANUALELOR 


Constantin, Erbiceanu, „Liturghierul din 1702, imprimat de Şerban Canta- 
cuzino Vel Paharnic”, în: BORom XIII (1889-1890), 3, p. 157-164. 


Liturghierul imprimat de Şerban Cantacuzino Vel Paharnic a fost imprimat la 
tipografia Episcopiei Buzăului. Tot tipicul celor trei Liturghii este în limba română. 
Constantin Erbiceanu redă în articol prefața acestui Liturghier, prefață pe care o con- 
sideră ca fiind „un model de limbă pentru acele timpuri”. La sfârşitul Liturghierului 
se află o enciclică, care este redată în articol, a mitropolitului Teodosie al 
Ungrovlahiei adresată către tot clerul eparhiei sale, în care sunt descrise multe dintre 
obiectele sfinţite necesare săvârşirii Sfintelor Taine şi mai ales a Sfintei Euharistii. 


C., E., „Prefeţele la Liturghierul Elino-arab scrise de Atanasie fostul patriarh 
al Antiohiei şi imprimate în această carte la 1701, la Snagov”, în: BORom XIII 
(1889-1890), 9, p. 531-539. Cu text în greacă. 


Sunt redate celedouăprefeţe ale acestui Liturghier elino-arab. Din prefețe 
aflăm că Liturghierul a fost tipărit în urma venirii lui Atanasie, fostul patriarh al 
Antiohiei, în Ţara Românească şi cererii pe care acesta i-a făcut-o domnului 
Constantin Brâncoveanu, de a se milostivi şi de a susține material tipărirea unei astfel 
de cărți. Domnitorul a îndeplinit cererea lui Atanasie şi l-a însărcinat pe Antim 
Ivireanul cu tipărirea cărții. Aşadar acest Liturghier a fost tipărit pe cheltuiala 
domnului Constantin Brâncoveanu de către Antim Ivireanul în Mănăstirea Snagov, în 
1701, sub atenta supraveghere a lui Atanasie. Ambele prefețe îi aduc laude domnului 
Constantin Brâncoveanu. De menţionat că la sfârşitul prefeţei a doua se găseşte o 
poezie în limba greacă a doctorului loan Comnen referitoare la poporul român. 
Constantin Erbiceanu, după ce redă aceste două prefețe, face o scurtă descriere a 
Liturghierului Elino-arab. Acesta are 253 de pagini şi cuprinde tipicul Liturghiei în 

limbile greacă şi arabă, iar la finalul său se află scrise doar în limba arabă rugăciunile 
Sfintei Impărtăşanii. 


***, „Introducerea scrisă şi pusă la începutul Liturghierului publicat în 1834 
de marele prelat al românilor Mitropolitul Veniamin. Prin care se arată 
naturală cerință de a se înlocui cuvintele slavone intrate în limba română, ca 
neînțelese de popor şi ca nepotrivite firii limbii noastre române”, în: BORom 
XIV (1890-1891), 9, p. 712-717. 


La începutul secolului al XIX-lea, datorită ocupațiilor militare silnice şi a 
influențelor străine se poate constata tendinţa de a se reintroduce cuvinte slavone în 
cărțile de cult. Contra acestui „curent” dacă-l putem numi aşa, s-a ridicat mitropolitul 
Veniamin Costache. Este redată prefața la Liturghierul, publicat în 1834 de către 
Veniamin, prefață care cuprinde un scurt istoric al fenomenului de introducere a 
limbii române în cult. În această prefață mitropolitul ia atitudine împotriva tendinței 
sus menţionate spunând: „ori de câte ori avem cuvinte potrivite în limbă pentru a 
exprima termenii şi expresiile slavone introduse arbitrar să le înlocuim cu cele 
româneşti ale neamului”. 


C., E., „Cel întâi «Triod» imprimat în româneşte”, în: BORom XV (1891- 
1892), 2, p. 127-132. 


Acest „Triod” a fost tradus din limba greacă de Damaschin care a fost episcop 
al Râmnicului între 1710-1726. De la Constantin Erbiceanu aflăm că Damaschin a 
fost mai înainte profesor şi episcop la Buzău. EI s-a ocupat şi cu traducerea cărților 
bisericeşti în limba română. Damaschin a tradus: „Antologhiul”, „Penticostarul”, 
„Triodul”, „Octoihul” şi a luat parte la tipărirea „Bibliei lui Şerban Cantacuzino”. 
Acest „Triod” a fost tipărit în tipografia Episcopiei de Râmnic, de către urmaşul lui 
Damaschin în scaun, Inochentie, la 1831. Este redată prefața acestui „Triod”, prefață 
care a fost scrisă de Inochentie. În ea este arătată însemnătatea acestei cărți. 


Erbiceanu, C., „Cel dintâi «Octoih» imprimat în Valahia în româneşte”, în: 
BORom XVI (1892-1893), 10, p. 800-804. 


Este redată prefața „Octoihului”, care a fost scrisă de către Gheorghe Radovici 
Tipograful. „Octoihul” s-a tipărit în 1712 de către Gheorghe Radovici. Textul său a 
fost tradus de către mitropolitul Antim Ivireanu după un original în limba greacă. Din 
prefață aflăm cuprinsul tipăriturii din care dăm seama că acesta era un „Octoih mic” 
destinat celor ce se pregăteau pentru a deveni preoţi sau cântăreţi bisericeşti. În 
finalul articolului se arată importanţa textului acestui Octoih. 


Erbiceanu, C., „Prefaţa Evhologhiului imprimat la 1730 în Episcopia 
Râmnicului”, în: BORom XVII (1893-1894), 4, p. 319-325. 


Acest „Evhologhiu” în limba română a fost tipărit cu cheltuiala episcopului 
Râmnicului, Inochentie, în 1730, de către leremia Athanasevici. Este redată în în- 
tregime prefața acestei cărți. Aici, episcopul Inochentie demonstrează că introducerea 
limbii române în cultul bisericesc nu este o inovaţie. 

Erbiceanu, C., „Antologiu de Antim Ivireanu”, în: BORom XVII (1893-1894), 6, 
p. 418-427. Cu note explicativă. 


„Antologiu” analizat a fost tipărit în timpul mitropolitului Teodosie în tipo- 
grafia din Mănăstirea Snagov, în 1697. Este redată prefața sa, prefaţă care a fost 
scrisă de către ieromonahul Galaction Vidale şi care conţine referiri la epoca domniei 
lui Constantin Brâncoveanu şi date despre conţinutul acestui „Antologiu”. Tot în 
prefață se aminteşte şi despre puterea rugăciunii. 


C., E., „Serviciul Cuvioasei Maicii noastre Parascheva şi a Sfântului Grigorie 
Decapolitul”, în: BORom XVII (1893-1894), 9, p. 708-715. Cu text în greacă. 


Cartea a fost tipărită în 1692, de către Antim Ivireanu. Autorul scrie că ea este 
cea dintâi dintre cele tipărite de acesta. Introducerea a fost scrisă de către Şerban, al 
doilea logofăt, aici fiind descrisă activitatea literară întreprinsă de Constantin Brân- 
coveanu. Este reprodus cuprinsul acestei introduceri. De asemenea sunt reproduse şi 
însemnările de pe coperta cărţii. Într-una din ele aflăm că mitropolitul Teodosie a 
dăruit această carte Mănăstirii Glavacioc, la 1692. Se prezintă pe lângă conținutul 
cărții şi câteva date despre Matei al Mirelor — care era de origine din Pogoniana, a 
fost egumen la Mănăstirea Dealu între anii 1590-1621 şi a alcătuit numeroase opere. 


C., E., „Material pentru literatura Bisericească şi naţională. Bucoavnă”, în: 
BORom XXVII (1903-1904), 2, p. 156-166. 


Sub păstorirea lui Grigorie (Socoteanu) când acesta era episcop la Râmnic s-a 
tipărit în 1749 o „Bucoavnă”, autor fiind însuşi Grigorie. În 1779 s-a tipărit cu chel- 
tuiala şi cu binecuvântarea mitropolitului Grigorie (al II-lea) al Ungrovlahiei, 
„Bucoavna”. Aceasta este o carte ce priveşte atât învățătura copiilor, cât şi a celor mari, 
având un puternic conţinut moral. Autorul acestei din urmă „Bucoavne” a fost Macarie, 
un călugăr care a trăit la Mănăstirea Cernica, apoi la Căldăruşani şi care a fost tipograf 
şi arhimandrit al Mitropoliei. Acesta era un bun cunoscător al limbilor greacă şi sla- 
vonă. Alături de „Bucoavnă”, Macarie a mai avut şi alte scrieri. Numărul lor exact nu 
se ştie, dar sunt menţionate ca manuscriste ale sale: „Istoria Bisericească” a lui 
Teodoret, „Viaţa Sfântului loan Damaschin”, „Tipicul Sfântului Sava”, imprimat la 
Neamţ. „Bucoavna” are mai întâi o scurtă învățătură, apoi urmează partea 1 structurată 
sub forma întrebare-răspuns, care cuprinde: „Pentru fireasca cunoştinţă cea dumne- 
zeiască care povăţuieşte către credința cea Evanghelică”. Un alt fapt foarte interesant 
este menționat de autorul articolului şi anume că la o cercetare făcută de el la Mănăs- 
tirea Căldăruşani a găsit acolo candele şi manuscrise cu semnătura lui Antim Ivireanul. 


C., E., „Material pentru istoria bisericească şi naţională. Bucoavnă“ 
(continuare), în: BORom XXVII (1903-1904), 3, p. 274-284. 


Sunt reproduse întrebările de la 12 la 24 din prima parte a „Bucoavnei”, care 
se referă la facerea omului şi a lumii, providența divină, cinstirea lui Dumnezeu, 
faptă şi răsplată. Tot aici sunt redate şi 21 de întrebări din a doua parte a „Bucoav- 
nei”, care se referă la Credinţă, Evanghelie, Simbolul Credinței, Botez, Sfânta 
Împărtăşanie ş.a. 

Bizerea, P., „Tipicul Bisericesc”, în: BORom XLI (1922-1923), 5, p. 360-364. 


În 1918 în Bucureşti a apărut a treia ediţie a „Tipicului Bisericesc”. Bisericile 
din Banat şi Transilvania au avut ca povăţuitor „Tipiconul” de la finele „Catava- 
sierului” lui Constantin Diaconovici, ce a fost tipărit la Buda în 1826 cu binecuvân- 
tarea mitropolitului de Carloviţ, Ştefan Stratimirovici. Bisericile din Bucovina au 
avut ca povăţuitor „Tipicul” tipărit de mitropolitul Silvestru Morariu Andrievici în 
1883 la Cernăuţi. Ambele tipicuri (cel din Banat şi Transilvania şi cel din Bucovina) 
au fost compuse după „Tipicul Sfântului Sava” tipărit în România de mitropolitul 
Veniamin Costache la Mănăstirea Neamţ în 1816. Alte ediții ale „Tipicului”: în 1851 
mitropolitul Nifon a tipărit un „Tipic” asemănător cu cel al Patriarhiei de Constan- 
tinopol, acesta fiind retipărit în 1893 în „Tipografia Cărţilor Bisericeşti”. Se prezintă 
apoi cuprinsul „Tipicului” din 1918, normele generale ale acestuia şi amănuntele care 
au fost pierdute la acest tipic. 


Scriban, arhimandrit, „Cărţi, reviste, ziare. O descoperire literară”, în: 
BORom XLVII (1929), 3, p. 275-276. 


Din articol aflăm despre „Psaltirea slavonă” de la 1577-1580. Din comunicarea 
făcută de pr. Ursăcescu Academiei Române aflăm că această carte a fost tipărită de 
Diaconul Coresi. 


Balaur, D., „Biserici în Moldova de Răsărit. Judeţul Lăpuşna (1928). |. Cărţi 
româneşti de slujbă bisericească care au trecut Prutul”, în: BORom LII (1934), 
1-2, p. 38-59. 


Articolul de față ilustrează o primă parte a unui studiu mai consistent, o privire 
de ansamblu asupra cărților de cult care au fost aduse, în secolul al XIX-lea, în 
Moldova de Răsărit, respectiv judeţul Lăpuşna luat spre investigare, de către preoţii 
care aveau legături cu România. Înainte de a face inventarul acestora, autorul 
motivează alegerea acestui subiect, în special în ceea ce priveşte oraşul Lăpuşna. În 
primul rând, întinderea considerabilă a judeţului, care trece de hotarele lui naturale şi 
intră în zona de antestepă şi stepă care-l înconjoară, fiind chiar mai mare decât 
Codrul însuşi, altă regiune geografică cu personalitate de peste Prut, din care 
Lăpuşna cuprinde, preia şi reprezintă multe caracteristici întâlnite şi peste granițele 
clar determinate. 

Un al doilea suport motivaţional se evidenţiază prin faptul că judeţul ales este 
din punct de vedere istoric aproape acelaşi cu acela pomenit de Dimitrie Cantemir şi 
Rizzi Zannoni pe harta Moldovei la începutul secolului al XVIII-lea. În plus, pe 
lângă aspectul întinderii, există şi opinia conform căreia, în inima Moldovei de Est, 
„Lăpuşna e curat românească”. Autorul mărturiseşte că şi-a adunat materialul 
studiului călătorind din sat în sat, încă din 1928, descoperind că aceste cărți au ajuns 
în Răsărit ca urmare a unei stăruinţe temeinice, spre deosebire de cele de la Chişinău, 
care erau trimise oficial bisericilor, prin protopopi. În a doua jumătate a secolului al 
XIX-lea, contextul general era acela al tipăriturii cu litere latine, acest fapt coin- 
cizând cu succesiunea scrierii chirilice, puțin atestate însă în satele din Lăpuşna, spre 
deosebire de cele de la Chişinău, unde se tipărea cu litere slave. 

Cu toate acestea, constată autorul studiului de faţă, cărți de dincolo de Prut au 
pătruns în Moldova de Răsărit, în special „Apostolul” şi „Mineele” lunare. Acestea 
ajungeau la timp în mai toate bisericile de atunci, fiind necesare slujbelor, unele 
constituind un real model pentru retipărirea lor la Chişinău. Ele nu s-au păstrat însă 
în întregime, în unele lăcaşuri existând câte una din cele absolut trebuitoare, cu data 
tipăririi posterioară celei mai vechi biserici din sat, ceea ce traduce faptul că în trecut 
au mai fost şi alte cărţi, nepăstrate, după care s-a săvârşit slujba bisericească. Altele 
au fost deteriorate ori împărțite pe la casele credincioşilor. Cele care s-au păstrat însă 
sunt în mare parte molitvelnicele, care conţin şi însemnări, lucru de care autorul 
promite a se ocupa într-o alt studiu. 

În ceea ce priveşte menţionarea ființării unor acte oficiale, care să ateste cărțile 
româneşti de peste graniță, autorul pomeneşte de raportul protopopului Teodor 
Laşcov, din 1871, adresat episcopului Pavel, care enumeră câteva personalităţi ilustre 
ce au progresat prin „citirea cărților povăţuitoare...în limba moldovenească, aduse 
aici din Moldova”. Ulterior acesta identifică un alt raport, din 1872, adresat aceluiaşi 
episcop, prin care se subliniază nevoia altor tipărituri, căci „aducerea cărților de peste 
graniță nici nu corespunde locului cu pricina schimbării limbii, a caracterelor şi de 
teama influențelor subtile a aşa zisului catolicism apusean, ostil ortodoxiei”. 

Alte documente inventariate anunță aducerea în ţară de către preoţi a unor 
cantități importante de cărți româneşti, la început nepecetluite de vamă. O întreagă 
rezoluţie presupunea ca acestea să fie examinate, pentru ca, în cele din urmă, să se 
constate că ele sunt în conformitate cu „Mineele” lunare întrebuințate în Eparhia 
Chişinăului. Odată cu acest raport, s-a hotărât depunerea lor la Mănăstirea Noul 
Neamţ şi încunoştiinţarea şi la vama Ungheni. În continuare, autorul face o detaliată 
trecere în revistă, pe câteva pagini, a indicilor cronologici de cărți româneşti de 
slujbă bisericească care au trecut Prutul. 


Balaur, D., „Biserici în Moldova de Răsărit. Judeţul Lăpuşna (1928). Însem- 
nări de pe cărți româneşti de slujbă bisericească care au trecut Prutul”, în: 
BORom LII (1934), 3-4, p. 189-208. 


Articolul de față reprezintă o continuare a studiului început de d-l Balaur în 
legătură cu bisericile de dincolo de Prut, din judeţul Lăpuşna, ales după considerabila 
întindere, ce cuprindea chiar regiunea Codrilor, dar şi după faptul că însuma inima 
tradiției Moldovei de Răsărit. Astfel, sunt redate o parte din însemnele găsite pe 
cărțile liturgice, în diferite biserici şi mănăstiri din această zonă, după cercetările 
sistematice întreprinse în 1928. Informaţiile transcrise întocmai devin garantul auten- 
ticităţii tezei conform căreia în Basarabia au pătruns, în plin secol XVIII, cărți 
bisericeşti din Moldova şi Muntenia. 

Toate lăcaşurile de cult deţin astfel de cărți, pe care au realizat inscripții 
variate, nota comună fiind cea referitoare la numele celui care a contribuit la achizi- 
ționarea lor şi la anul donaţiei/cumpărării. Ele au avut, de-a lungul timpului, un rol 
marcant în ceea ce priveşte viaţa culturală a românilor de aici, din Basarabia seco- 
lului al XIX-lea, în contextul în care nu exista tipografie la Chişinău. Bucureştiul, 
Râmnicu-Vâlcea, laşiul, Sibiul şi Blajul au fost, în acel timp, centrele care alimentau 


208 


nevoia spirituală a românilor de peste Prut, căci chiar şi atunci când tipografia de la 
Chişinău şi-a început activitatea, ea n-a făcut decât să retipărească lucrările tipărite în 
Muntenia şi Moldova. 


Filitti, loan C., „O Psaltire de la 1817”, în: BORom LII (1934), 5-6, p. 473-475. 


Ps A 


Gheorghe Caragea, la Râmnicu-Vâlcea, reeditare a celei din 1779, care a cunoscut şi 
variantele din 1784, 1796 şi 1806. După câteva informaţii cu privire la caracterul 
formal: textul încadrat în chenar, stema Munteniei, şase pagini de predoslovie 
semnate de Chesarie, episcopul Râmniului, articolul surprinde şi caracterul unic al 
psaltirii, fiind singura carte bisericească tipărită sub auspiciile episcopului Constantin 
Filitti şi cu ajutorul tipografului Dimitrie Mihailo Popovici şi a fiilor săi, Gheorghe şi 
Nicolae. Autorul semnalează şi existenţa unei alte Psaltiri, datând din acelaşi an, 
1817, conservată la Academia Română, diferită însă de cea în discuţie, prin doar 
câteva cuvinte de pe prima pagină. Explicaţia găsită de autor este aceea că episcopul 
Constantin Filitti a luat asupra-şi cheltuiala tiparului, aşa că unele exemplare s-au 
tipărit cu numele lui, iar altele cu numele titularului eparhiei unde se afla tipografia. 


Balaur, D., „Anthologhioanele din 1766. Studiu de bibliografie”, în: BORom 
LIII (1935), 9-10, p. 433-445. Cu text în limba slavonă. Cu o fotografie. 


Studiul de faţă face referire la o ediţie a unei cărți ecleziastice, Antologhionul 
din 1766. Autorul demonstrează, cu o precizie şi o documentaţie uimitoare, coin- 
cidența a două exemplare tipărite în acelaşi an, considerate până atunci a fi ediții 
diferite: cel de la Bucureşti şi cel de la Căldăruşani. Balaur citează pe câţiva autori în 
lucrările cărora apar scrierile amintite, printre care Aurel Filimon, care, deşi constată 
unele lipsuri comune celor două cărți, nu duce mai departe asemănarea identificată. 

D. Fecioru semnalează coincidenţele întâlnite între textele de la Bucureşti şi 
cele de la Căldăruşani - referitoare la unele greşeli comune şi la acelaşi uzaj al lite- 
relor — dar nici el nu îndrăzneşte a afirma că „Anthologhionul” de la Bucureşti, res- 
pectiv Căldăruşani, este aceeaşi tipăritură căreia i s-a atribuit un alt loc de editare. 
Acesta menţionează, în ciuda genului proxim întâlnit, că cele două nu au nicio legătură. 

Autorul de față susține, pe baza deschiderii căii de către cei mai sus numiţi, că 
cele două tipărituri sunt de fapt una şi aceeaşi. Toate argumentele aduse validează 
această opinie: acelaşi format, foaie de titlu identică, gravura respectând aceleaşi 
compartimente, identitate de text şi de caracter, aşezare a literelor, anumite particu- 
larităţi de scriere, similitudine de stihuri de pe foaia verso. În acest sens, sunt utilizate 
şi citate care întăresc cu lux de detalii declaraţia făcută. Singura diferență existentă s- 
ar putea datora tipografiei, care avea rolul de a mai rectifica eventualele greşeli apă- 
rute în cazul unor cuvinte deja semnalate ori a tehnicii tipografice adoptate, spre 
exemplu distanţa dintre unele cuvinte. Date fiind aceste identități observate siste- 
matic, „Anthologhionul” de la Bucureşti este unul şi acelaşi cu cel de la Căldăruşani! 

Problema tipăririi în locuri diferite rămâne, însă, deschisă. Autorul studiului 
trece în revistă câteva deosebiri şi asemănări ale „Anthologhionului” Bucureşti-Căl- 
dăruşani cu cel de la Râmnic, tipărit în acelaşi an, dovedind că cel din urmă e o altă 

culegere. Deşi formatul şi paginaţia este aceeaşi, foaia de titlu diferă, de asemenea şi 
foaia cu compartimente. În plus, prefața, inexistentă în exemplul sus amintit, aici 
devine o prezentă, alături de caracterul literelor şi de punctuație. Exemplificatoare în 
acest sens este suita de detalii pe care autorul o oferă în trena argumentaţiei sale, 
demonstrând că „Anthologhicnul” de la Râmnic are mai mult text decât cel de la 
Bucureşti-Căldăruşani. 


Berechet, Gr. Şt., „Un catavasier necunoscut din 1743”, în: BORom LIV 
(1936), 1-2, p. 61-66. Cu o fotografie. 


Printre darurile făcute Institutului de Istoria vechiului drept românesc din laşi 
se numără şi o carte de cult, „Catavasierul”, necunoscută de bibliografia românească 
limba română sunt date doar titlurile - toate fiind însă redate cu caractere chirilice. A 
fost tipărită la Episcopia Buzăului, în 1743, în timpul episcopului Metodie şi sub 
voievodul Mihail Racoviţă. 


Bejan, Dimitrie, „Ediţiile româneşti ale Molitvenicului”, în: BORom LIV 
(1936), 11-12, p. 679-692. 


Studiul de față constituie o cercetare istorică asupra edițiilor acestei cărți 
bisericeşti, numită „Molitvelnic”, cartea cu cea mai largă utilizare în cultul Bisericii 
Ortodoxe Române. Astfel, subliniază autorul pe bază de documente, din 1564, când 
apare prima ediție şi până în 1936, pot fi identificate peste 52 de ediţii. Fiecare 
mitropolit, care a ajuns la cârmuirea bisericii noastre, şi-a legat numele de apariţia a 
cel puţin unei ediţii de Molitvelnic. 

Astfel, din totalul amintit, 22 de versiuni urmează rânduiala grecească, având 
şi adaosuri după cea slavonă, şapte merg după un „ustav moschicesc”, două sunt în 
slavonă, având doar tipicul în româneşte. Deosebirile dintre rânduiala grecească şi 
cea slavă constau în numărul mai mare a molitvelor, 153 în prima şi abia 111, în cea 
de-a doua. De la observaţiile de ordin general, autorul glosează către acelea parti- 
culare, astfel încât următoarele pagini ale articolului redau rezultatele documentărilor 
privind ediţiile acestei cărţi, ordonate pe secole, precizând locul şi limba, respectiv 
autorul sub oblăduirea căruia aceasta apare. Astfel, cel dintâi molitvelnic datează din 
veacul al XVI-lea, (1564), luând naştere la Braşov, sub supravegherea tipografului 
Coresi, în contextul propăşirii curentului calvin. 

Secolul următor se remarcă prin alte patru ediţii. Primul din acest veac, dar al 
doilea în ordine cronologică, ţinând seama şi de cel al lui Coresi, apare în 1681, la 
laşi, datorându-şi existența condeiului mitropolitului Dosoftei. Urmează „Molitvel- 
nicul” din 1689, Bălgrad-Alba lulia, cu binecuvântarea mitropolitului Varlaam. 
Celelalte două cunosc doar tipicul în româneşte şi apar în 1699, respectiv 1701 
(ediţia a II-a), la Buzău, prin osteneala mitropolitului Mitrofan. Autorul distinge 
faptul că toate acestea reiau rânduiala celor slave, având acelaşi cuprins, aceleaşi 
greşeli tipografice şi de text, dar cu singura diferență a numărului de rugăciuni mai 
mare, pe măsură ce apropiem de secolul al XVIII-lea, lucru explicabil prin pioneratul 

pe care îl reprezintă în timp, ca şi prin lupta cu tradiția, cu limba oficială, slavona şi 
cu mentalitatea epocii. 

Primirea acestor tipărituri devine explicabilă prin regăsirea setei de cuvânt în 
limba română, poporul, uneori chiar şi clerul neînţelegând sensul cuvintelor slujbelor 
din biserică. În plus, odată cu primele cărţi de cult în limba română, se câştiga 
slăbirea influenţei slave. Veacul al XVIII-lea este unul fructuos, propice tipăririi a 
numeroase cărţi, aducând la lumină încă 22 de versiuni ale „Molitvelnicului”. Printre 
acestea se numără, la 1706, cel a lui Antim, tipărit la Râmnic, 1713 la Târgovişte, 
1729, sub îndrumarea lui Daniil, la Bucureşti, apoi 1749 la Iaşi, ultimul datând din 
1794, sub oblăduirea lui Dositei şi altele. Dintre cele 22, 14 dintre ele urmează rân- 
duiala grecească, două au adaosuri slave, iar şase urmează o rânduială „moschi- 
cească”. Începând cu exemplarul din 1729, Liturghiile se scot din Molitvelnic, for- 
mând o carte de sine stătătoare. Secolul următor comportă prefaceri, dovada com- 
pletei treziri la viaţă a poporului român, în contextul zbuciumat al epocii fiind 
evidentă slăbirea interesului pentru literatura religioasă. Acum se publică 19 
„Molitvelnice”, înființându-se şi tipografii noi, precum cea de la Neamţ şi Chişinău. 
În secolul XX, Biserica Ortodoxă Română este ridicată la rangul de Patriarhie, 
tipărindu-se trei astfel de „Molitvelnice”, ediţii sinodale, la Bucureşti, două la Blaj şi 
două la Chişinău. 


Gheorghiu, N. A., „Glosse bibliografice. 1. Emile Legrand şi «Didahiile», lui 
Ilie Miniat, II. Intâia ediţie a „Mineiului”, pe octombrie, Râmnic, 1776”, în: 
BORom LIV (1936), 11-12, p. 893-896. Cu text în limba slavonă. 


Interesul autorului de față cade, în prima parte a studiului, asupra personalității 
lui Emile Legrand, care a publicat opt volume remarcabile, a căror informaţie a fost 
culeasă prin întreținerea unei numeroase corespondențe, în diferite ţări şi centre de 
cultură grecească. Metoda aleasă ridică însă şi semne de întrebare, în acest sens pu- 
tând fi sesizate şi unele inexactităţi. Un exemplu concludent ar fi menţionarea tradu- 
cerii „Cazaniei de prăznuire la toate Praznicile cele Domneşti” a lui Ilie Miniat ca 
aparținând anului 1700, informaţie dobândită de la un profesor român, Emile Picot. 

Astfel, urmând linia de gândire a anului deja indicat, Legrand s-a arătat 
surprins că traducerea românească a apărut mai înainte de a se tipări cea dintâi ediţie 
grecească a lor. Neverificând veridicitatea informaţiei primite, Legrand ar fi vrut să 
ştie dacă traducerea românească reprezintă acelaşi text cu originalul grecesc. Într-ade- 
văr, tinde a sublinia autorul articolului de față, cea dintâi ediţie grecească a cunoscut 
lumina tiparului abia în 1717, iar, după datele pe care le avea Legrand, varianta 
românescă apăruse cu 17 ani înainte. Informaţia este însă falsă, inexactitatea 
provenind dintr-o greşeală a lui Picot, care a citit data cărţii româneşti în anii de la 
facerea lumii, confundând o literă chirilică. Adevăratul an era 1742, identitatea celor 
două texte având la bază informaţii total eronate. 

Cea de-a doua parte a articolului ia în considerare întâia ediţie a „Mineiului”, 
apărut la Râmnic, între 1776-1780, pe luna octombrie. Acesta a fost tipărit în cursul 
anului 1776, în două versiuni, ambele putându-se regăsi la Academia Română. Prima 
ediţie deţine titlurile cântărilor din text doar în limba slavonă, imprimate de 

Constandin Mihail Popovici. Episcopul Chesarie al Râmnicului a sesizat unele 
neajunsuri în aceasta, pe care nu le-a putut trece cu vederea, el încredințând textul, 
pentru a doua variantă, în mâinile altor meşteri tipografi. Titlurile au fost tâlcuite în 
română, iar textul a cunoscut şi unele ornamente, traducând dorinţa de perfecționare 
a tipografilor. 


Popescu, Niculae M., preotul, „Slavă sau mărire? Diortosind Molitfelnicul”, 
în: BORom LV (1937), 7-8, p. 492-497. 


Articolul lămureşte temeiurile pe care ediţia nouă a „Molitfelnicului” din 1937 
Şi „Aghiasmatarul” înlocuieşte peste tot cuvântul „Slavă” cu „Mărire”, „Slavă” fiind 
utilizat doar în anumite cazuri. Prin investigarea, în „Molitfelnicul vechi românesc”, 
a numărului întrebuințării acestor două cuvinte s-a constatat că „Slavă” este folosit 
doar în formula: „Slavă Tatălui şi Fiului şi Sfântului Duh”, „Slavă ţie Hristoase!”, 
„Mărire” fiind folosit de 18 ori, în corpul rugăciunilor, la ecfonise şi tropare. 

Cauza utilizării acestui ultim cuvânt este explicată prin faptul că „Molitfelnicul 
românesc” a fost tradus după cel grecesc, tipărit la Veneţia în 1691. Traducătorul 
român a tradus rugăciunile şi canoanele fără formulele de începutul ale slujbelor, 
oriunde găsea acel cuvânt, tălmăcindu-l „Mărire”. Zicerea slavonă a rămas numai ca 
indicație la stihirile Canoanelor. Şi aşa, cu „Mărire”, s-au tipărit numeroase ediţii de 
„Molitfelnic” din veacurile al XVIII-lea, al XIX-lea şi al XX-lea, până în ediţia din 
1910, când, fără motiv, „Mărirea” a fost înlocuită peste tot de „Slavă”. 

Această ediţie din 1910 s-a reprodus fără schimbare în anii 1920 şi 1926. În 
continuare, autorul adaugă motivele pentru care a reintrodus, corectând „Molitfelnicul” 
Şi „Aghiasmatarul” din 1937, cuvântul „Mărire”. În primul rând se crede că „Mărire” 
are un trecut mai vechi, de peste 200 de ani, în „Molitfelnicul românesc” fiind înlăturat 
fără rost. Apoi, chiar bătrânii cărturari, Antim Ivireanu, Damaschin Dascălul, l-au 
tălmăcit astfel şi nu „Slavă”, ei ştiind şi slavoneşte şi greceşte. 

În ultimul rând, este adusă în sprijin afirmaţia lui Maiorescu, conform căreia 
acolo unde avem două cuvinte, unul roman şi un altul slavon, desemnând aceeaşi 
realitate, trebuie a-l păstra pe primul. Pentru a nu sărăci limba română, s-a menţinut 
şi ultimul cuvânt, deşi folosit în cazuri mai rare. 


Popescu, Victor N., preotul, „O nouă ediţie a Molitfelnicului”, în: BORom 
LV (1937), 7-8, p. 518-522. 


Articolul aminteşte de cele 53 de ediţii ale „Molitfelnicului”, cunoscute între 
1564 şi 1926, motivând şi necesitatea apariţiei uneia noi. Citându-l pe Bejan, se 
readuce în prim plan motivul care a stat la baza acestei răspândiri: nevoia de cuvânt 
scris în limba română, motiv insuficient de puternic, după cum apreciază autorul 
studiului de faţă. Astfel, acesta consideră că numărul mare de „Molitfelnice” întâlnite 
se explică prin faptul că nu este o carte cu o rânduială fixă. Aşadar, necesitatea 
anumitor rugăciuni, dinamica vieţii spirituale a credincioşilor a determinat un număr 
bogat de astfel de variante, de care se leagă multă sfinţenie. 

În popor ea a mai fost numită şi „Cartea”, alături de „Evanghelie”, sălăşluind 
doar în biserică şi oferind autoritate în fața credincioşilor: „Molitfelnicul” cuprinde 

întreaga viaţă religioasă a întregii lumi ortodoxe după rânduiala canonică”. După 
ocolul istoric şi motivarea necesităţii, autorul informează despre apariţia ediţiei noi. 
Pentru a răspunde cât mai bine nevoilor comunității ortodoxe, Sfântul Sinod a luat în 
calcul şi câteva chestiuni, care să asigure calitatea „Molitfelnicului”: înfățisarea 
exterioară să arate faptul că este o carte sfântă, la fel şi cea interioară, asigurând un 
caracter deosebit paginaţiei, redarea graiului într-o topică şi o frază cât mai aproape 
de a omului comun, a credinciosului de rând în vederea unei bune înțelegeri. Meritul 
îndreptării textului după vechile izvoare îi revine părintelui Niculae M. Popescu şi 
altora din partea tehnică, ca şi Sfântului Sinod şi patriarhului Miron. 


Popescu, Niculae M.. preotul, „Diortosind Molitfelnicul (Ediţia Sfântului 
Sinod, Bucureşti, 1937)”, în: BORom LV (1937), 11-12, p. 695-711. 


Articolul de față aduce unele aprecieri, întemeiate în urma îndeplinirii sarcinii 
de supraveghetor la tipărirea cărților bisericeşti, despre noua ediţie a „Molitfel- 
nicului” din 1937. Astfel, observând lucrurile din interior, în urma cercetării tuturor 
„Molitfelnicelor” şi a variantei greceşti din care au fost traduse, autorul este 
îndreptăţit a formula, pe baza acestora, câteva opinii. În ceea ce priveşte titlul cărţii, 
se cunoaşte o variaţie de titluri. Varianta „Molitvenic” este explicabilă, crede autorul 
studiului, prin influența sud slavă, din care a fost preluat termenul. Odată cu 
înrâurirea rusească, de sub Matei Basarab, cartea se intitulează „Irebnic”. 

În vremea lui Constantin Brâncoveanu se întăreşte influenţa grecească, unele 
purtând chiar denumirea de „Evhologhion”, titlu la care se adaugă şi explicația. 
Autorul a optat aşadar pentru „Molitfelnic”, noţiunea cea mai utilizată şi cunoscută 
de preoţi. Referitor la denumirea capitolelor, s-a constatat că ediţiile vechi utilizează 
termenul slav de „rânduială” în ceea ce priveşte Sfintele Taine, pe cel grec de „rugă- 
ciune”, la fel ca şi sinonimul „molitvă” şi alte noţiuni redate de autor în limba greacă. 
În faţa acestui peisaj divers, autorul se pronunţă pentru traducerea exactă a unor 
cuvinte, aşa cum apar ele în textul grec: „slujbă, rugăciune, rânduială”. 

Ordinea cuprinsului s-a impus de la sine, căci în Molitfelnicele de până atunci 
exista adesea un amestec fără noimă. Aşadar, s-au aşezat rugăciunile cu chibzuinţă în 
capitole, planul urmat fiind vizibil în „Scara Moliftelnicului”, sau chiar într-un indice 
special, numit „Alfavitar”. De asemenea, s-au introdus şi câteva completări, înşirând 
câteva rugăciuni care răspund nevoilor de astăzi ale credincioşilor, ele neexistând în 
textul grec. Totodată, s-au înlăturat altele, socotite netrebuincioase contemporanei- 
tății. Traducerea se arată a fi făcută cu multă chibzuială, numai după ce au fost 
cercetate variantele vechi, preluând, eventual rectificând cu multă grijă fiecare 
termen în parte. În ceea ce priveşte topica, pentru a nu se pierde farmecul limbii, s-a 
păstrat varianta veche, schimbându-o doar pe alocuri, unde era neapărată trebuință. 
Pentru a arăta modalitatea în care s-a procedat, este dată spre exemplificare „Rugă- 
ciunea de iertare”, cu textul vechi şi traducerea acestuia din 1937. 


Iorga, Nicolae, „O tipăritură necunoscută a Mitropolitului muntean Mitrofan”, 
în: BORom LVII (1939), 1-2, p. 1-3. Cu fotografii. 

Amintind de conflictul ce a existat între mitropolitul Mitrofan al Ţării Româ- 
neşti şi Antim Ivireanu, se face cunoscut faptul că Mitrofan contribuise la operele de 
traducere a Bibliei de la 1688, dar şi la lucrările tipografice ale lui Antim însuşi. El 
era un călugăr din Mănăstirea Dionisatu, de la Athos, pe care Brâncoveanu şi-l 
alesese ca duhovnic. Se menţionează că înainte de primirea cârjei de mitropolit, 
Mitrofan a supravegheat şi a sprijinit tipărirea „Liturghierului” din Veneţia, editat la 
1714, sprijinit financiar şi de Antonio Bartoli, tipăritura fiind o dovadă a strânselor 
legături între Țara Românească şi Veneţia. Autorul mai adaugă şi faptul că, Institutul 
de Istorie Universală cumpărase de curând un exemplar din această carte. Articolul 
conţine două imagini cu începutul şi titlul „Liturghierului” de la Veneția. 


Manolache, Teodor N., „Note bibliografice. Tagliani C., «O Psaltire româ- 
nească necunoscută din 1748» în Analele Academiei Române, Memoriile 
secțiunii literare, Seria III, Tomul XI, Mem. 8, Bucureşti 1942, 12 p+5 pl”, în 
BORom LXI (1943), 1-3, p. 134. Recenzie. 


Din recenzie aflăm că în Biblioteca Universităţii din Bologna se găseşte o 
„Psaltire” românească de la 1748. Aceasta nu a fost semnalată în Bibliografia Veche 
Românească ea fiind cu totul deosebită de „Psaltirea” tipărită în acelaşi an la 
Bucureşti. Această „Psaltire” a fost tipărită la Iaşi. 


Manolache, Teodor N., „Note bibliografice. Nistor I., «Psaltirea de la 
Movilău» în Cartea Moldovanului pe anul 1943 întocmită de N.P. Smochină şi 
Diomid Strungaru. (Biblioteca revistei Moldova Nouă, nr. 1, 1943), Bucureşti, 
Dacia Traiană, p. 113-114”, în: BORom LXI (1943), 4-6, p. 288. Recenzie. 


Din recenzie aflăm că în comuna Crasna, din județul Movilău, din Transnistria 
se găseşte o „Psaltire” în limba moldovenească care a fost tipărită la Movilău, în 
1796. Tipografia de la Movilău a fost înființată de Mihail Strilbiţchi. În 1794 această 
tipografie se afla la Dubăsari unde a apărut „Ceaslovul cel Mare cu multe rânduieli 
ale bisericii” în limba moldovenească. 


Manolache, Teodor N., „Note bibliografice. Dosoftei Mitropolitul «Psalmi în 
versuri» ediţie îngrijită de D. Muraşu. Bucureşti, Ed. Cartea Românească, 
1943, 48 p”, în: BORom XLI (1943), 7-9, p. 401-402. Recenzie. 


Prima oară „Psaltirea” mitropolitului Dosoftei a fost tipărită la Uniew în 1673. 
După autor „Psaltirea în versuri” „constituie adevăratul început al poeziei româneşti 
fiind în acelaşi timp o mare lucrare de frământare a graiului nostru pentru a-l face 
capabil de vederea unui înalt fond moral şi estetic”. Dosoftei a creat un puternic 
curent pentru naţionalizarea serviciului religios. Din recenzie aflăm că autorul îi 
atribuie lui Dosoftei origine română, dar P.P. Panaitescu afirmă că Dosoftei provenea 
dintr-o familie de negustori din Lemberg. 


A 


Căciulă, Olimp N.. pr., „Cartea de cult în ultimul deceniu (1948-1958) ”, în: 
GBis XVII (1958), 6-7, p. 554-559. 

Se aminteşte despre cărțile de cult apărute în perioada 1948-1958: „Evan- 
ghelia pentru vecernia de Paşti” (1949), „Liturghierele” din 1950 şi 1956; „Psalti- 
rea”; „Molitfelnicul”. 


Lupaş, I.. pr. prof., „Kiriacodromionul lui Nikifor Theotokis şi pătrunderea 


lui în serviciul amvoanelor româneşti”, în: MitrOlt X (1958), 5-6, p. 325-331. 


Pe lângă datele biografice privind viaţa lui Nikifor Theotokis, studiul aduce în 
prim plan „Kiriacodromionul” său, tradus în română din inițiativa mitropolitului 
Dosoftei Filitis (1793-1812), traducere terminată în 1799 de către monahii Gherontie 
şi Grigorie. „Kiriacodromionul” iese de sub tipar în 1801 în Țara Românească, iar în 
1811 apare în Moldova o ediție îmbogățită. 


Negrescu, loan, „Epoca slavonă şi introducerea tiparului în Tara Româ- 
nească”, în: MitrOlt X (1958), 5-6, p. 369-382. 


Istoricul tiparului slavon în ţara noastră, care face subiectul acestui articol, are 
ca moment important tipărirea „Liturghierului” din 1508. Se prezintă şi un istoric al 
dezvoltării limbii şi a tipăriturilor din această perioadă. 


Godeanu, Virgil. pr., „Cu privire la liturghierul slavonesc al ieromonahului 
Macarie (1508)”, în: GBis XVII (1958), 6-7, p. 597-600. 


Lucrarea conține informații importante despre tipărirea „Liturghierului” în 
1508 de către Macarie Ieromonahul. 


Branişte, Ene, preot profesor, „Liturghierul slavon tipărit de Macarie la 
1508”,în: BORom LXXVI, (1958), 10-11, p. 1035-2068. 


Se împlinesc 450 de ani de când monahul muntenegrean Macarie a tipărit într-o 
localitate, pe care nu ne-o spune, în Ţara Românească, un „Liturghier” în limba 
slavonă întrebuințată atunci ca limbă de cult în biserica noastră. 

Din punct de vedere bisericesc, această primă carte tipărită pe pământ 
românesc, constituie cartea cea mai importantă de slujbă, folosită încă două secole de 
atunci înainte, până la înlocuirea ei cu cea românească. 

Primele exemplare ale „Liturghierului” lui Macarie au fost descoperite în 1860 
de Alexandru Odobescu, la Mănăstirea Bistriţa din Oltenia. Mai înainte se considera 
ca fiind prima ediție cea apărută la Veneția în 1519, sub îngrijirea ieromonahului 
Pahomie, din porunca principelui Muntenegrului. În rândul cercetătorilor au existat 
multe controverse, care s-au dovedit a fi confuze, referitoare la existenţa unui „Litur- 
ghier” înainte de 1508. Cel din 1508 este prima ediţie tipărită a „Liturghierului” 
slavon. Ediţiile princeps ale „Slujebnicului” tipărit pentru ortodocşii din alte părți, 
apar în urma celei ale lui Macarie, în tipografiile din diferite centre: la Veneţia în 
1519, la Vilna pentru ruteni şi ucrainieni în 1853, la Moscova pentru ruşi în 1602 etc. 

„Liturghierul” lui Macarie nu are o foaie care să indice titlul cărții, ci denu- 
mirea ei o deducem din tabla de materii sau de pe foaia finală unde se indică timpul 
tipăririi cărții. Macarie n-a folosit ca titlu sinonimul slav, iar denumirea sa a fost 
preluată şi de ediţiile „Liturghierului” românesc, cea de la Iaşi, din 1759. 

Autorul face o prezentare amănunțită a cuprinsului subliniind mai ales 
particularitățile lui tipiconale şi textuale în comparație cu rânduiala şi formulările din 
alte „Liturghiere” greceşti şi slave din epoca aceea şi de mai târziu, precum şi cu 
traducerile româneşti ale „Liturghierului” nostru. 

„Liturghierul” cuprinde: „Povăţuirea către preot a Sfântului Vasile cel Mare”, 
„Rânduiala la dumnnezeieştile slujbe, în ea şi diaconicalele”, Rânduiala lui Filotei, 
La Proscomidie ritualul e asemănător cu cel de azi, cu excepţia pomenirii a doi sfinți 
sârbi Sava şi Simeon, „„Rânduiala pregătirii sfinților slujitori pentru începutul 
Dumnezeştei Liturghii”, „Liturghia Sf loan Gură de Aur”, care nu se deosebeşte prea 
mult de cea de azi, „Liturghia Sf. Vasile”, „Litrughia Darurilor mai înainte sfințite”, 
„Celelalte piese liturgice”, care e ultima parte şi este alcătuită din rugăciunile 
Vecerniei, a Litiei, a Utreniei, rugăciunea care se zice la coliva pomenirii Sfinţilor şi 
două rugăciuni de dezlegare de păcate. 

Liturghiile ortodoxe, care alcătuiesc „Liturghierul” de azi, au fost traduse 
pentru prima oară în slavonă în secolul al IX-lea - al X-lea fie de unul din cei doi 
apostoli misionari ai slavilor din sud, Metodiu şi Chiril, fie de unul din ucenicii lor 
direcți. Această primă traducere constituie fondul originar şi comun al tuturor redac- 
tărilor de mai târziu, circulând în toate bisericile de limbă slavonă, deci şi la români 
din secolul al X-lea, când s-a introdus la noi limba bisericească slavă. În timp s-au 
mai adăugat modificări. În secolul al XIV-lea, patriarhul Eftimie al Târnovei, revi- 
zuind traducerile cărților de slujbă folosite de bulgari, ia ca bază în traducerea Sfintei 
Liturghii cartea patriarhului ecumenic Filotei intitulată „Diataxa liturgică”. Acelaşi 
lucru îl face în Rusia mitropolitul Ciprian. Macarie, însă, nu foloseşte nicio traducere 
din acestea, ci o traducere deosebită a „Diataxei greceşti” a patriarhului Filotei, o 
traducere nouă, redactată probabil în Țara Românească, precum şi traduceri slave din 
manuscrise mai vechi nerevizuite. Nu există dovezi că „Liturghierul” lui Macarie a 
circulat la slavii de peste Dunăre sau la cei din Nord şi Răsărit, însă sunt dovezi su- 
ficiente că el a avut o largă circulaţie în bisericile ortodoxe de pe tot pământul româ- 
nesc. Au fost descoperite cinci exemplare, din care trei sunt la Biblioteca Academiei. 

„Liturghierul” a circulat şi în copii, manuscrise şi tipărituri în Ţara Româ- 
nească până în secolul al XVII-lea, servind ca original pentru prima traducere româ- 
nească a „Liturghierului” lui Coresi, tipărit la Braşov în 1570, urmată de traducerea 
românească de la Iaşi a lui Dosoftei în 1679 şi 1683 şi de traducerea definitivă făcută 
şi tipărită de Antim Ivireanul la Râmnic în 1706 sub titlul de „Evhologhiu” şi la 
Târgovişte în 1713. 

„Liturghierul” slavon tipărit la Veneţia în cursul secolului al XVI-lea în patru 
ediţii este reprodus după Macarie, cu uşoare îndreptări. În 1646, Arhimandritul loan 
la Mănăstirea Dealul tipăreşte o nouă ediţie a „Liturghierului” slavon, depărtându-se 
de tipul macarian, orientându-se, atât ca tipic, cât şi conţinut, spre „Slujebnicul” de 
tip ucrainean, corectat şi tipărit la Kiev de Petru Movilă. Această orientare nouă va fi 
menţinută şi în edițiile slavo-române, care fac tranziţia către „Liturghierul românesc”. 


Molin, Virgil, „Menţiuni bibliografice — încă două exemplare din Liturghierul 
de la 1508 şi un exemplar din Evangheliarul macarian (1512)”, în: BORom 
LXXVII (1959), 2, p. 231-237. 

Articolul începe cu prezentarea ideilor despre primele noastre tipărituri şi 
importanţa lor istorică, constituind un exemplu de tipar de excepţională factură 
calitativă potrivit epocii şi condiţiilor tehnice din acea vreme. Aceste tipărituri au 
fost: „Liturghirul” din 1508, „Octoihul” din 1510 şi „Evangheliarul” de la 1512, cu- 
noscute sub denumirea de „tipăriturile lui Macarie”. Se precizează că din aceste 
scrieri s-au păstrat foarte puţine exemplare. Pe lângă volumele care se găseau la 
Biblioteca Academiei Române sau Biblioteca Centrală Bucureşti, un „Liturghier” a 
mai fost descoperit la Biblioteca Institutului Teologic din Sibiu. 

Al doilea „Liturghier” s-a aflat că a existat în biblioteca unui român ortodox 
originar dintr-un sat din Banat, născut la Budapesta, unde a şi trăit. Din biblioteca sa, 
a bănățeanului de la Budapesta, au făcut parte peste 80 de vechi tipărituri slavo- 
române, unele rarități de mare valoare şi care au fost donate Bibliotecii Muzeului 
Naţional Maghiar. Dintre tipărituri au făcut parte şi „Liturghierul” şi „Tetravanghelul 
lui Macarie”, „Evangheliarul cu învățătură” (1641), „Noul Testament” (1648), „Psal- 
tirea” (1651), un exemplar din „Octoihul” de la 1494, o „Psaltire” de la Veneţia 
(1519), un alt „Octoih” (1536). Aşadar moştenirea culturală lăsată de dr. luliu Teo- 
dorescu a fost de o importanță covărşitoare pentru viitoarele cercetări legate de 
descifrarea începutului de tipar din ţara noastră. 


Cioculescu, Şerban, „O sărbătoare a cărții româneşti. Patru sute de ani de la 
apariția Tetravanghelului lui Coresi”, în: BORom LXXIX (1961), 1-2, p. 161-168. 


În 1958 s-au sărbătorit 450 de ani de la tipărirea „Liturghierului slavonesc”, la 
Târgovişte în 1508, sub Mihnea Voievod, din porunca lui Radu cel Mare, domnul Țării 
Româneşti, cu osteneala monahului tipograf Macarie. Limba slavonă era folosită în 
biserici şi urma să mai fie folosită aproape două veacuri. De acelaşi tipograf, Macarie, au 
mai fost tipărite la Târgovişte încă două cărți: un „Octoih” în 1510 şi un „Evangheliar” în 
1512, iar mai târziu, un „Molitvelnic”, în 1545 şi un „Apostol”, în 1547. 

Reforma din rândul Bisericii Apusene, cu cele două laturi, luteranismul şi 
calvinismul, a avut pentru noi un rezultat fericit şi anume grăbirea introducerii limbii 
naționale în Biserică. Judele Barşovului Johannes Benkner, fiul, l-a chemat în 1559, de 
la Târgovişte, pe diaconul Coresi pentru a tipări un nou „Catehism”. Acesta reducea 
tainele la două: Botezul şi Împărtăşania, desființa porunca a doua, scinda porunca a 
zecea şi reproducea rugăciunile Tatăl Nostru, Crezul şi Decalogul. În 1560 Coresi 
tipăreşte „Tetravanghelul”, prezentând în „Epilog” scopul tipăririi acestei cărți. Cartea 
a fost primită diferit, existând două atitudini diferite: una de slăvire şi care îl înfăţişează 
pe Coresi ca un reformator al limbii şi alta opusă, care îi tăgăduieşte orice merit. 

Autorul ajunge la concluzia că opera este remarcabilă ca monument de limbă. 
Pentru exemplificare a reprodus câteva fragmente, urmărind, pe două coloane, texte 
din „Tetravanghelul” şi „Biblia” lui Şerban, din „Tetravanghelul” şi „Noul Testa- 
ment” a lui loan în ediţia Preafericitului Justinian din 1951. A constatat că tradu- 
cătorii „Bibliei lui Şerban” s-au ţinut foarte aproape de textul coresian. Un ecou înde- 
părtat din „Tetravanghel” stăruie şi în ediţia P.F. Justinian. Coresi a fost un tipograf 
cu experiență, dar şi cu şcoala vieţii. S-a strecurat printre luterani şi calvini, a obţinut 
de la judele Braşovului comenzi paralele de cărţi bisericeşti slavone şi româneşti, 

astfel încât în cei 22 de ani a tipărit nouă cărți româneşti, o „Psaltire” şi un „Evan- 
gheliar slavo-român” şi douăsprezece cărți slavone. Rezultatul a fost că reforma a 
falimentat Transilvania, tradiţia bisericească slavonă a triumfat, iar primele texte 
bisericeşti româneşti au pus temelia limbii române literare. 


Slăvoacă, Ştefan, pr., „Tălcuirea Evangheliilor şi Cazaniile duminicilor de 
peste an”, în: MitrMold XXXVIII (1962), 1-2, p. 65-72. 


Recenzie a cărţii ce cuprinde „Tâlcuirea Evangheliilor şi Cazaniile duminicilor 
de peste an”. Acestea sunt alcătuite de Preafericitul Iustinian, după „Kiriacodro- 
mionul” lui Nikifor Teotoke. Găsim aici o scurtă prezentare biografică a acestuia din 
urmă şi un scurt istoric al cazaniilor la români. Apoi este descrisă ediţia din 1960, 
înfăţişarea ei exterioară, împodobirea de pe fiecare pagină şi cuprinsul, cu cele 57 de 
tâlcuiri şi cazanii. Prezentarea tematicii acestor tâlcuiri cuprinde şi o analiză a 
modului în care au fost ele realizate din punct de vedere omiletic. 


Floca, loan, „Molitfelnicul Ortodox”, în: MizrArd VII (1962), 1-2, p. 93-115. 


Articolul sintetizează mai multe studii asupra moliftelnicului la sfârşitul se- 
colului al XVIII-lea, context în care sunt descrise „Molitfelnicul” tipărit de ieromo- 
nahul Macarie în 1514, alte ediţii ale „Molitfelnicului slavon” (cu cinci exemplare 
aflate la Biblioteca Academiei), „Molitfelnicele slavo-române” de la Buzău din anii 
1699-1701, „Molitfelnicele” în limba română, începând cu „Moliftelnicul românesc” 
din Braşov din 1564 şi sfârşind cu cel de la București din 1794. Dintre acestea mai 
multe sunt păstrate în manuscris, iar altele sunt ediţiile tipărite după cum urmează: 
şase la Bucureşti, şapte la Râmnic, unul la Buzău, zece la Iaşi, patru la Blaj, unul la 
Târgovişte, unul la Braşov şi două la Alba Iulia. 


Crăciunaş, I., „Liturghierul lui Macarie”, în: MitrMold XXXVIII (1962), 3-4, 
p. 270-271. 


Recenzie a lucrării „Liturghierul lui Macarie”, care a fost tipărit în Ţara Ro- 
mânească în timpul domnului Radu cel Mare şi al urmaşului său Mihnea cel Rău. 


Bărbulescu, Daniela, „Mineiele de la Neamţ 1830-1832”, în: GBis XXI 
(1962), 11-12, p. 1142-1160. 


„Mineile de la Neamţ (1830-1832)”, apărute prin îndemnul mitropolitului 
Veniamin, cuprinde prezentarea în amănunt a acestor cărți de slujbă. Tipografii sunt 
„Sschimonahul Isaiia şi ieromonahul Inochentie”. 


Bratan, |. D., prof.. „Liturghierul lui Macarie”, în: MitrOlt XIV (1962), 10-12, p. 

726-732. Recenzie. 

Cartea recenzată pune la îndemâna oricui imaginea autentică a primei noastre 
tipărituri, „Liturghierul din 1508”, prin copia fotografică a întregii cărți. Studiul in- 
troductiv este de P.P. Panaitescu care se ocupă cu prezentarea celor cinci exemplare 
existente la noi. Apoi face o analiză a „Liturghierului”, sub mai multe aspecte. 

Păcurariu, Mircea, „În legătură cu Liturghierul lui Coresi”, în: MitrArd VII 
(1962), 9-12, p. 789. 


În această însemnare în legătură cu „Liturghierul lui Coresi”, în care sunt 
precizate data şi locul tipăririi şi importanţa sa pentru limba şi cultura română, se 
menţionează că acesta este a şaptea carte păstrată de la tipograful Coresi. 


Branişte, Ene, pr. prof., „Recenzii: O prețioasă ediţie fotocopie a Litur- 
ghierului lui Macarie 1508”, în: BORom LXXXI (1963), 3-4, p. 380-383. 


În 1958 s-au împlinit 450 de ani de la tipărirea primei cărți „Liturghierul 
slavon” al ieromonahului muntenegrean Macarie, din 1508. Acest lucru a prilejuit 
apariţia unei bogate literaturi de articole şi studii despre această carte. Fiind puţine 
exemplarele originale, s-a simţit nevoia retipăririi „Liturghierului lui Macarie” într-o 
nouă ediție apărută în 1961. Textul propriu-zis e precedat de un studiu introductiv, 
semnat de P.P. Panaitescu, având titlul „Liturghierul lui Macarie (1508) şi începu- 
turile tipografiei în Ţările Române” şi este împărțit în două părți: 

a) un studiu bibliografic asupra Liturghierului intitulat „450 de ani de la prima 
carte tipărită în Țara Românească” (p.V-XXXII) şi 

b) alt studiu, istoric, cu titlul „Începuturile tipografiei în Țările Române” (p. 
XXXIII-LXXVIID), care cuprinde o cercetare de istorie culturală asupra apariției 
tiparului în ţara noastră şi a împrejurărilor social-politice în care s-a produs acest 
fapt. Se precizează că acest studiu cuprinde tot ce s-a scris mai bun, atât de P.P. 
Panaitescu, cât şi de către alții, în legătură cu problema începuturilor tiparului în Ţara 
Românească. Se fac unele precizări şi observaţii în legătură cu descrierea cuprinsului 
Liturghierului. Se recomandă ca, la o eventuală nouă ediție, P.P. Panaitescu să revină 
asupra schimbărilor introduse în cursul tipăririi acestei lucrări. Se evidențiază meritul 
pe care îl are editorul - de a fi semnalat pentru prima oară unele greşeli observate de 
Macarie după tipărirea întregului Liturghier după ce multe din exemplarele cu greşeli 
fuseseră deja puse în circulație. 

A doua parte a studiului introductiv cu titlul „Începuturile tipografiei în Ţările 
Române” cuprinde unele constatări mai vechi ale autorului în legătură cu introdu- 
cerea tiparului la noi în lumina noilor împrejurări economice, sociale şi politice. Se 
demonstrează că înfiinţarea tipografiei se datorează iniţiativei Bisericii şi oficiali- 
tăților române din acea vreme. Se aduc dovezi despre lipsa oricărei legături între 
prima tipografie a lui Macarie de la Cetinie (Cetinje) din Muntenegru, de origine 
italiană şi tipografia din Țara Românească, în care Macarie a tipărit cele trei cărți. Se 
pune la îndoială atât identitatea între Macarie tipograful şi Macarie mitropolitul Ţării 
Româneşti, numit de Neagoe Basarab la 1512, cât şi afirmarea identităţii între 
Macarie tipograful şi Macarie egumenul Mănăstirii sârbeşti Hilandar din Athos. 

În capitolul final „Răsunetul şi continuarea tipografiei lui Macarie” se prezintă 
unele date în legătură cu circulaţia cărților tipărite de acesta în Țara Românească şi la 
slavii din sudul Dunării, importanţa lor pentru istoria noastră culturală. Studiul se 
încheie cu o serie de concluzii în care se rezumă ideile de căpătenie cuprinse în el. 
Studiul are la sfârşit două rezumate, unul în limba rusă şi altul în limba franceză. 

Urmează un „Indice bibliografic” în legătură cu începutul tipografiei în Țara 
Românească alcătuit de Angela şi Alexandru Duţu. 

Ponderea cea mai mare a volumului editat de Academie cuprinde reproducerea 
completă, în copie fotografică, a „Liturghierului lui Macarie”, în varianta a doua, 
definitivă şi corectată după exemplarul unicat al Bibliotecii Academiei, provenit din 
Mănăstirea Bistriţa Olteană. Se precizează importanţa noii ediții a „Liturghierului lui 
Macarie”, pentru cercetătorii lingvişti, filologi şi istorici literari. 


Molin, Virgil, „Date noi cu privire la activitatea Diaconului Coresi ca editor”, 
în: BORom LXXXI (1963), 7-8, p. 781-791. 


Se precizează că sunt încă multe aspecte ce s-ar mai putea cerceta în legătură 
cu editorul şi tipograful Coresi. S-a constatat că sunt încă multe lacune şi aspecte 
confuze. Nu se cunoaşte data exactă a începerii activităţii de editor - tipograf şi data 
mutării la Braşov; dacă în prealabil a activat la Târgovişte ca tipograf, precum nu 
este stabilită nici data presupusei înapoieri la Târgovişte. Nu se ştie ce a tipărit exact 
şi unde a tipărit fiecare carte. Nu sunt cunoscute amănunte de ordin tehnic cu privire 
la tiparniţa în care a lucrat; dacă a lucrat complet independent, având întreprindere 
tipografică proprie sau a fost asociat. 

Pentru perioada de la Braşov, la cei peste 20 de ani petrecuţi în acest oraş, s-au 
fixat patru perioade deosebite. Prima a început din 1557 prin întovărăşirea cu Hans 
Benkner şi a durat până în 1564. 

În a doua perioadă, după moartea lui Benkner, se asociază cu nobilul Forro 
Miklos, luptător în acțiunea de prozeletism, pentru cealaltă tabără de reformaţi, 
pentru calvinismul maghiar. Perioada este scurtă, se rezumă la anii 1564-1565. 

În cea de-a treia etapă, Coresi s-a hotărât să devină editor pe cont propriu. Este 
cea mai lungă şi zbuciumată: 1569-1579. Autorul se opreşte mai mult la această 
etapă. Se arată care era situația lui Coresi la începutul celei de-a treia perioade şi ce 
anume l-a determinat să se chivernisească singur în treburile editoriale. A căutat să 
facă faţă singur la greutățile financiare, fiind hotărât să desfăşoare un plan editorial 
mai amplu, astfel încât de la 1570 până la 1580 aparițiile de cărți sunt mai nu- 
meroase. A pus accentul pe lansarea de ediţii slavoneşti: „Zbornicul”, „Liturghierul”, 
„Evanghelionul”, „Psaltirea”, „Triodul”, ambele părţi ale „Octoihului”. Dublează 
cele trei cărți: „Evanghelionul”, „Liturghierul” şi „Psaltirea” apărute în perioadele 
premergătoare în româneşte. 

Tot în perioada de la Braşov a intrat în legăutră cu Petri Schirmer, furnizorul 
de hârtie şi creditorul lui, care i-a pus la dispoziţie cantităţile de hârtie de care avea 
nevoie, fără plata imediată. Această înlesnire l-a determinat să scoată o mulțime de 
tipărituri. În cea de-a patra perioadă şi ultima din activitatea sa, Coresi a ajuns în 
mari dificultăți materiale. Petri Schirmer a încetat să-i mai acorde credite şi a încercat 
să-şi recâştige sumele creditate prin cărțile editate de Coresi. În această stare de 
derută financiară, Coresi ajunge să depindă de Lucas Hirscher - Hrăjilă, om de afa- 
ceri, cel mai avut om al Braşovului. El a căutat să lărgească cât mai mult aria de 
desfacere a cărții. Şi-a propus ca „Evanghelia” să fie negociată în toate ţinuturile 
locuite de români, de la Suceava până la Dunăre, pe un spaţiu larg ce urma să fie 

împânzit cu tot felul de cărți bisericeşti pentru toți preoţii valahi. Această activitate a 
fost întreruptă de moartea lui Coresi. 


Ionescu, I.. pr., „Recenzii: O contribuţie valoroasă la cunoaşterea începutu- 
rilor tiparului în limba română”, în: BORom LXXXI (1963), 11-12, p. 1224-1233. 


Cu prilejul împlinirii a 400 de ani de la tipărirea „Tetraevanghelului” diaco- 
nului Coresi (la Braşov în 1560-1561), în cadrul Institului de Lingvistică din 
Bucureşti, a apărut prima ediţie critică alcătuită de Florica Dimitrescu, ajutată de un 
colectiv de colaboratori de specialitate. „Tetraevanghelul” a mai fost publicat în 
18809, fără a se urmări aspectul filologic. Textul noii ediţii reproduce exemplarul găsit 
la Mănăstirea Ciolanul, comparat şi cu celelalte cinci exemplare cunoscute, iar în 
note textul este comparat cu „Evangheliarul” lui Radu de la Măniceşti, copie ma- 
nuscrisă din 1574. 

Reproducerea textului este precedată de un „Cuvânt înainte”, de un studiu 
introductiv în care se prezintă personalitatea diaconului Coresi şi activitatea sa şi 
informaţii despre „Tetraevanghel”. Introducerea este urmată de o descriere amă- 
nunțită a acestuia însoţită de un tabel rezumativ sinoptic, menit să uşureze com- 
pararea exemplarelor cunoscute până în prezent. Partea principală a lucrării o consti- 
tuie editarea critică a textului. Din cele şase exemplare s-a reconstruit un text com- 
plet. În Anexă, ediţia este însoţită de maximele întregului text, cuprinzând 497 pagini 
ale originalului, de un Indice de cuvinte şi de Îndreptări. 

Sunt prezentate apoi afirmaţii ale unor cercetători în legătură cu activitatea 
diaconului Coresi: Dan Simionescu, Pandele Olteanu şi P.P. Panaitescu. Ultimul 
susţine că trebuie părăsită teoria care explică venirea lui Coresi şi întreaga activitate 
de publicare de cărți româneşti la Braşov numai prin propaganda luterană a munici- 
palităţii oraşului. Panaitescu dovedeşte că o tipografie condusă de el era indepen- 
dentă de conducerea luterană a Braşovului. Se menţionează că scrierile tipărite de 
Coresi,de elevii şi colaboratorii lui nu sunt luate în bloc ca fiind cărţi luterane, ci cărți 
ortodoxe, ceea ce demonstrează că opera de introducere a limbii române în biserică 
trebuie socotită ca o operă de inițiativă românească ortodoxă. Autoarea Florica 
Dumitrescu atribuie lui Coresi şi ucenicilor săi un rol important în făurirea limbii 
literare române. Sunt discutate deosebirile existente între limba primelor texte 
româneşti din nordul Ardealului şi Maramureş şi linia tipăriturilor lui Coresi. Sunt 
prezentate părerile privind textul traducerii manuscrise folosite de Coresi pentru 
„Tetraevanghel”. 


Ţepelea, F. G., „Mineele de la Râmnic. Contribuţia lor la dezvoltarea limbii 
române literare şi la biruința ei definitivă ca limbă de cult”, în: BORom 
LXXXIV (1966), 3-4, p. 369-387. 


Deşi s-au făcut în secolul al XVII-lea eforturi pentru unificarea limbii literare 
şi pentru introducerea limbii române ca limbă de cult, rolul hotărâtor în eliminarea 
limbii slavone din cărţile de cultil au în secolul al XVIII-lea cărturarii de la Râmnic 
şi tiparniţa înființată aici de către Antim Ivireanu. Dintre cele 137 de tipărituri de la 
Râmnic, între 1705-1825 „Mineele” (1776-1800), prin cele 12 volume mari repre- 

zintă etapa finală a luptei dintre limba română şi limba slavonă, închiindu-se cu 
victoria limbii române. Aşa cum apariția „Bibliei de la Bucureşti” din 1688 a fost 
pregătită de o serie de traduceri anterioare, tot aşa şi „Mineele” au fost precedate de 
lucrări ca: „Viaţa şi petrecerea sfinţilor” a lui Dosoftei (1682-1686), „Mineele” de la 
Buzău (1698), traducerile manuscriselor lui Damaschin (1715-1725) şi „Antolo- 
ghionul” publicat la Râmnic în 1737. 

Raporturile dintre textele anterioare şi textele „Mineelor”, fără o analiză com- 
parativă, sunt formulate de cercetători neştiinţific şi polemic. „Istoria limbii române”, 
volumul I, reia vechea teză a episcopilor Chesarie şi Filaret, drept traducători cu 
unele rezerve față de rolul lui Filaret, grec, care nu cunoştea prea bine limba română. 
Autorul face o examinare critică asupra tezelor anterioare ale lui Dosoftei şi a „Mi- 
neiului” de la Buzău, comparativ cu cele ale „Mineelor” de la Râmnic, reprodu- 
cându-le paralel, aducând unele concluzii potrivit cărora traducerea a fost supusă 
unor modificări importante. 

Manuscrisele lui Damaschin n-au fost păstrate în original, dar ele au fost 
reproduse parţial în mod fidel, în „Antologhionul” tipărit la Râmnic în 1737. Autorul 
compară din nou textele din „Antologhion” cu cele din „Mineele” de la Râmnic, 
subliniind că, în textul din 1737, cântările apar acum în limba română şi nu în 1780. 
După 200 de ani, Sinodul Bisericii ortodoxe a reeditat textele de la Râmnic în 1894, 
fapt ce atestă calităţile literare ale cântărilor traduse de Damaschin. În „Predoslovia” 
„Mineiului pe Octombrie” episcopul Chesarie indică drept traducător, alături de el şi 
de alţi ostenitori şi pe mitropolitul țării, Grigore. Pentru ultimele şase Minee se 
menționează a fi traducător episcopul Filaret, fapt pus la îndoială de istoricii literari, 
după o afirmaţie a lui N. Iorga. Tuturor acestora li se adaugă Rafail, Anatolie şi 
Iordan Capadocianul. 


Metzulescu, Stelian, „Monograme şi antologii în grafica tipăriturilor din 
secolele al XVI-lea şi al XVII-lea”, în: GBis XXVI (1967), 5-6, p. 532-554. 


Autorul descrie mai multe monograme de pe diferite tipărituri cum ar fi 
„Liturghier slavonesc” (1520-1525), „Molitvenic”, „Triodul florilor” (1563), „Evan- 
gheliarul de la Belgrad” 1522 (cu imagini). Anexa cuprinde un tabel cu cărți bise- 
riceşti slave din secolele XVI-XVII tipărite în Țara Românească, Veneţia şi Serbia cu 
frontispicii şi vignete. 


Alexianu, Al., „Călătoriile psalmilor mitropolitului Dosoftei”, în: GBis XXVI 
(1967), 11-12, p. 1124-1142. 


Precizări cu privire la modul în care au fost utilizați psalmii mitropolitului 
Dosoftei. Astfel, mulți dintre ei au devenit colinde de Crăciun (de exemplu psalmul 
46 devine colind în Ardeal), psalmul 48 cu multe modificări (cunoaşte mare 
circulație în formă de manuscris) a ajuns în „Triod” cu titlul „Vers pentru judecata lui 
Dumnezeu, pentru cei ce nu se pocăiesc”, iar psalmul 49 ajunge să fie tipărit în 
secolul al XVIII-lea în „Chiriacodromion” la Bălgrad. 

Şchiopu, Iulian A., drd., „Publicaţii mai importante din domeniul liturgicii în 
literatura teologică românescă din sec. al XIX-lea”, în: GBis XXVII (1968), 1-2, 
p. 163-176. 


Cele mai importante publicații din domeniul liturgicii în literatura teologică 
românească din secolul al XIX-lea cuprind fie explicaţii liturgice, fie manuale de 
liturgică sau manuale de tipic. 


A 


Stănculescu, Nela, prof., „Un octoih românesc din secolul al XVI-lea ?”, în: 
GBis XXVIII (1969), 7-8, p. 939-940. 


Recenzie în care se informează despre un „Octoih” al diaconului Oprea copiat 
între 1596-1610. 


Simedrea, Tit, episcop, „Epilogul din Octoihul slavon (M. Dealu 1510) şi 
identitatea de tipograf a lui Macarie din Ţara Românească (1508-1512) cu 
Macarie din Muntenegru (1493-1496)”, în: MitrOlt XXII (1970), 7-8, p. 605-620. 


Se analizează critic, sub mai multe aspecte, cuprinsul „Liturghierului” din 
1508 şi a „Octoihului” din 1494 şi se arată că ieromonahul Macarie, tipograf din Țara 
Românească (1508-1512) nu este una şi aceeaşi persoană cu ieromonahul Macarie, 
tipograf muntenegrean (1494-1495). Identitatea celor doi se baza pe asemănarea 
epilogului din „Octoihul” de la Mănăstirea Dealu din 1510 cu Prologul din 
„Octoihul” de la Cetinje din 1494. 


Cristache-Panait, Ioana, „Tipăritura bucureşteană din veacul al XVIII-lea în 
satele transilvănene”, în: GBis XXXI (1972), 11-12, p. 1231-1238. 


Pentru a justifica rolul covârşitor al tipăriturilor din secolul al XVIII-lea, autorul 
prezintă cărțile bisericeşti care au circulat în Transilvania în această perioadă: „Triod” 
(Bucureşti 1742), „Chriacodromion” (1732), „Cazanii”, „Liturghier”. Cele opt anexe 
vorbesc despre locurile unde au fost identificate cele opt cărți bisericeşti mai importante. 


Mihăescu, Doru Eugen, H., „Vechi tipărituri şi manuscrise din biblioteca 
Episcopiei Romanului şi Huşilor”, în: MirrMold XLIX (1973), 1-2, p. 129-134. 


În acest studiu autorul s-a oprit asupra unor tipărituri din secolul al XVII-lea, 
şase la număr, aflate la biblioteca Episcopiei Romanului şi Huşilor. Cea mai 
importantă dintre acestea este „Cazania lui Varlaam”. Sunt prezentate apoi trei 
manuscrise româneşti din veacul al XVIII-lea şi un „Pateric” de 289 de pagini, tipărit 
în 1661 la Mănăstirea Pecerska din Kiev. 


Ivan, I.., diac. prof., „Cărţi de ritual, de cuprins noutestamentar, tipărite la 
Mănăstirea Neamţ în secolul al XIX-lea”, în: MitrMold XLIX (1973), 3-4, p. 
260-266. 


Cele mai importante cărți bisericeşti de cult la care se face referire în acest 
articol sunt „Evanghelia”, „Apostolul” (Praxiul) şi „Paremiul”. Autorul a inclus în 
lucrarea sa şi două anexe. Prima este scrisoarea tipografului Ghervasie ieromonahul 

către duhovnicul său Serafim de la Hangul, scrisoare datată în noiembrie 1821 şi a 
doua este un exemplar al „Evangheliei” din 1821 cu o însemnare importantă. 


Pop. Augustin Z. N., „«Psaltirea în versuri» după trei veacuri”, în: GBis 
XXXII (1973), 5-6, p. 531-538. 


Marcând o contribuţie însemnată la dezvoltarea limbii şi a literaturii române, 
„Psaltirea în versuri”, operă alcătuită din 8634 de versuri, reprezintă primul 
monument de proporţii aparținând limbajului medieval românesc. Este prezentată 
evoluţia acestei lucrări şi în alte țări: Franța, Anglia, Boemia, Spania, Danemarca, 
Ungaria, Rusia, comparându-se psalmii în versuri din aceste limbi. 


Rădan, Gheorghe M., pr.. „Mitropolitul Dosoftei - evocare la 300 de ani de 
la tipărirea Psaltirii în versuri”, în: GBis XXXII (1973), 7-8, p. 712-718. 


Descrierea epocii încărcate de istorie în care Dosoftei ajunge mitropolit, a acti- 
vității acestuia. Documentaţia este completată de informaţii vizând „Psaltirea în versuri”. 


**%, „300 de ani de la apariția «Psaltirii în versuri» a Mitropolitului Dosoftei 
al Moldovei”, în: BORom XCI (1973), 11-12, pag. 1216-1237. 


Se consemnează importanţa apariţiei „Psaltirii în versuri” a mitropolitului 
Dosoftei, în urmă cu 300 de ani (1673, la Uniev, în Polonia). 

Autorul prezintă „istoria” Psaltirii: modelul după care s-a făcut traducerea, 
contextul istoric şi cultural făcând şi o analiză stilistică şi gramaticală a operei. 
Totodată se subliniază şi valoarea artistică a traducerii în versuri de factură populară, 
mitropolitul Dosoftei fiind familiarizat cu această prozodie. 

Psaltirea nu a fost destinată să fie utilizată liturgic, de aceea s-a tipărit în tiraj 
restrâns. Datorită valorii sale artistice, multe fragmente au devenit colinde şi cântece 
de stea care au circulat până în sec. al XIX-lea. 

După 1673, s-au mai încercat şi alte traduceri în versuri ale Psaltirii: în 1827 
de loan Prale la Iaşi şi de poetul Vasile Militaru în 1933 la Bucureşti, însă nu au 
putut egala frumuseţea Psaltirii mitropolitului Dosoftei. 

Autorul, pr. Nicolae Șerbănescu, subliniază valoarea acest monument literar şi-l 
consideră pe Dosoftei ca întemeietor al poeziei culte române, scrise pe înţelesul tuturor 
românilor, un luptător pentru introducerea limbii române pretutindeni în Moldova. 


***, Evanghelia lui Şerban Cantacuzino şi circulaţia ei în Țările Române”, în: 
BORom XCI (1973), nr. 11-12, pag. 1263-1265 


Se înformaţii despre un exemplar al „Evangheliei” lui Şerban Cantacuzino, 
care a circulat pe teritoriul românesc. Acest lucru se deduce din însemnările care sunt 
făcute de către diverşi proprietari temporari, pe marginea „Evangheliei”. Cartea este 
bine păstrată ceea ce înseamnă că toţi care au citit-o au avut dragoste şi evlavie 
pentru credinţă, Biserică şi Sfânta Scriptură. 

Articolul are o anexă cu însemnările făcute pe „Evanghelie” una fiind foarte 
importantă referindu-se la mazilirea lui Constantin Brâncoveanu. 

Bordeianu, Mihai, „Psa/tirea românească de la laşi”, în: MitrMold XLIX 
(1973), 11-12, p. 764-781. 


Subiectul acestor pagini îl constituie „Psaltirea românească de la Iaşi”, descrisă 
în amănunt cu imagini ilustrative şi cu exemple de psalmi. 


Voştinariu, Teodor, pr. dr., „Prezenţa unei vechi cărți româneşti în Banat, 
Molitfelnicul de la Râmnic - 1747”, în: MitrBan XXIV (1974), 10-12, p. 682-684. 


„Molitfelnicul de la Râmnic” din 1747 este tălmăcit din slavoneşte în limba ro- 
mână de „dascălul” Damaschin. Articolul precizează şi alte informaţii despre „das- 
călul” Damaschin: participă la traducerea „Bibliei din 1688”, tipăreşte „Apostolul” 
românesc de la Buzău în 1704, tălmăceşte în româneşte toate cărţile liturgice. Este 
prezentat „Molitfelnicul”, fiind aduse în discuţie toate însemnările pe care le 
cuprinde acesta. 


Cristache-Panait, Ioana, dr.. „Tipăritura târgovişteană din sec. al XVIII-lea 
în satele transilvănene”, în: GBis XXXIII (1974), 11-12, p. 1100-1105. 


Articolul sintetizează informaţii despre tipăriturile târgoviştene: „Catavasier” 
(1714), „Ceaslov” (1714), „Liturghier” (1713), „Molitvenic” (1713), „Octoih” (1712). 


Rădulescu, Mihai, lector univ.. „Un eveniment editorial «Slujebnicul 
mitropolitului Ştefan al Ungrovlahiei, de Dr. G. Popescu-Vîlcea”, în: BORom 
XCIII (1975), 3-4, p. 470-472. 


În 1974, G. Popescu -Vîlcea a publicat „Slujebnicul” mitropolitului Ştefan al 
Ungrovlahiei ce conţine texte şi comentariile ilustraţiilor prezentate cu referire asupra 
caracterului popular şi laic al artei cu care a fost realizată această carte de slujbă. 


Rădulescu, Cornel, prof. „Primele traduceri româneşti ale cărților de ritual - 
sec. XVI-XVII”, în: GBis XXXIV (1975), 3-4, p. 349-355. 


Studiul conturează importanța pe care au avut-o scrierile şi cărțile de cult 
religios, mare parte tipărite în mănăstiri şi de către tipografi-monahi, aparținând 
secolelor al XVI-lea — al XVII-lea la dezvoltarea limbii şi a literaturii române. 
Limbile folosite în cultură în această perioadă au fost: latina populară, româna pri- 
mitivă (străromâna), slavona şi greaca. 


Diaconescu, Ilie Gh., pr., „Un exemplar liturgic necunoscut:« Slujba Sfân- 
tului Nifon», Sibiu 1806“, în: BORom XCIII (1975), 5-6, p. 698-702. 


Se consemnează informaţii cu privire la alcătuirea şi conţinutul unui exemplar 
liturgic: „Slujba Sfântului Nifon”, care a aparţinut iniţial unei biserici Sfântul Nicolae 
din Piteşti. A fost dat spre tipărire prima dată în 1806 de către Iosif Sevastias-Argeşiu 
în tipografia lui loan Bart din Sibiu. 


Rădulescu, Cornel, prof., „Primele traduceri româneşti ale cărților de ritual - 
sec, XVI-XVIII”, în: GBis XXXIV (1975), 5-6, p. 566-591. 

Primele atestări ale utilizării limbii române în manuscris sunt traducerile din 
slavonă: „Codicele Voroneţean”, „Psaltirea Scheiană”, „Psaltirea Voroneţeană”, 
„Psaltirea Hurmuzachi”, tipăriturile lui Coresi. 


Rădulescu, Cornel, prof.. „Primele traduceri româneşti ale cărților de ritual- 
sec. XVI-XVIII”, în:GBis XXXIV (1975), 7-8, p. 779-806. 


Secolul al XVII-lea a reprezentat o perioadă în care s-au realizat numeroase 
traduceri în domeniul cărților de cult religios. În acest sens, o bogată activitate 
tipografică au manifestat domnul Matei Basarab, mitropolitul Varlaam, mitropolitul 
Simion Ştefan (în Ardeal), Antim Ivireanul. 


Geţia, Gheorghe, prof., „Psaltirea în versuri, 1673”, în: MitrBan XXV 
(1975), 7-9, p. 477-419. 


Este o ediţie critică tipărită la Mănăstirea Neamţ. Sunt însumate informaţiile 
referitoare la diferitele ediţii ale „Psaltirii în versuri” şi despre opiniile unor critici 
literari referitoare la conținutul operei citate, discutându-se contribuția acesteia la 
dezvoltarea limbii române literare. 


Rădulescu, Cornel, prof.. „Primele traduceri româneşti ale cărților de ritual- 
sec. XVI-XVIII”, în: GBis XXXIV (1975), 9-10, p. 1028-1037. 


Se consemnează activitatea lui Damaschin, episcop al Râmnicului (1708- 
1725), urmaşul lui Antim Ivireanul, fiind prezentate tipăriturile efectuate pe vremea 
sa, dar şi activitatea mitropolitului lacob Putneanul şi Iacob Stamate (1792-1803). 


Mârza, lacob şi Furdui, Titus, „Tipărituri româneşti vechi imprimate la 
Alba-Iulia (Bălgrad)”, în: MitrArd XX (1975), 9-10, p. 608-617. 


Se prezintă date importante cu privire la o serie de cărți româneşti vechi, 
tipărite la Alba-lulia, printre care „Psaltirea” la 1651, „Molitfelnicul lui loan Zoba” 
la 1689, „Chiriadromionul” la 1699. Ca un plus de informaţii, se alătură şi fotocopii 
cu acestea. 


Șerbănescu, Niculae, preotul. „Încă o carte tipărită de Mitropolitul Antim 
Ivireanul”, în BORom XCIV (1976), 3-4, p. 349-355. 


Antim Ivireanul este unul dintre cei mai de seamă ierarhi ai Bisericii Ortodoxe 
Române. Se câteva elemente din viaţa lui, se menționeazăcă era gruzin, ivirean de 
origine, precum însuşi spunea, dar accentul cade pe analiza unei cărți tipărită de către 
acesta. Este vorba de către un „Acatist al Maicii Domnului”, apărut în Sfânta 
Mănăstire Snagov în 1698. Cartea a fost achiziționată de către Biblioteca Patriarhiei 
Române prin anii 1968-1969 de către Vasile Bărbieru de la biserica „Sfântul Vasile”- 
Cotroceni din Bucureşti. Este prezentată structura cărţii, precum şi câteva imagini din 
acest „Acatist”. 


Stănculescu, loan F., pr., „Din istoria literaturii didactice româneşti”, în 
GBis, XXXV (1976), 9-12., p. 1024-1025. Recenzie. 

Informaţii despre „Bucoavna” lui Iacob Putneanu, despre „Bucoavnele” româ- 
neşti de la Sibiu din timpul lui Andrei Şaguna, despre ceasloavele, psaltirile şi alte 
cărți din secolul al XIX-lea. 


Rădăşanu, Petru, drd., „Tematica «Didahiilor> mitropolitului Antim 
Ivireanul” în: STeol, Seria a II-a, XXIX (1977), 5-8, p. 552-563. 


Se face o caracterizare al veacului al XVIII-lea, vizând contextul politic, 
social, economic şi moral în momentul apariției „Didahiilor” şi importanţa lor pentru 
trecut şi prezent. 


Neagoe, Gheorghe I., pr. drd., „Elemente de teologie fundamentală în 
prefeţele Mineielor episcopului Chesarie de Râmnic” în: Sr7eol, Seria a II-a, 
XXIX (1977), 9-10, p. 699-707. 


Este vorba de mineiele pentru lunile octombrie şi martie tipărite de Chesarie şi 
de o scurtă biografie a editorului. Sunt analizate anumite teme centrale: Dumnezeu în 
Treime slăvit, creația şi pronia divină, pregătirea mesianică a poporului ales, 
Întruparea, Biserica şi relaţia între Revelaţie şi istorie, eshatologia. 


Olteanu, V. prof., „Izvoarele Octoihurilor coresiene din Şcheii Braşovului”, 
în BORom XCVII (1979), 3-4, p. 526-530. 


Ionescu, Ion, pr. prof.. „300 de ani de la tipărirea Liturghierului de Mitropolitul 
Dosofitei (1679-1969)”, în: GBis XXXVIII (1979), 9-10, p. 995-1015. 


Este o prezentare a cărților tipărite în perioada de păstorire a mitropolitul 
Dosoftei, făcându-se precizarea că acesta tipăreşte doar în limba română. Se descrie 
activitatea mitropolitului Antim Ivireanul. Se redă în paralel textul rugăciunii Tatăl 
nostru din „Liturghierul lui Coresi”, din „Liturghierul lui Dosoftei” şi cel al lui 
Antim Ivireanul. 


Stănuleţ, Constantin, pr, „Predoslovia Mineiului pe luna ianuarie a episcopului 
Chesarie al Râmnicului”, în BORom XCVIII (1980), 1-2, p. 167-172. 


La început se demonstrează importanţa „Predosloviilor” pentru evoluţia limbii 
române menționându-se că „autorii erau conştienţi de circulația cărților religioase în 
toate ţinuturile locuite de români” şi se observă faptul că „din nicio predoslovie de 
carte bisericească importantă nu lipseşte cuvântul „român” şi nici apelul la originea 
comună”. După aceea se redă integral prefața (predoslovia) „Mineiului” pe luna 
ianuarie (tipărit între 1776-1779) semnată de Chesarie al Râmnicului. 


Buzescu, Nicolae, pr. prof., „Proloage la Pidalionul tipărit la Mînăstirea 
Neamţ”, în BORom XCVIII (1980), 1-2, p. 216-226. 


În paralel cu descrierea paginii de gardă în toate amănuntele ei (text, grafică, 
etc.) sunt redate cele două proloage întocmite de protosinghel Neofit Scriban la 10 
noiembrie 1844 şi, respectiv, mitropolitul Veniamin Costache în mănăstirea Slatina, 

anul 1844. Se subliniază în context importanța acestei opere pentru legislaţia biseri- 
cească ortodoxă. 


Șerbănescu, Niculae, preotul, „Trei sute de ani de la tipărirea la laşi a «Psal- 
tirii de-nţăles a Sfântului Inpărat proroc David» de către mitropolitul Dosoftei 
al Moldovei 1680 — 11 aprilie — 1980”, în BORom XCVIII (1980), 11-12, p. 
1159-1172. 


Articolul începe cu o scurtă prezentare a vieţii mitropolitului Dosoftei al Mol- 
dovei amintindu-se şi principalele sale realizări în plan tipografic. Tiparniţa Mitro- 
poliei Moldovei reutilată cu materiale trimise de patriarhul Ioachim al Moscovei va 
scoate la lumină pe 11 aprilie 1680 „Psaltirea de-nțăles” a cărei descriere detaliată 
urmează în următoarele pagini prezentându-se însemnările în slavonă existente. Se 
precizează că este singura carte bilingvă editată de Dosoftei marcându-se importanța 
ei în contextul cultural al epocii. Se fac apoi câteva referiri la circulaţia acestei cărți 
pe teritoriul întregii țări. 


Ionescu, I., pr. prof., „300 de ani de la tipărirea Psa/tirii în versuri de Mitro- 
politul Dosoftei (1680-1980)”, în: GBis XXXIX (1980), 10-12, p. 836-845. 


Material informativ în care este prezentată „Psaltirea de-nţăles” de la 11 aprilie 
1680, este redat cuvântul către cititor al mitropolitului Dosoftei, se face comparaţie 
privitor la unele aspecte cu „Psaltirea şcheiană” şi cea slavo-română (1577). 

Măinaş, Constantin, „O contribuţie la circulaţia cărților ivirene în Bihor: 

Ceaslovul de la 1715 găsit la Beiuş”, în BORom XCIX (1981), 3-4, p. 415-419. 


Antim Ivireanu este prezentat mai întâi ca un strălucit promotor al limbii 
române atât prin darul desăvârşit al oratoriei pe care îl avea cât şi prin impresionanta 
sa operă de tipograf. Se dau numeroase citate din „Didahii”. Rolul important (pe 
tărâm religios) jucat de Antim în Transilvania este subliniat şi prin menţionarea 
episodului de la 1711 când românii din Beiuş se împotriveau catolicizării afirmând că 
„ei țin de mitropolitul Munteniei Antim Ivireanul”!!! Se amintesc cele opt cărți 
ivirene ce au circulat în Bihor. 

Sunt reproduse apoi ample citate din prefața Ceaslovului de la 1715 găsit la 
Beiuş precizându-se şi faptul că acest exemplar are însemnări tipiconale realizate cu 
creionul, în limba română. 


Mihail, Paul, pr., „Molitvelnicul mitropolitului Dosoftei, laşi-1681. La împlinirea 
a 300 de când a fost tipărit”, în: MitrMold LVII (1981), 4-6, p. 315-333. 


Articolul a apărut cu ocazia împlinirii a trei sute de ani de la tipărirea 
„Molitvelnicului” mitropolitului Dosoftei în 1681. Prezentarea sa este completată de 
imagini cu pagini din carte şi de câteva selecţii de texte. 


Branişte, Ene, pr. prof., „Limba Liturghierului românesc. Evoluţia şi impor- 
tanța ei pentru formarea şi unitatea limbii noastre literare”, în BORom C 
(1982), 3-4, p. 305-314. 


228 


După ce se precizează importanţa „Litrurghierului” pentru viața eclesială se 
amintesc cele mai importante exemplare sau ediţii în care a circulat. Mai întâi a fost 
utilizat în variantă manuscrisă, cel mai reprezentativ pentru limba română fiind 
amintit cel realizat de Mihail Moxa de la Episcopia Râmnicului pe la 1620-1630. 
Prima traducere românească tipărită a „Liturghierului” ortodox a fost de fapt o 
traducere parțială (cuprindea doar rânduiala Proscomidiei şi Liturghia Sf. loan Gură 
de Aur), imprimată de diaconul Coresi la Braşov în 1570. A doua traducere româ- 
nească tipărită a „Liturghierului” a fost cea a mitropolitului Dosoftei al Moldovei, la 
laşi, în 1679 şi retipărită în 1683. O nouă traducere a „Liturghierului” pentru românii 
ortodocşi s-a făcut la Sibiu între 1687 şi 1689 din ordinul mitropolitului Varlaam al 
Transilvaniei. 

Antim Ivireanu reuşeşte să dea traducerea normativă şi definitivă a Litur- 
ghierului românesc tipărit mai întâi la Vâlcea în 1706 şi apoi la Târgovişte în 1713. 
După acest moment ediţiile viitoare ale acestei cărți de cult se vor înmulţi ele 
adaptându-se din ce în ce mai bine la evoluţia limbii populare. 

În timpul mitropolitului Iacob Putneanul apare o ediție revizuită de monahul 
Evloghie iar după 1815 influența rusă va pune o pecete importantă pe structura 
conținutului. La 1845 o ediţie apărută la laşi introduce pentru prima oară cele două 
rugăciuni ample pentru vii şi pentru cei adormiţi de la Proscomidie. În 1887 apare 
primul „Liturghier” unic şi oficial al Bisericii Ortodoxe Române ultima revizuire mai 
importantă fiind cea a părintelui profesor P. Vintilescu. 


Popescu, Ion, pr. drd., „Aspecte dogmatice în Didahiile mitropolitului Antim 
Ivireanul” în: STeol, Seria a II-a, XLIII (1991), 1, p. 107-119. 


Date sumare despre activitatea lui Antim ca episcop şi ca mitropolit. Se pre- 
zintă situaţia culturală şi religioasă din acea perioadă şi consideraţii generale asupra 
„Didahiilor”. 


Mârza, Eva, dr, „Două tipărituri de la Bălgrad, Bucoavna şi Chiriaco- 
dromionul, la 300 de ani de la apariţie”, în: RTeol IX (1999), 4, p. 77-87. 


Publicat cu ocazia aniversării a 300 de ani de la apariţia celor două tipărituri de 
la Bălgrad, articolul prezintă, în linii mari, tiparul în secolul al XVII-lea şi tiparnița 
de la Alba-Iulia, oprindu-se asupra tipăririi „Bucoavnei” şi a „Chiriacodromionului” 
în 1699 şi a descrierii acestora. 


VIII.6. CENTRE TIPOGRAFICE, MEȘTERI TIPOGRAFI 
ȘI CIRCULAȚIA TIPARITURILOR 
***, Tipografia cărților bisericeşti. Act de inaugurare”, în: BORom VI 
(1881-1882), 1, p. 63-64. 


Duminică, 17 ianuarie 1882, a fost inaugurată „Tipografia Cărţilor Bisericeşti” 
situată în strada Principatele Unite, nr. 34. Prima tipăritură a fost întâia coală din 
revista „Biserica Ortodoxă Română”, anul VI (1881-1882). 

Erbiceanu, C., „Documente referitoare la istoria bisericească şi politică a 
românilor”, în: BORom XXIII (1899-1900), 2, p. 126-156. 


Sunt reproduse 20 de documente. 

Primul se referă la istoria tipografiei. Aflăm astfel că mitropolitul Ungro- 
vlahiei, Neofit (1738-1753), a reluat imprimarea de cărți bisericeşti — proces care din 
păcate aproape a stagnat după domnul Constantin Brâncoveanu, iar pentru aceasta a 
trebuit să refacă tipografia Mitropoliei. Documentul arată care erau cheltuielile 
necesare pentru tipărirea cărților, întreţinerea unei tipografii şi plata tipografilor care, 
uneori, erau scutiţi de dări. 


*** Însemnări mărunte. O nouă tipografie bisericească”, în: BORom XL 
(1921-1922), 7, p. 559. 


Prin râvna starețului Daniil şi cu binecuvântarea mitropolitului Moldovei, 
Pimen, s-a înființat la Mănăstirea Neamţ o nouă tipografie. 


Berechet, Şt., „Viaţa unei tipografii basarabene”, în: BORom XLI (1922-1923), 5, 
p. 348-360. 


Articolul este structurat pe trei părți. În prima parte, Ştefan Berechet îi 
enumeră pe cei care au scris studii sau cărți referitoare la istoria Basarabiei după ce 
aceasta a fost luată de ruşi în 1812. Sunt amintiţi: Prof. I. Nestor, P. Haneş, Ştefan 
Ciobanu, Iosif Parhomovici, Visarion Puiu, Constantin Tomescu etc. 

În a doua parte se aminteşte despre activitatea tipografică din Basarabia după 
anul 1812. În momentul în care ţinutul românesc dintre Prut şi Nistru a fost luat de 
ruşi tipografia din laşi era ruinată, piesele acesteia aflându-se la Dubăsari. Singura 
tipografie care funcţiona în Moldova, la acea vreme, era cea din Mănăstirea Neamţ. 
La 25 septembrie 1813, Gavriil Bănulescu a cerut, printr-un raport, înființarea unei 
tipografii în Chişinău, o parte din acesta fiind reprodusă în articol. Din document 
aflăm că Gavriil Bănulescu l-a primit de la Mănăstirea Neamţ ca tipograf pe Ignatie. 
Văzând că Sinodul Bisericii Ruse nu i-a dat un răspuns, Gavriil Bănulescu i-a scris o 
scrisoare mitropolitului Petersburgului, Ambrozie, în care arată necesitatea înființării 
acestei tipografii. Ştefan Berechet redă fragmente din scrisoare. Sinodul Rus a 
acceptat în cele din urmă deschiderea unei tipografii la Chişinău, dar cu unele 
observaţii astfel încât, în 1814, această tipografie funcționa, mitropolitul Gavriil Bă- 
nulescu fiind la conducerea sa, iar cel ce se ocupa de administrare era Ignatie. 
Sesizând lipsa de carte bisericească Gavriil Bănulescu a cerut Sinodului rus ca să 
aprobe tipărirea de cărți bisericeşti în româneşte, cerere acceptată cu condiţia ca 
acestea să fie traduse după cele ruseşti. S-au tipărit astfel, la Chişinău, următoarele 
cărți bisericeşti în limba română: „Liturghier” (1815) - este redat un fragment din 
prefața sa, prefaţă ce a fost făcută chiar de mitropolit; „Mineiul de Obşte” (1819); 
„Psaltirea” (1818) şi „Catehismul” (1816). 

După acestea, autorul articolului prezintă ce s-a mai imprimat la tipografia din 
Chişinău în secolul al XIX-lea: „Evanghele” (1854), „Tipic”, „Minei” (1861), 
„Octoih” (1862), „Triod” (1863). În 1882, tipografia a fost închisă de episcopul Ser- 
ghie, iar materialul tipografic a fost vândut Mănăstirii Noul Neamţ care, la rândul ei, 

l-a vândut unui evreu din Chişinău. În finalul acestei a doua părți vedem care a fost 
însemnătatea acestei tipografii pentru cartea românească din Basarabia. 

În partea a treia sunt înfăţişaţi paşii care au dus la redeschiderea tipografiei din 
Chişinău. După moartea arhiereului Antonie la această tipografie nu s-a mai tipărit 
nici o carte românească. Episcopul lacob a cerut Sfântului Sinod al Bisericii Ruse să 
se reînființeze tipografia eparhială. Este redată cererea făcută în 1900 către Sinodul 
Bisericii Ruse referitoare la această chestiune. Cererea a fost aprobată în acelaşi an 
de către Sinod, dar cu anumite condiţionări ce sunt redate în articol. 

La 12 decembrie 1900, a fost tipărită prima foaie volantă în limbile română şi 
rusă. Pentru această tiparniță episcopul Ismailului a trimis suma de 100 de ruble, iar 
părintele Xenofont de la schitul Suruceni a trimis o sumă de bani cu rugămintea de a 
se tipări o „Psaltire” în limba română. Arhiepiscopul Vladimir a aprobat ca aici să se 
tipărească cărți în limba română şi slavonă. 

Ştefan Berechet prezintă etapele reorganizării tipografiei şi reluarea tipăririi 
cărților româneşti. La 26 octombrie 1906, tipografia a fost deschisă în mod oficial ea 
fiind sfințită de Arcadie, episcopul Cetăţii Albe, fiind de față şi Vladimir episcopul 
de Chişinău şi de Hotin. În rezumat sunt redate cuvântările rostite de cei doi ierarhi 
cu această ocazie. Cea mai de seamă lucrare care s-a realizat la această tipografie este 
„Vieţile Sfinţilor” pe toate lunile. 

Se precizează un amănunt interesant şi anume că fraţii Mănăstirii Dobruşa îm- 
preună cu egumenul lor au dăruit o casă pentru a servi ca azil pentru cei fără adăpost. 


Scriban, arhim., „Ştiri. Tipografie bisericească nouă”, în: BORom XLV 
(1927), 5, p. 316. 


P.S. Ghenadie al Buzăului a luat hotărârea „să pună din nou în ființă” tipogra- 
fia episcopiei, la care lucra pe vremea răposatului de bună amintire episcopul Chesarie. 


Ioan, Răuţescu, preot, „Însemnări de pe cărţile vechi bisericeşti”, în: BORom 
XLVI (1928), 3, p. 236-243. 


Cele mai multe însemnări arată: numele celor care au donat aceste cărți, costul 
lor, viaţa preoților sau a diaconilor, diferite evenimente ca războaie, boli, pribegii etc. 
Se prezintă în acest articol câteva însemnări, care se află pe cărțile bisericeşti din 
satele Rucăr, Dragoslavele şi Coteneşti. 

Pr. Răuţescu începe cu expunerea însemnărilor găsite pe cărțile bisericeşti din 
satul Rucăr. Aceste însemnări sunt: pe un „Molitfelnic” — însemnare din 1771, care 
aminteşte despre posesorul acestei cărţi, pe un alt „Molitfelnic” - însemnare din 1833 
din vremea ocupaţiei ruseşti. Autorul trece apoi la însemnările găsite pe cărți biseri- 
ceşti din satul Dragoslavele — în acest sat se află două biserici una de la 1661 ctitorită 
de Grigorie Ghica şi alta de la 1745 zidită de vameşul Hristea. Aceste însemnări sunt: 
pe un „Triod” — însemnare în care apare numele vameşului Zota, din ea rezultă că 
satul Dragoslavele era vamă, o altă însemnare aflată pe acelaşi „Triod” despre ploile 
abundente din 1864; pe un „Apostol” — însemnare din 1743 pe care o redăm în 
întregime — „Acest „Apostol” a fost cumpărat în Sfânta biserică domnească din 

Dragoslavele de vameşii: Sterie, Drăghiceşti şi Hristea ca să fie pentru sufletele lor. 
Şi cine va ispiti a-l lua din sfânta mănăstire, să fie neiertat în vecii vecilor. Amin”. 

Se prezintă în finalul articolului însemnările găsite pe cărțile bisericeşti din 
satul Coteneşti. Acesta sunt: pe „Cazania” tipărită la Govora în 1642 — însemnare din 
care aflăm că a fost cumpărată la începutul secolului al XIX-lea de Gheorghe din 
satul Coteneşti şi dăruită bisericii din acelaşi sat; pe o „Evanghelie” din 1682 — 
însemnare pe care autorul o datează a fi din perioada 1788-1792, această însemnare 
arată că Mănăstirea Prahoviţa a dăruit Schitului Negru Vodă această „Evanghelie”, 
deoarece Schitul Negru Vodă a avut mult de suferit de pe urma răzmeriţei din timpul 
lui Nicolae Mavrogheni. 


Ursăcescu, V., econom, „O pecete veche”, în: Buletinul Episcopiei Huşilor 
VII (1931), 2, p. 2-4. 


La muzeul de obiecte vechi bisericeşti din Huşi există o pecete veche care a 
fost dăruită de P.S. Iacov şi a servit în monopolul acordat unei librării. Este prezen- 
tată pecetea şi textul acesteia. La Chişinău s-au descoperit documente care, împreună 
cu această pecete, oglindesc o pagină din trecutul cultural al Moldovei, vorbind de 
mijloacele de răspândire ale culturii, de tipografiile din primul sfert al veacului al 
XIX-lea. 

Din aceste documente aflăm că la începutul secolului trecut mai exista o 
tipografie, cea a străinului „loan Hardi tipograf”. El trebuia să tipărească doar cărți 
politice, nu şi bisericeşti şi să oprească pe altcineva care ar fi putut să deţină o 
tipografie atâta timp cât avea el. Deşi tipografia lui a obținut monopolul lucrărilor din 
acea ramură încă din 1909, ea nu îşi oficializează dreptul câştigat decât în 1911. Nu 
se poate şti exact ce a făcut Hardi cu tipografia lui din lipsă de izvoare istorice. 


***, „Note bibliografice, Păcescu T., «Tipografia Cărţilor bisericeşti» în „Boabe 
de grâu”, IV (1933), p. 664-672”, în: BORom LII (1934), 1-2, p. 125-126. 
Recenzie. 


Este o monografie a celei mai vechi instituţii de cultură a Bisericii noastre — 
Tiparniţa Bisericească. Autorul (Păcescu T) tratează această chestiune doar de la in- 
troducerea caracterelor latine în cărțile de slujbă. „Tipografia Cărţilor Bisericeşti” re- 
începe să funcţioneze la 1882 în locul vechii tipografii reînființate la 1852 de mitro- 
politul Nifon. Se aminteşte apoi despre cărțile ieşite de sub teascurile acestei tipografii. 


***, „Note Bibliografice, Dan Simonescu Un «Octoih» a lui Bojidar Vucovici 
la noi şi legăturile acestui cu Tipografia Românească, în „Revista Istorică Ro- 
mână”, III (1933), p. 227-233.”, în: BORom LII (1934), 1-2, p. 127. Recenzie. 


Academia Română a intrat în posesia părţii a doua din „Octoihul slav” tipărit 
la îndemnul lui Bojidar Vucovic la Veneţia în 1536-1537. Cartea vine din Banatul 
românesc, unde s-au găsit şi alte cărți bisericeşti slave tipărite la Veneţia. Autorul 
încearcă să stabilească legăturile tipografice ale tipografiei din Țara Românească cu 
imprimeria slavă din Veneţia până la Coresi. 

V., N. P., preot, „Note bibliografice. Stanca Sebastian dr., «Cărţi călătoare» în 
„Revista Teologică” (ianuarie -februarie), 1935, nr. 1-2”, în: BORom LIII 
(1935), 3-4, p. 221. Recenzie 


Autorul vrea să arate cum legăturile spirituale între Ardeal şi Țara Românească 
s-au făcut prin diferite cărți care treceau dintr-o parte în alta şi prin mai multe mâini. 
Spre exemplu — un exemplar din „Cartea de învăţătură” de la 1643 a mitropolitului 
Varlaam al Moldovei şi un exemplar din „Îndreptarea Legii” de la 1652 dau 
interesante mărturii despre „călătoria” lor. 


P., A., preot, „Note bibliografice, Arbore Virgiliu P., «Însemnări culese de pe 
marginea cărților bisericeşti din oraşul Focşani» în „Milcovia”, an II, p. 237-247, a 
III v. 1-2, p. 53-66 şi a. IV, v. 1-2 p. 54-84”, în: BORom LIII (1935), 7-8, p. 418. 
Recenzie. 


Lucrarea conţine o contribuție remarcabilă la descifrarea şi studiul însemnă- 
rilor de pe cărțile noastre bisericeşti. 


+ T., $.. „Note bibliografice. Cotoşman Gheorghe, «Din trecutul Banatului, 
Comuna şi bisericile din Giridava-Morisena-Cenady, Timişoara, 1935, p. 397-401”, 
în: BORom LIII (1935), 7-8, p. 419-420. Recenzie. 


În această notă bibliografică este redată prefața lui Niculae M. Popescu la 
această lucrare. Pe lângă aprecierile critice aflăm despre eforturile depuse de 
maghiari şi sârbi spre a-i deznaționaliza pe români şi că multe din satele studiate au 
cărți bisericeşti vechi tipărite în Țara Românească şi Moldova -— „Cazania lui 
Varlaam”, „Pravila Mare”, „Mineiele” lui Chesarie, episcopul Râmnicului. 


G., IL. M.. „Note bibliografice, Crăciun I., «Cartea românească în decursul 
veacurilon», în revista „Viaţa ilustrată”, an IV, 1937, nr. 7, p. 15-17”, în; 
BORom LV (1937), 7-8, p. 570-571. Recenzie. 


Cea mai veche tipăritură apărută pe pământul românesc este „Liturghierul” de 
la Târgovişte din 1508. Acesta a fost tipărit de Macarie. El a mai tipărit în 1510 un 
„Octoih” şi în 1512 o „Evanghelie” din îndemnul domnului Neagoe Basarab. A IV-a 
carte cunoscută este „Octoihul” din 1535. Toate aceste cărți au fost tipărite în 
slavonă. În 1544 este tipărit, la Sibiu, un „Catehism românesc”. A VI-a tipăritură este 
un „Molitfelnic slavon” tipărit la Târgovişte în 1545. Din punctul de vedere al 
tipăriturilor din spațiul românesc, a doua jumătate a secolului al XVI-lea este marcată 
de diaconul Coresi. 

Secolul al XVII-lea este secolul în care se fac primele demersuri pentru 
introducerea limbii române în cult. În acest secol apar: „Cazania de la Govora” 1642, 
„Cazania lui Varlaam” din 1643, „Pravila lui Vasile Lupu” apărută la Iaşi în 1646, 
„Noul Testament de la Belgrad” 1648, „Psaltirea în versuri” la 1673, „Biblia de la 
Bucureşti” în 1688, „Mineiele” de la Buzău în 1698-1699. Începutul secolului al 
XVIII-lea este marcat de domnia lui Constantin Brâncoveanu. În timpul domniei sale 
s-au tipărit 75 de cărţi dintre care jumătate au fost în limba română. După el au urmat 

domniile fanariote 1716-1821, perioadă în care s-au tipărit 483 de cărți dintre care 
401 sunt româneşti. 


G., LI. M., „Note bibliografice. Moisil Constantin prof., «Prima carte tipărită în 


România», în revista „Artă şi tehnică grafică”, caietul 2, decembrie 1937, p. 
21-25”, în: BORom LVI (1938), 1-4, p. 133. Recenzie. 


Prima carte tipărită la noi a fost „Liturghierul” lui Macarie. Acesta a primit 
învoirea de la domnul Radu cel Mare să deschidă o tipografie la Târgovişte. 


G., IL. M., „Note bibliografice, Sacerdoţeanu Aurelian, «Predosloviile ro- 
mâneşti. | 1508-1647», Bucureşti, 1938, 132 p”, în: BORom LVI (1938), 1-4, 
p. 136. Recenzie. 


Sacerdoţeanu Aurelian a strâns laolaltă şi a retipărit „Predosloviile” româneşti 
din acea perioadă. 


G., 1. M., „Note bibliografice. Mihailovici Paul Pr., «Răspândirea tipăriturilor 
româneşti din Basarabia în a doua jumătate a secolului al XIX-lea», extras din 
„Luminătorul”, nr. XI, Chişinău 1938, 10 p”, în: BORom LVI (1938), 9-10, p. 
590-591. 


Ştiri despre răspândirea cărților româneşti apărute în Basarabia în vremea 
stăpânirii ruseşti. 


Simonescu, Dan, „Începuturile culturale ale domniei lui Matei Basarab”, în: 
BORom LVI (1938), 11-12, p. 866-880. 


Se aminteşte despre politica culturală a domnului Ţării Româneşti, Matei 
Basarab (1632-1654). Ne sunt prezentaţi atât cărturari şi tipografi din vremea sa, cât 
şi tipăriturile acestora. De asemenea, este prezentat şi textul slavo-român al unei 
prefețe la un „Molitfelnic slavon”, tipărit în 1635. 


D., Şt. P., „Note bibliografice. Papadopol P. I., «Din trecutul tiparului româ- 
nesc. Câţiva tipografi români mânuitori de condei», Bucureşti, 1940, 59 p”, în: 
BORom LX (1942), 5-6, p. 227. Recenzie. 


Autorul arată rolul jucat de maeştrii tipografi în viaţa culturală a ţărilor 
noastre. Sunt amintiţi: diaconul Coresi, Dimitrie Liubavici, mitropolitul Petru Mo- 
vilă, Antim Ivireanu, episcopul Mitrofan, Gh. Asachi ş.a. 


***, 100 de ani de la înființarea Tipografiei Institutului Biblic”, în: BORom 
LXX (1952), 9-10, p. 561-565. 


La 1 august 1952 s-au împlinit 100 de ani de la întemeierea tipografiei Mitro- 
poliei Ungrovlahiei, devenită astăzi (1952) „Tipografia Institutului Biblic şi de 
Misiune Ortodoxă”. Este prezentată desfăşurarea acestei sărbători şi sunt reproduse 
părți din cuvântările rostite cu acest prilej de Constantin Andreescu şi de pr. Gr. 
Burluşanu. 

Din cuvântarea rostită de ultimul aflăm următoarele informaţii: întâiul ctitor al 
tipografiei Mitropoliei a fost mitropolitul Varlaam al Ungrovlahiei (1673-1679) care, 
la 1675, a făcut o vizită în Rusia şi a adus cu el de acolo meşteri tipografi şi cartea 
„Cheia înţelesului” pe care a tradus-o şi a tipărit-o la 1678 în tipografia întemeiată de 
el. Tipografia a strălucit la sfârşitul secolului al XVII-lea şi începutul secolului al 
XVIII-lea, în vremea mitropolitului Grigorie al II-lea care a mers într-o solie la 
Petersburg între anii 1769-1770 şi în vremea mitropolitului Grigorie Dascălul 
(1823-1834). După anul 1838 tipografia şi-a încetat activitatea. 

La 1852 mitropolitul Nifon a luat decizia ca pe lângă Mitropolie să se (re)in- 
fiinţeze o tipografie şi astfel, în 1859, tipografia Mitropoliei s-a unit cu cea de la Sfântul 
Sava. La 1882 s-a redeschis acest aşezământ cu numele „Tipografia cărților bisericeşti”. 


Bogdan, P. D., „Cărţi ruseşti în Țara Românească sub Constantin Brân- 
coveanu”, în: BORom LXXIV (1956), 6-7, p. 543-557. 


Legăturile politice ale lui Constantin Brâncoveanu cu Petru cel Mare au dus la 
închegarea legăturilor culturale, fiindcă prin relațiile Țării Româneşti cu Rusia, cul- 
tura rusă pătrunde în Muntenia. Tipăriturile ruseşti au fost numeroase, dar multe s-au 
pierdut, cele mai multe cărți având conţinut religios. Cea mai veche carte rusească 
adusă în Țara Românească, în timpul lui Constantin Brâncoveanu, este „Prologul” 
sau „Sinaxarul”, tipărit la Moscova în 1685, a doua este „Octoihul”, tipărit la Liov în 
1686, a treia, cu foi lipsă, este „Psaltirea” (Liov, 1687), urmată de „Sbornicul” 
(Moscova, 1700) şi „Mineiul pe luna aprilie” (Moscova, 1691) şi ultima „Vieţile 
Sfinţilor pe lunile decembrie-februarie” (Kiev, după 1690). 

Deoarece în ţară slujba din biserici se oficia în română şi slavă, Constantin 
Brâncoveanu a achiziționat personal o serie de cărți necesare cultului religios. Cea 
mai veche carte rusească procurată de domnitor este un „Liturghier — slujebnic”, 
tipărit la Kiev în 1629, urmată în ordine de un „Octoih” (Liov, 1639), un „Triod- 
Penticostar” (Kiev, 1640), „Evhologhion Molitvoslov sau Trebnic” (Liov, 1645), 
„Apostolul” (Moscova, 1688), „Psaltirea” (Moscova, 1689), „Evhologhionul” (Mos- 
cova, 1689), „12 Mineie” (Moscova. 1689, 1690, 1691), „Octoihul” (Moscova, 1692) 
şi ultima carte „Penticostarul” (Moscova, 1692). Cărţile sunt ornate în aur, multe din 
ele păstrându-se la Biblioteca Academiei şi poartă pecetea lui Constantin Brâncoveanul. 

Cartea rusească s-a răspândit în vremea lui Brâncoveanu nu numai sub formă 
tipărită, ci şi sub cea de manuscris românesc tradus din limba rusă. Prima carte şi cea 
mai importantă, este „Patericul Lavrei Pecerska” din Kiev, apărut la mijlocul secolului 
al XIII-lea la ruşi), având ca autori pe Simion, episcopul de Vladimir şi Policarp, 
monah al Lavrei. Manuscrisul românesc se află în Biblioteca Academiei. A doua carte 
este o tâlcuire la „„Apocalipsis” a Sfântului Părintelui nostru Andrei, arhiepiscopul 
Kesariei Kappadochiei. Cartea s-a găsit în trei copii după traducerea episcopului 
Damaschin, manuscrisele păstrându-se în Biblioteca Academiei. Articolul aminteşte 
apoi despre un manuscris din 1703, care este o copie scrisă în limba rusă după o carte 
ce s-a tipărit la Moscova în 1698, care, la rândul ei, este o retipărire a ediţiei din 1648. 
Manuscrisul este dăruit de mitropolitul Teodosie Mănăstirii Cozia, după nota din 1708. 

Bibliografia românească veche cunoaşte şi o tipăritură rusească imprimată în 
Țara Românească în vremea lui Constantin Brâncoveanu. Este vorba de o carte 
profană şi anume de cunoscuta „Gramatică” a scriitorului rus Meletie Smotriţki 
(1578- 1633), o lucrare de inovaţie față de gramaticile slave. „Gramatica” a fost 
folosită ca manual până în 1755. Ediţia din 1648 a circulat la noi, exemplarul aflat în 
Biblioteca Academiei aparţinând stolnicului Constantin Cantacuzino şi după el a 
învățat dascălul Damaschin, viitorul episcop de Buzău şi apoi de Râmnic. Această 
ediţie a „Gramaticii” o foloseşte Antim Ivireanul în 1697 pentru a tipări o nouă ediţie a 
ei. Autorul redă prefața interesantă a „Gramaticii” şi subliniază întrebuinţarea ei practică. 


Ionescu, loan, pr. prof. pensionar, „Întâiul deceniu cultural al primei 
tipografii din Episcopia Buzăului (1691-1701) ”, în: GBis XVI (1957), 6-7, p. 
445-446. 


În studiu este menționat episcopul Mitrofan (1691-1703) şi tipăriturile făcute 
de acesta la Buzău în primul deceniu cultural al primei tiprografii existente în 
Episcopie (1691-1701). Între tipărituri menţionăm: „Pravoslavnica Mărturisire” 
(1691), „Evanghelia greco-romană” (1693) (12 vol. în slavoneşte, iar Sinaxarele în 
româneşte), „Octoihul şi Triodul” (1700), „Penticostarul” (1701). 


Burlacu, Mihail, pr., „Cartea Românească de învățătură a marelui Varlaam 
Mitropolitul Moldovei”, în: GBis XVI (1957), 12, p. 908-920. 


Mănăstirile au reprezentat adevărate focare ale culturii româneşti în decursul 
vremurilor. O contribuţie importantă la dezvoltarea dimensiunii religioase a literaturii 
noastre a avut-o mitropolitul Varlaam, al Moldovei, fost stareţ al Mănăstirii Secu, 
ales mitropolit în 1632. Datele de față conturează personalitatea marelui mitropolit, 
implicarea directă a acestuia în tipărirea cărților, dar şi în susținerea unor lucrări de 
construcție fie la biserica Sfinţii Trei lerarhi, fie la Colegiul tipografiei. Cea mai 
însemnată din lucrările tipărite sub directa sa îndrumare este „Cartea românească de 
învățătură” (1643), lucrare cu un conţinut de o importanţă actuală. 

Teodorescu, Barbu, „Prima tipografie a Ţării Româneşti. (Macarie 1508-1512)”, 

în: BORom LXXVI (1958), 10-11, p. 983-1004. 


Reconstituirea trecutului se face după documentele păstrate între care intră şi 
cartea. Slaviştii consideră ca fiind scrise pe pământ românesc în slavonă „Savina cniga” 
şi „Codex supraliensis”, o „Evanghelie şi un „Minei” pe la începutul secolului al XI-lea, 
urmate de alte cinci, şase cărți caligrafiate premergătoare tipografiei. Cel mai vechi 
document cunoscut, al lui Vadislav, 25 noiembrie 1369, e scris şi cu litere latineşti. 
Mănăstirea era singurul focar de cultură fiindcă monahul era singurul ştiutor de carte. 

Iachint, episcopul Vicinei, pune bazele Mitropoliei de la Argeş şi biserica duce 
şi impune cultura bizantină. În primele mănăstiri de la Vodița, Tismana, Motru, 
Prislop etc. Nicodim aduce forma monahală spirituală de la Athos. La Vodița întâl- 
nim un „Tetraevanghel” donat de domnitor, cunoaştem „Evangheliarul din 1405”, 
scris la Tismana de Nicodim. Cultura slavonă s-a întărit în şcolile mănăstireşti de la 


236 


Neamţ şi Bistriţa. În 1429, Gavril Uricovici scrie şi pictează o „Evanghelie slavo- 
greacă”, ale cărei elemente componente sunt analizate sumar în articol. 

Cartea manuscrisă slavo-română e utilizată de Ştefan cel Mare pentru 
înzestrarea ctitoriilor sale şi pentru danii la Muntele Athos. Învățătura neamţeană se 
mută la Putna, unde arta broderiilor ia avânt, iar scrisul dă titlurile: „Psaltirea din 
1470”, „Tetraevanghelul” — cu o strălucită ornamentaţie din 1473, „Zbornicul” — din 
1475 etc. În artă se împletesc elementele bizantine cu cele venețiene şi săsești din 
Ardeal, într-o viziune artistică mereu înnoită. Articolul surprinde contribuţia adusă la 
îmbogățirea culturii româneşti de către domnul Radu cel Mare. În 1861, Alexandru 
Odobescu decoperă la Mănăstirea Bistriţa, printre alte 390 de volume vechi şi foarte 
rău conservate şapte exemplare din „Liturghierul” din 1508 şi două din „Evanghe- 
liarul” de la 1512, atribuite de cercetători lui Macarie, care, venind în Ţara Româ- 
nească, la curtea lui Radu cel Mare, îl sfătuieşte să înființeze o tipografie. 

Autorul face o prezentare completă a celor trei lucrări ale lui Macarie: „Litur- 
ghierul” din 1508, „Octoihul” din 1510 şi „Evangheliarul” din 1512. Arta grafică ve- 
nețiană s-a impus în toată lumea. Se prezintă un istoric al tipografiilor italiene, afir- 
mând că în 1510-1511 tipografia este închisă şi nu apare nici o lucrare, surprinzând şi 
teoriile contradictorii asupra locului tipăririi lucrărilor lui Macarie (se concluzionează 
că acestea s-ar fi tipărit la o tipografie înființată de Radu cel Mare, la Bistriţa). 


Ivan, I., „Tipografia de la Mănăstirea Neamţu la 150 ani de activitate”, 
în:MitrMold XXXIV (1958), 3-4, p. 315-325. 


Se analizează şi descrie organizarea tiparniței nemţene pe epoci, între anii 1792- 
1807, 1807-1831, 1821-1859, 1859-1883, 1883-1922. Textul este însoţit de note. 


Gheorghiţă, Ilie, pr., „Tipografia arabă din Mănăstirea Sf. Sava şi venirea lui 
Silvestru patriarhul Antiohiei la Iaşi”, în: MitrMold XXXIV (1958), 5-6, p. 418-423. 


Înfiinţarea unei tipografii arabe la Mănăstirea Sfântul Sava a fost posibilă 
datorită legăturilor pe care Ţările Române le-au stabilit cu arabii în secolele XVII- 
XVIII şi pe care autorul le prezintă în introducerea celor două vizite ale patriarhului 
Silvestru în Principatele Române. El a fost cel care a refăcut tipografia arabă din 
Bucureşti, din resturile literelor rămase de la Antim Ivireanul, pentru a o muta apoi la 
Sfântul Sava - stavropighia Sfântului Mormânt. În 1745 tipăreşte aici un „Litur- 
ghier”, a doua carte fiind „Arbitrul adevărului şi expunerea dreptăţii” din 1746. Un 
an mai târziu apare „Colecţia scrisorilor a două Sinoade din Constantinopol”, iar 
între anii 1746-1747 este tipărită „Cina cea divină”. 


Bratu, Daniela, „Tipografii de la Buzău”, în: GBis XVII (1958), 8, p. 727-739. 


Pornind de la aspecte generale, privind evoluţia tipăriturilor pe teritoriul țării 
noastre, informațiile se particularizează, făcând referire strictă la Episcopia Buzăului 
în timpul lui Mitrofan (1691-1703) şi la cele 15 cărţi tipărite în perioada respectivă. 
Tipografia este închisă după moartea lui Mitrofan, fiind redeschisă în 1743. Există 
prezentată şi o anexă cu lista cronologică a cărţilor tipărite la Buzău şi a tipografiei 
care a înlesnit apariţia lor. 

Simonesu, Dan, „Iârgoviştea, centru cultural tipografic (1508-1830), în: 
GBis XVII (1958), 9, p. 830-845. 


Primele forme de manifestare ale culturii româneşti scrise sunt legate de religia 
creştină, de instituţia eclezială şi de necesitatea comunicării în interiorul comunității 
de credință. Târgovişte, capitala Ţării Româneşti, a reprezentat un focar de cultură, 
articolul cuprinzând informații generale despre acest centru cultural tipografic şi 
despre tipăriturile executate în zonă, în special la Mănăstirea Dealu. Aici, din iniția- 
tiva lui Radu cel Mare, se tipăreşte „Liturghierul slav” (1508) de către ieromonahul 
Macarie. Anexa cuprinde o listă a cărților tipărite la Târgovişte în perioada 1508-1830. 


Rezuş, Petru, pr. prof., „Vechea tipografie din Rădăuţi”, în: MitrrMold 
XXXV (1959), 5-6, p. 298-302. 


Se observă în mod detaliat activitatea tipografică din Rădăuţi, autorul pre- 
zentând rolul tiparniţei înfiinţate aici în 1744 de către vlădica Varlaam. Se aduc 
informaţii despre primele tipărituri realizate aici, menționându-se aspecte din con- 
tribuţia episcopului Iacob Putneanul (1745-1750). 


Molin, Virgil, „Tradiţia artistică a Moldovei şi tipăriturile ieromonahului 
Macarie”, în: MitrMold XXXV (1959), 5-6, p. 303-313. 


Articolul este scris la 450 de ani de la introducerea tiparului bisericesc. Se 
lămureşte problema dacă tiparniţa a fost adusă de la Cetinie sau a fost creată direct în 
Țara Românescă. Este analizată personalitatea ieromonahului Macarie şi opera sa, 
între date fiind consemnată şi marea influență pe care a avut-o asupra acestuia centrul 
de caligrafie şi miniatură de la Mănăstirea Neamţ. Este surprinsă contribuţia adusă în 
scopul consolidării tradiției artistice de către monahul Gavriil. 


Theodorescu, Barbu, „Cartea veche românească 1508-1830”, în: MitrOlt XI 
(1959), 9-12, p. 589-602. 


În acest studiu se prezintă cartea românească veche ca apanaj al bisericii, mai 
ales în primele secole ale dezvoltării ei. Se observă legăturile dintre tipografii şi cen- 
trele vlădiceşti unde au apărut. Un subcapitol abordează toate tipografiile înființate în 
perioada 1508-1830, specificându-se că s-au tipărit aproximativ 2113 cărți. Se reali- 
zează mai multe statistici, unele pe centre tipografice, iar altele pe zone geografice. 
Se face un istoric al cărților de cult tipărite de-a lungul perioadei, dându-se o listă cu 
24 de cărţi de cult cu largă circulaţie (specificându-se anul apariţiei si ediţia). 


Turcu, Constantin, „Cărţi, tipografi şi tipografii din Moldova în secolul al 
XVIII-lea”, în: MirMold XXVI (1960), 1-2, p. 21-31. 


Studiu care reuneşte date despre activitatea tipografică din Moldova secolului 
al XVIII-lea. Paginile de față amintesc despre „Liturghia” tipărită în 1759 cu cheltu- 
iala mitropolitului Iacov. În apelul către preoți acesta cere înţelegere pentru slavo- 
nismele făcute, deoarece limba „noastră” era săracă şi altfel nu aveau cum traduce. 


Se dau informaţii despre tipograful şi dascălul Duca Satiriovici de la Thasos, men- 

ționat pentru prima dată în 1743 în domniile fanariote. Prima sa carte, tipărită în 1743, a 
fost Psalmii. Autorul oferă o listă completă cu 14 cărți cunoscute tipărite de Sotiriovici. 


Cocora, Gabriel, pr., „Tipografia şi tipăriturile de la Episcopia Buzăului”, în: 
BORom LXXVIII (1960), 3-4, p. 289-331. 


În timpul domnului Constantin Brâncoveanul existau cinci tipografii func- 
ționale: la Buzău, Bucureşti, Snagov, Râmnic, Târgovişte. Cea de la Buzău ia ființă 
în 1691 odată cu alegerea ca episcop a lui Mitrofan (10 iunie 1691-1703). Se vor 
tipări aici 14 cărți cu osteneala şi osârdia arhiereului-tipograf Mitrofan: un „Triod 
slavo-român” (1697), „12 Minee” (1698), „Molitvelnicul”(1699), „Triodion” (1700), 
un „Octoih” (1700), „Molitvelnic” (1701), „Penticostar” (1701), „Psaltire” (1701), 
„Ciaslov” şi „Liturghier” (1702). La 3 octombire 1703, este ales ca episcop 
Damaschin, în locul lui Mitrofan ce trecuse la Domnul. Acesta, în cei cinci ani de 
păstorire la Buzău (1703-1708), nu a tipărit decât „Apostolul” (1704). 

Activitatea tipografică va fi continuată de episcopul Metodie, care îl aduce la 
tipografia din Buzău pe loan Stoicovici cel care tipăreşte între 1743 şi 1745: „„Apostol”, 
„Ceaslov”, „Catavasier” şi „Acatist”. După aceea, din lipsă de meşter tipograf, 
tipografia abia mai funcționează în 1747, tipărindu-se un singur ,„Molitvelnic”. Din 
cauza decesului episcopului Metodie (23 martie 1748), cât şi faptului că după el, într-o 
perioadă de 15 ani, se perindă la cârma episcopiei trei greci care nu erau interesaţi de 
tipărirea cărților româneşti, activitatea tipografică încetează până la episcopul Cosma, 
când se reia sporadic, apoi din 1768 până în 1832 încetează definitiv. 

Mitropolitul Grigorie IV al Ungrovlahiei- s-a stabilit între februarie 1832 şi 13 
aprilie 1833 la Buzău, hotărând ca să tipărească aici manuscrisele cu diferite tra- 
duceri pe care le făcuse anterior, astfel încât în septembrie 1832 apăreau patru cărți. 
Articolul continuă cu prezentarea activităţii tipografice în timpul episcopului 
Chesarie, când s-au tipărit 57 de cărți care pot fi împărțite după conţinut în cărți de 
cult, şcolare, de învățătură pentru preoţime, cuvântări, cărți morale, laice, periodice, 
constatându-se şi lipsa cărților de muzică psaltică. Acest proiect va fi realizat de către 
episcopul Filotei, care înzestrează tipografia cu semne psaltice, retipărind o parte din 
cărțile de muzică psaltică ale ieromonahului Macarie, dar şi altele. Din 1857, tipo- 
grafia intră din nou în inactivitate, reluându-se munca prin stăruința arhimandritului 
Dionisie Romano, numit aici locotenent de episcop în iunie 1859. Tipografia îşi va 
înceta definitiv activitatea în 1873. Articolul conţine date referitoare la cheltuielile de 
personal şi la cele necesare întreţinerii tipografiei, fiind prezentate, în ordine cro- 
nologică, toate cărțile tipărite de-a lungul anilor în acest centru cultural. 


A 


Teodorescu, Barbu, „Repertoriul cărţii româneşti vechi (1508-1830)”, în: 
BORom LXXVIII (1960), 3-4, p. 339-366. 


Până în 1508, literatura noastră era reprezentată prin cărţi scrise de mână, 
majoritatea fiind în limba slavonă, primul astfel de manuscris datând de la începutul 
secolului al XI-lea. Prima carte tipărită este „Liturghierul” slavon a lui Macarie din 
1508, în secolul al XVI-lea tipărindu-se sporadic 52 de cărți (35 în slavă, 14 în 

română şitreiîn slavo-română), la Târgovişte, la Bistriţa, Braşov, Sibiu, Orăştie, 
Bălgrad şi Cluj. 

Articolul aduce informaţii referitoare la aceste tipografii ale căror cheltuieli erau 
suportate de voievozi, fiind menţionaţi ca tipografi Macarie şi Coresi. Se precizează că 
între 1508 şi 1830, perioadă în care tipografia a fost patronată de Biserică, s-au tipărit 
2113 cărți în slavă, română şi greacă, existând 29 de centre tipografice. Toate aceste 
cărți vechi româneşti sunt cunoscute prin intermediul lucrării „Bibliografie românească 
veche”, întocmită sub auspiciile Academiei Române. Articolul conţine un repertoriu de 
date sumare privind cele 2113 cărți ale patrimoniului cultural românesc vechi. 


Sacerdoţeanu, A., „Tipografia Episcopiei Râmnicului”, în: MizrOlt XII 
(1960), 5-6, p. 291-349. 


Autorul expune istoricul tipografiei Episcopiei Râmnicului în perioada 1705-1825, 
cu tălmăcitorii, diortisitorii şi tipografii ei. De asemenea, se aminteşte despre arta 
gravurii şi a ilustrării cărților şi este oferită o listă a cărților tipărite la Râmnic — 136 
de titluri. 


A 


Cocora, Gabriel, „Câteva ştiri despre tipografia de la Neamţ”, în: MitrMold 
XXXVI (1960), 7-8, p. 477-480. 


Însemnări referitoare la tipografia de la Mănăstirea Neamţ, în care este 
precizată data înființării acesteia, respectiv 4 mai 1843. Se prezintă câteva scrisori 
prin care se arată că tipografia a fost înzestrată la 1856 cu literă de la Praga şi hârtie 
de la Viena. 


Molin, Virgil, „Liparniţa de la Râmnic, mijloc de luptă ortodoxă împotriva 
catolicismului din Transilvania (1705-1800)”, în: MirrOlr XII (1960), 7-8, p. 
458-471. 


Istoric al tiparniţei de la Râmnic. Aflăm că a fost înfiinţată în 1705, iar un an 
mai târziu, Antim Ivireanul tipăreşte primele cărți. Se prezintă activitatea de aici, 
specificându-se că anii 1730-1753 au fost de maximă productivitate. Se aminteşte 
apoi despre răspândirea cărţii bisericeşti în Ardeal şi Banat în secolul al XVIII-lea, 
arătându-se de ce privirile s-au îndreptat spre Râmnic, fiind aduse două argumente: 
aşezarea geografică şi faptul că acolo existau toate cărțile în versiune românescă. 


Molin, Virgil, „Contribuțiuni noi la istoricul relațiilor culturale cu Orientul 
Ortodox (1709-1712). Un ipodiacon ungrovlah, Mihail, fiul lui Ştefan, meşter 
de tipar în ţări străine”, în: BORom LXXIX (1961), 3-4, p. 319-338. 


Se crede că Mihail, fiul lui Ştefan, a fost originar din Ardeal, ieşit din marea 
masă anonimă de iobagi care au slujit pe la numeroase curți de grofi. A fost primit în 
cea dintâi treaptă de slujitor al Bisericii, acea de ipodiacon, probabil în Țara 
Românească. A trecut în Țara Românească, după cum au trecut mulţi tineri ardeleni, 
din dorinţa de a se realiza. În timpul domnului Constantin Brâncoveanul, pe ipodia- 
conul Mihai „l-a ispitit tiparniţa” fiind setos de carte şi având şi însuşiri literare. S-a 
format la şcoala lui Antim Ivireanul, mai întâi la Bucureşti, apoi la Snagov, unde i-a 

apărut şi prima carte încredințată spre executare tipografică, în care a publicat şi 
câteva versuri omagiale la adresa domnului, precum şi confesiunea de devotament 
față de dascălul său, Antim. Prestigiul său crescând, stăpân pe meserie şi apreciat de 
Brâncoveanu, Mihai a fost trimis în misiune ortodoxă în Ardeal, la Alba Iulia, ca 
organizator şi conducător al tiparniţei de acolo. 

În perioada 1698-1700, cât timp a rămas la Bălgrad, Mihai a tipărit două cărți: 
o „Bucoavnă” şi un „Chiriacodromion” sau „Evanghelia cu învăţătură”. Cărţile nu au 
excelat sub aspect tehnic din cauza tiparului care era foarte vechi şi tocit. După uni- 
rea cu Roma, la 1700, Mihai s-a întors în Ţara Românească, la Râmnic, la îndru- 
mătorul său Antim. Aici tipăreşte: „Slujba Adormirii Născătoarei de Dumnezeu” în 
1706, „Molitvelnicul”, un „Octoih” şi un „Antologhion”. După ce Antim Ivireanul a 
ajuns mitropolit, domnul Constantin Brâncoveanu l-a trimis pe Mihai împreună cu o 
echipă de specialişti în Georgia, în țara Iviriei, unde s-a născut Antim. Aici a tipărit 
în 1709, o „Evanghelie”, semnând „Mihai Ungrovlahul, fiul lui Ştefan”, apoi un 
„Liturghier”. În urma cercetărilor făcute, Dan Dumitrescu a publicat în revista 
„Studii” o listă cu nouă cărţi tipărite de Mihai: în 1709, trei cărți bisericeşti („Evan- 
ghelie”, „Psalmii lui David”, „Molitvelnic”), în 1711, două cărți („Psalmii lui 
David”, „Învăţătuta ieromonahului Gherman” şi o „Biblie”, rămasă neterminată). În 
1712, ipodiaconul Mihai a părăsit Georgia şi a plecat în Olanda, nemaicunoscându-se 
alte informaţii despre el. 


Teodorescu, Barbu, „Circulaţia vechilor cărţi bisericeşti de Bucureşti 
(1508-1830)”, în: GBis XX (1961), 9-10, p. 879-921. 


Autorul surprinde istoricul şi evoluţia tipografiei Țării Româneşti de la 
Câmpulung, Târgovişte şi Bucureşti. Tipografia era unde se afla Domnul şi Vlădica. 
Există o argumentare cu documente că tipăriturile din Bucureşti au avut o largă 
circulaţie în Maramureş, Bihor, Banat, Moldova, Muntenia, Oltenia. 


Cocora, Gabriel, „O altă ştire despre tipografia Mitropoliei Moldovei şi 
Sucevei”, în: MitrMold XXXIX (1963), 3-4, p. 218-219. Insemnare. 


Ştirea despre tipografia Mitropoliei Moldovei şi Sucevei o aflăm dintr-o 
scrisoare din 20 aprilie 1821 a mitropolitului Veniamin Costachi către „chir Dositei 
igumen monastirii Bogdanii”. 


Molin, Virgil, „Iiparniţa de la Râmnic în timpul episcopului Ioanichie”, în: 
MitrOlt XV (1963), 3-4, p. 187-196. 


În introducere, acest articol prezintă condiţiile de înființare a tiparniţei de la 
Râmnic, accentul căzând pe etapa iniţială, începând cu ierarhii Antim, Damaschin şi 
Ioanichie. Despre Ioanichie ca editor se menționează că avea la îndemână manuscrise 
deja întocmite, dar ca tipograf a trebuit să refacă tiparniţa. Astfel, în 1730 îl aduce la 
Râmnic pe Peter Barth, vestit tipograf din Ardeal. Acesta va reface şi va perfecționa ti- 
parniţa. Tot la perfecţionarea ei muncesc şi Johann Barth-tipograf şi Ch. Witsch-armurier. 


Cândea, Spiridon, pr. dr., „Diaconul Coresi simplu tipograf sau şi traducător 
al cărților tipărite de el”, în: MitrArd VIII (1963), 4-6, p. 324-344. 

Articolul de faţă debutează cu o discuţie asupra originii diaconului Coresi. 
Sunt cântărite cele două ipoteze posibile, fie că ar fi din Insula Chios (Hios), fie că ar 
fi român neaoş, pentru ca în final, autorul să aducă dovezi în sprijinul faptului că s-a 
născut în Ţara Românească, la Târgovişte. Activitatea sa de tipograf a început la 
Târgovişte şi a continuat la Braşov, mai puţin la Sas-Sebuş. Cărţile tipărite de Coresi 
la care se face referire în acest articol sub prezumția că ar putea fi şi traduse de el 
sunt: „Întrebare creştinească”, din 1559 - nu a fost şi traducător; „Tetraevanghe- 
liarul” de la Braşov din anii 1560-1561 - nu a fost şi traducător, „Apostolul” din 
1563 de la Braşov - a fost o tipăritură a traducerii din maghiară făcută de altcineva; 
„Tâlcul Evanghelilor sau Cazaniile” de la Braşov din 1564; „Molitvelnicul”; „Psal- 
tirea” de la Braşov din 1570; „Liturghierul” de la Braşov din 1570 - nu a fost şi 
traducător; „Evanghelia cu învăţătură” de la Braşov din anii 1580-1581, ultima 
tipăritură a diaconului Coresi la Braşov şi „Psaltirea slavo-română”, despre care nu 
se ştie unde a fost tipărită. 


Cocora, Gabriel, pr., „Prima editură religioasă din ţara noastră”, în: MitrOlr 
XV (1963), 7-8, p. 604-612. 


Prezentare istorică a editurii religioase. Prima a fost înființată la iniţiativa lui 
Dionisie Romano şi s-a numit „Biblioteca Religioasă Morală”. Redacţia a fost la 
biserica Sf. Dimitrie din Bucureşti — metocul Episcopiei Buzăului, primul „director” 
fiind Dimitrie Băltăceanu. Se prezintă ajutorul material acordat de unele personaje 
importante ale epocii. Se aduc informaţii despre abonaţii din diferite regiuni care, ca 
număr, erau în jur de 700, astfel ajungându-se la concluzia că tirajul era de maximum 
1000 de cărți. Se face o scurtă descriere a patru cărți tipărite din 1850 până în 1853, 
câte una în fiecare an. 


Zarea, Anatolie, „Biserica Trei lerarhi din laşi”, în: GBis XXIII (1964), 5-6, 
p. 614-615. 


Autorul redă în acest articol evenimente importante din istoricul bisericii Trei 
Ierarhi din laşi construită în 1669, cum ar fi înfiinţarea şcolii superioare, instalarea 
unei tipografii la 1640. Prima menţiune documentară este de la 3 octombrie 1615, dar 
cercetările arheologice au arătat că a fost întemeiată în a II-a jumătate a secolului al 
XVI- lea. A fost transformată în mănăstire la începutul secolului al XVII-lea şi 
închinată Mănăstirii Ivir (2 aprilie 1625). 


Ivan, loan, „Din activitatea tipografiei Centrului Mitropolitan”, în: MitrMold 
XL (1964), 7-8, p. 431-432. 


Se prezintă activitatea tipografiei Centrului mitropolitan după anul 1952, de 
când a intrat în folosinţa Mitropoliei Moldovei şi Sucevei. Se precizează că şi-a 
păstrat sediul la Mănăstirea Neamţ. 


Stoian, Nicolae, „Damaschin Mioc,« Date noi cu privire la Macarie tipo- 
graful, Studii - Revista de istorie 2», Ed. Academiei R.P.R, anul XVI - 1963, 
p. 429-440”, în: MitrMold XLI (1965), 5-6, p. 338. Recenzie. 

Despre tipograful Macarie, din studiul care face subiectul acestor pagini, aflăm 
că în 1492 învăţa meşteşugul tiparului la Veneția, după care s-a întors la Muntenegru, 
urmând ca la Cetinje să înfiinţeze o tipografie cu caractere slave. Între anii 
1492-1496 tipăreşte mai multe cărți bisericeşti, în 1496 îl găsim la Veneţia, apoi în 
anii 1504-1505 în Ţara Românească. Între 1507 şi 1512 desfăşoară o activitate intensă ca 
tipograf, iar în 1521 devine mitropolit al Ungrovlahiei sub Neagoe Basarab. 


Juhasz, Stefan, dr., „Filip Moldoveanul — iniţiatorul tiparului românesc în 
Transilvania”, în: MitrMold XLI (1965), 5-6, p. 323-325. 


Articolul de față cuprinde analiza a două studii ale profesorului Joko Sigismund, 
analiză din care reies câteva informaţii importante despre tiparul românesc din 
Transilvania. Aflăm că Tipografia din Sibiu exista încă din 1528 şi că a avut de la bun 
început litere atât latine, cât şi chirilice. Sunt prezentate argumentele care demonstrează 
faptul că „Tetraevangheliarul slavon” din 1546 a fost tipărit la Sibiu, precum şi cele ce 
afirmă originea moldoveană a lui Filip, iniţiatorul tiparului românesc în Transilvania, 
numit şi „pictor” datorită talentului în decorarea manuscriselor şi caligrafie. 


*** Tiparul bucureştean de carte bisericească în anii 1740-1750”, în: BORom 
LXXXIII (1965), 9-10, p. 845-942. 


O primă parte a articolului vizează activitatea celor trei tipografii existente în 
perioada 1740-1750 în Bucureşti, tipografii ce editau cărţi bisericeşti prin intermediul 
cărora s-a modernizat forma limbii române scrise. În perioada 1740-1750, domni în Țara 
Românească au fost: Mihai Racoviţă (1741-1744), Constantin Mavrocordat (1744-1748) 
şi Grigorie al II-lea Ghica (1748-1752), iar mitropolit era Neofit Criteanul (1738-1753), 
vestit ierarh, preocupat de înzestrarea bisericilor cu cărți liturgice. 

Capitolul 1 al articolului prezintă „Tipografia Şcolii Văcăreşti”. Autorul men- 
ționează că, urmărind datele existente în „Bibliografia Românească Veche”, prima 
tiparniță bucureşteană întâlnită imprimând cărți religioase la sfârşitul secolului al 
XVIII-lea se numeşte „Tipografia Şcolii Văcăreşti”. Analizând informaţiile referi- 
toare la denumirea acestei tipografii, autorul conchide că şcoala adăpostită de Mă- 
năstirea Sfântul Sava din Bucureşti nu era a familiei Văcăreşti şi nici nu era înte- 
meiată de aceasta, ci era „Academie”, cu limba de predare elenă, întemeiată de 
Constantin Vodă Brâncoveanul în 1694-1695. Se argumentează că tipografia Şcolii 
Văcăreşti îşi trage numele de la „Colegiul Mănăstirii Văcăreşti”, din marginea 
Bucureştiului, numele fiind preluat la începutul păstoririi mitropolitului Neofit 
Cretanul, autorul folosind ca sursă de inspiraţie patru manuscrise: o informaţie de pe 
un „Hesoid”, manuscris grec din Biblioteca Sfântului Mormânt, o altă însemnare 
aflată pe o „Iliadă”, manuscris grec din aceeaşi bibliotecă, o ştire scoasă dintr-o 
epistolă grecească din 1730, iunie, 20, trimisă patriarhului Hrisant al Ierusalimului şi 
o alta, finală, care atestă că în Mănăstirea Văcăreşti a funcţionat o şcoală de înalte 
studii de filozofie şi matematică. 

Referitor la momentul când apare această tipografie, autorul aduce argumente 
istorice, justificând că domnul Constantin Brâncoveanu a împlinit dorința patriar- 
hului Hrisant de a avea o tipografie grecească în Bucureşti, zidindu-i un loc pentru 

aceasta în cuprinsul Mănăstirii Sfântul Sava. În ceea ce priveşte înzestrarea tiparniței 
cu cele necesare editării, acest lucru se datorează mitropolitului Antim Ivireanu 
(acesta scrie în 1714 patriarhului Hrisant că a adus de la Târgovişte la Bucureşti 
tiparnița întreagă şi că a suportat el cheltuielile necesare reparării şi turnării unor 
litere stricate pe traseu). Se aduc şi alte argumente ce sprijină afirmaţia de mai sus: o 
mărturie a învățatului ieromonah Mitrofan Grigoraş, care scrie în martie 1715 
patriarhului Hrisant despre câtă hârtie a întrebuințat la tipărirea unei lucrări, dar şi 
mărturia care vine de la mitropolitul Mitrofan al Ţării Româneşti, care îl informează 
pe acelaşi patriarh Hrisant despre corecturile făcute lucrării patriarhului Dositei, 
editată la Bucureşti. 

În continuarea articolului autorul argumentează faptul că această tipografie a 
patriarhului Hrisant, căreia i se va zice mai târziu „tipografia Școlii Văcăreşti”, a 
început să lucreze către sfârşitul anului 1715, constatând existenţa unei cărți tipărite în 
1715 („Istoria Patriarhilor Ierusalimului”, lucrare a patriarhului Dositei). Această tipar- 
niță a încetat a mai funcţiona în 1742, în urma unor restricții impuse prin intermediul 
„hrisovului” dat de Mihai Racoviţă, domnul Ţării Româneşti, în 20 iulie 1742. 

Partea a doua a articolului vizează „tipografia Domnească”, nume care a fost 
dat mai întâi tiparniţelor înfiinţate de Matei Vodă Basarab în Mănăstirea Câmpulung, 
dar şi celei de la Govora, precum şi celei de la Târgovişte, după care au mai purtat 
acest nume tipografiile înfiinţate de Constantin Brâncoveanu la Bucureşti (1690), 
Buzău (1691) şi Snagov (1696). Dacă primele tipografii îşi încetează lucrul până în 
1705, „tipografia Domnească” de la Bucureşti şi-a întrerupt activitatea în 1705, a 
reluat-o în 1725, iar după ce a terminat de imprimat „Catavasierul” din 1724 şi-a 
oprit lucrul, reluându-l în 1745 din porunca lui Constantin Vodă Mavrocordat şi cu 
binecuvântarea mitropolitului Neofit Criteanul. Autorul precizează că popa Stoica 
Iacovici, tipograful, a rămas fără activitate după desființarea Tipografiei Şcolii 
Văcăreşti şi, după oprirea activităţii în tipografia Mitropoliei, a luat cu chirie 
„Tipografia Domnească”, unde a tipărit: „Pravoslavnica mărturisire” (1745), 
„Psaltirea slavonă” (1745), „Ohtoihul” (1746), „Liturghia” (1746) şi „Mărgăritarele” 
(1746). Nu se ştie unde fusese adăpostită „tipografia Domnească” din Bucureşti pe 
vremea ctitorului ei, dar în 1748 se află adăpostită în cuprinsul Mănăstirii Colțea. 
Prin „Hrisovul Domnesc” din 3 aprilie 1749, „tipografia Domnească” din Bucureşti 
se desființează. 

Partea a treia a articolului aduce informaţii referitoare la tipografia Sfintei 
Mitropolii, locul unde s-au tipărit pentru prima dată în Mitropolia Bucureştiului o 
culegere de predici (Cazanie) intitulată „Cheia înţelesului”. Este prima tiparniță 
înființată cu cheltuiala şi pe numele Bisericii din Țara Românească, ridicată fiind din 
inițiativa mitropolitului Varlaam al Ungrovlahiei, în 1678, aici tipărindu-se; „Evan- 
ghelia” (1682), „Apostol” (1683), „Biblia” (1688), „Psaltirea” (1694). Până în 1728, 
tiparnița mitropolitană din Bucureşti n-a mai tipărit nicio carte, în afara cărții 
greceşti, în versuri, a lui Antim („Sfaturi creştine-politice”- 1715), lucrul reluându-se 
în 1728, întrerupt fiind din nou în 1736, nemaitipărind nimic până în 1742, în vremea 
păstoririi mitropolitului Neofit Criteanul. În urma Hrisovului dat în 1742, tipografia 
Mitropoliei avea dreptul de editare a unor cărţi bisericeşti. 

În continuarea studiului sunt enumerate cărţile tipărite între 1740-1750 la 
această tipografie, care a lucrat fără întrerupere din 1742 la 1744, apoi nu mai 
tipăreşte nimic până în 1747, timp în care Biserica a fost înzestrată cu cărți liturgice 
tipărite la „Tipografia Domnească”. Cărţile editate aici sunt: „Catavasierul” (1742), 
„Cazanie” (1742), „Evanghelia” (1742), „Apostolul” (1743), „Penticostarul” (1743), 
„Liturghia” (1747), „Psaltirea” (1748), „Ceaslovul” (1748), „Carte de rugăciuni 
culese din Psaltire” (1749), „Evanghelia” (1750), „Cărticică de rugăciuni” (1747), 
„Orologhionul” (1747), „Ceaslovul”(1749). 

Capitolul patru este intitulat „Înfăţişarea unei tipografii bucureştene de pe la 
jumătatea veacului al XVIII-lea”. Atelierul de lucru tipografic era aşezat într-o 
încăpere spațioasă, împărțită în două:- într-o parte erau zețăria şi turnătoria cu litere, 
iar în cealaltă parte lucrau teascurile. În această parte autorul aduce informaţii 
detaliate despre slovele de metal, matrițe, teascuri, cerneală (neagră şi roşie). 

În capitolul V se aminteşte despre „Oamenii muncii, tipografi din anii 1740- 
1750”. Etimonul „a tipări” apare în scrisul românesc prima dată în „Tâlcul Evan- 
gheliilor”, imprimat de diaconul Coresi la Braşov, în 1564, iar apelativul „tipograf” 
apare documentar întâi în „Antologhionul” (slavonesc) imprimat în 1643 la Câm- 
pulung de „Ştefan ieromonah, tipograf sârb”. Tipograful era un om de carte, chiar 
dacă n-avea tiparnița lui, era supraveghetorul atelierului tipografic, îndruma 
„feciorii” şi făcea primele corecturi ale cărților, trebuia deci să cunoască ortografia 
românească, greacă şi slavă. EI plătea pe „feciori”, păstra materialul tipografic luat în 
primire, turna semnele tipografice din amestecul de metale, plumb şi cositor. 

„Feciorii” erau ajutoarele tipografului şi erau împărțiți în „zeţari” (culegeau 
literele din case, alcătuiau tablele şi pregăteau formele), „drugari” şi „feciorii pro- 
priu-zişi”. Diortositorul era cel care corecta greşelile de tipar. La tipografia Mitro- 
poliei, pe lângă personalul prezentat mai sus, se afla şi „eclesiarhul” care păstra 
materialul tipografic. Alte informații din acest capitol vizează: munca şi salarizarea 
(se analizează comparativ „Aşezământul” dat de mitropolitul Antim Ivireanul, unde 
se prezintă rânduiala editării cărților şi modul în care trebuia plătit tipograful şi 
„Tocmeala tipografilor” din 1747, dat de mitropolitul Neofit Criteanul), modul cum 
se tipărea o carte la tipografia Mitropoliei, preţul de cost al cărților. 

Capitolul VI prezintă informaţii despre „Dascălii tipografi bucureşteni din a 
cincea decadă a veacului al XVIII-lea”, fiind menţionaţi Popa Stoica Iacovici, tipo- 
graful şi fratele său Radu logofătul Iacovici, Dimitrie Pandovici, Barbu Bucureş- 
teanul şi Grigorie. Stoica lacovici se face cunoscut în 1715 ca tipograf la tipografia 
înființată de patriarhul Hrisant în Mănăstirea Sfântul Sava din Bucureşti, apoi a 
început să editeze cărți pe seama sa în 1724, în vremea lui Nicolae Mavrocordat, în 
tiparnița domnească. Se aduc câteva detalii referitoare la viaţa tipografilor menționați 
anterior. Articolul conţine numeroase anexe şi imagini. 


Ivan, 1., „O completare a istoriei relaţiilor comerciale ale tipografiei Mănăstirii 
Neamţ în secolul al XIX-lea”, în: MitrMold XLII (1966), 5-6, p. 369-373. 


Istoricul relaţiilor comerciale ale tipografiei Mănăstirii Neamţ în secolul al 
XIX-lea este prezentat pe etape. Între anii 1841-1850, relevantă este corespondenţa 

cu librarul Iosif Romanov din Bucureşti. În 1848, tipografia primeşte instrumente de 
la Praga. A doua etapă, cuprinsă între anii 1851-1860, este cea mai bogată în 
informaţii, fiind prezentate articolele cumpărate şi corespondenţa tipografiei, urmând 
ca între anii 1861-1880 activitatea să fie redusă. Ultimul cont al tipografiei datează 
din 1874, după care reapare doar în 1900. 


Coravu, Dimitrie, „Tipografii de la Râmnic în prima jumătate a secolului al 
XVIII-lea”, în: MitrOlr XIX (1967), 1-2, p. 45-58. 


Tipografii despre care se aminteşte în aceste pagini sunt : 

a) Mihai Istvanovici - ucenicul lui Antim Ivireanul, trimis în 1699 de 
Constantin Brâncoveanu să înființeze tipografia de la Bălgrad. Ca tipograf apare la 
Râmnic în 1706; se prezintă cărțile tipărite de el; 

b) Ilie Cernavodeanul - tipăreşte cărţi traduse sau alcătuite de Damaschin, 
episcop de Râmnic (1702-1708); 

c) Vladul Gheorghevici — tipograf în timpul episcopului Inochentie, apare pe o 
singură carte — „Liturghierul” din 1733; 

d) Dimitrii Pandovici - prima oară apare ca tipograf la Râmnic în 1737; se dau 
cărțile tipărite de el. 


Coravu, Dimitrie, drd., „Meşteri tipografi de la Râmnic din a doua jumătate a 
secolului al XVIII-lea şi primul pătrar al sec. al XIX-lea”, în: MirrOlr XIX 
(1967), 3-4, p. 247-260. 


Se prezintă activitatea a două familii de tipografi: Atanasievici şi Mihailovici. 
Din prima se cunosc patru membri: 

- leremia, a cărui activitate se cunoaşte din timpul păstoririi episcopului 
Ioanichie (1727-1735); 

- Mihai despre care se cunoaşte faptul că în 1742 devine tipograf. 

De asemenea se face cunoscută şi activitatea altor doi membri: Constantin şi 
Gheorghe. 

Din a doua familie aflăm câte ceva despre activitatea lui Constantin (fiul lui 
Mihai din familia Atanasievici) şi despre fii săi: Gheorghe şi Dumitru. Pe lângă 
aceste două familii se prezintă şi activitatea lui Climent leromonahul care se află la 
Râmnic între anii 1776-1787. La fiecare în parte se descriu cărţile lor. 


Șerbănescu, Niculae, preot, „Muzeul tiparului şi al cărţii vechi româneşti din 
Târgovişte”, în: BORom LXXXV (1967), 5-6, p. 618-630. 


La Târgovişte, în casa renovată a lui Iordache Creţulescu, soţul Domniței 
Safta, fiica lui Constantin Brâncoveanul, s-a deschis la 11 mai 1967, un „Muzeu al 
tiparului şi al cărţilor vechi româneşti” în care se oglindeşte evoluţia scrisului şi a 
limbii române de la începuturile lor până la generația paşoptistă. Muzeul cuprinde 
exponate ale istoriei tiparului în ţara noastră în piese originale sau fotocopii de pe 
hrisoave, manuscrise şi cărți scrise. Şirul exponatelor este intercalat cu texte frumos 
caligrafiate pe sticlă în care sunt înfăţişate succint momentele cele mai însemnate din 


istoria tiparului şi a cărții vechi româneşti. 

Articolul mai conţine date referitoare la istoricul tiparului, care pătrunde în 
Țara Românească la începutul secolului al XVI-lea, când, la Mănăstirea Dealul 
ieromonahul Macarie înființează prima tipografie cu ajutorul voievodului Radu cel 
Mare. Autorul precizează elementele care sunt expuse în Muzeu: tablourile ierarhilor 
cu rol important în istoria culturii româneşti, Varlaam, mitropolitul Moldovei, 
Dosoftei şi Antim Ivireanul, două machete de teascuri tipografice constituite din 
lemn, una a presei tipografice a lui Matei Basarab din 1640 şi alta a tiparniţei de la 
Cluj din 1778, numeroase exponate privind istoricul „morilor de hârtie” din Moldova 
şi Țara Românească, panouri ce înfăţişează forme ale celui mai vechi scris de la noi 
„miniaturile pe manuscrise” şi alte panouri închinate mijloacelor de împodobire a 
cărților, xilografia cu modele în fotocopii, vitrine cu foarte puţine lucrări originale 
(un „Evangheliar” cu miniaturi, un manuscris din secolul al XV-lea, un hrisov pe 
pergament de la Mihai Viteazul, din 13 august 1596). 

În altă încăpere a Muzeului se prezintă dezvoltarea tiparului în cele trei 
provincii româneşti. Tiparniţa lui Dimitrie Liuvovici din Târgovişte apare cu cărțile 
sale în fotocopii. Expoziţia semnalează apoi „Începutul folosirii limbii române în 
scris”, „Începuturile tiparului în Transilvania”, cu fotocopiile cărţilor apărute la Sibiu 
şi Braşov. Un panou este dedicat activităţii tipografice a diaconului Coresi şi 
exemplificată prin material ilustrativ din opera sa tipografică. Se mai precizează în 
articol că în cea de a treia cameră a Muzeului sunt prezentate exponate privind 
„Tiparul în secolul al XVII-lea” grupate pe panouri ce ilustrează tipăriturile din Ţara 
Românească, din Moldova şi din Transilvania. Autorul prezintă fiecare exponat 
precum şi conţinutul textului explicativ. 

Printre lucrările originale din vitrine se află: „Biblia de la Bucureşti” (1688) 
„Cazania” lui Varlaam (1643) şi altele. O cameră este destinată „Tiparului în secolul 
al XVIII-lea şi începutul secolului al XIX-lea”. Materialul ilustrativ se referă la 
tiparnițele de la Snagov şi Buzău, Bucureşti (la Mitropolie, la Antim, la Colțea), 
Râmnic, Târgovişte, laşi, Mănăstirea Neamţ, Cluj, Braşov, Sibiu şi Blaj. Fiindcă la 
începutul secolului al XIX-lea apar primele gazete româneşti, un panou prezintă date 
despre „Primele ziare româneşti”. Informaţia din Muzeu privind tiparul şi cărțile 
româneşti se întrerupe în jurul anului 1830, an în care epoca veche a tiparului româ- 
nesc se poate considera încheiată, ulterior dezvoltându-se tipografiile moderne. 


Molin, Virgil, „Observaţii şi opinii noi în legătură cu tipăriturile iero- 
monahului Macarie (1508-1512), în: MitrMold XLIII (1967), 5-6, p. 382-388. 
Articolul se constituie într-o analiză critică a opiniilor istoriografului P. Ata- 


nasov, sintetizate într-un studiu apărut în „Istorieski Pregled”, cu referire la tipări- 
turile ieromonahului Macarie. 


Popescu, Gabriel, „Recenzie. Arta tipografilor de odinioară”, în: BORom 
LXXXV (1967), 5-6, p. 636-637. 


Autorul comentează două articole de specialitate, publicate de Mircea To- 
mescu în revista „Poligrafia”, despre tehnica tipografică, forma grafică şi orna- 
mentarea cărților bisericeşti. În articolul intitulat „Forma grafică a primelor tipărituri 

româneşti” din nr. 6-7 pe 1965, autorul apreciază calitatea tipăriturilor lui Macarie, 
prezentându-le particularitățile specifice. Capodopera grafică a tipăriturilor noastre 
din secolul al XVI-lea este „Evangheliarul” din 1512, care a servit ca model lui 
Coresi şi tipăririi „Psaltirii lui Bojidar” din 1521 şi primelor tipărituri moscovite din 
1556-1563. 

În cuprinsul articolului sunt ilustrații după „Liturghierul” lui Macarie de la 
1508 şi alte cărţi bisericeşti vechi. În nr 2/1966 este publicat articolul „Forma grafică 
a cărţii româneşti în secolul al XVII-lea şi la începutul secoluluial XVIII-lea” în care 
subliniază contribuţia lui Dosoftei, Varlaam şi Antim Ivireanul la realizarea formei 
grafice şi a ornamentaţiei cărților tipărite. Se prezintă caracteristicile cărților tipărite 
în această perioadă, remarcând că motivele florale şi colonadele sunt inspirate din 
arhitectura autohtonă brâncovenească. Ca modele sunt amintite: „Biblia de la 
Bucureşti” din 1688, lucrările de la Buzău etc. Pe foaia de titlu se imprimă stema ţării 
sau a Mitropoliei. 

Una din cărțile cele mai artistic lucrate este „Cazania lui Varlaam”, laşi, 1643, 
care cuprinde numeroase ilustraţii, decoraţii autohtone, chipuri de sfinți. Cei mai 
iscusiți meşteri tipografi-gravori sunt amintiţi ca fiind Antim Ivireanul, Mihail Ştefan, 
Mitrofan şi Ursu Zugravu. Articolul este ilustrat policrom, cu pagini din tipărituri. În 
nr. 1/1967 este prezentat „Calendarul 1967”. Supracoperta reprezintă un fragment 
dintr-o „vinietă decorativă a Evangheliarului moldovenesc” din 1502, aflat la Viena. 
Autorul precizează că pe scoarţa legăturii este reprodusă rama cu elemente orna- 
mentale din foaia de titlul a „Liturghierului grec-arab”, imprimat la Snagov la 1701. 


Coravu, Dimitrie, doctorand, „Aspecte ale activității de tipărire şi răspândire 
a cărţilor bisericeşti româneşti în Transilvania, Muntenia şi Moldova în secolul 
al XVIII-lea”, în: BORom LXXXV (1967), 11-12, p. 1218-1228. 


Activitatea de tipărire a vechilor cărți în Ţările Române a fost studiată atât în 
ansamblu, cât şi sub diferite aspecte (meşteşugăresc, artizanal, filologic, istoric), 
dintre lucrări remarcându-se monumentala „Bibliografie Românească Veche 
1508-1830”. Autorul se referă în acest articol la activitatea de concurenţă dintre 
vechile tipografii româneşti din Principate, studiul fiind împărțit în cinci părți: „Pre- 
ferința cărţilor tipărite la Râmnic, în Banat şi Transilvania”, „Regimul răspândirii 
cărților provenite din Ţara Românească şi Moldova în Transilvania”, „Meşteri tipo- 
grafi de la Râmnic şi laşi folosiţi în tipografiile din Blaj şi Sibiu”, „Regimul 
răspândirii cărților provenite din Transilvania în Ţara Românească şi Moldova” şi 
„Precizări bibliografice asupra unor ediţii de cărți”. 

Tipografia de la Râmnic, înființată de episcopi cărturari, ca Antim Ivireanul, 
Damaschin, Inochentie, Climent, Grigorie Socoteanul, Chesarie şi Filaret a dus cu 
succes lupta de introducere a limbii române ca limbă de cult în Biserică, în secolul al 
XVIII-lea, în locul celei slavone, luptând prin tipărirea cărților de cult în limba 
română împotriva curentului grecesc de introducere a limbii greceşti în biserica ro- 
mână. Aici se traduc în limba română „Mineele”- 1776-1780, sub episcopii Chesarie 
şi Filaret dar şi alte cărți. Consultând diferite statistici, autorul afirmă că Râmnicu- 
Vâlcea deţine locul al doilea după Bucureşti, în răspândirea cărţilor în Moldova din 

secolul al XVIII-lea, iar în Banat şi Transilvania, locul întâi, uneori fiind depăşit de 
Blaj. În secolul al XVIII-lea, tipăriturile din Ţara Românească şi Moldova au circulat 
mult în Transilvania, deşi aici s-au lovit de împotrivirea austriecilor, care interziceau 
răspândirea cărților româneşti în această provincie ocupată de ei. Totuşi, tipăriturile 
de la Râmnic prin episcopul Inochentie, au păstruns în Ardeal, având un depozit de 
cărți bisericeşti la Sibiu. Maria Tereza a dat două decrete în 1746 şi 1747 pentru a 
interzice răspândirea cărţilor bisericeşti în Ardeal. Tot pentru a contracara circulația 
cărților tipărite în Principate, a luat ființă tipografia de la Balj. 

Din scrisorile episcopului Grigorie al Râmnicului către arhiereul Dionisie 
Novacovici, din Ardeal, aflăm că, activitatea de extindere a tipăriturilor peste munţi a 
continuat. Deşi la Sibiu s-a înființat a doua tipografie, cărțile tipărite în Transilvania 
n-au fost apreciate de ortodocşi, fiind suspectate de catolicizare. Unitatea spirituală a 
românilor nu a putut fi destrămată de încercările de stopare a promovării cărților 
bisericeşti, fapt care reiese şi din „Pastorala” din 1761 a episcopului Grigorie a Râm- 
nicului. Pentru a putea concura cu tipografiile din Ţările Române, Blajul şi Sibiul 
atrage specialişti din laşi şi Râmnic, care reorganizează tiparnițele. Se tipăreşte, în 
1765, „Evanghelia”, „Molitvenic”, „Acatistier”, „Psaltire” în 1791, „Acatist” în1792 
şi „Pilde filozofeşti” în 1795. 

Mitropolitul Ţării Româneşti, Filaret al Il-lea, cere domnului Alexandru 
Moruzi să oprească penetrarea din Transilvania a cărților româneşti, lucru pe care îl 
va face şi mitropolitul Dositei, argumentând cererea prin greşelile strecurate în ele. În 
Moldova, episcopul Romanului, Meletie dă o circulară la Iaşi în 1805, prin care 
atrage atenția credincioşilor despre cărțile ce s-au strecurat în țară, falsificate în sens 
catolicizant, având ruptă foaia de început (foaia de titlu) pentru a nu se şti unde s-au 
tipărit. Autorităţile bisericeşti din Muntenia şi Moldova au sesizat contrafacerea de 
către tipografia din Blaj a două cărţi bisericeşti: „Apostol” şi „Triod”, puse pe seama 
tipografiei din Râmnic. „Bibliografia Românească Veche” a consemnat doar 
„Apostol” din 1784, „Triodul” nefiind până în prezent identificat, dar din el a fost 
scoasă slujba Sfântului Grigorie Palama, în mare cinste la ortodocşi, dar urât de 
catolici. Mai există o mistificare a „Octoihului” de la Râmnic din 1788. Autorul com- 
parând edițiile apărute la Blaj cu cele de la Râmnic, constată că, ediţia din 1788 nu 
este de la Râmnic ci de la Blaj, falsul trecând neobservat fiindcă avea un cuprins 
ortodox. Referindu-se la cele două ediţii, apărute în 1783, ale cărții „Pilde filozo- 
feşti”, după o analogie cu cărţile de la Râmnic, autorul conchide că ele au apărut la Sibiu. 


Cocora, Gabriel, pr. „Alte ştiri referitoare la tipografia Episcopiei Buzăului”, 
în: GBis XXVII (1968), 1-2, p. 125-137. 


Materialul redă ştiri referitoare la tipografia Episcopiei Buzăului care e reîn- 
fiinţată în 1834. Se prezintă patru chitanţe date de episcopul Chesarie pentru cărțile 
vândute (cca. 1840) şi sunt prezentate 12 cărți. Materialul este însoţit de anexe. 


Sinescu, C., pr., „Contribuţie la Bibliografia Românească Veche”, în: 

MitrMold XLIV (1968), 11-12, p. 704-709. 

Cartea la care face referire autorul este a doua ediţie a unui volum din „Vieţile 
Sfinţilor” pe luna octombrie, tipărit la Mănăstirea Neamţ în 1809 în chirilică. Din 

analiza ei aflăm despre format, foaia de titlu, câteva frontispicii, despre hârtia folosită 
şi despre modul în care a fost făcută paginaţia. Această ediţie este studiată com- 
parativ alături de prima, notându-se particularitățile de litere, cuvinte şi de titlu. În 
încheierea articolului este redat cuprinsul cărții. 


Molin, Virgil, „A intenționat Râmnicul să înființeze o tiparniță în Banat”, în: 
MitrOlt XXI (1969), 1-2, p. 67-71. 


Despre cele enunțate în titlu se găseşte o menţiune din 1767 în „Cronica lui 
Nicolae Stoica de Haţeg”: „că Popa Constantin, tipograf râmnicean venise la Timi- 
şoara la episcopul Vichentie loanovici Vidac şi ceru să-l lase să facă o tipografie cu 
banii lui (Constantin)... episcopul nu primi”. Iniţiativa înființării unei tiparniţe în 
Banat a venit de fapt de la episcopul Râmnicului. Articolul mai menţionează că acest 
„Popa Constantin” nu e acelaşi cu vestitul meşter de tipar de la Râmnic. 


Cristache-Panait, Ioana, „Cărţi vechi cu însemnări din bisericile Mitropoliei 
Banatului”, în: MitrBan XIX (1969), 4-6, p. 264-271. 


Despre „Noul Testament”, tipărit în 1648 prin strădania ieromonahului Sil- 
vestru (autorul „Evangheliei de la Govora”), care se păstrează în biserica Adormirea 
Maicii Domnului din Lipova. În 1751 începe activitatea tipografiei de la Blaj, 
evoluţia acesteia şi tipăriturile de aici fiind surprinse în paginile articolului. Se 
aminteşte şi despre alte tipărituri păstrate în bisericile bănăţene de lemn. 


Bulat, T. G., „Tipografia Mitropoliei Bucureştilor în a doua jumătate a sec. al 
XVIII-lea (1754-1890)”, în: BORom LXXXVII (1969), 7-8, p. 791-816. 


Deşi cu unele lacune, informaţiile despre tipografia mitropolitană din 
Bucureşti sunt bogate, ultimele fiind date de Î.P.S. Tit Simedrea în lucrarea „Tiparul 
bucureştean de carte bisericească în anii 1740- 1750”, apărută în 1965. Se face o 
prezentare a activităţii tipografiei mitropolitane bucureştene, de la această dată 
înainte pe timp de o jumătate de secol. 

Urmaşul mitropolitului Neofit Cretanul a fost tot un grec, Filaret 1 (1753- 1760), 
fost episcop al Buzăului, care s-a preocupat de treburile tipografiei, având alături de 
el la laşi pe mitropolitul Iacob I Putneanu, la Râmnic pe episcopul Grigorie Soco- 
teanu şi la Blaj pe mitropolitul Petru Pavel Aron. Acum tipograful Barbu 
Bucureşteanu tipăreşte în româneşte cu binecuvântarea şi cheltuiala mitropolitului 
Filaret I „Psaltirea”, în 1756. În 1759 se tipărea la Bucureşti un „Ceaslov mic”, apoi 
„Slujba Sf. Visarion”, în greceşte, iar în 1760 „Lavsaiconul”, care conţinea vieţi 
pustniceşti de călugări şi călugăriţe. 

După Filaret, în scaunul mitropolitan a venit românul Grigorie al II-lea 
(1760- 1787), om de cultură, care a avut o şcoală de instruire a clerului prin cartea 
tipărită, numită „şcoala grigoriană”. A dat la lumina tiparului opera rămasă în parte, 
în manuscrise, a vestitului dascăl Damaschin, fost episcop de Buzău şi Râmnic, iar în 
1760 „Evanghelia”, după care urmează o perioadă de penurie de tipărituri până în 
1764 (când se aminteşte de un „Apostol”, de „Învățătura pentru ispovedanie” şi de un 
„Molitvenic”). În 1765 apare o „Cazanie” şi lucrarea lui Simeon, arhiepiscopul 

Salonicului, intitulată „Voroavă de întrebări şi răspunsuri întru Hristos” în limba 
română. În „Predoslovie” Chesarie arată însemnătatea cărții traduse de dânsul, 
cerându-şi iertare pentru eventualele greşeli. În 1767 apare „Ceaslovul”, tot o lucrare 
voluminoasă ca şi precedenta lucrată tot de tipograful Iordache Stoicovici şi ucenicii 
săi. În 1768 apare pentru a doua oară „Cazania”, fiind tipograf râmniceanul Popa 
Contsntin, preot şi „Penticostarion”, iar în predosloviile lor mitropolitul Grigorie al 
II-lea le prezintă însemnătatea şi rolul lor în rândul credincioşilor şi al bisericii. În 
1769 mitropolitul Grigorie dispune tipărirea „Triodului” cu toată cheltuiala sa, 
tipograf fiind ieromonahul Grigorie şi tipărirea celei de-a doua ediții a cărții lui 
Meletie Pigas, patriarh al Alexandriei intitulată „Învățătura ortodoxă” în grecește, cu 
cheltuiala patriarhului Efrem al Ierusalimului. 

Urmează o întrerupere în activitatea tipografică până în 1774, când mitro- 
politul Grigorie dă la lumină „Apostolul”, tipărit pentru a patra oară, de Popa 
Constantin din Râmnic, în colaborare cu ieromonahul Ioachim, care va lucra şi la 
tipărirea „Mineielor” de Râmnic. Din îndemnul ieromonahului Grigorie, iconomul 
Mitropoliei, apare acum „Învățătura bisericească”, text reprodus după cartea lui 
Antim din 1710 şi retipărită în 1741. Urmează apoi „Octoih”, iar în 1775 se tipăreşte 
pentru a doua oară lucrarea mitropolitului Antim, „Capete de poruncă” din 1714. 
Şirul tipăriturilor continuă cu „Evanghelia”, „Omilii” de Macarie Egipteanul, „Psal- 
tirea” tipărită a doua oară, iar în 1777 apare un „Antologhion” şi un „Ceaslov”, 
ambele tipărite de Dimitrie Petrovici, cu cheltuiala mitropolitului Grigorie al II-lea. 
În 1778 apare doar un „Ceaslov” iar în 1779 „Slujba Cuviosului Dimitrie de la 
Basarabov”, cu concursul arhimandritului Grigorie Delenul. În 1780 se tipăreşte în 
greceşte şi româneşte „Mic manual de legi” alcătuit de voievodul Alexandru Ipsi- 
lanti, „Dumnezeieştile şi Sf. Liturghii”, o „Psaltire”, iar în 1781 apare „Catavasierul” 
şi „Prăvilioara de taina ispovedaniei”, îndreptată şi completată cu canoane de 
arhimandritul Grigorie Delenul. În 1782 apare „Penticostarion”, carte apreciată de 
mitropolitul Grigorie ca fiind mai importantă decât alte cărți bisericeşti afară de „Sf. 
Evanghelie”. În 1784, tiparnița de la Râmnic inundă piaţa cu numeroasele tipărituri 
iar la Bucureşti apare doar o carte românească, „Apostolul”, la tipografia mitropoli- 
tană şi una grecească la tipografia cea nouă „Însemnări fizice ale lui Iosif Misiodax”. 

În 1785, mitropolitul Grigorie Sidis, care şi-a adus contribuţia sa la îndreptarea 
„Apostolului”, după cel grecesc, tipăreşte un „Ceaslov”, apoi lucrează şi la apariţia 
„Antologhismului” din penultimul an al păstoriei lui Grigorie al II-lea care moare în 
primăvara anului 1787. Pentru fiecare carte, autorul articolului indică numărul de 
file, caracteristicile ei, autorii prefeţelor, tipografii şi principalii colaboratori. De la 9 
octombrie 1787 până la 3 septembrie 1792, scaunul mitropolitan este ocupat de fostul 
episcop de Buzău, Cozma, fiul unui preot din Curtea de Argeş. Pentru Ţările Române 
urmează vremuri grele din cauza izbucnirii în 1787 a războiului între turci şi ruşi, cu 
amestecul austriecilor, care se va termina abia în 1791. Antrenat în problemele 
politice ale ţării, arhiereul Cozma nu poate realiza decât foarte puţin ca mitropolit al 
țării. Abia în 1792 apare „Octoihul” cu binecuvântarea sa, dar prin munca şi chel- 
tuiala lui Grigorie Sidis. Cozma moare în 1792 de ciumă şi îi urmează fostul episcop 
de Râmnic, Filaret (6 septembrie 1792- septembrie 1793), a cărui operă de traducător 

şi tipograf începută la Bucureşti în timpul lui Grigorie al II-lea continuă la Râmnic, 
aceasta constituind un capitol important din istoria literaturii şi cărții vechi româneşti. 
Ca mitropolit publică doar o singură carte, „Catavasierul” 1793. Din tipografie cărțile 
ieşeau nelegate, aceasta fiind o operaţie aparte. Mitropolitul Filaret cere domnului Al. 
C. Moruzi interzicerea prin lege a vânzării cărților străine în Muntenia, pentru a păzi 
credinţa ortodoxă şi a spori tipografia, lucru aprobat de domnitor. După un an de 
cârmuire, mitropolitul Filaret demisionează şi se retrage la Mănăstirea Căldăruşani, 
unde moare în anul următor. 

În fruntea Mitropoliei va veni un ierarh vrednic, Dositei Filitti, care va face 
eforturi pentru readucerea tipografiei la strălucirea ei de odinioară în cei 17 ani de 
păstorire (25 septembrie 1793 - 15 ianuarie 1810). lubitor de carte bisericească 
tipărită, el doreşte să difuzeze cărțile găsite în depozitul tipografiei mitropolitane în 
eparhiile vecine, după cum reiese dintr-o scrisoare adresată, probabil, lui Veniamin 
Costache, episcop de Huşi (1792-1796). Simţind necesitatea unui nou „Molitfelnic”, 
mitropolitul Dositei în 1794, tipăreşte această carte de slujbă, urmată de „Pravo- 
slavnia învăţătură” şi „Urmare pe scurt a dreptei credinţe”. 

Cumpărând o fabrică de hârtie vândută cu sila de domnul Al. Moruzi Mitro- 
poliei, Dositei tipăreşte în 1796 „Psaltirea”, în 1797 „Liturghia”şi în 1798 „Triodul”. 
Tot el ajută şi mişcarea de înnoire călugărească de la Mănăstirea Neamţ, condusă de 
monahul Paisie Velicicovschi, prin tipărirea „Cărţii folositoare de suflet” în 1799, 
prefața fiind scrisă de monahii nemţeni Gherontie şi Grigorie, ultimul fiind viitorul 
mitropolit al Ţării Româneşti. În 1800 va tipări a doua ediţie şi „Penticostarul”. 
Mitropolitul Dositei, ceruse călugărilor nemţeni şi alte traduceri spre tipărire şi astfel, 
în 1801, apare „Chiriacodromionul” cu două prefețe, prima scrisă de traducătorii 
Gherontie şi Grigorie şi a doua de însuşi înaltul arhiereu. Tot în 1801 se tipăreşte a 
doua ediţie din „Slujba Cuviosului Sf. Dimitrie de la Basarabov” întocmită în 1779 
de Filaret Mireon, fostul mitropolit, la care se adaugă „Patimile Sf. loan Rumânul şi 
ale Sf. loan de la Suceava”. În 1805 mitropolitul Dositei închiriază în anumite 
condiţii tipografia mitropolitană vechiului ei tipograf Stanciu pe timp detreiani. În 
1806 se tipăreşte un „Ceaslov”, în 1808 un „Evhologhion” pentru a doua oară, iar în 
1809 „Învățătura creştinească” şi „Orânduiala pentru sfinţirea Bisericii”. 

La 15 ianuarie 1810, Dositei este înlocuit cu Ignatie, fost mitropolit al Artei 
din Epir. După peregrinări prin mai multe locuri Dositei se va stabili la Braşov în 
1812, unde va tipări cartea „Uşa pocăinţii” tradusă de monahul Rafail de la 
Mănăstirea Neamţ, la tipografia Herfurt din Braşov. În acest oraş va trece la cele 
veşnice în ziua de 14 decembrie 1826. Ierarhii timpului respectiv au fost români şi 
greci, însufleţiţi de aceleaşi idealuri şi interese româneşti şi au dat nației noastre prin 
tiparniţa lor din Dealul Mitropoliei bucureştene o operă de mare importanţă, făcând 
să se audă limba românească în toate straturile populației în decursul celei de-a doua 
jumătăţi al sec. al XVIII-lea. 


Ionescu, I., pr. prof., „Recenzii. Petre Ştefan, «Tipograful Coresi logofăt 
pământean», în „Limbă şi literatură”, Bucureşti, XVIII (1968), p. 13-25”, în: 
BORom LXXXĂVII (1969), 7-8, p. 846-851. 

Interpretând informaţiile pe care ni le dau documentele privind istoria Ţării 
Româneşti din secolul al XVI-lea, autorul caută să stabilească genealogia lui Coresi 
ca fiind românească şi nu grecească, din Chios, cum fusese socotită de Al. Odobescu 
şi acceptată apoi de N. Iorga. Preocupări despre originea lui Coresi se întâlnesc la 
Nerva Hodoş, Stoica Nicolaescu, P.P. Panaitescu, prof. Dan Simonescu. Însuşi 
diaconul Coresi afirma în epilogul „Psaltirii” româneşti, din 1570 că este român. 

Cercetând documentele, autorul ajunge la concluzia că tipograful Coresi a fost 
fiul grămăticului Coresi şi fratele logofătului Coresi. Se afirmă că în secolul al XVI-lea 
termenii grămătic, diac, diacon, şeţ, logofăt desemnau fără distincţie pe micul scriitor 
de limba slavonă dintr-o cancelarie. Coresi tipograful a fost considerat cleric, după 
semnătura „Diaconul Coresi”, rămasă aceeaşi tot timpul cât a tipărit la Braşov. Dar el 
nu a fost supus unor norme canonice, căci a tipărit cărți din porunca luteranilor sau 
calvinilor cu caracter eterodox, neimputându-i-se acest fapt de vreo autoritate 
ortodoxă. Dar, profesorul P.P. Panaitescu în lucrarea sa îl prezintă pe diaconul Coresi 
nu ca un susținător al Reformei, ci ca un adversar al ei, fiind un slujitor al Ortodoxiei. 

Deci se constată unele confuzii şi erori regretabile în interpretarea informa- 
țiilor referitoare la Coresi, date de autorul cărții recenzate. Din epilogul „Sbornicului 
slavonesc” din 1580 tipărit de Coresi în Sebeşul Săsesc se spune că a executat 
această tipăritură din porunca Preasfințitului mitropolit al Ardealului Chir Ghenadie, 
el „păcătosul şi ticălosul Coresi diaconul”. Deci el era diacon şi asculta de porunca 
arhiereului său, mărturie ce infirmă afirmaţia autorului cărţii. Coresi a rămas diacon 
toată viaţa, fiind căsătorit şi având un fiu, Şerban, căruia i-a transmis meşteşugul 
tipografic. Legătura sa cu preotul Toma din Braşov se poate constata din hotărârea 
instanţei de judecată din Braşov din 1570, dată în procesul dintre Coresi şi Laurenţiu 
Fronius, orăşean din Braşov. 


Ivan, I.. „Din istoricul tiparniţei de la Mănăstirea Neamţ”, în: MitrMold XLV 
(1969), 7-9, p. 510-512. 


Printre aspectele importante semnalate în prezentarea activităţii tiparniței de la 
Mănăstirea Neamţ, în special din perioada anilor 1859-1870, se numără şi faptul că 
Antonie Dumbravă, egumen al Mănăstirii Bogdana, a activat ca tipograf aici. Sunt 
date precizări şi despre un inventar al tipografiei din secolul al XIX-lea. 


Bălăuţă, Al. şi Bălaşa, D., pr.. „Valori muzeale şi cărturăreşti din Arhi- 
episcopia Craiovei”, în: MitrOlt XXII (1970), 5-6, p. 451-468. 


Se prezintă în paginile de faţă „Biblioteca Eparhială a Craiovei”, care deţine 
cărți importante, precum „Evanghelia învăţătoare” — Govora, 1642, „Îndreptarea 
legii” — Târgovişte, 1652, „Colecţia-Muzeu de la Tismana”, cu unele piese, precum 
„Epitrahilul” din secolul al XIV-lea, „Colecţia Mănăstirii Jitianu” cu două săli şi 
colecţia „Eufrosin Poteca”. 


Chiţimia, Ion C., prof., „Din vechea răspândire a cărții româneşti în Țara 
Oltului”, în: MitrOlt XXII (1970), 5-6, p. 533-542. 

Se prezintă date despre „Cazania lui Varlaam”, „Evanghelia lui Şerban Can- 
tacuzino”, „Evhologhion” (molitfelnic), „Antologhion”, adică „Floarea cuvintelor”, 
toate considerate cărți rare. Se dă o listă cu 30 de cărți dispărute. 


Porcescu, Scarlat, pr., „Tiparniţa de la biserica Sf. Trei Ierarhi - laşi. Cea 
dintâi carte imprimată în Moldova (1643)”, în: MitrMold XLVII (1971), 3-4, 
p. 204-214. 


Cea dintâi carte imprimată în Moldova este „Cartea românească de învăţătură 
la duminicele de peste an şi la praznice împărăteşti şi la svânți mari”, cunoscută sub 
numele de „Cazania lui Varlaam” şi tipărită la biserica Sfinţii Trei Ierarhi din laşi în 
1643. Pentru a face această traducere, Varlaam a adunat mai multe tălmăciri pe care 
le-a scris în propria limbă, creând astfel stilul cărturăresc al limbii române. Izvorul 
principal al „Cazaniei” este „Comoara” lui Damaschin Studitul. Articolul cuprinde o 
importantă bibliografie selectivă. 


Bulat, T. G.. „«Tiparniţele» moldoveneşti de carte bisericească de la Mitro- 
politul Varlaam la Mitropolitul Veniamin Costachi (1641-1808), în: 
MitrMold XLVII (1971), 5-6, p. 349-361. 


Activitatea tipografică moldovenească din perioada secolelor XVII-XIX este 
foarte importantă pentru tipărirea de carte bisericească pe teritoriul țării noastre. Au- 
torul aminteşte despre tiparnița unde au ieşit la lumină cărțile mitropolitului Varlaam, 
tiparniță care şi-a încetat activitatea în 1646 şi a fost reînființată de mitropolitul Do- 
softei cu slove aduse din Moscova. Sunt prezentate pe scurt cărțile scoase cu binecu- 
vântarea acestuia. Sunt date precizări despre tipografia grecească de la Iaşi, înființată în 
1680, precum şi despre activitatea tipografică din timpul regimului fanariot. 


Mureşianu, lon B., prof., „Circulația cărții de la Râmnic în Banat două tipă- 
rituri rămase necunoscute”, în: MitrBan XXI (1971), 7-9, p. 443-449. 


În contextul mai larg al prezentării activităţii tipografice din Banat, sunt 
prezentate pe scurt cărțile tipărite de Arhiepiscopia Timişoarei şi Caransebeşului şi 
de alte centre tipografice, cu insistență pe două tipărituri necunoscute: o „Psaltire” 
din 1743 şi un „Ceaslov” din 1767, ambele tipărite la Râmnic. 


A 


Bulat, T. G., prof. „Tipografia Mitropoliei Bucureştilor între anii 1810-1864”, în 
BORom XC (1972), 5-6, p. 583-590. 


După ce se aminteşte, în trecere, despre contribuţiile înaintaşilor mitropolitului 
Grigorie IV Dascălul sunt redate cele 20 de tipărituri realizate de acesta în perioada 
1823-1829 şi 1833-1834. A doua parte a articolului cuprinde câteva documente ce 
ilustrează atât străduinţele şi reuşita mitropolitului Nifon (1850-1875) de a reînființa 
„tipografia cărților bisericeşti”, cât şi apropiata colaborare a acestuia cu starețul 
Neonil de la Mănăstirea Neamţ. 


Băltuță, Mitrofan, „Tipografia greacă de la Mănăstirea Cetăţuia”, în: 
MitrMold XLVUI (1972), 7-8, p. 577-588. 

Tipografia greacă de la Mănăstirea Cetăţuia a funcționat către sfârşitul se- 
colului al XVII-lea, între anii 1681-1694. A fost înființată cu cheltuiala patriarhului 
Dosoftei şi cu ajutorul monahului Mitrofan şi a avut un rol foarte important în 
conştiinţa românească ortodoxă, întrucât a fost considerată un triumf al ortodoxiei 
împotriva catolicismului inovator. Prima carte publicată aici, în 1682, a fost 
„Întâmpinarea contra primatului papei”, a cărei „Prefaţă”, scrisă în limba română, 
este redată în cuprinsul articolului. Activitatea tipografiei a fost temporar suspendată 
în chiar următorul an de la apariția acestei prime tipărituri. Pe lângă informaţiile 
privind tipografia aflăm şi alte date despre Mănăstirea Cetăţuia, cum ar fi faptul că a 
fost sfinţită la 29 iunie 1672 în timpul lui Duca Vodă, care a şi închinat-o Patriarhiei 
de la Ierusalim. Pisania lăcaşului este redată de către autor. 


Grigoraş, N., „Primele cărți tipărite în tipografia de la Trei Ierarhi”, în: 
MitrMold XLVIII (1972), 11-12, p. 822-824. 


După prezentarea pregătirilor pentru înființarea tipografiei ieşene de la Trei 
Ierarhi, autorul se opreşte asupra celor mai timpurii tipărituri. Prima carte a apărut în 
1642, „Catehismul” lui Varlaam, în care acesta condamna calvinismul. Cartea a fost 
scrisă mai întâi în limba slavonă, apoi în româneşte în 1645, dar nu s-a păstrat nici 
unul dintre originale. Între anii 1643-1646 au apărut „Cazania lui Varlaam”, „Cele şapte 
taine”, „Acatistul Maicii Domnului” şi altele, pentru ca între anii 1646-1651, probabil, să 
nu se mai fi tipărit nimic. În 1651 a apărut o „Bucoavnă” în limba greacă. 


Stănculescu, N., pr., „Începuturile culturii şi învăţământului în judeţul 
Dâmboviţa”, în: GBis XXXI (1972), 11-12, p. 1320-1326. Recenzie. 


Material informativ despre activitatea tipografică de la Târgovişte, despre 
şcolile care au funcționat aici, despre figurile cele mai importante ale culturii din 
zonă, fiind menţionat episcopul Naum Râmniceanu (1764-1839). 


Ivan, I.. diac. prof., „Dimitrie Cantemir. Trei veacuri de la naştere 1673-1973. 
Contribuţia Mănăstirii Neamţ la tipărirea celei dintâi ediții în limba română a 
operei lui D. Cantemir Descriptio Moldaviae”, în: MitrMold XLIX (1973), 
5-6, p. 369-375. 


Sărbătorind trei secole de la naşterea lui Dimitrie Cantemir, autorul scoate în 
evidență importanţa contribuţiei Mănăstirii Neamţ la tipărirea celei dintâi ediţii în 
limba română a operei marelui domnitor, „Descrierea Moldovei”. Articolul cuprinde 
o anexă cu „Predoslovia” la „Scrisoarea Moldovei” a tipografului Gherontie lero- 
monahul, precum şi o fotocopie a unei imagini din această „Scrisoare”. 


Jivi, Aurel, asist., „Opere teologice bizantine editate în Ţările Române de 


către patriarhul Dositei al Ierusalimului” în: S:7eol, Seria a Il-a, XXVII 
(1975), 3-4, p. 219-225. 


Descrierea secolului al XVII-lea mai ales în spaţiul românesc; scurtă biografie 
a patriarhului Dositei. Prima carte tipărită a fost în 1682, în greceşte, fiind vorba 
despre o lucrare a patriarhului Nectarie împotriva primatului papal, se dau şi 

izvoarele operei; a II-a carte „Tomul Dragostei”, aşi (1698), descrierea se face la fel; 
o altă carte-,„,Tomul Bucuriei” (1705) la Râmnic, episcop fiind Antim Ivireanul. 


Șerbănescu, N.. pr. prof., „Tipografia ieromonahului Lavrentie de la 
Mănăstirea Plumbuita din Bucureşti (sec XVI)” în: S/7eol, Seria a II-a, 
XXVIII (1976), 1-2, p. 20-40. 


Se face analiza „Tetraevangheliarelor” de la Cluj, Bucureşti, din Rusia şi 
Bulgaria. În epilogul „Tetraevanghelului” de la Leningrad (singurul care are acest 
epilog) se dau informaţii importante în legătură cu locul de funcționare al tipografiei 
lui Lavrentie: mănăstirea care „are hramul Sf. Prooroc loan Botezătorul, de lângă 
Bucureşti, pe râul Colentina”, adică Mănăstirea Plumbuita. Se prezintă câteva date 
istorice despre mănăstire, se arată cu argumente solide că Lavrentie a fost şi tipograf 
şi că la Plumbuita a fost prima tipografie din istoria oraşului Bucureşti. Lavrentie 
tipăreşte aici trei cărți: un „Tetraevanghel slavon” în două ediţii şi o „Psaltire”. Se 
cunosc 11 exemplare. 


Rusu, D., „Tipografia în Moldova până la sfârşitul secolului al XVII-lea”, în: 
MitrMold LII (1976), 3-4, p. 254-264. 


În Moldova secolului al XVI-lea nu existau tipografii, însă cărțile tipărite în 
Muntenia aveau o mare circulație. Autorul explică motivul pentru care tiparul a 
apărut atât de târziu în Moldova, în perioada lui Petru Movilă şi modul în care acest 
lucru totuşi s-a întâmplat. Aflăm despre „Pravila lui Vasile Lupu” şi despre impor- 
tanţa mitropolitului Dosoftei în istoria tiparului moldovenesc. Sunt amintite tiparnița 
de la Sf. Nicolae Domnesc, din care nu au ieşit decât tipărituri în limba română şi cea 
grecească de la Cetăţuia. 


Lăudat, l. D., prof., „Contribuţia tipografiei din Râmnicu Vâlcea la promova- 
rea cărții în veacul al XVIII-lea”, în: MizrOit XXVIII (1976), 5-6, p. 360-369. 


Autorul detaliază activitatea tipografiei din Râmnicu-Vâlcea desfăşurată sub 
îndrumarea episcopilor Antim Ivireanul, Damaschin (1708-1725), Ştefan de la Go- 
vora (1726-1727), Inochentie de la Brâncoveni (1727-1735), Climent (1735-1748), 
Grigore Socoteanu (1749-1764), Partenie (1764-1770), Chesarie (1771-1780) şi 
Filaret (1780-1792). Aflăm despre implicarea lor în tipărirea cărților în limba română 
şi este oferită o listă a tipăriturilor făcute în timpul fiecăruia în parte. 


Pârnuţă, Gh., prof. dr., „Vechi urme de cultură la Episcopia Râmnicului şi la 
Mănăstirile vâlcene (sec. al XVII-lea-al XVIII-lea)”, în: MizrOl/r XXIX (1977), 
4-6, p. 452-466. 


Autorul enumeră o serie de învăţaţi (traducători, tipografi, scriitori) care şi-au 
desfăşurat activitatea pe lângă mănăstiri, precum Govora, Bistriţa, Cozia etc., precum 
şi lucrările lor şi prezintă un tablou al implicării Episcopiei Râmnicului şi a 
mănăstirilor în dezvoltarea şi răspândirea culturii. 

Cocora, Gabriel, pr., „Un mare tipograf român din secolul al XVII-lea, de 
circulaţie europeană, episcopul Mitrofan al Buzăului”, în: BORom XCV 
(1977), 9-12, p. 981-995. 


I.Bianu a publicat un articol intitulat „Mitrofan, episcopul Huşilor şi al 
Buzăului, mare tipograf” în „Almanahul graficei române, Craiova, 1927, p. 44-49”. 
Mitrofan nu a fost însă numai un mare tipograf şi iscusit tehnician în ale tiparului, ci 
şi o complexă personalitate: traducător, verificator, corector, gravor şi poliglot. El a 
adus o bogată contribuţie la strălucirea culturii din epoca brâncovenească. 

Nu sunt dezvăluite multe date biografice sau amănunte cu privire la multiplele 
sale preocupări culturale. Sumarele informaţii pe care le avem despre el sunt datorită 
unor însemnări strecurate de el în tipăriturile sale. În 1683, Mitrofan a fost rânduit să 
cârmuiască Episcopia Huşilor dar, la 25 mai 1686, el părăseşte scaunul episcopal din 
motive necunoscute. 

În 1691 a fost promovat ca episcop de Buzău. Posedând calități artistice 
deosebite, cât şi un conținut care interesa întreaga Ortodoxie, unele din tipăriturile lui 
Mitrofan au circulat şi în afara hotarelor Principatelor. Astfel, câteva exemplare din 
„Mineie” au fost identificate în „Biblioteca naţională din Sofia”, „Biblia din 1688”, 
carte rară, la Biblioteca imperială din Viena. Publicarea unor monumente de artă 
tipografică au fost apreciate peste hotare ca tipărituri foarte frumoase şi reuşite şi 
sunt socotite cărți rare în marile biblioteci apusene, aceasta susținând afirmaţia că 
renumele său este de circulație europeană. 


Mureşianu, lon B., prof., „Importanța însemnărilor de pe tipăriturile 
bisericeşti din secolul XVIII aflate în biblioteca Arhiepiscopiei Timişoarei şi 
Caransebeşului”, în MirrBan XXVIII (1978), 1-3, p. 69-73. 


Se precizează faptul că, până la anul 1800, biblioteca Arhiepiscopiei 
Timişoarei şi Caransebeşului avea peste 150 de ediții. Cercetările arată că numărul 
tipăriturilor venite din Ţările Române în Banat în secolul al XVIII-lea este de cel 
puţin 1600 de exemplare, cea mai veche însemnare în limba română cunoscută până 
acum fiind descoperită pe o carte bisericească din Banat, din 1688. Sunt prezentate şi 
alte însemnări. 


Ţigu, Viorel, „Însemnări de pe tipăriturile vechi (fondul de carte al 
Mitropoliei Banatului Timişoara)”, în: MitrBan XXVIII (1978), 1-3, p. 74- 94. 


Se însemnări descoperite pe tipărituri vechi, acestea fiind împărțite astfel: 

a)Cronici bisericeşti, istorice, familiale; 

b) Însemnări cu caracter economic, bisericesc, istoric, şcolar, social, meteorologic. 
Articolul cuprinde şi o listă cu lucrări ce se încadrează în aceeaşi categorie. 


Niţu, Octavian, dr., „Diacul Lorinţ” şi tipografiile transilvănene”, în BORom 
XCVI (1978), 3-4, p. 311-333. 


Se face o paralelă între activitatea ieromonahului Lavrentie tipograful şi cea a 
diaconului Coresi emiţându-se ipoteza că, la un moment dat, „diacul Lorinţ” ar fi fost 
unul din colaboratorii lui Coresi. 

Cunescu, Gheorghe, pr.. „Tipar şi cărturari”, în: GBis XXXVII (1978), 3-4, 
p. 418-421. Recenzie. 


Date despre tipografiile din Episcopia Buzăului, având consemnate istoricul şi 
tipăriturile, dar şi despre cărturari: episcopii Mitrofan al Buzăului şi Dionisie Romano. 


Bulat, T. G.. prof. „Tipografiile moldoveneşti de cărți bisericeşti de la 
Mitropolitul Veniamin Costachi până la secularizarea din 1864”, în: MitrMold 
LIV (1978), 3-4, p. 321-337. 


Acest studiu despre tiparul moldovenesc din perioada mitropolitului Veniamin 
Costachi până la secularizarea din 1864 se opreşte asupra cărților tipărite, asupra 
documentelor şi a corespondenţei relevante pentru situaţia tiparului, despre costurile 
de tipografie şi banii adunaţi din vânzările cărților scoase. 


Şerbănescu, N., pr. prof., „300 de ani de la înființarea tipografiei Mitropoliei 
Țării Româneşti”, în BORom XCVI (1978), 9-10, p. 963-1003. 


Dudaş, Florin, „Tipărituri şi manuscrise după tipărituri ale mitropolitului 
Dosoftei identificate în vestul Transilvaniei”, în: MitrMold LIV (1978), 9-12, 
p. 749-752. 


Autorul realizează o descriere analitică a tipăriturilor şi manuscriselor 
transilvănene realizate după modelul tipăriturilor mitropolitului Dosoftei, printre care 
se numără „Psaltirea românească în versuri”, „Liturghierul” şi „Molitvelnicul”, 
„Viaţa şi petrecerea svinţilor”. 


A 


Simonescu, Dan, prof., „Tipografia Mitropoliei Bucureştilor (1678-1978)”, în 
BORom XCVI (1978), 9-10, p. 1019-1026. 


Chiţimia, |. C.. pr. prof., „Primele tipărituri slavo-române şi importanța lor în 
context european şi sud-est european”, în BORom XCVI (1978), 9-10, p. 1027-1031. 


Mureşianu, lon B., prof., „Tipar şi cărturari”, în: MitrBan XXVIII (1978), 
10-12, p. 766-767. 


Cartea prezintă informații despre tiparniţa vlădicească de la Buzău (subliniind 
rolul episcopului Mitrofan în promovarea şi dezvoltarea interesului cărturăresc în 
zonă). Pentru prima dată este luată o iniţiativă de a se înfiinţa o tipografie la Argeş. 
Există date consemnate despre cum s-a tipărit primul DEX în limba română. 


Aurel, M. şi Cioroni, C.. „Cartea românească în Dobrogea înainte de 1877”, 
în: GBis XXXVII (1978), 9-12, p. 1075-1096. 


Activitatea cărturărească în secolul al XIX-lea cunoaşte o intensă preocupare 
şi în Dobrogea, în istoricul şcolilor din această zonă menţionându-se faptul că cea 
mai veche şcoală de aici este din 1774. Materialul prezintă legăturile dintre biserica 
din Dobrogea (avându-i ca reprezentanți pe mitropoliţii Dârstei şi Silistrei) şi Țara 
Românească, dar face şi o prezentare a cărților bisericeşti existente pe teritoriul 

acestei provincii româneşti: „Floarea darului” (1706), „Evanghelia Greco-romană” 
(1821), „Letopiseţul de la Bistriţa” 1359-1508 (acesta a fost găsit la Tulcea). 

Materialul mai conține informaţii referitoare la legăturile Mănăstirii Cocoş cu 
mitropolitul Moldovei, Veniamin Costache şi un catalog selectiv al cărților româneşti 
editate până în 1877 pe judeţe şi localităţi, însoţit de imagini. 


Dima-Drăgan, Cornelius, prof. dr.. „Un mare tipograf român din sec. al 
XVII-lea, episcopul Mitrofan”, în: MitrBan XXXII (1982), 7-9, p. 457-467. 


Lucrarea prezintă repere biografice despre cel care a fost considerat un mare 
tipograf român din secolul al XVII-lea, episcopul Mitrofan. Datele certifică faptul că 
în timp ce tipărea prima carte, în 1680, era ieromonah la Mănăstirea Bisericani. A 
fost tipograful Mitropoliei Moldovei până în 1686, când a plecat în Țara Româ- 
nească, documentul precizând că a avut mulţi ucenici. După 1690, creează în Ţara 
Românească o tipografie grecească, el fiind în acelaşi timp şi cel care a creat literele 
pentru „Biblia de la Bucureşti” (1688). A fost un mare traducător, bun cunoscător al 
limbii latine. 

Din prezentarea amănunțită a activității tipografice fac parte informațiile 
despre tipografia românească de la laşi şi cea grecească (1680), despre activitatea de 
la Bucureşti, când tipăreşte „Biblia”, dar şi despre activitatea de la Buzău (din 1691 
este episcop de Buzău) unde tipăreşte cele 12 volume ale Mineelor în 1698. 


Durac, Ion, pr., „Date noi privind înființarea tipografiei diecezane din 
Caransebeş”, în: MitrBan XXXIII (1983), 9-10, p. 615-619. 


Episcopia Caransebeşului a fost reînființată în 1865, primul arhipăstor al 
acesteia fiind loan Popasu. Primul anunţ privind înființarea tipografiei diecezane din 
această Episcopie apare în ziarul „Luminătorul”, în ianuarie 1885. Articolul cuprinde 
toate demersurile pentru înfiinţarea acestei tiparniţe, textul fiind însoțit de anexe ce 


conțin trei documente. 


Ciurea, Al. I., pr. prof. dr., „Tiparul, cartea şi presa bisericească pe 
meleagurile Olteniei în prima sută de ani de la autocefalia B.O.R. (1885 — 
1985)”, în: MitrOlt XXXVII (1985), 5-6, p. 366-375 


Cu ocazia împlinirii a 100 de ani de autocefalie a Bisericii Ortodoxe Române, 
autorul realizează o prezentare generală a tiparului oltenesc, a cărţilor tipărite şi a 
presei bisericeşti. 


Băndean, loan, pr. drd.. „Circulaţia cărților vechi româneşti în ţinuturile 
Bistriţei şi Năsăudului în secolul al XVIII-lea”, în: MirrArd XXXII (1987), 2, 
p. 79-89. 


Studiul cuprinde mai întâi o scurtă prezentare a tezaurului de carte veche 
românească aflat la depozitul de la protopopiatul ortodox Bistriţa după care urmează 
informaţii despre cronologia şi proveniența cărților, circulația şi inventarierea lor. În 
final este precizată valoarea religioasă şi cultural-istorică a însemnărilor manuscrise. 

Staicu, Constantin, pr., „De la Antim Ivireanul la Preafericitul Părinte 
Patriarh Teoctist” în: StTeol, Seria a Il-a, XLIV (1992), 3-4, p. 52-65. 


Este menţionată la început prima instituţie de cultură şi şcoală românească, 
atestată documentar la Mănăstirea Cenad (sec. X), după care se aminteşte despre 
„Liturghierul” din 1508 şi Macarie, episcopul Romanului (1531-1558). Se dau infor- 
maţii despre „Biblia” de la 1688, se face o comparaţie între „Didahii” şi „Treptele 
slujirii creştine”, sunt prezentate date biografice despre Antim Ivireanul făcându-se 
în paralel prezentarea principalelor teme din „Treptele slujirii creştine”. 


Popescu, Ionel, pr. prof., „Tiparul românesc diecezan din Caransebeş, 1885- 
1918”, în: AltBan VIII (1997), 7-9, p. 127-128. 


Volumul cuprinde două părți: 
a) Tipografia diecezană. Librăria diecezană. 
b) Producţia tipografică cu două subcapitole: „Producţia de carte” şi 
„Producţia de periodice”. 


VIII.7. LUCRĂRI CE SE REFERĂ LA INTRODUCEREA LIMBII 
ROMÂNE ŞI A GRAFIEI LATINE ÎN CULT 


G., „Retipărirea cărților bisericeşti cu litere latine sau străbune, cu o scurtă 
introducere istorică”, în: BORom XIX (1895-1896), 10, p. 648-654. 


Timp îndelungat limba slavonă a fost limba oficială în Țara Românească şi 
Moldova. Se prezintă câteva păreri referitoare la perioada în care s-a introdus această 
limbă la noi. O cronică bulgară spune că în domnia lui Asan s-ar fi introdus limba 
slavonă la noi. Dimitrie Cantemir este de părere că limba slavonă s-ar fi introdus 
îndată după Sinodul de la Ferarra-Florenţa, 1438-1439, afirmaţie care este combătută 
de autor. 

loan Bogdan afirmă că în debutul secolului al XIV-lea începe la noi o epocă de 
înflorire a literaturii şi a artei bulgare. P.S. Melchisedec al Romanului spune că, din cauza 
turcilor, mulți dintre cărturarii bulgari şi sârbi s-au refugiat în Ţara Românească şi 
Moldova, unde au ctitorit mănăstiri ca Vodița, Tismana, Neamţ, Bisericani, Pobrata, 
Pângăraţi, Agapia etc. Autorul înclină să dea dreptate cronicii bulgare, deoarece cele mai 
vechi documente slavone româneşti sunt din secolul al XII-lea. Autorul enumeră câteva 
evenimente, care de-a lungul timpului i-au determinat pe bulgari să treacă Dunărea. 

Prima reacţie faţă de limba slavonă apare în secolul al XV-lea, când s-a scris 
„Codicele Voroneţan”. În secolul al XVI-lea diaconul Coresi a scris în limba română 
„Tetravanghelul”, „Psaltirea”, „Praxiul”(Faptele Apostolilor). Întâia tipografie româ- 
nească a fost la Govora în Muntenia în 1634 şi la Trei Ierarhi din laşi în 1640. 
Mitropolitul Moldovei, Varlaam, a fost un aprig luptător pentru introducerea limbii 
române în cult. În sprijinul acestei afirmaţii autorul redă un fragment din prefața la 
„Carte de învăţătură dumnezeiască”. La fel, mitropolitul Dosoftei al Moldovei a 
luptat pentru introducerea limbii române în cult, autorul reproducând un fragment din 
prefața „Psaltirii”. În Tara Românească, în 1642, apare „Cazania de la Govora” şi 

„Cazania de la Câmpulung”. Mitropolitul Ştefan al Ungrovlahiei a fost un mare 
luptător pentru introducerea limbii române în cult. In prefața „Psaltirii de la Belgrad” 
se aminteşte despre nevoia tipăriturilor în limba română. 


G., „Retipărirea cărţilor bisericeşti cu litere latine sau străbune, cu o scurtă 
introducere istorică”, în: BORom XIX(1895-1896), 11, p. 703-716. 


În secolul al XVI-lea, primul care a folosit scrierea latină în paralel cu cea 
chirilică, a fost Luca Stroici. EI a publicat la 1597 rugăciunea „Tatăl nostru” scrisă cu 
litere latine, rugăciune care este reprodusă în articol. În secolul al XVII-lea, preotul 
Ştefan Făgărăşanu traduce „Catehismul calvinesc” şi îl publică cu litere latine la 
Alba-lulia la 1647 iar Vito Firluzio tipăreşte la Roma, în 1677, un „Catehism 
românesc” cu litere latine. În secolul al XIX-lea, mitropolitul Veniamin Costache a 
fost unul dintre cei mai aprigi luptători pentru introducerea alfabetului latin. Samuel 
Micu Klain, fiind ajutat de G. Şincai şi Petru Maior, începe să răspândească în 
mijlocul poporului şi să sistematizeze scrierea cu caractere latine. Astfel, el publică la 
Viena în 1780 „Elementa linguae Daco-Romanae sive Valachiae”. 

1. Heliade Rădulescu publică „Curierul de ambele sexe” în perioada 1844-1846 
cu litere latine. Autorul spune că toate ziarele din Transilvania, de dinainte de 1860 
erau scrise cu caractere latine. În timpul ministrului lon Ghica, în 1860, este emis 
„Decretul pentru înlăturarea alfabetului chirilic şi înlocuirea sa cu cel latin”. În 
finalul articolului sunt arătate demersurile făcute de Sfântul Sinod pentru transcrierea 
textelor cu litere latine şi pentru revizuirea cărților bisericeşti de cult. 


C., E.. „Buchile chirilice”, în: BORom XXXV (1911-1912), 10, p. 1191-1195. 


Se reproduce un articol scris de Naum Râmniceanu asupra literelor chirilice, 
prin care afirmă că scrierea cu litere latine nu poate produce toate sunetele vocale la 
fel ca scrierea cu buchii! Articolul este adresat către Marele Vornic Gheorghe 
Golescu şi către profesorii şcolilor naţionale din Bucureşti. Din articol aflăm că 
Naum „a învăţat scrierea de la Rafail ce a fost diortositor al Episcopiei Râmnicului şi 
apoi egumen al Hurezului”. 


C., E.. „Buchile chirilice (continuare)”, în: BORom XXXV (1911-1912), 10, p. 
1262-1267. 


A se vedea articolul din B.O.R. XXXV (1911-1912), 10, p. 1191-1195. 
In continuare este redată partea a doua a articolului scris de Naum Râmniceanu 
asupra buchiilor chirilice. 


Bănăţeanul, I., „Din istoria străduințelor pentru înlocuirea alfabetului chirilic 
cu cel latin în cărțile româneşti de ritual bisericesc”, în: MitrBan IX (1959), 7-8, p. 
20- 25. 


În studiul de mai sus sunt cuprinse textele a două prefețe în care este 
argumentată importanța înlocuirii alfabetului chirilic cu cel latin în cărțile româneşti 
de cult bisericesc. Este vorba despre textul ce-i aparține mitropolitului Miron Ro- 
manul, plasat în prefața la „Octoihul Mic” apărut în „Tipografia Arhidiecezană” la 8 

noiembrie 1894 şi textul mitropolitului loan Meţianu, text încadrat în prefața la 
„Evanghelia” apărută la Sibiu la 7 ianuarie 1906. 


Ţepelea, G. F., „Prima simplificare a ortografiei cu caractere chirilice”, în: 
BORom LXXXIII (1965), 7-8, p. 777-782, 


Opinia că prima încercare de simplificare a alfabetului chirilic este făcută de 
Enăchiţă Văcărescu în „Observaţii sau băgări de seamă asupra regulelor şi 
orânduielelor gramaticii rumâneşti” din 1787, este combătută în acest articol, în care 
autorul susţine argumentat că meritele în formarea unor principii de scriere şi de 
simplificare a alfabetului chirilic o are lucrarea apărută în 1784, la Viena, intitulată 
„Orthografia sau scrisoare dreaptă pentru folosul şcoalelor neamniceşti”. 

Făcând un studiu comparativ al unor principii impuse separat în cele două 
studii, autorul afirmă că Enăchiţă Văcărescu a cunoscut lucrarea tipărită la Viena cu 
trei ani înaintea studiului său, fiind influențat de aceasta. Mai importantă se remarcă 
a fi poziţia identică adoptată în aceeaşi perioadă de câţiva cărturari români din 
provincii diferite. Preocupaţi de problema contactului cu masele populare prin 
intermediul scrisului, atât autorii „Orthografiei”, cât şi Enăchiţă reuşesc să se 
sustragă curentului dominant din lingvistica europeană, acela al directivării limbii de 
către oamenii învățați şi optează pentru consacrarea unor realități de fapt. Pe lângă 
meritul de a fi întreprins prima simplificare cunoscută prin intermediul tiparului, 
„Orthografia” aduce o serie de precizări cu privire la „slovele care aseamănă şi nu 
trebuie să le amestecăm”. Aceste precizări (care sunt detaliate în articolul de față) 
sunt utile pentru a urmări regulile respectate de câteva centre editoriale din cadrul 
Imperiului Habsburgic şi în special cel de la Viena (tipografia lui Iosif Kurtbek) şi 
cel de la Sibiu (Petru Bart). 

Concluziile la care ajunge autorul articolului sunt că „Orthografia sau scrisoare 
dreaptă pentru folosul şcoalelor neamniceşti”, tipărită la Viena în 1784 inaugurează 
seria lucrărilor tipărite care pledează pentru simplificarea alfabetului chirilic, 
eliminându-se cinci „slove”, se combat anumite tendinţe dialectale, lucrarea aducând 
câteva precizări despre întrebuinţarea anumitor litere în funcție de poziţia lor, de 
valoarea fonetică, prin acestea ea putând servi ca auxiliar preţios în interpretarea 
grafiei chirilice de la sfârşitul secolului al XVIII-lea. 


VIII.8. DIVERSE TIPĂRITURI 


Erbiceanu, C., „Material pentru istoria învățământului cărții la români. 
Învățătura cărții româneşti prin Biserică în secolul trecut”, în: BORom XII 
(1888-1889), 7, p. 480-492. 


După ce aminteşte puţin despre contribuţia clerului la dezvoltarea învăţă- 
mântului, Constantin Erbiceanu prezintă o carte tipărită la tipografia Episcopiei 
Râmnicului, în 1749, de către episcopul Grigorie. Această carte are titlul „Bucoavnă 
pentru învățătura pruncilor” şi conţine o prefaţă alcătuită de P.S. Grigorie, o scurtă 
tâlcuire a Sfintei Liturghii, explicarea celor 10 porunci, a Simbolului Credinței şi a 

Fericirilor, un mic catehism şi „Învățătura bisericească a Vlădicii Antim”, aceasta din 
urmă fiind tipărită pentru a doua oară. 


C., E., „Macsimile şi sentințele mitropolitului Antim Ivireanu ”, în: BORom 
XIV (1890-1891), 5, p. 333-355. 


Este redată traducerea în limba română din limba greacă a broşurii în versuri, a 
mitropolitului Antim Ivireanu, ediția imprimată în Mitropolia din Bucureşti la 1715. 
Cărticica lui Antim Ivireanu cuprinde sfaturile pe care acesta le dă domnului loan 
Ştefan Cantacuzino, cu scopul de a-l îndemna la religiozitate şi pioşenie căci, spune 
Antim, „numai un domnitor cu aceste calități putea împărți dreptatea fără părtinire”. 
Unele dintre ideile lui Antim sunt împrumutate din diferiţi scriitori greci, latini şi de 
la Sfinții Părinți. Cartea mitropolitului cuprinde patru părți — primele două conțin 
sfaturi pentru domnitor, iar celelalte două conțin sfaturi pentru sufletul acestuia. 
Antim arată în cartea sa că virtutea principală pe care trebuie s-o aibă domnul este 
rugăciunea. Finalul cărții conţine rugăciuni pentru fiecare zi a săptămânii. 


Erbiceanu, C., „Mystirio sau Sacrament sau Taine două din cele şapte. 
Lucrare făcută de Mitropolitul Ungrovlahiei Ştefan la 1651 şi imprimată la 
Târgovişte”, în: BORom XIV (1890-1891), 9, p. 667-689. 


Această carte a mitropolitului Ştefan, cuprinde explicarea Tainei Botezului şi 
cea a Mirungerii. Sunt redate prefața acestei cărţi şi cuprinsul ei. În prefaţă, 
mitropolitul Ştefan arată necesitatea introducerii limbii române în cult — acest 
demers, spune mitropolitul Ştefan, lovindu-se de reticența unora. Tot în prefață, 
mitropolitul se justifică pentru ce a trebuit să scrie, totuşi, cartea în limba slavonă şi 
arată necesitatea şi efectele Sfintei Taine a Botezului şi a Mirungerii. Constantin 
Erbiceanu, pe lângă cele menţionate mai sus, prezintă în articol şi o scurtă analiză 
filologică a termenilor folosiți în lucrare. 


Erbiceanu, C., „Învățătura preoţilor pe scurt. Despre cele 7 Taine ale Bisericii 
cu drepte dovediri din Pravila Sfinților Părinți, pe timpul lui Constantin 
Brâncoveanu de Mitropolitul Teodosie. (În tipografia domnească în Sfânta 
Episcopie de la Buzău”, în: BORom XIV (1890-1891), 9, p. 703-711. 


Constantin Erbiceanu redă pasaje din cartea mitropolitului Teodosie, în care se 
arată cât de puternic era sentimentul de religiozitate al poporului. 

În prefața cărţii Teodosie arată însemnătatea ei precum şi cauza care l-a 
îndemnat să o scrie. Prefaţa conţine şi câteva versuri ale lui Mitrofan, episcopul 
Buzăului, care sunt redate în articol. 

Pasajele redate în articol, cuprind descrierea Sfântului Botez, învățături pentru 
preoți spre a le fi de folos atunci când administrează Taina Mirungerii, învățături pe 
care trebuie să le aibă în vedere preotul duhovnic, învățături referitoare la admi- 
nistrarea Tainei Sfintei Euharistii şi o descriere despre Sfintele Paşti şi a abuzului ce 
se făcea cu Pasca. 


C., E., „Chesarie Daponte. Material pentru literatura bisericească”, în: BORom 
XV (1891-1892), 2, p. 124-126. 

Se precizează că, în 1780, Chesarie Daponte a imprimat la Veneţia „Patericul 
Sfântului Grigorie Dialogul” şi l-a afierosit episcopului de Râmnic, Chesarie, deoa- 
rece acesta i-a dat banii necesari pentru a imprima cartea menționată. Aceasta mai 
cuprinde viaţa şi cuvintele Sf. Epifanie, cântări către Sfânta Născătoare de Dumnezeu 
şi slujba Sfântului Atanasie. Se redă dedicația acestei cărți în care sunt descrise 
meritele episcopului Chesarie al Râmnicului. 


C.E. „Învățătura bisericească a Vlădicăi Antim”, în: BORom XVI (1892- 
1893), 10, p. 769-785. 


Este redată prefața cărţii analizate, din care aflăm îndemnurile date de către 
mitropolitul Antim Ivireanu clericilor din eparhia Ungrovlahiei, date despre starea 
intelectuală şi morală a preoţilor. Carte este împărțită în trei părți doctrinară, 
administrativă şi disciplinară. Articolul abordează partea doctrinară care cuprinde 
explicarea rugăciunii Tatăl nostru, explicarea Simbolului de credință, expunerea şi 
explicarea celor şapte Taine ale Bisericii şi o scurtă expunere a moralei creştine. 


Ghenadie al Râmnicului, „O Precuvântare”, în: BORom XVI (1892-1893), 
10, p. 786-799. 


Se precizează că această „Precuvântare” ţine loc de prefaţă la o istorie a 
literaturii ecleziastice a românilor ce în curând va fi publicată. În ea sunt arătate 
fazele literaturii ecleziastice româneşti, până la tipărirea „Bibliei lui Șerban 
Cantacuzino”. Autorul „Precuvântării” arată importanța „Tetraevanghelului” lui 
Coresi din 1561 şi a „Evangheliei” sale de la 1580. Lucrările lui Coresi au fost 
urmate de „Pravila de la Govora”, „Evanghelia învăţătoare”, traducerea Crezului în 
limba română -— cel care a tradus Simbolul Credinței pentru prima dată în limba 
română fiind monahul Teodosie, cel care va ajunge mitropolit al Ungrovlahiei, 
„Mistirion” — traducerea mitropolitului Ştefan al Ungrovlahiei. 


C.E, „Învățătura bisericească a Vlădicăi Antim”, în: BORom XVI (1892- 
1893), 12, p. 912-922. 


Este redată în continuare partea doctrinară a cărții lui Antim Ivireanu, parte în 
care acesta aminteşte despre cele 10 porunci, cele 7 daruri ale Duhului Sfânt, cele 7 
păcate capitale, cele 12 roade ale milosteniei. Tot în această parte este cuprinsă şi 
învățătura pentru spovedanie, care cuprinde sfaturi şi îndrumări pentru duhovnici. 
Într-o notă de subsol, autorul enumeră câteva cărţi scrise în limba română, care 
tratează şi învățătura pentru spovedanie. Acestea sunt „Sinopsis” adică adunarea 
celor 7 Taine a celor 7 laude ale Sfintei Biserici; „Canoanele din Sfânta Pravilă ce 
Iacov (Putneanul) al Moldovei, „Cereasca floare” tipărită cu osteneala şi cheltuiala 
mitropolitului Iacov (Putneanul) al Moldovei, „Catihis”- tipărit la Iaşi în 1777 cu 
binecuvântarea mitropolitului Gavriil (Callimachi) al Moldovei, „Prăvilioară cu în- 
vățătura bisericească de taina ispovedaniei” tipărită cu binecuvântarea mitropolitului 
Grigorie al Ungrovlahiei la 1781, „Carte folositoare de suflet despărțită în trei părți 

din care cea dintâi cuprinde învățătura către duhovnici....” tipărită la anul 1800 cu 
binecuvântarea mitropolitului Dositei al Ungrovlahiei ş.a. 


C., E., „Învățătura bisericească a Vlădicăi Antim”, în: BORom XVII (1893-1894), 
2, p. 130-146. 


Este redată, în continuare, partea doctrinară a cărţii mitropolitului Antim 
Ivireanu, în care se aminteşte despre învăţătura pentru spovedanie şi care conţine 
îndemnuri, sfaturi şi rugăciuni adresate duhovnicilor. 


Erbiceanu, C., „Învățătura bisericească a Vlădicăi Antim”, în: BORom XVII 
(1893-1894), 3, p. 225-242. 


Sunt redate părțile administrative şi disciplinare ale cărții mitropolitului Antim 
Ivireanu. În aceste două capitole găsim învățături cu privire la mutarea preoților într-o 
altă parohie, slujirea într-o altă parohie, cununarea celor proveniţi dintr-o altă ţară, 
împărtăşirea muribunzilor, ctitorirea bisericilor, divorțurile etc. 

Într-una din multele note de subsol, Constantin Erbiceanu aminteşte despre o 
tradiție legată de Sfântul Nichita Romanul. 


Stănescu, B., „Din istoria Bisericei Române. Literatura bisericească”, în: 
Școala şi Biserica VI (1903), 3, p. 35-37. 


Este prezentată literatura bisericească. Multe cărți cu conţinut religios au fost 
scrise atât în Muntenia cât şi în Moldova în greceşte, iar cele care apăreau în 
româneşte, erau scrise cu caractere chirilice. Tipărirea cărților greceşti a început la 
Iaşi în 1639 şi a ţinut până la 1820, iar în Valahia de la 1650 până în secolul prezent 
(la 1903!). Scrierea cu caractere chirilice a durat până la 1860, fiind înlocuită cu cea 
latină. În acest timp, o singură scriere a apărut cu litere latine în 1838, aceasta fiind 
„Învățături de căpetenie ale Bisericei Răsăritului de Singhelul Neofit Scriban”. De 
asemenea, sunt enumerate cărțile apărute în timpul mitropolitului Dosoftei Filitis. 


Lepădatu, Alex, „Un cuvânt asupra Gramaticii lui Enăchiţă Văcărescu”, în: 
BORom XXVIII (1904-1905), 3, p. 348-353. 


Cartea „Observațiile sau băgările de seamă asupra regulilor şi orânduielilor 
tipografia Episcopiei Râmnicului, iar a doua a apărut la tipografia lui Iosif de 
Krutzbeck din Viena. Pentru că s-a tipărit această carte la tipografia Episcopiei 
Râmnicului, domnul Mavroghenii a acordat acestei tipografii o serie de privilegii. Se 
arată apoi de ce în acelaşi an 1787, s-a tipărit această carte la Viena „retipărirea 
Gramaticii lui Enăchiță Văcărescu venea din altă parte decât de la autor şi răspundea 
unei necesități de cultură românească în monarhia vecină”. 


C., E., „Analiza cărţii ce cuprinde serviciul Cuvioasei Parascheva şi a Cuvio- 
sului Sfânt Grigorie Decapolitul, imprimată pe greceşte în timpul domnului 
Constantin Brâncoveanu de Antim Ivireanu”, în: BORom XXVIII (1904-1905), 7, 
p. 756-766. 

Cartea analizată este în limba greacă, a fost imprimată în tipografia domnească 
din Bucureşti de Antim Ivireanu şi cuprinde alături de slujbele amintite şi note 
referitoare la istoria bisericească a românilor. Sunt reproduse câteva note din care 
aflăm că această carte, a fost dăruită de Constantin Brâncoveanu Mănăstirii Gla- 
vacioc, în 1697. Constantin Erbiceanu arată că slujba Cuvioasei Parascheva a fost 
scrisă de Meletie Sirigul, cel care a tradus în limba greacă şi latină „Mărturisirea 
Ortodoxă” a lui Petru Movilă. Se mai arată, reproducându-ne un fragment din cartea 
mitropolitului Varlaam al Moldovei intitulată „Carte românească de învăţătura 
duminicilor de peste an şi la praznicele împărăteşti şi la Sfinţii Mari”, modul în care 
au fost aduse în ţară moaștele Sfântului loan cel Nou de la Suceava. În finalul 
articolului sunt redate atât titlul, cât şi prefața acestei cărți, prefaţă ce a fost scrisă de 
Şerban, al doilea logofăt, rudă cu Constantin Brâncoveanu. 


Erbiceanu C., „Precuvântarea de la Liturghia de la Buzău din 1702, făcută ca 
din partea paharnicului Şerban Cantacuzino”, în: BORom XXIX (1905-1906), 
12, p. 1341-1345. 


Se arată că este posibil ca această prefață care este reprodusă în articol, să fie 
făcută de episcopul Mitrofan al Buzăului. 


Lapedatu, Alex, „Doi cărturari braşoveni din secolul XVIII. Ion şi Radu 
Duma”, în: BORom XXXIX (1915-1916), 9, p. 952-966. Cu anexe. 


Ion Duma a fost cântăreţ şi dascăl al bisericii Sfântul Nicolae din Şcheii 
Braşovului. Viaţa sa o aflăm din „Preoţia sau îndreptarea preoților”(1786), „Rai nou” 
(1774), „Piatra credinţei” (1777). 

Radu Duma a făcut un „Minei pe luna Septembrie”şi a tradus „Viaţa lui Petru 
cel Mare” şi „Viaţa lui Dimitrie loanovici”. 

Ion Duma a tradus „De imitatione Christi” şi a făcut o copie de pe „Tâlcuirea 
lui Andrei Arhiepiscopul Cezareei Capadociei la Apocalipsa Sfântului loan făcută de 
Damaschin al Râmnicului la 1704 din ordinul mitropolitului Teodosie”. Se mai 
aminteşte despre o „Psaltire” (1751) — făcută de el în Țara Românească în timpul 
mitropolitului Neofit şi de „Teologia Sfinţilor Părinţi”. 

În anexe sunt redate „Prologul cărţii Raiului nou ce se numeşte Leimonarion”, 
„Păşunarea oilor celor cuvântătoare” - scurtă prezentare, „Teologia Sfinților Părinți” 
— scurtă prezentare, „Psaltire Românească” prezentare şi mai multe stihuri precum şi 
diferite note şi însemnări din care aflăm că în timpul războiului ruso-turc din 1776-1777 
exista un episcop Neofit la Cernavodă! 


Ursăcescu, V., ec.. „Crezul din veacul al XVI-lea”, în: BORom XLIV (1926), 
2,p.71. 


Se aminteşte despre un exemplar dintr-o tipăritură privitoare la o carte din 
epoca coresiană intitulată „Întrebare creştinească” atribuită anului 1560 din care la 
1926 se mai păstrau doar 11 foi. V. Ursăcescu redă în articol „Crezul” din această 
carte. În finalul articolului autorul scrie: „dacă Coresi şi-a tipărit cartea servindu-se 


de „Catehismul” din 1544, ceea ce e foarte probabil, atunci în textul de mai sus 

(„Crezul” redat în articol) avem cel mai vechi „Crez” în limba română al cărui 
alcătuitori sunt socotiți cei 12 Apostol”. 


Scriban, arhim., „Literatura pioasă în limba românească. Cărţile de pietate 
româneşti”, în: BORom XLIV (1926), 9, p. 524-529. 


Articolul este alcătuit din patru părți. Prima se intitulează „Cunoştinţe 
preliminare” şi din ea aflăm că toate lucrările „de pietate” în limba românească sunt 
numai traduceri. 

A doua parte - „Felul studiului”, arată în ce se cuprinde cercetarea tipăriturilor 
româneşti a cărţilor de pietate în limba românească şi se demonstrează însemnătatea 
şi tăria religioasă a acestor cărți. 

A treia parte numită „Catalogul edițiilor româneşti” — în ea sunt enumerate 
cărțile 1) „Alfa vita sufletească”; 2) „Oglinda omului celui din lăuntru”; 3) 
„Îndeletnicirea pentru buna murire”;, 4) „Mântuirea păcătoşilor”; 5) „Urmarea lui 
lisus”; 6) „Mângâietorul celor întristaţi, bolnavi şi bătrâni”; 7) „Viaţa repausaţilor 
noştri după moarte”; 8) „Momente de odihnă”; 9) „Vitania”; 10) „Drumul crucii”; 
11) „Gândeşte-te bine”; 12) „În cer recunoaştem”; 13) „Carte folositoare de suflet”; 
14) „Călătoria creştinului”; 15) „Arătarea glorioasă”; 16) „Calea către Dumnezeu”. 

Ultima parte a articolului se intitulează „Cercetarea în parte a fiecărei cărți”. 
Aici sunt prezentate primele două cărți. 

1. „Alfa-vita sufletească” — a fost tipărită pentru prima dată la laşi în 1755 cu 
binecuvântarea mitropolitului Iacov (Putneanul) al Moldovei. Originalul cărţii este 
grecesc. O altă ediţie a mai apărut la Sibiu în 1803 cu binecuvântarea episcopului 
Vasile Moga iar în 1839 arhimandritul Scriban îi prezintă cuprinsul şi reproduce 
câteva fragmente din ea. 
cu binecuvântarea mitropolitului Veniamin Costache al Moldovei în Mănăstirea 
Neamţ. Cartea este o traducere realizată de ieromonahul Chiriac din Mănăstirea 
Neamţ făcută după un manuscris rus. Arhimandritul Scriban prezintă ediţiile acestei 
cărți, alcătuirea ei şi reproduce câteva fragmente. 


Scriban, arhim., „Literatura pioasă în limba românească. Cărţile de pietate 
româneşti (continuare)”, în: BORom XLIV (1926), 10, p. 592-599. A se vedea 
articolul din revista B.O.R. XLIV (1926), 9, p. 524-529. 


Sunt prezentate încă două „cărți de pietate” româneşti. 

3. „Îndeletnicire despre buna murire” — cartea a fost scrisă în greceşte de 
Evghenie Vulgaris şi a fost tradusă în limba română de mitropolitul Veniamin 
Costache în vremea în care trăia retras la Mănăstirea Slatina în 1845. Cartea a fost 
tipărită pentru a doua oară în 1914. Se prezintă alcătuirea cărţii şi se redau câteva 
fragmente semnificative. 

4. „Mântuirea păcătoşilor” — a fost scrisă în 1710 de monahul Agapie Criteanu, 
a fost tradusă în 1726 de scriitorul domnesc Pavel iar a treia ediţie a acestei cărți a 
fost tipărită în Bucureşti în 1911 de monahii de la Schitul „Icoana”, metoc al 

Schitului românesc „Prodromu” din Muntele Athos. Este prezentată alcătuirea cărții 
Şi se redau unele pasaje. 


Scriban, arhim., „Literatura pioasă în limba românească. Cărţile de pietate 
româneşti (continuare)”, în: BORom XLIV (1926), 12, p. 697-702. A se vedea 
articolul din revista B.O.R. XLIV (1926), 10, p. 592-599. 


Sunt prezentate alte trei cărți de pietate româneşti. 

5. „Mângâietorul celor întristaţi, bolnavi şi bătrâni” — a fost tipărită în 1858 la 
Buzău de arhimandritul Dionisie Romano (care a ajuns mai târziu episcop al 
Buzăului). Cartea a cunoscut o a doua ediţie în 1915 fiind editată de Nifon Niculescu 
- episcopul Dunării de Jos. Autorul prezintă titlul cărții, cuprinsul şi reproduce câteva 
fragmente smnificative. 

6. „Urmarea lui lisus Hristos” — a fost scrisă în limba latină de Toma de 
Kempis şi tradusă în limba română de Gavriil Munteanu în 1845. Udrişte Năsturel a 
Dealu. Arhimandritul Scriban prezintă alcătuirea acestei cărți şi redă câteva frag- 
mente mai importante. 

7. „Carte folositoare de suflet” — a fost scrisă în greceşte şi tipărită în traducere 
românească la laşi, în 1819, din porunca şi cu cheltuiala mitropolitului Veniamin 
Costache prin osteneala ieromonahului Stratonic şi a monahului Atanasie. De ase- 
menea, se prezintă cuprinsul cărţii şi se redau câteva fragmente semnificative. 


Furtună, D., econom, „De imitatione Christi” — în românește”, în: BORom 
XLVI (1928), 2, p. 97-108. 


Toma de Kempis ($1471) a scris această carte „De imitatione Christi” ca o 
reacţie împotriva direcţiei scolastice a teologiei de pe acele vremuri. Sunt prezentate 
traducerile acestei cărți în limba română. 

Vorbind despre prima traducere a acestei cărți se arată că arhimandritul luliu 
Scriban s-a înşelat când a afirmat că această carte a fost tradusă pentru prima dată de 
Gavriil Munteanu. Autorul demonstrază că această carte a fost tipărită la noi în limba 
slavonă în 1647, la tipografia din Mănăstirea Dealu cu cheltuiala Doamnei Elena şi a 
lui Matei Basarab şi cu ajutorul lui Udrişte Năsturel. Primul care a tradus cartea în 
limba română a fost dascălul loan Duma, epitropul bisericii Sfântul Nicolae din 
Şcheii Braşovului, în 1774 . Un exemplar din această traducere se găseşte printre 
manuscrisele Mănăstirii Căldărușani. 

Cel de al doilea care a tradus „De imitatione Christi” în limba română a fost 
episcopul Argeşului, losif. Acesta a tradus cartea în 1794 şi, foarte interesant este 
faptul că Iosif al Argeşului nu a ştiut de traducerea lui loan Duma. Sunt redate 
prefeţele scrise de Iosif al Argeşului la traducerea cărții mai sus menţionate. 


D., Furtună, econom, „De imitatione Christi” — în românește”, în: BORom 
XLVI (1928), 3, p. 199-205. 


Al treilea traducător al acestei opere a fost ieromonahul Samuil Clain din Mă- 
năstirea din Blaj. Acesta a tradus cartea în 1803. Al patrulea traducător al „Urmării 

lui Hristos”a fost Gavriil Munteanu în 1845. Din inițiativa lui Gavriil Munteanu şi a 
ierodiaconului Dionisie Romano a luat ființă la Buzău primul ziar bisericesc din 
România — „Vestitorul Bisericesc”. A cincea traducere a cărţii „De imitatione Christi” a 
fost făcută de Gavriil Pop din Blaj, iar cea de-a şasea a aparţinut mitropolitului Iosif 
Gheorghian în 1901. Sunt redate câteva paragrafe din aceste traduceri. 


Scriban, arhimandrit, „Vechile omiletici româneşti. ”, în: BORom XLVI 
(1928), 7, p. 613-623. 


Articolul arhimandritului Scriban este structurat în cinci părți. În prima, 
intitulată „Predica mai veche decât omiletica”, autorul arată că, mai întâi, învățătura a 
fost dată prin pilde. Tot în această secțiune aflăm opinia autorului conform căreia cea 
mai bună cuvântare de dinaintea apariției manualelor de omiletică este cea a lui 
Vartolomei Mazereanu — „Cuvântarea de la pomenirea lui Ştefan cel Mare” din secolul 
al XVIII-lea. 

Partea a doua a articolului se intitulează „Omiletici vechi şi noi” — aici sunt 
subliniate diferenţele dintre omileticele din secolul al XIX-lea şi cele din secolul al 
XX-lea. 

Partea a treia este numită „Cea mai veche omiletică”. Aici autorul arată că cea 
mai veche scriere de acest gen în limba română a fost o traducere după o Omiletică 
scrisă în limba rusă, care a fost cuprinsă într-un studiu de pastorală al ierarhilor ruşi 
Gheorghe Coninski şi Partenie Sopovski. Traducerea după cei doi ierarhi ruşi a fost 
imprimată la Buda în 1817. 

A patra parte se intitulează „Omiletica lui Teoctist Scriban” — care este cea 
dintâi omiletică românească pe care o avem ca o carte întreagă. Teoctist Scriban a 
scris această carte pe vremea când era ieromonah şi a intitulat-o „Omiletica sau 
volum cu acelaşi titlu. Se prezintă în articol cuprinsul acestei omiletici. 

Ultima parte se intitulează „Omiletica lui Dionisie Romano”. Acesta a fost 
arhimandrit, locţiitor de episcop al Episcopiei Buzăului şi apoi episcop titular al 
Buzăului. Cartea sa se numeşte „Principii de retorică” şi este mai mult o carte de 
retorică decât de omiletică. În finalul articolului este prezentat, pe scurt, conţinutul 
acestei cărți. 


*%*%, Ştiri. Carte cu bun spor”, în: BORom L (1932), 3, p. 286. 


Se anunță că părintele Cicerone Iordăchescu, profesor la Facultatea de 
Teologie din Chişinău, a scos de sub tipar „Omiliile Sfântului Macarie Egipteanul”, 
traduse în greceşte, care s-au epuizat după primul tiraj. Intenţia autorului este de a 
mai scoate o ediţie, făcând un sondaj de opine în legătură cu cei care şi-ar dori cartea, 
rugați să lase răspuns la Facultatea de Teologie. 


***, „Bibliografie. Dionisie  Areopagitul, «Ierarhia cerească, ierarhia 
bisericească» ”, în: BORom L (1932), 7, p. 510. 


Se anunţă apariţia în 1932 a acestei cărți, de 100 de pagini, cu o traducere din 
limba greacă de preotul Ghe. Iordăchescu, profesor la Facultatea de teologie din 

Chişinău. Acesta a mai tradus, de curând, o carte însemnată a Bisericii Răsăritene, 
„Omiliile duhovniceşti ale Sfântului Macarie Egipteanul”. 


Gheorghe, N. A., „Când a apărut Alfavita sufletească?”, în :BORom LV 
(1937), 1-2, p. 30-35. Cu text în limba slavonă. 


Informaţii cu privire la anul apariţiei cărții „Alfavita sufletească”, cunoscută în 
patru exemplare, dintre care doar unul păstra foaia de titlu. Cercetătorii au stabilit de 
comun acord, pe baza unui exemplar doar, că aceasta s-a publicat la Iaşi, singura 
localitate care avea tipografie în acea vreme, în 1785. Aceasta este opinia atestată în 
„Bibliografia românească veche”, publicaţia lui lon Bianu şi Nerva Hodoş, din 
volumul al II-lea. Cercetări mai recente, inventariind şi celelalte variante, au arătat că 
pista de localizare este falsă. Titlul corect s-a tipărit într-adevăr la laşi, data fiind însă 
alta; păstrându-se numele mitropolitului şi al domnului ţării, Matei Ghica (3 iulie 
1753-29 februarie 1756), respectiv lacov Putneanul (1750-1761), s-a stabilit că în 
decursul celor doi ani şi jumătate ai domniei lui Ghica a văzut lumina tiparului şi 
manuscrisul adus în discuţie. 

Titlul, încadrat în chenar, este asemănător cu cel din „Bucvarul”, tipărit tot la 
laşi, în aceeaşi perioadă, 1755. Pe baza acestei similarități, autorul studiului de față 
cadrează data apariţiei „Alfavitei sufleteşti” în 1755, deci cu 30 de ani înaintea celei 
oficiale, din „Bibliografia românească veche”. Sunt reproduse titlul acesteia, cu- 
prinsul aşezat pe primele patru pagini, urmând o notiță a copistului Chesarie din Ţara 
Românească, probabil de la Mănăstirea Cernica, având chiar şi un capitol introductiv, 
nepomenit în cuprins, pentru ca la sfârşit să se regăsească câteva versuri ale 
traducătorului cărții, Evloghie monahul. Tot aici se pomeneşte numele mitropolitului 
în timpul căreia s-a tipărit, fapt ce constituie un nou argument care poate fi folosit în 
vederea stabilirii anului apariției. 


Simedrea, Tit, Gavriil, Protul, „Viaţa Sfântului Nifon Patriarhul 
Constantinopolului”, în: BORom LV (1937), 5-6, p. 257-299. 


Articolul notează existența mai multor ediții despre viața Sfântului Nifon, 
patriarhul Constantinopolului, printre care: „Biografia patriarhului Nifonu în Turcia 
şi în Ţearra Românească, scrisă de Gabrielu, superiorului muntelui Athos”, editată 
întâia oară în „Arhiva Istorică a României” în 1865 de către B.P. Hasdeu, însoțită de 
o scurtă notă informativă în care se arată de ce manuscrisului îi lipseau câteva pagini, 
ediția completându-se după o copie din 1816. A doua ediţie a văzut lumina tiparului 
în 1888, prin grija mitropolitului Iosif Naniescu în colaborare cu Constantin Erbi- 
ceanu. În ceea ce priveşte studiile dedicate acestei personalităţi, sunt enumerate: 
„Nifon II patriarhul Constantinopolului”, din 1914, scrisă de diaconul dr. Nicolae M. 
Popescu, care lămureşte definitiv o seamă de probleme, apoi „Contribuţiile” lui 
Mazilu. Manuscrisele româneşti cunoscute ale „„Vieţii” sunt în număr de şapte: cel 
editat de Hasdeu, la 1865, (de la 1816), cel în care Hasdeu mărturiseşte că a com- 
pletat finalul ediţiei sale, de la 1682 editat de Iosif Naniescu-Erbiceanu, un altul din 
veacul al XVIII-lea (1720-1730), un al patrulea din 1727, cel din 1817 şi o a şaptea 
copie, de la începutul veacului al XIX-lea, în posesia lui Rizea Dobrescu. 

Deoarece originalul grecesc, scris de Gavriil Protul, nu a putut fi găsit, studiul 
îşi propune să se limiteze la cele româneşti, cea mai bună fiind ediţia Iosif Naniescu- 
Constantin Erbiceanu, pe care autorul se decide să o reediteze, ca pe un însemnat 
izvor al Ţării Româneşti şi al Bisericii. Valoarea ediţiei din 1682 creşte şi mai mult, 
susține autorul, privindu-o din perspectivă filologică, manuscrisul fiind o copie după 
un text mai vechi, lucru mărturisit chiar de copist, când în limba română se da o luptă 
între forme mai vechi, care să rămână - unele regionale, dar neconsecvent utilizate - 
şi acelea noi care să le înlocuiască, având aşadar şi dovezi lingvistice. 

Se constată că varianta cuprinde două feluri de graiuri, unul al originalului şi 
altul al prescriitorului, lucru care oferă acestuia nu doar valoare istorică şi hagio- 
grafică, dar şi filologică. În ceea ce priveşte transcrierea, autorul motivează ideea de 
a reproduce întocmai pronunțarea autorului şi nu eventualele greşeli pe care acesta 
le-a întrebuințat, fiind menţionate înlocuirile făcute. În afară de textul biografiei, 
manuscrisul lui losif Naniescu mai cuprinde şi pisania Mănăstirii Argeşului, „Cuvânt 
de învățătură al bunului creştin domn Neagoe Voevod”, „Inscripţia” copistului, apoi 
câteva „Sfaturi”, care nu sunt altceva decât extrase din „Pildele lui Solomon”. La 
finalul „Cuvântului de învăţătură...” se descoperă copistul, loan, ieromonah de la 
Mănăstirea Bistriţa, din vremea lui Șerban Voievod, mitropolit fiind Teodosie. 
Autorul aduce un pios omagiu profesorului Giuglea, de la Universitatea din Cluj, 
după care aflăm transcrierea manuscrisului „Vieţii Sfântului Nifon”, din 1682. 


Bogdan, Damian P.., „Contribuţii la bibliografia românească veche” în 
„Tipărituri dintre anii 1546-1762 necunoscute la noi”, în: BORom LVI (1938), 
11-12, p. 55-63. Cu text în limba slavonă. 


Bibliografii români loan Bianu şi Nerva Hodoş au depus o prodigioasă 
activitate, punând la îndemâna cercetătorilor tot ce s-a scris de la începutul tiparului 
şi până în 1830. Întrucât au apărut o serie de studii referitoare la unele tipărituri, 
necunoscute Bibliografiei Româneşti Vechi, i-a urmat cu multă pricepere, Dan Si- 
monescu, cu un volum de „Addenda şi corrigenda”. Autorul îşi aduce contribuţia la 
acest volum, descriind opt cărți tipărite în Ţările Româneşti. Prima dintre ele este 
„Tetraevanghelul” de la 1546, prezentat de cercetătorul rus, prof. A. Petrov, într-un 
studiu publicat întâi în 1891 şi apoi în 1906. Pe baza acestor documente, autorul 
oferă o descriere a cărții. 
de a cărei existenţă informează o foaie lipită în „Sbornicul” tipărit de Coresi, în 1580. 
Se redă textul acestui fragment în slavonă, precum şi traducerea, adăugându-se faptul 
că apare şi stema Bathoreştilor. 

A treia carte la care se face referire este un „Catihisis slav”, apărut la laşi, în 
1642, ca răspuns la catehismul calvinesc. După acesta s-a realizat o copie în 1754, cu 
caracter polemic, împotriva protestanților. În catalogul de manuscrise al Bibliotecii 
Academiei de ştiinţe din Petrograd, în care este descris acesta din urmă, se mai face 
referire şi la un „Sbornic” din primul sfert al secolului al XVIII-lea, ce cuprinde pre- 
dici la duminicile de peste an, în limbile rusă, greacă şi latină. Pe fila 140 a acestuia 

este redat, cel mai probabil, titlul complet al „Catehismului” slav, tipărit în 1642 la 
Mănăstirea Trei Ierarhi din laşi. 

Următoarele trei cărți pe care autorul le aminteşte sunt tipărite la Suceava, în 
1726: două „Mineie” — unul pentru sărbători şi unul general, precum şi un „Octoih”. 
În 1884, acestea se aflau la muzeul Academiei Teologice din Kiev. În continuare, 
autorul descrie o „Bucoavnă latino-slavă”, apărută la Cluj, în 1746, pentru folosința 
ortodocşilor din Ungaria, cu text în latină şi în slavă — bisericească. Lucrarea are 
două părți: prima cuprinde abecedarul, iar a doua, lectură formată din rugăciuni, 
părţile esenţiale din catehism şi cifrele. 

Ultima lucrare la care se face referire este un „Catavasier”, apărut la Buzău, în 
1762, care, probabil, a servit ca model ediţiei din 1768. 


Simedrea, Tit. „Pe o veche carte românească, în: MitrOit VII (1955), 1-2, p. 
99-106. 


Articolul se referă la cartea „Tâlcuirea Liturghiei” din 1697, tipărită la Iaşi. 


Păcurariu., Mircea, magistrand, „Traduceri româneşti din literatura teologică 
rusă până la sfârşitul sec. XIX” în: Sr7eol, Seria a II-a, XI (1959), 3-4, p. 182-212. 


Dintre cele mai importante traduceri se prezintă „Întâia învăţătură pentru 
tineri”, Râmnic(1726), „Vieţile sfinților” - traduse de ierodiaconul Ştefan, 12 vol., 
Neamţ (1807-1815), „Viaţa starețului Paisie” - tradusă de ieromonah Chiriac, Neamţ 
(1836), „Drept slăvitoarea învățătură” - tradusă de Veniamin Costachi, laşi (1839). 


Bărbulescu, D., „O carte veche românească necunoscută Acatist, Râmnic, 
între anii 1737-1760”, în: MitrOlt XII (1960), 9-12, p. 701-704. 


Se descrie în amănunt „Acatistul” de la Râmnic ce este diferit de cel din 1746, 
diortosit de Lavrentie Dimitrievici. 


Smochină, N. şi Smochină, N., Nicolae, „O traducere românească din sec. al 
XV-lea a cărţii Floarea Darurilor” în: BORom LXXX (1962), 7-8, p. 712-741. 


În studiul de față, autorii încearcă să dovedească că „Floarea Darurilor” a fost 
tradusă din limba italiană în limba română, sub domnia lui Ştefan cel Mare, iar din 
limba română a fost tradusă în limba slavă în 1492. Aceasta demonstrează că în afara 
„Scrisorii lui Neacşu” din 1521 şi a tipăriturilor lui Coresi, cunoscute ca cele mai 
vechi texte româneşti, există altele mai vechi, din timpul lui Ştefan cel Mare. 

„Floarea Darurilor” este o carte de morală, întocmită cu mare măiestrie de 
călugărul Tommaso Gozadini, originar din Bologna, în a doua jumătate a secolului al 
XII-lea. Ediţia I, din 1474, are 34 de capitole, iar ediția a II-a are 35 de capitole. 
Toate se referă la virtuţi şi vicii. După o virtute se dă şi viciul. Lucrarea se termină cu 
facerea lumii. Maximele sunt ilustrate cu chipuri simbolice de diferite animale, 
păsări, se cuprind şi mici fragmente din cărțile sfinte. Lucrarea s-a bucurat de o 
popularitate foarte mare, s-a răspândit în tot Occidentul şi în Orient, ajungând la 
peste 40 de ediții. A prezentat un interes deosebit şi pentru trimişii lui Ştefan cel 
Mare la Veneţia, locul unde a apărut ediţia a doua. Profesorul N. Cartojan a semnalat 

că în 1592 s-a tradus „Floarea Darurilor” din limba română sau „bogdănească” în 
limba slavă de către ieromonahul Veniamin Rusin, iar anterior, din limba italiană în 
limba română a fost tradusă de Gherman Valahul. Se dă titlul acestei traduceri în 
limba slavă, apoi în limba română şi se prezintă ştirile şi dovezile cunoscute cu 
privire la traducerea cărții. 

]. „Floarea Darurilor” din versiunea italiană în limba română 

Pe baza materialului documentar existent, autorii au încercat să aducă o 
lămurire în această problemă deosebit de interesantă pentru istoria culturii şi 
literaturii noastre vechi. Ei au susținut şi argumentat, că anul traducerii „Florii 
Darurilor” din limba română în limba slavă este 1492, iar anul traducerii din limba 
italiană în limba română este 1478-1484. Se analizează manuscrisul slav 2748 din 
1492 şi se aduc argumente în favoarea tezei că traducerea „Florii Darurilor” în limba 
slavă a avut loc în 1492. 

II. „Floarea Darurilor” în textele bilingve româno — slave din sec. al XVI-lea 

Din prima jumătate a sec al XVI-lea, pe cuprinsul Moldovei, iar de la 
începutul jumătăţii a doua a acestui secol şi pe cuprinsul Munteniei şi al Ardealului, 
au circulat manuscrise bilingve din „Floarea Darurilor”. Aceste manuscrise au fost 
numite româno-slave şi nu slavo-române, deoarece ele sunt traduceri din limba ro- 
mână în limba slavă. Această afirmaţie a fost susţinută pe baza analizei textelor. S-a 
analizat manuscrisul 4620 din 1523 şi manuscrisul 559. Sunt prezentate câteva 
fragmente şi observaţiile respective. Dintr-o analiză succintă reiese că textele 559 şi 
4620, atât versiunea slavă cât şi cea românească, se deosebesc, ceea ce demonstrează 
că sunt două traduceri independente una față de alta. 

În finalul studiului, autorii au desprins câteva concluzii: 

a) „Floarea Darurilor” a fost tradusă din limba italiană în limba română, în 
Moldova, între anii 1478-1484, de către Gherman Postelnicul. 

b) Din limba română ea a fost tradusă ulterior în limba slavă în 1492, de către 
ieromonahul Veniamin. 

Traducerea în limba slavă nu putea să fie făcută în 1592, aşa cum a susținut N. 
Cartojan, deoarece începând cu 1523, pe teritoriul Moldovei circula „Floarea 
Darurilor” în text bilingv româno-slav. Textul românesc din manuscrisul 4620 este o 
copie a traducerii în limba română, făcută de Gherman în sec. al XV-lea pe care a 
folosit-o şi Veniamin pentru traducerea în limba slavă. „Floarea Darurilor” a pătruns 
în lumea ortodoxă de limbă liturgică slavă prin limba română, iar apoi din limba 
română în limba slavă a pătruns pe două căi: traducerea făcută de ieromonahul 
Veniamin în 1492 şi traducerile făcute de români în sec. al XVI-lea. „Floarea Da- 
rurilor” a fost răspândită în numeroase exemplare în toate părțile locuite de români, 
atât în texte bilingve, cât şi în texte făcute numai în limba română. Numeroasele 
românisme, fraze construite după gândirea românească, cuvinte româneşti cu decli- 
nație slavă sau trecute la genul după limba română, sunt o dovadă că traducătorul n-a 
avut la îndemână un text slav, ci un text românesc. 


Păcurariu, Mircea, „«Cărțile populare în literatura românească», Ediţie 
îngrijită şi studiu introductiv de Ion C. Chiţimia şi Dan Simonescu, Editura 

pentru Literatură Bucureşti, (1963), Vol. I: XL+545 p., Vol. II: 414 p.”; în: 
BORom LXXXI (1963), 9-10, p. 1017-1021. 


Ediţia de față reprezintă o culegere a celor mai reprezentative cărți populare 
româneşti care au circulat din secolul al XVI-lea şi până în prezent. Majoritatea au 
luat naştere în țări ale Asiei, fiind scrise în limbile indiană, arabă, persană şi în dia- 
lectele lor, apoi traduse în limbile egipteană, greacă, slavă şi mai târziu în limbile 
moderne ale diferitelor popoare europene. În ceea ce priveşte conţinutul şi scopul, 
scrierile de literatură populară sunt de două categorii: unele care au scop educativ, 
didactic sau moralizator şi altele care înfăţişează eroismul sau greutățile cu care au de 
luptat diferite personaje pozitive. Ele au constituit puncte de plecare pentru literatura cultă. 

Sunt enumerate cărțile care s-au răspândit pe teritoriul țării noastre. Ediţia 
respectivă este alcătuită din două volume ce cuprind un studiu introductiv însoțit de 
reproduceri, în întregime sau fragmente, din cărți populare, fiecare având şi câte o 
scurtă introducere semnată de unul din autori. 

Volumul 1 cuprinde nouă cărți populare împărțite în trei grupe: „Romane pseu- 
do-istorice”; „Romanele înţelepciunii populare-satirice” şi „Romanele moralizatoare”. 

Volumul II cuprinde 11 reproduceri de cărți şi povestiri populare împărțite în 
două grupe: „Romane cavalerești şi erotice” şi „Povestiri şi fragmente diverse”. Sunt 
prezentate romanele care aparţin fiecărei grupe. Lucrarea se încheie cu un „Glosar” şi 
un „Indice analitic”. 


Cardaş, Gh.. „O tipăritură românească necunoscută din 1741”, în: MitrOlr 
XVI (1964), 1-2, p. 24-38. 


Se prezintă şi redă textul integral al unei broşuri din care s-au păstrat opt foi, 
despre care se crede că este un adaos la cartea lui Antim Ivireanul din 1741, 
„Învățătura bisericească”. Broşura conţine o listă a întregii ierarhii bisericeşti din 
Valahia anului1741. 


Sacerdoţeanu, A., „Documente de cultură românească veche”, în: MitrOlr 
XVI (1964), 5-6, p. 447-463. 


Paginile din articol cuprind însemnări de pe cartea „Cheia înţelesului” a 
mitropolitului Varlaam din 1678 din care aflăm că în 1642 o icoană ferecată costa 10 
taleri. De pe un „Minei” din 1741 aflăm că a primit ca danie un loc de livadă. 


B., C., „Recenzii. Două mărturii din cultura românească a veacului al XVIII-lea”, 
în: BORom LXXXV (1967), 9-10, p. 1065-1066. 


Alexandru Duţă afirmă în studiul recenzat că „Plidele filosofeşti” Târgovişte 
reanul, ocupă un loc important în evoluţia vechii noastre culturi româneşti. Conţi- 
nutul lor provine din cartea francezului orientalist Antoine Galland „Les maximes 
des orientaux”. În această epocă, biserica românească e antrenată în formularea unor 
noi concepte conforme cu dezvoltarea culturală şi obiectivele politice a celor două 
ţări, de eliberare de sub dominaţia otomană, cărțile de acest gen având ca scop o 
adaptare integrală a existenţei omeneşti în cadrul perceptelor creştine. 

Pe plan cultural se reflectă o direcţie anticatolică, mişcare patronată de Dositei 
al Ierusalimului şi una de dezvoltare a unui umanism românesc ilustrat de Stolnicul 
Constantin Cantacuzino. Cele două tiraje ale „Pildelor filozoficeşti” din 1783, sunt 
mai voluminoase decât ediția din 1713, fiindcă editorul Grigorie Râmniceanul 
adaugă maxime la textul original. Consultând manuscrise din toate ţările româneşti, 
precum şi cărți complementare problemei menţionate, Al. Duţu identifică filiere şi 
direcţii de dezvoltare a gândirii româneşti medievale. O creaţie a genului românesc 
medieval, cu rădăcini în filozofia patristică şi conținând multe maxime o reprezintă 
„Învățăturile lui Neagoe Basarab către fiul său Teodosie”. 

Publicarea cărților în limba românească şi grecească era patronată de inte- 
lectualii munteni, care se orientau atunci către izvoarele de cultură europene. În 
Țările Române apare o sinteză în spiritul culturii, în care raționalismul, conceptele şi 
imaginile clasice şi europene medievale se întrepătrund cu specificul înţelepciunii 
populare româneşti. „Pildele filosofeşti”ale lui Grigorie Râmniceanul (1783) acordă 
un loc preponderent omului activ şi descriu comportamentul necesar omului de 
societate. Tinzându-se către o filozofie laică, în cărțile menţionate în această recenzie 
se observă formularea unei sinteze Orient-Occident. 

Circulaţia „Pildelor filosofeşti” în toate provinciile româneşti dar şi în Grecia, ca 
şi alte tipărituri ale noastre, arată forţa de iradiere a culturii în epoca brâncoveană şi 
subliniază premisele umanistice şi laice enunțate la sfârşitul celui de-al XVIII-lea secol. 


Bulat, Toma G.. prof. dr.. „O carte bisericească pentru Banat tipărită la laşi, 
în 1765”, în: MitrBan XX (1970), 1-3, p. 138-144. 


Cartea ce tratează temele pocăinței şi a duhovniciei, se intitulează „Îndreptarea 
păcătosului cu duhul blândeţelor precum Dohtoriloră, celora duhovniceşti, aşa şi 
celoră ce să pocăească, întru folosă aşezată. În Timişvarul Banatului la anul 1765 
luna lui lunie 8”, tipărită cu binecuvântarea mitropolitului Moldovei „Chyriu Chiru 
Gavriilu”, la tipografia Mitropoliei ieşene. Este tipărită special pentru Banat, prin 
îndemnul episcopului Vincențiu de la Timişoara. 


Voicescu, C., pr. drd., „Cărţi de zidire sufletească traduse din greceşte şi tipă- 
rite de Mitropolitul Grigore Dascălul”, în: GBis XXXII (1973), 7-8, p. 719-725. 


Din activitatea cărturărească a mitropolitului Grigore Dascălul se desprinde etapa 
în care acesta a realizat numeroase traduceri, perioadă cuprinsă între 1817-1834. Dintre 
cărți sunt menţionate „Cuvinte şase pentru preoţie”, a Sfântului loan Gură de Aur, 
„Cuvânt pentru preoţie”, a Sfântului Grigorie de Nazianz, „Doao cuvine ale Sfântului 
Kassian Râmleanul”, „Cuvinte puţine oarecare din ceale multe ale alui întru sfinți 
părintelui nostru loan Gură de Aur”. 


Voicescu, C., „Cărți de spiritualitate ortodoxă scrise în limba greacă, traduse 
în româneşte şi tipărite la Mănăstirea Neamţ în secolul al XIX-lea”, în: 
MitrMold L (1974), 7-8, p. 630-637. 


În cadrul însemnării date despre cărţile de spiritualitate ortodoxă apărute în 
româneşte la Mănăstirea Neamţ în secolul al XIX-lea, se amintesc „Scara” Sfântului 

loan Scărarul, „Viaţa Stareţului Paisie”, „Cuvintele şi învăţăturile preacuviosului 
părintelui nostru Efrem Sirul”, „Cuvintele şi învăţăturile lui Isaac Sirul”, „Carte de 
suflet”, „Nevăzut războiu”, „Nicodim de la Athos pentru păzirea celor cinci simţuri”. 


Mihail, Paul, pr., „Date noi despre ediția de la Râmnic a «Gramaticii slave» 
din 1755”, în BORom XCVI (1978), 1-2, p. 149-151. 


Este evocată o adevărată „epopee” legată de colaborarea dintre mitropolitul 
sârb Pavel Nenadovici şi episcopul Râmnicului Grigorie Socoteanu realizată în 
vederea editării (1755) şi transportării la Karlovitz a „Gramaticii lui Smotriţki”. 


Ivan, I., „Lucrări ale Sfântului Vasile cel Mare în manuscrise şi tipărituri la 
Mănăstirea Neamţ”, în: MitrMold LV (1979), 1-2, p. 99-113. 


Articolul debutează cu o introducere generală în viaţa Sfântului Vasile cel 
Mare şi cu prezentarea principiilor monahale stabilite de el. Se aminteşte că în 1407 
Mănăstirea Neamţ s-a unit cu Mănăstirea Bistriţa sub conducerea stareţului Do- 
mentian, după care sunt prezentate cinci exemplare de ştampile cu chipul Sfântului 
Vasile, realizate pe gravuri nemţeşti din lemn. Lucrările Sfântului aflate în ma- 
nuscrise şi cărți în biblioteca Mănăstirii Neamţ sunt analizate, cu accent pe tradu- 
cerea „Hexaimeronului”. Articolul cuprinde cinci anexe importante. 


Stănuleţ, Constantin, pr., „Predoslovii (11)”, în BORom XCVIII (1980), 3-4, 
p. 521-522. 


Este redat textul integral intitulat „Predoslovie către toți pravoslavnicii 
creştini” care reprezintă de fapt prefața la „Bucoavna” tipărită de episcopul Grigorie 
al Râmnicului la anul 1749. 


Stănuleţ, Constantin, pr.. „Predoslovii (111)”, în BORom XCVIII (1980), 5-6, 
676-677. 


Sunt prezentate două predoslovii. Prima este o prefață la cartea „Învățătura 
despre 7 Taine” a episcopului Damaschin al Râmnicului publicată la 1724. Cea de-a 
doua, „Cuvântu depreună cătră totâ seminţiia rumâniascâ”, aparține lucrării mitro- 
politului Dosoftei al Moldovei „Dumnedăiasca Liturghie”, laşi, 1679. 


Ioniţă, Viorel, pr. prof. dr., „Traduceri româneşti din literatura teologică rusă 
în sec. al XIX-lea” în: S/Teol, Seria a II-a, XXXIX (1987), 6, p. 69-77. 


Sunt prezentate 49 de lucrări (unele cu mici comentarii şi precizări). Lista 
începe cu „Apologia” de Sf. Dimitrie al Rostovului tradusă de ierodiaconul Ştefan, 
laşi (1803) şi se încheie cu „Cuvântări” de Inochentie al Harkovului, tradusă de Iosif 
Gheorghian, Bucureşti (1897). 


Cândea, Virgil, acad., „O carte veche, fostă a obştii cuviosului Paisie de la 
Neamţu”, în: 7V XI (2001), 1-7, p. 161-164. 


Cartea veche la care se referă articolul este o tipăritură grecească care se 
presupune că a făcut parte din biblioteca obştii de la Mănăstirea Neamţ. Lucrarea este 
datată înainte de anul 1794, pe când Sfântul Paisie era arhimandrit. 

VIII.9. BIBLIOGRAFII 
***, Bibliografie”, în: BORom XXII (1898-1899), 8, p. 823-833. 


Academia Română a publicat „Bibliografia Românească Veche”, care cuprin- 
de toate cărţile în limba română, slavă, greacă sau în alte limbi, tipărite în perioada 
1508-1830 în Țările Române precum şi cele tipărite de români în țări străine. 


G., „Bibliografie ”, în: BORom XXII (1898-1899), 10, p. 1059-1061. 


Sunt prezentate amănunte despre două lucrări. 

1. „Cazanii ce cuprind în sine Evangheliile tâlcuite ale duminicilor de peste an 
şi cu cazaniile, Sinaxarul praznicelor împărăteşti şi ale sfinţilor celor mari de peste 
an, după cele date la lumină în Sfânta Episcopie a Râmnicului Noul Severin pe vre- 
mea episcopului Filaret la anul 1781”. Tipografia Cărţilor Bisericeşti, Bucureşti 1898. 

2. „„Cuvântări bisericeşti dedr. George Popoviciu protoprezbiterul ort. în 
Lugoj”, Caransebeş, 1898. 


C., E., „Bibliografia greacă”, în: BORom XXV (1901-1902), 9, p. 821-842. Cu 
texte în limba greacă. Cu texte în limba latină. 


Constantin Erbiceanu indică, în ordine cronologică, cărțile greceşti tipărite în 
țară şi în afara hotarelor țării cu ajutorul financiar al românilor. Sunt prezentate 
titlurile complete în limba greacă cu traducerile lor în limba română, iar din prefeţele 
şi conținuturile acestor cărți sunt extrase fragmentele care se referă la istoria na- 
țională şi bisericească a românilor. Se argumentează că scopul acestei lucrări este să 
arate, pe de o parte, sacrificiile făcute de români pentru popoarele din Orient, iar pe 
de alta, să arate cât de răspândită era limba greacă printre români. 

Despre tiparul grecesc din laşi aflăm că în 1680 aflându-se Dositei (cred că 
este vorba despre patriarhul Ierusalimului) la Iaşi, a constatat că moldovenii aveau 
tipar, iar grecii nu; şi pentru aceasta a fost adus un ieromonah vlah cu numele 
Mitrofan care a primit suma de 600 de lei pentru pregătirea unui tipar. În 1683 
Dositei a trimis hârtie şi două epistole lui Duca Vodă, pentru a se tipări cartea lui 
Simeon al Tesalonicului. 

1. Prima carte grecească care s-a tipărit la Mănăstirea Cetăţuia se numeşte 
„Combaterea primatului papal” de patriarhul Ierusalimului Nectarie, ce a fost tipărită 
în 1682 de Mitrofan (fostul episcop de Huşi şi Buzău) şi dedicată lui Duca Vodă. 
Această carte conține şi viața patriarhului Nectarie, din al cărei cuprins aflăm că 
acesta a fost de patru ori în Moldova şi o dată în Țara Românească: mai exact la 
Vasile Voievod a fost de trei ori şi o dată în 1664 a fost la Dabija Vodă, iar în Ţara 
Românească a fost în vremea lui Grigorie Voievod. 

2. „Istoria celor săvârşite în Ungrovlahia începută de la Şerban Voievod până 
la Gavriil Voievod a ducelui prezent. Lucrată de către Matei al Mirelor şi afierosită 
boierului loan Catarigi. În Veneţia 1683”. 

3. „Bravurile pre piosului şi prea bravului Mihail Voievod, încă şi câte s-a 
întâmplat în Ungrovlahia, din timpul de când a domnit Şerban Voievod până la 

Gavriil Movilă Voievod. Mai cuprinde şi sfaturile către Alexandru Iliaş Voievod şi la 
toţi următorii domni şi plângerea despre Constantinopol. În Veneţia 1683”. 

4. „Serviciul Sfinților martiri Sergiu şi Vach. Tipărită în laşi de către episcopul 
Huşilor Mitrofan în 1685”. Din prefața acestei cărți aflăm că Şerban Cantacuzino a 
ctitorit Mănăstirea Cotroceni, cu hramul Adormirea Maicii Domnului şi a hotărât ca, 
tot aici, să fie serbaţi şi sfinții Serghie şi Vach. 

5. „Divina Scriptura, nempe Veteris ac Novi Testamenti omnia”. Prefaţa ei 
este reprodusă în întregime în articol. 

6. „A fericitului Meletie Sirig, dascălul şi protosinghelul bisericii mari din 
Constantinopol asupra capitolelor calvineşti şi a întrebărilor lui Chiril Lucaris, com- 
batere. Şi a lui Dositei patriarhul Ierusalimului manual împotriva greşelilor calvinice. 
Tipărită în zilele lui Constantin Brâncoveanu prin îngrijirea şi corectarea prea 
învățatului Notar al Marii Biserici, Chir Mihail Macri din loanina. Bucureşti 1690”. 

Cartea conţine şi o epistolă a Sinodului de la Iaşi către domnul Vasile Lupu, 
epistolă prin care acesta este declarat „protector” şi „apărător” al ortodoxiei şi care 
este reprodusă în articol. Legat de această carte mai găsim şi motivul pentru care a 
fost scrisă şi serviciile pe care le-a adus Meletie Sirigul bisericii româneşti. 

7. „Manual contra schismei papistaşilor”, compus de ieromonahul Pelopone- 
sian şi tipărit în zilele lui Constantin Brâncoveanu în tipografia din Bucureşti în 1690. 

8. „Ale lui Vasile Macedon autocratorul romeilor, capitole sfătuitoare 66 către 
fiul său Leon. Traduse de Hrisant Notara şi tipărite în zilele lui Constantin 
Brâncoveanu, în tipografia din Bucureşti de Antim leromonahul în 1691”. 

Se precizează că Hrisant Notara pe vremea când era diacon, a fost dascăl al 
fiilor lui Constantin Brâncoveanu. 

9. „Slujbele Cuvioasei maicii noastre Parascheva cea Nouă şi a Sfântului 
Grigorie Decapolitul, împreună cu înainte prăznuirea Prea Sfintei Născătoarei de 
Dumnezeu a intrării în biserică pentru că în aceeaşi zi cade şi sărbătoarea sfântului. 
Tipărite cu porunca şi cheltuiala lui Constantin Brâncoveanu, în Bucureşti de 
Ieromonahul Antim din Ivir în 1692”. 

10. „Tomul împăcării în care se cuprind scrierile anonime ale unora, ale lui 
loan Nomofilaxul, ale lui Gheorghie Coresie şi ale lui Macarie Ieromonahul Macri şi 
adunarea din Sf. Sofie, tipărit în anul mântuirii 1692. S-a tipărit la Dimitrie Pădure în 
laşi în 1694”. 


C., E., „Bibliografia greacă”, în: BORom XXV (1901-1902), 10, p. 988-1007. 
Cu texte în limba greacă. 


Se prezintă în continuare cărțile care fac parte din bibliografia greacă (pentru 
mai multe detalii a se vedea articolul anterior). 

11. „Cu harul lui Dumnezeu a evlavioasului Nemofilax loan Diaconul 
Eugenie. Cuvânt combătătora hotărârii blasfemice şi mincinoase compus în Florenţa 
în timpul Sinodului de către latini, s-a compus de către un ieromonah oarecare numit 
Ioachim, transcris din deosebite manuscripte, îndreptat şi împărţit în capitole şi părți 
de Dositei patriarhul Ierusalimului. Tipărit la Dimitrie Pădure, laşi 1694”. 

12. „Manual despre unele nedumeriri şi deslegări sau despre cercetarea şi 
întărirea unor dogme necesare bisericii. Compus de loan Cariofil după cererea lui 
Constantin Cantacuzino. Şi afierosit domnului Constantin Brâncoveanu.” Cartea a 
fost tipărită la Mănăstirea Snagov în 1697. 

Tot aici Constantin Erbiceanu reproduce dedicaţia către domnul Constantin 
Brâncoveanu şi prezintă amănunte despre viaţa lui loan Cariofil şi şcoala din vremea 
lui Constantin Brâncoveanu. 

13. „Antologiu peste tot anul, foarte bogat căci cuprinde nu numai serviciile 
din «Antologiile» ce se află, dar şi toată Psaltirea cu Octoihul folositor...” Cartea a 
ieromonahului Galaction Vidali din insula Tinu şi fost egumen al Marii Mănăstiri 
Lavra din Muntele Athos şi prin corectarea domnului Panaghiot Sinopeu în 
Mănăstirea Snagov de Antim Ieromonahul, în 1697. 

14. „Cuvânt panegiric la Sfântul Constantin pronunţat în Mitropolia Ungro- 
vlahiei şi afierosit lui Constantin Brâncoveanu... Tipărit în Mănăstirea Snagov de 
ieromonahul Antim din Iviria în 1697”. Cuvântul a fost compus de fiul cel mare al lui 
Constantin Brâncoveanu şi rostit în catedrala mitropolitană de al doilea fiu al 
aceluiaşi domnitor, Ştefan. 

15. „Tomul dragostei asupra latinilor, adunat şi tipărit de Dositei patriarhul 
Ierusalimului în vremea lui Antioh Vodă al Moldovei în 1698”. Cartea conţine o notă 
leremia Cacavela în 1698. 

16. „Divanul sau gâlceava înţeleptului cu lumea, sau giudeţul sufletului cu 
trupul, prin de trudă şi de osteninţă iubire a lui loan Dimitrie Constantin. Întâiu 
izvodit de iznoavă din Vechiul Testament şi Noul Testament, în slava şi folosinţa 
moldovenescului neam. În vremea lui Antioh Vodă...” Cartea a fost tipărită prin 
osteneala monahilor moldoveni Atanasie şi Dionisie, în laşi, în 1698. 

17. „Mărturisirea credinţei ortodoxe a Bisericii universale şi apostolice a 
răsăritului. Expunerea introductivă despre celetreimari virtuţi credință, nădejde şi 
dragostea. Tipărită cu cheltuiala domnului Constantin Brâncoveanu în 1699, în 
Mănăstirea Snagov de Antim Ivireanu”. 

18. „Psaltirea profetului şi împăratului David având la sfârşitul ei un adaos de 
şase psalmi şi apodipnul mic, întâia dată tipărită în acest format prin ordinul şi 
cheltuiala domnului Constantin Brâncoveanu în Mănăstirea Snagov în 1700 de 
Antim Ivireanu”. 

19. „Proschinitarul Sfântului Munte al Atonului scris şi tipărit în vremea lui 
Constantin Brâncoveanu, afierosit mitropolitului Ungrovlahiei Teodosie, cu îngrijirea 
şi cheltuiala doctorului loan Comnen spre a se da în dar pioşilor pentru mântuirea 
Antim Ivireanu prin osteneala şi corectarea lui Ignatie Fotian ieromonahul”. 

Cartea cuprinde darurile pe care le-au făcut românii mănăstirilor din Sfântul 
Munte până în 1701. Sunt prezentate şi câteva date despre viaţa lui loan Comnen - 
acesta se trăgea din vechea familie a împăraţilor bizantini, a fost educat şi şi-a făcut 
studiile la Constantinopol şi în Occident, dar datorită unor împrejurări a ajuns în Țara 

Românească şi s-a stabilit la curtea lui Constantin Brâncoveanu. Tot în timpul în care 
a venit loan Comnen la Bucureşti, a fost adus aici şi Sevastos Chimenitul pentru a fi 
profesor la Academia din Bucureşti. loan Comnen a fost şi el, profesor al Academiei 
din Bucureşti. În 1700 loan Comnen a efectuat un pelerinaj la Muntele Athos şi la 
Muntele Sinai după care s-a călugărit şi şi-a schimbat numele în lerotei şi, prin 
influența domnului Constantin Brâncoveanu, a fost făcut mitropolit al Dristrei. 


C., E.. „Bibliografia greacă”, în: BORom XXV (1901-1902), 11, p. 1086-1113. 
Cu texte în limba greacă. 


Se prezintă în continuare cărțile care fac parte din bibliografia greacă. A se 
vedea articolul anterior în BORom XXV (1901-1902), 10, p. 988-1007. 

În continuare sunt redate fragmentele referitoare la români din „Proschinitarul 
Sfântului Munte” alcătuit de loan Comnen (a se vedea a 19-a carte din Bibliografia 
greacă), din care aflăm următoarele: 

-Marea Lavră a Sfântului Athanasie a fost reînnoită de Neagoe Basarab şi tot 
acolo se găseşte capul Sfântului Mihail al Sinadelor ferecat cu argint şi cu pietre 
preţioase de către Constantin Brâncoveanu; 

-Mănăstirea Ivirilor — a primit numeroase danii din partea lui Neagoe Basarab 
şi a soţiei sale Despina, printre care se numără şi dvera cusută cu fir de aur pentru a 
se pune înaintea icoanei făcătoare de minuni a Maicii Domnului, iar pardoseala 
bisericii acestei mănăstiri a fost făcută de Şerban Cantacuzino; 

Mănăstirea Dionisiu — a fost înnoită de domnitorii Radu, Neagoe şi zugrăvită 
de Voievodul Petru în 1580, iar doamna Ruxandra a lui Alexandru Lăpuşneanu a 
făcut spitalul şi trapeza acestei mănăstiri; 

Mănăstirea Pantocrator — a fost înnoită de logofeţii Barbu şi Gavriil din Țara 
Românească; 

Mănăstirea Xiropotamul — a fost restaurată de domnul Țării Româneşti, 
Alexandru; 

Mănăstirea Cutlumuş a fost reînnoită de domnitorii Neagoe, Radu, Mircea şi Vintilă; 
Simon-Petra — la această mănăstire se află o Evanghelie dăruită de Mihai Viteazu; 
Mănăstirea Zograful — a fost reînnoită de domnul Ştefan cel Mare şi Sfânt în 1502; 
Mănăstirea Dohiariul — a fost restaurată de domnul Alexandru Lăpuşneanu; 
Mănăstirea Sfântul Pavel - a fost restaurată de domnul Constantin 
Brâncoveanu; 

Mănăstirea Xenofont a fost reînnoită de Matei Basarab şi vornicul Duca cu 
fratele său Radu; 

Mănăstirea Sf. Grigorie (Grigoriu) — a fost reînnoită de Ştefan cel Mare; 
Mănăstirea Caracalu - a fost restaurată de domnul Moldovei Petru; 
Mănăstirea Stavronichita — a fost refăcută de domnul Şerban Cantacuzino. 

În Muntele Athos mai există Mănăstirea Prodromu (lăcaş românesc) în care 
viețuiesc 120 de monahi (cifră din 1901 .), Mănăstirea Provata care a fost înființată 
de un român din Basarabia din familia Soroceanu, în care viețuiesc 30 de monahi 
(cifră din 1901) şi Mănăstirea (chilia?) Sf. Pantelimon ce a fost refăcută de domnul 
Scarlat Calimah, la începutul secolului al XIX-lea. 

Se continuă apoi prezentarea cărților din Bibliografia greacă. 

20. „Liturghierul greco-arab” tipărit din ordinul şi cu cheltuiala domnului 
Constantin Brâncoveanu, de către Antim Ivireanu în Mănăstirea Snagov, în 1701. 
Cartea a fost corectată de Ignatie leromonahul şi Filitian din Haldea. 

21. „Manuducere la buna educaţie, sau manual de citire tinerilor greci şi vlahi 
care învaţă, tipărit cu cheltuiala lui loan Nicolae Darvari. În Viena în tipografia lui 
Gheorghe Vendoti, în 1791”. 

22. „Eortologiu în care se tratează unele chestiuni - despre certitudinea cro- 
nologiei, despre toate sărbătorile şi teoriile lor, despre Sfânta Paschă şi despre unele 
canoane bisericeşti, despre minologiul cel mai scurt, lucrat de dascălul Academiei 
din Bucureşti Sevastos Chimenitul şi afierosit domnului Constantin Brâncoveanu, în 
vremea mitropolitului Teodosie, tipărit de Antim Ivireanu şi corectat de Ignatie 
Fitianu în Mănăstirea Snagov în 1701”. Se prezintă conţinutul acestei cărți. 

23. „Despre preoţie cuvânt de laudă compus de Hrisant patriarhul lerusali- 
mului şi pronunțat de el înlăuntrul marii biserici a Sfântului Mormânt, când s-a 
hirotonit mitropolit al Chesareei Palestinei în 1702, aprilie 5, în aceeaşi zi a Sfintelor 
Paşti. S-a tipărit în Bucureşti”. Autorul presupune că această carte s-a tipărit în 
acelaşi an - 1702. 

24. „Cuvântul panegiric la cel întâi martiri a lui Hristos Ştefan”, compus de 
Ştefan, fiul lui Constantin Brâncoveanu. A fost tipărit în 1702, în Bucureşti de către 
Antim Ivireanu. 

25. „Învățătura dogmatică a Sfintei Biserici de Răsărit şi Universale cuprin- 
zând trei chestiuni: 

a) când se prefac Sfintele în trupul şi sângele lui Hristos 

b) că Născătoarea de Dumnezeu a fost supusă păcatului strămoşesc 

c) că părticele nu se prefac în trupul şi sângele lui Hristos”. 

Cartea a fost alcătuită în zilele lui Constantin Brâncoveanu de Sevastios 
Chimenitul şi afierosită patriarhului Ierusalimului Dositei şi publicată cu cheltuiala 
postelnicului Gheorghe Castriotul în Bucureşti, în 1703, de către Antim Ivireanu. 

26. „Cuvânt panegiric la Adormirea Maicii Domnului compus de Ştefan fiul 
lui Constantin Brâncoveanu”. Acest cuvânt a fost rostit de fratele său Radu şi tipărit 
de Antim Ivireanu. 

27. „Învățătura dogmatică a Bisericii Ortodoxe şi catolice, cuprinzând excep- 
țional trei chestiuni: a) când se prefac Sfintele în trupul şi sângele lui Hristos b) 
Fecioara Maria a fost supusă păcatului strămoşesc c) părticelele nu se prefac în trupul 
şi sângele lui Hristos”. Cartea a fost alcătuită în zilele lui Constantin Brâncoveanu de 
Sevastios Chimenitul şi a fost afierosită lui Dositei patriarhul Ierusalimullui şi 
tipărită cu cheltuiala postelinului Gheorghe Castriotul, în Bucureşti, în 1703 de 
Antim Ivireanu. Autorul menţionează că această carte a fost dedicată atât patriarhului 
Ierusalimului Dositei, cât şi Țarului Rusiei Petru cel Mare. 

28. „Explicarea şi serviciul sfințirii Bisericii”. Cartea a fost afierosită patriar- 
hului ecumenic Gavriil şi a fost dată la tipar cu cheltuiala fostului mitropolit al 

îngrijită şi corectată de loan de Efes. 

29. „Din Plutarh Hironeu traducere foarte exactă în limba apla a paralelilor 
greceşti şi romane, de preastrălucitul Constantin, fiul domnului Constantin Brânco- 
articolului redă prefața acestei cărți, prefaţă ce a fost scrisă de către Antim Ivreanu şi 
câteva paralele din carte. Tot aici Constantin Erbiceanu prezintă câteva păreri cu 
privire la cunoştinţele de limbă greacă ale lui Constantin Brâncoveanu şi ale 
românilor în general. 


C., E.. „Bibliografia greacă”, în: BORom XXV (1901-1902), 12, p. 1193-1210. 
Cu texte în limba greacă. 


Sunt prezentate în continuare cărțile care fac parte din bibliografia greacă (a se 
vedea articolul — din BORom XXV, 11, p. 1086-1113). 

30. „Cuvântul la patima cea mântuitoare a lumii a cuvântului lui Dumnezeu-omul 
pronunțat şi afierosit patriarhului Dositei al Ierusalimului de Radu, fiul lui Constantin 
Brâncoveanu şi tipărit de Antim Ivireanu”. 

31. „Tomul bucuriei în care se cuprind epistolele patriarhului Fotie al 
Constantinopolului. Sfântul şi ecumenicul Sinod al VIII-lea, unele însemnări la acest 
sinod. Cele împotrivitoare la primatul papei Romei ale lui Nicolae Doctorul Filosof. 
Cuvântul lui Meletie al Alexandriei asupra Primatului Papei. Dialogul lermoni- 
monului monah asupra altui oarecare monah contra latinilor”. 

Tomul a fost tipărit în zilele lui Constantin Brâncoveanu, în Episcopia Râm- 
nicului de Antim, episcopul Râmnicului, în 1705, prin cheltuiala şi cu îngrijirea lui 
Dositei patriarhul Ierusalimului. Sunt redate fragmente din prefața lui Dositei la 
această carte. 

32. „Slujba părintelui nostru Visarion, Arhiepiscopul Larisei, făcătorul de 
episcopul Râmnicului, Antim Ivireanu, cu cheltuiala lui Ignatie, egumenul Mănăstirii 
Nucet. Ediţia a fost îngrijită şi corectată de Mitrofan Grigoras din Dodona. O nouă 
ediție a acestei cărți a apărut în 1797. 

33. „Cuvânt panegiric la Sfântul Nicolae”. Cuvântul este dedicat lui Preda 
Brâncoveanu şi a fost tipărit în Episcopia Râmnicului de către Mihail ipodiaconul 
Istfanovici, în 1707. 

34. „Cuvânt la patima cea mântuitoare a Cuvântului lui Dumnezeu. Textul însă 
al patimilor a fost adunat din cei patru Evanghelişti, numai din aceştia s-a pus, adică 
ce se numeşte adunat din cei patru de dascălul Gheorghie profesor de limba elină şi 
latină a fiilor lui Constantin Brâncoveanu”. Cuvântul a fost tipărit în Episcopia 
Râmnicului de către Mihail ipodiaconul Istfanovici în 1707. 

35. „Carte cuprinzând serviciul bisericesc de peste tot anul”. Cartea a fost 
1709, în Mitropolia din Târgovişte, ediţie ce a fost corectată şi îngrijită de Mitrofan 
Grigoras din Dodona. 

36. „Flori poetice adunate spre gloria şi strălucita încununare a doctoro-filo- 
sofică a prea nobilului şi prea învățatului domn Gheorghe Ipomena din patria Tra- 

pezuntului, de preotul loan Avramiu şi de acestea dedicate domnului Constantin 
Brâncoveanu”. Cartea a fost tipărită în Veneţia, în 1709. 

37. „Carte cuprinzând serviciul Sfintei Ecaterina şi proschinitarul Sfântului 
Munte Sinai cu acelor dimprejur şi a toate cele din el şi despre el, cum şi ordinea 
serviciului monastirei şi a celor din el ce au fost până acum arhiepiscopi şi un 
Egnomiu la Sfântul Munte Sinai şi despre arabi”. 

Ivireanu, în Mitropolia din Târgovişte, în 1710. Ediţia acestei cărți a fost îngrijită şi 
corectată de ieromonahul Mitrofan Grigoras din Dodona. Această carte a fost 
retipărită şi în 1727, de către Nicolae Saru la Veneţia. 

38. „Panoplia dogmatică a împăratului Alexie Comnen, cuprinzând în scurt 
scrierile fericiților şi de Dumnezeu purtătorilor părinți, puse în ordine şi în o armonia 
cugetată de Eftimie Zigaben”. 

Cartea a fost afierosită fiului lui Constantin Brâncoveanu — Ştefan de 
mitropolitul Dristrei Atanasie şi tipărită cu cheltuiala mitropolitului Ungrovlahiei 
Antim Ivireanu în 1710, în Mitropolia din Târgovişte. Ediţia a fost corectată şi în- 
grijită de Mitrofan Grigoras din Dodona. 

39. „Varini Phavorini Camertis Nucerini Episcopi Magnum Dictionarium sive 
Thesaurus universae Lingqaue Graecae studiosorum usui valde perutilis ex multim 
variiesque Antoribus collectus. Nova hac editione per Antonio Bortoli tipografum 
venetum diligentissime castigatus et copia Dictionum auctus”. 

Cartea a fost tipărită în 1712 şi este dedicată de către Antonio Bartoli 
domnului Constantin Brâncoveanu. 

40. „Sentinţe ale unor filosofi vechi, din italieneşte traduse în limba noastră 
apla şi afierosite domnului Constantin Brâncoveanu” - cartea a fost tipărită cu 
cheltuiala lui Manu Apostolu, în Târgovişte, în 1713. 

41. „Sfaturi creştine-politice către domnul Ştefan Cantacuzino, de mitropolitul 
Antim Ivireanu. Tipărite împreună cu oarecare rugăciuni de peste toată săptămâna”. 
Cartea a fost tipărită în Mitropolia din Bucureşti, în 1715. 

42. „loan Damaschin. Expunerea credinţei ortodoxe. A aceluiaşi despre cei 
adormiţi în credință”. Cartea a fost tipărită cu cheltuiala domnului Nicolae Alexandru 
al Moldovei, în laşi în Mănăstirea Sabba (cred că este Sava), cu binecuvântarea 
patriarhului lerusalimului, Hrisant. Ediţia a fost îngrijită şi corectată de Ioan din Efes. 
Autorul prezintă pe scurt conţinutul acestei cărți. 

43. „Istorie despre cei care au fost patriarhi ai Ierusalimului, despărțită în 12 
cărți începând de la Iacob fratele Domnului şi cel întâi ierarh al Ierusalimului până în 
anul prezent, cuprinzând şi dumnezeieştile adunări ale Sfinţilor Apostoli şi sinoadele 
cele mai importante adunate din lumea ortodoxă şi neortodoxă, ecumenice şi locale şi 
orice dogmă a Sfintei Biserici, în care se face amintire în ordine a tuturor auto- 
cratorilor Apusului şi Răsăritului şi a faptelor lor şi a celor cinci Patriarhate şi a 
lucrărilor lor şi a administraţiilor şi a prerogativelor ce au avut şi a multor altor din 
Părinţi Arhiepiscopi şi Arhiepiscopii şi a tuturor ieresiarhilor şi eresurilor cum şi a 
condamnărilor, a popoarelor şi a unor conducători ai creştinismului...” 

Cartea a fost scrisă de patriarhul Dositei al Ierusalimului, corectată de Hrisant, 
tot patriarh al Ierusalimului şi tipărită în zilele domnului Ștefan Cantacuzino în 
Bucureşti, în 1715. 


C., E., „Bibliografia greacă”, în: BORom XXVI (1902-1903), 2-3, p. 193-206. 
Cu texte în limba greacă. 


Sunt prezentate în continuare cărțile care fac parte din bibliografia greacă (a se 
vedea articolul anterior — în BORom XXV, 12, p. 1293-1310). 

44. „Sintagma a Preafericitului Patriarh al Ierusalimului Hrisant. Despre oficii, 
clerici şi boeriile Sfintei Biserici a lui Hristos şi însemnarea lor, a împărțirii şi a 
rândului celui vechi şi de acum şi alte oare-care prea de nevoi celor numărați în cler 
şi celor ce sunt arhierei şi despre cele cinci tronuri patriarhale şi a Mitropoliilor lor... 
Despre arhiepiscopiile autocefale, cuprinzând tronurile supuse lor. Adunat din dife- 
rite praxe regulate..”. Cartea a fost tipărită la Târgovişte în 1715 de către ieromo- 
nahul Mitrofan din Dodona. 

45. „Istoria Sfântă sau cele iudaice scrisă în rezumat de Alexandru Ma- 
vrocordat, tipărită cu cheltuiala lui Nicolae Vodă, în Mănăstirea Antim din Bucureşti 
în 1716”. Ediție îngrijită şi corectată de Ioan Postelnicul şi tipărită de ieromonahul 
Dionisie Floru. 

46. „Introducere în cele geografice şi sferice” de Hrisant Notara. Cartea a fost 
scrisă şi tipărită la cererea lui Scarlat Mavrocordat, fiul lui Nicolae Mavrocordat, la 
Paris în 1716. 

41. „Despre Oficii”, carte scrisă de Nicolae Alexandru Mavrocordat, în zilele 
mitropolitului Daniil. Ediţie ce a fost îngrijită şi corectată de Gheorghe Trapezundianul, 
profesorul Şcolii domneşti din Bucureşti şi tipărită în Mănăstirea Antim, în 1719. 

48. „Carte cuprinzând slujba Sfântului martir Neofit şi a Sfântului Maxim 
Mărturisitorul”. A fost tipărită în Bucureşti de preotul tipograf Stoica Iacoviţă, în 1723. 

49. „Manual despre superioritatea prin excelență a Sfintei Cetăți a lerusali- 
mului şi a dătătorului de viaţă Sfânt Mormânt în Bucureşti 1728”. 

50. „Manual despre purcederea Sfântului Spirit sau Aptologie către prea 
respectatul Domn Nicolae Comnen Papadopol, compusă de prea respectatul între 
ieromonahi şi sfinţii învățători Christofor Emberocomitu din loanina. Tipărită în 
Bucureşti, în 1728”. 

51. „Omilii ale patriarhului Hrisant al Ierusalimului, date spre tipar prin 
îngrijirea şi cheltuiala patriarhului Ierusalimului Meletie. Dedicate domnitorilor 
Grigorie Ghica al Ţării Româneşti şi Nicolae Alexandru al Moldovei. Tipărite în 
Veneţia, în 1734”. 

52. „Carte cuprinzând sfințitele servicii ale Sfântului Sfinţit martir Haralambie 
de minuni făcătorul, a cuvioasei Matroana din oraşul Hio, a celui întru Sfințiți 
Constantin Nicolae al Țării Româneşti, în vremea păstorii mitropolitului Ştefan, cu 
cheltuiala logofătului Constantin Gheorghiu Z din Sotiro-Zagora, în Sfânta Mitro- 
polie din Bucureşti, în 1736, de către preotul Stoica lacovitz. Ediţie îngrijită şi 
corectată de Constantin Daponte 

53. „Istoria Vechiului şi Noului Testament cu icoane halcografice ale tuturor 
subiectelor şi cu explicaţii scoase din Sfinţii Părinți, pentru îndreptarea moravurilor oricărei 
persoane creştine. Traduse din limba italiană de Antoniu Catifor din Zachint şi afierosită 
domnului Constantin Mavrocordat al Țării Româneşti. Tipărită la Veneţia în 1737”. 

54. „Cel ce se pocăieşte se învaţă. Lucrare tradusă în limba noastră comună de 
Manuel Romanitu Criteanul şi afierosită domnului Moldovei Constantin Mavro- 
cordat. Tipărită la Veneţia în 1742, la Nicolae Glichi din loanina”. Autorul reproduce 
aici dedicaţia lui Nicolae Glichi către domnul Constantin Mavrocordat. 

55. „Gramatică despre Sintaxă a prea piosului domn Alexandru Mavro- 
cordat... Împreună cu alta a lui Mihail Singhelul a scaunului apostolic al Ierusali- 
melor, dedicată principelui Constantin Mavrocordat”. Ediţie îngrijită şi corectată de 
Alexandru Cancelariul Doctor — filosof. Tipărită în Veneţia, în 1745. 

56. „Prescurtare de rugăciuni din Psaltire, adunată de prea Înțeleptul Ghenadie 
poliei Ungrovlahiei în Bucureşti, în 1749 de către Stoica lacoviţă. Cartea conţine o 
dedicație a mitropolitului Neofit către domnitor, dedicație în care mitropolitul spune 
că este grec, de origine din Creta. 

57. „Mreja apostolică, adică cuvinte de suflet folositoare în Sfânta şi marea 
patru-zecime şi în postul de 40 de zile al naşterii lui Hristos” . Cartea a fost compusă 
de Nicolae Mavrodi Cefalonianul şi tipărită tot cu banii săi şi afierosită domnului 
Mihail Racoviţă al Moldovei. Cartea a fost tipărită în 1756. 


C., E., „Bibliografia greacă”, în: BORom XXVI (1902-1903), 4, p. 421-435. 
Cu texte în limba greacă. 


Sunt prezentate în continuare cărțile care fac parte din bibliografia greacă (a se 
vedea articolul anterior — din BORom XXVI (1902-1903), 2-3, p. 193-206). 

58. „Lexicon în patru limbi cuprinzând adică aceste patru limbi greacă proză sau 
apla Romanică, Latină şi Italiană.” Lexiconul a fost compus de Gheorghe Constantin din 
loanina şi dedicat domnului Constantin Mavrocordat al Țării Româneşti. Cartea a fost 
tipărită la Veneţia în 1757, cu cheltuiala aceluiaşi Gheorghe Constantin. 

59. „Prescurtarea din istoria bisericească politică, împărțită în cinci părți din 
care cele dintâi pe scurt cuprind nu numai cele din Sfântul Munte Sinai, de 
Dumnezeu umblat, ci şi încă cele din mănăstirea de Dumnezeu mărită de acolo 
aflată, iar cele din urmă cuprind cele ale împăraţilor atot pământului Egiptului până 
la Mohamet. lar cealaltă despre acelaşi Selim şi despre războiul ce a ridicat contra 
perșilor. Încă şi despre eresul lui Tihil, noul profet al perşilor tratează. Fiecare parte 
are tabla sa...”. Cartea a fost scrisă de fostul patriarh al Ierusalimului Nectarie din 
Creta. Ea a fost tipărită la Veneția, din nou în 1758, de spătarul Spiridon Mila şi 
afierosită domnului Moldovei Antonie. Prima oară această carte a fost tipărită în 1677. 

60. „Istoria generală a otomanilor cuprinzând fiecare împărăție după starea sa 
de acum, adică provinciile sale, oraşele, legile, comerţul, artele, religia, limba şi orice 
alt curios şi de însemnătate, după cum se arată în tabelă împreună cu harta 
geografică. Acum întâi adunată din istoricii cei mai siguri englezi şi francezi şi dată 
la lumină în limba noastră apla de Gheorghe Constantin din loanina”. 

Cartea a fost afierosită domnului Constantin Brâncoveanu şi tipărită cu 
cheltuiala lui Polizoe Lambanitioti din loanina la Veneţia, în 1759. 

61. „Nou Epistolar cuprinzând diferite caractere şi exemple de epistole către 
price persoană oficială bisericească şi lumească cu titlurile lor, după cum se obiş- 
nuieşte astăzi în Lipsca Saxoniei în 1764”. Epistolarul cuprinde titlurile domnitorilor, 
ale soțiilor lor, ale mitropoliţilor şi ale boierilor. Titulatura domnitorilor, a doamnelor 
şi a boierilor este prezentată de Constantin Erbiceanu în articol. 

62. „Oglinda femeilor în care se cuprind din Scriptură istoriile semnate con- 
ținute în Scriptura Veche despre femeile rele şi bune. Compusă şi în versuri lucrată 
de Constantin Daponte şi dedicată doamnei Moldovei Elena Mavrocordat”. Cartea a 
fost tipărită cu cheltuiala lui Costi Avram Neohoritu în Lipsca, în 1766. 

63. „Teatru politic tradus din latineşte în limba noastră apla de către domnul 
Ungrovlahiei Nicolae Mavrcordat”. Cartea a fost tipărită la Lipsca, la Bernard 
Christofor Breitcopt, în 1766. 

64. „Elementele fizicii adunate din cei mai noi de ieromonahul Nichifor 
Teotoche”. Ediţie corectată de ieromonahul Amvrosie Pamper şi tipărită cu cheltuiala 
lui Toma Mandacaş din Castoria, în Lipsca Saxoniei, în 1766. Cartea amintită a fost 
folosită ca manual la Academia din laşi, până la 1800. 

Nichifor Teotoche a fost profesor şi director al Academiei din laşi. Constantin 
Erbiceanu redă aici dedicaţia către domnul Grigorie Ghica şi aminteşte despre 
influența pe care a exercitat-o limba greacă asupra românilor. Apoi se prezintă câteva 
date biografice despre Nichifor Teotoche — originar din Kerchira, s-a născut în 1736, 
a făcut studii în Italia după care s-a întors în patria sa unde a devenit profesor, iar 
pentru faptul că era un apropiat al familiei Ghica atunci când aceasta a ajuns la 
conducerea Principatelor Române, Nichifor a fost adus de Grigorie Ghica pentru a 
conduce Academia din laşi. După ce a stat o perioadă la laşi, a plecat la Lipsca 
pentru a-şi tipări scrierile. A fost chemat de ortodocşii din Veneţia spre a le fi arhie- 
reu, dar a refuzat. În 1779 a fost hirotonit în Rusia ca arhiepiscop al Astrahanului. La 
1796 s-a retras din această funcţie pentru a se dedica scrisului. În 1806 a trecut la 
cele veşnice la Moscova. A scris numeroase cărți printre care se numără şi „Elemente 
de matematică” în trei volume, „Elemente de fizică” în două volume, „Geografie”, 
„Despre meteori şi electricitate”, „Cuvinte la Postul cel Mare”, „Chiriacodromiul” ete 


C., E., „Bibliografia greacă”, în: BORom XXVI (1902-1903), 5, p. 518-529. 
Cu texte în limba greacă. 


Sunt prezentate în continuare cărțile care fac parte din bibliografia greacă (a se 
vedea articolul anterior — din BORom XXVI (1902-1903), 4, p. 421-435). 

65. „Gramatica lui Teodor, introducere în cele patru cărți, comentariu la a 
patra, adunat din mulţi de Neofit ierodiaconul Peloponesianul”. Cartea a fost tipărită 
în vremea lui Alexandru Ghica Voievod, în timpul păstoririi mitropolitului Grigorie 
al Ungrovlahiei, din îndemnul lui Efraim al lerusalimului, în tipografia nou înfiinţată 
din Bucureşti, în 1768. 

66. „Iosif Vrieniu monah, cele aflate după cerirea prea înălțatului, prea pio- 
sului fost domn al Moldovei Grigorie Alexandru Ghica, cu îngrijirea diaconului 
Vulgaris, în Lipsca, 1768”. 

67. „Învățătura creştină a credinței noastre ortodoxe”. Cartea a fost tipărită în 
vremea domnului Alexandru Scarlat Ghica Voievod, în timpul păstoririi mitro- 
politului Grigorie al Ungrovlahiei, în tipografia din Bucureşti, în 1768. 

68. „Alegere din toată Psaltirea, adunată de ierodiaconul Neofit din Pelo- 
ponez”. Cartea a fost tipărită în vremea domnului Grigorie Alexandru Ghica 
Voievod, în timpul păstoririi mitropolitului Grigorie al Ungrovlahiei, în Bucureşti în 
1769, de către ieromonahul Partenie Sumeliotul. Neofit este cel ce a scris celebra 
lucrare „Praştia” şi a trecut la cele veşnice în Mănăstirea Cernica. 

69. „Învățătura ortodoxă compusă de patriarhul Alexandriei Meletie Pigas”. 
toririi mitropolitului Grigorie al Ungrovlahiei. Ediţie tipărită cu cheltuiala şi îngriji- 
rea patriarhului Ierusalimului Efrem, la tipografia ieromonahului Grigorie, în 1769. 
Se reproduce o parte din prefața acestei cărți. 

70. „Luna august în 30. Slujba celui întru sfinți părintelui nostru Alexandru 
Arhiepiscopul Constantinopolului, compusă în 1767, după cererea preaînălțatului şi 
prea piosului Domn Alexandru Scarlat Ghica Voievod şi revăzută de prea fericitul şi 
prea înțeleptul patriarh al Ierusalimului Efrem...”. Cartea a fost tipărită cu osârdia şi 
îngrijirea lui loan Văcărescu, la Veneţia, în 1771. 

7]. „Şirul a cincizeci şi unu de comentatori în Octateuh şi în cele ale 
împăraţilor...” Cartea a fost tipărită la cererea domnului Alexandru Scarlat Ghica prin 
îngrijirea ieromonahului Nichifor Teotochi, în Lipsca, în 1772. 

72. „Adunare de lucruri sfinţite cuprinzând 104 istorii ale Vechiului Testament 
şi a Noului Testament, tradusă din nemţeşte în limba obştească de acum a grecilor 
pentru uşoara introducere a copiilor în cele dumnezeieşti de Polihrone Dimitrie din 
Tracia”. Cartea a fost tipărită în Lipsca, în 1775. 

73. „Adunare de diferite poezii de laudă către prea înălțatul şi prea piosul 
domn şi Egemon a toată Ungrovlahia, Alexandru Ipsilanti, adunate de Nicolae 
Vellara cu a cărui cheltuială s-au dat în tipar, cu îngrijirea şi corectarea doctorului 
filosof Thoma Mandacaş în 1777 în Lispca”. Se face o scurtă analiză a acestor poezii. 

74. „Cuvine panegirice ale lui Constantin Daponte în stihuri simple spre lauda 
diferiților sfinți, prima dată editate prin tipare cu cheltuiala spătarului Alcobache 
Rizu. Tipărite la Veneţia în 1778”. 


C., E., „Bibliografia greacă”, în: BORom XXVI (1902-1903), 6, p. 664-677. 
Cu texte în limba greacă. Cu texte în limba latină. 


Sunt prezentate în continuare cărțile care fac parte din bibliografia greacă (a se 
vedea articolul anterior — din BORom XXVI (1902-1903), 5, p. 518-529). 

75. „Colecţie de legi, despre buna ordine şi datoria fiecărui din judecători şi a 
oficiilor Principatului Valahiei ce aparţin la poliţie. Conducere a hotărârii de acum înainte 
a pricinilor întâmplate, adunate acum ca normă, cu dispoziţiile bazilicalilor. Pentru 
susținerea certă a dreptului şi spre neasuprirea celor săraci prin orice chip”. Cartea a fost 
lucrată de Alexandru Ipsilanti şi tipărită în Mitropolia Ungrovlahiei în 1780. 

76. „Manassis Eliadis oratio panegyrica, ad celsissimum ac serenissimum prin- 
cipem Dominum Dominum loanem Alexandrum Hypsilatam, serenissimum Ducem 

totius Valachiae Positum etiam in principio Epistola dedicatoria. Lipsiae. Ex officina 
Breitkopfia 1781”. 

Manase Eliade a fost profesor şi director al Academiei din Bucureşti. Tot aici 
este redată o parte din discursul de laudă adresat lui Alexandru Ipsilanti, parte în care 
sunt lăudate faptele lui Alexandru Ipsilanti în cei opt ani de domnie ai săi. Se prezintă 
şi o scurtă biografie a lui Manasi Iliade — s-a născut în Menelicul (Menedicul?) Ma- 
cedoniei, a învăţat la Bucureşti şi în alte țări, după care s-a întors în Bucureşti, unde a 
devenit profesor al Academiei. În timpul lui Alexandru Ipsilanti a fost trimis în Italia şi 
Germania pentru a studia matematica. A trecut la cele veşnice în 1785, în Bucureşti. 


C., E., „Bibliografia greacă”, în: BORom XXVI (1902-1903), 7, p. 788-800. 
Cu texte în limba greacă. Cu texte în limba latină. Cu texte în limba franceză. 


Sunt prezentate în continuare cărțile care fac parte din bibliografia greacă (a se 
vedea articolul anterior — din BORom XXVI (1902-1903), 6, p. 664-667). 

77. „A fericitului Simeon Arhiepiscopul Tesalonicului, asupra eresurilor şi 
despre singura şi dreapta credinţă a noastră a creştinilor şi a serviciilor sfinţite şi a 
monastirilor, catalogul bisericei. Despre templul Dumnezeiesc şi despre arhiereii din 
el, despre preoți şi diaconi şi cu care din aceste veşminte sfințite se îmbracă fiecare. 
Şi despre sfințita mistagogie. Explicarea şi la Simbolul credinţei...”. 

Cartea a fost tipărită cu cheltuiala domnului lon Duca al Moldovei, prin 
îngrijirea şi corectarea lui loan Molivid din Eraclia, în Mănăstirea Cetăţuia în 1683. 
Este redată aici dedicaţia făcută domnului de Dositei patriarhul Ierusalimului 

78. „Istoria bisericească a lui Meletie al Atenelor, tradusă din limba greacă în 
limba noastră apla, împărțită întreitomuri şi îmbogăţită cu multe însemnări şi table de 
către Gheorghe Vendoti din Zachint şi de el corectată”. Cartea a fost dată la tipar de 
Polizoe Lambanitiotul din loanina şi tot de el dedicată domnului Nicolae Caragea. S-a 
tipărit în 1783, în Viena. 

79. „Vitejiile prea piosului şi prea viteazului Mihail Voeivod. Încă şi câte s-au 
întâmplat în Ungrovlahia din timpul ce a domnit Şerban Voievod până la Gavriil 
Movilă Voievod. Cuprinde încă şi sfaturile sufleteşti către Alexandru Iliaş Voievod şi 
către toţi următorii domni şi o plângere despre Constantinopol 1785 Veneţia. De 
Nicolae Glichi din loanina”. C. E. spune că lucrarea a fost scrisă de mitropolitul 
Matei al Mirelor, fost egumen al Mănăstirii Dealu. 

80. „Grammatica Graeco-latina ex variis collecta. Georgeo Demeter. de Chald. 
Kwr Argirocastrense ex Evropea, Albania, a quo propriis observationibus, anota- 
tionibusque Epistolis sententiis, Graeco-latinis, illustrium quorundam virorum vitis et 
scientarum definitionibus aucta. Nunc primo ipsius expensis impressa, ac reverentor, 
dicta serenissimo excelentissimoque Principi totius Moldaviae Domino, Domino. 
Alexandro loanni Mavrocordato. Viennae 1785”. Cartea a fost compusă de Gheor- 
ghie din Argiroastru. 

81. „Refutation du traite D'Ocellus de la nature de L"Univers. Ouvrage de 
Jean ZAnetti Clutziar dedi€ ă son Attesse serenissime Nicholas Mavrogene Prince 
regnant de Vallachie. Revu et corrige, par Mons. George Vindoti. Vienne 1787”. 
Cartea a fost scrisă în Bucureşti de Giani, atât în limba greacă, cât şi în franceză. 

Sunt redate câteva fragmente din prefața acestei cărți, o epistolă trimisă mitro- 
politului Grigorie (al II lea) al Ungrovlahiei din 1787, aflată de asemenea în carte. 

82. „Cuprindere sinoptică a faptelor eroice a prea înălțatului, prea piosului şi 
purtătorului nostru de triumf Domnului nostru şi Egemon a toată Ungrovlahia 


gs A 


Bucureşti în 1789 de către tipograful Dimitrie. Este prezentat conţinutul acestei cărți. 


C., E.. „Bibliografia greacă”, în: BORom XXVI (1902-1903), 8, p. 874-882.Cu 
texte în limba greacă. 


Sunt prezentate în continuare cărțile care fac parte din bibliografia greacă (a se 
vedea articolul anterior — din BORom XXVI (1902-1903), 7, p. 788-800). 

83. „Cuprindere sinoptică a faptelor eroice a preaînălțatului prea piosului, 
domn Nicolae Mavrogheni”. Lucrarea a fost alcătuită de Manolache Persianu şi 
tipărită la tipografia din Bucureşti, în 1789. Ediţie îngrijită de Nicolae şi loan Lazăr 
din loanina. 

84. „Descrierea Valahiei cuprinzând poziţia ei, modul administrării, veniturile 
şi cheltuielile anuale şi numerarea districtelor şi a satelor din ele.” Lucrarea a fost 
alcătuită în timpul domnului Nicolae Mavrogheni şi tipărită de Nicolae Lazăr din 
loanina la tipografia din Bucureşti, în 1780. 

85. „Lexicon în patru limbi franceză, italiană şi romaică divizat întreivolume 
compus de Gheorghe Vendoti”. Lucrarea a fost alcătuită din ordinul lui Alexandru 
Mavrocordat. Ediţie îngrijită de Dimitrie Pavlu din Epir şi tipărită la Viena, în 1790. 

86. „Triumful credinţei ortodoxe. Opera lui Antonie Manuel din Moldo- 
valahia, ce a fost mare serdar”. Cartea a fost tipărită cu cheltuiala lui loan Văcărescu. 
Ediţie îngrijită de Dimitrie Pavlu şi tipărită în Viena, în 1791. 

87. „Catihis mic sau prescurtare de mărturisirea Ortodoxă a bisericii răsăritene 
a grecilor sau romeilor spre uzul fiilor bisericii răsăritului a grecilor şi a vlahilor 
compusă de Sf. Sinod din Carlovitz, adunat la 1774. În Viena, anul 1791, la Iosif 
Bauemeister”. 

88. „Istoria celor doi ani 1787 şi 1788 cuprinzând faptele a războaielor pre- 
zente dintre nemți, ruşi şi turci, adunată din diferite izvoare ce s-au tipărit în limba 
italiană şi franceză şi tradusă în idioma noastră mai obştească a grecilor de către A.L. şi 
cu toată îngrijirea de el corectate, 1791. În Veneţia. La Dimitrie Teodosiu din loanina”. 

89. „Văduva gânditoare şi frumoasă”, comedie de Carol Goldoni. Ediţie 
îngrijită de Polizoi Lambaniţiotul din loanina şi afierosită lui loan Dumitru Mavro- 
gheni. Cartea a fost tipărită la Viena, în 1791. 

90. „Geografie nouă culeasă din diferiţi scriitori, de Daniile ieromonahul şi 
Grigorie ierodiaconul Dimitreni” .Cartea a fost tipărită cu ajutorul financiar a lui Ivu 
Dorsin Hagi Ivu, la Viena, în 1791. 

91. „Istoria Hersonezului Tauric, sau a Crimeei, Tartaria Mică cu ţările înve- 
cinate ei”. Ediţie tipărită cu cheltuiala lui Polizoe Lambaniţiotul. Prefaţa cărţii este 
dedicată mitropolitului Moldovei Gavriil. 

92. „Vorbiri despre mulțime lumelor a domnului Fontenelle de la Academiile şi a 
Franciei propriu, a ştiinţelor şi a învățăturilor enciclopedice, din Londra, Nanci, Berlin şi 

Roma. Traduse din limba franceză de Panaghiotache Cancelarul Codrică”. Lucrarea a 
fost făcută la ordinul domnului Mihail Şuţu şi a fost tipărită în Viena, în 1794. 
93. „Metamorfozele lui P. Ovidiu Nasons”. Cartea a fost tradusă şi tipărită la 
Veneţia în 1794, de către Polizoe Lamaniţiotul şi dedicată domnului Constantin Hangerli. 
94. „Explicarea Sfintei Liturghii”. Lucrarea a fost făcută de Constantin 
Daponte, tipărită la Viena, în 1795 şi dedicată mitropolitului Filaret al Ungrovlahiei. 


C., E., „Bibliografia greacă”, în: BORom XXVI (1902-1903), 9, p. 974-985. 
Cu texte în limba greacă. 


Sunt prezentate în continuare cărțile care fac parte din bibliografia greacă (a se 
vedea articolul anterior — din BORom XXVI (1902-1903), 8, p. 874-882). 

95. „Poeme Medicale”. Cartea a fost scrisă de doctorul Spitalului Sfântul 
Pantelimon din Bucureşti, Dimitrie Caracaş. Se prezintă câteva date biografice 
despre Dimitrie Caracaş — s-a născut în 1734 la Siatiţa, a studiat în ţara sa natală 
(Macedonia) şi apoi în Austria, după care a venit în Bucureşti. A scris mai multe tra- 
tate din care menționăm „Cel în contra multor medicamente”, „Reacţiunea naturii”, 
„Despre luarea sângelui”. Cartea sa „Poeme medicale” este dedicată domnului Ale- 
xandru Moruzi, dedicația fiind reprodusă în articol. Cartea mai conţine şi o epigramă 
şi versuri adresate episcopului de Râmnic, Filaret, precum şi un epitaf al episcopului 
de Râmnic, Chesarie, care de asemenea sunt reproduse în articol. 

96. „„Adaos la istoria bisericească a lui Meletie Mitropolitul Atenelor spre 
continuarea celorlaltetreitomuri”, lucrare alcătuită de Gheorghe Vendoti din Zachint 
şi închinată lui Alexandru Moruzi. Ediţie îngrijită de Polizoe Lambaniţiotul şi tipărită 
la Viena, în 1775. 

97. „A lui Dimitrie Cantemir, întâmplările cele mai vrednice de amintit în 
Valachia, traduse din germană. În Viena 1795”. 

98. „Friederic Christian Baumeister. Logica compusă de el în latineşte cu 
metod matematic după Volf. Tradusă din latineşte în limba greacă de prea învățatul 
dascăl Nicolae Barcosi din loanina, dată la tipar cu cheltuiala lui Atanasie Gheorghiu 
Manusi, din Siastista, în Viena 1795”. 

99. „Serviciul Sfântului Visarion”. Cartea a fost tipărită cu cheltuiala boierului 
Joan Florescu la Viena, în 1797. 

100. „Atlas sau hartă cuprinzând tabelele geografice generale a sferei pă- 
mântului, după posițiunea lui dreaptă paralelă şi oblică şi descrierea generală 
paralilogramă şi variată a sferei pământului şi a imicilului...” Cartea a fost lucrată de 
Gheorghe fiul vornicului Golescu şi tipărită la Viena, în 1800. 

101. „Elemente de aritmetică şi algebră în lena 1800”. Prefaţa cărții este dedi- 
cată lui Lambru Fotiade, directorul şi primul profesor al şcolii domneşti din Bucureşti. 

102. „Învăţătură introductivă, cuprinzând lexicon în patru limbi a celor patru 
limbi obşteşti, adică a celei romaice apla, a celei valahice, a celei bulgare şi a celei 
albaneze...”. Lucrarea a fost alcătuită de Daniil din Moshopol. Ediţie îngrijită de 
mitropolitul Pelagoniei, Nectarie, cu a cărui cheltuială s-a tipărit în 1802, în Viena. 

103. „Filosofia chimică sau adevăruri elementare ale chimiei mai noi, aşezate după 
un metod mai nou de A.F. Foucroix doctor şi profesor de chimie în Paris. Tradusă în 

greceşte de T.M. Iliade, corectată şi dată în tipar de Antim Gazi Arhimandritul de la 
Muntele Pileu din Milec...” Cartea a fost tipărită la Viena, în 1802. 

104. „Chiriacodromiu sau explicarea şi cu ea omilii la Evangheliile ce se citesc 
duminica în Sfintele Biserici ale ortodocşilor. În Bucureşti 1803”. 


C., E., „Bibliografia greacă”, în: BORom XXVI (1902-1903), 10, p. 1097-1113, 
Cu texte în limba greacă. Cu text în limba latină. 


Sunt prezentate în continuare cărțile care fac parte din bibliografia greacă (a se 
vedea articolul anterior — din BORom XXVI (1902-1903), 9, p. 974-985). 

105. „Zenobiu C. Pop. Metrică, două cărţi în Viena 1803”. Cartea este dedicată 
lui Lambru Fotiade, profesor al Gimnaziului din Bucureşti. Tot în această carte mai 
găsim şi o dedicație către episcopul Buzăului, Costandie. 

106. „Manual de astronomie, scris de Ieronim Laland, tradus în limba greacă 
vorbitoare de D.D. Filipide din Miliele muntelui Piliu. În Viena în 1803”. Cartea este 
dedicată lui Alexandru Moruzi domnul Moldovei, dedicație ce este redată în articol. 
Se menţionează că Filipid este cel care a scris „Istoria Veche a României până la al 
doilea descălecat” şi „Geografia României la 1816” şi, tot el, este primul care a numit 
în greceşte acest popor România . 

107. „Elemente de Geografie adunate de Arhiepiscopul Nichifor Teotochi”. 
Cartea a fost tipărită la Viena, în 1804. 

108. „Meditaţiunile lui Alexandru Mavrocordat Exaporitul”. Cartea a fost 
tipărită cu cheltuiala domnului Alexandru Moruzi în Viena, în 1805. 

109. „Imn pentru Alexandru Ipsilanti”. Cartea a fost alcătuită de Polizoe 
Condu şi tipărită la Viena, în 1805. 

110. „Tucidid Oloru, despre războiul Peloponesiac” de Neofit Duca, tipărită la 
Viena în 1805. Cartea are o prefaţă care cuprinde o dedicație adresată mitropolitului 
Ungrovlahiei, Dositei. Prefaţa este reprodusă în articol. 

111. „Manual despre organizarea şcolii greceşti” de Neofit Duca. C.E. prezintă 
conţinutul cestei cărţi, conţinut din care aflăm date despre modul în care funcționau 
şcolile greceşti din Principate. Despre Neofit Duca aflăm că a fost profesor de limba 
greacă la Academia din Bucureşti între anii 1783-1800 şi 1816-1821 şi că a fostun 
mare apărător al limbii greceşti. 

112. „Cugetarea prea strălucitului pururea pomenitului Alexandru Mavro- 
cordat Exaporitul, de Alexandru Constantin Moruzi Voievod, 1805, Viena”. 

113. „Istoria Valahiei politică şi geografică de la aşezarea ei cea mai veche până la 
anul 1774.”. Cartea a fost editată de frații Tunusli şi tipărită la Viena, în 1806. 

114. „Istoria Daciei Vechi, a Transilvaniei de acum, Valahiei și Moldovei 
adunate din deosebiți scriitori vechi şi mai noi de Dionisie Fotino. În Viena 1818”. 

115. „Învățătura sigură a gramaticii franceze a prea înălțatului de Dumnezeiu 
iubitorului şi prea înţeleptului Domn şi Egemon a toată Ungrovlahia Domnul Domn 
loan Nicolae Constantin Caragea. În Viena 1806”. 

116. „Istoria sinoptică a Greciei, împărțită în patru părți, compusă de un 
anonim în limba engleză pentru uzul şcolilor din Londra, tradusă de el însuşi în limba 

germană şi din ea tradusă în limba greacă apla, de P.P. Eftimie din Costangicul 
Macedoniei pentru trebuinţa şcolilor noastre. În Viena 1807”. 

117. „Elemente de logică şi de filosofia Etică cărora le premerge istoria 
filosofiei... Cartea a fost scrisă de profesorul din Halle Gott Heneccius şi tradusă în 
Cartea conţine o dedicație către Manuel Brâncoveanu (tatăl lui Grigorie Brânco- 
veanu), dedicație ce este reprodusă în articol. 

118. „De decremento attera hominum actatis periodo sau de Marasmo senili in 
specie, dissertatio inauguratis Medica, quam consensu illustris Medicorum ordini; in 
Academie Friedericiana pro gradu Doctoris Medicinae et Chirurgiae obtinendo 
publicae disquisitioni submittit Constantinus Athanasiades Philetas Epirota. Halae 
1808”. Scrierea este dedicată mitropolitului Ungrovlahiei Dositei Fillitis. 

119. „Reuniri de rugăciuni şi ectenii numite în timp de război asupra 
vrăşmaşilor ce năvălesc asupra noastră şi rugăciune de mulțumire traduse din limba 
rusească în cea grecească din porunca Exarhului Rusiei Gavriil”. Ediţie îngrijită de 
mitropolitul Iriniupolei Grigorie şi tipărită în Mănăstirea Golia, în 1809. 


C., E., „Bibliografia greacă”, în: BORom XXVI (1902-1903), 11, p. 1259- 
1267. Cu texte în limba greacă. 


Sunt prezentate în continuare cărțile care fac parte din bibliografia greacă (a se 
vedea articolul anterior — în BORom XXVI (1902-1903), 10, p. 1097-1113). 

120. „Slujba Sfântului Martir loan din Trapezunda, compusă de patriarhul 
Alexandriei Nichifor din Creta”. Cartea a fost publicată cu cheltuiala lui Toma 
Bughiuchi din Trapezunda, în tipografia grecească din laşi în 1819. 

121. „Învățătura casnică a naturei pentru copii şi copilele mici, editată de 
Dimitrie Darvari, cu cheltuiala fraţilor Darvari în Viena în 1810”. 

122. „Fizica experimentală cuprinzând descoperirile cele mai noi, scrisă şi 
tipărită în greceşte pentru începători de profesorul din Bucureşti Constantin Vardalah 
Egipteanu. În Viena 1812”. Este reprodusă prefața acestei cărți. Despre Constantin 
Vardalah aflăm că s-a născut în Cairo în 1775, a făcut studii la Alexandria, Smirna şi 
în Italia, a venit în Bucureşti şi a fost profesor de matematică. În 1821 s-a refugiat în 
Transilvania, după care a mers la Odessa, unde a fost profesor până în 1830. A fost 
chemat la Capodistria, dar pe drum vasul său a naufragiat şi el a trecut la cele veş- 
nice. A scris „Retorica” (1815, Viena), „Gramatica limbii greceşti”, „Lecţii pentru copii”. 

123. „Sinopsă mare a slujbei de noapte şi de zi şi de rugăciune pentru orice 
creştin, cuprinzând şi Minologiul, cele ale Triodului şi Penticostarului, Troparele, 
Condacele, Paschalia şi alte de folos”. Cartea a fost tipărită în laşi, în 1813. 

124. „Gramatică Romanică sau Macedo-vlahică, compusă şi întâi la lumină dată de 
Mihail Gh. Boiangi, profesor al şcolii greceşti”. Cartea a fost tipărită la Viena, în 1813. 

125. „Riga Valestenli. Imne ode cu adaosul şi a altora oarecare. laşi 1814”. 

126. „Apologia Istorică de Neofit Duca”, tipărită în 1816. Sunt prezentate 
câteva fragmente din prefața acestei cărți. 

127. „„Arta retoricii compusă pentru tineretul grecesc, afierosită prea stră- 
luciţilor şi prea renumiţilor Domni Constantin şi Gheorghe Caragea, bunelor speranţe 
ale grecilor, de Constantin Vardalah Egipteanul în Viena, în 1815”. 

C., E., Bibliografia greacă”, în: BORom XXVI (1902-1903), 12, p. 1357-1366, 
Cu texte în limba greacă. 


Sunt prezentate în continuare cărțile care fac parte din bibliografia greacă (a se 
vedea articolul anterior — din BORom XXVI (1902-1903), 11, p. 1259-1267). 

128. „Economia practică a tuturor proprietăţilor agricole adunată din multe şi 
îmbogăţită cu părți proprii şi însemnări de către Dimitrie Panaghiota ..” Cartea a fost 
tipărită la Viena în 1816. 
în tipografia de la Mănăstirea Trei Ierarhi, în 1816. 

130. „Istoria României sau expunerea întâmplărilor amintite cele mai însem- 
nate în stânga Dunării de Jos de la năvălirea Egiptenilor până la aşezarea 
conducătorilor Româneşti a Ţării Româneşti şi a Moldovei”. Cartea este opera lui 
Dimitrie Filipide şi a fost tipărită la Lipsca, în 1816. 

131. „Geografia României spre înţelegerea mai acurată şi mai deplină a istoriei 
ei.” Cartea a fost tipărită la Lipsca, în 1816. 

132. „Epistola mustrătoare a noii filosofii către poporul grec”. Cartea a fost 
tipărită la laşi, în 1816. 

133. „Combaterea dialogurilor alăturate la cărticica lui Eschim ale profesorului 
Neofit Duca, prin mărturia Sfinţilor Părinților noştri...”. Cartea a fost tipărită în 1817. 

134. „Rezumat din Filipicele lui Pompius Trogus, acum întâi din latineşte în limba 
eolodorică grecească tradusă şi editat de apopirograful României. Lipsca 1817”. 

135. „Serviciul Cuvioasei noastre Parascheva” — ediție editată şi îngrijită de 
egumenul Mănăstirii Sfinţilor Trei Ierarhi Serafim şi tipărită în laşi. 

136. „Încercarea analizării diferențelor înţelesului, la cele de acum. Acum 
întâiu lucrată şi publicată de apopirograful României şi afierosită iubitorului de 
ştiinţă. Lipsca 1817”. Autorul cărții este Dimitrie Filipide. 

137. „Înfruntarea legii jidovilor şi a obiceiurilor lor, cu dovezi din Sfânta 
Scriptură... tradusă din limba moldovenească în cea grecească de loan Gheorghiu. 
„..”. Cartea a fost tipărită în 1818. 

138. „Legiurile Domnitorului loan Gheorghe Caragea.” Cartea a fost tipărită în 
1818, la Viena. 

139. „Carte istorică cuprinzând în scurt deosebite şi însemnate istorii, de 
Dorotei. 1818, Viena”. 

140. „A lui Dimitrie Panaghiota Govdela, doctor şi profesor de arte libere şi 
filozofie, Elemente de aritmetică”. Cartea a fost tipărită la laşi, în 1818 şi dedicată 
domnului Scarlat Calimah. Dedicaţia amintită este reprodusă în articol. 

141. „Amorezatul. Dramă pastorală în două acte tradusă din limba germană în cea 
vorbitoarea a noastră apla de Ruxanda Samurcaş”. Cartea a fost tipărită în laşi, în 1816. 

142. „Dialogurile lui Focion, că este foarte proprie morală în politică de Mabli. 
Traduceri de tânăra Ecaterina Şuţu şi publicate de Teodor Negrea în laşi 1819”. 

143. „Sfaturile mumei către fiică, traduse din scrierile cele mai alese a 
Doamnei Delamber în limba noastră, de către prea strălucita doamnă Ralu Șuţu şi 
dedicate lui Alexandru Şuţu.” Cartea a fost tipărită în 1819, la Veneția. 

144. „Slujba Sfântului martir loan din Trapezunda, compusă de patriarhul 
Alexandriei Nichifor din Creta”. Cartea a fost publicată cu cheltuiala lui Toma 
Bughiuchi din Trapezunda, în laşi, în 1819. 

145. „Istoria generală din diferiți istorici vechi şi noi culeasă şi compusă în 
rezumat de N.P. în laşi 1820”. 

146. „Tratat în istoria veche a Epirului de Nicolae Polien în Iaşi 1820”. 

147. „Adunare din diferite tragedii, câte s-au reprezentat în teatrul din 
Bucureşti”. Cartea a fost tipărită în tipografia din Bucureşti. 


C., E., „Bibliografia greacă”, în: BORom XXVII (1903-1904), 1, p. 76-84, Cu 
texte în limba greacă. 


Sunt prezentate în continuare cărțile care fac parte din bibliografia greacă (a se 
vedea articolul anterior — din BORom XXVI (1902-1903), 12, p. 1357-1366). 

148. „Noul Anastimatar prelucrat după metoda cea nouă a muzicii de dascăli 
din Constantinopol descoperitori ai noului sistem de muzică. Făcut la cererea lui 
Nicolae Şuţu în timpul mitropolitului Ungrovlahiei Dionisie”. Cartea a fost tipărită în 
1820. Se oferă după aceea amănunte despre noile şcoli de muzică psaltică înființate 
la Bucureşti, în 1817 şi la Iaşi, în 1816. 

149. „Imaginaţi morale ale învățatului profesor Polizoe Contos, dedicată 
mitropolitului Dionisie Lupu”. Cartea a fost tipărită în 1820. Este reprodusă dedicaţia 
în versuri pentru mitropolitul Dionisie Lupu şi se prezintă câteva date biografice 
despre Polizoe Contos. 

150. „Istoria mitică relativă la Charit şi Polidavru(?) (era ilizibil) dedicată 
domnului Nicolae Şuţu şi tipărită la Bucureşti în 1820”. 

151. „Ruth- tragedia lui Voltaire”. 

152. Gheorghe Donţiu „Soţie ruşinoasă” — comedie Bucureşti 1827. 

153. „Rezumat de istorie a grecilor noi de la năvălirea turcilor până în zilele noastre”. 

154. „Istoria pe scurt a celor mai însemnate fapte din lume” de G.G. Brevad. 

155. „Întrunirea celor 12 articole ale credinţei creştinilor şi oarecare îndrumări 
morale” de Polizoe C. şi dedicată episcopului Râmnicului Neofit. 

156 „Catehism de datoriile sociale cele mai însemnate” de M.C. 

157. „Elemente de pedagogie adunate de Dimitrie Gonea”. 

158. „Caligrafia greacă şi franceză”. 

159. „Octoihul lui loan Damaschin de M. şi S. Christidi”. 

160. „Tabele didactice”. 

161 „Visul lui Lucian şi dialogurile morților”. 

162. „Christomatic din scriitorii greci”. 

163. „Adunare de sentinţe şi percepte din deosebiți scriitori de Chiril”. 

164. „Lirice de Luca Stefanide”. 

165. „Engolpiu sfințit de ieromonahul Chiril” 

166. „Istoria lui Enric Ensefles de M. Christide”. 

167, 168. „Brutus şi Algira de Voltaire”. 

169. „Pedagogia nouă”. 

170. „Cel stricat după închipuire” — comedie de Moliere. 

C., E., „Bibliografia greacă”, - prefaţă -, în: BORom XXVII (1903-1904), 2, p. 
126-131. 


Bibliografia greacă cuprinde cărți greceşti publicate sau imprimate în 
Principatele Române în perioada fanariotă. Sunt aduse în discuţie următoarele idei: 
a)românii nu s-au folosit deloc de şcolile greceşti; b)între români, timp de un secol şi 
jumătate nu exista „picior de român învăţat”; c)stilul şi stadiul la care se afla limba 
română etc. 


G., „Bibliografia Românească veche”, în: BORom XXVII (1903-1904), 8, p. 
948-951. 


Academia Română, în şedinţa din data de 28 februarie 1895 a luat decizia să 
publice o lucrare asupra bibliografiei generale româneşti. În 1903 a apărut 
„Bibliografia românească de la 1508 la 1716”. Este prezentat planul după care a fost 
tipărită lucrarea şi câteva cuvinte referitoare la ea. Tot de aici aflăm că prima carte 
tipărită la noi a fost „Liturghierul” lui Macarie la 1508. În final se redă un fragment 
din epilogul „Psaltirii româneşti” publicată de diaconul Coresi la 1570, din care 
aflăm ce l-a îndemnat pe Coresi să tipărească în limba română. 


G., IL. M., „Note bibliografice. Fecioru D., «Bibliografia traducerilor în 
româneşte din literatura patristică», vol. I, fasc. I, epoca de la 1691 până la 
1833, Bucureşti, 1937, 82 p. Extras din revista STeol, an VI, 1937”, în; 
BORom LVII (1939), 5-6, p. 349. Recenzie. 


Despre traducerile în limba română a literaturii patristice. De la autorul 
recenziei aflăm că Dimitrie Fecioru s-a oprit la anul 1833, deoarece acesta este data 
ultimelor tipărituri ale mitropolitului Grigorie Dascălul. 


VIII.10. PERIODICE BISERICEȘTI 


Săndulescu, loan, „Cea mai veche revistă bisericească”, în: Păstorul Ortodox 
VII (1908), 3, p. 120-132. 


Se consemnează faptul că, cea mai veche revistă bisericească este „Vestitorul 
bisericesc — gazetă religioasă şi morală”, apărută în data de 7 ianuarie 1839, la 
Buzău, la „Tipografia Sfintei Episcopii”. Se enumeră titlurile celor 48 de numere ale 
revistei din 1839 şi face un scurt rezumat al acestora. 


*%%, Știri. Revista monahicească”, în: BORom XLI (1922-1923), 13, p. 1017. 
Se anunţă că a apărut şi a ajuns la numărul 2 revista monahală intitulată 


„Glasul monahilor” editată de ieromonahul Dionisie Lungu. 


Scriban, arhimandrit, „Știri. Gazetă pentru cultivarea călugărilor”, în: 
BORom XLIII (1925), 5, p. 317. 


Se anunţă că a ieşit de sub tipar o revistă lunară pentru cultivarea călugărilor. Se 
numeşte „Strigarea Mănăstirii” şi este cârmuită de arhimandritul Scriban cu un comitet. 
Până acum exista pentru călugări doar foaia părintelui Lungu, „Glasul monahilor”. 

Scriban, arhimandrit, „Ştiri. Tipografie bisericească în pregătire”, în: 
BORom XLVI (1928), 10, p. 954. 


Din articol aflăm despre silința Episcopiei de Buzău de a-şi întemeia o 
tipografie. Episcopia Buzăului tipăreşte următoarele ziare: „Buletinul Episcopiei”, 
„Glasul Adevărului” şi revista „Ingerul”. 


I.. T. Vasilian, „Cea dintâi revistă bisericească din ţara noastră”, în: BORom 
XLVI (1928), 11, p. 980-982. 


Cea dintâi revistă bisericească din ţara noastră a apărut la 7 ianuarie 1839 la 
Buzău şi şi-a continuat apariția timp de doi ani. Numele ei este „Vestitorul Bise- 
ricesc”. Redactorii ei au fost doi oameni de suflet: ierodiaconul Dionisie Romano 
(care a ajuns mai târziu episcop de Buzău) şi Gavriil Munteanu. Se prezintă ecoul pe 
care l-a avut această publicație în presa din Transilvania. 


*%%, Știri. Când parohiile nu-şi plătesc abonamentul”, în: BORom L (1932), 
3, p. 284. 


Deşi are loc sărbătorirea jubileului revistei, neplata abonamentului de către 
parohii îi împiedică pe membrii publicației să creadă în existența, pe viitor, a 
aceleiaşi formule a revistei Biserica Ortodoxă Română. 


*%%, «Anuarul Arhidiecezei ortodoxe a Bucovinei pe 1933», Cernăuţi, 1933”, 
în: BORom LI (1933), 7-8, p. 290. 


Cartea are 128 de pagini şi cuprinde toate datele privitoare la persoanele şi 
aşezămintele bisericeşti din Bucovina. 


***, «Revista Teologică», împlineşte 25 de ani de viaţă”, în: BORom LIII 
(1935), 3-4, p. 175-176. 


Articolul de față consemnează celebrarea a două decenii şi jumătate de la 
înfiinţarea „Revistei Teologice” din Sibiu. Cu acest prilej, sunt prezentate câteva 
detalii istorice din începuturile revistei. 

Înființată în 1907, revista a apărut din iniţiativa particulară a mitropolitulului 
Nicolae Ardeleanu, profesor la Institutul teologic „Andreian” din Sibiu. Ideea, încol- 
țită în sufletul sfinţiei sale încă din perioada studenţiei, a prins viaţă atunci când 
acesta a primit acordul Societăţii studenţilor de la Teologie din Bucureşti. Constatând 
inconsistenta viaţă spirituală, comparată mereu cu cea din vremea mitropolitului Şa- 
guna, mitropolitul Nicolae reuşeşte înființarea revistei, militând pentru spiritualizarea 
vieții creştine. El va rămâne, până la alegerea sa în scaunul de mitropolit, con- 
ducătorul entuziast al acesteia. Paginile ei s-au aflat până în 1923 sub oblăduirea 
episcopului Policarp Moruşca, iar până la data redactării articolului de faţă, sub 
îndrumarea profesorului părinte Nicolae Colan. 


Iordache, Teodor, pr., „Presa bisericească în perioada de formare”, în: 
BORom LVIII (1940), 9-10, p. 707-715. 

La începutul articolului autorul prezintă situarea bisericii față de cultură în 
secolul al XIX-lea. Primul ziar cu specific religios s-a numit „Vestitorul bisericesc”, 
a apărut în perioada 1839-1842 şi i-a avut ca directori pe ierodiaconul Dionisie 
Romano şi pe profesorul Gavriil Munteanu. Acestă publicaţie avea şi un supliment 
intitulat „Meditaţii religioase”. Autorul scrie că o formă de presă bisericească se 
poate găsi şi în tipăriturile religioase, acestea fiind în cea mai mare parte traduceri iar 
traducătorii obişnuiau să pună la începutul cărților anumite cuvinte de lămurire. 
Uneori „Predosloviile” aveau un caracter polemic. Un exemplu în acest sens ar fi 
„Răspunsul la Catehismul Calvinesc al mitropolitului Varlaam al Moldovei” carte ce 
a fost scrisă de către logofătul Eustaţie şi despre care se crede că ar fi fost scrisă de 
Varlaam însuşi. 

În 1724 episcopul Damaschin al Râmnicului scrie o carte despre cele 7 Sfinte 
Taine, carte care stârneşte mânia catolicilor din Ardeal. Ca urmare a acestui fapt 
generalul Tige îi cere lui Damaschin să reia tipărirea acestei cărți, nu înainte de a-i 
trimite manuscrisul ei. La 1796, Iosif al Argeşului scrie „Împotriva volteriştilor, 
păgânilor adică celor fără Dumnezeu ai veacului acestuia”. La 1807, mitropolitul 
Veniamin în prefața cărții „Cele 7 Taine” îl atacă pe episcopul unit lon Bob. 

Între 1850-1852 apare o altă publicaţie „Ecoul Ecleziastic”. Cu doi ani înainte 
în Bucovina fraţii Hurmuzaki au scos „Gazeta românească pentru politică, religie şi 
literatură”. 

În 1853 apare ziarul lui Andrei Şaguna „Telegraful Român” iar autorul 
articolului prezintă numele redactorilor acestui ziar. 

Între 1857-1859 se editează în Bucureşti ziarul „Predicatorul”, redactorii săi 
fiind D. Dionisie şi Ilie Benescu. În Moldova apare ziarul „Preutul” în 1861 fiind 
condus de Climentie Nicolae — director al Seminarului din laşi şi susținător al 
canonicității — şi Inochentie. Lupta pentru canonicitate a generat o serie de scrieri din 
partea lui Neofit Scriban care a fost declarat nebun. Scrierile acestuia sunt: „Răspuns 
guvernului şi sinodului” (1865), „Apărarea dreptului şi a adevărului”(1866), „Apo- 
logii contra clevetitorilor” (1867), „Răsturnarea ultimelor rătăciri ale necanonici- 
tăţii”. În 1866 apar alte două publicaţii „Eclesia” — care îi avea ca directori pe Scarlat 
Rosetti şi arhimandritul Clement Nicolau şi „Dacia Română” care îi avea ca editori 
pe Romulus Scriban şi pe Demetrie N. Preda. Se prezintă apoi alte ziare ecleziastice 
din acea perioadă dintre care menţionam: ziarul „Lumina”, ce a apărut la Arad între 
1872-1875, ziarul „Dinariul bisericesc”, ziar bilingv (rusă, română) ce a apărut în 
Basarabia şi care şi-a schimbat numele în 1919 în „Luminătorul”, revista „Candela” 
— ce a apărut în Bucovina etc. 

Perioada de formare a presei bisericeşti încetează odată cu apariţia revistei 
„Biserica Ortodoxă Română”. 


Morariu, Victor, prof. dr., „Pagini uitate din luptele bisericii româneşti 
(Românische Revue, 1885-1894)”, în: Candela (1942), Volum comemorativ 
L, LI, LII (1939-1941), 50-52, p. 568-570. 


Articolul oferă o descriere a revistei lunare „Românische Revue”, o tribună 
germană de afirmare românească ce a apărut pe rând la Budapesta, Reşiţa, Viena, 

Sibiu şi la Timişoara, sub direcţia publicistului bănăţean dr. Corneliu Diaconovici. 
Această revistă avea menirea de a fi un organ de informaţii, care să transmită, într-o 
limbă de răspândire universală, ştiri despre situaţia şi năzuinţele poporului român. 

Revista nu conținea doar articole despre politică, ci şi studii de istorie, etno- 
grafie, literatură şi ştiinţă, traduceri şi recenzii la cărți. Un loc larg îl ocupa biserica şi 
şcoala, revista conţinând, în numerele sale, articole despre: mitropolitul Andrei 
Şaguna, atacurile împotriva autonomiei bisericeşti şi îndeosebi contra şcolii confe- 
sionale ortodoxe din Transilvania, jubileul de 50 de ani de păstorire a episcopului de 
Caransebeş loan Popasu, mitropolitul Miron Romanul, precum şi alte informații cu 
caracter religos. 


Nedelescu, Emil, pr., „O gazetă bisericească acum 100 de ani”, în: MitrOlt X 
(1958), 5-6, p. 422-426. 


Subiectul acestui articol este „Predicatorul” — jurnal eclesiatic, gazetă care a 
apărut din 1 ianuarie 1857 până în februarie 1859, sub patronajul lui Nifon Rusescu 
(1850-1875). Se face prezentarea gazetei. 


Burcă, Gh., „Publicaţii periodice religioase din secolul al XIX-lea în 
Moldova”, în: MitrMold LII (1976), 1-2, p. 55-76. 


Acest scurt istoric al periodicelor religioase din Moldova secolului al XIX-lea 
se opreşte mai ales asupra revistei „Prutul”, care a apărut între 15 aprilie 1861 şi 9 
aprilie 1866. Datele istorice amintesc şi despre corpul de redacţie al acestei reviste. 


Streza, Liviu, pr., „125 de ani de la apariţia calendarelor Arhiepiscopiei 
Sibiului”, în: BORom XCV (1977), 7-8, p. 783-785. 


„„Calendarul”- carte a Arhiepiscopiei Sibiului — a intrat în cel de-al 125-lea an 
de apariţie, fiind una din cele mai vechi publicaţii periodice cu apariţie neîntreruptă 
din ţara noastră. A apărut în 1853, purtând diferite denumiri până în zilele noastre. 
Această publicaţie a avut un rol însemnat în viaţa credincioşilor români transilvăneni. 
În zilele noastre, prin conţinutul lor, aceste „Calendare” sunt preţioase izvoare pentru 
întregirea cunoaşterii unor crâmpeie din viața Transilvaniei de altădată. Calendarele 
au îndeplinit şi un rol cultural-educativ, având o contribuţie însemnată la întărirea 
vieții sufleteşti a credincioşilor şi la formarea lor cetățenească-patriotică. 


Păcurariu, M., pr. prof.. „Telegraful Român” la 125 de ani de la apariție”, în 
BORom XCVI (1978), 3-4, p. 252-266. 


La 3 ianuarie 1978 s-au împlinit 125 de ani de la apariţia ziarului „Telegraful 
Român”, organ de luptă națională, economică, socială şi culturală a românilor din 
Transilvania, a cărui apariție a fost inițiată de arhiereul Andrei Şaguna. Sunt evocaţi 
unii din redactorii principali: Aaron Florian, loan Bădilă, Zaharia Boiu, pr. Nicolae 
Cristea, pr. Matei Voileanu, călugărul Eusebiu Roşca, pr. Nicolae Ivan viitor episcop. 

Teodor V. Păcățian inaugurează o nouă epocă din „viața” acestui ziar în timpul 
păstoririi mitropolitului loan Meţianu după care urmează alți redactori, pe perioade 
mai scurte, între ei remarcându-se dr. Gheorghe Comşa, viitorul episcop de Arad, 

Grigorie. Studiile, articolele şi atitudinile diferitor personalități bisericeşti, culturale 
şi politice tipărite în paginile acestui ziar de-a lungul timpului sunt punctate selectiv. 

A doua parte a articolului aminteşte de evoluţia periodicului după 1918 şi, mai 
ales, după 1948 marcându-se din nou rolul său important în formarea şi păstrarea 
conştiinţei naţionale româneşti în Transilvania. 


Papuc, Gh., arhid., „Telegraful român”, 130 de ani de la apariţia neîn- 
treruptă”, în BORom CI (1983), 1-2, p. 110-115. 


Stănciulescu, Alex., pr., „Revista «Biserica Ortodoxă Română” la 110 ani de 
la apariţie, 1874 — octombrie — 1984”, în BORom CII (1984), 8-10, p. 645-659. 


Ciurea, Al. I., pr. prof. dr., „Liparul, cartea şi presa bisericească pe 
meleagurile Olteniei în prima sută de ani de la autocefalia B.O.R. (1885 — 
1985)”, în: MitrOlt XXXVII (1985), 5-6, p. 366-375. 


Cu ocazia împlinirii a 100 de ani de autocefalie a Bisericii Ortodoxe Române, 
autorul realizează o prezentare generală a tiparului oltenesc, a cărților tipărite şi a 
presei bisericeşti. 


Burca, Gheorghe, drd. „Periodice religioase editate de Mitropolia Moldovei 
şi Sucevei”, în: 7V II (1992), 11-12, p. 155-164. 


Cel dintâi periodic religios editat de Mitropolia Moldovei şi Sucevei a fost 
„Albina românească”, scoasă sub îndrumarea lui Gheorghe Asache după anul 1829, 
posibil 1830. Periodicul a fost editat cu sprijinul mitropolitului Veniamin Costachi, 
de sub teascurile tipografiei de la Sfinţii Trei Ierarhi. Alte periodice pe lângă acesta 
sunt prezentate cu scurte comentarii, iar revista „Mitropolia Moldovei şi Sucevei” 
este expusă sub aspectul formatului, al coperţii, al paginaţiei şi al cuprinsului. 

IX. ÎNVĂȚĂMÂNTUL ŞI MONAHISMUL 


xx, „Act testamentar pentru fondarea unui seminar central în Bucureşti cu titlul 
«Seminarul Nifon Mitropolitul”, în: BORom 1 (1874-1875), 9, p. 681-688. 


Mitropolitul primat Nifon lasă toată averea pe care a moştenit-o de la părinții 
săi, toate economiile sale pentru fondarea unui Seminar Central în Bucureşti, ce avea 
să se numească „Seminarul Nifon Mitropolitul” 


Erbiceanu, G., „Discurs la solemnitatea patronală a Seminarului Veniamin din 
Mănăstirea Socola pronunţat la 1873”, în: BORom II (1875-1876), 8, p. 526-548. 


Discursul lui G. Erbiceanu are ca temă principală viaţa, activitatea, scrierile 
Sfântului Vasile cel Mare arhiepiscopul Cezareei Capadociei. Sfântul Vasile cel 
Mare prin viaţa şi activitatea sa trebuie să fie un model demn de urmat pentru toţi 
tinerii Seminarului Veniamin. 


Romanu, „Punerea petrei de temelie a Seminarului din Roman”, în: Revista 
Teologică Il (1884), 6, p. 48. 


Informaţii asupra evenimentului din 23 aprilie 1884, când a fost fixată punerea 
pietrei de temelie a Seminarului din oraşul Roman. Încă de dimineaţă toți elevii din 
toate şcolile din acel oraş, împreună cu pedagogii şi profesorii lor s-au adunat în fața 
episcopiei pentru Sf. Liturghie, ţinută de P.S. Melchisedec. 

După terminarea acesteia, mulțimea, în frunte cu miniştrii, prefectul, preşe- 
dintele comitetului, domnul inginer arhitect Orescu şi alți funcționari au pornit către 
locul unde urma să se construiască noul Seminar. Profesorul Gheorghe Radu Meli- 
don a ţinut un discurs, urmat de cel al deputatului Paul Străjescu. După terminarea 
cuvântărilor, inginerul arhitect Orescu a sigilat actul comemorativ de construire a 
Seminarului pe care l-a aşezat împreună cu piatra fundamentală. La sfărşit s-au trimis 
două telegrame de mulţumire către rege şi primul-ministru I.C.Brătianu. 


E.., „Câteva cuvinte asupra învățământului religios la română din Moldova. 
Peridda de la Vasile Lupu Voevod până pe timpul Domnilor Fanarioţi”, în: 
Revista Teologică II (1884), 27, p. 210-214. 


Articolul conţine în partea de început argumentarea de către autor a necesităţii 
acestor informaţii: urmărind să rezume istoricul Seminarului Socola, a cărui fondator 
a fost mitropolitul Veniamin Costache, autorul consideră oportună prezentarea 
timpurilor ce au determinat apariţia instituțiilor de învățământ. Totodată, se prezintă 
importanţa Bisericii în viaţa poporului român, ea fiind cea care a cultivat şi păstrat 
simţul național şi a făcut să ia naştere literatura română. 

Pentru informaţiile referitoare la dezvoltarea învățământului religios din timpul 
domnului Vasile Lupu, se folosesc ca sursă scrierile lui G. Misail, publicate în „Buletinul 
faptele bune făcute către ţară de Vasile Lupu Voievod, care a înfiinţat şcoală şi tipografie 
în Mănăstirea Trei Ierarhi din laşi. Toate faptele acestui voievod au fost trecute în 
hrisovul lui Duca Vodă din 9 februarie 1678. Se prezintă, de asemenea, toți cei care l-au 
ajutat pe voievod să consolideze procesul de cultivare a limbii române, aceştia fiind: 
mitropolitul Varlaam şi mitropolitul Petru Movilă (se dau citate). 

În 1650 mitropolitul Dosoftei a făcut altă tipografie la Iaşi cu numele „Tipo- 
grafia Mitropoliei”. Tot în acelaşi timp se înființează alte tipografii la Mănăstirile Sf. 
Sava şi Cetăţuia, unde se află cărți valoroase pentru literatura noastră (se citează din 
dedicația pe care o face autorul „Psaltirii”, craiului Ardealului Gheorghe Racoviţi). 
În 1656, la 2 aprilie, voievodul Grigorie Ştefan, întăreşte dania făcută de voievodul 
Vasile Lupu către cele trei şcoli înfiinţate de acesta, Răchitenii, Tămăşenii şi luganii. 
La şcolile ridicate de către Vasile Vodă au învăţat Dosoftei, Dimitrie Cantemir, 
Eustratie şi Miron Costin. Tipografia Mitropoliei Moldovei a funcţionat şi pe timpul 
fanarioților, dovadă fiind cărțile tipărite în acea perioadă. Chiar dacă nu există dovezi 
că până în secolul al XIX-lea nu s-a învăţat a citi şi a scrie, sub dominaţia fanariotă, 
totuşi acest lucru s-a făcut în cadrul bisericii. Documente care atestă rolul bisericii în 
păstrarea limbii române se găsesc în bibliotecile din cadrul mănăstirilor, mai ales în 
Mănăstirea Neamţului. Articolul nu este finalizat. 


E.. „Perioda din timpul Fanarioţilor până la fondarea primei scole sistematice 

clericale în Mănăstirea Socola”, în: Revista Teologică Il (1884), 28, p. 217-222. 


Este continuat articolul din „Revista Teologică II (1884), 27, p. 210-214. În 
timpul fanarioților, nu s-au format şcoli naționale, ci şcoli împotriva intereselor 
neamului românesc! În timpul când grecii au stat pe teritoriul nostru, au înfiinţat şcoli 
în limba greacă, nobilii români putând frecventa şi ei aceste şcoli. Însă fanarioții şi- 
au construit şcolile pentru propriul lor interes, neţinând seama că se aflau în alt spaţiu 
decât al lor. 

Trecând prin diferite contexte social-politice, unii dintre mitropoliți şi epis- 
copi, au înființat şi au întreținut şcoli în care se învăţa carte românească, de la ei 
rămânând prețiosul material literar-bisericesc de care dispunem. Acest lucru a reîn- 
viat simţul patriotic şi literar al românului. Primul domn fanariot care a deschis şcoli 
româneşti a fost voievodul Grigore Ghica (1727-1733), fapt scris şi în letopiseţele 
țării-sunt consemnate câteva citate din letopiseţe sau din diferite publicaţii ale vremii. 

Şcoala românească s-a păstrat prin preoţii care ţineau lecţiile în cadrul bise- 
TiCii, iar iarna copiii mergeau acasă la preoţi sau la psaltul cărturar. Acolo se învăţa 
pe derost ceaslovul, psaltirea, scrierea, cântarea şi, uneori, aritmetica. Şi în perioada 
fanariotă limba română era tot cea a cărților bisericeşti, fiindcă aceasta nu a fost 
înlocuită cu limba greacă, deşi preoții erau siliți să cunoască şi greaca. Limba s-a 
îmbogaţit treptat, în manuscrise existând mai multe variante pentru acelaşi cuvânt. 
Au existat mai multe cărți vechi şi manuscrise, printre care şi cea dintâi gramatică 
românească care datează din 1756 şi este scrisă de Dimitrie Eustatie Braşoveanu. 

Constantin Mavrocordat a fost primul domn care a dat dispoziții potrivit cărora 
învățătura românească să fie predată de preoți, lucru făcut la îndemnul mitropolitului 
Iacob Putneanul- informaţii ce se păstrează în hrisovul intitulat „Aşezământul țarei 
1741”, din care sunt redate fragmente. În hrisovul lui Grigore Ghica se arată că în 
1656 s-au pus bazele drepturilor juridice ale bisericii, iar în hrisovul din 1748 preoţii 
erau puşi de a plăti alte dări către stat pentru întreţinerea şcolilor formate sub domnia 
fanarioţilor — bugetul era de 360 lei dascălul cel mare elinesc, 120 de lei dascălul al 
doilea, 130 lei dascălul slavonesc şi 100 lei dascălul românesc. Tot în acest hrisov, 
Grigore Ghica hotărăşte înființarea a câte o şcoală la fiecare Episcopie cu doi dascăli 
de slavonă şi română, plătiţi tot de Mitropolie, profesorii fiind scutiți de orice taxă 
pentru stat. Mitropolitul Iacob Stamati propune o reformă în nouă capitole şi o ame- 
liorare a Academiei instituită la laşi. Apoi, în 1803, Constantin Alexandru Moruzi dă 
un hrisov cu douăzeci de capitole, stabilind bazele şcolilor. 

Pe lângă şcoala din laşi se înfiinţează şcoli greceşti şi moldoveneşti, în Foc- 
şani, Bârlad, Galaţi, Chişinău, Roman şi Huşi. Acestea erau susținute de preoți, plata 
lor făcându-se de mitropolitul de la Iaşi care efectua şi inspecția şcolilor, alături de 
doi boieri, la sfărşitul fiecărei luni. Lucru de admirat la fanarioți e faptul că mitro- 
poliții au rămas de origine română. Din timpul domniei lui Vasile Lupu (1634) şi 
până la înființarea Seminarului de la Socola (1804), biserica a susţinut cultura şi 
perfecţionarea limbii române, a favorizat răspândirea limbii prin cărți tipărite şi prin 
slujirea în română în biserică, prin menţinerea unor şcoli de preoţi, prin ajutorul 
bănesc şi sprijinul moral dat şcolilor civile de atunci. Mai există şi astăzi manuscrise 
româneşti din acele timpuri care constituie un material foarte important pentru istoria 
culturii române. 


E., „Înfiinţarea Seminariului din Socola”, în: Revista Teologică II (1884), 31, 
p. 246-248. 


Se elogiază personalitatea mitropolitului Veniamin Costache, aşezat în această 
funcţie încă din 15 martie 1803, care a fost respectat datorită calităților sale: iubea 
ştiinţa şi o cultiva, iubea fapta bună, ţara, contribuia la educarea copiilor orfani şi 
talentaţi, a răspândit cultura religioasă în Biserica Naţională. 

Înainte de înființarea Seminarului de la Socola, în acel loc exista deja o mă- 
năstire cu acelaşi nume (de călugărițe), fondată de către Ruxanda, fata domnului Ale- 
xandru Lăpuşneanul. Maica superioară din acea vreme era sora mitropolitului Venia- 
min, iar vieţuitoarele de la acest sfânt lăcaş au fost mutate la Mănăstirea Agapia. 
Transformarea mănăstirii în Seminar a avut loc în luna octombrie 1804, la ordinul lui 
Veniamin Costachi, care cere în acest scop un hrisov de la voievodul Alexandru 
Moruz. Este reprodus textul hrisovului domnesc prin care se instituie Seminarul de la 
Socola şi se inaugurează deschiderea cursurilor acestei prime şcoli clericale sistematice 
hotărându-i-se următoarele: va beneficia de 2500 lei pe an, va fi condusă de o Epitropie 
pentru inspecția şi îngrijirea şcolii. Articolul conţine informaţii din scrierile vremii 
despre conflictul avut de mitropolit cu câţiva boieri care nu doreau să ofere educaţie 
odraslelor lor alături de alți copii inferiori financiar. Acestea sunt argumentate citându-se 
dintr-o „Cronică a Episcopiei de Roman” scrisă de Preasfinţitul Melchisedec, sau din 

„Foie pentru minte, inimă şi literatură”, din 1848. În finalul articolului este redată, 
dintr-un opis de la 1848, averea imobilă a Mănăstirii Socola. 


E., „Înfiinţarea Seminariului din Socola”, în: Revista Teologică Il (1884), 32, 
p. 249-253. 


Articolul continuă informațiile despre istoricul Seminarului de la Socola, 
preluându-se câteva informaţii dintr-un hrisov din 3 august 1806, dat de domnul 
Alexandru Constantin Moruz, dovedind că Seminarul şi-a început activitatea din 
toamna anului 1804, oferind noi înlesniri şcolii în 1806. Sunt detaliate anumite 
aspecte istorice din activitatea mitropolitului. 

În 1812 se studia în Seminar: gramatica română, simbolul, catihisul, arit- 
metica, exegeza, istoria profană, filozofia, limba latină, teologia, cântările bisericeşti. 
În 1806, mitropolitul Veniamin a fost calomniat de ruşii care ocupaseră ţara, cum că 
ar fi de partea turcilor şi, drept consecință, acesta se retrage din scaun şi se duce la 
Mănăstirea Neamţului unde stă până în 1812, timp în care se ocupă cu traducerea mai 
multor cărți religioase. În acest timp, şcoala nu s-a întrerupt cu totul, dar nici nu face 
mari progrese sub Exarhatul lui Gavriil Bănulescu-Bodoni, care a fost apoi expediat 
peste Prut de către voievodul Calimah, grec de neam. Exarhul Gavriil era originar din 
Transilvania, ştia foarte bine româna, lucru exprimat în publicaţiile din „Exharhi- 
ceasca tipografie Chişinău” din 1816 şi în „„Molitevnicul” din 1820, când era 
arhiepiscop acolo. 

Revenirea mitropolitul Veniamin în 1812, a făcut posibilă îmbogățirea cu noi 
obiecte de studiu şi cu noi profesori. De la Isaia Giuşcă, zis şi Socoleanul a rămas 
tradus şi tipărit „Catahisul lui Platon”. Până la venirea pe tron a lui Mihail Sturza 
(1834), Seminarul Socola are puţine date având în vedere faptul că în 1827 au ars 
clădirile Mitropoliei Moldovei, când s-au pierdut toate actele vechi ale Mitropoliei. 
În 1828 ia foc şi Seminarul din cauza lagărului rusesc, arzând toate actele şi arhiva şcolii. 


E., „Înfiinţarea Seminariului din Socola la anul 1804”, în: Revista Teologică Il 
(1884), 33, p. 257-261. 


La 1815 mitropolitul Veniamin susţine un discurs către Domn, în care dove- 
deşte interesele comune ale grecilor şi românilor, arătând că „românii sunt nemu- 
ritori”. Între anii 1817-1820, şcoala nu merge foarte bine, existând numai un profesor 
la gramatica românescă. În 1820, mitropolitul Veniamin vrea să reorganizeze 
Seminarul, consultându-se cu G. Asachi, care studiase în străinătate şi căruia i s-a dat 
consimțământul de a merge în Transilvania pentru a angaja profesori pentru Ştiinţă şi 
Morală. Abia începură a se vedea rezultatele reorganizării Seminarului şi activitatea 
didactică a fost perturbată de izbucnirea Eteriei greceşti din februarie 1821. Până în 
1820 şcoala nu a avut rector, ci egumenii mănăstirii erau reprezentanţii şcolii sau un 
fel de inspectori şcolari morali asupra ei, transmițându-i informaţii mitropolitului. 

Primul director a fost Vasile Pop. Odată cu începerea Eteriei, şcoala încetează 
cu totul, cursurile se suspendă pe timp nelimitat, profesorii îşi încetează cariera. 
Mitropolitul Veniamin, fuge peste Prut de teama eteriştilor şi se stabileşte la Colin- 

căuți. Elevii şi profesorii rămaşi în ţară s-au împrăştiat, fiecare pe unde a putut iar 
profesorii lon Costea, lon Mamfie şi Vasile Pop se reîntorc în Transilvania. 

În 1826, Vasile Arbore arată că Seminarul funcționa ca şcoală, când Sfinţia sa 
a fost hirotonit ca diacon. Odata cu venirea la tron, în 1834, a lui Mihail Sturdza, 
Seminarul începe din nou să funcționeze, existând acte formale de admitere a elevilor 
la învățătură. 


G., „Înfiinţarea Seminariului din Socola la anul 1804”, în: Revista Teologică Il 
(1884), 34, p. 265-269. 


În 1832, mitropolitul Veniamin, voind a asigura şcoala şi pentru a-i da o direcţie mai 
bună, recurge la autoritatea sa şi trece în Regulamentul Organic o lege specială pentru 
Seminar, impunând astfel eparhiilor şi Mitropoliei participarea la întreținerea şcolii. 

În 1834 este numit director, Damaschin Bojinca care nu preda nici un obiect, 
dar venea în control duminica şi în sărbătorile religioase, verifica prezenţa pro- 
fesorilor la cursuri, verifica modul cum învățau elevii şi purta corespondența cu 
Epitropia. Elevii erau recomandaţi de Mitropolie, după care directorul îi repartiza 
unei comisii în vederea examinării intrării lor la Seminar. Sunt enumerați directorii 
Seminarului. 

Mitropolitul Veniamin a demisionat din scaunul mitropolitan pe 18 ianuarie 
1842, după ce în 28 martie 1841 a dat o nouă lege în favoarea Seminarului care, dacă 
s-ar fi aplicat, ar fi dezvoltat foarte mult cultura clerului. În continuarea articolului se 
prezintă legea cu numele de „Pravila” urmând apoi însemnarea sărbătorilor şcolare de 
peste an şi a instrucţiunile pentru rectorul Seminarului (datate 27 septembrie 1842). 


E., „Înfiinţarea Seminariului din Socola la anul 1804”, în: Revista Teologică Il 
(1884), 36, p. 283-288. 


Odată cu venirea la conducere a arhiereului Filaret Scriban (Preasfinţitul a fost 
rector al Seminarului timp de 18 ani şi două luni — de la 20 septembrie 1842 până pe 
10 noiembrie 1860), Seminarul a avut o evoluție spectaculoasă, cu toate că în anii 
1847, 1848 şi 1849 s-au făcut încercări indirecte de desființare. 

De la 1804 şi până la reformele de sub Cuza (1860), toţi profesorii erau 
„interni” ca şi elevii. Datorită activităţii şi iniţiativelor lui Filaret Scriban, acesta a 
fost numit al doilea fondator al Seminarului. În 1842 el a protestat atât către „Epi- 
tropia Învăţăturilor publice” cât şi către mitropolit pentru a nu se mai face preoți 
necărturari şi needucaţi, înființându-se astfel examenele şi începutul externatului în 
Seminar. În 1843, cere ca candidaţii să facă un curs de trei ani regulat, cu vârsta obli- 
gatorie între 22-30 de ani. 

În continuare se descrie modul de susținere a examenului final după primul 
ciclu, se aminteşte câte ceva despre profesori şi modul lor de retribuţie, modificările 
apărute în programa şcolară referitoare la diverse materii, precum şi modul de îm- 
părţire a examenelor şi a semestrelor. În 1843 se face un amvon în biserica din 
Socola; se consemnează rezultatul învățământului şcolar, 1842. Articolul se încheie 
cu o scrisoare către principele Mihail Sturdza. 

E., „Înfiinţarea Seminariului din Socola la anul 1804”, în: Revista Teologică Il 
(1884), 37, p. 289-292. 


În scrisoarea trimisă pe 22 august 1846 către Teodor Sturdza se găsesc câteva 
indicii despre starea lucrurilor în Biserica Moldovei, descrise pe puncte. De ase- 
menea este prezentată o altă scrisoare către acelaşi destinatar, scrisă în acelaşi an, în 
care se aminteşte de Seminarul de la Socola. Există 41 epistole reprezentând cores- 
pondenţa dintre Filaret Scriban şi Alexandru Sturdza, din anii 1842-1853, scrise în 
limba franceză şi rusă. Mitropolitul Meletie vroia să-l excludă pe Alexandru Sturdza 
de la Seminar sub diferite pretexte, lucru care l-a şi obținut, deoarece Mihail Sturdza, 
vroind să-l aibă pe Meletie de partea sa, îi acceptă cererea. După acest moment 
şcoala a mers din ce în ce mai rău, iar din 1848-1849 numărul elevilor a scăzut foarte 
mult. În acelaşi timp, numărul candidaţilor a crescut foarte mult iar profesorii buni au 
fost înlocuiţi cu alții prin „ordonanţă”. Cursurile s-au redus la patru ani din 5; s-a 
desfiinţat postul de „Egumen” al mănăstirii pentru a-l exclude pe Filaret din Seminar, 
numindu-l numai director fără a preda ceva, iar mai târziu va fi numit doar simplu 
profesor. Ideile de la 1848, în loc să-l împingă pe mitropolitul Meletie la un progres 
în cele bisericeşti, l-au determinat, din contră, să desființeze ştiinţele teologice şi filo- 
zofice, limbile clasice, să excludă din programa şcolară toate ştiinţele însemnate şi să 
reducă învăţământul clerical. Prin urmare din şcoala de altădată n-a mai rămas nimic. 


E., „Înfiinţarea Seminariului din Socola la anul 1804”, în: Revista Teologică II 
(1884), 38, p. 297-299. 


Este prezentată programa de la 1848 şi obiectele de studiu care se fac în cei 
patru ani, propuse de mitropolitul Meletie, pentru a se vedea regresul Seminarului din 
acea perioadă. La acest regres, se va mai adăuga şi holera, ocupaţia rusească, 
exilările din ţară. Pe lângă toate acestea, mitropolitul a dat afară elevi pe motiv că nu 
au vârstă specifică, a redus Seminarul la şcoala de candidaţi, a suprimat ştiinţele 
principale din programă, a pus pe drumuri corpul didactic, însă nu a putut desființa 
institutul cu totul. 

Scriban nu părăseşte Seminarul cu totul şi cere înfiinţarea clasei a patra, lucru 
care se admite. Tot în 1848, i s-a cerut lui Scriban să dea Seminarul în primire 
economului Vitalie, cu toate bunurile sale, moment în care s-a făcut prima oară in- 
ventarul şcolii, al bibliotecii şi al bisericii. Tot în acel an, moare mitropolitul Meletie, 
iar domnul Mihail Sturdza este mazilit şi lucrurile încep să-şi revină la normal venind 
la domnie principele Grigore Ghica iar ca mitropolit Sofronie Miclescu. Pe 21 
septembrie 1851, se aprobă o nouă lege de organizare a învățăturilor bisericeşti, de 
Divanul obştesc şi de domnitor. 


E., „Înfiinţarea Seminariului din Socola la anul 1804”, în: Revista Teologică Il 
(1884), 39, p. 305-308. 


Se programa Seminarului care pentru prima dată cuprinde ştiinţele naturale, 
fizica şi matematica, apărând tot pentru prima dată clasa a patra, iar în 1852 a apărut 
şi clasa a cincea, completându-se astfel cursul de opt ani. În continuare sunt pre- 
zentaţi profesorii existenţi, examenul care s-a ținut public în 1852-1853 şi numărul 

de elevi care au ieşit cu atestat din şcoală. Se arată, de asemenea, că în anul şcolar 
1854 se începe clasa a şasea şi se prezintă din nou lista profesorilor şi a materiilor. 

Examenele între 1852-1858 se fac de către comitetul şcolii conform regula- 
mentului unde sunt invitaţi şi arhiereii şi miniştrii bisericeşti de pe atunci. La urmă se 
prezintă epistole de laudă către Filaret, precum şi evoluţia elevilor după terminarea 
Seminarului. 


E., „Înfiinţarea Seminariului din Socola la anul 1804”, în: Revista Teologică Il 
(1884), 41, p. 321-323, 


În 1858 din cauza că existau multe locuri de preoţi în Moldova, s-au făcut iar 
preoţi neînvăţaţi dintre candidaţi ori dascăli de la biserici. În 1859 rectorul Semina- 
rului face un „Memorium” despre starea culturală a clerului şi lipsa mijloacelor 
materiale, care cuprinde şase capitole. În anul şcolar 1859-1860 se desființează Epi- 
tropia Seminarului şi şcoala intră sub grija Ministerului Instrucţiei Publice. Se pre- 
zintă din nou profesorii institutului din 1860. Ministrul cere reorganizarea Semina- 
rului şi începerea Facultăţii de Teologie la Universitatea din laşi, corespondenţa fiind 
ținută de Ministerul de Instrucție şi Culte. Profesorii Necolai Ionescu şi lon Sacară 
sunt desemnați a prelua pe inventar, cancelaria Epitropiei, documentele, dosarele, 
condicele şi a le depune la Minister pentru păstrarea lor. Este numit provizoriu, 
casier, lon Buţureanu. 


E., „Înfiinţarea Seminariului din Socola la anul 1804”, în: Revista Teologică Il 
(1884), 42, p. 239-334. 


Seminarul a furnizat în perioada 1842-1860 numeroşi profesori de religie pe la gim- 
nazii şi licee, profesori la Seminariile din Huşi, Roman şi Mănăstirea Neamţului, precum şi 
numeroşi preoţi pentru Moldova. În 1860, ministrul Mihail Kogălniceanu a reformat 
învățământul. Se prezintă materia şi salariul primit de fiecare profesor. Cu introducerea 
legii de instrucţie sub ministrul Creţulescu, din 1864, s-a stabilizat starea şcolilor, 
nemaifăcându-se schimbări până în 1873, doar că învățământul religios a fost diminuat. 

În continuare este prezentat bugetul în toate Seminariile din ţară din 1873, 
precum şi numele profesorilor care au existat la Seminarul Socola între anii 1860- 
1884. În final se prezintă elogiile autorului articolului către mitropolitul Veniamin şi 
către Seminarul de la Socola. Se specifică sursele utilizate pentru conceperea artico- 
lului care au la bază documentele existente în arhiva şcolii, cea mai bună demontraţie 
fiind anexele prezentate în mai multe numere. Aici se prezintă „Anexa 1 la istoricul 
Seminariului Socola. Cu mila lui D-zeu noi Alexandru Constantin Moruz Woevod 
Domn ţărei Moldovei...” 


Veniamin, „Anexa II la istoricul seminariului Socola”, în: Revista Teologică 
II (1884), 43,p. 34. 
Articolul este o anexă a studiului „Înfiinţarea Seminariului din Socola la anul 
1804”. Se confirmă anul înființării şi denumirea Seminarului. 
*** Anexa III la istoricul ce au fost la Seminariul Veniamin din Monast. Socola de 
la înființarea ei 1804-1884”, în: Revista Teologică II (1884), 43, p. 342-344. 

Articolul este o anexă a studiului „Înfiinţarea Seminariului din Socola la anul 1804”. 


*** Inaugurarea cursurilor facultăței de Teologie”, în: Revista Teologică | 
(1884), 35, p. 278-280. 


Inaugararea cursurilor de Teologie din Bucureşti a avut loc la Universitate, la 
data de 4 noiembrie 1884. În continuare sunt prezentate discursurile celor partici- 
panţi: mitropolitul primat, secretarul general al Ministerului de Culte, G. Tocilescu şi 
decanul facultăţii, Ghenadie Enăceanu. 


D., „Facultatea de Teologie”, în: Revista Teologică II (1884), 36, p. 282-283. 


Autorul mulţumeşte tuturor celor care au făcut posibilă înființarea Facultăţii de 
Teologie pe trei catedre. Cursurile sunt de trei-patru ani, studenții promovând prin 
examene anuale; profesorii țin cursuri regulate cu studenții, parcurgând o anumită 
programă. O altă variantă de a se susține cursurile, este cea ciclică sau de rotaţie, care 
țin patru ani, profesorul având posibilitatea de a-şi termina cursurile mai repede, 
studentul putându-se pregăti pentru examene, susţinerea tezei şi obținerea titlului. A 
doua ipoteză este mai avantajoasă, în ochii autorului, deoarece profesorul poate 
insista mai mult pe materia sa, acest sistem fiind mai academic şi universitar. 


C., E., „Material pentru istoria universală bisericească şi laică a românilor. 
Oameni învăţaţi şi profesori greci din Academiile din Bucureşti şi laşi amintiţi de 
Sergiu Macreu în Istoria sa bisericească”, în: BORom XIII (1889-1890), 2, p. 74. 


Personajele evocate în lucrarea amintită în titlu sunt: Alexandru, ucenicul lui 
Macreu, Nicolae de Metzov, loan din Agrafe, ieromonahul Nichifor Teotochi şi 
Nicolae Barcosi. 


Erbiceanu, Constantin, „Material pentru istoria universală bisericească şi 
laică a românilor. Catalogul oamenilor învăţaţi şi a profesorilor din academiile 
din Bucureşti şi Iaşi, lucrat de Dimitrie Procopie şi publicat în vol. III de Dl. 
Satha” în: BORom XIII (1889-1890), 2, p. 74-76. 


În catalog sunt descrise următoarele personalități: Sevastos Chimenitul, Paisie 
Ligarid, Irotheiu Vizandiul, Marcu Cipriu, Nicolae Cârnu, loan Nicolae- fiul lui 
Alexandru Mavrocordat, Dimitrie Notara, Gheorghe Trapezundiul. 


Georgescu, loan, „Istoricul Seminarului din Huşi”, în: BORom XIV (1890- 
1891), 11, p. 926-933. 


La începutul articolului loan Georgescu face un scurt istoric al şcolilor din 
Moldova, insistând pe cel al Seminarului din Mănăstirea Socola. În 1846, s-a înfiinţat 
la Huşi o „Şcoală catehetică” cu scopul de a-i pregăti şi educa pe viitorii slujitori ai 
altarului. loan Georgescu oferă informații, pe baza unui catalog şi a unui raport al 
„catihetului duhovnicesc”, despre organizarea acestei şcoli. Potrivit unei scrisori 
trimise de către arhimandritul Filaret Scriban — scrisoare care este redată în articol, în 


1846 s-au pus bazele viitoarei biblioteci a Seminarului. În finalul articolului loan 

Georgescu înfăţişează modul de organizare şi evoluţia şcolii catehetice în perioada 
1846-1851. 


Voinescu, Benedict, seminarist, „Seminariele şi cultura preotului în Moldova 
în secolul al 19”, în: Amvonul I (1891), 33, p. 2-5. 


Se consemnează condiţiile pe care trebuia să le îndeplinească cel care dorea să 
se învrednicească de darul preoţiei: frica de Dumnezeu, citire, scriere şi cântare 
bisericească, studii de limba română. Pentru acest ultim aspect, înainte de înfiinţarea 
Seminarului, existau şcoli cu predare a cunoştinţelor elementare de limba română, 
şcoli ce erau ataşate pe lângă biserici, dar înfiinţarea Seminarului a avut ca scop 
înmulţirea capitalului intelectual, un aport deosebit la dezvoltarea progresivă a 
acestui tip de şcoală avându-l Gheorghe Asachi, dorindu-și astfel ducerea la bun 
sfârşit a operei începute: renaşterea națională. 

Mitropolitul Veniamin, prin articolul 2 de lege, admis de Divanul Domnesc şi 
întărit de Domn la 28 martie 1841, din dorinţa ca preotul să fie pregătit pe măsura 
misiunii sale, opreşte de a se mai hirotoni (în preoţi) candidaţii ce nu au făcut cursul 
seminarial (este citat conţinutul legii). După demisia lui Veniamin în ianuarie 1842 şi 
retragerea sa la Mănăstirea Slatina, venind ca mitropolit Meletie, interesul pentru 
cultura preotului începe a se diminua, încercându-se a ignora propunerea făcută de 
antecesorul său. 

Sunt prezentate poziţii critice împotriva noului sistem, fiind rezumată scrisoa- 
rea din decembrie 1843, trimisă de Alexandru Sturza vărului său Mihail Sturza, 
domn în Moldova. Şcoala seminarială trece prin perioade diferite, ajungându-se ca în 
1873 să se excludă din program unele obiecte de studiu, aceasta fiind în defavoarea 
formării preoţilor. Sunt menţionate cauzele istorice ce au favorizat scăderea inte- 
resului pentru organizarea Seminarelor: 1806 — năvălirea ruşilor în ţară, 1821 — Eteria. 
Autorul susține necesitatea pregătirii intelectuale a viitorului preot prin şcolarizare. 


Voinescu, Benedict, seminarist, „Seminariele şi cultura preotului în Moldova 
în secolul al 19”, în: Amvonul I (1891), 38, p. 2-4. 


Se continuă articolul apărut în revista Amvonul I, nr. 33, 35, pe 1891, fiind 
indicate citate din Asachi care atrag atenţia asupra importanţei şi necesităţii pregătirii 
viitorului preot. Se exprimă nemulțumirea că nu se învață în limba română, acest fapt 
fiind în detrimentul limbii naţionale şi al Bisericii. Este elogiată perioada 1840-1873, 
când Seminarului i s-a acordat atenţia cuvenită şi sunt trase semnale de alarmă pentru 
formarea tinerilor în Seminarii de la 1873 până la data publicării articolului, în 
această perioadă existând un număr mic de preoţi instruți. 


C., E.. „Documente inedite”, în: BORom XV (1891-1892) 8, p. 577-602. 


Sunt redate nouă documente între care documentul nr. 1. este un hrisov din 
1728, care aminteşte despre organizarea şcolilor greceşti din Moldova sub domnul 
Grigorie Ghica Voievod. Se arată că „domnul Grigoraşu Ghica” a organizat şcolile 
din Moldova după modelul şcolilor din Țara Românească”, făcută de domnul Nicolae 
Mavrocordat. Se mai arată: că în laşi existau patru şcoli, dintre care două erau 

greceşti (aici toate materiile studiindu-se în limba greacă), modul în care erau 
organizate şcolile; ce se studia în şcoli; că şcolile erau întreţinute din donaţii; că 
aceste şcoli erau puse sub oblăduirea Patriarhiei Ierusalimului şi a Mitropoliei Mol- 
dovei. Din hrisov mai reiese şi faptul că românii ajutau şi şcolile din Orient. Actul 
este întărit şi de Hrisant, patriarhul Ierusalimului. 


C., E.. „Documente inedite”, în: BORom XV (1891-1892), 10, p. 769-800. 


Se redă şi Hrisovul domnului Alexandru Grigorie Ghica al Moldovei din 1766 
care se referă la situația învățământului din Moldova amintindu-se rolul important al 
mănăstirilor în acest domeniu. 


Erbiceanu, C., „Istoria învăţământului la români. Documente inedite”, în: 
BORom XVI (1892-1893), 2, p. 97-131. 


Sunt redate 25 de documente care privesc învățământul românesc din perioada 
1796-1816. 

Documentul I este un document din 1796, care arată că în acest an, sub dom- 
nul Alexandru Constantin Moruzi, este înfiinţată Şcoala din Focşani — şcoală care era 
de stat. Din act mai reiese şi faptul că dascălul acestei şcoli îşi primea salariul de la 
Mănăstirea Sfântul loan din Focşani. 

Documentul II se referă la procesul intentat de către profesorul Dimitrie de la 
şcoala grecească din Craiova pentru a-şi primi salariul. Acesta nu-şi primise salariul 
din cauza unor împrejurări — ciumă, schimbare de ierarh şi schimbare de domnitor. 
Tot acest document cuprinde şi rezoluția dată de domnitor care l-a însărcinat pe 
mitropolit să cerceteze cazul. 

Documentul III, din 1796, semnat de către mitropolitul Dositei al Ungro- 
vlahiei, arată despre modul cum erau plătiţi profesorii. 

Documentul IV, din 1797 - prin acesta domnul cere lămuriri mitropolitului cu 
privire la ceea ce s-a făcut cu banii adunaţi de la preoţi pentru şcoli în anul ciumei. 

Documentul V cuprinde lămuririle mitropolitului oferite domnului. De aici 
aflăm că banii de la preoți pentru şcoli s-au strâns în perioada ciumei, dar ei s-au 
folosit la cadourile oferite după obicei la schimbarea ierarhilor. 

Documentul VI cuprinde anaforaua chiriarhilor ţării, în care se arată decăderea 
moravurilor poporului român — înmulţirea concubinajelor. Documentul datează din 1798. 

Documentele VII, VIII şi IX arată că şcolile din secolul al XVIII-lea au fost 
întreţinute cu banii proveniți de la cler şi de la mănăstiri. Documentul VII datează din 
1810 şi este semnat de mitropolitul Gavriil. Documentul VIII este o scrisoare din 
1812 trimisă de către Ignatie al Ungrovlahiei către Iosif al Argeşului, iar documentul 
IX este o scrisoare a mitropolitului Ignatie trimisă, către episcopul Râmnicului. 

Documentele X şi XI, din 1811, atestă că a existat o iniţiativă de a se crea un 
Seminar la Mănăstirea Snagov. Tot aici se menţionează că P.S. Cervan şi P.S Neofit 
s-au stabilit la Snagov. 

Documentul XII, din 1812, semnat de către Ignatie al Ungrovlahiei, cuprinde 
ordinul acestuia dat către protoierei de a se strânge bani pentru şcoli. 

Documentul XIII este un document din 1812, care arată numirea lui Macarie 
ca profesor de muzică şi în el se aminteşte că Macarie leromonahul era de origine 
română şi că a vrut să înfiinţeze o şcoală de muzică pe care dorea s-o instaleze în 
Mitropolia Ungrovlahiei. 

Documentul XIV cuprinde anaforaua chiriarhilor țării din 1813 către domnul 
I.C. Caragea, prin care îl roagă pe acesta să nu sporească numărul preoţilor care 
trebuie să dea bani pentru şcoli — bani ce erau folosiţi la repararea şcolilor şi la 
salariile profesorilor. Oficial numărul preoţilor care contribuiau cu bani pentru şcoli 
era de 3500, însă din declaraţia vistierului ţării, aflăm că numărul lor se ridica la 900, 
deşi banii de la 3500 se dădeau pentru şcoli, restul banilor nu se ştie unde mergeau. 

Documentul XV, din 1813, este semnat de către Nectarie al Ungrovlahiei, losif 
al Argeşului şi Costandie al Buzăului. Prin acest act cei trei ierarhi îi cer domnului să 
nu sporească numărul clericilor care trebuie să dea bani pentru şcoli, dar cei care dau 
(3500) să dea mai mulți bani. 

Documentul XVI cuprinde circulara mitropolitului Nectarie al Ungrovlahiei, 
către toții episcopii cu privire la modul cum se vor percepe banii pentru şcoli. 

Documentul XVII, din 1814, cuprinde un raport făcut la cererea domnului. Din 
el aflăm că şcoala de la Sfântul Sava din Bucureşti, se afla într-o stare jalnică şi că 
banii repartizați pentru refacerea ei proveneau de la mănăstiri. 

Documentul XVIII, din 1814, cuprinde porunca lui Vodă Caragea ca mitro- 
politul să adune banii de la preoţi pentru şcoli. 

Documentul XIX, din 1815, cuprinde circulara mitropolitului Nectarie către 
episcopi pentru strângerea banilor pentru şcoli. 

Documentul XX, din 1815, cuprinde circulara către protopopi pentru strân- 
gerea banilor pentru şcoli. 

Documentul XXI, din 1815, cuprinde ordinul mitropolitului către protoierei de 
a achita imediat banii contribuţiei pentru şcoli. 

Documentul XXII, din 1815, cuprinde ordinul mitropolitului către mănăstiri de 
a achita imediat banii contribuţiei pentru şcoli. 

Documentul XXIII, din 1816, cuprinde circulara mitropolitului către pro- 
toierei, pentru ca aceştia să înceapă să strângă banii pentru şcoli. 

Documentul XXIV, din 1815, cuprinde aprobarea domnului Caragea a rapor- 
tului întocmit de boierii care compuneau „Comisia de reorganizare a şcolii dom- 
neşti”, raport ce conţine importante date despre învățământul din acea perioadă. Se 
precizează că veniturile „Şcolii domneşti” se ridicau la 54,931 lei plus veniturile 
Mănăstirii Glavacioc. 

Documentul XXV, din 1815, cuprinde anaforaua boierilor efori (boieri care se 
ocupau de învățământ — un fel de comisie pentru învățământ), prin care se arată 
motivele pentru care trebuiesc sporite veniturile şcolii — sporirea salariilor profeso- 
rilor, înmulţirea numărului de elevi etc. Se precizează că eforul suprem era Constan- 
tin Brâncoveanu. 


Erbiceanu, C., „Istoria învăţământului la români în secolul trecut. Documente 
inedite”, în: BORom XVI (1892-1893), 3, p. 208-234. 

Sunt redate: 

Document din 1816, care arată bugetul Academiei domneşti de la Sfântul Sava 
pentru anul 1816. 

Document din 1816, care cuprinde lista cu contribuţia mănăstirilor pentru 
susţinerea şcolilor. 

Document din 1816 din care aflăm că mitropolitul le face cunoscute 
episcopilor dispoziţiile luate de Divan şi suma care va fi percepută de la fiecare preot 
pentru şcoli. 

Document din 1817, care cuprinde ordinul dat de un protoiereu pentru strân- 
gerea banilor necesari pentru şcoli. 

Document din 1818, care cuprinde circulara mitropolitului Nectarie dată către 
episcopi pentru ca aceştia să dea ordin protoiereilor să înceapă să strângă banii pentru şcoli. 

Document din 1818, care cuprinde ordinul mitropolitului Nectarie pentru ca 
episcopii să înceapă grăbirea strângerii banilor. 


**%, Scrisoarea episcopului Chesarie al Buzăului”, în: BORom XVI (1892- 
1893), 11, p. 865-869. 


Este redată scrisoarea episcopului Chesarie al Buzăului trimisă către tinerii 
elevi adunaţi la deschiderea Seminarului, deschidere ce a avut loc la 15 august 1836. 
Scrisoarea a fost trimisă din Bucureşti, deoarece P.S. Chesarie nu a putut ajunge la 
festivitate fiindcă a fost reținut cu treburi la Mitropolie. 

De aceea, pentru a participa la deschidere a fost trimis de la Bucureşti arhi- 
mandritul Eufrosin Poteca, egumenul Mănăstirii Motru (Gura Motrului). Scrisoarea 
conţine îndemnuri către tinerii seminarişti. 


***, Istoricul pe scurt al începutului Seminarilor în România.” în: BORom 
XVII (1893-1894), 1, 1-7. 


În introducerea articolului aflăm că învățătura cărţii se făcea în Academiile 
domneşti din Bucureşti şi laşi, la şcolile ținute uneori de boieri, pe prispele dascălilor 
şi în tindele bisericilor. Sunt prezentate după aceea Seminariile din Moldova şi Țara 
Românească. 

Cea dintâi şcoală românească bisericească a fost „Seminarul Veniamin” din 
laşi, înfiinţat de către mitropolitul Veniamin Costache în 1804 şi aşezat în Mănăstirea 
Socola. Acesta a funcţionat în lăcaşul iniţial până în 1885-1886, când, din cauza 
faptului că starea clădirii era aproape de ruină, s-a mutat în laşi în fostul palat al 
domnului Mihail Sturza de lângă Mitropolie. 

În Ţara Românească, în urma unei dispoziții votate de adunarea obştească, s-au 
înființat în toate episcopiile Seminarii. Cel din Mănăstirea Antim a fost deschis la 2 
februarie 1836. Acesta a funcționat aici până la 1840, când a fost mutat la Mănăstirea 
Radu-Vodă. Autorul scrie că la 1893 Seminarul era deja mutat în câteva încăperi din fața 
bisericii Sfântul Spiridon, iar încăperile Mănăstirii Radu Vodă au fost dărâmate. 

Seminarul Episcopiei de Buzău a fost inaugurat la 15 august 1836, de către 
Eufrosin Poteca în Episcopia Buzăului. La 1893 şcoala clericală se află în palatul 
ridicat de episcopul Chesarie al Buzăului în 1837. 

Seminarul Episcopiei de Argeş a fost inaugurat în 1836, în Episcopia 
Argeşului. Pentru acest Seminar P.S. Ilarion a zidit clădiri cu destinaţie exclusivă. 

Seminarul Episcopiei de Râmnic a fost inaugurat la 8 noiembrie 1837 în 
Episcopia de Râmnic. După revoluţia de la 1848 acesta a fost mutat la Craiova, după 
care a fost mutat iar la Râmnic. Clădirile de la Râmnic au ars în 1847, dar au fost 
restaurate de către P.S. Calinic Cernicanul. 

În Moldova, Seminariile de la Roman şi Huşi au fost înfiinţate la 1851-1852 
sub guvernul lui Grigorie Ghica. Tot sub acest guvern s-a înființat şi un Seminar în 
Mănăstirea Neamţ, care a funcționat foarte puțin din cauza împrejurărilor vitrege. La 
1862 această mănăstirea a avut de suferit de pe urma unui incendiu. 


P., V.. „Seminarul „Nifon Mitropolitul”, în: Vocea Bisericii | (1895), 20 şi 21, 
p. 9-10. 


Fondatorul Seminarului din Bucureşti a fost mitropolitul Nifon. Fondul 
Seminarului era constituit din imobile, moşii şi capital bănesc. Partea bună consta în 
faptul că, de acest capital nu se atinge nimeni, se putea adăuga dar nu se putea 
retrage, astfel că ar fi trebuit să rămână mereu bani pentru consolidarea clădirii. 
Epitropi ai Seminarului erau C. Gogu, |. Rozescu şi C. Enescu. Această şcoală ca şi 
multe altele se afla sub supravegherea mitropolitului primat ca efor. Se prezintă 
clădirea şi programul şcolii. Profesorii cei mai renumiţi ai acestei instituții erau 
Dimitrescu, dr. Georgian, dr. N. Nitzulescu. Elevii de la acest Seminar sunt veniţi din 
toate colţurile țării dar şi din Basarabia sau Macedonia. Absolvenţii puteau profesa în 
mai multe domenii, dat fiind că se studiau două limbi străine. În finalul articolului i 
se aduc cuvinte de laudă mitropolitului Nifon. 


*%** „Cronică, «Școala primară rurală. Archimandritul Chiriac Nicolau din 
comuna Vânătorii Neamţului»”, în: Candela XV (1896), 6, p. 221-222. 


Articolul conţine informaţii referitoare la şcoala înființată de arhimandritul 
Chiriac Nicolau în comuna Vânătorii Neamţului. În ziua de 8 octombrie 1895 s-a 
făcut inaugurarea acestei şcoli, construcția costând 20.000 de lei. 


***, „Cronica bisericească. O prețioasă donaţiune”, în: BORom XX (1896-1897), 
10, p. 1071. 


P.S. Ghenadie al Râmnicului Noul Severin, a donat Facultăţii de Teologie din 
Bucureşti următoarele: colecția completă a P.S.B. seria greacă, ediția Migne şi „Arta 
Sanctorum” ediţia Bolondiştilor. 


***_ Cronica bisericească. Seminarul Veniamin Costache de la laşi”, în: 
BORom XXI (1897-1898), 8, p. 836-837. 


În data de 21 octombrie 1897, Seminarul „Veniamin Costache” de la laşi a fost 
vizitat de regele şi regina României. Aceştia au fost întâmpinați de arhimandritul 
Varlaam Răileanu directorul Seminarului, Spiru Haret şi prim ministru D. A. Sturza. 
Este redată cuvântarea inspectorului Răşcan rostită cu această ocazie şi este prezentat 
modul în care a decurs vizita. 

Erbiceanu, C.. „Documente privitoare la istoria bisericească şi politică a 
românilor” BORom XXIII (1899-1900), 1, p. 26-50. 


Se prezintă un zapis care atestă faptul că pe proprietăţile bisericeşti erau şcoli 
întreţinute de biserică, pentru învățământul copiilor de prin sate de unde rezultă 
faptul că odraslele ţăranilor învățau gratis. 


G., „Cronica bisericească Fapte lăudabile”, în: BORom XXIV (1900-1901), 1, 
p. 91-93. 


P.S. Silvestru Bălănescu al Huşilor a dăruit Facultăţii de Teologie două 
imobile situate în strada Plantelor din Bucureşti iar P.S. Gherasim Timuş a dăruit 
suma de 10.000 lei. Sunt reproduse decretele regale prin care Senatul Universitar din 
Bucureşti este autorizat de a primi acestea. 


G., „Andrei Şaguna”, în: BORom XXIV (1900-1901), 6, p. 528-538. 


Este prezentată atât situaţia învățământului românesc din Ardeal la venirea lui 
Şaguna, cât şi ceea ce a făcut acesta pentru ridicarea învățământului românesc din 
Transilvania. A ridicat durata cursului pentru seminarişti de la şase luni la un an, 
pentru ca mai apoi să o ridice la trei ani. Între anii 1850-1853 a separat învățământul 
teologic de cel pedagogic. Şaguna a înființat şcoli secundare în centrele locuite de 
români — ca de exemplu la 1850 a înființat „Gimnaziul” din Braşov. Este redată 
cuvântarea rostită de Şaguna cu prilejul deschiderii acestui „Gimnaziu”. Andrei 
Şaguna a luat şi diferite măsuri care au privit direct şcolile populare. 


G., „Cronica bisericească. Seminarul din Curtea de Argeş”, în: BORom XXIV 
(1900-1901), 11, p. 911-912. 


Pr. Stavrofor George C. Drăgănescu a publicat o broşură, care conţine istoricul 
Seminarului din Curtea de Argeş. Seminarul a fost întemeiat de episcopul Ilarion în 
1836, primul director fiind pitarul Stanciu din Curtea de Argeş. La 1864 Seminarul a 
fost reorganizat. 


Nazarie, Constantin, iconom, „Din trecutul Seminarului Central din 
Bucureşti”, în: BORom XXVI (1902-1903), 1, p. 99-103. 


În 1834 domnul Alexandru Ghica înaintează Adunării Obşteşti proiectul 
pentru înfiinţarea unui Seminar în Bucureşti. În 1835 domnul aprobă proiectul pentru 
construirea Seminarului Central. Acest proiect prevedea ca Seminarul să aibă 3 clase 
superioare, pentru a completa cele patru clase din Seminariile preparatorii. Se pre- 
zintă apoi organizarea Seminarilor preparatorii. Seminarul a început să funcționeze 
din 1836, dar, după o scurtă perioadă, a fost închis, fiind redeschis în 1851. 

Seminarul a avut următoarele locaţii: biserica Antim, biserica Radu-Vodă, 
Mănăstirea Văcăreşti, iar la 1902 era în locul de pe bulevardul Maria. În 1860 
Seminarul trece de sub oblăduirea Mitropoliei sub oblăduirea Ministerului Cultelor. 
Din 1861 s-au înfiinţat treptat clasele V, VI, VII-a. Legea din 1864 a dat Seminarelor 
o programă mai bună, programă care s-a modificat însă în 1894. 

Savin, P., econom stavrofor, „Seminarul din laşi”, în: BORom XXVI (1902- 
1903), 1, p. 104-105. 


În 1804 mitropolitul Moldovei, Veniamin Costache, prin hrisovul dat de 
domnul Al. Moruzi, a înființat Seminarul ce-i poartă numele în Mănăstirea Socola. 
Seminarul a funcţionat în această mănăstire până în 1885, când a fost mutat în laşi în 
case cu chirie, pentru ca mai apoi, în 1893, să fie aşezat în palatul fostului domnitor 
Mihail Sturza. 


Stănescu, B., „Din istoria Bisericei Romane”, în: Școala şi Biserica VI 
(1903), 2, p. 18-20. 


Se prezintă înființarea Seminarelor în Moldova şi în Muntenia după alcătuirea 
Regulamentului Organic. Veniamin pune bazele mai multor şcoli, precum şi ale 
Academiei Mihăilene din laşi. Astfel, în octombrie 1804, ia ființă Seminarul de la 
Socola, mitropolitul Veniamin întreţinând în şcoli mai mulţi studenți ca: frații Asachi 
— Italia, Scriban Vasile — Kiev. În biserică se cânta româneşte şi grecește, articolul 
conţinând informaţii şi despre şcolile de muzică psaltică înfiinţate: cea de la 
Mănăstirea Neamţ, cea de la biserica Sf. Niculae Şelari din Bucureşti, cea de la 
Mitropolia Moldovei şi cea înființată de către Visarion arhimadritul, la Bucureşti în 
timpul lui Alexandru Ghica. 


C., E.. „lată cu privire la Seminarul Veniamin un cuvânt la Naşterea Domnului 
nostru lisus Hristos 1816”, în: BORom XXVII (1903-1904), 6, p. 618-620. 


Cuvântarea aceasta a fost rostită de dascălul Enache - unul dintre primii 
profesori ai Seminarului Veniamin. Este redată cuvântarea, în care dascălul Enache 
aminteşte despre patrie. Se aminteşte că Enache ar fi fost originar din Bucovina şi că 
ar fi fost nepotul mitropolitului de acolo. 


A 


*%%  „Memoar despre starea Seminarului Central al Moldovei 1859”, în: 
Cuvântul Adevărului | (1904), 11, p. 107-109. 


Se un extras din arhiva Seminarului Veniamin, ce conţine memoriul adresat de 
către arhiereul Filaret Scriban, ministrului Cultelor, prezentând situația Seminarului 
Central al Moldovei. 


*** Centenarul Seminariului «Veniamin», O publicaţie festivă”, în: Cuvântul 
Adevărului Il (1904), 12, p. 117-119. 


Sunt reproduse câteva notițe aparținând mitropolitului Moldovei Veniamin, a 
căror publicare a fost acceptată de către Sf. Sinod, aceasta realizându-se în momentul 
centenarului Seminarului Veniamin. Textul reproduce şi cuvântări ale invitaţilor. 


*%% „Starea Seminarului Socola pe la 1840”, în: Cuvântul Adevărului II 
(1904), 12, p. 121-123. 


Se reproduce, cu ocazia centenarului Seminarului Socola, discursul P.S. Filaret 
Scriban, rostit la 19 noiembrie 1844 la înmormântarea paharnicului Enachi, fost 
profesor al Seminarului Socola. 

***_ „Cuvântarea M. S. Regelui la serbarea centenarului Seminarului 
Veniamin Costache din laşi la 4 octombrie 1904”, în: Cuvântul Adevărului Ul 
(1904), 13, p. 121-123. 


Regele, prezent la evenimentele serbării centenarului Seminarului Veniamin 
Costache din laşi, „elogiază istoria şi personalităţile care au influenţat-o religios, 
amintind de Ştefan cel Mare şi Vasile Lupu a căror idealuri au fost continuate ulterior 
de mitropolitul Veniamin Costache”. 


Erbiceanu, C., „Note asupra istoriei bisericeşti a românilor pentru secolul 
XIX, (continuarey”, în: BORom XXVIII (1904-1905), 4, p. 372-385. 


- La 25 martie 1813, se alcătuieşte lista cu veniturile şcolilor din laşi. Din 
această listă aflăm că mănăstirile plăteau pentru şcoli suma de 31.195 lei. 

- După un raport al Epitropiei şcolilor din luna decembrie a anului 1815, 
venitul şcolilor era de 54,931 lei plus veniturile Mănăstirii Glavacioc. 

- La 1816 s-a fixat profesorilor de la Academia Sfântul Sava suma de 55 de 
mii lei. Tot atunci s-a fixat suma pe care trebuiau s-o dea şcolilor mănăstirile 
închinate, care erau în număr de 43. 

- La 23 aprilie 1816, mănăstirile au contribuit pentru şcoli cu suma de 12 000 
lei. În finalul articolului sunt prezentate o serie de însemnări referitoare la veniturile 
Şcolii Poliţiei din Craiova. 


Atanasie al Râmnicului, „De centenarul Seminarului Veniamin”, în: BORom 
XXVIII (1904-1905), 6, p. 601-627. 


La începutul lunii octombrie a anului 1904 a avut loc în laşi serbarea 
Seminarului Veniamin. Sfântul Sinod a dispus a se tipări ultima traducere făcută de 
mitropolitul Veniamin Costache şi anume „Tâlcuirea la cele 14 Epistole ale Sfântului 
Apostol Pavel, făcută de fericitul Teofilact Arhiepiscopul Bulgariei şi prelucrată de 
învățatul monah Nicodim din Sfântul Munte Athos”. La această lucrare P.S. Atanasie 
episcopul Râmnicului a scris o frumoasă prefaţă, care este reprodusă în articol (mai 
exact este reprodusă partea I-a din prefaţă). Suntem astfel informați că Seminarul 
Veniamin este cea mai veche şcoală românească din ţară şi întâia şcoală bisericească. 
Se dau apoi diferite amănunte despre viaţa şi activitatea lui Teofilact arhiepiscopul 
Bulgariei; amănunte despre biserica bulgară şi se aminteşte că odată cu lucrarea 
mitropolitului Veniamin s-a hotărât să se publice şi lucrarea „Tâlcuirea lui Teofilact 
la Evanghelii” tradusă de Gherontie în Mănăstirea Neamţ şi tipărită cu cheltuiala 
mitropolitului Veniamin Costache. 

După acestea se prezintă amănunte despre viața monahului Nicodim cel care a 
prelucrat „Tâlcuirea la cele 14 Epistole ale Sfântului Apostol Pavel făcută de Teo- 
filact” — s-a născut în 1748 în Insulele Ciclade, a făcut studii la Smirna, în 1755 a 
intrat în monahism în Muntele Athos, a dorit să călătorească în Moldova pentru a-l 
întâlni pe Paisie Velicicovski, dar nu a reuşit şi s-a aşezat în Mănăstirea Pantocrator 
din Sfântul Munte, unde s-a preocupat cu diferite activităţi cărturăreşti — traduceri, 
scrieri etc. Până în 1904 o parte din cărţile lui Nicodim au fost traduse în limba 
română — „Duhovniceştile nevoinţe”, „Carte Sfătuitoare”, „Apanthisma”, „Pidalion”. 


315 


Atanasie al Râmnicului, „De centenarul Seminarului Veniamin”, în: BORom 
XXVIII (1904-1905), 7, p. 721-738 . Cu un facsimil. 


În continuare este redată partea a doua din prefața la „Tâlcuirea la cele 14 
Epistole ale Sfântului Apostol Pavel, făcută de fericitul Teofilact Arhiepiscopul 
Bulgariei şi prelucrată de învățatul monah Nicodim din Sfântul Munte Athos” de P.S. 
Atanasie episcopul Râmnicului. Aflăm astfel că Nicodim Aghioritul nu a tradus 
numai literar lucrarea lui Teofilact, ci a şi prelucrat-o şi i-a adăugat unele idei. 

Mitropolitul Veniamin, după izbucnirea Eteriei în 1821 a fugit din laşi, dar nu a 
stat numai în Basarabia ci şi în Bucovina — fapt atestat de o însemnare de la sfârşitul 
tomului II al „Sfintei Istorii a Vechiului Testament”, care este reprodusă în articol. 

P.S. Atanasie al Râmnicului face după aceea o descriere generală a vieții 
monahale de la sfârşitul secolului al XVIII-lea. O astfel de descriere întâlnim şi în 
scrierea „Viaţa pe scurt a stareţului Paisie” a lui Grigorie, cel care a fost mitropolit al 
Ungrovlahiei. De aici aflăm că Gherontie a fost un adevărat mentor a lui Grigorie. 
Gherontie a trecut la cele veşnice în 1814, la Filiopole. 

Tot aici întâlnim o notă de subsol, în care este prezentată viaţa lui Paisie 
Velicicovski — acesta s-a născut în oraşul Poltava în 1722, a studiat la Kiev de unde, 
după patru ani a fugit la o mănăstire de pe Nipru; în 1741 a fost făcut rasofor, a 
revenit la Kiev în Lavra Pecerska de unde împreună cu alți monahi a mers în Ţara 
Românească la Schitul Poiana Mărului. Merge apoi în Muntele Athos la Mănăstirea 
Pantocrator unde a îmbrăcat marea schimă monahală în 1750 după care împreună cu 
60 de ucenici ai săi a mers în Moldova şi s-a aşezat la Mănăstirea Dragomirna în 
1763. În 1775 a plecat la Secu, iar la 1779 i s-a dat şi Mănăstirea Neamţ. A trecut la 
cele veşnice în 1796. 

În finalul acestei a doua părți a articolului este prezentată activitatea 
mitropolitului Veniamin pentru luminarea clerului şi a poporului prin înfiinţarea 
Seminarului de la Socola. Se precizează că anul oficial al înființării Seminarului este 
1803 dar, se pare că Seminarul a început să funcţioneze regulat din 1804. În 1820 
Seminarul a fost reorganizat. Tot pentru luminarea clerului şi a poporului, s-au tipărit 
numeroase cărţi printre care se numără: „Didahii”, „Oglinda omului celui din lăun- 
tru”, „Pidalion” etc.. În 28 ianuarie 1842, mitropolitul Veniamin demisionează şi se 
stabileşte la Mănăstirea Slatina unde a avut intense activităţi cărturăreşti. Se mai 
aminteşte că Mănăstirea Slatina a fost ctitorită de Alexandru Lăpuşneanu, în 1566 şi că la 
1887 osemintele lui Veniamin Costache au fost mutate de la Slatina şi puse într-o criptă 
în Mitropolia din laşi. 


Atanasie al Râmnicului, „De centenarul Seminarului Veniamin”, în: BORom 
XXVIII (1904-1905), 8, p. 841-862. Cu facsimile. 


Este redată partea a III-a din prefața la „Tâlcuirea la cele 14 Epistole ale 
Sfântului Apostol Pavel, făcută de fericitul Teofilact Arhiepiscopul Bulgariei şi 
prelucrată de învățatul monah Nicodim din Sfântul Munte Athos” de P.S. Atanasie 
episcopul Râmnicului. În cuvântul său P.S. Atanasie face descrierea manuscrisului şi 
o scurtă analiză a sa după care prezintă importanţa acestei lucrări. La începutul 
acestei părți sunt prezentate două ipoteze referitoare la datarea manuscrisului. 

Prima — manuscrisul ar fi din 1841-1842. Argument: în prefața „Istoriei 
Bisericeşti a lui Meletie” din 1841-1842, mitropolitul Veniamin Costache înşiră 
cărțile pe care le-a depus în biblioteca Seminarului Socola, printre acestea figurând şi 
„Tâlcuirea Apostolului lui Nicodim Aghioritul”. 

A doua ipoteză, în favoarea căreia este şi P.S. Atanasie al Râmnicului - nu a 
fost scris înainte de anul 1845. Argument: manuscrisul conţine o serie de însemnări 
din care rezultă care au fost ajutoarele mitropolitului la scrierea cărții şi anume: 
arhidiaconul Meletie Istrate (ajuns episcop al Huşilor şi trecut la cele veşnice în 
1857), ieromonahul Calinic eclesiarhul Mănăstirii Slatina, Gheorghe Hăşmaş se- 
cretarul mitropolitului şi ieromonahul Veniamin Andreescu. 

Din articol mai aflăm şi că: - protosinghelul Neofit Scriban a tipărit la 1833 un 
„Catehism” cu litere latine; - „Tâlcuirea la cele 14 Epistole ale Sfântului Apostol 
Pavel, făcută de fericitul Teofilact Arhiepiscopul Bulgariei şi prelucrată de învățatul 
monah Nicodim din Sfântul Munte Athos” este ultima lucrare a mitropolitului Ve- 
niamin Costache, care a trecut la cele veşnice la 18 decembrie 1846. 


***, „Biblografie, «Istoria Seminarului Central din Bucureşti de la început 
până la instalarea în localul său propriu» întocmită de Ştefan Călinescu şi de 
G. Boroianu, laşi 1904”, în: BORom XXVIII (1904-1905), 10, p. 1193-1194. 
Recenzie 


Lucrarea prezintă măsurile luate pentru întemeierea Seminarului Central din 
Bucureşti, actele de fundare ale acestuia, lista cu profesorii care au activat aici, prima 
programă a Seminarului etc. 


*** Cronica bisericească”, în: BORom XXXI (1907-1908), 12, p. 1410-1426. 


Este reprodus Ordinul circular din 8 februarie 1908 către direcţiunea Semi- 
narului Central şi către epitropii Seminarului „Nifon Mitropolitul”, din care aflăm o 
serie de amănunte legate de rânduiala internă a acestei instituţii dar şi faptul că 
seminariştii se îndeletniceau cu cântatul la vioară. 


Iordăchescu, Cicerone, „Seminarul Sfântul Apostol Andrei din Galaţi”, în: 
BORom XXXII (1908-1909), 10, p. 1174-1183. 


Se prezintă o dare de seamă despre înființarea Seminarului Sfântul Apostol 
Andrei din Galaţi şi sărbătorirea patronului acestui Seminar. 

În 1908 s-au înființat două Seminarii unul la Mănăstirea Bistriţa din eparhia 
Râmnicului Noul Severin şi unul la Galaţi. Ca director al Seminarului din Galaţi a 
fost numit arhimandritul Nicodim Munteanu. 

P.S. Pimen al Dunării de Jos a intervenit la ministrul Cultelor, Spiru Haret, 
printr-o adresă reprodusă în articol, pentru ca acesta să mijlocească la regele Carol | 
ca să fie recunoscut printr-un decret regal ca patron al Seminarului nou înfiinţat 
Sfântul Apostol Andrei. Regele a semnat decretul, prin care Seminarul din Galaţi va 
primi această numire. În finalul articolului sunt redate: telegrama prin care P.S. 
Pimen al Dunării de Jos i-a mulţumit regelui pentru decretul dat şi răspunsul acestuia 
la telegramă; telegrama de mulțumire trimisă de arhimandritul Nicodim Munteanu 

către ministrul Cultelor Spiru Haret; telegrama pr. Ec. Savin, director al Seminarului 
Veniamin din laşi către directorul Seminarului din Galaţi; telegrama pr. Gotcu 
profesor la Seminarul Veniamin din laşi. 


T., G. B., „Centenarul Seminarului din Sibiu”, în: BORom XXXV (1911- 
1912), 9, p. 1048-1054. 


La 15 septembrie 1911 a avut loc serbarea Seminarului din Sibiu. Se aminteşte 
la începutul articolului despre importanţa acestei instituţii. Protos. dr. Eusebiu Roşca 
a publicat o monografie a acestei şcoli. Pe lângă monografia Seminarului găsim în 
această lucrare şi un studiu asupra situaţiei clerului ardelean. Sub Ghedeon Nichitci 
s-a făcut prima încercare pentru înființarea unui Seminar la Timişoara, încercare ce a 
eşuat. Acesta s-a înfiinţat abia în vremea episcopului Vasile Moga iar organizarea sa 
a fost desăvârşită de Andrei Şaguna. 


*%%, Acte oficiale”, în: BORom XXXVII (1913-1914), 7, p. 425-474. 


Sunt redate: - la nr. 6. Copie după adresa nr. 44201913 a Sfintei Mitropolii a 
Ungrovlahiei, mijlocirea către Domnul Ministru al Instrucțiunii, relativ la trimiterea a 
şase tineri bursieri la facultățile teologice din străinătate. 

7. Copie după adresa 45761913 a Sfintei Mitropolii a Ungrovlahiei către 
Epitropia Aşezămintelor „Nifon Mitropolitul”, relativ la aplicarea testamentului 
referitor la un fond pentru burse teologice în străinătate. 


G., „Seminarul din Râmnicu-Vâlcea”, în: BORom XXXVII (1913-1914), 7, p. 
498-518. 


Duminică 22 septembrie 1913 a avut loc ceremonia punerii temeliei Semina- 
rului din Râmnicu-Vâlcea. Festivităţile s-au desfăşurat în prezenţa P.S. Sofronie 
Vulpescu al Râmnicului şi a ministrului Cultelor, C. Disescu. Seminarul din loca- 
litate a fost înființat în 1837 dar, prin legea asupra clerului şi a Seminarilor, a fost 
desfiinţat în 1901 odată cu cele din Râmnicu Vâlcea, Curtea de Argeş şi Roman. 
Anterior fiind desfiinţate Seminariile din Buzău, Galaţi şi Huşi au rămas active după 
acest moment doar Seminariile „Nifon Mitropolitul” din Bucureşti şi „Veniamin 
Costache” din Iaşi. 

Seminarul din această parte a Olteniei s-a (re)deschis în 1907 la Mănăstirea 
Bistriţa, pentru ca în 1911 să fie mutat în oraşul Râmnicu Vâlcea. 

Este prezentată pe scurt ceremonia de punere a temeliei Seminarului şi sunt 
redate următoarele cuvântări: cea a ec. G. Niculescu — în care se aminteşte despre 
credinţă, ştiinţă şi biserică; cea a ministrului Cultelor, C. Disescu, din care aflăm că 
această şcoală s-a deschis prima dată la 8 noiembrie 1837 şi că unul dintre cei doi 
profesori ai săi a fost Radu Tempea cel ce a ţinut un discurs la acel început de drum. 
În final se aminteşte despre rolul cultural al Seminarului din Râmnicu-Vâlcea. 


G., „Seminariile din Țara Românească”, în: BORom XXXIX (1915-1916), 8, 
p. 819-827. 

Prin Regulamentul Organic din Țara Românească s-a dispus înfiinţarea de 
Seminarii pe lângă Mitropolie şi fiecare Episcopie. 

Barbu Ştirbei a înaintat proiectul de lege pentru Seminarii cu un raport la 
adunarea obştească. Autorul redă fragmente din acest raport. În 1836 în baza unei noi 
legi s-au înființat Seminariile din Bucureşti, Buzău şi cel din Curtea de Argeş iar în 
1837 s-a înfiinţat Seminarul din Râmnicu-Vâlcea. 

Seminarul din Bucureşti a fost inaugurat la 2 februarie 1836 în localul bisericii 
Antim. La acea dată administratorii scaunului Mitropoliei Ungrovlahiei erau: Neofit 
episcopul Râmnicului, Ilarion episcopul Argeşului şi Chesarie episcopul Buzăului. În 
finalul articolului este redat discursul rostit de Nicolae Bălăşescu cu ocazia 
deschiderii Seminarului din Bucureşti. 


G., „Seminariile din Țara Românească (continuare)”, în: BORom XXXIX 
(1915-1916), 9, p. 949-951. A se vedea articolul din BORom XXXIX (1915-1916), 
nr. 8, p. 819-827. 


Seminarul din Buzău a fost inaugurat la data de 15 august 1836. Episcopul 
locului, Chesarie, nu a putut participa la acest eveniment, dar a trimis o scrisoare ce a 
fost citită seminariştilor de către egumenul Mănăstirii Gura Motrului - Eufrosin 
Poteca. Este redată scrisoarea arhierească ce conţine poveţe pentru seminarişti. 


G., „Seminariile din Țara Românească (continuare)”, în: BORom XXXIX 
(1915-1916), 10, p. 1039-1048. A se vedea articolul din B.O.R. XXXIX (1915-1916), 
nr. 9, p. 949-951. 


Seminarul din Râmnicu Vâlcea a fost inaugurat la 8 noiembrie 1837. 
Cuvântarea inaugurală a fost rostită de protopopul Radu Tempea şi este redată în 
articol. În această cuvântare oratorul tratează mai multe teme între care cele mai 
amintite au fost preoţia şi virtutea preoțească şi adresează mai multe îndemnuri către 
tinerii seminarişti. 


***_ Cronica bisericească. Sărbătoarea pomenirii a doi pioşi voievozi 
români”, în: BORom XL (1921-1922), 2, p. 138-139. 


La 8 octombrie 1921 s-a sărbătorit la Curtea de Argeş 400 de ani de la trecerea 
la cele veşnice a domnului Neagoe Basarab şi 7 de la trecerea la Domnul a regelui 
Carol I. Se descrie cum s-a desfăşurat această sărbătoare. Cu acest prilej s-a 
inaugurat o „Casă de citire” şi o bibliotecă în oraş şi s-a citit decretul regal prin care i 
se conferă Seminarului de aici numirea de „Seminarul Neagoe Vodă Basarab”. 


***, Cronica bisericească. Înfiinţare de Seminarii noi”, în: BORom XLI 
(1922-1923), 2, p. 137-139. 


În 1922 s-au înfiinţat două Seminarii noi — unu la Craiova şi unul la Câm- 
pulung. Acesta din urmă a fost inaugurat la 12 noiembrie 1922, de mitropolitul 
primat Miron. Elevii acestui Seminar nu erau alții decât orfanii de război din orfe- 
linatul Dragoslavele. Este prezentată pe scurt desfăşurarea acestui eveniment şi este 
redată cuvântarea rostită în catedrala din Câmpulung de către mitropolitul primat 

Miron la această ocazie. Discursul conține îndemnuri către tinerii seminarişti şi preoți 
ce se referă la păstrarea tradiţiilor bisericeşti, a simțământului patriotic şi la tot ceea 
ce este românesc. 

Din această cuvântare mai aflăm că Mănăstirea Câmpulung a fost ridicată de 
Alexandru Basarab (1364), fiind refăcută de Matei Basarab între anii 1635-1636. În 
această mănăstire (Câmpulung) Matei Basarab a înființat prima sa tipografie de cărți 
bisericeşti fiind reclădită din nou de domnul Grigorie Ghica, deoarece a fost grav 
afectată de cutremurul din 1802. 

Tot aici s-a format duhovniceşte atât monahul Dionisie — cel ce a fost corector la 
tipografia de aici şi a ajuns apoi arhimandrit la Mănăstirea Radu Vodă, a călătorit în Rusia 
şi la muntele Athos, iar în 1672 pentru o perioadă de şase luni a fost mitropolit, cât şi 
starețul Daniil de la Mănăstirea Aninoasa ce a devenit mitropolit între anii 1720-1732. 

În încheiere se face precizarea că Î.P.S. Miron a donat suma de 5000 de lei 
pentru a se constitui un fond din care să fie premiat cel mai bun elev al Seminarului. 


Berechet, Şt., „Şcolile bisericeşti din Basarabia”, în: BORom XLI (1922-1923), 6, 
p. 433-442. 


Este prezentat un istoric al Seminarului din Chişinău. 

Din mărturiile mitropolitului Gavriil Bănulescu şi ale lui Petru Kuniţki aflăm 
că eparhia Basarabiei după ce a fost răpită de către ruşi, a decăzut din cauza slabei 
instrucţii a preoților. Pentru ca situaţia eparhiei Basarabiei să se îmbunătăţească era 
necesară înființarea unui Seminar. 

A. Silin scrie, referindu-se la şcolile din Basarabia, că în 1811 a venit din laşi 
în Basarabia vicarul exarhului Gavriil — episcopul Dimitrie Sulima care s-a aşezat în 
Mănăstirea Curki (Curchi). În această mănăstire, dar şi în altele, precum Dobruşa şi 
Hârjauca, el a deschis şcoli. Autorul confirmă că aceste şcoli au existat, dar spune că 
nu se ştie cine le-a înfiinţat şi când. În sprijinul afirmației sale Şt. Berechet prezintă 
cererea preotului Petru Ghentus din 28 aprilie 1813, din care rezultă că la acea dată 
exista o şcoală în Mănăstirea Dobruşa. Mitropolitul Gavriil a primit o cerere de la 
negustorii din Chişinău prin care aceştia i-au cerut să înfiinţeze o şcoală ai cărei 
profesori să fie întreținuţi ca în vechime din venitul „Cotului”. Din această cerere 
reiese că în Chişinău exista o şcoală numită „domnească”. Se precizează că au existat 
şcoli în casele bisericii Sfântul Ilie şi ale bisericii Adormirea Maicii Domnului. 

Despre deschiderea Seminarului din Chişinău se scrie că s-au făcut demersuri 
pentru ca acesta să fie deschis în 1812, dar nu s-a reuşit. Oficial, Seminarul a fost 
deschis la 31 ianuarie 1813. Mitropolitul Gavriil a cerut tuturor clericilor din Eparhia 
sa să-şi trimită copii la această nou înființată instituţie de învățământ. La început 
clericii s-au arătat reticenţi față de cererea mitropolitului, dar până la urmă s-au 
conformat. În 1814 mitropolitul Gavriil s-a adresat Sinodului rus şi i-a comunicat că 
Seminarul s-a mutat în casele catedralei. La 1817, localul noului Seminar a fost gata. 
Lângă Seminar se găsea şi „Pensionul pentru copii nobililor” ce a fost deschis la 16 
noiembrie 1816 şi care a funcţionat până în 1831. Ştefan Berechet prezintă pe scurt 
organizarea acestui „Pension”. Conform regulamentului dat de ţarul Alexandru I în 

1808 referitor la organizarea instituţiilor şcolare spirituale, Seminarul din Chişinău 
trebuia să se supună Academiei din Kiev. 

În ultima parte a articolului este redat modul în care era organizat Seminarul din 
Chişinău, modul de organizare al şcolilor spirituale parohiale şi câteva aspecte privind 
situaţia materială, morală şi spirituală a elevilor . Mai este de amintit şi faptul că 
arhiepiscopul Irinarh a încercat să înfiinţeze o şcoală judeţeană în Bălţi, dar nu a reuşit. 


***_ Însemnări mărunte. Noua Academie Teologică”, în: BORom XLI 
(1922-1923), 6, p. 479. 


P.S. Roman Ciorogariu al Oradiei Mari, pentru a compensa lipsa de preoți a 
hotărât înfiinţarea unei Academii Teologice. 


Berechet, Şt., „Şcolile bisericeşti din Basarabia -continuare-”, în: BORom XLI 
(1922-1923), 7, p. 514-521. A se vedea articolul din BORom XLI (1922-1923), 
6, p. 433-442. 


Ştefan Berechet prezintă situaţia Seminarului şi a şcolilor bisericeşti din 
Basarabia în a doua jumătate a secolului al XIX-lea. Vedem cum erau organizate 
şcolile spirituale şi Seminarul din Chişinău, în ce condiţii intrau seminariştii la 
Universitate, care erau materiile studiate în Seminar, etc. Seminarul a fost reorganizat 
în anii 1863 şi 1884, autorul articolului arătându-ne în ce au constat acestea. 

Se precizează următoarele: 

- pe lângă Seminar s-a deschis o şcoală duminicală pentru practica pedagogică; 

- Antonie episcopul a construit o capelă pe lângă Seminar, ce a fost sfinţită la 
13 februarie 1862; 

- în 1866 şcoala spirituală a fost despărțită de Seminar; 

- în 1867 a început să apară în Basarabia prima revistă bisericească intitulată 
„Vestitorul eparhiei Chişinăului”; 

- în 1868 s-au pus bazele unei biblioteci a Seminarului; 

- un elev al Seminarului din Chişinău — Anatolie Tihai, a fugit în 1871 la 
Sfântul Munte pentru a se călugări, apoi s-a întors pentru a-şi continua studiile. 

- din 1895 a fost introdusă uniforma pentru elevii seminarişti; 

- în 1905 Seminarul din Chişinău a fost închis în urma unei petiţii a semi- 
nariştilor ce conținea 27 de puncte — principalele cereri ale seminariştilor sunt redate 
în articol. 


*%% Ştiri. Centenarul Seminarului Teologic din Arad”, în: BORom XLI 
(1922-1923), 9, p. 669. 


La 24 iunie 1923 Seminarul Teologic din Arad şi-a sărbătorit 100 de ani de la înființare. 
***, Ştiri. Academia teologică la Oradia Mare”, în: BORom XLI (1922-1923), 11, 
p. 788. 


P.S. Roman Ciorogariu al Oradiei a cerut ministrului Instrucțiunii acordarea 
unui fond pentru pregătirea Seminarului Teologic din Oradia Mare, strămutat în 
localul fostei Facultăţi de Drept. 

***, Ştiri. Noua Academie Teologică”, în: BORom XLI (1922-1923), 13, p. 1015. 


În urma demersurilor P.S. Roman Ciorogariu al Oradiei, Academia Teologică 
din Oradea şi-a deschis porţile în toamna anului 1923. 


***, „Bibliografie. «Anuarul istoric al Seminarului „Melchisedec Episcopul” 
din Ismail» de Pr. Leu”, în: BORom XLI (1922-1923), 13, p. 1017. 


Cartea are 116 pagini. 
*%%, Ştiri. Seminar bun”, în: BORom XLI (1922-1923), 13, p. 1017. 


În urma anchetei pr. Partenie şi a dl. L. Gh. Savin s-a stabilit că Seminarul 
„Episcopul Melchisedec” din Ismail condus de pr. Grigorie Leu este cel mai bine 
cârmuit Seminar din țară. 


**%, Stiri. Seminar care stă pe loc”, în: BORom XLI (1922-1923), 13, p. 1017. 


Se anunţă că Seminarul din Constanţa nu s-a deschis. 


*** Însemnări mărunte. Seminariile răsadniţă pentru începutul şcolii primare 
în Țara Românească”, în: BORom XLI (1922-1923), 14, p. 1081. 


La 23 noiembrie 1923 în mahalaua Bădălan din Galaţi a avut loc slujba pentru 
punerea pietrei de temelie a unei şcoli primare. Această slujbă a fost făcută de P.S. Iacov al 
Dunării de Jos. Cu acest prilej P.S. Iacov a rostit o cuvântare din care aflăm că cea dintâi 
şcoală primară din Galaţi s-a deschis la 3 septembrie 1832 şi l-a avut ca profesor pe Toma 
Giuşcă acesta fiind absolvent al Seminarului „Veniamin” de la Socola. 


Scriban, arhim., „Ştiri. Mănăstire ajunsă şcoală”, în: BORom XLII (1924), 
11, p. 703. 


În revista „Neamul Românesc” de la 18 octombrie 1924 citim că Mănăstirea 
Comana va fi reparată şi prefăcută în şcoală normală de fete în care va funcţiona şi o 
secţie de țesătorie artistică. 


Scriban, arhim., „Cronica bisericească. Clădirea noului seminar «Pimen 
Mitropolitul”, în: BORom XLIII (1925), 6, p. 354. 


Pe data de 30 mai 1925 s-a pus la Dorohoi piatra de temelie a noului Seminar. 
Fiindcă a fost înființat în timpul şi prin stăruința I.P.S. Pimen mitropolitul Moldovei 
acest Seminar îi poartă numele. Este redată ceremonia punerii pietrei de temelie. 


***, Cronica bisericească. Un nou seminar”, în: BORom XLIII (1925), 9, 558-559. 


Legea unificării bisericii prevede înfiinţarea de şcoli pentru călugări. La 
Mănăstirea Neamţ s-a înființat un Seminar monahal. Acesta a fost înființat de către 
P.S. Nicodim şi arhimandritul Daniil starețul Mănăstirii Neamţ. Este redată adresa 
Mănăstirii Neamţ către celelalte mănăstiri şi Seminarii — prin care sunt informați toți 
superiorii mănăstirilor de înfiinţarea acestui Seminar. 

*** Știri. Un Seminar înzestrat cum nu sunt multe”, în: BORom XLIV 
(1926), 3,p. 171. 


Seminarul eparhiei Hotinului din Edineţ are: cinematograf, sală de teatru, 
bibliotecă, iar directorul acestei instituţii este pr. Nicolae Georgescu. 
*%**, Ştiri. Facultate de Teologie nouă”, în: BORom XLIV (1926), 9, p. 558. 


Monitorul Oficial de la 17 septembrie 1926 a tipărit hotărârea Ministerului de 
Instrucţiune de la 17 septembrie 1926, prin care se înființează în oraşul Chişinău o 
Facultate de Teologie, care să atârne de Universitatea din laşi. 


xx, Ştiri. Înştiinţările noii Facultăţi de Teologie”, în: BORom XLIV (1926), 

9, p. 558. 

Decanatul Facultăţii de Teologie din Chişinău a adus la cunoştinţa eparhiilor 
laşi, Roman, Bălţi, Huşi, Constanţa, Ismail, Galaţi că s-a înfiinţat o nouă Facultate de 
Teologie. 

***, Ştiri. Bani pentru teologia de la Chişinău”, în: BORom XLIV (1926), 9, p. 559. 

Consiliul clerului ortodox basarabean a hotărât să dea ca subvenție pentru 
Facultatea de Teologie Ortodoxă din Chişinău suma de 500.000 lei. 

**%, „Ştiri. Pregătirea clădirii pentru Facultatea de Teologie din Chişinău”, în: 

BORom XLIYV (1926), 11, p. 686. 

În toată luna octombrie a anului 1926 s-au continuat lucrările de reparaţie la 
clădirea unde va funcționa Facultatea de Teologie din Chişinău. 

**%, „Ştiri. Deschiderea Facultăţii de Teologie din Chişinău”, în: BORom 

XLIV (1926), 11,p. 687. 

La 8 noiembrie 1926 a avut loc deschiderea Facultăţii de Teologie din Chişinău. 

Scriban, arhim., „Seminarul de la Neamţ nu piere”, în: BORom XLVI (1928), 

9, p. 833-834. 


Este infirmată vestea care circula prin ziare, conform căreia noul Seminar 
monahal abia înființat în Mănăstirea Neamţ se va desființa din cauza lipsei 
mijloacelor de întreţinere. Mitropolia Moldovei a hotărât ca Seminarul să funcționeze 
cu doar patru clase în loc de 8. 


Scriban, arhim., „Ştiri. Seminarul de la Mănăstirea Cernica”, în: BORom 
XLVII (1929), 2, p. 187. 


Se anunţă că într-o lună se va deschide Seminarul monahal de la Mănăstirea Cernica. 


Scriban, arhim..„„Ştiri. Deschiderea Seminarului de la Mănăstirea Cernica”,. 
In: BORom XLVII (1929), 3, p. 283. 


Deschiderea Seminarului monahal de la Mănăstirea Cernica, va avea loc pe 
data de 8 aprilie 1929. 

Scriban, arhim., „Ştiri. Profesorii Seminarului din Mănăstirea Cernica”, în: 
BORom XLVII (1929), 7-8, p. 755-756. 


Este redată o listă ce cuprinde numele celor ce au fost numiţi de către 
Ministerul Cultelor ca profesori la Seminarul monahal de la Mănăstirea Cernica. 
Printre cei numiţi se află: arhimandriţii Scriban şi Chesarie Păunescu, protosinghelul 
Chiril Arvinte ş.a. 


Veniamin Bârlădeanu, arhiereu dr., „O pagină din istoria învățământului 
teologic. Şcolile catehetice din Eparhia Huşilor”, în. BORom XLVIII (1930), 
10, p. 945-950. 


Se prezintă în acest studiu un scurt istoric al învățământului în Moldova şi 
organizarea şcolilor catehetice din Huşi. Grigorie Ghica (1726-1733), în prima sa 
domnie, înfiinţează o şcoală publică de slavoneşte şi moldoveneşte la Iaşi cu scopul 
pregătirii clerului; Constantin Mavrocordat (1741-1743) a hotărât ca preoţii să fie 
învăţaţi de „obraze înalte” iar Grigorie Ghica, la 1748, hotărăşte a se înființa patru 
şcoli de limbile: românească, slavonească şi elină pe lângă fiecare dintre cele trei 
episcopii — Rădăuţi, Huşi şi Roman. 

La 1804, mitropolitul Veniamin Costache a înființat Seminarul de la Mă- 
năstirea Socola. Domnitorul Mihail Sturza a încuviințat deschiderea a 12 şcoli 
catehetice pentru pregătirea aspiranților la preoție. Ca urmare a acestui fapt în 1846 
se înfiinţează câte o şcoală catehetică în fiecare din oraşele eparhiei Huşilor. Autorul 
arată modul de organizare al acestor şcoli. 


Veniamin Bârlădeanu, arhiereu dr., „Școlile catehetice din Eparhia 
Huşilor”, în: BORom XLVIII (1930), 11, p. 1019-1029. 


La 1851 s-a înfiinţat Seminarul de la Huşi. Ca urmare a acestui fapt şcolile 
catehetice au trecut sub conducerea şi supravegherea epitropiei acestuia. Se prezintă 
programa Seminarului din Huşi alcătuită la 1853 de monahul Nifon Bălăşescu, 
programa alcătuită de directorul Seminarului din Huşi şi îndrumările metodice date 
de arhimandritul Melchisedec în 1856. Autorul oferă apoi date despre „şcolile 
ținutale de catehizaţie” care se aflau în Vaslui, Galaţi şi Bârlad şi despre organizarea 
şcolii catehetice din Huşi, aceasta deschizându-se în 1846. 


Veniamin Bârlădeanu, arhiereu dr., „Școlile catehetice din Eparhia 
Huşilor”, în: BORom XLVIII (1930), 12, p. 1117-1129. 


Se prezintă: situația şcolară a şcolii catehetice din Huşi pe anii 1857-1858, se 
dau date despre organizarea şcolilor catehetice din: Vaslui - şcoală care s-a înfiinţat 
la 1846, Bârlad şi Chiţoc (jud. Vaslui), după care sunt prezentate informaţii despre 
Colegiul din Bârlad (care s-a înfiinţat la 1858) şi despre şcoala reală din Galaţi. În 
finalul articolului se precizează că şcolile catehetice s-au desfiinţat la 1859. 


Scriban, arhim., „Știri. Seminarul din Constanţa tot se duce”, în: BORom 
XLIX (1931), 1, p. 85. 


Se anunţă că Seminarul Teologic din Constanţa se desfiinţează. 

*%% Ştiri. 60 de ani de la înființarea Seminarului «Nifony»”, în: BORom L 
(1932), 1,p.91. 


Ştirea anunţă că Seminarului „Nifon”, sărbătoreşte împlinirea a 60 de ani de 
existenţă. 


*%%, Ştiri. Reforma învățământului teologic”, în: BORom L (1932), 1,p. 91. 


Textul proiectului de lege pentru reforma învățământului teologic, alcătuit de 
Sf. Sinod, a fost înaintat şi discutat de către Ministerul Şcolilor, întrunit în ziua de 21 
ianuarie, urmând a fi supus Parlamentului. 


***, „Ştiri. Hramul Facultăţii de Teologie din Bucureşti”, în: BORom L 
(1932), 1,p.91. 


Pe 25 ianuarie, în ziua Sfântului Grigorie Teologul, Facultatea de Teologie din 
Bucureşti şi-a sărbătorit hramul, slujba Sfintei Liturghii fiind săvârşită la biserica Sf. 
Spiridon, din Calea Şerban-Vodă, de către un sobor de preoți, în frunte cu P.S. Titu 
Târgovişteanu, vicar al Mitropoliei. 


***, „Ştiri. Conferenţe religioase populare în Chişinău”, în: BORom L (1932), 
1,p.91. 


Consiliul Eparhial al Mitropoliei din Chişinău a lansat o serie de conferințe 
religioase, având şi sprijinul unor profesori ai Facultăţii de Teologie. 


***, „Ştiri.Conferenţele Facultăţii de Teologie din Chişinău”, în: BORom L 
(1932), 1,p.91. 


În ziua de 6 decembrie 1931, profesorul Nichifor Crainic a început şirul con- 
ferinţelor inițiate de Facultatea de Teologie din Chişinău, urmându-i arhimandritul 
Scriban şi apoi alţi propunători. 


***, „Ştiri.Conferinţe pentru ofiţerii din Chişinău”, în: BORom L (1932), 1, p. 
91-92. 


La cererea generalului comandant al Corpului 3 de Armată din Chişinău, 
Facultatea de Teologie a iniţiat o serie de cuvântări pentru ofițerii din garnizoana 
Chişinăului. 


*%*%, Ştiri. Hramul facultăţii de teologie din Chişinău”, în: BORom L (1932), 
1, p. 92. 


Pe 18 ianuarie, la praznicul Sfinţilor Atanasie şi Chiril, Facultatea de Teologie 
din Chişinău şi-a serbat hramul, la Sf. Liturghie, care a avut loc în paraclisul 
facultăţii, participând un sobor de preoți în frunte cu mitropolitul Gurie. 


*%*, Ştiri. Sporturile în Seminarii”, în: BORom L (1932), 3, p. 285. 


Articolul ia în discuţie o problemă ridicată de senatorul Lascarov-Moldoveanu 
şi anume, ideea sportului pentru seminarişti, faptul că nu ar fi indicat ca aceştia să fie 
văzuți public făcând sport, ci mai mult împlinind lucrurile spre care au fost chemaţi. 

Ei pot face sport pentru sănătatea fizică, dar nu în lume. Chestiunea ridicată va fi 
luată în calcul şi pe viitor. 


*%%, Știri. Sfântul Sinod”, în: BORom L (1932), 4, p. 332. 


Articolul relatează despre sesiunile Sfântului Sinod din 30 martie şi 11 aprilie, 
în Palatul patriarhal. Chestiunile discutate au vizat problemele învățământului teo- 
logic din Seminarii şi academiile de teologie, precum şi un proiect care să schimbe 
Legea alegerilor eparhiale. 


Veniamim Bârlădeanu, Pocitan, arhiereu dr., „Episcopul Melchisedec ca 
şcolar în Seminariul de la Socola”, în: BORom L (1932), 5, p. 337 -347. 


Se comemorează împlinirea a 40 de ani de la moartea episcopului Melchisedec 
al Romanului, prilej cu care autorul face o incursiune asupra începuturilor vieții de 
studiu, admirând setea de cunoaştere ce caracteriza întreaga generaţie a episcopului. 
Elevii treceau de nivelul de a învăţa din frică, pentru a respecta o datorie, deschi- 
zându-se către dragostea de carte, către dorinţa de a se ocupa cu cititul şi în afara 
programei studiate ori după terminarea şcolii, făcând din lectură o pasiune. Mulţi 
dintre ei, tinde a evoca nostalgic autorul, ştiau multe limbi străine, lucru în afara pre- 
tențiilor Seminarului, dovedind o solidă cultură, din vaste domenii, confirmând pro- 
verbul oriental: „Învățătura e ca apa de mare: cu cât bei din ea, cu atâta ţi-i mai sete”. 

Un rol de bază jucau, alături de apetitul, din ce în ce mai ridicat pentru ştiinţă 
şi profesorii dedicați, zeloşi, modele care călăuzeau paşii doritorilor în marea aven- 
tură a cunoaşterii. În sprijinul acestei afirmaţii, este evocată figura dascălului loan 
Gheorghiu Pionearu de la Seminarul din Socola, care dovedea cunoştinţe din toate 
domeniile, impresionând, în plus şi prin latura umană, verticală, dar delicată, toţi 
elevii învățând de dragul de a nu-l supăra pe maestru, căci „îi sorbeau cuvintele şi 
unul nu ar fi îndrăsnit să nu înveţe lecţia”, aşteptându-l cu mare bucurie. Alte figuri 
importante de profesori amintite sunt Isaia Giuşcă, prorector al Seminarului, 
Damaschin Bojincă, director, Andrei Teodorescu, care preda gratis lecţii de franceză 
şi iconomul Constantin. De la aceste remarcabile modele, venite în iureşul amintirilor 
proprii, scrisul autorului trece la evocarea pe care şi-a propus-o, arhiereul Mel- 
chisedec, el însuşi elev al Școlii-Seminar de la Socola. 

Din fragedă pruncie, Mihail Ştefănescu a dovedit o puternică deschidere 
religioasă, toată familia, destul de numeroasă, având aplecare în acest sens, dar şi 
culturală, printr-o curiozitate intelectuală ieşită din comun. Astfel, şcoala primară o 
face în satul său natal, pentru ca, la finele anului 1834, să ajungă la Seminarul 
Socola. Întrerupe şcoala atunci când are loc o schimbare în ceea ce priveşte direc- 
țiunea, Bojincă fiind înlocuit de Suhopan. În acest răstimp se întoarce acasă, boierii 
Canta angajându-l ca învăţător într-un sat. 

Rânduielile Seminarului revin apoi la cele inițiale iar Mihail Ştefănescu se 
reîntoarce grabnic la Seminar, în 1842. Conduita acestuia era ireproşabilă, astfel încât 
condica disciplinară nu semnalează nici măcar o abatere de la normă; dorinţa sa de 
învățătură fiind asemenea: pasiune pentru studiu, ore suplimentare de lectură, 

învăţarea limbii franceze, neinclusă în programa de atunci, a latinei şi, mai presus de 
acestea, formarea unui caracter puternic, deschis şi adăpat cu setea cunoaşterii. 

La absolvirea Seminarului, treapta superioară, la doar 20 de ani, Mihail 
Ştefănescu ţine un discurs în limba latină, prin care oferă un pios omagiu, un cuvânt 
de mulțumire dascălilor, pasiune care se va păstra de-a lungul vieții, acesta obişnuind 
adesea să utilizeze latina, din trena largă a limbilor pe care le cunoştea: greaca, latina, 
slavona, franceza, rusa şi germana. Frumosul succes cu care terminase Seminarul a 
făcut ca, în chiar toamna acelui an, 1843, să ocupe, la cererea direcțiunii, postul „su- 
pleant” al catedrei de Retorică, Pastorală şi Istorie Naţională, în cadrul Seminarului. 
Tot în acel an, la 24 decembrie, tânărul profesor de Seminar îmbracă haina monahală, 
schimbându-și numele în Melchisedec. 


*%%, Știri. Vicar demisionat şi plecat”, în: BORom L (1932), 5, p. 397. 


Cronica anunță plecarea părintelui arhimandrit Evghenie Laiu, vicarul Epis- 
copiei Bălţilor, la Cernăuţi, ca director al Internatului teologic de lângă Facultatea de 
Teologie din Chişinău. 


***, Bibliografie. Anuarul Seminarului «Veniamin Costache» din Iaşi pe anii 
şcolari 1927-1931”, în: BORom L (1932), 7, p. 510. 


Articolul semnalează apariţia la Iaşi, în 1932, a acestui anuar, într-un volum de 
230 de pagini, ce cuprinde un bogat material din viaţa trecută a Seminarului. 


xx Știri. Împuţinarea tinerilor în Seminarii”, în: BORom L (1932), 9, p. 617. 


Articolul constată scăderea drastică a candidaţilor la Seminar, cu atât mai mult 
cu cât s-au desființat bursele şi s-a trecut pe sistemul de plată a tuturor candidaţilor. 


*%%, Știri. Seminar care rămâne”, în: BORom L (1932), 9, p. 618. 


Se anunță rămânerea în funcțiune a Seminarului „Miron Costin” din Câm- 
pulung, pus pe lista celor propuse spre desființare, lucru hotărât în urma unei 
inspecții fulger a secretarului general al Ministerului Şcoalelor, I.C. Petrescu. 


*%**, Nou director de Seminar”, în: BORom L (1932), 11, p. 748. 


Se anunță că părintele ieromonah Antonie Harghel din Chişinău, exarh al mă- 
năstirilor din Eparhia Chişinăului, doctor în teologie, este noul director al Semi- 
narului din Ismail. La Seminarul din Curtea de Argeş a fost numit ca director pă- 
rintele Iulian Constantinescu, necunoscându-se motivul care l-a înlocuit pe vrednicul 
părinte Chiriţă, prin străduinţa căruia Seminarul le întrece pe toate celelalte din ţară. 
La Seminarul din Râmnicu-Vâlcea a fost desemnat director-delegat părintele I. 
Marin, iar la conducerea Seminarului din Bucureşti a fost pus părintele I. Marinescu. 


*%%, Ştiri. Seminarii puse pe desființare”, în: BORom LI (1933), 3-4, p. 188. 


Ministerul Şcolilor a anunţat, prin ziare, că Seminariile din Roman, Curtea-de- 
Argeş şi Galaţi vor fi desfiinţate. 


***, Ştiri. Preoţi profesori titulari”, în: BORom LI (1933), 3-4, p. 189. 

Ştirile Ministerului Şcolilor anunţă că părinții Şt. Popescu şi I. Ionescu au fost 
numiţi profesori titulari în învățământul secundar, nespecificând însă localitățile. 


***, „Stiri. Biblioteca teologică cumpărată”, în: BORom LI (1933), 3-4, p. 189. 


Arhimandritul Scriban a cumpărat, pentru Facultatea de Teologie din Chişinău, 
biblioteca română de pe urma profesorului Vasile Oiaga, de la Seminarul Veniamin 
din laşi. 


Gologan, Olga, monahia, „Cronica bisericească. Către Adunarea Generală a 
Societăţii «Acoperământul Maicii Domnului» din 11 iunie 1933”, în: BORom 
LI (1933), 11-12, p. 533-538. 


Se reproduce un raport asupra activității Societății „Acoperământul Maicii 
Domnului”, pe anii 1931-1932, menţionând totodată că respectiva Adunare generală 
are o însemnătate deosebită, dată de împlinirea a 21 de ani de când s-a înființat 
Societatea. Cu acest prilej, autoarea menţionează că scopul Societăţii este ridicarea 
monahismului prin cultură, precum şi punerea acestuia în slujba bisericii şi a nea- 
mului. Astfel, înfiinţarea Societăţii a fost ca o „trâmbiţă de trezire”, căci prin ea s-a 
exprimat necesitatea înființării unui Seminar pentru folosul mănăstirilor. Autoarea 
arată că, după atâţia ani, se văd şi roadele: dintre copilele crescute, 14 sunt absol- 
vente ale Seminarului (cu 7 clase secundare). 

De asemenea, prin Şcoala de la Bistriţa, călugărițele s-au pus cu trup şi suflet 
în slujba Bisericii şi a neamului, jertfindu-se pe sine în dragostea lui Dumnezeu. În 
continuarea articolului, se realizează o trecere în revistă a înfăptuirilor din ultimii doi 
ani, din aşezămintele societăţii, referitoare la numărul de vieţuitori (în orfelinat şi 
Seminar), stare sanitară, învățământ. Referitor la cel din urmă, autoarea îşi exprimă 
nemulțumirea vizavi de faptul că Ministerul de Instrucție le-a impus să aibă profesori 
interni pentru fiecare obiect de învățământ, ceea ce este irealizabil din cauza situaţiei 
financiare. Se continuă cu prezentarea situațiilor materiale ale societăţii, anunţându- 
se apoi înfiinţarea unui cămin pentru maicile care au lucrat la Societatea „Adormirea 
Maicii Domnului”. Acesta se află la Sfânta Mănăstire Manuel, din judeţul Vâlcea, pe 
care le-a dat-o Episcopia Râmnicului, Noul Severin, în acord cu Comisiunea Monu- 
mentelor Istorice şi pe care maicile au renovat-o, fiind ulterior, în 1952 refăcute 
unele chilii. 

În final, autoarea îşi exprimă dorinţa de a înfiinţa în Bucureşti un mic pension, 
pentru tinerele din familii înstărite, cerând binecuvântarea şi sprijinul episcopului. 


+ Veniamim, „Înfiinţarea Seminarului din Huşi”, în: Buletinul Episcopiei 
Huşilor X (1934), 1, p. 3-5. 


În Moldova, cea mai veche şcoală bisericească sistematică, a fost Seminarul 
Central de la Mănăstirea Socola, lângă Iaşi, înfiinţat de către mitropolitul Moldovei, 
Veniamin Costache, în 1804 şi care, din 1839, a purtat numele fondatorului său. Se 
dorea înființarea şi altor şcoli bisericeşti, astfel încât, în 1851 se înfiinţează Semi- 
narul de Huşi, aici fiind episcop Meletie Istrati, ucenicul lui Veniamin Costache. 
Meletie organizează Seminarul astfel: pentru conducerea superioară a Seminarului 

instituie o Epitropie din care făcea parte şi el, iar pentru administrarea efectivă 
rânduieşte un Comitet alcătuit din profesorii şcolii. Înscrierile la Seminar se făceau 
printr-o cerere adresată episcopului, iar acesta le trimitea Comitetului, spre a examina 
candidații şi a-i orândui, după gradul lor de cunoştinţe. Meletie trimite ministerului o 
adresă, în care se dau relaţii despre înființarea Seminarului şi funcționarea acestuia, 
adresă care primeşte şi răspuns (este reprodus textul adresei). 


***, „Note bibliografice. ţVeniamin «Localul Seminarului» în Buletinul Epis- 
copiei Huşilor, IX (1933), nr. 10”, în: BORom LII (1934) 1-2, p. 127-128. 
Recenzie 


Autorul face istoricul Seminarului din Huşi care a fost desfiinţat în data de 1 
septembrie 1933. 


***, Note bibliografice țVeniamin «Înfiinţarea Seminarului din Huşi» în 
Buletinul Episcopiei Huşilor, X (1934), nr. 1”, în: BORom LII (1934), 1-2, p. 
128. Recenzie. 


Seminarul din Huşi s-a înființat în toamna anului 1851, odată cu cel de la 
Roman în vremea episcopului Meletie Istrati, dar nu cu titulatura de Seminar, ci de 
„Școală Bisericească a Episcopiei Huşilor”. Primul director a fost Veniamin Arhipescu. 


***, Note bibliografice. Udişteanu Dionisie «Mănăstirile şi Seminarul Mo- 
nahal», în „Raze de lumină”, ian-feb. 1934, p. 20-35”, în: BORom LII (1934), 
5-6, p. 556. Recenzie. 


Din recenzie aflăm că în şcoala lui Vartolomei Mazereanu, egumenul Mă- 
năstirii Solca învățau şi candidaţii la preoţie. Paisie Velicicovski făcea zilnic lecturi 
pentru călugări iar între anii 1843-1848 şi 1855-1864 a funcţionat la Neamţ un 
Seminar monahal. În partea a doua a articolului Dionisie Udişteanu aminteşte despre 
Seminarul monahal de la Mănăstirea Cernica. 


V., N. P., „Petre Gârboviceanu”, în: BORom LIII (1935), 1-2, p. 48-49. 


Se anunţă trecerea la cele veşnice a lui Petre Gârboveanu, în noaptea de 31 
decembrie 1934. Acesta s-a născut la 27 iunie 1862, în comuna Gârbovăţul-de-Jos, 
judeţul Mehedinţi. După ce a făcut clasele primare la Turnu-Severin, a urmat Semi- 
narul la Râmnicu-Vâlcea, clasele I-IV şi la Seminarul Central din Bucureşti, clasele 
V-VIII. Sub atenta îngrijire a mentorilor săi, Gherasim Safirim şi Barbu Constan- 
tinescu, a fost trimis la Leipzig, de unde s-a întors în 1887, doctor în Filosofie şi 
licenţiat în Teologie. În acelaşi an, a fost numit profesor de Filosofie la Seminarul 
Central şi de Limba Română la Şcoala normală, unde a fost ridicat ulterior, în 1889 
în funcția de rector. 

Cercul de activitate a fost unul în permanentă expansiune în cei 40 de ani de 
activitate, atât în domeniul bisericesc, prin elaborarea unor legi importante, cât şi în 
cel şcolar, urmărind o adâncire a culturii poporului. A contribuit la elaborarea Regu- 
lamentului pentru aplicarea legii „Casei Bisericii”, unde a fost administrator în mai 

multe rânduri, la Regulamentul Legii Sinodale, al Seminarelor, contribuind şi la 
redactarea Legii de organizare bisericească, din 1925. 

Între anii 1895 şi 1916 a fost redactor de revistă al „Cronicii interne”, unde a 
publicat articole de istorie, monografii, predici şi cronici interne şi externe. A 
întemeiat revista „Albina”, care începe să apară în 1897, beneficiind de colaborarea 
lui până la război. În 1904 a înlesnit traducerea operei lui Commenius, „Didactica 
magna”, iar în 1908 a tipărit „Şapte biserici cu averea lor proprie”. Omagiind în- 
treaga lui activitate, Seminarul Central i-a închinat un volum omagial cu prilejul 
sărbătoririi sale, la 30 ianuarie 1929, odată cu retragerea la pensie după 41 de ani de 
activitate. 


Balaur, D., „Note bibliografice. Armaş Gheorghe «Scurt istoric al Semi- 
narului (Teologic din Chişinău) Mitropolit Gavriil Bănulescu», an I, 1935, nr. 
3-4, p. 16-20, nr. 5-6, p. 17-18”, în: BORom LIV (1936), 1-2, p. 136. 


Lucrarea cuprinde date despre acest Seminar Teologic. 


Chiricuţă, Toma, preot, „Scrisoare deschisă către Episcopi”, în: Fântâna 
Darurilor VIII (1936), 8-9, p. 337-340. 


Autorul se adresează episcopilor mărturisindu-şi gândurile, sentimentele şi 
aspiraţiile inimii şi ale cugetului său. El face cunoscută tuturor dorința sa, născută 
încă de când era elev la Seminarul Teologic sau student la Facultatea de Teologie, de 
a fi învăţat, susținut şi îndrumat de Preasfinţiții episcopi. În loc să le împărtășească 
din tainele bisericii, să le dea suflet din sufletul lor, episcopii au preferat să lase 
viitorii preoți în grija profesorilor reci şi nepregătiți deplin. Din acest articol reiese 
dorinţa de unitate şi de iubire a aproapelui resimţită de preotul Toma Chiricuţă. 


Ionescu, Dimitrie G., „Seminarul din Buzău”, în: BORom LV (1937), 3-4, p. 
175-212. 


Articolul de față anunță împlinirea a o sută de ani de la darea în folosinţă a 
Seminarului Teologic „Chesarie Episcopul”, de pe lângă sfânta Episcopie a Buzăului. 
Vechimea acestui aşezământ de cultură este direct proporţională cu prestigiul de care 
acesta s-a bucurat. Grija pentru cultivarea sistematică a preoţilor români în contextul 
greutăților secolului al XIX-lea oferă o imagine vie despre conducătorii din vremea 
Regulamentului organic, doritori de o preoţie luminată atât de Duhul Sfânt, cât şi de 
cunoaştere, ei văzând în Biserică cea mai mare sprijinitoare a ideii de naţionalitate. 
Gândul înființării Seminarelor preoţeşti a pornit de la boierii ce se aflau în jurul lui 
Kisseleff: Barbu Știrbei, viitorul domn Alexandru Filipescu, Ştefan Bălăceanu, iar 
mai presus de toţi, vegherea lui Grigorie Dascălul, mitropolitul Ungrovlahiei, care 
hotărî ca fiecare Episcopie să aibă alături cel puţin un Seminar. Se poate ca ideea să 
se fi dezvoltat ca urmare a cunoaşterii rezultatelor pe care le-a adus Seminarul de la 
Socola, al lui Veniamin Costachi. 

Actul de naştere al Seminarului din Buzău este Regulamentul organic din 
1834, înfăptuirea rămând în grija episcopilor. Cel care a muncit pentru a duce la 
îndeplinire gândul mitropolitului Grigorie Dascălul a fost episcopul Chesarie, care 

poate fi socotit al doilea ctitor al aşezământului, ce-i poartă, din 1926, numele. A fost 
deschis pe 15 august 1936, fiind al doilea, în ordine cronologică, după Seminarul 
Central din Bucureşti. După oferirea acestor date de ordin general, autorul îşi struc- 
turează lucrarea pe două mari secțiuni, tratând probleme diverse, prima parte 
urmărind anii 1836-1893. Aşadar, în ceea ce priveşte locul de instalare, acesta a 
funcţionat la început în casele domneşti, după care cursurile s-au mutat în clădirea 
nou înființată. Planul adoptat este cel de stil francez, în care predomină elementele 
dorice, clădire masivă, supraîncărcată, sobră şi rece, fiind unica construcţie în acest 
stil până la 1880. Seminarul a adunat feţe bisericeşti bine pregătite, dintre care se 
păstrează memoria lui Dionisie Romano şi cea a lui Gavriil Munteanu, împreună 
scriind şi tipărind numeroase publicaţii, printre care şi revista „Vestitorul bisericesc”. 
Pronia întâlnirii celor doi a reprezentat un pas important şi pentru elevii de aici, prin 
dezvoltarea bibliotecii, care se îmbunătăți rapid, căci la 1878, când localul a fost 
transformat în spital de răniți, directorul afirma că nu are unde să depoziteze mo- 
bilierul şi biblioteca. 

Privitor la mijloacele de întreţinere, Regulamentul organic făcea din Seminar o 
instituţie de stat, măsură privită cu suspiciune de către mitropolit, la insistenţele 
căruia se aprobă ca acesta să fie întreţinut de Episcopie din veniturile sale, până în 
1860. Înainte de acest an treburile conducerii Seminarului nu erau tocmai bine chi- 
vernisite de către Episcopie, începând a fi evitat şi în 1860 ministrul Vasile Boerescu 
face cunoscută Episcopiei hotărârea de a-l trece în seama statului, lăsând episcopului 
dreptul de a veghea la buna ordine. Această măsură va reprezenta începutul unor serii 
de modificări, care vor transforma Seminarul într-o şcoală de stat, ce va suporta 
greutăţi financiare notabile. Destinată la început doar fiilor de preoţi, care erau 
obligaţi să-şi aducă copiii aici, urmând oarecum tradiţiei că în conducerea parohiei 
fiul trebuie să urmeze tatălui, după doi ani de funcționare s-au primit şi elevi solvenţi, 
care, în schimbul unei plăţi anuale, primeau întreţinerea de la şcoală. 

După 1860, oricine putea să candideze la bursele vacante, păstrându-se însă 
preferința pentru filiația preoțească, numărul lor crescând până la 80. Odată cu sosirea lui 
Dionisie Romano la cârja episcopală (1860-1873) are loc înființarea unui gimnaziu, 
pentru toţi cei care vor să urmeze cursurile, elevi externi. Această decizie a determinat 
triplarea numărului de elevi, gest care a avut urmări funeste, aceştia nemaicunoscând 
niciun reper moral, fiind înregistrate şi reclamaţii scandaloase. După o inspecţie efectuată 
chiar de Spiru Haret, inspector al Ministerului, se hotărăşte ca pe viitor să se renunţe la 
înscrierea elevilor externi la Seminarul din Buzău. Se instituie din 1860 chiar şi un 
examen de admitere pentru bursierii interni, introducându-se tot în acest an cataloage şi 
notele în calificative. De asemenea, ministerul a reuşit să impună ca şi criteriu de 
promovare media generală 6 şi la niciun obiect o medie anuală mai mică de patru. 

După această dată, se constată faptul că repetenţiile ating un procentaj de 40-50 
anual. La sfârşitul fiecărui an şcolar elevii dădeau examene în faţa unei comisii 
formate şi din persoane străine, iar în ceea ce priveşte premierea, aceasta se făcea în 
cadrul unei ceremonii fastuoase în care se distribuiau cărți. În linii mari, acesta ră- 
mânea un ciclu inferior, elevul neputându-şi însuşi temeinice învățături religioase, ci 
mai degrabă cunoştinţe practice generale, precum scrisul, cititul şi date incerte de 

dogmatică, nespecifice vârstei. Profesorii, la început în număr de doi, ocupau diverse 
materii, fiind apoi numiţi prin concurs. După 1872, observându-se o preocupare 
aparte a Ministerului Învăţământului pentru numirea de cadre didactice la Seminarul 
de la Buzău, a avut loc diversificarea metodelor de predare, alcătuirea unui regu- 
lament interior, cerându-se ca elevii să dobândească o solidă cultură generală. 

Se urmărea şi o pregătire a viitorului preot pentru viața socială, prin studierea 
unor materii precum horticultura, medicina populară, etc. Se cereau şi lecţii de lo- 
gică, psihologie, constatându-se, din toate acestea, că psihicul elevilor era supraîn- 
cărcat. Conducerea a fost încredinţată la început lui Gavriil Munteanu, erudit dascăl, 
în perioada căruia Seminarul progresase vizibil, articolul oferind şi o listă a profe- 
sorilor care au frecventat această şcoală. Pavel Călăceanu, a fost succesorul lui Ga- 
vriil, în timpul său se introduce catalogul şi un regulament menit să îmbunătățească 
calitatea studiului. Măsurile acestuia vizau primirea elevilor în Seminar, disciplina 
interioară, situația externilor, împărţirea profesorilor pe materii şi nu pe clase, pro- 
punând înfiinţarea unei clase pregătitoare şi a manualelor, anticipând astfel reforma 
şcolară din 1864. 

În seria directorilor se va înscrie şi Nichifor, în 1869, în timpul conducerii 
acestuia nemaiîntâlnindu-se proiecte şi iniţiative, considerându-se suficientă doar 
gospodărirea şcolii. În această perioadă sunt semnalate grave abateri disciplinare. În 
1878 acesta va fi înlocuit cu Ghelasie Ionescu, care nu s-a ridicat cu nimic peste 
nivelul comun, fiind destituit în urma unei vizite a regelui Carol I, în locul lui fiind 
propus loan Costescu Duca. Conducerea acestuia a fost meritorie prin încercarea de a 
arunca un nou val de lumină asupra studiului, prin aplicarea unei bune programe de 
studiu şi a unei discipline severe, după principiul că „aşa cum vor fi Seminariile, aşa 
va fi şi clerul şi Biserica”. În ţară se remarcase o inflaţie a clericilor, absolvenţii 
nemaigăsindu-şi parohie odată cu finalizarea studiilor, fapt pentru care, prin „Legea 
clerului mirean” din 1893, se desființează Seminariile inferioare, printre care şi Se- 
minarul de la Buzău, moment cu care se încheie şi prima parte a studiului. Neres- 
pectarea prevederilor amenința cu pedepse din codul penal, absolvenţilor din Semi- 
narul inferior rezervându-li-se parohii în Dobrogea sau posturi de cântăreți. 

Ultima parte a studiului cuprinde perioada de după 1914. Au trebuit să treacă 
peste douăzeci de ani pentru ca să se simtă nevoia reînființării Seminarelor: Semi- 
narul din Buzău a şcolarizat din nou elevi începând cu august 1914. Programa a fost 
îmbunătăţită, căutând să se alinieze la nivelul celei din liceele clasice de băieţi, ca o 
şcoală profesională, pregătind în special preoţi. La început, conducerea a fost încre- 
dinţată lui Constantin Provian: „Idealul de preot spre care tindeau elevii”, alături de 
un mănunchi bine pregătit de profesori, care au făcut din cei doi ani baza pedagogică 
hotărâtoare pentru viitor. În 1916, odată cu izbucnirea războiului, şcoala a fost din 
nou închisă, oferind localul şi întreaga zestre în folosul Crucii Roşii. Seminarul s-a 
redeschis în 1918, în condiţii dintre cele mai grele. Buzăul era sub ocupație străină, 
precaritatea de după război şi înrăirea oamenilor spunându-şi cuvântul. Eforturile 
părintelui Constantin Provian au fost imense: ţine conferințe cu suport educativ atât 
în Seminar cât şi în oraş, editează revista „Muguri”, restabileşte localul şi se în- 
grijeşte de bibliotecă. Şi după moartea acestui pilon colosal de entuziasm, se constată 

o ascendență a vieţii spirituale a Seminarului. Autorul oferă, în continuare, o listă a 
directorilor, părând a se sustrage interpretării evenimentele apropiate ca timp. 


Marinescu, Gheorghe, diacon, „Mitropolitul Grigorie Dascălul ctitorul Semi- 
narelor din Muntenia”, în: Păstorul Tutovei | (1938), 2, p. 39-41. 


Se menţionează că în data de 30 ianuarie, Seminarul Central din Bucureşti şi 
Seminarul „Episcopului Chesarie” din Buzău sărbătoresc o sută de ani de la înfiin- 
țare. Pentru învățământul românesc aceasta constituie un eveniment însemnat pentru 
că este prima dată când Biserica colaborează cu Statul înființând şcolii româneşti. 

Între anii 1803-1804 mitropolitul Veniamin Costache înființează la laşi Semi- 
narul ce-i poartă numele, iar în Muntenia Seminariile preoţeşti sunt înfiinţate cu 33 
de ani mai târziu. Adevăratul ctitor al Seminarelor din Muntenia este mitropolitul 
Grigorie IV Miculescu. Întocmirea rânduielilor acestor şcoli din punct de vedere al 
predării obiectelor şi al administraţiei s-a făcut după modelul Seminarelor ruseşti. 
Mitropolitului Grigorie nu i-a fost scris să vadă deschise aceste Seminarii căci 
Dumnezeu l-a chemat la cele veşnice la două luni după întărirea legii de înfiinţare. 
Şcoala pomeneşte numele acestui mare ierarh, el fiind ctitorul cel mai stăruitor. 

Temelia învățamântului primar la sate a fost pusă tot de primii absolvenţi 
recrutați dintr-însele care, cu timpul, au îmbrăcat haina preoțească. Autorul atrage 
atenţia asupra faptului că revoluțiile sociale au întotdeauna repercursiuni asupra 
problemei de ordin moral religios. O nouă orientare de gândire a unui popor atrage 
după sine o serie de reacţii care fac loc unor crize şi conflicte destul de actuale. 


G., 1. M.. „Note bibliografice. lonaşcu I., «Un şcolar al Seminarului Chesarie 
acum 100 de ani V. Caloianu 1819-1885». Extras din revista „Muguri”, nr. 7-10 
(1936) şi nr. 1-3 (1937), 47 p”, în: BORom LVI (1938), 1-4, p. 131. Recenzie. 


Vasile Caloianu este unul dintre primii 20 de elevi ai Seminarului din Buzău, 
Seminar ce s-a deschis la 15 august 1836. Vasile C. s-a născut în satul Stâlpul din 
Buzău, în Seminar a fost bun prieten cu ierodiaconul Naniescu (viitorul mitropolit al 
Moldovei), iar ca îndrumător l-a avut pe Gavriil Munteanu. După ce a terminat 
Seminarul din Buzău, Vasile Caloianu a urmat Colegiul Sf. Sava din Bucureşti, a fost 
profesor la Seminarul din Rm. Vâlcea, şcoală care şi-a reînceput cursurile la 20 mai 
1851 în chiliile Mănăstirii Bucovăţ. A trecut la cele veşnice în 1885. În finalul 
lucrării întâlnim şi 23 de scrisori privitoare la legăturile lui Vasile Caloianu cu Iosif 
Naniescu. 


G., IL. M., „Note bibliografice. lonaşcu I., «Material documentar privitor la 
istoria Seminarului din Buzău 1836-1936», cu o introducere şi 42 de planşe, 
Bucureşti 1937, XXII +276 p”, în: BORom LVI (1938), 1-4, p. 130-131. 
Recenzie. 


Introducerea cuprinde un istoric al şcolilor din Buzău până în 1836. 


Moisescu, Gheorghe I., diaconul, „Cronica Externă. Sărbătorirea cente- 
narului Seminarului din Buzău”, în: BORom LVI (1938), 1-4, p. 179-180. 

În zilele de 29 şi 30 ianuarie 1938, la Seminarul din Buzău au avut loc ma- 
nifestări realizate cu prilejul împlinirii a o sută de ani de existență rodnică. Cu 
această ocazie, prof. I. lonaşcu publicase anterior o temeinică lucrare — „Material 
documentar privitor la istoria Seminarului din Buzău, 1836-1936”. Au participat pro- 
fesori, elevi şi foşti elevi, care şi-au exprimat gândurile alese şi bucuria de a fi 
prezenţi la această sărbătoare. 


Ionașcu, I., „Școala de la Colțea”, în: BORom LVI (1938), 11-12, p. 810-822. 
Cu anexe. 


Biserica şi spitalul Colțea, fondate de Mihai Cantacuzino spătarul în jurul 
anului 1700, se află pe un loc ce a aparținut boierului Colțea Doicescu. Acesta 
ctitorise o bisericuţă de lemn pe care o închinase Mitropoliei din Bucureşti, cu locul 
din jurul său. Preţuind locaţia, Mihai Cantacuzino hotări să ridice o mănăstire, care să 
cuprindă biserică, trei paraclise, două spitale şi o şcoală, plătind pentru aceasta 
Mitropoliei 800 de taleri. Nu se ştie cu exactitate anul zidirii aşezământului, autorul 
presupunând că spitalul a fost construit în jurul anului 1695, în 1701 s-au început 
lucrările la biserică iar între 1703-1707 s-au pus bazele şcolii, despre care, însă, nu s-a 
scris aproape nimic. Se ştie însă că aici erau dascăli pentru cântări bisericeşti, pentru 
învățăturile începătoare, pentru ştiinţe şi pentru limba slavonă. Aşadar, şcoala era 
slavo-românească, dublată de una destinată învățământului muzicii bisericeşti. 

La Academia Română există un catastif cu veniturile şi cheltuielile aşeză- 
mintelor de la Colțea pe anii 1732-1740, din care se pot afla şi informaţii importante 
despre şcoală, cum ar fi faptul că în februarie 1739 a ars toată mănăstirea. Ulterior, se 
mai găsesc şi alte documente, referitoare la dascălii şcolii, sau la cei care au învăţat 
carte, mai ales de la dascălul Ioan, care a profesat aici peste 40 de ani, dar la a cărui 
măsură nu a mai ajuns niciunul din succesorii săi. 


Partenie, P., preot, „Măria Sa Regele Carol al II-lea şi Seminariile”, în: 
BORom LVIII (1940), 5-6, p. 449-455. 


La începutul articolului sunt prezentate câteva realizări ale regelui Carol al II-lea 
în cei 10 ani de domnie. Cu prilejul serbării centenarului Seminarului Central din 
Bucureşti regele Carol al II-lea a ţinut un discurs în care a arătat rolul pe care îl au 
Seminariile în viaţa neamului. În notele de subsol găsim informaţii despre: condu- 
cătorii Seminarului Central, personalităţile care au ieşit de pe băncile acestei şcoli şi 
sediile pe care le-a avut acesta de-a lungul timpului — Mănăstirea Antim, biserica 
Măgureanu din Calea Victoriei, Mănăstirea Radu Vodă, Mănăstirea Văcăreşti. 


Vasilache, Vasile, protos., „Întemeierea şcolii superioare de pictură biseri- 

cească”, în: BORom LVIII (1940), 11-12, p. NL-IV. 

Patriarhul Nicodim a întemeiat o şcoală de pictură bisericească, profesorii ei 
fiind A.G. Verona şi I.D. Ştefănescu. 


D., Șt. P. „Crăciun Ioachim prof.dr., «Biblioteci şi ctitori români în trecut şi 
azi» în „Omagiu I.P.S.S.dr. Nicolae Bălan, Mitropolitul Ardealului”, Sibiu, 
1940, p. 355-367”, în: BORom LX (1942), 1-4, p. 108-109. Recenzie. 

Cele mai vechi biblioteci din Țările Române le-au avut mănăstirile: Neamţ, 
Voroneţ, Bistriţa (Oltenia) şi Tismana. Biblioteci au avut domnitorii Despot Vodă şi 
Petru Şchiopu, boierii: Luca Stroici (logofătul) care şi-a dăruit biblioteca Mănăstirii 
Dragomirna, Grigorie Ureche, Miron Costin, Udrişte Năsturel, C. Cantacuzino şi 
mitropoliţii Sava Brancovici, Dosoftei al Moldovei. În secolul al XVIII-lea biblioteci 
impresionante au avut domnitorii: Constantin Brâncoveanu, Dimitrie Cantemir, 
Nicolae Mavrocordat — biblioteca acestuia era aşezată la Mănăstirea Văcăreşti şi în 
ea, printre numeroase volume, se găsea şi o „Biblie” coptă datând din secolul III . În 
acest secol biblioteci mari se găseau şi la mănăstirile: Neamţ, Dragomirna, Bise- 
ricani, Poiana Mărului, Cernica. 


Manolache, Teodor N., „Note bibliografice. Șerbănescu Niculae I., «Şcoale la 
Mănăstirea Snagov în secolul XIX», în Revista Generală a Învăţământului, an 
XXXI, nr. 1-2-3, 1943, p. 64-68.” În: BORom LXI (1943), 4-6, p. 290-291. 
Recenzie. 


Se precizează că la 1811 era vorba să se înființeze un Seminar teologic la 
Snagov iar înainte de 23 noiembrie 1865 s-a înființat în temnița de la Mănăstirea 
Snagov o şcoală pentru învățătura tinerilor arestaţi. 


Moisescu, Gheorghe I., „Note bibliografice. Popescu Grigore N., «Din 
trecutul Seminarului Nifon Mitropolitul din Bucureşti», Bucureşti 1943, 240 
p”, în: BORom XLI (1943), 7-9, 407-409 . Recenzie. 


In cartea recenzată sunt prezentate istoricul Seminarului Nifon, biografia 
întemeietorului şi elevii care au absolvit acest Seminar şi au ajuns mari personalităţi. 
Cartea are cinci anexe. 


Rezuş, Petru, prof. dr., „Vechea şcoală teologică de la Putna. O scrisoare 
inedită a lui Vartolomei Măzăreanul. La 225 de ani de la naşterea lui”, în: 
MitrBan II (1945), 3-4, p. 150. 


Apărut la 225 de ani de la naşterea lui Vartolomei Mazereanul, studiul prezintă 
şi redă în româneşte o scrisoare a acestuia, scrisă cu litere chirilice. Din epistolă reies 
informaţii despre Academia teologică de la Putna, întemeiată de mitropolitul Iacov 
Putneanul şi condusă de Vartolomei Mazereanul, precum şi date biografice despre 
acesta din urmă, născut în 1720, fost duhovnic la Kiev şi egumen la Solca. Autorul 
oferă şi titlurile traducerilor din rusă ale operelor sale. 


+ Visarion, vicar patriarhal, „Studenţi teologi moldoveni la Academia 
spirituală din Kiev”, în: BORom LXIII (1945), 11-12, p. 561-570. 


În memoria lui Petru Movilă s-au înfiinţat la începutul secolului al XIX-lea 
burse pentru tinerii români, care au dorit să studieze la Academia Teologică din 
Kiev. Sunt prezentaţi cei care au studiat în Rusia, de către cine au fost trimişi aceştia 
şi ce funcţii au ocupat după întoarcerea în țară. 

Aflăm astfel că: Filaret Scriban a fost trimis la Kiev de către mitropolitul 
Moldovei Veniamin Costache şi la întoarcerea în ţară a fost numit profesor şi apoi 
rector al Seminarului din Socola; 

-Melchisedec Ștefănescu a fost trimis la Kiev de către Scriban, iar la întoar- 
cerea în țară a fost profesor la Socola, rector la Huşi, locotenent de episcop al 
Huşilor, episcop al Dunării de Jos şi episcop al Romanului şi a fost membru activ al 
Academiei Române; 

-Silvestru Bălănescu a studiat la Kiev, iar după întoarcere a fost profesor şi 
rector al Seminarului Central din Bucureşti, episcop al Huşilor; 

-Ghenadie Enăceanu a studiat la Kiev, iar după întoarcere a fost profesor la 
Seminarul Central din Bucureşti, apoi a devenit primul profesor şi primul rector al 
Seminarului „Nifon Mitropolitul” şi a fost episcop al Râmnicului Noul Severin; 

-C. Nazarie a fost trimis de către Melchisedec Ştefănescu la Kiev, iar după 
întoarcere a fost profesor la Seminarul din Roman, conducător al Seminarului Central 
din Bucureşti; 

-N. Filip a fost trimis de episcopul Melchisedec Ștefănescu la Kiev, iar după 
întoarcere a fost director al Seminarului din Vâlcea; 

- Arhimandritul Gherasim Miron a fost trimis la Kiev de către episcopul 
Silvestru Bălănescu, iar la întoarcere a urcat până la treapta de arhimandrit; 

- Gheorghe Constantinescu a fost trimis la Kiev de episcopul Melchisedec 
Ştefănescu, iar după întoarcere a fost hirotonit preot; 

-Victor Ghervescu a fost trimis de către episcopul Melchisedec Ștefănescu în 
Rusia, iar după întoarcere a ajuns preot la Rosnov ş.a. 

Din articol mai aflăm că, vremelnic, pe la Academia din Kiev au trecut şi 
Visarion Puiu, Galaction C. şi Valeriu Moglan vicarul Mitropoliei din laşi. După 
aceea autorul prezintă tinerii care au studiat în Rusia, dar care nu au intrat în cler, ci 
au urmat cariera didactică — Petru Munteanu a fost trimis la Kiev de episcopul Mel- 
chisedec Ștefănescu, Teodor T. Ghiga a fost trimis la Kiev de episcopul Silvestru 
Bălănescu, Focşa Leon a fost un nepot de al lui Melchisedec Ştefănescu care a stu- 
diat la Kiev, Gavriil Musicescu a fost trimis de acelaşi arhiereu pentru a studia 
Conservatorul la Petersburg, Al. Răsmiriţă a fost trimis de episcopul Melchisedec să 
studieze la Petersburg, C. Ene, I. Rădulescu, V. Irimia, Vespasian Erbiceanu ş.a. 

În finalul articolului este prezentată o scurtă biografie a patriarhului Nicodim 
Munteanu care a studiat la Kiev. Nicodim Munteanu a fost originar din Pipirigul 
Neamţului, a urmat Seminarul Veniamin Costache din laşi după care a fost trimis de 
către mitropolitul Moldovei şi Sucevei, Iosif Naniescu, să studieze teologia la Kiev. 
După întoarcere a urcat în ierarhia bisericească ajungând vicar al Mitropoliei Mol- 
dovei şi Sucevei între anii 1909-1912, episcop al Huşilor între anii 1912-1924, iar în 
1918 a condus pentru o vreme Arhiepiscopia Chişinăului în locul său fiind lăsat 
arhiereul Iacob Antonovici Bârlădeanu. La 1924 s-a retras la Mănăstirea Neamţ şi a 
ajuns stareţ al acestei mănăstiri; în 1935 a ajuns mitropolit al Moldovei, iar în 1939 a 
ajuns patriarh al României. Autorul face şi o scurtă caracterizare a patriarhului 
Nicodim. 

Ştefănescu, 1. D., profesor, „Din înfăptuirile Î.P.S. Patriarh Nicodim”, în: 
BORom LXIII (1945), 11-12, p. 717-721. 


În 1939 a luat ființă „Şcoala superioară de Artă bisericească a Arhiepiscopiei 
Bucureştilor”. Cea dintâi lucrare a unui elev al acestei şcoli, Nicolae Pană, a fost 
pictura bisericii Sfinții Impărați din Ploieşti. Autorul analizează această lucrare. 


Gheorghe, I. Moisescu, „Bursieri români la şcolile teologice din Rusia 1845- 
1856”, în: BORom LXIII (1945), 11-12, p. 722-756. 


Legea pentru seminarişti, protopopi şi preoți din 1834 hotăra nu numai nu- 
mărul Seminarelor, ci şi mijloacele materiale cu care se întreţineau acestea. În 1835 
s-a emis legea pentru înființarea Seminarului Central de pe lângă Mitropolie. Acesta 
avea menirea să pregătească un număr de 20 de elevi, care să fie aleşi din toate 
eparhiile şi care să înveţe limbile clasice, o limbă străină etc., pentru ca mai apoi, 
după ce au absolvit să ajungă ori cadre didactice, ori pe cele mai înalte trepte ale 
ierarhiei bisericeşti. Seminarul Central Superior s-a înființat abia după anul 1860 
însă, până la înființarea sa a funcţionat Seminarul pregătitor de pe lângă Mitropolie 
cu patru clase, care avea denumirea greşită de Central. 

O problemă acută a Seminarelor din Muntenia o constituia lipsa de profesori. 
Mitropolitul Neofit al Râmnicului - locţiitor de mitropolit al Ungrovlahiei între 1829-1833 
în vremea exilului mitropolitului Grigorie Dascălul şi după trecerea acestuia la 
Domnul (22 iunie 1834), a fost ales mitropolit al Ungrovlahiei la data de 29 iunie 
1840. Neofit, pentru a împlini lipsa de profesori din Țara Românească trimite în 
1843, patru tineri pentru studii la Budapesta — ierodiaconii Atanasie, Chesarie 
Constantinescu, Calistrat Dumitrescu şi monahul Inochentie Chiţulescu. Alţi patru 
tineri au fost trimişi pentru studii la Atena. În 1844, tot Neofit şi-a manifestat dorința 
de a trimite şapte tineri la studii în Rusia. În 1845 dorinţa acestuia se realizează. 

Sunt prezentate demersurile şi cheltuielile făcute de mitropolitul Neofit şi de 
succesorul său în scaunul Mitropoliei Ungrovlahiei pentru trimiterea în primă 
instanță a celor şapte tineri la studii în Rusia şi pentru întreţinerea lor, modul în care 
aceştia au ajuns în Rusia şi greutăţile pe care le-au întâmpinat pe meleaguri străine. 
Ei au stat o perioadă la Chişinău pentru a învăţa limba rusă şi abia apoi au mers la 
şcolile din Moscova şi Petersburg — fapt arătat de corespondenţa dintre Neofit şi 
consulul rus, Dascov. Sunt prezentate şi fragmente din scrisorile trimise de tineri 
mitropolitului Neofit şi apoi mitropolitului Nifon; scrisorile lui Neofit către inspec- 
torul Dionisie, consulul rus Dascov, Filaret al Moscovei, Pavel Kiselef, Antonie al 
Petersburgului şi către arhiepiscopul Chişinăului, Irinarh. Acesta din urmă a păstorit 
eparhia Chişinăului de la 1844 până la 1858 şi a reorganizat Seminarul din Chişinău. 
Sunt redate fragmente din scrisorile mitropolitului Nifon al Ungrovlahiei trimise 
către tinerii din Rusia şi către Calinic episcopul Râmnicului. 

Dintr-o notă de subsol aflăm date despre Dionisie Romano, inspectorul Semi- 
narului din Bucureşti — s-a născut la 1806 în Săliştea Sibiului, a rămas orfan de tată şi 
a mers în Moldova împreună cu mama sa care s-a călugărit la Mănăstirea Agapia cu 
numele de Mitrodora (1860). S-a închinoviat apoi la Mănăstirea Neamţ unde a fost 
tuns în monahism de starețul Dometian după care a venit în Bucureşti unde a absolvit 

şcoala de la Sfântul Sava, a fost numit profesor la Şcoala Naţională din Buzău iar în 
1842 a fost numit inspector. În 1848 s-a retras din cauza Revoluţiei la Mănăstirea 
Băbeni din Râmnicul Sărat, iar de la 1863 la 1873 a fost episcop al Buzăului. În 
finalul articolului autorul arată modul în care s-au întors în ţară tinerii de la studiile 
din Rusia şi ce cariere au urmat aceştia. 


Ungureanu, Gh.., „Episcopul Veniamin Costachi iniţiatorul şcolii pentru 
pregătirea preoţilor şi a unei case pentru ocrotirea copiilor orfani şi săraci, la 
16 martie 1803”, în: MitrMold (1946), 10-12, p. 46-50. 


Pentru a contura implicarea directă în viaţa culturală şi socială a celor păstoriți 
a episcopului Veniamin Costachi, autorul articolului menționează faptul că într-o 
şedinţă la care a participat şi Preasfinţitul Gherasim de Huşi, la Iaşi, în data de 16 
martie 1803, Preasfinţitul Veniamin a propus înfiinţarea unei şcoli pentru preoți şi a 
unei case pentru copiii orfani şi săraci. Este redactat textul anaforalei lui Veniamin. 


Pasoi, Gh., pr. consilier referent, „Deschiderea Cursurilor Seminarului 
monahal din Sf. Mănăstire Neamţu”, în: GBis VIII (1949), 3, p. 39-50. 


Este suficient de anevoioasă descrierea vieții religioase, sociale, politice. Dar 
pe cât este de greu, pe atât este de important a înțelege starea sufletească a oamenilor 
dintr-un anumit moment istoric, căci faptele omului sunt urmarea credinței lui. Arti- 
colul devine, prin conţinut, o lecţie de istorie vie, însumând activităţile desfăşurate, 
participanţii, un scurt reportaj, precum şi cuvântările rostite cu ocazia deschiderii 
cursurilor Seminarului Monahal din Sfânta Mănăstire Neamţ, duminică 7 februarie 1949. 


***_ La deschiderea cursurilor Seminarului Monahal din Sf. Mănăstire Plum- 
buita, Bucureşti”, în: GBis VIII (1949), 3, p. 51-56. 


Informaţii privind participarea călugărițelor la desfăşurarea cursurilor Semina- 
rului Monahal din Sfânta Mănăstire Plumbuita-Bucureşti, eveniment datat 30 ianuarie. 


*** „Prima serie de absolvenţi dată de Seminarul Monahal de la Mănăstirea 
Neamţ”, în: BORom LXIX (1951), 7-9, p. 340-346. 


În perioada 4-6 octombrie 1951 s-a ţinut la Institutul Teologic din Bucureşti 
examenul de diplomă cu prima serie de absolvenţi ai Seminarului Monahal de la 
Mănăstirea Neamţ. Din îndemnul patriarhului Justinian acest examen a fost amânat 
pentru toamnă pentru ca cei 15 absolvenți să aibă posibilitatea să-şi desăvârşească 
aptitudinile meşteşugăreşti în atelierele şi în tipografiile Institutului Biblic şi de 
Misiune sub supravegherea directă a specialiştilor şi a maiştrilor. 

După două luni absolvenţii au susținut examenul de verificare a pregătirii meş- 
teşugăreşti, înaintea a două comisii. La 4 octombrie candidații au susținut examenul 
de diplomă. Sunt menţionaţi cei 15 absolvenţi. Preotul profesorul Dumitru Stăniloae, 
în cuvântul adresat patriarhului, a făcut un scurt raport asupra examenului şi câteva 
propuneri pentru seriile viitoare. 


Andoni, Constantin, „Raportul general anual cultural şi de învățământ”, în: 
MitrMold XXIX (1953), 1-2, p. 28. 

Se amintesc directivele date pentru şcolile monahale, care în 1953 aveau 203 
monahi şi monahii care deţineau ca studii cele şapte clase primare. Această activitate 
se desfăşura sub îndrumarea directă a mitropolitului Sebastian. Cadrul didactic care 
desfăşura în aceste instituții activităţile educative era bine pregătit, majoritatea pro- 
fesorilor fiind licenţiaţi sau, de exemplu cum e cazul Neamţului, toate cadrele didac- 
tice fiind licenţiate. 


Rotaru, Th., pr. consilier administrativ, „Contribuţia clerului de mir din 
eparhie la pregătirea monahilor”, în: GBis XII (1953), 5-7, p. 702-704. 


Rezultatele benefice ale îmbinării educaţiei religioase cu cea ştiinţifică este 
exemplificată de existența unor lăcaşuri de cult care, prin activitatea didactică 
desfăşurată aici de către preoți, devin centre de spiritualitate şi educaţie continuă. 


*** „Hotărârea Sfântului Sinod al Bisericii Ortodoxe Române în legătură cu 
funcţionarea şcolilor monahale prevăzute de articolul 78 din Statut”, în: 
BORom LXXI (1953), 7-8, p. 786-804. 


Se conţinutul legislativ al Hotărârii Sfântului Sinod al Bisericii Ortodoxe 
Române cu privire la funcționarea unor şcoli monahale cu durata cursurilor de trei 
ani, pe lângă mănăstirile mari, şcoli monahale cu viaţă de obşte şi disciplină mănăs- 
tirească. Sunt consemnate materiile de studiu, îndeletnicirile practice, aspecte privind 
conducerea şcolilor monahale, cursurile şi examenele, personalul didactic fiind re- 
crutat din clerul de mir şi cel monahal, cu pregătire corespunzătoare, din Seminariile 
Moanahale şi Institute Teologice Universitare, numirea acestora făcându-se de chi- 
riarhul locului. 

Este prezentată, Programa de învățământ a şcolilor monahale, întocmită de 
patriarhul Justinian şi votată de Sfântul Sinod în şedinţa din 5 octombrie 1950. 


Rotaru, Th., pr. consilier administrativ, „Contribuţia clerului la pregătirea 
monahilor”, în: GBis XIII (1954), 1-2, p. 116-118. 


În eparhia Buzăului, preoţi de mir participă la şcolarizarea monahilor şi la 
buna desfăşurare a activităţilor educative. 


Floca, N. loan, magistrand, „Şcolile teologice” în: S7eol, Seria a Il-a, VI 
(1954), 5-6, p. 316-344. 


Se prezintă Academia vasiliană de la Sfinții Trei lerarhi(1644-laşi), prima 
Şcoală Teologică de la Socola (1803), organizată de Veniamin Costache, înființarea 
Seminarelor episcopale la Buzău (1836), Curtea de Argeş, Râmnicu Vâlcea (1830), 
la Câmpulung Muscel, la Huşi (1851), transformările învăţământului teologic în 
timpul lui Cuza, Facultatea de Teologie (se înființează ca încercare în 1881, autori- 
zată de Minister în 1884, recunoscută prin lege în 1890). În Ardeal existau şcoli teolo- 
gice: Făgăraş — 1657, Blaj - 1754, Seminarii ortodoxe: Sibiu - 1811, Arad — 1822. 


Nicolaescu, N. I., diac. prof., „Reorganizarea învățământului teologic şi 
aşezarea lui sub oblăduirea Bisericii”, în: MitrOlr VI (1954), 7-8, p. 361-367. 

Un pas important în reorganizarea învățământului teologic a fost trecerea 
şcolilor sub jurisdicția nemijlocită a Bisericii Ortodoxe Române în toamna anului 
1948. Sf. Sinod în frunte cu P.F. Justinian a hotărât să creeze instituții noi de învă- 
țământ — Institutele Teologice de grad universitar. Se prezintă procedura desfăşurării 
admiterii şi a cursurilor. Se aduc informaţii despre Şcolile medii de cântăreți 
bisericeşti, care în această perioadă aveau cursurile dedoiani pentru parohiile rurale şi 
de patru ani pentru cele urbane. 

Un subcapitol se ocupă cu prezentarea Seminarelor monahale, descrindu-se 
examenele şi programa. Se aduc informaţii despre „Şcoala de pictură şi sculptură 
bisericească a Patriarhiei Române” cu sediul la Mănăstirea Plumbuita. 


Burluşeanu, Grigore, pr.. „Învăţământul şi monahismul”, în: GBis XIII 
(1954), 8, p. 394-404. 


Mănăstirile au fost, de-a lungul vremurilor, încărcate de istorie, principalul 
focar de cultură şi civilizaţie tradițională românească. Astfel, evenimentele politice 
au favorizat stabilirea unor legături strânse între dezvoltarea învățământului şi 
dezvoltarea monahismului sub aspect cultural, stiințific, material şi spiritual, prin 
înființarea unor şcoli în cadrul bisericii, în special în mănăstiri. 


Porcescu, Scarlat, „Ştiri noi privind învățământul religios din Moldova în 
prima jumătate a secolului XIX”, în: MitrMold XXXI (1955), 9, p. 522-528. 


Buna organizare şi dezvoltarea învățământului religios din Moldova în prima 
jumătate a secolului al XIX-lea este argumentată prin exemplele oferite de şcoala de 
la Mănăstirea Mavramol din Galaţi, şcolile episcopale din Huşi şi Roman, Seminarul 
de la Socola, Şcoala de la Trei Ierarhi. 


P., $., „N. Grigorescu şi Școala de pictură de la Mănăstirea Agapia”, în: 
MitrMold XXXII (1956), 11-12, p. 758. 


Pare sigur că şcoala amintită în titlu funcționa în 1859, pentru că maica stareță 
a Mănăstirii Agapia cere în februarie 1860 „Comisiei pentru regularisirea averilor 
bisericeşti” bani pentru buna funcționare a şcolii. Îşi încheie existenţa prin 1861. 


Marcu, Grigorie, „Un călugăr orb, dascăl al vechilor şcoli blăjene”, în: 
MitrArd 1 (1957), 11-12, p. 880-881. 


Lucrarea aduce informaţii despre înfiinţarea vechilor şcoli blăjene ce îşi 
desfăşurau activitatea pe lângă Mănăstirea Sfânta Treime. 


Dinculescu, Gh. N., „Seminarul craiovean din secolul XIX”, în: MitrOlr X 
(1958), 5-6, p. 389-394. 


Articolul de față se referă la mutarea Episcopiei Râmnicului la Craiova în 1847 şi 
la mutarea Seminarului în casele Dârzecinu din Craiova, între anii 1851-1854. Sunt 
prezentate istoricul şi activitatea Seminarului. 

Munteanu, Zeno, protopop dr., „Î.P.S. Mitropolit Vasile al Banatului ca 
organizator şi îndrumător al învățământului teologic din Caransebeş”, în: 
MitrBan VII (1958), 7-9, p. 205-212. 


În încercarea de a contura acţiunile de organizare şi îndrumare a învăţă- 
mântului teologic din Caransebeş realizate de Înalt Preasfinţitul Vasile, mitropolit al 
Banatului, articolul consemnează implicarea acestuia în dezvoltarea relaţiilor cu 
profesorii de la Institutul teologic. Sunt publicate anuare bogate şi se reorganizează 
învățământul începând cu anul şcolar 1955-1956. 


*** Sărbătorirea a zece ani de la înființarea Seminarelor monahale ale 
Bisericii Ortodoxe Române”, în: BORom LXXVI (1958), 10-11, p. 954-968. 


Problema îmbunătăţirii vieții monahale l-a preocupat mereu pe Preafericitul 
Justinian şi o serie de măsuri luate de Sfinţia Sa şi introduse în noua legislaţie 
bisericească au contribuit la ridicarea nivelului intelectual şi spiritual al monahilor şi 
monahiilor. 

Au fost organizate cursuri pentru monahii care nu aveau gimnaziul absolvit, s-au 
înființat şcoli monahale în mănăstirile mai mari şi trei Seminarii monahale: unul 
pentru monahi şi două pentru monahii (în Moldova la Mănăstirea Agapia, iar în 
Muntenia, la Mănăstirea Hurezi). În 1958 s-au împlinit 10 ani de funcţionare neîn- 
treruptă a acestor Seminarii monahale, sărbătorindu-se existența acestor aşezăminte 
creştine, la festivități participând însuşi ctitorul acestor şcoli, patriarhul Justinian. 
Articolul publică o dare de seamă a festivităților care au avut loc la Mănăstirile 
Agapia şi Hurezi şi-n cadrul lor, inaugurarea anului şcolar 1958-1959. La Agapia au 
participat: Preafericitul Iustinian, mitropolitul Iustin, Emilian Bârdaş, vicarul Epis- 
copiei Romanului şi autorităţi locale. 

Sunt descrise slujbele oficiate cu acest prilej fiindu-i acordată „Crucea patriar- 
hală” maicii Veronica Constantinescu, stareța mănăstirii şi directoarea Seminarului 
„Cuvioasa Parascheva”. De asemenea s-a acordat şi rangul de protosinghel preotului 
Calistrat Stoleru, profesor de muzică. 

La Mănăstirea Hurezi, aniversarea a avut loc în ziua de 14 octombrie 1958, în 
prezenţa patriarhului Justinian şi a altor înalți ierarhi ai Bisericii Ortodoxe Române. Cu 
această ocazie s-a resfințit Schitul Sfântul Ştefan şi chiliile rezidite din temelie ale Schi- 
tului Sfinții Apostoli. Au fost prezenți mitropolitul Firmilian, episcopii Antim al Bu- 
zăului, losif al Râmnicului şi Argeşului, Chesarie al Dunării de Jos, Teoctist Boto- 
şăneanul, stareţe ale mănăstirilor care aveau eleve şi absolvente la Seminarul de la 
Mănăstirea Hurezi. Se reproduce cuvântări, expuneri, vizite ale invitaţilor, specificând că 
Preafericitul a sfințit şi biserica de la Olăneşti, adusă din Albacul lui Horea. 


Diaconescu, Ilie Gh., pr., „Şcoala candidaţilor la preoţie din Mănăstirea 
Glavacioc”, în: GBis XIX (1960), 7-8, p. 661-666. 


Prezentul articol redă informaţii privitoare la existența unei şcoli ce pregătea 
monahi sau tineri mireni pentru preoție, înființată pe lângă Mănăstirea Glavacioc 
(1841-1843). Cursurile au început în 1844 şi au ţinut până în 1854 având durată de 
cinci luni. 

341 


Mănucă, Mihai, preot, „Facultatea de Teologie din laşi (1860-1864)”, în: 
BORom LXXVIII (1960), 9-10, p. 872-904. 


Studiul consemnează în partea de început organizarea pe care a avut-o 
Seminarul Teologic Socola de-a lungul timpului. La 8 noiembrie 1859, Ministerul 
Cultelor a cerut efectuarea unui proiect pentru reorganizarea Seminarelor şi înte- 
meierea unei Facultăți de Teologie, care se va înfiinţa în cuprinsul Seminarului de la 
Socola. Aprecieri cu privire la Facultatea de Teologie de la Seminarul din Socola se 
găsesc în „Memoar pentru starea învăţăturei publice în Moldova la 1859”, alcătuit de 
V. A. Urechia. Este reprodus conţinutul unui memoriu al Comitetului Seminarului 
Central de la Socola, care cuprinde şi lista profesorilor Facultăţii Teologice: epis- 
copul Filaret Scriban, arhimandritul Neofit Scriban, ierodiaconul Inochentie Moisiu, 
ierodiaconul Ieronim Buţureanu, loan Mandinescu şi August Scriban. 

Când domnul Alexandru loan Cuza înființează Universitatea ieşeană, facul- 
tățile care o alcătuiau aşezându-se în vechiul palat al domnilor Moruzi, Facultatea de 
Teologie s-a mutat şi ea aici în cursul lunii septembrie 1860. Inaugurarea s-a făcut la 
laşi, în ziua de 26 octombrie 1860 (sunt descrise amănunţit evenimentele zilei festive). 

Următoarele două capitole ale articolului vorbesc despre regulamentele inte- 
rioare, legile, programele de studii şi catedrele care au fost hotărâte pentru buna 
funcționare a cursurilor la Facultatea de Teologie din Iaşi, precum şi despre cei ce le-au 
iniţiat. La 6 noiembrie 1860, arhiereul Filaret Scriban este numit profesor pentru 
cursurile de „Arheologie evreică, biblică şi creştină” şi preşedintele Consiliului Aca- 
demic al Universităţii ieşene, fiind şi decan al Facultății de Teologie. Arhiereul 
Vladimir Suhopan este numit la 12 noiembrie 1860 de către Alexandru loan Cuza 
profesor pentru „catedra de Istorie Bisericească şi Teologia Dogmatică la Facultatea 
Teologică de la Universitatea Naţională din laşi”, fiind şi decanul acestei Facultăţi 
după demisionarea arhimandritului Scriban şi până la desfiinţarea ei. Se prezintă 
contribuţia acestora la buna desfăşurare a activităţilor şcolare. 

Următorul capitol aminteşte despre studenţii care au urmat cursurile de la Iaşi. 
Din argumentele susținute documentar referitoare la desființarea facultăţii se constată 
că, la data de 6 decembrie 1864 se ştia despre încetarea activităţii acesteia. Sunt 
lăudabile intervenţiile la Ministerul Cultelor din 6 octombrie 1866 ale mitropolitului 
locotenent Calinic Miclescu pentru reînființarea Facultăţii de Teologie de la Iaşi. 


Rezuş, Petru, pr. prof., „Din istoria învățământului teologic în Moldova de 
nord. Școala duhovnicească de la Putna”, în: MitrMold XXXVII (1961), 1-2, 
p. 18-22. 


În contextul mai larg al istoriei învățământului teologic din Moldova, în care 
este menţionată existența unor şcoli pentru cler începând cu anul 1747 şi este lămurit 
rolul episcopului Iacob Putneanul ca promotor al învățământului teologic, se 
aminteşte în amănunt despre Academia duhovnicească de la Putna, care şi-a început 
activitatea în 1774. 


Păcurariu, Mircea, „150 de ani de la înființarea primei şcoli teologice 
ortodoxe din Ardeal”, în: BORom LXXIX (1961), 3-4, p. 339-375. 

Este cunoscut faptul că secole de-a rândul preoții din Ardeal îşi primeau 
puţinele cunoştinţe de carte în diferite mănăstiri ca Bălgrad, Prislop, Sâmbăta de Sus, 
Râmeţi, Vad, în care, câte un călugăr cu mai multă învățătură preda tinerilor can- 
didaţi la preoţie scrisul, cititul, cântările bisericeşti şi tipicul. Fiii de preoţi dobândeau 
cunoştinţele necesare chiar în familie. Înainte de 1811 a existat la Sibiu câte un curs 
de pregătire al viitorilor preoți, paralel cu cel de pregătire al învăţătorilor. Un curs 
sistematic pentru pregătirea preoţilor ortodocşi a început abia în 1811. 

Din 1810, guvernul ardelean a aprobat alegerea unui episcop pentru românii 
ortodocşi, înființarea unui Seminar şi trimiterea câtorva tineri, absolvenţi de gim- 
naziu, la Universitatea din Viena, în vederea pregătirii lor ca profesori la Seminar. 
Primul bursier care a fost trimis să studieze Teologie la Viena, cu bursă din Fondul 
Sidoxial a fost Gheorghe Lazăr, care, întorcându-se în ţară, a devenit profesor la 
Sibiu, căutând să pregătească tinerii cât mai bine pentru viitoarea lor misiune preo- 
țească. Neînţelegerile dintre acesta şi episcopul Vasile Moga au determinat plecarea 
lui Gheorghe Lazăr la Braşov în 1815, acesta trecând apoi munții în Țara Românească. 

Articolul surprinde detalii referitoare la organizarea şi desfăşurarea cursurilor 
la Seminarul Teologic din Sibiu. Starea de inferioritate a cursului de preoție a încetat 
odată cu moartea lui Vasile Moga, în 1845, în locul lui venind Andrei Şaguna, întâi 
ca vicar, apoi ca episcop titular şi, începând din 1864, ca mitropolit. Ca om de cultură 
şi profesor de teologie, starea de înapoiere a preoţimii l-a nemulțumit. A ridicat 
cursul de pregătire la un an şi a introdus materii noi, au fost aprobate mai multe 
hotârâri cu privire la reorganizarea cursurilor clericale. Au fost numiţi profesori noi, 
cu pregătire la Viena şi Budapesta. La 1 octombrie 1852, Şaguna a primit aprobarea 
pentru ridicarea cursului clerical din Sibiu la durata dedoiani, cu materii noi, repar- 
tizate diferit în cei doi ani, ca preoții să poată funcţiona şi ca învățători. Începând cu 
anul şcolar 1853-1854, programa a fost modificată, punându-se bazele cursului 
pedagogic de sine stătător cu o durată de studiu de un an, reorganizarea realizându-se 
şi în anul şcolar 1854-1855, aceasta durând până în 1861 (autorul precizează pro- 
fesorii care au funcționat până atunci). 

Deşi între 1854-1861, cele două secțiuni au fost separate, ele purtau denumire 
comună de Institutul Teologic Pedagogic. Începând cu anul şcolar 1861-1862 cursul 
clerical a fost ridicat la trei ani de studiu (hotărâre ce rămâne valabilă până în 
1924-1925), iar din anul şcolar 1862-1863 cursul pedagogic este ridicat ladoiani de 
studiu (hotărâre valabilă până în 1881-1882). În urma acestei organizări s-a făcut o 
nouă împărţire a materiilor, s-a reorganizat corpul profesoral, s-au tipărit şi retipărit 
numeroase manuale de teologie sub îndrumarea lui Andrei Şaguna. Sunt precizate 
titlurile manualelor şi data apariţiei. A fost amenajat corespunzător spaţiul pentru 
susținerea cursurilor şi pentru cazarea elevilor interni, prin cumpărarea unei noi 
clădiri. În 1865, Andrei Şaguna publică un „Regulament” pentru Institut, numind şi 
un duhovnic, în persoana ieromonahului Gherman Bogdan, care a funcționat până în 
1877. Un alt fapt important din vremea lui Andrei Şaguna a fost crearea unei 
„Societăţi de lectură a elevilor”, care a scos mai întâi „Speranţa” şi apoi „Muza”. Din 
10 aprile 1874 s-a hotârât ca „Institutul Seminarial Teologic” din Sibiu să poarte 
numele de „Seminarul andreian”, în amintirea lui Andrei Şaguna. 

Cu anul 1919 a început o nouă perioadă în istoria şcolii teologice din Sibiu, 
dându-se o nouă organizare institutelor pedagogice, care se transformă în „Şcoli 
Normale” cu opt clase. Secțiunea pedagogică devine „Școala Normală Andrei Șa- 
guna”, iar secţiunea teologică râmâne până în 1924 sub denumirea de „Seminarul 
Arhidiecezan Teologic Andreian Ortodox din Transilvania”. După ridicarea profe- 
sorului Nicolae Bălan la treapta de mitropolit al Ardealului, a început o nouă pe- 
rioadă în viaţa Şcolii Teologice sibiene - din 1921, cursurile Seminarului au fost 
ridicate la patru ani de studiu. Fostul Seminar s-a numit „Academia Teologică An- 
dreiană”, denumire pe care a purtat-o până în 1948. Academia a avut un nou regu- 
lament şi o nouă organizare. Sunt prezentate materiile care erau repartizate în cei 
patru ani de studii. În urma publicării „Legii pentru regimul general al cultelor reli- 
gioase” din 4 august 1948, „Academia teologică Andreiană” devine „Institut Teo- 
logic de grad universitar”. Sunt prezentate noile modificări în numirea profesorilor. 
În 1952, patriarhul Justinian Marina a întocmit „Regulamentul pentru organizarea şi 
funcţionarea instituţiilor de învățămânr pentru pregătirea personalului bisericesc”, 
aprobat de Sfântul Sinod şi de Ministerul Cultelor. În acelaşi an Institutul Teologic 
din Cluj se contopeşte cu cel din Sibiu, făcându-se şi câteva schimbări în componenţa 
grupului profesoral. Alte schimbări s-au produs în 1955. 

În final, autorul precizează care au fost meritele pe care le-a avut şcoala 
sibiană în privinţa absolvenţilor pe care i-a dat. 


Răuțescu, I., pr., „Şcoala domnească din Câmpulung-Muscel”, în: GBis XX 
(1961), 7-8, p. 698-705. 


În 1670, printr-un hrisov, Antonie spune că mitropolitul trebuie să aibă grijă de 
Şcoala Domnească din Câmpulung-Muscel. Din cauza unor greutăţi au fost rânduiți 
preoţi de la biserica Domnească-Şcoala Domnească. 


Potra, George, „Școala domnească de sloveni de la biserica Sf. Gheorghe-Vechi 
din Bucureşti”, în: GBis XX (1961), 9-10, p. 837-878. 


Şcoala domnească de sloveni de la biserica Sfântul Gheorghe-Vechi din 
Bucureşti, biserică ce a fost scaun mitropolitan până pe la 1660, funcționează până în 
1775, în timpul primei domnii a lui Alexandru Ipsilant. Sunt cuprinse date despre 
ultimii ani din activitatea de aici, precum şi o listă cu şirul dascălilor ce au profesat 
aici, cu semnăturile lor. 


Cotoşman, Gh., prof. dr., „Școala gramaticească din Caransebeş ctitorită de 
episcopul Partenie II Cărturarul (1626-1638)”, în: MitrBan XI (1961), 7-12, p. 
38- 43. 


Informaţii despre începuturile Şcolii gramaticeşti din Caransebeş, ctitorie a 
episcopului Partenie II Cărturarul (1626-1638, dârz luptător împotriva calvinilor) 
avem dintr-o scrisoare din 15 august 1635. Această şcoală îşi avea sediul la Mă- 
năstirea Sfântul Gheorghe din Caransebeş, având iniţial durata studiului de trei ani, 
iar ca limbă de predare limba română. 

În 1741, Şcoala gramaticească suferă un incendiu. Se aduc informaţii despre 
daniile urmaşilor lui Partenie II făcute pentru şcoala de la Sfântul Gheorghe, textul 
fiind însoţit de o bibliografie cu 32 de titluri. 


*** „Despre bibliotecile teologice din ţara noastră în secolele trecute”, în: 
GBis XXII (1963), 7-8, p. 813-814. 


Primele biblioteci au fost cele teologice de pe lângă mănăstiri şi episcopii. 
Sunt amintite bibliotecile de la Mărgineni, Cozia, Hurezi, Argeş şi Râmnic. Sunt 
descrise bibliotecile unor mari ierarhi: Calinic Miclescu, Dionisie al Buzăului etc. 


Scriban, N.., pr., „Arhiereul Marchian Folescu. Şcoala «Marchian» din 
Botoşani”, în: MitrMold XL (1964), 1-2, p. 62-67. 


Din biografia arhiereului Marchian Folescu aflăm despre donația făcută de 
acesta Şcolii „Marchian”, deschisă în Botoşani în 1869, alături de alte aspecte din 
activitatea acestei şcoli şi conturarea situaţiei ei actuale. Biografia se încheie cu 
testamentul arhiereului. 


Enescu, N. C., „Autenticitatea documentului dat de Gheorghe Ştefan Vodă la 
2 aprilie 1659, privind dania Domnitorului Vasile Lupu pentru Şcoala de la 
Mănăstirea Trei lerarhi”, în: MitrMold XL (1964), 5-6, p. 229-245. 


Documentul dat de Gheorghe Ştefan Vodă la 2 aprilie 1659, privind dania 
domnului Vasile Lupu pentru şcoala de la Mănăstirea Trei Ierarhi, a stârnit anumite 
discuţii în legătură cu autenticitatea sa. Autorul încearcă să lămurească această pro- 
blemă, prezentând diferite ipoteze, obiecții şi posibili falsificatori ai documentului. 
Aflăm, de asemenea, despre daniile primite de Mănăstirea Sfinții Trei Ierarhi. 


Alexe, Ştefan C., „Învățământul teologic în Moldova în ultima vreme”, în: 
MitrMold XL (1964), 7-8, p. 427-431. 


Discutarea problemei învățământului teologic în Moldova scoate în evidență 
mai ales contribuția Mănăstirii Neamţ în acest sens, prin Şcoala de cântăreţi 
bisericeşti şi Seminarul teologic. 


Bulat, T. G.. „loan Comnen. «latro — filosoful», profesor la Academia Dom- 
nească şi Mitropolit al Dristei ($ 1719)”, în: BORom LXXXIV (1966), 3-4, p. 
356-368. 


Originar din Insula Lesbos, loan (devenit mai apoi lerotei) Commen a fost 
elevul învățatului Alexandru Mavrocordat Exaporitul, care reformase vechea şcoală 
patriarhală din Țaringrad şi unde loan Commen a învăţat limbile greacă, arabă, turcă 
şi ebraică. Plecând în Italia, el îşi desăvârşeşte formarea intelectuală, învățând latina, 
italiana, filologia, teologia şi medicina. Astfel a ajuns un „iatro-filosof”, cum li se 
spunea acelor enciclopedişti timpurii. Se întoarce la Constantinopol, dar turcii nu 
priveau bine astfel de elemente, el plecând în Moldova, după cum afirmă D. Can- 
temir, la chemarea lui Gheorghe Vodă Duca (1578-1683), pentru educaţia şi instruc- 
ţia fiului acestuia Constantin Duca. Atras de strălucirea curții brâncoveneşti, . 

Comnen trece în Țara Românească, unde devine profesor la Academia Domnească. 
Apreciat de Constantin Brâncoveanul, este trimis în Muntele Athos spre a însemna 
darurile făcute acolo de către înaintaşii săi. Se călugăreşte şi devine mitropolit al 
Dristei (Silistra), unde păstoreşte până la sfârşitul vieţii, în 1719. 

Articolul aminteşte despre scrierile filozofului, în domenii diferite: „Pa- 
negirice”, un imn pentru Constantin Stolnicul Cantacuzino, viaţa străbunului său - 
împăratul loan Cantacuzino, scrieri pentru creştinătatea arabă, publicând pe chel- 
tuiala sa, în 1701, „Proschinitarul Sfântului Munte al Atonului”, rodul vizitei sale în 
Sfântul Munte. Pe „Ceaslovul grecesc şi arăbesc” tipărit de Antim Ivireanul în 1702 
loan Comnen scrie versuri pentru a explica stema țării, iar pentru domn traduce în 
limba greacă, la Bucureşti „Cazania grecească”, a lui Teofil, arhiepiscopul Bulgariei. 

În bibliotecile Mănăstirilor Xiropotamu, Esfigmenu şi Hilandar se găsesc 
scrieri semnate de doctorul loan Comnen, sau copii după scrisori adresate lui. Au- 
torul face istoricul Mitropoliei Dristei, care îşi întindea jurisdicţia în părțile Do- 
brogei, până la Varna. La începutul anului 1711, în scaunul Dristei se va aşeza fostul 
doctor loan Comnen, cu noul nume lerotei, despre a cărui activitate a rămas ca 
mărturie doar corespondenţa sa cu domnul Nicolae Mavrocordat şi cu Hrisant 
Notara, patriarh al Ierusalimului. Prin vizitele la Bucureşti are relaţii bune şi cu noul 
domn, Ştefan Cantacuzino şi admiră actele de cultură ale lui Nicolae Mavrocordat, 
fiind un membru activ al Sinodului de la Constantinopol. 


Bulat, Toma G., prof., „Profesori bănăţeni în serviciul şcolilor clericale din 
principatele române, în secolul al XIX-lea”, în: MitrBan XVI (1966), 10-12, p. 
632-642. 


Acest studiu despre profesorii bănăţeni care au contribuit la dezvoltarea şco- 
lilor clericale din Principatele Române în secolul al XIX-lea reuneşte informaţii bio- 
grafice despre arhimandritul Ghenadie Popescu, director la Seminarul de la Mă- 
năstirea Neamţ. Născut pe 17 aprilie 1808 la Murani (Banat), a făcut studii juridice la 
Budapesta şi studii teologice la Arad, iar în 1849 a fost numit administrator al Mă- 
năstirii Hodoş — Bodrog. La 30 noiembrie 1855 a ajuns la Mănăstirea Neamţ. Autorul 
menţionează şi opera arhimandritului Ghenadie, în special „Teologia dogmatică”. 


Enescu, N. C., „Veniamin Costachi, ctitor şi îndrumător al şcolilor naţionale 
din Moldova”, în: MitrMold XLIII (1967), 1-2, p. 32-48. 


Veniamin Costachi a fost un îndrumător al şcolilor moldoveneşti mânat de o 
concepţie despre politica şcolară opusă celei a domnilor fanarioți, anume aceea de a 
sprijini educarea poporului. Se toate hrisoavele care ţin de organizarea învăţă- 
mântului în timpul activității sale ca mitropolit, împreună cu acestea numărându-se şi 
hrisovul dat de Alexandru Mavrocordat la 20 iunie 1785, pentru organizarea a două 
şcoli slavo-moldovene. 

Aceasta a fost urmată de crearea a noi şcoli moldoveneşti şi greceşti, în care se 
ofereau burse şi de înființarea Seminarului de la Socola. În anii 1803-1804 reor- 
ganizează tipografia de la Mănăstirea Sfinţii Trei Ierarhi, iar în anii 1834-1835 se 

înființează Academia Mihăileană. Gheorghe Asachi a fost sprijinit de mitropolit în a 
ține un curs de inginerie. 


Rezuş, Petru, pr. prof., „Academia movileană din Kiev şi rolul ei în 
dezvoltarea învățământului teologic din Ţările Române”, în: MitrOlr XIX 
(1967), 9-10, p. 699-708. 


În partea introductivă a studiului aflăm despre situația Țărilor Române în 
perioada în care s-a înființat Academia din Kiev şi despre activitatea lui Petru 
Movilă. Relaţiile Moldovei cu profesorii kieveni au dus la înființarea unei tipografii 
în Moldova în 1642. Petru Movilă i-a trimis şi lui Matei Basarab o tiparniță la 
Câmpulung, autorul oferind informaţii şi despre activitatea de aici, precum şi despre 
cele realizate la Putna de arhimandritul Vartolomei Mazereanul, care şi-a făcut 
studiile la Academia din Kiev. 


Bulat, Toma G., „Contribuţii la istoricul bibliotecii de la Mănăstirea Sf. Sava 
din Bucureşti”, în: GBis XXVII (1968), 7-8, p. 879-902. 


Paginile surprind activitatea bibliotecii de la Mănăstirea Sfântul Sava din 
Bucureşti, pomenind şi despre directorii acesteia. Se prezintă istoricul detaliat al 
perioadei cuprinse între 1843 şi 1865. 


Bulat, T. G., prof., „Documente rămase de la Sf. Episcop Calinic al Râmni- 
cului în legătură cu seminarul eparhial”, în: MitrOlt XX (1968), 7-8, p. 568-572. 


Seminarul eparhial a fost închis în 1848, iar unul dintre documentele analizate 
aici este cel din 12 martie 1851, care inaugurează redeschiderea lui. Un alt document 
din acelaşi an enunţă condiţiile pe care trebuie să le îndeplinească elevii acestei şcoli. 
Se şi programa Seminarului. 


**%, „Deschiderea cursurilor Seminarului Teologic Special de la Curtea de 
Argeş”, în: BORom LXXXVI, (1968), 11-12, p. 1267-1268. 


Din inițiativa patriarhului lustinian Marina, prin hotărârea Sfântului Sinod din 
8 august 1968, s-a aprobat înființarea unui Seminar Teologic Special pentru pre- 
gătirea preoților în vederea ocupării parohiilor vacante de mai multă vreme în 
eparhiile din mitropoliile Ardealului şi Banatului. 

Deschiderea cursurilor s-a făcut în ziua de 1 noiembrie 1968 în prezenţa Prea- 
fericitului Iustinian, a mitropolitului Nicolae Mladin, a episcopilor Visarion Ploieş- 
teanul, Pavel Şerpe şi alţii. După slujbă, au vorbit patriarhul, mitropolitul, directorul 
Seminarului, pr. loan Craioveanu şi elevul Gheorghe Grigore, toți îndemnând elevii 
să-şi cultive vocaţia şi talentul, să-şi îndeplinească datoria cu seriozitate, adâncindu-se în 
studiul şi în cultivarea dragostei, pentru a împlini chemarea Domnului Hristos. 


Rezuş, Petru, „Din istoria învățământului teologic în Moldova”, în: MitrMold 
XLV (1969), 3-4, p. 166-180. 


În istoria învăţământului teologic din Moldova un moment important îl 
constituie Şcoala mănăstirească de la Rădăuți din timpul domnului Alexandru cel 

Bun, la fel ca şi Şcoala domnească de grămătici de la Suceava şi Şcoala episcopală, 
care şi-a desfăşurat activitatea din secolul al XIV-lea până în 1781. 


Enescu, N. C., „Ştefan vel dascăl de la Putna”, în: MitrMold XLY (1969), 5-6, 
p. 348-353. 


Începuturile activităţii dascălului Ştefan de la Mănăstirea Putna sunt necu- 
noscute, dar aflăm că este menţionat pentru prima dată în 1778 de către un profesor 
de la Academia Duhovnicească a mănăstirii. 

Ştefan este traducătorul din greceşte al manuscrisului „Esopiei”, traducere 
realizată între anii 1769-1774. Acest manuscris, ale cărui particularităţi sunt analizate 
de către autor, cuprinde viaţa filozofului „Ezop” şi pildele lui. În 1785 îl găsim pe 
Ştefan la Iaşi, iar în 1791 aflăm că se semnează pe un manuscris al unei „Alexandrii” 
muntene, păstrat la Mănăstirea Vorona din Botoşani. 


Constantinescu, I., pr. prof. „Studiul Sfintei Scripturi în şcolile noastre bise- 
riceşti de-a lungul timpurilor”, în BORom LXXXIX (1971), 3-4, p. 289-299. 


Articol de sinteză ce abordează tema enunțată în titlu încă din perioada exis- 
tenței şcolilor mănăstirești (Tismana, Neamţ, Argeş, Rădăuţi, Cozia, Bistriţa Olteană, 
Putna, Moldoviţa etc.) continuându-se cu descrierea programelor şcolare din Cole- 
giile şi Academiile domneşti (Sf. Trei Ierarhi, Sf. Sava), din primele Seminarii (So- 
cola, Huşi, Roman, Bucureşti, Buzău, Curtea de Argeş), din centrele episcopale 
(Buzău) şi, mai apoi, din Institutele de învățământ teologic până în zilele noastre. 


Enescu, N. C., „Data anaforalei mitropolitului Iacob II Stamati privitoare la 
şcolile din Moldova”, în: MitrMold XLVII (1971), 3-4, p. 192-203. 


Anaforaua mitropolitului Iacob al II-lea Stamati este un raport asupra situației 
şcolilor din Moldova către sfârşitul secolului al XVIII-lea şi începutul secolului al 
XIX-lea, alcătuit din nouă puncte. Acest raport a fost publicat pentru prima dată de 
Tiberiu Codrescu în „Uricariul”, vol. III, din 1853, între paginile 2-22. 

În urma unei comparații a izvoarelor arhivistice autorul ajunge la concluzia că data 
redactării textului este 2 aprilie 1800. Textul este redat integral în anexa articolului. 


Gheorghiţă, Ilie, „Grija deosebită a mitropolitului Veniamin Costachi pentru 
ridicarea nivelului cultural al clerului. Consideraţii în jurul unei scrisori 
inedite”, în: MitrMold XLVII (1971), 9-12, p. 645-659. 


Mitropolitul Veniamin Costachi a întreprins numeroase eforturi prin care a 
urmărit ridicarea nivelului de cultură a clerului şi sprijinirea culturii în general, 
autorul articolului referindu-se la câteva mărturii care îl prezintă în această ipostază. 
Dintre aceste activități, aflăm despre înființarea Seminarul de la Socola din 1803, 
care se adresa clerului, despre tinerii trimişi de mitropolit la Kiev, Moscova, Petro- 
grad, Atena şi Viena. 

Se prezintă o mărturie care îl priveşte pe fiul său duhovnicesc, ierodiaconul 
Veniamin Cananău - o scrisoare a mitropolitului Veniamin către postelnici, ultima 
scrisoare cunoscută din viaţa sa, datată la 10 septembrie, în care mitropolitul încearcă 

să grăbească obținerea unui paşaport pentru Atena pentru ucenicul său, pe care l-a 
trimis la studii în acest centru cultural. 


Stănciulescu, Ovid, „Constantin Moroiu, «profesor obştesc de legi la Şcoala 
rumânească de la Sfântul Sava»” (1800-1847)”, în BORom XC (1972), 7-8, p. 
773-195. 


Deşii studiul de faţă nu face referire explicită la viața monahală rămâne, totuşi, 
important prin bogatele informații pe care le aduce referitor la funcţionarea celebrei 
şcoli de la Sf. Sava aflată în strânsă legătură cu numeroase personalități ale vieții 
monahale româneşti. 


Bodogae, T., pr., „Documente inedite privitoare la istoria învăţământului 
teologic din Transilvania”, în BORom XC (1972), 11-12, p. 1217-1226. 


Sunt publicate şapte scrisori din corespondenţa lui Andrei Şaguna prin care se 
demonstrează rolul important jucat de acesta în şcolarizarea unor tineri prin care 
urma să fie revigorat învățământul transilvănean. 


Stănculescu, N., pr. „Începuturile culturii şi învăţământului în județul Dâm- 
boviţa”, în: GBis XXXI (1972), 11-12, p. 1320-1326. Recenzie. 


Material informativ despre activitate tipografică de la Târgovişte, despre 
şcolile care au funcționat aici, despre figurile cele mai importante ale culturii din 
zonă, fiind menționat episcopul Naum Râmniceanu (1764-1839). 


Zugrav, loan, pr. prof. „Din istoria şcolilor bisericeşti”, în: MitrMold XLIX 
(1973), 1-2, p. 128-129. 


Şcoala de cântăreţi bisericeşti de la biserica mitropolitană Sfântul loan cel Nou 
din Suceava a fost înființată şi întreţinută de Veniamin Costachi. Această şcoală 
specială a fost înfiinţată în 1828, timp în care un cântăreţ a fost angajat temporar să 
predea tinerilor lipsiţi de mijloace materiale. Această instituţie nu a devenit niciodată 
şcoală publică. Se pare că în 1843 încă mai dăinuia. 


Hristofora, H., monahie, „Forme de învăţământ la Mănăstirea Văratec”, în: 
MitrMold XLIX (1973), 5-6, p. 394-398. 


Cea mai importantă şcoală înființată la Mănăstirea Văratic a fost atestată într-un 
document din 16 februarie 1860. Printre alte informaţii autorul oferă un exemplu de 
orar al acestei şcoli. 


Itu, Maria, „Şcolile de adulţi din mănăstiri 1909-1916”, în: MitrMold XLIX 

(1973), 9-10, p. 692-697. 

Articolul despre şcolile mănăstireşti de adulți de la începutul secolului al XX-lea 
se opreşte asupra Şcolii (de femei) de la Mănăstirile Văratec şi Agapia şi asupra 
Şcolii de (bărbaţi) adulți a Mănăstirii Neamţ. Descrierea generală a acestora conține 
şi un exemplu de programă de învățământ. 

Liţiu, Gheorghe, prof. dr., „Cultura clerului român din Banat şi Crişana în 
veacul al XIX-lea”, în: MitrBan XXIV (1974), 1-3, p. 100-109. 


Prima şcoală clericală pentru ortodocşii din Banat şi Crişana ia ființă la Arad, 
în 1812. La Vârşeţ este înființată la 20 septembrie 1800, o şcoală clericală, din 
iniţiativa episcopului Iosif loanovici Şacabent (aici învață şi Andrei Şaguna). Se 
realizează descrierea istoricului şcolii din Arad pe mai multe perioade: 

a) Începuturile - la început studiile erau de doi ani, printre profesori fiind 
menționați: Gavril Raţiu, viitorul episcop Gherasim şi protopopul Gavril Guilani, 
apoi Ghenadie şi Patrichie Popescu. Între 1848-1852 şcoala a fost închisă. 

b) Perioada anilor 1852-1870 - perioadă nu foarte strălucită. Între anii 1869-1870 
au funcționat aici ca profesori Moise Romanul - numele de botez, viitor episcop şi 
mitropolit al Ardealului şi loan Goldiş — viitorul episcop al Aradului. 

c) În epoca Statului Organic, între anii 1870-1899. Se aminteşte aici despre 
înființarea bibliotecii Seminarului în 1840 - opera profesorilor Patrichie şi Ghenadie 
Popescu. Biblioteca avea 339 de cărți în 1848. Tot aici găsim informații despre 
înfiinţarea revistei „Speranța”. 


Albu, C. „Învăţământul bisericesc şi laic pe lângă unele biserici şi mănăstiri 
din Craiova de altădată”, în: MitrOlr XXVII (1975), 9-10, p. 682-686. 


Printre informațiile pe care le aflăm din acest articol despre învăţământul bise- 
ricesc şi laic se numără şi faptul că la Mănăstirea Gănescului, metoc al Episcopiei 
Râmnicului, a fost instituită Şcoala de muzică psaltică. Acest tip de şcoli de muzică 
au fost desfiinţate în a doua jumătate a secolului al XIX-lea. 


Avădanii, M. I.., conf., „Academia Domnească - treaptă nouă în dezvoltarea 
învățăturilor înalte din Moldova, în sec. al XVIII-lea”, în: MirrMold LII 
(1976), 7-8, p. 478-493. 


Academia Domnească din Moldova prezentată în paginile de față este o 
puternică dovadă pentru legăturile strânse dintre mitropoliți şi domnitori în secolul al 
XVIII-lea. 


Semen, Petre, drd.. „Istoria învăţământului din Oltenia”, în: GBis XXXVII 
(1978), 3-4, p. 423-426. 


Se face referire la principalele focare de cultură din Oltenia reprezentate de 
Mănăstirile Tismana, Govora, Râmnic şi la contribuția mitropolitului Filaret în 
vederea dezvoltării învățământului prin înființarea de noi şcoli. Este surprinsă figura 
mitropolitului Antim Ivireanul, episcop de Râmnic în perioada 1705-1708). 


Trâpcea. Theodor N., „O şcoală de slovenie la Mănăstirea Sveti Giurge - 
Sfântul Gheorghe”, în: MitrBan XXX (1980), 4-6, p. 349-351. 


Intemeierea Mănăstirii sârbeşti Sveti Giurge este atribuită lui Ivan Brancovici. 
Intr-o lucrare redactată la Mănăstirea Sf. Gheorghe există însemnări care atestă că a 
existat o şcoală de slovenie. Se prezintă şi implicarea românilor în viaţa acestei mănăstiri. 

Păcurariu, Mircea, pr. prof., „Istoria învățământului teologic în Biserica 
Ortodoxă Română”, în BORom XCIX (1981), 9-10, p. 979-1017. 


Pentru început se subliniază rolul important al mănăstirilor şi centrelor 
eparhiale în formarea şi educarea tinerelor generaţii amintindu-se şi de şcolile 
mănăstireşti începând cu cea de la Mănăstirea Putna, „Academia” de la Trei Ierarhi, 
şcoala de slavonă de la Târgovişte, Academia de la Sf. Sava din timpul lui Șerban 
Cantacuzino şi până la modernele Facultăţi de Teologie din secolul XX. 

După o privire generală asupra începuturilor învăţământului românesc se trece 
la dezvoltarea capitolului intitulat „Înfiinţarea Seminariilor din Moldova” marcându-se 
aici contribuția mitropolitului Veniamin Costachi privitoare la ctitorirea celui de la 
Socola în 1803. Se face o prezentare detaliată a programei şi a profesorilor acestui 
Seminar şi a evoluţiei lor în timp. La 1852 se deschide Seminarul din Huşi, la 1858 
cel din Roman iar la 1856 a funcţionat pentru scurt timp un Seminar la Mănăstirea 
Neamţ. Sunt notate cele mai reprezentative manuale utilizate în epocă. 

Cel de-al doilea capitol „Înființarea Seminariilor în Ţara Românească” 
aminteşte mai întâi de şcoala de grămătici sau de țârcovnici de la Mănăstirea Antim. 
La 2 februarie 1836 se deschid cursurile „Seminarului Central” din Bucureşti condus 
mai întâi de ieromonahul lerotei primul profesor fiind Nicolae Bălăşescu, călugărit 
mai târziu sub numele de Nifon căruia i se face şi o scurtă biografie. La 1843 devine 
director Dionisie Romano amintindu-se numele colaboratorilor săi. 

La 15 august 1836 se deschid cursurile Seminarului de la Buzău, episcopul 
Chesarie trimițând o scrisoare citită cu însuflețire de arhimandritul Eufrosin Poteca. 
Se dau apoi detalii despre funcţionarea şi evoluția acestui aşezământ. Seminarul de la 
Argeş se deschide la 1836 iar în anul următor ia ființă cel de la Râmnicul Vâlcea. 

Se menţionează funcționarea în paralel a „şcolilor de grămătici”, chiar pe 
lângă unele centre eparhiale, dar care dădeau absolvenţi „fără altă ştiinţă decât a 
rânduielilor bisericeşti”! 

Dionisie Romano, episcopul Buzăului, înființează în 1859 la Dălhăuţi o şcoală 
pentru pregătirea monahilor, mutată apoi la la Schitul Nifon (1861), precum şi două 
şcoli pentru pregătirea călugăriţelor, la schiturile Răteşti şi Coteşti. 

După anul 1860 Seminariile din România sunt reorganizate prin „Legea 
instrucţiunii publice” din 25 noiembrie 1864 legiferându-se existenţa a două tipuri de 
seminarii: de patru ani şi, respectiv, de şapte ani de studiu. La 1893 prin „Legea cle- 
rului mirean şi a seminariilor” se trece la învățământul seminarial de opt ani. Ur- 
mează apoi în articol menţionarea unui mare număr de profesori ce s-au ostenit în 
acest tip de învățământ. 

Următoarele două capitole sunt dedicate înființării Facultăţilor de Teologie de 
la Iaşi (1860) şi Bucureşti (1881) amintindu-se întemeietorii şi cadrele ce au func- 
ționat aici în diferite perioade. Pentru Bucovina se face o menţiune aparte în existenţa 
Şcolii clericale de la Mănăstirea Sf. Ilie (1786) mutată apoi la Cernăuţi şi desființată 
la 1817. La 1827, sub Isaia Baloşescu ia fiinţă un Institut teologic ce primea numai 
absolvenţi de liceu. 

În Transilvania şi Banat sunt subliniate eforturile episcopului Ghedeon NIi- 
chitici, ale braşoveanului Dimitrie Eustatievici şi ale lui Gheorghe Lazăr de a învi- 
gora învățământul teologic românesc. 

Sub episcopul Vasile Moga se consolidează o şcoală clericală sibiană transformată 
de Andrei Şaguna într-un Institut teologico-pedagogic în 1852 durata cursurilor ridi- 
cându-se de la şase luni la doi ani iar la 1861 s-a mai adăugat încă un an de studiu, 
situație rămasă până în 1921! Sunt prezentate apoi manualele mitropolitului Andrei 
Şaguna şi contribuțiile celorlalți ierarhi ardeleni la dezvoltarea acestei şcoli superioare. 

Preparandiile sau şcolile pedagogice din Arad au fost urmate de „şcolile 
clericale” cu durata şcolarizării de doi ani, ridicată apoi la trei în cazul Institutului 
teologico-pedagogic. Se aminteşte implicarea 

lerarhiei superioare în dezvoltarea acestei şcoli româneşti, după care sunt 
înfăţişate programele analitice şi organizarea de la Sibiu şi Caransebeş. 

Ultimele două capitole sunt intitulate „Învăţământul teologic românesc în pe- 
rioada 1918-1948” şi „Învăţământul teologic după 1948” dar, din păcate, rolul 
monahilor şi a monahismului în aceste perioade vor avea o influenţă tot mai mică în 
învățământul de grad universitar. 


Cristea. +Gherasim Piteşteanul, „Primul proiect de şcoală înaltă cunoscut 
din vremea lui Matei Basarab”, în: MitrOlr XXXV (1983), 9-10, p. 632-634. 


Abordând subiectul general al desfăşurării învăţământului în şcolile mănăs- 
tireşti autorul se concentrează pe primul proiect de şcoală înaltă, care a aparţinut lui 
Matei Basarab. În mănăstirile cu şcoli unde se aflau instalate şi tipografii, cum sunt 
Mănăstirile Câmpulung, Govora şi Dealu, pe lângă activitatea tipografică, dascălii 
aveau obligaţia de a împărtăşi şi altora ştiinţa lor. De aceea Matei Basarab a dorit mai 
întâi ca şcoala să funcționeze la Mănăstirea Govora, dar în cele din urmă ea va fi 
întemeiată la Târgovişte. 


Ionescu, Ion, pr., „150 de ani de la înființarea Seminariilor Teologice din 
Tara Românească”, în BORom CIV (1986), 3-4, p. 69-71. 


Ionescu, Gion D., „Seminarul din Buzău la împlinirea a o sută de ani”, în: 
MitrBan XXXIX (1989), 1, p. 136-138. 


Articolul cuprinde un scurt istoric al perioadei anterioare anului 1836, când pe 
lângă Episcopie a funcționat o şcoală „grecească şi slavonească”, existând şi o 
tipografie aici. 

Cursurile Seminarului din Buzău încep la data de 15 august 1836, iar între anii 
1893-1914 activitatea de aici a fost întreruptă, ajungând ca în 1914 şcolarizarea să fie 
de opt ani. Articolul conţine informaţii despre programa şcolară, despre directorii şi 


profesorii de aici, despre elevii care mai târziu s-au remarcat într-un anumit domeniu. 


Popeangă. Vasile, prof., „Episcopul loan Meţianu, organizator şi îndrumător 
al învățământului românesc din eparhia Aradului”, în: MitrBan XXXIX 
(1989), 4-6, 69-77. 


Activităţile şi acțiunile episcopului loan Meţianu, cel care a fost organizator şi în- 
drumător al învățământului românesc din eparhia Aradului au vizat organizarea judi- 
cioasă a şcolilor populare, mărirea numărului de şcoli, înfiinţarea de instituţii culturale: 

bibliotecă, tipografia diecezana, fundaţii şcolare. In acelaşi timp, episcopul se îngrijeşte 
să înzestreze cu manuale şcolare unităţile de învățământ, organizează conferințe cu 
caracter metodic, are un rol decisiv în apariţia revistei „Biserica şi Şcoala”. 


Cherescu, Pavel, diacon drd., „Contribuţia episcopului Vasile Moga la 
dezvoltarea învățământului românesc din Transilvania”, în: MitrArd XXXV 
(1990), 5, p. 10-27. 


Se face cunoscută contribuția episcopului Vasile Moga la dezvoltarea învăță- 
mântului românesc din Transilvania. Pe lângă datele biografice şi informaţiile refe- 
ritoare la implicarea arhiereului în învățământul teologic sibian, autorul subliniază 
grija acestuia pentru elevi. 


Grigoraş, C., pr.. „Şcoala Vasiliană din laşi”, în: 7V II (1992), 11-12, p. 134-147. 


În contextul secolelor al XVI-lea — al XVII-lea, Vasile Lupu este perceput ca 
un prim promotor al umanismului. Şcoala sa din laşi este o dovadă în acest sens. Se 
prezintă istoricul şi localizarea Școlii Vasiliene din care aflăm că a fost distrusă de un 
incendiu la 23 aprilie 1724, iar după acest eveniment şi-a continuat activitatea la 
Sfântul Sava, apoi la Sfântul Nicolae Domnesc, urmând ca în 1762 mitropolitul 
Gavriil (Calimachi) să o aşeze pe Uliţa Mare, în faţa zidului de incintă a Mitropoliei. 
De asemenea, sunt prezentate organizarea, învățământul şi caracteristicile acestei 
şcoli şi se trece în revistă corpul didactic, cu scurte prezentări a şapte dintre profesori. 
Mai amănunțit este expus planul de învățământ al Şcolii Vasiliene. 


Bădărău, Gabriel, „Contemporaneitatea Colegiului vasilian de la Trei Ierarhi, 
o nouă treaptă în dezvoltarea învățământului din Moldova”, în: 7V II (1992), 
11-12, p. 148-154. 


Studiul asupra învățământului din Moldova debutează cu o retrospectivă care 
priveşte perioada de dinaintea secolului al XVI-lea. Aflăm că întâia preocupare şi 
înfăptuire de organizare a unui învățământ colegial preuniversitar s-a petrecut între 
anii 1552-1561, când este atestat la Hârlău un prim colegiu medieval, înființat de 
Alexandru Lăpuşneanu, autorul evidențiind contemporaneitatea şi importanța Aca- 
demiei Vasiliene, ca instituţie medievală şi colegiu academic, în contextul istoric 
respectiv. 


Vicovan, lon, pr. asist., „Seminarul «Veniamin Costache» file din învă- 
țământul teologic din Moldova”, în: 7V V (1995), 1-3, p. 123-138. 


Se aminteşte despre înființarea şi activitatea Seminarului din timpul lui 
Veniamin Costache, despre primii profesori ai acestuia, bibliotecă, disciplina 
elevilor, starea Seminarului la retragerea lui Veniamin, şi, în cele din urmă, despre 
ultimii ani din viaţa Seminarului. La finalul articolului este subliniată importanţa pe 
care a avut-o această şcoală pentru învățământul teologic din Moldova. 


Vasile, Vasile, „Veniamin Costache (1768-1846), promotor al muzicii în ţara 
noastră”, în: 7V V (1995), 1-3, p. 139-161. 

Articol bibliografic despre viaţa şi activitatea mitropolitului Veniamin Cos- 
tache, care a contribuit în mod decisiv la înfiinţarea Şcolii de Cântăreţi în 1805. Este 
amintit, de asemenea şi Petre Protopsaltul, cel care va contribui la redresarea muzicii 
bisericeşti din Moldova. 


Dobrescu, Victor, prof.. „Şcoala de dăscălei din Caransebeş (1544-1658)”, 
în: AltBan VIII (1997), 4-6, p. 131-134. 


Prima atestare documentară despre o şcoală românească de dascăli în Banat 
când episcopul Partenie al II-lea al Caransebeşului a anunţat printr-o scrisoare că 
reorganizează vechea şcoală din chiliile Mănăstirii Sfântul Gheorghe, transformând-o 
în şcoală de grămătici cu ciclul de trei ani. Această şcoală a existat până în 1761, 
autorul oferind informaţii despre elevii şi profesorii de aici. 


Micle, Veniamin, arhim., „Primul seminar teologic din ţară, şcoala de la 
Mănăstirea Obodeanu — Craiova”, în: MitrOlt LIV (2002), 1-4, p. 85-98 


Primul Seminar teologic din România este prezentat în contextul tradiției 
şcolare a oraşului Craiova şi al istoricului Mănăstirii Obodeanu, ctitorită în 1748 de 
paharnicul Obodeanu Constantin şi închinată, în 1759, Episcopiei Râmnicului. Tot în 
acest an îşi pune bazele vestita şcoală, care a cunoscut o deosebită înflorire între anii 
1774-1782, sub domnia lui Alexandru Ipsilanti. Şcoala a fost înființată special pentru 
pregătirea viitorilor preoți. Autorul menţionează bursele acordate şi alte scurte 
informaţii despre activitatea de acolo. 


Petre-Govora, Gh. I., pr.. „Prima şcoală de cultură generală din Țara 
Românească de la Govora”, în: MitrOlt LV (2003), 9-12, p. 79-80. 


Şcoala de la Govora a fost înfiinţată în 1635. Patriarhul Ierusalimului, Teofan, 
o aşază pe acelaşi nivel cu gimnaziul lui Petru Movilă din Kiev. Elevii erau numiţi 
„studenţi” (spudei), iar ştiinţele predate erau gramatica, retorica, aritmetica, muzica, 
geometria şi, cea mai importantă, teologia. Conducerea şcolii a fost asigurată de 
egumenul Meletie. Nu se ştie câtă vreme a funcționat. 


354 


X. LEGĂTURILE MONAHISMULUI ROMÂNESC 
CU SFÂNTUL MUNTE ATHOS 


Enăceanu, Ghenadie, arhim., „Patriarhul Constantinopolului Ioachim con- 
firmă ultima hotărâre a Patriarhiei de Constantinopol cu privire la raporturile 
Mănăstirii româneşti din Muntele Atonulu cu Lavra cea Mare”, în: BORom UI 
(1876-1877), 8, p. 319-332. 


Nifon şi Nectarie, doi monahi romani veniți din Moldova cumpără, în 1852, un 
loc lângă Lavra cea Mare din Muntele Atonului, numit „Kilia Tianicopol”. Ei au 
dorit să construiască un sfânt lăcaş, dar neavând bani s-au dus în Moldova şi au obţi- 
nut ajutor bănesc spre construirea bisericii de la mitropolitul Sofronie al Moldovei şi 
domnul Grigorie Ghica. Schitul moldovenesc astfel întemeiat fost schimbat în 
chinovie românească din cauza Unirii Principatelor. La 1868 schitul avea peste 100 
de călugări. 

A existat o dispută între monahii moldoveni şi cei valahi în legătură cu 
numirea schitului — unii doreau să rămână denumirea de „schit moldovenesc”, alții 
doreau să schimbe denumirea în „schit românesc”. Folosindu-se de pretextul 
disputelor din interiorul schitului, Lavra cea Mare a revendicat locul pe care acesta 
era ctitorit şi a cerut ca schitul românesc să plătească lemnele pe care le lua din 
pădurea ce-i aparținea (era a Lavrei celei Mari). Hotărârea Constantinopolului la 
1874 a fost favorabilă schitului românesc, dar în 1876 a fost dată o altă hotărâre, care 
obliga schitul românesc la plata sumei de 1000 de lei anual pentru folosirea locului şi 
folosirea lemnului din pădurea ce aparţinea Lavrei celei Mari. 


**, „Schitul Român din Muntele Athos"în: BORom V (1880-1881), 9, p. 623-635. 


„Mănăstirea Lavra” de care depinde Schitul românesc Sf. loan Prodrom 
(ctitorit în 1857) din Muntele Athos, stăruie pe lângă Patriarhia de Constantinopol să 
anuleze mai multe drepturi ale schitului românesc, printre care şi acela de a avea un 
număr nelimitat de monahi (în 1881 schitul număra 90 de monahi). Este arătată 
atitudinea potrivnică a călugărilor greci faţă de monahii români. Articolul militează 
pentru ca Regatul României să facă demersuri pentru ca şi românii să aibă o 
mănăstire în Sfântul Munte. În final sunt prezentate acte, în care se arată facerile de 
bine ale domnitorilor români din Muntele Athos. 


***, Schitul Român din Muntele Athos”, în: BORom V (1880-1881), 11, p. 
765-778. 


Este redat un articol din ziarul „Românul” privitor la procesul ce a avut loc 
între „Schitul Românesc Prodromul” şi „Mănăstirea grecească Lavra”. Este redată şi 

o traducere în română după noua sentință dată de Patriarhia ecumenică, în ceea ce 
priveşte această chestiune. În 1874 schitul românesc, în procesul cu Marea Lavră, a 
primit o sentință nefavorabilă prin care era redus la starea unui metoc grecesc sub 
numele de „Schit Moldovenesc”, iar numărul monahilor nu putea fi mai mare de 20. 
În 1876, la o nouă judecată, are loc restabilirea drepturilor avute de schit înainte de 
1874 şi deci anularea sentinţei nefavorabile din 1874. După mai multe presiuni Mă- 
năstirea Lavra obţine, în 1881, la o nouă judecată, restabilirea sentinței de la 1874. 


Ghenadie al Râmnicului, „Trei manuscripte slavone”, în: BORom X (1886- 
1887), 12, p. 968-975. Cu text în slavonă. 


Gr. Voscresenski a publicat în 1882 la Petersburg o lucrare care se numeşte 
„Manuscripte slavice, păstrate în Bibliotecile străine: a Berlinului, a Pragăi, a 
Ljubljanei, a Zagrebului şi ale Belgradului”, în care descrie 71 de manuscrise slavone 
aflate în biblioteci din afara Rusiei. Sunt prezentate trei manuscrise care prezintă un 
deosebit interes pentru trecutul culturii noastre. Al doilea este un „Tetraevanghel” 
aflat într-o bibliotecă din Viena care este datat la 1502 şi a fost scris în Mănăstirea 
Zegoraful din porunca lui Ştefan cel Mare. Articolul conţine o descrierea acestui 
manuscris. 


Erbiceanu, C., „Daponte numit Chesarie din călugărie”, în: BORom XI (1887- 
1888), 4, p. 332-347. 


Sunt prezentate viaţa, activitatea şi operele lui Chesarie Daponte. 

Originar din Insula Scopela, Chesarie s-a născut în 1707, şi-a început studiile 
la Constantinopol, dar fiind recomandat domnului Constantin Mavrocordat a fost luat 
de către acesta în Bucureşti. Aici şi-a continuat studiile şi, după terminarea lor, a fost 
numit „secretar” a lui Constantin Mavrocordat. În această funcție a împlinit nu- 
meroase misiuni ce i-au fost încredințate, călătorind foarte mult. În 1751 intră în 
monahism la o mănăstire din Constantinopol unde primeşte numele de Chesarie. A 
murit în 1789 în Mănăstirea Xiropotam din Sfântul Munte. 

Operele sale — a scris „Efimeridele Dacice”, „Explicarea Sfintei Liturghii”, „Masa 
spirituală”, „Catalogul bărbaţilor secolului al XVIII-lea”, „Oglinda femeilor”, poezii 
erotice, etc. În finalul articolului sunt prezentate: hrisovul mitropolitului Iacob al 
Moldovei din 1758, hrisovul lui loan Theodor Voievod din 1759 şi hrisovul lui Scarlat 
Ghica Voievod din 1760. Toate aceste zapise arată că, în această perioadă, Chesarie a 
colindat Principatele Române cu o bucată din Sfânta Cruce, cu scopul de a obţine ajutor 
pentru restaurarea Mănăstirii Xiropotam, care se afla la acea dată în paragină. 


C., E., „Material pentru istoria bisericească a românilor”, în: BORom XI 
(1887-1888), 7, p. 620-628. 


Lista de bani ce conține sumele date de români anual între anii 1690-1730 ca 
ofrande sau ca ajutor la bisericile din Orient sau la Muntele Athos. 


C., E., „Câteva date asupra vieţii părintelui ieroschimonah Nectarie, Protopsalt 
în Sfântul Munte la schitul românesc numit Prodromul”, în: BORom XIII 
(1889-1890), 7, p. 410-413. 

Nicolae Creţu, Nectarie de mai târziu, era originar din Huşi şi avea un frate 
numit Atanasie care era călugăr la Mănăstirea Ciolanul. La un praznic ce a avut loc la 
Mănăstirea Căldăruşani, tânărul Nicolae a fost remarcat de către Macarie cel care a 
compus şi a tipărit „Anastimatarul”, „Theoreticonul”, „Irmologihul”, care i-a spus 
că-l va face mare dascăl şi protopsalt. 

De la Căldăruşani, tânărul Nicolae a plecat la Bucureşti, unde a stat o scurtă 
perioadă şi apoi a plecat în Sfântul Munte. După ce a stat foarte puţin aici, Nicolae a 
vizitat Ierusalimul şi s-a întors apoi în Moldova la Mănăstirea Neamţ, unde a 
îmbrăcat haina monahală şi a primit numele de Nectarie. Abia după călugărie s-a 
întors în Muntele Athos şi s-a stabilit la Mănăstirea Sfânta Ana, unde a rămas 16 ani. 
Talentul său i-a uimit pe toţi cei din Sfântul Munte, astfel încât Nectarie era chemat 
să cânte la toate mănăstirile, sărbătorile şi hramurile. Faima sa a atras invidia grecilor 
care au uneltit şi au încercat să-l otrăvească. Din 1852 Nectarie s-a stabilit la Schitul 
Prodromul, unde a tradus multe cântări din limba greacă în limba română. 


Erbiceanu, C., „Material pentru istoria contemporană bisericească şi na- 
țională. Scrierea Arhimandritului Chiriac Romniceanu, Egumenul Sfintei 
Mănăstiri Căluiu ”, în: BORom XIII (1889-1890), &, p. 442-448. 


Articolul cuprinde o notă aflată pe cartea mitropolitului Dosoftei al Moldovei, 
Daniil de la Voroneţ, Rafail de la Agapia, Chiriac din Bisericani, Chiriac de la 
Tazlău, Epifanie de Voroneţ, Partenie de la Agapia, loan de la Râşca, Inochentie de 
la Probota. Se precizează despre Chiriac Romniceanu că a tipărit în Mănăstirea 
Neamţ „Mineiul pe luna decembrie”. Tot el a făcut o călătorie în Sfântul Munte, unde 
s-a întâlnit cu patriarhul Grigorie. Chiriac Romniceanu relatează despre cei patru 
sfinți martiri de la Schitul Prodromul al Mănăstirii Iviru din Sf. Munte Athos care au 
pătimit moarte martirică în 1810: Acachie, Ignatie, Eftimie şi Onufrie (menţionăm că 
o parte din sfintele lor moaşte se află la Schitul românesc Prodromu din Athos). În 
finalul articolului sunt prezentate minunile şi semnele care au avut loc în „Sfetagora” 
înainte de declanşarea Eteriei. 


Erbiceanu, C., „Diverse documente”, în: BORom XVII (1894-1895), 10, p. 
769-775. 


Sunt redate trei documente. Ultimul cuprinde enumerarea câtorva daruri ce au 
fost făcute de Matei Basarab la Sfântul Munte. 


***, Istoricul Sfântului Munte Athos” în: BORom XVIII (1894-1895), 10, p. 
769-775. 


Sunt prezentate mănăstirile din Sfântul Munte, istoricul lor şi câteva date 
actuale (la 1895). Sunt prezentate astfel: Mănăstirea Dobhiariul din al cărei istoric 
aflăm că a fost înnoită de Alexandru Lăpuşneanu cu soţia sa, doamna Ruxandra şi de 
mitropolitul Teofan (mitropolit care este îngropat aici), Mănăstirea Costamonitul; 
Mănăstirea Zgoraful — mănăstire care are printre vieţuitorii săi şi 20 de monahi 
români şi care are ca metoace în Basarabia Mănăstirile Căpriana şi Condriţa. 

După aceea sunt prezentate schiturile din Sfântul Munte — Schitul Sfântul 
Dimitrie care are printre vieţuitorii săi şi 20 de monahi români; Schitul Proorocul Ilie 
— despre care aflăm că a fost fondat în 1780 de Paisie Velicicovski; Schitul Saraiul; 
Schitul Cutlumuşul; Schitul Ivirul — schit în care viețuiesc şi şase români; Schitul 
Lacu — schit ce are hramul Sfântului Dimitrie, în el viețuiesc 70 de monahi români şi 
datează de la 1800; Schitul Prodromul — schit de la 1857-1866 în care viețuiesc 100 
de monahi români şi care are un metoc în Insula Thasu (Thasos), Schitul Cav- 
socalivitul; Schitul Sfânta Ana; Schitul din Insula Thasu. Se oferă şi câteva date 
despre Patriarhia din Constantinopol. 


G., „Cronica bisericească”, în: BORom XIX (1895-1896), 7, p. 440-442. 


O serbare în Schitul chinovial românesc Prodromul din Sfântul Munte Athos. 

În data de 12 iulie 1895 la schitul românesc s-a serbat slujba icoanei Maicii 
Domnului. La slujbă a slujit fostul patriarh ecumenic Ioachim al III-lea. Este pre- 
zentat un scurt istoric al schitului. 

Încercări de a se întemeia un schit românesc în Sfântul Munte s-au făcut 
înainte de anul 1820, de către călugărul român lustin. Acesta s-a stabilit într-o chilie 
pe teritoriul Marii Lavre. Ucenicii lui lustin, Patapie şi Grigorie, fiind ajutaţi de către 
mitropolitul Veniamin Costache care a intervenit la Marea Lavră, au primit aprobare 
în 1820 pentru a preface chilia Sfântului loan Botezătorul în schit. Din cauza morții 
lui Patapie şi a lipsei de mijloace materiale nu s-a realizat însă nimic. În urma 
stăruințelor mitropolitului Sofronie al Moldovei şi a lui Grigorie Ghica, în 1852, 
Marea Lavră aprobă călugărilor români Nifon şi Nectarie să întemeieze schitul. Cu 
ajutoare băneşti din ţară schitul este finalizat, iar la data de 21 mai 1866 a fost sfințit. 

Din articol mai aflăm că în Sfântul Munte se mai află şi Schitul românesc 
Sfântul loan Teologul, Chilia Cucuvinu al cărei întemeietor şi superior este ieromo- 
nahul Teodosie Soroceanul (român basarabean). 


***, „Cronica bisericească de la Sfântul Munte” în: BORom XXVII (1903-1904), 
4, p. 422-433. 


La începutul articolului se arată aşezarea geografică şi se descrie Sfântul 
Munte Athos după care sunt descrise mănăstirile de acolo şi proprietățile lor. Sunt 
prezentate apoi şi schiturile: Saraiul Rusesc, Sfântul Proroc Ilie (rusesc) — care a fost 
înființat de Paisie Velicikovski, Chinovial Bulgăresc Bogrodiţa şi Schitul românesc 
Prodromul. Prezentarea acestora conţine: aşezarea lor geografică, descrierea lor, un 
mic istoric şi raporturile pe care le au aceste schituri cu mănăstirile de care atârnă. 

Schitul românesc Prodromul este situat pe moşia Marii Lavre. În 1806, iero- 
monahul Iustin a cumpărat o chilie. În urma intervențiilor mitropolitului Moldovei, 
Veniamin Costache, pe lângă Marea Lavră, s-a reuşit să se dea numele la ceea ce a 
întemeiat Iustin - de schit moldovenesc. Din cauza evenimentelor de la 1821 şi după 
ce lustin a trecut la Domnul, urmaşii săi Grigorie şi Patapie au dus actele acestui 
schit în Moldova la Mănăstirea Neamţ. 

În 1846 au venit în Sfântul Munte ieromonahii Nifon şi Nectarie şi monahii: 
Isaia de la Mănăstirea Horaiţa, Athanasie, Nectarie de la Mănăstirea Neamţ ş.a. Ei s-au 

aşezat în Mănăstirea Sfânta Ana, unde monahul Isaia şi-a luat chilie. După ce au stat 
la un grec, Nifon şi Nectarie şi-au luat chilie lângă Schitul Capsocaliviei, iar în 1852 
părintele Nectarie a plecat în ţară pentru a cere ajutor material pentru schitul pe care 
s-a apucat să-l facă. În 1856, patriarhul Constantinopolului a eliberat un singhiliu 
patriarhicesc prin care recunoaşte Schitul românesc Prodromul cu 20 de monahi. 
Printre cei care au venit să se închinovieze la acesta s-au numărat şi părintele Isaia de 
la Sfânta Ana alături de vestitul cântăreţ Nectarie cu fratele său Atanasie. Cu ajutoare 
din ţară, în scurt timp, s-a isprăvit zidirea bisericii schitului. În 1889 s-a încheiat un 
nou act între schitul românesc şi Marea Lavră. În Sfântul Munte, în 1903, mai erau 
22 de chili româneşti cu bisericuțe şi 14 case fără bisericuţă în care locuiau peste 
160 de monahi. La Schitul Lacu trăiau 60 de români. În 1903 numărul românilor din 
Muntele Athos depăşea cifra de 500. În finalul articolului se aminteşte despre 
administraţia Schitului românesc Prodromul. 


Erbiceanu., C., „Moartea părintelui Nifon Ieroschimonahul. Primul stareţ şi 
fondator al Schitului Românesc Prodromul din Muntele Athos.” In: BORom 
XXVII (1903-1904), 8, p. 952-958. 


În peştera Vigla, în biserica făcută de el cu hramul Naşterea Domnului, la data 
de 5 decembrie 1899, ieroschimonahul Nifon a trecut la cele veşnice, având vârsta de 
96 de ani. Nifon s-a născut în 1803 în Bârlad, a avut numele de botez Nicolae şi de la 
o vârstă fragedă a intrat în monahism la Mănăstirea Horaița unde a primit numele de 
Natanail. A fost hirotonit preot duhovnic de mitropolitul Veniamin Costache. 

În 1840 s-a dus în Sfântul Munte împreună cu prietenul său Nectarie 
schimonahul, unde s-a schimnicit şi şi-a luat numele de Nifon. În 1852, Nectarie şi 
Nifon s-au întors în Moldova şi au spus că vor să clădească un schit românesc în 
Sfântul Munte. Domnitorul Ghica auzind acestea a scris Marii Lavre şi a obţinut de 
la aceasta aprobarea pentru ridicarea unui schit pe moşiile ei. În urma ajutoarelor 
venite din ţară, părintele Nifon a reuşit să clădească Schitul Prodromul. Tot el a mai 
ctitorit alte şase biserici, în afară de Schitul Prodromul în Bucureşti, Insula Thassu, 
Iaşi-Buciumeni şi Galaţi. Spre finalul articolului este redată diata lui Nifon, ce a fost 
făcută în 1898. În acest testament remarcăm că Nifon îşi cere iertare de la ucenicii săi 
şi, totodată, le adresează lor o serie de îndemnuri duhovniceşti. În finalul articolului 
Constantin Erbiceanu spune că l-a vizitat pe părintele Nifon împreună cu Gherasim 
Timuş şi cu P.S. Athanasie al Râmnicului. 


***, „O frumoasă serbare în Sfântul Munte” în: BORom XXIX (1905-1906), 
8, p. 936-938. 


Este reprodusă darea de seamă din partea Societății Coloniei Române din 
Sfântul Munte referitoare la sărbătoarea care a avut loc la 12 iulie 1905. La această 
dată arhimandritul Antipa, superiorul Prodromului a invitat toți monahii români din 
Sfântul Munte să ia parte la soborul icoanei Maicii Domnului numită şi „Pro- 
dromiţa”. Se prezintă desfăşurarea sărbătorii la care au luat parte peste 300 de 
monahi români. 

Cireşeanu, Badea, dr., „Călătoria mea la Sfântul Munte Athos, în Palestina şi 
Egipt. La Sfântul Munte”, în: BORom XXX (1906-1907), 8, p. 930-945. 


Articolul de față este structurat în mai multe părţi intitulate astfel: „Descrierea 
Sfântului Munte”, „Cugetări ale monahismului”, „Principiile monahismului în creş- 
tinism”, „Feluri de monahi”, „Monahii din Sfântul Munte”, „Cearta isihastă”, 
„Monahismul din Muntele Athos în zilele noastre” (1906) şi „Monahismul românesc 
din Muntele Athos”. 

Din ultima parte, cea intitulată „Monahismul românesc din Muntele Athos” 
aflăm următoarele: 

-Schitul românesc Prodromul este aşezat pe teritoriul Mănăstirii Lavra. La 
1906 în el vieţuiau 90 de monahi şi 10 ieromonahi, superior fiind Antipa Dinescu. 

-Schitul românesc Lacul — se află situat pe pământul Mănăstirii greceşti 
Sfântul Pavel - „el este făcut în forma unui sat monahal, are o biserică şi 14 paraclise 
şi vreo 75 de monahi”. 

Tot în Sfântul Munte, pe lângă cele două schituri amintite mai sus, sunt şi 
chilii româneşti. 

-Chilia Cucuvinu — întemeiată de românii thesalieni din Cucuvinu, ea a rămas 
în posesia monahilor români din Basarabia, a fost extinsă de aceştia cu clădiri şi o 
bibliotecă. În ea viețuiesc 22 de monahi şi patru ieromonahi, superiorul ei fiind 
ieromonahul Teodosie Soroceanu, român din Basarabia. 

-Chilia Catafighi sau Provata — a fost cumpărată de românii din Basarabia care 
stăpâneau chilia Cucuvinu, în ea viețuiesc şapte monahi şi doi ieromonahi, iar 
superiorul ei este ieromonahul Ilarie Mârza. 

-Chilia Vigla a fost întemeiată de ieromonahul Antim din Craiova în 1870, 
superior al ei este schimonahul Toma care are în ascultarea sa un monah. 

-Chilia Morfonu — superiorul ei fiind monahul Climent care are în ascultarea 
sa un monah. 

-Chilia Sfântul Proooroc Ilie — superiorul ei este românul basarabean 
arhimandritul Spiridon, în ea locuiescdoiromâni. 

Alte chilii româneşti se află în ţinuturile Sfântul Vasile, Catunachia, etc. 
Numărul monahilor români din Sfântul Munte se ridică la 584, iar al fraților români 
se ridică la 51. 

Este amintit şi vestitul cântăreţ român Nectarie care s-a născut la Huşi, a 
vieţuit în Schitul Prodromul şi a trecut la Domnul în 1898. 


Cireşeanu, Badea, dr., „Călătoria mea la Sfântul Munte Athos în Palestina și 
Egipt. Chinoviile din Sfântul Munte. Schitul Românesc Prodromul (conti- 
nuare)”, în: BORom XXX (1906-1907), 9, p. 1018-1031. 


Badea Cireşeanu descrie călătoria pe care a făcut-o în 1904 la Sfântul Munte. 
Sunt descrise oraşul Carea, Mănăstirea Cutlumuș, Schitul rusesc Saraiul, Mănăstirea 
Protatos, Mănăstirea Ivir, Marea Lavră a Sfântului Atanasie şi Schitul românesc 
Prodromul. Unul dintre ghizii lui Badea Cireşeanu în această călătorie a fost părintele 
Dometie lonescu. 

Referitor la trecutul Schitului românesc Prodromul aflăm că în 1816 călugărul 
român lustin a încercat să întemeieze un schit, iar ucenicii săi Patapie şi Grigorie au 
încercat să ducă mai departe dorința superiorului lor trecut la cele veşnice. Mitro- 
politul Moldovei Veniamin Costache i-a sprijinit pe Patapie şi pe Grigorie în 
demersul lor şi a mijlocit la Marea Lavră ca chilia lanicopol să fie schimbată în schit 
românesc. 

În 1820, Marea Lavră a dat un act prin care a consfințit înființarea schitului 
românesc în locul chiliei lanicopol. Patapie a murit şi proiectul nu s-a definitivat. 
Ideea înființării unui schit a reapărut în 1852, când domnul Moldovei, Grigorie Ghica 
a mijlocit la Marea Lavră pentru ca monahii Nifon şi Nectarie să întemeieze schitul. 
Cu ajutoare din ţară, de la domnul Ghica şi de la mitropolitul Nifon s-a reuşit 
întemeierea schitului. La 21 mai 1866 episcopul Romanului, Isaia, a sfințit Schitul 
românesc Prodromul. 


C., „Mănăstirile din Sfântul Munte”, în: BORom XXXVI (1912-1913), 2, p. 
151-163. 


Articolul cuprinde un mic istoric şi câteva date despre cele 20 de mănăstiri din 
Sfântul Munte. 

1. Mănăstirea Lavra cea Mare -— a fost zidită în 961 de Atanasie, a primit 
numeroase danii de la domnitorii români şi pe teritoriul ei se afla Schitul românesc 
Prodromul. Dintr-o notă de subsol aflăm că, după Ghedeon, schitul românesc este 
amintit pentru prima dată în secolul al XVIII-lea, prima bisericuţă a schitului a fost 
ridicată în 1754, iar întemeierea sa oficială a fost făcută în 1820. La 1912 stareţ al 
Schitului românesc Prodromul era ieromonahul Ghedeon. 

2. Mănăstirea Vatoped — a fost ridicată conform tradiţiei de trei creştini din 
Adrianopol: Atanasie, Nicolae şi Antonie, a primit mai multe danii printre care se 
numără şi cea de la doamna Ana Golia ce i-a închinat acestei mănăstiri biserica 
„Adormirea” din laşi, danie ce a fost întărită în 1606 de domnul Ieremia Movilă. 

3. Mănăstirea Ivir — a fost zidită de loan Tornic în 1030. 

4. Mănăstirea Hilandar — a fost ridicată în 1197 de domnul Serbiei, Ştefan. 

5. Mănăstirea Dionisiu — a fost ridicată de Dionisie iar domnul Neagoe 
Basarab a înfrumuseţat-o. 

6. Mănăstirea Cutlumuş — a fost zidită în vremea lui Alexie Comnenul. În 1625 
domnul Alexandru al Ţării Româneşti i-a dăruit acesteia mănăstirea cu satul Clocociov. 

7. Mănăstirea Pantocrator — a fost ridicată în secolul al XIV-lea. 

8. Mănăstirea Xiropotam — a fost ridicată odată cu Marea Lavră, a fost rezidită de 
domnul țării Alexandru Vodă, aici şi-a petrecut zilele Chesarie Daponte, iar domnul Mol- 
dovei, Nicolae Mavrocordat, în 1713 i-a închinat acesteia Mănăstirea Dancul din laşi. 

9. Mănăstirea Zograf — a fost refăcută de Ştefan cel Mare. 

10. Mănăstirea Dohiariu — a fost zidită în secolul al XI-lea. Mitropolitul 
Moldovei - Teofan şi-a petrecut aici ultimele zile ca monah, el trecând la cele veşnice 
în 1598. 

11. Mănăstirea Caracalu — a fost zidită în secolul al XI-lea şi a fost refăcută de 
Petru, domnul Moldovei. 

12. Mănăstirea Filotei — contemporană cu Lavra cea Mare. 

13. Mănăstirea Simon Petra — a fost zidită de cuviosul Simeon în secolul al 
XIV-lea. 

14. Mănăstirea Sfântul Pavel — a fost zidită în secolul al XI-lea. Constantin 
Brâncoveanu a refăcut-o în 1700. 

15. Mănăstirea Stavronichita — a fost refăcută în secolul al XVI-lea prin 
stăruința patriarhului Ieremia. 

16. Mănăstirea Xenofon — a fost construită în secolul al XI-lea şi rezidită apoi 
de frații români Duca şi Radu. 

17. Mănăstirea lui Grigorie (Grigoriu) — a fost zidită în secolul al XIV-lea şi 
rezidită apoi în 1497 de Alexandru Basarab. 

18. Mănăstirea Esfigmenu — a fost zidită în secolul al XI-lea. 

19. Mănăstirea Sfântul Pantelimon — la 1912 era locuită numai de ruşi. 

20. Mănăstirea Costamonitul — a fost zidită în secolul al XI-lea. 


G., „Bibliografie”, în: BORom XXXVI (1912-1913), 12, p. 1048-1055. 
Recenzii. 


Sunt prezentate pe scurt cinci lucrări din care atrage atenţia cea de-a patra, 
„Macedonia Macedonenilor de Societatea de cultură macedo-română.” „Les Rou- 
mains de Macedoine”, de Alexandru Rubin, este o lucrare care aminteşte despre 
aromâni. În această mică recenzie este reprodusă scrisoarea mitropolitului primat 
către guvern în care se arată pe scurt ce au făcut românii pentru Sfântul Munte şi în care 
îl roagă pe ministru să-i ia sub ocrotirea sa pe călugării români din Sfântul Munte. 


*** „Cronică, «Memorialul mitropolitului primat al României pentru scutirea 
mânăstirilor de pe Sf. Munte Athos adresat Ministerului de Culte”, în: 
Candela XXXII (1913), 4, p. 221-224. 


Este reprodus memorialul mitropolitului primat al României pentru scutirea 
mânăstirilor de pe Sf. Munte Athos adresat Ministerului de Culte. Se face o scurtă 
prezentare a mănăstirilor ce au fost zidite sau întreținute de domnitori sau boieri 
români şi anume: Mănăstirea Zografu ctitorită de Ştefan cel Mare (1502), Mănăstirea 
Rusescu (Rusicon) zidită de Scarlat Calimah al Moldovei, Mănăstirea Cutlumuşiului 
de Radu cel Mare şi Neagoe Basarab, paraclisul de la Mănăstirea Dionisului zidit de 
Neagoe Basarab, biserica catedrală de la Mănăstirea Marea Lavră, zidită de Neagoe 
Basarab. 

De asemenea, se aminteşte că s-au făcut restaurări, de-a lungul timpului, la 
mănăstirile: Lavra Caracalu, Vatoped, Dohiariu, Stavro-Nichita, Xenofon, Dioni- 
siului, Grigoriu, Xeropotamu, Sfântului Pavel, Pantocratorul, Ivirul. 

Schitul Lacul, Prodromul, Provata, Colonia Română sunt trecute în bugetul 
Ministerului Cultelor. Prin existenţa acestor lăcaşuri şi a contribuţiei românilor, 
mitropolitul primat demonstrează că sunt mari interese româneşti de apărat, atât din 
punctul de vedere al dreptului, cât şi în vederea ţelului de a menține pe monahii 
acestor lăcaşuri în calitate de cea mai veche avangardă a românismului în Orient. 

Scriban, arhim., „Știri. Împăcare între călugări greci şi români.” în: BORom 
XLIII (1925), 1, p. 63. 


Ziarul „Universul” scrie despre măsurile luate pentru împăcarea dintre călugării 
greci şi români la Sfântul Munte şi despre un proces între ei, care s-a ținut la laşi. 


Scriban, arhim., „Cronica bisericească. Călugării români din Sfântul Munte 
amenințați să li se ia averea”, în: BORom XLVI (1928), 3, p. 263. 

Profesorul de „slavitică” Ştefan Nicolaescu a publicat în ziarul „Dimineaţa” un 
articol în care spune că monahii noştri din Sfântul Munte sunt ameninţaţi că li se ia 
averea de către noua cârmuire a Republicii greceşti. Se menţionează că grecii vor să 
pună mâna pe metocul nostru din insula Tasos ce are hramul Sfântul Dimitrie. Acest 
metoc valorează peste 100 de milioane de lei. 


*%**, Ştiri. Prosinodul dela Athos”, în: BORom L (1932), 6, p. 460. 


Se anunţă amânarea Prosinodului de la Athos, deşi se intenționa ținerea lui de Rusalii. 


***, „Cronică internă. Călătorie la Sfântul Munte”, în: BORom LI (1933), 7-8, 
p. 380. 


Se anunţă călătoria în Sfântul Munte, iniţiată la sfârşitul lui iulie 1933, de către 
părintele Gala Galaction, fiind a doua, după cea din luna mai. 


Sacerdoţeanu, Aurelian, „Ctitorii mănăstirii Cutlumuz”, în: BORom LIII 
(1935), 5-6, p. 255-259. 


Acest studiu tratează sorgintea uneia dintre mănăstirile din Sfântul Munte 
Athos, Mănăstirea Cutlumuz. O importantă lucrare a lui Lemerie rectifică anumite 
erori intrate deja în uz. Una dintre acestea se referă la greşeala de datare a lăcaşului, 
articolul sus numit dovedind că secolul ctitoririi acesteia nu poate fi cel de-al XII-lea, 
ci precedentul. 

Mergând mai în profunzime, documentul sesizează că domnul cunoscut sub 
denumirea de Alexis Comnenul nu este Alexis Comnenul I, ci Alexis al III-lea, 
Marele Comnen de Trapezunt, care a condus între 1349-1390, lucru indicat şi de 
corespondența numelui soţiei, inscripționată în cadrul tabloului votiv al mănăstirii. 
Studiul arată că este vorba despre un tipic falsificat, undeva după 1428. Acesta ar fi 
indus ideea că mănăstirea nu ar fi luat ființă înainte de această vreme. Actele cer- 
cetate îi dovedesc însă existenţa. Este cazul „Vieţii sfântului Patriarh Nifon”, scrisă 
de Gavriil Protul, primul autor care menţionează acest fapt. 

El aminteşte despre un al doilea ctitor al mănăstirii, domnul român Vlaicu, 
primul fiind aproape necunoscut. Acest document mărturiseşte faptul că desăvârşirea 
în timp a aşezământului a fost realizată de către Neagoe Basarab, care a înzestrat 
lăcaşul cu podoabele necesare, numindu-o „lavra cea mare a Munteniei”. Mai târziu, 
încep să apară şi actele de la Patriarhia Constantinopolului, prin care se ajunge a se 
completa, treptat, istoria Bisericii noastre şi legăturile acesteia cu Sfântul Munte, care 
devin din ce în ce mai cunoscute. În istoriografia română, Stoica Nicolaescu aduce 
importante lămuriri despre zidirea ei, specificându-l pe Alexie Comnenul drept ctitor. 

Giuglea, G., „«Călătoriile călugărului Chiriac dela Mănăstirea Secul. 1.», 
Câteva lămuriri asupra textului”, în: BORom LIV (1936), 3-4, p. 153-158. 


Studiul de față se constituie ca un preambul necesar publicării pentru prima 
dată a însemnărilor de călătorie, scrise de călugărul Chiriac de la Mănăstirea Secu. 
Motivarea publicării acestora este susținută de puţinătatea documentelor de tip me- 
morialistic existente în literatura română şi, cu atât mai mult, în ceea ce priveşte 
scrierile monahilor, deşi aceştia au efectuat de-a lungul timpului nenumărate 
deplasări peste hotare. Însemnările călugărului Chiriac au fost făcute între 1851 şi 
1864, la Mănăstirea Chițcani (Noul Neamţ), autorul lor hotărând ca acestea să ră- 
mână în sfântul lăcaş ca un bun comun, folositor obştei din care făcea parte. 

Despre autorul acestor însemnări nu se cunosc foarte multe date. Singurele in- 
formaţii care pot fi însă deduse sunt din însemnările de călătorie, din care se confi- 
gurează un neobosit drumeţ, admirator naiv al monumentelor bisericeşti, desigur 
traducător, tipograf, compilator şi copist, puternic ancorat în credința ortodoxă. 


Giuglea, G., „Călătoria la muntele Athos şi la Ierusalim. Călătoria iero- 
monahului Chiriac din Sfânta Monastire Secul la Sfântul Munte Athos”, în: 
BORom LIV (1936), 3-4, p. 158-182. 


După cum informează şi titlul articolului, studiul redă, de fapt, textul lui 
Chiriac despre călătoria la Sf. Munte Athos şi la Ierusalim. Paginile sale surprind 
itinerariul din 1840, schiţând drumul către Dunăre, apoi spre Țarigrad. În această 
localitate privirea lui Chiriac este atrasă de Balaclia, sau Izvorul Maicii Domnului, 
minunată biserică din marmură, unde vin mulți oameni pentru a se tămădui. Muntele 
Athos reprezintă, pentru început, ţinta descrierilor sale. Pe lângă însemnări sumare, 
autorul este interesat de alcătuirea mănăstirilor ce le cuprinde. 

Astfel, despre Caracalu notează faptul că este o mănăstire cu viaţă de obşte, cu 
hramul Sfinţilor Apostoli Petru şi Pavel. A fost construită de boierii Antonie şi 
Roman Caracal, ajutor oferind însă şi Petru Vodă al Moldovei şi spătarul acestuia, 
care s-au călugărit mai apoi în acest lăcaş. 

Cutlumuş are hramul Schimbării la Faţă şi, deşi nu este foarte încăpătoare, e 
împrejmuită de un zid temeinic. Ctitorul ei a fost Alexie Commnen, dar sunt 
cunoscuți ca ctitori, la cea de-a doua construcție, Radu şi Negru Vodă, domnii Țării 
Muntenești. 

Mănăstirea Pantocrator se remarcă prin acelaşi hram al Schimbării la Faţă, 
cunoscând ca ctitor pe Alexie Stratopetarh, fiind înnoită de Barbul Munteanu care a 
şi intrat aici în cinul monahal. 

Sigmen Opştie (Esfigmenu) a fost construită de Sfânta Pulcheria împărăteasa, 
fiind sfinţită de Înălţarea Domnului. Acest lăcaş adăposteşte şi câteva moaşte, printre 
care se numără capul Sfântului Apostol Iacov a lui Alfeu, mâna Sfântului Grigorie 
Nisis (de Nazianz), piciorul Sfintei Maria Magdalena, o parte din cotul mâinii 
Sfântului Haralambie pe lângă alte părticele de sfinte relicve. Arhiepiscopul Venia- 
min al Moldovei a dăruit pământuri mănăstirii, intenționând să se retragă acolo la 
bătrâneţe. 

Helindar Diortom (Hilandar) cunoaşte ctitori sârbi, Sfinții Împărați Sava şi 
Simeon, fiind frumos înfrumuseţată şi împodobită cu marmură. De la această mă- 
năstire monahul Chirac reţine vița-de-vie cu struguri tămăduitori de neputinţe. 

Mănăstirea Xenofont Obştie poartă numele ctitorului, înnoită fiind ulterior de 
domnitori munteni, cu hramul Sf. Gheorghe. 

Din seria lăcaşurilor monahale menţionate fac parte şi Lacul şi Podromu, 
schituri româneşti, alături de altele doar consemnate. 

Pe a doua parte a textului se întinde descrierea itinerariului spre Ierusalim. În drum 
spre Verut, se aminteşte despre biserica Sfântul Lazăr, care deţine mormântul acestuia în 
altarul aşezământului. Aflându-se apoi lângă cetatea de prin părţile Palestinei, el nu uită 
să precizeze tradiția conform căreia se spune că acolo Sfântul Gheorghe a ucis balaurul. 
Drumul către Ierusalim este făcut împreună cu un grup de pelerini, având drept însoțitori 
câţiva angajaţi ai Patriarhiei. Primul obiectiv a fost Mormântul Domnului, în care se află 
şi icoana Mântuitorului, care a îndemnat-o pe Cuvioasa Maria Egipteanca să petreacă în 
pustie. Tot aici se poate vedea icoana Învierii, ipostaza arătării lui Hristos Sfintei Maria 
Magdalena, apoi Sfântul Mormânt propriu-zis, înapoia căruia se află şi mormintele 
Sfinţilor Iosif şi Nicodim, apoi două încăperi „Plângerea şi leşinarea Maicii Domnului”, 
în care se spune că ar fi îngrijit-o mironosiţele pe Preasfânta Fecioară, unde slujesc numai 
grecii. Aproape se găseşte şi locul Sfintei Elena care aştepta găsirea Sfintei Cruci, după 
care urmează drumul către Golgota. 

Sub Golgota se află o deschizătură în care se spune că ar fi fost aşezată 
căpăţâna lui Adam. Amintite sunt şi pârâul Cedrilor, locul unde Hristos a stat la masă 
cu ucenicii săi, poarta care duce spre Ghetsimani, peştera Adormirii Maicii Dom- 
nului cu biserica care poartă acest hram. Împrejurimile Ierusalimului readuc locuri 
cunoscute precum Valea plângerii, lerihonul, biserica Vitleemului, Iordanul, Cana 
Galileii. Nazaret, Betleem şi Sf. Peşteră, ca şi biserica Sfântului Prooroc Ilie, Sfânta 
Cruce, Muntele Taborului, biserica Sfinților Arhangheli s-au aflat şi ele printre 
obiectivele călătoriei lui Chiril. 

În legătură cu organizarea Bisericii din Ierusalim, autorul menţionează întâi- 
stătătorul, patriarhul de Ierusalim, care stă în Țarigrad, apoi 12 arhierei, după mo- 
delul celor 12 apostoli, fiecare dintre ei având în sarcină anumite chestiuni, fie 
politice, fie administrative, fie duhovniceşti. 


G., IL. M., „Note bibliografice. Vârtosu Emil «Odoare româneşti la Stambul» în 
Buletinul Com. Mon. Ist. XXVIII, 1935, fasc 83 şi extras Vălenii de Munte 
1936, 26 p”, în: BORom LIV (1936), 11-12, p. 784. Recenzie. 


Sunt prezentate câteva obiecte găsite de domnul Vârtosu Emil în Muzeul Ve- 
chiul Serai din Istanbul — trei săbii cu pisanii bizantine care au fost ale lui Constantin 
Brâncoveanu, săbii moldoveneşti din secolul al XV-lea şi un chivot de aur ferecat cu 
pietre prețioase în care se păstrează capul Sfântului loan Botezătorul. 

Din pisania slavonească aflată pe capac reiese că acest chivot a fost făcut de 
Neagoe Basarab (1512-1521) şi dăruit Mănăstirii Dionisiu din Muntele Athos. 


Camariano, Nestor, „«Toate sfintele aşezăminte din Sfântul Munte, care se 
ridică în total la 726 şi serviciile lor aduse neamului subjugat» de Ktenas 
Hristofor, Arhimandrit.” în: BORom LIX (1941), 1-2 p. 76-80. Recenzie. 

În această carte sunt cuprinse istoria şi originile monahismului, descrierea 
Atosului, naşterea monahismului în Athos, istoricul monahismului atonit şi Aca- 
demia Atonită. De la pagina 621 la pagina 627 autorul dă lista mănăstirilor din Athos 
cu chiliile lor, arătând în dreptul fiecărei chilii naționalitatea călugărilor care trăiesc 
acolo. De la arhimandrirul Hristofor aflăm că la data scrierii cărţii, în Athos, se aflau 
240 de călugări români. Capitolul 51 al cărţii se intitulează „Schiturile care au 
dispărut şi cele care se află la Sfântul Munte”- în acest capitol este cuprins şi un scurt 
istoric al Schitului românesc Prodromul. Cartea mai cuprinde şi un articol intitulat 
„Daniile mari ale domnitorilor din Țara Românească şi Moldova făcute Sfântului 
Munte”. În acest capitol se aminteşte despre mănăstirile şi schiturile din Ţările 
Române care au fost închinate principalelor mănăstiri din Athos 


Chirileanu, T. G., „O scrisoare despre schitul moldovenesc din Sfântul Munte 
şi despre Grigorie Ghica domnul Moldovei.” în: BORom LIX (1941), 3-4, p. 
160-163. 


„Schitul românesc din Muntele Athos” a fost înfiinţat de către ieroschi- 
monahul Nifon şi ieromonahul Nectarie din Mănăstirea Horaiţa din Moldova. Este 
redată o scrisoare din 1857, a ieromonahului Nifon trimisă lui Agatanghel care face 
referire la făgăduiala lui Grigorie Ghica de a se face călugăr. Această făgăduinţă o 
mai găsim, spune autorul şi la finele scrisorii lui Grigorie Ghica trimisă către părinții 
Nifon şi Nectarie, în 1853. Despre credinţa lui Grigorie Ghica mai aflăm şi dintr-o 
scrisoare a lui Alexandru Sturza în care aminteşte că acesta a vizitat Locurile Sfinte. 


Popescu, Şt. D., „Note bibliografice, Turdeanu Emile «La broderie religieuse 
en Roumanie. Les etoles des XV-e et XVl-e siecle», în „Buletinul Institutului 
Român din Sofia”, an I, nr. 1, Bucureşti 1941, p. 5-62”, în: BORom LX (1942), 
7-8, p. 373-375. Recenzie. 


Din articol aflăm că de la Petru Rareş avem patru epitrahile: primul a fost dăruit de 
către domnitor Mănăstirii Dionisiu în 1545, al doilea se află tot la Mănăstirea Dionisiu, al 
treilea a fost dăruit Mănăstirii Vatoped, iar al patrulea a fost trimis Mănăstirii Esfigmenu. 
Toate aceste epitrahile sunt descrise în mod amănunţit de autor. 


lerimia, Ion, pr., „Câteva figuri de români athoniţi”, în: GBis XI (1952), 8-10, 
p. 418-426. 


Date despre călugări români, întorşi de la Muntele Athos: Sfântul Antipa 
(Alexandru Lucian, 1816-1882), Visarion, ucenicul lui Paisie Velicicovschi, Atanasie 
de la Cavsocalivia, ieromonahul Daniel, ieromonahul Macarie de la Neamţ, Nectarie, 
Nifon. Prin intermediul acestor „români athoniţi” monahismul ortodox românesc a 
contribuit la consolidarea şi afirmarea tezaurului de credinţă şi a viețuirii ortodoxe. 


Bodogae, Teodor, prof. dr., „„Consideraţiuni istorice privind legăturile 
Bisericii Române cu mănăstirile din Muntele Athos”, în: MitrBan XIII (1963), 
3-4, p. 160-170. 

În contextul mai larg al unor consideraţii istorice privind legăturile Bisericii 
Române cu mănăstirile din Muntele Athos aflăm şi despre Sfântul Nicodim, orga- 
nizatorul monahismului românesc. Viaţa de obşte în ctitoriile sale, Tismana şi 
Vodița, a fost organizată după modele athonite. Se prezintă tradiţia daniilor către 
mănăstiri ca fiind de influență atonită şi aminteşte câteva dintre cele mai importante 
donaţii. De asemenea, oferă o analiză a faptului că, până în secolul al XVI-lea, 
Athosul a reprezentat un model pentru pictura şi artele minore din Ţările Române şi a 
procesului prin care începând cu secolul al XVI-lea această situaţie se inversează. 


Bodogae, T., prof.. „Din comorile Sf. Munte”, în: BORom LXXXI (1963), 9-10, 
p. 1013-1021. 


„Din comorile Sf. Munte” este un album publicat în 1959, la Atena, de călugărul 
Sofronie, de la mănăstirea Sf. Pavel. Albumul cuprinde 218 pagini de text şi 150 
reproduceri din istoria şi descrierea a tot ceea ce merită să fie cunoscut despre mănăstirile 
din Sf. Munte. Lucrarea are trei părți: istorică, topografică şi de informaţie generală. 

În prima parte autorul trece în revistă aşezările aghiorite începând din epoca 
antică şi până în vremurile respective. Se arată lupta şi greutățile pe care le-a întâlnit 
viaţa spirituală de aici în tot cursul ei. Partea mai importantă o formează topografia 
fiecăreia din cele 20 de mănăstiri athonite, a schiturilor şi a altor aşezări mai im- 
portante. După ce descrie, pe scurt, întemeierea şi evoluţia fiecărei mănăstiri, autorul 
dă informaţii despre biserici, despre arhive şi despre biblioteci, despre odoarele mai 
de preţ din cuprinsul fiecăreia. 

Partea a treia precizează ce este o mănăstire, un schit, o chilie, o sihăstrie, 
precum şi modul de conducere a fiecăreia. Dintre odoare, autorul descrie mai ales pe 
cele de ordin spiritual: icoanele făcătoare de minuni, moaştele. Mai puţin aminteşte 
de arta propriu-zisă, de biblioteci şi de arhive. Se menţionează că aici trebuie să se 
insiste mai mult. De aceea în recenzie se aduc completări în acest domeniu. Despre 
arhitectură se fac o serie de afirmaţii pornind de la lucrările lui Brockhaus, Wulf, Gh. 
Balş, G. Millet, Dălger şi alţii. Împrejurările istorice vitrege, dar şi condiţiile legate 
de specificul retragerilor monahale au impus construirea mănăstirilor în formă de 
cetăţi, cu porți fortificate, uneori cu turnuri la poartă. În incinta aproape pătrată, de 
regulă, la mijloc se află catoliconul, biserica centrală, în jur alte bisericuțe mai mici 
numite paraclise, iar pe margine, chiliile călugăreşti. Tot în incintă de găseşte trapeza 
care are diferite forme. În apropiere se găsesc bucătăria, cămara, fântâna, moara. 
Cele mai multe mănăstiri au şi construcţii portuare, uneori cu turn întărit după moda 
medievală. Se aduc precizări în legătură cu arhitectura bisericilor. Pictura are un 
caracter monumental fiind executată în mozaic sau în frescă. Sunt enumerate 
picturile în mozaic. Se întâlnesc două stiluri de pictură în frescă: şcoala macedoneană 
şi şcoala cretană. Sunt explicate şi exemplificate cele două maniere de pictură. Cele 
mai bine executate sunt lucrările din secolul al XVI-lea şi al XVII-lea. Se aminteşte 
şi despre restaurările din secolul al XVIII-lea şi al XIX-lea. 

După aceea sunt prezentate o parte din icoanele celebre ale Sfântului Munte. 
Dintre obiectele de cult sunt amintite potirele, discurile, cădelniţele, chivotele, 
raclele, în care se păstrează moaştele sfinților, o bucată din lemnul sfânt al Crucii 

Mântuitorului, precum şi o mulţime de cruci ferecate în metal filigranat ori sculptate 
în lemn sau alt material, odăjdii şi haine de tot felul lucrate în fir de aur provenite de 
la aproape toate popoarele ortodoxe. Dintre raclelele sau cutiile cu moaşte din metal 
încrustat se amintesc numai câteva din cele lucrate la noi în ţară. Șirul broderiilor 
este reprezentat de patrafire, epitafe, poale de altar, acoperăminte şi alte stofe lucrate 
de meşteri bizantini, sârbi, români şi ruşi. Sunt amintite piesele remarcabile de la 
voievozii munteni şi moldoveni. 

Unul dintre capitolele cele mai bogat reprezentate este cel al manuscriselor 
unice sau rare scrise pe pergament, pline de iniţiale înflorate sau sub formă de păsări 
ori alte animale, dar mai ales bogate în ilustraţii miniaturale. Sunt prezentate o serie 
dintre rarități, locul unde se află şi din ce perioadă datează. Se precizează că cele mai 
multe manuscrise aflate în bibliotecile Athosului n-au fost scrise acolo, ci au fost 
aduse sau donate fiind însă strâns legate de viaţa spirituală din Sf. Munte. Faptul că 
în acest spațiu sacru al Ortodoxiei se adună experiența spirituală din toate țările şi 
Bisericile Ortodoxe şi că de acolo se întoarce la fiecare din ele, a contribuit cel mai 
mult la formarea conştiinţei unitare ortodoxe. 


Elian, Alexandru, prof., „Biserica Moldovei şi Muntele Athos la începutul 
veacului al XIX-lea” în: S:7eol, Seria a II-a, XIX (1967), 7-8, p. 391-402. 


Se dau informaţii din „Viaţa Sf. Nifon Patriarhul Constantinopolului”, din care 
reies binefacerile domnului Neagoe la Cutlumuş numită „Lavră cea mare a Ţării 
Munteneşti”. Se menţionează de asemenea şi ajutoarele primite de Mănăstirea 
Cutlumuş de la Vladislav 1. 


Ionescu, Virgil D., doctorand, „Studiile şi cercetările lui Nicolae Iorga despre 
Muntele Athos”, în BORom LXXXIX (1971), 5-6, p. 634-643. 


Nicolae Iorga nu a vizitat niciodată Muntele Athos! Cele mai importante date 
sub formă de notițe provenite de la savantul român au fost publicate în volumul XIX/1-2 
din colecția Hurmuzachi alături de alte documente greceşti ce privesc istoria românilor. 
Rodul, în parte, al cercetărilor lui Iorga va fi înglobat în lucrarea „Muntele Athos în 
legătură cu ţările noastre”, comunicare făcută la Academia Română la 13 noiembrie 
1913. Mai târziu va publica câteva articole legate de ajutorul românilor pentru Muntele 
Athos şi două comunicări la Academie în legătură cu portretele voievozilor români la 
Athos şi cu două opere de artă româneşti din secolul al XVI-lea aflate acolo. Referiri la 
această temă sunt întâlnite şi în lucrarea „Byzance apres Byzance”. 


Mihail, Paul, pr., „Noi mărturii româneşti de la Athos”, în BORom C (1982), 
5-6, p. 550-564. 


Mai întâi se face un scurt istoric al prezenţei manuscriselor româneşti în 
diferite lăcaşe monahale athonite cum ar fi: mănăstirile Hilandar şi Xenofont, chilia 
Intrarea Maicii Domnului în Biserică, de pe moşia mănăstirii Dionisiu, chilia 
Adormirii Maicii Domnului etc. După aceea se purcede la descrierea amănunțită a 
unor manuscrise miscelanee cu scrieri din Sfinții Părinţi ce au circulat pe la Karulia, 
Kapsokalivia, Katunakia, schiturile Lacu, Provata, Sf. Ana etc. 

Studiul este însoțit de numeroase fotografii, integrate în text, analiza ma- 
nuscriselor mergând uneori până la studiu comparativ la nivel de amănunt. Interesant 
este că într-unul din ele este amintită „mănăstirea Mirăuţi” (din Suceava)! 


Porcescu, Scarlat, pr., „Ştiri inedite referitoare la zidirea bisericii „Sf. loan 
Botezătorul” din Schitul chinovial Prodrom de la Sf. Munte Athos”, în BORom 
CII (1984), 3-4, p. 258-272. 


Galeriu, Constantin, pr. prof., „Mesaje ale Sfântului Munte Athos”, în 
BORom CV (1987), 3-4, p. 104-109. 


Dură, loan, pr. dr., „Proschinitare ale sfântului munte Athos tipărită pe 
pământul românesc”, în BORom CVII (1989), 3-4, p. 123-126. 


Moldoveanu, loan, pr. dr., „Mănăstirea Xiropotamu de la Muntele Athos şi 
Țările Române (1650-1863)” în: S/Teol, Seria a II-a, LII (2000), 1-2, p. 84-99. 


Se prezintă un istoric al Mănăstirii Xiropotamu amintindu-se că legăturile cu 
Țările Române încep în prima jumătate a secolului al XV-lea. Există 2585 de do- 
cumente româneşti care atestă legăturile cu această mănăstire fiind enumerate diferite 
danii făcute de domnii români (21 oct. 1585-Mihnea Turcitul al Ţării Româneşti 
închină Mănăstirea Colentina). Se aminteşte despre venirea cu sfinte moaşte pe 
teritoriul României, iar prezentarea acestor relaţii ajunge până în sec. al XIX-lea, în 
timpul domnului Mihail Şuţu al Moldovei. 


A 


Moldoveanu, Ioan, pr. dr., „Documente româneşti din Sf. Munte” în: StTeol, 
Seria a II-a, LII (2000), 1-2, p. 116-118. 


Recenzie la lucrarea lui Florin Marinescu, lucrare de 740 de pagini, ce conţine 
rezumatul a 984 de documente româneşti din cele 2585 existente din perioada 
1432-1877. Se face prezentarea lucrării. 


369 


XI. LEGĂTURILE MONAHISMULUI ROMÂNESC 
CU BISERICILE ORTODOXE 


XI.1. STUDII CU CARACTER GENERAL 


***, „Acte oficiale”, în: BORom XXXVII (1913-1914), 3, p. 209-234. Cu text 
în limba greacă. Cu text în limba sârbă. 


Sunt reproduse următoarele acte: 

1. Scrisoarea patriarhului Ghermanos al Constantinopolului trimisă către mi- 
tropolitul primat Conon, prin care îl înştiinţează pe acesta că s-a suit în scaunul de 
patriarh al Constantinopolului şi răspunsul mitropolitului primat Conon la scrisoare. 

2. Răspunsurile următorilor: patriarhului Ierusalimului Damian, patriarhului 
Antiohiei Grigorie, patriarhului sârb Luchian, mitropolitului Serbiei Dimitrie, mitro- 
politului Transilvaniei loan Meţianu, arhiepiscopului Sinaiului Porfirie la scrisoarea 
Î.P.S. Conon prin care îi înştiințează pe aceştia că s-a suit în scaunul de Primat al 
României. 

3. Două scrisori ale patriarhului Ierusalimului Damian, prin care trimite felicitări 
cu ocazia sărbătorilor Naşterii Domnului şi ale Învierii Domnului către mitropolitul 
primat Conon şi către membrii Sfântului Sinod al Bisericii Ortodoxe Române. 


***, „Acte oficiale”, în: BORom XXXVII (1913-1914), 7, p. 425-474. Cu text 
în limba greacă. Cu text în limba sârbă. 


Sunt redate următoarele acte: 1. Scrisoarea patriarhului Constantinopolului 
Gherman către mitropolitul primat Conon, prin care sunt aduse mulțumiri pentru 
scăparea episcopului Polyanei, Fotio, de către armata română şi pentru cum a fost 
primit acest episcop de înaltele feţe bisericeşti din România. De asemenea este redat 
şi răspunsul mitropolitului primat Conon la scrisoare. 


***, „Cronica bisericească externă. Arhiepiscopia Ciprului către Patriarhul 
României”, în: BORom XLIV (1926), 7, p. 421-422. 


Este reprodusă scrisoarea de la 1 iulie 1925 a lui Chiril al Ciprului care a fost 
trimisă către patriarhul României. Prin această epistolă Chiril al Ciprului îl roagă pe 
Miron Cristea ca atunci când trimite o scrisoare către Arhiepiscopia Ciprului să o 
trimită cu o traducere în limbile de circulaţie europeană. Tot aici sunt abordate două 
chestiuni şi anume: cea privitoare la valabilitatea hirotoniilor anglicane şi cea 
privitoare la viitoarea adunare a unui Sinod ecumenic. 

Jocu, Filaret D., arhimandritul, „Cronica bisericească. Dare de seamă către 
Î.P.S. Patriarh-Regent D.D.dr. Miron despre călătoria Arhimandritului dr. 
Filaret Jocu în Răsăritul Ortodox, în zilele de la 4 aprilie-12 iunie 1929”, în: 
BORom XLVIII (1930), 7-8, p. 731-752. 


Arhimandritul Filaret Jocu relatează despre vizitele sale la Constantinopol — 
unde a avut o întrevedere cu patriarhul Vasile, Atena, Pireu, Alexandria — unde s-a 
întâlnit cu patriarhul Meletie, Cairo, lerusalim-unde s-a întâlnit cu patriarhul Meletie. 


Bulat, T. G., „Românii şi creştinătatea răsăriteană”, în: BORom LXI (1943), 
7-9, p. 335-357. Cu bibliografie. 


Sunt prezentate daniile făcute de către poporul român către întreaga biserică 
ortodoxă răsăriteană şi către bisericile din Polonia, Cipru, Serbia, Bulgaria. Spre 
sfârşitul anului 1700, loan Comnen a fost trimis la Muntele Athos spre a cataloga 
daniile făcute aici de poporul român. 

Raportul a fost tipărit la tipografia de la Snagov în 1701 sub numele de „Pros- 
chinitar”. La începutul articolului sunt enumeraţi o serie de patriarhi care au trecut 
prin ţările române în secolele XVI-XVIII şi ierarhii care se aflau la un moment dat la 
curtea lui Constantin Brâncoveanu. Apoi sunt enumerate daniile făcute de români 
Patriarhiei de Alexandria printre care se numără şi dania lui Nicolae Mavrocordat 
care a dăruit Mănăstirea Hangu-Buhalniţa, în 1715. După aceea sunt enumerate 
mănăstirile deţinute de Patriarhia Alexandriei în Ţara Românească: Stăneşti, Segar- 
cea, Sfinţii Arhangheli, Schitul Dâlga, biserica Zlătari din Bucureşti. 

În continuare, autorul prezintă daniile făcute de români Patriarhiei de Antiohia 
— printre acestea se numără şi dania făcută de domnul Radu care a închinat 
Mănăstirea Aron Vodă la 1624, Constantin Mavrocordat a dăruit în 1746 biserica 
Sfântul Spiridon Vechi din Bucureşti. 

Patriarhiei de Ierusalim i-a fost închinată, în 1527, Mănăstirea Dobruşa de către 
Petru Rareş. La 1617, Radu Vodă a închinat acestei Patriarhii Mănăstirea Galata din 
Iaşi, iar la 1633 i-a fost închinată Mănăstirea Barnovski. La 1643, biserica din Ismail 
cu hramul Adormirea Maicii Domnului a fost închinată Patriarhiei de Ierusalim, iar la 
1676 mitropolitul Dosoftei al Moldovei a închinat Sfântului Mormânt Mănăstirea 
Pobrata (Probota). La 1693 Patriarhia de Ierusalim deţinea în Moldova următoarele 
mănăstiri: Galata, Barnovski, Sfântul Sava, Cetăţuia, Hlincea, Bistriţa, Tazlău şi Caşin. 

Sunt prezentate apoi daniile care au fost făcute pentru Sfântul Munte de către 
domnitorii Mircea Vodă, Matei Basarab, Ştefan cel Mare, Şerban Cantacuzino - care 
a închinat aici Mănăstirea Cotroceni, Alexandru cel Bun, Bogdan al III-lea cel Orb, 
Radu cel Mare, Neagoe Basarab, Alexandru Lăpuşneanu, Petru, Rareş, Vasile Lupu 
şi alți domnitori precum şi de boierii: Craioveşti, boierul Golea care a închinat 
Mănăstirea Adormirea Maicii Domnului din laşi la Mănăstirea Vatoped, vameşul 
Păun care a închinat Mănăstirii Xiropotamului Mănăstirea sa Clatia ş.a. 

Este prezentată şi o listă de la 1845 a mănăstirilor închinate la Muntele Athos. 
Aceasta conține următoarele mănăstiri: Cotroceni cu Pârlita şi Budişteni, Vălenii de 
Munte, Radu-Vodă cu Stelea (Bucureşti) şi Tutana, Mihai Vodă cu Beşteleiu, Iz- 

vorani, Sf. Apostoli din Bucureşti, Slobozia cu Apostolache, Căscioarele, Plumbuita, 
Clocociov, Slatina, Jitia, Roaba, Baia de Aramă, Hotărani, Spirea din Bucureşti. 

Sunt făcute cunoscute apoi daniile făcute de români la Muntele Sinai. Pe lângă 
numeroasele sume de bani dăruite aflăm că aici au fost închinate: Mănăstirea lui 
Pană Vistier din Bucureşti (azi Sfânta Ecaterina), Mănăstirea Râmnicul Sărat la 1688 
de către Constantin Brâncoveanu, Mănăstirea Mărgineni din Prahova la 1731. 

Se prezintă apoi daniile făcute de români la mănăstiri mai mici precum: 
Meteorele — i-a fost închinată Mănăstirea Coşuna; Mănăstirea Sfântul Ilie din lanina 
căruia Duca Vodă i-a închinat Mănăstirea Sfântul loan din Bucureşti; Mănăstirea 
Pogonianei din lanina căreia i-a fost închinat în 1688 Schitul Bradu (Secuieni). 
Mănăstirii de la Sozopole i-a fost închinată de către Radu Mihnea la 1624 Mănăstirea 
Aron Vodă din Iaşi. În finalul articolului sunt prezentate alte danii făcute de români 
pentru bisericile din Serbia, Muntenegru, Polonia şi Transilvania şi un tabel a lui |. 
Brezoianu care arată numărul de mănăstiri care au fost închinate la fiecare centru 
ortodox (Constantinopol, Alexandria, etc.) şi metoacele şi moşiile dăruite. 


***_ Consfătuirea de la Moscova a Întâi Stătătorilor Bisericilor Ortodoxe din 
Antiohia, Rusia Georgia, România şi Bulgaria. Călătoria patriarhului Justinian 
în Uniunea Sovietică”, în: BORom LXIX (1951), 7-9, p. 285-302. 


Din inițiativa P.F. Alexei al Moscovei şi a toată Rusia, în perioada 15 iulie — 
27 iulie 1951, s-a ţinut la Moscova o Consfătuire a Întâi Stătătorilor Bisericilor 
Ortodoxe Autocefale din Antiohia, Rusia, Georgia, România şi Bulgaria. Biserica 
Ortodoxă Română a participat la această Consfătuire printr-o delegaţie condusă de 
patriarhul Justinian şi formată din P.S. Andrei al Aradului, P.S. Teoctist, vicar al 
Patriarhiei, având ca traducător pe preotul Simion Neaga, consilier al Administraţiei 
şi al Sfintei Episcopii. Au fost întâmpinați pe aeroportul din Moscova de o delegaţie, 
iar mitropolitul Nicolae Krutiţchi a rostit un cuvânt de bun venit. Se consemnează 
amănunţit activităţile zilnice ale delegaţiei Bisericii Ortodoxe Române în perioada 
mai sus amintită. Articolul conţine imagini. 


*** „Vizita unor reprezentanţi ai Bisericii Ortodoxe din Siria şi Liban în ţara 
noastră”, în: BORom LXXI (1953), 5-6, p. 605-608. 


Articolul aduce detalii asupra vizitei pe care a făcut-o o delegaţie de ierarhi ai 
Bisericii Ortodoxe din Siria şi Liban la Bucureşti. Delegaţia a fost formată din Înalt 
Preasfinţitul Ignatie al Epifaniei, Athanasie al Khauranului şi Alexandru al Emessiei, 
Preacuviosul Arhimandrit Vasile Samaha, reprezentantul permanent al Prea Ferici- 
tului Alexandru al III-lea al Antiohiei şi al întregului Orient. Delegaţia a fost întâm- 
pinată la aeroport de P.S. Teoctist Botoşăneanul, vicar patriarhal şi de reprezentanţii 
Ministerului Cultelor. Membrii delegaţiei l-au felicitat pe patriarhul Justinian şi i-au 
înmânat scrisoarea şi darurile, reprezentând un rând de „odăjdii arhipăstoreşti” 
trimise de Întâi Stătătorul Bisericii Ortodoxe din Siria şi Liban. 

În timpul şederii în ţară, oaspeţii au vizitat Mănăstirea Antim, Institutul 
Teologic de grad Universitar din Bucureşti, ateliere de obiecte bisericeşti, tipografia 
şi redacţia revistelor Patriarhiei Române, biserica Siriană din Bucureşti, Galeria 

Naţională de Artă Plastică din Bucureşti. Din însemnările pe care le-au făcut oaspeţii 
în Cartea de Aur a palatului patriarhal reiese că au fost plăcut impresionați de 
dezvoltarea benefică a Bisericii Ortodoxe din România, înflorirea ce au cunoscut 
Şcolile Teologice, Seminariile şi Institutele Teologice. 


Ivan, loan, diac., „Patriarhi ortodocşi în Moldova”, în: MirrMold LI (1975), 
9-12, p. 668-698. 


Acest studiu amplu prezintă vizitele unor patriarhi ortodocşi străini în Mol- 
dova în secolele XVI-XVII. Cele mai vechi legături ale Bisericii Ortodoxe Române 
au fost cu Patriarhia Constantinopolului. Cei care au fost sigur în Moldova (ca 
patriarh ecumenic) sunt: Teolipt I (1498-1502), Pahomie I (1503-1504; 1505-1514), 
Ioasaf II (1555-1565), Mitrofan III (1565-1575), Teolipt II (1585-1586), Ieremia II 
(1572-1595 cudouăîntreruperi), Meletie Pigas, cu care s-au realizat strânse legături şi 
Chiril Lucaris - locţiitor de patriarh. 

Sunt prezentate după aceea legăturile cu Patriarhia Alexandriei, punându-se 
accent pe patriarhii ce au vizitat Moldova, începând cu Chiril Lucaris (1601 - 1612; 
1612-1620) şi până la Fotie (1899-1925). Pentru relaţiile cu Patriarhia Antiohiei se 
prezintă vizitele a patru patriarhi: loachim (sec. XVI), Macarie (1647-1672), Ata- 
nasie IV Dabas (sec. XVIII), Silvestru (jum. sec. XVIII). Legăturile cu Patriarhia 
Ierusalimului încep odată cu vizita lui Teofan (sec. XVII), continuă cu cea a lui 
Dosoftei cu care s-au creat legături strânse şi Hrisant Notara. Sunt trecute apoi în 
revistă şi legăturile cu patriarhii sud-dunăreni ai Bisericii Ruse şi cu cei ai Bisericii 
Bulgare. Se prezintă şi activităţile avute de toţi aceştia în Moldova şi reacţiile 
domnilor moldoveni. 


Bălaşa, D., pr., „Însemnări dintr-o călătorie de la Mânăstirea Ciolanu la 


Constantinopol, Muntele Athos, Ierusalim, Alexandria (1860-1861)”, în 
BORom XCVI (1978), 7-8, p. 854-880. 


Păcurariu, Mircea, pr. prof., „Biserica Ortodoxă Română, sprijinitoare a 
luptei altor popoare pentru libertate şi independenţă naţională”, în BORom 
XCVII (1979), 1-2, p. 184-196. 


Simionescu, Const.. „Prezențe româneşti în Orientul Ortodox”, în BORom 
XCVIII (1980), 11-12, p. 1183-1193. 


Printre piesele de artă dăruite de români la Sfântul Mormânt sunt amintite cele 
două chivote reprezentând Mănăstirea Cetăţuia dăruite la 1859 de protosinghelul şi 
egumenul de la Cetăţuia, Dionisie Filipopolitul; „Evanghelia” manuscrisă realizată 
de Luca de la Buzău în 1616, „Evangheliarul” scris de ieromonahul Antim la coman- 
da lui Matei Basarab, cel dăruit de mitropolitul Nicolae al Ungrovlahiei la 1660 etc. 

La mănăstirea Sf. Sava pronaosul bisericii a fost pictat de Anania Valahu în 1893. 

În mănăstirea Sf. Ecaterina din Peninsula Sinai se află o „Evanghelie” dăruită 
de Ieremia Movilă la 1598. Sunt amintite apoi o serie de obiecte de uz liturgic, 
„Evangheliare” şi documente ce se găsesc în insula Patmos, „Evangheliarul” donat la 
1643 de Matei Basarab ce se află acum la Atena; broderiile-odoare trimise din Țările 

Române în Muntele Athos: epitrahile la Esfigmenu, Stavronichita, Iviru, Dionisiu, 
Xenofont,; „aerele” sau „epitafurile” date la Dionisiu şi Zografu; „poala de altar” dată 
la Vatopedi şi Stavronichita etc. 

Evangheliare au fost donate şi la Xenofont (de Alexandru Lăpuşneanu), la 
Iviru şi la Marea Lavră (de Matei Voievod), la Zografu (de Ştefan cel Mare şi Sfânt). 


Rămureanu, loan, pr. prof.. „Rolul Bisericii Ortodoxe Române în Biserica 
Răsăritului în secolele XIV şi XV”, în BORom XCIX (1981), 1-2, p. 131-143. 


Articol de sinteză ce abordează mai întâi problema întemeierii mitropoliilor 
din Țările Române în contextul relațiilor cu Bizanțul şi a ofensivei catolice spre 
Răsărit. Se aminteşte că mitropolitul Ţării Româneşti era numit şi „Exarh al întregii 
Ungarii şi al Plaiurilor (al Transilvaniei, n.n.)”. Sunt apoi amintiţi o serie de episcopi 
şi episcopii din Transilvania şi Maramureş din diferite perioade istorice. 

La 1378, ca titlu onorific, mitropolitul Ţării Româneşti era numit şi „locţiitor 
al Amasiei” iar patru ani mai târziu primeşte din partea Patriarhiei Ecumenice titlul 
de „locţiitor al Nicomidiei” iar la sfârşitul secolului al XIV-lea i s-a acordat titlul de 
„locţiitor al Ancirei” care-l situa pe a treia treaptă după patriarhul ecumenic. La 10 
octombrie 1776 scaunul Mitropoliei Țării Româneşti este ridicat la treapta de „loc- 
țiitor al scaunului de Cezareea Capadociei”, cel dintâi scaun dintre mitropoliile 
Bisericii de Constantinopol. 

Se amintesc participările delegaţiilor române la diferite concilii şi sinoade de 
importanţă majoră pentru istoria bisericească universală (Constanţa, Ferrara-Florenţa 
etc.). Viaţa monahală, ctitorirea de noi mănăstiri, realizările artistice (manuscrise, 
broderii etc) din acestea precum şi schimburile culturale cu Muntele Athos şi 
celelalte centre ortodoxe din Răsărit fac obiectul celei de-a doua părţi a articolului 
finalizat cu unele citate şi consideraţii preluate de la Nicolae Iorga. 


Bălan, A. M. şi Radu Dumitru, pr. prof., „Un apărător al Ortodoxiei — 
Gherasim Vlahul. Teolog, filozof şi lexicograf (1605/7-1685)”, în BORom CIII 
(1985), 7-8, p. 544-549. 


XI.2. RELAŢIILE CU PATRIARHIA CONSTANTINOPOLULUI 


***, Epistola Î.S.S. Ioachim Patriarhul de Constantinopol către Mitropolitul 
Primat Calinic Miclescu”, în: BORom VI(1881-1882), 12, p. 736-737. 


Ioachim patriarhul Constantinopolului a aflat din ziare că în Mitropolia din 
Bucureşti, la data de 24 martie 1882, s-a săvârşit sfințirea Marelui Mir fără acordul 
Sanctităţii Sale. Sanctitatea Sa îi cere mitropolitului primat explicații în ceea ce 
priveşte această chestiune. 


Erbiceanu, C.. „Material pentru istoria contemporană bisericească şi naţio- 
nală. Scrierea Arhimandritului Chiriac Romniceanu, Egumenul Sfintei Mă- 
năstiri Căluiu”, în: BORom XII (1888-1889), 11, p. 782-789. 

Este prezentat „Cuvântul funebru rostit la înmormântarea patriarhul Constan- 
tinopolului Grigorie” tradus din limba greacă. Din această parte a discursului aflăm 
despre moartea martirică pe care a suferit-o patriarhul Grigorie. O notă a lui 
Constantin Erbiceanu menţionează că acest discurs nu se potriveşte cu cel original 
publicat în 1833, în limba greacă, la Berlin. Se precizează că autorul discursului rostit 
în Odessa cu ocazia înmormântării patriarhului Grigorie a fost Constantin Iconomul. 


C., E., „Hotărârea Sinodală a Patriarhului ecumenic”, în: BORom XIII 
(1889-1890), 9, p. 509-513. 


Hotărârea (circulara) amintită a fost trimisă în 1798, de către patriarhul ecu- 
menic Grigorie, mitropolitului Moldovei. Aceasta prevede ca episcopul să ia seama 
ca cei care sunt hirotoniți să nu fie din alte eparhii, să nu fie cununaţi străinii al căror 
trecut nu se cunoaşte, fiindcă e posibil ca aceştia să mai fi fost căsătoriți (aluzie la 
obiceiul pe care îl aveau cei din Peninsula Balcanică, mai ales grecii, care se 
căsătoreau şi în ţările noastre, deşi erau căsătoriţi în ţara lor) şi să nu aprobe divorțul, 
decât după foarte mari cercetări. 


Erbiceanu, C., „Documente inedite.” în: BORom XV (1891-1892), 6, p. 385-402. 


Sunt redate 10 scrisori. 

Cea de-a zecea este scrisoarea patriarhală şi sinodală din 1717 despre 
Mănăstirea Tuturor Sfinţilor din Bucureşti, ctitorită de mitropolitul Antim Ivireanu. 
Prin această epistolă sunt anulate testamentul şi dispozițiile mitropolitului Antim 
Ivireanu şi sunt ridicate pedepsele canonice şi blestemele bisericeşti pentru cel ce 
încalcă deciziile fondatorului. 

Prin aceste hotărâri se permite, practic, înstrăinarea averii imobile a mănăstirii 
sub pretextul că aceasta avea datorii. Scrisoarea mai prevede şi faptul ca biserica să 
fie trecută sub administrarea mitropolitului de Bucureşti. 


C., E.. „Documente inedite”, în: BORom XV (1891-1892) 8, p. 577-602. 


Documentul nr. 2. Scrisoarea din 1824 a mitropolitului Grigorie al Ungro- 
vlahiei trimisă către patriarhul Constantinopolului Antim, prin care Grigorie îl 
informează pe patriarh despre faptul că episcopul Vidinului hirotoneşte preoţi dintre 
supuşii Valahiei, încălcând astfel grav sfintele canoane ale bisericii. 

Documentul nr. 3. Hotărârea patriarhului Constantinopolului şi a Sinodului din 
1824, cu privire la faptul că episcopul Vidinului hirotonea preoţi pe oamenii care 
proveneau dintr-o altă eparhie pentru a primi daruri, prin care i se interzice episco- 
pului de Vidin să mai hirotonească preoţi pe cei ce provin dintr-o altă eparhie. 

Documentul nr. 4. Anaforaua mitropolitului către domnul Grigorie Dimitrie 
Ghica tot în această problemă, deoarece episcopul Vidinului a continuat să hiroto- 
nească preoți dintre supuşii aflaţi sub jurisdicția Mitropoliei Ungrovlahiei şi după 
hotărârea patriarhului ecumenic. 

Documentele nr. 5-9. Acte privitoare la Uniaţi - Manuscript din 1741, care 
conţine mai multe acte. Scrisoarea prin care mitropolitul Neofit al Ungrovlahiei, îl 
întreabă pe patriarhul Constantinopolului pe care dintre eretici (uniați, luterani, 

calvini) din cei care s-au reîntors la dreapta credință, să îi boteze. Patriarhul îi 
răspunde mitropolitului că nu trebuie să-i boteze, ci doar să îi ungă cu Sfântul Mir. 

Datorită faptului că mai mulţi preoţi uniați s-au reîntors la Ortodoxie, mitro- 
politul Neofit îl întreabă pe patriarhul ecumenic dacă aceştia trebuie să fie botezați şi 
hirotoniți a doua oară sau nu. Din nou, patriarhul răspunde că aceştia nu trebuie nici 
botezați, nici hirotoniți, ei trebuind doar să dea o mărturisire de credință. Sunt 
prezentate câteva declaraţii de mărturisiri de credință şi răspunsurile patriarhului la 
întrebările mitropolitului Neofit. De asemenea, sunt redate şi două dezlegări ale pa- 
triarhului ecumenic din anii 1778 şi 1792, pentru cei care au primit Uniaţia cu forţa şi 
după aceea s-au reîntors la Ortodoxie. 


*%**, „Noul Patriarh ecumenic Neofit”, în: Amvonul I (1891), 45, p. 2-3. 


Se prezintă amănunte referitoare la protocolul respectat pentru alegerea pa- 
triarhului de Constantinopol, pe lista candidaților fiind trecuţi 15 mitropoliți, între 
care au rămas, după eliminare, doar Neofit, mitropolitul Nicopolei, Constantin al 
Mitilenei şi Dorothei. Neofit întruni 12 din 15 voturi şi a fost proclamat patriarh. 
Sunt expuse câteva detalii biografice ale noului patriarh ecumenic: bulgar de origine, 
născut într-un sat la nord de Seres, are vârsta de 60 ani, studii teologice la Halchi şi 
Germania; ajunge mitropolit al Filipopolei, apoi al Adrianopolei, ulterior al Pela- 
goniei şi în cele din urmă al Nicopolei. Până la 1860, patriarhii de Constantinopol se 
alegeau după o altă rânduială descrisă de Simion Tesaloniceanu încă de la începutul 
veacului al XV-lea. 


Erbiceanu, C., „Documente inedite Extrase din «Acta Patriarhatus Constan- 
tinopolitani», referitoare la istoria politică şi bisericească a românilor de la 
finele secolului al XIV-lea”, în: BORom XVII (1893-1894), 9, p. 678-707. 


Sunt reproduse 14 documente. 

1. Document care arată că mitropolitul grec trimis de patriarhul Constanti- 
nopolului la Suceava a fost alungat de către arhiereii români losif şi Meletie. Această 
faptă a celor doi ierarhi din Moldova (Mavrovlahia) a atras afurisirea lor de către patriarh. 
Evenimentul a avut loc între 1391-1394, în perioada în care a domnit Petru Muşat. 

2. Document din care aflăm că în 1395, în timpul domniei lui Ștefan 1 Muşat, 
mitropolitul românilor moldoveni Ioachim închină două mănăstiri româneşti 
patriarhului Constantinopolului. Acest document atestă existența unei ierarhii în 
Moldova şi a unor mănăstiri în secolul al XIV-lea. 

3. Nota pusă la 1395 în Condica Patriarhiei, în care se spune că protopopul 
Petru a fost numit exarh patriarhal în Mavrovlahia (Moldova), cei doi ierarhi Meletie 
şi losif au fost afurisiţi, iar mitropolitul grec ce a fost trimis de Patriarhie în Moldova 
s-a retras la Târnovo. 

4. Document de la 1395, prin care Petru este numit exarh patriarhal în 
Moldova. 

5. Document de la 1395, prin care patriarhul îl înştiinţează pe domnul Ştefan 1 
Muşat de numirea oficială a lui Petru ca exarh patriarhal. 

6. Document de la 1395, care cuprinde înştiințarea redactată de către Sinodul 
Patriarhal şi trimisă către cei doi ierarhi Iosif şi Meletie, prin care i se aduce acestora 
la cunoştinţă că au fost afurisiţi şi îi invită la Constantinopol ca să fie judecaţi. 

7. Document de la 1395, care cuprinde scrisoarea patriarhului Constantinopolului 
adresată clerului şi poporului din Moldova, prin care le cere să-i alunge pe cei doi 
episcopi afurisiţi (Iosif şi Meletie) şi să-l recunoască pe exarhul Petru. 

8. Document care arată că la 1395 patriarhul Constantinopolului l-a trimis pe 
mitropolitul Metilenei în Țara Românească şi Moldova pentru a face „anumite aşezări”. 

9. Document care arată că la 1397, patriarhul l-a trimis pe mitropolitul 
Betleemului în Moldova pentru a hirotoni preoţi şi a sfinți biserici, dar fără a fi 
mitropolit în toată regula. Documentul mai cuprinde şi istoria afurisirii celor doi 
ierarhi Iosif şi Meletie. Din document aflăm un fapt interesant şi anume că mitro- 
politul Betleemului ştia limba română. (.) 

10. Document în care se aminteşte despre situaţia Bisericii Ortodoxe la 
sfârşitul secolului al XIV-lea. 

11. Se prezintă o notă referitoare la mitropolitul Ungrovlahiei din partea Severinului. 

12. Document care cuprinde scrisoarea patriarhului Constantinopolului trimisă 
către mitropolitul Ungrovlahiei, prin care îl îndeamnă pe acesta să-l ierte pe un preot 
pe care l-a suspendat. 

13. Alexandru cel Bun trimite la Constantinopol în 1401 o solie formată din 
boieri şi reprezentanţi ai clerului moldovean pentru obținerea împăcării bisericii 
Moldovei cu Patriarhia ecumenică. Această solie s-a prezentat în fața Sinodului 
Patriarhal şi a susţinut canonicitatea mitropolitului Iosif prin următoarele argumente: 
el era localnic, era rudă cu domnul Alexandru cel Bun, era hirotonit de mitropolitul 
Galiției. Sinodul hotărăşte să trimită oameni în Moldova pentru a cerceta această 
problemă la fața locului. 

14. Document dat de patriarhul Constantinopolului care arată paşii care au dus 
la reabilitarea mitropolitului Iosif şi la instalarea sa în scaunul Mitropoliei Moldovei. 
După părerea autorului articolului acest document ar data din 1401. 


***, „Acte oficiale”, în: BORom XIX (1895-1896), 5, p. 193-196. 


Este redată scrisoarea mitropolitului primat al României, Ghenadie, din data de 
29 mai 1895, trimisă către patriarhul ecumenic Antim al VII-lea, ca răspuns la scri- 
soarea patriarhului ecumenic, prin care acesta înştiința Biserica Ortodoxă Română de 
suirea sa în scaunul de patriarh ecumenic. Prin scrisoare Ghenadie îl felicită pe 
Antim pentru suirea sa în scaunul de patriarh ecumenic. 


E., „Acte Oficiale”, în: BORom XIX (1895-1896), 11, p. 673-681. Cu text în 
limba greacă. 


Sunt reproduse trei scrisori. Toate trei au fost trimise către mitropolitul primat 
al României de către Patriarhia ecumenică. 


C., E., „Cuvânt istoric”, în: BORom XXI (1897-1898), 9, p. 946-949. 


Cuvântul amintit în titlu este despre viaţa patriarhului Constantinopolului Dio- 
nisie Comnen şi a fost scris de ieromonahul Gherasim Cacavela şi afierosit fostului 

patriarh al Constantinopolului, Dionisie cel Bătrân, de Ilie Miniat. Autorul prezintă 
aici, doar acea parte din cuvânt care se referă la istoria naţională. Despre Dionisie 
(care avea numele de mirean de Dimitrie) aflăm că în tinereţea sa a fost, pentru o 
scurtă perioadă, secretar al lui Matei Voievod, domnul Țării Româneşti. 


xx, „Acte oficiale”, în: BORom XXV (1901-1902), 7, p. 625-635. Cu text în 
limba greacă. 


Este reprodusă epistola lui Ioachim al III-lea trimisă mitropolitului primat losif 
Gheorghian, cu ocazia alegerii S. Sale pentru a doua oară ca patriarh ecumenic. De ase- 
menea este redat şi răspunsul mitropolitului primat Iosif Gheorghian la această epistolă. 


C., E., „Documente referitoare la istoria bisericii române”, în: BORom XXV 
(1901-1902), 8, p. 689-714. 


Sunt reproduse 16 documente. 
5. Document ce cuprinde porunca dată în 1805 de mitropolitul Dositei, pentru 
ajutorarea Mănăstirii Halchi şi a bisericii Stavrodromu din Constantinopol. 


G., „Cronica bisericească. Nicolae Iorga şi studiile bisericeşti.”, în: BORom 
XXVIII (1904-1905), 12, p. 1407-1409. 


Se aminteşte despre o comunicare făcută de Nicolae lorga Academiei Române, 
în care este tratată viaţa şi activitatea lui Nichifor Dascălul. Acesta a trăit în secolul al 
XVI-lea, era originar din Tesalia, a făcut studii la Veneţia şi Padova, a fost luat de 
Ieremia (viitorul patriarh al Constantinopolului) la Constantinopol şi aici a jucat un 
rol important în mai multe evenimente care privesc istoria politică şi bisericească a 
românilor. În 1593, Nichifor l-a îndemnat pe patriarhul Ieremia să facă o călătorie în 
Principatele Române şi în Rusia pentru a strânge bani pentru Patriarhia din 
Constantinopol. 


*%**, „Acte oficiale”, în: BORom XXXV (1911-1912), 3, p. 241-242. Cu text în 
limba greacă. 


Este reprodusă scrisoarea patriarhului Constantinopolului Ioachim IV trimisă 
către mitropolitul primat Atanasie cu prilejul Sfintelor Sărbători de Paşti. 


***, „Acte oficiale”, în: BORom XXXVI (1912-1913), 8, p. 729-737. Cu text 
în limba greacă. 


Este reprodusă scrisoarea mitropolitului primat Conon Arămescu-Donici 
trimisă către întâistătătorii bisericilor ortodoxe surori, prin care înştiințează că s-a suit 
în scaunul de mitropolit primat al României şi se redau răspunsurile venite la 
scrisoare din partea patriarhului Constantinopolului Ioachim IV şi din partea mitro- 
politului Bucovinei, Vladimir de Repta. 


*** „Cronică, «Noul patriarch ecumenic din Constantinopole», în :Candela 
XXXII (1913), 3,p. 161. 

Este consemnată alegerea, în data de 10 februarie 1913, a Î.P.S. Arhiepiscopul 
de Chalcedon Germanos ca patriarh ecumenic. Instalarea nou alesului pe Scaunul 
patriarhal din Constantinopole a avut loc în 17 februarie/2 martie 1913. 


Demetrescu, Drag.. dr., „Acte oficiale”, în: BORom XXXVII (1913-1914), 9, 
p. 617-622. 


Sunt reproduse scrisoarea din luna august a anului 1913, trimisă de către pa- 
triarhul Constantinopolului, Ghermanos, către regele Carol I, prin care îi mulţumeşte 
şi îi adresează cuvinte de recunoştinţă pentru ocrotirea acordată de armata română 
P.S. Fotios episcopul Polyanei şi răspunsul regelui Carol 1 la scrisoare. 


G., „Literatura religioasă”, în: BORom XXXVII (1913-1914), 10, p. 795-796. 
Recenzie. 


Este vorba despre prezentarea cărții „Corespondenţa dintre Patriarhia din 
Constantinopol şi mitropolitul Ungrovlahiei Nifon, între domnul Al. I. Cuza şi între 
toate bisericile cu privire la legile aprobate de guvernul român pentru Sinodul din 
1864”, tradusă din greceşte de arhimandritul F. Balamaci, Bucureşti, 1913. 

Lucrarea cuprinde actele privitoare la sinodul bisericesc ce s-a ţinut în vremea 
lui Alexandru loan Cuza. 


Demetrescu, Drag., dr.. „Trimişii Patriarhiei ecumenice din Constantinopol”, 
în: BORom XXXVIII (1914-1915), 4, p. 325-333. 


În perioada 11-22 iulie 1914, au fost în România P.S. Hristofor, episcopul 
Stavrupoliei şi arhimandritul Patriarhiei ecumenice, Alexandru Papadopol, cu mi- 
siunea de a face cunoscută Bisericii Ortodoxe Române, starea creştinilor ortodocşi 
din Biserica Patriarhiei ecumenice. Delegaţia Patriarhiei ecumenice a vizitat şi mă- 
năstirile: Cernica, Pasărea, Căldăruşani, Țigăneşti şi Curtea de Argeş. 


***, „Acte oficiale”, în: BORom XXXIX (1915-1916), 3, p. 227-233. Cu text 
în limba greacă. 


Sunt redate două acte şi anume, scrisoarea Sinodului din Constantinopol 
trimisă către mitropolitul primat al României Conon, prin care cere ca bisericile 
ortodoxe să facă rugăciuni pentru pace şi scrisoarea patriarhului ecumenic trimisă 
către mitropolitul primat cu prilejul sărbătorilor Naşterii Domnului. 


*%**, „Acte oficiale”, în: BORom XL (1921-1922), 9, p. 686-688. 


Sunt reproduse patru documente, din care primul este scrisoarea patriarhului 
Meletie al Constantinopolului trimisă către mitropolitul primat Miron la 26 aprilie 
1922, referitoare la ridicarea Bisericii Ortodoxe Sârbe la rangul de Patriarhat. 


***, Mulţumirea Patriarhului Constantinopolului trimisă către Mitropolitul 
Primat”, în: BORom XLI (1922-1923), 5, p. 377-379. 


Sunt redate două scrisori trimise de patriarhul Constantinopolului Meletie din 
1922 către mitropolitul primat Miron. Prima scrisoare a fost trimisă cu ocazia 

sărbătorilor Naşterii Domnului şi a doua scrisoare se referă la relațiile dintre Biserica 
Ortodoxă Română şi Biserica Anglicană. 


*** „Scrisoarea Patriarhului ecumenic către Primatul României”, în: BORom 
XLI (1922-1923), 7, p. 534-535. 


Este redată scrisoarea patriarhului ecumenic Meletie din data de 3 februarie 
1923 trimisă către mitropolitul primat Miron referitoare la chestiunea schimbării 
calendarului şi a convocării unei conferinţe la Constantinopol pentru a dezbate 
această problemă. Dintr-o notă de la sfârşitul articolului aflăm că pentru această 
conferință mitropolitul primat l-a delegat pe arhimandritul Scriban. 


*** „Mulţumirea Guvernului grecesc către Primatul României”, în: BORom 
XLI (1922-1923), 12, p. 939. 


Este reprodusă mulțumirea guvernului Greciei către Primatul României pentru 
intervenţia Sinodului Regatului României în chestiunea menţinerii patriarhului 
ecumenic la Constantinopol. Tot în articol este reprodus şi textul protestului Bisericii 
Ortodoxe Române referitor la această chestiune. 


Scriban, arhim.. „Cronica bisericească. Scrisoarea Patriarhului Grigorie al 
VII-lea al Constantinopolului către Primatul României şi Răspunsul Primatului 


României către Patriarhul Grigorie al VII-lea al Constantinopolului ” în: 
BORom XLII (1924), 4, p. 240-241. 


Prin scrisoare patriarhul Constantinopolului Grigorie al VII-lea îl înştiinţează 
pe mitropolitul primat al României Miron despre suirea sa pe tronul patriarhal. 


*%** Cronica”, în: Apostolul II (1925), 3-4, p. 25-27. 


Articolul conţine informaţii despre faptul că Patriarhia ecumenică din 
Constantinopol trece prin grele încercări. Murind patriarhul Grigorie al VII-lea, este 
ales noul patriarh Constantin, ce are probleme mari cu turcii şi, nu după mult timp, 
ziarele din 31 ianuarie vestesc că patriarhul a fost expulzat cu forța din Turcia. Acest 
act este văzut ca o consecinţă a tratatului de la Lausanne prin care s-a hotărât soarta 
minorităţilor nemulsumane din Turcia. Sf. Sinod al României a protestat faţă de aten- 
tatul ce s-a încercat de turci împotriva scaunului ecumenic din Constantinopol prin 
izgonirea patriarhului Constantin care s-a stabilit, pentru moment, în Muntele Athos. 


Scriban, arhim., „Oaspeţii învestiturii”, în: BORom XLIII (1925), 11, p. 689-690. 
Cu o fotografie a patriarhului ecumenic Vasile II al Constantinopolului. 
La ceremonia învestiturii au participat: mitropolitul sârb, toţi mitropoliţii greci 


şi alţii. Patriarhul ecumenic a fost reprezentat de către trei mitropoliți. 


Scriban, arhim., „Cronica bisericească internă. Patriarhul la locurile sfinte”, 
în: BORom XLY (1927), 6, p. 355-358. 


Este relatată prima călătorie a unui cap al Bisericii noastre la Locurile Sfinte. 
Patriarhul Miron cu prilejul acestei vizite a trecut prin Constantinopol, în articol fiind 

relatată întrevederea dintre cei doi patriarhi, al României şi cel ecumenic, Vasile III. 
Călătoria a continuat apoi la Atena, Alexandria (este relatată întrevederea avută cu 
patriarhul Alexandriei Meletie) şi Ierusalim. 


Pimen, mitropolitul Moldovei, „Cronica bisericească internă. Patriarhul 
regent felicitat de Patriarhul ecumenic”, în: BORom XLYV (1927), 9, p. 548. 


Este redată scrisoarea patriarhului ecumenic Vasile III al Constantinopolului, 
prin care acesta îl felicită pe patriarhul României Miron pentru regența sa. 


Scriban, arhim., „Cronica bisericească. Scrisorile dintre Patriarhul României 
şi Patriarhul ecumenic la suirea pe tron a Patriarhului ecumenic.”, în: BORom 
XLVII (1929), 12, p. 1114-1117. Cu text în limba greacă. 


Sunt redate scrisoarea patriarhului ecumenic către patriarhul României — prin 
scrisoare patriarhul ecumenic Fotie îl înştiințează pe patriarhul României despre 
suirea sa în scaunul Patriarhiei ecumenice şi răspunsul patriarhului României la 
scrisoarea mai sus menționată. 


Scriban, arhim.. „Bibliografie. Iconomul Coman Vasilescu «Istoricul mănăs- 
tirilor închinate şi secularizarea averilor lor», Bucureşti 1932, 127 p”, în: 
BORom LI (1933), 1-2, p. 94. Recenzie. 


Cartea bine documentată şi importantă pentru istoricul relaţiilor româno- 
greceşti are 127 de pagini. 


G., IL. M., „Note bibliografice Savrami I., Evang., «Din corespondenţa mitro- 
politului Ignatie al Iracliei», în Ex. Papo& 1933, p. 543-553”, în: BORom 
LII (1934), 1-2, p. 127. Recenzie. 


Sunt prezentate câteva scrisori ale mitropolitului Ignatie fost efor al bisericii 
patriarhale din Constantinopol între 1821-1830. Autorul publică porunca Înaltei Porţi 
trimisă prin Ignatie domnului Grigore Ghica Vodă în 1826, poruncă ce privea 
reducerea egumenilor greci la conducerea şi administrarea mănăstirilor închinate. 


***, „Note bibliografice Gherman Mitropolitul Sardelor «Cataloagele epis- 
copale ale bisericilor Cretei, Dodecanes şi celorlalte insule greceşti», în ExyA. 
Dapog, an. 28 (1935), t. 34, p. 80-89, 292-316. Recenzie”, în: BORom LIII 
(1935), 7-8, p. 424-425. 


Articolul cuprinde cataloagele eparhiilor aflate în Creta, Dodecanes şi insulele 
greceşti din Arhipelag şi Marea Ionică. În şirul mitropoliților Cretei îl găsim pe 
Neofit ales în 1652. Din cauza unor neînţelegeri locale va pleca în Țara Românească. 


G., C.. „Note bibliografice. Gherman Mitropolitul Sardelor «Contribuţii la listele 
patriarhale din Constantinopol», în revista Ortodoxia, an X, 1935, p. 231-243, 
312-320,411-418, 450-458, 494-502”, în: BORom LIV (1936), 1-2, p. 138-139. 


În lucrare, pe lângă date referitoare la diferiți patriarhi ai Constantinopolului 
găsim şi amănunte despre cei care au venit în Ţările Române. Patriarhul Dionisie al 

IV-lea care a păstorit de cinci ori (1671-1673, 1676-1679, 1682-1684, 1686-1687, 
1693-1694), a plecat în 1681, în misiune, în Principatele Române. El i-a împăcat pe 
Gheorghe Duca şi pe Șerban Cantacuzino în 1682. Dionisie a stat în Țara Ro- 
mânească până la 30 iulie 1682, când a fost chemat să ocupe scaunul patriarhal 
pentru a treia oară, pentru a-l înlocui pe Iacov care a demisionat. 

Iacov l-a bănuit pe domnul Şerban Cantacuzino că a avut un amestec la 
înlăturarea sa din scaunul patriarhal. După ce a păstorit a patra oară Dionisie s-a 
întors în Țara Românească, unde a fost oaspetele lui Constantin Brâncoveanu. Cu 
sprijinul acestui domnitor Dionisie obține şi pentru a V-a oară scaunul de patriarh al 
Constantinopolului, dar nu reuşeşte să păstorească decât şase luni. Şi după această a 
V-a păstorire Dionisie a revenit în Ţara Românească unde a şi decedat la 23 
septembrie 1696 fiind îngropat în Mănăstirea Radu-Vodă din Târgovişte. 

Alt patriarh al Constantinopolului care a venit în Ţările Române a fost Iacov — 
cel care a păstorit de trei ori între anii 1679-1682, 1685-1686, 1687-1688. lacov se 
afla la Iaşi în iunie 1684, iar la 1691 se găsea în Țara Românească. A murit la laşi şi 
a fost înmormântat în Mănăstirea Golia. 

Patriarhul Constantinopolului Chiril al IV-lea a venit la Iaşi în 1712 pentru a 
face o colectă pentru Patriarhie. Alt patriarh care a venit în Țările Române a fost 
Cosma al III-lea. EI a fost mai întâi patriarh al Alexandriei şi apoi a ajuns patriarh al 
Constantinopolului. După ce a fost scos din scaun, el a mers în Moldova unde a stat 
pentru o scurtă perioadă de timp. 


G., IL. M., „Note bibliografice. Beza Marcu, «Biblioteci mănăstireşti în 
Patmos», în Anal. Acad. Rom. Seria III, tom VIII, 1936, p. 1-6”, în: BORom 
LIV (1936), 7-8, p. 543. Recenzie. 


Articolul cuprinde informaţii despre cercetările făcute de domnul Beza la 
biblioteca Mănăstirii Sfântul loan Teologul din Insula Patmos. Printre numeroasele 
odoare din acea mănăstire se află şi o Evanghelie ce poartă data Bucureşti 1787 şi 
însemnarea că a fost adusă acolo de Daniil mitropolitul Sevastiei. 

Mai sunt prezentate: un vas aurit în care se păstrează capul Sf. Apostol Toma 
care a fost trimis din laşi la 1817 de serdarul Sava Patmiotul; un omofor asemănător 
cu cel păstrat la Mănăstirea Putna şi două ripide aurii lucrate în filigran purtând în 
inscripție numele lui Ştefan cel Mare şi anul 1488. 


G, C., „Note bibliografice Iliades H., «O enciclică inedită a Patriarhului 
Constantinopolului Ieremia al II-lea» în revista ExyA. Papoc, an XXIX, 1936 
fascicola 3, p. 343-349”, în: BORom LIV (1936), 11-12, p. 779. Recenzie. 


Pe lângă datele despre enciclica patriarhului Alexandriei Ieremia al II-lea 
întâlnim în această recenzie şi amănunte despre Chiril Lucaris. Acesta s-a aflat în 
1616 la Târgovişte unde a rostit o omilie împotriva învățăturilor eterodoxe ale cato- 
licilor. Această omilie denumită „Tomos” cuprindea şase anatematisme. 


G., 1. M., „Note bibliografice. Iorga N., «Ştiri noi despre sfârşitul secolului al 
XVI-lea românesc», în Analele Academiei Române, ist. seria III, tom XIX 
(1937), p. 33-46 şi extras 14 p. + V pl”, în: BORom LVII (1939), 5-6, p. 350. 

Ştirile amintite în titlu se referă la daniile româneşti făcute Mănăstirii Sfântul 
loan Evanghelistul din Insula Patmos. Din cuprinsul lor se desprind câteva nume care 
întregesc genealogia lui Petru Şchiopul. Cel mai vechi document datează din 1584 
făcut cu binecuvântarea ierarhilor moldoveni Teofan, mitropolitul Sucevei, Agafton, 
episcop de Roman şi Gheorghe, episcop de Rădăuţi. 

Prin acest act Petru Şchiopu dăruieşte Mănăstirii din Patmos 5000 de aspri pe 
an. Dania lui Petru Vodă a fost întărită mai târziu de Duca Vodă prin hrisovul său din 
1670 în care sunt amintiţi ierarhii Moldovei şi anume: mitropolitul Sucevei Ghedeon, 
Dosoftei al Romanului, Efrem(?) al Rădăuţilor şi loan al Huşilor. La 29 iunie 1706, 
Antioh Cantemir cu binecuvântarea mitropolitului Misail şi a episcopilor Lavrentie 
de Roman, Ghedeon de Rădăuţi, Varlaam de Huşi, rânduieşte ca Mănăstirea din 
Patmos să-şi primească dania în fiecare lună a lui septembrie. 


G., IL. M., „Note bibliografice. Popescu Anton I. Pr., «Viaţa şi nevoințele prea 
cuviosului părintelui nostru Nifon patriarhul Țarigardului, dată pe înţelesul 
tuturor», Huşi 1938, 48 p”, în: BORom LVI (1938), 1-4, p. 134. Recenzie. 


Lucrarea cuprinde descrierea vieţii pline de sfințenie a patriarhului Constanti- 
nopolului, Nifon. 


Moisescu, Iustin I.. dr.. „Note bibliografice Hrisostom Arhiepiscopul Atenei 
«Chiril Lucaris. La aniversarea a 300 de ani de la moartea lui» în revista 
Exim, an XIV (1938), nr. 25-26, p. 193-198”, în: BORom LVII (1939), 1-2, p. 
715-771. Recenzie. 


Recenzia aminteşte despre viaţa şi activitatea lui Chiril Lucaris. 

Constantin Lucaris s-a născut în insula Creta în 1572, la 21 de ani a fost 
hirotonit diacon de către patriarhul Alexandriei, Meletie Pigas, după care a fost trimis 
de către acesta în Polonia şi Rusia pentru a combate propaganda catolică. Chiril 
Lucaris a luat parte la Sinodul de la Brest din 1596 de unde a plecat la Liov unde a 
înființat o şcoală bisericească şi o tipografie. În 1599 a fost trimis iar de către pa- 
triarhul Meletie Pigas cu aceeaşi misiune (de a combate propaganda catolică). 

Întors în Alexandria, Chiril Lucaris a fost ales patriarh în locul lui Meletie 
Pigas. În 1612, după îndepărtarea din scaun a patriarhului ecumenic Neofit al II-lea, 
Chiril a fost ales ca locţiitor de patriarh. 

Din cauza atitudinii potrivnice a unor mitropoliți Chiril Lucaris merge la 
Muntele Athos şi în Ţara Românească. În 1615 el pleacă din Țara Românească. Se 
aminteşte apoi despre legăturile lui Chiril Lucaris cu arhiepiscopul de Canterbury 
Abbot şi cu regele Angliei Iacob I(1603-1625). 

Deşi au circulat unele zvonuri conform cărora Chiril s-ar fi depărtat de la 
dreapta credinţă, el a fost ales în 1620, la 4 februarie, ca patriarh al Constanti- 
nopolului. Într-o scrisoare din 1629 se arată că guvernatorul Transilvaniei, Bethlen 
Gabor, a vrut să introducă calvinismul în Transilvania, el cerându-i părerea lui Chiril 
Lucaris în această privinţă. Din scrisoare reiese clar că patriarhul Chiril s-a împotrivit 
acestui demers, pe motiv că învăţăturile bisericii ortodoxe se deosebesc clar de 
învăţăturile protestante. 

Pentru că circulau diferite zvonuri conform cărora Chiril a îmbrăţişat protes- 
tantismul, în 1633 Chiril şi-a mărturisit credinţa în faţa mitropolitului de Kiev şi a 
altor reprezentanţi ai bisericii ortodoxe, veniţi la Constantinopol pentru a vedea dacă 
aceste zvonuri sunt reale. În 1635 iezuiţii l-au dat jos din scaun pe Chiril şi au 
încercat chiar să-l otrăvească şi să-l orbească. Chiril a fost exilat în Insula Hios. În 
1637 Chiril a revenit pe scaunul Patriarhiei din Constantinopol şi a început să lucreze 
împotriva propagandei catolice şi protestante. În urma uneltirilor iezuiţilor Chiril 
Lucaris a fost ucis în 1638. 


Popescu, Niculae M., preotul, „Chiril Lucaris şi ortodoxia română arde- 
leană”, în: BORom LXIV (1946), 7-9, p. 425-446. Cu text în limba greacă. 


În condiţiile în care luteranii şi calvinii făceau eforturi deosebite pentru a-i 
atrage pe românii ortodocşi din Ardeal la credința lor, au hotărât să apeleze, para- 
doxal, s-ar putea spune şi la Chiril Lucaris, patriarhul ecumenic de atunci. În acest 
scop, Gavriil Bethlen îi trimite acestuia o scrisoare, care, însă, nu se mai păstrează. 
Rolul studiului de faţă este de a prezenta textul original latin al răspunsului, negativ, 
al patriarhului, scris la 2 septembrie 1629, însoţit şi de o nouă traducere română. 
Înainte de a insera textul propriu-zis, autorul articolului oferă câteva date preliminarii 
despre Gavriil Bethlen şi despre legăturile patriarhului Chiril Lucaris cu Ţările 
Române. Astfel, se face cunoscut faptul că Gavriil Bethlen, principele Transilvaniei 
timp de 16 ani, a ajutat la întărirea şi răspândirea calvinismului, al cărui adept era. 

În continuare, articolul oferă mai multe date despre Chiril Lucaris. Pe baza 
unor documente, mai ales corespondență, aflăm că acesta a trăit o perioadă în Po- 
lonia, unde a luptat împotriva unirii cu catolicii. Patriarhul Meletie, obosit şi bolnav, 
îl cheamă în Alexandria, unde ajunge cu două zile înainte de moartea acestuia; astfel 
că, în 1601, îi succede în scaun. Diverse intrigi împiedică ridicarea lui, în 1612, la 
treapta de patriarh ecumenic, ceea ce-l determină să demisioneze şi să vină în Mun- 
tenia, apoi în Moldova. Aici ţine cuvântări bisericeşti şi poartă corespondenţă cu 
patriarhul Timotei II şi cu un pastor olandez de la Haga. Înainte de a pleca în Egipt, 
în toamna anului 1615, lasă creştinilor din Târgovişte o enciclică în care îi îndeamnă, 
mai ales, să-şi apere ortodoxia. În 1620, pe când se afla din nou în Țara Românească, 
a fost ales, prin vot, patriarh ecumenic de Constantinopol. Din acel moment, nu a mai 
venit în țară, însă primea de aici acte de danii, spre întărirea lor. 

Este prezentată scrisoarea cu răspunsul patriarhului Chiril Lucaris către Gavriil 
Bethlen. În aceasta, patriarhul aduce câte o obiecţie pentru fiecare din ideile prin- 
cipelui Transilvaniei, care nu urmărea altceva decât trecerea românilor din Ardeal la 
calvinism. 

La finalul articolului, este reprodusă în întregime scrisoarea patriarhului Chiril 
Lucaris către Gavriil Bethlen, precum şi traducerea sa în limba română. 


Năsturel, Petre S., „Urmările căderii Țarigradului pentru Biserica Româ- 
nească”, în: MitrOlt XI (1959), 1-2, p. 45-73. 


Acest studiu istoric amplu cuprinde prezentarea unei scrisori a episcopului 
Samuil, datată la 6 august 1453, către cei din Sibiu, în care este descrisă cruzimea 

turcilor suferită de greci şi a unei enciclice a mitropolitului Ioachim al Moldovei. 
Prezentarea acesteia din urmă este bazată pe documente: „Analele de la Putna” şi 
„Cronologia ştiinţifică” care îl situează temporal pe Ioachim ca mitropolit. Se mai 
aminteşte despre grecii care au pribegit pe teritoriul țării, despre episcopul loan de 
Caffa, precum şi despre iconografia românească din Moldova de Nord (devenită 
Bucovina sub austrieci) reprezentativă pentru acest episod istoric. 


Elian, Alexandru, prof. „Legăturile Mitropoliei Ungrovlahiei cu Patriarhia de 
Constantinopol şi cu celelate biserici ortodoxe. De la Intemeiere până la 
1800”, în: BORom LXXVII (1959), 7-10, p. 904-935. 


Articolul este structurat în două părți, cu autori diferiţi. În prima parte se aminteşte 
despre activitatea Mitropoliei Ungrovlahiei de la întemeierea acesteia până în 1800. 

Relaţiile dintre Constantinopol şi Mitropolia nou creată a Ungrovlahiei au fost 
active în veacul întemeierii şi s-au continuat în perioadele următoare. Aşezat din 
octombrie 1370 ca mitropolit, Antim va păstori în Țara Românească până în 1394, 
luând parte la şedinţele sinodale la Constantinopol, fiind singurul ierarh ale cărui 
legături cu Patriarhia Târnovei sunt cunoscute în perioada arhipăstoririi patriarhului 
Eftimie. Pe mitropolitul Severinului, Atanasie, îl găsim în actele sinodale începând 
din iulie 1389. După mitropolitul Antim, urmează o perioadă despre care există 
puţine informaţii, ştiindu-se doar că cei ce-au urmat în scaunul ierarhic au fost 
personalități strămutate pe considerente de ordin politic. 

După căderea Constantinopolului, în Țara Românească s-a manifestat o reacţie 
împotriva Patriarhiei ecumenice, compromisă în ochii ortodocşilor prin zelul ei 
unionist. Se poate lua în considerare o întrerupere a legăturilor canonice cu 
Constantinopolul. Instabilitatea Scaunului ecumenic, dificultatea comunicării au fost 
factori care au putut duce la înfiriparea unor legături trecătoare cu alte scaune ie- 
rarhice şi îndeosebi cu Arhiepiscopia de Ohrida. Articolul aminteşte de legături 
muntene cu această Arhiepiscopie în timpul mitropolitului Macarie. 

Secolul al XVI-lea se deschide pentru Țara Românească şi Biserica ei, sub 
semnul unor legături cu Scaunul ecumenic, care, chiar dacă nu sunt puternice, sur- 
prind personalitatea lui patriarhului Nifon II, care, după scoaterea sa din scaun, în 
1498, e adus în 1503 în Țara Românească de către Radu cel Mare cu menirea de a 
(re)organiza Biserica țării. Se păstrează din timpul lui Nifon întocmirea unui program 
de organizare a vieţii bisericeşti, bazat pe canoane, întemeierea a două episcopii (de 
Râmnic şi Buzău) şi hirotonirea chiriarhilor necesari. După Nifon au urmat şi alți 
patriarhi ecumenici, astfel încât se vor găsi în Ţara Românească, cu binecuvântarea 
Scaunului ecumenic: Ioachim (1505-1506), Pahomie (1513), Teolipt (1517), loasaf Il 
(1564), Teolipt II (1586), Pahomie II (1587). 

Spre sfârşitul secolului al XVI-lea, legăturile bisericii române cu Patriarhia 
ecumenică sporesc în intensitate şi capătă o semnificaţie nouă. După Macarie, un alt 
mitropolit al Ungrovlahiei, care poate fi cunoscut din activitatea, însemnările şi 
legăturile domnului Mihnea Turcitul cu Constantinopolul, este Mihail. Prin sfințirea 
de însuşi patriarhul Teolipt II de la Constantinopol se face un pas către recunoaşterea 
deplină a drepturilor canonice ale Patriarhiei ecumenice asupra Mitropoliei Ungro- 

vlahiei. Este semnificativă şi prezenţa patriarhului Ieremia II, în Țara Românească la 
prima adunare sinodală de aici, în 1591 şi acordarea primului statut de „stavropighie” 
(era o procedură excepţională pentru asigurarea libertăţii mănăstirilor) unei mănăstiri 
din eparhia Ungrovlahiei. 

Vremurile istorice nefavorabile au fost obstacole pentru realizarea unor 
contacte cu Patriarhia ecumenică în timpul domniei lui Mihai Viteazul, abia după 
venirea în scaunul domnesc al Țării Româneşti a lui Radu Mihnea observându-se 
iarăşi influenţe greceşti în ţară şi realizându-se legături mai strânse cu biserici şi 
ierarhi ortodocşi din Orient. Secolul al XVII-lea este marcat, din acest punct de 
vedere, de puternica personalitate a lui Chiril Lucaris, care cercetează Ţările Române 
în anii 1613-1615, perioadă în care mitropolit al Ungrovlahiei era cărturarul grec Luca 
din Cipru. După 1630, lucrurile iau o întorsătură nefavorabilă elementului grecesc. 

În timpul domniei lui Matei Basarab, momente importante în evoluția 
raporturilor dintre Patriarhia ecumenică şi Mitropolia Ungrovlahiei sunt reprezentate 
de modalitățile de alegere şi confirmare a mitropolitului. Corespondenţa lui Matei 
Basarab cu Patriarhia şi actele sinodale prin care patriarhul ecumenic Ioanichie 
desemnează la cârma Mitropoliei Ţării Româneşti mai întâi pe Ştefan şi apoi pe 
Ignatie Sârbul, reprezentanţi aleşi de ţară, sunt semne grăitoare şi dovezi ale acestor 
vechi raporturi. 

După Ioanichie, spre sfârşitul secolului al XVII-lea, la Scaunul ecumenic se 
ridică patriarhul Macarie, care va avea contacte certe cu ierarhia eclesiastică a Ţării 
Româneşti, participând la diferite ceremonii, precum a fost înscăunarea lui 
Constantin Şerban sau înmormântarea lui Matei Vodă. Un spor de influenţă la 
Constantinopol îl au Cantacuzinii, perioadă în care la cârma Patriarhiei se afla 
Dionisie IV. Secolul al XVII-lea, care cunoaşte o extindere considerabilă a legătu- 
rilor Mitropoliei Ungrovlahiei cu biserici ortodoxe din răsărit, aduce cu sine şi stabi- 
lirea de contacte cu biserica rusă. A doua jumătate a secolului al XVII-lea, cunoaşte 
prezenţa la Moscova a doi viitori mitropoliți ai Ungrovlahiei, Dionisie şi Teodosie. 

Dositei, arhipăstor al Ierusalimului, rămâne o mare figură a ortodoxiei din 
vremea sa, iar legăturile acestuia cu Mitropolia Ungrovlahiei sunt surprinse în 
prezentul articol. Pasiunea sa anticatolică l-a determinat pe Dositei să prezideze 
Sinodul din 1705 din Bucureşti pentru caterisirea lui Ilarion al Râmnicului, con- 
damnat mai ales pentru îngăduința față de închinătorii Papei. Abolirea domniilor 
pământene şi înscăunarea în Țara Românească a unor domni fanarioți vor da un nou 
caracter legăturilor dintre Biserica Ţării Româneşti şi lumea ecleziastică grecească. 
Mitropolia Ungrovlahiei va avea astfel între 1716 şi 1800 cinci arhipăstori de 
obârşie, limbă şi cultură greacă (Mitrofan al Nissei;, Neofit I, 1738-1754; Grigorie II; 
Ignatie, 1810-1812; Nectarie Moraitul, 1812-1818). Articolul conţine fotografii. 


Rămureanu, loan I., preot prof., „Legăturile Mitropoliei Ungrovlahiei cu 
Patriarhia de Constantinopol şi cu celelate biserici ortodoxe. De la 1800 până 
la recunoaşterea autocefaliei Bisericii noastre”, în: BORom LXXVII (1959), 7- 
10, p. 935-960. 

După un şir de mitropoliți de origine greacă, la 1 mai 1819, în timpul dom- 
nului fanariot Alexandru Şuţu (1818-1821), a fost ales ca mitropolit al Ungrovlahiei 
Dionisie Lupu (1819-1823), român de origine, fost egumen la Mănăstirea Dealul 
(1795-1807), apoi la Tismana (1807-1819), de la care începe şirul mitropoliţilor 
români. Dionisie ia măsuri împotriva abuzurilor ce se făceau la hirotonia preoţilor. 
Urmează o perioadă de frământări în Ţara Românească şi după venirea primului 
domn pământean, Grigorie IV Ghica (1822-1828), la 4 ianuarie 1823, s-a făcut 
alegerea mitropolitului Grigorie IV Dascălul (1823-1834), fost ierodiacon la Mă- 
năstirea Căldăruşani. Noul mitropolit îl înştiințează pe patriarhul Antim III al 
Constantinopolului despre continuarea abuzurilor în hirotonire, acesta înterzicând 
mitropoliților greci de peste Dunăre să mai hirotonească preoţi în Ţara Românească. 

Ca şi mitropoliţii Ungrovlahiei din trecut, Grigorie IV va ajuta cu bani, la 10 
martie 1827, Sfântul Mormânt, la cererea patriarhului Atanasie V al Ierusalimului. S-a 
îngrijit, de asemenea, de ridicarea nivelului religios al creştinilor bulgari, tipărind, pe 
cheltuiala sa, în 1828, o traducere a Noului Testament în limba bulgară vorbită: 
„Tetraevanghelul (se redă în articol conţinutul unei corespondențe între mitropolit şi 
Patriarhia ecumenică pe tema editării „Tetraevanghelului”). La 22 iunie 1834, 
Grigorie IV Dascălul moare, scaunul mitropolitan fiind ocupat vremelnic de epis- 
copul Neofit al Râmnicului până când, la 29 iunie 1840, acesta a fost ales ca mitro- 
polit al Ungrovlahiei şi confirmat de către domnul Alexandru Dimitrie Ghica. 

Neofit a desfăşurat o intensă activitatea bisericească, în timpul său Seminariile 
bisericeşti cunoscând o dezvoltare amplă, fiind trimişi numeroşi tineri la studii teo- 
logice în Rusia şi la Atena, a păstrat raporturi de colaborare şi ajutorare cu Patriarhia 
de Constantinopol şi cea a Ierusalimului. 

Cea de-a doua parte a articolului aminteşte despre însemnătatea reformelor lui 
Alexandru loan Cuza pentru Biserica Ortodoxă Română. Se amintesc: „Legea pentru 
secularizarea averilor mănăstirilor închinate la Locurile Sfinte”, „Decretul organic 
pentru regularea schimei monahiceşti”, „Legea călugăriei”, „Decretul organic pentru 
înființarea unei autorităţi sinodale centrale pentru afacerile religiei române”, „Legea 
pentru numirea de mitropoliți şi episcopi eparhioţi din România”. Aceste legi au 
determinat pe patriarhul ecumenic Sofronie al III-lea să trimită numeroase scrisori de 
mustrare mitropolitului Nifon al Ungrovlahiei. Se consemnează corespondențele 
dintre înalții prelați înainte şi după abdicarea domnului Alexandru loan Cuza. La 14 
decembrie 1872, s-a promulgat „Legea Organică a Bisericii Ortodoxe Române” prin 
care s-a hotărât alegerea mitropoliţilor şi episcopilor eparhioți şi constituirea Sfân- 
tului Sinod al Bisericii Ortodoxe, cu reşedinţa la Bucureşti. De la această dată 
înainte, istoria Mitropoliei Ungrovlahiei se identifică cu însăşi istoria Bisericii Orto- 
doxe Române. La 31 mai 1875 este ales mitropolit primat al României Calinic Mi- 
clescu (1875-1886), mitropolitul Moldovei, sub care Biserica Română a dobândit 
autocefalia. 

După 1880 a urmat un schimb de corespondenţă între patriarhul de Constan- 
tinopol Ioachim III (1878-1884) şi mitropolitul Calinic Miclescu, prin care patriarhul 
ecumenic încerca să apere drepturile sale jurisdicționale asupra Bisericii Române, iar 
mitropolitul primat apăra autocefalia ei. În 1925, Mitropolia Ungrovlahiei este ridi- 


387 


cată la treapta de Patriarhie, act recunoscut de patriarhul ecumenic Vasile III al 
Constantinopolului. Proclamarea oficială a ridicării Bisericii Ortodoxe Române la 
rangul de Patriarhie s-a făcut în cadrul unor festivități din 27 septembrie 1925 în 
Catedrala Patriarhiei Române din Bucureşti. Articolul conţine numeroase imagini. 


Coman, loan G., pr. prof., Căciulă, Olimp N., pr. prof. „Sărbătorirea Mile- 
niului Sf. Munte şi participarea Bisericii Ortodoxe Române la festivitățile 
comemorative”, în: BORom LXXXI (1963), 7-8, p. 598-649. 


Cu prilejul împlinirii a o mie de ani de la înființarea Mănăstirii Marea Lavră şi 
de la organizarea vieţii monahale, din Sfântul Munte de către Sf. Atanasie Atonitul, 
la invitaţia pe care patriarhul ecumenic Atenagora a trimis-o P.F. Justinian Marina, 
Biserica Ortodoxă Română a hotărât participarea la festivitățile „Mileniului atonit”. 
Delegaţia Bisericii Ortodoxe Române condusă de părintele patriarh a fost alcătuită 
din: Î.P.S. Firmilian al Olteniei, P.S. Partenie al Romanului, pr. loan G. Coman, pro- 
fesor la Institutul Teologic din Bucureşti, arhimandritul Nicolae Mladin, profesor la 
Institutul Teologic din Sibiu, preot Olimp Căciulă, inspector patriarhal şi arhidia- 
conul Mihai Marinescu de la catedrala patriarhiei. 

Festivităţile au început la Fanar şi Halki, în Duminica Ortodoxiei, au continuat 
la Atena şi Tesalonic în celelalte duminici ale Postului Mare şi s-au încheiat cu 
slujbele şi festivitățile de la Sf. Munte din zilele de 23 şi 24 iunie 1963. Au fost in- 
vitate toate Bisericile Ortodoxe, precum şi reprezentanţi ai celorlalte Biserici şi Orga- 
nizaţii creştine. Au participat şi regele Paul cu prințul moştenitor Constantin şi 
prințul Mihai. Se face o prezentare a Muntelui Athos, referitoare la primele începu- 
turi de viață monahală creştină, dezvoltarea monahismului. Se precizează importanţa 
monahismului athonit pentru Ortodoxie şi se prezintă trăsăturile caracteristice. 

Delegaţia Bisericii Ortodoxe Române a plecat în ziua de 20 iunie 1963 cu 
avionul spre Atena. După o escală de trei ore la Sofia, unde a fost întâmpinată de P.F. 
Chiril al Bulgariei, cu o numeroasă suită, au plecat împreună spre Atena. După o 
şedere de o zi la Atena, au plecat cu vaporul din portul Pireu spre Sf. Munte sosirea 
aici având loc în dimineaţa zilei de 22 iunie în portul Dafne (Dafni). Într-un convoi 
impunător de maşini, au pornit spre capitala Sf. Munte, Caryae (Karyes), unde au 
fost întâmpinați de autorităţi, în frunte cu guvernatorul Sfântului Munte, de monahi, 
de elevii şcolii „Atoniada”. Este prezentată primirea oficială de către patriarhul 
ecumenic a delegaţiilor Bisericilor Ortodoxe. Ziua s-a terminat cu slujba vecerniei 
din biserica Protatonului oficiată de către patriarhul ecumenic la care au participat 
toți oaspeţii. 

Sunt prezentate în continuarea articolului festivitățile care au avut loc în ziua 
de duminică, 23 iunie, Sf. Liturghie din biserica Protatonului, săvârşirea parastasului 
pentru întemeietorii, înnoitorii şi părinții răposaţi din Sf. Munte, procesiunea cu 
icoane care a înconjurat biserica Protatonului. Masa a fost oferită de şcoala „Ato- 
niada”. Au avut loc cuvântări, întâlniri. În dimineaţa de 24 iunie 1963, membrii dele- 
gaţiilor Bisericilor Orotodoxe au sosit la Marea Lavră. Sf. Liturghie a fost oficiată de 
cinci patriarhi, 11| mitropoliți şi episcopi şi numeroşi ieromonahi şi ierodiaconi. Din 
partea delegației române au slujit P.F. Justinian Marian şi arhidiaconul M. Mari- 

nescu. La sfârşitul Sf. Liturghii s-a făcut parastasul pentru pomenirea morților, în 
frunte cu P.F. Atanasie. Mănăstirea a oferit o masă la trapeză. P.F. Justinian şi arhi- 
diaconul M. Marinescu au slujit vecernia. S-a vizitat Muzeul Tezaur al Marii Lavre, 
unde se află colecţii de icoane din aproape toate secolele, începând cu secolul al XII- 
lea, manuscrise numeroase şi de mare valoare, odăjdii şi obiecte scumpe. După cină, 
în sala recepție a Marii Lavre a avut loc o consfătuire a căpeteniilor Bisericilor Orto- 
doxe, în cadrul căreia s-au discutat o serie de probleme de interes panortodox. Discu- 
țiile au continuat şi în ziua următoare într-un cadru mai restrâns. În dimineaţa zilei de 
25 iunie, P.F. Justinian a alcătuit împreună cu guvernatorul Sf. Munte programul 
vizitării mănăstirilor din acest spaţiu sacru al Ortodoxiei în perioada 26-29 iunie. 
Zilele de 30 iunie- 1 iulie au fost rezervate pentru Salonic iar perioada 2-5 iulie 
pentru Atena. 

Delegaţia română a vizitat mai întâi mănăstirile Iviron, Pantocrator, Vatoped. 
Au fost întâmpinați cu bucurie de conducătorii şi obştile mănăstirilor. S-au subliniat 
legăturile istorice ale Ţărilor Române cu Muntele Athos. S-a vizitat chilia Sf. Ipatie 
unde au fost întâmpinați de cei patru călugări vieţuitori. În zilele următoare au vizitat 
Mănăstirea Hilandar şi Schitul românesc Prodromul. Drumul de la Marea Lavră până 
la Schitul Prodromul a fost făcut pe catâri. La Prodromu au fost întâmpinați de către 
părintele Veniamin, de monahul Stoica Matias şi de alți vieţuitori. După oficierea Sf. 
Liturghii au vizitat Biblioteca bogată în cărți vechi româneşti. A urmat vizitarea 
mănăstirilor Dionisiu, Grigoriu, Sf. Pantelimon, Dochiariu. Ceremoniile „Mileniului 
atonit” la Caryae (Karyes) şi Marea Lavră, vizitarea atâtor mănăstiri cu considerabile 
bogății istorice, artistice şi spirituale, contactul cu viața monahală cea mai autentică 
au lăsat impresii profunde asupra delegaţiei române. 

Vizita la Salonic a început prin pelerinajul la biserica închinată Sfântului 
Dumitru Izvorâtorul de Mir, o capodoperă de artă, refăcută după planul iniţial şi păs- 
trând numeroase vestigii din mozaicul original şi s-a continuat la biserica Sf. Sofia, 
refăcută în forma actuală între anii 1907-1910. Au avut loc întâlniri între P.F. Jus- 
tinian şi mitropolitul Pantelimon al Salonicului şi alte personalități din Tesalonic s-a 
vizitat sediul Mitropoliei Salonicului, s-a întors vizita ministrului Greciei de Nord la 
Minister, s-a vizitat cartierul universitar al oraşului şi noul Muzeu. 

După acestea delegația Bisericii Ortodoxe Române a fost antrenată în progra- 
mul vizitei la Atena a patriarhului ecumenic Atenagora care era în plină desfăşurare. 
Au participat la slujba vecerniei de la Mănăstirea Panteli, urmată de o întâlnire cu 
diferite personalităţi bisericeşti. În ziua următoare, delegaţia română a vizitat Muzeul 
Benaki, înfiinţat în 1930-1932, a făcut o vizită la Ministerul Culturii, Cultelor şi 
Monumentelor Istorice, la Muzeul Bizantin, la ambasada ţării noastre din Atena. 
Masa de prânz a fost oferită de Arhiepiscopia Atenei la Şcoala Teologică „Rizarios”. 
Primirea oficială a avut loc în Catedrala Mitropoliei din Atena. În dimineaţa zilei de 
5 iulie, delegaţia română a plecat spre ţară. 

După o escală de 40 minute la Sofia, delegaţia română a ajuns pe aeroportul 
Băneasa, unde a fost întâmpinată de Î.P.S. Iustin al Moldovei şi Sucevei, împreună cu 
alți membrii ai Sf. Sinod. La sfârşitul articolului este prezentat bilanţul spiritual al Sf. 
Munte, la împlinirea unui mileniu de viaţă monahală organizată. Sunt prezentate de 

asemenea perspectivele Muntelui Athos. Se arată că este necesar să se îngăduie 
intrarea în Sf. Munte a unui număr de monahi din toate Bisericile Ortodoxe, să se 
atribuie şi Bisericii Ortodoxe Române una din mănăstirile istorice la care au 
contribuit mai mulţi voievozi şi domnitori români din trecut, putând astfel şi Biserica 
Ortodoxă Română să facă parte din conducerea Sf. Munte. Sunt prezentate şi alte 
puncte de vedere a Bisericii Ortodoxe Române. Articolul conţine imagini. 


***, Sanctitatea Sa Patriarhul ecumenic Atenagora I al Constantinopolului a 
vizitat Biserica Ortodoxă Română şi pe Intâistătătorul ei, Preafericitul Patriarh 
Justinian”, în: BORom LXXXV (1967), 9-10, p. 848-914. 


Înfrățite cu Patriarhia ecumenică de la Constantinopol, Bisericile Ortodoxe au 
format o singură familie, socotindu-se egale între ele, iar când au acordat o întâietate 
Bisericii de la Constantinopol, aceasta a fost una de onoare şi nu jurisdicție. Pe linia 
unor înalte preocupări ale ortodoxiei se înscriu şi vizitele pe care patriarhul Atena- 
gora le-a făcut în octombrie 1967, Bisericii Ortodoxe bulgare, sârbe şi române. 

Articolul surprinde vizita făcută în România. În ziua de 16 octombrie 1967, 
patriarhul Justinian, împreună cu mitropoliţii ţării au întâmpinat delegaţia sosită de la 
Belgrad. S-au făcut vizite la Mănăstirea Cernica, la biserica Sfântul Elefterie, biserica 
„Parcul Domeniilor”, Mănăstirea Curtea de Argeş, biserica domnească din Curtea de 
Argeş, biserica vechii Mitropolii din Târgovişte, mănăstirile Dealul, Ghighiu, Su- 
zana, Țigăneşti şi Antim. Se redă conţinutul cuvântărilor ţinute, şedinţele şi discuțiile 
la care au participat cei doi înalți prelați. Articolul conţine numeroase imagini. 


*x%_ Vizita Preafericitului Patriarh Iustinian la Patriarhia ecumenică din 
Constantinopol (2-6 mai 1968)”, în: BORom LXXXVI (1968), 3-5, p. 268-301. 


La invitaţia patriarhului ecumenic Atenagora I, în fruntea unei delegaţii din care au 
făcut parte mitropoliţii Iustin al Moldovei şi Nicolae al Banatului, episcopul Iosif al 
Râmnicului şi Argeşului, episcopul vicar patriarhal Visarion Ploieşteanul şi arhidiaconul 
Evghenie Dascălul, patriarhul Iustinian a făcut o vizită la Patriarhia din Constantinopol 
între 2-6 mai 1968, plecând cu avionul prin Viena, la Instambul. Articolul conţine infor- 
maţii referitoare la primirea delegației şi activităţile desfăşurate — slujba desfăşurată la 
catedrala patriarhală Sfântul Gheorghe, şedinţa de la palatul Patriarhal, discursurile ţinute 
de patriarhul Atenogora I, de P.F. Iustinian, vizitele efectuate. 

Istambul sau Constantinopol, Bizanţ sau „Noua Romă”, sunt denumirile 
aceluiaşi oraş istoric multisecular, care a fost inaugurat în mod solemn pe malul 
Bosforului la 11 mai 330, de către împăratul Constantin cel Mare, cu ocazia celei de 
a 25-a aniversări a împărăției sale. Împărţit de strâmtoarea Bosforului în două părți 
neegale, cea asiatică, mai mare şi cea europeană, Istambulul adăposteşte, pe malul 
european, cele mai importante monumente istorice şi de artă. Partea europeană este şi 
ca divizată în două cartiere de frumosul golf „Cornul de aur” şi Istambulul propriu-zis, cu 
catedrala ortodoxă Sfântul Gheorghe a Patriarhiei ecumenice şi cu reşedinţa 
Sanctităţii Sale Atenogora I. Articolul conţine imagini. 

XI.3. RELAŢIILE CU PATRIARHIA IERUSALIMULUI 


C., E.. „Un document de la Mitropolitul Ungrovlahiei Antim Ivireanu”, în: 
BORom XV, 1891-1892, 1, p. 60-64. 


Este redată „Epistola mitropolitului Antim Ivireanu către patriarhul ecumenic 
Atanasie în care se face cunoscut că este anticanonică pomenirea patriarhului 
Ierusalimului în bisericile Ungrovlahiei”. 

Prin această epistolă de la 1710, Antim Ivireanu protestează la patriarhul ecu- 
menic Atanasie față de amestecul necanonic al patriarhului Ierusalimului, Dosoftei. 
Acesta din urmă a cerut ca să fie pomenit la serviciul divin, în virtutea dreptului pe 
care îl are datorită faptului că în Ţara Românească Patriarhia de Ierusalim avea 
stavropighii. Antim Ivireanu îi spune patriarhului ecumenic că nu mai poate tolera 
aceste abuzuri şi îi cere acestuia să aleagă cine să fie pomenit, el sau patriarhul 
Ierusalimului. 


Erbiceanu, C., „Documente inedite.”, în: BORom XV (1891-1892), 6, p. 385-402. 


Sunt redate 10 scrisori. 

1. Scrisoarea din 1712, trimisă de mitropolitul Moldovei, Ghedeon, patriar- 
hului de Ierusalim, Hrisant — prin care Ghedeon îi spune patriarhului că va acorda 
sprijin celor doi egumeni trimişi de către patriarh, la mănăstirile închinate Sfântului 
Mormânt: Barnovski şi Sfântul Sava din Iaşi. 

2. Scrisoarea din 1712, a mitropolitului Antim Ivireanu prin care acesta 
reîncepe corespondenţa cu patriarhul Ierusalimului Hrisant. Corespondenţa dintre cei 
doi ierarhi a fost întreruptă din motive politice. 

3. Scrisoarea din 1712 a mitropolitului Antim trimisă către patriarhul lerusali- 
mului Hrisant — scrisoarea aminteşte despre întreruperea şi reînceperea corespon- 
denţei dintre cei doi ierarhi. Autorul spune că una dintre principalele cauze care au 
dus la „răceala” relaţiilor, a fost refuzul mitropolitului şi a domnului de a închina 
unele mănăstiri la Sfântul Mormânt, ca de exemplu Mănăstirea Snagov. 

4. Scrisoarea din 1713 a mitropolitului Antim Ivireanu trimisă către patriarhul 
Ierusalimului Hrisant. Prin scrisoare Antim îl încurajează pe Hrisant să lupte contra 
tendinţelor iezuiţilor de prozelitism în Orient. De asemenea, Antim îi spune patriar- 
hului că îşi va îndeplini promisiunea dată şi anume aceea de a-i da tipografia din 
Târgovişte, dar deocamdată aceasta e deteriorată şi va trebui reparată. 

5. Scrisoarea din 1713 a mitropolitului Antim Ivireanu către patriarhul Hrisant 
al Ierusalimului. La recomandarea lui Hrisant, l-a pus pe arhidiaconul acestuia ca 
egumen al Mănăstirii Căluiu. Din scrisoare reiese că patriarhul Hrisant, i-a trimis mi- 
tropolitului Antim un tipograf din Constantinopol, spre a se perfecționa în arta tipo- 
grafiei, iar ucenicul Mihail a fost trimis în Olanda spre a se perfecționa în acelaşi domeniu. 

6. Scrisoarea din 1714 a mitropolitului Antim către patriarhul Hrisant al 
Ierusalimului. Antim îi spune patriarhului Ierusalimului că a terminat de tipărit cartea 
care i-a fost lăsată de către acesta şi că a mutat tipografia din Târgovişte la Bucureşti, 
dar în timpul transportării de la Târgovişte la Bucureşti, s-au pierdut câteva litere. Se 
mai aminteşte faptul că în ţară exista o turnătorie de clopote, iar materialul necesar 

turnării acestora era luat de la literele uzate. patriarhul Hrisant a dăruit pentru 
turnarea clopotelor 50 de ocale de litere uzate. 

7. Scrisoarea din 1714 a mitropolitului Antim către patriarhul Ierusalimului 
Hrisant. Mitropolitul Antim scrie că a dat 24 de cărţi din cele tipărite profesorului 
Mitrofan (cel care va ajunge peste câțiva ani mitropolit al Ungrovlahiei), că a 
terminat de turnat literele necesare pentru tipografie şi că îi mulţumeşte pentru darul 
de 50 de ocale de plumb. 

8. Scrisoarea din 1716 a mitropolitului Antim către patriarhul Ierusalimului 
Hrisant. Prin această epistolă Antim arată împrejurările care au dus la încetarea 
corespondenţei dintre cei doi ierarhi. Principala cauză - evenimentele din 1714. 

9. Scrisoarea din 1716 a mitropolitului Mitrofan al Ungrovlahiei către 
patriarhul Hrisant al Ierusalimului din care reiese că Mitrofan a fost pus mitropolit de 
Nicolae Mavrocordat şi că îl roagă pe patriarhul Hrisant să-l povăţuiască în noua sa 
misiune de mitropolit. 

10. Scrisoarea din 1717 patriarhală şi sinodală despre Sfânta Mănăstire a Tu- 
turor Sfinţilor din Bucureşti, ctitorită de mitropolitul Antim Ivireanu. Prin scrisoare 
sunt anulate testamentul şi dispoziţiile mitropolitului Antim Ivireanu şi sunt ridicate 
pedepsele canonice şi blestemele bisericeşti pentru cel ce încalcă deciziile fonda- 
torului. Prin scrisoare se permite înstrăinarea averii imobile a mănăstirii sub pretextul 
că avea datorii. Scrisoarea prevede şi faptul ca biserica să fie trecută sub adminis- 
trarea mitropolitului de Bucureşti. 


Erbiceanu, C., „Documente inedite”, în: BORom XV (1891-1892), 7, p. 486-494. 


Sunt prezentate trei documente. 

Documentul 1. Epistola domnului Constantin Brâncoveanu trimisă patriarhul 
Ierusalimului Hrisant. Este abordată o problemă teologică şi anume folosirea pâinii 
dospite sau nedospite la Sfânta Euharistie. Domnitorul Constantin Brâncoveanu arată 
că la Sfânta Euharistie se va folosi numai pâine dospită, aducând argumente scrip- 
turistice în favoarea acestui fapt. Această epistolă atestă că domnul Constantin 
Brâncoveanu a fost cărturar, menţionându-se că a tradus din Plutarh „Vieţile 
paralele” în limba greacă vorbitoare. 

Documentul 2. Hrisovul domnului Constantin Brâncoveanu din 1708 adresat 
vameşilor de la Greaca. Actul prevedea ca vameşii să dea anual suma de 500 de lei 
şcolii din Sfântul Sava. Aceşti bani erau folosiți pentru întreţinerea şcolarilor străini 
sau pământeni. Din hrisov reies următoarele: biserica Sfântul Sava a fost metoc al 
bisericii Sfântul Gheorghe, care era închinată la Sfântul Mormânt. Astfel, şcoala din 
Sfântul Sava se afla sub îngrijirea Sfântului Mormânt. Constantin Brâncoveanu a 
clădit o casă în metocul Sfântul Sava din Bucureşti anume pentru şcoală iar salariile 
profesorilor erau plătite de ţară prin mănăstiri şi eparhii, fiind încredințate profe- 
sorilor prin mitropolitul timpului. 

Documentul 3. Regulamentul Şcolii Sfântul Sava din Bucureşti şi Programul 
pentru studiile cu care erau însărcinaţi profesorii timpului de a le preda şcolarilor. 
Prevederile conţinute atestă că şcoala Sf. Sava era o şcoală superioară. 

C., E.. „Documente inedite”, în: BORom XV (1891-1892), 9, p. 673-705. 


Este redată scrisoarea lui Gheorghe Ramadam către patriarhul Ierusalimului 
Hrisant. Autorul scrie că Gheorghe Ramadam, om foarte învăţat, era confidentul lui 
Constantin Brâncoveanu. Din epistolă reiese că domnul Constantin Brâncoveanu ştia 
greceşte, italieneşte şi latineşte. Patriarhul Hrisant trimitea cărţi în Valahia spre a se 
forma primele biblioteci prin mănăstiri şi şcolile greceşti. 

Mai departe se aminteşte despre scrisoarea din 1728 trimisă de Hrisant mitro- 
politului Belgradului, Moise. Astfel, patriarhul îi răspunde lui Moise la întrebarea 
dacă este sau nu permis ca acolo unde nu sunt biserici, să se facă Sfânta Liturghie. 
Hrisant spune că la nevoi şi necazuri se poate face oriunde Sfânta Liturghie, dând 
următorul exemplu: la el în eparhie, la arabii deşertului, Liturghia se face în peşteri, 
caverne etc. şi că la nevoi şi necazuri (războaie, invazii barbare etc.) preoții luau 
Sfintele Antimise şi săvârşeau Sfânta Liturghie oriunde se aflau. Se aminteşte că aşa 
procedau domnii Valahiei şi ai Moldovei în caz de războaie. În continuare se înfăți- 
şează cititorului conţinutul altor scrisori: 

5. Epistola lui Radu Dudescu din 1714, trimisă către patriarhul Ierusalimului 
Hrisant conţine câteva detalii despre clădirile şcolii Sfântul Sava şi despre reparații 
făcute la câteva biserici. 

6. Scrisoarea lui Constantin Cantacuzino din 1715, trimisă către patriarhul 
Hrisant, prin care arată că oamenii luminaţi erau foarte interesaţi de politica Porții. 

7. Document din 1701, care arată cum a fost primit Inochentie (primul episcop 
uniat) la Viena şi ce instrucţiuni a primit acesta de la papistaşi, cu privire la cum 
trebuie să se prezinte la împărat. Sunt arătate şi beneficiile financiare de care trebuia 
să se bucure Inochentie în viitor. 

8. Scrisoarea lui Dimitrie Ramadam din 1715, trimisă către patriarhul Hrisant, 
ce arată exact anul în care a fost închinată Mănăstirea Soveja la Sfântul Mormânt 
(1715). Din epistolă mai aflăm că la această mănăstire erau trimişi boierii în surghiun 
de către domnitorii Moldovei. 

9. Epistola din 1664 a lui Nectarie patriarhul lerusalimului, epistolă prin care 
monahul Macarie este numit ca egumen al Mănăstirii Prahoviţa — mănăstire închinată 
la Sfântul Mormânt. 

10. Scrisoarea din 1701 a patriarhului de Ierusalim trimisă către Atanasie, 
mitropolitul Transilvaniei, prin care Dosoftei îl sfătuieşte pe Atanasie să se întoarcă 
la Ortodoxie. 

11. Scrisoarea lui Dosoftei al Ierusalimului din 1701, trimisă către Ştefan 
Ratzi, prin care Dosoftei îl mustră amarnic pe Ştefan Ratzi pentru trecerea sa la 
uniatism şi pentru faptul că încerca să-i atragă şi pe alţi ortodocşi. 

12. Scrisoarea patriarhului Dosoftei al Ierusalimului din 1693, care confirmă 
că Mănăstirea Polovragi este metoc al Mănăstirii Constantin şi Elena ctitorită de 
domnul Constantin Brâncoveanu. Din epistolă aflăm că Mănăstirea Polovragi a fost 
zidită de Danciul Milescu şi a fost închinată la Sfântul Mormânt la 1650. Din cauza 
vremurilor de restrişte această mănăstire aproape că era ruinată. Domnitorul 
Constantin Brâncoveanu a răscumpărat mănăstirea de la patriarhul de Constantinopol 
— oferindu-i acestuia suma de 1500 de aslani, spre a fi metoc al ctitoriei sale 

Mănăstirea Sfinților Constantin şi Elena. Cu suma primită pe Mănăstirea Polovragi, 
patriarhul de Constantinopol a reparat biserica Sfântul Gheorghe din Bucureşti şi a 
făcut chiliile din jurul acestei biserici. 

La finalul articolului este prezentat tipicul serviciilor bisericeşti la români în 
sărbătorile mari, atunci când trebuia să fie de față şi domnul țării. Tipicul conţine 
serbarea şi ordinea la: Botezul Domnului, Sfânta şi Marea Vineri, Duminica Paştelui 
şi la Izvorul Tămăduirii. 


C., E.. „Documente inedite”, în: BORom XV (1891-1892), 10, p. 769-800. 


Sunt redate: 

1. Scrisoarea din 1707, prin care este numit noul egumen al metocului din 
Ismail, care aparţinea Sfântului Mormânt. Se arată că egumenii greci de la mănăs- 
tirile închinate aveau instrucţiuni speciale asupra modului lor de comportare față de 
ierarhia țării de unde erau închinate mănăstirile. 

2. Scrisoarea lui Mihail Voievod pentru mănăstirile din Moldova. Aceasta 
arată că Sfântul Mormânt avea la laşi şi Galaţi şase mănăstiri: Galata, Cetăţuia, 
Barnovski, Sfântul Sava, Bârnova şi Sfântul Gheorghe. Sunt arătate privilegiile de 
care se bucurau egumenii mănăstirilor. Se precizează că Hlincea era metoc al Mă- 
năstirii Cetăţuia. 

3. Hrisov dat de domnitor în 1704 pentru ca Mănăstirea Hadâmbu să devină 
metoc al Mănăstirii Sfântul Sava. În acest act sunt arătate: a) că această Mănăstire 
Hadâmbu, a fost afierosită Sfântului Mormânt de către loan Hadâmbu, b) că această 
mănăstire avea hramul Naşterea Maicii Domnului şi c) că Hadâmbu este o localitate 
situată lângă Dealu Mare, laşi. 

4. Scrisoare pecetluită din 1777 despre Sfânta Mănăstire a Arhanghelilor, de la 
Caşin, din Moldova. Această misivă aminteşte despre două moşii ale mănăstirii: 
Buţuleşti şi Rosnovul şi despre faptul că la 1777, sfântul lăcaş ajunsese într-o stare 
deplorabilă din cauza năvălirilor străine. Documentul mai arată şi faptul că judecata 
asupra averilor mănăstireşti din ţară se făcea la Constantinopol. 

5. Scrisoarea din 1718 a mitropolitului Ungrovlahiei, Mitrofan, trimisă către 
patriarhul Hrisant prin care mitropolitul îl înştiințează pe patriarh că nu se poate 
ocupa de unele probleme, deoarece era bolnav. 

6. Scrisoarea mitropolitului Moldovei, Ghedeon, din 1718, trimisă către 
patriarhul Ierusalimului Hrisant. Mitropolitul precizează că se va îngriji de noul 
egumen trimis la Mănăstirea Sfântul Sava şi va stărui ca fostul egumen al acestei 
mănăstiri să se ducă la Ierusalim. 

7. Epistola mitropolitului Ungrovlahiei, Mitrofan, trimisă către patriarhul 
Ierusalimului Hrisant. Prin aceasta Mitrofan îl înştiințează pe Hrisant despre faptul că 
țara ajunsese la „sapă de lemn” şi că în cazul în care noul domnitor va aduce mai 
mulți greci din Constantinopol în țară, se va isca o revoltă. 

8. Scrisoarea doctorului Gh. Notara trimisă către patriarhul Ierusalimului Hri- 
sant, în 1717. Doctorul Notara îi spune patriarhului despre suferinţele pe care le-au 
avut ceilalți membrii ai familiei Brâncoveanu, după decapitarea domnului şi a fiilor 
acestuia, din 1714. 

9. Scrisoare de mulţumire trimisă în 1707 către patriarhul Ierusalimului 
Hrisant, de către un membru al familiei Brâncovenilor. 

10. Hrisovul domnului Alexandru Grigorie Ghica al Moldovei din 1766. 
Hrisovul se referă la învățământul din Moldova. 

11. Scrisoarea din 1712 trimisă de C. Cantacuzino, patriarhului Hrisant al leru- 
salimului. Din scrisoare reiese că la curtea lui Constantin Brâncoveanu exista o cancelarie, 
în care se primeau şi traduceau ştirile ce erau primite de la agenţii din străinătate. 

12. Scrisoarea Elenei Cantacuzino, fiica lui Dumitraşcu Vodă, din 1713, 
trimisă către patriarhul Hrisant al Ierusalimului. Elena Cantacuzino îl roagă pe 
patriarh să o lase să rămână într-o casă a Patriarhiei. 

13. Tratat de drept bisericesc preluat din Constantin Armenopol. Tratatul 
conţine o serie de nomocanoane care au fost aplicate mult timp în ţările noastre şi se 
referă la hirotonia episcopilor şi a preoților. 


Erbiceanu, C., „Documente inedite. Privitoare la istoria naţională, politică şi 
bisericească a românilor”, în: BORom XVI (1892-1893), 4, p. 289-302. 


Sunt redate trei scrisori. 

1. Scrisoarea din aprilie 1714 a domnului Ştefan Cantacuzino trimisă către 
patriarhul Dositei al Ierusalimului. Prin aceasta domnul se dezvinovăţeşte de acuzele 
conform cărora el ar fi uneltit împotriva lui Brâncoveanu. Se dau informaţii despre 
situația țării după mazilirea lui Constantin Brâncoveanu. Sunt oferite detalii despre 
uneltirile făcute de Ştefan Cantacuzino, se arată ce rol a jucat în decapitarea lui 
Constantin Brâncoveanu şi se aminteşte despre valiza aflată la Mănăstirea Colțea. 

2. Scrisoarea din aprile 1714, trimisă de către Constantin Cantacuzino (tatăl 
lui Ştefan Cantacuzino) patriarhului Ierusalimului Dositei prin care Constantin Can- 
tacuzino descrie starea tristă a ţării şi arată încercările făcute de către turci spre a-i 
afla averea lui Constantin Brâncoveanu. Tonul scrisorii arată că Constantin Can- 
tacuzino nu era străin de uneltirile împotriva lui Brâncoveanu. 

3. Domnitorul Ştefan Cantacuzino este înştiinţat prin două scrisori trimise de 
către patriarhul Ierusalimului că domnul Constantin Brâncoveanu a fost decapitat. 
Este redată scrisoarea din septembrie 1714, care cuprinde răspunsul lui Ştefan Can- 
tacuzino la aceste scrisori. 


C., E., „Documente inedite. Privitoare la istoria naţională, politică şi bise- 
ricească a românilor”, în: BORom XVI (1892-1893), 9, p. 716-723. 


Sunt redate trei scrisori. 

1. Scrisoarea din 1712, trimisă de către Ştefan Brâncoveanu (fiul lui Constan- 
tin Brâncoveanu) patriarhului de Ierusalim Hrisant — prin care Ştefan îl recomandă pe 
profesorul său, lerotei, patriarhului de Ierusalim şi îl roagă pe patriarh ca să-l sprijine 
pe profesor. 

2. Scrisoarea din 1712, trimisă de către Ştefan Brâncoveanu patriarhului de 
Ierusalim, Hrisant, prin care îl recomandă pe profesorul de la Sfântul Sava, Anastasie 
şi îl roagă pe patriarh ca acesta să-i ofere tot sprijinul. 

3. Scrisoare din 1712, care cuprinde răspunsul lui Constantin Cantacuzino la 
epistolele patriarhului de Ierusalim. Aflăm că boierul Constantin Cantacuzino stătea 
mai mult la Filipeşti. 


G., „Dare de seamă. «Călătoria la Locurile Sfinte de Gherasim Timuş, 
episcopul Argeşului», Bucureşti, 1896. «O călătorie în Orient dedr. Atanasie 
Mironescu Craioveanu», Bucureşti 1896. «O călătorie prin Occident la Egipt, 
Muntele Sinai şi Ierusalim de arhim. Nifon, superiorul Mănăstirii Sinaia», 
Ploieşti 1896”, în: BORom XX (1896-1897), 6, p. 592-595. 


Toţi cei trei autori descriu călătoriile pe care le-au făcut la Locurile Sfinte. Se 
reproduce câte un mic fragment din aceste scrieri. 

Episcopul Argeşului, Gherasim Timuş, a plecat în data de 20 mai 1895 din 
Bucureşti. El a trecut prin Alexandria (Egipt) unde l-a întâlnit pe patriarh, despre care 
scria că este „un bătrân la 90 de ani care a fost egumen la Mănăstirea Sfântul Spiri- 
don din Bucureşti”. A ajuns apoi la Ierusalim unde l-a întâlnit şi pe patriarhul de acolo. 

Atanasie Mironescu Craioveanu descrie călătoria pe care a făcut-o la Constan- 
tinopol şi Sfântul Munte. 

Arhimandritul Nifon descrie itinerariul pe care l-a urmat în călătoria sa şi 
locurile pe care le-a vizitat. 


Gărboviceanu, P., „Caritatea creştină în România”, în: BORom XXXI 
(1907-1908), 11, p. 1363-1374. 


P. Gârboviceanu face prin acest articol un apel la români, pentru ca ei să nu 
mai ajute bisericile străine, ci să ajute în primul rând bisericile româneşti, deoarece 
multe dintre ele au nevoie de ajutor. Se dau ca exemple: biserica din Gravin, biserica 
din Râmnicu Sărat, biserica din Brăila etc. 

În trecut românii au ajutat toate locurile din Orientul ortodox. Călugării greci 
colindau țările noastre şi vindeau indulgenţe — de exemplu patriarhul Ierusalimului 
Dositei a dat multe indulgenţe în ţară! La fel şi patriarhul Ierusalimului, Partenie, 
împărțea contra cost, părticele din Sfânta Cruce, moaşte, etc. P. Gârboviceanu spune 
că în Ţările Române la moartea lui Constantin Cantemir s-au aflat patru patriarhi. 

La 1907, P.S. Ştefan, arhiepiscopul Betleemului a trimis în România o carte de 
pomenire ce este reprodusă în articol, iar cine dorea să fie pomenit trebuia să trimită 
o sumă de bani la Betleem. La fel a făcut şi un preot Avraam de la Ierusalim. 


S$., R. D., ac., „Hrisov din 7213 (1704) Septembre 12”, în: Şcoala şi Biserica 
XIII (1910), 6-7, p. 107- 113. 


Se redă conţinutul unui hrisov, considerat deosebit de important, prin care 
mitropolitul, episcopii şi boierii mari ai Moldovei arată modul cum să se admi- 
nistreze mănăstirile închinate Sfântului Mormânt, făcând cunoscut birul pe care 
aceste mănăstiri îl vor da către ţară, scutirea de dări, valabile pentru toată ţara, pre- 
cum şi precizarea că Domnul nu se va împrumuta niciodată la aceste mănăstiri. 


Gheorghiu, Vasile, prof. univ. dr., „Două documente relative la satul 
Toporăuți”, în: Candela XXXII (1913), 10, p. 524-527. 

Sunt reproduse două documente referitoare la satul Toporăuți ce era al Mă- 
năstirii Barnovshi, lăcaş închinat Sfântului Mormânt. În primul document, din 17 
noiembrie 1707, voievodul loan Mihai Racoviţă al Moldovei scuteşte locuitorii sa- 
tului de orice taxă şi dă egumenului mănăstirii dreptul de a-i judeca şi pedepsi pe cei 
răufăcători. Actul a fost scris de Axentie Uricariul şi semnat de patriarhul leru- 
salimului. 

În cel de al doilea document, din data de 21 aprilie 1732, voievodul Moldovei, 
loan Grigorie Ghica scuteşte de dări pe doi preoți din Toporăuți şi unul din Volcineţ, 
ambele sate aparținând Mănăstirii Barnovshi. Hrisovul este semnat de patriarhul 
Ierusalimului, Meletie. 


Scriban, arhim., „Cronica bisericească. Misiunea Patriarhului lerusalimului în 
România. Patriarhul Ierusalimului în România”, în: BORom XLII (1924), 9, p. 
546-555. 


Patriarhul Ierusalimului Damianos a trimis la jumătatea lunii septembrie, la 
Bucureşti, o delegaţie avându-l în frunte pe mitropolitul Sevastiei, Dositei. Se 
prezintă primirea acestei delegaţii de către mitropolitul primat Miron şi ducerea ei la 
Sinaia. Este relatată primirea delegației de către rege care a primit de la mitropolitul 
Dositei distincţia „Marea Cruce a Sfântului Mormânt” şi a fost proclamat ocrotitorul 
acestui sfânt lăcaş. În urma acestui fapt regele i-a trimis o telegramă patriarhului de 
Ierusalim prin care l-a invitat să vină în România. Mai este redată şi ceremonia de 
primire a delegației în Bucureşti. 

Pe data de 24 septembrie 1924, patriarhul Ierusalimului, Damianos a sosit în 
Bucureşti. Sunt redate: primirea patriarhului, ceremonia ce a avut loc cu ocazia 
sosirii, Te-Deumul şi ospăţul, cum s-a desfăşurat ceremonia de a doua zi, interviurile 
patriarhului — interviuri care au fost acordate ziarelor „Universul” şi „Dimineaţa”. 


Lupaş, I., „Cronica Bisericească. Cuvântarea prin care mitropolitul primat 
Miron a salutat pe Sanctitatea Sa Patriarhul Damianos al Ierusalimului, în 
catedrala Mitropoliei din Bucureşti, la 1924. Cuvântarea mitropolitulului 
primat Miron cu ocazia sfințirii pietrei fundamentale de la catedrala episcopală 
din Bălți, în Basarabia rostită duminică 29 septembrie 1924”, în: BORom XLII 
(1924), 10, p. 612-615. 


Mitropolitul Miron Cristea îşi exprimă bucuria pe care o resimte în urma 
venirii Sanctităţii Sale Damianos în România. Sfinţirea temeliei catedralei din Bălți a 
avut loc în prezenţa patriarhulului Ierusalimului, Damianos. 


Busuioc, Laurenţiu, ierodiacon, „Cronica Bisericească. Solemnitatea punerii 
pietrelor de temelie ale Catedralei, capelei şi reşedinţei episcopale din Bălți”, 
în: BORom XLII (1924), 11, p. 687-690. 


Este redată desfăşurarea ceremoniei amintite în titlu şi cuvântarea rostită de 
P.S. Visarion al Hotinului cu această ocazie. Solemnitatea a avut loc în data de 28 
septembrie, în prezenţa principelui Carol şi a patriarhului Ierusalimului Damian. 

Scriban, arhim., „Cronica bisericească. Patriarhul Ierusalimului la Iaşi”, în: 
BORom XLII (1924), 11, p. 691-692. 


Este prezentată ceremonia de primire a patriarhului Ierusalimului la Iaşi. 
Aceasta a avut loc în data de 29 septembrie 1924. Cu ocazia venirii în laşi, părintele 
I. Gotcu i-a oferit înaltului oaspete diploma de membru de onoare al „Societăţii 
Preoţeşti Ocrotirea” şi a rostit un discurs. 


Jocu, Filaret, arhim., „Cronica bisericească. De la primirea Patriarhului 
Ierusalimului”, în: BORom XLII (1924), 12, p. 745-746. 


Sunt redate în articol rugăciunea citită în limba greacă de arhimandritul Filaret 
L. Jocu, în catedrala mitropolitană din Bucureşti, la Te-Deumul ce s-a săvârşit cu 
prilejul vizitei patriarhul Ierusalimului Damian şi cuvântarea mitropolitului Sevastiei, 
rostită în catedrala Sfintei Mitropolii cu prilejul decorării mitropolitulului primat 
D.D.dr. Miron, cu „Marele Cordon al Crucii Sfântului Mormânt”. 


Miron, patriarh, „Referatul Î.P.S. Patriarh Miron către Sfântul Sinod al 


României despre călătoria sa la locurile sfinte. Cu şapte fotografii”, în: BORom 
XLV (1927), 7, p. 388-396. 


Patriarhul Miron, în raport, prezintă programul călătoriei la Locurile Sfinte. 


Ursăcescu, V., econom, „Păţania unui Patriarh la Bârlad.”, în: BORom XLVI 
(1928), 4, p. 339-348. 


Este descrisă o întâmplare care a avut loc atunci când patriarhul Ierusalimului 
a vizitat Moldova în 1774. Se face mai întâi descrierea situaţiei serviciului poştal din 
Moldova — serviciul menzilurilor şi serviciul cailor de olac. Din câteva documente 
aflate în arhiva Episcopiei Huşilor, se relatează păţania patriarhului Avramie al 
Ierusalimului. 

În 1774, starea serviciului menzilurilor era dezastruoasă deoarece Principatele 
au fost ocupate de ruşi între 1769-1774. În 1774 patriarhul se afla în Bârlad. În 
timpul cât aceasta a slujit în catedrala oraşului, câțiva curieri turci aveau nevoie ur- 
gentă de cai, şi, cum Moldova reintrase sub stăpânire turcească, iar serviciul 
menzilurilor încă se afla dezorganizat, fruntaşii oraşului Bârlad le-au dat curierilor 
turci caii patriarhului. Acesta aflând, la plecare, a blestemat oraşul Bârlad. Episcopul 
Meletie al Huşilor (1851-1857) a aflat de acest fapt de la cetăţenii oraşului Bârlad şi 
i-a sfătuit să ceară dezlegare de la urmaşul patriarhului de Ierusalim. 


*** Viaţa şi activitatea patriarhului Dosoftei al Ierusalimului şi legăturile lui 
cu Ţările Româneşti”, în: Candela XL (1929), 4-6, p. 208-276. 


„Introducere” - Dosoftei, patriarhul Ierusalimului de la sfârşitul secolului al XVII- 
lea, a jucat în vremea sa, fără îndoială un rol de frunte în viaţa Bisericii Ortodoxe. 

Din capitolul 1, „Tinereţea lui Dosoftei”, reiese că acesta s-a născut în 31 mai 
1641, în Arahove, un sat în apropierea Corintului. Fiind hirotonit diacon la vârsta de 
16 ani, de către mitropolitul Corintului, pleacă la Constantinopol unde a fost angajat 
de patriarhul Paisie ca diacon la Metocul Sfântului Mormânt. După moartea P.S. 

Paisie, Dosoftei ajunge mâna dreaptă a noului patriarh, Nectarie (ales în 1661), cu 
care ajunge în Moldova (laşi) şi în Muntenia în 1663. Numit mitropolit al Cezareei 
(23 sept. 1666), este ales ca urmaş la scaunul patriarhal (23 ian.1669) la nici 28 de ani. 

Capitolul 2 prezintă „Prima călătorie a lui Dosoftei ca patriarh”, el ajungând în 
Bucureşti, laşi şi Constantinopol. 

Al treilea capitol se referă la „Sinodul de la Ierusalim”. Mărturisirea lui Ciril 
Lucaris patriarhul Constantinopolului, produs al luptelor dintre catolici şi protestanți 
(căutând şi unii şi alţii să prezinte doctrina Bisericii Ortodoxe, ca fiind mai apropiată 
de a lor) a fost condamnată în diferite sinoade imediat după moartea acestuia, 
învăţătura Bisericii fiind formulată în „Mărturisirea ortodoxă” a lui Petru Movilă. 

În agitația din jurul acestei dispute s-au format două curente extremiste. Unul 
prietenos catolicilor, reprezentat de Chiril Condratis şi elevii Colegiului Sf. Atanasie 
din Roma care, ajutați de catolici, încercau să ducă Biserica Ortodoxă spre cato- 
licism, iar altul prietenos protestanților având ca reprezentanți pe Teofil Coridaleu şi 
loan Cariofil. Împotriva acestor curente au luptat ortodocşii riguroşi, în fruntea lor 
fiind Meletie Sirigul şi Nectarie. Dosoftei al Ierusalimului era ucenicul lor în toate, 
deci şi în tendinţa de a reliefa precis învățătura ortodoxă atât faţă de cea catolică, cât 
şi față de cea protestantă. În Franţa era în punctul culminant o polemică între 
Jansenişti şi Calvini, ultimii făcând uz de „Mărturisirea lui Ciril Lucaris” pentru a 
arăta că ortodocşii cred asemenea lor. Polemica era purtată de F. Claude, P. Nicole şi 
A. Arnauld. 

Dosoftei organizează un sinod la Constantinopol unde era patriarh Dionisie IV 
Seroglanul, în 1672, unde 71 de episcopi au decis că mărturisirile lui Chiril Lucaris 
nu reprezintă mărturisirea Bisericii Ortodoxe şi au formulat anumite învățături ale 
Bisericii pentru liniştirea ei internă şi pentru a lua catolicilor şi protestanților orice 
prilej de exploatare. 

Prin Sinodul de la Ierusalim, patriarhul Dosoftei dă o lovitură puternică 
protestanților, învingându-l pe Cariofil care se refugiază în Bucureşti, unde e primit 
de stolnicul Constantin Cantacuzino. 

Capitolul 4 „Călătorii după Sinodul din Ierusalim” menţionează vizitele 
patriarhului în Muntenia, în laşi, Bucureşti, Adrianopol şi Constantinopol, în toată 
peninsula Balcanică şi Ţările Româneşti, între anii 1673-1679. 

Capitolul 5 face referire la „Tipografia grecească de la Iaşi”, numită „Tipo- 
grafia patriarhală şi domnească” ce avea sediul la reşedinţa patriarhului Dosoftei, în 
Mănăstirea Cetăţuia. Prima lucrare care iese de sub tipar în iulie 1682, este o scurtă 
„Respingere a lucrurilor aduse de „fraţii” din Ierusalim, prin căpetenia lor Petru, 
pentru sprijinirea primatului papal”, scriere împotriva catolicilor. 

În capitolul 6 sunt consemnate „Relaţiile patriarhului Dosoftei cu Şerban 
Vodă”. Oraşul laşi nemaifiind prielnic unei activităţi culturale, Dosoftei îşi întoarce 
atenţia spre Şerban Vodă în care regăseşte ajutorul ortodoxiei şi al culturii, pierdut de 
Gheorghe Ghica. Prin intervenția domnului, Dosoftei a obținut confirmarea drep- 
turilor ortodocșilor asupra Locurilor de Închinare. 

Capitolul 7, intitulat „Şcoalele greceşti din Iaşi şi Bucureşti” conţine informații 
despre şcolile întemeiate în vremea lui Vasile Lupu care au ajuns cele mai înalte şcoli 

greceşti din tot Răsăritul. Ca profesori ai şcolii de la Iaşi sunt amintiţi: Nicolae Kera- 
meus, leremia Cacavela, loan Molivdul Comninul, Spandonis, Teodor Simeon 
Trapezundinul. Aceştia au profesat şi la Bucureşti. Şcoala de la Bucureşti o întrecea 
pe cea de la Iaşi în vreme lui Constantin Brâncoveanu. Numindu-se „Academia sau 
Frontististiriul domnesc” avea un program compus din toate ştiinţele vremii. Profe- 
soriii erau recrutați dintre cei mai celebri învăţaţi greci: loan Comninul, Savastos 
Kiminitul Trapezundiul cel mai strălucit reprezentant al literelor eline, Gheorghe 
Maiotul din Creta, Marcu Cipreanul Porfiropulos. 

Capitolul 8 face referire la două subiecte şi anume „Tipografia grecească din 
Bucureşti, Snagov, Râmnic” şi „Relaţiile lui Dosoftei cu Constantin Brâncoveanu”. 
Tipografia românească exista înainte de a se înfiinţa cea grecească şi funcţiona fără 
să-i pese de elinismul din jurul ei. Funcționa sub octrotirea mitropolitului Teodosie, 
fiind alimentată de traducerile fraţilor Şerban şi Radu Greceanu şi a stolnicului 
Constantin Cantacuzino. Sub tiparul, adus de mitropolitul Varlaam, la anul 1678, se 
tipăreşte Biblia întreagă în 1688. În 1690, în timpul lui Constantin Brâncoveanul, 
patriarhul înfiinţează la Bucureşti o nouă tipografie grecească, cea din laşi fiind 
închisă. La această tipografie au fost tipărite, în 1690, lucrările: „Manualul împotriva 
schismei papistaşilor”, „Respingerea capitolelor şi întrebărilor calvine ale lui Ciril 
Lucaris”, „Mărturisirea lui Dosofteiu”. Dosoftei găseşte în Țara Românească un 
sprijin în persoana lui Antim Ivireanul care se va îngriji de tipografie între anii 1693 
şi 1697, mutând-o la Snagov, în Mănăstirea Intrării în Biserică, el fiind egumenul 
acestui lăcaş. După moartea lui Constantin Cantemir (1693) şi venirea la tron a lui 
Constantin Duca, tipografia de la Iaşi ia avânt prin publicarea „Tomului Împăcării”. 

Dosoftei luptă cu cu toate armele împotriva unirii Bisericii ortodoxe cu ca- 
tolicii. Ales ca episcop al Râmnicului (1705), Antim Ivireanul ia tipografia cu el, 
făcând, pentru câțiva ani, din eparhia sa un focar de răspândire a literaturii antica- 
tolice. Patriarhul are relații cu Mihail Racoviță, care oferă ajutor Bisericii Sf. 
Mormânt. În luna septembrie 1705, Ivireanul publică la Râmnic ultima carte editată 
de Dosoftei „Tomul Bucuriei”. Spre finalul vieţii, patriarhul avea pregătită pentru 
tipar opera sa personală: „Istoria patriarhilor din Ierusalim”, ultimul an din viață 
petrecându-l la Constantinopol. Patriarhul Dosoftei a făcut din Ţările Române un al 
doilea Patriarhat al Scaunului din Ierusalim. 


*%% „Știri. Mitropolit în călătorie la Locurile Sfinte”, în: BORom XLVIII 
(1930), 4, p. 382. 


Se anunţă că mitropolitul Nectarie al Bucovinei a plecat la Locurile Sfinte. 


**, „Note bibliografice. + Visarion episcopul de Hotin, «În chestiunea 
căminului românesc din Ierusalim», Chişinău, 1933, p. 46. Recenzie”, în: 
BORom LII (1934), 1-2, p. 128. 


În primăvara anului 1931 autorul a făcut o călătorie la Ierusalim, cu scopul de 
a dobândi o mănăstire din cele care le posedă în oraşul sfânt Patriarhia respectivă, 
pentru înfiinţarea unui cămin românesc. Se rezultatul acestei călătorii. 

G., IL. M., „Note bibliografice, Mihailovici Paul Diac., «Regestele actelor 
moldoveneşti din arhiva de la Constantinopol a Sf. Mormânt», Chişinău, 1934, 
56 p. extras din revista Soc. Istorico-arheologice bisericeşti din Basarbia, vol. 
XXIV (1934)”, în: BORom LV (1937), 7-8, p. 573-574. 


Mihailovici Paul prezintă aceste regeste din anii 1609-1863. 


Iorga, Nicolae, „Mitropolitul Antim Ivireanu în luptă cu Ierusalimul pentru 
drepturile Bisericii sale”, în: BORom LII (1934), 9-10, p. 721-724. 


Articolul aduce în prim plan acţiunile patriarhului Ierusalimului Dosoftei, care 
a lăsat moştenirea sa nepotului, Hrisant Notara, înrâurind toată viaţa Bisericii 
Ortodoxe Române din Principate, ca şi activitatea cărturărească de aici. Cei doi 
urmăreau ridicarea scaunului lor mai presus decât acela al ecumenicului din 
Constantinopol. În acest sens, Aghiotafiţii se considerau singurele legături cu Sfântul 
Mormânt, fără a pomeni de arhiereii locali, mănăstirile închinate lor fiind văzute ca 
proprietăţi ale acestora. Până în vremea lui Antim, se constată o atitudine smerită, 
îngăduitoare din partea vlădicilor români: mitropolitul Teodosie, venit cu ajutorul 
Constantinopolului şi mitropolitul moldovean Ghedeon. 

În ceea ce-l priveşte pe Antim Ivireanu însă, pe lângă consonanţa deschiderii 
teologice şi culturale, în legătură cu care trimise prin epistole felicitările cuvenite, 
întrevedem şi trena largă a unui conflict, atunci când vine vorba despre mănăstirile 
închinate. Dintr-o scrisoare din 1710, Antim îşi deschide cu totul inima în faţa 
patriarhului ecumenic, expunând pe larg temeiurile nemulțumirii sale: Dosoftei 
pretinde că e stăpân pe mănăstirile închinate, înlăturând pe episcopii locali, lucru care 
nu se poate îngădui de vreme ce ctitorii înşişi au acordat această cinste, motivând şi 
pe baza sfintelor canoane ale Bisericii. În 1712, dintr-o altă epistolă aflăm că punctul 
de vedere al lui Antim rămâne acelaşi. 

La începutul anului 1713 Antim se solidarizează cu patriarhul în ceea ce 
priveşte necazurile pe care i le fac Apusenii la Sfântul Mormânt. În aprilie avem o 
altă scrisoare, ca răspuns a celei adusă de egumenul Mănăstirii Căluiul, prin care 
Dosoftei arată că a luat unele odoare. Antim promite litere pentru înfiinţarea unei 
tipografii, pe care ar fi voit să o întemeieze Hrisant. De asemenea, îi scoate la tipar o 
carte acestuia, cel din urmă făcând în schimb o donaţie de metal pentru clopotele 
bisericii noastre, păstrându-şi opinia în legătură cu mănăstirile închinate. Peste câteva 
luni, Antim era mort, neclintit însă în ceea ce priveşte apărarea drepturilor 
Mitropoliei țării față de uzurpatorii Patriarhiei, deşi împărțind cu ei anumite afinități 
culturale. 


Luca, Gherasim, protos., „Act de vânzare”, în: BORom LIV (1936), 
Supliment pe anul 1936, p. 192. 


Articolul reprezintă un act de cumpărare a unui teren, Miri, din Palestina, de 
către Gherasim Luca, reprezentantul Patriarhiei Române la Ierusalim, în schimbul 
sumei de bani precizate. Actul este însoțit de legenda terenului şi de semnăturile 
directorului guvernamental al Palestinei, respectiv a reprezentantul român. 

Luca, Gherasim, protos., „Act de donaţiune”, în: BORom LIV (1936), 
Supliment pe anul 1936, p. 193. 


Articolul sus numit redă actul de donaţie a unor terenuri, din partea lui 
Gherasim Luca, trimis special al Patriarhiei Române la Ierusalim, către Biserica 
Ortodoxă Română, cu dorinţa de a-şi păstra calitatea de administrator în folosul 
bisericii. Articolul este suplimentat de semnăturile necesare unui asemenea act. 


Luca, Gherasim, protos., „Testament”, în: BORom LIV (1936), Supliment pe 
anul 1936, p. 194. 


Articolul reia întocmai textul testamentului lui Gherasim Luca, trimis special 
al Patriarhiei Române la Ierusalim, către Biserica Ortodoxă Română, care îşi exprimă 
oficial dorinţa ca, după trecerea la cele veşnice, averea sa să fie încredințată Bisericii 
Ortodoxe Române pentru într-ajutorarea căminelor şi a bisericilor române ortodoxe 
din Ierusalim. Urmează semnăturile, tipice redactării unui asemenea act. 


G., LI. M., „Note bibliografice. lorga N. «Neamul lui Petru Șchiopul şi vechi 
documente de limbă mai nouă», în Analele Academiei Române, ist. seria III, 
tom XVIII (1936), p. 371-8 şi extras 8 p. + II pl”, în: BORom LVII (1939), 5-6, p. 
349-350. Recenzie. 


Se aminteşte şi despre actul prin care Maria, fiica lui Petru Șchiopul şi soția lui 
Zota Spătarul, închină Mănăstirea Hlincea Mănăstirii Galata; actul din 1619 semnat 
de aceeaşi Maria prin care închină Mănăstirea Galata (zidită de tatăl său) Patriarhiei 
de Ierusalim; actul din 1626 dat de Miron Barnovschi în care se aminteşte despre 
călugării de la Mănăstirea lui Aron Vodă din laşi, călugări care au fost scoşi de acolo 
de Radu Vodă şi înlocuiți cu călugări greci şi care rătăcesc din mănăstire în mănăstire 
şi cărora domnul le dă Mănăstirea Hlincea. 


G., 1. M., „Note bibliografice. Raşcu G., «O călătorie în Mănăstirea Sinai», 
revista Misionarul, an IX, 1937, p. 306-317”, în: BORom LV (1937), 7-8, p. 
575. Recenzie. 


Raşcu G. descrie călătoria pe care a făcut-o la Mănăstirea Sinai. Aceasta are 
numeroase odoare dintre care şi unele dăruite de domnitorii: Vasile Lupu, Ieremia 
Movilă, Nicolae Mavrocordat, Mihai Racoviţă etc. Tot în acest articol al lui Raşcu G. 
este amintită şi călătoria lui Mihail Cantacuzino, cel care a zidit Mănăstirea Sinaia. 


Veniamin. Ploieşteanu, „Noile aşezăminte româneşti din Ţara Sfântă”, în: 
BORom LVIII (1940), 5-6, p. 340-356. Cudouăfotografii. 


La începutul articolului se arată unde se adăposteau românii când se duceau la 
Ierusalim — chiliile Mănăstirii cu hramul Sfinţilor Arhangheli. Acolo exista un 
paraclis care a fost reparat de maica Porfiria din Răşinari în 1926. Autorul face o 
descriere a acestei mănăstiri. Se aminteşte apoi despre aşezămintele româneşti din 
Țara Sfântă. Teodor Burada a cumpărat un loc la Ierusalim. În 1927 patriarhul Miron 
a călătorit la Ierusalim. În cuvântarea rostită acolo patriarhul Miron şi-a arătat dorința 

ca şi românii să aibă acolo un lăcaş de închinăciune al lor. În scurt timp a avut loc 
achiziționarea unui teren la Iordan. Pe acest loc a fost zidită o capelă românească. 

În 1935, la Lerusalim s-a pus piatra de temelie a unui aşezământ românesc. În 
1937 patriarhul Ierusalimului s-a învoit pentru sfinţirea bisericilor româneşti. Sunt 
prezentaţi paşii care au dus în cele din urmă la ctitorirea celordouălăcaşuri româneşti. 
De asemenea sunt redate: diferite telegrame cu privire la lăcaşurile de închinăciune 
româneşti din Ţara Sfântă şi hrisovul de întemeiere a unui lăcaş românesc la Ierusalim. 


D., Şt. P., „Note bibliografice. Velichi Constantin N. «Documente moldove- 
neşti 1607-1673) din arhiva metohului Sfântului Mormânt din Constanti- 
nopoly, în Buletinul Institutului Român din Sofia an 1, nr. 1, Bucureşti 1941, p. 
211-258”, în: BORom LX (1942), 1-4, p. 120-121. Recenzie. 


Se menţionează că cel mai vechi document din arhiva metohului Sfântului 
Mormânt din Constantinopol este din vremea lui Constantin Movilă şi datează din 
data de 7 februarie 1607. Prin acesta Constantin Movilă îi confirmă Mănăstirii 
Bistriţa o branişte şi două poieni. Mai sunt pomenite şi câteva documente referitoare 
la daniile făcute de Constantin Movilă Mănăstirii Pobrata, întărirea făcută Mănăstirii 
Pantocrator din Suceava de către Ştefan Tomşa — mănăstire ce a fost zidită de Toader 
Movilă, etc. 


Chiţescu, N., „O dispută dogmatică din veacul al XVII-lea la care au luat 
parte Dositei al Ierusalimului, Constantin Brâncoveanu şi Antim Ivireanu”, în: 
BORom LXIII (1945), 7-8, p. 319-352. Cu text în limba greacă. 


În studiul de faţă, autorul se opreşte asupra unui aspect controversat apărut la 
sfârşitul secolului al XVII-lea şi începutul secolului al XVIII-lea. Acesta viza o 
problemă de teologie dogmatică şi implica personalități marcante, de vreme ce 
domnul Constantin Brâncoveanu şi mitropolitul Antim Ivireanu îl înfruntă pe însuşi 
patriarhul Ierusalimului, Dositei. Este vorba despre azilul pe care ei îl oferă şi de 
apărarea pe care o iau profesorului loan Cariofil, osândit pentru erezie de Sinodul 
întrunit ad-hoc la Constantinopol în 1691, prezidat de patriarh şi în prezenţa lui 
Dositei, ca judecător de instrucţie şi procuror. 

Astfel, domnul Constantin Brâncoveanu intervine pentru împăcare şi Antim 
Ivireanu publică o lucrare a celui socotit eretic. În continuarea articolului, autorul 
prezintă circumstanţele în care a avut loc condamnarea lui loan Cariofil, folosind ca 
bază documentară un studiu al profesorului Demostene Russo, din care rezultă 
concret ideea că, de fapt, interese meschine au fost cele care au dus la situaţia 
respectivă. Această ipoteză vine, însă, în opoziţie cu cea emisă de prof. Constantin 
Erbiceanu, potrivit căreia osândirea implicită a lui Cariofil e datorată unor idei 
luterano-calviniste, pe care acesta le moştenise de la Coridaleu, fostul său profesor. 
Pentru clarificare, autorul a cercetat minuţios publicaţiile şi manuscrisele existente la 
Academia Română, în care este istorisită viaţa lui Cariofil, precum şi „Dispoziţiile 
canonice”. Redă, apoi, foarte detaliat învinuirile pe care patriarhul Dositei i le aduce 
lui Cariofil, legate, mai ales, de teoria transsubstanţierii, de „prezenţa reală” a lui 


403 


Hristos în Sfânta Euharistie, aşa cum apar ele într-un interogatoriu din „Manualul 
împotriva lui Cariofil”. 

Autorul nu se limitează la această prezentare, ci încadrează problema într-un 
vast context teologico-dogmatic, cu referiri atât la biserica apuseană, cât şi la cea 
răsăriteană, oferind trimiteri bibliografice substanţiale. Prezintă, apoi, cele trei mari 
categorii de teologi răsăriteni, care s-au exprimat cu privire la însemnătatea doc- 
trinară a termenului „transsubstanţiere” în Dogmatica ortodoxă. În următoarea parte a 
articolului, autorul emite propriile judecăţi în legătură cu această teorie a trans- 
substanțierii şi totodată mărturiseşte că el respinge ambele păreri, atât pe cea a lui D. 
Russo, cât şi pe cea a lui Constantin Erbiceanu, cu privire la profesorul loan Cariofil, 
adăugând că niciodată mintea omenească nu va putea pătrunde Taina Prefacerii. 


Panaitescu, P.P.. „Patriarhul Dositei al Ierusalimului şi Mitropolitul Dosoftei 
al Moldovei cu prilejul unei scrisori inedite”, în: BORom LXIV (1946), 1-3, p. 
93-109. Cu text în limba greacă. 


În prima parte a articolului, se face referire la personalitatea mitropolitului 
Dosoftei al Moldovei şi la locul său în istoria vechii noastre culturi, aducându-se 
informaţii suplimentare găsite cu prilejul publicării unei scrisori inedite, primită de 
acesta de la patriarhul Dositei al Ierusalimului şi pe care autorul o redă în întregime. 
Pe lângă aceasta, nu trebuie ignorate nici condiţiile speciale de dezvoltare a bisericii 
româneşti în secolul al XVII-lea, când ortodoxia era amenințată atât de turci, cât şi de 
calvini şi de catolici. Ierarhii Răsăritului au înţeles că doar prin cultură şi învățătură 
pot lupta împotriva acestora. 

În acest context, se înţelege şi deschiderea mitropolitului Dosoftei spre 
învățăturile şi lecturile în limba latină, traducerile din greceşte, interpretarea unor 
pasaje din Psalmi, sau importanţa acordată tipografiilor. În vremea sa, adevăratul 
conducător spiritual al bisericii ortodoxe era patriarhul Dositei al Ierusalimului 
(1641-1707), care a avut legături personale foarte strânse cu mitropolitul Moldovei. 
Astfel, opera de cultură a ierarhului nostru trebuie înţeleasă în directivele ei generale 
sub patronajul scaunului patriarhal din Ierusalim, apărând, deci, ca o operă de valoare 
general ortodoxă. 

În continuarea articolului, autorul realizează o prezentare a legăturilor patriar- 
hului Dositei cu ruşii şi cu românii, prilej cu care aflăm râvna neîncetată a acestui 
mare erudit în apărarea credinţei ortodoxe. Istoricii ruşi Capterev şi Matcenko au 
studiat legăturile patriarhului cu Rusia, pe baza unui mare număr de scrisori ale 
acestuia, adresate țarilor ruşi şi oamenilor de cultură din acea vreme. Ele îl arată, în 
acelaşi timp şi ca pe un convins apărător al elenismului, ceea ce nu-l împiedică, 
totuşi, să utilizeze rezultatele ştiinţei apusene. Legăturile lui politice cu Rusia sunt 
îndreptate în vederea unei cruciade împotriva Turciei, pentru libertatea Principatelor 
Române, a Ierusalimului şi a grecilor. 

Aceleaşi legături strânse le avea patriarhul Dositei şi cu Ţările Române, căci 
vizitase Moldova încă din 1664, pe când era arhidiaconul patriarhului Nectarie. Astfel, el 
înființează, la laşi şi Bucureşti, două tipografii greceşti. A avut, de asemenea, o inter- 
venţie deosebit de energică împotriva unirii bisericii româneşti din Ardeal cu Roma. 

În următoarea parte a articolului, se face referire la întoarcerea în scaun a 
mitropolitului Dosoftei în 1675 (informaţie preluată din scrisoarea patriarhului 
Dositei, datată din 7 iulie 1675), după ce fusese în pribegie şi închis la Mănăstirea Sf. 
Sava. Odată revenit, el pregăteşte tipărirea Liturghierului în limba română, la 1679. 

Studiind în continuare scrisoarea patriarhală, autorul articolului îi numeşte şi 
pe boierii Miron Costin şi Apostol Milescu, pomeniţi de Dositei, care-şi dovedeşte 
astfel aprecierea pentru aceşti oameni de cultură. În aceeaşi scrisoare, se aduce în 
discuţie şi Mănăstirea Cetăţuia, închinată Sfântului Mormânt din Ierusalim, lăcaşul 
de predilecție al patriarhului Dositei, unde a şi înființat singura tipografie ortodoxă 
din acea vreme. Cu acest prilej, este pomenit şi arhitectul lucrărilor din mănăstire. 

Concluzionând, se poate constata că scrisoarea patriarhului Dositei adresată 
mitropolitului Moldovei lămureşte o serie de amănunte din istoria Bisericii şi a 
culturii Moldovei în secolul al XVII-lea. 


Căciulă, Olimp N., preot „Din viaţa Bisericii Ortodoxe Române de la 
Ierusalim”, în: BORom, LXXXII, (1964), 9-10, p. 856-853. 


Patriarhia Română a intrat în posesia bunurilor sale de la Ierusalim, iar la 28 
august 1963, biserica a fost dată în primirea ieromonahului Lucian Florea, cel care a 
fost trimis de P.F. Iustinian la Locurile Sfinte. A fost pus în aplicare un larg program 
de reparaţii, amenajări şi înfrumuseţări. S-au luat măsuri pentru repararea catape- 
tesmei, pentru confecţionarea mobilierului necesar, pentru pictarea bisericii şi toate 
măsurile pentru repararea, zugrăvirea şi mobilarea celor 25 de camere ale căminului 
pentru a fi folosit de închinătorii la Locurile Sfinte. La propunerea P.F. Iustinian, 
ieromonahul Lucian Florea a fost hirotonit arhimandrit de către P.F. Benedict al 
Ierusalimului. 

Arhimandritul Lucian Florea a oferit P.F. Benedict volumul tipărit în ţară, 
„Monografia istorică-artistică a mănăstiri Suceviţa”. Biserica şi căminul românesc de 
la Ierusalim a fost vizitat de un grup de pelerini ruşi. Timp de o lună de zile, 14 dintre 
aceştia, conduşi de părintele arhimandrit Juvenalie, superiorul Misiunii Bisericii 
Ortodoxe Ruse de la Ierusalim, au vizitat Egiptul, Locurile Sfinte, Grecia şi Cipru. 
La biserica românească au fost întâmpinați de arhimandritul Lucian Florea. 


Grigoraş, N., „Paul Mihail, «Documente inedite ale cancelariei Moldoveneşti 
din veacul al XVI-lea (din arhiva Sf. Mormânt de la Constantinopol), în 
Studii, Revistă de istorie, anul XVII (1964), nr. 2, p. 335-362”, în: MitrMold 
XLI (1965), 3-4, p. 247-248. Recenzie. 


Documentul care atrage atenţia autorului recenziei la studiul lui Paul Mihail 
este cel mai vechi act intern care atestă existenţa unei mănăstirii bizantine, datat la 25 
februarie 1577 şi publicat pentru prima oară în această carte. 


Căciulă, Olimp, preot, „Din viaţa Bisericii Ortodoxe Române din Ierusalim”, 
în: BORom LXXXV (1967), 5-6, p. 570-571. 


Se prezintă viaţa Bisericii Ortodoxe Române din Ierusalim, cu slujbele reli- 
gioase care se țin zilnic în acest sfânt lăcaş. La 27 decembrie 1966, după oficierea 

slujbei Utreniei, la biserică s-a desfăşurat un program de colinde româneşti sub con- 
ducerea monahiei Nazaria Niţă, în prezenţa multor români credincioşi, prilej cu care 
arhimadritul Lucian Florea, superiorul bisericii a ţinut un cuvânt. Articolul mai face 
referire la vizita la această biserică a unei delegaţii formată din mitropolitul Isidor al 
Nazaretului şi a toată Galileia, Î.P.S. Ghermanos, ajutor de patriarh din lordania, 
Î.P.S. arhiepiscop Hrisant din Patriarhia Ierusalimului, superiori ai mănăstirilor 
catolice din Israel şi Iordania. Se aminteşte apoi de invitația făcută arhimandritului 
Lucian Florea de a participa la unele slujbe religioase din afară şi la unele recepții şi 
serbări din Israel. 


Herşcovici, Malca, „Biserica Ortodoxă Română din Ierusalim”, în: BORom 
LXXXV (1967), 9-10, p. 942-943. 


În Ierusalim, alături de Biserica Italiană se află Biserica Ortodoxă Română 
refăcută, după ce a fost avariată în 1948, de războiul israelit de independenţă. Se 
două lăcaşe de cult. Deaoarece, cu secole în urmă, credincioşii care veneau să se 
închine la Locurile Sfinte nu aveau un loc de rugăciune în limba română şi un cămin 
unde să se odihnească, s-a luat hotărârea, în 1906, să se cumpere teren în Ierusalim, 
Nazaret şi lerihon, pe malul Iordanului. Patriarhia Română a trimis specialişti şi în 1935 
s-au construit cele două biserici, cea de la Ierusalim şi cea de pe malul Iordanului. 

Arhitectura lor e românească, din epoca brâncovenească. Pictura bisericii din 
Ierusalim, executată în „fresco” în anii 1964-1965 de către pictori români, profesor 
universitar Gheorghe Popescu şi Niculina Dona din Bucureşti, are o valoare artistică 
excepțională şi unică în regiune. Caracterul ei bizantin este împletit cu specificul 
popular românesc. În afară de scenele cu sfinţi şi subiecte din Noul Testament, 
pictorii au introdus multe scene inspirate din Cartea Cărţilor. Se mai aduc informaţii 
despre mobilierul şi catapeteasma bisericii, policandre, sfeşnice, candele şi toate 
celelate obiecte de cult, toate lucrate în atelierele Patriarhiei Române din Bucureşti. 


Florea, Lucian, arhim., „Așezările ortodoxe române de la Locurile Sfinte”, 
în: BORom LXXXVI, (1968), 6, p. 776-779. 


Manifestând respect şi evlavie pentru Locurile Sfinte, Biserica Ortodoxă 
Română, voievozii, ierarhii şi pelerinii au făcut generoase donaţii pentru ajutorarea 
lor materială. Unii din patriarhii lerusalimului au călătorit în Principatele Române, în 
special la curtea lui Constantin Brâncoveanu, întorcându-se cu ajutoare şi daruri 
pentru menţinerea Patriarhiei şi a Locurilor Sfinte de pe cuprinsul Palestinei. 
Patriarhiei lerusalimului i-au fost închinate, în Ţările Române, peste 30 de mănăstiri. 
Totuşi, Biserica Română nu avea nicio biserică, iar în 1910, s-a format în ţară un 
comitet în frunte cu prof. Teodor Burada din laşi, care a cumpărat un teren la 
Ierusalim. În 1927, patriarhul Miron Cristea face o vizită Patriarhiei lerusalimului şi, 
la cererea călugărilor şi credincioşilor români aflați atunci în Țara Sfântă, a hotărât 
construirea a două biserici: una în lerusalim, cu un cămin de primire a pelerinilor şi 
una pe malul Iordanului. Punerea pietrei fundamentale a bisericilor româneşti s-a 
făcut la 28 martie 1935 de către o delegaţie bisericească venită cu prilejul sărbătorilor 
de Paşti la Locurile Sfinte, în frunte cu episcopul Lucian Triteanu al Romanului, 

episcopul Cosma al Dunării de Jos şi episcopul Gherontie al Tomisului, împreună cu 
150 de pelerini. Lucrările s-au terminat în 1938, cheltuielile fiind suportate de Statul 
Român şi Patriarhia Română, la care s-au adăugat contribuţiile multor credincioşi. 

Arhitectura bisericii e inspirată din epoca brâncovenească iar în interior este 
pictată în întregime. Deteriorată în 1948 de războiul israelo-arab, biserica şi căminul 
din Ierusalim au fost restaurate, patriarhul lustinian trimițând în 1965 pictorii prof. 
Gheorghe Popescu şi Niculina Dona din Bucureşti, care au realizat o pictură în frescă 
de o valoare artistică excepţională şi unică în regiune. Catapeteasma bisericii, 
icoanele pictate de loan Keber, mobilierul sculptat în lemn de stejar şi toate obiectele 
bisericeşti lucrate artistic în atelierele Patriarhiei Române, demonstrează gustul 
artistic al poporului nostru. 

La 45 km de Ierusalim, pe malul Iordanului, în apropiere de locul unde a fost 
botezat Mântutitorul, s-a ridicat a doua biserică românească. Din a doua jumătate a 
secolului al XIV-lea, aici s-au nevoit şi călugări români, cărora în 1936 li s-a ridicat 
un lăcaş de rugăciune. Chiliile au fost făcute, pe parcurs, de vieţuitori de aici. 
Biserica e învecinată cu o biserică greacă, una etiopiană şi una siriacă. Biserica de la 
Iordan a fost populată de la început cu călugări sau călugărițe. Arhitectura ei are 
aceleaşi trăsături şi influenţe româneşti ca şi cea din Ierusalim, având în plus un 
pridvor deschis. Catapeteasma e sculptată în lemn de stejar, iar icoanele de pe ea sunt 
pictate, în 1936, de pictorul român Dimitrie Belizarie. După terminarea picturii, se 
vor sfinți ambele biserici. Patriarhia Română a trimis preoți şi personal ecleziastic, 
care să oficieze serviciile religioase şi să primească pelerinii. 

Prin inaugurarea acestor două instituţii religioase şi prin continuarea bunelor 
relaţii cu Patriarhia Ierusalimului şi cu celelalte Biserici şi confesiuni creştine, bise- 
rica şi reprezentanța Patriarhiei Române de la Locurile Sfinte se ridică la înălțimea şi 
prestigiul țării şi Bisericii noastre strămoşeşti. 


Dima-Drăgan, Corneliu, „Patriarhul Ierusalimului Hrisant Notaras şi cultura 
română. Contributii documentare”, în: MitrMold LI (1975), 9-12, p. 699-704. 


Legăturile patriarhului Ierusalimului Hrisant Notaras cu Țările Române sunt 
anterioare numirii sale ca patriarh în 1707, dar cele mai importante relaţii au fost 
întemeiate în special după această dată, atât pe plan politic, cât şi cultural şi în mod 
deosebit cu domnul Constantin Cantacuzino. Patriarhul Hrisant a fost fondatorul 
Academiei Sfântul Sava, căreia i-a făcut numeroase danii. Conlucrând cu domnul 
Nicolae Mavrocordat, a devenit şi fondator al Bibliotecii Academiei Domneşti din 
Iaşi, autorul prezentând şi daniile făcute aici. 


Dură, loan V., drd.. „Știri despre Ţările Române în «Istoria Patriarhilor 
Ierusalimului» a patriarhului Dositei al Ierusalimului” în: S7eol, Seria a II-a, 
XXVIII (1976), 1-2, p. 120-129. 


Patriarhul Dositei al Ierusalimului n-a apucat să-şi tipărească „Istoria” şi a 
lăsat sarcina nepotului său Hrisant Notara să o tipărească. O va face la Bucureşti 
începând cu 1715 (va dura câţiva ani). Nu se ştie exact tipografia. Pentru istoria 
noastră importante sunt cărțile 11 şi 12 şi cap. 5 şi 6 din cartea 13, în care avem 

informaţii despre Mănăstirea Gruia (jud. Ilfov)-închinată Patriarhiei de Ierusalim 
(aprox.1579-1608), despre Sinodul de la Iaşi din 1642 şi rolul domnului Vasile Lupu 
în organizarea acestuia, despre ajutorul dat de Vasile Lupu patriarhului ecumenic 
Partenie cel Bătrân, ce-i va da moaştele Cuvioasei Paraschieva, despre ajutorul dat 
patriarhului Teofan al III-lea al Ierusalimului (1608-1644), despre faptul că în 1645 
mănăstirile din laşi: Galata, Barnovschi, Sf. Sava, Nicoriţa erau închinate Sf. 
Mormânt, iar în 1673 sunt închinate şi mănăstirile Călui şi Ungurei (sau Unghereni 
sau Unguriu). 


Bulat, T. G., prof., „«Gramata» a Patriarhului Paisie al Ierusalimului pentru 
Mănăstirea Tismana (1658)”, în: MitrOlt XXVIII (1976), 11-12, p. 1050-1053. 


Sunt prezentate circumstanţele în care patriarhul Paisie a dat această Gramată 
la trecerea sa prin Ţările Române şi textul integral al acesteia. 


Carataşu, Mihail, „Câteva scrisori inedite ale patriarhului Hrisant al 
Ierusalimului, adresate «Companiei greceşti» din Sibiu”, în BORom C (1982), 
3-4, p. 380-393. 


Scrisorile analizate în acest studiu au fost trimise între 1713 şi 1728 şi conţin 
date despre ajutoarele băneşti trimise Patriarhiei Ierusalimului, despre cărţile trimise 
„Companiei” de patriarhul Hrisant, despre eforturile acestuia de a-i feri pe com- 
panişti de influenţele străine Ortodoxiei precum şi despre persoanele ce sprijineau 
legăturile dintre Ierusalim şi spaţiul românesc. Este analizat şi reprodus conținutul fiecărei 
scrisori în parte. Anexele redau în limba română, integral, conținutul fiecărei scrisori 


XI.4. RELAŢIILE CU PATRIARHIA ANTIOHIEI 


Radu, Vasile, pr. şi Chiril, Koralevsky, „Istoria Patriarhilor de Antiohia de Ata- 
nasie Dabbas. Cu text în greacă”, în: BORom XLVIII (1930), 9, p. 851-864. 


La începutul studiului cei doi autori arată motivele care l-au determinat pe 
Atanasie Dabbas, fostul patriarh al Antiohiei să vină la curtea lui Constantin 
Brâncoveanu. Se precizează că acest Atanasie, cât a stat la curtea lui Brâncoveanu, a 
tradus din limba arabă „Istoria Patriarhilor de Antiohia” şi a tipărit un „Liturghier” în 
limbile greacă şi arabă, în 1701, la Mănăstirea Snagov. Se face apoi o descriere a 
Liturghierului. După aceea a urmat, la 1702, tipărirea unui „Ceaslov” tot în limbile 
greacă şi arabă. Autorii fac apoi o scurtă analiză a cărții lui Atanasie „Istoria Pa- 
triarhilor de Antiohia”. Este reprodusă prefața acestei cărți. 


+ T., $., „Note bibliografice. Radu Vasile «Voyage du Patriarche Macaire d” An- 
tioche», Text arabe et traduction francaise în Patrologia Orientalis, t., XXII — 
Fasc., | Paris, 1930, p 1-200. Recenzie”, în: BORom LII (1934), 5-6, p. 554-555. 


Se aminteşte despre călătoria patriarhului Antiohiei, Macarie, făcută la 
jumătatea secolului al XVII-lea (1652-1659). În călătoria sa acesta a trecut şi prin 
Țările Române. 

+ T., $., „Note bibliografice Radu V. Pr., «Mănăstirea Sf. Spiridon şi 
Patriarhul Silvestru al Antiohiei», extras din Revista Istorică Română, III 
(1933), p. 23”, în: BORom LII (1934), 1-2, p. 126-127 Recenzie. 


Actele de danii dovedesc că „Biserica Sfântului Spiridon” exista pe acelaşi loc, 
înainte de anul 1747, când Constantin Mavrocordat o reclădeşte din nou şi o 
înzestrează cu moşii, după ce în anul precedent a închinat-o Patriarhiei Antiohiei. La 
târnosirea acestei biserici a luat parte şi patriarhul Silvestru al Antiohiei care se afla 
pe atunci în ţară. Silvestru a imprimat la Iaşi la 1730 şi 1733 o „Liturghie greco-arabă” şi 
o carte de propagandă împotriva catolicilor intitulată „Despre adevăr şi dreptate”. 

Pisania bisericii Sf. Spiridon Vechi este scrisă în limbile greacă şi arabă. 
Autorul mai prezintă şi unele amănunte referitoare la starea în care se găsea 
Patriarhia din Antiohia, în vremea păstoririi patriarhului Silvestru. 


$., T., „Cronica internă. Vizită frăţească”, în: BORom LIII (1935), 11-12, p. 506. 


Imediat după încheierea sesiunii Congresului Naţional Bisericesc, a avut sosit 
în Bucureşti o delegație trimisă de partriarhul Alexandru al Antiohiei, compusă din 
mitropolitul Atanasie al Hauranului Djebel-Druz şi arhimandritul Vasilie Sidaul, 
vicar al patriarhului în Holms (Siria). Aceasta a fost condusă de noul mitropolit 
Visarion, prezentându-se la Patriarhie la data de 18 octombrie. Scopul vizitei a 
constat în reînnoirea legăturilor frățeşti între cele două biserici surori, legături în- 
cepute în secolul al XVII-lea prin patriarhul Macarie. 


G., IL. M., „Note bibliografice Ghenadie al Heliopolei Mitropolit «Scrisori ale 
Patriarhului Antiohiei Silvestru», în revista Flânvwo, an VIII, 1935, p. 239-245”, 
în: BORom LVI (1938), 1-4, p. 130. Recenzie. 


Sunt redate şase scrisori în legătură cu credincioşii din Insula Hios. Scrisorile 
dovedesc că, după anul 1749, când îl întâlnim pentru ultima dată amintit în ţara 
noastră, patriarhul Silvestru a plecat la scurt timp spre Răsărit de îndată ce, în 1751, 
se afla în Smirna. Şederea sa în Țara Românească a „fost în legătură cu Mănăstirea 
Sf. Spiridon Vechi din Bucureşti, mănăstire ce a fost rezidită şi afierosită de 
Constantin Vodă Mavrocordat”. 


G., I. M., „Note bibliografice. Simonescu Dan şi Emil M. «Tipar românesc 
pentru arabi în secolul XVIII», extras din Cercetări literare, IL 1939, 
Bucureşti, 32 p”, în: BORom, LX (1942), 1-4, p. 114-115. Recenzie. 


În studiul recenzat se aminteşte despre tipăriturile făcute în Țara Românească 
pentru credincioşii aflați sub oblăduirea Patriarhiei de Antiohia. Antim Ivireanu, în 
perioada în care era stareţ al Mănăstirii Snagov, a înființat acolo o tipografie cu litere 
arabe. La această tipografie s-a tipărit un „Liturghier greco-arab” în 1701. A mai fost 
tipărit şi un „Ceaslov greco-arab” la Bucureşti în 1701. Patriarhul Atanasie IV 
Dabbas ia această tipografie arabă din Țara Românească şi o duce în Siria. Este 
prezentat istoricul acestei tiparniţe arabe şi sunt enumerate cărțile bisericeşti tipărite 
de patriarhul Atanasie IV Dabbas cu aceasta. 

***, Vizita Î.P.S. Patriarh Alexandru III al Antiohiei în ţara noastră”, în: 
BORom LXIX (1951), 7-9, p. 305-321. 


În perioada 22 august- 3 septembrie 1951, Î.P.S. Alexandru al II-lea, patriarhul 
Antiohiei şi al întregului Orient a făcut o vizită în ţara noastră, fiind oaspetele Î.P.S. 
Justinian, patriarhul Bisericii Ortodoxe Române. Duminică, 26 august, cei doi, încon- 
juraţi de un sobor de preoţi, în frunte cu mitropolitul Alexandru al Emesei au săvârşit 
Sfânta Liturghie în catedrala Patriarhiei Române. La sfârşitul slujbei au urmat 
cuvântările patriarhilor, articolul reproducând aceste discursuri. 

La Institutul Universitar Teologic din Bucureşti, în cadrul unei ceremonii s-a 
decernat patriarhului Alexandru al III-lea al Antiohiei diploma „Doctor honoris 
causa” în telogia ortodoxă, la festivitate luând parte diferite personalităţi. Articolul 
elogiază activitatea acestui patriarh în timpul celor 21 de ani de păstorire a bisericii 
Antiohiei. Articolul cuprinde imagini din timpul vizitei, precum şi textul diplomei. 


Simionescu, Dan, „Cărţi arabe tipărite de români în secolul al XVIII-lea 
(1701-1747), în: BORom LXXXII (1964), 5-6, p. 524-561. 


Autorul înfăţişează în ce constă rolul Valahiei şi al Moldovei în legătură cu 
activitatea cultural-tipografică desfăşurată în limbile arabă şi turcă în secolul al 
XVIII-lea. Studiul cuprinde patru perioade. Aşezaţi între Eufrat şi Marea Mediterană, 
arabii au construit o mulțime de mănăstiri, mai ales în apropierea mării. Centrele lor 
creştine cele mai de seamă sunt: Ierusalimul, Antiohia, Damascul, Beirutul şi Alepul. 
Caracterul bizantin al credinţei şi cultului l-au păstrat arabii şi pentru că au fost multă 
vreme sub puternica influenţă a stăpânirii bizantine, care a impus vechile ei tradiții 
dogmatice şi de cult ecleziastic. 

În secolul al XVI-lea şi al XVII-lea cărţile arabe au fost tipărite în Apus, la 
Veneţia, la Roma şi la Oxford. Într-o perioadă de stagnare a vieţii lor culturale, dar şi 
de frământări religioase, a venit din Siria, la Curtea lui Constantin Brâncoveanu, 
patriarhul Antiohiei, Atanasie IV Dabbas care a obținut ajutorul moral şi material al 
domnului român ca să tipărească pentru arabi cărți bisericeşti ortodoxe. Antim din 
Georgia, starețul Mănăstirii Snagov, a înființat o tipografie în limba arabă. Se cunosc 
două cărți din această perioadă tipărite în limba grecească şi arabă: „Liturghierul” 
tipărit la Mănăstirea Snagov, în 1701 şi „Ceaslovul”, tipărit la Bucureşti, în 1701. 
Datorită domnului Constantin Brâncoveanu, arabii credincioşi din Siria au reuşit să 
aibă, pentru prima dată, cărţi tipărite în limba lor. Atanasie a transportat, cu învoirea 
lui Brâncoveanu, tipografia arabă de la Bucureşti şi a tipărit aici cărți până în 1724. 

II. Tipografia de la Alep 

Alepul a fost centrul economic cel mai important al Siriei vechi. Aflat sub mai 
multe stăpâniri, Alepul şi-a păstrat tradiţia lui intelectuală, ca centru al renaşterii 
naționale arabe. Atanasie a desfăşurat o frumoasă şi rodnică activitate. A tipărit în 
1705 o „Evanghelie” şi o „„Psaltire” numai în limba arabă. Alte cărți tipărite în 
această perioadă au fost: „Octoihul mare”, „Mărgăritare alese”, traducere din „Omi- 
liile” Sf. loan Hrisostom, făcute de patriarhul Atanasie, „Profeţiile”, „Explicarea 
Evangheliilor de peste an”, „Stânca îndoielii”. A tipări cărți în limba arabă în acea 
perioadă era destul de greu şi de aceea sprijinul cultural şi dărnicia lui Constantin 

Brâncoveanu au fost des menţionate cu recunoştinţă de către Atanasie. După moartea 
acestuia din urmă, în 1724, din cauza rivalităţii dintre arabii ortodocşi şi cei catolici, 
tipografia a fost mutată în mai multe locuri, în Siria arabă. 

III. Activitatea lui Silvestru 

A treia etapă din activitatea tiparului a fost la fel de importantă ca primele 
două, dar nu a fost prea cunoscută. După moartea lui Atanasie, a fost ales patriarh al 
Antiohiei, în 1724, Silvestru, originar din Cipru, discipolul defunctului predecesor şi 
al învăţătorilor din Muntele Athos şi care a păstorit aproape 42 de ani. A vizitat țările 
române în mai multe rânduri şi a stat între români, atât la Iaşi cât şi la Bucureşti. În 
timpul şederii aici el a organizat o nouă tipografie arabă şi a tipărit la laşi şi la 
Bucureşti, în perioada 1745-1747, mai multe cărți arabe. Dintre cărțile tipărite de 
Silvestru se cunosc următoarele: „Condac”, tipărit în laşi, la Mănăstirea Sfântul Sava, 
în 1745, în limbile greacă şi arabă, cu cheltuiala lui loan Mavrocordat; „Psaltirea”, 
tipărită la Bucureşti, în 1747, „Colecţia scrierilor celor două sinoade convocate la 
Constantinopol, despre Catolicismul în Siria”, „Cina cea divină”, tipărită la laşi în 
1747, „Cartea arbitrul adevărului şi expunerea dreptăţii”, tipărită la laşi în 1746. 
Țările române erau cunoscute de toată lumea ca protectoare ale credinţei ortodoxe şi 
de aceea multe opere dogmatice şi polemice, scrise de prelați ortodocşi contra 
catolicilor şi pentru susţinerea ortodoxiei, au văzut lumina tiparului la noi în ţară 
unde se tipăreau cu cheltuiala domnitorilor români ortodocşi. Din această categorie 
face parte şi lucrarea patriarhului Nectarie „Întâmpinare în contra argumentelor aduse 
de Fraţii din Ierusalim, prin magistrul lor Petru, despre primatul Papii”. Aşa cum 
Atanasie a găsit la curtea lui Constantin Brâncoveanu ocrotire şi ajutor material 
pentru susținerea Ortodoxiei, aşa a găsit şi Silvestru la curtea Mavrocordaţilor mij- 
loacele necesare pentru combaterea propagandei catolice şi apărarea Ortodoxiei. 
Opera lui Silvestru a interesat mult nu numai pe cititorii din Orient, dar şi pe cei din 
Occident. El a fost preocupat mai ales de opere polemice în contra propagandei 
catolice şi de întărire a ortodoxismului amenințat. 

IV. Cărți „Karamanlidika” imprimate la Bucureşti 

„Karamanlidica” se numesc cărţile tipărite în limba turcă, dar cu caractere 
greceşti. Ele au fost tipărite în diferite localităţi din Europa pentru a fi folosite de 
grecii din Karamania. Ele se adresau tuturor creştinilor ortodocşi, care aveau ca 
limbă maternă limba turcă. Se prezintă prima carte karamanlidikă tipărită la 
Bucureşti, în 1768. A doua tipăritură este o mică scrisoare enciclică a lui Paisie, pa- 
triarh al Constantinopolului. 

În acest studiu se vede rolul important pe care l-au avut țările române în sud- 
estul Europei şi sprijinul moral şi material pe care l-au dat popoarelor creştine 
ortodoxe din Asia Mică. În Anexe sunt prezentate o parte din cărțile tipărite în 
această perioadă. Studiul cuprinde imagini. 


Păcurariu, Mircea, asist., „Legăturile Ţării Române cu Patriarhia Antiohiei” 
în: StTeol, Seria a Il-a, XVI (1964), 9-10, p. 593-619. 


Se face un scurt istoric al Patriarhiei Antiohiei şi se prezintă date despre primul 
patriarh al Antiohiei care a călătorit prin ţările noastre, Ioachim (sec. al XVI-lea). Se 

aminteşte apoi de patriarhul care a avut legăturile cele mai strânse cu Ţările Române, 
Macarie al III-lea Zaim — patru călătorii în ţară şi se face descrierea acestora. lero- 
monahul Antim Ivireanu primeşte de la Constantin Brâncoveanu sarcina să lucreze 
literele arabe necesare pentru tiparele din Patriarhia Antiohiei. Studiul se continuă cu 
descrierea legăturilor bisericeşti până în 1960. 


XI.5. RELAŢIILE CU PATRIARHIA ALEXANDRIEI 


***_ Cronică, „Moartea lui Sofronie patriarhul Alexandriei”, în: Candela 
XVIII (1899), 10, p. 699-703. 


Este consemnat decesul bătrânului Sofronie, patriarh al Alexandriei, la vârsta 
de 105 ani. În data de 22 august 1899, acesta trece la Domnul fiind cuprins de 
cumplita ciumă. Născut în Tibali, suburbie a Constantinopolului, îmbrăţişează 
schima monahală în decembrie 1820. Este numit arhidiacon (1821), arhiereu (1839), 
mitropolit al Hiului, membru al marii Adunări Naţionale de la Constantinopol 
(1858), patriarh ecumenic în Constantinopol (1863), patriarh al Alexandriei (1870). 

Multe au fost realizările acestui Sofronie: a reedificat biserica Sf. Sava, biserica 
Adormirii Maicii Domnului, a construit Spitalul Naţional grecesc din Alexandria şi 
Şcoala Dositeiană, a reînnoit biserica Patriarhală Sf. Nicolae din Cairo, lângă aceasta 
zidind un paraclis, a reedificat biserica Sf. Marcu din Cairo, a înfiinţat biserici şi şcoli în 
toate comunitățile de creştini pentru ca aceştia să aibă un centru de pietate şi cultură. 


Muşeţeanu, loan, pr., „Documente greceşti privitoare la mănăstirile 
închinate”, în: BORom XLIX (1931), 9, p. 518-522. Cu text în limba greacă. 


Este reprodusă o scrisoare de la 5 ianuarie 1781 a patriarhului Alexandriei, 
Chiprianos trimisă către egumenul grec Meletie al Mănăstirii Zlătari din Bucureşti. 
Se precizează că egumenul grec luase de la Patriarhie în arendă trei moşii ale 
Zlătarilor: Segarcea, Arhanghelul şi Stăneşti. 


Muşeţeanu, loan, pr. „Documente greceşti privitoare la mănăstirile închinate. 
II. Gramata patriarhului Chiprianos al Alexandriei către egumenul Meletie 
dela Mănăstirea Zlătari din Bucureşti, din 1779, August 22”, în: BORom L 
(1932), 2, p. 139-143. 


Se redă textul scrisorii patriarhului Chiprianos al Alexandriei către egumenul 
Meletie de la Mănăstirea Zlătari din Bucureşti, din 1779. Pentru început, patriarhul 
înştiinţează că a primit epistola trimisă de egumen, împreună cu suma ce reprezenta 
arenda pe anul ce a trecut, oferind răgaz de plată pentru cea pe anul în curs. 
Chiprianos se plânge că deşi ajutorul domnesc este prevăzut de lege, ei nu au primit 
nimic până în acel moment, înființând totuşi, din bugetul lor, trei şcoli: obştească, 
arabă şi grecească şi întreţinând alte şase cu hrană. 

Rugămintea se adresează egumenului în vederea susținerii cu „un cuvânt bun” 
pe lângă boierul căminar Alexandru, care, la rându-i, să sprijine această cerere către 
domnul ţării, cerere care comportă o grabnică soluţionare. 

I.. M., „Note bibliografice. Caramires loan N., «Mitrofan Critopulos şi 
corespondența sa inedită», Atena 1937, 302 p”, în: BORom LV (1937), 7-8, p. 
568-570. Recenzie. 


Cartea recenzată publică o serie de scrisori ale patriarhului Alexandriei, 
Mitrofan Critopulos, din care reies ideile acestuia cu privire la unirea protestanților 
cu Biserica Ortodoxă. În recenzie este prezentată viața lui Mitrofan — s-a născut în 
1589, şi-a petrecut copilăria în Macedonia, la vârsta de 17 ani a fost dus de un unchi 
al său în Sfântul Munte unde a fost tuns în monahism, a fost ucenic al patriarhului 
Chiril Lucaris, a mers împreună cu acesta în Moldova şi în Ţara Românească unde au 
stat între anii 1614-1615. În 1617, a fost trimis în Anglia pentru studii teologice, a 
mers apoi în Germania, iar în 1636 a fost ales patriarh al Alexandriei în locul lui 
Gherasim Spartaliotul. Mitrofan a decedat în Ţara Românească în 1639. 


Șerbănescu, Niculae I., diaconul, „Legăturile Patriarhului Meletie Pigas cu 
Țările Române”, în: BORom LXIV (1946), 7-9, p. 352-372. 


Meletie, patriarhul Alexandrei şi al Constantinopolului, unul din cei mai culți 
şi mai activi ierarhi ai Bisericii Ortodoxe din a doua jumătate a secolului al XVI-lea, 
a avut legături strânse cu bisericile ortodoxe surori, printre care şi cu voievozii şi 
vlădicii Ţărilor Române. Aceste legături au fost determinate atât de faptul că a avut 
nevoie de sprijin material, pentru a-i mulţumi pe turcii care îi luau bisericile una câte 
una, cât şi din cauza propagandei romano-catolice din a doua jumătate a secolului al 
XVI-lea, ce i-a dat multe bătăi de cap, căci era foarte întinsă în Ţările Române. 
Legăturile cu acestea au mai avut drept cauză şi faptul că sultanii l-au folosit pe 
patriarhul Meletie ca mijlocitor, mai ales cu Mihai Viteazul, căci doreau să cadă la 
pace cu creştinii, nesimţindu-se în stare să poarte războaie la hotare. 

Prima atestare documentară a acestor legături este dintr-o scrisoare din 11 
octombrie 1583, pe care patriarhul, aflat în Alexandria, i-o trimite voievodului Țării 
Româneşti, Mihnea Turcitul, care fusese mazilit şi surghiunit în insula Rodos. Cam 
în aceeaşi perioadă, intră în corespondență şi cu Petru Șchiopul, domnul Moldovei. 
Începând cu anul 1591, legăturile devin mai strânse, mai ales din cauza situaţiei 
politice a vremii, când se schimbă domniile: Mihai Viteazul în Muntenia şi leremia 
Movilă în Moldova. 

Este redată corespondenţa dintre Mihai Viteazul şi Meletie, care era mediator 
între turci şi români, precum şi contextul istoric în care se desfăşura. Din toate aceste 
scrisori, reiese, mai ales, grija patriarhului pentru ca domnul țării să se păstreze în 
dreapta credință şi să o apere. Aflăm, de asemenea, că la rugămintea mitropolitului 
Eftimie, patriarhul Meletie îi trimite o Biblie şi, mai târziu, „Nomocanonul”. 

În continuare, autorul prezintă corespondenţa patriarhul Meletie cu domnul 
Moldovei, leremia Movilă şi cu mitropolitul țării, Gheorghe Movilă. 


Botez, Al. A., „O scrisoare inedită a lui Mihai Viteazul către Patriarhul 
Alexandriei Meletie Pigas”, în: BORom LXXXIII (1965), 5-6, p. 584-592. 


Autorul, după ce face o prezentare sumară a colecţiei de 218 documente ale 
englezului E.D. Tappe, privind istoria poporului român în secolele XV — XVI şi 

extrase de la Hogo, se opreşte în mod special asupra unei scrisori a lui Mihai 
Viteazul către patriarhul Meletie. 

În scrisoare, Mihai arată că revine asupra subiectului tratat în scrisorile 
anterioare, manifestându-şi neliniştea cu privire la intenţiile turcilor, subliniind 
intențiile sale pacifice, dar în acelaşi timp şi hotărârea fermă de a-şi apăra această 
pace cu forţele sale armate, fiind interesantă prin precizia termenilor cu care Mihai îşi 
defineşte ţelurile sale politice. Este redat conținutul scrisorii. 


XI.6. RELAȚIILE CU MITROPOLIA KIEVULUI ȘI PATRIARHIA 
MOSCOVEI 


G., „Cronica bisericească.Corespondenţă”, în: BORom XXV (1901-1902), 8, 
p. 793-794. 


Sunt reproduse atât scrisoarea trimisă de Î.P.S. Serghie al Vladimirului şi 
Suzdahului din Rusia către mitropolitul primat Iosif, cât şi răspunsul acestuia. 
Corespondenţa dintre cei doi ierarhi are ca temă principală „Almanahul răsăritului”. 


***, Cronica bisericească. Două scrisori”, în: BORom XXVII (1903-1904), 2, 
p. 206-208. 


Sunt reproduse atât scrisoarea trimisă de mitropolitul Petersburgului, Antonie, 
către mitropolitul primat losif Gheorghian cu prilejul sărbătorilor de Paşti, cât şi 
răspunsul la scrisoare. 


T.., G. B., „Două scrisori”, în: BORom XXXVI (1912-1913), 2, p. 196-198. 


Este vorba despredouăscrisori din partea a doi ierarhi ruşi, referitoare la primii 
seminarişti bursieri la şcolile ruseşti. Se menţionează că s-au trimis la studii, în 
străinătate, tineri în frunte cu Eufrosin Poteca, încă de pe vremea mitropolitului 
Dionisie Lupu. 

Sunt reproduse acestedouăscrisori din 1847. Prima, cea a mitropolitului Nov- 
gorodului şi Sankt Petersburgului, Antonie, adresată mitropolitul Ungrovlahiei, 
Neofit, se referă la cei patru tineri care au fost trimişi la studii în Rusia. A doua este 
epistola lui Filaret al Moscovei trimisă către acelaşi Neofit, prin care îl înştiințează că 
doar trei tineri au fost primiţi la studii la Moscova. 


***_ Cronica bisericească internă. Biserica Românească la marele Sobor al Bi- 
sericii Ruseşti în Moscova 1917”, în: BORom XL (1921-1922), 9, p. 689-692. 


În urma evenimentelor petrecute la începutul anului 1917 în Rusia, în vara şi 
toamna aceluiaşi an s-a ţinut un sobor al Bisericii Ruse la care a participat şi o 
delegaţie a Bisericii Ortodoxe Române formate din P.S. Nicodim Munteanu al 
Huşilor şi pr. ec. loan Țincoca. Cei doi au prezentat la întoarcerea din Rusia, mitro- 
politului Moldovei un raport despre participarea lor la Soborul Bisericii Ruse. Este 
raportul din 26 septembrie 1917 referitor la această chestiune. Raportul conţine o 

desfăşurare a evenimentelor şi cuvântarea ţinută de P.S. Nicodim al Huşilor în acel 
Sobor şi răspunsul la acea cuvântare dat de Î.P.S. Arsenie. 


***, „Note bibliografice, Ionescu G. Dimitrie, «Tratatul încheiat de Gheorghe 
Ştefan cu ruşii în 1656. Contribuţii la cunoaşterea legăturilor noastre politice 
cu Rusia» în „Revista Istorică Română”, III (1933), p. 234-247”, în: BORom 
LII (1934), 1-2, p. 124. Recenzie. 


Din recenzie aflăm că tratativele dintre cele două părți au fost iniţiate de 
patriarhul Ierusalimului Paisie, fost egumen la Galata care, în 1656, se afla la 
Moscova. Delegaţia moldoveană trimisă de Gheorghe Ştefan în Rusia îl avea în 
frunte pe mitropolitul Ghedeon I al Moldovei. Actul este semnat de acesta din urmă, 
un demnitar mirean, Grigore Neaninul şi de Macarie, patriarhul Antiohiei care se afla 
şi el la Moscova la acea dată. 


Giuglea, G.. „Călătoria călugărului Chiriac dela Mănăstirea Secul. II. Călă- 
toriile în Rusia, Polonia, Austria, Ungaria şi Transilvania”, în: BORom LIV 
(1936), 5-6, p. 305-336. 


Articolul sus numit reia textul însemnărilor de călătorie şi reprezintă o altă faţetă 
a acestora, formulate sub formă de epistolă, deci de răspuns la anumite solicitări din 
partea unor fraţi. Închegată ca o dorinţă încă din vremea copilăriei, prilejul de a vedea 
Rusia s-a concretizat în 1849, atunci când ieromonahul Chiril a fost însărcinat cu 
această misiune de către starețul mănăstirii, la rându-i aflat sub ascultarea Mitropoliei 
de la laşi, care trebuia să trimită doi preoţi la Kiev pentru a aduce Sfântul Mir. 

Călătoria efectuată împreună cu preotul Natanael a durat şase zile, putând 
astfel vedea Kievul, peştera Sfântului Antonie şi a Sfintului Teodosie, biserica Sfânta 
Sofia şi Lavra dimprejurul acestui oraş, numită Pecerska. Biserica mare a Pecersckii 
este detaliat descrisă, amintind şi icoanele deosebite ale acestui lăcaş, două ale Maicii 
Domnului, a Sfântului Iosif logodnicul, donată lavrei de însuşi împăratul Pavel, a 
Mântuitorului care binecuvintează, a sfintelor Patimi, a lui Hristos-copil, apoi icoana 
Sfântului Antonie al Pecerskii. De asemenea, autorul nu uită menționarea sfintelor 
moaşte existente aici, capul Sfântului Vladimir, considerat luminătorul Rusiei, iden- 
tificat de Petru Movilă, degetul arhidiaconului Ştefan care a fost adus de la Mă- 
năstirea Neamţului ca şi alte părticele ale sfinţilor. 

Chiril subliniază bogăția mănăstirii şi feluritele cărți bisericeşti care se tipăresc 
în acest loc. O altă biserică care a rămas întipărită în memoria scriitorului este Sfânta 
Sofia. Vestită prin vechimea sa, ea a suferit unele reconsolidări, un exemplu con- 
cludent în acest sens fiind restaurarea din timpul lui Petru Movilă, mitropolitul 
Kievului. Dintre sfintele icoane, autorul enumeră pe cea a Maicii Domnului, a Sfân- 
tului Dimitrie al Rostovului, a Mântuitorului, a Sfântului Nicolae Macri, ca şi câteva 
morminte ale unor cneji. Spre apus de soborul Sf. Sofia se află auritul acoperământ al 
„Mănăstirii lui Mihail”, adăpostind moaştele Sfintei Muceniţe Varvara. Din îm- 
prejurimile Kievului mai face parte şi biserica Sfântul Andrei, datând din 1744, dar 
având la bază o proorocire din 1212 a unui cneaj pe nume Mstislav. Un alt aşezământ 
este cel numit „Desetin” (sau Deseatna), ctitorit chiar de Sfântul Vladimir al Kie- 

vului, unde se află şi mormântul acestuia, biserică numită şi „zeciuială”, după chipul 
bisericii lui Solomon, în care toţi iudeii dădeau zeciuală preoților. Biserica Bratschii 
din Podolia, zidită de către Petru Movilă pe la 1600, este una dintre cele mai de 
seamă din zona în care este plasată şi Academia. 


Giuglea, G., „Călătoriile călugărului Chiriac dela Mănăstirea Secul”, în: 
BORom LIV (1936), 7-8, p. 432-464. 


Articolul de față continuă istorisirea călugărului Chiriac despre călătoria în 
Rusia, începută anterior. După ce însoțitorii acestuia s-au întors cu Sfântul Mir în 
Moldova, ascultare dată lor de la Mănăstirea Neamţului, ieromonahul Chiriac cere 
permisiunea de a călători, spre închinare, mai departe. Paginile diaristice reiau astfel 
alte însemnări din această ţară. Printre acestea, se numără ţinutul Voronej, cu oraşul 
Kursk, locul de obârşie al cuviosului Serafim, făcătorul de minuni, Mănăstirea Co- 
renaia, care adăposteşte o importantă icoană făcătoare de minuni a Maicii Domnului, 
biserică renumită prin cele 153 de trepte pe care trebuie să le cobori, ca şi Mănăstirea 
Voronej, împrejmuită de ziduri puternice, în care se găsesc moaştele Sfântului 
Mitrofan, a căror aflare a fost în 1838, pricinuind o mare creştere a faimei oraşului. 

Paşii călătorului se îndreaptă apoi spre Moscova, în drum spre care remarcă 
ținutul Zadonski, recunoscut pentru moaştele Sfântului Tihon. În Elet ochii privi- 
torului puteau întâlni o biserică alături de care exista un monument pe care era 
zugrăvit Dimitrie Zadonskii, împăratul Rusiei, cu toți magistrații săi, rememorând 
momentul bătăliei de la Mamac, care a marcat izbăvirea rosianilor de sub jugul tătar. 
Acest monument datează încă din 1850, anul sfințirii sale, comemorând totodată şi pe 
toți strămoşii care s-au jertfit pentru credință şi pentru patrie. Minunile Moscovei s-au 
făcut descoperite mai întâi prin clopotnița numită Ivanovna, apoi prin Mănăstirea 
Simonțkii, în care se găseşte o icoană a Mântuitorului încă din timpul împăratului 
Dimitrie Zadonskii. După un scurt istoric al oraşului Moscova, autorul acestor 
însemnări remarcă zona Kremlinului, ca fiind cea mai de seamă din cele patru regiuni 
ale Moscovei, mai ales prin salba de biserici. 

Prima, dintre cele şase, este Soborul Adormirii Maicii Domnului, lăcaş unde se 
încoronează împărații, deținând mai multe icoane făcătoare de minuni şi sfinte 
moaşte: Sfântul Iona şi Sfântul Petru, mitropoliţii Moscovei. Se spune că atunci când 
au năvălit francezii, Sfântul Petru s-a arătat în vis unui creştin zicându-i să nu îi 
ascundă trupul de acolo. Aceştia, venind, au dezbrăcat biserica de odoare, dar atunci 
când au vrut să ia racla sfântului, o furtună iscată pe neaşteptate i-a împiedicat să 
ducă lucrul la bun sfânşit. De asemenea, printre odoare mai pot fi întâlnite şi Cămaşa 
alături de pironul Domnului, fiind închipuită şi icoana Înmormântării lui Hristos, ase- 
mănătoare celei de la Ierusalim, ca şi cele unsprezece morminte de patriarhi ai Moscovei. 

O altă mănăstire din Kremlin este cea de călugărițe, unde monahul Chiriac a 
fost uimit de portul deosebit al călugărițelor. Tot aici se află şi un clopot supranumit 
„împăratul clopotelor”, dăruit de Ana împărăteasa. Totodată, împrejurimile adăpos- 
tesc şi trei palate, un arsenal cu diferite feluri de arme, o bibliotecă aleasă, îngrădite 
de zidurile Kremlinului. Deasupra porţii zidului se afla o icoană a Mântuitorului, 
despre care ieromonahul notează legenda conform căreia francezii ar fi dorit foarte 

mult să o ia cu ei, dar, de fiecare dată, cei care se urcau acolo nu se mai puteau 
coborî. De la această întâmplare se zvoneşte că s-a întipărit în memoria poporului o 
lege care spune că oricine intră pe acea poartă să-şi lase acoperământul din cap. De o 
parte şi de alta a zidului sunt construite două bisericuțe, pline de icoane făcătoare de 
minuni, printre care una a fericitului Vasile cel nebun pentru Hristos, ale cărui 
moaşte se găsesc tot în acest aşezământ, care cuprinde în total 11 biserici. Moscova 
se mai remarcă şi prin faptul că în fiecare uliţă ruşii au montat fie câte o icoană, fie câte o 
troiță. Un itinerariu interesant îl reprezintă şi acela către lavra Sfântului Serghie. 


Giuglea, G., „Călătoriile călugărului Chiriac dela Mănăstirea Secul”, în: 
BORom LIV (1936), 9-10, p. 577-608. 


Rândurile de mai sus reprezintă o descriere a călătoriei continuate de călugărul 
moldovean în Rusia. Prima destinaţie din apropierea Petersburgului este Novgorodul, 
supranumit cetatea mitropolitului loan, mai veche chiar decât Moscova, despre care 
se spune că a fost întemeiat de către Igor. Ieromonahul Chiriac este apoi surprins de 
măreţia bisericii, împodobită cu racle ale sfintelor moaşte. Ajuns la St. Petersburg, 
călătorul se minunează de bogăţia oraşului, asistând chiar la o vizită a împăratului în 
acea localitate. O altă noutate pentru ochiul românului a fost biserica Kazanski, în 
care a putut admira icoana făcătoare de minuni a Maicii Domnului. Ruta s-a inter- 
sectat şi cu oraşul Kronştat (Kronstadt), aşezare care conţine populaţie de diferite 
confesiuni, locul care îl va impresiona puternic prin modalitatea alcătuirii sale. 
Observă şi împrejurimile, pregătite pentru venirea feţei împărăteşti în anumite ano- 
timpuri ale anului spre a se antrena în vederea unei bătălii pe mare. Chiriac revine la 
St. Petersburg, vizitând, înainte de întoarcere, Mănăstirea Serghieva-Pustinea. Aceasta 
adăposteşte monumente istorice, morminte ale grafilor, enejilor şi eneghinelor, având 
ca stareț pe Ignatie, care deţinea o mare evlavie la părinţii din Mănăstirea Neamţului. 
Dorinţa arzătoare a ieromonahului călător, aceea de a-l vedea pe împărat, a fost 
curând îndeplinită, prin participarea la un prohod la Pustinia, unde acesta a venit 
împreună cu fii săi, Mihail şi Nicolae. 

Frumuseţea Petersburgului îl determină pe călugăr să noteze şi ceva despre 
farmecul aparte, dat, după părerea sa, de regularitatea arhitectonică, care îl situează în 
trena marilor oraşe ale lumii de atunci. Zidită la 1703, cetatea aduna în jurul ei, la 
acea dată, circa cinci sute de mii de locuitori. Ea era împărțită în 15 părți, avea 63 de 
biserici mari şi 110 paraclise. Dintre acestea, cea mai însemnată era biserica 
Nevskiei, unde se găseau şi moaştele sfântului cneaz Alexandru Nevski. Nu departe 
de aceasta se găsea Academia Domnească, Seminarul, Curtea împăratului, Senatul şi 
Sfântul Sinod. De asemenea, îi mai atrage atenția şi Soborul Kazanski, unde se 
regăsesc două monumente, al lui Kutuzov şi al lui Barclai de Tole, feldmareşali în 
timpul bătăliei cu francezii, descrierile fiind încărcate, de multe ori, de simpatia 
crescândă pentru Rusia. 


Giuglea, G., „Călătoriile călugărului Chiriac dela Mănăstirea Secul”, în: 
BORom LIV (1936), 11-12, p. 697-720. Cu o fotografie. 


Articolul este alcătuit din două părți, prima constituindu-o redarea textului că- 
lătoriilor părintelui Chiriac, iar cea de-a doua, interpretarea acestuia de către autorul 

sus numit. Astfel, în prima parte este descrisă continuarea drumeţiei ieromonahului 
Chiriac, respectiv drumul spre casă, transcris conform manuscrisului călătorului. 
Drumul dinspre Moscova spre Polonia este străbătut cu caleaşca, iar vederea Var- 
şoviei îi provoacă o uimire continuă, numindu-o chiar „fiică a Petersburgului”. 
Monumente istorice, care marchează participarea armatei leşeşti în cadrul mare al 
celei ruseşti, statui ale unor crai şi crăiese, ansamblul verde al grădinilor îl determină 
pe monah să noteze cât mai multe amănunte. Varşoviei îi urmează Cracovia, de unde 
itinerariul apucă către Viena, cu vaporul. Dunărea, poduri şi corăbii, împrejmuirea cu 
ziduri şi catedrale, grădini împărăteşti născocesc mintea vie a călătorului, doritor de a 
compara acum locurile vizitate. 

Orizontul căutătorului se lărgeşte apoi prin străbaterea Budapestei, până la 
aflarea graniţelor româneşti. De la Cluj, apoi Bistriţa, călugărul Chiriac ajunge acasă, 
la Mănăstirea Neamţ. Textul se încheie cu o adresare către virtualul cititor, 
imaginându-şi un cuvânt de mulțumire pentru cele aflate din cartea sa, căci, neputând 
parcurge întreg itinerariul cu paşi fizici, cititorul a realizat-o cu cei ai minții, prin 
intermediul relatărilor sale. Autorul se iscăleşte, menţionând durata călătoriei, 25 
iulie 1850 — 17 decembrie 1850, totalul fiind de „patru luni şi 25 de zile”, făcând 
menţiunea că a început a scrie din ianuarie 1851, pentru „obştescul folos”. 

Partea a doua însumează câteva note pe marginea acestor însemnări finalizate, 
venind ca o completare a celor spuse în introducere. Astfel, autorul tinde a sublinia încă 
o dată tenacitatea, spiritul viu de care a dat dovadă Chiriac, pasiunea călătoriei care îl 
va motiva de fiecare dată în greutățile întâlnite printre străini. Sunt reluate anumite 
elemente legate de motivul drumului, itinerariul propriu-zis al fiecărei călătorii, detalii 
exemplificate cu ajutorul unei hărți. Psihologia călugărului ilustrează câteva notații 
interesante ale autorului, acesta identificând un dor al călătoriei, duhul ortodox ce în- 
suflețeşte drumețiile, un sentiment religios, aproape mistic care îi provoacă adeseori 
sincere mărturisiri. leromonahul român este permanent interesat de treburile gos- 
podăreşti, puternic impresionat de civilizaţia altor ţări (vederea telegrafului îi provoacă 
o curiozitate maximă), dar şi de vederea monumentelor, deţinând şi cunoştinţe de artă 
veche, vizibile în descrierile unor mănăstiri din Petersburg. 

Dintre toate ţările vizitate, de Rusia pare a se ataşa în chip cu totul deosebit. 
Stilul redactării propriu-zise vădeşte multe neajunsuri, dar acestea reuşesc să se facă 
trecute cu vederea tocmai datorită pasiunii şi cunoştinţelor celui care scrie. El rămâne 
fascinant prin modul naiv şi simplu, adeseori patriarhal, de raportare la tot ceea ce îl 
înconjoară. Limbajul redactării este uneori căutat, vădindu-se preocuparea pentru 
utilizarea unor termeni de arhitectură, predominând însă graiul popular, care colo- 
rează țesătura scriiturii. O conştiinţă interogatoare, asociativă, făcând permanent 
comparații între ceea ce vede şi ceea ce ştie că există în Moldova. În ceea ce priveşte 
arealul de răspândire a acestor însemnări, autorul studiului de faţă crede că ele ar fi 
fost răspândite în aşezămintele din jurul Mănăstirii Secu, în trei-patru exemplare, 
lucru atestat chiar de prefața lui Chiriac, unde acesta mărturiseşte că i-au fost cerute 
de către fraţi, dar autentificat şi de către un articol al diaconului Paul Mihailovici, 
care aminteşte despre împrejurările în care s-a format „Noul Neamţ”, unde între alți 
călugări s-a refugiat şi Andronic, cel care a copiat însemnările publicate. 

Manolache, Teodor N., „Note bibliografice. Bedreag C. G., «Mitropoliţii 
Moldoveni în Rusia veche», în „Transnistria”, an II, 1942, nr. 60”, în: BORom 
LXI (1943), 1-3, p. 128-129. Recenzie. 


Se aminteşte despre relaţiile bisericeşti între Moldova şi Rusia. Mihail Feodo- 
rovici, primul Romanov, l-a făcut mitropolit al Kievului pe Petru Movilă. Mitro- 
politul Dosoftei a fost atras în Rusia de către Petru cel Mare şi a fost numit, în 1696, 
mitropolit de Azov şi Tagarog unde a şi murit la 1711. Călugărul Pahomie din Neamţ 
a fost o lungă perioadă de timp mitropolit de Voronej. Episcopul Pahomie al 
Romanului (1707-1714) s-a retras la Mănăstirea Pecersca din Kiev, unde a şi murit în 
1724. Mitropolitul Moldovei Antonie care a plecat în Rusia la 1739 a fost numit 
mitropolit de Bielgorod şi Obobian unde a păstorit până în 1748. Mitropolitul 
Moscovei Ambrozie era nepot de fiu al moldoveanului Zertis Camenschi. 


***, „Raportul delegaţiei la alegerea Patriarhului Alexei a toată Rusia de către 
I.P.S. Patriarh Nicodim al României”, în: BORom LXIII (1945), 1-3, p. 5-12. 


Cu ocazia alegerii şi întronizării Î.P.S. Alexei ca patriarh al Bisericii Pra- 
voslavnice Ruseşti, care a avut loc în zilele de 2 şi 4 februarie 1945, a fost invitat şi 
Î.P.S. Nicodim, patriarhul României. Invitaţia a fost primită cu bucurie de Înaltprea- 
sfinția sa, cunoscător şi prețuitor al literaturii teologice, a pravilelor, slujbelor şi 
tradiţiilor ruseşti, pe care le aprecia încă din perioada studiilor făcute în Rusia. Cu 
toate acestea, vârsta înaintată (aproape 80 de ani) şi lungimea drumului (mai ales pe 
timp de iarnă), l-au împiedicat să fie prezent, motiv pentru care a numit o delegaţie 
care să-l reprezinte, formată din: P.S. losif, episcop Argeşului şi doi preoţi din Bucureşti. 
La înapoierea în țară, delegaţia a prezentat un raport asupra vizitei în Rusia. 


Ştefănescu, I. D., „Cronica bisericească. Delegaţia Preafericitului Alexei Pa- 
triarhul Moscovei şi a toată Rusia în România”, în: BORom LXIII (1945), 4-5, 
p. 184-186. 


În perioada 12-22 mai 1945 o delegaţie a patriarhului Alexei al Moscovei şi a 
toată Rusia a vizitat ţara noastră. Delegaţia era formată din: Ieronim al Chişinăului, 
protoiereul Alexei Smirnov al Moscovei, etc. Este arătat modul cum a decurs vizita. 
Printre numeroasele obiective delegația patriarhală a vizitat şi mănăstirile Cernica, 
Țigăneşti şi Sinaia. La finalul articolului este înfăţişată cititorului telegrama 
patriarhului Alexei al Moscovei trimisă către patriarhul Nicodim Munteanu al Ro- 
mâniei prin care acesta mulţumeşte întâi-stătătorului bisericii noastre pentru modul în 
care a fost primită şi tratată delegaţia sa. 


Spiru, Gr.. „Cronica internă Corespondenţă” în: BORom LXIII (1945), 9, p. 
463-464. 


Sunt redate telegrama duhovnicească a patriarhului Nicodim trimisă către 
patriarhul Rusiei Alexei şi răspunsul acestuia. 


+ Visarion, vicar patriarhal, „Studenţi teologi moldoveni la Academia 
spirituală din Kiev”, în: BORom LXIII (1945), 11-12, p. 561-570. 

În memoria lui Petru Movilă s-au înfiinţat la începutul secolului al XIX-lea 
burse pentru tinerii români care au dorit să studieze la Academia Teologică din Kiev. 
Sunt prezentaţi cei care au studiat în Rusia, de către cine au fost trimişi aceştia şi ce 
funcţii au ocupat ei după întoarcerea în ţară. 

- Filaret Scriban a fost trimis la Kiev de către mitropolitul Moldovei Veniamin 
Costache, iar la întoarcerea în ţară a fost numit profesor şi apoi rector al Seminarului 
din Socola; 

- Melchisedec Ștefănescu a fost trimis la Kiev de către Scriban şi la întoarcerea 
în ţară a devenit profesor la Socola, rector la Huşi, locotenent de episcop al Huşilor, 
episcop al Dunării de Jos şi episcop al Romanului fiind şi membru activ al 
Academiei Române; 

- Silvestru Bălănescu a studiat la Kiev, iar la întoarcere a fost profesor şi rector 
al Seminarului Central din Bucureşti, episcop al Huşilor; 

- Ghenadie Enăceanu a studiat la Kiev, iar la întoarcere a fost profesor la 
Seminarul Central din Bucureşti, apoi a fost primul profesor şi primul rector al 
Seminarului „Nifon Mitropolitul” şi a devenit episcop al Râmnicului noul Severin; 

- C. Nazarie a fost trimis de către Melchisedec Ştefănescu la Kiev, iar la 
întoarcere a fost profesor la Seminarul din Roman, conducător al Seminarului Central 
din Bucureşti; 

- N. Filip a fost trimis de episcopul Melchisedec Ştefănescu la Kiev, iar la 
întoarcere a fost director al Seminarului din Vâlcea; 

- Arhimandritul Gherasim Miron a fost trimis la Kiev de către episcopul 
Silvestru Bălănescu, iar la întoarcere a urcat până la treapta de arhimandrit; 

- Gheorghe Constantinescu a fost trimis la Kiev de episcopul Melchisedec 
Ştefănescu, iar la întoarcere a fost hirotonit preot; 

- Victor Ghervescu a fost trimis de către episcopul Melchisedec Ştefănescu în 
Rusia, iar la întoarcere a ajuns preot la Rosnov ş.a. 

Din articol mai aflăm că, vremelnic, pe la Academia din Kiev au trecut şi 
Visarion Puiu, Galaction C. şi Valeriu Moglan vicarul Mitropoliei din Iaşi. 

După aceea autorul prezintă tinerii care au studiat în Rusia, dar care nu au 
intrat în cler, ci au urmat cariera didactică: — Petru Munteanu a fost trimis la Kiev de 
episcopul Melchisedec Ştefănescu, Teodor T. Ghiga a fost trimis la Kiev de 
episcopul Silvestru Bălănescu, Focşa Leon a fost un nepot de al lui Melchisedec 
Ştefănescu care a studiat la Kiev, Gavriil Musicescu a fost trimis de Melchisedec 
Ştefănescu pentru a studia Conservatorul la Petersburg, Al. Răsmiriță care a fost 
trimis de episcopul Melchisedec Ştefănescu să studieze la Sankt Petersburg, C. Ene, 
1. Rădulescu, V. Irimia, Vespasian Erbiceanu ş.a. 

În final este prezentată o scurtă biografie a patriarhului Nicodim Munteanu 
care a studiat şi el la Kiev. Originar din Pipirigul Neamţului, a urmat Seminarul 
Veniamin Costache din laşi şi a fost trimis de către mitropolitul Moldovei şi Sucevei, 
Iosif Naniescu, să studieze teologia la Kiev. După ce s-a întors de la studii a urcat în 
ierarhia bisericească ajungând vicar al Mitropoliei Moldovei şi Sucevei între anii 
1909-1912, episcop al Huşilor între anii 1912-1924 iar în 1918 a condus pentru o 
vreme Arhiepiscopia Chişinăului, în locul său fiind lăsat arhiereul Iacob Antonovici 

Bârlădeanu. La 1924 s-a retras la Mănăstirea Neamţ şi a ajuns stareţ al acestei 
mănăstiri. In 1935 este ales mitropolit al Moldovei, iar patru ani mai târziu ajunge 
patriarh al României. Autorul face şi o scurtă caracterizare a patriarhului Nicodim. 


Coman, Gheorghe Ioan, pr. prof., „Călătoria delegaţiei Bisericii Ortodoxe 
Române în U.R.S.S”, în: BORom LXXIII (1955),8-9, p. 814-854. 


Articolul conține informații despre călătoria făcută în U.R.S.S. de către dele- 
gația Bisericii Ortodoxe Române, în perioada 16 iulie — 4 august 1955, ca răspuns la 
invitația făcută de către patriarhul Moscovei şi al întregii Rusii de a participa la 
serbarea hramului Lavrei Sf. Serghie de Radonej. 

Delegaţia a fost formată din Preafericitul Justinian, P.S. Valerian Zaharia, 
episcopul Oradiei, părintele Simion Neaga şi părintele profesor loan G. Coman, 
rectorul Institutului Teologic Universitar din Bucureşti. 

Din notele de călătorie pot fi desprinse amănunte referitoare la eveniment. 
Plecarea are loc pe 16 iulie, delegația fiind întâmpinată la Moscova de mitropolitul 
Nicolae Krutişchi, însoțit de arhiepiscopul Flavian al Orelului şi Brianscului şi de 
alte oficialități. În ziua de 17 iulie se ia parte la slujba Sfintei Liturghii la Mănăstirea 
Novo-Devicii (înfiinţată la 1425, acesta fiind locul în care Petru cel Mare o închide 
pe sora sa Sofia care urmărea tronul), apoi delegația participă la slujba Acatistului 
realizată în biserica Învierii, apoi pe seară, se asistă la slujba Privegherii de la 
biserica Sf. Nicolae Fierarul, unde Preafericitul Justinian a ţinut o cuvântare. 

Pe 18 iulie a avut loc prăznuirea hramului Sfântului Serghie de Radonej de la 
Mănăstirea Sfânta Treime. Celelate zile au fost rezervate diferitelor vizite în capitala 
Rusiei, Moscova. În 21 iulie patriarhul Justinian a slujit Sfânta Liturghie în catedrala 
patriarhală, pe 24 iulie slujind în biserica Sfinţii Apostoli Petru şi Pavel. Sunt 
consemnate şi alte vizite la metrou, la Leningrad, la Kremlin, la Universitate, la 
diferite muzee, la Kiev, apoi la Odesa. Se reproduce notele de călătorie ale autorului, 
conținând numeroase fotografii. 


Mihail, Paul, pr., „Legăturile culturale bisericeşti ale episcopului Melchi- 
sedec cu Rusia. Corespondenţa din anii 1849-1892”, în: MitrMold XXXVII 
(1961), 3-4, p. 261-296. 


Se prezintă corespondenţa episcopului Melchisedec din anii 1849-1892 care 
stă drept dovadă a legăturilor sale culturale bisericeşti cu Rusia, redând câteva dintre 
scrisori integral. Articolul cuprinde şi o fotocopie. 


I. N., „În amintirea mitropolitului Nicolae”, în: BORom LXXX (1962), 3-4, p. 
315-318 


Articolul a fost publicat cu prilejul încetării din viaţă a mitropolitului Nicolae, 
marele ierarh al Bisericii Ortodoxe Ruse, care a încetat din viață la 13 decembrie 
1961, în spitalul Batkim din Moscova. Sunt evocate date din viaţa şi activitatea 
acestuia. S-a născut la 13 ianuarie 1892, într-o familie de preot din oraşul Korno. 
După terminarea liceului şi absolvirea primului an de universitate s-a înscris la 
Academia duhovnicească din Petersburg, pe care a terminat-o cu rezultate strălucite 

în 1914. După terminarea Academiei, s-a tuns călugăr şi a devenit ieromonahul 
Nicolae la Mănăstirea Valaam. În timpul războiului a participat ca preot pe front iar 
din cauza unei boli s-a întors la Petersburg, unde şi-a continuat activitatea sa 
ştiințifico-teologică la Academie, devenind profesor la Seminarul duhovnicesc. În 
1917 şi-a susținut disertaţia de Magistru cu tema „Judecata bisericească în Rusia 
înainte de tipărirea Pravilei soborniceşti a lui Alexei Mihailovici”. A slujit ca preot la 
spitalul de copii, preot paroh, a fost ridicat la rangul de arhimandrit în Lavra 
Alexandru Nevski. În 1922, la vârsta de 30 ani a fost numit episcop de Preterhof. În 
1935 a fost înălţat la rangul de arhiepiscop. În 1941 a fost numit mitropolit de Luţk. 
Tot în acelaşi an a rămas pe front şi a încurajat pe credincioşi în lupta de rezistență 
fiind numit mitropolit al Kievului şi Galiției şi exarh al Ucrainei. 

În 1944 a fost numit mitropolit de Krutiţa şi conducător al eparhiei Moscova, 
devenind ajutorul cel mai apropiat al patriarhului în conducerea Bisericii Ortodoxe 
Ruse. A fost apreciată activitatea patriotică a mitropolitului Nicolae în Ucraina şi 
Moscova. A fost membru şi apoi preşedintele Direcţiei editoriale a Revistei Patriar- 
hiei din Moscova unde s-au publicat, ani de-a rândul, articolele, predicile şi cuvân- 
tările sale, care au fost apoi reunite, în 1957, în patru volume „Predici şi cuvântări 
bisericeşti ale mitropolitului Nicolae”. A avut şi funcţia de preşedinte a Direcţiei 
Raporturilor Bisericeşti Externe ale Patriarhiei din Moscova. În această calitate a 
întreprins adeseori călătorii în străinătate unde, prin cuvântările sale, a contribuit la 
revenirea emigranților ortodocşi ruşi în sânul bisericii mame, a contribuit la resta- 
bilirea legăturilor şi contactului cu bisericile ortodoxe autocefale, precum şi cu 
comunitățile bisericeşti din alte culte. 

În 1949 a reprezentat Biserica Ortodoxă Rusă, în mişcarea mondială a parti- 
zanilor păcii. În această calitate, în decurs de 12 ani, a luat mereu cuvântul la diferite 
şedinţe, precum şi la adunările publice pentru apărarea păcii, convocate în diferite 
țări din Europa şi Asia. A propovăduit pacea de pe tribunele adunărilor internaţionale 
şi cuvântul lui Dumnezeu de pe amvonul bisericesc. Predicile sale au atras numeroşi 
credincioşi. | s-au acordat numeroase titluri ştiinţifice şi distincții. A avut numeroase 
medalii acordate cu prilejul vizitării diferitelor ţări şi biserici. 

Ceremonia înmormântării mitropolitului Nicolae a avut loc la 15 decembrie 
1961, în Lavra Triviţa-Sergheeva şi a fost săvârşită de patriarhul Alexei alături de un 
sobor de mitropoliți, arhiepiscopi şi episcopi. Înainte de începerea slujbei, patriarhul 
Alexei a ţinut o cuvântare. 


Vornicescu, Nestor, „Arhimandritul Leon Asachi. Relaţiile sale cu Rusia şi cu 
Austria în cursul anilor 1787-1821”, în: MitrMold XXXVIII (1962), 3-4, p. 213-242. 


Arhimandritul Leon Asachi a fost o personalitate remarcabilă, care s-a remarcat în 
primii ani de pastoraţie, ca preot la spitalul din Ilfov, ca protopresbiter a toată Moldova 
(1803-1820) şi ca arhimandrit-vicar al Mitropoliei Moldovei (1820-1825). Din biografie 
aflăm despre preocupările literare şi despre relaţiile sale cu Rusia şi Austria. 


Pleşia, Dan, „Noi contribuții la cunoaşterea legăturilor dintre Rusia şi Ţara 
Românească în secolul al XVII-lea”, în: BORom LXXXI (1963), 9-10, p. 951-958. 

Hrisovul, publicat în acest articol, este o nouă dovadă a mărturiilor despre 
legăturile ce au existat între Rusia şi Țara Românească, în secolul al XVII-lea. 
Documentul contribuie la precizarea evenimentelor politice în care sprijinul rusesc 
dat Ţărilor Române a susţinut lupta acestora pentru libertate, dând ajutor atunci când 
acesta era solicitat. Suma de 800 de galbeni adunată de arhimandritul Isaia era 
considerabilă pentru acele vremuri. Misiunea arhimandritului Isaia nu a avut ca scop 
principal adunarea de ajutoare. El a jucat un rol important în evenimentele politice la 
care se referă documentul ca sol al lui Şerban Vodă Cantacuzino şi al fruntaşilor 
Bisericii Ortodoxe la Moscova. Pentru a putea rezista presiunilor austriece, Şerban 
Vodă şi-a îndreptat privirile spre Rusia, cu care încercase încă din 1686 să intre în 
legătură. Prima încercare temeinică a făcut-o către sfârşitul anului 1687, când a trimis 
în solie la Moscova pe arhimandritul Isaia, egumenul Mănăstirii Sf. Pavel de la 
Athos cu scrisori de la el, de la fostul patriarh Dionisie de Constantinopol şi de la 
mitropolitul Teodosie al Ţării Româneşti. 

Scrisorile nu s-au păstrat, dar sensul lor poate fi înţeles din textul scrisorii de 
răspuns prin care patriarhul Ioachim asigură pe mitropolitul Teodosie de sprijinul 
Rusiei. După revenirea la Bucureşti cu acest răspuns, arhimandritul Isaia a fost trimis 
din nou la Moscova fiind purtătorul unei corespondențe voluminoase. La întoarcere, 
după o perioadă de timp petrecută la Moscova, el a fost oprit la Braşov, cores- 
pondenţa i-a fost confiscată, iar el a fost arestat şi dus la Sibiu şi apoi la Viena. A fost 
eliberat cu sprijinul țarului şi s-a înapoiat în Rusia, unde a fost primit cu răceală, 
deoarece se credea că ar fi trădat austriecilor toate secretele misiunii sale şi că ar fi 
căzut în mrejele unui călugăr iezuit. 

Autorul nu împărtăşeşte părerea identităţii arhimandritului Isaia cu acel Isaia 
de la Athos şi nici ipoteza morţii lui survenită în urma asasinării de către tâlhari, la 
Mănăstirea Bicsadului, din Țara Oaşului. Sunt prezentate evenimentele din ţară. 
Austriecii au pus stăpânire pe Ardeal. Domnitorul Ţării Româneşti este nevoit să 
încheie cu Viena un tratat de supunere a ţării. Urmează moartea lui Şerban Vodă şi 
alegerea ca domn a lui Constantin Brâncoveanu. 


Ivan, I., „Din relaţiile călugărilor de la Mănăstirea Neamţ cu Biserica şi 
societatea rusă pe la jumătatea secolului al XIX-lea”, în: MitrMold XXXIX 
(1963), 9-10, p. 620-622. 


Există anumite dovezi care întăresc ipoteza unor relaţii strânse între călugării de la 
Mănăstirea Neamţ şi Biserica şi societatea rusă la jumătatea secolului al XIX-lea. La 20 
noiembrie 1851, mitropolitul Sofronie a cerut stareţului mănăstirii să trimită cântăreți 
ruşi. leroschimomahul Chiriac aminteşte despre un obicei al preoților din Moldova de a 
aduce Sfântul Mir de la Kiev, în preajma anului 1850. De asemenea, o altă dovadă este 
intersul pentru revistele şi cărțile ruseşti citite şi traduse în Mănăstirea Neamţ. 


Ionescu-Nişcov, Tr., „Din istoria relațiilor moldo-ucrainene în prima jumătate 
a secolului al XVII-lea” în: BORom LXXXIII (1965), 11-12, p. 1083-1096. 


La sfârşitul secolului al XVI-lea nu existau relaţii politice directe între Ţările 
Române şi Rusia, dar existau legături cu populaţiile din Ucraina. In urma unirii cu 

Biserica Romei (1596), populaţia ucraineană se împarte în două: o minoritate a vâr- 
furilor societăţii, împreună cu clerul superior, îmbrățişează uniaţia, dar marea masă 
rămâne fidelă tradiţiilor ortodoxe. 

Pentru a putea rezista în fața asupririlor sociale şi religioase, pe la sfârşitul 
secolului al XVI-lea, au luat ființă asociaţiile numite „frăţii” ortodoxe. Se exem- 
plifică activitatea „frăţiei ortodoxe” din Liov, care a cerut Patriarhiei de Antiohia să 
ia sub ocrotirea ei jurisdicțională biserica din Liov, veche ctitorie a voievozilor 
moldoveni, care, în decursul secolului al XVI-lea a fost reconstruită şi ajutată de 
Alexandru Lăpuşneanu, primind danii ulterioare făcute de Movileşti (de exemplu 
Ieremia Movilă cere permisiunea regelui la 15 aprilie 1598, de a repara şi împodobi 
biserica ortodoxă a stavropighiei din Liov, trimițând ulterior un ajutor bănesc din 
1595 până în 1606). 

În iulie 1606 moare Ieremia Movilă şi Moldova e supusă unor lupte pentru 
domnie, clasa conducătoare fiind împărțită în două tabere, reprezentând interesele 
polonilor şi turcilor. Elisabeta, doamna lui Ieremia, continuă legăturile cu Liovul dar 
şi ajutorul dat „frăției” (primăvara lui 1610 - 400 zloți, iunie 1611 — 600 zloți), iar 
după aşezarea fiului Constantin în scaunul ţării, acesta, împreună cu mama sa, acordă 
stavropighiei din Liov, la 30 iulie 1611, un privilegiu prin care se obliga să-i dea 
fiecare câte 600 zloți anual, din venitul moşiilor de la Ustie. Turcii îl vor scoate de la 
domnie, în 1611, pe Constantin Movilă (acesta moare în iulie 1612 în urma luptei de 
la Cornu lui Sas) şi numesc în locul lui pe Ştefan al II-lea Tomşa, dar şi în urma 
acestor evenimente, Elisabeta continuă ajutorul dat liovenilor, până în 1616, când 
aceasta este dusă la Țarigrad, de unde nu se mai întoarce. 

Legăturile cu „frăţia” din Liov au fost întreținute şi de boieri: în 1610 panul 
Nicoară Prăjescu, mare vistier în timpul lui Constantin Movilă dăruieşte bisericii 
Sfântul Onofrei din Liov, un „Tetraevanghel”, ferecat în argint; în 1612, boierul 
Iurie, logofăt, dăruieşte şi el bisericii stavropighie 100 taleri; logofătul Gavril Moţoc 
dă şi el Mănăstirii din Uniev un „Apostol”, tipărit în 1573. Pentru diferite servicii şi 
daruri pe care boierii moldoveni le fac lăcaşurilor religioase din aceste țări, ei sunt 
trecuţi în pomelnice şi cercetând aceste pomelnice ale bisericilor şi mănăstirilor din 
regiunilor apusene ale Ucrainei întâlnim nume de români pomeniţi ca ctitori şi do- 
natori, pe tot parcursul secolului al XVII-lea (este prezentată contribuția logofătului 
Luca Stroici pentru consolidarea legăturilor moldo-ucrainene). 

Mai sunt amintite, în continuarea studiului, contribuţiile lui Radu Mihnea, 
Miron Barnovschi, care în martie 1629 trimite stavropighiei 30 de zloți, dar şi con- 
tribuţia mamei sale Elisabeta Barnovschi. La începutul anului 1631 reconstrucția 
bisericii din Liov este finalizată şi va fi sfințită, festivitate la care va lua parte şi 
arhimadritul (pe atunci) Petru Movilă. Din aprilie 1634 biserica Uspeniei din Liov şi 
„frăția” de aici este ajutată de domnul Vasile Lupu. La 29 octombrie 1646 Vasile 
Lupu cumpără o „ocină” pe care o dăruieşte călugărilor de la Sfântul Vasile din Liov, 
loc unde se va ridica ulterior Mănăstirea de maici Vovidenia. La 13 martie 1648, 
Vasile Lupu, sfătuit de mitropolitul Varlaam, a închinat Mănăstirea Suceviţa (zidită 
şi împodobită de Ieremia Movilă) Mănăstirii stavropighiale „Schitul” din Rusia. 


x» 


Astfel legăturile dintre „frăția ortodoxă” din Liov au continuat pe tot cursul secolului 

al XVII-lea, până la 5 aprilie 1709, când comunitatea ortodoxă din Liov s-a unit cu 
biserica Romei. 


Păcurariu, Mircea, pr. prof. dr., „Legăturile culturale bisericeşti între români 
şi ruşi în secolul al XIX-lea” în: S/Teol, Seria a Il-a, XXXIX (1987), 2, p. 89-95. 


În sec. al XIX-lea au existat multe legături culturale româno-ruse datorate în 
special traducerilor din rusă în română. În 1817 la Petesburg se tipăreşte Noul 
Testament în româneşte iar manualele folosite în Seminarii erau traduse sau preluate 
din ruseşte. 


Păcurariu, Mircea, pr. prof. dr., „Legăturile culturale bisericeşti ale 
românilor cu Kievul” în: S/Teol, Seria a Il-a, XXXIX (1987), 6, p. 61-69. 


Se face o descriere amănunțită a legăturilor cu Kievul în sec. al XVII-lea, 
despre rolul jucat de mitropolitului Petru Movilă în aceste relaţii; despre cărțile pe 
care acesta le scrie şi tipăreşte amintindu-se şi faptul că două dintre ele erau închinate 
domnilor români. După aceea se aminteşte despre tiparniţele trimise în 1635 lui 
Matei Basarab şi lui Vasile Lupu (prima din Moldova). 

O altă etapă a relațiilor românilor cu Kievul, pe linie bisericească a fost epoca 
mitropolitului Dosoftei (1671-1686) după care urmează amintirea activităţii arhi- 
mandritului Vartolomei Mazereanul şi misiunea din Kiev (1757), înființarea şcolii de 
la Putna care avea program asemănător cu Academia din Kiev şi câte ceva despre 
clericii români care au vizitat Kievul. 


Popescu, Emilian, prof. dr., „Câteva date privind relaţiile dintre biserica 
Dobrogei şi a Moldovei cu Biserica Rusă în sec. XII- XIV” în: Sr7eol, Seria a 
II-a, XLIII (1991), 3, p. 106-113. 


Sunt analizate relaţiile bisericii din Moldova şi Dobrogea cu biserica rusă 
având ca punct de plecare câteva descoperiri arheologice: sigilii, cruci ruseşti şi alte 
relicve. Este prezentat un sigiliu de plumb din sec. al XII-lea, descoperit la 
Dinogeţia, care-l indică pe mitropolitul Mihail al Kievului. 


XI1.7. RELAŢIILE CU BISERICA BULGARĂ 


Scriban, arhim.. „Cronica bisericească externă. Sfinţirea bisericii româneşti 
din Sofia”, în: BORom XLI (1922-1923), 15, p. 1136. 


O delegaţie românească avându-l în frunte pe P.S. Visarion Puiu al Hotinului 
s-a aflat la 6 decembrie 1923 în Sofia pentru a sfinţi biserica românească de acolo. 
Este redată o parte dintr-un articol apărut în ziarul „Bulgarie” în care se detaliază 
despre acest eveniment. Este redată apoi cuvântarea rostită cu acest prilej de Î.P.S. 


Boris din partea părții bulgare. 


***, „Note bibliografice +Visarion Episcop de Hotin «Sfinţirea bisericii ro- 
mâne din Sofia» (1933), Chişinău, p. 18”, în: BORom LII (1934), 1-2, p. 128. 
Recenzie. 


425 


P.S. Visarion a fost delegat de Sfântul Sinod al Bisericii Ortodoxe Române să 
meargă să sfințească biserica ortodoxă română din Sofia. Se descrie această călătorie. 


V., D., „Note bibliografice. Evloghie, episcop de Smolensk,«Sofronie al 
Vraţei», în revista JlyxoBuo nr. 3, 1938”, în: BORom LVI (1938), 1-4, p. 129. 
Recenzie. 


Sofronie al Vraţei (1739-1813) s-a refugiat spre sfârşitul vieţii de frica turcilor 
în "Țara Românească. El a stat mai întâi la Craiova şi apoi la Bucureşti unde a trecut 
la cele veşnice în 1813. 


Simeonov, S$., „Patriarhul Miron şi Biserica bulgară”, în: BORom LVI (1938), 
11-12, p. 703-712. 


Două mari fapte, deosebit de importante, vizează istoria Bisericii ortodoxe 
bulgare: înfiinţarea „Exarhiei bulgare” la 20 februarie 1870 şi declararea schismei de 
către Sinodul Patriarhal din Constantinopol, la 16 septembrie 1872. Deşi cercetările 
obiective au demonstrate că actul schismei a fost nedrept faţă de scopul pe care îl 
urmărea şi că avea baza ideologică greşită, schisma fusese proclamată şi rămânea în 
vigoare. Din cauza împrejurărilor istorice, Biserica bulgară nu-şi putuse primi 
autocefalia, prin binecuvântarea Patriarhiei ecumenice, sub jurisdicția căreia se afla, 
astfel că, prin actul schismei, ea a rămas izolată în cercul Bisericilor ortodoxe 
autocefale. Bisericile rusă, română şi sârbă au ţinut o linie conciliantă; diplomații ruşi 
din Constantinopol şi Sofia străduindu-se pentru ridicarea schismei. 

Războiul mondial aduce însă unele schimbări în viaţa politică şi bisericească, 
fiind vizibilă o mişcare spirituală de emancipare, de unire şi de regenerare în 
conştiinţa întregii Ortodoxii. Astfel, cu sprijinul deosebit al mitropolitului primat 
Miron, dar şi al prof. Dragomir Demetrescu, Biserica Ortodoxă Română a fost prima 
care a intrat în comuniune oficială şi deplină cu Biserica bulgară, anunțând oficial, 
printr-o scrisoare din 3 ianuarie 1922, că trimite Bisericii bulgare Sfântul şi Marele 
Mir. Spre mulțumire, Sinodul Bisericii bulgare l-a trimis la Bucureşti pe secretarul 
său, protopresbiterul St. Tancov, dăruind mitropolitului Miron un modest dar — un 
vas cu esenţă de trandafir şi o icoană a Sfintei Muceniţe Filoteia. 

Pentru ca această comuniune între cele două biserici să fie deplină, trebuia să 
se petreacă un act de unire sacramentală între arhiereii români şi cei bulgari, fapt 
realizat cu ocazia sfințirii bisericii Legaţiunii regale a României din Sofia, la 19 
august 1923. Din partea Bisericii Ortodoxe Române a participat episcopul Visarion al 
Hotinului, iar din partea Bisericii Ortodoxe al Bulgariei, mitropolitul Ştefan al Sofiei. 
Afirmarea acestei comuniuni în faţa întregii lumi ortodoxe s-a înfăptuit în 1925, cu 
prilejul ridicării Bisericii Ortodoxe Române la treapta de Patriarhat. 

Astfel, patriarhul Miron a trimis o scrisoare, la 19 martie 1925, invitând 
Biserica bulgară să trimită un reprezentant la învestirea celui dintâi patriarh al 
României. Delegația bulgară, condusă de mitropolitul Neofit al Vidinului, a fost 
înconjurată de o deosebită atenţie şi dragoste. La slujba de întronizare, din | noiem- 
brie, întrucât ierarhii greci nu au vrut să slujească la un loc cu cei bulgari, nici 
patriarhul Miron nu a slujit, pentru ca delegaţia bulgară să nu rămână izolată. Acest 

act al intrării în comuniune cu Biserica bulgară a fost imitat şi de celelalte Biserici 
ortodoxe naționale. Patriarhul Miron a intervenit stăruitor şi pe lângă Patriarhia 
ecumenică din Constantinopol, pentru ridicarea schismei bulgare. Într-o conferință 
pan-ortodoxă din Bucureşti, patriarhul Miron arată că a fost primul care a întins o 
mână frăţească Bisericii bulgare. El a avut un rol de seamă pentru pacificarea şi 
unitatea Bisericii Ortodoxe şi pentru normalizarea situaţiei interbisericeşti a Bisericii 
Ortodoxe bulgare. 


lufu, ]., „Vizita Preasfinţitului Episcop Nicolae al Macariopolei, Rectorul 
Academiei Teologice din Sofia”, în: BORom LXXXI (1963), 7-8, p. 728-730. 


Înaltul oaspete P.S. Nicolae al Macariopolei, rectorul Academiei Teologice din 
Sofia, a sosit la Bucureşti la 5 august 1963 la invitația P.F. Justinian Marina. A fost 
întâmpinat la aeroportul Băneasa de P.S. Visarion, vicar patriarhal, pr. dr. Gheorghe 
Soare, consilier patriarhal, loan lufu, secretarul cancelariei Sf. Sinod. Vizita a avut ca 
scop cercetarea unor fonduri de manuscrise slavone din Moldova, a unor icoane din a 
doua jumătate a secolului al XVIII-lea de la unele biserici din Dobrogea, opera unor 
bulgari şi căutarea unor informaţii noi asupra activității desfăşurate de Eparhia 
Buzăului de către episcopul bulgar Policarp al Potorei din secolul al XIX-lea. După 
scurtul popas de o zi la Bucureşti, înaltul oaspete a plecat la Buzău însoțit de P.S. 
Antim al Buzăului şi de loan lufu. 

Timp de două zile oaspetele a vizitat câteva biserici şi Mănăstirea de călugări 
Ciolanu, în arhiva căreia s-au găsit documente noi despre episcopul bulgar Policarp 
al Potorei. Timp de două zile a stat la Galaţi. În cuprinsul Eparhiei Dunării de Jos, ca 
invitat al P.S. Chesarie, P.S. Nicolae a vizitat câteva biserici din Galaţi, Brăila şi 
Tulcea, precum şi mănăstirile Celic-Dere şi Cocoş. La fosta biserică bulgară din 
Tulcea s-au identificat icoane realizate de pictori bulgari. 

La laşi, P.S. Nicolae a fost întâmpinat de arhimandritul Irineu Crăciunaş, 
vicarul Sf. Mitropolii a Moldovei şi Sucevei. Oaspetele a vizitat câteva biserici şi 
mănăstiri din împrejurimi, precum şi monumente de artă, muzee. A întreprins o 
călătoria prin Moldova, vizitând mănăstirile Neamţ, Dragomirna, Suceviţa şi Putna. 
La Putna, împreună cu un sobor de preoți a slujit seara la vecernie, iar a doua zi a 
oficiat Sf. Liturghie în ziua de 15 august, de hramul mănăstirii. După ce a vizitat 
câteva biserici din Rădăuţi şi Suceava, s-a întors la Bucureşti. În dimineaţa zilei de 
17 august P.S. Nicolae al Macariopolei s-a întors în Bulgaria. Cărturar cu alese 
cunoştinţe în domeniul iconografiei şi vechii literaturi slavone, cunoscător al muzicii 
psaltice şi compozitor, P.S. Nicolae, prin vizita efectuată în ţara noastră, a contribuit 
la întărirea legăturilor frățeşti între cele două Biserici. 


Norocel, Epifanie, magistrand ierod., „Sfântul Eftimie, ultimul Patriarh de 
Târnova şi legăturile lui cu biserica românească”, în: BORom LXXXIV 
(1966), 5-6, p. 552-573. 


Între poporul român şi cel bulgar au existat întotdeauna relaţii de prietenie şi 
colaborare în toate domeniile. În 1359, prin mutarea mitropolitului grec Iachint de 
Vicina în Ţara Românească, la Curtea de Argeş, Biserica Otodoxă Română intră în 

legături canonice cu Patriarhia ecumenică de Constantinopol în timpul domniei lui 
Alexandru Nicolae 1 Basarab (1352-1364), iar această recunoaştere poate fi pusă în 
legătură cu un proiect de coaliţie balcanică antiotomană. 

Bulgarii aveau din 1232 o Patriarhie proprie cu reşedinţa la Târnova (Târ- 
Novo), dar aveau şi rămăşiţe păgâne din care au luat naştere, din secolul al X-lea, 
bogomilismul şi adomitismul, secte eretice, combătute de Teodosie al II-lea de la 
Târnova în două sinoade. Între 1375-1393, a păstorit la Târnova patriarhul cărturar 
Eftimie, care a intrat în relații cu Biserica din Țara Românească. Se aduc informaţii 
despre viitorul patriarh care s-a născut în credincioasa familie Tamblac din Târnova, 
fiind rudă cu viitorul mitropolit al Kievului, Grigorie Țamblac şi cu Ciprian, care a 
ajuns mitropolit al Moscovei. Vocaţia religioasă l-a determinat să intre în Mănăstirea 
Kilifar, având ca duhovnic pe starețul Teodosie, care, apreciindu-l îi încredinţează 
problemele administrative şi duhovniceşti ale mănăstirii. 

După moartea lui Teodosie, Eftimie rămâne la Mănăstirea Studion, plecând 
ulterior în Muntele Athos, unde, în Mănăstirea Zografu, şi-a desăvârşit formarea sa 
teologică şi duhovnicească. Este exilat din cauza unor uneltiri, de către împăratul 
loan al V-lea Paleologul în Insula Lemnos şi apoi, eliberat de către patriarhul Filotei 
al Constantinopolului, se stabileşte la Mănăstirea Sfânta Treime din apropierea Târ- 
novei, adunând aici mulţi ucenici bulgari, sârbi şi ruşi. Sfântul Eftimie s-a remarcat 
prin îndreptarea cărților de cult în limba slavonă şi prin traduceri din greacă în 
slavonă a multor cărţi pe care le-a trimis bisericilor din Bulgaria. 

Ca patriarh la Târnova (1375-1393) a creat o nouă şcoală de literatură paleo- 
slavă (şi redacţia de la Târnova), numele său fiind legat şi de marea operă „Litur- 
ghierul”, din care s-au descoperit trei manuscrise şi de alte lucrări teologice: vieţi de 
sfinți, explicarea unor epistole din Noul Testament, etc. Eftimie s-a remarcat şi ca mare 
predicator, având modele pe Teodosie, patriarhul Calist, etc. instruindu-se în arta ora- 
toriei bisericeşti în Sfântul Munte. În biblioteca Mănăstirii Putna se află un manuscris 
din secolul al XVI-lea, în limba slavonă, cu titlul „Pravila lui Zonara”, în care se 
găseşte epistola patriarhului Eftimie către călugărul Ciprian, pe care l-a întâlnit în 
Sfântul Munte şi care a devenit, mitropolit al Kievului şi Moscovei. O bogată cores- 
pondenţă a avut patriarhul Eftimie cu Sfântul Nicodim de la Tismana, corespondență 
păstrată la Mănăstirea Neamţ. O scrisoare se află şi în manuscrisul de la Putna. Autorul 
redă în articol conţinutul întrebărilor adresate de Sfântul Nicodim şi răspunsurile date 
de Sfântul Eftimie în scrisori. Se afirmă că, după cotropirea Târnovei de către turci, pa- 
triarhul Eftimie este exilat într-o mănăstire din Macedonia, neştiindu-se locul exilului şi 
al morţii. O informaţie indică un mormânt din biserica Mănăstirii Prodromul. 


Norocel, Epifanie, ierom. doctorand, „Relaţiile bisericeşti şi culturale între 
Bisericile Ortodoxe Română şi Bulgară în secolul al XIX-lea”, în: BORom 
LXXXV (1967), 9-10, p. 1004-1016. 


Articolul este structurat în cinci părți ce cuprind informații referitoare la: 
„Relațiile bisericeşti şi culturale din prima jumătate a secolului al XIX-lea. Ierarhi 
bulgari în România”, „Tipăritul şi publicaţii bisericeşti bulgare, în Țările Române în 
prima jumătate a secolului al XIX-lea”, „Tipărituri şi publicaţii bulgare în Țările 

Române în a doua jumătate a secolului al XIX-lea”, „Lupta dusă de patrioţii bulgari 
în România pentru independenţa Bulgariei” şi „Vizita episcopului Melchisedec în 
Bulgaria”. Relaţiile bisericeşti şi culturale dintre Bisericile Ortodoxe Română şi 
Bulgară sunt cunoscute încă din secolul al XIV-lea, din timpul patriarhului Eftimie 
din Târnova, care purta corespondență cu mitropolitul Antim Critopolos (1370-1382) 
şi cu Sfântul Nicodim de la Tismana. Ele au continuat şi-n secolele următoare prin 
sprijinul moral şi material dat bulgarilor de domnitorii şi arhiereii români. În secolul 
al XIX-lea, Bulgaria se ridică în vederea eliberării de sub turci şi fanarioți. La 
începutul articolului se afirmă că, în prima jumătate a secolului al XIX-lea, ierarhii şi 
cărturarii bulgari s-au refugiat în Ţările Române, de unde au primit ajutor în lupta lor 
pentru culturalizarea poporului bulgar şi eliberarea de sub turci. 

Episcopul bulgar Sofronie a fost primit frățeşte de mitropolitul Dositei 
(1793-1810) la Bucureşti, iar domnul Constantin Ipsilanti l-a ajutat să se elibereze de 
eparhia sa, fiindcă nu mai fusese de 11 ani în ea şi datora Patriarhiei mulţi bani. 
Mitropolitul Dositei i-a acordat dreptul de a sluji şi de a hirotoni în bisericile din 
Bucureşti, săvârşind 60 de hirotonii în perioada 1802-1809. În timpul războiului 
ruso-turc din 1806-1812, fiind preşedinte al Comitetului bulgar din Bucureşti, a 
desfăşurat o intensă activitate de eliberare a poporului bulgar, scriind în 1810, la 
cererea generalului rus Kamenski, „Proclamația către poporul bulgar”. A murit în 
1813 la Mănăstirea Mărcuţa de lângă Bucureşti. 

Ilarion arhiereul, bulgar la origine, s-a născut în 1777 la Bucureşti şi a fost 
urmaşul episcopului losif la Argeş, fiind hirotonit episcop la 21 noiembrie 1820. A 
sprijinit mult mişcarea de la 1821, fiind sfetnicul lui Tudor Vladimirescu acesta 
eliberându-l în 1821 pe când era închis împreună cu mitropolitul şi o parte din boieri. 
Dintre monahii bulgari veniți la noi, majoritatea necunoscuţi, se aminteşte de 
călugărul Spiridon, venit la Mănăstirea Neamţ, în jurul lui 1790, unde a scris întreaga 
istorie slavo-bulgară, de duhovnicul bulgar Chiriac şi alți câțiva despre care s-au 
găsit însemnări. losif monahul, originar din Bulgaria, este consemnat în biblioteca 
Mănăstirii Neamţ pe un volum din 1690, că a venit de la Galaţi şi a fost călugărit la 
Neamţ în 1841. „Veniamin Ot vu Graba” (expresia ot vu Garba pare a indica oraşul 
bulgar Gabrovo) dăruieşte un „Anastasimatar” grecesc de Constantinopol din 1839, 
ierodiaconului Policarp, care face această însemnare pe cartea respectivă. Sofronie 
Garbovschi, arhimadrit patriot, cunoscător al limbii greceşti, traduce „Hexaimeronul” 
Sfântului Vasile cel Mare, iar după nume pare a fi fost tot bulgar. Chiriac duhov- 
nicul, născut în 1796 în Bulgaria, fiu de preot, a venit în timpul războiului ruso-turc 
şi s-a stabilit la Bârlad cu tatăl său. La 18 ani se călugăreşte la Secu, iar de la el au 
rămas câteva manuscrise, traduceri din slavonă în română („Rozik”- 1854; „Viaţa şi 
facerile de minuni ale Sfântului Mitrofan, Arhiepiscopul Voronejului” — 1839; 
„Cinstitele Condace şi iacoase către Preacuvioasa Maica noastră Paraschiva”). 

În partea a doua a studiului se aduc informaţii despre ajutorul dat de români la 
tipărirea de cărți în România, dar şi la Buda, Viena sau Veneţia. La Bucureşti, Brăila 
şi în alte centre se deschid şcoli elementare bulgare. Episcopul cărturar Sofronie a 
scris şi tipărit un „Nedelnic” în 1806, iar în manuscrise au rămas alte cărți. Mitro- 
politul Grigorie IV Dascălul (1823-1834) sprijină ridicarea nivelului religios şi 


429 


cultural al bulgarilor, care sufereau de lipsă de cărți bisericeşti în limba bulgară, 
punând să se traducă în bulgară Noul Testament, tipărit la Bucureşti în 1828, opera 
lui Petru Sapunov, originar din Bulgaria şi retipărit în 1833. 

Se amintesc după aceea şi alte tipărituri: „Noul Testament” al arhimandritului 
român Teodosie de la Bistriţa, „Istoria Bibliei” tipărită de Nenovici în 1825, un 
„Bucovar” - 1826, primul „Calendar- almanah bulgar” în 1840, abecedare, gramatici 
şi manuale pentru formarea copiilor. 

Partea a treia a studiului menţionează că numărul publicațiilor bulgare a 
crescut: în 1851, la Bucureşti, a fost tipărit primul manual de geografie, apărând şi 
câteva săptâmânale: „Viitorul”, „Aurora Dunării”, „Albina bulgărească”. Revolu- 
ționarul român C. A. Rosetti a întemeiat cu Ivan Casabov, în Bucureşti „Comitetul 
româno-bulgar”, iar la Brăila, în 1869, apare societatea „Prietenia cărturărească 
bulgară”, având ca secretar pe viitorul mitropolit Climent al Târnovei. Societatea 
brăileană a fost mutată în 1880 la Sofia, unde a devenit Academia din Bulgaria. 
Tinerii bulgari se formau în şcolile din România şi apoi plecau în sudul Dunării, între 
aceştia fiind şi monahul Neofit de la Rila, devenit conducătorul primului liceu 
bulgăresc de la Gabrovo, în 1835. 

Cea de-a patra parte are caracter istoric. Pe pământul românesc s-au format 
comitetele revoluţionare bulgare, unele chiar româno- bulgare, care vor lupta pentru 
independența Bulgariei, fiind susținute printre alții de C. Dobrogeanu Gherea. 
Mănăstirile bulgăreşti s-au întărit cu monahi ce trăiseră la noi şi le-au aprovizionat cu 
cărți religioase şi istorice tipărite în România. Biserica bulgară a luptat odată cu 
poporul, ea luptând şi pentru dobândirea autocefaliei, deoarece era socotită schis- 
matică de la 16 septembrie 1872, de către Patriarhia ecumenică. Arhiepiscopul Na- 
tanail al Olvridei, sub jurisdicția căruia se aflau numeroşi români macedonieni, a 
întrerupt legătura cu grecii locului, care îl socoteau schismatic. Toţi preoţii bulgari 
numiţi de ierarhul bulgar la parohiile bulgare din România au fost recunoscuţi şi 
întăriți cu carte legiută. Ultima parte informează că, cavând binecuvântarea mitropo- 
litului Calinic al Ungrovlahiei, episcopul Melchisedec a vizitat Bulgaria, din simpatie 
pentru bulgari, la 5 mai 1885, unde a fost întâmpinat la Rusciuk, de la Dunăre, de 
singurul mitropolit, Grigorie. 


Lăudat, LI. D., „Eftimie de Târnovo şi literatura slavo-română” în: MitrBan 
XXIII (1973), 7-9, p. 421-434. 


Date care consemnează viaţa şi activitatea patriarhului Eftimie, prezentându-se 
relațiile româno-bulgare stabilite în perioada păstoririi sale. Este amintită, în acest 
sens, existența unui manuscris din biblioteca Mănăstirii Putna „Pravila lui Zonara”. 
Este consemnată epistola patriarhului Eftimie de Târnovo trimisă călugărului 
Ciprian, pe care l-a întâlnit la Athos, fiind detaliate şi datele referitoare la relaţiile 
stabilite între mitropolitul Ţării Româneşti, Antim Critopol şi Eftimi precum şi la 
relația acestuia din urmă stabilită cu Nicodim de la Tismana. Manuscrisele de la mă- 
năstirile Moldoviţa şi Neamţ sunt exemple clare ale modalităţilor prin care a pătruns 
la români moştenirea culturală a patriarhului Eftimie. 


430 


Vornicescu, Nestor, mitropolit dr., „Din istoria relaţiilor frăţeşti ortodoxe 
româno-bulgare. „Chiriacodromionul” tipărit de Sfântul Sofronie Vraceanski 
în 1806, la Râmnicu-Vâlcea, în raport cu scrieri similare din Sud-Estul 
european”, în BORom CVII (1989), 5-6, p. 168-191. 


X1.8. RELAŢIILE CU BISERICA SÂRBĂ 
E ȘUrI. Înțelegerea între Românie şi Serbia”, în: BORom LI (1933), 3-4, p. 189. 


Articolul se referă la românii din Banat, rămaşi sub stăpânirea sârbească. În 
ceea ce priveşte partea bisericească, s-a hotărât înfiinţarea unui loc de episcop vicar 
pentru românii de sub sârbi, precum şi un loc asemănător pentru sârbii de la noi, însă 
lucrurile nu au fost finalizate. 


Bărbulescu, C., „Recenzii: Vechi legături de artă şi cultură între români şi 
sârbi”, în: BORom LXXXI (1963), 7-8, p. 803-811. 


S. Rodojcic în cartea sa a considerat că cercetările istorice şi literare de la 
începutul secolului al XX-lea au adus elemente noi în privința legăturilor dintre 
români şi sârbi. Primele cercetări în domeniul artei vechi au arătat legăturile dintre 
bisericile româneşti şi cele sârbeşti potrivit istoricului de artă G. Balş în studiile sale 
cunoscute asupra arhitecturii române vechi. 

Se recunoaşte că nimeni n-a încercat să cuprindă problema complexă şi mul- 
tiplă a legăturilor artistice dintre Țările Româneşti şi Serbia. Acestea nu pot fi exa- 
minate ca o problemă izolată şi închisă, iar influenţele şi curentele artei popoarelor 
ortodoxe balcanice adeseori s-au încrucişat şi s-au succedat. Singura cale rămasă este 
de a expune faptele şi operele necunoscute sau insuficient cunoscute, aparținând 
istoriei comune, ale artei româneşti şi ale celei sârbeşti mai vechi, care au suportat 
adesea, deopotrivă, influenţele Muntelui Athos, Veneţiei, Rusiei şi Europei Centrale. 
Influențele culturale ce se întind din Macedonia, trecând prin Serbia, din Moravia 
până spre nord, au fost bănuite, precizându-se calea pe care se făcea emigrația pic- 
torilor iconari spre regiuni mai sigure. 

S-a putut stabili de unde este originar Macarie, pictorul principal din Mănăstirea 
Ljubastinja; etapele migraţiei lui Nicodim, întemeietorul primelor mănăstiri din Ţara Ro- 
mânească, venit din Castoria. Pe acest drum lung, ce duce din Castoria spre provinciile 
româneşti vor circula mai târziu diferiți artişti. Curentele artistice din Balcani, în secolul 
al XVI-lea şi al XVII-lea, se împart în două direcţii: unul spre sud-est întinzându-se din 
Muntele Athos către partea orientală a Balcanilor şi altul pornind de la litoralul adriatic 
de-a lungul Herțegovinei până în Muntenia şi mai departe până în Moldova. Au fost 
clasificate legăturile evidente între Italia, Ragusa, Herţegovina şi Muntenia. 

Un grup de meşteri de la curtea domnului Neagor Basarab erau, majoritatea, 
de origine slavă, din Herţegovina, avându-și atelierele la Ragusa (Raguza). Sunt 
prezentate relaţiile dintre Țările Româneşti şi Serbia în perioada lui Neagoe Basarab. 
Până în primele decenii ale secolul al XVI-lea arta sârbă mai veche influențează arta 
românească, iar mai târziu această influență merge descrescând. Elementele sârbeşti 

se menţin ceva mai mult în domeniul artelor aplicate, în aurărie, broderie şi mi- 
niatură. În sens opus, cresc influenţele româneşti asupra artei sârbeşti. Începând cu 
secolul al XVI-lea au apărut aurari sârbi care s-au stabilit în Banat. Cercetările lui B. 
Rodojkhenk au arătat că cea mai mare parte dintre aceşti meşteri sunt de origine din 
Smedereva. Dintre operele executate de meşterii artizani ai acestui grup se aminteşte 
una singură - Chivotul ortoforin al lui Dimitrie din Lipova destinat Mănăstirii din 
Sişatovac. Se prezintă influenţele dintre arta sârbă şi cea românească în lucrarea 
chivotelor, a cădelniţelor. Legăturile literare intense între mănăstirile româneşti şi 
sârbeşti au influenţat mult asupra artei miniaturale. Aceste legături au fost subliniate 
şi în cartea lui S. Radojcic. Sunt prezentate exemple. Sunt supuse atenţiei cititorului 
şi frescele secolului al XVI-lea şi al XVII-lea. 


Anuichi, Silviu, diac. prof., Relaţii bisericeşti româno-sârbe în secolele al 
XVII-lea şi al XVIII-lea, „Prefaţă” de Rămureanu, I., pr. prof.”, în BORom 
XCVII (1979), 7-8, p. 869-876. 


„Introducere”, în BORom XCVII (1979), 7-8, p. 877-882; „Capitolul I: Infor- 
maţii despre legăturile Bisericii Române cu Patriarhia Sârbă de Peci”, în BORom 
XCVII (1979), 7-8, p. 883-900; „Capitolul II: Înfiinţarea Mitropoliei de Karloviţ 
(Sremski Karlovici). Primele legături ale românilor cu Mitropolia de Karloviţ”, în 
BORom XCVII (1979), 7-8, p. 901-914; „Capitolul III: Legăturile Bisericii Române 
cu Biserica Sârbă în timpul ocupaţiei Olteniei de către Austria (1718-1739), în 
BORom XCVII (1979), 7-8, p. 915-929; „Capitolul IV: Sprijinul acordat de clerul 
Bisericii Sârbe românilor ortodocşi din Transilvania în prima jumătate a sec. XVIII”, 
în BORom XCVII (1979), 7-8, p. 930-943; „Capitolul V: Activitatea mitropolitului 
Pavel Nenadovici de Karloviţ (1749-1768) în slujba Ortodoxiei din Imperiul 
habsburgic”, în BORom XCVII (1979), 7-8, p. 944-976; „Capitolul VI: Comunitatea 
ierarhică de la Sremski Karlovci (Karloviţ). Episcopii exceptaţi şi dependenţi de Mi- 
tropolia de Karloviţ care au păstorit în Transilvania”, în BORom XCVII (1979), 7-8, 
p. 977-996; „Capitolul VII: Instituţii de învățământ pentru pregătirea clerului ortodox 
sârb şi român din Imperiul habsburgic”, în BORom XCVII (1979), 7-8, p. 997-1013; 
„Capitolul VIII: Soborul de la Timişoara din 1790. Începutul unei noi epoci în 
raporturile bisericeşti româno-sârbe”, în BORom XCVII (1979), 7-8, p. 1014-1030; 
„Concluzii”, în BORom XCVII (1979), 7-8, p. 1031-1033. 

XII. RELAŢIILE CU ETERODOCŞII 


XII.]. RELAŢIILE CU CATOLICII 


Erbiceanu, C.. „Documente privitoare la istoria bisericească şi politică a 
românilor” BORom XXIII (1899-1900), 1, p. 26-50. 


Mitropolitul Ungrovlahiei, Dionisie Lupu îl reclamă papei pe episcopul latin 
Fortunat din Nicopole, pentru prozelitism sau vreun amestec în afacerile interne ale 
bisericii Ungrovlahiei. Din răspunsul papei Pius al VII-lea, reiese că Fortunat a fost 
suspendat. 


Erbiceanu, C., „Documente referitoare la istoria bisericească şi politică a 
românilor”, în: BORom XXIII (1899-1900), 2, p. 126-156. 


13. Document din 1794, prin care un preot franciscan îi cere voie domnului să 
finalizeze clădirea neterminată a unei biserici romano-catolice la Craiova. Se 
precizează că episcopul Ilarion al Râmnicului, care a păstorit în zilele domnului 
Constantin Brâncoveanu, a fost caterisit pentru că le-a dat voie catolicilor să-şi ridice 
o biserică la Râmnic. 


Stănescu, B., „Din istoria Bisericei Române”, în: Școala şi Biserica V (1902), 
8,p. 114-117. 


Sunt prezentate cultele străine. Ispilanti, în 1803, ianuarie 3, reînnoieşte hriso- 
vul de miluire al bisericii catolice din Târgovişte ca să obţină bunuri de la Domn. 
Catolicii de la Bărăţiea din Bucureşti, văzând bunăvoința domnului pentru culturile 
străine, cer şi ei miluire. 

S-au stabilit numeroase centre papistaşe în Moldova şi Muntenia. Catolicii îi 
cer lui Meletie să-şi construiască o biserică, însă acesta i-a refuzat, înțelegând scopul 
lor de extindere. Moldovenii au avut mult de luptat contra catolicilor pe care, din 
interese politice, au început să-i susțină. 


Erbiceanu, C., „Combaterea unei scrieri papistaşe ce tratează despre clerul şi 
biserica română în special”, în: BORom XXXV (1911-1912), 7, p. 727-741. 


Din articol aflăm următoarele: 

-un principe al Moldovei, luga, împreună cu mitropolitul său Grigorie, ar fi 
trecut la catolicism iar dintr-o notă de subsol aflăm că aceasta a fost de fapt „o 
înşelătorie diplomatică”; 

- mitropolitul Moldovei Damian a semnat la Sinodul de la Ferarra-Florenţa 
unirea cu Roma dar, la un an, a fost dat afară din scaun şi în locul său a fost numit 
grecul Macarie; 


G., „Catolicismul în România”, în: BORom XXXVI (1912-1913), 7, p. 649-658. 


Sunt prezentate conform scrierilor lui Gheorghe Şincai foloasele pe care le-au 
avut românii din Transilvania după ce au acceptat unirea cu Roma. Se precizează că 
în 1692, în vremea mitropolitului Teofil, li s-a promis românilor că, dacă vor accepta 
unirea cu Roma, vor avea mai multe drepturi; în 1713 a murit mitropolitul apostat 
Atanasie Anghel, cel care a acceptat unirea, iar în locul său a fost ales Patachi 
(1715-1727) în timpul căruia s-a desființat Mitropolia română de la Alba-lulia; între 
anii 1732-1751 Inochentie Micu a păstorit românii uniţi — este prezentată pe scurt 
situația acestora în timpul său. 


G., „Un sfânt român în Italia”, în: BORom XXXIX (1915-1916), 3, p. 316. 


Nicolae Iorga a publicat o dare de seamă despre Sfântul Eremia Valahul. 
Acesta a plecat din Suceava şi a ajuns în Napoli unde a intrat în ordinul capucinilor. 
A trecut la cele veşnice în 5 martie 1625 şi a fost recunoscut ca sfânt de catolici. 


***. Însemnări mărunte. Scăpăm de Glattfelder”, în: BORom XLI (1922- 
1923), 6, p. 478. 


Se anunţă că episcopul catolic de Timişoara numit Glattfelder care s-a mani- 
festat ca un mare duşman al românilor, va trece la Kalocsa. 


***, Ştiri. Congrese catolice în România”, în: BORom XLI (1922-1923), 11, p. 788. 


Din ziarul „Lumina” aflăm că episcopul catolic din laşi, Alexandru Cizar do- 
reşte să convoace două congrese catolice unde să participe şi nunțiul papal Mon- 
seniorul Dolci. Tot în articol este prezentată şi o statistică referitoare la catolicii din 
Moldova. 


Scriban, arhim., „Cronica bisericească. Luptele dintre uniţi şi ortodocşi”, în: 
BORom XLIYV (1926), 10, p. 671-673. 


Este redată în articol o scrisoare ce a fost trimisă de M. Ciupagea lui Nae 
Ionescu care a publicat-o în ziarul „Cuvântul” sub titlul „Povestea bisericii ortodoxe 
din Sângiorz”. Biserica ortodoxă din Sângiorz este prima biserică ortodoxă ridicată 
pe Valea Someşului. Ctitorul acesteia a fost un țăran localnic pe nume Bâznog, care 
s-a călugărit şi a ajuns ieromonah. Împotriva lui Bâznog, uniaţii au stârnit tot felul de 
prigoniri. Autorul înfăţişează ce a pătimit acest călugăr până a ridicat biserica şi ce 
greutăți a întâmpinat în vederea realizării proiectului său. Cu toate împotrivirile, 
biserica a fost, totuşi, sfințită la 15 august 1926. 


Speranţă, Gheorghe, magistrand, „Dovezi de toleranţă religioasă în Ţările 
Române ”, în: BORom LXXXIII (1965), 7-8, p. 735-751. 

Poporul român şi Biserica Ortodoxă Română au dat dovadă în trecut de 
înțelegere şi bunăvoință în raporturile lor cu reprezentanții şi credincioşii celorlalte 
religii şi confesiuni creştine, dându-și silința totodată să păstreze şi să apere 
Ortodoxia. În continuare, articolul redă mai amănunţit dovezi de „toleranță reli- 
gioasă” în Ţările Române, prezentându-le pe religii şi confesiuni. 

Faţă de catolici - Primul document care atestă atitudinea de bunăvoință a 
românilor față de catolici aparţine domnului Ladislau (25 octombrie 1369) şi sea- 
mănă mai mult cu o lecție de conduită adresată românilor ortodocşi de orice stare 
socială. Cam în acelaşi timp, în Moldova, Laţcu Vodă a înființat, la încuviințarea 
Papei Urban al V-lea, în 1370, o Episcopie latină la Siret, numind episcop pe Andrei 
din Cracovia, propagandă care a continuat şi sub urmaşul său Petru, ridicându-se în 
timpul său la Siret o biserică pentru călugării catolici. 

Mai târziu, centrul de gravitate al propagandei catolice din Moldova se mută la 
Baia, unde Alexandru cel Bun, în 1413, întemeiază o nouă Episcopie catolică şi 
ridică o biserică de acest rit în 1420. În secolul al XV-lea, în Țara Românească, Vlad 
Dracul recunoaşte drepturile preoților catolici ca fiind aceleaşi cu cele ale clerului 
român, propaganda catolică făcând progrese, dându-se sprijin de la Curtea Dom- 
nească. Mai târziu, în secolul al XVI-lea, atât în timpul lui Mihai Viteazul cât şi al lui 
Şerban Cantacuzino, anumite cronici certifică restaurarea unor biserici catolice. În 
secolul al XVIII-lea, când au început domniile fanariote, catolicii au fost înlăturați 
din vechile funcții dar s-au bucurat mai departe de libertatea cultului. Documente 
cuprinse între anii 1750-1823 arată prerogativele pe care domnii le acordau comu- 
nităților catolice: 

a) Hrisovul domnului Grigore Ghica către prefectorul şi preoții catolice din 
laşi (1777); 

b) Hrisovul lui Alexandru Ipsilanti (1774-1782) prin care se acordă favoruri 
bisericii băraților din Câmpulung Muscel (1775); 

c) Două hrisoave ale domnului Mihail Şuţu (1783-1786). 

Hrisoavele nu se refereau întotdeauna numai la lăcaşurile de cult sau la 
anumite scutiri de impozite, ci şi la alte aspecte ale vieţii religioase ale catolicilor. 
Raporturile dintre cultele religioase din Ţările Române aveau să fie reglementate 
propriu-zis abia prin legiuirile din 1872, 1892, 1923, 1948 prin diferite regulamente 
concepute în duh de înţelegere şi bunăvoință. 


XII.2. RELAȚILE CU ANGLICANII ŞI ALTE DENOMINAȚIUNI 
CREŞTINE 


Scriban, arhim.. „Vizita episcopului Gore în România”, în:BORom XLI 
(1922-1923), 8, p. 592-593. 


La 27 aprilie 1923 a venit în România episcopul anglicandr. Charles Gore. El a 
fost primit de mitropolitul primat Miron. Este redată cuvântarea ce a fost rostită în 
cinstea înaltului oaspete de către Î.P.S. Miron, la data de 29 aprilie 1923, în catedrala 
mitropolitană. 

Grigorie Botoşăneanu, L.., arhiereul, „Cronica bisericească. Vizite pre- 
țioase”, în: BORom XLVI (1928), 6, p. 541-543. 


Este redată vizita părintelui Douglas, preot anglican, reprezentantul arhiepis- 
copului de Canterbury. Cu această ocazie părintele Douglas a rostit şi un discurs în 
fața Sfântului Sinod — discurs care a avut ca temă înfrăţirea şi unirea celor două 
biserici cea ortodoxă şi cea anglicană. 


Const., Al. N., „Însemnări mărunte. P.C. Arhimandrit Scriban şi Anglicanii”, 
în: BORom XLIX (1931), 5, p. 463-465. 


Arhimandritul Scriban a publicat în revista „Biserica Ortodoxă Română” pe 
anul 1930 un articol intitulat „Episcopii Anglicani în România” în care aminteşte 
despre relaţiile dintre ortodocşi şi anglicani. 


A $., „Ştiri. Mitropolitul Nectarie la Londra”, în: BORom XLIX (1931), 10, p. 671. 


La 7 octombrie 1931, mitropolitul Nectarie Cotlarciuc al Bucovinei a plecat la 
Londra pentru a lua parte la discuţiile dogmatice ale adunării anglicane de la Lambeth. 


S., R., „O delegaţie oficială a Bisericii Anglicane vizitează Biserica Română”, 
în: BORom LIII (1935), 3-4, p. 176-177. 


Se prezintă contextul în care Patriarhia Română a recunoscut, în 1922, vali- 
ditatea hirotoniilor anglicane, recunoaştere care a fost ulterior urmată de cea de la 
Ierusalim şi de cea din Alexandria. În acest sens, Sfântul Sinod al Bisericii române, 
la propunerea Î.P.S. Nicolae Ardeleanul, a insistat — înainte de a da un răspuns 
definitiv Bisericii Anglicane — asupra formulării poziţiei pe care aceasta o adoptă faţă 
de sfintele taine, în special asupra tainei hirotoniei. Biserica Anglicană şi-a precizat 
concepţia cu prilejul Congresului de la Lambeth Palace şi anume, faptul că ea 
recunoaşte ideea de sacrament numai celor două taine: botezul şi euharistia, deşi 
orice sfântă taină înseamnă împărtăşirea grației divine printr-un semn vizibil. Astfel 
şi sfânta hirotonisire ar intra în aceeaşi categorie, căci în cadrul ei se invocă prezența 
Sfântului Duh şi intenţia de a-l împărți în „ordinații”. 

Patriarhul observă că cele 39 de articole din formularul hirotoniei conţin 
elemente calvine, având numeroase asemănări cu această învățătură. În acest sens, s- 
a cerut ca taina hirotoniei să fie declarată nu doar ca „o instituire în slujbă”, ci ca un 
act fundamental prin care se acordă harul special acelei persoane chemate la preoţie. 
Anglicanii răspund la acestea recunoscând ambiguitatea prezentă în declaraţia lor, 
susținând, în acelaşi timp, că aceasta devine interpretabilă în conformitate cu „The 
Book of Prayer”. Sfântul Sinod nu a fost mulțumit de acest răspuns, iar la insistența 
Patriarhiei ecumenice de a se pronunţa asupra validității hirotoniei anglicane, a ho- 
tărât trimiterea unei comisii formate din profesori şi preoţi care să aprofundeze pro- 
blema. Printre aceştia se numărau: Î.P.S. Nicolae Ardeleanu, Nectarie al Bucovinei, 
Lucian al Romanului, Visarion al Hotinului, Vasile al Caransebeşului etc. 

Episcopul de Cantenbury, informat despre instituirea acestei comisii, şi-a €x- 
primat, printr-o scrisoare din 25 februarie, dorința de a trimite o delegaţie oficială a 
Bisericii Anglicane în România, care să ofere răspunsuri cu privire la taina hirotoniei 

ori asupra altor chestiuni referitoare la dogma credinţei anglicane. Sfântul Sinod a 
acceptat această propunere, urmând ca în ziua de 31 mai să sosească respectiva 
delegaţie, formată din episcopi ai Bisericii Anglicane. 


***, „Cronica internă. Conferinţa anglo-ortodoxă de la Bucureşti”, în: BORom 
LIII (1935), 5-6, p. 264-270. 


Lucrările acestei conferințe s-au desfăşurat în Sala mare de festivități, odată cu 
sosirea invitaţilor, printre care J.L.F. Gregg şi Frank Gavin. Patriarhul a deschis 
lucrările conferinţei printr-un discurs, căruia i-a răspuns reprezentantul delegaţiei 
anglicane, lordul episcop de Lincoln, F. Nugent Hicks. 


*** Un preot ortodox din India, oaspete al Bisericii noastre”, în: BORom 
LXXIV (1956), 12, p. 1141-1142. 


Cu prilejul sesiunii Consiliului Mondial al Bisericii din luna august 1956 de la 
Matrahaza, în Republica Populară Ungară, părintele indian Cora a venit în Europa şi 
a dorit să viziteze şi țara noastră pentru a cunoaşte câteva dintre realitățile religioase 
de aici şi a prezenta Preafericitului Justinian omagiul bisericii pe care o reprezenta. 
Articolul surprinde detalii referitoare la această vizită din data de 19 august 1956. 


Cazacu, N., pr.. „Vizita unui episcop al Bisericii Anglicane la Patriarhia 
Română”, în: BORom LXXIV (1956), 12, p. 1143-1144. 


În ziua de 4 decembrie 1956, la Patriarhia Română, a sosit în vizită episcopul 
anglican Thomas de Gibraltar, care avea sub juridicţia sa comunităţile anglicane din sudul 
Europei, inclusiv pe cele din țara noastră (din Bucureşti, Constanţa şi Ploieşti). Articolul 
surpinde întâlnirea şi discuțiile patriarhului Justinian cu episcopul bisericii anglicane. 


Speranţă, Gheorghe, magistrand, „Dovezi de toleranţă religioasă în Ţările 
Române ”, în: BORom LXXXIII (1965), 7-8, p. 735-751. 


Poporul român şi Biserica Ortodoxă Română au dat dovadă în trecut de 
înțelegere şi bunăvoință în raporturile lor cu reprezentanții şi credincioşii celorlalte 
religii şi confesiuni creştine, dându-și silința totodată să păstreze şi să apere 
Ortodoxia. În continuare, articolul redă mai amănunţit dovezi de „toleranţă reli- 
gioasă” în Ţările Române, prezentându-le pe religii şi confesiuni. 

Faţă de protestanți - Date despre mişcarea protestantă sunt furnizate începând 
chiar cu sfârşitul domniei lui Alexandru cel Bun, vorbindu-se despre imigrația nu- 
meroasă a sectarilor husiţi în Moldova. Apoi în timpul domniei lui Ştefan cel Mare, o 
nouă masă de husiți persecutați în Ungaria, găsesc ospitalitate la români şi se aşează 
în apropierea Prutului sau se găsesc în zona Trotuşului. O perioadă de înflorire a 
protestanților se cunoaşte din timpul lui lancu Sasul (1579-1582) — „Luteranul”. 

Din secolele XVI şi XVII - articolul prezintă informaţii despre evoluţia pro- 
testantă numai în Transilvania, unde numărul protestanților creşte foarte mult. În 
secolul al XVIII-lea, protestanților din Ţara Românească şi din Moldova li se re- 
cunoaşte libera practică a cultului începând a se acorda chiar şi favoruri din partea 
domnitorilor. Se diferite documente şi hrisoave din vremea mai multor domnitori din 
cele două țări româneşti din care reiese ceea ce s-a precizat mai sus. 

XIII. RELAȚIA DINTRE MONAHISM ŞI STAT 


XIII.1. DOMNITORI ŞI BOIERI CA DONATORI ȘI CTITORI 
ȘI LEGĂTURILE LOR CU PERSONALITĂŢI ALE VIEŢII 
MONAHALE 


XIII.1.1. Muntenia, Oltenia şi Dobrogea 


Dumitrescu, Marin, pr., „Matei Basarab”, în: Consolatorul I (1898), 8, pp. 
125-127. 


Matei Basarab a fost fiul vornicului Danciu şi al jupânesei Stanca, din satul 
Brâncoveni, judeţul Romanați. Acesta se trage din familia Basarabenilor de peste Olt, 
iar suirea sa pe tron s-a făcut cu ajutorul oltenilor, domnind de la data de 10 martie 
1633 în locul lui Leon Tomşa. Matei Basarab fost însurat cu Elena Năsturel, sora lui 
Udrişte Năsturel, moştenitoarea lui Pătraşcu, fiul lui Mihai Viteazu. În timpul dom- 
niei sale a scos din biserică limba slavonă înlocuind-o în acte şi corespondență cu 
limba română. A împiedicat abuzurile clerului grec iar în 1639 împreună cu arhiereii 
Teofil, Ignatie şi cu Ştefan episcopul Buzăului smulge din mâinile grecilor mă- 
năstirile: Tismana, Cozia, Argeş, Bistriţa, Govora, Dealul, Glavaciog, Snagov, 
Cotmeana, Râncociov, Câmpu-Lung, Căldăruşani, Brâncoveni, Sadova, Arnota, Gura 
Motrului, Potoc, Nucet şi Tânganu. 

Va reconstrui cetatea Târgovişte şi înființează tipografia românească la Târ- 
govişte; pune să se tipărească cărți româneşti, adună într-un volum toate legile, 
obiceiurile ţării; înfiinţează şcoala pentru preoți şi cântăreți; construieşte şi repară 
peste 40 de mănăstiri, cele mai multe căzute în ruină din cauza vechimii şi a cutre- 
murelor. Este reprodusă inscripția ultimei sale mănăstiri, Sarindar, din Bucureşti, 
care a fost dărâmată. 

Ca orice domnitor Matei Basarab a avut şi duşmani, iar majoritatea boierilor 
greci au început să-l prefere pe Radu, fiul lui Alexandru Iliaş care, împreună cu 
boierii care-l susțineau şi cu o adunătură de tătari şi turci plătiți, porniră către 
Bucureşti pentru a-l detrona pe Matei Basarab. Acesta din urmă a ieşit însă învin- 
gător şi, în cinstea victoriei, a rezidit Mănăstirea Plumbuita. În 1645 Matei Basarab 
se împacă cu Vasile Lupu, domnul Moldovei după ce s-au luptat de două ori iar în 
semn de împăcare Vasile Vodă zideşte Mănăstirea Stelea din Târgovişte unde este 
îngropat tatăl său Nicolae Vel Aga. Semnul de mulțumire pentru împăcare din partea 
lui Matei a fost zidirea în Moldova a Mănăstirii Soveja, în ţinutul Putnei, plaiul 

Zăbrăuţi, aşezat în fundul munților Vrancei, în valea Dragomirna (sunt redate 
inscripţiile de pe uşile celor două lăcaşe de cult). Schitul Soveja fusese zidit întâi, la 
1613, de ieromonahul Partenie de la Mănăstirea Bisericani, cu ajutorul Țarului 
Moscovei Mihail al III-lea. După cinci ani, cei doi domnitori se bat din nou, în 
bătălia de la Finta, pe Ialomiţa. Articolul nu este finalizat. 


Dumitrescu, Marin, pr., „Matei Basarab”, în: Consolatorul | (1898), 9, p. 136-137. 


Articolul continuă materialul informaţional prezentat în Consolatorul | (1898), 
8, p. 125-127. Matei Basarab a murit pe 8 aprilie 1654, la 70 de ani, după 31 de ani 
de domnie şi a fost înmormântat la biserica Domnească din Târgovişte; după care 
osemintele au fost mutate la Mănăstirea Arnota ctitorită de el. În memoria lui s-a 
ridicat pe locul Sf. Mesei (unde a fost a 40-a biserică zidită de el), o statuie a sa, pe 
care sunt inscripţionate faptele sale eroice. Textul prezintă şi conţinutul inscripţiei de 
pe piatra funerară. 


Popescu, Niculae M., diaconul, „Viaţa şi traiul domnului Țării Româneşti 
Constantin Brâncoveanu”, în: BORom XXXVIII (1914-1915), 4, p. 355-382. 


Constantin se trăgea din neamul boierilor Brâncoveni după tată, iar mama sa, 
Stanca, se trăgea din neamul Cantacuzinilor. Constantin s-a căsătorit cu Maria, ne- 
poata lui Antonie Vodă, cu care a avut Il copii. În vremea domnului Şerban 
Cantacuzino, a ajuns Mare Logofăt, iar la 20 octombrie 1688 a fost ales ca domnitor 
al Țării Româneşti. 

Constantin Brâncoveanu a ctitorit, a refăcut şi a înzestrat numeroase biserici astfel 
- a dăruit odoare Mănăstirii Tismana, a refăcut mănăstirile Strehaia, Gura Motrului, 
Bistriţa, Dealu, a făcut o fântână la Mănăstirea Arnota, a ridicat Mănăstirea Brâncoveni, a 
zidit Mănăstirea Adormirea Maicii Domnului din Vâlcea, a zidit Mănăstirea Mamul din 
Vâlcea, a făcut adaos-uri la Mănăstirea Argeş, a înălțat din nou Mitropolia din Târ- 
govişte, a ridicat biserici la Potlogi, Mogoşoaia, Poiana Mărului (Transilvania), Ocna 
Sibiului şi Sâmbăta de Sus, a rezidit biserica Sfântul loan din Bucureşti, a zidit Mă- 
năstirea Sfântul Sava din Bucureşti, a rezidit biserica Sfântul Gheorghe Nou din 
Bucureşti (în 1707 această biserică a fost sfințită de patriarhul Ierusalimului Hrisant dar a 
fost puternic afectată de cutremurul din 1802 şi de incendiul din 1847), a ridicat Mă- 
năstirea Hurezi ce a fost sfințită în 1693 de mitropolitul Teodosie. În jurul acesteia din 
urmă s-au ridicat schiturile: Sfântul loan Botezătorul, Sfinţii Petru şi Pavel şi Sfântul 
Ştefan, ultimul fiind ctitorit de fiul lui Constantin Brâncoveanu, Ştefan. Biserica bolniţă a 
Mănăstirii Hurezi a fost ridicată de Maria, soția lui Constantin Brâncoveanu, care pe 
lângă acest sfânt lăcaş a mai făcut (sau refăcut) Mănăstirea Surpatele, biserica „Dintr-o 
zi” din Bucureşti şi Mănăstirea Viforâta. 

Ilustrul domnitor a refăcut palatul din Târgovişte, a zidit Palatul de la Mogoşoaia 
şi, tot în timpul său, mitropolitul Antim a întemeiat tipografia la Mănăstirea Snagov unde 
a fost timp de 7 ani egumen. Râvna pentru tipărituri a lui Antim Ivireanu a dus la înte- 
meierea tipografiei de la Râmnic unde a fost trei ani episcop după care a refăcut 
tipografia din Bucureşti. În această perioadă de înflorire culturală s-au tipărit: „Biblia 

românească”, „Psaltirea”, „Octoihul”, „Sfânta Evanghelie”, „Ceaslovul”, „Floarea 
Darurilor”, „Învățătura bisericească”, „Capete de poruncă”, „Alexandria”. 

În limba arabă s-a tipărit la Snagov un „Liturghier” şi un „Ceaslov”. De 
asemenea, cu banii domnului, s-a întemeiat o tipografie la Alep unde s-a tipărit cu 
pecetea brâncovenească o „Psaltire arabească”. 

Copii lui Constantin Brâncoveanu au fost 11 la număr — şapte fete şi patru băieți. 

Fiul cel mare, Constantin a fost căsătorit cu Ana. El este cel care a ridicat întru 
pomenirea bunicului său crucea din piatră care se află pe drumul ce duce din Piaţă 
către Mitropolie. 

Ştefan — a fost căsătorit cu Bălaşa, fiica lui Ihe Cantacuzino iar la nunta lor a 
slujit patriarhul Alexandriei, Gherasim, care se afla în Bucureşti. Bălaşa a murit la 2 
ani de la căsătorie. 

Ceilalțidoibăieţi ai lui Constantin Brâncoveanu au fost Radu şi Mateiaş. 

Fetele lui Constantin Brâncoveanu — Stanca a fost căsătorită cu Radu fiul lui 
Iliaş Vodă. 

-Maria a fost căsătorită cu Constantin Duca al Moldovei şi a murit de ciumă în 
Constantinopol. 

-Ilinca a fost soţia lui Scarlat Mavrocordat, a rămas văduvă şi s-a recăsătorit cu 
Scarlat Greceanu. 

-Safta s-a căsătorit cu lordache Creţulescu. 

-Ancuţa s-a măritat cu Nicolae Ruset. 

-Bălaşa s-a căsătorit cu Manolache Lambrino. 

-Smaranda s-a căsătorit cu postelnicul Constantin Băleanu. 

În finalul articolului este descris sfârşitul tragic al domnului Constantin 
Brâncoveanu şi al fiilor săi. 


G., „Un hrisov important”, în: BORom XXXIX (1915-1916), 11,p. 1144-1153. 


Pe locul bisericii Sărindar se va ridica Cercul Militar. Fosta mănăstire a fost 
ridicată de Matei Basarab în 1652 şi a avut hramul Adormirea Maicii Domnului. 
După dărâmare tâmpla bisericii a ajuns la biserica catedrala din Rucăr. Matei 
Basarab a dat un hrisov în 1640, prin care toate mănăstirile închinate au fost luate din 
mâinile călugărilor greci şi date în mâinile românilor. 

În partea a doua a articolului se redă introducerea la hrisovul lui Matei 
Basarab, act ce a fost publicat în 1889 de către un credincios. Aici întâlnim, pe lângă 
alte informaţii valoroase şi inscripția bisericii Sărindar (pisania) alături de inscripția 
de pe mormântul domnului Matei din Târgovişte — ulterior osemintele lui Matei 
Basarab fiind duse la Arnota. 

În ultima parte a articolului este prezentat hrisovul din 1640 a lui Matei 
Basarab, prin care sunt scoase din mâinile călugărilor greci mănăstirile închinate. 
Acest important act de dreptate a fost întărit şi de domnul Constantin Şerban — 
ctitorul Mitropoliei din Bucureşti. 


***_ Cronica internă. Reînhumarea osemintelor Voevodului Constantin 
Brâncoveanu”, în: BORom LII (1934), 5-6, p. 483-484. 

Articolul vesteşte reînhumarea Sfântului Voievod Constantin Brâncoveanu în 
biserica Sfântul Gheorghe Nou din Bucureşti, tocmai în ziua sărbătoririi onomasticii 
sale, Sfinții Împărați şi întocmai cu Apostolii Constantin şi mama sa Elena. Ose- 
mintele, aflate în acelaşi mormânt cu ale altora din neamul său, au fost dezgropate în 
1933 de către Comisiunea Monumentelor Istorice. 

Slujba reînhumării a început în curtea din faţa bisericii mitropolitane din 
Bucureşti, săvârşită fiind de către patriarh şi alţi membrii ai Sfântului Sinod, de faţă cu 
regele, voievodul Mihai, principele Nicolae, membri ai guvernului, cler, oaste şi popor. 
Osemintele au fost readuse în catedrala Sfântul Gheorghe Nou, (de unde cu o zi înainte 
fuseseră duse la Mitropolie) şi reînhumate după rânduiala bisericii. Autorul mai 
notează şi profunda impresie pe care ceremonia a produs-o în rândul păturii de jos. 


Ghenadie, episcop al Buzăului, „Înfăptuiri din Eparhia Buzăului în timpul 
domniei Măriei Sale Regelui Carol al II-lea”, în: BORom LVIII (1940), 5-6, p. 
304-312. 


În 1937 regele Carol al II-lea a asistat la inaugurarea cimitirului eroilor din 
Buzău. Între 1930-1940 au avut loc următoarele realizări: 

- s-au zidit biserici în Joseni, Gura Sărăţii, Berileşti, Râmnicu Sărat, Tichileşti etc; 

- s-au restaurat: catedrala episcopală, biserica Gârlaşi din Buzău, biserica 
Stâlpu din Buzău, biserica Bradului din Parohia Tisău; 

- s-a stabilit ca fiecare şcoala secundară sa aibă paraclis; s-au înființat parohii 
şi posturi de preoţi noi; 

- s-a avut grijă de educarea creştină a tineretului. 

De asemenea, sunt prezentate realizările episcopiei în ceea ce priveşte misiunea 
creştină, realizările eparhiei în cadrul operei filantropice şi al asistenţei sociale. 


Cosma al Dunării de Jos, episcop, „Înfăptuiri în Eparhia Dunării de Jos în 
timpul Măriei Sale Regelui Carol al II-lea”, în:BORom LVIII (1940), 5-6, p. 
313-318. 


Au avut loc următoarele înfăptuiri: sfinţirea bisericii Mănăstirii Celic-Dere în 
1932 — biserică ce a fost începută în 1902; diferite sfinţiri de biserici; s-a început 
construirea bisericilor din: Schitul Gologanu, Mănăstirea Saon, Babadag, Vameş, 
Sulina, etc.; s-au făcut reparații la catedrala din Galaţi — în articol este reprodusă 
pisania de la intrarea în catedrală; s-a construit un internat de fete, etc. Este precizat 
şi faptul că se găsesc pepiniere de pomi la Mănăstirea Cocoşu şi de viță de vie la 
Mănăstirea Saon. De asemenea sunt prezentate şi câteva realizări culturale. 


Savin, loan G., „Pe vechile urme ale ortodoxiei voievodale”, în: BORom 

LVIII (1940), 5-6, p. 422-431. 

Sunt prezentate câteva realizări ale lui Carol al II-lea în ceea ce priveşte 
biserica, gândurile regelui. faţă de Biserică — să fie vie şi dinamică; să apere credința 
strămoşească; „să înalțe patria”. În final este înfățişat rolul Bisericii Ortodoxe Ro- 
mâne în cadrul Ortodoxiei şi sunt prezentaţi românii ca moştenitori ai Bizanţiului. 

Vasile, Vasilache, protos., „Biserici şi alte aşezăminte zidite în cei 10 ani de 
domnie ai Regelui Carol al II-lea”, în: BORom LVIII (1940), 5-6, p. 507-510. 


Este prezentată o listă cu numărul de biserici construite, restaurate sau aflate în 
construcție din fiecare eparhie a ţării. 


Berechet, Şt. Gr., „O precizare mai mult în legătură cu mormântul lui 


Constantin Brâncoveanu Voievod: un act de danie din 20 iulie 1742”, în: 
BORom LXIV (1946), 7-9, p. 325-332. 


În contextul istoric al urmărilor conflictului austro-sârb din vara anului 1914, 
Mitropolia, condusă de mitropolitul Conon Arămescu-Donici, hotărâse prăznuirea 
împlinirii a 200 de ani de la moartea de martir a lui Constantin Brâncoveanu, la 
Mănăstirea Hurez din Râmnicu-Vâlcea. Acolo se credea a fi mormântul voievodului 
Țării Româneşti. Cu această ocazie, pr. prof. univ. N. M. Popescu a compus o bro- 
şură comemorativă intitulată „Viaţa şi faptele Domnului Ţării Româneşti Constantin 
Vodă Brâncoveanu, care a fost tăiat de turci la Țarigrad”. 

Domnul Virgil Drăghiceanu, prin referatul cu nr. 196/10.07.1914, a comunicat 
Comisiei Monumentelor Istorice că descoperise adevăratul mormânt al lui Constantin 
Brâncoveanu în biserica Sfântul Gheorghe Nou din Bucureşti. Indiciul l-a constituit o 
inscripție aflată pe o candelă de argint din mijlocul bisericii. Pe lespedea mormân- 
tului din dreapta nu era nicio inscripție, având săpată numai pajura țării. Paracliserul 
loan Ungureanu de la biserica Sfântul Gheorghe Nou a alcătuit o petiție la 
10.09.1914, în care solicită Mitropoliei Ungrovlahiei să nu se mai serbeze bicen- 
tenarul la Mănăstirea Hurezi, ci la biserica Sfântul Gheorghe Nou, pretinzând a fi el 
cel care a descoperit mormântul. Cercetând acest caz, mitropolitul Conon constată că 
cercetarea e în favoarea paracliserului. 

Contrazicerile şi încercările de a dovedi adevăratul descoperitor al mormân- 
tului au continuat în presa vremii, în articole ca cele din: revista „Miron Costin”, nr. 
8-9/1914, din septembrie, notiţa redacțională a locot. T. Pamfil — directorul revistei — 
dându-i crezare lui Virgil Drăghiceanu; ziarul „Neamul Românesc” - care-l avea 
drept conducător pe N. Iorga - articol în care Virgil Drăghiceanu adresează o plân- 
gere către minister, numită „O îndreptăţire publică”; „Neamul Românesc”, din 
19.10.1914, în articolul intitulat „Cu privire la mormântul lui Constantin Brân- 
coveanu”, ce-l avea ca autor pe pr. N. M. Popescu, rememorând afirmaţiile lui 
Constantin St. Bilciurescu din 1890 şi cele ale pr. Marin Dumitrescu din 1898, 
conform cărora mormântul ar fi în biserica Sf. Gheorghe Nou. La 2.11.1914, sub 
titlul „Tot mormântul lui Vodă Brâncoveanu”, V. Drăghiceanu îi răspunse pr. N. M. 
Popescu, încheind cu o maximă franceză: „Descoperirile aparţin celor ce le probează, 
nu celor ce le afirmă”. 

Autorul prezentat aici continuă discuţia, oferind argumente în sprijinul pa- 
racliserului, descoperite la N. Iorga, care publicase în „Studii şi documente cu privire 
la Istoria Românilor”, vol. V, Bucureşti 1903, la paginile 194-196, un act de danie 
din 20.07.1742 a unui nepot de fiu al domnului martir, prin care donează o parte 
dintr-o moşie din județul Olt Mănăstirii Sf. Gheorghe Nou, unde moşul său este ctitor 
„desăvârşit” şi unde-i sunt oasele „astrucate”. Se pare că N. lorga a uitat că făcuse 

aceste afirmaţii, interpretate în articolul prezentat aici a fi argumentul logic că Virgil 
Drăghiceanu ar fi auzit despre mormântul lui Constantin Brâncoveanu de la pa- 
racliser, asumându-şi informaţia ca pe o descoperire proprie, deşi, cumva, ea fusese 
deja făcută şi publicată. 


Giurescu, C. Constantin, „La 450 de ani de la moartea lui Radu cel Mare, dom- 
nul Ţării Româneşti (1495-1508), în: BORom LXXVI (1958), 3-4, p. 366-386. 


În aprilie 1958, s-au împlinit 450 de ani de la moartea voievodului Radu cel 
Mare, care s-a remarcat în istoria Ţării Româneşti prin activitatea de ordin bisericesc 
şi cultural, prin organizarea bisericii, prin ctitoriile şi milosteniile sale şi prin 
introducerea tiparului. 

Radu cel Mare era fiul lui Vlad Călugărul, predecesoul său la domnie, nepotul 
lui Vlad Dracul şi strănepotul lui Mircea cel Bătrân. Se aduc informaţii despre 
istoricul domniei lui Radu cel Mare. Se aminteşte apoi că Nifon, călugăr de la Sfântul 
Munte, fost mitropolit la Salonic şi patriarh la Constantinopol, surghiunit la Adria- 
nopol, este chemat în Ţara Românească de către Radu Vodă la 1503. Împreună cu 
domnul reorganizează ierarhia bisericească munteană mutând reşedinţa Mitropoliei la 
Târgovişte. Pe lângă Episcopia Râmnicului a înființat Episcopia de Buzău. După 
aceea, intrând în confict cu domnul pleacă la Sfântul Munte în 1505, unde va trece la 
cele veşnice în 1508. 

Ulterior, Neagoe Basarab, în încercarea de a repara greşeala predecesorului 
său, aduce în ţară moaştele Sfântului Nifon. Cu ajutorul călugărului sârb Macarie, 
care cunoştea meşteşugul tiparului, Radu cel Mare înfiinţează o tipografie, prima 
carte apărută în limba slavonă fiind „Liturghierul” din 1508. Acelaşi voievod a 
construit biserici în ţară şi peste hotare, mila sa domnească ajungând la mănăstirile de 
la Athos şi Sinai. În ţară este de amintit Schitul Babele din judeţul Vlașca, mă- 
năstirile Govora şi Dealul. Danii a făcut şi la mănăstirile Tismana, Cozia şi Bistriţa. 
Domnitorul moare în 1508, fiind înmormântat la ctitoria sa de la Dealul. Articolul 
conține imagini. 


Metzulescu, Stelian, „În jurul unui ctitor bisericesc”, în: GBis XVIII (1959), 
7-12, p. 657-672. 


Articolul se referă la banul Barbu Craiovescu, numit prin calugărie Pahomie. 
Sunt prezentate daniile sale şi ale soţiei, Salomeia, făcute unor mănăstiri: Bistriţa, 
Xenofon (Muntele Athos) Tismana şi imagini cu „patrafirul” donat Mănăstirii 
Bistriţa, cu picturi din biserică şi bolniță, cu amănunte în piatră. Anexa conţine un 
tabel de chipuri şi înscripții în legătură cu Barbu 1. Craiovescu. 


Bălaşa, D.. pr., „Dobromir, marele Ban al Craiovei (1568-1583)”, în: MitrOlt 
XII (1960), 1-2, p. 24-41. 


Informaţii cu privire la ctitorul Mănăstirii Stăneşti, logofătul Giura, care a 
zidit-o în 1537, dar şi despre atestarea documentară a bisericii Mănăstirii Coşuna 
între anii 1573-1574. 

Metzulescu, Stelian, „Două contribuţii la istoria religioasă din Ţara Româ- 
nească în sec. al XVII-lea”, în: GBis XIX (1960), 3-4, p. 305-315. 


Autorul redă hrisovul lui Matei Basarab din 1639 prin care se interzice înstrăi- 
narea bunurilor din mănăstiri şi schituri şi transformarea lor în metocuri ale mă- 
năstirilor din afara țării, altfel decât cum au hotărât ctitorii mănăstirii sau schitului 
respectiv. 

Document ce cuprinde o listă cu mănăstiri care nu erau închinate şi nici nu vor 
fi vreodată închinate: Tismana, Cozia, Argeş, Bistriţa, Govora, Dealul, Glavacioc, 
Snagovul, Cotmeana, Valea, Râncâciov, Mislea, Bolintin, Căldăruşani, Brâncovenii, 
Sadova, Arnota, Gura-Motrului, Potocul, Nucetul. 

Hotărârea lui Matei Basarab e întărită de enumerarea unor episcopi din acea 
vreme: „Arhimitropolit Vlădică Teofil a toată Țara Românească”, episcopii Ignatie al 
Râmnicului şi Ştefan al Buzăului şi alţi sfetnici ai domnului şi de prezentarea 
conținutului unui alt hrisov din 27 noiembrie 1640, care adaugă la lista dată anterior 
şi alte mănăstiri: Dintr-un Lemn, Brebul, Plătăreşti. Se prezintă şi o listă cu sigilii şi 
steme din secolul al XVII-lea din Tăra Românească cu reprezentări religioase. 
Regăsim imagini cu sigilii, steme şi semnături din secolul al XVII-lea şi o imagine cu 
Matei Basarab, frescă din Mănăstirea Arnota- Vâlcea. 


Năsturel, Petre $.., „Diata Doamnei Marica a lui Constantin Vodă Brân- 
coveanu”, în: GBis XIX (1960), 3-4, p. 316-320. 


Se prezintă testamentul doamnei Marica, soția lui Constantin Brâncoveanu. 
Printre informațiile interesante din testament găsim şi dorința acesteia de a dărui 
Mănăstirii Sărindar două sfeşnice mici de argint, Mănăstirii Tărgşorului cinci pungi 
de bani şi demararea unor lucrări de renovare la Mănăstirile Viforâta şi Surpatele. 


Vâlcea, Popescu G., „Iniţiator şi protector al unui nou stil de artă românească: 
Stilul Brâncovenesc”, în: BORom LXXXII (1964), 9- 10, p. 900- 915. 


Articolul a fost publicat cu prilejul comemorării a 250 de ani de la moartea 
martirică a lui Constantin Brâncoveanu şi a fiilor săi. Brâncoveanu a făcut din 
domnia lui o epocă de glorie, nu numai pentru propriul său popor şi pentru Biserica 
românească, dar şi pentru întreaga Ortodoxie. Sensul artei brâncoveneşti nu a fost 
specificul peisajului românesc, iar noutatea pe care o aduce această artă nu este alta 
decât perfecta asimilare a influențelor străine, punerea în valoare a artei populare şi 
formarea unei arte naţionale culte. 

Arta brâncovenească îmbrăţişează toate manifestările artistice, atât în do- 
meniul religios: construcții, pictură; sculptură; argintărie; broderie; manuscrise cu 
miniaturi; icoane; gravură, tot mobilierul necesar unui aşezământ bisericesc, cât şi în 
domeniul construcţiilor civile: palate, case domneşte, conace. Îmbogăţită cu elemente 
noi, pe care le combină, arta ajunge la o perfecţiune demnă de remarcat, se conturează în 
forme precise, formând un stil nou, îmbrăcat într-o haină nouă: stilul brâncovenesc. 

Descrierea stilului brâncovenesc. În privinţa arhitecturii, atât la monumentele 
religioase cât şi la cele laice, caracteristicile noului stil se pot remarca după pridvorul 

deschis, spijinit pe zece coloane de piatră, câteodată pe şase, în general răsucite sau 
decorate cu sculpturi admirabile. Arcadele sunt aşezate, în cele mai multe cazuri, în 
formă trilobată. Trecerea din pronaos în naos se face pe sub trei arcade, element spe- 
cific stilului brâncovenesc. Fațadele noilor construcţii sunt, în general acoperite cu 
zugrăveli policrome, pe care le întâlnim mai ales la arcade, cornişe şi acolo unde 
chenarele uşilor nu sunt din piatră sculptate. Se întâlnesc şi arcade oarbe. Piatra 
sculptată cu ornamente se întrebuinţează la coloanele pridvorului, la cadrele uşilor şi 
ferestrelor, la brâul care înconjoară clădirea, la balcoanele palatelor, la frumoasele 
inscripții înflorate de la intrare şi la stemele ţării: un corp sau vultur cu crucea-n cioc 
- stema Munteniei, sau un vultur bicefal - stema Cantacuzinilor, moştenită de doamna 
Stanca, mama lui Brâncoveanu, sora lui Constantin Cantacuzino. Motivele preferate 
sunt cele florale: coardă de viţă de vie cu struguri, vreji întinşi cu frunze şi flori, ro- 
zete, garoafe, trandafiri etc. motive de ordin zoomorfic: păsări, şerpi, dragoni, insecte; 
motive antropomorfice: figuri omeneşti, sfinţi, îngeri, arhangheli, heruvimi, serafimi. 

Se enumeră apoi principalele monumente zidite de Brâncoveanu: mănăstiri, 
biserici, palate, restaurări. Se insistă asupra palatului Mogoşoaia şi asupra Mănăstirii 
Hurez, pentru că ele concretizează pe deplin stilul brâncovenesc în arta românească. 
Se insistă asupra tabloului pictorilor de la Mănăstirea Hurez, reprezentat în pronaos, 
care cuprinde figurile lui Brâncoveanu şi soției sale, Maria, cu cei patru fii şi cele 
şapte fiice. Portretele de la Hurez se pot grupa în trei categorii: 

a) portretele meşterilor care au zidit şi pictat biserica - peretele de răsărit al 
pridvorului; 

b) portretele străbunilor şi părinților lui Brâncoveanu - peretele de sud şi 
apus, în pronaos; 

c) portretele familiei Brâncoveanu. 

Se precizează că artiştii epocii lui Brâncoveanu creează şi transmit urmaşilor 
gustul portretului şi al adevăratului sens al fizionomiei care aduc viaţă şi prospeţime. 
Se remarcă contribuţia lui Brâncoveanu față de celelalte arte: sculptura în lemn, 
broderiile, argintăria, miniaturile, icoanele, gravurile. Şi în acest domeniu s-a lucrat 
mult şi cu aceeaşi grijă pentru frumos. Se face o descriere succintă a acestor arte. Se 
mai aminteşte că arta brâncovenească se prezintă ca o sinteză a influențelor orientale 
şi occidentale care au fost asimilate şi redate printr-o artă nouă, care manifestă 
aspirațiile şi vigoarea sufletului românesc. 

Ansamblul operelor de artă patronate de Brâncoveanu sunt însuflețite, de la un 
capăt la celălalt, de gustul frumosului, de linii armonioase, de culori cu tonuri calde, 
compuse din roşu, albastru, câteodată verde şi aur din belşug. Arta brâncovenească este 
străbătută de la un capăt la celălalt de motivele artei populare, din care meşterii lui 
Brâncoveanu au cules ceea ce era mai strălucitor. Această contribuție a artei populare în 
formarea artei brâncoveneşti s-a manifestat atât în domeniul arhitecturii, cât şi în cel al 
decoraţiei. Arta brâncovenească ocupă locul cel mai de frunte în patrimoniul artistic 
românesc şi se fixează pe poziţiile realiste cele mai înaintate ale artei noastre vechi. 


Șerbănescu, Niculae, preot, „Constantin Brâncoveanu - ctitor de cultură 
românească”, în: BORom, LXXXII, (1964), 9- 10, p. 879- 899. 

Articolul scoate în evidență strădania depusă de Constantin Brâncoveanu în 
promovarea culturii româneşti. El însuşi fiind om învăţat şi cu gust pentru tot ceea ce 
era frumos, a sprijinit mişcarea culturală românească din acea vreme ca nici un altul 
din voievozii Ţării Româneşti. La curtea lui s-au încrucişat două influenţe diferite: 
influența italiană şi cea grecească. Sunt menţionaţi câţiva reprezentanţi a celor două 
curente - care au avut un rol important în mişcarea culturală din epoca brânco- 
venească, alături de câţiva erudiți români: stolnicul Constantin Cantacuzino, mitro- 
politul Antim Ivireanul, episcopii Mitrofan şi Damaschin de la Buzău, frații Radu şi 
Şerban Greceanu, cronicarul Radu Popescu. 

Iubitor de cultură şi dornic să vină în ajutorul celor ce vroiau să-şi lumineze 
mintea, Constantin Brâncoveanu s-a îngrijit de şcoli. A clădit un local nou pentru 
„Academia grecească” la Mănăstirea Sf. Sava. A hotărât, printr-un act emis, ca 
această instituţie de cultură, să aibă trei dascăli plătiți cu leafa anuală. Sunt precizate 
atribuțiile fiecărui dascăl. Dintre şcolarii cei mai sârguincioşi ai Academiei, pe unii 
Constantin Brâncoveanu i-a trimis la studii peste hotare, mai ales în Italia. Tot în 
timpul domniei lui s-a înfiinţat „Şcoala de la Colțea”, de către spătarul Mihai Can- 
tacuzino. A fost un mare ctitor de mănăstiri şi biserici şi un mare ocrotitor al culturii 
româneşti, prin scris şi tipar. Unele cărți au fost tipărite cu voia şi cu cheltuiala dom- 
nului. În vremea sa au funcţionat tipografii în cinci localităţi din Ţara Românească. 
Una era la Bucureşti şi funcţiona înainte de a ajunge Constantin Brâncoveanu domn, 
iar celelalte se aflau la Mănăstirea Snagov, la episcopiile din Buzău şi Râmnic şi în 
Târgovişte. La înfiinţarea lor şi-a dat contribuţia şi voievodul. 

Constantin Brâncoveanu a purtat de grijă imprimării de cărţi şi pentru nevoile 
creştinilor de dincolo de hotarele ţării. A încercat să tipărească cărţi cu conţinut ortodox 
pentru românii din Ardeal. Numele lui este legat şi de înfiinţarea tipografiilor arabă şi 
georgiană. El s-a preocupat şi de strângerea în jurul său a oamenilor de cultură şi a 
meşterilor tipografi care să-l ajute la îndeplinirea planului său cultural. Printre meşterii 
tipografi care au lucrat la tiparnițele epocii brâncoveneşti au fost: Mitrofan, Da- 
maschin, Mihai Iştvanovici şi Gheorghe Radovici. Ultimii doi au fost ucenicii lui 
Antim Ivireanul. În afară de tipografi şi-au adus contribuţia şi o seamă de autori ale 
unora din cărţile tipărite de tălmăcitori şi diortositori. Un rol important l-a avut chiar 
Antim Ivireanul. Urmând pilda şi îndemnul voievodului, multe din personalităţile vre- 
mii, români şi străini, au ajutat la imprimarea unora dintre cărți, contribuind, în acest fel, la 
strălucirea epocii brâncovenești. Se precizează numele personalităţilor respective. 

Ajutat mai ales de mitropolitul Antim Ivireanul şi de episcopul Mitrofan al 
Buzăului, domnul a reuşit să tipărească un număr mare de cărți de slujbă biseri- 
cească. Acestea, tipărite în limbile română, greacă, slavonă, arabă şi georgiană au 
fost în măsură să satisfacă nevoile cultice ale sfintelor lăcaşuri de pe pământul 
românesc şi ale celor ortodoxe din Balcani şi din Orientul apropiat. Au fost tipărite o 
serie de opere de natură filozofică şi teologică ce puteau fi folosite şi în şcoală ca 
manuale. S-a căutat să se dezvolte şi gustul pentru citit în popor, tipărindu-se pentru 
prima dată scrierea populară „Alexandria”. Majoritatea cărților sunt frumos împo- 
dobite cu frontispicii şi gravuri. Epoca lui Brâncoveanu, prin multele cărți tipărite în 

limba română, a contribuit atât la desăvârşirea introducerii limbii române în serviciul divin 
al Bisericii Ortodoxe Române, cât şi la o mai trainică fixare a limbii literare române. 

Alături de literatura religioasă, a înflorit şi literatura istorică. Cronicarul Radu 
Popescu a întocmit o cronică cu titlul „Istoriile domnilor Ţării Româneşti”. Cro- 
nicarul oficial al lui Brâncoveanu a fost Radu Greceanu. S-a remarcat şi activitatea 
desfăşurată, în domeniul istoric, de stolnicul Constantin Cantacuzino care a întocmit 
o lucrare intitulată „Istoria Ţării Româneşti dintru început”, dar care a rămas neter- 
minată. N. lorga a afirmat că domnul Constantin Brâncoveanu nu a făcut politica 
armelor, dar a făcut în schimb marea politică a culturii. 


Rămureanu, I., preot profesor, „Constantin Brâncoveanu - sprijinitor al 
Ortodoxiei”, în: BORom LXXXII, (1964), 9- 10, p. 916- 930. 


Studiul scoate în evidenţă grija deosebită pe care a avut-o Constantin Brân- 
coveanu față de Biserica Ortodoxă în general şi faţă de Biserica românească, în spe- 
cial. Permanent a fost preocupat de a sprijini Ortodoxia prin: ctitorii, danii generoase, 
ajutoare băneşti, numeroase cărți religioase tipărite în diferite limbi. Ortodoxia se 
găsea într-o situaţie grea; pe de o parte era oprimată de Imperiul Otoman, iar pe de 
altă parte suferea asaltul unui prozelitism agresiv, declanşat de emisarii Romei Pa- 
pale şi chiar de unii reprezentanţi ai protestantismului. Se subliniază, în trei capitole, 
ajutorul dat de Constantin Brâncoveanu Bisericii Ortodoxe din Țara Românească, din 
Transilvania şi din Orientul Apropiat. 

I. Biserica Ortodoxă din Țara Românească s-a bucurat, în mod deosebit, de 
bunăvoința şi de purtarea de grijă a lui Constantin Brâncoveanu. Pentru consolidarea 
ei, domnul a ridicat numeroase lăcaşuri de cult, a refăcut multe altele şi le-a înzestrat 
cu podoabe, moşii şi danii. Încă înainte de a primi domnia, Constantin Brâncoveanu a 
înălțat două biserici: una la Potlogi şi alta la Mogoşoaia. În anul al II-lea al domniei 
sale, domnul a început lucrările Mănăstirii Hurez din Vâlcea, una dintre cele mai de 
seamă şi mai frumoase ctitorii ale sale. Sunt enumerate celelalte lăcaşuri de cult 
ridicate de Constantin Brâncoveanu. 

În afara ctitoriilor ridicate în întregime, Constantin Brâncoveanu a făcut îmbu- 
nătăţiri reparaţii, adaose, înnoiri şi danii la o mulțime de alte biserici şi mănăstiri: 
Mănăstirea Tismana, Mănăstirea Strehaia, mănăstirile de la Sadova şi Gura Motrului, 
Mănăstirea Bistriţa, Mănăstirea Negru-Vodă, biserica domnească de la Târgovişte, 
biserica Sf. Dumitru, Mitropolia, Mănăstirea Dealu. La fel şi Doamna Maria, soţia lui 
Brâncoveanu, a ridicat Bolniţa de la Hurez, a restaurat biserica Schitului Viforâta de 
lângă Târgovişte, a ridicat „Biserica dintr-o zi”, la Bucureşti şi a refăcut, din temelie 
biserica Mănăstirii de la Surpatele. Domnitorul s-a îngrijit şi de tipărirea unor cărți 
religioase, de slujbă, de învăţătură sau de zidire duhovnicească. 

II. Constantin Brâncoveanu a acordat un sprijin deosebit Bisericii din Ardeal, 
care trecea prin momente grele, trimițând ajutoare şi danii. A dăruit Mitropoliei 
Ortodoxe de Alba Iulia satul şi moşia Merişani din Argeş. S-a îngrijit şi de nevoile 
culturale ale românilor ardeleni. A trimis în Ardeal pe Mihai Iştvanovici, tipograful, 
spre a veni în ajutorul românilor ortodocşi prin tipărituri de cărți religioase. A ridicat 
biserici noi la Făgăraş, Sâmbăta de Sus, a restaurat la Ocna Sibiului biserica ridicată 

de Mihai Viteazul, înzestrându-le cu podoabe, cărți, obiecte religioase, moşii. Spri- 
jinul lui n-a încetat nici după ce o parte din preoți au semnat actul de unire cu Roma 
fapt care l-a întristat mult. El s-a adresat chiar împăratului Leopold I al Germaniei, 
pentru cauza românilor ortodocşi din Transilvania. Cu aceeaşi râvnă, ca şi Constantin 
Brâncoveanu, s-a străduit pentru apărarea şi menţinerea credinţei ortodoxe în Tran- 
silvania şi învățatul mitropolit al Țării Româneşti, din timpul său, Antim Ivireanul. 

III. Grija lui Constantin Brâncoveanu faţă de nevoile şi strâmtorarea prin care 
treceau Bisericile Ortodoxe s-a manifestat şi față de ierarhii, clerul şi credincioşii 
Patriarhiei Antiohiei. Patriarhul Atanasie Dabbas a adus la cunoştinţa lui Brânco- 
veanu că preoţii Siriei sunt lipsiţi şi săraci, Sf. Liturghie n-o pot săvârşi după 
rânduială, deoarece nu-şi pot cumpăra cărțile de slujbă în manuscrise arabe. Pentru a 
înlătura această situaţie, Constantin Brâncoveanu a pus pe priceputul său tipograf 
Antim Ivireanul să tipărească, la Snagov, „Liturghierul” grecesc şi arăbesc, apoi un 
„Ceaslov” grecesc şi arăbesc. La plecarea din Țara Românească a patriarhului 
Atanasie Dabbas, în 1704, Constantin Brâncoveanu i-a dăruit şi tipografia arabă de la 
Snagov cu litere artistice săpate de Antim Ivireanul, pe care a transportat-o în oraşul 
Alep din Siria, unde s-a tipărit o „Evanghelie” şi o „Psaltire arabă”. Constantin Brân- 
coveanu a făcut bogate danii în bani şi moşii, în odoare, cărți şi obiecte bisericeşti la 
Patriarhia ecumenică din Constantinopol şi Insulele Halchi, la mănăstirile Sf. Munte 
Athos, la Locurile Sfinte de la Ierusalim şi Muntele Sinai, la Patriarhia din Alexan- 
dria. El a venit şi în ajutorul clericilor şi credincioşilor ortodocşi ai Georgiei sau 
Iviriei, prin mijlocirea lui Antim Ivireanul. A trimis în Georgia pe Mihail Iştvanovici, 
cu o echipă de lucrători tipografi din Țara Românească, unde au tipărit nouă cărți 
bisericeşti. 

Opera lui Constantin Brâncoveanu de sprijinitor al Bisericii Ortodoxe, cât şi 
sfârşitul lui de martir al credinței a impresionat întreaga lume creştină. La o vreme 
după moartea sa, mitropolitul de Heraclit, Calinic - cel care avea să fie ales patriarh 
al Constantinopolului - a alcătuit, în greceşte, spre lauda şi cinstirea binecredin- 
ciosului voievod al Țării Româneşti un „Canon de pomenire”. 


Bulat,T. S$., „Daniile lui Constantin Vodă Brâncoveanu pentru Orientul 
Ortodox”, în: BORom LXXXII (1964), 9-10, p. 931-944. 


Domnitorul Constantin Brâncoveanu a fost un generos dăruitor față de Bise- 
rica Ortodoxă, mai ales față de creştinii din Orientul apropiat. Datorită unei „Con- 
dici”, păstrate la Arhivele Statului, în care s-au trecut toate actele ieşite din cancelaria 
domnească a lui Constantin Vodă, se cunosc, în parte, aceste binefaceri. Se prezintă 
documentele şi hrisoavele prin care domnul face anumite danii unor mănăstiri de la 
Ierusalim, Turcia sau Sfântul Munte. Constantin Brâncoveanu, pe lângă jertfele 
făcute pentru marile sale ctitorii din ţară, a găsit mijloace pentru a ajuta îndestulător 
toate patriarhiile orientale, Ierusalimul fiind cel mai preferat, urmând apoi mănăstirile 
din Muntele Athos, mănăstirile şi bisericile creştine din Turcia, Serbia, Bulgaria şi 
Grecia. Cu gândul de a salva Ortodoxia din Ardeal, domnul a făcut multe daruri în 
această parte a țării. 

În studiul de față, se prezintă documentele şi scrisorile prin care Constantin 
Brâncoveanu face anumite daruri acestor mănăstiri, atât celor din ţară, cât şi celor de 
peste hotare. Documentele sunt datate, începând cu anul 1694, iar ultimul datează din 
1713, când voievodul se afla în cel de-al 25-lea an al domniei sale. Sunt prezentate 
cele dăruite şi condiţiile puse. 


Patra, George, „Câteva documente inedite de la Constantin Brâncoveanu”, în: 
BORom LXXXII, (1964), 9-10, p. 945-952. 


Fiind un foarte priceput diplomat, Constantin Brâncoveanu a avut o domnie 
îndelungată şi liniştită. EI şi-a menţinut tronul manevrând cu multă îndemânare între 
Turcia şi Austria care se luptau pentru stăpânirea țărilor române. Pe unii i-a mulțumit 
cu stimă şi promisiuni, iar pe turci cu numeroase sume de bani, pe care le plătea 
sultanului şi vizirului. Atunci când a ajuns la convingerea că nu poate să se încreadă nici 
în turci, nici în austrieci şi-a îndreptat gândurile spre Petru I, căutând să facă o alianță 
între Țara Românească şi Rusia cu dorinţa de a elibera ţara de sub jugul otoman. 

Din documentele inedite, care sunt publicate, se pot observa o serie de aspecte 
ale orânduirii feudale din Ţara Românească. Este perioada când marea boierime 
caută să-şi mărească pe orice cale averea. Desele cumpărări de moşii, pe care le 
făceau boierii în special cei din sfatul domnesc, arată veniturile pe care aceştia le 
aveau, precum şi situaţia țărănimii libere ajunsă în stare grea cu dări împovărătoare, 
pusă în starea de a-şi pierde pământul şi libertatea, devenind ţărani şerbi la dispoziţia 
şi bunul plac al boierilor. 

Printre boierii care şi-au înmulţit moşiile sunt amintiți marele paharnic Barbu 
Urdăreanu şi marele vornic Grigore Băleanu. Primul a cumpărat o moşie, destul de 
mare în satul Stăneşti, cu o sumă destul de mică, provocând neînţelegeri între noul 
stăpân şi rudele vânzătorilor. Totul s-a rezolvat în favoarea boierului care a căpătat 
cuvenita carte de confirmare din partea domnului. Al doilea boier este marele vornic 
Grigore Băleanu, care făcea parte din divanul domnesc, când domnul i-a întărit 
stăpânirea peste moşia Petreşti, împotriva celor care au ridicat pretenția că au şi ei 
parte în acea moşie. Anexele cuprind documente inedite prin care domnul Constantin 
Brâncoveanu întăreşte celor doi boieri stăpânire peste moşiile respective. 


Patra, George, „O cruce puţin cunoscută ridicată de voievodul Constantin 
Brâncoveanu” în: BORom, LXXXII (1964), 9-10, p. 953-954. 


Articolul conturează câteva date despre o cruce ridicată de voievodul Cons- 
tantin Brâncoveanu, păstrată într-o stare foarte bună, aflată pe teritoriul comunei 
Podul Dâmboviţei, la 6 km nord de Rucăr şi cam tot atât de Peştera Dâmbovicioara. 
Sunt prezentate cuvintele şi semnele care se află pe inscripția de pe partea din faţă. 
Crucea are aproape 2 m înălțime, cu un masiv soclu de piatră care formează o singură 
bucată. După cum arată inscripţia, Constantin Brâncoveanu a făcut aici un pod peste 
apa Dâmboviţei. Podul construit a asigurat drumul des străbătut de carele cu mărfuri 
care treceau spre Transilvania, la Rucăr fiind şi o importantă staţie de vamă. Prin 
construirea acestui pod, a împlinit o necesitate nu numai locală, dar şi una de interes 

economic şi chiar de interes strategic, asigurându-şi ieşire spre Transilvania. Arti- 
colul conţine cuvintele şi semnele aflate pe cruce. 


Sacerdoţeanu, Aurelian, „Constantin Brâncoveanu şi ctitoriile sale din Oltenia”, 
în: MitrOlt XVI (1964), 9-10, p. 708-727. 


Autorul aminteşte despre domnia lui Constantin Brâncoveanu şi descrie cti- 
toriile sale: Mănăstirea Hurez, Mănăstirea Bistriţa, Schitul Sfinţii Apostoli, mă- 
năstirile Arnota, Mamul, Brâncoveni, Govora, Polovragi, Gura Motrului, Surpatele, 
Cozia. Sunt prezentate inscripții de la aceste mănăstiri. 


Copăcianu, Emanuel, pr., „Constantin Brâncoveanu 250 de ani de la moartea 
sa”, în: MitrBan XIV (1964), 11-12, p. 763-772. 


Articol omagial prilejuit de împlinirea a 250 de ani de la moartea lui 
Constantin Brâncoveanu este conturat portretul acestui mare domnitor şi a epocii 
sale, dintr-o multitudine de perspective: politic, cultural, arhitectural, etc. Constantin 
Brâncoveanu a fost cel care a reorganizat Academia grecească din Mănăstirea 
Sfântul Sava. Se aminteşte după aceea şi despre activitatea călugărului tipograf 
Antim, ajuns mitropolit în timpul lui Brâncoveanu şi despre sfârşitul său mucenicesc, 
precum şi despre tipografiile de la Snagov, Râmnic şi Târgovişte. 


Șerbănescu, Niculae, preot, „550 de ani de la moartea lui Mircea cel Bătrân 
1418 — 31 ianuarie 1968”, în: BORom LXXXVI (1968), 1-2, p. 86-99. 


Mircea cel Bătrân a murit la 31 ianuarie 1418, fiind înmormântat în ctitoria sa 
de la Cozia. Fiu a lui Radu I Basarab (1377-1384) şi al doamnei sale Calinichia, 
Mircea a urcat pe tronul Țării Româneşti în 1386, domnind până la moarte, deci 32 
de ani. Domnia sa, considerată de istorici o „fericită sinteză” a domnitorilor anteriori 
reprezintă „monumentul cel mai înalt al dezvoltării statului muntean” din toate 
punctele de vedere. 

Expansiunea otomană ajunsă până la Dunăre constituia un pericol iminent 
pentru Țara Românească. Prevăzător, Mircea a dus o intensă activitate diplomatică 
încheind alianţe cu regele Poloniei, Vladislav Iagello şi cu Sigismund de Luxem- 
bourg, regele Ungariei. Iscusit comandant de oşti, dând dovadă de vitejie personală şi 
de iscusință în tactica militară, Mircea cel Bătrân a luptat în toţi anii domniei pentru 
apărarea independenţei ţării sale. Astfel, cronicarii bulgari, sârbi, italieni, turci şi 
alții, vorbesc despre victoria sa asupra sultanului Baiazid Fulgerul la Rovine, în 
octombrie 1394, urmată de altele, care l-au determinat pe sultan să renunțe la planul 
ofensivei sale la nord de Dunăre. Noul sultan însă, Mahomed I, în 1414 şi 1417 a 
năvălit iarăşi în Muntenia, prădând şi luând în robie mult tineret. Prudent, voievodul 
văzându-se singur în faţa duşmanului a hotărât să plătească tribut Porții Otomane, în 
schimbul respectării integrităţii statale. În puţinul răgaz înțeleptul domnitor a realizat 
unele reforme politice şi administrative, a creat un dregător special, banul, care exer- 
cita în părțile Severinului şi ale Olteniei atribuțiile domniei, în special în organizarea 
militară a acestui ținut, a încurajat comerțul, a întărit cetăţile de la Dunăre, a bătut 
monede, a protejat dezvoltarea agriculturii, a alcătuit o oaste mare formată din toate 

categoriile sociale şi a înființat un sistem de apărare a ţării printr-un şir de mănăstiri 
întărite ca: Tismana, Cozia, Vişina, Cotmeana, Argeş, Dealul şi altele. Pentru o mai 
bună administrare a ținuturilor Mircea a făcut o judicioasă şi clară delimitare a ju- 
deţelor Ţării Româneşti, care a dăinuit de-a lungul secolelor, până aproape de zilele noastre. 

Om evlavios şi plin de credinţă în Dumnezeu, Mircea a manifestat permanent 
o grijă deosebită față de Biserică, ca principal for de cultură al epocii. Biserica era 
bine organizată când a ajuns el la domnie, căci exista la Argeş o Mitropolie înființată 
în 1359 şi alta la Severin, datând din 1370. Mitropoliţi ai ţării au fost Antim Crito- 
pulos (1381-1402) urmat de Teodor şi prin 1412 de Eftimie. Actele vremii infor- 
mează că cele două eparhii româneşti aveau şi unităţi bisericeşti în subordine, iar 
Mircea cel Bătrân, ca şi Alexandru cel Bun, ar fi obţinut de la Patriarhia ecumenică 
dreptul de a numi, el şi urmaşii săi, pe prelaţii ţării. 

Acum monahismul românesc cunoaşte o stare de înflorire, fiind organizat de 
Nicodim de la Tismana, sârb, venit de la Athos în Ţara Românească după 1360 şi 
care a ajuns sfetnicul voievodului. Nicodim a pus să se refacă din piatră sfintele 
lăcaşuri şi a ridicat mănăstiri ca: Vodița, Tismana, Gura Motrului, Prislop, Ilovăţ şi 
altele, reformând adminstraţia lor, interzicând chiar voievodului şi mitropolitului să 
intervină în alegerea starețului şi unind sub o singură conducere Vodița cu Tismana 
şi Cozia cu Cotmeana. Mircea cel Bătrân, fiind un mare ctitor de mănăstiri şi biserici 
construieşte între 1387 -1388 Mănăstirea Cozia, pictată în 1391, având în tabloul 
votiv şi chipul voievodului Mircea, alături de fiul său Mihail Voievod. Multe sate, 
mori, bălți şi altele au format zestrea ctitoriei sale, fiind a doua din ţară ca venituri. 
Mircea a înzestrat multe biserici şi mănăstiri din ţară printre care şi Tismana unde, în 
1406, va fi înmormântat Sfântul Nicodim, apoi ctitoria bunicului şi tatălui său, 
Cotmeana şi vechea Mitropolie de la Argeş. 

Tot Mircea cel Bătrân a rectitorit Schitul Brădet şi a dăruit Mănăstirii Snagov 
numeroase danii. Stăpânind şi peste munţi în Ardeal, Amlaşul şi Făgăraşul, Mircea a 
întărit ortodoxia în Ardealul Românesc, ajutând la înălţarea Mănăstirii Prislop, 
ctitoria Sfântului Nicodim. 

La Muntele Athos a înnoit ctitoria Ţării Româneşti, Mănăstirea Cutlumuş. În 
țară el a arătat bunăvoință cultului romano-catolic care, se pare că în vremea lui, avea 
comunități la Câmpulung, Argeş şi Târgovişte şi pentru care, în 1381, se înființase o 
Episcopie la Argeş ai cărei titulari, schimbaţi des, n-au funcționat şi n-au stat în ţară. 
În vremea lui mitropoliţii de la Argeş şi Severin au participat cu regularitate la 
şedinţele sinodului patriarhal de la Constantinopol. Primul fusese socotit la început 
locţiitor al mitropolitului din Amasia, din 1382, al celui din Nicomedia, iar de prin 
1401 era exarh al întregii Ungarii şi al Plaiurilor. Cel de-al doilea ţinea locul 
mitropolitului din Meletina (Armenia). 

Călugării români au fost trimişi la Sfântul Munte ca să înveţe carte şi să se 
perfecţioneze în virtuțile vieţii monahale. Sfântul Nicodim se pare că a fost în co- 
respondenţă cu patriarhul bulgar Eftimie de Târnova (1375-1393), cu care a cores- 
pondat prin anii 1389-1390 şi cu mitropolitul Antim al Ungrovlahiei. 

De la Târnova (Târnovo), în timpul lui Mircea cel Bătrân, au fost aduse la 
Argeş moaştele Sfintei Muceniţe Filoteia după ce ele, între anii 1393-1396, au fost în 

oraşul Vidin. Viaţa şi slujba Sfintei Filoteia au fost scrise de patriarhul Eftimie şi de 
mitropolitul loasaf al Vidinului. Între anii 1414-1418 s-a ţinut în oraşul Constanţa un 
Conciliu care avea să discute unirea dintre ortodocşi şi catolici, unde a trimis şi 
domnul Mircea cel Bătrân cel o solie în frunte cu boierul Dobromir, fiind prima 
participare a românilor la un congres internațional, dar unirea nu s-a înfăptuit. 
Călugării au fost primii cărturari ai ţării. Unul din roadele şcolii de caligrafi înfiinţată 
de Sfântul Nicodim de la Tismana a fost „Teraevanghelul slavon”, copiat de însuşi 
Sfântul Nicodim în 1404-1405. 

La Cozia, fostul logofăt Filos, devenit monahul Filotei, a scris pe la 1400 o 
lucrare imnografică „Pripeale”, el fiind primul imnograf român cunoscut. Scrisă în 
greceşte şi tradusă în slavonă, lucrarea a circulat de la noi la toţi slavii din Balcani, 
până la Moscova. Ele s-au tipărit în slavoneşte în „Psaltirea de la Govora” din 1637 
şi apoi în româneşte pentru prima dată în „Psaltirea de la Buzău” din 1703, fiind 
înserate apoi în „Catavasier” şi ajungând până astăzi. Acum a început să se scrie şi 
Pomelnicul Mitropoliei Ungrovlahiei. Arhitectura e reprezentată de unica sculptură 
în piatră a bisericii de la Cozia, iar broderia prin vestitul epitaf cozian din 1396, 
descris în articol în toată frumuseţea lui. Articolul conţine imagini. 


Sacerdoţeanu, Aurelian, „Mircea cel Bătrân şi Biserica Ortodoxă a țării 
sale”, în: BORom LXXXVI (1968), 1-2, p. 100-106. 


În cei 32 de ani de domnie glorioasă (1386-1418) Mircea cel Bătrân a aşezat 
ţara sa „pe un înalt piedestal de istorie universală”, el fiind „un erou al creştinătăţii 
întregi”. Cele două mitropolii existente în vremea sa la Argeş (1359) şi Severin 
(1370) presupun o structură ierarhică bine dezvoltată şi o consolidare a vieţii bise- 
riceşti. Mitropolit la Argeş era Antim, iar la Severin, Atanasie. Rânduiala monahală 
stabilită de Sfântul Nicodim de la Tismana şi Vodița a fost confirmată şi aplicată de 
Mircea cel Bătrân şi la mănăstirile Cozia şi Cotmeana. Se aminteşte şi de regula ce 
interzicea domnului sau mitropolitului să se amestece în alegerea starețului mănăs- 
tirilor amintite. Toate mănăstirile existente (Snagov, Strugalea cea din Țara Făgăra- 
şului, Vişina din Gorj, Govora, lezerul Vâlcii, Dealul) şi bisericuțe consăteşti confir- 
mă o înflorire a vieţii religioase superioare în ţară. 

Consultând hrisoavele, autorul articolului comentează împrejurările şi timpul 
când a fost construită Mănăstirea Cozia, ctitorie a lui Mircea cel Bătrân, afirmând că 
la 1388, mănăstirea exista, fie una mai veche, fie chiar cea a voievodului. Alte date 
sigure despre arhiereii în Țara Românească neexistând, nu pot fi amintiţi decât cei 
aflați în pomelnicul Mitropoliei: Teodor, Eftimie la 1412, cu titulatura de „Arhi- 
episcop şi Mitropolit”, ceea ce presupune că acum încetase dualismul mitropolitan. 
Prin acest act, făcut de Mircea Vodă de acord cu Patriarhia ecumenică, Mitropolia 
țării capătă mai mult prestigiu în afară şi mai multă autoritate înăuntru. 

Evenimentul cel mai important din domnia lui Mircea cel Bătrân îl constituie 
aducerea moaştelor Sfintei Filoteia din Bulgaria la Curtea de Argeş, la 1396, fiind 
primele moaşte adăpostite pe pământul țării noastre. Originară din Pamfilia Asiei 
Mici, moaştele au fost aduse mai întâi la Târnova (Târnovo) de împăratul Ioniță 
(1197-1207), fiind apoi strămutate la Vidin în 1393, din cauza căderii Târnovei sub 

turci. De evidenţiat, din viața monahală, sunt „Evangheliarul”, copiat de Sfântul 
Nicodim şi opera imnografică „Pripeale” a lui Filotei, monahul de la Cozia, cel mai 
vechi manuscris cunoscut până acum fiind din 1437, scris la Cozia. 

Surprinzător, autorul afirmă că din vremea lui Mircea cel Bătrân avem şi cele 
dintâi pagini de literatură laică, deşi cu conţinut religios, referindu-se la două 
hrisoave acordate de domn ctitoriei sale la 20 mai 1388 şi la un alt text literar, unde 
este exprimată voinţa pentru viitor a voievodului. Alegerea temelor şi compunerea 
arată nivelul cultural ridicat al logofătului Filos- Filotei şi prin el remarcăm educaţia 
pe care o primeau contemporanii lui. 


Dură, loan V., doctorand, „Biserica în Țara Românească în epoca lui Matei 
Basarab”, în BORom LXXXIX (1971), 5-6, p. 577-592. 


Se face mai întâi o introducere generală în atmosfera epocii în care a trăit 
Matei Basarab după care, în primul capitol, este descrisă pe scurt viaţa şi activitatea 
ierarhilor ce au păstorit în timpul domniei acestui voievod: mitropolitul Grigorie 
(1629-1637), episcopul şi mitropolitul Teofil (1619-1637; 1637-1648), episcopul şi 
mitropolitul Ştefan (1637-1648; 1648-1653; 1656-1668), episcopul şi mitropolitul 
Ignatie (1637-1653; 1653-1656). 

Cel de-al doilea capitol al studiului face referire la reşedinţa Mitropoliei Țării 
Româneşti, la titulatura şi jurisdicţia acesteia după care, în capitole separate, se aminteşte 
despre starea materială a preoţilor, despre mănăstiri (cu menţionarea documentului de 
dezînchinare emis la 1639), despre cultură şi artă cu tot ce înseamnă acestea: manuscrise, 
miniaturi, tipărituri, arhitectură, pictură, sculptură, argintărie, broderii. 

O atenție aparte, pentru perioada domniei lui Matei Basarab, este acordată, în 
acest studiu, legăturilor Bisericii din Țara Românească cu alte Biserici: a Transil- 
vaniei, cu Patriarhia Ecumenică, cu Patriarhia Alexandriei, cu Patriarhia Antiohiei, 
cu Sfântul Munte Athos, cu Biserica Rusiei, cu Biserica Serbiei, cu Biserica Bul- 
gariei şi cu catolicii. 


Constantinescu, Alexandru, „Un ctitor de cultură: Neagoe Basarab”, în 
BORom LXXXIX (1971), 9-10, p. 1076-1083. 


Neagoe Basarab face parte din puternicul neam al Craioveştilor, „cari şi 
Basarabi se cheamă”, boieri olteni cu întinse domenii dregători de frunte ai țării şi 
ctitori de biserici şi mănăstiri între care Mănăstirile Bistriţa, Brâncoveni, Sadova, 
Strehaia, Zdreala (Roaba) etc. A fost fiul sufletesc al lui Nifon patriarhul de 
Constantinopol, a cunoscut limbile greacă şi slavonă, a avut preocupări literare, fiind 
„un iubitor de frumos şi de artă”. Zideşte o nouă catedrală la Târgovişte mutând aici 
Mitropolia aflată la Curtea de Argeş. Ridică apoi schitul de la Ostrov Călimăneşti şi 
o biserică cu hramul Sf. Gheorghe în Târgovişte după care restaurează, înnoieşte şi 
împodobeşte cu sfinte odoare mănăstirile Cozia, Snagov, Tismana, Nucet, Glavacioc, 
Comana, Strehaia, Bistriţa Olteană, Schitul Bălteni Ilfov. 

Ctitoria coronară a fost însă catedrala episcopală de la Curtea de Argeş, o „capo- 
doperă a arhitecturii din întreaga lume”. Se amintesc pe larg daniile şi ctitoriile domnului pe 
cuprinsul întregii creştinătăţi: Athos, Peninsula Balcanică, Asia Mică şi Egipt. 

„Invăţăturile lui Neagoe Basarab către fiul său Teodosie”, operă a cărei pater- 
nitate este adusă în discuţie, reflectă într-o măsură bine definită valenţele creştine ale 
domnului. 


Stoicescu, N., „«Învăţăturile» lui Neagoe Basarab şi activitatea sa de domnitor 
al Țării Româneşti”, în BORom LXXXIX (1971), 9-10, p. 1084-1091. 


Studiul de față, care are ca temă centrală autenticitatea operei „Învățăturile lui 
Neagoe Basarab către fiul său Teodosie”, pledează în favoarea voievodului aducând 
din textul propriu-zis dar şi de la alți critici şi istorici literari, numeroase citate ce 
demontează teoriile lui Demostene Russo şi a ale lui P.P. Panaitescu potrivit cărora 
opera ar fi fost opera unui „călugăr admirator al domnului”. 


Ionescu, I., pr., „Neagoe Basarab şi ctitoriile sale (23-25 ian. 1512 - 15 sept. 
1521), în: MitrOlt XXIII (1971), 9-10, p. 652-675. 


Material biografic despre Neagoe Basarab, născut cu aproximaţie în 1482. 
Cuprinde date despre doamna Despina şi despre preocupările lui Neagoe pentru carte 
— a tipărit „Evangheliarul” în limba slavonă, Mănăstirea Bistriţa fiind un puternic 
centru cărturăresc de limbă slavonă. Neagoe i-a donat lui Dionisie în 1514 sau 1515 
un chivot şi a sprijinit lucrări la biserici şi mănăstiri. Se descriu câteva icoane „de 
familie” - Sfântul Nicolae, Coborârea de pe Cruce, Sfinții Simion şi Sava. 


Tudoran, O., „Arta brâncovenească la Craiova”, în: MitrOlt XXVII (1975), 9-10, 
p. 687-692. 


Constantin Brâncoveanu a fost cel care a înfiinţat tipografii la Bucureşti, Sna- 
gov, Târgovişte, Râmnic şi la Episcopia Buzăului. Autorul descrie stilul brânco- 
venesc, icoanele brâncoveneşti, câteva piese care se află în Muzeul din Craiova, 
sfeşnicul de la Mănăstirea Jitianu şi uşile împărăteşti. 


Rădulescu, Toma, prof., „Danii făcute mănăstirilor din Oltenia în vremea lui 
Mihai Viteazul”, în: MizrOlt XXVIII (1976), 5-6, p. 354-359. 


Articolul îşi propune să facă o trecere în revistă a daniilor făcute de Mihai 
Viteazul şi boierii săi mănăstirilor Coşuna, Stănești, Tismana, Ostrov, Cozia, Bistriţa, 
Strâmba (Gorj), Govora, Căluiu. Se fac referiri şi la modul în care s-a desfăşurat 
viața monahală în timpul domniei sale. 


Ivaniuc, Florenţa, „Tipar de carte bisericească pentru arabi în vremea dom- 
nului Constantin Brâncoveanu”, în: BORom XCIV (1976), 7-8, p. 792-797. 


Constantin Brâncoveanu a îndrăgit slovele încă din tinereţe, dedicându-se cu 
mult zel tipăririi Bibliei, acțiune pornită din porunca lui Şerban-Vodă Cantacuzino la 
1687. La această lucrare a colaborat alături de alte figuri luminate ale epocii sale, 
precum stolnicul Constantin Cantacuzino, fraţii Greceanu, dar şi caligrafi, tipografi şi 
monahi simpli. 

Antim Ivireanul a fost pus de către Brâncoveanu să tipărească serviciul Sfintei 
Liturghii în amândouă limbile, elenă şi arabică. Astfel, începutul veacului al XVIII-lea a 


454 


marcat pătrunderea cărţii arabe în paleta largă a tipăriturilor româneşti din acel veac. 
În ianuarie 1701 au fost prezentate domnului trei exemplare ale „Liturghierului 
greco-arab”. Un exemplar l-a dăruit patriarhului Atanasie al IV-lea Dabbas, care-şi 
dăduse osteneala pentru apariţia lui, un altul unchiului său, Constantin Cantacuzino (este 
singurul rămas în ţară), iar despre soarta celui de al treilea exemplar nu se ştie nimic. 

La 11 iulie 1703 s-a oficiat la Bucureşti o slujbă în cinstea lui Brâncoveanu ce 
a fost confirmat domn pe viață. Atanasie al IV-lea Dabbas venise în Ţara Româ- 
nească pentru a-i cere domnului Ţării Româneşti mutarea tiparului arab de la Snagov 
în Antiohia. În 1745, Silvestru de Cipru, urmaşul lui Atanasie al IV-lea de Dabbas în 
scaunul Patriarhiei de Antiohia, a preluat ideea predecesorului său. 


Bulat, T. G., prof.. „Buzeştii şi ctitoriile lor oltene”, în: MitrOlt XXIX (1977), 
1-3, p. 110-118. 


Sunt trecute în revistă ctitoriile fraților Buzeşti (Radu, Preda, Stroe): mănăstirile 
Stăneşti, Dobruşa, Schitul Jgheabul, oprindu-se la Mănăstirea Căluiu sau Ceptura, la care 
face referire pe tot parcusul articolului. Sunt menţionate daniile făcute ulterior ctitoririi, 
întărite cu documente şi hrisoave anexate la textul integral a două astfel de danii. 


Șerbănescu, Niculae, pr. prof., „Mănăstiri şi biserici ctitorite de Mihai 
Viteazul”, în: MitrBan XXVII (1977), 10-12, p. 692-703. 


Vorbind despre ctitoriile lui Mihai Viteazul, se aminteşte de biserica de mir 
Mihai Vodă din Bucureşti, fostă mănăstire, prezentând istoricul ridicării ei. O altă 
ctitorie o reprezintă Mănăstirea „Sf. Niculae ce e din susul oraşului Bucureşti”. 
Începutul ei trebuie căutat în secolul al XV-lea. Mihai Viteazul o reface din temelie 
şi, la 21 august 1599, acesta închină sfântul lăcaş la Mănăstirea Simon Petras din 
Athos. Tot voievodul este ctitorul Mănăstirii Clocociov din oraşul Slatina (prima 
mărturie documentară despre acest lăcaş de cult este între anii 1593-1594), dar şi 
ctitor al Mănăstirii Sfânta Treime din Alba-lulia, care va deveni reşedinţa mitropo- 
litană (sunt aduse informaţii despre complexul mănăstiresc construit aici). O tradiţie 
spune că ar fi şi ctitor al Mănăstirii Strehaia, dar nu există documente în acest sens. 


Bulat, T. G.. prof., „Mihai Vodă Viteazul şi Biserica din Țara Românească 
după izvoare noi”, în BORom XCVI (1978), 5-6, p. 581-587. 


Chiaia, Pavel, „Romanul «Varlaam şi loasaf» în epoca voievodului Neagoe 
Basarab”, în BORom XCVI (1978), 5-6, p. 594-607. 


Ivaniuc, Florenţa, „Aspecte ale unităţii culturale la români în vremea lui 
Mihai Viteazul”, în BORom XCVI (1978), 9-10, p. 1172-1176. 


A 


Porcescu, Scarlat, pr., „Capul domnului Mihai Viteazul la Iaşi, în 1916-1928”, în 
BORom XCVI (1978), 11-12, p. 1306-1313. 


Șerbănescu, Niculae, pr. prof., „Mormântul voievodului martir Constantin 
Brâncoveanu”, în BORom XCVIII (1980), 1-2, p. 109-144. 

Articolul debutează cu un amplu citat din cronicarul Radu Greceanu care 
prezintă târnosirea (sfinţirea) bisericii mănăstirii Sf. Gheorghe Nou din Bucureşti la 
data de 29 iunie 1707, în ziua prăznuirii Sf. Apostoli Petru şi Pavel. Din soborul 
slujitorilor au făcut parte: Hrisant al Ierusalimului, Dionisie Târnoveanul (de Târ- 
novo), Axentie de Sofian, Maxim de lerapole, Neofit al Sevastiei, Mitrofan Nisis, 
Macarie Varnis, Antim al Râmnicului, Ilarion proin episcopul Râmnicului. 

Vechea mănăstire Sf. Gheorghe Nou fusese închinată la Ierusalim încă de la 
1625 şi a fost refăcută de Constantin Brâncoveanu la îndemnul patriarhului Dositei al 
Ierusalimului (1669-1707). Se face o scurtă descriere a noii ctitorii brâncovenești 
amintindu-se că a fost pictată de zugravul Pârvu Mutul. Biserica a suferit apoi de pe 
urma numeroaselor incendii (1718, 1804, 1847) sau cutremure (1802, 1827, 1838, 
1940, 1977) care până astăzi i-au schimbat mult înfăţişarea originală. 

Se descrie apoi cu numeroase amănunte scoaterea de la domnie a voievodului 
şi pătimirea familiei Brâncoveanu la Constantinopol finalizată cu moartea muce- 
nicească. Din cauza vremurilor tulburi abia în vara anului 1720, Maria Brâncoveanu 
reuşeşte să aducă în ţară osemintele soţului său. Din cauza intrării Olteniei (de la 21 
iulie 1718) sub ocupaţie habsburgică (deci şi a mănăstirii Hurezi ce ar fi trebuit să fie 
necropola Brâncovenilor) acestea vor fi înhumate în mare taină în biserica Mănăstirii 
Sf. Gheorghe Nou, în stânga gropniţei domneşti a lui loan Mavrocordat. La 12 iulie 
1720 soţia domnului martir atârnă deasupra mormântului soțului său o candelă pe 
care pune o inscripție: „Această candelă ce s-au dat la s(ve)ti Gheorghie cel Nou, 
luminează unde odihnescu oasele fericitului Domnu lo Constandin Brânconeanu 
Basarab Voievod şi iaste făcută de Doamna Mării Sale Mariia, carea şi Măria Sa 
nădăjduiaşte în Domnul iarăşi aici să 1 se odihnească oasele”. Nu se aminteşte însă 
nimic de osemintele copiilor familiei Brâncoveanu martirizaţi odată cu tatăl lor. 

Între 19 şi 16 decembrie 1932 au avut loc săpături sub cele două lespezi de 
marmură din dreapta sânului bisericii Sfântul Gheorghe Nou, în „dosul stâlpului 
tronului domnesc”, prilej cu care s-a certificat medico-legal (se aduc numeroase şi 
interesante argumente de acest gen!!!) existenţa în criptă a osemintelor lui Constantin 
Brâncoveanu ce au fost apoi păstrate în Sf. Altar al acelei biserici. La 21 mai 1934, în 
prezenţa patriarhului Miron Cristea, în cadrul unei procesiuni impresionante moaştele 
mucenicului au fost reaşezate în cripta vechii mănăstiri. 

În partea finală a studiului se citează părerile unor istorici, cercetători şi 
oameni de cultură privitoare la locaţia mormântului lui Constantin Brâncoveanu: N. 
Iorga, A.D. Xenopol, Constantin C. Giurescu, Petre P. Panaitescu, Niculae M. Po- 
pescu, loan Lupaş, Nicolae Crtojan, T.G. Bulat, Virgiliu N. Drăghiceanu, Olga 
Greceanu etc. 


Ciurea, Al. I., pr. prof., „Tudor Vladimirescu, ctitor şi ajutător de lăcaşuri 
străbune”, în: MitrOlt XXXIII (1981), 4-6, p. 186-196. 


Autorul îl prezintă pe Tudor Vladimirescu în calitate de ctitor şi ajutător de 
lăcaşuri sfinte. Pe lângă bisericile de mir, sunt menţionate şi două schituri zidite de 
acesta: Schitul Cioclovina din Gorj şi Schitul Topolnița din Mehedinţi. 

Stoicescu, Nicolae, „Epoca lui Matei Basarab (1632-1654)-350 de ani de la 
urcarea sa pe tron”, în: GBis XXXXI (1982), 7-8, p. 515-535. 


Dintre oamenii care au sfinţit locul prin care au trecut se numără şi domnul 
Matei Basarab, care a dus o politică prin care a sprijinit popoarele ortodoxe din 
Peninsula Balcanică. Se informaţii despre înscripția de pe piatra de mormânt a lui 
Matei Basarab de la Mănăstirea Arnota şi despre tipăriturile din vremea sa. Dintre 
cele 30 de ctitorii ale domnului sunt enumerate: Arnota (aproximativ 1638) Brebu-Pra- 
hova (1640-1650), Bâncoveanu-Olt (1640), Plumbuita (1647), Sfinții Apostoli- 
Bucureşti (greu de datat), clădirile şi biserica Episcopiei din Buzău (1649), Caldă- 
ruşani (1637-1638), Negru-Vodă din Câmpulung (1635-1636), Drăgăneşti-Teleor- 
man (1647), Schitul Lăculeţe-Dâmboviţa (1645-1646), Măxineni-Brăila (1637- 
1639), biserica domnească din Mănăstirea Cornăţelul-Călăraşi (1648), Negoieşti- 
județul Călăraşi (1648-1649), Pinul-Buzău (1647), Plătăreşti-judeţul Călăraşi (1640), 
Sadova-Dolj (1640), Slobozia-lalomiţa (1634), Soveja-Vrancea (1645), Strehaia- 
Mehedinţi (1645). 


Ioniţă, Alexandru M., „350 de ani de la urcarea lui Matei Basarab pe tronul 
Țării Româneşti”, în BORom CI (1983), 1-2, p. 98-105. 


Șerbănescu, Niculae, preotul, „Constantin Vodă Brâncoveanu, domnul Ţării 
Româneşti (1688-1714), cu prilejul comemorării a 330 de ani de la naşterea sa 
şi a 270 de ani de la moarte, 1654-1714 — 1984-15 august”, în BORom CII 
(1984), 8-10, p. 660-683. 


Ciurea, Al. I., pr. prof. dr., „Tudor Vladimirescu ctitor şi ajutător de lăcaşuri 
străbune”, în: MitrMold LXII (1986), 3, p. 104-117. 


Aceste pagini cuprind un portret al lui Tudor Vladimirescu ca ajutător şi ctitor 
de lăcaşuri sfinte. EI a fost ctitorul principal al Mănăstirii Preajna din Mehedinţi, al 
Schitului Cioclovina din Gorj şi ajutător la biserica Cerna, la Cloşani din Gorj, la 
Schitul Topolnița din Mehedinţi şi la alte schituri ale Tismanei. Articolul se încheie 
cu testamentul lăsat de Tudor Vladimirescu. 


Anghelescu, Gheorghe, F., „Aspecte ale culturii şi civilizaţiei româneşti în 
vremea lui Mircea cel Mare”, în: MitrOlt XXXVIII (1986), 5, p. 11-17. 


Informaţii despre câteva ctitorii ale lui Mircea cel Bătrân. Conform cercetărilor 
autorului, zidirea Mănăstirii Cozia a început în 1388 şi a fost terminată în 1391. În 
1388 Mănăstirea Cotmeana a devenit metoc al Coziei. Pe peretele sudic al Mănăstirii 
Cotmeana putem vedea o acvilă bicefală, simbol al bizantinilor. Alte ctitorii sunt 
Mănăstirea Vişina, aproape de Parâng, întemeiată în secolul al XIV-lea şi refăcută de 
Neagoe Basarab şi Mănăstirea Snagov, întemeiată la sfârşitul aceluiaşi secol. 


Duicu, Sebastian Sorin, prof., „Epoca lui Mircea cel Mare moment de 
referinţă în contextual european”, în: MitrOlt XXXVIII (1986), 5, p. 18-21. 

Despre Mănăstirea Cozia suntem informați că ar fi fost terminată în preajma anilor 
1387-1388. Alte ctitorii amintite: Mănăstirea Cotmeana, Mănăstirea Vodița - pe care o 
reface şi, foarte probabil, biserica fostului Schit Brădet „singurul monument integral 
păstrat de la începutul secolului al XV-lea”. Articolul cuprinde o amplă bibliografie. 


Stoicescu, N.. prof., „Mircea Vodă cel Mare”, în: MitrBan XXXVI (1986), 5, 
p. 35-47. 


Se menționează faptul că în epoca lui Mircea Vodă cel Mare, biserica susține 
lupta pentru apărarea independenţei statului atât împotriva turcilor, cât şi a ten- 
dinţelor de expansiune ale statului catolic maghiar. Ctitoria cea mai importantă a lui 
Mircea Vodă cel Mare a fost Mănăstirea Cozia, construită între anii 1387-1388, 
prima dată fiind atestată documentar la 20 mai 1388. Se evidenţiază daniile făcute 
acestei mănăstiri. Despre alte danii şi despre grija acestuia manifestată faţă de 
sfintele lăcaşuri aflăm din informaţiile referitoare la Mănăstirea Cotmeana, construită 
de Radu I, înainte de anul 1385, aici Mircea terminând construcțiile începute. 

Grijă deosebită a avut voievodul Mircea şi pentru Tismana, textul aducând 
informaţii şi despre alte danii făcute Mănăstirii Snagov. Mănăstirea Glavacioc 
datează din aceeaşi epocă, fiind cunoscută în acte pentru prima dată la 14 mai 1441, 
ctitor fiind Radu Banul, dregător al lui Mircea. Mănăstirea Vişina este amintită în 
documente în epoca lui Mircea, dar este anterioară acestei perioade. Nu se cunoaşte 
exact ctitorul. Sunt precizate documente în care este amintită Mănăstirea Strugalea, 
azi dispărută şi neindetificată şi sunt aduse date despre Mănăstirea Bolintin, 
construită de Filos (Pilea) logofătul lui Mircea, dar nu s-au păstrat documente ori- 
ginale, aceasta dispărând în secolul al XVII-lea. Nu a putut fi localizată nici Mă- 
năstirea Brădet, ctitorie a lui Mircea, articolul conţinând şi documente de atestare. 
Despre Mănăstirea Dealu se presupune că datează tot din vremea lui Mircea Vodă, 
fiind menţionată prima dată în documente la 17 noiembrie 1431. 


Bălaşa, Dumitru, pr.. „Mircea cel Mare şi cuviosul Nicodim cel sfințit”, în: 
MitrBan XXXVI (1986), 5, p. 72-76. 


Se arată că Sfântul Nicodim a fost izgonit de la Tismana, dar nu de Mircea, ci 
de autoritatea bisericească, motivul fiind că, după regula athonită, în Tismana exista 
dualitatea egumen-mitropolit şi, odată cu mutarea scaunului de Siveria (Severin), aici 
s-au creat tulburări. Chiar şi dreptul dat arhimandritului de Patriarhia ecumenică a 
fost un motiv al conflictului, dar este foarte clar că motivul plecării sale trebuie cău- 
tat în relaţiile cu Atanasie, mitropolitul Severinului şi cu Antim Critopulos, mitro- 
polit al Ungrovlahiei, greci de neam. Cuviosul Nicodim revine la Tismana în 1406. 


Ionescu, I., pr.. „La aniversarea a 300 de ani de la urcarea lui Constantin 
Brâncoveanu pe tronul Ţării Româneşti, 1688 — 1988”, în: MitrOlt XL (1988), 
2, p. 29-38. 


Paginile de față cuprind un istoric comemorativ al vieţii de domnitor a lui 
Constantin Brâncoveanu şi a epocii în care a trăit. În acea perioadă cea mai mare 
nevoie pentru lumea ortodoxă era nevoia de carte, care nu se putea tipări în Imperiul 

Otoman. În timpul domniei sale s-au tipărit 31 de cărţi în greceşte. A înfiinţat tipo- 
grafiile de la Snagov, Râmnic şi Târgovişte. Tipăreşte „Chiriacodromionul” în Tran- 
silvania, la Alba-lulia în 1699. A fost ctitor al bisericilor Potlogi (1683), Mogoşoaia 
(1688), Hurezi (1690-1697). Între anii 1691-1697, împreună cu unchiul său, Mihai 
Cantacuzino, ridică Mănăstirea Râmnicu Sărat. În Bucureşti zideşte trei mănăstiri: 
Sfântul Gheorghe Nou, Sfântul loan Grecesc (1703-1704), Sfântul Sava (1707) şi a 
poruncit lucrări de restaurare. 


Șerbănescu, Niculae, pr.. „Constantin Brâncoveanu, Domnul Țării Româneşti 
(1688-1714)”, în BORom CVII (1989), 7-10, p. 98-158. 


Coravu, ț Damaschin Severianul, „Ctitoriile religioase ale lui Mircea cel 
Mare (1386-1418)”, în: MitrOlt XLYV (1993), 1-6, p. 45-47. 


Cea mai importantă ctitorie a lui Mircea cel Bătrân a fost Cozia (1387-1388). 
Biserica a fost zidită pe temeliile uneia mai modeste care „exista în prima jumătate a 
secolului al XIV-lea”. Prima menţiune documentară despre Mănăstirea Cozia este 
constituită de două hrisoave, ambele din 20 mai 1388. Mănăstirea Cotmeana a devenit 
metocul Coziei. Alte ctitorii ale lui Mircea au fost Mănăstirile Brădet-Argeş şi Dealu. 


Păcurariu, Mircea, pr. prof. dr., „Cultura bisericească în Oltenia în trecut şi 
astăzi”, în: MitrOlt L (1998), 1-6, p. 68-94. 


În acest studiu, care abordează cultura bisericească în Oltenia, sunt prezentate 
ctitoriile Sfântului Nicodim şi ale domnitorilor şi boierilor din secolul al XVI-lea, 
precum şi cele mai importante ctitorii din secolul al XVII-lea. Se arată faptul că, în 
1374, Mănăstirea Vodița apare pentru prima oară într-un act de danie şi o carte, actul 
fiind de la Vladislav |. 

Un alt aspect important vizat de autor este cultura manuscriselor şi a tipăriturilor. 
Găsim, aşadar, informaţii despre centrul de caligrafie al manuscriselor de la Mănăstirea 
Bistriţa, ctitorie a Craioveştilor şi despre biblioteca de la Mănăstirea Cozia. Se prezintă 
un istoric al tipografiilor româneşti în contextul epocii lui Constantin Brâncoveanu, o 
atenție deosebită acordându-li-se celor de la Govora şi Râmnic. 

Pentru cultura bisericească din toate timpurile un fapt fundamental a fost 
sprijinirea învățământului. Pentru a ilustra aceasta, autorul trece în revistă şcolile care 
s-au aflat sub îndrumarea bisericilor. 


Moga, Nicolae, pr., „Viaţa Sfântului Martir Constantin Brâncoveanu şi a celor 
împreună pătimitori cu dânsul”, în: Rreol XII (2002), 3, p. 80-82. Recenzie. 


Cartea are drept subiect viaţa şi acţiunile Sfântului Constantin Brâncoveanu, 
cu un „Cuvânt înainte” scris de academicianul Virgil Cândea, fiecare capitol având 
ca motto un verset scripturistic. 


XI11.1.2. Moldova 


Erbiceanu, G.., „Descoperirea Statuei lui Ştefan cel Mare”, în: Revista 
Teologică 1 (1883), 11, p. 81-84. 

Se începe cu elogierea personalităţii lui Ştefan cel Mare. Trecuseră 150 de ani 
de la descălecatul lui Dragoş în Molodova şi situația internă a ţării era nestabilă şi 
tulbure. Astfel, regele Poloniei, Cazimir cu doi ani înainte ca Ştefan să devină 
domnitor, dorea să anexeze Molodova la regatul său. Între timp turcii şi tătarii încep 
a cuceri Ţara de Jos, ocupând Chilia şi Cetatea Alba. Ştefan cel Mare, nepotul lui 
Alexandru cel Bun, ajungând la tron cu voia tuturor, începe să câştige bătălii cu 
turcii, şi-şi deschide drum de negoţ către Marea Neagră, luând înapoi teritoriile 
Chilia şi Cetatea Alba. După aceea îl învinge la Baia pe Matei Corvin, regele Un- 
gariei şi ocupă în Transilvania cetăţile Ciceiul şi Balta. 

În luptele cu Radu al Munteniei, pentru trasarea teritoriilor Moldovei la 
Milcov, ocupă ținutul Putnei şi atrage atenţia lui Mahomed al II-lea, din cauza puterii 
sale. Luptele cu turcii de la Constantinopol au avut dublu caracter: apărarea Mol- 
dovei şi a creştinătăţii. Adesea domnul se arăta generos cu oştenii: la Hârlău, împarte 
daruri şi arme ostaşilor săi. După victoria asupra turcilor este nevoit să țină piept 
Ungariei, Poloniei, tătarilor, turcilor şi vrea să cucerească Muntenia. 

Arcurile de triumf ale lui Ştefan sunt cele 40 de mănăstiri ridicate. Articolul 
surprinde şi admiraţia românilor pentru faptele eroice şi personalitatea marelui 
voievod. În cinstea lui oamenii au ridicat o statuie. 


E., „Religiositatea Marelui Ştefan”, în:Revista Teologică 1 (1883), 11, p. 84-86. 


Cu toate că Ştefan era un mare luptător, el avea credinţa adânc tipărită în 
suflet, căci astfel orice victorie o considera voinţa lui Dumnezeu şi drept mulţumire 
la fiecare luptă pe care o avea ridica câte o mănăstire. Astfel că, la 1456, fondează 
Mănăstirea Pătrăuți din Bucovina; la 1470 Mănăstirea Putna; la 1475 catedrala din 
Vaslui şi biserica Sf. Dimitrie din Suceava; la 1480 Mănăstirea Voroneţul; la 1481 
biserica Sf. Procopie din satul Bădeuți; la 1491 Mănăstirea Humorul din Bucovina; la 
1492 biserica Sf. Nicolae Domnesc din laşi; la 1495 Episcopia de Huşi; la 1496 
Mănăstirea Războeni din Roman; la 1497 biserica catedrală din Piatră şi Mănăstirea 
Tazlăul şi repară Mănăstirea Neamţu; iar la 1504, anul morții, sale ridică Mănăstirea 
Dobrovăț. 

A mai reparat Mănăstirea Zograful şi Mănăstirea Sf. Gheorghe din muntele 
Athos (1497). În total Ştefan a zidit 44 de biserici şi mănăstiri în timpul domniei sale 
de 47 de ani 2 luni şi 3 săptămâni. De astfel, domnul era iubit de poporul său pentru 
că îl ajuta în nevoile sale, dar şi pentru că păstra integritatea religiei ortodoxe. 
Articolul se încheie cu o poezie dedicată lui Ştefan cel Mare. 


D., „Serbarea istorică şi naţională a desvălirei Statuei lui Ştefan cel mare în 
laşi la 5 luni 1883”, în: Revista Teologică | (1883), 12, p. 89-91. 


În cinstea marelui Ştefan cel Mare, care a scăpat ţara de turci şi care l-a izgonit 
pe Mohamed al II-lea, cuceritorul Constantinopulului, oamenii i-au ridicat o statuie 
cu chipul său,în data de 5 iunie 1883, cu zilele de 3, 4 şi 6 iunie ca zile de festivitate. 
La dezvelirea statuii au luat parte regele Carol I împreună cu toată suita, iar „slujba 
oficierii statuii” a fost susţinută la Sfânta Mitropolie de către mitropolitul Moldovei 
şi Sucevei. Evenimentul a fost scris în toate ziarele de atunci. 

Sunt redate detalii ale festivităților, pe zile. Au mai fost prezenţi episcopii de 
Argeş şi de Huşi, arhiereii Calistrat Bârlădeanu şi Narcis (Creţulescu) Botoşăneanul, 
leremia Gălăţeanu şi Valerian Râmniceanu. 


Ştefănescu, I. D., „Majestatea Sa Regele României Carol al II-lea primeşte 
omagiul de recunoştinţă al Sfintei Mănăstiri Neamţ”, în: BORom LVIII (1940), 
3-4, p. 105-111. Cu cinci fotografii. 


Patriarhul Nicodim şi arhimandritul mitrofor Melchisedec, starețul Mănăstirii 
Neamţ, au fost primiţi în audienţă în ziua de 26 martie 1940 de regele Carol al II-lea. 
Acesta a primit o medalie şi un pergament (care arată importanța mănăstirii pentru 
cultura românească), dăruit în semn de prețuire şi respectuoasă recunoştinţă din 
partea obştii Mănăstirii Neamţ, fiindcă „Majestatea Sa a dat înapoi Mănăstirii Neamţ 
o parte din averea e1”. 

Se precizează că patriarhul Nicodim, fiind călugăr de la Neamţ şi ucenic al 
mitropolitului Moldovei Iosif Naniescu, s-a zbătut şi a izbutit să obțină pentru 
această mănăstire (precum şi pentru altele) o parte din mijloacele de întreţinere a 
vieții monahale şi culturale. 


Puiu, D. C., preot, „Înfăptuiri în Mitropolia Bucovinei în timpul domniei 
Regelui Carol al II-lea”, în: BORom LVIII (1940), 5-6, p. 473-479. 


Eparhia Bucovinei este proprietară a averilor cunoscute sub numele de 
„Fondul Bisericesc ortodox român al Bucovinei”. În 1933 regele a vizitat Mănăstirea 
Putna. Cu această ocazie a dispus ca mausoleul lui Ştefan cel Mare să fie renovat şi 
să fie amenajat în mănăstire un muzeu. A mai vizitat: mănăstirile Suceviţa, Humor, 
Voroneţ. În articol sunt prezentate o listă cu bisericile ce au fost construite în cei 10 
ani de domnie ai regelui Carol al II-lea, o listă cu monumentele istorice restaurate, o 
listă cu sumele alocate pentru construcţii de imobile în interes cultural, naţional şi 
social şi o listă cu sume alocate pentru binefaceri. 


Popescu, Dumitru Şt., „Note bibliografice. Bulat T. G., «Biserica Moldovei 
în vremea lui Bogdan al III-lea cel Orb (1504-1517), în revista Mitropolia 
Moldovei nr. 2-3, 1941, p. 23”, în: BORom LIX (1941), 5-6, p. 319-320. 
Recenzie. 


Sunt înfăţişate împrejurările şi concesiile făcute de Bogdan al III-lea cel Orb 
regelui Alexandru al Poloniei pentru a obține mâna surorii acestuia Elisabeta. 
Autorul, după că înfăţişează cadrul istoric, prezintă apoi informații despre ctitoriile şi 
daniile fiului lui Ştefan cel Mare. A terminat Mănăstirea Reuseni, a început zidirea 
bisericii Sfântul Gheorghe din Suceava şi a făcut diverse danii mănăstirilor: Putna, 
Dobrovăț, Moldoviţa. În final sunt prezentate câteva date despre organizarea bisericii 
în timpul lui Bogdan al III-lea. 


*%*% „450 de ani de la moartea lui Ştefan cel Mare - Expunerea Acad. Prof. P. 


Constantinescu-laşi în şedinţa comemorativă de la Ateneul R.P.R.”, în: 
BORom LXXII (1954), 7, p. 691-699. 

Se face referire la manifestările care au avut loc cu ocazia împlinirii a 450 de 
ani de la moartea lui Ştefan cel Mare şi anume: 

a) La 27 iunie 1954, în apropierea oraşului Vaslui, la Podul Înalt, s-a ţinut o 
mare adunare populară, la care au luat parte reprezentanți ai guvernului, ai Acade- 
miei Române, ai autorităţilor locale, precum şi un număr mare de cetăţeni şi a fost 
aşezată o placă comemorativă; 

b) La 2 iulie 1954, la Iaşi, numeroşi cetăţeni s-au adunat la statuia lui Ştefan 
cel Mare, unde au depus buchete de flori, prilej cu care preşedintele Comitetului 
Executiv al Sfatului Popular Orăşenesc a vorbit despre viaţa şi luptele viteazului 
voievod moldovean, iar în sala Teatrului Naţional, filiala Academiei Române din laşi 
a organizat o adunare comemorativă; 

c) La 2 iulie 1954, la Bucureşti, a avut loc la Ateneul Român, o şedinţă come- 
morativă. La masa prezidiului au luat loc membri ai Academiei Române, în frunte cu 
acad. prof. dr. C. I. Parhon şi acad. Mihail Sadoveanu, precum şi membri ai guver- 
nului. După ce şedinţa a fost deschisă de acad. N. Profiri, vicepreşedinte al Acade- 
miei Române, a luat cuvântul acad. prof. P. Constantinescu-laşi care a prezentat lu- 
crarea „Viaţa şi lupta lui Ştefan cel Mare”. În lucrare se arată pe scurt condiţiile is- 
torice în care s-au desfăşurat evenimentele din a doua jumătate a secolului al XV-lea 
şi începutul secolului al XVI-lea şi cadrul în care a domnit Ştefan cel Mare. 


Brătulescu, Victor, prof., Ciurea, Al. I., pr. conf., Moisescu, Gh. I., diac. 
prof.., Pulpea, I., diac. lector, Șerbănescu, N., pr. şi Stan, Liviu, pr. Prof., 
„Stefan cel Mare binecredincios domn şi apărător al dreptei credințe - cu 
prilejul împlinirii a 450 ani de la moartea lui”, în: BORom LXXII (1954), 7, p. 
700-742. 


Articolul cuprinde trei părți: „Sprijinitor al Bisericii Ortodoxe din Moldova”; 
„Apărător al Ortodoxiei”; „Apărător al întregii creştinătăţi”. 

I. În prima parte se arată modul de organizare a Bisericii moldoveneşti care 
cuprindea trei eparhii: Mitropolia din Suceava, Episcopia din Roman şi Episcopia din 
Rădăuţi. Conducătorii credincioşilor erau preoţii, iar peste mai multe sate era pro- 
topopul, care făcea legătura între preoți şi vlădici. Preoţii erau supuşi episcopului. În ce 
priveşte viața călugărească din Moldova, în veacul al XV-lea, ea se afla organizată în 
două feluri de mănăstiri : a) mănăstiri mari, zidite şi înzestrate de domni cu nenumărate 
bunuri şi b) mănăstiri mici, fără averi sau cu averi puţine, zidite de diferiţi credincioşi. 
Deosebirea dintre ele consta în faptul că mănăstirile mici puteau fi vândute. 

În fruntea obștii era egumenul ales de sobor. Spre deosebire de alte mănăstiri, 
egumenii Bistriţei, Teodor (1464-1490) şi Grigorie (1491-1500), au fost arhimandriți. 
Din documentele vremii reiese că Ştefan cel Mare s-a îngrijit şi de bunăstarea 
Bisericii moldoveneşti, întărindu-i stăpânirea peste satele, viile, morile şi veniturile 
ce dobândise de la alţi domni sau dăruindu-i averi cumpărate de el în acest scop. 
Daniile făcute bisericilor şi mănăstirilor moldoveneşti, în urma cărora acestea 
stăpâneau o bună parte din ţară, sunt prezentate în partea I. Din cele 400 sate cu- 
noscute în Moldova din documentele lui Ştefan cel Mare, cam 100 din ele erau în 
stăpânirea mănăstirilor. Cele mai multe dobândiseră dreptul să strângă birurile din 


462 


satele dăruite lor, să judece pricinile de judecată, aveau scutiri de vamă pentru peşte, 
bucate şi alte mărfuri, luau dijmele de ceară sau de miere. 

Ştefan cel Mare a fost şi ctitor de Lăcaşuri sfinte precum şi creatorul unui stil 
original în arhitectura noastră veche, stilul moldovenesc. Materialul de construcție 
este piatra de râu şi cărămida pentru ziduri iar pentru colţuri piatra cioplită. În ceea ce 
priveşte acoperişul bisericilor, acesta apare în mai multe planuri şi marchează fiecare 
element arhitectural. Materialul folosit era şindrila. G. Balş, autorul studiului asupra 
bisericilor lui Ştefan cel Mare, aproape 30 la număr, împarte în cinci clase bisericile 
respective, după caracteristicile generale, clasificare prezentată pe scurt tot în partea 
|. Se face referire, de asemenea şi la pictura bisericilor, trecându-se în revistă cele 
pictate în timpul lui Ştefan cel Mare. 

IL. În partea a doua a lucrării se precizează faptul că, ţinând seama de condiţiile 
epocii respective, lupta pentru păzirea şi întărirea Ortodoxiei reprezenta o împotrivire 
dreaptă şi legitimă faţă de tendinţele cotropitoare ale Romei papale, mai primejdioase 
pentru existența naţională a popoarelor din răsăritul Europei, decât însăşi robia 
otomană. Se prezintă aici legăturile lui Ştefan cel Mare cu familiile imperiale bizan- 
tine, cu Biserica Ortodoxă Rusă şi cu familiile cnezilor de Kiev şi Moscova. Ca 
urmare a acestor legături, în timpul domniei lui Ştefan cel Mare a pătruns în Moldova 
iconografia rusă şi meşterii ziditori de biserici din aceste ţinuturi. Tot în şirul măr- 
turiilor acestor legături se amintesc: clopotul cel mic păstrat la Mănăstirea Bistriţa 
(1490), o cruce a mitropolitului Sucevei, Teoctist, un medalion de aur al vornicului 
Țării de sus, Nicolae, făcut pentru soţia sa, Teodosia, (1493). 

De asemenea, se face referire la grija pe care a avut-o voievodul Moldovei față 
de rutenii ortodocşi din Pocuția, împotriva catolicizării lor silite. Astfel, în 1490, 
Ştefan cel Mare a trimis pe un „mercenar” al său, numit Mucha, să pună la cale o răs- 
coală printre ortodocşii ruteni din Pocuția contra marilor proprietari poloni catolici. 
Apoi, incursiunile repetate făcute de moldoveni, în ținuturile din sudul Poloniei 
(Pocuția), produc multe neajunsuri marilor proprietari. Cu prilejul incursiunii din 
1498, Ştefan cel Mare a ridicat un însemnat număr de ruteni ortodocşi, pe care i-a 
aşezat în judeţele din partea de nord a ţării sale, acordându-le însemnate avantaje 
economice. În 1502, Ştefan cel Mare năvăleşte în sudul Poloniei, unde mare parte 
dintre ţinuturi i se supun de bună voie. În aceste condiţii, el ia o seamă de măsuri 
administrative în Pocuția, organizând-o după obiceiul moldovenesc, aşezând vameşi 
prin oraşe şi târguri şi recrutând o armată de călăreți şi pedeştri pe care îi şi înar- 
mează. Pentru nevoile religioase ale populaţiei ortodoxe din Pocuția se hirotoniseau 
preoţi în ţara Moldovei. Tot în partea a doua sunt prezentate cele mai de seamă 
ctitorii şi danii pe care le-a făcut Ştefan cel Mare unor aşezăminte ortodoxe de peste 
hotarele Moldovei. Amintim aici Mănăstirea Zograful din Sf. Munte Athos, biserica 
Sf. Paraschiva din Râmnicul Sărat, mănăstirea de la Vad din Transilvania, etc. 

III. În partea a treia a studiului găsim explicaţia pentru denumirile de „cel 
Mare şi Sfânt” atribuite voievodului Moldovei, menţionându-se că acesta s-a ridicat 
chiar mai sus decât interesele imediate ale țării şi poporului său. EI a luptat şi a apărat 
nu numai țara sa şi pe ai săi, ci chiar Apusul întreg, Europa toată, cultura şi civilizația 
lor, creştinătatea ameninţată de robie şi de trecere la islamism cu forța. După victoria 


463 


de la Podul Înalt, din ianuarie 1495, Ştefan cel Mare adresează o scrisoare către toți 
principii şi suveranii creştini din Europa, spre a se uni cu dânsul în lupta contra 
turcilor, duşmanii creştinătăţii. Scrisoarea este prezentată în întregime, ilustrând 
conştiinţa voievodului despre soarta creştinătăţii, despre rolul ţării sale de „poartă a 
creştinătăţii”, precum şi faptul că numai unirea tuturor conducătorilor şi a popoarelor 
creştine ar putea îndepărta pericolul otoman. Din nefericire însă, Ştefan n-a primit 
niciun fel de ajutor, din nicio parte, rămânând mai departe singur cu țăranii, plăieşii, 
răzeşii, orăşenii şi dregătorii săi să înfrunte mânia turcilor. Mai mult, polonii fac 
prietenie cu duşmanii în 1476, venețienii încheie şi ei pace în 1479, iar Ungaria 
semnează un pact de neagresiune cu Baiazid, în 1483, pe termen de cinci ani. 

Rămas izolat şi singur Ştefan îşi schimbă politica externă. Începând din 1486, 
el nu mai luptă cu turcii, iar din 1492 plăteşte tribut acestora. Alianţele sale se 
îndreaptă către statele din nord-est, adică către Moscova şi Lituania. De asemenea, 
stabileşte raporturi de prietenie cu tătarii din Crimeia. Ideea creştină nu este însă pă- 
răsită;, el se concentrează mai mult asupra ortodoxiei sale, a poporului său şi a vecinilor 
săi din nord-est susținând-o împotriva catolicismului polon. Articolul conţine imagini. 


Porcescu, Sc., „Ștefan cel Mare în înfăptuirile sale bisericeşti; 450 de ani de la 
moartea sa”, în: MitrMold XXX (1954), 7-8, p. 68-75. 


Sunt amintite mănăstiri ridicate în întregime de Ştefan cel Mare: Putna 
construită între 1446-1468, Voroneţ la 1488 (fiind precizat faptul că, în acelaşi loc, 
mai înainte fusese o mănăstire de lemn), Volovăţ, cu hramul Sf. Cruce (14 sep- 
tembrie), zidită între anii 1500-1502. Sunt amintite şi mănăstirile care îşi au înce- 
puturile cu mult înaintea perioadei de domnie a lui Ştefan cel Mare, acestea fiind 
doar înnoite de domnitor: Dobrovăț (biserica fiind zidită în perioada 1503-1504); 
Bistriţa (Ştefan a adăugat clopotniţa şi un paraclis în 1498 cu hramul Sfântului Martir 
loan cel Nou de la Suceava), Neamţ (termină în 1497 construirea unei biserici mari 
cu hramul Înălțarea Domnului). Mănăstirile Probota, Moldoviţa, Humorul şi 
Horodnic primesc scutiri, privilegii şi danii. 

Donaţii au fost făcute de către domnitor şi la mănăstirile existente în Sfântul 
Munte. Astfel, la Protaton este pomenit ca şi ctitor, la Vatoped, în 1496 zideşte 
arsanaua de la mare (fapt consemnat de către pisania cu capul de zimbru), Mănăstirii 
Zograful, începând cu 16 iunie 1466 îi dăruieşte anual 100 galbeni ungureşti, iar în 
1475 îi zideşte turnul, Zograful numindu-se „mănăstire moldovenească”; la Sfântul 
Pavel, între anii 1500-1501 a construit apeductul şi a făcut o fântână şi o moară. Se 
precizează că, din inițiativa domnului Ştefan cel Mare, Mănăstirea Grigoriu a fost 
refăcută din temelie după ce fusese distrusă. 


Zamfirescu, loan, „Lucrările Sinodului Mitropolitan (Şedinţa de la 28 martie 
1955)”, în: MitrMold XXXI (1955), 4, p. 237-242. 


Este redat conținutul dezbaterilor din cadrul şedinţei din data de 28 martie 1955, 
când Sinodul mitropolitan a avut în discuţie reacţiile de la mănăstirile Vladimireşti şi 
Bogdana, dar şi problema canonizării Sfântului Voievod Ştefan cel Mare şi a Sfântului 
Daniil Sihastru, ce s-a nevoit în secolul al XV-lea în zona mănăstirilor Putna şi Voroneţ. 

Botoşăneanu, Teoctist, episcop vicar patriarhal, „Cu prilejul împlinirii a 
500 de ani de la înscăunarea lui Ştefan cel Mare şi Sfânt”, în: BORom LXXV 
(1957), 5, p. 410-413. 


Poporul român a sărbătorit în 1957 împlinirea a 500 de ani de la urcarea pe 
tronul Moldovei a domnului Ştefan cel Mare. Articolele şi studiile din reviste au evo- 
cat figura marelui voievod al Moldovei sub toate laturile sale: „de mare conducător 
de oşti pentru apărarea independenţei țării”, „de neîntrecut iubitor de patrie şi popor”, 
„de iscusit diplomat”, „de mare ziditor de lăcaşuri sfinte”. 

Se afirmă că cei 47 de ani de domnie sunt anii ce au adus lumină, pace şi sfin- 
țenie pe pământul românesc. Dezvoltarea tuturor artelor din vremea sa a fost menită 
să înfrumuseţeze impresionanta sa operă constructivă, săvârşită în condiţii atât de 
grele. Obiectele de artă dăruite de Ştefan cel Mare se produceau în atelierele locale, fapt ce 
dovedeşte că îndeletnicirile practice se împleteau cu înalta viață duhovnicească. 


Manolache, N. Teodor, „Ştefan cel Mare şi viaţa religioasă din vremea sa”, 
în: BORom LXXYV (1957), 5, p. 414-437. 


La Bucureşti, laşi, Suceava, Putna, Bacău şi Cluj au avut loc manifestări 
aniversare în cinstea sărbătoririi a 500 de ani de la urcarea pe tron a lui Ştefan cel 
Mare. Articolul elogiază personalitatea domnului, accentuând legătura acestuia cu 
Biserica, fiind ctitor al multor lăcaşuri de închinare, pe care le-a înzestrat cu moşii, 
obiecte şi cărți de cult. Personalitatea religioasă a lui Ştefan cel Mare este atestată de toți 
cronicarii vremii, în special de Grigore Ureche. A înălțat 44 de biserici şi mănăstiri, a făcut 
danii în ţară şi la Sfântul Munte, pentru a fi pomenit împreună cu familia sa. 

Articolul conţine referinţe istorice despre timpul în care a domnit Ştefan cel 
Mare, despre politica sa externă (cu ruşii) şi legătura cu poporul. De exemplu, se 
relatează faptul după căsătoria fiicei sale Elena cu fiul marelui cneaz rus Ivan Va- 
silievici, legăturile dintre cele două biserici ortodoxe se adâncesc, formând un front 
împotriva expansionismului catolic. Episcopiei de la Rădăuţi, condusă de episcopul 
loanichie îi dăruieşte şase sate din ținutul Cernăuţiului pentru ca rutenii ortodocşi să 
aibă un scaun episcopal în apropiere. 

Se face după aceea o prezentare pentru fiecare mănăstire şi biserică construită 
exclusiv de Ştefan cel Mare, pentru cele existente şi restaurate de voievod şi pentru 
cele cărora le-a făcut numai danii. Referitor la arhitectură, s-a creat un stil propriu în 
vremea sa prin îmbinarea influențelor bizantine şi gotice. Totodată se pun bazele 
istoriografiei româneşti. Organizarea Bisericii şi-a păstrat structura din timpul lui 
Alexandru cel Bun: Mitropolie la Suceava, Episcopie la Roman şi, din 1472, la 
Rădăuţi. La 2 iulie 1504, Ştefan cel Mare şi Sfânt a trecut la cele veşnice. 


Gonţa, I. Alexandru, „Domeniile feudale şi privilegiile mănăstirilor moldo- 
veneşti în timpul domniei lui Ștefan cel Mare”, în: BORom LXXV (1957), 5, 
p. 438-445. 


Presărate în toată Moldova, mănăstirile au constituit, prin scopul pentru care 
au fost construite, forța morală a Statului şi a poporului. Se menţionează faptul că 
toate domniile, începând de la Petru Muşat şi până la Ştefan cel Mare, le-au acordat 

oamenilor rămaşi credincioşi ritualului ortodox, indiferent de influenţele străine, 
privilegii variate sub diferite forme: economice, judidice şi comerciale, constând în 
donaţii de sate, prisăci, mori, iazuri sau scutiri de vamă. 

Aceste privilegii, după cum se observă din documente, diferă de la o mănăstire 
la alta. Egumenul avea dreptul de a lua de la preoții din satele mănăstireşti dările 
cuvenite, în mod normal, episcopului sau mitropolitului. Pentru mănăstirea de călu- 
găriţe de la Horodnic, oamenii din satele mănăstirii erau obligați să lucreze pentru ea, 
fiind scutiţi, însă, de obligaţiile către Stat. Din punct de vedere comercial, carele care 
transportau peşte de la Nistru, Dunăre şi Prut, sau miere de albine şi ceară de la prisă- 
cile mănăstirii aveau scutire de vamă. Călugării primesc dreptul de a judeca crimele 
şi delictele săvârşite de oamenii din satele mănăstirii şi de a strânge dările cuvenite. 

Mănăstirile erau independente din punct de vedere economic, juridic, cultural 
şi spiritual, dispunând de mari averi în sate şi de case de comerţ în Baia şi Suceava. 
Se prezintă istoricul şi privilegiile principalelor mănăstiri din timpul lui Ştefan cel 
Mare: Neamţ, Probota, Humor, Moldoviţa, Horodnic, Bistriţa, mănăstirea lui laţco 
din țarina Sucevei, Putna, Voroneţ, Tazlău şi Dobrovăț. Făcându-se o scară ierarhică 
după averi, în frunte se situa Mănăstirea Bistriţa, urmată de Putna, Neamţ, Moldo- 
viţa, Probota, Tazlău, Humor şi Voroneţ. Privite după drepturile spirituale, Mănăs- 
tirile Bistriţa, Neamţ, Probota şi Putna sunt la egalitate cu Episcopiile de la Rădăuţi şi 
Roman. Ştefan cel Mare a întărit puterea Bisericii şi a Domniei, iar situaţia creată de 
el a durat încă o jumătate de secol după moartea sa, până în timpul domniei lui Iliaş 
Rareş şi a lui loan Vodă cel Cumplit, când Biserica moldovenească a fost zdruncinată 
în însăşi structura sa şi când s-au confiscat averile mănăstireşti. 


Godeanu, Virgil, pr. „Recenzie. « Repertoriul monumentelor şi obiectelor de artă 
din timpul lui Ştefan cel Marey”, în: BORom LXXVII (1959), 3-4, p. 413-420, 


Articolul este o recenzie la volumului cu titlul de mai sus, apărut în 1958, 
volum ce conţine şi o bibliografie generală de 419 cărţi consultate. Se menţionează 
faptul că volumul începe cu o introducere semnată de M. Berza şi că are următoarele 
capitole: „Arhietectura şi decorația sculptată a monumentelor”; „Ceramica”; 
„Pictura”, „Sculptura pietrelor de mormânt”; „Broderii şi ţesături”; „Argintărie şi 
obiecte de metal”; „Miniaturi şi manuscrise”. 

Referitor la capitolul iniţial se precizează că bisericile din epoca de construcţii 
a lui Ştefan cel Mare erau de două tipuri: dreptunghiular (bisericile Dolheştii-Mari, 
Bălinești, Volovăţ-Rădăuţi, Arbore, Reuseni, Dobrovăț, Borzeşti, Războieni şi Piatra) 
şi trilobat (Mănăstirea Neamţ). Se constată că informaţiile referitoare la pictură nu 
pot determina stadiul evoluţiei acesteia. Cercetătorii picturii acestei epoci au 
constatat că toate bisericile ctitorite de marele voievod au fost pictate în întregime şi 
în interior, meşterii de pictură bisericească ai timpului necesitând să adapteze pictura 
bizantină la structura arhitecturală a edificiului, existând un echilibru perfect între 
figurativ şi ornamental. Acelaşi echilibru se regăseşte şi în broderie. Autorii volu- 
mului se ocupă amănunţit de miniaturile şi ornamentele manuscriselor din vremea 
domnului. Se precizează că producţia de manuscrise copiate în timpul domniei lui 
Ştefan cel Mare a fost masivă şi se face precizarea că se scriau pe hârtie de perga- 

ment, având titluri şi inițiale în aur şi în culori, cu frontispicii late, cu ornamente 
florale exterioare şi cu motive geometrice. 


Boldur, A. V., „«Biserica în timpul domniei lui Ştefan cel Mare» (Cu prilejul 
împlinirii a 460 de ani de la moartea marelui voievod)”, în: BORom LXXXII 
(1964), 7-8, p. 717-723. 


Articolul îşi propune să scoată în evidenţă raporturile dintre Ştefan cel Mare şi 
Biserică. În perioada domniei lui Ştefan cel Mare, Biserica moldovenească a fost 
condusă de doi mitropoliți: până la 1477 de Teoctist şi de la această dată până la 
moartea domnului, de Gheorghe „cel Bătrân”. Prima perioadă se concretizează 
printr-o energie deosebită a mitropolitului Teoctist. Se prezintă afirmaţiile în legătură 
cu originea acestuia. Se precizează rolul pe care l-a avut în domnia care precede 
timpul lui Ştefan cel Mare şi după aceea. Se disting trei categorii de chestiuni, în care 
amestecul Bisericii era iminent: 

1) principiul moral al libertăţii omului şi al existenţei lui; 

2) întărirea prestigiului domnesc prin aprobarea acţiunilor domnului; 

3) acte de îmbunătăţire a situației materiale a Bisericii. 

Se prezintă exemple pentru toate trei categoriile de chestiuni, pe rând. Se 
constată că, din punct de vedere al reprezentării bisericii moldoveneşti, în domnia lui 
Ştefan cel Mare, au existat două perioade distincte: prima perioadă de 20 de ani, de la 1457 
la 1477 şi a doua de 27 de ani de 1478 până la 1504. Ele se deosebesc una de cealaltă. 

În prima perioadă Biserica era prezentă în mai toate afacerile lumești, iar în a 
doua s-a închis în sfera intereselor pur bisericeşti. Nicolae orga a afirmat că Ştefan 
cel Mare a înţeles să stăpânească Biserica, ceea ce niciun alt domnitor n-a cutezat şi 
nici n-a putut face după el. Mitropolitul Teoctist a aprobat politica internă şi externă 
a lui Ştefan cel Mare. Lupta domnului împotriva turcilor, în mod direct sau indirect, 
însemna apărarea Bisericii strămoşeşti şi a Ortodoxiei. Biserica a avut o deosebită 
stimă faţă de Ştefan cel Mare, în ciuda deselor dezacorduri dintre domn şi boieri. 
Politica lui s-a bucurat de popularitate în sânul Bisericii. Domnitorul nu s-a ames- 
tecat în amănuntele vieţii interne bisericeşti, era preocupat mai mult de înzestrarea 
materială a instituţiilor bisericeşti. Aceasta era o preocupare constată a domnului. 

Donaţii şi privilegii au fost acordate Bisericii de Ştefan cel Mare în decursul 
întregii domnii, cu unele intermitențe. Deşi s-a afirmat că în ultima perioadă a 
domniei sale Ştefan a avut mai multă grijă de Biserică şi, în special, de mănăstiri, 
documentele nu confirmă această afirmaţie. Biruinţele obţinute nu le atribuia propriei 
sale persoane, ci harului dumnezeiesc. Şi-a creat un obicei, ca după fiecare izbândă 
să zidească o biserică. În total a zidit 44 de mănăstiri şi biserici. La toate acestea se 
adaugă caracterul drept al domnului. Se prezintă şi câteva acte de cruzime a 
domnului care trebuiesc să fie judecate în lumina moravurilor din acele timpuri. 


Andreescu, Ştefan, Cazacu, M., „Recenzie. «Cultura moldovenească în timpul 
lui Ştefan cel Mare”, în: BORom LXXXII, (1964), 11- 12,p. 1153-1159. 


Volumul respectiv: „Culegere de studii”, îngrijit de M. Berza a apărut editat în 
condiții grafice excepţionale sub auspiciile Institutului de istorie al Academiei Ro- 

mâne, în 1964, cel care publicase în 1956 lucrarea colectivă „Studii cu privire la 
Ştefan cel Mare”. În „Cuvânt înainte”, prof. M. Berza arată rațiunea legării unei 
perioade din istoria culturii moldoveneşti de numele unui domnitor. „Cultura scrisă 
moldovenească în vremea lui Ştefan cel Mare” de Eugen Stănescu, tratează, în 
special, creaţiile laice şi religioase identificate ca aparținând mediului mănăstiresc 
sau curții domneşti. Autorul insistă asupra împrejurărilor istorice specifice secolului 
al XV-lea, caracterizat prin criza acută a fărâmiţării feudale. Sunt stabilite trei etape 
distincte în cuprinsul domniei lui Ștefan cel Mare. Autorul încadrează în aceste 
perioade creaţiile istorice şi literare scrise, considerând că dezvoltarea culturii este 
determinată de situaţia social-economică şi politică. Se precizează că mediul istoric 
nu poate fi diferențiat categoric în mănăstiresc şi domnesc, deoarece în timpul lui 
Ştefan cel Mare biserica a fost un aliat fidel al politicii domneşti. 

Un alt aspect al culturii moldoveneşti este tratat de Radu Manolescu în 
„Cultura orăşenească în Moldova în a doua jumătate a secolului al XV-lea”. Autorul 
subliniază starea înfloritoare a oraşelor moldoveneşti în cursul secolului al XV-lea, 
legăturile lor cu oraşe din Polonia, până în Rusia şi din Ungaria până la Constan- 
tinopol. Sunt studiate toate manifestările culturale ale orăşenilor moldoveni. 

Studiul lui Alexandru Elian „Moldova şi Bizanțul în secolul al XV-lea” îşi 
propune o sumară trecere în revistă a raporturilor româno-bizantine. Un alt aspect al 
dezvoltării societăţii moldoveneşti este prezentat de studiul lui Octavian Iliescu 
„Emisiunile monetare ale Moldovei în timpul domniei lui Ştefan cel Mare”. Autorul 
reuşeşte să stabilească succesiunea în timp a două tipuri monetare: tipul cu crucea 
dublă, în scut şi tipul cu scutul despicat, sau muntean. O altă problemă importantă o 
constituie rezultatul săpăturilor întreprinse la cetatea de scaun de la Suceava. Aceasta 
este consemnată în lucrarea profesorului I. Nistor, în studiul „Epoca lui Ştefan cel 
Mare în lumina săpăturilor arheologice”. 

Studiul „Arta în epoca lui Ştefan cel Mare” de Corina Nicolescu analizează 
evoluţia artelor în timpul lui Ştefan cel Mare. Îndelungata domnie a lui Ştefan cel 
Mare este împărţită în trei perioade. O altă idee se referă la delimitarea epocii lui 
Ştefan cel Mare, socotind că această epocă, de excepţională înflorire artistică, nu 
poate fi considerată încheiată odată cu moartea marelui domn, ci se continuă în 
vremea succesorilor săi imediaţi. De asemenea, se insistă şi asupra faptului că stilul 
epocii lui Ștefan cel Mare este dificil de analizat, dacă nu se efectuează o trecere în 
revistă a perioadei anterioare. Autoarea foloseşte pentru reconstituirea evoluţiei artei 
moldoveneşti rezultatele săpăturilor arheologice, precum şi observaţiile directe 
asupra monumentelor conservate. Se precizează că cele mai vechi monumente păs- 
trate sun biserica episcopală din Rădăuţi şi paraclisul Curţii Domnegşti din Siret. Sunt 
abordate, în continuare, legând de arhitectura vremii şi celelate domenii ale artei: 
pictura, broderia, ceramica, miniatura. 

Partea a doua a studiului este consacrată exclusiv, domniei lui Ştefan cel Mare. 
Maria Ana Musicescu în studiul „Consideraţii asupra picturii din altarul şi naosul 
Voroneţului” aduce câteva date noi în legătură cu pictura ctitoriei lui Ştefan cel Mare 
de la Voroneţ. Sorin Ulea în „Gavril ieromonahul, autorul frescelor de la Bălinești” 
conturează personalitatea unuia dintre cei mai mari artişti şi stabileşte rolul pe care 

acesta l-a jucat în dezvoltarea picturii voievodale moldovenești. În studiul „Portretele 
lui Ştefan cel Mare în arta epocii sale” de Teodora Voinescu sunt trecute în revistă 
reprezentările marelui domn aflate în bisericile sale sau pe obiectele donate de el. 

I.D. Ştefănescu în „Broderiile de stil bizantin şi moldovenesc în a doua 
jumătate a secolului al XV-lea” prezintă documentat şi sistematic numeroasele 
broderii din vremea lui Ștefan cel Mare. 

Emil Lăzărescu în articolul „Trei manuscrise moldoveneşti de la Muzeul de Artă 
R.P.R.” abordează ştiinţific trei manuscrise: unul anterior domniei lui Ștefan cel Mare, al 
doilea de la sfârşitul acestei domnii şi al treilea din timpul lui Bogdan cel Orb. 

Profesorul Mihai Berza studiază „Trei Tetraevanghele ale lui Teodor Mări- 
şescu în muzeul istoric din Moscova”. 

În încheierea volumului, Şerban Popacostea dă o valoroasă „Bibliografie 
istorică” pentru epoca lui Ştefan cel Mare. 

Grigoraş, N., „Cultura moldovenească în timpul lui Ştefan cel Mare”, în: 

MitrMold XLI (1965), 3-4, p. 236-239. 


Recenzie a unei culegeri de studii care tratează câte un aspect al culturii mol- 
doveneşti în perioada lui Ştefan cel Mare. Sunt surprinse elemente legate de cultura 
scrisă, cultura orăşenească, emisiunile monetare, săpăturile arheologice şi artă, cu 
accent pe broderii. Mai sunt amintite pictura din altarul şi naosul Mănăstirii Voroneţ, 
precum şi portretele lui Ştefan cel Mare. 


Constantinescu, Horia, „O ctitorie a lui Ştefan cel Mare în Țara Româ- 
nească”, în: GBis XXIV (1965), 7-8, p. 684-690. 


Documentul informează despre existența unei ctitorii a lui Ştefan cel Mare, cu 
hramul „Sânta Parascheva”, a cărei pisanii datează din 1704, situată în Râmnicu-Sărat, 
închinată Episcopiei Buzăului. 


Turcu, Constantin, „Literatura bisericească în timpul lui Ştefan cel Mare”, în: 
MitrMold XLII (1966), 7-8, p. 550-556. 


Autorul urmăreşte să contureze un tablou al literaturii bisericeşti din timpul lui 
Ştefan cel Mare, motiv pentru care, analizează după diverse criterii cele 59 de opere 
cunoscute din acea epocă, care constituie, probabil, o mică parte păstrată din 
totalitatea lucrărilor scrise atunci. Dintre acestea, 34 se află pe teritoriul țării, iar 25 
sunt peste hotare. 


Vornicescu, Nestor, „Ştefan cel Mare şi Daniil Sihastrul”, în: MitrMold XLII 
(1966), 7-8, p. 566-573. 


Cele mai multe date despre Sf. Daniil Sihastrul le aflăm din tradiții, însă ştim 
cu certitudine că a fost vieţuitor al Putnei, luând la călugărie numele de David şi 
devenind apoi schimonahul Daniil. De asemenea, ştim că Ştefan cel Mare obişnuia 
să-l viziteze pentru a primi sfaturi. Tradiţia aminteşte despre săgeata trasă de Ştefan 
pentru a alege locul zidirii Mănăstirii Putna. Se precizează despre viețuirea Sf. Daniil 

la Mănăstirea Voroneţ, alte date fiind culese din opera lui lon Neculce. În scrisorile 
vremii, Daniil Sihastru apare şi sub numele de „Sf. Daniil cel Nou”. 


Boldur, A. V., „Biserica ortodoxă din Moldova în timpul domniilor lui 
Bogdan al III-lea şi Ștefăniță”, în: MirrMold XLIII (1967), 3-4, p. 245-258. 


Studiul asupra Bisericii Ortodoxe din Moldova în timpul domniilor lui Bogdan 
al III-lea şi Ștefăniță debutează cu o trecere în revistă a istoricilor care s-au ocupat de 
această problemă. În continuare este prezentată situația de la începutul domniei lui 
Stefaniţă, când acesta avea doar nouă ani şi conducerea era în mâinile Sfatului 
domnesc, apoi se dă şirul mitropoliților din timpul lui Ştefan cel Mare şi din timpul 
lui Bogdan, când apar trei mitropolii - Suceava, Rădăuţi şi Roman. Sunt date pre- 
cizări despre daniile lui Bogdan din anii 1514-1515 din toată țara şi de la Mănăstirea 
Zografu, despre biserica din Arbore, ridicată de boierul Luca Arbore şi despre daniile 
acestuia din anii 1517-1522, despre biserica Mirăuţi şi despre daniile din a doua 
jumătate a domniei lui Ștefăniță. Biserica ortodoxă în acea perioadă a fost întărită 
duhovniceşte de egumeni precum Macarie de la Neamţ, Isaia de la Slatina şi Eftimie 
de la Neamţ. 


Porcescu, Scarlat, pr., „Înfăptuiri culturale, artistice, bisericeşti pe vremea 
domnului Petru Rareş”, în: MitrMold LIII (1977), 10-12, p. 776-796. 


În vremea domnului Petru Rareş, cele mai importante mănăstiri, ca vetre de 
cultură româneşti, au fost Putna, Moldoviţa, Neamţ, Bistriţa şi ctitoriile lui Petru 
Rareş însuşi. Autorul aminteşte daniile mănăstireşti şi şcolile în care cultura 
românească a luat avânt. 


**% 475 de ani de la moartea domnului Ştefan cel Mare”, în BORom XCVII 
(1979), 7-8, p. 844-846. 


Porcescu, Scarlat, pr.. „«Din mila lui Dumnezeu, noi Alexandru Voievod, 
Domn al Ţării Moldovei». 550 de ani de la moartea sa (1432-1982), în: 
MitrMold LVUI (1982), 1-2, p. 118-121. 


După 550 de ani de la moartea domnului Alexandru cel Bun, autorul ni-l 
reaminteşte pe acesta în calitatea sa de ctitor şi sprijinitor de mănăstiri, dintre care 
cele mai importante sunt Bistriţa şi Neamţ. 


Gabor, Adrian, drd., „Ctitoriile de Biserici şi Mănăstiri ale dregătorilor 
domneşti din județul Vrancea”, în: GBis XXXXVIII (1989), 6, p. 73-106. 


Lucrarea îşi propune să prezinte ctitoriile de biserici şi mănăstiri ale 
dregătorilor domneşti din judeţul Vrancea în ordinea ridicării lor. Pe lângă bisericile 
de mir apar şi mănăstirile: Adormirea Maicii Domnului- Vărzăreşti (Urecheşti), 
Schitul Galbeni-Tănăsoaia, Schitul Trestieni-Gârbovi, Schitul Jitia, biserica fostei 
Mănăstiri Bordeşti, Schitul Vârteşcoi, Mănăstirea Sihastru, schiturile Rogozu, 
Ivănceşti şi Scânteia. 

Ciocan, Nistor, „Domni ai Moldovei ctitori şi sprijinotori ai Episcopiei de 
Huşi”, în: 7V VI (1996), 7-12, p. 95-104. 


Primul dintre domnitorii Moldovei care au sprijinit Episcopia de Huşi este 
Ştefan cel Mare, care în 1495 a zidit biserica episcopală Sfinții Apostoli Petru şi 
Pavel, care în 1598 devine Catedrală episcopală în timpul lui leremia Movilă. Alte 
date privesc daniile primite de-a lungul secolelor, mai detaliată fiind prezentarea 
perioadei lui Vasile Lupu. Ultima binefacere datează din 1852 şi îi aparţine lui 
Grigore Ghica. 


Danielescu, Daniel, pr., „Țara Moldovei în vremea lui Gheorghe Ştefan 
Voievod”, în: TV XIV (2004), 1-6, p. 271-273. 


Recenzie. Se prezintă daniile făcute la mănăstirile: Putna, Dragomirna, Trei 
Ierarhi, Golia, Pion, Hangu, Bârnova, Aron Vodă, Pângărați, Neamţ, Tazlău, 
Suceviţa, Slatina, Dobromira, Bisericani, Bistriţa, Văratec, Vizantea, Todireni şi 
Mănăstirea Doamnei de lângă Botoşani. Un subcapitol al cărții se ocupă special de 
Mănăstirea Caşin, ctitoria lui. 


Rizea, lon, pr. dr.. „Ştefan cel Mare şi Sfânt”, în: MitrOlr LVI (2004), 5-8, p. 
125-141. 


Acest amplu articol documentar prezintă şase aşezăminte athonite care s-au 
bucurat, conform tradiţiei şi a izvoarelor istorice, de binefacerile lui Ştefan cel Mare: 

a) Mănăstirea Zografu, ctitorie a domnilor Moldovei - manuscrisul slavon 
„Faptele Apostolilor”, datat în 1463 (leat 6971), aflat la Muzeul de Istorie din Mos- 
cova arată că Sfântul Ştefan a dat poruncă să fie copiat „pentru mănăstirea noastră 
Zografu”. În actele de la Zografu este numită „mănăstirea moldavă”. Sunt prezentate 
toate donațiile date de voievod, steaguri, broderii, icoane, manuscrise şi cărți; 

b) Mănăstirea Grigoriu - prima mărturie despre relațiile cu Sfântul Ştefan cel 
Mare datează din 1476. Ştefan restaurează „cu măreție” Katholikonul mănăstirii în 
1496-1497. Un document din 16 iunie 1513 al Sinaxei Sfântului Munte arată cum 
călugării atoniţi au cerut ajutorul Sfântului Ştefan când au năvălit „agarenii”; 

c) Mănăstirea Vatopedu - aici ridică, în 1472, o arsana pentru corăbii în partea 
de sud a mănăstirii; 

d)Mănăstirea Sfântul Pavel - două inscripţii (1499-1500 şi 1500-1501) 
confirmă că primul voievod român ctitor la această mănăstirea fost Ştefan cel Mare; 

e) Mănăstirea Costamonitu - în documente sunt consemnate ajutoarele date de 
Ştefan în 1493: 4000 de aspri. 

f) Mănăstirea Prataton - Ştefan a donat un diptic de lemn pe două coloane, cu 
numele donatorilor. Aici s-a găsit trecut şi numele Sfântul Ştefan alături de Neagoe 
Basarab, Bogdan al III-lea şi Petru Rareş; 

Studiul are foarte multe note de subsol (106) care trimit la documente, 
manuscrise şi alte studii relevante pentru subiectul cercetat. 


Vicovan, Ion, pr. lect. dr.. „Preasfinţitul mitropolit chir Teoctist 1 (1453-1477) 
«pomăzuitorul» Sfântului Voievod Ștefan cel Mare”, în: TV XIV (2004), 7-12, 
p. 306-319. 

Articolul prezintă informațiile ce se cunosc despre „chir Theocist 1”. Primul 
act documentar este din 7 iunie 1455 şi este emis la Suceava, în vremea lui Petru 
Aron. Sursele unde găsim date despre el sunt „letopiseţele” şi cronicile vremii. De 
subliniat este faptul că din 58 de acte prezentate aici, 14 sunt acte de întărire, de 
danii, de scutiri de taxă — toate arătând o grijă mare o mitropolitului faţă de Biserică 
prin conlucrarea riguroasă cu domnul ţării, Ştefan cel Mare. 


Ţuşcanu, Florin, pr. drd., „Ştefan cel Mare şi episopii Romanului”, în: TV 
XIV (2004), 7-12, p. 326-331. 


Sunt prezentate aici relaţiile avute de Sf. Voievod Ştefan cel Mare cu episcopii 
Romanului: Tarasie (ante 1464-după 1473), Vasile (ante 1484-1500) şi Teoctist 
(1500-?). Din activitatea lor, cel mai mult sunt prezentate sfințiri de biserici şi 
mănăstiri la care au participat. Se menționează faptul că Sf. Ştefan a devenit ctitor al 
Episcopiei Romanului prin darurile şi privilegiile acordate. 


XIII.2. PARTICIPAREA MĂNĂSTIRILOR ŞI A MONAHILOR 
LA EVENIMENTELE ISTORICE IMPORTANTE: RĂSCOALE, 
RĂZBOAIE, REVOLUȚII 


***, Cronica Ecleziastică”, în: BORom III (1876-1877), 11, p. 530-546. 


Având în vedere izbucnirea Războiului de Independenţă în 1877, revista 
„Biserica Ortodoxă Română” relatează câteva „fapte eroice ale clerului român”. Sunt 
evocate ajutoarele băneşti cu care clerul le-a venit în ajutor răniților de pe câmpul de 
luptă, sumele donate de mitropolitul primat al României (1000 de lei), de mitropolitul 
Moldovei şi Sucevei, de P.S. Melchisedec al Romanului (200 de lei), de corpul 
profesoral al Seminarului din Bucureşti. Sunt evocate serviciile ce au fost aduse de 
biserică prin clerul monahal ostaşilor români răniți pe câmpul de luptă. 

În urma apelului făcut de mitropolitul primat şi de către mitropolitul Moldovei 
şi Sucevei către mănăstirile din ţară, 50 de monahi şi monahii au fost puşi în serviciul 
ambulanţelor, 20 de monahi pentru a servi ambulanţelor în calitate de brancardieri, 
30 de monahii din Mănăstirile Pasărea şi Ţigăneşti s-au pus în serviciul Crucii Roşii, 
30 de monahi din Mănăstirile Căldăruşani şi Cernica au fost trimişi spre a merge în 
serviciul Ambulanţei Române. Sunt redate apoi listele care conţin numele şi pre- 
numele monahilor care s-au dus în serviciul Ambulanţei Române din Mănăstirile 
Cernica şi Căldăruşani şi lista care conţine numele monahiilor din Mănăstirile Ţigă- 
neşti şi Pasărea care au intrat în serviciul Crucii Roşii. În urma apelului făcut de către 
mitropolitul Moldovei şi Sucevei, Mănăstirea Agapia a oferit atât ajutoare materiale, 
cât şi 20 de monahii în sprijinul Crucii Roşii. Se prezintă apoi lista persoanelor care 
s-au găsit apte pentru serviciul infirmeriilor armatei, din mănăstirile Dintr-un Lemn, 
Hurez, Bistriţa şi Adam din Eparhia Huşilor, judeţul Tutova. 


Silvestru Piteşteanu, B., arhiereu, „Discursul pronunţat în biserica Sfintei 
Mitropolii din capitală la 28 noiembrie cu ocazia parastasului pentru sufletele 

soldaţilor căzuţi în război şi a Te-Deumului pentru victoria repurtată la 
Plevna”, în: BORom V (1880-1881), 3, p. 178-181. 


Națiunea română este amintită în discurs ca fiind recunoscătoare celor ce s-au 
sacrificat pentru țară, biserica înălțând rugăciuni pentru iertarea păcatelor eroilor 
căzuţi la Plevna şi pentru toţi cei ce au murit în Războiul de Independenţă. România 
nu trebuie să se oprească la independenţa sa, ci aceasta trebuie să constituie începutul 
dezvoltării naţionale, culturale, economice şi spirituale. 


***, „Activitatea călugărilor din Eparhia Moldovei în timpul Războiului”, în: 
Viaţa Monahală 1 (1933), 10, p. 315-324. 


Articolul este structurat pe mai multe capitole. Se dă la lumină inițiativa Î.P.S. 
Pimen Georgescu, prin care, în vara anului 1913, după o serioasă pregătire, zece 
călugări din Mănăstirea Neamţ sunt puşi la dispoziția Societăţii Crucea Roşie. Textul 
conţine o scrisoare a preşedintelui Societăţii, prin care laudă activitatea călugărilor 
care au fost răsplătiți cu diferite decoraţii. 

O inițiativă asemănătoare s-a luat şi în campania din 1916, călugării pregătiți 
fiind din Mănăstirea Cetăţuia şi din alte mănăstiri din Eparhia Moldovei, aceştia 
urmând cursurile de infirmieri timp de şase luni, fiind apoi supuşi unui examen. 
Astfel, în campania din 1916, Crucea Roşie a format cinci spitale cu cei aproape 100 
de călugări voluntari (sunt prezentate destinațiile celor cinci spitale mobile, fiind 
menţionate şi numele călugărilor participanţi). Articolul conţine fotografii. 


G., 1. M., „Note bibliografice Stupcanu Teoctist, Arhim., «Activitatea călu- 
gărilor din Eparhia Moldovei în timpul războiului» în Viața Monahală, 1 
(1934), p. 315-327”, în: BORom LII (1934), 3-4, p. 252. Recenzie. 


Sunt evocaţi călugării şi călugărițele din mănăstirile Moldovei, care în timpul 
campaniilor din 1913 şi 1916-1918, au luat parte ca „îngrijitori de război”, în 
Spitalele Crucii Roşii. 


G., IL. M., „Note bibliografice. Filitti Jean C., «Grecs et roumains en 1821», 
revista Ehinviya, 1934, p. 209-220”, în BORom LVI (1938), 1-4, p. 129-130. 
Recenzie. 


Este prezentat modul în care a luat naştere mişcarea eteristă în Ţările Române 
şi rolul ierarhilor români în această mişcare. 


***, „Note bibliografice. Diaconu, Gh. C., «Popa Şapcă», în „Telegraful Ro- 

mân”, Sibiu, an XCVI, nr. 11-12, iunie 1948, p. 5”, în: BORom LXVI (1948), 

5-8, p. 369. 

Se face cunoscut faptul că articolul publicat în ziarul „Telegraful român” 
constituie doar un rezumat după lucrarea profesorului P. Constinescu — Iaşi, apărută 
în 1945, la editura Apărării Patriotice, „Popa Radu Şapcă, un conducător de frunte al 
revoluţiei din 1848”. 


***, „Note bibliografice. Georgesco-Buzău, Gh. I., «Aspect de l'annce 1848 
dans les Principautes Roumainesy, în „Arcades, cahiers de lettres et des arts”, 

5, 1948, 7-20 + 6 pl.; text în limba rusă, p. 1— VIII + 1 pl; text în limba 
engleză, p. XVI-XXIII”, în: BORom LXVI (1948), 5-8, p. 370. 


Prezentând Revoluţia din Muntenia, autorul se opreşte şi asupra clerului, a 
cărui contribuţie a fost evidențiată cu obiectivitate, insistându-se asupra figurii lui 
Popa Şapcă, care are şi o fotografie la pag. 13 şi a părintelui Ambrozie, de la Epis- 
copia Buzăului, supranumit „Popa Tun”. Mai sunt amintiţi şi Ghenadie Poenaru, din 
Prahova şi Neagu Benescu din satul Domnița. 


***_ Note bibliografice. Georgesco-Buzău, Gh. I., «Preoţi luptători», în 
„Albina”, foaie săptămânală (editată de) „Aşezămintele pentru Cultura Po- 
porului”, an 51, no. 23-24, 6 iunie 1948, număr special închinat revoluţiei de la 
1848, p. 7”, în: BORom LXVI (1948), 5-8, p. 370. 


Se face cunoscut că în articol sunt prezentaţi câțiva slujitori ai altarului care s- 
au remarcat în revoluția de la 1848, situându-se printre fruntații şi eroii acesteia. Este 
vorba despre călugărul Ambrosie, de la Episcopia Buzăului (poreclit „Popa Tun”), 
Popa Şapcă din Celei, arhimandritul Iosafat Snagoveanu, arhimandritul Ghenadie 
Poenaru (pe care autorul îl numeşte greşit „preot”) şi preotul Neagu Benescu. De ase- 
menea, aflăm că autorul articolului consacră capitol special pentru Popa Tun, Popa 
Şapcă şi Popa Neagu, aducându-se astfel un omagiu binemeritat clerului ortodox. 


***, „Note bibliografice. Matei, Gh., «Revoluţia de la 1848 şi țărănimea», 
Bucureşti, 1948, 45 p., 2Ixl4cm. (Apărut sub îngrijirea Comitetului de 
Direcţie a Sărbătoririi Centenarului Anului Revoluționar 1848)”, în BORom 
LXVI (1948), 5-8, p. 371. 


Prevăzător, autorul acestui articol doreşte să preîntâmpine o eroare istorică ce 
ar putea apărea. Astfel, el afirmă că i se pare ciudat faptul că Matei Gh. foloseşte, în 
cazul preotului Neagu Benescu, titulatura de Popa Neagu sau Neagu Popa, apărând 
posibilitatea de a se crede că acesta a fost o persoană cu acest nume şi nu un preot cu 
numele de Neagu. Menţionează, de asemenea, că aceeaşi tendință s-a observat şi la 
alți autori. 


***, „Note bibliografice. Manolache, Teodor N., «Preoţii şi călugării Bisericii 
strămoşeşti în revoluţia de la 1848», în ziarul „Universul”, nr. 129, 6 iunie 
1948, pagina „Biserica” (pag. 4)”, în: BORom LXVI (1948), 5-8, p. 371. 


Articolul îi menţionează pe preoții care s-au remarcat în Revoluţia de 1848, 
autorul aducând câteva lămuriri sau corectări la afirmaţiile lui T. Manolache. Astfel 
sunt enumeraţi preotul Radu Şapcă, apoi călugărul Ambrosie (supranumit Popa Tun), 
ierodiaconul Varlam de la Mănăstirea Sinaia, arhimandritul Ioasaf Snagoveanu, 
arhimandritul Ghenadie Pârvulescu (Ghenadie Poenaru) şi preotul Neagu Benescu. 
Autorul consideră ca ar fi fost necesar să se menţioneze şi faptul că membrii clerului 
au continuat lupta de dezrobire şi după înăbuşirea Revoluţiei, trecând de partea 
generalului Magheru. 

***, „Note bibliografice. Manolache, Teodor N., «Chipuri de revoluționari din 
1848: Ieromonahul Ambrozie (Popa Tun), Preotul Neagu Benescu, Arhi- 
mandritul Ghenadie Pârvulescu (Poenaru), Preotul Gheorghe Bodescu şi 
Arhimandritul loasaf Znagoveanu»,, în ziarul „Universul”, nr. 65, nr. 140, 20 
iunie 1948, p. 2; nr. 175, 31 iulie 1948, p. 2 şi nr. 199, 28 august 1948,p.2 
(toate în pagina „Biserica” >”, în: BORom LXVI (1948), 5-8, p. 372-373. 


Autorul acestui articol realizează în mod clar câteva corectări şi completări la 
informaţiile apărute anterior despre clericii luptători în Revoluţia de la 1848. Astfel, 
numele corect al lui Ambrosie este cu „s”, deci „Ambrosie”, ştiindu-se sigur doar că 
e călugăr, nu şi ieromonah. De asemenea, dintr-o corespondenţă a sa, purtată cu 
Episcopia Buzăului, se ştie că, până la 21 martie 1863, a fost îngrijitor al metohului 
Sfântul Dumitru din Bucureşti, de la această dată nemaiexistând informaţii despre el. 

De asemenea, se menţionează că nu este sigură nici porecla acestuia de „Popa 
Tun”, autorul articolului sprijinindu-se pe documentele oficiale existente. Se mai fac 
câteva precizări referitoare la preotul Gheorghe Bodescu, dar şi la arhimandritul 
loasaf Snagoveanu, care a fost şi un autor fecund. 


Corivan, N.. „Clerici ortodocşi din Moldova şi Muntenia care au luat parte la 
revoluţia din 1848”, în: MitrMold XXXIV (1958), 7-8, p. 624-647. 


Dintre clericii ortodocşi din Moldova şi Muntenia care au luat parte la 
Revoluția din 1848, articolul consemnează numele episcopului de Roman Veniamin 
Roset, dar şi a arhimandritului Paisie din Târgu Ocna. 


Porcescu, Scarlat, pr., „Clerici ortodocşi din Moldova luptători pentru unire 
Țărilor Române”, în: MitrMold XXXV (1959), 1-2, p. 37-49. 


Informaţii despre rolul activităţilor pastorale desfăşurate de către episcopii 
Filaret Scriban, Sofronie Miclescu, arhimandriţii Antonie Dumbravă, Marchian 
leropoleos, Constandie de la Iaşi, Nil egumenul de la Sfântul loan Hrisostom. Se mai 
menţionează că „Actul de adeziune la Comitetul Unirii din laşi” este semnat de mulţi 
vieţuitori ai Mănăstirii Neamţ în frunte cu stareţul Dionisie arhimandritul. 


Lupaş, I., prof., „Rolul episcopului Gheorghe Lepeş, din Alba-lulia şi al 


Inchizitorului Iacob de Marchia în răscoalele ţărăneşti din anii 1437-1438”, în: 
Mitrârd IV (1959), 1-2, p. 116-118. 


Lucrarea aduce în prim plan activitatea episcopului Gheorghe Lepeş din Alba-Iulia 
şi rolul pe care l-a avut acesta împreună cu Inchisitorul lacob de Marchia în 
răscoalele ţărăneşti din perioada cuprinsă între anii 1437-1438. 


Cotoşman, Gh., prof. dr., „Biserica Banatului în epoca turcească. Episcopii 
loan 1 şi loan II ai Caransebeşului şi Vârşeţului. Soarta mănăstirilor şi a şcolii 
gramaticeşti”, în: MitrBan X (1960), 7-12, p. 32-41. 


Materialul publicat are drept subiect situația Bisericii Banatului în epoca 
turcească, cu referiri la hotărârile legate de mănăstiri şi la situaţia Şcolii gramaticeşti. 
In acest context este prezentată viaţa şi activitatea episcopului loan I (1668-1670), 

incluzând faptul că la Mănăstirea Vodița în 1600 „loan al Caransebeşului a făcut 
rânduială instituind ca egumen pe Andrei Cerbu”. 

Despre loan al II-lea (1671-1680) aflăm că a fost numit episcop cu binecu- 
vântarea mitropolitului Țării Banatului, Visarion, care în 1676 îl va aşeza episcop şi 
peste scaunul Vârşețului. Epoca respectivă a adus multe necazuri pricinuite de turci 
mănăstirilor bănăţene, în special Mănăstirii Vodița, despre care avem documente, dar 
şi mănăstirilor Mraconia şi Vărădia. Situaţia Școlii gramaticeşti este prezentată atât 
sub păstorirea Vlădicii loan al II-lea, cât şi în preajma anului 1688, cu alte docu- 
mente din anii 1672, 1978 şi 1980. 


Brătulescu, Victor, prof., „Hagi Constantin Pop din Sibiu păstrătorul unor 
odoare de la Tismana”, în: MitrArd IX (1964), 9-10, p. 673-675. 


Autorul conturează imaginea vieţii mănăstireşti în timpul războaielor prin 
prezentarea într-un mod general al situațiilor mănăstirilor Sinaia şi Predeal în timpul 
războiului austro-ture desfăşurat între anii 1786-1788. Nucleul relatărilor sale este 
Mănăstirea Tismana şi odoarele acesteia ce au fost duse la Sibiu, el fiind păstrător al 
unor bogății ce aparţineau acestui sfânt lăcaş. 


Velicu, Dudu, „Pentru consolidarea unirii principatelor Române. Pastorala 
mitropolitului Nifon al Ungrovlahiei”, în: MizrOlt XVIII (1966), 1-2, p. 136-138. 


Pastorala mitropolitului Nifon a fost trimisă la 24 iulie 1860, având drept scop 
consolidarea Unirii Principatelor Române. Este redat textul integral al pastoralei. 


Cândrea, Spiridon, pr. prof. dr., „Călugărul Visarion Sarai, mobilizatorul 
conştiinţei ortodoxe în Ardeal la anul 1744”, în: MitrArd XI (1966), 1-3, p. 133-137. 


Numindu-l „mobilizator al conştiinţei ortodoxe în Ardeal”, autorul urmăreşte 
informarea cititorilor cu privire la strădaniile călugărului Visarion Sarai şi a altor 
clerici în lupta pentru apărarea ortodoxiei în Ardeal, în 1744. 


Cândea, Sp., pr. prof., „Revoluţia lui Tudor Vladimirescu şi episcopul Ilarion 
al Argeşului”, în: MitrArd XII (1967), 8-9, p. 715-726. 


Pe lângă informaţii despre Revoluţia lui Tudor Vladimirescu, sunt prezente şi 
datele biografice ale episcopului Ilarion (1777-1845), păstor al Argeşului în perioada 
desfăşurată între anii 1820-1845. 


Cosma, Aurel, dr., „Biserica Română din Banat şi unirea de la Alba-lulia”, 
în: MitrBan XVIII (1968), 10-12, p. 594-611. 


Articolul conţine prezentarea detaliată a acțiunilor legate de Unire. Biserica s-a 
implicat pozitiv în desfăşurarea acestora. La data de 1 noiembrie 1918, din iniţiativa 
episcopului Miron Cristea s-a făcut o adunare a românilor la Caransebeş, iar la 8 
noiembrie 1918 toţi arhiereii semnează declarația de adeziune. După Unire, episcopul 
de Caransebeş Miron Cristea devine mitropolit al Munteniei şi apoi întâiul patriarh. 


Păcurariu, Mircea, dr., „Preoţimea hunedoreană sprijinitoare a năzuinţelor 
poporului în cursul veacurilor”, în: MitrBan XVIII (1968), 10- 12, p. 612-638. 

Se prezintă cele mai vechi ştiri din viaţa bisericească hunedoreană, atestate 
documentar de-a lungul veacurilor. Din informaţiile despre Mănăstirea Prislop aflăm 
că aceasta este numită şi Silvașş, ctitor fiind Sfântul Nicodim, în secolul al XVI-lea. 
Există date despre conflictul dintre închizitorului loan de Capistrana şi Vlădica loan 
de Hunedoara. Trei clerici hunedoreni ajung mitropoliți ai Transilvaniei: Teofil de la 
Prislop, Ghenadie de Brad şi Ilie lorest. Se consemnează informaţii şi despre 
episcopul Sava Brancovici şi călugărul Visarion Sarai. 


Teodorescu, Fluor R., pr., „Chestiuni de organizare bisericească în veacul al 
XIX-lea”, în: BORom LXXXVIII (1970), 1-2, p. 152-174. 


Sunt abordate: dezideratele bisericeşti din vremea Revoluţiei de la 1848, 
dezideratele Divanurilor Ad-hoc în epoca Unirii Principatelor şi legile de organizare 
bisericească. 

a) Dezideratele bisericeşti din vremea Revoluţiei de la 1848. Se prezintă pe 
scurt istoria evenimentelor de la 1848 în Ţările Române şi se face o analiză a conţi- 
nutului revendicărilor care prevedeau independenţa sau neatârnarea bisericească față 
de chiriarhii străini şi constituirea unei Biserici unice în Transilvania. Aceste dezi- 
derate au privit în mod direct sau indirect Biserica Ortodoxă Română în cele trei 
Principate. 

Clericii, la 1848, în Moldova şi Ţara Românească au susţinut neatârnarea 
bisericească faţă de Patriarhia din Constantinopol, iar cei din Transilvania au susţinut ne- 
atârnarea față de ierarhia sârbească din Carlovitz. Autorul scrie că moldovenii şi-au 
afirmat dorinţa de emancipare bisericească încă de pe vremea domnitorilor muşatini 
şi în plină epocă fanariotă prin Sinodul de la Iaşi, întrunit la 1753, sub mitropolitul 
Iacov Putneanul. În Țara Românească se susținea mai ales neatârnarea mănăstirilor 
faţă de locurile la care au fost închinate. În Transilvania, mitropolitul Andrei Şaguna 
a fost un apărător al drepturilor bisericeşti, el fiind unul dintre principalii exponenţi ai 
luptei românilor transilvăneni pentru libertate religioasă. În lucrările „Promemoria 
dreptului istoric al Mitropoliei” şi „Adaos la Promemorie”, Andrei Şaguna leagă 
ideea naţională de cea bisericească. 

Un alt scop al Revoluţiei de la 1848 a fost sprijinirea de pe poziția bisericească 
a luptei pentru neatârnare a Principatelor şi pentru dobândirea de drepturi politice de 
către românii din Transilvania şi apoi lupta în toate cele trei țări pentru eliberare 
socială, de şerbie, iobăgie etc. Mitropolitul Meletie al Moldovei a luptat pentru 
neatârnare naţională. 

Un alt obiectiv a fost constituirea unui Sinod şi alte reforme în Biserica din 
Transilvania. 

b) Dezideratele Divanurilor Ad-hoc în epoca Unirii Principatelor - Divanurile 
Ad-hoc şi dezideratele lor bisericeşti. 

Mitropolitul Sofronie Miclescu al Moldovei a fost un mare susţinător al Unirii 
alături de fraţii Filaret şi Neofit Scriban şi Melchisedec Ştefănescu. În Ţara Româ- 
nească egumenii mănăstirilor, deşi au avut drept de participare, nu au participat la 
Divanurile Ad-hoc. Principalele deziderate bisericeşti ale Divanurilor Ad-hoc din 
Moldova au privit: înfiinţarea unei autorități sinodale, recunoaşterea neatârnării 


477 


Mitropoliei Moldovei de Patriarhia de Constantinopol, autocefalia Bisericii Moldo-Ro- 
mâniei, organizarea monahismului astfel încât acesta să fie de folos Statului şi Bise- 
ricii, problema înaintării în funcţii şi în ranguri bisericeşti, organizarea învățămân- 
tului, averile bisericeşti, aşezămintele speciale, norme statutare pentru episcopi, con- 
ducerea mănăstirilor — să fie puşi egumeni pământeni, problema mănăstirilor închinate. 

În Transilvania dezideratele aveau în vedere apărarea ortodoxiei de romano-ca- 
tolici şi încercarea emancipării Bisericii Ortodoxe Române de sub jurisdicția Bisericii 
sârbeşti. Frământările şi demersurile din Transilvania au avut ca rezultat reînființarea 
Mitropoliei Ortodoxe a Românilor din Transilvania în 1864 . 

Legi de organizare bisericească — la 13 decembrie 1863, în timpul lui 
Alexandru loan Cuza este dată legea prin care s-au desființat Mănăstirile Doljeşti, 
Zagavia şi alte 31 de schituri şi prin care s-au secularizat averile mănăstireşti. Alte 
legi care au fost date pe timpul lui Cuza priveau obligaţia ca serviciul divin să se țină 
în limba română, unificarea bisericii române, decretul organic pentru înființarea unei 
autorităţi centrale sinodale. O lege care a fost emisă şi care a generat „lupta pentru 
canonicitate” a fost „Legea pentru numirea de mitropoliți şi episcopi eparhioți din 
România”. 

În final articolului sunt prezentate, în rezumat, câteva cuvântări din epoca 
respectivă (1847-1864) şi anume cuvântarea lui Sofronie Miclescu, Neofit Scriban, 
Melchisedec Ştefănescu, Mihail Kogălniceanu, precum şi un bilanț pozitiv al 
reformelor bisericeşti şi concluziile autorului. 


Mărculescu, Octavian, „Participarea unor clerici ai Mănăstirii Negru-Vodă 
din Câmpu-Lung Muscel la Revoluţia din 1848”, în: BORom LXXXVIII 
(1970), 1-2, p. 215-224. Cu 14 anexe. 


Din documentele din arhiva protoieriei şi a Mănăstirii Negru Vodă din 
Câmpulung Muscel reiese faptul că la Revoluţia de la 1848, pe lângă numeroşi 
cetățeni ai oraşului Câmpulung; au participat şi doi clerici ce slujeau la Mănăstirea 
Negru-Vodă: ieromonahii Meletie şi Ilarion acesta din urmă făcând multă propa- 
gandă pentru Revoluţie. În urma înăbuşirii mișcării revoluționare, ieromonahul 
Ilarion s-a ascuns, iar mitropolitul Neofit al Țării Româneşti a primit poruncă să ia 
măsuri pentru prinderea şi predarea clericilor care au participat la Revoluţie. Din 
cauza înăbuşirii Revoluţiei şi în Transilvania, câțiva preoţi de acolo împreună cu 
familiile lor s-au refugiat în oraşul Câmpulung. 

În urma apelului făcut de mitropolitul Neofit, egumenul Mănăstirii Negru-Vodă a 
avut grijă de familiile preoţilor şi chiar a donat o sumă de bani pentru întreţinerea 
acestora. În 1849, în urma unor demersuri ieromonahul Ilarion a fost reprimit în 
Mănăstirea Negru-Vodă şi a ocupat funcţia pe care a deținut-o şi mai înainte de 
Revoluţie — aceea de ecleziarh. 

Într-una din cele 14 anexe este prezentată plăcuţa aflată în Mănăstirea 
Negru-Vodă pe care sunt înscrise numele cetăţenilor oraşului Câmpulung care au 
luat parte la Revoluţia din 1848, iar în celelalte 13 anexe sunt prezentate diferite 
documente referitoare la cei doi ieromonahi: Meletie şi Ilarion. 

Ivan, I., pr. prof., „Atitudinea Mănăstirii Neamţ-Secu în războiul de 
Independenţă 1877”, în: MitrMold XLVI (1970), 7-8, p. 447-448. 


Războiul de Independenţă din 1877 i-a găsit pe monahii Mănăstirii Neamţ-Secu 
pregătiți pentru înscrierea în serviciul de ambulanţă. Consemnarea acestui fapt aduce 
o dovadă pentru atitudinea de implicare şi susținere pe care au avut-o vieţuitorii 
lăcaşelor monahale în acele vremuri. 


Porcescu, Sc., pr., „Organizarea Bisericii din Moldova pe vremea domniei lui 
Mihai Viteazul”, în: MitrMold LI (1975), 5-8, p. 415-430. 


Situaţia politică a epocii lui Mihai Viteazul a determinat câteva schimbări 
importante în organizarea Bisericii Moldovei, începând cu părăsirea scaunelor 
mitropolitane şi episcopale de către mitropolitul Gheorghe Movilă şi episcopii de 
Roman şi Rădăuți, Agaton şi Teodosie Barbovschi. Locţiitor de mitropolit a fost nu- 
mit atunci Dionisie Radu al Târnovei, moment în care s-a constituit Sinodul ocazio- 
nal care a ales noii episcopi. Autorul menţionează ierarhii care au luat parte la acest 
Sinod şi redă declarația semnată de Filotei al Romanului la alegerea episcopilor, din 
15 iunie 1600. Articolul se încheie cu prezentarea măsurilor luate de Mihai Viteazul 
după stabilizarea situaţiei organizatorice a Bisericii moldoveneşti. 


Mălinaş, Marin, „O circulară inedită a episcopului Sinesie Ivanovici al 
Aradului (1751- 1768)”, în: MitrBan XXVI (1976), 10-12, p. 243-249. 


Ivanovici al Aradului (1751-1768) este instalat episcop al acestei zone la 3 au- 
gust 1751, iar după două săptămâni trimite bihorenilor o circulară prin care îşi anunță 
vizita. Articolul aduce informaţii despre conflictul cu episcopul romano-catolic din 
Oradea. Circulara care se analizează aici datează din 1759, prin care îndeamnă pe 
credincioşii din Bihor să nu se abată de la hotărârile publicate la Curtea din Viena în 
legătură cu libertăţile religioase. În aceasta el tratează Bihorul ca o dieceză aparte. Se 
redă textul în format bilingv latin / român. 


Cronţ, C., pr.. „Contribuţia Episcopiei Dunării de Jos pentru susținerea în răz- 
boiul de independenţă din 1877-1878”, în: GBis XXXVI (1977), 1-2, p. 358-361. 


Se menționează faptul că, în scopul susținerii Războiului de Independenţă, în 
cadrul Episcopiei Dunării de Jos s-au făcut colecte. Un rol important în acest sens l-a 
avut episcopul Melchisedec. 


Ganea, Ioasaf, arhid. prof., „Decoraţiuni şi medalii acordate slujitorilor 
bisericeşti din eparhia Râmnicului Noul Severin cu prilejul Razboiului de 
Independenţă”, în: MizrOlt XXIX (1977), 4-6, p. 364-368. 


Aflăm numele unora dintre clericii decoraţi cu acest prilej, printre care şi 
monahi - protosinghelul Agatanghel Guţu, episcopul Atanasie al Râmnicului şi unele 
monahii de la Mănăstirile Hurez şi Dintr-un Lemn. 


Tamaş, V., prof., „Prizonieri turci internaţi la Mănăstirea Bistriţa (Vâlcea) în 
1878”, în: MitrOlt XXIX (1977), 4-6, p. 369-372. 

Relatarea de faţă are drept subiect aducerea prizonierilor turci la Bistriţa şi Arnota 
pentru cazare, masă şi tratament şi modul în care s-a desfăşurat această acţiune. 


Eftimie Bârlădeanul, arhiereu-vicar, „Episcopul Melchisedec Stefănescu şi 
Independenţa de stat a României”, în: MitrMold LIII (1977), 5-6, p. 312-316. 


Lupta pentru independenţă a României a fost susținută de Biserica Ortodoxă 
Română, lucru pe care autorul încearcă să-l scoată în evidență în mod special prin im- 
plicarea unuia dintre oamenii ei cei mai de preţ, episcopul Melchisedec Ștefănescu. 


Ivan, I., diac.. „Referire despre episcopul Melchisedec Stefănescu şi despre 
războiul din 1877 într-o corespondenţă de epocă”, în: MitrMold LIII (1977), 5-6, 
p. 391-396. 


Implicarea episcopului Melchisedec Ştefănescu în lupta pentru independența 
României reiese şi din corespondenţa de epocă. Autorul enumeră câteva scrisori în 
care se aminteşte despre acțiunile arhiereului. 


Porcescu, Scarlat, pr., „Participarea slujitorilor, monahilor şi monahiilor din 
eparhia Iaşilor la lupta pentru Independenţa României”, în: MirrMold LIII 
(1977), 5-6, p. 417-428. 


Studiind activitatea Eparhiei Iaşiului în timpul Războiului de Independenţă, 
autorul constată implicarea clerului în lupta României, în special a mitropolitului 
Iosif Naniescu, dar şi a altor preoţi şi ieromonahi. Cea mai importantă direcţie în care 
ajutorul Bisericii s-a manifestat a fost susținerea armatei atât prin ajutor material cât 
şi prin personal pentru asistență medicală. 


Cocora. Gavril, pr.. „Funerariile unui erou de la Plevna-monahul Gherasim 
Cosma din Mănăstirea Ciolanu”, în: GBis XXXVI (1977), 7-9, p. 672-681. 


Necrolog. Anexele conţin cuvântările diferitelor personalități participante la 
înmormântarea monahului de la Mănăstirea Ciolanu. 


Octavian, Nicu, prof., „Prezenţa clerului Bisericii Ortodoxe Române în 
luptele poporului pentru dreptate socială şi independenţă Naţională”, în: GBis 
XXXVI 1(1978), 1-2, p. 139-155. 


Se face referire la „clerul superior” în frunte cu Dionisie Lupu şi Veniamin 
Costache care au sprijinit Revoluţia de la 1821. De asemenea, este amintit un anume 
ieromonah Nicodim din Făgăraş care ţine legătura cu Rusia pentru apărarea credinţei. 


Octavian, Nicu D., prof., „Revoluţia de la 1848 din Ţara Românească şi 
participarea clerului din Mitropolia Ungrovlahiei la această mişcare socială”, 
în: GBis XXXVII (1978), 5-6, p. 585-600. 


Incursiune rapidă prin istorie însoţită de consemnarea suportului oferit de 
Mitropolia Ungrovlahiei în vederea sprijinirii Revoluției de la 1848. Mitropolitul 
Neofit a fost ales chiar preşedinte al guvernului. 


480 


Luca, Eftimie, „Clerici ortodocşi din eparhia Romanului şi Huşilor în războiul 
din 1916-1918”, în BORom XCVI (1978), 11-12, p. 1264-1273. 


Plămădeală, Antonie, „Marina Hociotă — Maica Mina de la Săliştea-Sibiului 
— o „nouă Ecaterina Teodoroiu” în războiul din 1916-1918”, în BORom XCVI 
(1978), 11-12, p. 1274-1283. 


Toacă, I., „Aportul slujitorilor Bisericii Ortodoxe Române la lupta contra 
regimului de ocupaţie, pentru eliberarea pământului străbun (1916-1918)”, în 
BORom XCVI (1978), 11-12, p. 1284-1290. 


Porcescu, Scarlat, „Contribuţii aduse de slujitorii bisericeşti din Arhiepis- 
copia Iaşilor, în anii 1916-1918, pentru făurirea statului național unitar ro- 
mân”, în: MitrMold LIV (1978), 9-12, p. 685-714. 


Implicarea Arhiepiscopiei Iaşilor în timpul Primului Război Mondial în for- 
marea Statului Naţional Unitar Român este demonstrată şi prin activitatea mitro- 
politului Pimen Georgescu, ale cărui iniţiative, acţiuni, cuvântări şi scrisori pastorale 
sunt evocate în paginile de față. 


*** „Clerul ortodox participant la lupta poporului român împotriva cotro- 
pitorilor 1916-1918”, în: GBis XXXVII (1978), 9-12, p. 1110-1137. 


Studiul are un subcapitol care se întitulează „Activitatea călugărilor în mă- 
năstiri şi la spitalele Crucii Roşii”, accentuându-se importanţa acţiunilor de acest fel 
realizate în Moldova (aici insistându-se asupra contribuţiei avute de mitropolitul 
Pimen), acţiuni în care au fost implicaţi vieţuitori ai Mănăstirilor Neamţ, Văratec, 
Agapia, Secu, Râşca, Bistriţa, Agafton, Cetăţuia. 


Răileanu, C., „Reprezentanţii Bisericii Ortodoxe Române din Banat la Alba- 
Iulia”, în: MitrBan XXVIII (1978), 10-12, p. 613-619. 


Pentru a contura implicarea activă a Bisericii în acţinunile subsumate Unirii, în 
studiul de faţă se prezintă activa prezenţă a preoților din Banat la Alba-Iulia, accen- 
tuându-se rolul activ al episcopului de Caransebeş, Miron Cristea care transmitea 
parohiilor din eparhia sa ciculara din 23 noiembrie, prin care indica să înlocuiască la 
slujbe pomenirea „Împăratului Austro-Ungariei” cu „Înalta noastră stăpânire naţio- 
nală”. Sunt redate fragmente din discursul acestuia, prin care susține Unirea. 


Moisiu, Al., pr. prof.. „Rolul monahismului ortodox-transilvănean în păs- 
trarea conştiinţei de unitate naţională şi bisericească”, în: MitrArd XXIII 
(1978), 10-12, p. 746-753. 


Având ca nucleu de dezbatere monahismul, articolul cuprinde date despre mo- 
nahism în general, monahismul transilvănean şi rolul monahismului ortodox — tran- 
silvănean în lupta pentru păstrarea conştiinţei de unitate națională şi bisericească. 
Sunt oferite informații cu privire la mănăstirile importante din Ţările Române care au 
luptat pentru menţinerea unității naţionale bisericeşti, respectiv Mănăstirea din 
Feleac, Mănăstirile Sâmbăta de Sus, Prislop, Silvaş, Mănăstirea din Șinca, Mănăs- 

tirea Râmeţ, precum şi date despre ierarhi şi monahi apărători ai ortodoxiei, respectiv 
Ilie lorest, Sava Brancovici şi Sofronie de la Cioara. 


Dincă, George, diac., „Episcopul Melchisedec, Apostol al Unirii Principatelor Ro- 
mâne şi mai mare erudit al vremurilor”, în: GBis XXXX (1981), 1-2, p. 167-175. 


Material care aduce informaţii despre episcopul Melchisedec care a fost numit 
de către Mihail Kogălniceanu Ministru al Cultelor, funcție în care a stat doar în pe- 
rioada 30 aprilie- 6 mai, după care a demisionat. Se descrie activitatea de sprijinire a 
acțiunilor închinate Unirii. 


+ Gherasim Piteşteanul, arhiereu vicar al Episcopiei Râmnicului şi Arge- 
şului, „Mănăstirile vâlcene în timpul Revoluţiei din 1821”, în: MizrO/r XXXIII 
(1981), 4-6, p. 182-186. 


Se prezintă o serie de mănăstiri care s-au implicat sau au fost implicate în 
desfăşurarea Revoluţiei lui Tudor Vladimirescu din 1821: Slatina, Hurezi, Cozia. 


Vasilescu. Gh., „Tudor Vladimirescu şi pandurii săi la mănăstirile Tismana, 
Strehaia, Gura-Motrului şi Ţânţăreni în 1821”, în: MitrOlt XXXIII (1981), 7-9, 
p. 391-402. 


În contextul evocării cronologice a evenimentelor Revoluţiei lui Tudor Vladi- 
mirescu din 1821, autorul accentuează rolul jucat de mănăstirile Tismana, Strehaia, 
Gura-Motrului şi Țânţăreni în desfăşurarea lor. 


Bălaşa, D., pr., „Arhimandritul Theodosie Bistriceanu participant la Revoluţia 
din 1821”, în: MitrOlt XXXVI (1984), 7-8, p. 518-510. 


Lucrarea are ca scop evocarea personalității arhimandritului Theodosie, căr- 
turar şi egumen al Mănăstirii Bistriţa, care a fost participant la Revoluţia lui Tudor 
Vladimirescu din 1821. 


Redacţia, „225 de ani de la mişcarea populară condusă de Cuviosul Sofronie 
de la Cioara (1759-1761), în: MitrArd XXX (1985), 1-2, p. 112-123. 


Cu ocazia împlinirii a 225 de ani de la mişcarea condusă de Cuviosul Sofronie 
de la Cioara între anii 1759-1761, autorul prezintă în linii generale contextul istoric şi 
mişcarea desfăşurată în acea perioadă. Articolul cuprinde scurte note biografice 
despre Cuviosul Sofronie. 


Mateescu, Tudor şi Ciucă, Marcel, „Mănăstirile din Ţara Românească şi 
Moldova ca locuri de depunere a documentelor”, în: MitrOlt XXXVII (1985), 
5-6, p. 445-451. 

Se enumeră o serie de mănăstiri din Moldova şi Țara Românească în care, mai 


ales la vremuri de restrişte, au fost depuse documente spre păstrare: Bistriţa, Bise- 
ricani, Tismana, Neamţ, Secu, Horezu etc. 


Moraru, Alexandru, pr. prof. dr., „Participarea clerului român din Transil- 
vania la evenimentele din 1848 şi 1918” în: StTeol Seria a Il-a XXXIX (1987), 
1, p. 108-114. 

Sunt prezentate informaţii despre Marea Adunare a națiunii române transil- 
vănene care s-a ținut în data de 3/15 mai 1848 după care se menţionează faptul că 
Adunarea de la Blaj s-a ţinut sub conducerea episcopilor români: Andrei Şaguna şi 
loan Lemeni. Se menţionează clericii ce făceau parte din Comitetul Naţional Român 
(preoţi de mir) şi se aminteşte cronologia desfăşurării acţiunilor din 1848. 

Referitor la evenimentele din 1918 este precizată implicarea unor ierarhi ca 
Miron Cristea al Caransebeşului, Dimitrie Radu al Oradiei, Valeriu al Lugojului care 
au fost susținători ai Unirii ce a avut ca urmări înfiinţarea Episcopiei Oradiei (1920) 
şi reînfiinţarea vechii Episcopii a Vadului şi Feleacului, cu sediul la Cluj (1921). 


Mureşianu, Ion B., prof., „Lupta împotriva deznaţionalizării românilor din 
Transilvania în timpul dualismului austro-ungar în vremea lui Miron Romanul 
după acte, documente şi corespondențe inedite”, în: MitrBan XXXVII (1987), 
2, p. 119-124. 


Se prezintă condiţiile de viață de la Mitropolia din Sibiu sub regimul dualist 
austro-maghiar, se prezintă scrisorile trimise către mitropolitul Miron Romanul, 
măsurile luate de acesta pentru a stopa acțiunile de maghiarizare (în învățământ şi în 
presă, în „Addendă. Scrisori către Miron Romanul”). Se 151 de scrisori primite de la 
personalități, având şi un indice de nume. 


Vasilescu, Gheorghe, „Arhimandritul loasaf Snagoveanul-participant la 
Revoluţia din 1848”, în: GBis XXXXVIII (1989), 4-5, p. 97-108. 


Se face evocarea arhimandritului loasaf Snagoveanul (22 aprilie 1797-3 martie 
1872), fost stareţ al Mănăstirii Snagov. Sunt consemnate informaţii cu privire la 
implicarea sa în desfăşurarea Revoluţiei de la 1848 şi urmările acesteia. 


Brătescu, Constantin, „Activitatea episcopuluidr. Miron Cristea între 1910-1918 
pentru apărarea fiinţei naţionale şi făurirea României Mari”, în: A/'Ban VII 
(1996), 4-6, p. 110-114. 


Miron Cristea a fost episcop al Caransebeşului între anii 1910-1920. În această 
perioadă a intensificat legăturile între societățile culturale bănăţene şi cele din 
Regatul României, a încurajat manifestările teatrale româneşti, a apărat învăţământul 
românesc, articolul prezentând atitudinea sa din timpul Primului Război Mondial. 
Toate aceste acţiuni îl prezintă ca pe un înfocat sprijinitor al unităţii statale. 


Păcurariu, Mircea, pr. prof. dr., „Biserica şi Marea Unire”, în: R7eol VIII 
(1998), 4, p. 172-188. 


Lucrarea aduce informaţii despre participarea Bisericii la înfăptuirea Unirii în 
1918, clericii participanți la Marea Unire şi despre circulaţia tipăriturilor româneşti, 
respectiv „Cazania” mitropolitului Varlaam. În paginile acestei lucrări sunt menţio- 
nate ctitoriile domnitorilor români pe cuprinsul ţării indiferent de zona geografică. 


David, Aurel, „Reacţia Ortodoxiei din Transilvania la «Unirea» cu Biserica 
Romei: Răscoala condusă de călugărul Sofronie (1759-1761)”, în: Rfeol IX 
(1999), 2, p. 39-66. 

Studiul aduce informaţii despre motivele uniației, urmările ei, persecuțiile 
religioase, „ura între fraţi” şi „mustrarea cugetului”. Este prezentată răscoala condusă 
de călugărul Sofronie, apărător al Ortodoxiei (1759-1761) împreună cu colaboratorii 
săi şi situaţia clericilor, a laicilor şi a unor mănăstiri: Plosca, Strâmba, Fizeşului, 
Măgina, Râmeţi, Arpaşul de Jos, Berivoiul Mare, Bucium, Comana de Jos, Dijani, 
Căciulata, Drăguş, Lisa, Mărgineni, Notat, Ghaba, Opre-Cârtişoara, Porumbacul de 
Sus, Scorei, Recea, Mintiul Român, Trămea, Feleac, Săsciori, Băița, Mohora, 
Berchiş, Chiced, Topliţa. 


Isai, Daniel, „Implicarea monahismului din Moldova în alinarea suferinţei din 
perioada Primului Război Mondial (1916-1918)”, în: 7V XIII (2003), 7-12, p. 
236-251. 


O activitate intensă în această perioadă a avut-o mitropolitul Pimen Georgescu 
care a patronat concerte la Teatrul Naţional pentru a strânge fonduri, redactează o 
„Pastorală” prin care cheamă pe vieţuitorii de la Neamţ, Secu, Văratec, Agapia, 
Cetăţuia, Agafton, Durău la instruire medicală. 


XIII.3. MONAHISMUL ROMÂN ÎN TIMPUL COMUNISMULUI 


A 


Vasile, Cristian, „Mănăstirile în perioada comunistă”, în: A/rBan XI (2000), 
7-9, p. 165-170. 


Se face referire la situaţia controversată a anilor 1950. În 1948, Securitatea 
emite un document în care se specifică că în România erau 176 mănăstiri, existând 
5941 de călugări. Paradoxal, numărul călugărilor şi a călugăriţelor din Seminarii a 
crescut la 143 în intervalul 1941 — 1948, față de doar 90 cât era înainte. Se aduc in- 
formaţii despre acţiunile realizate de mănăstiri şi care deranjau Securitatea, adăpos- 
tirea celor urmăriți de Securitate (un exemplu elocvent fiind Mănăstirea Vladimi- 
reşti), despre conflictul dintre mişcarea „Rugul aprins” şi Securitate. 


Cilibia, Constantin, pr., „Preoţi ortodocşi bănăţeni în închisorile comuniste”, 
în: AltBan XIV (2003), 1-3, p. 82-88. 


Articolul are drept subiect condamnările pe care preoții bănăţeni le-au suferit 
în timpul comunismului. Din cinul monahal sunt amintiţi mitropolitul Banatului, 
Vasile Lăzărescu cu domiciliu obligatoriu la Mănăstirea Cernica, episcopul Caranse- 
beşului, Veniamin Nistor, care în februarie 1949 este scos din scaun şi ieromonahul 
Alexandru Eftimie Bilan care, cât a fost civil, a fost arestat şi închis la Jilava, Aiud, 
Gherla şi Balta Brăilei. 


Cârstea, Sebastian-Dumitru, dr.. „Aspecte ale vieţii monahale ortodoxe în 
timpul perioadei comuniste”, în: Rreol XVII (2007), 3, p. 406-430. 


Articolul are drept subiect general viaţa monahală ortodoxă din timpul pe- 
rioadei comuniste, referindu-se în special la anii 1944-1959, când patriarhul Iustinian 
Marina s-a confruntat cu problema reorganizării monahismului românesc şi la modul 
în care apare ea în datele şi statisticile vremii. O altă problemă abordată în acest 
articol este aceea a Decretului nr. 410 din 1950. 

XIV. IMPLICAREA MĂNĂSTIRILOR ŞI 
PERSONALITĂȚILOR VIEȚII MONAHALE ÎN VIAŢA 
SOCIALĂ ŞI ACTIVITĂȚI FILANTROPICE 


XIV.1. BOLNIŢE, SPITALE, ORFELINATE ȘI AZILE 


***, „Cuvânt compus şi pronunțat de Arhiereul Filaret Stavropoleos Scribanu 
la inaugurarea ospiciului de săraci din Mănăstirea Galata de lângă oraşul laşi, 
în 1855 Septembrie 1”, în: BORom V (1880-1881), 10, p. 657-673. 


Tema centrală a discursului prezentat este milostivirea şi grija pe care trebuie 
s-o manifestăm față de cei săraci şi neputincioşi. Din discursul arhiereului Filaret 
referitor la Mănăstirea Galata aflăm că „Petru Vodă întemeind Mănăstirea Galata a 
aşezat în ea şi un ospiciu pentru săraci”, temei pentru urmaşi de a-i urma exemplu 
dragostei creştine. 


***, „Serviciul Sanitar al episcopului Ghenadie II al Argeşului”, în: BORom 
XV (1891-1892), 8, p. 666-668. 


Sunt redate două copii după două adrese oficiale: copie după adresa minis- 
trului de interne către P.S. Ghenadie, episcop de Argeş din 1891 — în care ministrul 
de interne îi mulţumeşte pentru înființarea Serviciului Sanitar în localul Episcopiei; 
copia după adresa cuviosului monah şi doctor Benedict Becescu adresată P.S. 
Ghenadie II al Argeşului —în care se aminteşte despre faptul că Episcopia a înființat 
acest serviciu şi face un raport al consultărilor făcute. 


Erbiceanu, C., „Documente inedite”, în: BORom XVI (1892-1893), 3, p. 193-208. 


Sunt prezentate 10 documente din care câteva au referiri la Spitalul Colțea: 

1. Document din 1811, semnat de către mitropolitul Ignatie al Ungrovlahiei. 
Din acesta aflăm că în instituţia amintită funcționa, pe lângă spital şi un ospiciu 
pentru săraci şi bătrâni. Din cauza faptului că banii erau insuficienți, mitropolitul, în 
calitate de efor suprem al spitalelor din capitală, cere de la creştinii cei mai avuţi bani 
pentru aceste aşezăminte — instituie ceea ce se numeşte „disc”. Autorul oferă expli- 
caţii asupra ceea ce înseamnă acest „disc”. 

2. Document din 1811, semnat de Ignatie al Ungrovlahiei, din care reiese că un 
protoiereu care se ocupa cu strângerea de bani pentru aşezămintele bisericeşti — os- 
picii, spitale, şcoli, a furat din banii pe care i-a strâns. Documentul cuprinde ordinul 

mitropolitului către un alt protoiereu de a cerceta şi de a-l trimite pe cel învinuit la 
închisoare. 

6. Document din 1812, din care reiese că la Spitalul Colțea exista şi o casă 
pentru ajutorarea străinilor (sârbi, greci etc.). Noua organizare a spitalului a făcut să 
nu mai existe fonduri şi pentru această casă. Mitropolitul a dispus ca banii ce se vor 
strânge din „discurile” („cutia milei” de astăzi) aşezate pe la biserici, să se 
cheltuiască în acest scop la Spitalul Prozoveştii, unde s-au aşezat străinii. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXVIII (1904-1905), 4, p. 372-385. 


Document - la 2 iulie 1814, s-a făcut un raport pentru „deschicarea” a trei mă- 
năstiri din spitalul de ciumă. Se precizează că se făceau abuzuri la luarea contri- 
buţiilor pentru Spitalul Colțea. 


Scriban, arhim.. „Cărţi, reviste ziare. «Într-o mănăstire» articol de D.I. în re- 
vista „Neamul Românesc”, în: BORom XLII (1924), 8, p. 501-502. Recenzie. 


Autorul (D..) a vizitat o mănăstire şi spune că a văzut acolo cum au fost fetele 
orfane de război îngrijite şi tratate de către călugărițele de acolo. 


**%, „Deschiderea cursurilor pentru pregătirea călugărițelor şi călugărilor ca 
îngrijitori de bolnavi în spitale”, în: MitrMold IX (1933), 9, p. 220. 


Cursurile pentru pregătirea călugărițelor şi călugărilor ca îngrijitori de bolnavi 
în spitale s-au deschis la Mănăstirile Agapia şi Văratic sub conducerea doamnei 
doctor Popa. Dispoziţiile pentru înființarea acestor cursuri au fost date de Î.P.S. 
Pimen, în acord cu Societatea Crucea Roşie. 


Tighineanu, Efrem, locotenent de arhiepiscop al Chişinăului, arhiereu, 
„Dezvoltarea operei samaritene a Bisericii Ortodoxe Române prin înființarea 
institutelor de călugărițe infirmiere”, în: BORom LVIII (1940), 5-6, p. 294-303. 


Se aminteşte despre instituțiile de caritate ale Bisericii în general. Aflăm că în 
Mărcuţa din Bucureşti şi Sfântul Spiridon din laşi. Articolul 88 din Statutul Bisericii 
Ortodoxe Române, din 1925, prevede ca mănăstirile de maici să înfiinţeze, pe lângă 
alte aşezăminte de folos obştesc şi institute pentru pregătirea surorilor de caritate 
necesare spitalelor şi bolnavilor particulari. 

Patriarhul Miron plănuia să facă o şcoală pentru surori de caritate la Mă- 
năstirea Țigăneşti. Ministerul Apărării Naţionale i-a cerut patriarhului aceasta. Este 
redată propunerea. În urma unor demersuri a luat ființă lângă Spitalul Militar „Re- 
gina Elisabeta” din Bucureşti, primul institut de călugărițe ortodoxe infirmiere. Este 
redată organizarea acestui institut. Al doilea institut de călugărițe infirmiere a luat 
naştere la Chişinău prin stăruința locotenentului de arhiepiscop Efrem Tighineanu în 
1938, în Mănăstirea Frumoasa. De asemenea, este prezentată organizarea acestui 
institut. Şi la Cluj a luat ființă o şcoală de infirmiere, dar sub formă de mănăstire la 
inițiativa episcopului Nicolae Colan. La Cernăuţi Î.P.S. Visarion a înființat o ase- 

menea mănăstire, după ce a transformat Mănăstirea Suceviţa în mănăstire de maici. 
La Iaşi, la iniţiativa Î.P.S. Irineu a luat ființă un asemenea institut. 

Din articol mai aflăm că soţia lui Neagoe Basarab, Despina, (după unele tra- 
diții locale) s-ar fi călugărit la Schitul Ostrov din Călimăneşti, schit a cărui 
construcție ar fi fost finalizată de ea. Matei Basarab ar fi zidit pentru soția sa, Elena, 
Schitul Slătioarele din Vâlcea, pentru ca aceasta să-şi ducă acolo viaţa, după ce el va 
trece la cele veşnice. 


Ilarion Băcăoanu, egumenul Mănăstirii Precista Mare din Roman, arhie- 
reu, „Egumenii şi aşezările spitaliceşti din Mitropolia Moldovei”, în: BORom 
LVIII (1940), 5-6, p. 361-369. 


Cele dintâi aşezăminte spitaliceşti din Mitropolia Moldovei au fost bolniţele 
mănăstireşti. Administraţia şi îngrijirea acestor bolniţe era în sarcina mănăstirilor în 
care se aflau, iar egumenul era îngrijitorul. El numea pe medic şi tot cu binecu- 
vântarea lui se numeau părinții şi fraţii pentru îngrijirea bolnavilor. Autorul enumeră 
câteva mănăstiri care aveau bolniţe: Neamţ, Slatina, Râşca, Precista Mare (din 
Roman), Barnovski, Profetul Samuil (din Focşani), Agapia, Adam (jud. Tutova). 

La mijlocul secolului al XVIII-lea a luat ființă instituția Sfântul Spiridon. 
Autorul arată cum s-a înfiinţat această instituție, împrejurările care i-au dat naştere, 
dezvoltarea ei şi cine i-a fost fondatorul. 

În 1721 în laşi a izbucnit o epidemie de ciumă, iar morţii erau îngropaţi în 
locul numit Măgura Iaşilor. După trecerea epidemiei, Ştefan Bosie a clădit pe 
Măgura Iaşilor o biserică, care după câţiva ani a fost făcută schit şi a primit numele 
Tărâţa. Ceva mai târziu, acelaşi Ştefan Bosie, alături de Anastasie Lipscanu şi Vasile 
Roset au făcut la 1752 biserica Sfântul Spiridon din laşi, care a devenit mănăstire. Ea 
a fost sfințită în 1758. Tot aici s-a făcut şi o bolniță. 

Mănăstirea Precista Mare din Roman, ctitorită la 1569 de Ruxandra soţia lui 
Alexandru Lăpuşneanu, avea bolniţă. În 1764 domnul Moldovei închină această 
mănăstire din Bacău Mănăstirii Sfântul Spiridon din laşi, care avea statut de sta- 
vropighie de la 1763. În 1788,Gherasim Putneanu, egumenul Mănăstirii Precista 
Mare, clădeşte cu proprii săi bani un spital în curtea acestei mănăstiri. 

Mănăstirile Neamţ şi Golia aveau bolniţe pentru alienați. Mănăstirea Profetul 
Samuil din Focşani avea şi ea, o mică bolniţă. Toate acestea a fost „afiliate la Epi- 
tropia Sfântul Spiridon”. În finalul articolului este prezentată întinderea aşezămin- 
telor spitaliceşti ale Epitropiei Sfântul Spiridon şi starea actuală a spitalelor din 
cuprinsul Mitropoliei Moldovei. 


Lănerăjan, loan, diac. dr., „Sensul creştin al asistenţei sociale”, în: BORom 
LVIII (1940), 11-12, p. 826-831. 


La începutul articolului se aminteşte despre sensul creştin al asistenţei sociale 
în general şi despre trecutul acestuia. Apoi autorul enumeră câțiva ierarhi filantropi: 
Andrei Şaguna, Varlaam, Veniamin Costache, Antim Ivireanu, Melchisedec Ştefă- 
nescu, voievozi: Ştefan cel Mare, Petru Rareş Constantin Brâncoveanu, Grigorie 
Ghica — Spitalul Pantelimon 1735, Domnița Bălaşa — spitalul, biserica, azilul de 


487 


bătrâni. Al. Ipsilanti a înfiinţat un spital pentru copii, iar spătarul Cantacuzino, 
Spitalul Colțea. Autorul redă şi fragmente din testamentele mitropoliților Antim 
Ivireanu şi Andrei Şaguna. 


Moisescu, Gheorghe I., diaconul, „Cronica bisericească. Un nou aşezământ 
creştinesc ortodox”, în: BORom LXI (1943), 1-3,p. 151-153. 


Patriarhul Nicodim a hotărât înființarea unui aşezământ pentru pregătirea 
surorilor de caritate care se vor îngriji de bolnavi, şcoală care va funcţiona în 
Mănăstirea Plumbuita. Toate absolventele şcolii sunt obligate să îngrijească bolnavii 
din spitalele şi dispensarele Casei Naţionale a Asigurărilor de Sănătate timp de cel 
puţin 10 ani. Pe data de 10 martie 1943, patriarhul şi mareşalul Antonescu au vizitat 
Mănăstirea Plumbuita spre a stabili locul unde va fi aşezământul. 


Moisescu, Gheorghe I., diaconul, „Cronica bisericească. Deschiderea Insti- 
tutului surorilor de caritate de la Mănăstirea Ţigăneşti”, în: BORom LXI 
(1943), 1-3, p. 153-154. 


Pe data de 24 februarie 1943, a avut loc ceremonia de deschidere a „Institu- 
tului surorilor de caritate” de la Mănăstirea Țigăneşti. La deschidere a luat parte şi 
patriarhul Nicodim. Este redată desfăşurarea acestei festivități. 


Ioachim, „Pilduiri pentru vremurile ce străbatem...Orfelinate de la Sf. Mă- 
năstiri”, în: GBis IV (1945), 1-3, p. 24-27. 


Se face o prezentare a orfelinatelor din cadrul Mănăstirilor Cernica şi Țigănești. 


Ungureanu, Gh.., „Episcopul Veniamin Costachi iniţiatorul şcolii pentru 
pregătirea preoților şi a unei case pentru ocrotirea copiilor orfani şi săraci, la 
16 martie 1803”, în: MitrMold (1946), 10-12, p. 46-50. 


Pentru a contura implicarea directă în viaţa culturală şi socială a celor păstoriți 
a episcopului Veniamin Costachi, autorul articolului menţionează faptul că într-o 
şedinţă la care a participat şi P.S. Gherasim de Huşi la laşi, în data de 16 martie 
1803, P.S. Veniamin propune înfiintarea unei şcoli pentru preoți şi a unei case pentru 
copiii orfani şi săraci. Este redactat textul anaforalei lui Veniamin 


Molin, Virgil, „Bolniţa de la Colțea acum două veacuri şi jumătate”, în: GBis 
XIX (1960), 11-12, p. 1005-1022. 


Pe lânga informaţiile despre bolniţă, care va deveni mai apoi Spitalul Colțea 
din Bucureşti, găsim prezentate aspecte şi despre ceea ce este numit „Aşezământul 
Colțea”, incluzând şi o mănăstire cu acelaşi nume. Articolul cuprinde şi imagini cu 
aşezământul şi cu mănăstirea. 


Gonţa, V. şi Gonţa, AL., „Mitropolitul Anastasie Crimca fondatorul celui 
dintâi spital în Moldova”, în: MitrMold XXXVIII (1962), 1-2, p. 33-40. 


Înainte de a vorbi despre situaţia spitalelor din Moldova, se aminteşte că în Țara 
Românească cel dintâi spital a fost înfiinţat de Vladislav în 1523, lângă Mănăstirea 

Curtea de Argeş. Mitropolitul Anastasie a înființat două spitale - unul la Dragomirna în 
1602, sub numele de „bisericuţa bolniţă” şi unul la Suceava. Sunt redate câteva mărturii 
ale criticilor care au analizat documentele privitoare la primul dintre aceste spitale. 


Brătulescu, Victor, prof.. „Bisericile şi casa Sanatorială de la Viforâta”, în: 
GBis XXII (1963), 3-4, p. 269-292. 


Mănunchi de informaţii ce vizează cărţi vechi cu zugravi şi însemnări, ma- 
nuscrise psaltice, inscripţii pe cruci, icoane aparținând „sfintei Mănăstiri Viforâta”. 


Vătămanu, Nicolae, „Contribuţii la istoricul bolniţei de la Simidreni şi al 
Xenodochiului de la Argeş”, în: BORom LXXXVI, (1968), 11-12, p. 1382-1391. 


În tabloul votiv al Mănăstirii Curtea de Argeş, pe bisericuţa pe care Neagoe şi 
Despina o înfăţişează lui Dumnezeu, se observă silueta unui cavaler îmbrăcat în zale, 
probabil Radu I Basarab şi lângă el, pe alt panou urma să fie soţia lui, Ana, în 
călugărie, Calinichia. Dar pictorul a înfățişat-o pe Calinichia în rasa ei de călugăriță, 
lângă scară. Radu şi Calinichia au fost ctitorii celei dintâi Mitropolii a Țării Ro- 
mâneşti, înălțată pe locul unde, ulterior, Neagoe şi-a clădit fundaţia ctitoriei sale, 
Radu determinând zidirea Mitropoliei, ea a fost continuată de soţia sa, care, după 
moartea soţului, s-a călugărit, fiind ajutată de fiul lor, Mircea cel Bătrân. 

Dacă în 1359 a fost înființată Mitropolia Ungrovlahiei şi Iachint de Vicina a 
fost recunoscut ca arhipăstor al Ţării Româneşti, era necesară o clădire a unei Mi- 
tropolii la Argeş. Dar în intervalul de peste 25 de ani, cât s-au scurs între înfiinţarea 
formală a Mitropoliei şi domnia lui Mircea cel Bătrân, Iachint a trebuit să aibă undeva o 
reşedinţă. Autorul afirmă că aceasta a fost o mănăstire (sau schit) mai veche, anterioară 
Vodiţei, situată pe platforma de deasupra vărsării Văii laşului în râul Argeş. 

Pentru a demonstra care a fost această mănăstire, premergătoare vechii mitro- 
polii argeşene, autorul se foloseşte de un act de danie, din 24 iulie 1542, prin care 
Vladislav al II-lea dădea bolniţei de la Simidreni şi alăturatului adăpost de călători, 
adică xenodochiului de la Argeş, toată căşăria din judeţul Pădurețului. Deşi loca- 
litatea Simidreni nu este cunoscută geografic, aşezarea pare veche, cu o mănăstire 
sau schit şi o bolniță existentă înaintea mănăstirii de la Argeş. Bolniţa era rezervată 
exclusiv călugărilor bătrâni şi bolnavi, aşezată în afara mănăstirii, cu bisericuţă pro- 
prie, cu chilii şi cimitir, cărora li se aducea la nevoie medic de la spitalul pentru laici. 
Deci bolniţele nu erau spitale, ci azile călugăreşti, cum a fost şi la Mănăstirea Neamţ. 

Mergând pe firul istoriei, autorul afirmă că Iachint de Vicina a venit ca mitro- 
polit într-o mănăstire existentă la acea dată, bolniţa de la Simidreni, cu hramul Sân 
Medru. Clădită alături, noua Mitropolie de la Argeş a căpătat hram nou, Adormirea 
Maicii Domnului, hram menținut şi de Neagoe Basarab când şi-a înălțat ctitoria la 
Argeş. Xenodochiul de la Argeş este un adăpost pentru călători, unde aceşti pelerini 
primeau loc de cazare pentru câteva zile şi îngrijiri medicală în caz de nevoie. Şi în 
alte ţări existau aceste locuri de binefacere, unde se perindau o mulţime de călători. 
Dania lui Vladislav fusese anticipată de Radu cel Mare în 1498, tot cu căşăria pă- 
durețului, dată Mănăstirii Râncăciov. Autorul conchide că bolniţa şi xenodochiul 
erau întreținute de Mitropolia de la Argeş, de care ţineau, iar prin plecarea Mitro- 

poliei de la Târgovişte, cele două instituţii au trebuit să fie ajutate şi atunci s-a trecut 
dania de la Râncăciov asupra lor. 

În curtea Mănăstirii Argeş au existat până în secolul trecut două capele, din 
care una avea hramul Sf. Dimitrie, ceea ce-l determină pe autor să creadă că aceasta 
ar fi fost capela bolniţei de la Simidreni. Despre xenodochiu este precizat locul de 
hrisovul lui Vladislav, că era situat în faţa porților bisericii de la Mănăstirea Argeş, deci 
pe latura de vest a incintei mănăstirii. Acolo a identificat, în 1860, Al. Odobescu o sală 
lungă, a cărei descriere înfăţişează unicul xenodochiu documentat din istoria noastră. 

Al. Pelimon, în descrierea mănăstirii de la Argeş, oferă o informație inte- 
resantă. El identifică micul paraclis, Sf. Dumitru, unde a văzut zugrăviți pe Radu 
Voievod şi soția sa, călugărită Calinichia, ţinând în mână o biserică, probabil vechea 
Mitropolie a țării, ctitoria lor. Neagoe, când a poruncit să se dărâme Mitropolia, a 
avut grijă de a pune să se scoată izvod de pe vechiul tablou al ctitorilor, care apoi a 
fost trecut pe zidurile uneia dintre clădirile ce mai rămâneau în picioare din com- 
plexul vechii mitropolii, pe pereţii paraclisului bolniţei de la Simidreni. Din neîn- 
țelegerile urmaşilor, cineva a pus să se şteargă chipul voievodului, zugrăvind în loc 
chipul sfinţiei sale, iar altcineva, neinspirat, a şters numele personajului înveşmântat 
călugăreşte. După mutarea capitalei şi a Mitropoliei la Târgovişte, circulaţia de pe 
şoseaua Câmpulung - Curtea de Argeş a scăzut, iar importanţa xenodochiului s-a 
micşorat, instituţia devenind inutilă şi suferind transformările gospodăreşti cu- 
noscute, neputând să se transforme în spital, ca pretutindeni în Europa. Bolniţa a avut 
acelaşi destin, atribuindu-i-se o altă destinaţie, iar cimitirul călugărilor a fost mutat 
peste şosea, la Flămânzeşti. 


Bulat, T. G., prof.. „Biserica Moldovei şi aşezămintele spitaliceşti în prima 
jumătate a secolului al XIX-lea”, în BORom XC (1972), 11-12, p. 1227-1237. 


Centrul de greutate al articolului îl constituie demersurile realizate pentru 
construirea de către mănăstirea Neamţ-Secu a unui spital în Târgu Neamţ, lucrare 
realizată în 1852. Este redată corespondenţa purtată între conducerea bisericească şi 
cea lumească pentru realizarea acestui obiectiv, precum şi „Aşezământul” spitalului 
imediat după înfiinţare. Se aminteşte şi de intenţia mitropolitului Veniamin Costachi, 
din octombrie 1845, de a dedica o parte din veniturile mănăstirii Slatina construirii 
unui spital în oraşul Fălticeni, proiect nerealizat datorită decesului iniţiatorului. 


Popescu, Ion, „Contribuţia Bisericii la istoria veche a medicinei oltene”, în: 
MitrOlt XXIX (1977), 10-12, p. 810-812. 


În aceste pagini aflăm că primele spitalele au fost inaugurate pe lângă biserică, 
în special pe lângă mănăstiri. Sunt menţionate Mănăstirile Vodița, Tismana, Cozia, 
Bistriţa Olteană şi Obedeanu — cu hramul Sf. Impărați Constantin şi mama sa Elena. 


Protopopescu, C. A., diac., „Înfiinţarea primelor spitale rurale de stat, în jurul 
unor mănăstiri. Spitalul din Strehaia. (1883-1983)”, în: MitrOlt XXXV (1983), 
9-10, p. 642-649. 

Se activitatea desfăşurată pe lângă mănăstiri pe plan social-medical, concre- 
tizată de-a lungul timpului în înfiinţarea de bolniţe, farmacii şi spitale, cum sunt 
Spitalul Colțea, Spitalul Sfântul Pantelimon din Bucureşti, spitalul Nifon, Sfântul 
Spiridon, cele de la Hurezi şi Slatina. Punctul principal al expunerii este însă 
activitatea spitalului din Strehaia, desfăşurată între anii 1883-1983. 


XIV.2. DIVERSE ALTE IMPLICAŢII 


Vartolomeu al Râmnicului. „Cronica bisericească. Raportul P.S. Episcop 
Vartolomei al Râmnicului către Consiliul Central al Bisericii Ortodoxe 
Române. Privitor la atelierele din mănăstirile şi schiturile de maici din Eparhia 
Olteniei”, în: BORom XLVII (1929), 1, p. 1212-1216. 


P.S. Vartolomeu al Râmnicului înfăţişează în acest raport către Consiliul Central 
al Bisericii Ortodoxe Române, 12 chestiuni referitoare la introducerea atelierelor în toate 
mănăstirile de călugăriţe, cine va lucra în aceste ateliere, ce se va lucra, cum vor fi 
organizate, cum vor fi procurate materialele şi cine va înființa aceste ateliere. 


Liviu, Stan, pr. prof., „Cooperative şi ateliere mănăstirești”, în: MitrOlt VI 
(1954), 9-10, p. 478-487. 


În cadrul acestui articol se aminteşte despre importanţa muncii (a rucodeliei) în 
viața călugărească şi despre atelierele mănăstireşti (cu exemple). Sunt prezentate 
mănăstirile în care existau cooperative: Agapia, Hurezi, Cernica, Pasărea, Țigăneşti, 
Samurcăşeşti, Viforâta, Zamfira, Suzana, Nămăieșşti, Tudor Vladimirescu, Răteşti, 
Barbu, Buciumeni, Celic-Dere, Saon, Văratec, Agafton, Râşca, Adam etc. 


Enescu, N. C., „Un proces dintre epitropia Mănăstirii Trei Ierarhi - laşi şi 
Epitropia învățăturilor publice din Moldova, în timpul Regulamentului 
Organic”, în: MitrMold XXXVII (1961), 9-12, p. 634-665. 


Procesul din perioada Regulamentului Organic evocat de autor se referă la 
persecutarea Bisericii autohtone de către elemente fanariote. 


Turcu, Constantin, „Biserica şi fiscalitatea feudală”, în: MirrMold XXXVIII 
(1962), 1-2, p. 58-61. 


Autorul aminteşte în aceste pagini despre relația dintre Biserică şi fiscalitatea 
feudală, cu accent pe efectele fiscalității asupra Mănăstirii Putna la anul 1679. 


Băileanu, Gh., „Laşiul în secolul al XVII-lea”, în: MitrMold XL (1964), 11-12, 
p. 649-654. 


Iaşiul în secolul al XVII-lea este prezentat din perspectivă socială şi religios-cul- 
turală. Aflăm despre evenimentele de la Curte, despre bisericile şi mănăstirile acestui 
oraş, precum şi despre viaţa culturală din acea vreme. 


Cocora, Gabriel, pr., „Un veac de la înființarea Academiei: clerici ortodocşi 
din Moldova în acest înalt for de cultură”, în: MitrMold XLII (1966), 9-12, p. 
691-693. 

Însemnarea de față debutează cu un scurt istoric al Academiei Române, după 
care sunt prezentați câțiva dintre slujitorii moldoveni ai Bisericii Ortodoxe Române 
care au făcut parte din acest for de cultură. 

Episcopul Melchisedec al Romanului a lăsat Academiei biblioteca sa, care cu- 
prindea 2511 de cărţi, 82 de manuscrise şi 114 monede. Printre cele mai importante 
activități pe care le-a prestat ca membru al Academiei se numără câteva comunicări 
cu caracter istoric. Alţi clerici, membri de onoare ai Academiei, au fost mitropolitul 
Pimen Georgescu şi episcopul Iacov Antonovici al Huşilor. 


Ciurea, Al. I., pr. prof., „Clerici şi personalități ale Bisericii Ortodoxe din 
Transilvania şi Banat, membrii ai Academiei Române, înainte de 1 decembrie 
1918”, în: MitrOlt XXI (1969), 1-2, p. 13-35. 


Printre clericii care au fost numiţi membri ai Academiei Române se numără 
episcopul Ardealului - Iosif Goldiş (numit episcop în 1899), episcopul Caranse- 
beşului din 1899- Nicolae Popea, arhiereul dr. Ilarion Puşcaşu (arhiereu din 1921) şi 
mitropolitul Andrei Şaguna, membru din 7 septembrie 1871. 


Naghiu, Iosif E., „Ierarhi şi preoţi bănăţeni şi crişeni la Academia Română 
(1866-1947), în: MitrBan XXIX (1979), 1-3, p. 71-78. 


În studiul „Ierarhi şi preoți bănăţeni şi crişeni la Academia Română (1866-1947)” 
sunt prezentaţi: 

Nicolae Popea, episcop al Caransebeşului, membru al Academiei din 1877. 
Textul face prezentarea celor cinci cărți scrise de el; Vasile Mangra, vicar epicopal şi 
preşedinte al Consistoriului Ortodox Român din Oradea. Se prezintă datele bio- 
grafice. A fost un înfocat susţinător al naţionalismului, vorbindu-se şi despre cerce- 
tările lui literar — istorice; Miron Cristea, primul patriarh, membru de onoare din 
1919. Sunt expuse date biografice, iar în ceea ce priveşte activitatea este menţionat 
faptul că, în calitate de episcop, se arată a fi susținător al publicisticii române. 


/aasaapnas se 

XV. MĂRTURISIRI DE CREDINȚĂ, PRAVILE 
ŞI CULEGERI DE LEGI BISERICEȘTI 


XV.1. MĂRTURISIREA DE CREDINŢĂ A LUI PETRU MOVILĂ 
ŞI SINODUL DE LA IAŞI (1642) 


E.. „Notiţe istorice asupra timpului şi împregiurărilor religiose în care s'au 
ținut Sinodul din laşi”, în: Revista Teologică 1 (1883), 26, p. 202-208. 


Între secolele IX- XVI, în cadrul Bisericii Ortodoxe nu se observă nicio miş- 
care teologică şi literară, cu excepţia câtorva canonişti (Balsamon Zonora, Vlastaris). 
Cauzele progresului cultural-spiritual sunt: căderea şcolilor teologice prin cucerirele 
musulmane din Asia, Europa şi Africa; degradarea spiritului elen în Grecia; refugiul 
învăţaților în Occident; corupția moravurilor şi depărtarea de la spiritul bisericii antice. 

Prelaţii erudiți îşi făceau studiile în Occident, mai ales în Italia, iar odată cu 
apariţia lutheranismului şi calvinismului, aceştia se instruiau singuri din doctrinele 
Ortodoxiei. Persoana care a agitat Ortodoxia mai mult de un secol a fost patriarhul 
Constantinopolului, Chiril Lucaris, care s-a născut în Creta în 1572. După ce a ter- 
minat studiile începătoare în ţara sa a fost trimis în Veneţia, urmând apoi Univer- 
sitatea de Patavia, unde a terminat studiile literare şi teologice. A călătorit prin toată 
Europa, în special prin Belgia şi Italia, după care a fost chemat în ţară de Meletie 
Pigas, protosinghelul Patriarhiei de Alexandria, care l-a hirotonit ieromonah, apoi 
arhimandrit. Patriarhul ecumenic Neofit l-a însărcinat cu apărarea Ortodoxiei în 
Lituania, care era bântuită de uniați. În 1603 a fost proclamat patriarh de Alexandria. 
În 1612, patriarhul Constantinopolului Neofit al II-lea se exilează, iar Chiril e pro- 
clamat locţiitorul patriarhului de Constantinopol. La 1614, a fost ales patriarh 
Timotei, iar Chiril Lucaris a trecut în Valahia, apoi în Alexandria; iar după opt ani, în 
1621, a murit patriarhul Timotei şi în locul lui a fost numit Chiril care se afla atunci 
în România. A îndeplinit această funcție doar un an şi patru luni, fiind răsturnat de o 
intrigă iezuită, sprijinită de trei arhierei (Grigorie al Amasiei; Mitrofan al Ahridei şi 
losaf al Serrei). Aceştia aveau ciudă el pentru că Chiril era un opozant puternic al 
scopurilor lor prozelitice, drept pentru care îl calomniau la Poartă, cum că ar avea 
relații secrete cu prinții germani protestanți. Astfel, a fost exilat în Insula Rhodos şi 
înlocuit cu Grigorie. Cel din urmă a rezistat trei luni, fiind înlocuit cu Authim care a 
demisionat şi acesta după 50 de zile. 

Lucaris revine la patriarhat cu ajutorul ambasadorului Angliei, a doua oară, în 
1624, iar în 1627 fondează tipografia patriarhală aducând-o din Londra. Însă ereticii 

au reuşit să-l exileze din nou în Tened, dar după câteva zile este rechemat la tron pe 
11 octombrie 1632. Athanasie Patelarie îl dă din nou jos timp de 40 zile, după care în 
Joia Mare, Chiril Lucaris revine pentru a patra oară. Însă Athanasie nu se linişteşte şi 
ajunge pentru a doua oară patriarh, dar este înlocuit cu Chiril din Verra (Verria?), 
care la rândul lui a fost înlocuit cu Neofit al Iracliei, fiind şi acesta înlocuit cu 
Lucaris pentru a cincea oară. Va fi din nou calomniat la Poartă precum că ar avea 
legături cu Rusia, iar sultanul, după un an şi şase luni, ordonă moartea lui. 

Cu toate calitățile sale eminente, Chiril Lucaris este presupus de Biserica Orto- 
doxă ca suspect şi exclus până la justificare dintre ortodocşi, pentru că se presupune 
că este autorul unei confesiuni (mărturisiri de credință) care conţine 18 capitole şi a 
fost publicată în cartea polemică a lui Meletie Sirigul în 1690 la Bucureşti. Cartea 
cunoaşte mai multe ediţii: Londra — 1629, Constantinopol — 1631, apoi Geneva, 
astfel de ediţii. Afând Biserica Ortodoxă că un patriarh ecumenic publică o „Măr- 
turisire de credință” cu tendiinţe calvine, Sinodul de la Constantinopol condamnă cele 18 
capitole şi patru întrebări şi răspunsuri care par a fi publicate de Lucaris ca eretice. 

Spre final sunt expuse părerile mitropolitului Varlaam şi a patriarhului Dosoftei 
despre Vasile Lupu, apărător al ortodoxismului contra influențelor protestantiste 
occidentale, menţionându-se şi efortul acestuia de a aduce moaştele Sfintei Cuvioase 
Paraschiva la laşi, de a organiza o întrunire a Sfântului Sinod Panortodox la Iaşi, contra 
capitolelor lui Chiril Lucaris. Astfel, cel dintâi Sinod a fost ținut la Constantinopol 
contra ereziilor lui Lucaris, pe timpul patriarhului Chiril din Verra, la 1638, 24 
septembrie, participând 44 de persoane. Sinodul din laşi care s-a ținut în 1642 sau 1643 
este mai însemnat deoarece au participat atât grecii, cât şi românii şi ruşii. 


E., „Practicalele Sinodului din laşi, care este al II-lea contra Capitulilor lui 
Ciril”, în: Revista Teologică 1 (1883), 27, p. 213-216. 


Aceste „practicale” sunt traduse din greceşte din cartea „Contra capitulilor 
calvinice şi a întrebărilor lui Ciril Lucaris”, al cărei autor este Meletie Sirig, profesor 
şi protosinghel a Marii Biserici din Constantinopol. Cartea este imprimată în luna 
septembrie la Bucureşti, în 1650, iar la finalul cărții este adăugată şi expunerea 
credinței patriarhului Dosoftei, combătându-se doctrinele calviniste şi protestante. 
Articolul descrie unsprezece capitole ale cărţii lui Meletie şi nu este finalizat. 


E., „Practicalele Sinodului din laşi, care este al II-lea contra Capitulilor lui 
Ciril”, în: Revista Teologică 1 (1883), 28, p. 220-222. 


Paragraful este o continuare a „Contra capitulilor calvinice şi a întrebărilor lui 
Ciril Lucaris” din „Revista Teologică” I (1883), 27, p. 213-216, cuprinzând des- 
crierea ultimelor şapte capitole. 


E., „Practicalele Sinodului din laşi, care este al II-lea contra Capitulilor lui 
Ciril”, în: Revista Teologică 1 (1883), 30, p. 239-240. 


Articolul cuprinde „Epistola Sinodului din Iaşi”, în care este lăudat domnul 
„loan Vasile Voievod”, care a luptat împotriva „capitolelor calvinice ale lui Lucaris”. 

Se face referire la „practicalele” Sinodului din Constantinopol din 1638, pe care le expune 
în opera sa, după care enumără toate persoanele care au subscris acele „practicale”. 


Ghenadie al Râmnicului, „Istoria Mărturisirii Ortodoxe”, în: BORom XXII 
(1898-1899), 8, p. 803-822. 


Sfântul Sinod a hotărât traducerea din greceşte şi republicarea „Mărturisiri 
Ortodoxe”. Este redat procesul verbal al Comisiei Sfântului Sinod, care arată atât 
modul în care a procedat Comisia la traducerea din nou a cărții, cât şi istoricul ei. 

Cartea „Mărturisirea Ortodoxă” are un caracter simbolic, însă spre deosebire 
de celelalte mărturisiri, aceasta este mai completă şi uşor de înțeles. Ne sunt redate 
numirile celorlalte cărți simbolice din Biserica Ortodoxă şi anume: „Mărturisirea 
Ortodoxă a lui Ghenadie Scholarios”, „Mărturisirea Bisericii Ortodoxe şi Apostolice 
a Răsăritului” de Mitrofan Critopol, „Expunerea Doctrinei Bisericii Ortodoxe cu 
deosebirile ce se întâlnesc în alte biserici creştine”. Este arătată însemnătatea teolo- 
gico-literară pe care a avut-o Mărturisirea Ortodoxă la Români. 

Istoria „Mărturisirii Ortodoxe” - sunt prezentate cauzele istorice care au deter- 
minat schimbarea numirii cărții; Petru Movilă a numit-o „Catehism” la Sinodul de la 
Kiev ţinut la 1640, iar Sinodul de la Iaşi i-a schimbat numele în „Mărturisirea Ortodoxă”. 

Sunt prezentate împrejurările istorice din Biserica Rusă, cu privire la „Mărtu- 
risirea ortodoxă” şi anume faptul care l-a determinat pe Petru Movilă să înceapă 
lucrul la „Catehismul” său încă din 1628, ca răspuns la „Confesiunea de la Geneva” a 
lui Chiril Lucaris. Tot lucrarea acestuia din urmă l-a determinat pe Petru Movilă să 
convoace Sinodul de la 1640 de la Kiev, în care s-a dezbătut această problemă. Sunt 
redate şedinţele sinodului care au fost în număr de 10, şase dintre ele fiind dedicate 
citirii şi analizării „Catehismului” lui Petru Movilă. S-au analizat părțile referitoare la: 
starea sufletelor după moarte, Tatăl Nostru, cele 9 Fericiri, credință, nădejde, dragoste. 

În final, autorul combate părerea lui Î.P.S. Macarie autorul „Istoriei Bisericii 
Ruse”, potrivit căreia „Catehismul” a fost făcut de Isaia Trofimovici — care tocmai 
pentru aceasta ar fi fost ridicat la rangul de doctor în teologie. Părerea este greşită, 
deoarece Isaia Trofimovici, la deschiderea Sinodului spune „Petru Movilă a scris un 
Catehism”. Sunt arătate apoi adevăratele motivele pentru care Isaia Trofimovici a 
fost ridicat la rangul de doctor în teologie. 


Ghenadie al Râmnicului, „Istoria Mărturisirii Ortodoxe”, în: BORom XXII 
(1898-1899), 9, p. 853-873. Cu text în greacă. 


Se prezintă împrejurările istorice ale „Mărturisirii Ortodoxe” din Sinodul de la 
laşi. După Sinodul de la 1640, „Catehismul” lui Petru Movilă a fost trimis la 
Patriarhia de Constantinopol pentru a fi analizat. Sinodul de la laşi s-a ocupat cu 
combaterea „Confesiunii de la Geneva”. Acest Sinod a fost convocat în decembrie 
1641 — argumente în favoarea acestei afirmaţii găsim în cartea lui Teodor Scu- 
Minovici ŞI într-un manuscris al lui Meletie Sirigul al „Mărturisirii Ortodoxe”. 

La Sinodul de la laşi Petru Movilă a participat prin delegaţii: Isaia Trofimovici 
şi Iosif Canonovici, patriarhul Constantinopolului a participat prin delegații: Porfirie 
fostul mitropolit al Niceei şi Meletie Sirigul; au mai participat ierarhii şi clerici ai 

Moldovei. Şedinţele Sinodului au fost în număr de 20, în care s-au respins cele 18 
capitole calvine şi s-a tradus în limba greacă „Mărturisirea Ortodoxă”. 

Sinodul a confirmat şi aprobat „Mărturisirea Ortodoxă”. La fel şi patriarhul 
Constantinopolului a confirmat-o în 1643, printr-o enciclică confirmată atât de Petru 
Movilă şi de prelaţii moldoveni cât şi de Sofronie ieromonahul, egumenul Mănăstirii 
Trei Ierarhi din laşi. 

Soarta „Mărturisirii Ortodoxe” după Sinodul de la Iaşi este următoarea: „Măr- 
turisirea Ortodoxă” aprobată la laşi a primit „întărirea” din partea Patriarhiei de 
Constantinopol numai în textul grec şi în stare de manuscris. În 1662 „Mărturisirea 
Ortodoxă” a fost tipărită în textul greco-latin, la Amsterdam de către Panaiot. 

În finalul studiului este prezentat un catalog al edițiilor cărţii „Mărturisirea 


Ortodoxă” de la 1662 la 1879. 


G., „Cronica bisericească Mărturisirea Ortodoxă ”, în: BORom XXIII (1899- 
1900), 6, p. 592. 


A apărut „Mărturisirea Ortodoxă” - o ediţie a Sfântului Sinod. 


*%*, Cu mila lui Dumnezeu Noi Mihail Grigoriu Sturza Voievod, Domn al 
TȚarei Moldaviei”, în: Păstorul I (1904), 1, p. 22-23. 


Se publică mai multe legi date de către domnitor mănăstirilor Neamţ şi Secu. 
Domnitorul îşi îndreaptă atenția către aceste lăcaşuri de cult, susținând pricipiul 
potrivit căruia aici trebuiau respectate poruncile lui Dumnezeu, să fie pentru mân- 
tuirea sufletească, adăpostul celor săraci şi izvor de învăţătură pentru credincioşi. 


*%** „Regulamentări Domneşti pentru Monastirea Neamţu-Secu”, în: Păstorul 
I (1904), 7-8, p. 33-34. 


Articolul urmează celui publicat în Păstorul I (1904), 1, p. 22-23. Se elogiază 
atât personalitatea, cât şi contribuția pe care a avut-o cuviosul arhimandit şi stareț 
Paisie la cârmuirea celor două lăcaşe de cult, după ce primeşte în grijă mănăstirile 
Secu şi Neamţ. În 18 februarie 1843 s-a binevoit ca Preasfințiul să dea învoire 
soborului să-şi întemeieze un aşezământ după regulile lui Paisie. 


***, „Acte oficiale”, în: BORom XXXIV (1910-1911), 4, p. 361-374. Cu text 
în limba greacă. 


Este reprodusă corespondența oficială privitoare la hotărârile Sinodului de la 
laşi din 1642, unde a fost combătută scrierea apărută sub pseudonimul Chiril Lucaris, 
după care s-a găsit un exemplar original în Biblioteca Naţională din Paris. Mai exact 
sunt reproduse două scrisori referitoare la Sinodul de la Iaşi din 1642. În articol sunt 
redate adresa Academiei Române către mitropolitul primat, adresa Sfântului Sinod 
către patriarhul ecumenic al Constantinopolului Ioachim IV, adresa Sfântului Sinod 
către Ministerul de Externe, adresa Sfântului Sinod către preşedintele Academiei Ro- 
mâne. Prin aceste adrese persoanele amintite sunt înştiințate că li s-au trimis foto- 
grafii după originalul referitor la Sinodul de la 1642, găsit în Biblioteca Naţională din Paris. 

De asemenea, sunt reproduse: şi răspunsul patriarhului Constantinopolului, 
răspunsul Decanatului Facultăţii de Teologie din Cernăuţi, răspunsul Ministerului de 
Externe la adresele trimise cu privire la trimiterea fotografiilor după originalul 
referitor la Sinodul de la Iaşi 1642 găsit în Biblioteca Naţională din Paris. 


Mangâru, B., „Câteva însemnări din istoria bisericii române cu privire la 
Sinodul de la Iaşi 1642”, în: BORom XXXIX (1915-1916), 2, p. 150-162. 


Se aminteşte despre „atmosfera deschiderii Sinodului de la Iaşi”. 

La începutul articolului se prezintă situația politico-bisericească la acea vreme. 

În secolul al XVII-lea limba de cult dominantă în Țările Române era slavona. 
La 1631 a ajuns ca domn al Ţării Româneşti Matei Basarab care l-a avut alături pe 
mitropolitul Teofil. Întemeierea tipografiei domneşti din Țara Românească s-a făcut 
cu ajutorul lui Petru Movilă despre care se aminteşte în continuare descriind situaţia 
Bisericii la suirea acestuia în scaunul de mitropolit al Kievului. Sunt abordate mai 
departe situația din Transilvania, cazul lui Chiril Lucaris şi câteva aspecte legate de 
mitropolitul Varlaam al Moldovei. 

Petru Movilă — a îmbrăcat haina monahală şi a ajuns mitropolit al Kievului, 
înființând tipografia şi Academia din Kiev. În 1635 a venit în Ţara Românească un 
călugăr numit Meletie Macedoneanul ce a slujit la tipografia întemeiată de Matei 
Basarab - cu ajutorul literelor trimise de Petru Movilă — şi astfel s-a început 
„mişcarea literară” din acea epocă. 

În Transilvania mitropolit era Ghenadie care, sesizând lipsa de cărţi bisericeşti, 
i s-a adresat mitropolitului Țării Româneşti, Teofil. Acesta (Teofil) a mers în fruntea 
unei solii în 1640 în Transilvania. La 1632 a apărut la Geneva sub pseudonimul 
Chiril Lucaris un catehism care propovăduia credinţa calvină. Chiril Lucaris — a fost 
ales în 1612 ca locţiitor de patriarh ecumenic, calitate în care a făcut mai multe vizite 
în Rusia, Polonia şi Ţările Române. La 1612-1613 acesta se afla în Țara Româ- 
nească. În 1621 Chiril ajunge patriarh ecumenic, după care a fost exilat pentru scurt 
timp în Rodos. Revenit pe scaunul de patriarh în 1624, pe seama lui s-au răspândit 
zvonuri cum că ar fi calvin şi de aceea Teofan, patriarhul Ierusalimului, aflat în 
Moldova, a trimis o delegaţie spre a afla dacă Chiril este sau nu calvin. Teofan a 
adunat un sinod la Iaşi prin care Chiril a fost disculpat de toate acuzele. În 1638, din 
cauza unor intrigi, Chiril Lucaris a fost executat. 

Mitropolitul Varlaam al Moldovei — fiu de ţăran, a intrat din tinereţe la Mă- 
năstirea Secu, a fost egumen al acesteia, la vârsta de 55 de ani a ajuns mitropolit al 
Moldovei. În vremea sa s-a construit Mănăstirea Trei Ierarhi unde s-au înființat o 
şcoală şi o tipografie. 

La Sinodul de la laşi din 1642 au participat: Isaia Trofimovici, episcopul 
Niceei, Porfirie, Meletie Sirigul (pentru care Vasile Lupu a întemeiat Episcopia 
Proilaviei), Varlaam al Moldovei, Evloghie al Romanului, Anastasie al Rădăuţilor, 
Georgiu al Huşilor, egumenul Sofronie. 


Mangâru, B., „Câteva însemnări din istoria bisericii române cu privire la 
Sinodul de la Iaşi 1642”, în: BORom XXXIX (1915-1916), 3, p. 259-275. 

Sinodul de la Iaşi 1642 a ţinut trei luni şi s-a deschis cu citirea scrisorii 
patriarhului Partenie — scrisoare ce este redată în articol şi care se referă la punctele 
ce trebuiau dezbătute. Autorul aminteşte apoi despre două texte pe care ni le redă în 
articol. Acestea sunt: scrisoarea patriarhului Nectarie al Ierusalimului referitoare la 
Sinodul de la Iaşi 1642 şi la „Mărturisirea Ortodoxă” a lui Petru Movilă; scrisoarea 
patriarhului Constantinopolului prin care spune că este de acord cu „Mărturisirea 
Ortodoxă a lui Petru Movilă”. 

La şedinţele Sinodului de la Iaşi, Meletie Sirigul şi grecii au susţinut condam- 
narea lui Chiril Lucaris, iar ruşii spuneau că nu sunt dovezi în acest sens. Înainte de 
plecare participanţii la Sinod i-au scris o scrisoare de mulțumire domnului Vasile 
Lupu, care este de asemenea redată în articol. În 1643, patriarhul Constantinopolului 
a aprobat „Mărturisirea lui Petru Movilă”. Spre finalul articolului se aminteşte despre 
ediţiile „Mărturisirii Ortodoxe”. Prima ediţie a acestei cărți a apărut în limbile greacă 
şi latină în 1643 la Kiev. La 1662, prin osteneala lui Panaiot Nicusios cartea a apărut 
într-o a doua ediție la Amsterdam, o a treia apărând în 1672 la Constantinopol, iar la 
1695, la Lipsca, a văzut lumina tiparului cea de-a patra ediţie etc.. Din finalul 
articolului aflăm că după ce Vasile Lupu s-a împăcat cu Matei Basarab, mitropolitul 
Varlaam al Moldovei s-a împrietenit cu Udrişte Năsturel. Varlaam a găsit la Udrişte 
catehismul eretic din Belgrad, catehism ce a generat o „Carte de răspuns” a mitro- 
politului Varlaam. 


Scriban, arhim., „Cronica bisericească internă. Marile serbări de la laşi pentru 
pomenirea Sinodului de la Niceea”, în: BORom XLIII (1925), 10, p. 648-652. 


Serbările de pomenire a Sinodului de la Niceea au avut loc în laşi, deoarece 
aici în 1642 a avut loc Sinodul care a aprobat „Mărturisirea de credinţă” a lui Petru 
Movilă. Aceste serbări au avut loc între 11 şi 14 octombrie şi la ele au participat: tot 
Sinodul Bisericii Ortodoxe Române în frunte cu patriarhul Miron şi regele Ferdinand. 
Se precizează că pe data de 13 octombrie 1925 a avut loc inaugurarea Seminarului de 
la Mănăstirea Neamţ. Sunt redate cuvântul Î.P.S. Pimen mitropolitul Moldovei, 
discursul patriarhului Miron, alocuţiunea lui Alexandru Lepădatu. 


***, Reflexiuni în legătură cu Sinodul de la Niceea şi Sinodul de la Iaşi din 
1642”, în: BORom XLIII (1925), 10, p. 652-658. 


Sunt redate desfăşurarea Sinodului de la Niceea din anul 325 şi desfăşurarea 
Sinodului de la laşi din 1642. Referitor la desfăşurarea Sinodului de la laşi este 
arătată contribuţia pe care a avut-o Petru Movilă la acest Sinod şi importanţa scrierii 
sale „Mărturisirea ortodoxă”. 


D., Şt. P., „Note bibliografice. Bulat T. G. «Petru Movilă, prinţ de Moldova, 
apărător al ortodoxismului». Cu prilejul împlinirii a 300 de ani de la Sinodul 
de la Iaşi (1641-1941), în „Buletinul nr. 1 al Institutului de Istorie a României A.D. 
Xenopol, laşi 1941, p. 9-14”, în: BORom LX (1942), 1-4, p. 112-113. Recenzie. 


Petru Movilă s-a născut în 1596, iar în 1612 pleacă în Polonia împreună cu 
mama lui, Margareta şi cu fratele său Moise. Intre anii 1624-1627 Petru Movilă vizi- 

tează Kievul, intră în monahism în 1627, ajunge arhimandrit, apoi în 1633 ajunge 
mitropolit al Kievului. EI a luat atitudine împotriva „Catehismului calvinesc” a lui 
Chiril Lucaris. El a alcătuit o mărturisire de credinţă ce a fost aprobată la Sinodul de 
la laşi şi confirmată la 11 mai 1643 de către Patriarhia ecumenică, iar la 11 martie 
1645 „Mărturisirea Ortodoxă” a fost confirmată de toate Patriarhiile Ortodoxe. 


Redacţia, „Întru pomenirea Sinodului de la Iaşi 1642-1942”, în: BORom LX 
(1942), 9-10, p. 385-386. Cu o fotografie. 


Două numere 9-10 din 1942 ale revistei „Biserica Ortodoxă Română” au fost 
închinate lui Petru Movilă şi Sinodului de la laşi din 1642. Sunt înfăţişate pe scurt: 
cauzele care l-au determinat pe Petru Movilă să scrie „Mărturisirea Ortodoxă” şi 
evenimentele de la Iaşi din 1642. 


Popescu, Niculae M.. pr.. „Pomenirea mitropolitului Petru Movilă şi a Sino- 
dului de la Iaşi”, în: BORom LX (1942), 9-10, p. 387-402. 


La începutul articolului, Niculae M. Popescu prezintă situaţia Bisericii Orto- 
doxe din Polonia în vremea regelui Sigismund al III-lea, date despre familia lui Petru 
Movilă şi datele sale biografice. 

Bunicul său, loan, s-a călugărit la bătrâneţe, iar unchiul său Ioanichie a fost 
mitropolit al Moldovei. Tatăl său, Simeon, a domnit în Moldova şi în Tara Româ- 
nească, pe mama sa o chema Melania, iar un alt unchi, leremia, a fost domnitor la 
Moldovei. Petru Movilă s-a născut la 21 decembrie 1596 şi a rămas orfan de tată la 
11 ani. În 1611, Petru Movilă ajunge în Polonia, unde urmează şcoala din Liov, 
ajunge ostaş sub Stanislav Jolkievschi (acesta moare în 1620 la Țuţora), apoi îşi 
continuă cariera militară sub Hotkevici. Se retrage apoi din viața lumească şi se 
călugăreşte în 1627 în Lavra Pecerska din Kiev. A fost ucenic al mitropolitului lov al 
Kievului, în scurt timp a ajuns arhimandrit şi egumen al Lavrei, iar la 1633 ajunge 
mitropolit al Kievului şi este hirotonit la Liov. 

Petru Movilă a ctitorit o biserică în Polonia pe care a închinat-o Sfântului loan 
cel Nou de la Suceava, a înființat un colegiu la Mănăstirea Braţca din Kiev şi l-a 
cununat pe lanuş Radziwil cu fiica lui Vasile Lupu. În 1630, Petru Movilă a alcătuit 
un „Octoih” pentru care a folosit mai multe manuscrise, printre care se numără şi 
unul de preț de la Mănăstirea Neamţ, manuscris ce i-a fost împrumutat de către 
domnul Miron Barnovski.. 

Se înfăţişează apoi împrejurările care l-au determinat pe Petru Movilă să scrie 
„Mărturisirea Ortodoxă”. Această carte are trei părţi: în prima sunt cuprinse Crezul şi 
tâlcuirea la el, în partea a doua sunt cuprinse tălmăciri la cele 9 Fericiri, la rugăciunea 
Tatăl Nostru şi se aminteşte despre nădejde, iar în ultima parte se aminteşte despre 
dragostea către Dumnezeu şi către aproape. Cartea a fost corectată şi cercetată la un 
Sinod ce s-a ţinut la Kiev în 1640. Se abordează apoi informațiile despre Sinodul de 
la laşi, arătându-se perioada în care a avut loc Sinodul — lunile septembrie-octombrie 
ale anului 1642 şi cum s-a desfăşurat acesta. Niculae Popescu spune că Ghenadie 
Enăceanu a greşit când a afirmat că Sinodul de la Iaşi s-a ţinut în ultimele luni ale 
anului 1641. 

Delegații Patriarhiei ecumenice la acest Sinod au fost: Porfirie fostul mitro- 
polit al Niceei şi Meletie Sirigul, iar delegaţii lui Petru Movilă au fost: Isaia 
Trofimovici — egumen al Mănăstirii Sfântul Nicolae din Kiev, Ignatie Oxenovici şi 
Iosif Canonovici. Toţi aceştia au fost găzduiţi în chiliile de la Trei Ierarhi, mănăstire 
care a fost sfințită în 1639 şi în care domnul Vasile Lupu a înființat, în 1640, un 
colegiu asemănător cu cel de la Kiev, având patru profesori trimişi de Petru Movilă 
printre care se număra şi Sofronie Pociatski. Acesta din urmă a fost numit de către 
Vasile Lupu rector al colegiului de la Trei Ierarhi, conducător al tipografiei înființate 
de curând acolo şi egumen al acestei mănăstiri (Trei —lerarhi). 

În 1641 Vasile Lupu a adus moaştele Sfintei Cuvioasei Parascheva la Trei 
Ierarhi. Sinodul s-a ţinut în sala gotică din această mănăstire. El a durat de la 15 
septembrie până la 27 octombrie 1642. Cartea lui Petru Movilă a fost tradusă în 
limba greacă de către Meletie Sirigul şi aprobată de către acest Sinod. În 1643 în 
urma altui Sinod, ţinut de data aceasta la Constantinopol, este aprobată şi confirmată 
această carte. În finalul articolului este prezentată soarta „Mărturisirii Ortodoxe”. 
trimis şi regelui Franţei, Ludovic al XIV-lea. În 1691 a fost tipărită la Buzău tradu- 
cerea în limba română a „Mărturisirii Ortodoxe” a lui Petru Movilă făcută de către 
Radu Greceanu. 


Scriban, luliu, arhim., „Mărturisirea ortodoxă a Mitropolitului Petru Movilă, 
izvor de învățătură pentru predicare şi vieţuire creştinească”, în: BORom LX 
(1942), 9-10, p. 439-454. 


Articolul este structurat în opt părţi. În cea dintâi, numită „Însemnat prilej 
nefolosit”, autorul arată că este demnă de rememorat întâlnirea desfăşurată cu 300 de 
ani în urmă, între 15 septembrie 1642 şi 27 octombrie 1642, în timpul domniei lui 
Vasile Lupu, în cadrul Sinodului de la Iaşi, unde a fost primită „Mărturisirea Orto- 
doxă”a mitropolitului Kievului, Petru Movilă. Cu aceast prilej, unic la noi până 
Iaşi s-au întâlnit delegații ale Patriarhiei ecumenice şi ale creştinătăţii din Rusia. 

Domnitorul Vasile Lupu aprobase propunerea lui Petru Movilă, ca teologi de 
seamă ai Răsăritului să se întâlnească la laşi, întrucât, din cauza Reformei din Apus, 
atât protestanții cât şi catolicii căutau să atragă Ortodoxia de partea lor. Într-o vreme 
când înşişi fruntaşii ţării, precum Udrişte Năsturel, se tulburau văzând pătrunderea 
învățăturilor străine între noi, Petru Movilă reuşeşte să lumineze şi să îndrume 
lucrurile, astfel încât lumea să ştie ce trebuie să păstreze şi ce trebuie să înlăture. 

În cea de-a doua parte, intitulată „Spre ştiinţa creştinilor”, autorul accentuează 
ideea că este foarte important ca poporul să afle informaţii cât mai multe despre 
Sinodul de la Iaşi, din 1642 şi despre „Mărturisirea Ortodoxă” a lui Petru Movilă, 
considerând insuficiente scurtele cuvântări de la Academia Română — cea a pro- 
fesorului Nichifor Crainic, urmată de cea a părintelui profesor Niculae M. Popescu. 

În partea a III-a a articolului, „Mărturisirea Ortodoxă ca izvor de învăţătură 
pentru obştea creştinească” se arată că lucrarea mitropolitului Kievului nu este 
altceva decât o tâlcuire a Sfintei Scripturi, venită în sprijinul credincioşilor pentru a-i 

pătrunde corect tainele. În continuare, autorul realizează o prezentare succintă a celor 
trei părți ale „Mărturisirii Ortodoxe”, în care se regăsesc tâlcuiri ale Crezului, ale 
rugăciunii „Tatăl nostru”, ale Fericirilor şi ale altor învățături din Evanghelie, mai cu 
seamă a celor referitoare la păcat. 

În partea a IV-a a articolului, „Lucrarea prin Mărturisirea Ortodoxă”, autorul îi 
sfătuieşte pe preoți ca ei să fie cei dintâi care să prezinte credincioşilor „Mărturisirea 
de credinţă”. Şi pentru o mai bună înţelegere a acesteia, consideră necesar ca, pentru 
început, să fie descrise împrejurările în care a fost scris textul, apoi să se vorbească 
despre autorul său şi ulterior să se treacă la prezentarea conţinutului în sine. 

Ca model, autorul oferă în partea a V-a, o cuvântare despre „„Mărturisirea 
Ortodoxă”. În ultima parte a articolului, „După Mărturisirea lui Petru Movilă”, 
arhimandritul luliu Scriban arată că, după lucrarea mitropolitului Kievului, au mai 
apărut şi alte lucrări ce ajută la cunoaşterea credinţei noastre, cum ar fi mărturisirea 
făcută de patriarhul Nicodim („Ce să crezi şi cum să trăieşti”), sau „Catehismul 
Bisericii Ortodoxe” de Î.P.S. Irineu al Moldovei, însă cea dintâi datorie a noastră este 
să cunoaştem „Mărturisirea” lui Petru Movilă. 


Moisescu, Gheorghe I., diac.. „Note bibliografice Grosu N. A. Pr.dr., «Sino- 
dul de la Iaşi (1642», în revista „Cronica Huşilor”, an IX, nr.8-9, p. 7-24”, în: 
BORom LX (1942), 9-10, p. 476. Recenzie. 


Se prezintă aspectul simbolic şi canonic al Sinodului de la Iaşi. 


Moisescu, Gheorghe I., diac.. „Note bibliografice Grosu N. A. Pr.dr., «Sino- 
dul de la Iaşi (1642)», în revista „Cronica Huşilor”, an IX, nr. 8-9, p. 7-24”, în: 
BORom LX (1942), 9-10, p. 476-480. Recenzie. 


Sinodul de la Iaşi aparţine unei epoci de mari frământări a Bisericii Ortodoxe. 
Autorul înfăţişează împrejurările în care a apărut „Catehismul” lui Chiril Lucaris. 
Despre Petru Movilă aflăm că el a restaurat catedrale, biserici şi mănăstiri, a 
întemeiat şcoli şi frății misionare, a înființat tipografii şi a obținut recunoaşterea 
libertății Bisericii Ortodoxe în stat. Apoi autorul înfăţişează împrejurările în care a 
apărut „Mărturisirea ortodoxă”. Ea a fost aprobată în perioada 8-15 septembrie 1640. 
Referitor la perioada în care a avut loc Sinodul de la Iaşi autorul scrie, bazându-se pe 
mărturia medicului Scogardi aflată într-o scrisoare trimisă de acesta către un anume 
Schmidt şi pe manuscrisul lui Meletie Sirigul, că în luna august a anului 1642 au 
sosit delegaţiile la Iaşi, iar lucrările Sinodului au debutat ori la sfârşitul lunii august, 
ori la începutul lunii septembrie a aceluiaşi an. 

După unii autori Sinodul a fost convocat în 1641, părere ce este infirmată de 
către autor. În ceea ce priveşte participanţii aflăm că din partea Patriarhiei ecumenice 
au sosit la laşi: mitropolitul Porfirie al Niceei şi Meletie Sirigul, iar din partea lui 
Petru Movilă au participat: Isaia Trofimovici, Ignatie Oxenovici şi losif Canonovici. 
Ierarhia din Moldova a fost reprezentată prin: mitropolitul Varlaam, Ambrozie al 
Rădăuților, Gheorghe al Huşilor, Evloghie al Romanului, Sofronie Pociaţki egu- 
menul Mănăstirii Trei Ierarhi. 

Dezbaterile s-au concentrat pe două chestiuni: condamnarea mărturisiri atribuite 
lui Chiril Lucaris şi aprobarea „Mărturisirii” trimise de Petru Movilă. Textul acesteia din 
urmă a fost tradus de către Meletie Sirigul în limba greacă. Bazându-se pe scrisoarea 
mitropolitului Nectarie al Proilaviei, autorul înclină spre părerea că la Sinod s-au discutat 
şi alte chestiuni cum ar fi: valabilitatea botezului ereticilor şi reprimirea lor în biserică. 
Dezbaterile s-au închis la mijlocul lunii noiembrie. În data de 11 martie 1643, Sinodul de 
la Constantinopol aprobă „Mărturisirea Ortodoxă” a lui Petru Movilă. 

Moisescu, Gheorghe I., diac. „Note bibliografice Ionescu Teofil Arhim., «Si- 

nodul de la Iaşi, în 1642», în revista „Vestitorul”, an III, nr. 7-8, 1942, p. 1-4”, 

în: BORom LX (1942), 9-10 p. 480. Recenzie. 


Autorul descrie evenimentele din 1642, considerând Sinodul drept o serie de 
conferinţe care ar fi început în luna martie a anului 1642 şi ar fi durat 9 sau 10 luni. 


Moisescu, Gheorghe I., diac., „Note bibliografice. Iloae J., «Prințul Petru 
Movilă, Mitropolitul Kievului», în revista „Vestitorul”, an III, nr. 7-8, p. 5-9”, 
în: BORom LX (1942), 9-10, p. 481. Recenzie. 


Autorul consideră că Petru Movilă şi-a petrecut toată copilăria şi tinereţea în 
Polonia unde a urmat şcoli catolice sub îndrumarea iezuiţilor. În opinia autorului 
exemplul culturii catolice ar fi fost hotărâtor. Conform lui Iloae J., Petru Movilă ar fi 
avut dorinţa de a fi patriarh. 


Moisescu, Gheorghe I., diac.. „Note bibliografice. Ionescu Teofil Arhim, 
«Mitropolitul Petru Movilă şi catolicismul», în revista „Vestitorul”, an III, nr. 
7-8, p. 10-19”, în: BORom LX (1942), 9-10, p. 481-482. Recenzie. 


x» 


Autorul scrie că: „Mărturisirea Ortodoxă” a fost supusă aprobării Sinodului de 
la laşi după ce ar fi fost examinată în prealabil de către patriarhul ecumenic Partenie 
I; Petru Movilă ar fi trăit într-un mediu religios străin faţă de religia strămoşilor săi. 
În final se aminteşte despre scrisoarea pe care Petru Movilă ar fi adresat-o papei. 


Moisescu, Gheorghe I., diac., „Note bibliografice. Ionescu Teofil, Arhim., 
«Codex Parisimus 1265», în revista „Vestitorul”, an III, nr. 7-8, iulie august 
1942, p. 20-23”, în: BORom LX (1942), 9-10, p. 482. Recenzie. 


3» 


Codexul cuprinde „Mărturisirea Ortodoxă” a lui Petru Movilă. Autorul descrie 
acest Codex. 


Moisescu, Gheorghe I., diac., „Note bibliografice. Petreuţă I. «Sinodul de la 


laşi şi Mărturisirea Ortodoxă», în revista „Biserica Bănăţeană” an 1941, nr. 9, 
p. 17”, în: BORom LX (1942), 9-10, p. 482-484. Recenzie. 


Autorul descrie împrejurările care au dus la convocarea Sinodului din 1642 şi 
desfăşurarea evenimentelor din acel an. Petru Movilă a fost devotat scaunului 
ecumenic. Petreuţă . susține că Petru Movilă ar fi călătorit la Constantinopol în 1642 
- afirmaţie ce este combătută de către autorul recenziei. 

Moisescu, Gheorghe I., diac.. „Note bibliografice. Petrovici T. «În amintirea 
mitropolitului Petru Movilă», în revista „Luminătorul”, an 74, nr. 1-2, p. 92”, 
în: BORom LX (1942), 9-10, p. 484. Recenzie. 


Sunt publicate următoarele propuneri pe care autorul le-a făcut Sfântului 
Sinod: să se aducă de la Kiev în ţară rămăşiţele lui Petru Movilă şi să fie aşezate în 
Biserica Trei lerarhi, să se alcătuiască un catehism nou corespunzător cerințelor vieții 
de astăzi, să se convoace un Sinod panortodox la Iaşi. 


Moisescu, Gheorghe I., diac.. „Note bibliografice. Popescu Simion, Pr., «Sino- 
dul de la Iaşi din 1642», în revista „Renaşterea”, an XXI, nr. 10, p. 557-565”, 
în: BORom LX (1942), 9-10, p. 484. Recenzie. 


Autorul preia principalele informații cu privire la evenimentele din 1642, din 
articolul lui G. Enăceanu din revista „Biserica Ortodoxă Română” din 1882 (în 
BORom an VII). 


Moisescu, Gheorghe I., diac., „Note bibliografice. Porcescu Scarlat Pr., 
«Sinodul de la Iaşi 1642», în revista „Cronica Românului”, an XIX, nr. |, 
1942, p. 2-12”, în: BORom LX (1942), 9-10, p. 485-486. Recenzie. 


Se prezintă împrejurările în care a fost convocat Sinodul de la Iaşi, data şi 
durata acestuia. El afirmă că Meletie Sirigul ar fi avut un interpret la Sinod şi că 
discuţiile Sinodului de la Iaşi din 1642 s-au purtat în limba latină. 


Moisescu, Gheorghe I.. diac., „Note bibliografice. Savin loan Gh. «Mitro- 
politul Petru Movilă şi Sinodul de la laşi. Contribuţii româneşti la viaţa 
spirituală rusă», extras din revista „Cetatea Moldovei”, an II, vol. II, nr. 11-12, 
Iaşi, 1941, 7 p.”, în: BORom LX (1942), 9-10, p. 486. Recenzie. 


Autorul face cunoscută contribuţia românească la viața spirituală rusă în ceea 
ce priveşte latura bisericească. El aminteşte apoi despre Academia din Kiev — 
înființarea ei şi despre „Mărturisirea Ortodoxă”. I. G. Savin combate încercările 
teologilor ruşi şi greci de a atribui meritul compunerii acestei scrieri („„Mărturisirea 
Ortodoxă”) lui Isaia Trofimovici sau Meletie Sirigul. 


Moisescu, Gheorghe I., diac., „Note bibliografice. Tomescu Constantin N., 
Prof. «Sinodul de la laşi 1642-1942», în revista „Luminătorul”, an 74, nr. 5-6, 
p. 259-262”, în: BORom LX (1942), 9-10, p. 487. Recenzie. 


Autorul aminteşte despre însemnătatea Sinodului de la laşi, descriindu-ne 
împrejurările grele în care s-a ţinut acesta şi urmările pe care le-a avut. Se presupune 
că lucrările Sinodului au durat un an. 


Moisescu, Gheorghe I., diac., „Note bibliografice. Vasilescu Emilian, «Petru 
Movilă apărător al ortodoxiei», în revista „Gândirea”, an XX, 1941, nr. 10,p. 
563-568”, în: BORom LX (1942), 9-10, p. 487-488. Recenzie. 


După ce se prezintă o situație detaliată a Bisericii Ortodoxe în perioada 1620-1640, 
se arată ce a însemnat Petru Movilă pentru apărarea dreptei credinţe. 

Popescu, Teodor M., „„Mărturisirea Ortodoxă” — Text grec inedit ms. 
Parisinus 1265. Text românesc ed. Buzău 1699. Editată de Preotul Niculae M. 
Popescu şi Diac. Gheorghe I. Moisescu, cu o Precuvântare de Tit Simedrea 
Mitropolitul Bucovinei, Ed. Mitropoliei Bucovinei, 1942, form. LXVIII +352 
p.+8 planşe”, în: BORom LXIII (1945), 7-8, p. 378-386. Recenzie. 


„Precuvântarea” mitropolitului Tit Simedrea este un mic studiu asupra edițiilor 
greceşti şi a traducerilor „Mărturisirii Ortodoxe”. În introducerea acestui volum este 
prezentată istoria „Mărturisirii Ortodoxe” — împrejurările în care s-a scris şi aprobat 
această carte. Prima oară s-a tipărit în Olanda cu cheltuiala lui Panaiot Nicusios în 
1667; alte ediţii ale acestei cărți au fost Lipsca 1695, Snagov 1699 etc. 

Textul cel mai bun al „Mărturisirii Ortodoxe” este manuscrisul Parisimus de la 
Biblioteca Naţională din Paris. Despre acesta aflăm că este o copie făcută după textul 
traducerii lui Meletie Syrigos, copie ce a fost cerută de ambasadorul Olier de Nointel 
prin marele dragoman Panait Nicusios şi pe care a trimis-o regelui Franţei Ludovic al 
XIV-lea în 1673. În lucrare găsim numeroase îndreptări din care menţionăm: Petru 
Movilă nu a studiat la Paris; titlul de „Catehism” dat „Mărturisirii Ortodoxe” nu vine 
de la Petru Movilă, ci de la uniatul Cassian Sakovici; autorul „Mărturisirii Ortodoxe” 
nu este Isaia Trofimovici ci Petru Movilă; Sinodul de la Iaşi s-a ţinut între 15 
septembrie - 27 octombrie 1642 şi nu între luna decembrie a anului 1641 şi luna 
septembrie a anului 1642; foaia volantă tipărită la 20 decembrie 1642 nu cuprinde 
actele Sinodului de la Iaşi etc. 

În lucrarea celor doi autori găsim şi date biografice ale unor personalități ca: 
Meletie Syrigos, Nectarie al Ierusalimului, Panait Nicusiois, patriarhul ecumenic 
Dionisie Muselim — care a fost îngropat în vechea Mitropolie din Târgovişte. După 
acestea cei doi autori vorbesc despre edițiile „Mărturisirii Ortodoxe” apărute în 
româneşte: 1691 — traducere făcută de Radu Greceanu şi apărută în tipografia 
Episcopiei Buzăului; 1745 — ediție apărută din porunca lui Constantin Mavrocordat; 
1827 — ediţie ce este întregită cu scrisoarea patriarhului Ierusalimului din 1662 şi cu 
aprobarea dată de patriarhul ecumenic Partenie ] şi de Sinodul din Constantinopol în 
1643; 1844 — traducerea lui Filaret Scriban; 1872 — „Mărturisirea Ortodoxă” a apărut 
pentru prima dată cu litere latine în traducerea lui Barbu Constantinescu, traducere 
făcută după textul ediţiei din Olanda etc. Apoi sunt reproduse şi apoi traduse în limba 
română, în lucrarea celor doi: scrisoarea patriarhului Dionisie Muselin (1672), textul 
grec al „Mărturisirii Ortodoxe” după manuscrisul Parisinus, nota scrisă a lui Meletie 
Syrigos, scrisoarea patriarhului Partenie despre aprobarea „Mărturisirii Ortodoxe” 
din martie 1643. 


Șerbănescu, Nicolae, pr., „S-a ţinut un Sinod antiunionist la laşi în 15957”, 
în: BORom LXXXI (1963), 7-8, p. 768-780. 


Autorul aduce câteva precizări în legătură cu întrebarea dacă s-a ținut un Sinod 
antiunionist la Iaşi în 1595. Se ştie că, în cea de-a doua jumătate a secolului al XVI-lea 
conducătorii Bisericii romano catolice au întreprins o acțiune vie de convertire 
printre credincioşii Bisericilor Ortodoxe şi Eterodoxe. De această propagandă n-au 

scăpat nici Ţările Române şi nici rutenii ajunşi ceva mai înainte sub coroana catolică 
a Poloniei. În faţa acestei situaţii, Biserica Ortodoxă nu a stat pasivă. 

În vremea când iezuiţii încercau atragerea ruteniilor ortodocşi la catolicism, 
Patriarhia ecumenică a trimis în acele părți ca exarh patriarhal pe protosinghelul 
Nichifor Dascălul, iar cea din Alexandria pe învățatul ieromonah Chiril Lucaris. Ni- 
chifor Dascălul a dus o apreciabilă luptă împotriva acțiunilor de convertire desfă- 
şurate de iezuiţi. Tot lui i se atribuie convocarea şi prezidarea unui Sinod anti- 
unionist, care s-ar fi ţinut pe pământ românesc, la Iaşi în ziua de 17 august 1595. Din 
partea acestui Sinod, s-ar fi trimis o scrisoare către clerul şi poporul drepteredincios 
din Rutenia, cu îndemnul de a rămâne statornici în credinţa ortodoxă. Este prezentat 
textul scrisorii. Se precizează că acest text nu s-a păstrat în original. 

Profesorul P.P. Panaitescu s-a ocupat în 1936 de problema Sinodului în cauză. 
Ținând seama de întâmplările politice petrecute în acel an în ţările noastre şi mai ales 
argumentând că preşedintele Sinodului, protosinghelul Nicolae Dascălul, nu putea fi 
în august 1595 la Iaşi, se trage concluzia că ar fi fost imposibilă ţinerea acestui Sobor 
în ziua de 17 august 1595. A socotit deci această dată greşită şi a propus ca ea să fie 
schimbată cu un an mai devreme, adică la 17 august 1594. Dar, lipsa de mărturii 
privind prezenţa lui Nichifor Dascălul în Ţările Române în anii 1593-1594 şi mai 
ales faptul că patru dintre prelaţii români, semnatari ai actului, nu păstoreau în 1594 
în scaunele precizate în text, arată imposibilitatea ţinerii Sinodului în 1594. 

Autorul susține că s-ar putea ca actul sinodal prezentat în articolul respectiv, al 
cărui original nu se cunoaşte, să fie opera vreo unuia dintre ortodocşii ruteni cu scopul de 
a da mai multă tărie rezistenţei alor săi împotriva unirii bisericeşti cu Roma. 


Suttner, Christian Ernest, prof., „Noi date şi precizări în legătură cu Sinodul 
de la Iaşi din 1642”, în: BORom XCIII (1975), 9-10, p. 1107-1113. 


Informaţii referitoare la viaţa bisericească de la greci, ruteni şi românii din 
Moldova. Pe vremea când Chiril Lucaris se afla în scaunul de patriarh al Constan- 
tinopolului, partida catolico-protestantă avea mare influență la Poartă asupra grecilor. 
„Mărturisirea” lui Chiril Lucaris apărută în 1629 la Geneva dovedeşte că acest 
patriarh înclina spre calvinism. La moartea acestuia, Chiril Kontaris a reunit un sinod 
în Constantinopol, la 23 septembrie 1638, pentru a-l declara eretic datorită existenţei 
unor idei calvine în scrierile sale. Dar, în anul următor Chiril Kontaris a fost ucis prin 
violență pentru a nu se reîntoarce în scaun. Pentru rutenii din Lituania, teologia 
apuseană devenise o problemă de viaţă şi de moarte, iar către jumătatea secolului al 
XVI-lea, calvinismul trăia o adevărată epocă de glorie în acest ținut în dauna atât a 
Bisericii romano - catolice, cât şi a celei Ortodoxe. 

Petru Movilă a obținut ca Biserica Ortodoxă sa să fie recunoscută din punct de 
vedere juridic din partea Poloniei şi Lituaniei. Sinodul de la laşi şi-a început 
activitatea în 1641 şi a extins-o până la 27 octombrie 1642. Lucrările Sinodului au 
început la 25 august 1642. Actele Sinodului n-au ajuns până la noi, totuşi izvoarele 
sunt numeroase. Sunt prezentate două scrisori sinodale şi succesiunea evenimentelor. 

XV.2. DIFERITE PRAVILE, CULEGERI DE LEGI, ACTE ȘI 
PREVEDERI JURIDICE BISERICEȘTI 


C., E.. „Bibliografie. Descrierea a două Nomocanoane din Biblioteca Inter- 
natului Facultății de Teologie”, în: BORom XXII (1898-1899), 9, p. 920-927. 
Cu text în limba greacă. 


Vorbind despre nomocanoane, autorul spune că „cel mai aproape manuscris ca 
formă şi ca fond după care s-ar fi tradus „Îndreptarea Legii” în româneşte este cel al 
mitropolitului Niceei, Porfirie, scris la anul 1600”, manuscris pe care autorul l-a găsit 
în Mănăstirea Golia din laşi. 

C.E. face o descriere şi prezintă cuprinsul celor două nomocanoane. La al 
doilea este prezentat nu numai manuscrisul ci şi conţinutul său şi, de asemenea, este 
redată prefața şi stihurile de pe ea. 


M., P.. „Dare de seamă”, în: BORom XXV (1901-1902), 2, p. 219-226. Recenzie. 


Este abordată teza de licenţă a lui Ştefan Basgan ce are titlul „Studiu canonico-li- 
terar asupra părții | din Îndreptarea Legii”, tipărită la Târgovişte în 1652. În prima 
parte a lucrării se arată: numele legislaţiilor din Ţările Române până la apariția 
pravilelor lui Matei Basarab şi Vasile Lupu — românii se ghidau după obiceiul 
pământului, iar din secolul al XIV-lea până la jumătatea secolului al XVII-lea, după 
nomocanoane greceşti şi slavone. 

În a doua parte a lucrării se aminteşte despre epoca lui Matei Basarab şi a lui 
Vasile Lupu — legile din timpul celor doi domnitori. În această epocă se începe 
introducerea limbi române în cult. Tot aici aflăm că cel mai vechi nomocanon slavon 
ce s-a găsit, data din 1578 şi era de la Mănăstirea Putna. Apoi Ştefan Basgan amin- 
teşte despre: „Pravila de la Govora 1640”, „Pravila lui Vasile Lupu 1646”, „Pravila 
cea Mare 1652” („Îndreptarea Legii”). Tot aici mai aflăm şi ce manuscrise s-au 
folosit la traducerea în româneşte a „Îndreptării Legii”. În ultima parte a lucrării este 
prezentat cuprinsul „Îndreptării Legii”. 


Ursăcescu, V., ec., „Cărţile de blăstăm din trecutul nostru”, în: BORom XLIV 
(1926), 9, p. 506-514. Cu text în limba latină. Cu text în limba greacă. 


În trecut oamenii se conduceau după legi vechi de secole sau după obiceiul 
pământului. În prefața cărţii de legi numită „Codicele Calimah” găsim un fragment 
(reprodus în articol) referitor la istoricul întocmirii de legi scrise. În „Codicele de 
legi” a lui Ipsilanti din 1780 găsim un fragment referitor a istoricul întocmirii de legi 
— fragment ce este redat de asemenea în articol. În „Codicele” lui Caragea din 1817 
găsim „glava 54”, care fixează rolul Bisericii în practica împărțirii dreptăţii — acela 
de a da „cărți de blestem”. Prin „Codul civil” din 1865 s-a hotărât ca toate legile 
vechi să se abroge. După aceea, V. Ursăcescu aminteşte despre procesele pe terenuri 
şi prezintă ce spune Andronache Donici în prefața cărţii sale „Adunare de Pravile” 
despre ele. În multe cazuri de judecată Divanul era depăşit şi cerea ajutor de la 
Biserică — pentru acest fapt dându-se „carte de blestem” asupra cazului. Astfel de 
cărți au început să se dea pentru judecăţile pentru pământ în secolul al XVI-lea, 

practica ajungând la apogeu în secolul al XVIII-lea şi începutul secolului al XIX-lea. 
Cărțile de blestem nu s-au dat numai pentru judecățile pentru pământ, ci şi pentru 
chestiuni care priveau: înstrăinarea averilor mănăstireşti sau punerea de noi biruri asupra 
poporului. Ele erau date de ierarhii țării, de patriarhul de Constantinopol sau de alți 
patriarhi, de domnitori împreună cu ierarhii ţării, de creştinii care făceau danii bisericii. 

V. Ursăcescu istoriseşte despre originea acestei datini — întâlnită la vechii greci 
şi la romani făcând apoi o incursiune şi în practica blestemului în primele secole 
creştine, prezentându-ne chiar câteva exemple. Primul blestem oficial dat de Biserică 
a fost cel din anul 325, rostit la Sinodul I ecumenic de la Niceea. 

Blestemul documentelor noastre vechi este asemănător cu cel al sârbilor, care 
e un împrumut de origine bizantină. Sunt prezentate câteva exemple de cărți de 
blestem: cea dată de mitropolitul Gavriil al Moldovei în 1766, cea dată de mitro- 
politul Veniamin al Moldovei în 1818, cea dată în 1709 de Sinodul țării pentru a 
întări ajutoarele date de Mihail Racoviţă Episcopiei Huşilor. 

Se arată apoi ce întâlnim într-o „carte de blestem” a episcopului Huşilor, 
lerotei, din 1745, în afară de formula standard. Referitor la momentul în care se 
citeau aceste „cărți de blestem”, autorul deduce dintr-un hrisov a lui Matei Basarab 
din 1639 (dat cu ocazia reluării celor 20 de mănăstiri din Muntenia închinate Sfin- 
telor Locuri) şi din ce spune Grigorie Ureche în „Letopiseţul Moldovei”, că acestea 
se citeau la ieşirea cu Sfintele Daruri sau imediat după ducerea lor în Sf. Altar. În 
cazul în care judecăţile urmau să se sfârşească la faţa locului, preotul citea acea carte 
chiar acolo sau în biserica satului. V. Ursăcescu arată cum a procedat episcopul Hu- 
şilor, Inochentie (1752-1782), atunci când a avut o judecată cu răzeşii din Brădiceşti. 
De la cronicarul Ureche aflăm că mitropolitul Moldovei Iacov (Putneanul) a refuzat 
să dezlege un blestem (asupra văcăritului) şi pentru acest fapt a fost forțat de domnul 
Constantin Racoviţă să se retragă. În finalul articolului sunt date câteva exemple 
despre ceea ce au păţit cei care au călcat blesteme. 


Furtună, D.. econ., „Cinci cărți de blestem din Moldova”, în: BORom LIV 
(1936), 7-8, p. 423-431. 


Autorul constată, prin inventarierea câtorva exemple de cărți de blestem, 
anumite modulaţii ale sentimentului religios specific poporului român, care, deşi 
absoarbe anumite influenţe străine, revine la un fond blând, înțelegător. Această 
veche tradiţie, venită de la slavi, atestă o importantă coordonată a mecanismului de 
gândire din acea vreme, fiind o mentalitate în care orice fărădelege afecta nu doar o 
singură persoana, direct vizată, ci întreaga comunitate din care aceasta făcea parte. 

Astfel, obiectivul fundamental al acestora era cel moralizator, de păstrare a 
dimensiunii morale prin credință, conjugat cu cel justiţiar, de facere a dreptăţii, prin 
urmare, un mijloc religios de a descoperi vinovatul. În Moldova, cel mai vechi act se 
găseşte în limba slavonă, datând de la 1400, prin care voievodul Iuga dăruieşte unui 
boier pământ; apoi, la 1553 este atestat de „Tetraevanghelul” vistiernicului Matiaş, 
pentru ca în 1611 să se înregistreze un act de danie din partea lui Constantin 
Voievod, urmat de aceleaşi imprecaţii formulate într-un ton cât mai simplu. Acestea 
se fac remarcate şi ulterior, pe la 1642, pe vremea voievodului Vasile Lupu. 

În ceea ce priveşte regiunea Muntenia, autorul studiului observă un document 
asemănător, redactat cu ocazia închinării unei mănăstiri Sfântului Munte Athos, într- 
un (acelaşi) timbru ponderat. Odată cu secolul al XVIII-lea se evidenţiază intrarea pe 
filieră grecească a unor expresii, străine fondului nostru spiritual şi care utilizează 
anumite analogii cu fierul, lemnul ori piatra, invocate a putrezi, în contrapondere cu 
trupul celui vinovat, chemat la neputrezire, dar care nu vor fi îndelung folosite. 
Această „metodă” este atestată atât în Moldova, cât şi în Basarabia, cea mai cu- 
noscută fiind cea datată în 1752, la Sinodul de la Iaşi, îndreptată împotriva străinilor 
care ar fi încercat să ocupe scaunele episcopale. În acest sens, autorul investighează 
cinci cărți de imprecaţie, cu perioade cuprinse între 1780 şi 1860, din regiunea 
Moldovei, care uzează aceste formulări provenite de la greci. 

Prima dintre acestea aparține lui Gavriil Calimachi, mitropolitul Moldovei; un 
alt exemplu provine de la Iacov Stamati, 1795; al treilea document fiind din perioada 
lui Veniamin Costachi, de la 1809. Aceluiaşi an aparţine şi cel de la exarhul Gavriil 
Bănulescu, apoi urmează cea de-a cincea carte, din vremea lui Sofronie Miclescu, 
1860. Obiceiul cărţilor de blestem va fi întâlnit şi în secolul viitor, remarcându-se 
însă renunţarea la împrumuturile formelor străine, schimbate şi în ceea ce priveşte 
tonul de redactare, în special între anii 1780-1860. Importantă în construirea acestei 
afirmaţii este o mărturie istorică a mitropolitului Veniamin Costache, care condamnă 
abuzurile pe care le făceau grecii. De aceea şi cărțile de blestem păstrate din acea 
perioadă nu mai cunosc exagerări stilistice, conţinutul raportându-se strict la găsirea 
vinovatului. În plus, unele dintre actele explorate păstrează doar denumirea de „cărți 
de blestem”. Astfel, în acest ultim an nu se mai poate vorbi de o carte de justiție 
propriu-zisă, ci de una duhovnicească, de sfătuire. 


Berechet, Şt. Gr., „Dreptul vechilor noştri ierarhi la judecarea mirenilor”, în: 
BORom LVI (1938), 11-12, p. 743-761. 


Autorul se referă mai întâi la tipăriturile şi copiile de legi canonico-mireneşti, 
precizând că acelea din 1512, 1567 şi 1581, cuprinzând „Syntagma lui Vlastarie”, sunt, 
de fapt, rămăşiţe din Pravile copiate pentru folosul judecăților bisericeşti de la mitropolii, 
episcopii şi mănăstiri. Şi în secolele XVII — XVIII mitropoliţii din Țările Române s-au 
implicat cu mult zel în ceea ce priveşte tipăriturile şi copiile de legi canonico-mireneşti, 
dovadă fiind prefeţele de la „Pravila de la Govora” (1640) şi „„Îndreptarea legei” (1652), 
sau preocupările mitropoliţilor Varlaam din Moldova, Iacov Putneanul, mitropolitul 
Grigorie sau Veniamin Costache, precum şi ale altor feţe bisericeşti. 

Observăm aşadar că, în trecut, materia juridică bisericească era împletită cu 
cea mirenească, aproape tot codul civil penal şi comercial intrând şi în competenţa 
Bisericii, după cea domnească. Ierarhii din Principatele române judecau toate 
procesele de cuprins curat canonic. De asemenea, mitropolitul ţării îl însoțea per- 
manent pe domnitor, inclusiv atunci când acesta prezida divanul de judecată, după 
cum se arată în diverse scrieri, printre care şi cea a lui Dimitrie Cantemir, din 1715. 
Clerul inferior alcătuia actele de drept privat, iar ierarhii le autentificau, aşa cum era 
prevăzut în diverse Pravile, sau în „Capetele de poruncă” ale lui Antim Ivireanul. 

Dicasteriile judecau procesele de divorţ şi comunicau domnului rezultatul, iar 
executarea hotărârii se făcea prin slujbaşii domneşti. Episcopii şi egumenii mănăs- 
tirilor judecau procesele locuitorilor de pe moşiile pe care le administrau, însă, în caz 
de abuz, domnitorii le retrăgeau egumenilor acest drept. La suirea pe scaunul 
episcopal sau mitropolitan, ierarhii confirmau catastifele breslelor şi le judecau. În 
unele situaţii, clerul slujea ca mijlocitor între instanțele civile şi părțile în litigiu. 
Uneori, la oficializarea unor acte, clerul asista la depunerea unui jurământ, ca mijloc 
de dovedire a adevărului. Nu trebuie ignorată constatarea autorului că majoritatea 
actelor se termină cu o formulă de blestem, prin care se impunea respectarea clau- 
zelor prevăzute în acestea. Asemănător, în anumite cazuri, partea în litigiu, interesată 
să smulgă adevărul de la adversar, putea solicita ierarhului eliberarea unei cărți de 
blestem sau de afurisanie, care se termina cu un groaznic blestem. Eliberarea acestora 
a încetat la noi odată cu aplicarea în viaţa juridică a codului de procedură francez, 
introdus în 1865. 

Spre finalul articolului, autorul menţionează că, până la începutul secolului al 
XVII-lea, ierarhii şi boierii judecători făceau apel în judecata lor la aşa-numitul 
„obicei al pământului”, iar în cazurile grele foloseau legislaţia bizantină, interesant 
fiind faptul că, uneori, în aceeaşi carte de judecată, se găseau pasaje juridice din mai 
multe Pravile, fie vechi, fie noi. EI îşi manifestă speranţa că, într-o zi, va apărea un 
manual de „Drept canonic bisericesc”, care să înfăţişeze orânduirea bogatului tezaur 
al vieţii juridice de la noi. 


Berechet, Şt.., prof. „Biserica, ctitoră a vechii legislații”, în: BORom LXIII 
(1945), 6, p. 221-241. Cu text în limba greacă. 


La începutul articolului, autorul face cunoscut că, până în secolul al XII-lea, 
Biserica noastră nu are o bază documentară suficientă, adăugând şi faptul că nu a avut o 
ierarhizare a clerului decât după creştinarea bulgarilor. Se poate vorbi despre o ierarhie 
închegată a Bisericii după 1359, în Muntenia, şi la începutul secolului al XV-lea, în 
Moldova, când există mitropoliți şi episcopi şi când sunt aduse în țară moaştele Sfintei 
Filoteia şi ale Sfântului loan cel Nou. Astfel, s-a pus temeiul politic al vieții de stat 
românesc, ocrotit de susținerea Bisericii, impunându-se, totodată, necesitatea unui scaun 
de judecată a poporului, prin legi normative, izvorâte din învățăturile morale evanghelice. 

Biserica, fiind legată de patriarhia din Constantinopol, a primit de acolo ma- 
terialul necesar pentru judecata credincioşilor. În continuare, se realizează o succintă 
prezentare a unor cărți canonice bisericeşti. Astfel, primul ierarh bizantin care a 
redactat o serie de canoane este Serghie (610-638), patriarhul Constantinopolului, 
căruia i se atribuie „Nomocanonul în XIV titluri”, părți din această lucrare regăsindu- 
se prin legile publicate în româneşte în secolul al XVII-lea. Pentru a dovedi că 
principiile morale creştine au fost reguli de drept pentru comunităţile creştine înce- 
pătoare, autorul ia ca exemplu corespondenţa dintre Nicodim, (cel care, în secolul al 
XV-lea a reînsuflețit viaţa monahală din Muntenia), cu patriarhul Eftimie din Târ- 
nova Bulgariei, precum şi o lucrare canonică-profană, din prima jumătate a secolului 
al XIV-lea, aparţinând învățatului călugăr Matei Vlastaris. 


509 


Al doilea ierarh bizantin a cărui operă („Canonarul”) a fost tradusă şi în 
româneşte este loan Postnicul din Antiohia, ajuns, mai târziu, patriarh de Constan- 
tinopol (7598). Astfel, traducerea primelor cărți canonice cu reguli de purtare a 
oamenilor dovedeşte strânsa legătură între Biserica noastră şi statul român. Autorul 

de către diaconul Gheorghe Coresi la Braşov şi care constituie prima pravilă tipărită 
în româneşte. O altă lucrare cu material canonico-mirenesc este „Pravila Mică”, de la 
1640, publicată în tipografia Mănăstirii Govora, prin grija egumenilor Meletie 
Macedoneanu şi Ştefan de la Ohrida şi tradusă de călugărul oltean Mihail Moxalie. 
Următoarea lucrare, ce priveşte spovedania, a fost întocmită în 1794, în neogreacă, 
de doi călugări învăţaţi de la Athos, Agapie şi Nicodim Aghioritul. A fost tipărită la 
Bucureşti în 1799, în traducerea călugărilor Grigorie şi Gherontie, având un titlu am- 
plu, ce-i redă şi conţinutul şi constituind un adevărat tezaur de argumentaţie canonică. 

În următoarele pagini ale articolului, autorul se opreşte asupra „Pravilei celei 
mari”, publicată la Târgovişte, în vremea lui Matei Basarab, având titlul „Îndreptarea 
legei”. Din ascultare față de mitropolitul Ştefan, impresionanta operă a fost tradusă 
de călugărul Daniil Andrei Panoneanul, ajutat de ieromonahii Petriţi şi Pantelimon 
Ligaridis, dascăli şi predicatori ai curții domneşti şi cuprinde materia canonică şi cea 
profană necesară judecăților civile şi penale, precum şi Nomocanonul cu comen- 
tariile lui Alexe Aristen. În introducerea reprodusă parțial în articol, mitropolitul 
Ştefan realizează un istoric al legislaţiei bizantine canonice, menţionând totodată 
faptul că rolul pravilelor este de a instrui cititorul, prin aplicarea lor. Autorul adaugă 
şi faptul că această pravilă s-a aplicat în tot pământul românesc, nu doar în Prin- 
cipatele Române, ci şi în teritoriile supuse altor neamuri, enumerând apoi câteva 
exemplare. 

O altă operă bogată şi amănunțită a apărut la 1645, în Ianina Epirului — o 
„Sintagma nomocanonică” — „Cârja arhiereilor” — scrisă de arhimandritul (viitor 
episcop) Iacob, din îndemnul patriarhului Partenie al II-lea. Lucrarea a fost tradusă în 
româneşte de monahul Cosma Vlahul, din îndemnul mitropolitului Iacob Putneanu şi 
se regăseşte la Academia Română în trei copii greceşti şi două româneşti. 

Şi în secolul al XVIII-lea s-a continuat scrierea în domeniul legislaţiei, autorul 
articolului enumerând câteva lucrări: cea a monahului Spiridon Miha, editată în 
1761-1762, la Paris, într-o colecţie folio în două volume, o alta editată în 1787 la 
Veneţia de monahul Neofit Peloponesianul, colecţia canonică numită „Pidalion”, 
scrisă de învățații monahi Nicodim Aghioritul şi Agapie, editată în 1793 şi apoi în 
mai multe ediţii. Aceasta a fost tălmăcită la noi de mitropolitul Veniamin Costache şi 
tipărită la Mănăstirea Neamţ în 1844. Are trei prefețe, iar ordinea canoanelor este 
cronologică. În 1871, mitropolitul Andrei Şaguna a declarat „Pidalionul” carte 
normativă pentru biserica din Ardeal. Autorul adaugă şi faptul că, pe lângă această 
legislaţie canonico-profană, clerul nostru a primit diverse pastorale şi cărţulii refe- 
ritoare la aspecte de drept civil, însă, din păcate, acestea nu au fost adunate, după 
cum propusese prof. Constantin Erbiceanu. 

Se aminteşte de „Capetele de poruncă” trimise preoţilor la 1714 de către mitro- 
politul Antim Ivireanu, prin care învăţa preoții cum să scrie foile de zestre şi 

testamentele. Acestea s-au reeditat în 1775, sub mitropolitul Filaret al II-lea. Pentru 
credincioşii din Moldova, aceste instrucţiuni se făceau cunoscute prin broşuri, pas- 
torale sau enciclice. Acelaşi Antim Ivireanu le dă diverse sfaturi preoților, prin 
intermediul unei lucrări „Cartea păstorului către preoți”, din 1710. Tot material 
juridic conţine şi aşa-numitele „anaforale-rapoarte” ale ierarhilor către domnitori, 
prin care se atrăgea atenţia asupra unor încălcări ale legii. Spre exemplificare, autorul 
reproduce în articol conținutul unei anaforale a mitropolitului Iacob Putneanu către 
Matei Ghica, domnul Moldovei, precum şi răspunsul acestuia din urmă. De aseme- 
nea, ierarhii îşi sfătuiesc subalternii în domeniul canonic sub forma unor „pravile”, 
sau chiar scrisori particulare, de instruire moralo-juridică. Autorul aduce ca exemple 
câteva scrisori din 1825 ale mitropolitului Grigore al Ungrovlahiei către episcopul de 
Râmnic, Neofit, sau către un preot. Se constată, aşadar, că lucrările amintite 
constituie o parte din adevăratele izvoare ale unui drept canonic românesc. 


Berechet, Şt. Gr., „Încă un «Nomocanon” a lui Malaxos», în: BORom LXIII 
(1945), 11-12, p. 590-598. Cu text în limba greacă. 


Emanuil Malaxos a alcătuit un „Nomocanon” din toate canoanele Sinoadelor 
ecumenice şi a celor locale cu comentariile lor, la anul 1561. În articol sunt prezen- 
tate amănunte despre acest „Nomocanon”. Se precizează că, „Îndreptarea Legii” a lui 
Matei Basarab, a fost tradusă nu după vreo copie a originalului lui Malaxos, ci după 
o copie a „Nomocanonului” alcătuit de mitropolitul Niceei, Porfirie, în 1600, având 
ca model lucrarea lui Malaxos. Constantin Erbiceanu infirmă afirmaţia prof. 
Constantin Popovici, conform căreia „Îndreptarea Legii” a lui Matei Basarab ar fi 
fost tradusă după originalul sau după vreo copie a „Nomocanonului” lui Malaxos. 
Constantin Erbiceanu crede că traducerea „Îndreptării Legii”, pusă în paralel cu 
capitolele „Nomocanonului”a lui Malaxos, nu se potriveşte şi demonstrează că numai 
materia din „Nomocanonul” lui Porfirie din 1600 s-ar potrivi cu traducerea „În- 
dreptării Legii” a lui Matei Basarab. 


Stan, Liviu, pr. prof., „Importanţa canonică şi juridică a Pravilei de la Târ- 
govişte (1652)”, în: S/Teol Seria a Il-a IV (1952), 9-10, p. 561-579. 


Se face un istoric al apariției „Pravilei”, al tipăririi, abordându-se problema 
împărțirii după dispoziţiile ce le cuprinde. Este analizat conţinutul culegerii de legi. 


Izvoranu, Stelian, „Literatura Dreptului Bisericesc în veacul XIX. Colecţii 
canonice, manuale, studii şi monografii”, în: BORom LXXVIII (1960), 5-6, p. 
468-495. 


Odată cu începutul secolulul al XIX-lea se constată o creştere accentuată a 
literaturii canonice, literatură alcătuită atât din pravile sau alte legi bisericeşti, cât şi 
din studii şi monografii şi care era foarte strâns legată de transformările sociale şi 
politice care survin şi influenţează şi viaţa bisericească (prin Legea Organică din 
1872 se instituie Sfântul Sinod al Bisericii Române pentru Ungrovlahia şi Moldova, 
se reglementează numirea şi alegerea episcopilor şi mitropoliţilor, se recunoaşte 
autocefalia Bisericii Române față de Biserica din Constantinopol, se reorganizează 

învățământul religios prin înființarea Seminarelor, se pune problema îmbunătățirii 
situaţiei clerului de mir. 

Studiul de faţă este împărțit în trei capitole: „Publicaţii de canoane şi legi 
bisericeşti”; „Manuale de drept bisericesc”, „Studii şi cercetări de drept bisericesc”. 
Este realizată o prezentare detaliată a tuturor acestor lucrări. 


Coverca, loan V., „Legi bisericeşti cu privire la cler, în veacul al XIX-lea 
până la Cuza-Vodă”, în: BORom LXXVIII (1960), 5-6, p. 496-509. 


Se face o prezentare a legilor bisericeşti referitoare la cler, fiind împărțit în trei 
părți: „Organizarea învățământului bisericesc prin înființarea de Seminarii teologice”; 
„Condiţiile pentru intrarea în cler: religioase, morale, culturale şi sociale”; „Rostul pro- 
topopilor în organizarea Bisericii din veacul al XIX-lea şi îndatoririle obşteşti ale clerului”. 

În prima parte autorul informează despre înființarea, în Moldova, de către 
mitropolitul Veniamin Costache a Seminarului teologic de la Socola, lângă laşi, 
căruia la 1 ianuarie, 1840, domnul Mihail Sturza îi dă numele mitropolitului. 
Cursurile erau în limba română, aici pregătindu-se viitorii preoţii moldoveni. În 
Muntenia se deschid Seminarii la: Bucureşti (2 septembrie 1836, fiind aşezat în 
chiliile vechii tipografii de la Antim, unde-şi desfăşoară activitatea până în 1840, 
apoi în 1842 e mutat la Schitul Măgureanului); Buzău (15 august 1836); Râmnic (8 
noiembrie 1837), Argeş. 

În ceea ce privesc condiţiile pentru intrarea în cler, articolul dezbate problema 
Regulamentelor Organice ce prevedeau ca niciun candidat la preoţie să nu fie hiro- 
tonit dacă nu a urmat cursurile unui Seminar, să prezinte o aprobare scrisă din partea 
domnului şi a logofătului bisericesc, să prezinte certificate la visterie că sunt scoşi 
din listele celor impuși la bir. În ultima parte autorul prezintă atribuţiile protopopilor, 
ca organe de legătură în administraţia eparhială. 


Dumitru, Găină L., magistrand, „Pravila bisericească de la Iaşi-Șapte Taine 
(1644)”, în: BORom LXXXI (1963), 5-6, p. 558-569. 

în Moldova, cu litere chirilice. Toate eforturile sunt îndreptate în direcția folosirii 
limbii române vorbite, ca scrierile bisericeşti să fie accesibile tuturor românilor. În 
Moldova, întreaga lucrare de afirmare a limbii române, ca limbă a Bisericii şi a 
Statului, este legată de mitropolitul Varlaam şi de logofătul Eustratie. Pravila biseri- 
cească nu este numai o alcătuire originală, ci este şi reproducerea, pentru uzul cle- 
rului şi a credincioşilor moldoveni, a unor prescurtări din manuscrisul „Pravila 
aleasă” din 1632 a lui Eustratie. 

a) Descrierea cărţii: se dă titlul complet al acestei lucrări, se precizează nu- 
mărul de pagini, numărul de rânduri pe fiecare pagină; are câteva inițiale ornate şi 
câteva frontispicii, pe verso foii de titlu se află stema Moldovei. Urmează „Prefaţa” 
mitropolitului Varlaam al Moldovei de şase pagini, care precizează importanţa celor 
şapte Sfinte Taine şi meritele domnului Vasile Lupu la tipărirea acestei pravile. Se 
prezintă cel de-al doilea titlu. Sunt prezentate cele Şapte Taine care însumează 300 
de pagini, redactate sub formă catehetică-socratică, de întrebări şi răspunsuri: Taina 

Botezului, Taina Mirului, Taina Liturghiei, Taina Preoţiei, Taina Pocăinţei, Taina 
Nunții, Taina Sf. Maslu. Urmează o listă cu sărbătorile anului şi 14 pagini cu „Toc- 
meala posturilor”, apoi „Tabla cuprinsului”. Se prezintă părerile privind originea 
cărții. Se precizează că multe capitole din manuscrisul lui Eustratie „Pravila aleasă”, 
de la 1632 sunt scoase şi puse fără nicio modificare în „Şapte Taine”. Se citează, 
pentru comparaţie, câteva paragrafe. Se ajunge la concluzia că autorul pravilei „Şapte 
Taine” este fostul logofăt Eustratie. Nu se exclude nici contribuţia mitropolitului 
Varlaam la definitivarea cărţii a cărei prefaţă o semnează. 

b) Chestiuni privitoare la Sfintele Taine. Problema Sfintelor Taine a fost 
tratată la Sinodul de la Iaşi, din 1642 în „Mărturisirea de credinţă” a lui Petru Movilă. 
Aceasta a fost folosită şi de autorul pravilei „Şapte Taine”, deoarece multe din cele 
precizate în „Mărturisire” cu privire la Sf. Taine au fost incluse şi în „Pravila Bise- 
ricească”. Sunt prezentate, pe scurt, cele Şapte Taine. Se precizează că, în timp ce 
„Mărturisirea” lui Petru Movilă se ocupă mai mult de aspectul dogmatic şi liturgic al 
Tainelor, pravila „Şapte Taine” pune accentul pe cel moral, disciplinar şi juridic. Ea 
vine cu o mulţime de norme canonice şi reglementează viaţa clericală şi mirenească. 

c) Chestiuni privitoare la slujitorii Bisericeşti. Pe lângă îndatoririle obişnuite 
privitoare la săvârşirea Sf. Taine, pravila subliniază unele îndatoriri pastorale ale 
episcopilor, preoților şi diaconilor, obligându-i, sub sancţiuni, să slujească cu drep- 
tate. Ea prescrie caterisiri ale preotului şi ale episcopului în anumite situaţii. Se dau 
exemplificări. De asemenea, asigură dreptul episcopilor de a aplica pedepse biseri- 
ceşti. Despre diaconi şi arhierei se aminteşte mai puţin. Pedepse referitoare la diacon 
sunt amintite în legătură cu săvârşirea Sf. Taine, iar pentru arhierei în legătură cu 
Botezul, camăta şi refuzul de a primi pe penitent în scaunul spovedaniei. Despre 
mitropolit se aminteşte o singură dată. 

d) Chestiuni privitoare la viaţa credincioşilor mireni. Credincioşii participă 
efectiv la toate Sf. Taine. Cu privire la atitudinea care trebuie să o aibă credincioşii în 
viața lor bisericească, se arată îndatoririle credincioşilor, amenințând cu pedepse 
grele. Sunt precizate câteva îndatoriri ale laicilor. Pravila bisericească este importantă 
din punct de vedere juridic, întrucât a contribuit, într-o oarecare măsură, la alcătuirea 
anumitor legi bisericeşti de mai târziu. Din punct de vedere al limbii, importanţa 
pravilei constă în faptul că ea arată cum era graiul moldovenesc la jumătatea se- 
colului al XVII-lea. Nu exista la nivelul anului 1963 o ediţie critică a pravilei „Şapte 
Taine”. Nu a mai fost reeditată după apariţia ei. 


Smochină, N. Nicolae şi Smochină, N., „O Pravilă românească din veacul al 
XVI-lea: «Pravila Sfinţilor Părinți după învăţătura lui Vasile cel Mare», întoc- 
mită de ritorul şi scolasticul Lucaci, în 1581”, în: BORom LXXXIII (1965), 
11-12, p. 1043-1062. 


În partea de început a articolului se aminteşte contribuţia culturală a cărtu- 
rarilor din Mănăstirea Putna, o vatră de cultură a Moldovei. Este amintită activitatea 
lui Eustaţie, ritor, protopsalt, preocupat de muzica bisericească bizantină, cel care a 
dirijat şi corul la înmormântarea lui Ştefan cel Mare. Operele sale, lăsate în ma- 

nuscris cuprind, pe lângă notația muzicală bizantină şi unele compoziţii proprii 
(„Cântarea către loan cel Nou de la Suceava”, „Stihirile Sfântului Dumitru”). 

În 1545-1546 urmaşul lui Eustaţie Protopsaltul, ieromonahul Antonie de la 
Mănăstirea Putna, pe timpul arhimadritului Gheorghe, lasă un alt manuscris de 
muzică greacă cuprinzând şi unele compoziţii de ale lui Eustaţie şi de ale altor 
cântăreţi români. În 1543 este menţionat un tratat de medicină pentru spitalul aflat 
sub îngrijirea Mănăstirii Putna, un „Tratat de algebră” (laşi, 1543), o „Psaltichie 
greacă” şi două manuscrise turceşti. 

Printre cărturarii de la Putna din secolul al XVI-lea, se remarcă şi figura lui 
Lucaci, „ritor şi scolastic”, un reprezentant de seamă al culturii româneşti vechi, cu 
studii făcute în Polonia. La cererea episcopului Eustaţie al Romanului, ritorul Lucaci 
întocmeşte o „Pravilă”. Despre arhiereul Eustaţie ştim că a primit metania la 
Mănăstirea Putna la 30 martie 1575, a fost egumen la această mănăstire, devine la 
1577 episcop al Romanului iar la 8 iulie 1581 a primit schimnicia, retrăgându-se la 
Mănăstirea Putna, unde îşi va petrece restul vieții. Se precizează că „Pravila” lui 
Lucaci este cuprinsă în manuscrisul slav nr. 692 din Biblioteca Academiei Române, 
care mai cuprinde: „Despre Dreptul matrimonial” (text bilingv interliniar slav ro- 
mân), „Cuvânt despre Dumnezeu” (bilingv, din opera lui loan Damaschin), o pravilă 
în limba slavă, fragmente din „Nomocanonul lui Zonara” şi un alt „Nomocanon”. 

Conţinutul „Pravilei Sfinţilor Părinţi după învăţătura lui Vasile cel Mare”, 
scrisă de ritorul Lucaci, provine în cea mai mare parte dintr-un „Nomocanon” 
prescurtat, dar şi din alte pravile româneşti scrise în limba slavă. Pe baza acestor 
texte, Lucaci a întocmit o nouă „Pravilă” ce conţine pedepse pentru: omucidere, furt, 
falsificarea băuturilor, mărturie falsă, viol, incest, adulter, recăsătorii, măsuri de igienă şi de 
sănătate. Aportul pe care îl are Lucaci la redactarea acestei lucrări constă în renunțarea la 
unele pasaje din textul slav, adăugarea textului românesc pe care îl reformulează, rezumatul 
anumitor părți din textul slav. Autorul dă câteva exemple din conţinutul „Pravilei”, 
comparându-le cu textele slave, care au stat la baza acestei lucrări. 

Partea a doua a „Pravilei” cuprinde îndrumări cu privire la comportamentul 
clerului, în special pentru îndeplinirea serviciului divin, dar şi unele indicaţii 
tipiconale pentru preoți. În partea finală, Lucaci îşi completează „Pravila” sa cu un 
tabel cu titlul „De se va ispovedi de toate păcatele sale duhovnicului său”, în care 
arată modul în care cel căzut în păcat poate să fie iertat prin rugăciune. Concluziile la 
care a ajuns autorul sunt următoarele: „Pravila” lui Lucaci este un manual practic de 
îndrumare necesar clerului, pentru a şti cum să se comporte cu mirenii şi ce canoane să 
aplice; fiind o prelucrare şi nu o traducere fidelă. Lucaci redă „Pravila ” într-o limbă mai 
clară, care se apropie de limba română de astăzi omiţând din textul slav, pe care îl 
foloseşte ca sursă de inspiraţie, ceea ce nu corespundea cu nevoile sociale de atunci ale 
poporului român şi adăugând alte pasaje din canoanele Sfântului Vasile cel Mare. 

Mănăstirea Putna dispunea în timpul „scolasticului” Lucaci de un bogat tezaur 
de manuscrise ce i-a servit ca mijloc de informare. Iniţiativa acestuia de a îmbogăţi 
textul slav cu numeroase completări precum şi limba curgătoare în care este scrisă 
„Pravila” sa îl situează printre fruntaşii culturii româneşti din a doua jumătate a 
secolului al XVI-lea. 

Marinescu, Stelian, pr., „«Învăţătura Bisericească» a lui Antim din 1710”, 
în:GBis XXXV (1976), 5-6, p. 555-564. 


Autorul conturează importanţa textului din 1710, în care sunt prezentate în 11 
puncte învățături despre cum trebuie să se comporte preoţii. Alte informaţii sunt 
referitoare la „Pravila de la Govora” şi la alte pravile. 


Marinescu, Stelian, „«Pravila de ispravă oamenilor şi de toate păcatele...y”, 
în BORom XCVI (1978), 1-2, p. 112-126. 


Sunt amintite la început o serie de culegeri de nomocanoane, de „pravile” (de 
la Bisericani şi de la Neamţ), ce au premers apariției „Pravilei de la Govora” (1640-1641) 
punându-se accentul pe manuscrisele „Sintagmei” lui Matei Vlastares. Mai sunt 
amintite apoi Pravila ritorului Lucaci, Pravila din Codex Negoianus etc. După aceea 
se trece la prezentarea „Pravilei de ispravă oameniloru şi de toate păcatele şi 
greşalele” făcându-se o detaliată şi interesantă analiză comparativă cu altele similare. 


Dudaş, Florian, „Vechi pravile româneşti descoperite în vestul Transilvaniei”, 
în BORom XCVI (1978), 7-8, p. 797-811. 


Constantinescu, Alex., „Contribuţii ale Bisericii în justiţia Ţării Româneşti 
sub Alexandru Ipsilanti”, în BORom XCVII (1979), 1-2, p. 165-178. 


Dură, Nicolae V., pr. asist., „Preocupări canonice ale ierarhilor români din sec. 
XVII-XIX, în lumina Pravilioarelor”, în BORom CII (1984), 3-4, p. 217-232. 


Olteanu, Pandele, prof. dr.. „Reconstrucţia şi editarea ştiinţifică a textului 
celor mai vechi pravile româneşti, pe baza izvoarelor şi a versiunilor”, în 
BORom CVI (1988), 9-10, p. 145-155. 


Bellu, Nicolae, prof.. „350 de ani de la apariţia «Pravilei de la Govoray”, în: 
MitrOlt XLII (1990), 1-3, p. 115-122. 


Articolul comemorativ marchează 350 de ani de la apariţia „Pravilei” de la 
Mănăstirea Govora, sub Matei Basarab. În cuprinsul acestuia aflăm despre contextul 
istoric, despre meritul mitropolitului Teofil (1636-1648) în tipărirea ei, despre foaia 
de frontispicii şi despre cuprinsul ei. În acest context se relevă importanța cărții 
„Bibliografia românească veche”, scrisă de lon Bianu, Nerva Hodoş şi Dan 
Simonescu, care cuprinde toate cărţile tipărite la Govora. Articolul cuprinde şi un 
scurt istoric al cărţii juridice în Ţările Române şi o bibliografie importantă. 


Dură, Nicolae V.. pr. prof. dr, „350 de ani de la apariţia Pravilei de la 
Govora. Contribuţii privind identificarea izvoarelor”, în: A/lrBan 1 (1990), 3-4, 
p. 58-69. 


„Pravila de la Govora” este cea de a doua pravilă tipărită în româneşte după 
cea a lui Coresi din anii 1560-1580. La Mănăstirea Govora exista tipografie încă din 
1637. Cercetările efectuate demonstrează faptul că Udrişte Năsturel nu a avut nicio 
contribuţie la redactarea sau tipărirea „Pravilei de la Govora”. 

Datele prezentate în studiu fac referire şi la predoslavia mitropolitului Teofil şi 
la exemplarele destinate Transilvaniei, vorbindu-se despre manuscrisul original (până 
în 1884 a circulat în copii manuscrise, cu excepția formei tipărite), despre utilizarea 
pravilei de către preoţii de atunci. Se prezintă şi se analizează izvoarele. 


Drăguşin, Constantin, pr., „Leză de doctorat. Pravila cea Mare”, în: BORom 
CXIX (2001), 1-6, p. 255-368. 


Lucrarea este alcătuită din „Prefaţă”, „Consideraţii preliminare” şi următoarele 
capitole: „Situaţia economică socială şi religioasă a Ţării Româneşti în secolul 
XVII”; „Despre Pravilă în general”; „Apariţia şi aplicarea pravilelor româneşti”; 
„Cultura românească şi bisericească în prima jumătate a secolului XVII”; „Date pri- 
vind formarea legiuirilor româneşti sub influența celor de sorginte bizantină”; 
„Istoric. Locul şi data scrierii textului”; „Izvoarele textului”; „Autorii şi alcătuitorii 
textului Pravilei celei Mari. Ediţii”; „Cuprins — după elemente de drept laic şi ca- 
nonic pe care le conţine”; „Elemente cu conţinut dogmatic în Pravila cea Mare”; 
„Chestiuni liturgice”; „Norme privind organizarea bisericii şi a membrilor ei”, „Ra- 
portul dintre clerici şi mireni”. 


Drăguşin, Constantin, pr.. „Teză de doctorat. Pravila cea Mare”, în:BORom 
CXIX (2001), 7-12, p. 253-321. Cu o bibliografie. Cu text în limba franceză. 
Cu text în limba engleză. (A se vedea articolul anterior) 


În continuare sunt prezentate următoarele capitole din teza de doctorat: „Im- 
portanţa Pravilei celei Mari pentru biserică şi pentru Țara Românească”; „Influenţa 
Pravilei celei Mari asupra legiuirilor laice şi bisericeşti ulterioare”; „Concluzii”. 


XV.3. REGULAMENTE, LEGIUIRI 
ȘI AŞEZĂMINTE MONAHALE 


*** Regulamentul pentru disciplina monahală”, în: BORom I (1874-1875), 3, 
p. 159-176. 


Articolul cuprinde „Regulamentul” votat de Sfântul Sinod referitor la disci- 
plina monahală. Textul noului normativ este structurat pe nouă capitole intitulate 
astfel: „Primirea în viaţa monahală”; „Disciplina mănăstirească”; „Superiorii mă- 
năstirilor” — conţine date referitoare la procesul alegerii superiorului mănăstirii; 
„Consiliul spiritual al mănăstirii” — cu date referitoare la membrii componenți, 
alegerea lor şi atribuţiile Consiliului; „Administraţia economică a mănăstirilor” — cu 
referire la membrii Consiliului economic al mănăstirii (econom, ecleziarh, casier şi 
arhondar);, „Ocupațiile monahilor”; „Despre ospitalitate”; „Despre infirmerii sau 
bolniţe”, „Despre biblioteca mănăstirii”. 


Calinic, Arhiepiscopul şi Mitropolitul Primat al României, „Circulară către 
toţi stareţii şi stareţele de mănăstiri din cuprinsul Mitropoliei Ungrovlahiei”, 
în: BORom VI (1881-1882), 3, p. 54-59. 

În circulară este prezentată starea de „decădere a disciplinei monahale din mă- 
năstiri”, datorată lipsei de cultură, religiozitate şi ascultare, stare de care sunt vinovaţi 
superiorii mănăstirilor respective, care nu au pus în aplicare „Regulamentul” întocmit 
de Sfântul Sinod cu privire la disciplina monahală. Toţi stareţii sunt îndemnați la 
citirea „măcar o dată pe săptămână”, în faţa obştii mănăstirii, a Regulamentului sta- 
bilit de Sfântul Sinod, numai a capitolelor ce se referă la disciplina monahală. Aceste 
capitole conţin norme referitoare la activitatea pe care trebuie s-o ducă fiecare monah 
în mănăstire (activitate spirituală, activitate cărturărească, cât şi „lucru cu mâinile” în 
folosul obştii mănăstirii sau al comunităţii) şi la condițiile părăsirii mănăstirii. 


***, Cronica bisericească. Regulamentul privitor la primirea vizitatorilor sau 
a oaspeților în sfintele mănăstiri din cuprinsul Regatului Român”, în: BORom 
XXXI (1907-1908), 4, p. 424-427. 


***, Cronica bisericească”, în: BORom XXXI (1907-1908), 11, p. 1302-1305. 


Sunt redate următoarele: 

1. Adresa mitropolitului Primat Iosif către Ministerul Cultelor şi al Instruc- 
țiunii publice referitoare la sporirea bugetului individual al fiecărui monah. 

2. Adresa mitropolitului Primat losif către Ministerul Cultelor şi al Instruc- 
țiunii publice referitoare la construirea unei reşedinţe pentru Primatul României. 

3. Raportul îngrijitorului Bisericii Ortodoxe Române din N. Dakota, proto- 
singhelul Benedict Iliescu din luna decembrie 1907, trimis către Mitropolia Moldovei si 
Sucevei prin care îl înştiințţează pe mitropolitul Moldovei despre starea românilor de acolo. 

Este reprodus, de asemenea, „Regulamentul privitor la primirea vizitatorilor 
sau a oaspeţilor în sfintele mănăstiri din cuprinsul Regatului Român”, ce a fost 
realizat de Sfântul Sinod în şedinţa din 14 mai 1907. Regulamentul are 12 articole şi 
se referă la conduita pe care trebuie s-o aibă atât monahii sau monahiile mănăstirii 
vizitate, cât şi cea pe care trebuie s-o aibă vizitatorii mănăstirii. 


***, „Important hrisov al Domnitorului Mihai-Vodă Domnul Ţărei Româneşti 
7104 (1596)”, în: Şcoala şi Biserica XIV (1911), 1, p. 12-14. 


Se hrisovul domnului Mihai Vodă, feciorul marelui Pătraşcu Voievod, care 
văzând obiceiurile care nu sunt în porunca sfintei pravile la Mănăstirea Cozia, a 
strâns sobor şi s-a sfătuit împreună cu arhimitropolitul Chir Vlădică Eftimie şi cu 
părinții arhiepiscopi Chir Teofil Râmniceanul, Chir Luca episcopul Buzăului şi cu tot 
sfatul domniei au hotărât câteva reguli pentru îndreptare. Astfel, prin acest hrisov se 
orânduieşte alegerea egumenilor la mănăstiri, arătând starea jalnică în care se află 
unele mănăstiri din cauza schimbării dese a egumenilor, sau a alegerii egumenilor 
străini de mănăstire, se stabilesc reguli de vieţuire pentru egumeni, judecata pentru 
greşelile lor şi datoriile la care sunt supuse mănăstirile. 


S., D., „Domnul Ţării Româneşti Leon Vodă opreşte a se mai face egumeni 
dintre călugării străini-1630, Aprilie 30”, în: Școala şi Biserica XIV (1911), 5-6, 
p. 19-24. 

Prin documentul prezentat domnul Țării Româneşti, Leon Vodă, „întocmeşte” 
legea prin care se interzice a se face egumeni dintre călugări străini, aceştia trebuind 
a fi aleşi din mănăstire, în sobor, cu voia tuturor călugărilor. De asemenea se dau 
orânduieli în privinţa judecării călugărilor şi a traiului lor. 


$., D., „Hrisovul lui Costandin Nicolae Voievod”, în: Școala şi Biseica XV 
(1912), 4, p. 7-10. 


Se hrisovul lui Constantin Nicolae Voievod al Moldovei, prin care consem- 
nează câteva reguli pentru organizarea în Biserică, de exemplu: cei neînvăţaţi să nu 
preoțească, preotul care va scrie în anatefimirul visteriei să aibă la îndemână cartea 
arhiereului. Totodată, văzându-se că preoţii bisericilor şi mănăstirilor sunt împovăraţi 
de biruri, se hotărăşte să se renunţe la acestea. 


Berechet, Şt., „Reformele bisericeşti sub Cuza Vodă după presa străină”, în: 
BORom XLIII (1925), 8, p. 476-479. 


Este redată legea privitoare: la independenţa Bisericii Române, la formarea 
Sinodului Central General şi al sinoadelor eparhiale şi la organizarea vieţii monahale. 
Referitor la acest din urmă subiect în lege sunt prevăzute: condiţiile pentru ca cineva 
să poată intra în cinul monahal şi sumele fixate pentru întreținerea monahilor 


***_ Bibliografie «Vechile rânduieli ale vieţii monahale» de Episcopul 
Teofan”, în: BORom XLVIII (1930), 10, p. 1008. 


Rânduielile monahale de la Sf. Pahomie, Vasile cel Mare etc. Cartea are peste 
700 de pagini. 


G., 1. M., „Note bibliografice Berechet St. Gr., «Deux lois byzantines en tra- 
duction roumaine» în Actes du III-eme Congres Internationale d'etudes byzan- 
tines, Atena, 1932, p. 179-183”, în: BORom LII (1934), 3-4, p. 265. Recenzie. 


Prima legiuire este o traducere în româneşte a „Vasilicalelor”, făcută la în- 
ceputul secolului al XIX-lea, în Basarabia. A doua legiuire este „Sintagma” lui lacob 
din lanina. Traducerea este făcută de Popa Cozma în 1754, din porunca mitro- 
politului Iacob Putneanu. 


+ T., $., „Note bibliografice. Enăchescu Efrem Arhim. «Privire generală 
asupra monahismului creştin». Partea a II-a. Râmicu- Vâlcea 1934, 234 p”, în: 
BORom LIII (1935), 3-4, p. 223. Recenzie. 


Efrem Enăchescu prezintă în lucrarea sa legislaţia canonică ce guvernează 
monahismul ortodox răsăritean, legislaţia politico-bisericească actuală după care se 
conduc mănăstirile din România şi legislaţia canonică a monahismului apusean. 


***, Legea cu privire la noua orânduire de conducere a Mănăstirii Neamţ-Secu”, 
în: BORom LVIII (1940), 1-2, p. 38-39. 


Este reprodus integral textul acestei legi, care a fost emisă la data de 21 
septembrie 1939. 

“Irineu, mitropolitul Moldovei şi Sucevei, „Constituirea forurilor monahale 
de judecată”, în: MitrMold XXII (1946), 3-4, p. 20-22. 


În document este prezentată decizia numărul 88, prin care fiecare schit sau 
mănăstire cu o obşte de cel puţin 12 membri trebuie să aibă un sobor de judecată. Tot 
în acelaşi scop, la nivel de Mitropolie ia ființă „Juriul Central Episcopal”. 


A 


***, Hotărârile Sf. Sinod privitoare la viaţa de obşte în mănăstire”, în: GBis 
TX (1950), 9-10, p. 84. 


Sfântul Sinod a dat în cursul anului 1950 o serie de hotărâri în ceea ce priveşte 
viața de obşte din mănăstiri care sunt prezentate în aceste rânduri. 


***, „Decizia Ministerului Cultelor pentru aprobarea regulamentului mănăs- 
tirilor”, în: BORom LXXI (1953), 4, p. 394-420. 


Se reproduce conţinutul legilor aprobate de Ministerul Cultelor şi cuprins în 
„Regulamentul pentru organizarea vieţii monahale şi funcţionarea administrativă şi 
disciplinară a mănăstirilor”, votat de Sfântul Sinod al Bisericii Ortodoxe Române în 
şedinţa din 25 februarie 1950. 

Capitolele din regulament sunt următoarele: „Mănăstirea”, „Primirea în viaţa 
monahală”; „Conducerea Mănăstirii”; „Ocupaţiunile călugărilor”; „Viaţa de obşte”; 
„Ospitalitatea sau primirea străinilor”; „Biblioteca şi Muzeul mănăstirii”; „Organele 
de control”; „Instanţele de judecată pentru monahi”; „Infirmeria sau bolniţa”; 
„Dispoziţiuni generale”. 


Stan, Liviu, pr., „Legislaţia bisericească a Î.P.S. Patriarh Justinian”, în: 
BORom LXXI (1953), 5-6, p. 503-516. 


După un veac de frământări în jurul canonicității şi legislaţiei bisericeşti, 
frământări care au început în 1849 şi au continuat cu reformele din timpul lui Al.I. 
Cuza, în Biserică a început să se definească un nou cadru legal în care să se mişte 
viaţa bisericească. Aceasta a fost posibil să se realizeze odată cu „Noul Statul de or- 
ganizare a Bisericii Ortodoxe Române” din 25 fenruarie 1949, inițiat de patriarhul Justinian. 

Se evidenţiază importanţa noului statut, subliniindu-se următoarele principii: 

1. Principiul autocefaliei - este pentru prima dată când conştiinţa autocefaliei 
se afirmă în Biserica noastră şi se soluţionează într-un mod just problema religioasă a 
românilor din diaspora — s-a reuşit ca în 1950 să se hirotonească episcopul românilor 
ortodocşi din America în persoana P.S. Andrei Moldovanu, hirotonie făcută de 
membrii Sfântului Sinod al Bisericii Autocefale Ortodoxe Române; 

2 Principiul autonomiei — pe baza căruia se reglementează poziția Bisericii 
Ortodoxe în raporturile ei cu Statul — prin independenţa Bisericii față de Stat s-a 
realizat trecerea învățământului teologic în subordinea directă a Bisericii, iar dome- 
niul religios s-a separat total de domeniul politic; 

3. Principiul sinodalității sau sobornicităţii — elementelor cunoscute li s-au 
adăugat prin noul statut principiul revocabilităţii organelor de conducere, al auto- 
nomiei unităților administrative ale Bisericii. 

În afară de aceste principii, „Statutul” din 1949 mai cuprinde şi unele particula- 
rități, dintre care se amintesc: reactualizarea instituţiei canonice a sinodului mitropolitan, 
instituția patriarhatului (existând până atunci numai titlul onorific de patriarh), se 
generalizează sistemul alegerii protopopilor; se organizează cursuri speciale pentru cler; 
se reorganizează monahismul; se organizează justiţia bisericească. 

De asemenea, se aminteşte faptul că, în ianuarie 1950, s-a emis „Regulamentul 
de procedură al instanţelor disciplinare şi de judecată ale Bisericii Ortodoxe Ro- 
mâne”, care, față de vechiul regulament, cuprinde o serie de dispoziţii noi, prin care 
s-a urmărit să se reaşeze viaţa bisericească pe vechile ei temelii canonice şi să se dea 
posibilitatea autorităților bisericeşti de a pune ordine în viaţa clerului. Din august 
până în septembrie 1950 s-au mai emis şi alte regulamente: „Regulamentul pentru 
alegerea, funcţionarea şi dizolvarea organelor deliberative, în parohiile, protopo- 
piatele şi eparhiile din Patriarhia Română”; „Regulamentul pentru determinarea 
atribuţiilor patriarhului şi funcționarea organelor centrale deliberative, administrative 
şi executive din Patriarhia Ortodoxă Română”, „Regulamentul pentru administrarea 
averilor din Patriarhia Română”; „Regulamentul pentru numirea şi transferarea 
clerului din parohii, examenele de capacitate, definitivare şi selecţionare pentru ca- 
pitală, ale diaconilor şi preoţilor din Biserica Ortodoxă Română”; „Regulamentul 
pentru organizarea vieţii monahale şi funcţionarea administrativă şi disciplinară a 
mănăstirilor”. Se menţionează că prin aplicarea acestor regulamente în decursul 
anilor s-a confirmat continuu utilitatea şi justeţea lor. 


Popa, loasaf, ieromonah, „Regulamentul pentriu organizarea vieţii mona- 
hale”, în: BORom LXXI (1953), 11-12, p. 1159-1185. 


Regulamentul pentru organizarea vieţii monahale se preocupă de dezvoltarea 
pe linie patristică şi canonică a principiilor de bază înscrise în Statutul Bisericii 
Ortodoxe Române din 1949, aplicarea consecventă a principiului fundamental din 
Legea Cultelor Religioase din 1948. Regulamentul a fost întocmit de patriarhul Jus- 
tinian Marina şi votat de Sfântul Sinod al Bisericii Ortodoxe Române. 

Din punct de vedere al conţinutului, „Regulamentul” era mai degrabă o „pra- 
vilă monahală”, întocmită pe fondul duhovnicesc al monahismului tradițional. 
Principiile fundamentale descrise în acest articol vizează: 

1. Mănăstirea sau schitul — un aşezământ duhovnicesc de rugăciune şi de 
muncă, în care trăieşte o comunitate de călugări sau călugăriţe. S-a pus accent pe pro- 
blema unităţii comunității monahale, cele mai recomandate fiind mănăstirile cetate 
sau cele împrejmuite cu zid sau gard, cuprinzând în aceeaşi incintă biserica, chiliile şi 
clădirile anexe pentru meserii.; 

2. Făgăduinţele monahale — se împart în trei categorii: înfrânarea sau casti- 
tatea, sărăcia de bunăvoie sau neagoniseala, ascultarea sau supunerea necondiționată. 
Toate aceste făgăduințe au ca temelie neclintită ascultarea de Dumnezeu şi apoi de 
cei ce sfătuiesc sau poruncesc. Apărea o prevedere nouă în acest „Regulament”, o 
condiţionare a ascultării de viaţa duhovnicească şi devotamentul stareţului faţă de 
obşte, evitându-se astfe abuzurile ce erau săvârşite de unii conducători de mănăstiri; 

3. Referitor la viața de obşte se desprind două părți constructive, respectiv cea 
spirituală şi cea materială. Obştea duhovnicească înseamnă „unirea în duh şi legătura 
dragostei între fraţi”, prin folosirea în comun a celor pământeşti necesare vieţii. Prin- 
cipiile după care se realizează obştea duhovnicească sunt: curățirea de patimi prin 
lupta continuă pentru omorârea omului vechi şi biruirea celui nou, apoi hrănirea 
zilnică a sufletului prin citirea şi adâncirea învățăturilor Sfintelor Scripturi şi ale 
Sfinților Părinţi, spovedania şi împărtăşirea cel puţin în fiecare Duminică şi cerce- 
tarea vieţii de evlavie. În ceea ce priveşte bunurile materiale ale obştei, „Regula- 
mentul” specifică că întreg rodul muncii trebuie întrebuințat după regula vieţii de 
obşte, fiecărui vieţuitor oferiindu-i-se cele de trebuință, fără a se face vinovat de 
lăcomie, poftă, trufie, înlăturându-se şi zgârcenia, criteriul unic de convieţuire fiind 
dreapta socoteală, iar principiul de bază, unitatea. S-a rânduit ca masa să fie de obşte. 
Se precizează că acest regulament a fost întocmit după temeiurile vieţii de obşte 
rânduite de Sfântul Vasile cel Mare. 

4. Conducerea mănăstirii — potrivit „Regulamentului”, conducătorul suprem al 
oricărei mănăstiri este chiriarhul, iar în lipsa lui, starețul, acesta fiind ajutat de 
soborul mănăstirii, consiliul duhovnicesc, consiliul economic şi cel de judecată. 
„Regulamentul” scoate în evidență caracterul de autonomie a vieții de mănăstire, 
nicio autoritate, în afara ierarhului, neputându-se amesteca în treburile mănăstirești. 
Se precizează, de asemenea, că stareții mănăstirilor şi ai schiturilor se alegeau de 
către monahi, dintre părinţii mănăstirii, prin vot secret. Dintre cei trei candidați aleşi 
de sobor episcopul numea pe unul. Sunt amintite sarcinile şi îndatoririle pe care le au 
stareții în conducere, conform canoanelor în vigoare. 

5. Îndeletnicirile monahale — mănăstirea este un aşezământ duhovnicesc de 
rugăciune şi de muncă, aceste elemente împletindu-se, dar se cere ca cele două as- 
pecte ale vieţii monahale să fie deopotrivă existente în programul zilnic al călugă- 
rului. Concluzia care se desprinde din acest „Regulament” este aceea că obştea 
monahală trebuie să fie dominată de duhul trăirii „pentru Hristos şi pentru 
Evanghelia Sa”. 


Ivan, loan, „Actualitatea «Aşezământului» Stareţului Paisie Velicicovschi”, 
în: MitrMold XXXIII (1957), 8-9, p. 607-610. 


Articolul conţine date şi detalii din traducerea din 1867, după izvodul din 
1763, „scris în limba slavonă de schimonahul Platon, ucenicul lui Paisie, care încă 
din viața sa au fost scriitoriu starețului”. Acesta este un regulament monahal, cu- 
noscut sub numele de «Aşezământul Stareţului Paisie», în opt puncte, care 
introducea rânduiala în viaţa călugărilor. 


Lupaş, I., „Fragment din jurământul arhieresc făcut de Anastasie Crimca în 
calitate de episcop al Rădăuţilor, la 19 iunie 1600, lui Mihai Viteazul şi fiului 
său Nicolae Pătraşcu”, în: MitrMold XXXVII (1961), 1-2, p. 96-99. 


Pe lângă textul jurământului arhieresc făcut de Anastasie Crimca în 1600, sunt 
menţionate şi aspectele politice care au dus la exprimarea acestui jurământ. Găsim, 

de asemenea, date biografice în legătură cu Anastasie Crimca şi sunt analizate 
amănunțit părți din jurământ. 


Stan, Liviu, pr. prof., „Pravila Sfântului Calinic”, în: MitrOlt XIV (1962), 3- 
4, p. 209-223. 


Cartea descrisă în studiul de față, din punct de vedere al structurii şi al 


pagini de legiuiri. 


Simonescu, Dan, prof., „Cea mai veche colecţie tipărită de documente 
româneşti”, în: MitrOlt XXII (1970), 5-6, p. 493-523. 


Cea mai veche colecţie tipărită de documente româneşti datează din secolul al 
XVIII-lea, iar documentele sale provin din perioada 1593-1667. Această colecţie este 
foarte importantă pentru cunoaşterea vieţii interne şi administrative a mănăstirilor din 
Țara Românească din acea perioadă. Sunt prezentate actele care privesc organizarea 
mănăstirilor Cozia şi Câmpulung Muscel şi se editează nouă documente. Ele redau 
de fapt primele rânduieli monahale româneşti. 


Ivan, loan, „Aşezămintele monahale”, în: 7V VII (1997), 7, p. 121- 160. 


Articolul debutează cu date generale privind monahismul românesc, exem- 
plificate cu detalii din „Aşezământul” Sfântului Paisie. Alte două aşezăminte impor- 
tante asupra cărora se opreşte autorul sunt cel al mitropolitului Anastasie Crimca, 
dintre anii 1626-1627, şi cel hărăzit de domnul Mihail Grigore Sturza în data de 4 
mai 1843. 

La final sunt prezentate regulamente monahale de la sfârşitul secolului al al 
XIX-lea — lea şi din secolul al XX-lea. 

XVI. APENDICE CU DIVERSE DOCUMENTE, NOTE 
ȘI SCRISORI REFERITOARE LA ISTORIA POLITICA 
ȘI BISERICEASCA A ŢARILOR ROMANE 


C.„E., „Material pentru istoria bisericească a românilor”, în: BORom XI (1887- 
1888), 7, p. 620-628. 


Sunt prezentate: 

1. Hrisovul domnesc din 1698, al domnului Constantin Brâncoveanu, hrisov 
prin care, în urma cererii preoților din Buzău şi Râmnicul Sărat, îi uşurează de dări 
pe toți preoţii Țării Româneşti — în act se spune: „preoții să-şi plătească birul separat 
față de ceilalți oameni” şi acest bir se stabilea „în funcţie întinderea eparhiei ”; 

2. Hrisovul din 1698, a lui Constantin Brâncoveanu, prin care se stabilea ca 
preoților şi grămăticilor din biserica domnească să li se plătească anual suma de 100 
de taleri; 

3. Documentul de la 1727, în care se face referire la vama mierii şi la câtă 
ceară dădea ţara Porții în fiecare an; (...) 

5. Lista din 1695 în care se spune suma pe care o dădea domnul în Joia cea 
Mare la Maslul Domnesc. 


Erbiceanu, Constantin, „Documente privitoare la istoria bisericească şi 
politică a românilor”, în: BORom XIII (1889-1890), 11, p. 677-688. 


Se prezintă şapte documente. 

Documentele 5 şi 6 sunt din anii 1819 şi 1820 şi se referă la reglementarea prin 
care cei care se hirotoneau nu mai trebuiau să dea bani. Aceste două documente sunt 
împotriva practicii simoniei. 

Documentul 7 este un document prin care este arătată purtarea şi abuzurile 
comise de turci față de români. 


Erbiceanu, C., „Documente inedite”, în: BORom XVI (1892-1893), 3, p. 193-208. 


3. Document din 1812 semnat de Ignatie al Ungrovlahiei, în care se aminteşte 
despre o dare anuală a preoţilor — numită darea Sfântului Constantin. Prin această 
dare, preoții contribuiau cu bani pentru hramul Sfintei Mitropolii. 

4. Document din 1812, semnat de Ignatie, care conţine dispoziția acestuia dată 
contra hirotoniilor abuzive — hirotonii ce se săvârşeau mai ales în Oltenia. 

5. Document din 1812, care cuprinde dispozițiile lui Gavriil, exarhul ruşilor, 
prin care acesta încerca să reorganizeze clerul după modelul rusesc. Dispoziţiile sale 
priveau şi hirotoniile abuzive. După plecarea sa lucrurile au revenit la normal. 

7. Circulara episcopului Costandie al Buzăului dată în numele mitropolitului, 
prin care spune că războiul a încetat şi cere ca în rugăciunile bisericeşti să fie 
pomenit Gheorghe Caragea Voievod şi doamna sa Elena. 

8. Document din 1812. Ca urmare a izbucnirii unei epidemii de ciumă în 
Imperiul Otoman, în Țara Românească s-au dat o serie de dispoziţii pentru evitarea 
răspândirii acestui flagel. Acest document arată dispoziţiile date pentru prevenirea 
izbucnirii epidemiei. 

9. Acest document cuprinde o anafora — „Anaforaua ierarhilor”, din care se 
vede câtă cultură avea un preot. Din acest document aflăm că, pe lângă preot, la 
biserică mai erau şi doi gramatici, doi dascăli şi un paraclisier. Aceştia erau scutiţi de 
dări şi aveau pământ. 


C., E., „Documente inedite. Privitoare la istoria națională, politică şi 
bisericească a românilor”, în: BORom XVI (1892-1893), 4, p. 302-318. 


Sunt redate 11 documente. 

1. Document din 1813, ce cuprinde hrisovul domnului I.G. Caragea, prin care 
acesta opreşte abuzul hirotoniilor. Se precizează condiţiile pe care trebuia să le 
îndeplinească candidatul la hirotonie şi cum influenţa poporul şi mănăstirile alegerea 
candidatului la preoție. 

2. Document din 1813, ce cuprinde dispoziţia domnească a lui I.G. Caragea, 
prin care li se interzice copiilor de a se angaja la evrei, deoarece pe vremea aceea 
circulau diferite zvonuri cu privire la aceştia. 

3. Document din 1813, ce cuprinde dispoziția domnului I.G. Caragea, trimisă 
mitropolitului, referitoare la împărtăşirea cu Sfintele Taine, în perioada ciumei. 

4. Document din 1813, în care se aminteşte de suma adunată de la mănăstiri 
pentru îngrijirea bolnavilor de ciumă. 

5. Document din 1814, care atestă existenţa taxei ce era plătită de cei ce se că- 
sătoreau la protoierei. Aceşti bani ajungeau la Mitropolie şi se foloseau la diferite milostenii. 

6. Document din 1815. Din acesta reiese că salariile doctorilor care se în- 
grijeau de săraci, de văduve şi mai ales de copiii proveniţi din familiile sărace, erau 
plătite din cutia milei. 

7. Document din 1815, care atestă că, uneori, preoții îndeplineau şi activități 
specifice poliţiei. 

8. Document din 1815, care cuprinde ordinul mitropolitului Nectarie trimis 
protopopilor, de a nu abuza la strângerea „dării bastonului”. Aceasta era o taxă pe 
care o plăteau preoţii. Din această dare erau plătiți protopopii. 

9-10. Două documente din 1809, care vorbesc despre reforma făcută de 
Gavriil, reprezentatul Rusiei în Principate pentru afacerile bisericeşti. 


C., E., „Documente inedite. Privitoare la istoria naţională, politică şi biseri- 
cească a românilor”, în: BORom XVI (1892-1893), 11, p. 870-911. 


Sunt prezentate 19 documente. 

1. Acest document cuprinde hatişeriful, prin care a fost numit domnitor în Țara 
Românească Alexandru Ipsilanti. Sunt precizate drepturile şi îndatoririle pe care le 
avea domnul. 

19. Document prin care domnul Nicolae Şuţu cere boierilor Divanului Țării să-şi 
dea cu părerea, în ceea ce priveşte chestiunea de a opri sau nu ca ierarhii țării, să 
poată contracta datorii în contul Mitropoliei. 


C., E.. „Documente inedite”, în: BORom XVII (1893-1894), 1, p. 8-42. 


Sunt reproduse 14 documente. Aceste documente sunt: 

1. Petiţia din 1814 a românilor din Transilvania, petiție ce a fost trimisă 
împăratului Austriei. Prin aceasta românii transilvăneni îi cer împăratului ca păstorii 
lor bisericeşti să fie numiţi dintre români şi ca slujbele bisericeşti să se ţină în graiul 
românesc. În document sunt amintite câteva evenimente din istoria Transilvaniei şi 
este prezentată situaţia clerului românesc din Transilvania. 

2. Documentul datează din 1821 şi conţine câteva dispoziţii date de Alexandru 
Callimah privitoare la modul cum trebuie să se poarte populaţia față de Eterie. Poarta 
l-a numit pe Alexandru Callimah ca domnitor imediat după ce a trecut la cele veşnice 
domnul Şuţu. 

3. Documentul al treilea conţine anaforaua boierilor Divanului din 1823, prin 
care se recomandă domnului trei candidaţi dintre clericii țării, candidaţi dintre care 
domnul are dreptul să aleagă doar unul pentru scaunul de mitropolit. Se precizează 
că, la desemnarea şi alegerea celor trei candidați nu a participat niciun episcop al 
Ungrovlahiei. Unul dintre cei trei a fost diaconul Grigorie de la Mănăstirea Căldă- 
ruşani. Despre acesta din urmă se spune că a fost pus pentru „a fi la număr”, însă 
tocmai acesta a fost ales ca mitropolit, în locul fugarului Dionisie Lupu. 

4. Documentul datează din 1822 şi conţine scrisoarea prin care Grigorie Ghica 
le aduce la cunoştinţă boierilor şi ierarhilor fugari, aflaţi peste hotare, că a fost numit 
domn şi le cere acestora să se întoarcă în țară. 

5. Documentul datează din 1822 şi cuprinde scrisoarea lui Barbu Văcărescu 
trimisă către boierii fugari aflați în Transilvania. Prin această epistolă le cere 
fugarilor să se întoarcă în țară şi îi înştiințează că până la venirea lor, au fost numiţi 
câțiva caimacami. 

6. Documentul datează din 1822 şi cuprinde o altă scrisoare, prin care domnul 
Ghica îi îndeamnă pe boierii fugari şi pe mitropolit să se întoarcă în ţară. 

8. Documentul datează din 1822 şi cuprinde prima înştiinţare dată de domnitor 
episcopilor şi boierilor prin care la spune că s-a ales în această funcţie şi prin care îi 
roagă să se întoarcă în țară. Înştiinţarea aceasta a fost trimisă din Silistra. 


C., E.. „Documente inedite”, în: BORom XVII (1893-1894), 2, p. 97-129. 


Sunt reproduse 24 de documente. Mai importante sunt sunt: 

3. Document din 1825, din care aflăm că ultimul mitropolitul grec al Ungro- 
vlahiei, Nectarie, s-a retras la Braşov, unde a trecut la cele veşnice. Directorul 
Mitropoliei, Nicolae, a fost trimis la Braşov spre a lua parte la catagrafierea averii 
răposatului. Se precizează că mitropolitul Nectarie, în ajunul ieşirii sale din scaunul 
de mitropolit al Ungrovlahiei, a ars un număr însemnat de documente privitoare la 
perioada fanariotă. 

4. În 1822, sultanul i-a suspendat din funcţie pe toţi egumenii greci din 
mănăstirile închinate, însă Patriarhiile din Orient au cerut ca să li se trimită anual de 
la mănăstirile româneşti o sumă de bani. Document care cuprinde jalba trimisă de 
români sultanului, prin care cer ca egumenii greci să nu mai revină în Principate. În 
această jalbă sunt arătate abuzurile făcute de egumenii greci. 

15. Scrisoarea din 1831, a lui Alexandru Scarlat Ghica, către locţiitorul de 
mitropolit, episcopul de Râmnic, Neofit, prin care îi cere acestuia să fie prezent la 
plecarea trupelor ruseşti din Valahia Mică. 

22,23,24. Aceste trei documente se referă la raporturile ierarhiei române cu 
administrația rusă. 


Erbiceanu, C., „Documente inedite”, în: BORom XVII (1893-1894), 6, p. 385-417. 


Sunt redate 18 documente. 

1. Document ce cuprinde o scrisoare anonimă din 1821, scrisoare din care reiese 
ca mulţi boieri de frica arnăuților lui Al. Ipsilanti, s-au adăpostit în mănăstiri ca: Cernica, 
Căldăruşani etc. Se precizează că mitropolitul se afla la Bel-vedere (pe şoseaua Kiseleff), 
fiind păzit de arnăuţii lui Tudor Vladimirescu care se afla la Cotroceni. 

2. Document ce cuprinde o scrisoare anonimă care aminteşte despre raportul 
de forțe dintre cele două tabere. Se aminteşte că episcopul Argeşului, Ilarion, a fost 
unul dintre cei doi consilieri ai lui Tudor Vladimirescu. 

3. Documentul este din august 1821 şi cuprinde dispoziţiile luate de guvernul 
austriac în ceea ce-i priveşte pe eteriştii fugari care s-au refugiat în Imperiul Austriac. 
Dispoziţiile prevedeau ca ei să se întoarcă imediat de unde au venit. 

4. Document ce cuprinde dispoziţiile date de guvernul austriac pentru boierii 
români şi românii care s-au refugiat în Transilvania la 1821. 

5. Document ce cuprinde alte dispoziţii date de guvernul Transilvaniei pentru 
boierii refugiați. 

6. Document ce cuprinde pitacul domnului Al. Şuţu din 1819, care spune că 
episcopul Buzăului, Costandie, a fost destituit pentru comitere de fărădelegi. 

9. Document — scrisoare, care arată că tinerii din România, cu ocazia 
evenimentelor de la 1821 au format o societate care avea ca scop principal apărarea 
prin mijloace diplomatice a drepturilor naţionale. Tinerii s-au adresat boierilor mai în 
etate pentru sprijin. Cei care le-au acordat sprijin au fost: Bălăceanu, Brâncoveanu şi 
Creţulescu. Scrisoarea este anonimă şi redă lista boierilor tineri ce au aderat la 
această societate. 

12. Documentul datează din 1819 şi cuprinde anaforaua ierarhilor țării şi a Divanului 
pentru destituirea episcopului de Buzău, Constandie, pe motiv că acesta era imoral. 

13. În urma anaforalei de mai sus domnul l-a destituit pe Constandie şi a 
dispus ca acesta să fie dus şi închis la Mănăstirea Tismana. 

17. Trei documente din 1831, care arată că: mitropolitul Veniamin Costache a 
fost decorat de către împăratul Rusiei, Nicolae, cu „Ordinul Sfânta Ana în Grad I”, 
locţiitorul de mitropolit al Ungrovlahiei a fost decorat cu „Ordinul Sfânta Ana în 
Grad I” şi episcopul Ilarion al Argeşului a fost decorat cu „Ordinul Sfânta Ana în 
Grad II”. 

Erbiceanu, C., „Documente inedite”, în: BORom XVII (1893-1894), 7, p. 481-512. 


Sunt reproduse 17 documente. 

11. În urma izbucnirii unui nou război ruso-turc, comandantul armatei ruseşti îi 
scrie mitropolitului la 1828, o prin care îi cere ca să-i îndemne pe bucureşteni să nu 
fugă din oraş, ci să stea să-l apere de turci până la venirea sa. 

12. Din cauza faptului că turcii au fost alungaţi de ruşi, generalul rus îi mulțu- 
meşte mitropolitului printr-o scrisoare pentru aportul său la victoria armatei ruseşti. 

13. Document care arată că, graful Palina fost înlocuit cu generalul Jaltuchin 
(Joltuhin) în funcţia de „Preşedinte al Divanurilor Moldovei şi Ţării Româneşti”. 


Erbiceanu, C.. „Documente privitoare la istoria bisericească şi politică a 
românilor”, în: BORom (1899-1900), 1, p. 26-50. 


Sunt redate 11 documente din care aflăm: 

Document din 1777, din care aflăm de la duhovnicul mitropolitului Grigorie că 
„țăranii noştri beau mult rachiu”. 

Anaforaua mitropolitului Cosma al Ungrovlahiei, a episcopului Filaret al 
Râmnicului şi a lui Dosoftei al Buzăului, care conţine intervenţia pe lângă domn de a 
se „da oarecare uşurare de biruri văduvelor de preoţi şi diaconi când au copii”. 

Document care atestă faptul că Mitropolia şi Episcopiile se serveau de curieri, 
care transmiteau ordinele administrative şi de preoţi, care erau plătiţi pentru această 
însărcinare. 

Domnitorul Constantin Nicolae Mavrocordat renunță la dreptul ce-l aveau 
domnii, de a se folosi de veniturile celor avuţi care au murit fără testament sau fără 
moştenitori. 

Document referitor la Constantin Brâncoveanu, din care reiese că acesta era în 
bune raporturi cu Austria, dar nu şi că ar fi fost aliatul ei. Documentul a fost folosit 
de duşmanii lui Constantin Brâncoveanu împotriva acestuia la Poartă. 

Hrisovul prin care Constantin Moruzi reglementează situaţia clericilor din Țara 
Românească faţă de ierarhie şi faţă de fisc. Documentul conţine date importante 
referitoare la starea clerului şi la cum şi pe ce criterii se săvârşeau hirotoniile în Ţara 
Românească. 


Erbiceanu, C., „Documente referitoare la istoria bisericească şi politică a 
românilor”, în: BORom XXIII (1899-1900), 2, p. 126-156. 


Sunt reproduse 20 documente. 

2. Document prin care mitropolitul Neofit al Ungrovlahiei face o schimbare 
de protopopi. 

3. Document care arată cine şi cât să ia la hirotonirea preotului şi a străinilor ungureni. 

4. Document din 1787 referitor la procedura de judecată în desfacerea căsătoriei. 

5. Document din 1788, din care aflăm că un preot l-a agresat pe un protopop şi 
a fost iertat de mitropolit. 

6. Document din 1788, prin care doi martori se pun chezaşi pentru un anume 
Hagi Mihai Caramalău. 

7. Document din 1766, prin care câţiva martori îi arată mitropolitului ce s-a 
întâmplat cu cartea de hirotonire a unui anume popa Matei din Olt. 

8, 9. Două documente din 1790, referitoare la un preot care a avut un 
comportament neadecvat statutului său. 

10. Document din 1790, care aminteşte despre un preot care a băut prea mult şi 
a fost pedepsit de mitropolit cu bătaia cu toiege la falangă. 

12. Document din 1793, prin care domnul Constantin Moruzi reglementează 
problema „Casei Milelor”, instituţie ce se alimenta cu fonduri din testamentele celor 
ce decedau fără a avea rude. 

15. Document din care aflăm că Episcopia Râmnicului avea datorii foarte mari 
în timpul ocupaţiei austriece, iar domnul Alexandru Moruzi a dat un hrisov prin care 
îi recunoaşte acesteia dreptul pe timp de opt ani ca să se ia veniturile mănăstirilor: 
Bistriţa, Sadova şi Strehaia. 

16. Document prin care mitropolitul Dositei Filitis îl reclamă la domnitor pe 
episcopul Râmnicului că nu trimite la timp banii milosteniei şi ai şcolilor şi că din această 
cauză nu se pot plăti la timp profesorii şi împărți mile la săraci de Sfintele Paşti. 

18. Document care arată că un profesor din Craiova nu şi-a primit salariul său 
de mai mulți ani. El nu a fost plătit din cauza împrejurărilor. 


Erbiceanu, C.. „Documente privitoare la istoria bisericească şi politică a 
românilor”, în: BORom XXIII (1899-1900), 3, p. 260-283. 


Sunt reproduse şapte documente. 

2. Document ce cuprinde dispoziția domnului Caragea din 1815, referitoare la 
cheltuielile de judecată şi daune. Din acest document mai reiese că mitropolitul şi 
episcopii luau parte la judecăţile civile. Domnitorul, prin această dispoziţie, a stabilit 
„că dacă cineva îl dă în judecată pe altcineva pentru ceva şi nu are dovezi, atunci el 
va trebui să plătească daune şi cheltuielile de judecată”. 

3. Document care aminteşte despre 12 vineri din an. El cuprinde o serie de 
superstiții ale românilor. 

4. Document ce cuprinde catagrafia din 1772, a averii Mitropoliei Ungrovlahiei. 


C., E.. „Material pentru istoria bisericească a românilor”, în: BORom XXV 
(1901-1902), 6, p. 449-489. 


Sunt redate 18 documente. Cele mai importante sunt: 

3. Document din 1794, care arată că mitropolitul lua „darea cârjei” nu numai 
din eparhia sa ci şi din celelalte eparhii. 

6. Document din 1794, care arată că la vremuri grele episcopii strângeau bani 
de la toți cetăţenii țării. 

7. Document din 1799, care aminteşte despre „darea bastonului” protopopilor. 

8. Document ce cuprinde dispoziţia exarhului Rusiei, Gavriil, din 1810, 
referitoare la ce trebuiau să încaseze protopopii. 

9. Document ce cuprinde enciclica episcopului Iosif al Argeşului, referitoare la cununii. 

10. Pitac în care se vede cât dădeau clericii pentru întreţinerea şcolilor greceşti. 


528 


11. Document din 1823, care cuprinde cartea dată de episcopul Grigorie al 
Argeşului, îndată după alegerea sa în această funcție, prin care se dispune urmărirea 
eteriştilor aflați în munţi. 

12. Document ce cuprinde o poruncă pentru strângerea banilor necesari pentru şcoli. 

13. Document din 1829, în care sunt arătate dispoziţiile date de episcopul 
Ilarion al Argeşului protosinghelului Vasile (vicarul său) care prevedeau cercetarea 
bisericilor din Eparhia Argeşului. 

14. Document din 1837, care cuprinde porunca dată către clerici pentru 
strângerea banilor pentru Seminarii. 

18. Prefaţa unei cărți din 1693, ce a fost tradusă de un anume lon pentru 
trebuinţa bisericească. 


C., E., „Documente referitoare la istoria bisericii române”, în: BORom XXV 
(1901-1902), 8, p. 689-714. 


Sunt reproduse 16 documente. Cele mai importante sunt: 

1. Pitacul lui Al. Moruzi din 1795, trimis către mitropolitul Dositei al Ungro- 
vlahiei, în care se aminteşte despre abuzurile protopopilor şi în care îi cere 
mitropolitului ca să fie daţi afară cei care comit asemenea abuzuri şi să fie înlocuiți 
cu protopopi vrednici. 

2. Pitac din 1796, prin care domnul a oprit adunările de oameni cu ocazia: po- 
menirii, îngropării celor morți de ciumă, pentru ca boala (ciuma) să nu se răspândească. 

3. Document din 1796, în care se aminteşte despre abuzurile săvârşite de 
protopopi, abuzuri care din păcate nu puteau fi stăvilite doar de administraţia biseri- 
cească superioară ci, deseori, aceasta recurgea la intervenția domnului. 

4. Pitacul din 1796 dat de domnul Al. Ipsilanti, prin care se opresc hirotoniile 
de prisos. 

6. Document în care se aminteşte despre câteva reforme ale exarhului Gavriil 
al Rusiei. 

7. Document în care se aminteşte despre o dare impusă la 1810 asupra clerului. 

8. Document prin care ţarul Rusiei, Alexandru, îi mulţumeşte exarhului Gavriil 
pentru sumele de bani cu care au contribuit clericii din Principate, pentru cheltuiala armatei. 

9. Din iniţiativa exarhului Gavriil se dă poruncă ca clericii să nu fie judecaţi în procese 
civile de către judecători laici, ci clericul învinuit să fie chemat la protopop, acesta să asiste la 
judecata civilă, iar executarea sentinţei să se facă tot de către protopop. 

10. Mitropolitul Dositei Filittis a fost înlocuit cu mitropolitul Ignatie al Artei, 
care în 1813 a fost înlocuit cu Nectarie. Documentul cuprinde circulara dată de 
mitropolitul Ignatie, imediat după suirea sa în scaunul Ungrovlahiei, circulară pe care 
episcopul Iosif al Argeşului o face cunoscută clerului şi credincioşilor eparhiei sale. 

11. Document din 1810, prin care Igantie cere de la cler „darea cârjei”. 

12. Document din 1812, care cuprinde dispoziția mitropolitului Ungrovlahiei, Ignatie, 
trimisă către episcopul Argeşului, Iosif, prin care se solicită ca protopopii să observe starea 
sănătății cetățenilor, să supravegheze slujbaşii laici şi să raporteze orice abuz. 

13. Porunca din 1812 a exarhului Gavriil, prin care se cerea ca să se facă o 
catagrafie a averii clerului Ungrovlahiei. 

14. Document din 1812 în care se aminteşte despre dări ce au fost puse asupra 
cetăţenilor țarii din ordinul comandantului armatei ruseşti Ciceacov. 

15. Document ce cuprinde poruncă dată protopopilor, prin care li se solicită 
acestora să-i raporteze pe slujbaşii civili care comiteau abuzuri. 

16. Document care aminteşte despre contribuţii ale clerului şi ale cetăţenilor țării. 


Erbiceanu, C.. „Note asupra istoriei bisericeşti a românilor pentru secolul al 
XIX-lea”, în: BORom XXVII (1903-1904), 9, p. 989-1005. 


Sunt prezentate note care conţin date şi fapte referitoare la istoria națională şi 
bisericească a românilor din perioada anilor 1800-1900. Scopul articolului este acela 
de a prezenta publicului român contribuţia clerului şi a bisericii la renaşterea naţio- 
nală. La începutul articolului Constantin Erbiceanu arată necesitatea cunoaşterii de 
către români a istoriei bisericeşti şi însemnătatea notelor pe care le publică în acest 
articol. 


PRECIZARE: Notele sunt trecute într-un tabel în care sunt menţionate: 
data, luna şi întâmplarea petrecută. Au fost trecute aici sub formă de 
rezumate cu numerotarea dată de noi. 


1. La 29 septembrie 1800 Mănăstirea Dealu a dat pentru trebuința cumpărării 
proviziilor, pentru plata norodului, suma de 1500 de taleri. 

2. La 23 august 1800, mitropolitul Iacob Stamati arată ce disciplină canonică 
exista în țară. 

3. La 23 septembrie 1800, mitropolitul Dositei al Ungrovlahiei, împreună cu: 
Nectarie al Râmnicului, Costandie al Buzăului şi losif al Argeşului fac o anafora 
către domnul Al. Moruzi, prin care cer ca toţi preoţii, diaconii şi mănăstirile să con- 
tribuie cu bani pentru lefurile ostaşilor care apărau ţara. 

4. La 11 aprilie 1801, domnul Moruzi îi confirmă pe egumenii greci în posturile lor. 

5. La 12 iunie 1801, mitropolitul Dositei a dat poruncă protopopilor de a face 
catagrafie tuturor bisericilor. 

6. La 12 iunie 1801, mitropolitul Dositei îi cere protopopului Grigorie din Dâmbovița, 
ca să nu mai trimită candidaţi nepregătiți pentru a intra în clerul bisericesc. 

7. La 25 septembrie 1801, spătăria țării cere lămurire de la mitropolitul Dositei 
cu privire la jurământul evreilor. 

8. La 25 iunie 1801, domnul Al. Moruzi dă următoarele dispoziţii: mănăstirile 
să nu mai aibă metocuri în Bucureşti, egumenii ori călugării să nu mai umble prin 
oraşe şi mănăstirile să nu mai facă schimburi de terenuri fără învoirea mitropolitului 
sau a domnului. 

9. La 12 iulie 1801, Iosif, episcopul Argeşului, îl înştiinţează pe domnitor că 
locuitorii din satul Stroieşti şi-au dezgropat morţii sub pretext că erau vârcolaci. 
Vodă a dat ordin ca cei care au comis o astfel de nelegiuire să fie pedepsiţi. 

10. La 15 septembrie 1802, s-au dat o serie de porunci pentru a se cerceta în 
fiecare regiune, dacă s-a întâmplat vreo primejdie de moarte cu răzvrătirea trecută. 
Aceste porunci sunt reproduse în articol. 

11. Aflăm că la 6 octombrie 1802, preoţii care dădeau postav la Mitropolie 
erau scutiți de dări. 

12. La 15 decembrie 1802, Dionisie Lupu este hirotonit episcop titular cu titlul 
de „Sevastis”. Era pe atunci năstavnic al Mănăstirii Dealu. 

13. Se aminteşte despre hatişeriful împărătesc din 1802, care conţinea următoarele: 

- dregătoriile țării să fie date la pământeni, 

- să se orânduiască la acelea şi din grecii cinstiți, 

- dintre călugării care mor la Mitropolie averea lor să nu se ceară de la nimeni, 
ci să se dea la săraci, iar cei care mor şi sunt legaţi de mănăstiri averea lor să se ia ca 
un venit mănăstirii la care au fost închinaţi. 

14. La 1802 i s-a scris mitropolitului Dositei să stea ascuns, fiindcă consulul rus 
„manevrează în favoarea lui”. Consulul doreşte ca să afle persoanele care îl amenință. 

15. La 12 mai 1802, domnul Mihai Şuţu a fugit la Braşov împreună cu boierii 
şi cu ierarhii țării de frica unei năvăliri. 

16. În 1802 domnul Al. Ipsilanti a pus „darea hesemtelor” asupra episcopiilor, 
mănăstirilor şi a tuturor boierilor. 

17. Este reprodusă cartea dată de Dositei al Ungrovlahiei în 1802, unei femei 
numită Ilinca, care a suferit o serie de nenorociri şi prin care mitropolitul le cere 
clericilor din eparhia sa să o ajute pe sărmană. 

18. Este reprodus documentul dat la 1802 lui popa Gavrilă care a dat postav. 

19. Reprodus un act care cuprinde ponturile Vorniciei. În act este descris modul în 
care se dădea la mezat districtele şi funcţiile statului. Actul datează din 1803. 

20. La 17 martie 1803, domnul Moruzi a întărit anaforaua episcopilor pentru 
datoriile Mitropoliei, datorii ce au fost făcute în anii trecuți. Anaforaua este redată în articol. 

21. În data de 9 martie 1803, a trecut la cele veşnice mitropolitul Moldovei 
Iacob, iar în locul său a fost ales la data de 19 martie 1803, episcopul Romanului, 
Veniamin, ca mitropolit al Moldovei. 

În locul lui Veniamin la cârma Episcopiei Romanului a trecut Gherasim al 
Huşilor. Se prezintă o notă din care aflăm că la moartea mitropolitului Iacob, toate 
scaunele episcopale, Mitropolia şi mai multe mănăstiri aveau datorii. Domnitorul a 
chemat pe episcopii ţării pentru a se sfătui asupra acestor datorii, care erau făcute pe 
seama scaunelor şi nu a persoanelor şi se numeau aulice. Mitropolitul Veniamin, la 
aceste discuţii, a arătat că Biserica are nevoie de o şcoală pentru pregătirea candi- 
daților la preoţie. Veniamin a propus ca după ce se vor plăti datoriile aulice din veni- 
turile aşezămintelor bisericeşti, să se înființeze o şcoală pentru pregătirea candidaţilor 
la preoție. 


Erbiceanu, C.. „Note asupra istoriei bisericeşti a românilor pentru secolul al 
XIX-lea”, în: BORom XXVII (1903-1904), 10, p. 1119-1132. 


În continuare sunt prezentate alte note referitoare la istoria bisericească şi 
națională a românilor. 

22. Rezoluţia pusă la 1 mai 1803 de domnul Moruzi, pe anaforaua mitropo- 
litului Veniamin Costache. Prin această rezoluție domnul aprobă ca biserica Tuturor 

Sfinţilor (din laşi) să fie metoc al Episcopiei Romanului şi biserica Sfântul loan 
Botezătorul (din laşi) să fie metoc al Episcopiei Huşilor. 

23. La 1 septembrie 1803, Alexandru Constantin Moruzi a dat un hrisov, prin 
care maicile de la Mănăstirea Socola erau transferate la Mănăstirea Agapia — mănăstire 
care era de monahi, iar monahii de la Agapia au fost transferați la Mănăstirea Secu. 

24. Notă pe care am reprodus-o în întregime. „De la 1792 Iacob II Stamati a 
fost numit mitropolit al Moldovei. El a fost un om curajos şi foarte bun econom. Era 
de origine transilvăneană şi nu îi îndrăgea deloc pe greci”. 

25. La 24 mai 1803, Constantin Moruzi a dat un hrisov care arată starea şcolilor. 

26. La 1 septembrie 1803, Constantin Moruzi a dat un hrisov, care regle- 
mentează statutul unor mănăstiri — Mănăstirea Agapia să devină mănăstire de maici 
la fel şi Mănăstirea Văratic, iar Mănăstirea Socola să fie şcoală bisericească. 

27. Este reprodusă anaforaua din 1804 a mitropolitului Dositei al Ungro- 
vlahiei, referitoare la circulația unor cărți bisericeşti, care au fost tipărite de către 
uniaţii din Transilvania, despre care însă se spunea că au fost tipărite în Episcopia 
Râmnicului, în vremea lui Nicolae Mavroghenii. 

28. Sunt reproduse două documente din 1804, referitoare la caterisirea unui 
preot pe nume loan din Eparhia Argeşului şi trimiterea sa la Mănăstirea Snagov. 

29. Este reprodusă declaraţia lui popa Alexie din satul Piţigoi, judeţul Ilfov, cu 
privire la viața sa. În urma acestei declaraţii popa Alexie a fost caterisit. 

30. Este reprodusă circulara mitropolitului Dositei al Ungrovlahiei dată către 
protopopi, circulară prin care le cere acestora să facă o catagrafie a preoţilor şi a 
diaconilor din eparhie. 

31. La 15 februarie 1804, domnul Alexandru Moruzi a dat un hrisov în urma 
cererii mitropolitului Veniamin, pentru scutirea de dări a 22 de persoane. Aceste 
persoane se preocupau de tipografia Mitropoliei. 

32. În luna octombrie a anului 1804, domnul Al. Moruzi a dat un hrisov, prin 
care declară ca Mănăstirea Socola să fie lăcaş de Seminar. 

33. La 22 decembrie 1804, mitropolitul Veniamin al Moldovei, i-a trimis 
domnului o anafora prin care îi cere acestuia ca lipovenii să nu fie deranjaţi de 
ispravnici, în ceea ce priveşte rânduiala legii lor. Această anafora arată ce toleranță 
religioasă exista în Moldova. 

34. La 15 februarie 1804, domnul Al. Moruzi a recunoscut noi prerogative 
pentru Mitropolia din laşi. 

35. În luna august a anului 1805 negustorii greci din aşi şi din Moldova au 
înfiinţat o societate intitulată „Adeltaton” care avea scopuri politice. Societatea a fost 
autorizată de episcopul Romanului şi de mitropolitul Moldovei. Constantin Erbi- 
ceanu spune că această societate exista şi la Spitalul Colțea. 

35. La 4 octombrie 1805, mitropolitul Veniamin Costache a cerut domnului, 
printr-o anafora, înfiinţarea unei şcoli de muzică psaltică. Dascălul acestei şcoli a fost 
protopsaltul Petru. 

36. La 15 decembrie 1806, armatele ruseşti ocupă Ţările Române. 

37. În 1806 Moruzi este numit pentru a treia oară domnitor al Moldovei. 

38. La 17 august 1806, Al. Moruzi a dat un hrisov pentru şcolile din Botoşani. 


532 


39. Este reprodusă o parte din hrisovul dat de Al. Moruzi în data de 2 august 
1806, prin care i se dă Seminarului o sumă de bani. Din această parte aflăm că 
egumen la Socola era arhimandritul Sofronie. 

40. La 23 decembrie 1806, s-a citit manifestul Rusiei în Divan. 


Erbiceanu, C.. „Note asupra istoriei bisericeşti a românilor pentru secolul al 
XIX-lea”, în: BORom XXVII (1903-1904), 11, p. 1272-1281. Cu text în limba 
greacă. 


În continuare sunt prezentate alte note referitoare la istoria bisericească şi 
națională a românilor. 

41. La 1807 Nectarie al Râmnicului, losif al Argeşului şi Costandie al Buzău- 
lui au trimis consulului rus o jalbă, prin care îi cer să nu ia toate produsele țării pentru 
armată, fiindcă poporul ar muri de foame. 

42. Este reprodusă o notă pusă pe o „Evanghelie învăţătoare”, imprimată la Govora, 
în 1642. Nota a fost scrisă de ieromonahul Ilarion în 1807. Acesta spune că turcii, la 1807, 
au venit la Buzău şi au produs stricăciuni şi că el a scăpat doar cu nasul tăiat. 

43. La 10 ianuarie 1807, boierii şi poporul au făcut jurământ în Mitropolie de 
supunere către împărat. 

44. La 24 aprilie 1807, domnul a dat o serie de dispoziţii cu privire la „iratiele”. 

45. La 3 iulie 1807, domnul l-a trimis la Braşov pe vistierul Costache Xantopol cu 
pitac către mitropolit şi către boieri, prin care îi roagă pe aceştia să vină la Bucureşti. 

46. La 2 mai 1807, Dimitrie Sturza, prin intrigi ruseşti, încearcă să-l scoată din 
scaun pe mitropolitul Veniamin Costache, sub pretext că mitropolitul era prea tânăr 
şi că nu oficia serviciul bisericesc după tipic. 

47. În luna iulie a anului 1807 boierii țării l-au apărat pe mitropolitul Veniamin 
de acuzele aduse, prin următoarele argumente: de la venirea mitropolitului Veniamin 
Costache s-a pus cea mai bună rânduială în Biserică, mitropolitul Veniamin a 
înființat Seminarul de la Socola, mitropolitul Veniamin este un mare patriot. 

48. La data de 31 mai 1807, mitropolitul Veniamin Costache a arătat că 
armatele ruseşti consumă nutrețul din ţară şi că în urma secetei din mai anul trecut 
(1806), ţăranii vor rămâne fără vite. 

49. La 20 august 1807, baronul rus Menendor îl înştiințează pe mitropolitul 
Veniamin Costache, că împăratul Rusiei l-a însărcinat (pe Veniamin) să păstorească 
şi Biserica Basarabiei. 

50. La 27 iulie 1807, arhiereii ţării şi boierii i-au trimis şefului armatelor 
ruseşti loanovici Amhelson o petiție, prin care îl roagă pe acesta să o înmâneze 
împăratului şi prin care cer mântuirea de jugul turcilor. 

51. În 1808 exarhul ruşilor Gavriil a dat ordin ca monahii să fie supuşi unei 
discipline canonice stricte. 

52. La 20 ianuarie 1808, episcopul Nectarie i-a dat ordin protoiereului Matei 
pentru strângerea dăjdiilor. 

53. La 1 martie 1808, mitropolitul Veniamin Costache s-a retras din scaun şi a 
cerut Divanului să-i dea Mănăstirea Slatina. Veniamin s-a retras la Mănăstirea 
Neamţ, unde a rămas până în 1812. 

54. În 1808 Mănăstirea Neamţ era un mare focar de cultură, aici activând 
dascăli ca: Ilarion, Isaac, Iosif, Gherontie, Grigorie care se preocupau de traducerea 
şi imprimarea cărţilor. Paisie Velicikovski este cel care a imprimat un nou duh în 
această mănăstire. Grigorie, viitorul mitropolit al Ungrovlahiei s-a călugărit şi şi-a 
făcut ucenicia în această mănăstire (Neamţ). 

55. Tot în 1808 a venit exarhul ruşilor Gavriil, care a stat până în 1812. 

56. La 23 noiembrie 1808, exarhul Gavriil a dispus ca să fie tradusă din limba rusă în 
limba română „Cărticică pentru datoria şi stăpânirea blagocinilor şi protopopilor”. 

57. În 1808 din cauza impozitelor mari puse de Ipsilanti, poporul s-a răsculat. 

58. La 19 aprilie 1808, mitropolitul Ungrovlahiei, împreună cu boierii, au 
trimis o anafora către împăratul Rusiei. 

59. La 22 aprilie 1808, consulul francez Sebastian l-a vizitat pe mitropolitul 
Ungrovlahiei. 

60. La 19 iulie 1808, a intrat în Bucureşti exarhul Gavriil, acesta avându-l 
alături pe arhimandritul Filotei de la Iaşi (ciracul mitropolitului Veniamin). Gavriil a 
ridicat toate dările impuse asupra clerului. 

61. La 6 septembrie 1808, s-a citit în Mitropolie nota lui Prozanovschi şi a lui 
Cuşnicov, din care aflăm că în comitetul administrativ al Ţării Româneşti se aflau 
printre alţii şi mitropolitul. 

62. Deşi mitropolitul Veniamin Costache a demisionat din scaun, familia sa 
era foarte rău văzută în Rusia, ea fiind socotită chiar eretică şi din cauza acestui fapt, 
ea a fost anatematizată. Demisionând, Veniamin a scris o epistolă episcopului de 
Roman, prin care îi cerea să-i protejeze oamenii. 

63. În luna martie a anului 1808 boierii Divanului îi recunosc mitropolitului 
Veniamin dreptul de a beneficia de veniturile Mănăstirii Slatina. 

64. În 1808 exarhul Gavriil a dat o enciclică valabilă în ambele Principate, 
referitoare la modul în care cineva putea fi primit în cinul monahal. 

65. La Il aprilie 1808, Divanul l-a rânduit pe Nicodim Stolnicul Enache ca 
„Epistat al Grămăticilor”. 

66. Sunt reproduse aici: răspunsurile mitropolitului Dositei date ispravnicilor 
din Teleorman şi Muscel şi un alt document care arată ce abuzuri săvârşeau isprav- 
nicii asupra preoților. Constantin Erbiceanu arată că Dositei, deşi era mitropolit, 
totuşi se consulta cu exarhul Gavriil care stătea la Iaşi. 


Erbiceanu, C.. „Note asupra istoriei bisericeşti a românilor pentru secolul al 
XIX-lea”, în: BORom XXVII (1903-1904), 12, p. 1373-1388. 7. Cu text în 
limba greacă. 


În continuare sunt prezentate alte note referitoare la istoria bisericească a 
românilor. 

67. Sunt reproduse două scrisori ale mitropolitului Ungrovlahiei, Dositei, din 
1809, trimise către protopopi, prin care îi roagă pe aceştia să facă rugăciuni pentru 
biruința armatelor ruseşti şi să aibă grijă ca nimeni să nu întreţină corespondenţă cu 
turcii. Mai este reprodusă şi o scrisoare a mitropolitului Dositei către un protopop 
prin care îi cere să facă o catagrafie a preoților şi a diaconilor. 

68. În 1809 li s-a pus preoților în vedere să-şi plătească „Sfertul Sfântului Gheorghe”. 

69. Se arată cât s-a cheltuit pentru tipografie. 

70. Se arată cât se lua pentru hirotonia preoţilor şi a diaconilor. 

71]. Este reprodusă cererea făcută în data de 12 iulie 1809, de mitropolitul 
Dositei al Ungrovlahiei către exarhul Gavriil, pentru ca acesta să dea o carte de 
milostenie obştii Mănăstirii Cernica, obşte care îl avea în fruntea sa pe Timotei şi 
care s-a apucat să rezidească biserica sfântului lăcaş. 

72. În luna septembrie a anului 1809, mitropolitul Dositei al Ungrovlahiei îl 
înştiințează pe stareţul de la Cernica, Timotei, că vel logofătul Costache Samurcaş a 
zidit o biserică în satul Samurcăşeşti, pe care vrea să o facă mănăstire de maici. Mi- 
tropolitul Dositei nu numai că-l înştiințează pe Timotei despre acest lucru, îl şi roagă 
pe acesta ca să o trimită pe sora sa împreună cu alte 11 maici la această mănăstire. 

73. La 23 decembrie 1809, mitropolitul Dositei îi răspunde lui Constantin Sa- 
murcaş că a trimis 12 maici la Samurcăşeşti şi că stareţa lor este Chipriana Shimonahia. 

74. Este descrisă închisoarea din Moldova, din 1809. 

75. Este reprodusă declaraţia dată de popa Ion, din Bucureşti, în 7 iulie 1809. 
Din aceasta aflăm că lon a fost închis în închisoarea Sfintei Mitropolii pentru 
preacurvie şi oprit de la a mai săvârşi cele sfinte. 

76. La 1 ianuarie 1809, Dionisie Lupu era mare ecleziarh al Mitropoliei. 

77. La 14 martie 1809, exarhul Gavriil a reformat consistoriile Principatelor 
după modelul rusesc. 

78. La 29 ianuarie 1809, mitropolitul Ungrovlahiei şi episcopul de Argeş au 
fost decorați de Rusia cu ordinul Sfânta Ana. 

79. La 5 februarie 1809, episcopul Argeşului Iosif al plecat la Iaşi fiind chemat 
de exarhul Gavriil. 

80. La 28 februarie 1809, exarhul Gavriil a dat ordin ca monahii să nu se mai 
amestece în treburile lumeşti şi mănăstirile să nu mai facă datorii fără aprobarea sa. 

81. Din cauza abuzurilor, la 23 martie 1809, episcopul losif al Argeşului este 
numit efor asupra tuturor mănăstirilor din Ţara Românească. 

82. În 1809 s-a imprimat în tipografia Mitropoliei din Iaşi o „Carte de Te- 
Deum-uri „tradusă din limba rusă în limba greacă de Grigorie, mitropolitul de Irino- 
pole (egumenul Mănăstirii Golia). În 1808 exarhul Gavriil a tipărit o broşură care 
cuprinde instrucţiuni bisericeşti. În finalul acestei cărţi se găseşte o notă, care este 
reprodusă în articol şi din care aflăm cât luau protopopii la judecarea unui caz. 

83. Sunt reproduse părți dintr-un manuscris intitulat „Pentru depărtarea din 
Mitropolie a P.S. Mitropolit Dositei”. Dositei a fost îndepărtat din scaunul Mitro- 
poliei Ungrovlahiei, iar în locul său a venit Ignatie al Artei. 

84. Este reprodusă catagrafia din 1810 a tuturor lucrurilor şi cărților ce au fost 
găsite în bolta (podul) tipografiei. Printre numeroasele lucruri găsite se număra şi: o 
pecete a mitropolitului Antim şi o condică a Schitului Tătăraş. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXVIII (1904-1905), 1, p. 4-16. 


În continuare sunt reproduse alte note referitoare la istoria bisericească naţio- 
nală şi politică a românilor. 

85. Este prezentată o dare de seamă despre ce cele se aflau în bolta şi chilia 
tipografiei Mitropoliei. 

86. La 20 ianuarie 1810, s-a făcut catagrafia averii Mitropoliei cu mănăstirile 
şi schiturile sale. 

87. În luna ianuarie a anului 1810, mitropolitul Gavriil a trimis o adresă către 
episcopi (reprodusă în articol), în care îi atenţiona despre abuzurile pe care le 
săvârşeau protopopii, abuzuri care erau generate de suma mare pe care protopopul 
trebuia s-o dea arhiereului. Mai este reprodusă şi adresa mitropolitului către mă- 
năstiri, prin care le cerea să strângă banii pentru şcoli şi spitale. 

88. Este reprodusă copia de la 1810 de la întâiul Divan şi Comitet, referitoare 
la cum erau trataţi preoţii care aveau diferite litigii, de către ispravnici. Se precizează 
că, dacă un mirean avea un litigiu cu un cleric, la judecata dintre ei trebuia să 
participe un protopop. Fiecare biserică era obligată să aibă doi ţârcovnici. 

89. Ignatie le aduce la cunoştinţă clerului şi oamenilor din Mitropolia Ungro- 
vlahiei, că a ajuns mitropolit al acestei Eparhii. . 

90. La 8 ianuarie 1810, a venit în Bucureşti exarhul Gavriil şi a stat în casă la Antim. 

91. La 15 ianuarie 1810, s-au citit în Divan „ucazurile” (decretele) împărăteşti 
prin care mitropolitul Dositei este înlăturat din scaun, iar în locul său este numit 
Ignatie al Artei. 

92. La 8 martie 1810, mitropolitul Dositei a plecat din Bucureşti la o mănăstire 
din Moldova. 

93. La 5 mai 1810, mitropolitul Ignatie al Artei a intrat în Bucureşti şi s-a 
aşezat în scaun. 

94. La 18 iunie 1810, mitropolitul Veniamin Costache pe vremea când se afla 
la Mănăstirea Neamţ a dat o carte de stăpânire locuitorilor din Rădăşani. Constantin 
Erbiceanu spune că Veniamin avea în vedere întoarcerea sa în scaunul Mitropoliei 
Moldovei. 

95. Sunt reproduse hotărârile mitropolitului Gavriil referitoare la veniturile pe 
care trebuie să le aibă logofeţii cancelariei mitropolitane. 

96. La 1 mai 1810, mitropolitul Gavriil a luat decizia ca monahii să nu mai 
părăsească incinta Mitropoliei. 

97. La 10 mai 1810, ieromonahul Gavriil din Episcopia Buzăului este ridicat la 
rangul de arhimandrit mitrofor, datorită recomandării generalilor ruşi. 

98. La 1810 exarhul Gavriil a hotărât că mitropolitul Dositei este chemat spre 
a se odihni în Rusia şi că averea Mitropoliei este încredințată episcopului Iosif al 
Argeşului. 

99. Notă care aminteşte despre preoţii din Mitropolia Ungrovlahiei. 

100. La 26 aprilie 1810, exarhul Gavriil îi cere episcopului Râmnicului să-i 
trimită neapărat banii pentru şcoli. 

101. La 21 ianuarie 1810, exarhul Gavriil declară Divanurilor Principatelor că 
dicasteriile bisericești trebuie să fie considerate ca tribunale civile. 

102. La 10 februarie 1810, Iosif al Argeşului este trimis de exarhul Gavriil cu 
o misiune în Moldova. 

103. La 14 ianuarie 1810, exarhul Gavriil dă ordin episcopilor Țării Româneşti 
ca aceştia să-l recunoască pe Ignatie al Artei ca mitropolit al Ungrovlahiei. 

104. La 20 ianuarie 1810, s-a constituit o comisie care să-i ceară socoteală 
mitropolitului Dositei Filitis de averea Mitropoliei. Despre Dositei aflăm că, la ple- 
carea din scaunul Mitropoliei, a luat cu el documentele acesteia. Dositei a fost trimis 
la Mănăstirea Dobrovăț dar, prin rugăminți, l-a înduplecat pe exarhul Gavriil să-l lase 
la Mănăstirea Aninoasa. La Aninoasa Dositei a stat o perioadă dar, din cauza unor 
probleme de sănătate, a fost mutat la Mănăstirea Târşor (Târgşor). 

105. La 30 mai 1810, mitropolitul Ignatie cere de la episcopul Râmnicului 
banii pentru şcoli. 

106. La 1810 Mănăstirea Snagov era menită spre a fi Seminar, dar mitropolitul Ignatie 
a hotărât ca această mănăstire să fie pentru episcopul Neofit Cervano ca lăcaş de odihnă. 

107. În luna octombrie a anului 1810, mitropolitul Ignatie, în calitate de primul 
„Efor al Spitalelor”, a dat ordin episcopilor să strângă banii pentru întreținerea spitalelor. 

În continuare sunt prezentate alte note referitoare la istoria naţională şi bise- 
ricească a românilor. 

108. La 24 iunie 1811, exarhul Gavriil a luat o serie de decizii referitoare la 
dările pe care trebuiau să le plătească preoţii. Acestea sunt prezentate în articol. 

109. Este reprodusă hotărârea din 27 septembrie 1811, a exarhului Gavriil, cu 
privire la organizarea dicasteriilor după modelul celor din Rusia. 

110. La 10 septembrie 1811, se dă poruncă „întâiului Comitet al Principatului 
Valahiei” ca toţi preoţii şi diaconii din țară să care provizii pentru armata rusă. 

111. În 12 septembrie 1811, li se cere mănăstirilor să contribuie cu bani pentru 
armata rusă. 

112. La 16 decembrie mitropolitul, din cauza stării de sănătate, demisionează 
iar în locul său Divanul îl recomandă spre a fi mitropolit pe Nectarie, episcopul 
Râmnicului. Constantin Erbiceanu susține că această dată este greşită. 

113. La 10 ianuarie 1812, mitropolitul Nectarie cere printr-o anafora domnului 
să fie înapoiate moşiile Mitropoliei - care au fost arendate pentru datorii de către 
fostul mitropolit Ignatie. Se menţionează că Dionisie Lupu nu a recunoscut datoriile 
personale ale lui Nectarie ca datorii ale Mitropoliei Ungrovlahiei. 

114. La 15 decembrie 1812, mitropolitul Nectarie şi episcopii țării au semnat 
un document pentru a împrumuta bani pe numele Mitropoliei. 

115. La 16 decembrie 1812, mitropolitul Veniamin Costache este recunoscut 
de patriarh ca mitropolit al Moldovei în toate drepturile sale. Se prezintă şi o altă notă 
din care aflăm că arhimandritul Inochentie, egumenul de la Sfântul Nicolae din 
Botoşani de la Mănăstirea Popăuți, s-a declarat cleric al Patriarhiei Antiohiei. 
Inochentie a fost hirotonit arhiereu cu titlul Iliopoleos, în 1819. 

116. La 8 mai 1812, exarhul Gavriil l-a înştiințat pe preşedintele Crasno 
Miloşevici cu privire la hirotoniile abuzive. 

117. La 16 noiembrie 1812, boierii Divanului i-au trimis domnului Caragea o 
anafora prin care i-au cerut ca episcopul Râmnicului, Nectarie, să fie numit mitropolit. 

118. Este reprodusă decizia din data de 20 noiembrie 1812, către boierii 
caimacami, din care aflăm că psaltul Macarie a fost adus la Mitropolie. 

119. La 16 decembrie 1812, Nectarie înştiinţează clerul despre suirea sa în 
scaunul Mitropoliei Ungrovlahiei. 

120. Este reprodus un document din 1812, prin care mitropolitul Moldovei îl 
însărcinează pe sachelarul Antonie să cerceteze bisericile din eparhia sa. 

121. La 21 iunie 1812, mitropolitul Veniamin Costache a dat un document, 
prin care biserica cu hramul Naşterea Maicii Domnului din mahalaua Talpalarilor de 
lângă laşi devine metoc al Episcopiei Huşilor. 

122. La 30 martie 1812, mitropolitul Ignatie cere banii pentru şcoli. 

123. La 20 noiembrie 1812, episcopul Iosif al Argeşului îl numeşte pe Macarie 
dascăl de psaltică şi îl aşează la şcoala sa din Mitropolie. 

124. La 30 martie 1812, li s-au cerut preoţilor banii pentru şcoli. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXVIII (1904-1905), 3, p. 285-297. 


În continuare sunt prezentate alte note referitoare la istoria naţională şi 
bisericească a românilor. 

124. La 14 iunie 1812, s-a impus Bisericii suma de 12000 pentru întreţinerea armatei. 

125. Este reprodus un document, care conţine o poruncă dată de mitropolitul 
Ignatie către toți episcopii. 

126. Este reprodusă o epistolă din 14 iulie 1812, trimisă de mitropolitul Ignatie 
episcopului de Argeş Iosif, referitoare la jefuirea locuitorilor de către slujbaşi. 

127. Este reprodusă circulara din 1 iulie 1812, a mitropolitului Ignatie trimisă 
către protopopul Ivan din plasa de sud, prin care i se cere să cheme oameni spre a 
înjgheba un mic corp de armată. 

128. Este reprodusă cererea făcută către Divan, prin care se solicită acordarea 
de despăgubiri preoţilor cărora le-au murit animalele în timpul mutării proviziilor de 
la Brăila la Ploieşti. 

129. La 4 februarie 1813, domnul Caragea a dat un hrisov prin care se opreau 
hirotoniile abuzive. 

130. Fratele mitropolitului Veniamin Costache — spătarul Şerban Negel 
împreună cu boierii moldoveni, i-au înlesnit revenirea lui Veniamin în scaunul 
Mitropoliei Moldovei. Este relatată o faptă care arată popularitatea de care se bucura 
mitropolitul Veniamin. 

131. La 2 octombrie 1812, adunarea obştească îi prezintă domnului Scarlat 
Calimah o anafora — în care se aminteşte despre veniturile şi bogățiile țării. 

132. La 15 octombrie 1812, mitropolitul Veniamin Costache este chemat de la 
Mănăstirea Neamţ, de domnul Scarlat Calimah să-şi reia scaunul înapoi. 

133. La 1 octombrie 1812, mitropolitul Veniamin este chemat cu insistență să- 
şi reia scaunul înapoi. 

134. La 9 aprilie 1812, exarhul Gavriil îi scrie episcopului Nectarie al Râmni- 
cului o scrisoare, prin care îl înştiințează pe acesta că mitropolitul a fost chemat în 


538 


Rusia, iar în locul său, ca locţiitor de mitropolit, a fost numit losif al Argeşului, care 
va administra averea Mitropoliei. 

135. La 29 decembrie, patriarhul acceptă ridicarea episcopului Râmnicului, 
Nectarie, în scaunul Mitropoliei Ungrovlahiei. 

136. La 10 iunie 1812, Nectarie al Râmnicului a făcut o anafora către dom- 
nitor, în care se aminteşte despre datoriile Mitropoliei făcute de Ignatie. 

137. La 27 martie 1812, mitropolitul Ignatie dă bisericile Mănescului şi Pre- 
cupeţii Noi sub privegherea lui Dionisie Lupu. 

138. La 5 octombrie 1812, se instituie un „disc” la sărbători pentru ajutarea 
Mănăstirii Colțea. 

139. În 1812 mănăstirile şi episcopiile au fost puse la dări pentru ajutarea oştii ruseşti. 

140. Este reprodus un document din 1812, semnat de mitropolitul Ignatie, 
referitor la hirotoniile abuzive. 

141. Este reprodus regulamentul din 29 aprilie 1812, al mitropolitului Ignatie, 
privitor la hirotonii. 

142. Este redat un document emis de domnul Caragea referitor la urcarea în 
scaunul Mitropoliei Ungrovlahiei a lui Nectarie, episcopul Râmnicului. 

143. La 29 martie 1813, mitropolitul şi episcopii au trimis domnului o anafora 
referitoare la preoţi. 

144. Este redat apostilul lui Vodă pus pe anaforaua boierilor şi a mitro- 
politului, cu privire la datoriile mitropolitului Ignatie. 

145. În 1813 mitropolitul Ignatie a dat o circulară, prin care înştiințează clerul 
Eparhiei Ungrovlahiei că s-a ales în această funcţie. 

146. Este reprodusă cartea dată de mitropolitul Veniamin Costache în 1813, 
preotului Eftimie, prin care acesta este scutit de dări. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXVIII (1904-1905), 4, p. 372-385. 


În continuare sunt prezentate alte note referitoare la istoria naţională şi bise- 
ricească a românilor. 

- Din hrisovul domnului Caragea din 6 aprilie 1813, aflăm că în ţară erau 3500 
de preoţi, în afară de călugări. 

- La 29 iulie 1813, Gheorghe Caragea a dat un hrisov în favoarea episcopiei 
pentru vinării. 

- În luna aprilie a anului 1813 domnul Caragea a dat un hrisov, prin care se 
hotăra ca fiecare preot să dea suma de cinci taleri pentru şcoli. 

- În luna ianuarie a anului 1813 ierarhia Ungrovlahiei îi cere domnului printr-o 
anafora, ca ţârcovnicii de la biserici să fie scutiți de dări. 

- La 4 februarie 1813, domnul Caragea a dat un hrisov, prin care se opreau 
hirotoniile abuzive şi se stabileau condiţiile pe care trebuia să le îndeplinească 
candidatul la hirotonie. 

- La 13 iunie 1813, Al. Calimah a dat un hrisov, care conţine orânduielile pe 
care trebuiau să le păzească cei din oraşul Huşi faţă de Episcopie. 

- La 10 aprilie 1814, mitropolitul Nectarie a dat o circulară cu privire la 
perceperea banilor pentru şcoli. 

- La 27 august 1814 şi 8 octombrie 1814, s-a vorbit despre repararea şcolilor 
distruse în timpul ocupaţiei ruseşti. 

- La 18 septembrie 1814, mitropolitul Nectarie le-a cerut protopopilor să nu le 
mai „jefuiască” pe femeile care au căzut în fapte de curvie. 

- În 1814 mitropolitul Nectarie a dat o circulară către protopopi, pentru a-i 
înştiinţa pe preoţi ca să se abţină de la viaţa neregulată şi de la băutură. 

- La 23 februarie 1814, s-a impus o taxă pentru clasele avute la căsătorie, care 
se percepea de către preoți şi era trimisă la Mitropolie. 

- La 20 iunie 1814, Scarlat Calimah a dat un hrisov de miluire a Seminarului 
de la Socola. 

- La 2 iulie 1814, s-a făcut un raport pentru „deschicarea” a trei mănăstiri din 
Spitalul de ciumă. Se precizează că se făceau abuzuri la luarea contribuţiilor pentru 
Spitalul Colțea. 

- mitropolitul Ignatie le-a interzis preoților poliției Bucureştilor de a intra în cârciumi. 

- Este reprodusă anaforaua mitropolitului şi a boierilor din 15 august 1814, 
către domnitor, prin care îi cer ca feciorii de boieri risipitori, care au sub 25 de ani, să 
fie puşi sub epitropia mitropolitului şi a unui dintre episcopi. 

- În 1815 consulul rusesc a mijlocit la domnitor ca să rămână bine arendate 
moşiile date de mitropolitul Ignatie ruşilor arendaşi. 

- La 12 octombrie 1815, mitropolitul Nectarie le-a cerut protopopilor să-i 
trimită banii pentru şcoli. 

- Aflăm că la 3 iunie 1815, preoţii luau parte la administraţia civilă şi la poliția sanitară. 

- La 24 decembrie 1815, mitropolitul Nectarie a dat ordin către protoierei, ca 
să nu se abuzeze la perceperea „dării bastonului”. 

- La 1815 domnul Calimah a fost mazilit. Tot în acelaşi an a izbucnit o 
epidemie de ciumă, drept pentru care mitropolitul Veniamin Costache a ordonat o 
săptămână de post. În urna acestui fapt epidemia de ciumă a trecut. 

- În 1815 mitropolitul Veniamin Costache a trimis o anafora către domnitor, 
prin care îi cerea oprirea abuzurilor săvârşite la judecăţi. 

- La 12 octombrie 1816, mitropolitul a protestat asupra numărului preoţilor 
care se ridica la peste 3500. 

- În tipografia exarhicească din Chişinău s-a imprimat în limba română un 
„Catehism”. 

- La 1 aprilie 1816, ţarul Rusiei, Alexandru, le-a recunoscut basarabenilor 
dreptul de a se guverna după legile strămoşeşti. 

(A se vedea articolul din BORom. XXVIII (1904-1905), 4, p. 372-385). 

În continuare sunt prezentate alte note referitoare la istoria bisericească a românilor. 

186. Sunt prezentate în continuare, însemnări referitoare la veniturile 
şcolii din Craiova. 

187. La 26 martie 1817, mitropolitul Nectarie l-a declarat suspendat pe arhie- 
reul grec Acachie Laodichis, pentru că l-a bârfit pe mitropolit şi s-a arătat a fi şchiop. 

188. În 1817 diaconul Grigorie (viitorul mitropolit al Ungrovlahiei) a scris în 
limba greacă o combatere dialogurilor lui Neofit Duca. 

189. În 1817 domnul Scarlat Calimah a primit de la Ruf Paşa instrucţiuni cu 
privire la conduita pe care trebuie s-o aibă față de Austria, care încerca să aşeze în 
Moldova episcop latin. 

190. La 20 iulie 1817, mitropolitul Nectarie al Ungrovlahiei a dat o circulară 
pentru trimiterea banilor pentru şcoli. 

191. La 20 februarie 1818, se dă prin carte domnească episcopului de Argeş 
Mănăstirea Cozia. 

192. La 27 iulie 1818, aflăm că Dionisie Lupu a fost egumen la Mănăstirea 
Tismana purtând titlul de „Sevastis”. 

193. La 2 martie 1818, mitropolitul Nectarie ordonă scoaterea banilor pentru şcoli. 

194. În 1818 se publică legile lui loan Caragea, din care vedem că legiuirile 
pentru căsătorie şi desfacerea căsătoriei sunt întocmai după „Nomocanoane” şi 
„Pravila din Târgovişte”. 

195. La 20 februarie 1818, episcopul losifal Argeşului primeşte Mănăstirea Cozia. 

196. La 12 mai 1818, 26 de locuitori care erau ai Mănăstirii Tismana sunt 
scutiți de dări, cu condiţia ca aceştia să apere mănăstirea de hoți. 

197. La 23 iulie 1819, mitropolitul Dionisie îl rânduieşte pe arhimandritul 
Gherasim să gireze afacerile Episcopiei Buzăului, iar veniturile să fie percepute de 
mitropolit pentru plata datoriilor. 

198. La 27 iulie 1819, episcopul Costandie al Buzăului îşi dă demisia invocând 
motive de sănătate. Constantin Erbiceanu arată că demisia lui Costandie a fost 
determinată de faptul că acesta nu s-a purtat conform canoanelor deşi era nepot al 
mitropolitului Dositei Fillitis. 

199. În luna august a anului 1819, episcopul Galaction al Râmnicului declară 
că Episcopia sa nu avea nicio datorie. 

200. La 1 mai 1819, Marele Logofăt convoacă Divanul pentru alegerea unui 
nou mitropolit. 

201. La 9 mai 1819, patriarhul confirmă alegerea lui Dionisie Lupu ca mitro- 
polit al Ungrovlahiei. 

202. La 24 octombrie 1819, vine din partea Sinodului din Constantinopol recu- 
noaşterea lui Dionisie ca mitropolit. 

203. În luna mai a anului 1819, Dionisie Lupu îl înştiinţează pe consulul rus 
din Bucureşti, că a fost ales ca mitropolit. 

204. La 9 august 1819, mitropolitul Dionisie arată starea materială dezas- 
truoasă, rămasă de pe urma mitropoliților fanarioți. 

205. În luna august a anului 1819, domnul dă un hrisov, prin care reglemen- 
tează modul în care Mitropolia sau episcopiile puteau face împrumuturi. 

206. La 23 aprilie 1819, mitropolitul Dionisie a dat un înscris domnului, în 
care îi spunea că-l va asculta întru toate. 

207. La 1 mai 1819, Dionisie Lupu este întărit ca mitropolit. 

208. La 8 iunie 1819, a avut loc o mică revoltă în Iaşi. 

209. La 13 iunie 1819, a fost mazilit Scarlat Calimah, în locul său fiind numit 
domn Mihail Grigorie Şuţu. 

210. La 15 iulie 1819, mitropolitul Dionisie a reclamat la autoritatea civilă cercetarea 
cu rigurozitate a călugărilor străini — de unde provin aceştia şi unde au fost călugăriți. 

211. La 4 decembrie 1819, se suspendă funcţia de ecleziarh al Mitropoliei 
Ungrovlahiei, aceasta fiind cerută de mitropolitul Dionisie Lupu. 

212. La 25 mai 1819, Dionisie Lupu se împrumută cu 2000 lei. 

213. La 20 iulie şi la 1 august 1819, Galaction al Râmnicului se împrumută cu 
suma de 3900 de lei în două tranşe. În prima tranșă la 20 iulie s-a împrumutat cu 
3333 lei, iar în a doua la 1 august s-a împrumutat cu 567 lei. 

214. La 19 iulie 1819, arhimandritul Gherasim este însărcinat să administreze 
Episcopia Buzăului până la alegerea unui nou episcop. 

215. La 29 decembrie 1819, arhimandritul Gherasim s-a împrumutat pentru 
Episcopia Buzăului cu suma de 100.000. 

216. La 1 septembrie 1819, i se dă prin hrisov, fostului mitropolit Nectarie, 
Mănăstirea Sadova. 

217. La 27 iulie 1819, nepotul fostului mitropolit Dositei Fillitis, episcopul 
Costandie al Buzăului şi-a dat demisia pentru purtare necanonică şi a fost trimis sub 
pază la Mănăstirea Tismana. 

218. La 4 august 1819, episcopul Galaction al Râmnicului declară că 
Episcopia nu avea nicio datorie aulicească. 

219. La 9 mai 1819, Patriarhia votează strămutarea lui Dionisie Sevastis la 
Mitropolia din Bucureşti. 

220. În 1819 mitropolitul Dionisie Lupu, Losif al Argeşului, Costandie al Bu- 
zăului şi Galaction al Râmnicului au trimis o anafora domnului, prin care îl 
înştiinţează pe acesta de faptul că catolicii şi-au mai făcut o biserica în țară la Du- 
deşti, fără acordul nimănui şi că au început intensificarea propagandei prozelitiste. 

221. La 27 octombrie 1819, domnul Nicolae Şuţu îi recunoaşte episcopului de 
Râmnic dreptul de a lua vin de la toţi cei care au vii pe moşiile episcopiei. 

222. La 22 aprilie 1819, Dionisie Lupu a dat înscris domnului că nu va face 
nimic fără să-l consulte. 

223. În luna august a anului 1819, domnul Şuţu a dat un hrisov, prin care sunt 
oprite împrumuturile făcute pe numele Mitropoliei. 

224. La 20 iunie ierarhia ţării face o anafora către domnitor, prin care îl 
înştiinţează pe acesta despre faptul că papistaşii şi-au intensificat propaganda. 

225. La 4 octombrie 1819, mitropolitului Nectarie i se dă prin hrisov 
Mănăstirea Sadova. 

226. La 12 martie 1819, psalt la Mitropolia din Bucureşti era ieromonahul 
Nectarie din Mănăstirea Ivir din Muntele Athos.. 

(A se vedea articolul din BORom. XXVIII (1904-1905), 5, p. 516-527) 

În continuare sunt prezentate alte note referitoare la istoria bisericească şi 
politică a românilor. 

227. La 20 august 1820, Sinodul Patriarhal din Constantinopol laudă măsurile 
luate de Dionisie Lupu în ceea ce priveşte combaterea abuzurilor. 

228. La fel şi patriarhul Ierusalimului. 

229. La 18-19 iulie 1820, domnul Şuţu laudă măsurile luate de mitropolitul 
Dionisie Lupu contra simoniei. 

230. La 1 august 1820, Divanul a trimis o anafora domnului Şuţu, pentru a 
întări cererea mitropolitului Dionisie Lupu şi a episcopilor asupra hirotoniilor. 

231. La 20 noiembrie 1820 şi 21 decembrie 1820, Galaction al Râmnicului s-a 
împrumutat cu suma de 40.000 lei. Se arată că domnul Şuţu a luat în timpul domniei 
lui, numai de la Episcopia Râmnicului, suma de 419.800 lei. 

232. În 1820 Ilarion (viitorul episcop al Argeşului) a declarat că îi va fi 
credincios domnului spre a putea candida la scaunul Episcopiei Argeşului. Tot în 
acelaşi an mitropolitul Dionisie Lupu a făgăduit că va face totul pentru îmbunătăţirea 
stării clerului şi a Bisericii. 

233. La 6 august 1820, boierii ţării fac o anafora către domnitor, prin care îi 
cer încetarea hirotoniilor abuzive. 

234. La 20 august 1820 patriarhul Grigorie împreună cu Sinodul laudă mă- 
surile luate de mitropolitul Dionisie Lupu pentru combaterea simoniei şi a abuzurilor. 

235. La 22 august 1820 patriarhul Ierusalimului, Policarp, îi răspunde mitro- 
politului Dionisie la înştiințarea sa şi îi laudă demersurile făcute pentru combaterea 
abuzurilor. 

236. La 5 martie 1820 domnul Mihail Şuţu a dat un hrisov de întărire pentru 
şcoala grecească din Botoşani. 

237. În 1820 Adunarea Moldovei face o anafora către domnitor în care îi 
spune că poporul nu a primit niciodată episcop latin. 

238. Tot în 1820 Ilarion depune mărturisirea de credinţă şi ajunge episcop 
al Argeşului. 

239. Este reprodusă anaforaua boierilor din Bucureşti din 1821, trimisă către 
„Marea Biserică” asupra mitropolitului Dionisie, a episcopului de Buzău, Gherasim 
şi a episcopului de Argeş Ilarion. În această anafora se spune că: mitropolitul şi 
episcopii au colaborat cu eteriştii după care, din cauza desfăşurării evenimentelor, au 
fugit la Braşov. Mitropolitul a fost chemat în mai multe rânduri să se întoarcă dar nu 
a acceptat şi drept urmare boierii l-au ales ca administrator al Mitropoliei pe Benedict 
de Troados. Tot în această anafora boierii cer un ecdos patriarhal pentru Benedict. De 
asemenea este reprodusă şi anaforaua din acelaşi an a boierilor trimisă către Mehmed 
Selim Paşa, Valiul Silistrei. Se face precizarea că mişcarea de opoziţie a boierilor 
rămaşi în ţară a fost instigată de mitropolitul Benedict Troados. 

240. La 20 iulie 1821 consulul Rusiei l-a mustrat pe Dionisie Lupu fiindcă a 
semnat un act prin care se cerea intervenţia Porții. 

241. La 17 martie 1821 consulul rusesc s-a retras din ţară. 

242. La 27 martie 1821 ţara a trimis o jalbă la Poartă, prin care îl apără pe 
Tudor Vladimirescu şi justifică răscoala sa contra eteriştilor. 

243. La 7 iulie 1821 mitropolitul şi boierii au primit asigurări că vor fi apăraţi 
în Transilvania. 

244. La 8 iulie 1821 mitropolitul Dionisie căuta mijloace pentru a transporta 
documentele şi odoarele Mitropoliei la Braşov. 

245. La 21 septembrie 1821 mitropolitul este înştiinţat că averea Mitropoliei a 
fost jefuită. 

246. În luna martie a anului 1821 a fost numit domnitor în Ţara Românească 
Al. Calimah, acesta a dat un ordin prin care erau iertați cei ce l-au părăsit pe Ipsilanti. 

247. La 18 septembrie 1821 se face cunoscut faptul că numai asociaţii lui 
Ipsilanti vor fi izgoniți. 

248. La 1 octombrie 1821 se face apel la Sinodul din Rusia pentru ca acesta să 
mijlocească la ţar pentru oprirea batjocoririlor din ţară. 

249. În 1821 reprezentantul Rusiei l-a mustrat pe mitropolitul Dionisie Lupu, 
fiindcă nu a făcut publice cărțile de afurisenie venite de la Constantinopol. 

250. La 12 iulie 1821 Al. Galiţin îi răspunde mitropolitului Dionisie referitor 
la starea țării. 

251. La 25 martie 1821 Dionisie îi răspunde lui Eustaţie. 

252. În 1821 venitul Mitropoliei era de 134.644 taleri. 

253. La 22 februarie 1821 a venit de peste Prut Al. Ipsilanti şi intrând în laşi a 
omorât mulţi turci — astfel s-au declanşat evenimentele din acel an. 

254. La 25 noiembrie 1821, Caragea îl sfătuieşte pe Dionisie să-i protejeze pe 
grecii din ţară. Acesta descrie situaţia țării după eterie către Sinodul din Petersburg. 

255. Este reprodusă relatarea dată de mitropolitul Dionisie şi de boierii țării 
către principele Meternih — ministrul de externe al Austriei. În această relatare sunt 
descrise pe larg evenimentele din 1821. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXVIII (1904-1905), 7, p. 739-746. 


În continuare sunt prezentate alte note referitoare la istoria bisericească a românilor. 

256. La 2 iulie 1821, consulul rus Pini l-a mustrat pe mitropolitul Dionisie 
Lupu, fiindcă a îndrăznit să dea o informaţie Porții despre Tudor Vladimirescu. 

257. La 17 martie 1821, consulul rus Pini a plecat din Bucureşti la Sibiu. 

258. La 27 martie 1821, s-a trimis la Poartă o plângere în care sunt descrise 
cauzele răsculării poporului contra eteriştilor sub Tudor Vladimirescu. 

259. În 1821 mitropolitul Dionisie înainte de a pleca la Braşov, a încercat să 
asigure arhiva şi odoarele Mitropoliei. Mitropolitul Dionisie a solicitat azil la 
austrieci şi, împreună cu boierii, a cerut împăratului Rusiei protectoratul asupra țării. 

260. La 21 septembrie 1821, consulul austriac la Bucureşti i-a scris mitropoli- 
tului Dionisie despre pierderile şi jafurile suferite de arhiva şi averea Mitropoliei. 

261. În 1821 AL. Calimah a venit până la Dunăre şi le-a cerut mitropolitului şi 
boierilor să oprească eteria. 

262. La 26 februarie 1821, Alexandru Ipsilanti l-a chemat pe mitropolitul 
Irinupolei, Grigorie, care era egumen la Mănăstirea Golia, să vină să slujească la Trei 

Ierarhi şi să-l încingă cu sabia ca şef al eteriştilor. În acea zi mitropolitul Veniamin 
Costache a oficiat el această slujbă. 

263. Sunt reproduse: o parte din plângerea locuitorilor ţării către consulul rus — 
în care aceştia îi cer Rusiei protecţia; un document referitor la moldovenii răsculați; o 
scrisoare către episcopul Romanului şi Meletie al Huşilor. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXVIII (1904-1905), 8, p. 886-892. 


În continuare sunt prezentate alte note referitoare la istoria bisericească a românilor. 

264. Este reprodus hrisovul domnului Ștefan Racoviţă din data de 30 iulie 
1764, prin care se stabilea ca străinii să nu mai poată să se căsătorească pe pământul 
Țării Româneşti. 

265. La 8 noiembrie 1822, Sandu Sturza pe când se afla la Constantinopol, l-a invitat 
pe mitropolitul Veniamin Costache să se întoarcă în țară. Acesta se afla în Basarabia. 

266. În 1821, din cauza faptului că mitropolitul Veniamin Costache împreună 
cu episcopul Romanului Gherasim au lipsit din ţară, hatmanul Vogrodi l-a pus pe 
episcopul Meletie al Huşilor, care a rămas la datorie, să conducă întreaga Eparhie a 
Moldovei. La Roman a fost pus ca episcop, protosinghelul Meletie, care a fost 
hirotonit arhiereu cu titlul de Stavropoleos. 

267. La 11 martie 1821, patriarhul Grigorie a trimis cartea sinodală de blestem 
contra eteriştilor, ce a fost tradusă de mitropolitul Veniamin Costache, Gherasim al 
Romanului şi Meletie al Huşilor. 

268. În 1821 Gherontie de la Neamţ a tradus „Întrebări şi răspunsuri teolo- 
ghiceşti ale Sfântului Athanasie cel Mare”. Cartea a fost tipărită sub mitropolitul 
Dionisie Lupu şi a fost folosită ca manual de seminarişti. 

269. La 30 aprilie 1821, mitropolitul Veniamin Costache a îndemnat locuitorii 
Moldovei să se apuce să lucreze pământul, căci tulburările au încetat. Ștefan Vogrodi 
i-a scris mitropolitului să se întoarcă în ţară din Basarabia. 

210. La 23 februarie 1821, Al. Ipsilanti l-a rugat pe mitropolitul Veniamin 
Costache să înmormânteze un eterist picat în luptă şi apoi să vină la Trei Ierarhi, spre 
a face un Te-Deum pentru izbânda eteriştilor. Mitropolitul a dat ca dar eteriştilor 
suma de 10.000 lei. 

271. La 20 martie 1821, mai mulţi boieri i-au cerut mitropolitului Veniamin 
Costache să dea explicaţii pentru faptul că el a părăsit ţara în aceste vremuri tulburi. 

272. La 29 martie 1821, domnul Mihail Şuţu, i-a spus mitropolitului că trebuie 
să părăsească țara fiindcă a intrat în ţară Al. Ipsilanti. 

273. La 1 aprilie 1821, mitropolitul Veniamin a primit cartea sinodală de 
blestem, pe care a tradus-o, a imprimat-o şi a publicat-o în toată ţara. 

274. Mitropolitul Dionisie Lupu i-a cerut lui Veniamin Costache părerea 
despre politica pe care trebuie s-o ducă în timpul Eteriei. Mitropolitul Veniamin 
Costache l-a îndemnat pe Dionisie Lupu să se retragă în aşteptare, până ce lucrurile 
se vor linişti. Se arată că Dionisie a fost partizan a lui Tudor Vladimirescu dar, după 
ce acesta a fost ucis şi după ce evenimentele au evoluat nefavorabil, a fost silit să 
părăsească ţara. 

Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXVIII (1904-1905), 9, p. 1002-1015. 


În continuare sunt prezentate alte note referitoare la istoria bisericească a românilor. 

275. La 30 septembrie 1821, mitropolitul Veniamin Costache este înştiințat de 
Iordache Roset Roznovanu că eteriştii au ucis monahii şi monahi nevinovaţi. 

216. La 1 octombrie 1821, Ştefan Vogrodi îl numeşte pe Meletie al Huşilor ca 
vechil şi epitrop al bisericii Moldovei, deoarece mitropolitul Veniamin şi cu 
episcopul Romanului, Gherasim, nu se mai aflau în ţară. 

277. La 5 noiembrie 1821, boierii Moldovei îl chemă pe mitropolitul Veniamin 
Costache să se reîntoarcă în ţară pentru a-l întâmpina pe noul domn la Galata. 

278. În 1821, mitropolitul Veniamin a fost înştiințat de fratele său Negel 
despre tot ceea ce se petrece în Moldova. 

279. La 29 septembrie 1821, caimacamul Vogoride îi dă ordin epitropului 
Moldovei, pentru ca acesta să pună anumite dări asupra preoților pentru ajutorarea țării. 

280. La 1 iunie 1822, mitropolitul Dionisie este înştiințat de către Ghica că 
acesta a ajuns domn. 

281. La 13 iulie 1822, mitropolitul Dionisie spune că se va întoarce în ţară. 

282. La 2 octombrie 1822, domnul l-a invitat pe mitropolit să se întoarcă în ţară. 

283. La 19 august 1822, domnul l-a invitat pe mitropolit să se întoarcă în ţară. 

284. În 1822 mitropolitul Dionisie a fost invitat spre a se asocia la editarea şi 
corectarea Mineelor în Transilvania. 

285. La 28 decembrie 1822, mitropolitul Dionisie reclamă că unele datorii ale 
Mitropoliei sunt nedrepte, deoarece acestea îl priveau direct pe fostul mitropolit. 

286. Din cauza faptului că în timpul răzmeriţei din 1821 episcopul Romanului, 
Gherasim, a plecat în Basarabia, ieromonahul Meletie din Episcopia Romanului a 
fost trimis la Târnovo pentru a fi hirotonit arhiereu spre a conduce Episcopia 
Romanului. Episcopul canonic al Romanului s-a întors şi şi-a primit scaunul înapoi, 
iar lui Meletie i s-a îngăduit a se numi doar Meletie arhiereu. Se precizează că 
mitropolitul Veniamin l-a rugat pe Gherasim să-l ierte pe Meletie pentru greşeala sa, 
dar acesta nu a vrut, deşi Meletie era frate bun cu Gherasim. 

287. La 13 iulie 1822, mitropolitul i-a spus domnului că se pregătea să vină în ţară. 

288. La 2 iulie 1822, domnul l-a invitat a treia oară pe mitropolit să vină în ţară. 

289. La 19 august 1822, domnul, pe când se afla în Silistra, i-a invitat pe 
ierarhii plecați să se întoarcă în ţară. 

290. În luna noiembrie a anului 1822, Meletie, episcopul Huşilor în calitate de 
epitrop al bisericii Moldovei, a fost îndemnat de domnul Sandu Sturza să traducă şi 
să tipărească învăţătura patriarhului lerusalimului Antim, referitoare la creştinii din 
Imperiul Otoman. 

291. În luna noiembrie a anului 1822 domnul Sandu Sturza l-a chemat pe 
mitropolitul Veniamin să se întoarcă în ţară. Mitropolitul Veniamin se afla în satul 
Colincăuţi din Basarabia. 

292. La 22 mai 1822, caimacamul Moldovei i-a cerut lui Meletie, epitropul 
Bisericii Moldovei să strângă banii de la mănăstiri. 

293. La 23 iunie 1822, mitropolitul Dionisie i-a scris din Braşov mitropolitului 
Veniamin Costache că cele două Principate au fost unite prin tradiţii şi obiceiuri şi că 
acum pentru a trece de împrejurările grele trebuie să fie uniți. 

294. La 14 octombrie 1822, Sandu Sturza l-a obligat pe Meletie vechilul 
Mitropoliei de a plăti creditorilor Mitropoliei suma de 100.000 lei . 

295. La 7 decembrie 1822, s-a format o „Casă” aparte pentru a administra 
veniturile Mitropoliei, episcopiilor şi mănăstirilor. Preşedintele ei era episcopul de 
Buzău, iar trei boieri era casieri. 

296. Este reprodusă o mulţumire a boierilor din 25 ianuarie 1823, către 
mitropolitul Dionisie. 

297. La 9 februarie 1823, mitropolitul Grigorie a dat cartea canonică episco- 
pului de Argeş Grigorie, în locul episcopului fugar Ilarion care se afla în Braşov. 

298. În 1823 mitropolitul Dionisie a protestat la consulul rus din Bucureşti şi 
la ţarul Rusiei fiindcă a fost destituit. 

299. La 4 ianuarie 1823, bisericile fac o anafora pentru alegerea lui Grigorie ca 
mitropolit. 

300. La 8 mai 1823, mitropolitul Grigorie a protestat pentru dările care erau 
puse asupra preoților. 

301. În 1823 avem ierarhie nouă în Ungrovlahia - Grigorie mitropolit, alt 
Grigorie ca episcop al Argeşului şi Galaction ca episcop Râmnicului. 

302. Tot în 1823 s-a format o „Casă Epitropească” spre a se vedea datoriile 
Mitropoliei şi a se plăti cele ce erau în regulă. Preşedintele acestei case era Galaction 
al Râmnicului. 

303. La 25 ianuarie 1823, câţiva boieri îi aduc mulțumire mitropolitului 
Dionisie Lupu . 

304. La 20 decembrie 1823, datornicii mitropolitului Nectarie fac reclamaţie la 
Mitropolie. 

305. La 19 februarie 1823, mitropolitul Grigorie i-a dat carte de arhierie 
episcopului Grigore al Argeşului. 

306. La 19 februarie 1823, mitropolitul Grigorie arată Divanului cum s-a făcut 
în Moldova cu moşiile mănăstirilor închinate şi cere ca acestea să fie date prin 
licitaţie, nu după cuprinsul şi voinţa călugărilor greci. 

307. La 4 ianuarie 1823, a avut alegerea de mitropolit, deoarece Dionisie nu s- 
a întors din Braşov. 

308. La 1 februarie 1823, boierii au făcut o anafora pentru alegerea unui nou 
episcop al Argeşului în locul lui Ilarion. Domnitorul aprobă. 

309. La 8 mai 1823, mitropolitul Grigorie a cerut prin anafora egalizarea 
dărilor pentru preoți. 

310. În 1823 mitropolitul Dionisie i-a scris ambasadorului rus din Constantinopol, 
spunându-i: că presimte că va fi înlocuit, că nu a putut fi de față la venirea domnului fiindcă 
era bolnav şi că l-a trimis spre întâmpinarea domnului pe episcopul de Buzău. 

311. La 4 ianuarie 1823, boierii Divanului fac o anafora pentru alegerea unui 
nou mitropolit, fiind desemnaţi trei candidați. Dintre cei trei a fost ales ca mitropolit 
diaconul Grigorie. 

312. În luna aprilie a anului 1823, domnul Sandu Sturza a dat un hrisov prin 
care sunt arătaţi cei care sunt scutiți de dări şi cei care trebuie să plătească dări. 

313. La 15 ianuarie 1823, mitropolitul Veniamin Costache i-a mulțumit 
guvernatorului Bucovinei pentru că i-a adăpostit pe boierii fugiți în timpul eteriei. 

314. În luna aprilie a anului 1823 paşa Muhamed Selim din Silistra I-a felicitat 
pe mitropolitul Veniamin pentru întoarcerea sa în patrie şi pentru că s-a arătat a fi 
credincios Porții. 

315. Sunt redate câteva legende istoriste de principele Mitică Ghica, referi- 
toare la mitropolitul Grigorie. 

316. În 1823, mănăstirile închinate şi neînchinate au fost puse să plătească 
datoria țării — suma de 1.266.495 lei. 

317. În 1823, mitropolitul Grigorie a cerut să se facă catagrafia tuturor schitu- 
rilor şi a metocurilor Mitropoliei. 

318. La 11 februarie 1823, Sinodul Patriarhal recunoaşte alegerea şi dă ecdosul 
de hirotonie. 

319. La 24 ianuarie 1823, fostul mitropolit Nectarie, l-a felicitat pe Grigorie 
pentru alegerea sa ca mitropolit. 

320. La 20 decembrie 1823, s-a stopat facerea de împrumuturi pe numele 
Mitropoliei şi ale episcopilor. 

321. La 31 ianuarie 1823, mitropolitul Grigorie, împreună cu episcopii, au 
făcut o anafora către vodă, prin care îi arată că Episcopia Argeşului este fără păstor. 

322. La 14 iunie 1824, în urma intervenţiei mitropolitului Grigorie şi a guver- 
nului către Austria, s-a făcut la Braşov catagrafia averii Mitropoliei luate de Dionisie 
Lupu la 1821. 

323. Este reprodusă scrisoarea din 4 iunie 1824 a mitropolitului Dionisie Lupu 
către un magistrat, referitoare la averea Mitropoliei. 

324. La 5 mai 1824, fiindcă mitropolitul de Vidin hirotonea preoţi pentru Țara 
Românească, mitropolitul Grigorie a protestat la patriarh. Drept urmare, patriarhul l-a 
atenţionat pe mitropolitul de Vidin. 

325. La 19 iunie 1824, călugării mănăstirilor închinate reclamă veniturile 
moşiilor arendate, dar boierii Divanului îi arată lui Vodă că acesta venituri au fost 
folosite pentru a plăti datoriile mănăstirilor. 

326. În luna aprilie a anului 1824, Galaction, episcopul Râmnicului, a dat pe 
seamă toată dota Sfintei Episcopii. 

327. La 2 septembrie 1824, Neofit al Râmnicului plăteşte 25.000 datorii vechi. 

328. La 4 septembrie 1824, Neofit al Râmnicului se împrumută cu 15.000 lei. 

329. În 1824 veniturile Episcopiei Râmnicului erau de 71.761 lei, iar 
cheltuielile 76.608 lei. 

330. La 4 septembrie 1824, Grigorie Ghica a dat un hrisov pentru dreptul 
episcopului de a lua vin şi sare de la Ocnele Mari. 

331. La 1 septembrie 1824, Sandu Sturza l-a înştiinţat pe mitropolitul Venia- 
min despre următorul fapt: căsătoriile dintre sudiții străini trăitori în ţară cu forme 
române sunt oprite. 

332. La 22 august 1824, Sandu Sturza a dat un pitac prin care se prevedea 
numirea de egumeni români la mănăstirile închinate. 

333. La 1824 s-a luat sub domnia lui Şuţu de la Episcopia Buzăului suma de 
419.800 lei. Când Galaction a părăsit Episcopia Râmnicului a lăsat-o pe aceasta datoare cu 
suma de 154.200 lei. Şuţu a luat de la Episcopia Râmnicului suma de 419.800. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXVIII (1904-1905), 10, p. 1106-1120. 


În continuare sunt prezentate alte note referitoare la istoria bisericească a românilor. 

334. Este reprodusă anaforaua din luna decembrie a anului 1824 a ierarhilor 
țării şi a boierilor către domnitor. Din această anafora aflăm că atât mănăstirile 
închinate, cât şi veniturile lor erau date românilor prin ordinul sultanului. 

335. În luna aprilie a anului 1824, episcopul de Râmnic a dat pe seama noului 
episcop de Râmnic Neofit averea episcopiei cu inventar. 

336. La 6 mai 1824, patriarhul Constantinopolului, Antim, îi răspunde mitro- 
politului Grigorie la problema hirotoniilor făcute de mitropolitul Vidinului. 

337. La 4 octombrie 1824, mitropolitul Nectarie a trecut la cele veşnice, 
datornicii săi au cerut banii de la mitropolitul Grigorie, acesta a refuzat, trimițând în 
schimb un om să facă catagrafia averii rămase. 

338. La 23 octombrie 1825, fiindcă fostul mitropolit Nectarie a murit în 
Braşov, au fost trimişi oameni acolo pentru a face catagrafia averii rămase. 

339. La 26 iulie 1825, tâlharii rămaşi de la Eterie îi jefuiau pe egumeni. 

340. La 25 septembrie 1825, egumenii s-au bătut cu locuitorii. 

341. La 3 august 1825, mitropolitul Grigorie îi trimitea bani mitropolitului 
Dionisie Lupu, aflat în Braşov. 

342. La 20 septembrie 1825, mitropolitul Grigorie a suspendat darea ce se lua 
de la preoţi pentru Sfântul Mir. 

343. La 11 august 1825, mitropolitul Grigorie combate abuzurile săvârşite de 
călugări în sate. 

344. La 29 iulie 1825, un egumen bate la falangă pe un diacon. 

345. La 14 ianuarie 1825, li se interzice episcopilor de a fi naşi. 

346. La 7 februarie 1825, mitropolitul Dionisie îi trimite consulului rus o 
relatare, care este reprodusă în articol şi care se referă la averea şi odoarele Mitro- 
poliei. Din această relatarea reiese că o parte dintre odoarele şi averea Mitropoliei s-a 
pierdut în timpul Eteriei, iar o altă parte a fost dusă la Braşov. 

347. La 15 aprilie 1825, aflăm că datoriile Episcopiei Râmnicului se ridicau la 
suma de 40.000 lei. 

348. La 14 octombrie 1825, a fost făcută o anafora către domnitor, că datoriile 
făcute de mitropolitul Nectarie (cel care a demisionat în 1819) nu se pot plăti. 
Datoria Mitropoliei a fost recunoscută că se ridica la suma de 43.500 lei — făcută de 
mitropolitul Dositei şi suma de 12.500 lei făcută de mitropolitul Ignatie. Înscrisurile 
aulice nu au valoare. 

349. În luna noiembrie a anului 1825, grafului Rusiei i s-au arătat jafurile şi 
datoriile făcute de egumenii greci la mănăstirile închinate. 

350. Este reprodusă anaforaua din 5 decembrie 1825, a mitropolitului către 
domnul Dimitrie Ghica, referitoare la hirotoniile făcute de mitropolitul Vidinului. 

351. În 1825, Chesarie rosteşte un discurs la învestirea sa ca episcop al Buzăului. 

352. La 6 noiembrie 1825, mitropolitul şi boierii ţării au trimis către domnitor 
o petiție împotriva grecilor care au corupt ierarhia prin simonie, au sărăcit ţara şi au 
jefuit mănăstirile. 

353. La 11 martie 1825, mitropolitul Veniamin dă 11 sate Episcopiei Huşilor. 

354. La 11 august 1825, mitropolitul Grigorie îi scrie episcopului de Râmnic, 
Neofit, ca preoţii hirotoniți în afară să fie supuşi dărilor. 

355. La 9 august 1825, mitropolitul Grigorie i-a trimis bani lui Dionisie Lupu 
aflat în Braşov. Tot mitropolitul Grigorie a mijlocit la episcopul de Râmnic Neofit, 
ca acesta să-i trimită bani lui Ilarion fostul episcop al Argeşului, aflat tot în Braşov. 

356. La 11 august 1825, mitropolitul Grigorie a combătut obiceiul conform 
căruia, dacă cineva se călugărea înainte de moarte, se mântuia. 

357. La 24 ianuarie 1825, mitropolitul Grigorie i-a dat învățături duhovniceşti 
lui Neofit al Râmnicului, zicându-i că Sfinţii Părinţi interzic ca un episcop să fie naş 
de botez sau de cununie. 

358. În 1825 mitropolitul Veniamin a imprimat în tipografia din Iaşi „Tabele 
pentru povăţuirea copiilor după noul chip a se învăţa unul pe altul”. 

359. La 19 octombrie 1825, mitropolitul Dositei Fillitis şi-a făcut testamentul. 
Din acest testament aflăm că o parte din banii rămaşi de la el să fie folosiţi pentru 
cumpărarea unei moşii în Țara Românească şi din veniturile acestei moşii să fie 
trimişi tineri români la studii în străinătate. 

360. La 13 septembrie 1825, se arată că mitropolitul Dionisie a recunoscut 
după demisia lui Nectarie, că Mitropolia avea datorii de 43.500 lei. 

361. Este reprodusă scrisoarea din 6 noiembrie 1825, a ierarhiei şi a boierilor 
țării către împărăție. În scrisoare se arată starea jalnică a mănăstirilor, îi sunt aduse 
mulțumiri sultanului pentru decizia luată ca la mănăstiri să fie puşi egumeni români. 

362. Este reprodusă epistola din 17 august 1826, a lui Eufrosin Poteca trimisă 
către episcopul de Argeş. În această epistolă Eufrosin Poteca arată cât de mult 
suferea poporul din cauza clasei boierilor. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXVIII (1904-1905), 11, p. 1254-1268. 


În continuare sunt prezentate alte note referitoare la istoria bisericească a 
românilor. 

363. La 18 februarie 1826, mitropolitul Vasile Moga care primise lăzile cu 
odoarele Mitropoliei din Bucureşti, le trimite mitropolitului Dionisie la Braşov. 

364. În 1826 mitropolitul Nectarie a dăruit Mitropoliei din Sibiu câteva 
odăjdii, dar logofătul Mitropoliei, Neculai, a protestat. Mitropolitul l-a rugat pe Dio- 
nisie să mijlocească pentru ca să i se lase acele odăjdii. 

365. La 2 octombrie 1826, mitropolitul Dionisie i-a scris consulului rus din 
Bucureşti, cerându-i să mijlocească pentru a fi repus în scaun. Acelaşi lucru i-a cerut 
mitropolitul Dionisie şi ministrului de externe din Petersburg. 

366. La 17 august 1826, Eufrosin Poteca i-a trimis mitropolitului o epistolă, 
prin care l-a informat pe acesta despre faptul că şcolile sunt închise. 

367. În 1826 mitropolitul Veniamin Costache a avut o dispută cu postelnicul 
Lascarache Sturza. 

368. La 1 iulie 1826, la propunerea mitropolitului Veniamin Costache, ieromo- 
nahul Sofronie Miclescu a fost ales episcop al Huşilor. Prin firmanul împărătesc sunt trimişi 
la mănăstiri egumeni străini, invocându-se motivul că egumenii români nu sunt buni. 

369. La 8 august 1826, la îndemnul mitropolitului Veniamin Costache, domnul 
Sandu Sturza a dat un hrisov care prevedea clădirea unei noi catedrale, deoarece 
bisericile Sfântul Gheorghe şi Stratenia, care existau, se dovedeau a fi neîncăpătoare. 

370. La 10 aprilie 1826, mitropolitul Veniamin le-a dat îndrumări egumenilor 
români de la mănăstirile închinate, privitoare la conduita lor. 

371. La 20 martie 1826, mitropolitul, episcopii şi boierii au făcut o anafora către 
vodă, pe care acesta a aprobat-o. Anaforaua prevedea ca din cauza cererilor neîncetate ale 
Patriarhiilor pentru veniturile mănăstirilor închinate, să se ia măsuri ca să se dea moşiile 
acestor mănăstiri în arendă şi să se trimită la Patriarhii doar prisosul veniturilor. 

3D2. La 12 septembrie 1826, mitropolitul Nectarie şi-a făcut testamentul. O 
parte din acest testament este reprodusă în articol. Se arată că mitropolitul Nectarie 
că a ars hârtiile Mitropoliei prin care se opreau grecii de a ajunge la episcopii sau la 
Mitropolie. Tot la 1826, mitropolitul Grigorie a pus de s-a tradus din slavonă în 
limba bulgară Sfânta Evanghelie şi a trimis-o la Constantinopol spre a fi aprobată. 

373. La 16 decembrie 1827, a venit firman de la Poartă pentru ca monahii 
greci să reintre la mănăstirile închinate în locul celor români, după cum au fost 
orânduiți după Eterie. La laşi s-a făcut o anafora despre situaţia acestei chestiuni şi 
mitropolitul Grigorie i-a cerut mitropolitului Veniamin să-i trimită o copie. 

Anaforaua propune: darea în arendă a moşiilor mănăstireşti pe trei ani, prin 
mezat public; darea socotelilor anual; să se respecte testamentele şi să se adminis- 
treze averile prin exarhi; călugării fugiţi şi vinovaţi în timpul Eteriei să nu fie primiți 
în mănăstiri; să se repare mănăstirile ruinate, să se schimbe egumenii răi şi altele. 

374. La 3 februarie 1827, mitropolitul Veniamin 1-a scris mitropolitului 
Grigorie, o scrisoare referitoare la chestiunea mănăstirilor închinate, în care spune 
următoarele: consulul Rusiei i-ar fi spus ca mănăstirile să rămână aşa cum au fost — 
în seama pământenilor. 

375. În 1827 mitropolitul Grigorie a permis o căsătorie cu dispensă. 

376. La 11 decembrie 1827, domnul Grigorie Ghica le-a făcut cunoscut mitro- 
politului şi episcopilor faptul că ţara a fost iertată de dări pentru doi ani. 

377. Este reprodusă epistola mitropolitului Veniamin către mitropolitul Grigorie, din 
data de 3 februarie 1827. Epistola se referă la chestiunea mănăstirilor închinate. 

378. La 10 martie 1827, patriarhul Ierusalimului a cerut ajutor pentru 
Sfântul Mormânt. 

379. La 4 mai 1827, patriarhul Alexandriei a cerut ajutor pentru răscumpărarea 
creştinilor aflați în sclavie. 

380. La 4 aprilie 1827, patriarhul Constantinopolului i-a cerut mitropolitului 
Grigorie, ca să-l înştiințeze pe mitropolitul Antim al Pogonianei spre a se întoarce la 
eparhie. Acesta trăia de ani buni în Ţara Românească. 

380. La 29 iunie 1827, mitropolitul Grigorie l-a dojenit pe Neofit al Râm- 
nicului pentru cazuri de indisciplină. 

381. Este reprodusă anaforaua din 10 iulie 1827, către vodă, referitoare la egu- 
menii mănăstirilor închinate şi la călugării greci. 

382. În 1827 patriarhul Agatangel l-a oprit pe mitropolitul Grigorie în de- 
mersul său de a tipări Sfânta Evanghelie în limba bulgară. 

383. Este reprodusă scrisoarea din 24 ianuarie 1829, trimisă către mitropolitul 
Grigorie, referitoare la proviziile pentru armata rusă. Mitropolitul s-a opus cererii 
ruşilor, conform căreia trebuia ca fiecare din clerul bisericesc să contribuie pentru 
armata rusă. Această opoziţie a mitropolitului Grigorie, precum şi alte lucruri, au 
contribuit decisiv la exilarea sa în Basarabia. Tot în scrisoare este cuprins ordinul 
ruşilor, prin care i se cere mitropolitului Grigorie să plece în exil în Basarabia. 

384. La 16 decembrie 1827, Sandu Sturza i-a dat hrisov mitropolitului 
Veniamin Costache de a regula prin mezat, darea în arendă a moşiilor închinate. 

385. Este reprodusă scrisoarea lui Grigorie Ghica către mitropolit, episcop şi 
boieri - referitoare la strângerea dărilor. 

386. În 1827, s-au redat grecilor prin firman împărătesc, mănăstirile închinate. 

387. La 16 decembrie 1827, domnul Sandu Sturza i-a făcut cunoscut mitropo- 
litului Veniamin Costache, faptul că egumenii greci vor fi puşi, iar la mănăstirile 
închinate, iar moşiile să fie date în arendă pe trei ani. 

388. La 20 februarie 1827, s-a făcut o anafora referitoare la averea rămasă de 
pe urma mitropolitului Nectarie. Este reprodusă această anafora. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXVIII (1904-1905), 12, p. 1361-1377. 


În continuare sunt prezentate alte note referitoare la istoria bisericească şi 
națională a românilor. 

389. La 16 septembrie 1828, mitropolitul Grigorie l-a numit pe arhimandritul 
Vlasie, egumen al Mănăstirii Berislăveşti. 

390. La 7 februarie 1828, s-a hotărât prin firman împărătesc, ca mănăstirile închinate 
să revină grecilor. Este reprodusă o mică parte din această decizie împărătească. 

391. Mitropolitul Nectarie a trecut la cele veşnice, iar în urma sa au rămas 
multe datorii pe care episcopul Râmnicului Galaction le-a luat asupra sa. 

392. La 6 martie 1828, aflăm că Mănăstirea Dealu a fost dată prin hrisov mitro- 
politului Dionisie Lupu în 1819, dar în perioada în care aceasta a stat la Braşov mănăstirea a 
fost dată arhiereului Asachie al Laodichiei, după care i-a revenit lui Dionisie. 

393. În luna februarie a anului 1828, domnul Sandu Sturza a dat un decret care 
prevedea aplicarea hotărârilor Porții în ceea ce priveşte chestiunea mănăstirilor închinate. 

394. La 15 noiembrie 1828, graful Palin l-a înştiințat pe mitropolit cu 
privire la deciziile pe care le-a luat împăratul Rusiei în ceea ce priveşte 
chestiunea mănăstirilor închinate. 

395. La 25 iulie 1828, Ilarion episcopul Argeşului a cerut consulului Rusiei ca 
să mijlocească pentru a dobândi scaunul Episcopiei Argeşului. Fiindcă Ilarion se afla 

la Braşov, s-a hotărât înlocuirea sa cu Grigorie. Episcopul Grigorie a păstorit Eparhia 
Argeşului până în 1828, când a trecut la cele veşnice. 

396. La 5 martie 1828, s-au trimis filade imprimate pentru ca să se pome- 
nească familia împărătească în toate bisericile. 

397. Aflăm amănunte de la 1828 despre situaţia numerică a clerului din laşi — 
40 de ieromonahi, 32 de ierodiaconi, 19 monahi şi 23 de monahii. 

398. Sunt prezentate propunerile făcute domnului Sandu Sturza în data de 28 
martie 1828, în anaforaua mitropolitului şi a membrilor „Comitetului Şcolilor” — 
refacerea şcolii de la Trei Ierarhi, construirea unei clădiri pentru şcoală, etc. De 
asemenea sunt prezentate şi deciziile lui Vodă cu privire la această anafora. 

399. În luna februarie a anului 1828, boierii țării au făcut o anafora către dom- 
nitor, prin care i-au cerut ca egumenii greci care au primit înapoi mănăstirile închi- 
nate să prezinte hrisoavele şi documentele originale, spre a se pune în aplicare voința 
testatorilor şi a nu se mai îngădui abuzuri ca până acum. Domnitorul a întărit această 
anafora. 

400. La 27 aprilie 1828, mitropolitul Veniamin a fost îndemnat de consulul 
Rusiei, ca să ia decizia, ca cimitirele să fie situate în afara oraşelor. 

401. La 23 mai 1828, mitropolitul Veniamin a fost invitat de reprezentații 
Rusiei de a da ordin şi a se citi în toate oraşele din țară de către preoți, de a se pregăti 
proviziile de grâu care trebuiau pentru armata rusă. 

402. La 10 mai 1828, mitropolitul Veniamin a declarat că a plătit o sumă de 
bani câtorva greci învățați pentru publicarea scrierilor Sfinților Vasile şi Grigorie. 

403. Aflăm că la 23 ianuarie 1828, i s-a sechestrat lucrurile răposatului 
mitropolit Nectarie care a trecut la cele veşnice în Braşov, iar Mitropolia a plătit 
datoriile acestuia pentru a-şi scoate lucrurile sale. 

404. La 20 ianuarie 1828, rudele răposatului mitropolit Nectarie au vrut ca să-l 
moştenească, dar cum aceasta a lăsat în urmă multe datorii, rudele s-au înţeles cu 
episcopul Galaction al Râmnicului ca acesta să plătească datoriile răposatului. 

405. La 11 februarie 1828, patriarhul Agatangel a trimis două vase cu Sfântul 
Mir şi a înapoiat şi traducerea corectată la Patriarhie a Sfintei Evanghelii în limba 
bulgară, spre a fi dată la tipărire. 

406. Este reprodus răspunsul mitropolitului Grigorie din data de 22 iulie 1828, trimis 
la scrisoarea grafului Palin. Din acest răspuns aflăm că o parte din raiaua Brăilei va intra 
sub jurisdicția Episcopiei Buzăului. De asemenea este reprodusă şi enciclica mitropolitului 
Grigorie, prin care acesta le aduce la cunoştinţă creştinilor din raiaua Brăilei, despre faptul 
că o parte aceasta va întra sub jurisdicția Episcopiei Buzăului. 

407. În luna februarie a anului 1829, mitropolitul Grigorie a intrat în surghiun 
în Basarabia şi a cerut ospitalitatea generalului Basarabiei. 

408. În luna ianuarie a anului 1829, mitropolitul Grigorie a cerut un termen de 
15 zile pentru a se pregăti de exil. 

409. În luna iulie a anului 1829, au fost trimise în Basarabia cărți de cult în limba 
română. În Basarabia mitropolitul Grigorie i-a tradus pe Teofilact şi pe Teodoret. 

410. În 14 septembrie 1829, mitropolitul Grigorie a cerut un paşaport pentru 
un servitor de al său. 

411. În 9 decembrie 1829, Divanul a trimis către Kiselef o rugăminte pentru a 
mijloci eliberarea mitropolitului Grigorie. 

412. Mitropolitul Grigorie a descris cauzele exilului, abuzurile şi politica țării. 

413. Episcopul de Argeş Ilarion a cerut să i se înapoieze Mănăstirea Cozia. 

414. La 30 iulie 1829, arhiepiscopul de Chişinău i-a scris episcopului Neofit al 
Râmnicului cerându-i să-i trimită mitropolitului Grigorie cărțile bisericeşti. 

415. La 6 februarie 1829, s-a cerut de la adunarea ţării cheltuiala drumului 
pentru mitropolitul Grigorie. 

416. În 1829 s-a hotărât a se trimite bani anual pentru susținerea mitropolitului 
Grigorie în Basarabia. 

417. La 4 februarie 1829, mitropolitul Grigorie a arătat care era datoria totală a 
Mitropoliei. 

418. La 21 ianuarie 1829, graful Palin a fost înlocuit cu Jaltuchin. 

419. La 27 martie 1829, episcopul de Buzău era obligat să inspecteze carele 
cu provizii. 

420. La 8 iunie 1829, s-au cerut numeroase care pentru transportul proviziilor. 

421. La 10 noiembrie 1829, „obşteasca adunare” a obligat Mitropolia, episco- 
piile şi mănăstirile închinate să contribuie cu suma de 45.875 lei pentru refacerea 
Spitalului Mărcuţei, deoarece era ciumă. 

422. La 23 iunie 1829, mitropolitul Veniamin i-a trimis mitropolitului Grigorie 
copie de pe pricina mănăstirilor pământene. 

423. La 4 februarie 1829, graful Palin l-a chemat pe episcopul Râmnicului 
Neofit la cârmuirea Mitropoliei Ungrovlahiei. Este reprodusă această chemare. 

424. La 14 decembrie 1829, locţiitorul de mitropolit îl felicită pe reprezen- 
tantul Rusiei pentru pacea de la Adrianopol. 

425. La 4 februarie 1829, mitropolitul Grigorie înainte de a pleca în Basarabia 
a stabilit că datoria Mitropoliei se ridica la suma de 125.830 lei. 

426. În 1829 pentru dezinfectarea bisericilor din cauza ciumei s-au luat urmă- 
toarele măsuri: icoanele să fie stropite cu apă, veşmintele să se aerisească, cărțile să 
fie afumate cu gaz. 

427. În 1829, mitropolitul Veniamin a mulțumit reprezentantului Rusiei, 
pentru că a dăruit patru tunuri luate de la turci cu ocazia victoriei de la Brăila pentru 
facerea unui clopot numit Brăileanu. Tot atunci s-au dăruit şi la Bucureşti tunuri cu 
ocazia victoriei de la Silistra pentru facerea unui clopot numit Silistreanu. 

428. La 24 ianuarie 1829, reprezentantul Rusiei i-a scris mitropolitului Grigorie, că 
dacă nu este capabil să aprovizioneze armata rusă, să se retragă în Basarabia. 

429. Este reprodusă scrisoarea trimisă de mitropolitul Grigorie în luna fe- 
bruarie a anului 1829, către guvernatorul Basarabiei — prin care îl înştiințează pe 
acesta că a fost trimis în exil în țara sa. Este reprodus şi răspunsul guvernatorului 
Basarabiei la scrisoare. De asemenea este redată şi scrisoarea către poliția din Chi- 
şinău, prin care aceasta este înştiinţată de faptul că mitropolitul Grigorie a fost exilat 
în Basarabia. 

430. La 17 august 1832, mitropolitul ţării i-a scris lui Kiselef că episcopul 
catolic de Nicopole, Fortunat, s-a mutat în satul Cioplea. 

432. La 3 septembrie 1832, protoiereul i-a raportat mitropolitului că la satul 
Popeştilor, pe moşia lui Costache Condurescu, s-a zidit o capişte doar cu voia pro- 
prietarului. 

433. La 30 iulie 1829, mitropolitul Grigorie i-a scris lui Neofit al Râmnicului, 
cerându-i cărți româneşti pentru Basarabia. Mitropolitul Veniamin a contribuit şi el 
ca acesta cărți să ajungă în Basarabia. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXIX (1905-1906), 1, p. 53-66. 


În continuare sunt prezentate alte note referitoare la istoria bisericească a românilor. 

434. La 14 ianuarie 1830, mitropolitul Grigorie l-a mustrat pe Neofit al Râm- 
nicului şi i-a dat Sfântul Mir. 

435. Sunt redate deciziile luate de Kiselef în ceea ce priveşte modul de 
desfăşurare al judecăților. 

436. La 1830 mitropolitul Dionisie a trimis boierilor Divanului o jalbă prin 
care le cere acestora să 1 se înapoieze Mitropolia iar de nu să se facă cercetare. 

437. La 14 aprilie 1830, Divanul ţării i-a făcut lui Kiselef un raport despre 
modul în care se făceau hirotoniile în țară. 

438. La 11 decembrie 1830, mitropolitul Neofit a cheltuit pentru o masă dată 
soldaţilor români suma de 1477 lei. 

439. La 1830, mitropolitul Veniamin, în calitate de preşedinte al „Epitropiei 
şcolilor”, îi cere egumenului de la Trei Ierarhi ca să deschidă şcoala de la această 
mănăstire — şcoală ce a fost fondată de Vasile Lupu şi gimnaziul, conform hrisovului 
fondatorului. O parte din acest hrisov este redată în articol. De asemenea, la acest 
punct se prezintă părerea mitropolitului Veniamin cu privire la purtarea egumenilor 
greci faţă de aşezământul de la Trei Ierarhi din laşi. 

440. La 12 octombrie 1830, mitropolitul a fost înştiințat că arhiereul de la 
Vidin hirotonea preoţi pentru Țara Românească. 

441. Este reprodusă o scrisoare a lui Alexandru Ghica, în care se spune că 
arhiereul de la Vidin a hirotonit preoţi pentru Ţara Românească. 

442. La 15 august 1830, aflăm că venitul mănăstirilor închinate, date în arendă 
de egumeni, era de 73.900. Mănăstirile au fost date apoi în arendă publică, veniturile 
lor ridicându-se la suma de 119.853 taleri. 

443. La 1831 mitropolitul Grigorie, aflat în Basarabia în exil, descria exilul şi 
starea sa sufletească — el se preocupa cu traduceri. 

444. În luna martie a anului 1831, mitropolitul Grigorie a dispus ca după 
moartea lui Dionisie Lupu să se ia măsuri cu averea şi lucrurile Mitropoliei ce sunt în 
casa fostului mitropolit. Lucrurile care se vor găsi să fie luate şi aduse la Mitropolie. 

445. În 1831, mitropolitul Veniamin Costache a tradus scrierea dogmatică a lui 
Sergie Macreu. Este reprodusă declaraţia din prefața acestei scrieri — din care reiese 
că mitropolitul Veniamin era un mare iubitor de ţară. 

446. La 30 martie 1831, Regulamentul Organic s-a pus în aplicare în Moldova. 

447. În luna martie a anului 1831, s-a stabilit ca mănăstirile să fie cârmuite în 
conformitate cu prevederile Regulamentului Organic. 

448. La 1 mai 1831, Kiselef a hotărât ca pricinile bisericeşti să fie cercetate 
numai de „Logofeţia pricinilor bisericeşti”. 

449. La 7 octombrie 1831, locțiitorul de mitropolit, Neofit, a dispus închiderea unei 
biserici pentru că un anume Dionisie s-a autoproclamat egumen al acelui sfânt lăcaş. 

450. În 1831 Vornicia Mare din Ţara Românească a mijlocit ca să se cedeze Schitul 
Buliga pentru şcoala începătoare, conform articolului 85 din Regulamentul Organic. 

451. La 20 mai 1831, Grigorie Brâncoveanu i-a propus mitropolitului să 
schimbe numele oraşului Giurgiu în Kiselef. 

452. Este reprodusă scrisoarea din 17 mai 1831, a lui Alexandru Scarlat Ghica, 
banul Craiovei, referitoare la semnarea unor hârtii de către episcopul Neofit al Râmnicului. 

453. La 20 decembrie 1831, mitropolitul Veniamin i-a spus lui Neofit că a 
trimis cărțile de cultmitropolitului Grigorie în Basarabia. 

454. La 25 octombrie 1831, mitropolitul Grigorie a spus că a fost exilat pe nedrept. 

455. La 9 martie 1831, mitropolitul Dionisie Lupu a trecut la cele veşnice. 

456. La 6 decembrie 1831, mitropolitul Grigorie s-a adresat sfetnicului gra- 
fului Palin, pentru a mijloci eliberarea sa. 

457. La 24 februarie 1831, mitropolitul Grigorie a declarat că a primit banii, 
prin bancherul Calenderoglu. 

458. La 3 septembrie 1831, Neofit îi prezintă mitropolitului Grigorie amănunte 
despre Mitropolie şi îi descrie holera care bântuia în acel an. 

459. În 1831, mitropolitul Veniamin şi locţiitorul de mitropolit al Ungro- 
vlahiei, Neofit, au fost decoraţi de ruşi. 

460. La 7 decembrie 1831, i se aduce la cunoştinţă mitropolitului Grigorie că a 
fost eliberat din exil. 

461. La 11 ianuarie 1831, Vornicia Mare din Ţara Românească a mijlocit către 
mitropolit de a i se da pentru şcoala publică, casele Mănăstirii Buliga, metocul 
Mitropoliei de la Piteşti. 

462. În 1831 Logofeţia ţării a mijlocit la mitropolit de a se face o catagrafie a 
averii rămase de la mitropolitul Dionisie Lupu acesta decedând la data de 5 februarie. 

463. La 7 octombrie 1831, cârmuitorul Mitropoliei l-a suspendat pe călugărul 
Dionisie, care fără voia mitropolitului a ocupat samavolnic Mănăstirea Sfântul loan 
Botezătorul. 

464. La 16 decembrie 1831, Eforia şcolilor a mijlocit la Mitropolie ca să se 
dea restul de taleri — 11.000 la casieria şcolilor. 

465. În 1831, reprezentantul Rusiei l-a mustrat pe mitropolit fiindcă acesta, 
după venirea sfetnicului Badefinicov, s-a dus la consulul francez împreună cu boierii 
şi s-au sfătuit asupra împrejurărilor. 

466. La 11 ianuarie 1831, s-au înființat avocaţi pentru căutarea proceselor mă- 
năstirilor neînchinate. Se mai aminteşte că: Seminarul Mitropoliei s-a deschis la 2 
februarie 1836, al Episcopiei Buzăului s-a deschis la 16 august 1836, al Episcopiei 
Râmnicului la 8 noiembrie 1837. 

467. Este reprodusă scrisoarea mitropolitului Veniamin din data de 30 de- 
cembrie 1831, în care se aminteşte de primirea mitropolitului exilat Grigorie. 

468. La 17 mai 1831, armatele ruseşti s-au retras din Valahia Mică. 

469. La 1 februarie 1831, Neofit este decorat cu ordinul Sf. Ana. 

470. La 7 decembrie 1831, se face cunoscut Mitropoliei, de către Kiselef, că 
Grigorie mitropolitul poate părăsi Basarabia. 

471. La 16 septembrie 1831, Kiselef l-a întrebat pe Neofit despre ceea ce este 
de făcut atunci când un episcop sau mitropolit ar fi vinovat de lucruri politice şi 
bisericeşti. Neofit a spus că mitropolitul sau episcopul respectiv nu poate fi judecat 
decât de arhierei. 

472. La 6 octombrie 1831, creditorii mitropolitului Nectarie cer de la Mitro- 
polie banii lor. 

473. În 1831 a avut loc reforma veche a reorganizării ţării înainte de punerea în 
aplicare a Regulamentului Organic. Sunt reproduse câteva capitole care privesc acest fapt. 

474. La 25 mai 1831, Creţulescu l-a sfătuit pe mitropolitul Grigorie să-i trimită 
pe Filipescu şi pe episcopul de Argeş, Ilarion, la Petersburg pentru a mijloci elibe- 
rarea sa din Basarabia. 

475. La 1831 mitropolitul era preşedintele „Adunării obşteşti”, iar episcopii 
erau membrii de drept. 

476. În 1831 moşiile mănăstireşti plăteau către stat anual suma de 450.000 Lei. 
Mitropolia cu episcopiile plăteau 60.00 lei. Veniturile totale ale statului (Ţării Ro- 
mâneşti) se ridicau la suma de 6.652.575 lei. 

477. Notă referitoare la alegerea mitropolitului şi a episcopului. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXIX (1905-1906), 2, p. 153-168. 


În continuare sunt prezentate alte note referitoare la istoria politică şi biseri- 
cească a românilor. 

478. La 31 ianuarie 1832, mitropolitul Grigorie i-a cerut lui Neofit al Râm- 
nicului să-i trimită în Basarabia cărţile Sfântului loan Hrisostom. 

479. La 10 septembrie 1832, mitropolitul Grigorie a regulat afacerile uneor 
egumeni în Mitropolia Ungrovlahiei. 

480. La 1 aprilie 1832, Cuşnicov i-a trimis un plic mitropolitului Grigorie, care 
se afla la Focşani. 

481. La 9 mai 1832, mitropolitul Grigorie i-a cerut lui Neofit al Râmnicului să- 
i trimită cărți şi teascuri de imprimat la Buzău. 

482. La 9 septembrie 1832, mitropolitul a cerut ca să i se trimită şi restul de 10 
volume din Sfântul loan Hrisostom. 

483. În 1832, în urma jalbei date şi de către mitropolitul Grigorie, i se permite 
acestuia întoarcerea din exil. 

484. La 1 februarie 1832, Kiselef l-a înştiințat pe mitropolit că se poate întoarce în 
țară şi i-a arătat traseul pe care acesta trebuia să-l urmeze pentru a reveni în ţară. 

485. La 14 ianuarie, mitropolitul Grigorie i-a mulțumit lui Kiselef. 

486. La 10 februarie 1832, Neofit apără prerogativele Mitropoliei față de 
Regulamentul Organic. 

487. La 24 ianurie 1832, mitropolitul Grigorie i-a scris lui Neofit că a ajuns la 
Focşani şi că are să mai stea în Buzău, fiindcă aşa a primit ordin. 

488. La 10 ianurie 1832, episcopul de Chişinău a scris o epistolă ca răspuns la 
înştiinţarea pe care i-a făcut-o mitropolitul Grigorie, că se va întoarce în ţară. 

489. La 1 februarie 1832, Kiselef i-a dat ordin mitropolitului Grigorie să ră- 
mână la Episcopia Buzăului. 

490. La 9 septembrie 1832, Kiselef a întrebat Mitropolia ce egumenate sunt 
libere, pentru a-i da un astfel de post lui Eufrosin Poteca. 

491. La 23 septembrie 1832, Neofit al Râmnicului a cerut ca să nu se ştir- 
bească întru nimic drepturile şi prerogativele bisericii Valahiei, prin noua legislație a 
Regulamentului Organic. 

492. La 14 decembrie 1832, Neofit a întrat în conflict cu Kiselef pentru că nu a 
dorit să-l instaleze pe un anume Clement ca egumen la o mănăstire. 

493. La 21 ianuarie 1833, Kiselef, văzând că Neofit îşi însuşeşte drepturi ca de 
patriarh, cere a se preciza acele drepturi pentru numirea de egumeni şi a raporturilor 
dintre logofătul bisericesc şi ierarhie. 

494. În 1832, losif episcopul catolic al Nicopolului, a dat ordin unui preot 
catolic, de a căsători un catolic cu o ortodoxă. Pentru acest fapt mitropolitul a cerut 
ca episcopul să fie trimis la Nicopole. 

495. Pol-polcovnicul stab Fonton a scris către cârmuirea Mitropoliei: să se 
copieze toate hrisoavele vechi, pisaniile de la biserici mănăstiri, schituri, etc. să se 
spună cine sunt ctitorii, manuscrisele slavone să se dea preşedintelui (lui Kiselef). 

496. La 13 iulie 1832, i s-a dat lui Kiselef o carte scrisă în româneşte intitulată 
„Istoria ţării până la descălecarea domnitorilor” şi un calendar în care sunt puse note 
scrise de mâna lui Constantin Brâncoveanu. 

497. În 1832 i s-a dat lui Kiselef o carte de la episcopul de Argeş, Ilarion, care 
conţine sfaturi ale domnului Neagoe Vodă. Constantin Erbiceanu arată că această 
carte era manuscris. 

498. La 23 iulie 1832, Ilarion al Argeşului a declarat că exista cartea lui 
Neagoe, care conţine sfaturile acestuia către fii săi şi că o va trimite lui Kiselef. 
Îngrijitorul Hurezi-ului spunea că are „Calendarul lui Constantin Brâncoveanu” şi 
„Istoria ţării până la descălecarea domnitorilor” şi că le va trimite la Bucureşti. 

499. La 29 iulie 1832, Fonton a dat adeverinţă că a primit cartea de la Argeş. 

500. Notă reprodusă în întregime: „Mănăstirea din Câmpulung este făcută de 
Filaret Apamias, apoi neajungându-i banii şi împrumutându-se au reclamat dator- 
nicii, apoi 1 s-a iertat datoria şi s-a dat pe şapte ani veniturile mănăstirii spre a polei şi 
tâmpla ca cea de la Sărindar. Pentru zidirea mănăstirii i s-a dat de Grigorie Ghica, 
veniturile mănăstirii pe 10 ani”. 

501. La 16 noiembrie 1832, s-a constatat că mitropolitul Dositei a lăsat suma 
de 12.000 lei la „spitalul iubirii de oameni”. 

502. La 12 decembrie 1832, Costandie, episcopul de Buzău, a dat două sinete 
economicoase unor rude ale sale în valoare de 5000 lei şi le reclamă erezii, dar se 
constată a fi false. 

503. La 29 mai 1832, aflăm că episcopul Proilavei, Calinic, a mers la Târgo- 
vişte unde, din motive necunoscute s-a împuşcat cu mâna sa. 


558 


504. La 12 aprilie 1832, s-au făcut Te-Deum-uri pentru familia împărătească şi 
pentru armată. 

505. La 22 februarie 1832, lui Kiselef i s-au dezmințit zvonurile false privi- 
toare la greutăţile şi dările care s-au pus pe locuitori. 

506. La 28 februarie 1832, s-au trimis cărți tipărite prin care s-au declarat că se 
vor plăti în bani produsele ce au fost luate de oştile ruseşti în anii 1828, 1829. 

507. La 28 noiembrie 1832, s-au dat porunci Mitropoliei ca preoţii să citească 
locuitorilor toate publicaţiile ce vor fi trimise de stăpânire. 

508. La 3 septembrie 1832, a fost hirotonit arhiereu titular Atanasie Sevastis. 
Tot în 1832 Biserica Serbiei a devenit autocefală. 

509. Aflăm că la 20 martie 1832, populaţia Bucreştiului se ridica la cifra de 
70000 de oameni, erau 10074 de case, 26 de mănăstiri, 65 de biserici ortodoxe şi 7 
străine — una armenească,douăcatolice, una luterană, una reformată şi o sinagogă . 

510. La 20 ianuarie 1832, arhiepiscopul Chişinăului, Dimitrie, i-a răspuns 
locţiitorului de mitropolit Neofit, că a primit de la acesta scrisoarea pe care i-a trimis- 
o prin Dometie la data de 8 ianuarie, prin care i spune despre întoarcerea mitro- 
politului Grigorie în ţară. 

511. Veniturile Mitropoliei între anii 1829-1832 s-au ridicat în total la suma de 
642.315 lei. 

512. La 4 octombrie 1832, locotenentul de mitropolit Neofit i-a trimis 
mitropolitului Grigorie socotelile cu privire la veniturile Mitropoliei. 

513. Este reprodusă scrisoarea din data de 22 martie 1832, a lui Neofit al 
Râmnicului către Pavel Kiselef. 

514. Este reprodus pitacul „Obşteştii adunări”, de la 8 februarie 1829, către 
Neofit al Râmnicului, locţiitorul de mitropolit. 

515. La 14 aprilie 1833, vornicia a pus la dispoziţia mitropolitului Grigorie 
trăsura pentru a se duce la Mănăstirea Căldăruşani. 

516. Kiselef a stabilit traseul pe care trebuia să-l urmeze mitropolitul Grigorie 
în deplasarea sa de la Buzău la Mănăstirea Căldăruşani. 

517. La 18 ianuarie 1833, mitropolitul Grigorie este oprit la Buzău. 

518. La 22 august 1833, mitropolitul Grigorie este chemat la scaun prin Kiselef. 

519. La 1 septembrie i se comunică mitropolitului că poate veni la scaun. 

520. La 23 august 1833, s-au admis condițiile impuse de mitropolitul Grigorie. 

521. La 2 septembrie 1833, li s-a prezentat patriarhului Constantinopolului şi 
patriarhului lerusalimului, o expunere în ceea ce priveşte chestiunea mănăstirilor 
închinate. 

522. În luna octombrie a anului 1833, Kiselef a încercat să-i împace pe 
pământeni cu grecii, în ceea ce priveşte chestiunea mănăstirilor închinate. S-a propus 
instituirea de epitropii cu membrii din ţară şi reprezentanții mănăstirilor. 

Pământenii au cerut să se repare mănăstirile şi să fie bine întreținute, să ia o 
parte din venit egumenii, să se contribuie la acte de binefaceri formându-se astfel o 
casă, restul de bani să fie trimişi numai la locurile sfinte, egumenii să nu aibă dreptul 
de a contracta datorii, arendarea imobilelor să se facă prin licitație publică şi aceasta 
să fie aprobată de mitropolit şi epitropie. La aceasta Patriarhiile le-au răspuns 

românilor, că nu au niciun amestec asupra acestor mănăstiri, fiind în drept numai cei 
ce le posedă. 

523. La 26 martie 1833, s-a încheiat conflictul dintre Neofit şi Kiselef printr-un 
regulament care prevedea: egumenii greci să fie numiţi de greci, privegherea duhov- 
nicească să o aibă mitropolitul, egumenii români să fie aleşi de sobor şi întăriți de 
mitropolit, iar partea materială îl privea pe logofătul bisericesc. 

524. Notă despre angajaţii şi cheltuielile Mitropoliei. 

525. Este reprodusă adresa lui Kiselef din 10 iunie 1833, către mitropolit, prin 
care acesta îl înştiințează pe mitropolit, că a primit o carte, care se foloseşte în 
Seminariile din Rusia şi pe care o recomandă şi Seminarelor româneşti ce urmează a 
fi deschise în curând. 

526. La 16 august 1833, Neofit a fost însărcinat cu o misiune. EI trebuia să se 
ducă la mitropolitul Grigorie aflat la Mănăstirea Căldăruşani şi să-i arate ce condiţii 
trebuia să îndeplinească pentru a reveni în scaunul de mitropolit. Este reprodus acest 
raport. Din el aflăm că mitropolitul Grigorie se afla într-o avansată stare de slăbi- 
ciune, dar era în afara oricărui pericol. Tot aici sunt arătate şi observațiile mitro- 
politului Grigorie cu privire la unele chestiuni — mănăstirile închinate, hirotonia 
preoților şi a diaconilor etc. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXIX (1905-1906), 3, p. 242-257. 


În continuare sunt prezentate alte note referitoare la istoria bisericească şi 
politică a românilor. 

527. Este reprodusă adresa din 22 august 1833, a lui Pavel Kiselef către 
cârmuitorul Mitropoliei, în care se aminteşte despre reinstalarea mitropolitului 
Grigorie în scaunul Mitropoliei Ungrovlahiei şi în care îi sunt aduse mulțumiri lui 
Neofit al Râmnicului. 

528. La 1 septembrie 1833, Logofeţia treburilor bisericeşti l-a înştiinţat pe 
mitropolit că Pavel Kiselef a primit punctele din memoriul ocârmuirii Mitropoliei. 
Aceste puncte erau: 

a) Mitropolia şi episcopiile nu vor contribui cu nimic în folosul caselor de binefaceri, 
dar vor întreţine un Seminar pe contul lor şi se vor retrage de la bugetul statului; 

b) Colegiul alcătuit pentru darea în arendă a moşiilor mănăstireşti reprezintă o 
binefacere; 

c) Hirotoniile trebuie să depindă de chiriarhi; 

d) Chestiunea posluşnicilor se va rezolva prin adunarea administrativă. 

529. Este reprodusă cererea lui Pavel Kiselef, din data de 21 ianuarie 1833, trimisă 
către cârmuitorul Mitropoliei, prin care îi solicită participarea la o adunare, la care se vor 
întocmi regulile pe care trebuie să le respecte stareţii şi egumenii de mănăstiri. 

530. Notă din care aflăm: amănunte legate de organizarea Seminarelor şi 
despre salariile clericilor; că nu se pot înființa schituri sau mănăstiri fără voia guver- 
nului; că logofătul bisericesc, împreună cu eparhistul, au privegherea asupra mănăs- 
tirilor, schiturilor şi şcolilor teologice; că mănăstirile pământene erau de patru cate- 
gorii a) Tismana, Bistriţa, Cozia; b) Hurezi, Dealu, Câmpu-Lung, Motru; c) Mărcuţa, 

Glavacioc, Brâncoveni, Sadova, Snagov; d) Râncăciov, Arnota, Strehaia, Govora; că 
mănăstirile pot să-şi dea moşiile în arendă, dar în fiecare an trebuie să dea socoteală 
mitropolitului; că sunt interzise împrumuturile pe numele episcopiilor; că veniturile 
mănăstirilor se ridicau la suma de 750.000 lei. 

531. La 20 septembrie 1833, mitropolitul Veniamin a dat o circulară în care spunea 
că în tipografia Mitropoliei s-au imprimat: „Psaltirea”, „Molitfelnicul” şi „Apostolul”. 

532. Tot în 1833 mitropolitul a înzestrat tipografia cu literă nouă şi a publicat 
foi de abonamente pentru a putea imprima „Istoria bisericească” a lui Meletie al 
Atenei, tradusă de el însuşi. 

533. În 1834 Pavel Kiselef a prezentat un regulament pentru Seminarii. 

534. În 1834 mitropolitul Veniamin Costache a imprimat un „Catehism poporalnic”. 

535. La 22 iulie 1834, mitropolitul Veniamin Costache a fost întrebat de 
comisia pentru ceremonia înscăunării lui Mihail Sturza despre această ceremonie. În 
notă este descris ceremonialul înscăunării domnului. 

536. Este reprodusă scrisoarea din 28 iunie 1834, a lui Neofit către Pavel 
Kuiselef, prin care îl înştiinţează pe acesta, că în noaptea de 22 spre 23 iunie 1834, 
mitropolitul Grigorie a trecut la cele veşnice. 

537. La 12 ianuarie 1834, s-a cerut ca arhimandritul Meletie Sinandon, egu- 
menul bisericii Sfântul Spiridon, să fie hirotonit arhiereu. 

538. La 7 mai 1834, un general rus i-a cerut mitropolitului Veniamin ca unter- 
ofiţerilor şi muzicanților ruşi să li se predea limba moldovenească în Seminarul Socola. 

539. La 10 septembrie 1834, li s-a impus angajaților Mitropoliei să poarte uniformă. 

540. La 10 octombrie 1834, li s-a cerut preoților să-şi facă peceţi în care să 
treacă numele satului, iar cei de la târguri să treacă hramul bisericii. 

541. La 31 ianuarie 1834, Mitropolia şi fiecare Episcopie trebuiau să plătească 
suma de 60.000 lei pentru Seminarul Socola. 

542. În 1834 episcopul Romanului a dat suma de 2000 pentru întreținerea 
Seminarului. 

543. Este reprodusă o notă pusă pe „Pravila mică a lui Matei Basarab” de Popa 
Stancu din mahalaua Vlădicăi. Din aceasta aflăm că mitropolitul Grigorie al Ungro- 
vlahiei a trecut la cele veşnice în noaptea de 22 spre 23 iunie 1834 şi că a fost 
îngropat la 24 iunie 1834. 

544. În 1834 mitropolitul Veniamin împreună cu episcopul de Roman, 
Meletie, şi cu episcopul de Huşi, Sofronie, au dat o enciclică în 11 puncte, prin care 
se reglementează modul săvârşirii formalităţilor la căsătorie şi la despărțire. Aceste 
puncte sunt redate în articol. 

545. Notă din care aflăm despre ce se învăţa la 1835 în şcoala Sfintei Mitro- 
polii şi faptul că lerotei a fost inspector până în 1844. 

546. La 26 mai 1835, Neofit al Râmnicului s-a dus la băi peste hotare şi l-a lăsat pe 
Nifon, atât ca locțiitor al Episcopiei Râmnicului, cât şi ca locţiitor de mitropolit. 

547. La 14 noiembrie 1835, serviciul bisericesc în satele locuite de români din 
Basarabia se ţinea în limba română. 

548. La 11 octombrie 1835, veniturile mănăstirilor închinate se ridicau la suma 
de 2.700.000, iar cheltuielile anuale se ridicau la suma de 700.000. Restul din aceste 
sume era trimis la locurile în care aceste mănăstiri erau închinate. 

549. Notă din care aflăm numărul călugărilor de la Mănăstirile Neamţ, Secu, 
Sihăstria, Sihla - la data de 26 decembrie 1835 erau 725 de călugări. 

550. La 12 august 1836, episcopul de Buzău, Chesarie, a trimis o scrisoare 
către seminariştii de acolo pentru a se consulta. 

551. La 5 mai 1836, Melchisedec, arhimandritul Mitropoliei din Suceava a primit 
bani de la mitropolitul Veniamin Costache pentru a face reparații la vechea Mitropolie din 
Suceava. Veniamin a mai dăruit şi un engolpion episcopului din Bucovina. 

552. La 8 mai 1836, episcopul Chişinăului, Dimitrie, i-a scris mitropolitului Venia- 
min, pentru a mijloci ca să se dea pământ preoţilor de pe moşiile Sf. Sava din Basarabia. 

553. La 16 august 1836, mitropolitul Veniamin a dat o circulară către toate 
mănăstirile de maici, prin care le cerea acestora de a se purta conform cinului din 
care fac parte şi să se îmbrace cu hainele făcute de ele. 

554. La 14 octombrie 1836, directorul Teatrului Borotzi l-a rugat pe mitro- 
politul Veniamin să desemneze zilele în care trebuiau suspendate reprezentațiile de 
teatru, datorită sărbătorilor bisericeşti. 

555. La 24 octombrie 1836, „Comitetul Sănătăţii” i-a cerut mitropolitului Ve- 
niamin să facă rugăciuni pentru încetarea epidemiei de holeră care bântuia: 
Bucovina, Transilvania şi Țara Românească. 

556. La 14 noiembrie 1836, mitropolitul Veniamin, în urma mijlocirii epis- 
copului Huşilor Sofronie, l-a ridicat la rangul de arhimandrit pe ieromonahul Irinarh 
Miclescu. 

557. La 4 decembrie 1836, secretarul principatului Moldovei a abonat direct pe 
persoanele bisericeşti, administrative şi judecătoreşti la gazeta „Albina românească”. 

558. La 26 martie 1837, paharnicul Damaschin Bojinea, directorul Seminaru- 
lui Socola a declarat că toţi candidaţii la preoție vor fi examinaţi înaintea hirotoniei. 

559. În luna aprilie a anului 1837 episcopul Meletie a dat din partea episcopiei, 
suma de 1000 de galbeni sultanului Mahmud. 

560. La 7 iulie 1837, episcopul Meletie l-a rugat pe mitropolitul Veniamin ca 
toți cei care termină Seminarul să fie hirotoniți în laşi. 

561. La 27 iulie 1837, mitropolitul Veniamin a cerut aprobarea episcopului 
Meletie pentru a se duce la Galaţi, deoarece Galaţi-ul era în eparhia lui Meletie. 

562. La 13 aprilie 1838, episcopul Huşilor, Sofronie, a refuzat să hirotonească 
un candidat la preoție, fiindcă acesta nu avea atestatul Seminarului. 

563. La 13 decembrie 1837, un incendiu a izbucnit la Mănăstirea Socola. 

564. În luna martie a anului 1837, arhimandritul Veniamin Velişcu — pentru 
abuz în serviciu şi altele, a fost retrogradat la rangul de ieromonah şi trimis la 
Mănăstirea Bogdana, neavând drept de a sluji Sfânta Liturghie. În acelaşi an, la data 
de 7 iulie, mitropolitul Veniamin l-a iertat. 

565. La 1 septembrie 1837, mitropolitul Veniamin a împărţit în toată ţara 
„Catehismul mare”. 

566. În luna octombrie a anului 1837, mitropolitul Veniamin a luat măsura 
motivată de guvern de a desfiinţa chiliile din munţi, deoarece acolo sălăşluiau hoţi. 

567. La 24 februarie 1837, mitropolitul Veniamin i-a impus episcopului de 
Huşi, Sofronie, să întreţină bine şi să îngrădească şcoala de acolo. 

568. La 23 martie 1837, în afară de cinul bisericesc, erau în Moldova 254.829 
de familii. 

569. La 12 octombrie 1837, episcopul Râmnicului Neofit a fost decorat de 
sultan cu „Nizan Iftihar”. 

570. La 29 septembrie 1837, Neofit al Râmnicului a făcut o anafora către 
domn, pentru ca acesta să lase libere hirotoniile de țârcovnici şi de grămătici. 

571. La 1 aprilie 1837, Logofeţia bisericească a făcut un proiect de buget şi un 
regulament în 29 de puncte, privitor la veniturile şi cheltuielile Mitropoliei, 
episcopiilor şi mănăstirilor. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXIX (1905-1906), 4, p. 377-392. 


În continuare sunt prezentate alte note referitoare la istoria bisericească a românilor. 

572. La 1 septembrie 1838, a fost numit ca egumen la Mănăstirea Văcăreşti, 
Modest, pe o perioadă de şase ani. 

573. În 1838, singhelul Neofit Scriban a tipărit cu litere latine „Catihis sau 
învățătură de căpetenie a bisericii răsăritene”. Acest „Catihis” a fost dedicat 
mitropolitului Veniamin Costache. 

574. În 1838, aga G. Asachi a făcut o relatare istorică asupra bisericii din 
Moldova. Din această relatare aflăm că mitropolitul Veniamin Costache a întemeiat 
în 1804 Seminarul Socola. 

575. În 1838, Vornicia cea Mare a recomandat ca mijloc pentru realizarea 
şcolilor săteşti, o înţelegere cu proprietarii de moşii. Sunt reproduse în această notă 
hotărârile Eforiei cu privire la realizarea şcolilor săteşti. 

576. La 14 februarie 1838, Eforia împreună cu Logofeţia bisericească, le-au 
solicitat mitropolitului, episcopilor şi mănăstirilor să hotărască case pe la moşiile lor 
pentru şcolile sătești. 

577. La 13 mai 1838, Eforia le-a scris profesorilor din Buzău şi Giurgiu, 
arătându-le cum trebuie să fie pregătiți învățătorii săteşti. 

578. La 28 martie 1838, Neofit Scriban a botezat un evreu, după ce tot el l-a catehizat. 

579. La 5 mai 1839, 1 s-a spus mitropolitului Veniamin că se va înființa o 
tipografie la departamentul dinlăuntru. 

580. La 8 mai 1838, mitropolitul Veniamin a făcut cunoscut episcopilor de 
Roman şi Huşi că a pus să se tipărească din limba greacă în limba română toată 
rânduiala Sfintei Liturghii şi să fie pusă pe muzică psaltică şi i-a invitat pe cei doi 
episcopi să achite a III-a parte din prețul tipăriturilor. 

581. La 25 aprilie 1838, episcopul Huşilor Sofronie i-a raportat mitropolitului 
Veniamin că ierodiaconul Nectarie de la Episcopia sa şi stolnicul Neculai au tradus din 
limba greacă în limba română toată slujba Sfintei Liturghii şi au pus-o pe notație psaltică. 

582. La 1 februarie 1838, „Epitropia învățăturilor teologice” a scris către 
Seminarul Socola şi a luat o serie de decizii referitoare la preoții, care din diferite 
motive se retrăgeau de la învățătură. 

583. La 22 mai 1838, mitropolitul a hotărât înlocuirea paharnicului Săulescu 
de la tipografia Mitropoliei, cu protosinghelul Ghermano Vita. 

584. La 3 septembrie 1839, prin hrisovul domnesc de la 30 mai acelaşi an, s-a 
instituit o dicasterie pentru ocârmuirea averilor mănăstireşti de la fiecare mănăstire. 

585. La 4 septembrie 1839, s-a hotărât a se face buget pentru anul 1840 
privitor la cheltuielile mănăstirilor. 

586. La 4 iulie 1839, consulul rus l-a înştiințat pe mitropolitul Veniamin că 
Popescu Scriban (Filaret Scriban) a fost primit la studii la Academia din Kiev. 

587. În 1839, a trecut la cele veşnice Naum Râmniceanu ca schimnic la 
Mănăstirea Cernica. 

588. În 1839, a apărut ziarul „Vestitorul Bisericesc”. În această notă nu sunt 
reproduse: o parte din cuvântarea ţinută în faţa domnului de Ierotei, inspectorul 
Seminarului, referitoare la situația Seminarului; o parte din discursul rostit de Ilarion 
al Argeşului la 6 mai 1839, cu prilejul sfințirii Mitropoliei din Bucureşti. 

589. În 1840, s-au scos la licitaţie moşiile Mitropoliei spre a fi date în arendă. 

590. În 1840, Neofit a fost ales ca mitropolit al Ungrovlahiei. Cu acest prilej el 
a fost felicitat de: Aristarh şi patriarhul de Ierusalim la data de 3 mai 1840 şi de 
mitropolitul Veniamin Costache la data de 14 iulie 1840. 

591. Este prezentată o notă referitoare la bugetul Mitropoliei. 

592. În 1840, s-a făcut un regulament de procedură pentru alegerea mitropolitului. 

593. În 1840, s-a făcut un proiect privitor la cârmuirea şi regularizarea averii 
Mitropoliei şi a episcopiilor. Acest proiect este reprodus în articol. 

594. Din această notă aflăm că episcopii, la 1840, aveau datoria de a trimite la 
Seminarul Mitropoliei tineri bine pregătiţi, în vederea absolvirii cursului superior. 

595. La 22 august 1840, ministrul justiţiei i-a cerut mitropolitului Veniamin 
să-i facă o listă a sărbătorilor, fiindcă atunci nu vor avea loc procese. 

596. La 17 iulie 1840, mitropolitul Veniamin a adus Sfântul Mir de la Chişinău. 

597. La 17 iulie 1840, arhimandritul Vladimir Suhopan a primit de la Mitro- 
polie spre a cerceta „Istoria sfântă” tradusă de Glicheria Asache, pentru uzul şcolilor 
şi a recomandat-o spre tipărire. 

598. Din această notă aflăm că la 28 martie 1840, ţiganii mănăstirilor care nu 
erau servitori la mănăstiri, trebuiau să plătească o dare de 30 de lei. Din 1846 această 
dare s-a majorat la suma de 40 de lei. 

599. La 25 iunie 1840, moşiile Mitropoliei şi ale episcopiei s-au dat în arendă. 
Venitul se va împărți în şapte părți. O parte va fi destinată Seminarului, iar o altă 
parte va fi destinată pentru întreţinerea metocurilor Mitropoliei. 

600. Este reprodusă scrisoarea din 1840, a mitropolitului Veniamin Costache, 
trimisă lui Neofit al Ungrovlahiei, prin care mitropolitul Veniamin îl felicită pe 
Neofit pentru suirea în scaunul de mitropolit. 

601. La 21 iulie 1840, Aristarh a trimis ecdosul patriarhal pentru ridicarea lui 
Neofit al Râmnicului la rangul de mitropolit al Ungrovlahiei. 

602. La 28 ianurie 1841, Gh. Ghenadie directorul a două gimnazii din Atena, i-a 
scris mitropolitului despre studenţii români trimişi la studii acolo. 

603. La 7 iulie 1841, s-a format o comisie pentru: alegerea, lămurirea docu- 
mentelor mănăstirilor închinate şi neînchinate, traducerea lor din limbile slavonă şi 
greacă şi extragerea din conținutul lor de date de importanţă naţională. 

604. În 1841, Ilarion al Argeşului a imprimat la Buzău slujba patriarhului 
Nifon al Constantinopolului. Prefaţa acestei cărți a fost scrisă de ierodiaconul 
Dionisie, care a ajuns mai târziu episcop al Buzăului. 

605. La 1 decembrie, mitropolitul Neofit i-a scris patriarhului spunându-i că 
este bolnav şi că vrea să se retragă din scaun. 

606. La 16 septembrie 1841, mitropolitul Neofit a fost primit ca membru 
fondator al „Societăţii Regale de Antichității din Copenhaga”. 

607. La 3 iunie 1841, conform hotărârii domneşti, au fost date în arendă 
moşiile Mănăstirii Neamţ. 

608. Este reprodusă scrisoarea mitropolitul Veniamin către stareţul de la 
Neamţ, din data de 13 august 1841. 

609. La data de 5 septembrie 1841, episcopul Chişinăului, Dimitrie, a cerut 
pentru Basarabia toate cărţile de cultîn limba română. 

610. La 8 septembrie 1841, mitropolitul Veniamin a dat o serie de instrucțiuni 
privitoare la aplicarea regulamentului organizării şi cârmuirii „Casei Mitropoliei şi a 
mănăstirilor”. 

611. Notă referitoare la Seminarul Socola — întreţinerea sa şi elevii săi. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXIX (1905-1906), 5, p. 490-505. Cu text în limba fran- 
ceză. Cu text în limba greacă. 


În continuare sunt prezentate alte note privitoare la istoria bisericească a românilor. 

612. În 1842, s-a făcut un proiect pentru clădirea unui Seminar mare în 
Bucureşti, lucrat de Franz Loch, care din păcate a rămas doar la stadiul de proiect. 

613. Notă din care aflăm că în 1842, prin darea în arendă a moşiilor Mitro- 
poliei, veniturile acesteia se ridicau la suma de 1.270.200. 

614. La 18 ianuarie 1842, mitropolitul Veniamin Costache a demisionat. 

615. În urma corespondenţei dintre domnitor şi patriarh, la 19 decembrie 1842, 
Sinodul Patriarhal a răspuns pentru alegerea unui nou mitropolit în locul mitro- 
politului Veniamin Costache care a demisionat. 

616. La 17 februarie 1842, s-au cerut amănunte despre Seminarul Socola şi i s-a 
făcut acestuia buget regulat. 

617. La 6 aprilie 1842, s-a instituit „Comitetul Sfintei Mitropolii şi al mănăs- 
tirilor pământene”. Comitetul era compus din: Filaret Apamias (preşedinte), arhi- 
mandritul Teodoret, arhimandritul Veniamin Roset, arhimandritul Teofilact, ieromo- 
nahul Clement. 

618. Notă în care vedem ce se spune în firmanul împărătesc de destituire a lui 
Alexandru Ghica şi de alegere a domnului Bibescu, despre drepturile mitropolitului. 
Acesta era preşedinte al adunărilor ordinare şi extraordinare. 

619. În 1842, mitropolitul Veniamin a demisionat. Acest fapt a generat un val 
de nemulțumire al poporului față de Mihail Sturza. Folosindu-se de acest prilej, unii 
boieri chiar au dorit să-l răstoarne pe domnitor. Se arată că motivul demisiei ar fi fost 
desfiinţarea dreptului bisericesc asupra moşiilor Mitropoliei, moşii care urmau să 
treacă la administraţia vorniciei bisericeşti. În notă este descrisă scena în care blândul 

şi smeritul mitropolit Veniamin Costache şi-a luat rămas bun de la popor şi a plecat 
la Mănăstirea Slatina. 

620. În urma uneltirilor lui Canta, Mihail Sturza la 18 ianuarie 1842, a pus 
mâna pe demisia mitropolitului Veniamin Costache. Acesta din urmă a fost îndu- 
plecat de nepotul său Canta, să semneze o hârtie obişnuită, dar care de fapt era 
demisia sa. Mihail Sturza îndată ce a avut demisia lui Veniamin în mână a publicat-o, 
manifestându-şi părerea de rău. Se precizează că Mihail Sturza, cu Veniamin în 
scaunul de mitropolit, nu putea pune mâna pe averea Mitropoliei şi a episcopiilor. 
Domnitorul a dat bani la patriarhul Constantinopolului pentru ca acesta să accepte 
demisia lui Veniamin şi se scrie că şi familia lui Veniamin a dat bani la patriarhul 
Constantinopolului pentru ca să nu fie acceptată demisia, După ce a demisionat Ve- 
niamin s-a dus la Mănăstirea Slatina, unde a mai trăit până la data de 18 decembrie 1846. 

621. La 8 septembrie 1842, dragomanul Porții l-a anunţat pe mitropolitul 
Neofit, că domnul Ghica a fost scos din domnie. 

622. La 4 mai 1842, „Comitetul Mitropoliei” a dat o circulară în ţară către 
toate mănăstirile şi schiturile, fiindcă domnul Sturza a trecut peste hotare. 

623. Notă despre bugetul Mitropoliei Moldovei în 1842. 

624. La 4 mai 1842, aflăm că exista cenzură pentru cărţile bisericeşti ce urmau 
a fi tipărite. 

625. La 18 aprilie 1842, s-au dat în arendă moşiile episcopiilor şi ale 
Mitropoliei Ungrovlahiei. 

626. La 3 noiembrie 1843, sultanul i-a trimis mitropolitului Neofit o tabacheră, 
ca semn de prețuire pentru serviciile pe care le-a adus pentru Poartă. 

627. La 1 august 1843, s-a alcătuit un memoriu pentru mănăstirile închinate 
din Țara Românească şi Moldova. Memoriul prevedea: să fie date în arendă moşiile; 
în timp de câţiva ani să fie reparate şi înzestrate mănăstirile cu tot ceea ce trebuie; să 
se dea pentru şcolile naționale a patra parte din venituri; 250.000 să fie date pentru 
şcolile din Constantinopol şi alte şcoli; să fie numiţi în Ţara Românească şi Moldova 
doi exarhi care să conlucreze cu mitropoliţii. Grecii s-au opus acestui proiect. 

628. La 30 mai 1843, mitropolitul Neofit s-a dus la băi la Viena. 

629. Este prezentată o listă cu banii care s-au cheltuit pentru studenții români, 
care s-au dus la studii la Pesta. Din această listă aflăm că în acest oraș s-au dus să studieze 
următorii: Chesarie, Atanasie, Calistrat, Inochentie (care a ajuns episcop al Buzăului). 

630. La 30 ianurie 1843, patriarhul s-a învoit iar pentru alegerea unui 
mitropolit în locul lui Veniamin, care a demisionat. 

631. În 1843, au început să funcţioneze în Moldova şcolile catehetice. 

632. La 15 mai 1843, egumenii mănăstirilor închinate şi neînchinate sunt opriți 
de a da cu embaticuri locuri bisericeşti. 

633. La 4 mai 1843, domnul Mihail Sturza a promulgat un statut în 43 de 
puncte pentru călugării din Mănăstirile Neamţ şi Secu. 

634. La 1 august 1843, a avut loc o discuţie între greci, români şi ruşi refe- 
ritoare la mănăstirile închinate. 

635. La 4 septembrie 1844, patriarhul a cerut ajutor financiar de la mitropolit 
pentru şcoala din Halchi. 

636. La 16 septembrie 1844, mitropolitul Neofit a fost numit membru fondator 
al „Societăţii Anticarilor din Copenhaga”. 

637. În 1844, mitropolitul Neofit l-a trimis pe Neculai Băluţă să studieze arhi- 
tectura la Paris. 

638. La 10 mai 1844, călugării mănăstirilor închinate au protestat contră hotă- 
rârii adunării generale pentru dezrobirea ţiganilor. 

639. Notă din care aflăm cât s-a cheltuit cu studenţii care studiau la Atena. 
Aceştia se numeau: Dositei, Ionică Niculescu şi Ilie Benescu. 

640. În 1844, veniturile şi economiile Episcopiei Râmnicului se ridicau la 
suma de 276.899 lei. 

641. La 27 ianurie 1844, a fost chemat episcopul Romanului, Meletie, să pre- 
zideze adunarea Divanului pentru alegerea unui nou mitropolit. A fost ales ca mitro- 
polit al Moldovei, episcopul Romanului Meletie. Alegerea a fost întărită de domnitor, 
la data de 2 februarie 1844. 

642. Fiindcă scaunul Episcopiei Romanului a rămas vacant, la 5 februarie 
1844, a fost ales Veniamin Roset, egumenul Mănăstirii Doljeşti. 

643. Notă reprodusă în totalitate: La 9 iulie 1844, mitropolitul Veniamin a 
trimis „Epitropiei Seminarului Veniamin cartea „Piatra scandalului”, tradusă şi 
tipărită de el la Biblioteca Seminarului Socola. Iar de la 1840 s-au bătut trei medalii 
pentru a se pune în temelia catedralei. Două dintre ele Veniamin le-a depus spre 
conservare în Biblioteca Seminarului Socola”. 

644. La data de 20 martie 1844, mitropolitul Veniamin Costache şi-a făcut 
testamentul în Mănăstirea Slatina. 

645. La 28 ianuarie 1846, în urma cererii „Epitropiei Seminariei”, Mihail 
Sturza a confirmat prin hrisov, conform voinţei mitropolitului Veniamin, că schiturile 
Rafaila şi Duca cu averilor lor sunt în proprietatea Seminarului. 

646. La 10 mai 1844, reprezentanţii mănăstirilor închinate au protestat contra 
hotărârilor luate de Divanul Moldovei, de a elibera ţiganii mănăstireşti din robie. 
Argumentele protestatarilor au fost: boierii nu i-au eliberat pe ţigani din robie şi că 
mănăstirile au un „drept sfânt” asupra acestor ţigani. 

647. În luna iulie a anului 1844, mitropolitul Neofit a trimis la Petersburg 
suma de 1000 de galbeni, doamnei Pangrati Zoia. 

648. În 1845 mitropolitul Neofit i-a cerut domnului voie să meargă în străi- 
nătate pentru a-şi căuta de sănătate. Vicarul Nifon a fost lăsat să cârmuiască Mitropolia. 

649. La 2 aprilie 1845, protosinghelul lerotei profesorul, l-a recomandat cu 
atestat pe Bucur Popa spre a fi hirotonit. 

650. În 1845, mitropolitul Neofit a scris o scrisoare secretă împotriva dom- 
nului, referitoare la o căsătorie necanonică. 

651. În luna mai a anului 1845 s-a desfăcut căsătoria dintre Maria Ghica (născută 
Văcărescu) şi bărbatul ei, fiindcă aceasta voia să se căsătorească cu domnul Bibescu. 

652. La 9 august 1845, Gheorghe Baritz i-a scris mitropolitului, mulţumindu-i 
pentru „Istoria bisericească”. 

653. La 6 octombrie 1845, Eufrosin Poteca egumenul Mănăstirii Motru, i-a 
scris mitropolitului, mulțumindu-i că a trimis tineri la studii în străinătate. 

654. La 19 iulie 1845, patriarhul Constantinopolului i-a scris mitropolitului 
Neofit că Seminarul Halchi a fost deschis. Întreabă dacă vrea să contribuie cu ceva 
pentru susţinerea acestui Seminar şi să trimită tineri la studii acolo. 

655. În 1845, mitropolitul a ajutat cu bani un student la medicină, pe nume 
Ştefan Capşa, care era din Braşov. 

656. În 1845, mitropolitul Neofit a adus de la Milano arbori şi arbuşti pentru 
suma de 1560 de franci. 

657. La 1 mai 1845, Mihail Apostolid, profesor de teologie la Atena, a scris o 
scrisoare referitoare la studenţii români. 

658. La 26 august 1845, mitropolitului Neofit i se aduce la cunoştinţă că 
domnul Gheorghe Bibescu s-a despărţit de soţia sa Zoiţa prin hotărârea patriarhului 
de Constantinopol, împotriva opiniei mitropolitului Neofit care nu a vrut să-l des- 
partă. Domnitorul a luat-o în căsătorie pe Marița născută Văcărescu, fosta soţie a 
spătarului Costache Ghica. 

659. La 19 mai 1845, Mardarie a fost ales ca arhiereu titular în capitală şi a 
purtat numele de Apamias. 

660. La 26 mai 1845, protosinghelul Nectarie a fost hirotonit arhiereu cu 
titlul Tripoleos. 

661. La 2 aprilie 1845, protosinghelul lerotei le-a cerut candidaților la hiro- 
tonie să cerceteze sfintele slujbe şi să cunoască dogmele. 

662. La 19 iulie 1845, mitropolitul a făcut proiectul prin care erau trimişi tineri 
români ca bursieri pentru a studia la Halchi. 

663. La 16 martie 1845, mitropolitul Neofit a înmânat consulului rus un me- 
moriu asupra căsătoriei domnului cu Maria Ghica. Este reprodusă o parte din acest 
memoriu 

664. Este reprodusă o scrisoare a „arhimandritului Motreanu” de la Mănăstirea 
(Gura) Motrului trimisă către un ierarh. 

665. La 3 noiembrie 1845, mitropolitul Neofit a denunţat la Patriarhie purtarea 
necuvioasă a arhiereului Avraam al Trimitundei. 

666. La 29 ianurie 1846, Gh. Ghenadie a trimis o scrisoare către mitropolit, 
referitoare la studenții români trimişi la studii la Atena. 

În 1846 Dosoftei ieromonahul şi ierodiaconul Dionisie i-au scris mitropo- 
litului. Aceştia împreună cu loan Niculescu şi Lazăr Drugeanu se aflau la studii la Atena. 

667. La 30 noiembrie 1846, a trecut la cele veşnice Chesarie episcopul Buzăului. 
Iosif Naniescu este cel care a ţinut un discurs funebru la înmormântarea lui Chesarie. 

668. Este reprodusă o parte din discursul domnului Bibescu, ce a fost rostit la 
deschiderea „Adunării generale” care aduce la cunoştinţă: - că starea mănăstirilor noastre 
a început să se amelioreze încet, încet; - că Mănăstirea Bistriţa a fost restaurată; - că 
Mănăstirea Dealu este în curs de restaurare; - că la Mănăstirile Tismana, Cozia şi Argeş 
vor fi demarate lucrările de restaurare primăvara viitoare (1847). 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXIX (1905-1906), 6, 627-642. 


În continuare sunt prezentate alte note referitoare la istoria bisericească a românilor. 

669. La 18 octombrie 1846, mitropolitul Meletie i-a scris o scrisoare mitro- 
politului Neofit. O parte din aceasta este reprodusă în articol. În ea se aminteşte 
despre iubirea duhovnicească. 

670. La 6 iulie 1846, a avut loc examinarea seminariştilor Sfintei Mitropolii. 
La examen a luat parte şi mitropolitul. 

671. Sunt prezentate îmbunătățirile prezentate de directorul Seminarului din 
Vâlcea, Munteanu, la data de 6 ianuarie 1846. 

672. La 8 ianuarie 1846, cei trei tineri trimişi la studii la Atena i-au scris 
mitropolitului. 

673. La 25 iunie 1846, Aristarh i-a lăudat calităţile mitropolitului Neofit, dar 
totodată a şi remarcat faptul că acesta are o fire bolnăvicioasă. 

674. La 26 ianurie 1846, reprezentantul studenţilor la Pesta, Iosif Nestor, a 
făcut un raport despre cum cei trei studenţi îşi desfăşurau activitatea. 

675. La 13 martie 1847, patriarhul Ierusalimului a scris că de Paşti au ars 
Mănăstirile Sfântul Gheorghe şi Răzvan precum şi documentele lor originale ale 
Sfântului Mormânt (a mănăstirilor închinate acolo). 

676. În 1847, patriarhul Antim, prin hotărârea sinodală a ridicat pedeapsa de 
caterisire dată asupra arhiereilor Iosif, Gherman şi ieromonahul Dionisie pentru 
faptul că nu au dat socoteală de banii încasaţi de la mănăstirile închinate. 

677. La 3 mai 1847, mitropolitul Neofit a protestat la împăratul Rusiei îm- 
potriva „Comitetului mănăstirilor închinate”. 

678. În 1847, a existat un proiect care prevedea construirea unui Seminar la 
Hurezi, care din păcate nu s-a realizat. 

679. Într-o notă a mitropolitului Neofit din 1847, acesta spune că A Vilara i-a 
făcut câteva propuneri inadmisibile. 

680. La 29 iunie 1848, mitropolitul Neofit a spus că, între 28 şi 29 iunie, 
rebelii au fugit din capitală şi că armatele vin. 

681. În 1847, mitropolitul Neofit a corespondat cu mitropolitul Meletie. 

682. Veniturile Mitropoliei se ridicau în 1847, la suma de 1.181.332, iar cele 
ale Episcopiei Râmnicului se ridicau la suma de 367.810 lei. 

683. La 14 iunie 1847, a fost hirotonit arhimandritul Chesarie cu titlul de „Sinandon”. 

684. La 21 iunie 1847, a fost hirotonit ca arhiereu protosinghelul Iustin cu titlul de 
„Edesa”, fost locotenent al Episcopiei Romanului, care, după hirotonie a înnebunit. 

685. La 13 februarie 1847, sunt declaraţi liberi de robie toţi țiganii Mitropoliei, 
Episcopiilor, mănăstirilor, metoacelor, bisericilor şi ai aşezămintelor statului. 

686. În luna martie a anului 1847, s-au concentrat toate veniturile Mitropoliei 
într-o „Casă obştească”. 

687. La 8 martie 1847, aflăm că Seminarile vor fi în număr de patru, plus unul 
„Central”. La „Seminarul Central” al Mitropoliei vor fi 100 de interni. 

688. La 24 mai 1847, Eufrosin Poteca a retipărit „Catihisul mare” la Buzău. 

689. Notă din care aflăm că mitropolitul Neofit a fost decorat cu distincția 
turcească Nizan Iftihar, cu „Ordinul Sfânta Ana şi că a primit de la împăratul Rusiei 
un engolpion de aur cu briliante. 

690. La 5 mai 1847, Aristarh i l-a recomandat mitropolitului Neofit pe Manuel 
Tesaloniceanu spre a fi dascăl în Bucureşti. 

691. La 13 mai 1847, patriarhul Ierusalimului l-a rugat pe mitropolitul Neofit 
să i se dea copii după documentele care au ars la bisericile Sfântul Gheorghe şi 
Răzvan Vodă. 

692. În 1847, loasaf Mavromati preotul din Pesta i-a făcut o poezie, în 
acrostih, mitropolitului Neofit. 

693. Este reprodusă adresa din 1848 către reprezentantul Porții, referitoare la 
revoluţia din acel an. 

694. În 1848, mitropolitul Neofit s-a plâns țarului Rusiei că este ameninţat să 
fie scos din scaun. 

695. Sunt reproduse două epistole din 1848, ale lui Christian Tel către popor şi 
către mitropolit. 

696. Este reprodusă adresa mitropolitului, din 1848, către autorităţile ruse, 
referitoare la revoluţia de la 1848. 

697. Este reprodusă scrisoarea mitropolitului Neofit către patriarh referitoare 
la evenimentele de la 1848. 

698. Dintr-o relatare a mitropolitului Neofit, din data de 31 decembrie 1848, 
către consulul Neselrod, referitoare la evenimentele de la 1848, aflăm că mitropolitul 
a participat silit la această răzvrătire. 

699. La 3 iulie 1848, mitropolitul Neofit a scris căminarului Moisescu 
Beghiari şi comisarului Porții, Gallad Efendi. 

700. La 31 decembrie 1848, mitropolitul Neofit s-a plâns patriarhului de starea 
sa de sănătate, care era precară şi i-a spus că ar vrea să se retragă din scaun. 

701. După demisia mitropolitului Neofit, Nifon, vicarul Mitropoliei, a fost 
cârmuitorul acesteia până la alegerea sa ca mitropolit. 

702. La 22 aprilie, arhimandritul Ghenadie Şendrea a fost hirotonit cu titlul 
Tripoleos. 

703. La 20 iulie 1848, mitropolitul Meletie a trecut la cele veşnice din cauza holerei. 

704. La 1 decembrie 1848, mitropolitul i-a cerut patriarhului să i se primească 
demisia, fiindcă era bolnav. 

705. Este reprodusă scrisoarea, din 6 iulie 1848, a mitropolitului Neofit către 
consulul general al Porții. 

706. La 8 iunie 1848, mitropolitul Neofit a plecat la băi în Transilvania. Cu 
acest prilej i-a luat cu el pe Chesarie, Calistrat (ambii diaconi) şi pe monahul Iustin. 

707. Este reprodusă adresa mitropolitului Neofit din 30 iulie 1848, referitoare 
la evenimentele care s-au petrecut în acel an. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXIX (1905-1906), 7, p. 740-755. 


În continuare sunt prezentate alte note referitoare la istoria bisericească a românilor. 

708. La 11 septembrie 1849, Nifon Sevastis i-a scris mitropolitului Neofit să 
nu vină în Mitropolie, ci să-şi ia alt conac, după cum s-a înţeles cu Vodă. 

709. La 12 septembrie 1849, Nifon i-a scris mitropolitului Neofit spunându-i 
că părerea boierilor şi a lui Vodă este ca să nu vină în Bucureşti la vreo casă a 

Mitropoliei sau a Episcopiilor. Ar fi mai bine ca Neofit să stea în afara capitalei, cel 
mai indicat fiind să stea la Mănăstirea Slobozia. 

710. La 11 septembrie 1849, Nifon Sevastis, vicarul Mitropoliei, i-a scris 
predecesorului său - mitropolitului Neofit să-şi ia conac la metocul Râmnicului sau al 
Buzăului, pentru că în locul unde trăgea până acum, trebuia să stea viitorul mitro- 
polit. Neofit a fost la Constantinopol, unde a fost suspendat pentru că a fost ames- 
tecat în evenimentele de la 1848. 

711. Este reprodusă epistola mitropolitului Neofit către Nifon Sevastis, referi- 
toare la sosirea sa de la Constantinopol. 

712. La 5 iunie 1849, mitropolitul Neofit, pentru caz de boală, cere de la 
Căimăcămia ţării de a se duce în ostroavele din Constantinopol pentru băi. 1 s-a 
admis. mitropolitul a stat în insula Antigoni până la 18 iulie 1849. 

713. Notă în care este amintită o lucrare a mitropolitului Neofit intitulată „Despre 
fireasca de Dumnezeu cunoştinţă, care povăţuieşte către evangheliceasca credință”. 

714. La 22 octombrie 1849, Nifon Sevastis era cârmuitorul Mitropoliei Ungrovlahiei. 

715. La 27 octombrie 1849, Aristarh i-a scris mitropolitului că i se va admite 
cererea de demisie, după înţelegerea avută cu Vodă. 

716. Este reprodusă scrisoarea din 27 iulie 1849, a lui Neofit către Vodă, 
referitoare la demisia sa. 

717. Este reprodusă o parte preluată dintr-un articol din ziarul grec „Amalteia” 
— în care se spune că mitropolitul Neofit a fost înlocuit pentru că a luat parte la 
evenimentele de la 1848. 

718. La 5 iulie 1849, mitropolitul Neofit văzându-şi situaţia zdruncinată a 
pretextat că este bolnav şi că medicii l-au sfătuit să se ducă în Italia pentru a-şi căuta 
de sănătate, dar el a preferat Constantinopolul. Mitropolitul a spus că va sta la 
Princhipo, Halchi şi în Antigone. 

718. Este reprodus actul de demisie, din data de 27 iulie 1849, a mitropolitului 
Neofit, din care reiese că: Neofit a demisionat din cauza stării sale de sănătate şi că 
va beneficia, după retragere, de veniturile Mănăstirii Aninoasa. 

719. În 1850, s-a recunoscut autocefalia bisericii Greciei. 

720. La 20 februarie 1851, mitropolitul Nifon a dat ordin să se facă o cata- 
grafie de veniturile pe care le au bisericile din oraş. 

721. La 1 mai 1851, a sosit recunoaşterea patriarhală pentru mitropolitul Sofronie. 

722. La 11 februarie 1851, i s-a dat decretul de mitropolit de către domnitor. 

723. La 11 decembrie 1851, losif Răşcanu este numit arhiereu cu titlul de 
„Evhaiton”. Hirotonia s-a făcut însă cu titlul de „Sevastis”. 

724. La 12 noiembrie 1851, a venit permisiunea patriarhală pentru Iosif Răşcanu. 

725. La 31 decembrie 1851, a fost recomandat pentru a fi arhiereu titular, 
arhimandritul Filaret Scriban. 

726. La 13 ianuarie 1852, a fost hirotonit ca arhiereu titular Nectarie 
Hermeziu, cu titlul de Sotiriupoleos. 

727. La 1 februarie 1855, arhimandritul Calinic Miclescu a fost hirotonit 
arhiereu cu titlul Hariupoleos. 

728. La 12 februarie 1855, arhimandritul Marchian a fost hirotonit cu titlul lerapoleos. 

729. La 1 septembrie 1855, Filaret Scriban a rostit un discurs cu ocazia 
deschiderii „Ospiciului pentru săraci” de la Mănăstirea Galata. 

730. La 28 mai 1855, Grigorie Ghica a dat un hrisov intitulat „Aşezământul 
şcolilor din Mănăstirea Neamț”, prin care s-a înfiinţat un Seminar Teologic. Su- 
periorul Mănăstirii Neamţ era la acea vreme arhimandritul Dionisie Romano. Din cauza 
călugărilor de la Mănăstirea Neamţ, această şcoală a fost desființată înainte de a se 
întemeia. În notă mai găsim şi amănunte de referitoare la organizarea acestui Seminar. 

731. Este reprodusă o parte dintr-un articol din ziarul „Zimbrul” în care este 
tratată chestiunea mănăstirilor închinate din Moldova. În această parte este înfăţişată 
starea generală a mănăstirilor închinate din Moldova în secolele XVIII- XIX. 

732. Notă în care aflăm despre cererea episcopului de Râmnic, făcută la 22 
decembrie 1855, către domnitor pentru cele 10 şcoli ce au fost înființate la sate. 

733. La 30 martie 1856, domnul Grigorie Ghica a dat un hrisov prin care este 
reformat hrisovul dat la 28 mai 1855. Sunt reproduse prevederile acestuia — prevederi 
care privesc Seminarul de la Târgu-Neamţ şi pe cel de la Mănăstirea Neamţ. Se- 
minarul a fost curând inaugurat, dar din cauza problemelor de ordin financiar a fost 
închis. Veniturile Mănăstirii Neamţ la 1855, se ridicau la suma de 1.533.324 lei. Din 
notă mai aflăm că Sofronie Vârnav a încercat să reformeze aşezămintele călugărești. 

În continuare sunt prezentate alte note referitoare la istoria bisericească şi 
politică a românilor. 

734. În 1856, Filaret Scriban a tradus o Ermineutică din limba latină, pe care a 
imprimat-o pentru uzul Seminariştilor de la Socola. 

735. La 1 august 1857 a încetat din viață episcopul Meletie Istrati. Discursul 
funebru la înmormântarea sa, a fost rostit de arhimandritul Melchisedec. 

736. În 1857, caimacamul Vogoride l-a ameninţat prin toate mijloacele pe 
mitropolitul Moldovei, Sofronie, pentru ca acesta să nu favorizeze unirea şi să fie de 
partea partidului național. mitropolitului i se pregătea, prin Constantinopol, înlocui- 
rea sa din scaun cu altul. EI s-a bizuit pe puterea partidului național şi pe nepotul său 
Anastasie Panu. În această notă se arată ce spunea Fotiade într-o epistolă a sa către 
Vogoride, privind această chestiune. 

737. La 19 aprilie 1857, patriarhul Constantinopolului i-a trimis o epistolă 
mitropolitului Sofronie, prin care îl avertiza că, dacă acesta nu îşi schimbă atitudinea, 
patriarhul va fi nevoit să folosească mijloace de sancționare mai aspre. Tot patriarhul 
îi spune lui Sofronie că îi sunt aduse acuzaţii foarte grave. În notă este reprodusă o 
parte din această epistolă. 

738. La 27 martie 1857, arhimandritul Neofit Scriban este ales ca reprezentant 
al clerului Iaşiului pentru Divanul Ad-hoc. 

739. În 1857, arhimandritul Neofit Scriban a scris „Scurtă istorisire Şi 
cronologie despre Mitropolia Moldove”. 

740. Notă în care sunt prezentaţi clericii care au participat ca deputaţi în 
Divanul Ad-hoc de la laşi, la data de 22 septembrie 1857. Aceştia sunt: mitropolitul 

Moldovei, Sofronie, Ghenadie Tripoleos, Filaret Scriban, Neofit Scriban, Melchi- 
sedec al Huşiului. De asemenea, este prezentat şi o parte din discursul rostit de 
mitropolitul Moldovei la deschiderea Divanului Ad-hoc, fragment în care se arată 
necesitatea Unirii. 

741. Notă în care este prezentată poziţia lui Neofit Scriban faţă de principiul: 
„religia dominantă în România este religia ortodoxă a răsăritului, exerciţiul celorlalte 
culturi este liber, însă cu restricția prevăzută în Capitulaţii”. Neofit Scriban militează 
pentru instituirea unui Sinod al Bisericii şi arată că preoţii Moldovei nu caută bogății. 

742. La 4 noiembrie 1857, a avut loc şedinţa Divanului Ad-hoc, la care s-au 
pus bazele organizării Bisericii Române. S-a vorbit despre: 

1) Recunoaşterea neatârnării Bisericii Române față de orice chiriarhie, 
păstrându-se însă unitatea credinţei cu Biserica Ortodoxă a Răsăritului în ceea ce 
priveşte dogmele; 

2) Înfiinţarea unei autorități Sinodale; 

3) Mitropoliţii şi episcopii ţării sa fie aleşi doar dintre pământeni. La această 
şedinţă a mai luat cuvântul arhimandritul Melchisedec care a susținut câteva drepturi 
ale preoţimii de mir. 

743. Notă în care este prezentată poziţia clerului Moldovei, faţă de viitoarea 
organizare a ţării. Acesta dorea să se ia de bază următoarele principii: 1) autocefalia 
Bisericii Ortodoxe a Moldovei; 2) organizarea învățăturilor clericale; 3) organizarea 
monahismului după condiţii folositoare statului şi religiei, potrivit cu sfintele 
canoane; 4) înaintarea în rangurile bisericeşti să fie bazată pe erudiție şi moralitate; 
5) la alegerea mitropolitului şi a episcopilor să ia parte şi clerul mirean; 6) toți 
servitorii bisericeşti să aibă salarii şi drepturi la fel ca ceilalți cetățeni; 7) fondul 
clerical al mănăstirilor, schiturilor, Episcopiilor să formeze o singură „Casă” care să 
fie sub controlul Sinodului; 8) catedrele de religie să fie ținute de preoţi; 9) egumenii 
mănăstirilor din ţară şi directorii Seminarilor să fie români; 10) toate bisericile şi 
mănăstirile din ţară să fie sub jurisdicția episcopilor eparhioţi; 11) nimeni din cler să 
nu fie condamnat fără a fi judecat; 12) aşezămintele speciale şi diferitele statute 
pentru Episcopii, mănăstiri, Seminarii etc. să fie făcute de Sf. Sinod. La aceste do- 
rințe ale Comitetului clerului a prezentat un contra amendament Calinic Hariopoleos, 
egumenul Mănăstirii Slatina. Un alt amendament a propus şi Nectarie Sotiriupoleos, 
locotenentul de episcop al Romanului. A existat şi un alt amendament a lui Anastasie 
Panu, care a fost sprijinit de A. Cuza, N. Carp, C. Sturza, A. Aslan, G. Miclescu, Col. 
Emandi. O parte din prevederile acestui amendament sunt prezentate în notă. M. 
Kogălniceanu a propus şi el un alt amendament, care este prezentat în rezumat. Un 
sub amendament la cel al lui Kogălniceanu a prezentat şi M. Costache. Toate acestea 
au fost votate de Divanul Ad-hoc. 

744. În 1857, Neofit Scriban a cerut libertatea presei. 

745. La 1 aprilie 1857, mitropolitul Moldovei este înştiințat de caimacamul 
Moldovei, că acesta a rânduit ca partea din Basarabia cedată să fie anexată din punct 
de vedere bisericesc la Eparhia Huşilor. 

746. Este prezentat răspunsul din data de 3 aprilie 1857, al mitropolitului dat 
caimacamului, privind această chestiune. A se vedea punctul 745. 

747. La 4 aprilie 1857, Departamentul averilor clerului l-a înştiințat pe mitro- 
polit că, pentru Divanul Ad-hoc mănăstirile închinate şi neînchinate trebuie să aleagă 
câte doi deputați. 

748. La 5 aprilie 1857, Mitropolia a dat mănăstirilor o circulară în acest scop. 
A se vedea punctul 747. 

749. La 6 aprilie 1857, comisarul rus Basili l-a înştiințat pe mitropolitul Nifon, 
că este gata să-i ofere serviciile sale. 

750. La 8 aprilie 1857, mitropolitul a răspuns Caimacamiei că a invitat şi 
mănăstirile închinate să trimită deputaţi. 

751. La 9 aprilie 1857, egumenii mănăstirilor închinate au declarat mitro- 
politului că firmanul nu-i priveşte pe ei, ci numai mănăstirile pământene şi că nu vor 
trimite reprezentanți. 

752. La 22 aprilie 1857, unioniştii din Moldova au făcut un apel către 
mitropolit spre a fi cu ei. 

753. La Il aprilie 1857, episcopul locotenent Nectarie al Romanului l-a 
destituit pe Protoiereul de Bacău fiindcă acesta propaga Unirea. 

754. La 24 aprilie 1857, caimacamul Conachi Vogoride i-a atras atenţia 
mitropolitului, că unii dintre clerici propagă unirea. 

755. La 15 aprilie 1857, episcopul de Râmnic, Filotei, a dat o circulară în 
Eparhia sa către cler îndemnându-l la Unire. 

756. La 19 aprilie 1857, caimacamul Vogoride a mijlocit la Patriarhie să i se 
facă mustrări mitropolitului Sofronie, fiindcă acesta era cu unioniştii. 

757. La 4 mai 1857, caimacamul Balş s-a dus la mitropolit spre a-l atrage pe 
acesta de partea neunioniştilor, tabără în care era şi episcopul de Huşi, Meletie. Balş 
nu a reuşit aceasta şi, ca răspuns, i-a făcut pe egumenii mănăstirilor să se revolte 
contra mitropolitului. Balş a încercat apoi, prin diferite metode, să-l atragă pe 
mitropolit de partea partidei neunioniştilor, dar nu a reuşit. 

758. La 10 mai 1857, Fotiade, capuchehaia Moldovei la Constantinopol, i-a 
scris lui Vogoride, cu privire la purtarea mitropolitului. 

759. La 16 mai 1857, Caimacamia era plină de ură contra fraților Scriban, 
aceştia fiind cei mai aprigi susținători ai Unirii. 

760. La 23 mai 1857, Departamentul Cultelor l-a înştiinţat pe mitropolitul 
Sofronie, printr-o adresă, că pe listele electorale sunt trecute şi persoane din cinul 
monahal, care nu au drept de vot. Se arată că această observaţie era îndreptată 
împotriva fraţilor Scriban. 

761. La 26 mai, mitropolitul a răspuns la adresa Departamentului Cultelor. A 
se vedea punctul 760. 

762. La 29 mai 1857, Caimacamul Moldovei, Vogoride, a primit un raport, 
prin care se cerea înlocuirea rectorului Seminarului Socola — Filaret, cu Vladimir 
Suhopan. Vogoride a acceptat, dar lucrul nu s-a realizat. Scriban a rămas rector al 
Seminarului şi a fost ales şi în Divanul Ad-hoc. 

763. La 31 mai 1857, mitropolitul Sofronie a protestat la Comisia europeană 
împotriva purtării caimacamului Vogoride şi a guvernului său. Acesta arată modul în care 
s-a purtat Vogoride față de el, față de frații Scriban şi faţă de nepotul său, Calinic Miclescu. 

În continuare sunt prezentate alte note referitoare la istoria bisericească şi 
politică a românilor. 

764. La 1 iunie 1857, i se face cunoscut mitropolitului de către Departamentul 
Cultelor, că arhiereul Vladimir Suhopan este numit director al Seminarului Socola. 

765. La 3 iunie 1857, mitropolitul Sofronie a răspuns Ministerului la adresa 
prin care i se aduce la cunoştinţă, că Valdimir Suhopan a fost numit director al 
Seminarului Socola. Sofronie a făcut pe larg istoricul acestei intrigi politice şi a 
constatat că Filaret Scriban este nevinovat. 

766. La 4 iunie 1857, Victor Place i-a scris lui Walesvchi dându-i instrucțiuni 
cu privire la afacerile Seminariei şi a mitropolitului Sofronie. Aceste instrucțiuni sunt 
prezentate în notă. 

167. În 1857, arhimandritul Neofit Scriban a protestat că a fost şters de pe 
listele electorale, pe motiv că este din afara Mitropoliei. Neofit a arătat că nu este 
numai monah, ci şi profesor al Seminarului. 

768. În 1857, Filaret Scriban l-a apărat pe mitropolitul Sofronie, de acuzele ce 
i s-au adus. 

769. La 18 iunie 1857, mitropolitul Sofronie a scris Comisiei europene a orga- 
nizării Principatelor. În această adresă mitropolitul a denunţat faptele antiunioniştilor, 
l-a apărat pe arhiereul Filaret Scriban şi a lăudat meritele arhimandritului Neofit 
Scriban. Tot în această adresă mitropolitul descrie starea jalnică a mănăstirilor 
închinate şi arată că mănăstirile pământene au fost clasificate în patru categorii: 1) 
Neamţ, Secu, Slatina şi Râşca; 2) Bisericani, Agapia, Coşula şi Adam; 3) Bogdana, 
Doljeşti şi Pângărați; 4) Hangu, Socola, Văratic şi Vorona. 

770. La 17 iulie 1857, egumenii de la Socola, Slatina, Coşula şi Bogdana au 
declarat că nu pot lua parte la alegeri, până nu vor primi chemarea mitropolitului țării. 

771. La 18 iulie 1857, mitropolitul a declarat guvernului că se abţine de la 
alegeri, până când clericilor nu li se va lăsa deplină libertate. Egumenii de la 
Mănăstirile Neamţ şi Vorona s-au abținut de la vot, drept protest, fiindcă au fost 
excluşi mai mulți clerici. 

772. În vara anului 1857, arhimandritul Neofit Arbore şi iconomul Vasile 
Arbore au declarat că Ii s-au promis de către guvern suma de 200 de galbeni şi două 
decrete de boierie pentru rudele lor, pentru a vota într-un anume fel. 

773. În 1857, arhimandritul Costandie a declarat că a fost invitat la Caimacam, 
unde a primit bani şi decretul de egumen la Mănăstirea Bogdana, în schimbul votului său. 

774. La 22 iulie 1857, Victor Place i-a raportat lui Walewski toată situația din 
țară — amenințările la adresa mitropolitului şi ilegalităţile comise de guvern la 
alegerea membrilor clerului ca deputaţi. Se mai consemnează că egumenul de la 
Vorona şi cel de la Neamţ nu au dorit să primească mandatul de deputat fiindcă 
alegerile nu s-au făcut sub preşedinţia mitropolitului şi că numărul preoţilor în Mol- 
dova era de 3263, iar guvernul a pus pe liste doar 193. 

775. La 2 august 1857, mai mulți preoți au protestat față de neregulile care s-au 
produs la alegeri. 

776. La 31 iulie 1857, a încetat din viață episcopul Huşilor, Meletie Istrati. 
Despre acesta aflăm că a ucenicit lângă mitropolitul Veniamin Costache fiind un bun 
cunoscător al limbilor franceză şi greacă. Din cauza fratelui său, Neculaie Istrati, a 
fost partizan al antiunioniştilor. A fost înmormântat la Huşi de Ghenadie Tripoleos, 
iar discursul funebru la înmormântarea sa a fost rostit de arhimandritul Melchisedec. 

777. La 12 august 1857, Victor Place i-a raportat lui Walewski situaţia măn- 
ăstirilor închinate şi i-a spus: că abţinerea egumenilor greci de la vot a fost ordonată 
de la Constantinopol şi că Basil, consulul rus, lucrează în favoarea grecilor. Se 
precizează că mitropolitul Sofronie l-a trimis la Bucureşti pe arhimandritul Neofit 
Scriban pentru a se înţelege şi a fi de acord cu mitropolitul Nifon, în ceea ce priveşte 
chestiunea mănăstirilor închinate, dar acesta era „captivat de influenţa grecilor şi de 
politica rusească”. 

778. În luna august a anului 1857, alegerile organizate de guvern s-au anulat, 
dar au fost organizate altele sub preşedinţia mitropolitului şi a episcopilor. 

779. La 28 august 1857, jurnalul „The Times”, din Londra, a evaluat veniturile 
mănăstirilor închinate la suma de 600.000 de lire sterline. 

780. La 5 septembrie 1857, mitropolitul şi episcopii Ţării Româneşti au con- 
vocat clerul pentru data de 22 septembrie (acelaşi an), spre a alege deputaţii din 
partea clerului. 

781. La 10 septembrie 1857, au fost aleşi, sub preşedinţia mitropolitului, 
Filaret Scriban şi Calinic ca egumeni, iar clerul oraşului l-a ales pe Neofit Scriban ca 
deputat. La Huşi a fost ales arhimandritul Melchisedec. 

782. La 2 octombrie 1857, mitropolitul Sofronie a fost invitat să deschidă şi să 
prezideze Divanul Ad-hoc alcătuit din 87 de membrii. 

783. Este reprodus raportul lui George le Sourd către Talleyrand. 

Cităm: „Prima clasă, aceea a clerului din Valahia numără la Divan 10 repre- 
zentanți, cei ai Mitropoliei, cei trei sufragani Argeş, Buzău şi Râmnic, arhimandritul 
Atanasie Egumen al Mănăstirii neînchinate Sadova(?), leronim, egumenul Bistriţei, 
protopopul lancu de Bucureşti, Vasile de Buzău, Constantin de Argeş şi Constantin 
de Râmnic. Cât despre egumenii mănăstirilor închinate, ei au refuzat, cum era de 
aşteptat de a nu se duce la convocare ce Ii s-a adresat şi nu au ales deputați. Dintre 
aceşti 10 clerici Eminenţa Sa, mitropolitul Nifon, episcopul de Argeş şi Protopopul 
de Bucureşti, fac parte din partidul ultraconservatorilor. Departe de a înţelege, ase- 
menea omologului său din Moldova, rolul de conciliaţiune ce i s-a arătat, mitropolitul 
Nifon se făcu partizanul îndărătnic al ideilor pe care opinia generală a clerului le 
reprobă. Cât despre episcopul de Argeş şi Protopopul Iancu din Bucureşti, ei s-au 
supus influenţei şefului lor spiritual. Toţi ceilalți aleşi din clerul Valahiei sunt, din 
contră, animați de ideile cele mai naţionale. Episcopul de Buzău, care este un om 
prudent şi înţelept, se află în fruntea lor. Totodată, domnule Baron, superioritatea 
marcantă, pe care şi dumneavoastră aţi constat-o, a valorii clerului moldovean asupra 
clerului din Valahia, se va găsi încă reprodusă în reprezentaţia acestor două corpuri, 
în sânul Divanului Ad-hoc. 

Frații Scribani, unul arhiereu şi altul arhimandrit la Seminarul Socola de lângă 
laşi, sunt oameni de un spirit înalt şi de o erudiție însemnată, care nu au egal în 

Valahia. Este greu de a desemna o cauză a acestei inferiorități a Valahiei. Ceea ce se 
poate zice cu toate acestea, ar fi că educaţia religioasă şi teologică este mai puțin 
serioasă, că studiile sunt mai puțin serioase şi se simt prin indiferența mitropolitului. 
În Moldova, din contră, casele de educaţie sunt mai numeroase şi profită de direc- 
țiunea vigilentă a mitropolitului Sofronie. Seminarul Socola, este mult mai înflorit şi 
formează anual oameni distinşi. În Valahia nu se poate vorbi de nici un aşezământ de 
felul acesta. Episcopul de Buzău, să revenim, iar la clerul valah, ar fi ca episcopul 
Scriban la Iaşi, prelatul care dirijează toţii preoţii liberali”. 

784. La 23 februarie 1858, episcopul de Buzău, Filotei, i-a trimis baronului 
Talleyrand condoleanţele sale asupra atentatului împotriva lui Napoleon. 

785. La 30 octombrie 1858, aflăm că influenţa mitropolitului Nifon, a paralizat 
mult mersul regulat al clerului, fiindcă se ştie că marea majoritate a clerului era 
pentru Unire. 

786. La 9 decembrie 1857, caimacamii Valahiei, l-au amenințat şi l-au declarat 
pe episcopul de Argeş responsabil de faptele pe care le-a săvârşit protopopul Neculai. 

787. La 22 decembrie 1858, caimacamii Moldovei, Sturza V şi A. Panu l-au rugat 
pe mitropolitul Sofronie să-i dezlege de jurăminte pe partizanii lui Mihail Sturza şi ai lui 
Grigorie Sturza şi să le ceară să voteze liber aşa cum le dictează lor conştiinţa. 

788. La 16 decembrie 1858, cu ocazia ţinerii unui Te-Deum, arhimandritul 
Melchisedec a ţinut în biserica Episcopiei un frumos discurs patriotic. 

789. Este reprodusă o parte din discursul ţinut de arhimandritul Melchisedec, 
la 18 decembrie 1858, în catedrala episcopală în prezenţa proprietarilor din ţinutul 
Fălciu şi a lui Alexandru loan Cuza. 

790. La 10 septembrie 1850, mitropolitul Sofronie Miclescu a înaintat o 
anafora domnului Alexandru loan Cuza, prin care îi spune că prin decretul domnesc 
s-a constituit o Comisie pentru a administra averile mănăstirilor chinoviale: Neamţ, 
Secu, Văratic, Agapia, Adam şi Vorona. Prin acest protest, mitropolitul atacă de- 
cretul guvernului prin trei argumente şi anume: 1) dreptul şi dreptatea care sunt te- 
melii ale statului 2) că astfel s-a deschis drum nelegiuirilor 3) că s-a surpat cu totul 
moralitatea. 

791. În 1859, a apărut broşura „Necesitatea clerului în societate” de arhiman- 
dritul Neofit Scriban. Se descrie ce conţine această broşură. 

792. În 1859, Neofit Scriban, împreună cu fratele său Filaret au înaintat 
domnului un proiect de organizare bisericească, care era în conformitate cu ideile 
votate în Divanul Ad-hoc la 1857, dar care, din păcate, nu a fost pus în aplicare. 

793. La 24 ianuarie 1859, preşedintele Adunării Elective a Ţării Româneşti l-a 
felicitat pe Alexandru loan Cuza, pentru alegerea ca domnitor. 

794. În 1860, arhimandritul Scriban a apărat în „Steaua Dunării” interesele şi 
drepturile clerului român față de articolul 46 din Constituție. Este prezentat în 
rezumat acest articol. 

795. La 24 martie 1860, mitropolitul Sofronie, prin adresa nr. 384, arată starea 
de destrăbălare existentă între clerici şi mai ales între călugări. Această stare era 
generată de proiectele de reformă făcute de stat, fără învoirea Chiriarhului. 

Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXIX (1905-1906), 11, p. 1232-1247. 


În continuare sunt prezentate alte note referitoare la istoria politică şi 
bisericească a românilor. 

796. Notă în care sunt prezentate fazele care au precedat şi care au condus la 
secularizarea averilor mănăstirilor pământene: 

- Veniamin Costache, influențat de nepotul său Canta, i-a cerut domnului M. 
Sturza să se constituie un Comitet care să se ocupe cu girarea treburilor bisericeşti 
dar, ulterior, mitropolitul şi-a dat seama că a fost înşelat. Aceasta a constitut unul din 
motivele care a determinat demisia sa din scaunul mitropolitan; 

- Meletie a ajuns la cârma Mitropoliei prin simonie şi a rămas cu doar 4/7 din 
averile Mitropoliei; 

- de la 1845 la 1860 s-au făcut multe abuzuri în ceea ce priveşte chestiunea 
averilor mănăstirilor; 

- la 1858 s-a încercat atacarea independenţei mănăstirilor pământene şi numai 
datorită mitropolitului Sofronie s-a respins această tentativă; 

- în 1859, Manolache Costache Epureanu şi Lascăr Catargiu i-au cerut 
mitropolitului informaţii cu privire la averile mănăstirilor independente; 

- Ministrul Cultelor, Alecu, i-a spus mitropolitului că proprietăţile mănăstirilor 
independente vor trece în administrarea Departamentului Cultelor; 

- s-a instituit o comisie, fără permisiunea chiriarhului, din care au făcut parte şi 
rectorii Seminarilor de la Huşi şi Roman, care a secularizat averile mănăstirilor. 

Constantin Erbiceanu arată, în continuare, că un „călugăr confident al mitro- 
politului Sofronie” a fugit peste Prut, unde a publicat mai multe proteste contra 
secularizării şi unde a înființat o mănăstire românească ca sucursală a Mănăstirii 
Neamţ. La 8 noiembrie 1860, Alexandru loan Cuza I-a exilat pe mitropolitul Sofronie 
la Mănăstirea Slatina, iar pe egumenul Mănăstirii Neamţ la Mănăstirea Coşula. 

797. La 24 mai 1860, s-a publicat un proiect de lege pentru reorganizarea 
clerului român. 

798. În 1860, mitropolitul Nifon a tipărit rânduiala ce se va săvârşi în toţi anii 
la data de 24 ianuarie — ziua alegerii lui Al. loan Cuza. 

799. La 22 decembrie 1861, a venit ecdos pentru hirotonirea în „Episcop 
titular Sevastis”, pe numele lui Iosif Bobulescu. A mai venit şi ecdos pentru hiro- 
tonirea arhimandritului Melchisedec Ştefănescu cu titlul „Tripoleos”. 

800. La 9 decembrie 1864, Neofit Scriban, episcop de Edesa şi locotenent al 
Episcopiei Argeşului, i-a scris lui Al. loan Cuza o epistolă, prin care îl sfătuia pe 
acesta să nu facă vreo greşeală în ceea ce priveşte organizarea Bisericii. Se arată că 
Neofit Scriban a fost prieten apropiat a lui Alexandru loan Cuza dar, deoarece cei doi 
aveau viziuni diferite asupra chestiunilor bisericeşti, Neofit Scriban a fost scos din 
scaunul arhieresc. 

801. La 8 februarie 1864, patriarhul Constantinopolului i-a trimis mitropo- 
litului Nifon o scrisoare, în care se referă la reformele făcute de domnul Cuza şi în 
care spune că în Principate ar exista o tendinţă de catolicizare. Sunt reproduse o parte 
din scrisoare şi răspunsul mitropolitului Nifon. 

802. În 1864, mitropolitul Nifon a dat o circulară în Ungrovlahia, în care 
spunea că actul din 2 mai are ca scop fericirea şi mărirea neamului românesc. 

803. P.S. Melchisedec a dat o circulară către creştinii din eparhia sa, pentru ca 
aceştia să contribuie la ajutorarea celor afectați de revărsarea apelor Prutului. 

804. În luna noiembrie a anului 1864, s-a înființat Episcopia Ismailului. În 
jurisdicţia acesteia erau cuprinse: Ismail, Bolgrad, Covurlui şi Brăila. Ca titular fost 
numit P.S. Melchisedec Ştefănescu. 

805. Este reprodus un proiect de decret care privea înființarea autorității 
Sinodale Centrale. De asemenea este reprodusă şi „Legea pentru călugări”. 

806. În luna aprilie a anului 1865, Sinodul din Constantinopol a dezbătut 
legislaţia Bisericii Române promulgate de Al. |. Cuza. Sinodul a combătut acele legi 
care se abăteau de la aşezămintele canonice. 

807. La 17 aprilie 1865, patriarhul i-a trimis lui Al. loan Cuza o scrisoare, în 
care îi înfăţişează părerea Sinodului, cu privire la legile pe care le-a adoptat. Este 
reprodusă o parte din scrisoare. Se arată că epistola a fost generată de secularizarea 
averilor mănăstirilor închinate. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXIX (1905-1906), 12, p. 1376-1390. 


În continuare, sunt prezentate alte note referitoare la istoria bisericească şi 
politică a românilor. 

807. Domnitorul Cuza a convocat Sinodul pentru data 1 decembrie 1865, pe 
termen de o lună. Din notă vedem care au fost obiectivele lucrărilor acestuia. Sunt 
precizate prevederile din „Regulamentul pentru alegerea membrilor Sinodului Per- 
manent al Bisericii Ortodoxe Române”. 

808. În luna iunie a anului 1865 — arhiereul Ghenadie este mutat de la Roman 
la Argeş, Atanasie este mutat de la Buzău la Roman, iar Dionisie este mutat de la 
Huşi la Buzău. 

809. Este reprodusă legea din 16 mai 1865, pentru numirea de mitropoliți şi 
episcopi eparhioţi în România. 

810. În luna iulie a anului 1864, a fost promulgată o lege care prevedea la 
articolul I: ca pentru soluționarea definitivă a chestiunii secularizării mănăstirilor 
închinate, guvernul să facă un împrumut de 150 de milioane de lei. 

811. Deoarece mitropolitul nu a răspuns la scrisoarea patriarhului, a fost trimis 
în România arhimandritul Cleobul cu adrese către mitropolit şi către Domnitor. 
guvernul, aflând de acest lucru, i-a cerut mitropolitului să nu primească adresa adusă 
de Cleobul. În notă este înfăţişat modul în care a decurs şi s-a sfârşit misiunea 
trimisului Patriarhiei de Constantinopol în România. 

812. La 8 mai 1865, mitropolitul Nifon i-a răspuns patriarhului la scrisoarea, 
pe care acesta o trimisese cu ceva timp în urmă şi în care se referea la proiectele de 
legi, care priveau Biserica Română. 

813. La 1 iulie 1865, patriarhul Constantinopolului a denunţat proiectele de 
lege ale lui Cuza şi a încercat să se amestece în treburile interne ale Bisericii 
Române. Domnitorul Al. loan Cuza a ripostat şi i-a trimis o scrisoare. O parte din 

aceasta este reprodusă în articol. Fragmentul se referă la raportul dintre Biserică şi 
Stat. Tot în această notă mai găsim şi câteva opinii ale lui Constantin Erbiceanu cu 
privire la secularizarea averilor mănăstireşti. 

814. La 16 iulie 1865, locotenentul de mitropolit al Moldovei i-a răspuns 
patriarhului la scrisoarea pe care acesta a trimis-o prin arhimandritul Cleobul. În notă 
este reprodusă o parte din acest răspuns. 

815. La 30 octombrie 1865, patriarhul Constantinopolului i-a trimis o scrisoare 
lui Al. loan Cuza, ca replică la scrisoarea pe care acesta o trimisese în luna iulie a 
anului 1865. A se vedea punctul 813. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXX (1906-1907), 1, p. 111-116. 


În continuare, sunt prezentate alte note referitoare la istoria politică şi 
bisericească a românilor. 

816. La 5 februarie 1865, senatorul Scarlat Rosetti a combătut în Senat 
proiectul de lege al guvernului pentru numirea de mitropolit şi episcopi eparhioţi prin 
simpla recomandare a miniştrilor şi cu decret domnesc. În notă este reprodusă partea 
discursului senatorului în care sunt prezentate cauzele care au dus la generarea 
acestui proiect de lege. Proiectul a fost votat şi, drept urmare, toţi membrii ierarhiei 
române de la 1865, în afară de mitropolitul Ungrovlahiei şi de episcopul Râmnicului, 
au fost numiţi. Această stare a durat 15 ani şi a avut următoarele efecte: a)suprimarea 
unor vechi prerogative ale episcopatului; b)supunerea ierarhilor la ordinele Minis- 
terului Culturii, c)creşterea egoismului şi pierderea celor mai frumoase însuşiri — 
abnegaţia şi sacrificiul pentru Biserică; d)mulți călugări au părăsit cinul monahal; 
e)mulți tineri care au studiat în străinătate şi s-au întors au fost calificați drept 
răzvrătiți şi au fost înfundați prin mănăstiri sau duşi la sărăcie extremă — tânărul 
călugăr Filaret Dimitrie s-a sinucis, Damaschin care a studiat la Halchi a rămas doare 
profesor, însuşi Constantin Erbiceanu nu a rămas decât profesor! 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXX (1906-1907), 3, p. 313-319. 


În continuare sunt prezentate alte note referitoare la istoria bisericească şi 
politică a românilor. 

817. La 24 decembrie 1865, arhiereii Filaret Scriban şi losif Bobulescu au 
trimis un protest către Sinodul convocat la Bucureşti. Este reprodus acest protest. 

818. La 3 aprilie 1866, a avut loc în laşi o mişcare antiunionistă care i-a avut 
în frunte pe mitropolitul Moldovei, Calinic şi pe Roznovanu. Mişcarea a avut 
sprijinul Rusiei şi prin ea se plănuia ca să fie pus domn Roznovanu. Se descrie desfă- 
şurarea evenimentelor. 

819. La 18 februarie 1866, Sinodul Rusiei i-a răspuns patriarhului Constantinopolului, 
că este necanonic că un principe să-i numească pe mitropoliți şi pe episcopi. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXX (1906-1907), 4, p. 463-472. 

În continuare, sunt prezentate alte note referitoare la istoria politică şi bise- 
ricească a românilor. 

820. Notă referitoare la „Lupta pentru canonicitate”. Această lupta a fost 
generată de „Legea pentru numirea de Episcopi şi de Mitropoliți” promulgată de 
Cuza şi a durat până în 1872. Cei care au luptat pentru canonicitate au fost: Filaret şi 
Neofit Scriban, losif Bobulescu, Atanasie Sevastis, Melchisedec Ştefănescu (aceasta 
din urmă a fost doar la început pentru canonicitate) etc... Fiindcă în lupta pentru 
canonicitate Neofit Scriban a fost calificat drept nebun, în notă, sunt reproduse părți 
din două scrisori adresate de Neofit Scriban, domnului Al. loan Cuza, una la 7 aprilie 
1862 şi cealaltă la 9 decembrie 1864. În ambele se aminteşte despre legile care 
priveau organizarea bisericii. 

821. La 8 februarie 1866 patriarhul Constantinopolului le-a trimis lui Filaret 
Scriban şi losif Bobulescu, o scrisoare, ca răspuns la scrisoarea lor anterioară, cu 
privire la reformele lui Cuza. La 27 februarie 1866, Sinodul din Constantinopol a 
trimis o altă scrisoare către cei doi ierarhi români. În ambele, atât patriarhul cât şi 
Sinodul Patriarhal, declarau că-i sprijineau pe cei care luptau pentru canonicitate. 


Erbiceanu, C., „Note asupra istoriei bisericeşti a românilor pentru secolul 
XIX”, în: BORom XXX (1906-1907), 7, p. 815-831. 


În continuare, sunt prezentate alte note referitoare la istoria bisericească a românilor. 

822. La 14 decembrie 1872, s-a promulgat „Legea Fundamentală a Bisericii 
Ortodoxe Române” prin care se hotăra: reglementarea alegerii mitropolitului şi a 
episcopilor, înființarea a câte unui post de arhiereu pe lângă fiecare Eparhiot cu titlu 
românesc etc. 

823. În 1873 s-a publicat regulamentul pentru disciplina monahală. 

824. La 7 iunie 1873, regele Carol I a cerut ca să se ia măsuri de restaurare 
pentru biserica de la Argeş, care a avut de suferit de pe urma unui incendiu. 

825. La 27 mai 1874, s-a înfiinţat, prin decret regal, revista „Biserica Ortodoxă 
Română”. 

826. La 24 aprilie 1874, s-a încheiat contractul pentru restaurarea bisericii din 
Argeş, cu arhitectul A. Lecomte. 

827. La 5 mai 1875, a încetat din viaţă mitropolitul Nifon. 

828. La 1 iunie 1875, a fost ales ca Primat, mitropolitul Moldovei, Calinic Miclescu. 

829. La 12 iunie 1875, a fost ales ca mitropolit al Moldovei, episcopul de 
Argeş, losif Naniescu. 

830. La 23 iunie 1875, se promulgă legea pentru arhiereii titulari. 

831. La 27 iunie 1875, au fost trimişi ca reprezentanţi ai Bisericii Române la 
Conferinţa Religioasă de la Bonn P.S. Melchisedec şi Ghenadie (fost Argeşiu). 

832. În 1875, Neofit Scriban a scris o broşură în versuri intitulată „Plângerea 
unui sihastru”. 

833 La 8 octombrie 1876, a trecut la cele veşnice arhiereul Policarp 
Bârlădeanu. 

834. La 27 septembrie 1877, mitropolitul primat a trimis călugări şi călugărițe 
pentru a lucra în serviciul Ambulanţei Române. 

835. La 30 noiembrie 1877, a trecut la cele veşnice Ghenadie, fost Argeşiu. 
Despre acesta aflăm că s-a născut în 1813 şi că a intrat în monahism la vârsta de 20 
de ani la schitul Nifon. A fost slujitor la Capela din Lipsca, iar în 1862 s-a întors în ţară. 

836. La 6 mai 1878, Iosif Bobulescu, superiorul Mănăstirii Trei-lerarhi din 
laşi, a cerut restaurarea acestui sfânt lăcaş. 

837. În 1881, Episcopia Ismailului a fost ocupată de ruşi. Episcopia Dunării de 
Jos s-a stabilit în oraşul Galați. 

838. La 14 martie 1881, România s-a proclamat Regat. 

839. La 12 noiembrie 1881, s-au deschis cursurile Facultăţii de Teologie din Bucureşti. 

840. În 1882, P.S. Melchisedec Ştefănescu a prezentat un memoriu referitor la 
cântarea bisericească. 

841. În 1882, fostul episcop de Argeş, Ghenadie Petrescu a anunţat că va da un 
fond de 30.000 lei pentru Facultatea de Teologie, dar nu l-a dat atunci. 

842. În 1882, prin osârdia şi activitatea arhimandritului Ghenadie Enăceanu s-a 
inaugurat „Tipografia cărților bisericeşti”. 

843. La 10 iulie 1882, patriarhul Ioachim al Constantinopolului i-a trimis o 
scrisoare mitropolitului primat, în care i-a reproşat: că a sfințit Sfântul şi Marele Mir 
fără aprobare, că face botezul prin stropire, că foloseşte calendarul gregorian. Sfântul 
Sinod al Bisericii Ortodoxe Române a formulat un răspuns prin P.S. Melchisedec al 
Romanului, prin care s-au combătut toate acuzaţiile care s-au adus Bisericii noastre. 

844. În 1883, P.S. Melchisedec al Romanului a prezentat Sfântului Sinod 
tratatul: „Papismul şi starea actuală a Bisericii Ortodoxe din Regatul României”. 

845. La 4 septembrie 1883, s-a pus piatra fundamentală a bisericii catedrale 
din Constanţa. 

846. La 13 aprilie 1884, s-a pus piatra fundamentală a clădirii Seminarului din 
Roman, deoarece îşi avea lăcaşul în clădiri închiriate. 

847. La 9 octombrie 1884, a trecut la cele veşnice Neofit Scriban şi a fost 
înmormântat în biserica Sfinţii Voievozi, zidită de fratele său, Filaret Scriban. 

848. La 24 februarie 1884, arhiereul Calistrat Bârlădeanu a făcut recurs la Curtea 
de Casaţie, contra hotărârii Sfântului Sinod prin care era oprit de a mai oficia, sub 
acuzaţia că ar fi săvârşit acte anticanonice în Eparhia Huşilor. Recursul a fost respins. 

849. În 1884 s-au reînceput cursurile în Facultatea de Teologie. Acestea au 
fost întrerupte din lipsă de studenţi. 

850. La 17 iunie 1885, arhiereul Calist Băcăoanu a trecut la cele veşnice la 
vârsta de 80 de ani. 

851. La 20 decembrie 1885, s-a mutat Seminarul Veniamin din clădirile 
Mănăstirii Socola, în laşi. 

852. La 13 decembrie 1885, s-a votat în Sinod un regulament prin care li se 
interzicea arhiereilor de a ieşi din țară fără voia guvernului, ori să treacă în altă 
Eparhie fără să ceară voie acelui episcop eparhiot. 

853. La 2 februarie 1885, arhimandritul Ghenadie Enăceanu a fost hirotonit arhiereu. 

854. În luna mai a anului 1885, mitropolitul primat i-a scris o epistolă pa- 
triarhului Constantinopolului, loachim al IV-lea, prin care îi mulțumea pentru recu- 
noaşterea autocefaliei Bisericii Ortodoxe Române şi pentru trimiterea tomos-ului de 

recunoaştere. La 25 aprilie 1885 patriarhul Constantinopolului a înştiinţat celelalte 
Biserici autocefale, despre recunoaşterea autocefaliei Bisericii Ortodoxe Române. 

855. La 29 martie 1885, guvernul a pus în restaurare: Curtea de Argeş, Trei 
Ierarhi, fosta Mitropolie din Târgovişte, biserica Sfântul Nicolae Domnesc din laşi, 
biserica Sfântul Dimitrie din Craiova. 

856. La 10 decembrie 1885 au fost aleşi: Partenie Clinceni ca episcop al 
Dunării de Jos, Silvestru Piteşteanu ca episcop al Huşilor, Ghenadie Craioveanu ca 
episcop al Râmnicului. 

857. În luna august a anului 1886, a trecut la cele veşnice mitropolitul primat Calinic. 

858. În 1886, a fost ales ca mitropolit primat Losif Gheorghian. 

859. În 1886, s-a terminat de restaurat Mănăstirea Argeş. 

860. În luna decembrie a anului 1886, au fost aduse de la Mănăstirea Slatina ră- 
măşiţele pământeşti ale mitropolitului Veniamin şi au fost puse în catedrala din laşi. 

861. La 23 aprilie 1887, a fost sfințită Mitropolia Moldovei, după ce a fost 
restaurată. 

862. În 1888, a fost inaugurat clopotul cel mare al Mitropoliei Ungrovlahiei. 

863. La 17 august 1888, mitropolitul Moldovei a protestat contra deciziei 
dărâmării turnului de la Trei lerarhi. 

864. La 5 februarie 1889, a trecut la cele veşnice loan Popasu al Caransebeşului. 

865. La 10 ianurie 1890, a trecut la cele veşnice Teoctist Scriban. 

866. În luna ianuarie a anului 1890, P.S. Melchisedec al Romanului a publicat 
un tratat despre cinstirea icoanelor. 

867. La 17 martie 1890, P.S. Melchisedec a prezentat Academiei Române un 
tratat intitulat: „Biserica Ortodoxă Română în luptă cu protestantismul, în special cu 
calvinismul în secolul XVII”. Tratatul conține dezbaterile şi hotărârile Sinodului de 
la laşi 1642, ţinut sub Vasile Lupu şi mitropolitul Varlaam. 

868. La 16 mai 1892, a trecut la cele veşnice P.S. Melchisedec al Romanului. 

869. În 1893 a fost învestit mitropolitul Ghenadie Petrescu. 

870. La 13 noiembrie 1893, a trecut la cele veşnice arhiereul Inochentie Chiţulescu. 

871. La 27 decembrie 1893, a trecut la cele veşnice arhiereul Ieremia Dârţu Gălăţeanu. 


Erbiceanu, C., „Documente de mare însemnătate politică şi religioasă 
privitoare la românii din ambele Principate Moldova şi Țara Românească”, în: 
BORom XXXIV (1910-1911), 2, p. 126-137. 


Sunt reproduse şase documente. 

1. Scrisoarea din 23 mai 1597 a patriarhului Meletie Pigas (care se afla la 
Constantinopol şi care era locţiitor de patriarh ecumenic) trimisă către domnul Țării 
Româneşti, Mihai Viteazul, în care se aminteşte despre raporturile lui Mihai cu turcii. 

2. Scrisoarea din 14 iunie 1597 a patriarhului Meletie Pigas (din Constan- 
tinopol) trimisă către domnul Moldovei, leremia Movilă, prin care îi cere să-i sprijine 
pe ortodocşi. 

3. Scrisoarea din 5 august 1597 a patriarhului Meletie Pigas (din Constanti- 
nopol) trimisă către domnul Mihai Viteazu, prin care îl înştiințează că un paşă a fost 
destituit, deoarece a încălcat hotarele țării după ce Mihai a încheiat pacea cu turcii. 

4. Scrisoarea patriarhului Meletie Pigas trimisă către mitropolitul Ungro- 
vlahiei, Eftimie, la 7 august 1597, prin care îi dă unele poveţe în ceea ce priveşte 
păstorirea. Tot aici se aminteşte şi despre un „Nomocanon”. 

5. Scrisoarea patriarhului Meletie Pigas către mitropolitul Moldovei, Gheor- 
ghe, de la 7 septembrie 1597, referitoare la trimiterea unor cărți de iertare. 

6. Scrisoarea lui Meletie Pigas către domnul Moldovei, Ieremia Movilă, de la 7 
august 1598, prin care îi mulţumeşte pentru banii trimişi şi îl roagă pe Ieremia să 
intervină pe lângă regele Poloniei pentru ca să înceteze persecuția asupra ortodocşilor 
din Polonia. 


Erbiceanu, C., „Documente de mare însemnătate politică şi religioasă 
privitoare la românii din ambele Principate Moldova şi Țara Românească 
(continuare)”, în: BORom XXXIV (1910-1911), 3, p. 297-304. (A se vedea 
articolul din BORom XXXIV (1910-1911), 2, p. 126-137.) 


Sunt reproduse trei documente. 

1. Scrisoarea lui Meletie Pigas din Constantinopol de la data de 29 august 
1597 trimisă către domnul Mihai Viteazul, în care îi cere ajutor pentru ortodocşi şi îl 
numeşte pe Mihai: „Apărător al Ortodoxiei”. 

2. Scrisoarea lui Meletie Pigas din Alexandria de la 3 noiembrie 1598 trimisă 
către mitropolitul Gheorghe Movilă prin care îl înştiinţează că i-a trimis mantia cu 
patru râuri ce le era rezervată numai celor patru patriarhi apostolici şi că 1-a trimis o 
scrisoare arhiepiscopului din Liow. 

3. Scrisoarea lui Meletie Pigas din Alexandria, de la 7 noiembrie 1598, trimisă 
către domnul Ieremia Movilă din care aflăm că acesta şi-a schimbat hotărârea de a 
construi o casă pentru Patriarhie (aceasta nu avea locuinţă) şi în care se aminteşte 
despre recunoaşterea Mitropoliei Moldovei ca Patriarhat. 


Erbiceanu, C., „Documente bisericeşti”, în: BORom XXXV (1911-1912), 12, 
p. 1381-1389. 


Sunt reproduse cinci documente. 

1. Document din 8 august 1826, care cuprinde pitacul domnului lon Sandu 
Sturza referitor la zidirea unui nou lăcaş al Mitropoliei. Constantin Erbiceanu arată 
că: „existau două biserici în locul Mitropoliei Moldovei la 1811 — biserica Stratenia 
(biserica Albă) care de la 1821-1825 a servit ca depozit, ea a fost dărâmată şi în locul 
său mitropolitul Veniamin Costache a ridicat Mitropolia la 1833 ce a fost terminată 
sub mitropolitul Iosif Naniescu; - cealaltă biserică cu hramul Sfântul Gheorghe a fost 
ridicată de mitropolitul Moldovei, Gavriil Calimah. 

2. Document ce cuprinde adresa lui Pavel Kiseleff referitoare la întrunirea 
Divanului într-una din mănăstiri, deoarece bântuia epidemia de ciumă. 

3. Document din 25 iulie 1826, ce cuprinde pitacul domnului lon Sandu Sturza 
referitor la întrunirea la Mitropolie. 

4. Documentul domnului Grigorie din 20 mai 1827, referitor la datorii. 

5. Document ce cuprinde hotărârea sinodală dată în Patriarhia din Constantinopol, 
referitoare la cât li se permite arhiereilor a mări sau a micşora epitimiile canonice. 

XVII. DATE ŞI DOCUMENTE DIN CONDICA SFÂNTĂ 
A MITROPOLIEI UNGROVLAHIEI 


Ghenadie, Enăceanu, arhimandrit, „Din Istoria Bisericii Române Mitropolia 
Ungrovlahiei, Condica Sfântă”, în: BORom VIII (1884-1885), 3, p. 171-176. 
Cu text în greacă. Cu text în slavonă. Cu note explicative. 


Condica Sfântă cuprinde o serie de documente care conţin, pe lângă faptele 
istorice şi un număr de semnături ale persoanelor ce au avut un rol important în 
Biserica Ungrovlahiei. În condică sunt trecute actele de alegere ale arhiereilor, actele 
relative la judecăţile persoanelor ierarhice cu semnăturile originale ale fiecărei 
persoane. Condica este alcătuită din două registre: cel mai vechi datând de la 1668 
cuprinde actele respective până la 1820, iar cel de al doilea cuprinde actele de la 
1820 până la 1880. 

Autorul oferă date tehnice despre această condică şi anume: despre marca 
foilor, numărul şi formatul lor, fabrica de la care provin acestea. Sunt redate apoi 
documente care conţin: rânduiala alegerii episcopului, rânduiala strămutării mitro- 
politului, rânduiala tragerii la sorţi la hirotonia arhiereului, rânduiala alegerii arhie- 
reilor titulari ai unei eparhii sau ai altei eparhii. 


Ghenadie, Enăceanu, arhimandrit, „Din Istoria Bisericii Române. Mitro- 
polia Ungrovlahiei, Condica Sfântă”, în: BORom VIII (1884-1885), 4, p. 241- 
254. Cu text în slavonă. Semnăturile consemnate sunt prezentate în facsimil. 


Documentul | cuprinde actul alegerii la Episcopia de Râmnic a episcopului 
Serafim, care era episcop al Buzăului. Actul este semnat de Petronie, egumenul de la 
Tismana, Antim al Varnei, Gherasim egumenul de la Bistriţa, Teodosie egumen la 
Cozia. Din notele explicative aflăm că predecesorul lui Serafim la Episcopia Râm- 
nicului a fost Ignatie, care a păstorit 29 de ani şi nu cum afirmă scriitorul D. 
Lesviodacs că a păstorit doar 10. Este redat un facsimil reprezentând blazonul (em- 
blema) mitropoliţilor Ungrovlahiei în secolul al XVII-lea. 

Documentul II cuprinde actul alegerii bisericeşti a egumenului Mănăstirii 
Brâncovenilor, Grigorie, la Episcopia de Buzău. Documentul este semnat de Ştefan şi 
Serafim al Râmnicului. Din notele explicative aflăm că Serafim era partizan al cu- 
rentului slavofil, fiind singurul episcop care numeşte eparhia Râmnicului — Eparhia 
Râmnic, iar în biserica catedrală a Ungrovlahiei nu s-a oficiat slujbă, deoarece 
aceasta era nepictată. 

Documentul III cuprinde mărturisirea Simbolului Credinței şi confesiunea 
tradiției ortodoxe de episcopul Buzăului, Grigorie, la hirotonie. 

Documentul IV cuprinde actul alegerii bisericeşti a mitropolitului Teodosie la 
Mitropolia Ungrovlahiei. Documentul este semnat de: Ieronim al Târnovului, Ema- 
noil al Patrelor, Serafim al Râmnicului, Grigorie al Buzăului, Partenie fost al 
Adrianopolului, Iosif al Cervenilor. Din notele explicative aflăm date biografice 
despre Teodosie. 

Documentul V cuprinde mărturisirea Simbolului Credinței şi confesiunea tra- 
diţiei bisericeşti de către mitropolitul Ungrovlahiei, Teodosie, la hirotonie. Din notele 
explicative aflăm că acesta a fost hirotonit la 21 mai 1669 şi, cu acest prilej, a rostit 
Simbolul de Credinţă în limba română, aceasta fiind una dintre primele traduceri în 
română a Crezului utilizată în Muntenia, alături de cea a lui Ștefan (din 1657). Această 
variantă a fost utilizată până la 1705, când a fost înlocuită cu traducerea lui Antim. 


Ghenadie, Enăceanu, arhimandrit, „Din Istoria Bisericii Române, 
Mitropolia Ungrovlahiei, Condica Sfântă”, în: BORom VIII (1884-1885), 5, p. 
321-334. Cu text în greacă. Cu text în slavonă. Cu note explicative. Sem- 
năturile consemnate sunt prezentate în facsimil. 


Documentul VI cuprinde actul alegerii bisericeşti a arhiepiscopului Partenie la 
Arhiepiscopia Sotiriupolei. Documentul este semnat de mitropolitul Teodosie, Ema- 
noil al Patrelor, Grigorie episcop de Buzău. Din notele explicative aflăm că mitro- 
politul Teodosie a fost alegător, iar episcopul de Râmnic nu a luat parte la alegere, 
fiindcă se retrăsese din scaun. 

Documentul VII cuprinde mărturisirea Simbolului Credinței şi confesiunea 
tradiţiei bisericeşti de către arhiepiscopul Sotiriupolei, Partenie, la hirotonie. 

Documentul VIII cuprinde actul alegerii bisericeşti a episcopului Varlaam la 
Episcopia Râmnicului. Documentul este semnat de Partenie al Sotiriupolei, Emanoil 
al Patrelor, Grigorie al Buzăului, Teodosie, Ipolit, Arhiepiscopul Moreei. Din notele 
explicative reiese că Varlaam a fost episcop al Râmnicului, de la 1671 până la 1673, 
iar în această perioadă el a sporit averea bisericii şi a ctitorit Schitul Cetăţuia. 

Documentul IX cuprinde mărturisirea Simbolului Credinței şi confesiunea 
tradiției bisericeşti de către episcopul Râmnicului, Varlaam, la hirotonie. 

Documentul X cuprinde mărturisirea Simbolului Credinței şi confesiunea 
tradiției bisericeşti de către mitropolitul Ungrovlahiei, Dionisie, la hirotonie. Este 
redat Crezul rostit de acesta în limba greacă şi slavonă. 

Din notele explicative aflăm că Dionisie era grec de neam şi, înainte de a fi 
hirotonit mitropolit, a fost egumen al Mănăstirii Sfânta Treime (la 1884 numită 
Văcăreşti), iar perioada sa de păstorire a fost foarte scurtă. 


Ghenadie, Enăceanu, arhimandrit, „Din Istoria Bisericii Române, 
Mitropolia Ungrovlahiei, Condica Sfântă”, în: BORom VIII (1884-1885), 6, p. 
395-409. Cu text în greacă. Cu text în slavonă. Cu note explicative. Sem- 
năturile consemnate sunt prezentate în facsimil. 


Documentul XI cuprinde actul alegerii bisericeşti a mitropolitului Varlaam, la 
Mitropolia Ungrovlahiei. 

Documentul XII cuprinde actul alegerii bisericeşti a episcopului Ştefan la 
Episcopia Râmnicului. Din notele explicative aflăm că Ştefan a fost episcop de 
Râmnic, de la 1673 până la 1693. În această perioadă el a făcut pomelnicul Epis- 
copiei de Râmnic şi a stabilit regulile de înscriere în acesta, iar la 1674 Ştefan s-a 
ocupat de schiturile Cetăţuia şi Traian. 

Documentul XIII cuprinde mărturisirea Simbolului Credinței şi confesiunea 
tradiţiei bisericeşti de către episcopul Râmnicului, Ştefan, la hirotonie. 

Documentul XIV cuprinde actul reintegrării caterisitului mitropolit Teodosie 
la Mitropolia Ungrovlahiei. Din notele explicative aflăm că Teodosie, după înlătu- 
rarea sa din scaunul mitropolitan, s-a retras la Mănăstirea Cozia sau „după cum spune 
D. Fotino „la Tismana”. De aici, el a avut grijă de Schitul Cetăţuia care, de la 1680, 
devine metoc al Mitropoliei Ungrovlahiei. Teodosie revine în scaunul mitropolitan la 
1679 prezentându-se unele date despre păstorirea sa. 

Documentul XV cuprinde actul alegerii bisericeşti a mitropolitului Iosif la 
Mitropolia Ardealului. 

Documentul este semnat de mitropolitul Teodosie, loasaf fost al Lacede- 
moniei. Din notele explicative aflăm că predecesorul lui Iosif a fost mitropolitul Sava 
Brancovici (1656-1680). Este arătată importanţa pe care a avut-o acesta pentru 
Biserica Transilvaniei; sub el aceasta şi-a recăpătat toate provinciile răpite de calvini, 
a publicat un edict prin care a interzis oficierea slujbelor în slavonă, a reuşit să-i 
scutească pe preoţi de dări. 

Documentul XVI cuprinde mărturisirea Simbolului Credinței şi confesiunea 
tradiției bisericeşti, de către mitropolitul Ardealului, Iosif, la hirotonie. 

Documentul XVII cuprinde actul alegerii mitropolitului Ioasaf la Mitropolia 
Alba-luliei. Actul este semnat de: Teodosie, Avesentie fost al Sofiei, Ilona al Chiului, 
Gherman al Nisei. Din notele explicative aflăm că autorul aduce argumente în 
favoarea afirmației conform căreia Ioasaf este fostul mitropolit al Lacedemoniei. 

Documentul XVIII cuprinde mărturisirea Simbolului Credinței şi confesiunea 
tradiţiei bisericeşti de către mitropolitul Albei-luliei la hirotonie. 


Ghenadie, Enăceanu, arhimandrit, „Din Istoria Bisericii Române, 
Mitropolia Ungrovlahiei, Condica Sfântă”, în: BORom VIII (1884-1885), 9, p. 
625-642. Cu text în greacă. Cu text în slavonă. Cu note explicative. Sem- 
năturile consemnate sunt prezentate în facsimil. 


Documentul XIX cuprinde actul alegrii bisericeşti a mitropolitului Sava la 
Mitropolia Ardealului. Documentul este semnat de: Teodosie, Gherman al Nisei, 
Avesentie fost al Sofiei. 

Documentul XX cuprinde mărturisirea Simbolului Credinței şi confesiunea 
tradiției bisericeşti de către mitropolitul Ardealului, Sava, la hirotonie.. 

Documentul XXI cuprinde actul alegerii bisericeşti a mitropolitului Varlaam la 
Mitropolia Ardealului. Document semnat de mitropolitul Teodosie. Din notele 
explicative aflăm că după moartea lui Sava III în 1687 este ales ca mitropolit Var- 
laam, unul din clericii inferiori ai Bisericii din Transilvania. 

Documentul XXII cuprinde mărturisirea Simbolului Credinței şi confesiunea 
tradiţiei bisericeşti de către mitropolitul Varlaam la hirotonie. 

Documentul XXIII cuprinde actul alegerii bisericeşti a episcopului Mitrofan la 
Episcopia Buzăului. Documentul este semnat de Teodosie, Gherasim fost al Dristrei, 
Ioachim fost al Loftei. Din notele explicative aflăm că predecesorul lui Mitrofan a 
fost Grigorie, care a păstorit între 1669-1691. Mitrofan a fost episcop de Huşi între 
1683-1686, care din cauza împrejurărilor politice nefavorabile s-a retras în Țara 
Românească la Târgovişte, unde a pregătit tipărirea Bibliei, care s-a continuat şi după 
ce Mitrofan a fost ales episcop al Buzăului la 1691. Biblia s-a terminat de tipărit la 
1699. Mitrofan a păstorit Episcopia Buzăului până la 1703. 

Documentul este semnat de: Avcsentie fost al Sofiei, Ghenadie fost al Dristrei. 
Teofil a fost mitropolit de la 1693 la 1698, fiind urmat de Atanasie. Din notele de 
subsol aflăm atât despre starea Bisericii din Transilvania la sfârşitul secolului al 
XVII-lea, cât şi despre Sinodul eparhial convocat de Teofil şi întrunit la 1697, cu 
privirea la acceptarea sau nu a Unirii cu Roma. Sunt redate cele trei şedinţe ale 
Sinodului cu hotărârile lor. 

Documentul XXV cuprinde mărturisirea Simbolului Credinței şi confesiunea 
tradiţiei bisericeşti de către mitropolitul Belgradului din Ardeal la hirotonie. 

Documentul XXVI cuprinde actul alegerii bisericeşti a episcopului Ilarion la 
Episcopia Râmnicului. Documentul este semnat de: Teodosie, Avesentie fost al So- 
fiei, Ghenadie fost al Dristrei. Notele explicative oferă informaţii cu privire la: păsto- 
rirea lui Ştefan, predecesorul lui Ilarion şi anii păstoririi acestuia din urmă, 1693-1705. 

Documentul XXVII cuprinde mărturisirea Simbolului Credinței şi confesiunea 
tradiţiei bisericeşti de către episcopul Râmnicului, Ilarion, la hirotonie. 

Documentul XXVIII cuprinde actul alegerii bisericeşti a episcopului Atanasie 
la Episcopia Ardealului. 


Ghenadie, Enăceanu, arhimandrit, „Din Istoria Bisericii Române, 
Mitropolia Ungrovlahiei, Condica Sfântă”, în: BORom VIII (1884-1885), 10, 
713-732. Cu text în greacă. Cu text în slavonă. Cu note explicative. Sem- 
năturile consemnate sunt prezentate în facsimil. 


Documentul XIX cuprinde mărturisirea Simbolului Credinței şi confesiunile 
tradiţiei bisericeşti de către episcopul Ardealului, Atanasie, la hirotonire. Din notele 
explicative aflăm că Mitropolia Transilvaniei este redusă la rangul de Episcopie, 
aceasta fiind o formă de precauţie (în cazul în care Atanasie s-ar uni cu Biserica 
Romei să se poată afirma că a fost făcută de un episcop şi nu de un mitropolit), 
alături de alte reguli de conduită, care au fost elaborate de mitropolitul Teodosie şi de 
patriarhul Ierusalimului, Dositei, aflat în acea perioadă în Ţara Românească şi care 
au fost impuse lui Atanasie. 

Documentul XXX cuprinde mărturisirea Simbolului Credinței şi confesiunea 
tradiţiei bisericeşti de către mitropolitul lerapolei, Maxim, la hirotonie. 

Documentul XXXI cuprinde mărturisirea Simbolului Credinței şi confesiunea 
tradiției bisericeşti de către arhiepiscopul Pogonianei, Eutimie, la hirotonie. Docu- 
mentul conține semnătura lui Eutimie. 

Documentul XXXII cuprinde actul alegerii bisericeşti a episcopului Damschin 
la Episcopia Buzăului. Documentul este semnat de Avcsentie fost al Sofiei, Eutimie 

al Pogonianiei, Dionisie fost al Tirupolei. Din notele explicative aflăm că Damaschin 
a fost episcop al Buzăului între 1703-1708, iar în 1704 Damaschin a tradus din 
greceşte „Apostolul” şi l-a tipărit în tipografia din Buzău. 

Documentul XXXIII cuprinde mărturisirea Simbolului Credinței şi confe- 
siunea tradiţiei bisericeşti de către episcopul Buzăului, Damaschin la hirotonie. 

Documentul XXXIV cuprinde actul destituirii şi caterisirii lui Ilarion, 
episcopul de Râmnic. Documentul este semnat de: Teodosie fost al Târnovului, Cle- 
ment al Adrianopolului, Maxim al lerapolei, Eutimie al Pogonianiei, Teodosie. 


Ghenadie, Enăceanu, arhimandrit, „Din Istoria Bisericii Române, Mitro- 
polia Ungrovlahiei, Condica Sfântă”, în: BORom VIII (1884-1885), 11, p. 809-829. 
Cu text în greacă. Cu text în slavonă. Cu note explicative. Semnăturile 
consemnate sunt prezentate în facsimil. 


Documentul XXXV cuprinde actul alegerii bisericeşti a episcopului Antim la 
Episcopia Râmnicului. Documentul este semnat de: Eutimie al Pogonianiei, Clement 
fost al Adrianopolei, Metodie fost al Sofiei. Din notele explicative aflăm că pre- 
decesorul lui Antim la Episcopia Râmnicului, a fost caterisit şi s-a numit Ilarion. 
Antim provenea din Iviria şi, înainte de a fi ales episcop al Râmnicului, a fost egu- 
men la Mănăstirea Snagov. Antim a fost episcop al Râmnicului din 1705 până în 
1708, când a fost ridicat la treaptă de mitropolit al Ungrovlahiei. 

Documentul XXXVI cuprinde mărturisirea Simbolului Credinței şi confe- 
siunea tradiţiei bisericeşti de către episcopul Râmnicului, Antim, la hirotonie. Din 
notele explicative aflăm că Simbolul de Credinţă prezentat în document reprezintă a 
doua traducere a Crezului în limba română. Această traducere diferă de cea a lui 
Teodosie şi se poate afirma că se apropie foarte mult de textul grec. Pe scurt, sunt 
prezentate câteva particularități ale acestui Simbol. 

Documentul XXXVII cuprinde actul alegerii bisericeşti a episcopului Ioasaf la 
Episcopia Buzăului. Actul este semnat de: Damaschin episcopul Râmnicului, Euti- 
mie al Pogonianiei, Neofit al Sevastiei şi Avesentie fost al Sofiei. Din notele expli- 
cative aflăm că Damaschin a fost strămutat de la Episcopia Buzăului la cea de 
Râmnic. În calitate de episcop al Râmnicului, Damaschin s-a îngrijit de averea 
Episcopiei, a înmulţit-o şi a răscumpărat Schitul Traian. Damaschin a fost episcop al 
Râmnicului de la 1708-1726, fiind urmat de Inocenţie. D. Lesviodacs afirmă că 
Damaschin s-a urcat pe scaunul Episcopiei Râmnicului în 1710 — afirmație sa fiind 
neîntemeiată. Activitatea literară a lui Damaschin: — în calitate de dascăl Damaschin 
a contribuit la tipărirea „Bibliei lui Șerban Cantacuzino” de la 1688 şi a tradus de pe 
greceşte şi a tipărit, la Buzău, „Apostolul”, după Biblia lui Şerban. În calitate de 
episcop traduce „Antologhiul”, „Penticostarul”, „Triodul”, „Octoihul cel Mic”. 

După Damaschin, la păstorirea Episcopiei Buzăului a urmat loasaf — egumenul 
Mănăstirii Argeş. El a fost episcop al Buzăului de la 1708 la 1717. 

Documentul XXXVIII cuprinde mărturisirea Simbolului Credinței şi confe- 
siunea tradiţiei bisericeşti de către episcopul Buzăului, Ioasaf, la hirotonie. Suntem 
informaţi din notele explicative despre versiunile Simbolului de Credinţă în limba 
română. Acestea au fost: a) mitropolitul Ştefan, înainte de 1668, a făcut prima 


589 


încercare de a traduce Crezul în limba română; b) Teodosie, la alegerea sa ca 
mitropolit al Ungrovlahiei, a rostit o traducere proprie a Crezului; c) la 1705, de 
asemenea şi Antim Ivireanul a rostit Crezul, după o traducere proprie — care se 
apropie foarte mult de textul grecesc şi este conformă cu cea folosită în zilele 
noastre; d) la 1708, Ioasaf foloseşte o traducere similară cu cea folosită astăzi. 

Documentul XXIX cuprinde actul alegerii bisericeşti a episcopului Daniil la 
Episcopia Buzăului. Actul este semnat de: Mitrofan al Ungrovlahiei, Serafim al Turnovei, 
Clement fost al Adrianopolei. Din notele explicative aflăm că Daniil a fost egumen al 
Mănăstirii Aninoasa, fiind un discipol al ctitorului acesteia — monahul Teodosie. 

Documentul XL cuprinde mărturisirea Simbolului de Credinţă şi confesiunea 
tradiţiei bisericeşti de către episcopul Buzăului, Daniil, la hirotonie. 

Documentul XLI cuprinde o copie după caterisirea lui Antim Ivireanul. Din 
notele explicative aflăm de ce se făcea vinovat Antim - complot împotriva Porții şi a 
domnului Nicolae Mavrocordat! Antim a protestat împotriva regimului fanariot şi, ca 
urmare a acestui fapt, a fost caterisit şi condamnat la exil. Pe drumul către Constan- 
tinopol, din ordinul lui Nicolae Mavrocordat, a fost înecat în Dunăre. 

Tot în notele explicative este redat, alături de meritele lui Antim ca mitropolit 
al Ungrovlahiei şi un catalog al enciclicelor sale, din 1714. Se aminteşte şi faptul că 
după ce a terminat în 1713 mănăstirea, care îi poartă numele, Antim Ivireanu a 
început construirea alteia (Biserica cu Sevilele). 

Documentul XLII — actul alegerii bisericeşti a mitropolitului Mitrofan la 
Mitropolia Ungrovlahiei. Din notele explicative aflăm că acesta ocupă tronul Mitro- 
poliei Ungrovlahiei până la 1720, când se retrage la Mănăstirea Sinaia unde, la 1723, 
devine egumen. 


Ghenadie, Enăceanu, arhimandrit, „Din Istoria Bisericii Române, 
Mitropolia Ungrovlahiei, Condica Sfântă”, în: BORom VIII (1884-1885), 12, 
p. 905-924. Cu text în greacă. Cu text în slavonă. Cu note explicative. Sem- 
năturile consemnate sunt prezentate în facsimil. 


Documentul XLIII cuprinde actul alegerii bisericeşti a episcopului Ştefan la 
Episcopia Buzăului. Din notele explicative aflăm că acesta era de origine română şi 
că a păstorit Episcopia Buzăului din 1720 până în 1730. Se amintesc şi unele date 
despre mitropolitul Daniil al Ungrovlahiei (1720-1732), ce a fost urmat în scaunul 
Mitropoliei de Ştefan, cel ales acum episcop de Buzău. Referitor la activitatea lui 
Daniil putem spune că a tipărit o parte din „Triod” în româneşte (rânduiala săptă- 
mânii patimilor), a reparat paraclisul Mitropoliei şi a zidit biserica Sfântul Dimitrie, 
din suburbia Bucureştilor, numită astăzi Vergul. 

Documentul XLIV cuprinde mărturisirea Simbolului Credinței şi confesiunea 
tradiţiei bisericeşti de către episcopul Buzăului, Ştefan, la hirotonie. 

Documentul XLV -— actul alegerii bisericeşti a arhiepiscopului Ioanichie la 
Mitropolia Stavrupoliei. 

Documentul XLVI cuprinde Mărturisirea Simbolului Credinței şi confesiunea 
tradiției bisericeşti de către arhiepiscopul Ioanichie la hirotonie. 

Documentul XLVII — actul alegerii bisericeşti a episcopului Mihail la 
Episcopia Buzăului. Documentul este semnat de: Calinic al Dristei, Neofit al Nisei, 
loanikie al Stavrupoliei. Din notele explicative aflăm că Mihail a fost episcop al 
Buzăului, între anii 1738-1741. 

Documentul XLVIII cuprinde mărturisirea Simbolului de Credinţă şi 
confesiunea tradiţiei bisericeşti de către episcopul Buzăului, Mihail, la hirotonie. 

Documentul XLIX cuprinde actul alegerii bisericeşti a arhiepiscopului Neofit 
la Mitropolia Mira Lichiei. Documentul este semnat de: Neofit al Nisei şi Macarie al 
lerapolei 

Documentul L cuprinde mărturisirea Simbolului Credinței şi confesiunea 
tradiției bisericeşti de către arhiepiscopul Mirei, Neofit, la hirotonie. 

Documentul LI — actul alegerii bisericeşti a mitropolitului Neofit la Mitropolia Un- 
grovlahiei. Din notele explicative aflăm că Neofit a păstorit aici în perioada 1738-1754. 

Documentul LII cuprinde actul alegerii bisericeşti a episcopului Metodie la 
Episcopia Buzăului. Documentul este semnat de: Clement al Râmnicului, Ioanichie 
al Stavrupoliei, Nicodim, egumenul de la Mănăstirea Argeş, Rafail egumenul de la 
Mănăstirea Snagov, Mihail egumenul de la Mănăstirea Văcăreşti, Ilarion, egumenul 
de la Mănăstirea Bistriţa, Varlaam, egumenul de la Mănăstirea Aninoasa, Dosofitei, 
egumenul de la Fedelescior. Din notele explicative aflăm că Metodie a fost episcop al 
Buzăului de la 1741-1748. 

Documentul LIII cuprinde mărturisirea Simbolului Credinței şi confesiunea 
tradiţiei bisericeşti de către episcopul Buzăului, Metodie, la hirotonie. 

Documentul LIV cuprinde actul alegerii bisericeşti a mitropolitului Calinic la 
Mitropolia Mirelor. Documentul este semnat de: Neofit al Ungrovlahiei, Paisie al 
Cezareei, Metodie, episcopul Buzăului, Damaschin al Tebaidei. 

Documentul LV cuprinde mărturisirea Simbolului de Credinţă şi confesiunea 
tradiției bisericeşti de către mitropolitul Mirelor, Calinic, la hirotonie. 


Ghenadie, Enăceanu, arhimandrit, „Din Istoria Bisericii Române, Mitro- 
polia Ungrovlahiei, Condica Sfântă”, în: BORom IX (1885-1886), 1, p. 28-41. 
Cu text în greacă. Cu text în slavonă. Cu note explicative. Semnăturile 
consemnate sunt prezentate în facsimil. 


Documentul LVI — cuprinde actul strămutării mitropolitului Libiei, Matei, ca 
patriarh de Alexandria. Documentul este semnat de Neofit al Ungrovlahiei. 

Documentul LVII — cuprinde actul alegerii bisericeşti a episcopului Filaret la 
Episcopia Buzăului. Documentul este semnat de: Neofit al Ungrovlahiei, Clement al 
Cervenilor, Dionisie fost al Paflagoniei. 

Documentul LVIII — cuprinde mărturisirea Simbolului Credinței şi confe- 
siunea tradiţiei bisericeşti de către episcopul Buzăului, Filaret, la hirotonie. Docu- 
mentul este semnat de Filaret însuși. 

Documentul LIX — cuprinde actul alegerii bisericeşti a mitropolitului Grigorie 
la Mitropolia Mirelor. Documentul este semnat de Neofit al Ungrovlahiei, Clement al 
Cervenilor. 

Documentul LX — cuprinde mărturisirea Simbolului Credinței şi confesiunea 
tradiţiei bisericeşti de către mitropolitul Mirelor, Grigorie, la hirotonie. 

Documentul LXI — actul strămutării mitropolitului Mirelor, Grigorie, la 
Mitropolia Ungrovlahiei. 

Documentul LXII — cuprinde actul demisionării episcopului Clement de la 
Episcopia Râmnicului. Documentul este semnat de: Neofit al Ungrovlahiei, Clement 
al Râmnicului, Grigorie al Mirelor, Dionisie fost al Paflagoniei. 


Ghenadie, Enăceanu, arhimandrit, „Din Istoria Bisericii Române, 
Mitropolia Ungrovlahiei, Condica Sfântă”, în: BORom IX (1885-1886), 2, p. 
89-104. Cu text în greacă. Cu text în slavonă. Cu note explicative. Semnăturile 
consemnate sunt prezentate în facsimil. 


Documentul LXIII — cuprinde actul alegerii bisericeşti a episcopului Grigorie 
la Episcopia Râmnicului. Documentul este semnat de: Neofit al Ungrovlahiei, 
Vartolomei al Dristei, Grigorie al Mirelor, Dionisie fost al Paflagoniei, Clement, 
episcopul Râmnicului. Din notele explicative aflăm că actul alegerii lui Grigorie, la 
Episcopia Râmnicului, a avut loc în aceeaşi zi, în care Clement şi-a dat demisia. 
Acesta din urmă a fost episcop al Râmnicului de la 1729 până la 1749. 

D. Lesviodacs în catalogul Episcopilor Râmnicului punându-l pe Clement ca 
episcop de la 1735 face o confuzie! Urcarea lui în scaun a fost facilitată de oştile 
nemţeşti. În calitate de episcop al Râmnicului Clement a reparat clopotnița 
episcopiei. O notă explicativă redă notele biografice ale episcopului acestuia extrase 
din pomelnicul ei de Râmnic. 

Documentul LXIV — cuprinde mărturisirea Simbolului Credinței şi confe- 
siunea tradiției bisericeşti de către episcopul Râmnicului, Grigorie, la hirotonie. Din 
notele explicative aflăm că el a păstorit de la 1748 la 1764. A fost un bun ierarh care 
a sporit averea episcopiei şi care, în 1750, a tipărit, în tipografia Episcopiei, „Octoihul ”. 

Documentul LXV — cuprinde actul alegerii bisericeşti a mitropolitului Matei la 
Mitropolia lerapolei. Documentul este semnat de: Neofit al Ungrovlahiei, Grigorie al 
Mirelor, Clement al Cervenilor, Dionisie fost al Paflagoniei. 

Documentul LXVI — cuprinde mărturisirea Simbolului Credinței şi confe- 
siunea tradiţiei bisericeşti de către mitropolitul lerapolei, Matei, la hirotonie. Docu- 
mentul este semnat de Matei însuși. 

Documentul LXVII — cuprinde actul demisiei episcopului Clement de la 
Episcopia Cervenilor. Documentul este semnat de Clement fost al Cervenilor, Matei 
al lerapolei, Grigorie al Mirelor. 

Documentul LĂXVIII — cuprinde actul alegerii episcopului Neofit la Episcopia 
Cervenilor. Documentul este semnat de: Neofit al Ungrovlahiei, Grigorie al Mirelor, 
Matei al lerapolei, Clement al Cervenilor. 

Documentul LXIX — cuprinde actul învoirii, date de mitropolitul Târnovului 
mitropolitului Neofit al Ungrovlahiei, de a hirotoni pe Neofit ca episcop al Cer- 
venilor. Documentul este semnat de: Teofil al Târnovului, Ioachim fost al loniei, 
Grigorie al Mirelor, Matei al lerapolei, Clement fost al Cervenilor. 

Documentul LXX — cuprinde mărturisirea Simbolului Credinței şi confesiunea 
tradiţiei bisericeşti de către episcopul Cervenilor, Neofit, la hirotonie. 


Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom LX (1885-1886), 3, p. 177-189. Cu text în 
greacă. Cu text în slavonă. Cu note explicative. Semnăturile consemnate sunt 
prezentate în facsimil. 


Documentul LXXI — cuprinde actul alegerii bisericeşti a mitropolitului 
Timotei la Mitropolia Sardei. Documentul este semnat de: Grigorie al Ungrovlahiei, 
Partenie al Dristei, Filaret al Mirelor, Antim al Buzăului, Matei fost al Ierapolei, 
Antim al Adrianopolului. 

Documentul LXXII — cuprinde mărturisirea Simbolului Credinței şi confe- 
siunea tradiţiei bisericeşti de către mitropolitul Sardei, Timotei, la hirotonie. Acest 
act cuprinde semnătura lui Timotei. 

Documentul LXXIII — cuprinde actul alegerii bisericeşti a episcopului Rafail 
la Episcopia Buzăului. Documentul este semnat de Vartolomei al Dristei, Grigorie al 
Mirelor, Matei al lerapolei, Nicodim al Nisei. 

Documentul LXXIV — cuprinde mărturisirea Simbolului Credinței şi confe- 
siunea tradiţiei bisericeşti de către episcopul Buzăului, Rafail, la hirotonie. Docu- 
mentul este semnat de Rafail însuși. 

Documentul LXXV -— cuprinde actul demisionării episcopului Rafail de la 
Episcopia Buzăului. Documentul este semnat de: Matei al Ierapolei, Hrisant fost al 
Cervenilor, Macarie al Edessei, Grigorie fost al Iaşiului, Nicodim al Nisei. 

Documentul LXXVI — cuprinde actul alegerii bisericeşti a episcopului Cosma 
la Episcopia Buzăului. Documentul este semnat de Nicodim al Nisei, Matei al 
lerapolei, Antim fost al Buzăului. Din notele explicative aflăm: Cosma a fost episcop 
de Buzău, de la 1764 până la 1787, când a ajuns pe tronul Mitropoliei Ungrovlahiei. 

Documentul LXXVII — cuprinde mărturisirea Simbolului Credinței şi confe- 
siunea tradiţiei bisericeşti de către episcopul Buzăului, Cosma, la hirotonie. 


Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom LX (1885-1886), 4, p. 237-251. Cu text în 
greacă. Cu text în slavonă. Cu note explicative. Semnăturile consemnate sunt 
prezentate în facsimil 


Documentul LXXVIII — cuprinde actul demisionării episcopului Grigorie de la 
Episcopia Râmnicului. Documentul este semnat de: Grigorie fost episcopul Râm- 
nicului, Neofit al Cervenilor, Matei al lerapolei., Nicodim al Sardelor, Partenie al 
Pogonianiei, Cosma al Buzăului, Rafail fost al Buzăului, Grigorie fost al Iaşiului, Se- 
rafim fost al Nisei. Din notele explicative aflăm că Grigorie a fost episcop al 
Râmnicului între 1748-1764 şi că a tipărit „Octoihul”. Actul demisiei a fost confir- 
mat de însuşi mitropolitul Grigorie al Ungrovlahiei. Referitor la acesta din urmă 
suntem informaţi că: a fost egumen al Mănăstirii Trei Ierarhi din Bucureşti (supra- 
numită Colțea), s-a ridicat la tronul Mitropoliei în 1760, fiind ales cu titlul de 
mitropolit al Mirelor. A păstorit Mitropolia de la 1760 până la 1787, dar din 1768 

până în 1770, în urma războiului ruso-turc, Grigorie a stat la Petersburg. În 1774 
mitropolitul Grigorie a primit de la generalul rus Petru Salticov moaştele Sfântului 
Dimitrie Basarabov pe care le-a aşezat în biserica Mitropoliei Ungrovlahiei, stabilind 
data prăznuirii acestui Cuvios la 27 octombrie. La 1786 primeşte de la patriarhul 
Constantinopolului titlul de „locţiitor al Cezareei Capadociei”. 

Documentul LXXVIII bis — actul prin care mitropolitul Ungrovlahiei primeşte 
titlul de onoare de „locţiitor al Cezareei Capadociei”. 

Documentul LXXIX — cuprinde actul alegerii bisericeşti a episcopului Partenie 
la Episcopia Râmnicului. Documentul este semnat de: Grigorie fost al Râmnicului, 
Matei al lerapolei, Nicodim al Sardelor, Partenie al Pogonianiei, Cosma al Buzăului, 
Rafail fost al Buzăului, Grigorie fost al Iaşiului, Serafim fost al Nisei. Din notele 
explicative aflăm că Partenie a fost episcop al Râmnicului de la 1764-1771, când a 
fost pus locţiitor în locul său Chesarie care, mai apoi, a fost ales episcop al 
Râmnicului, în 1774. 

Documentul LXXX -— cuprinde mărturisirea Simbolului Credinței şi 
confesiunea tradiţiei bisericeşti de către episcopul Râmnicului, Partenie, la hirotonie. 

Documentul LXXXI — actul prin care se rânduieşte de către turci, în urma 
războiului ruso-turc din 1769, ca domn al ţării loan Manuil Roset şi acesta alege ca 
mitropolit al Ungrovlahiei pe fostul episcop al Râmnicului, Grigorie. 


Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom LX (1885-1886), 6, p. 397-412. Cu text în 
greacă. Cu text în slavonă. Semnăturile consemnate sunt prezentate în facsimil. 


Documentul LXXXII — cuprinde actul alegerii bisericeşti a episcopului 
Chesarie la Episcopia Râmnicului. Documentul este semnat de: Serafim fost al Nisei, 
Antim al Buzăului, Antim fost al Tripolei, Grigorie, egumenul Bistriţei, Partenie, 
egumenul Strehaiei, Damaschin, arhimandritul Argeşului. Din notele explicative 
aflăm că Chesarie a păstorit Episcopia Râmnicului între 1774 şi 1780. În 1776 a 
tipărit „Mineiul pe luna octombrie”, în 1777 a tipărit „Mineiul pe luna noiembrie”, 
iar peste doi ani a tipărit „Mineiele pe lunile: decembrie, ianuarie, februarie şi 
martie”. Într-o notă explicativă este prezentat un discurs al lui Chesarie rostit cu 
ocazia serbării patronului episcopiei. 

Documentul LXXXIII — cuprinde mărturisirea Simbolului Credinței şi 
confesiunea tradiției bisericeşti de către episcopul Râmnicului, Chesarie, la hirotonie. 

Documentul LXXXIV -— cuprinde actul prin care se zice că se va expune 
călătoria mitropolitului Grigorie la Petersburg. Din notele explicative aflăm că în 
Tara Românească, în 1770, erau doi mitropoliți cu numele Grigorie — cel despre care 
se aminteşte în documentul LXXXI şi altul care între 1768-1770 a stat la Petersburg. 

Documentul LXXXV -— cuprinde actul patriarhal, prin care se confirmă ca 
mitropolit al Ungrovlahiei, Grigorie, fostul episcop al Râmnicului. 

Documentul LXXXVI — cuprinde noi amănunte pentru punerea în aplicare a 
actului de mai sus (a se vedea documentul LXXXV). 

Documentul LXXXVII — cuprinde actul prin care se arată sinceritatea şi 
dragostea domnului țării loan Manuil, către mitropolitul Ungrovlahiei. 

Documentul LXXXVIII — cuprinde actul prin care patriarhul Samuil îl iartă pe 
mitropolitul Grigorie al Ungrovlahiei. 


Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom LX (1885-1886), 7, p. 457-466. Cu text în 
greacă. Cu text în slavonă. Cu note explicative. Semnăturile consemnate sunt 
prezentate în facsimil. 


Documentul LXXXIX -— cuprinde copia exactă după ecdosul patriarhal, prin 
care se permite ca Mitropoliţii Ungrovlahiei să se numească „Locţiitori ai Cezareei 
Capadociei”. 

Documentul XC — cuprinde actul patriarhal, prin care se permite Mitropoliţilor 
Ungrovlahiei de a-l hirotoni arhiereu titular cu numele simplu „al Mitropoliei 
Stavrupoliei”, pe arhimandritul Grigorie. 

Documentul XCI — cuprinde actul alegerii bisericeşti a mitropolitului titular, 
Grigorie, la Mitropolia Stavrupoliei. Documentul este semnat de: Grigorie al 
Ungrovlahiei, Calinic la Dristei, Antim fost al loaninei, Meletie al Tebaidei, Daniil al 
Ohridei, Serafim fost al Nisei, Metodie al Iordanului. 

Documentul XCII — cuprinde mărturisirea Simbolului Credinței şi confesiunea 
tradiţiei bisericeşti de către mitropolitul Stavrupoliei, Grigorie, la hirotonie. 

Documentul XCIII — cuprinde actul alegerii bisericeşti a episcopului Dositei la 
Episcopia Buzăului. Documentul este semnat de: Calinic al Dristei, Filaret al Râm- 
nicului, Antim fost al loaninei, Meletie al Tebaidei, Chiril al Amasiei, loan 
Văcărescu mare spătar. Din notele explicative aflăm că Dositei a fost episcop al 
Buzăului de la 1787 la 1793, când a fost mutat la cârma Mitropoliei Ungrovlahiei. 

Documentul XCIV — cuprinde mărturisirea Simbolului de credință şi confe- 
siunea tradiţiei bisericeşti de către episcopul Buzăului, Dositei, la hirotonie. 

Documentul XCV — cuprinde actul strămutării episcopului Buzăului, Dositei, 
la Mitropolia Ungrovlahiei. 


Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom LX (1885-1886), 9, p. 649-662. Cu text în 
greacă. Cu note explicative. Semnăturile consemnate sunt prezentate în facsimil. 


Documentul XCVI -— cuprinde actul patriarhal, prin care se permite mitro- 
politului Ungrovlahiei de a hirotonisi arhiereu şi a proclama ca mitropolit titular al 
Traianopolei pe arhimandritul Dorotei. 

Documentul XCVII — cuprinde actul alegerii bisericeşti a mitropolitului titular 
Dorotei la Mitropolia Traianopolei. Documentul este semnat de: Filaret al Râm- 
nicului, Dositei al Buzăului, Grigorie al Stavrupoliei, Matei al Mirelor, Meletie al 
Tebaidei, Grigorie al Sidei. 

Documentul XCVIII — cuprinde mărturisirea Simbolului Credinței şi confesiu- 
nea tradiţiei bisericeşti de către mitropolitul titular al Traianopolei, Dorotei, la hirotonie. 

Documentul XCIX -— cuprinde actul alegerii bisericeşti a mitropolitului titular 
Filaret la Mitropolia Mirelor. Documentul este semnat de: Grigorie al Ungrovlahiei, 

Serafim fost al Ierapolei, Antim al Pogonianiei, Cosma al Buzăului, Chesarie al 
Râmnicului. 

Documentul C — cuprinde mărturisirea Simbolului Credinței şi confesiunea 
tradiției bisericeşti de către mitropolitul titular al Mirelor, Filaret, la hirotonie. 

Documentul CI — cuprinde o notă pentru alegerea mitropolitului titular al 
Mirelor, Filaret, la Episcopia Râmnicului. 

Documentul CII — cuprinde actul patriarhal, prin care se aprobă alegerea 
mitropolitului Mirelor, Filaret, la Episcopia Râmnicului. 

Documentul CIII — cuprinde actul alegerii bisericeşti a mitropolitului titular al 
Mirelor, Filaret, la Episcopia Râmnicului. Documentul este semnat de: Grigorie al 
Ungrovlahiei, Chiril al Dristei, Meletie al Sardei, Cosma al Buzăului, Serafim fost al 
lerapolei, Antim al Pogonianiei. 


Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom IX (1885-1886), 10, p. 745-767. Cu text 
în greacă. Cu note explicative. Semnăturile consemnate sunt prezentate în 
facsimil. 


Documentul CIV — cuprinde actul alegerii bisericeşti a mitropolitului Grigorie 
la Mitropolia Sidei. Documentul este semnat de: Grigorie al Ungrovlahiei, Hrisant 
fost al Grevenilor, Cosma al Buzăului, Serafim fost al lerapolei, Filaret al Râm- 
nicului, Paisie al Rodopei, Antim al Pogonianiei, Daniil al Lichnidelor. 

Documentul CV — cuprinde mărturisirea Simbolului Credinței şi confesiunea 
tradiţiei bisericeşti de către mitropolitul Sidei, Grigorie, la hirotonie. 

Documentul CVI — cuprinde actul alegerii bisericeşti a mitropolitului Cosma la 
Mitropolia Ungrovlahiei. 

Documentul CVII — cuprinde o notă a patriarhului ecumenic pentru alegerea 
mitropolitului Cosma la Mitropolia Ungrovlahiei. Din notele explicative aflăm ur- 
mătoarele: Cosma, înainte de a fi ales mitropolit al Ungrovlahiei, a păstorit Episcopia 
Buzăului timp de 23 de ani şi a eămas în noua funcţie de la 1787 până la 1792. 

Documentul CVIII — cuprinde actul permisiunii patriarhale de a se hirotoni, ca 
episcop titular, losif, la Episcopia Sevastiei. 

Documentul CIX — cuprinde actul alegerii bisericeşti a episcopului titular, 
Iosif, la Episcopia Sevastiei. Documentul este semnat de: Filaret al Râmnicului, 
Grigorie al Stavrupoliei, Meletie al Tebaidei, Dositei al Buzăului. 

Documentul CX — cuprinde mărturisirea Simbolului Credinței şi confesiunea 
tradiţiei bisericeşti de către episcopul titular al Sevastiei, Iosif, la hirotonie. 

Documentul CXI — cuprinde epistola domnului loan Mihail Şuţu către patriar- 
hul Constantinopolului, pentru alegerea mitropolitului Filaret la Mitropolia Ungrovlahiei. 

Documentul CXII — cuprinde răspunsul patriarhului la epistola de mai sus. 

Documentul CXIII — cuprinde actul permisiunii patriarhale de a alege ca 
mitropolit al Ungrovlahiei pe episcopul Râmnicului, Filaret. 

Documentul CXIV — cuprinde actul alegerii bisericeşti a mitropolitului Filaret la 
Mitropolia Ungrovlahiei. Documentul este semnat de: Grigorie al Stavrupoliei, Antim al 
Pogonianiei, Meletie al Tebaidei, Dositei al Buzăului, loan Văcărescu mare spătar. 

Documentul CXV — cuprinde actul strămutării episcopului Râmnicului, Filaret, la 
Mitropolia Ungrovlahiei. Documentul este semnat de: Grigorie al Stavrupoliei, Antim al 
Pogonianiei, Meletie al Tebaidei, Dositei al Buzăului, loan Văcărescu mare spătar. 


Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom IX (1885-1886), 11, p. 841-861. Cu text 
în greacă. Cu text în slavonă. Cu note explicative. Semnăturile consemnate 
sunt prezentate în facsimil. 


Documentul CXVI — cuprinde actul alegerii bisericeşti a episcopului Nectarie 
la Episcopia Râmnicului. Documentul este semnat de: Grigorie al Stavrupoliei, 
Dositei al Buzăului, Antim al Pogonianiei, Meletie al Tebaidei. 

Documentul CXVII — cuprinde mărturisirea Simbolului Credinței şi confe- 
siunea tradiţiei bisericeşti de către episcopul Râmnicului, Nectarie, la hirotonie. 

Documentul CXVIII — cuprinde actul prin care patriarhul Constantinopolului 
permite de a se hirotoni episcop titular la Episcopia Chariupolei, pe arhimandritul Grigorie. 

Documentul CXIX -— cuprinde epistola patriarhului Constantinopolului către 
domnul țării, pe lângă care îi anexează documentul CXVIII, prin care îi permite cele 
anunțate mai sus 

Documentul CXX -— cuprinde pitacul capuchehaielor domnului țării, pentru a 
se putea hirotonisi Episcopi titulari pe numele simplu „Chariupole”. 

Documentul CXXI — cuprinde actul alegerii bisericeşti a episcopului titular 
Grigorie la Episcopia Chariupolei. 

Documentul CXXII — cuprinde actul demisiei mitropolitului Filaret de la 
Mitropolia Ungrovlahiei. Documentul este semnat de: Filaret însuşi, Matei al 
Mirelor, losif al Sevastiei. 

Documentul CXXIII — cuprinde anaforaua boierilor cu rezoluția domnească 
pentru alegerea mitropolitului Dositei la Mitropolia Ungrovlahiei. Din notele 
explicative aflăm că anaforaua datează de la 1793 şi că ea atestă atât faptul că uşor, 
uşor, boierii au început să reintre în drepturile lor (drepturi care au fost suprimate de 
domnitorii fanarioți), cât şi că alegerea mitropolitului era făcută de cei ai ţării. 

Documentul CXXIV — cuprinde actul prin care patriarhul Constantinopolului 
permite strămutarea episcopului Buzăului, Dositei, la Mitropolia Ungrovlahiei. 

Documentul CXXV -— cuprinde actul alegerii bisericeşti a mitropolitului Do- 
sitei la Mitropolia Ungrovlahiei. Documentul este semnat de: Filaret fost al Ungro- 
vlahiei, Grigorie al Stavrupoliei, Nectarie al Râmnicului, losif episcopul Sevastiei. 


Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom X (1886-1887), 1, p. 1-20. Cu text în 
greacă. Cu text în slavonă. Cu note explicative. Semnăturile consemnate sunt 
prezentate în facsimil. 


Documentul CXXVI — cuprinde anaforaua boierilor cu rezoluția domnească 
pentru înființarea Episcopiei Argeşului, pentru alegerea primului ei episcop, losif al 
Sevastiei şi pentru alegerea episcopului Constandie la Episcopia Buzăului. 

Documentul CXXVII — cuprinde actul alegerii bisericeşti a episcopului 
Constandie la Episcopia Buzăului. Documentul este semnat de: Dositei al Ungro- 
vlahiei, Grigorie al Sidei, Matei al Mirelor, Grigorie al Stavrupoliei, Meletie al 
Tebaidei, Nectarie al Râmnicului, Antim al loaninei. Din notele explicative aflăm că 
Dositei Filitis a fost episcop al Buzăului de la 1787 la 1793, când devine mitropolit al 
Ungrovlahiei, păstorindaici de la 1793 până la 1810 când, din cauza invaziei ruse, s-a 
retras la Braşov unde a murit în 1826. 

Documentul CXXVIII — cuprinde mărturisirea Simbolului Credinței şi con- 
fesiunea tradiției bisericeşti de către episcopul Buzăului, Constandie, la hirotonie. 

Documentul CXXIX -— cuprinde actul patriarhal prin care se recunoaşte în- 
fiinţarea Episcopiei de Argeş şi alegerea lui Iosif al Sevastiei ca primul episcop al ei. 

Documentul CXXX — cuprinde actul alegerii bisericeşti a episcopului Iosif al 
Sevastiei la Episcopia Argeşului. Documentul este semnat de: Meletie al Tebaidei, 
Antim al Pogonianiei, Matei al Mirelor, Constandie al Buzăului, Grigorie al Sta- 
vrupoliei. Actul a fost confirmat de mitropolitul Ungrovlahiei, Dositei Filitis. 

Documentul CXXXI — cuprinde declaraţia de instalare în scaunul episcopal a 
episcopului Argeşului, Iosif al Sevastiei. Din notele explicative aflăm că această 
declaraţie a fost dată la 13 decembrie 1793. Iosif a fost episcop al Argeşului de la 13 
decembrie 1793 până în 1820. 


Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom X (1886-1887), 2, p. 66-81. Cu text în 
greacă. Cu text în slavonă. Cu note explicative. Semnăturile consemnate sunt 
prezentate în facsimil. 


Documentul CXXXII — cuprinde actul patriarhal, prin care se permite mitro- 
politului Ungrovlahiei de a hirotonisi arhiereu titular, cu numele simplu al „mitro- 
politului Sevastiei”, pe ieromonahul Gherman. 

Documentul CXXXIII — cuprinde actul domnesc, prin care se permite mitro- 
politului Ungrovlahiei de a face hirotonia aceasta (a se vedea documentul CXXXII). 

Documentul CXXXIV -— cuprinde actul alegerii bisericeşti a mitropolitului 
Gherman la Mitropolia Sevastiei. Documentul este semnat de: Dositei al Ungro- 
vlahiei, Grigorie al Stavrupoliei, Antim al Pogonianiei, Iosif al Argeşului, Constandie 
al Buzăului. 

Documentul CXXXV -— cuprinde mărturisirea Simbolului Credinței şi confe- 
siunea tradiţiei bisericeşti de către mitropolitul Sevastiei, Gherman, la hirotonie. 

Documentul CXXXVI — cuprinde actul patriarhal, prin care se permite mitro- 
politului Ungrovlahiei de a hirotonisi arhiereu titular cu numele simplu al Mitropoliei 
Sevastupolei, pe arhimandritul Calinic. 

Documentul CXXXĂVII — cuprinde actul domnesc, prin care se permite mitro- 
politului Ungrovlahiei de a face hirotonia de mai sus (a se vedea documentul 
CXXĂVI). 

Documentul CXXXVIII — cuprinde actul alegerii bisericeşti a mitropolitului Calinic 
la Mitropolia Sevastupolei. Documentul este semnat de: Teofilact al Titupolei, Antim al 
Pogonianiei, Meletie al Tebaidei, Daniil al Lichnidelor, Nicodim al Iliupolei. 

Documentul CXXXIX — cuprinde mărturisirea Simbolului Credinței şi confe- 
siunea tradiţiei bisericeşti de către mitropolitul Sevastupolei, Calinic, la hirotonie. 

Documentul CXL -— cuprinde actul patriarhal, prin care se permite mitro- 
politului Ungrovlahiei de a hirotonisi arhiereu titular, cu numele simplu al „Mitro- 
poliei Chariupolei” pe ieromonahul Lavrentie. 


Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom X (1886-1887), 3, p. 131-152. Cu text în 
greacă. Cu text în slavonă. Cu note explicative. Semnăturile consemnate sunt 
prezentate în facsimil. 


Documentul CXLI — cuprinde actul domnesc, prin care se permite mitropolitului 
Ungrovlahiei de a face hirotonisirea de mai sus (a se vedea documentul CXL). 

Documentul CXLII — cuprinde actul alegerii bisericeşti a mitropolitului La- 
vrentie la Mitropolia Chariupolei. Documentul este semnat de: Teofilact al Titupolei, 
Antim al Pogonianiei, Meletie al Tebaidei, Nicodim al Iliupolei, Calinic al 
Sevastupolei. 

Documentul CLIII — cuprinde actul patriarhal, prin care se permite mitro- 
politului Ungrovlahiei de a hirotonisi arhiereu şi proclama ca arhiepiscop al Pogo- 
nianiei pe ieromonahul Dionisie. 

Documentul CLIV — cuprinde actul domnesc prin care se permite mitropo- 
litului Ungrovlahiei de a face hirotonirea de mai sus (a se vedea documentul CLIII). 

Documentul CLV -— cuprinde actul alegerii bisericeşti a arhiepiscopului Dio- 
nisie la Arhiepiscopia Pogonianiei. Documentul este semnat de Nectarie al Râm- 
nicului, Iosif al Argeşului, Constandie al Buzăului, Meletie al Tebaidei, Antim al 
Pogonianiei, Teofilact al Titupolei, Daniil al Lichnidelor. 

Documentul CLVI — cuprinde mărturisirea Simbolului de Credinţă şi confe- 
siunea tradiţiei bisericeşti de către arhiepiscopul Pogonianiei, Dionisie, la hirotonie. 

Documentul CLVII — cuprinde actul demisiei mitropolitului Ungrovlahiei, Dositei. 

Documentul CLVIII — cuprinde anaforaua boierilor cu rezoluţia domnească 
pentru alegerea mitropolitului Nectarie la Mitropolia Ungrovlahiei. 

Documentul CLIX — cuprinde o scrisoare a fostului mitropolit al Ungrovlahiei, 
Dositei, către mitropolitul Ungrovlahiei, Nectarie. 

Documentul CLX -— (documentul corespunde documentului CXLVIII din 
Tabela Condicii Sfinte — a se vedea în BORom an X, nr. 10 pag. X.) cuprinde actul 
patriarhal, prin care se permite mitropolitului Ungrovlahiei de a hirotonisi arhiereu şi 
a proclama ca mitropolit al Vidinului pe ieromonahul Calinic. 

Documentul CLXI - (corespunde cu cel marcat CLI din Tabela Condicii 
Sfinte — a se vedea în BORom an X, nr. 10 pag. X.) cuprinde mărturisirea Simbolului 
Credinței şi confesiunea tradiţiei bisericeşti de către mitropolitul Vidinului, Calinic, 
la hirotonie. 

Documentul CLXII - (corespunde cu cel marcat CLII din Tabela Condicii 
Sfinte — a se vedea în BORom an X, nr. 10 pag. X.) cuprinde actul demisionării 
Arhiepiscopului Pogonianiei, Antim. 

Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom X (1886-1887), 4, p. 207-223. Cu text în 
greacă. Cu text în slavonă. Cu note explicative. Semnăturile consemnate sunt 
prezentate în facsimil. 


Documentul CLXIII - (corespunde cu cel marcat CLIII din Tabela Condicii 
Sfinte — a se vedea în BORom an X, nr. 10 pag. X.) cuprinde actul patriarhului, prin 
care se permite mitropolitului Ungrovlahiei de a hirotoni arhiereu şi proclama ca 
arhiepiscop al Pogonianiei, pe ieromonahul Dionisie. 

Documentul CLXIV — cuprinde actul domnesc, prin care se permite mitro- 
politului Ungrovlahiei de a face hirotonia menţionată mai sus (a se vedea documentul 
CLXIII). 

Documentul CLXV — (corespunde cu cel marcat CLIX din Tabela Condicii 
Sfinte — a se vedea în BORom an X, nr. 10 pag. X.) cuprinde actul alegerii bisericeşti 
a arhiepiscopului Dionisie la Arhiepiscopia Pogonianiei. 

Documentul CLXX -— cuprinde o copie după epistola fostului mitropolit al 
Ungrovlahiei, Dositei, către doctorul Silvestru, nepotul său. 


Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom X (1886-1887), 5, p. 303-323. Cu text în 
greacă. Cu text în slavonă. Cu note explicative. Semnăturile consemnate sunt 
prezentate în facsimil. 


Documentul CLXXI — cuprinde actul patriarhal prin care se permite domnului 
țării strămutarea episcopului Râmnicului, Nectarie, la Mitropolia Ungrovlahiei. 

Documentul CLXXII — cuprinde actul patriarhului, prin care [i se permite Ar- 
hiereilor țării strămutarea episcopului Râmnicului, Nectarie, la Mitropolia Ungrovlahiei. 

Documentul CLXXIII — cuprinde actul domnesc, prin care se ordonă 
episcopilor şi arhiereilor ţării, a strămuta pe episcopul Râmnicului, Nectarie, la 
Mitropolia Ungrovlahiei. 

Documentul CLXXIV -— cuprinde actul alegerii bisericeşti a mitropolitului 
Nectarie la Mitropolia Ungrovlahiei. Actul este semnat de: Costandie al Buzăului, 
Dionisie al Pogonianiei, Chesarie al Sardei. 

Documentul CLXXV — cuprinde actul alegerii bisericeşti a episcopului Ga- 
laction la Episcopia Râmnicului. Documentul este semnat de: Costandie al Buzăului, 
Dionisie al Pogonianiei, Lavrentie al Chrisopolei. 

Documentul CLXXVI — cuprinde mărturisirea Simbolului Credinței şi confe- 
siunea tradiţiei bisericeşti de către episcopul Râmnicului, Galaction, la hirotonie. 

Documentul CLXXVII — cuprinde o notă despre hirotonirea episcopului Râm- 
nicului, Galaction. 

Documentul CLXXVIII — cuprinde actul patriarhal, prin care se permite mitro- 
politului Ungrovlahiei de a hirotonisi cu numele simplu al „Episcopului Tebaidei”, 
pe ieromonahul loan. 

Documentul CLXXIX -— cuprinde epistola spătarului Mihail Şuţu cu învoirea 
domnească, către mitropolitul Nectarie, de a hirotonisi pe ieromonahul loan ca 
episcop al Tebaidei. 

Documentul CLXXX — cuprinde actul alegerii bisericeşti a episcopului loan la 
Episcopia Tebaidei. Documentul este semnat de: Iosif al Argeşului, Costandie al 
Buzăului, Dionisie al Sevastiei, Dionisie al Pogonianiei. 

Documentul CLXXXI — cuprinde declaraţia confesorului lui loan Chiril, din 
care rezultă ca loan este vrednic de a deveni episcop al Tebaidei. 

Documentul CLXXXI — cuprinde mărturisirea Simbolului Credinței şi con- 
fesiunea tradiţiei bisericeşti de către episcopul titular al Tebaidei, loan, la hirotonie. 

Documentul CLXXXIII — cuprinde o notă despre hirotonirea episcopului 
Tebaidei, loan. 


Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom X (1886-1887), 7, p. 487-507. Cu text în 
greacă. Cu text în slavonă. Cu note explicative. Semnăturile consemnate sunt 
prezentate în facsimil. 


Documentul CLXXXIV — cuprinde actul patriarhal, prin care se permite mitro- 
politului Ungrovlahiei a hirotonisi ca episcop al Stratonikiei pe arhimandritul loanichie. 

Documentul CLXXXV -— cuprinde actul alegerii bisericeşti a episcopului 
loanichie la Episcopia Stratonikiei. Documentul este semnat de: Galaction al Râm- 
nicului, Dionisie al Pogonianiei. 

Documentul CLXXXVI — cuprinde mărturisirea Simbolului de Credinţă şi 
confesiunea tradiţiei bisericeşti de către episcopul Stratonikiei, loan, la hirotonie. 

Documentul CLXXXĂVII — cuprinde actul patriarhal, prin care se permite 
mitropolitului Ungrovlahiei de a hirotonisi episcop, cu numele simplu al „Episcopiei 
Mirelor”, pe arhimandritul Neofit. 

Documentul CLXXXVIII — cuprinde declaraţia confesorului lui Dionisie, 
Chiril, din care reiese că Dionisie este vrednic de a fi hirotonit episcop al Mirelor. 

Documentul CLXXXĂIX — cuprinde actul alegerii bisericeşti a episcopului 
Dionisie, la Episcopia Mirelor. Documentul este semnat de: Dionisie al Pogonianiei, 
Sofronie fost al Vraţei 

Documentul CXC — cuprinde mărturisirea Simbolului Credinței şi confesiunea 
tradiției bisericeşti de către episcopul Mirelor, Dionisie, la hirotonie. 

Documentul CXCI — cuprinde o notă despre hirotonisirea episcopului Mirelor, 
Dionisie. 

Documentul CXCII — cuprinde actul patriarhal, prin care se permite mitro- 
politului Ungrovlahiei de a hirotonisi arhiereu şi proclama mitropolit titular al 
Apamiei, pe ieromonahul Filaret. 

Documentul CXCIII — cuprinde actul alegerii bisericeşti a mitropolitului 
Filaret la Mitropolia Apamiei. Documentul este semnat de: Dionisie al Pogonianiei, 
Benedict al Troadei. 

Documentul CXCIV — cuprinde mărturisirea Simbolului Credinței şi confesiu- 
nea tradiţiei bisericeşti de către mitropolitul titular al Apamiei, Filaret, la hirotonie. 

Documentul CXCV -— cuprinde o notă despre hirotonirea mitropolitului 
Apamiei, Filaret. 

Documentul CĂXCVI - cuprinde actul patriarhal, prin care se permite 
mitropolitului Ungrovlahiei de a hirotonisi arhiereu şi proclama mitropolit al Tralei 
pe arhimandritul Partenie. 

Documentul CXCVII — cuprinde actul alegerii bisericeşti a mitropolitului 
Partenie la Mitropolia Tralei. 

Documentul CXCVIII — cuprinde mărturisirea Simbolului Credinței şi con- 
fesiunea tradiţiei bisericeşti de către mitropolitul Tralei, Partenie, la hirotonie. 


Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom X (1886-1887), 8, p. 567-580. Cu text în 
greacă. Cu text în slavonă. Cu note explicative. Semnăturile consemnate sunt 
prezentate în facsimil. 


Documentul CXCIX — cuprinde actul patriarhului, prin care se permite mitro- 
politului Ungrovlahiei de a hirotoni episcop cu numele simplu al „Episcopiei 
Cratiei”, pe arhimandritul Dionisie. 

Documentul CC — cuprinde actul alegerii bisericeşti a episcopului Dionisie la 
Episcopia Cratiei. Documentul este semnat de: Dionisie al Pogonianiei, Benedict al 
Troadei. 

Documentul CCI — cuprinde mărturisirea Simbolului Credinței şi confesiunea 
tradiţiei bisericeşti de către episcopul Cratiei, Dionisie, la hirotonie. 

Documentul CCII — cuprinde actul patriarhal, prin care se permite mitropo- 
litului Ungrovlahiei de a hirotonisi arhiereu şi proclama mitropolit Laodichiei, pe 
arhimandritul Acachie. 

Documentul CCIII — cuprinde actul alegerii bisericeşti a mitropolitului 
Acachie la Mitropolia Laodichiei. Documentul este semnat de: Costandie al 
Buzăului, Dionisie al Cratiei, Dionisie al Sevastiei, Dionisie al Pogonianiei, Benedict 
al Troadei, Neofit al Euchariopolei. 

Documentul CCIV — cuprinde mărturisirea Simbolului Credinței şi confe- 
siunea tradiţiei bisericeşti de mitropolitul titular al Laodichiei, Acachie, la hirotonie. 

Documentul CCV -— cuprinde actul patriarhal, prin care se permite mitro- 
politului Ungrovlahiei de a hirotonisi arhiereu şi proclama mitropolit titular al 
lerapolei, pe arhimandritul Neofit. 


Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom X (1886-1887), 9, p. 663-686. Cu text în 
greacă. Cu text în slavonă. Cu note explicative. Semnăturile consemnate sunt 
prezentate în facsimil. 


Documentul CCVI — cuprinde actul alegerii bisericeşti a mitropolitului Neofit 
la Mitropolia lerapolei. Documentul este semnat de: Dionisie al Sevastiei, Dionisie al 
Pogonianiei, Partenie al Tralelor. 

Documentul CCVII — cuprinde mărturisirea Simbolului Credinței şi confesiu- 
nea tradiţiei bisericeşti de către mitropolitul titular al lerapolei, Neofit, la hirotonie. 

Documentul CCVIII — cuprinde actul demisionării episcopului Antim de la 
Episcopia Buzăului. Din notele explicative aflăm că Antim a fost episcop al Buzăului 

până în 1757, el fiind urmat în scaunul acestei Episcopii de Rafail, care a păstorit 
între anii 1757-1764. 

Documentul CCIX -— cuprinde hrisovul mitropolitului Luca, prin care 
Mănăstirea Cotmeana este închinată Mănăstirii Cozia. 

Documentul CCX -— cuprinde cartea pastorală referitoare la nunţi a mitro- 
politului Ungrovlahiei, Mitrofan. 

Documentul CCXI — cuprinde actul demisionării mitropolitului Nectarie de la 
Mitropolia Ungrovlahiei. Din notele explicative aflăm că Nectarie a fost mitropolit al 
Ungrovlahiei de la 1813 la 1819. 

Documentul CCXII — cuprinde actul domnesc, prin care domnul Alexandru 
Şuţu îi invită pe boierii țării să aleagă un succesor în locul celui care a demisionat 
(mitropolitul Nectarie). 

Documentul CCXIII — cuprinde anaforaua boierilor cu rezoluţia domnească 
pentru alegerea lui Dionisie la Mitropolia Ungrovlahiei. 

Documentul CCXIV — cuprinde pitacul Logofeţiei Domneşti către Dionisie al 
Sevastiei, prin care îi face cunoscută alegerea sa ca mitropolit al Ungrovlahiei. 

Documentul CCXV — cuprinde actul patriarhal, prin care se aprobă alegerea şi 
se permite strămutarea lui Dionisie al Sevastiei la Mitropolia Ungrovlahiei. 


Ghenadie, Craioveanu, „Din Istoria Bisericii Române, Mitropolia Ungro- 
vlahiei, Condica Sfântă”, în: BORom X (1886-1887), 10, p. 759-778. Cu text 
în greacă. Cu text în slavonă. Cu note explicative. Semnăturile consemnate 
sunt prezentate în facsimil. 


Documentul CCXVI — cuprinde actul patriarhal, prin care se invită arhiereii 
țării de a efectua sorții canonici pentru strămutarea lui Dionisie al Sevastiei, la 
Mitropolia Ungrovlahiei. 

Documentul CCXVII — cuprinde actul alegerii bisericeşti a mitropolitului 
Dionisie la Mitropolia Ungrovlahiei. Documentul este semnat de: Nectarie fost al 
Ungrovlahiei, losif al Argeşului, Costandie al Buzăului, loan al Laodichiei, Dionisie 
al Pogonianiei, loanichie al Stratonikiei, Nectarie al lerapolei. 

Documentul CCXVIII — cuprinde actul demisionării episcopului Constandie 
de la Episcopia Buzăului. Din notele explicative aflăm că episcopul Constandie a 
păstorit Episcopia Buzăului de la 1793 până la 1819. 

Documentul CCXIX — cuprinde ordinul domnesc către mitropolitul, episcopii 
şi boierii țării de a alege un nou episcop în locul lui Constandie, la Episcopia Bu- 
zăului. 

Documentul CCXX -— cuprinde anaforaua boierilor cu rezoluția domnească 
pentru alegerea episcopului Gherasim la Episcopia Buzăului. 

Documentul CCXXI — cuprinde actul alegerii bisericeşti a episcopului Ghe- 
rasim la Episcopia Buzăului. Documentul este semnat de Galaction al Râmnicului, 
Dionisie al Pogonianiei, loan al Sirigului, Ioanichie al Stratonikiei. Din notele 
explicative aflăm că episcopul Gherasim a păstorit Episcopia Buzăului între 1819 şi 
1824. În 1824 el s-a retras la Mănăstirea Căldăruşani, unde a murit în 1844, în 
calitate de schimnic. 

Documentul CCXXII — cuprinde mărturisirea Simbolului Credinței şi 
confesiunea tradiției bisericeşti de către episcopul Buzăului, Gherasim, la hirotonie. 

Documentul CCXXIII — cuprinde anaforaua boierilor cu rezoluţia domnească 
pentru alegerea episcopului Ilarion la Episcopia Argeşului. 

Documentul CCXXIV -— cuprinde actul alegerii bisericeşti a episcopului 
Ilarion la Episcopia Argeşului. Din notele explicative aflăm că Ilarion a fost episcop 
al Argeşului de două ori — o dată de la 1820 până la 1821, când din cauza Eteriei s-a 
retras la Braşov şi o dată de la 1827 la 1845. 

Documentul CCXXV — cuprinde mărturisirea Simbolului Credinței şi confe- 
siunea tradiţiei bisericeşti de către episcopul Argeşului, Ilarion, la hirotonie. 


Ghenadie, Craioveanu, „Mitropolia Ungrovlahiei, Condica Sfântă Tabela”, 
în: BORom X (1886-1887), 10, p. I- XIV. 


Articolulul cuprinde un tabel cu două coloane care conţin, la rândul lor, nu- 
mărul documentului şi cuprinsul. In tabel sunt prezentate toate cele 225 de 
documente 

XVIII. DATE ŞI DOCUMENIE DIN CONDICA 
SFÂNTĂ A MITROPOLIEI MOLDOVEI 


C.. E., „Date din Condica Sfântă”, în: BORom XXVI (1902-1903), 12, p. 1367-1374. 


Sunt reproduse în articol date din Condica Sfânta a Mitropoliei din Iaşi. 

1. Mitropolitul Nichifor este confirmat de Patriarhie ca mitropolit al Moldovei 
în 1750. 

2. În 13 noiembrie 1750, episcopul Iacov al Rădăuţilor a fost ales ca mitropolit 
al Moldovei 

3. lerotei, episcopul Rădăuţilor se retrage din scaun în 1752. 

4. La 1752 au fost propuşi candidaţii pentru Episcopia Huşilor al cărei scaun 
era vacant. 

5. În luna aprilie a anului 1760 este ales ca mitropolit al Moldovei, Gavriil 
Callimachi. 

6. În 1769 episcopul Romanului, loanichie, a trecut la cele veşnice, iar în locul 
său au fost propuşi trei candidați: Leon, Antonie şi Veniamin. 

7. Episcopia Romanului a rămas vacantă prin alegerea episcopului Leon al 
Romanului ca mitropolit al Moldovei, iar pentru Episcopia vacantă au fost propuşi 
trei candidaţi, între care şi lacob. 

8. Episcopia Romanului a rămas vacantă, fiindcă episcopul Iacob a trecut la 
cele veşnice, în 1786. 

9. În vreme de război, mitropolitul Leon al Moldovei a trecut la cele veşnice, 
iar cneazul Grigorie Potemchin l-a adus pe Arhiepiscopul Poltaviei, Ambrozie, cu 
sine şi l-a pus exarh al Mitropoliei Moldovei. Arhimandritul său, Gavriil, de origine 
moldoveană a fost hirotonit cu aprobarea Sinodului Rusesc ca episcop al Aker- 
manului. În 1792 Ambrozie a fost scos din scaunul Mitropoliei Moldovei, iar în locul 
său a fost pus Gavriil (cel de mai sus), care a fost caterisit de patriarh şi înlocuit cu 
Iacob al Huşilor. 

10. În 1796 episcopul Antonie al Romanului a încetat din viaţă şi în scaunul 
acestei episcopii a ajuns Veniamin, episcopul Huşilor. 

11. La 9 martie 1803, a încetat din viaţă mitropolitul Moldovei, Iacob, iar în 
locul său a fost ales la data de 19 martie 1803 episcopul Veniamin al Romanului, iar 
în locul lui Veniamin la Episcopia Romanului a venit episcopul Huşilor, Gherasim. 

12. La data de 24 martie 1803, Veniamin primeşte confirmarea Sinodului 
Patriarhal. 

13. În 1819, Inochentie arhimandritul, egumenul de la Sfântul Nicolae din 
Botoşani, Mănăstirea Popăuţi, se declară cleric al Patriarhiei Antiohiei. 

14. În 1826, Nectarie Sardeon, egumenul de la Sfântul Spiridon, se retrage din 
cauza bătrâneţilor, iar în locul său a fost hirotonit Varlaam Cuza cu titlul „Sardeon”. 

15. În 1826, episcopul Huşilor, Meletie, este ales ca episcop al Romanului, iar 
în locul său, în scaunul Episcopiei Huşilor, este ales ieromonahul Sofronie. 

16. În 1822, Meletie a fost hirotonit la Târnovo, fără ştirea patriarhului, ca 
episcop al Romanului, dar după revenirea episcopului canonic, lui Meletie i s-a 
îngăduit a se numi doar Meletie Arhiereu. 

17. În data de 18 ianuarie 1842, a demisionat mitropolitul Moldovei, Veniamin. 

18. La 24 ianuarie 1844 este ales ca mitropolit al Moldovei, episcopul Roma- 
nului, Meletie. 

19. La 5 februarie 1844 este ales ca episcop al Romanului, arhimandritul 
Veniamin, egumenul Mănăstirii Doljeşti. 

20. Fiind trebuinţă în capitala Principatului de un arhiereu titular, este ales 
Mardarie cu titlul „Apamias”, care a fost hirotonit la 19 mai 1845. 

21. La 26 mai 1845, protosinghelul Nectarie a fost hirotonit cu titlul de „Tripoleos”. 

22. La 14 iunie 1847, se hirotoneşte arhiereu Chesarie cu titlul de „Sinandon”. 

23. La 21 iunie 1847, se hirotoneşte protosinghelul lustin cu titlul de „Odessa”. 

24. La 12 februarie 1851, Episcopia Huşilor a rămas vacantă prin alegerea 
acestui episcop ca mitropolit al Moldovei. A fost ales arhimandritul Meletie, egu- 
menul Slatinei. 

25. La 22 aprilie 1848, arhimandritul Ghenadie se hirotoneşte cu titlul de 
„Tripoleos”. 

26. La 10 februarie 1851, se face alegerea de mitropolit al Moldovei, fiind ales 
Sofronie, episcopul Huşilor. 

27. La 11 decembrie 1851, Iosif Răşcanu este hirotonit arhiereu cu titlul de 
„Evhaiton”. 

28. La 26 decembrie 1851, Isaia Vicol este hirotonit cu titlul de „Dioclias”. 

29. La 10 februarie 1851, se alege ca episcop al Huşilor, Meletie Istrati. 

30. La 31 decembrie 1851, se recomandă pentru arhierie arhimandritul Filaret 
Scriban, iar la 13 ianuarie 1852 se hirotoneşte arhiereu de Sotiriopoleos, Nectarie 
Hermezin. 

31. La 1 februarie 1855, Calinic Miclescu este hirotonit arhiereu cu titlul 
„Hariopoleos”. 

32. La 12 februarie 1855, arhimandritul Marchion este hirotonit arhiereu cu 
titlul „Erapoleos”. 

33. La 3 februarie 1862, este hirotonit arhiereu Dionisie al Buzăului. 

34. La 3 martie 1862, este hirotonit arhiereu Neofit Scriban. 

35. La 29 decembrie 1862, este hirotonit Melchisedec Ştefănescu cu titlul de 
„Tripoleos”. 

36. Mitropolia din laşi a devenit vacantă, iar Calinic Miclescu a fost numit de 
către domn ca mitropolit al Moldovei. 

37. La 21 decembrie 1874, arhimandritul Calinic Dima a fost hirotonit arhiereu. 

38. La 12 octombrie 1879, sunt hirotoniți Arhiereii: Calistrat Orleanu, Valerian 
Ştefănescu şi Silvestru Bălănescu. 

39. La 28 decembrie 1886, este hirotonit arhiereu Dositei Perieţenu. 
40. La 1 ianuarie este hirotonit arhiereu Ioanichie Flor. 


Erbiceanu, C., „Condica Sfântă a Mitropoliei de laşi”, în: BORom XXXIV 
(1910-1911), 4, p. 463-468. 


Condica Mitropoliei de laşi este scrisă cu litere chirilice până la anul 1862 şi 
începe de la 1750. Constantin Erbiceanu presupune că vechea condică a Mitropoliei 
din laşi a fost luată de mitropolitul Dosoftei al Moldovei când a plecat în Polonia. 
Sunt reproduse patru documente. 

1. Document care conţine actul demisiei mitropolitului grec Nichifor al 
Moldovei (1729-1730, 1740-1750) de la 27 octombrie 1751. La 1730 mitropolitul 
Nichifor a fost înlocuit cu Antonie. 

2. Document de la 13 noiembrie 1750 care cuprinde actul alegerii episcopului 
Iacov al Rădăuţilor ca mitropolit al Moldovei. Constantin Erbiceanu spune că lacov a 
convocat în 1752 un Sinod la Iaşi în care s-a hotărât ca ierarhii Moldovei să fie aleşi 
doar dintre români. lacov a păstorit Mitropolia Moldovei între anii 1750-1758. Acest 
document este semnat de Inochentie al Romanului şi lerotei al Huşilor. 

3. Document din 1750 care arată că în locul episcopului Iacov al Rădăuţilor, 
ridicat la treapta de mitropolit al Moldovei, a fost ales ca episcop al Rădăuţilor, 
Dositei, fostul egumen al Mănăstirii Putna. 

4. Document din 1752 care arată că episcopul Ierotei al Huşilor a demisionat 
din cauza bătrâneţilor, iar în locul său a fost ales ca episcop al acestei eparhii Ino- 
chentie, dichiul Episcopiei Rădăuților. Inochentie a avut contracandidați pe: iero- 
monahul Orest şi ieromonahul Ghedeon. Documentul este semnat de Nicodim, mitro- 
politul Sardelor, Maxim al Iracliei cu voturile episcopilor Ioanichie al Romanului şi 
Dositei al Rădăuţilor. 


Erbiceanu, C.., „Condica Sfântă a Mitropoliei de laşi- continuare-”, în: 
BORom XXXIV (1910-1911), 5, p. 574-585. 


Constantin Erbiceanu afirmă la începutul articolului că, la 26 decembrie 1754, 
Ioanichie, egumenul Mănăstirii Dancul, a fost hirotonit arhiereu cu titlul „Sardeon”. 

Sunt reproduse opt documente. 

1. Document de la 15 septembrie 1753, care arată că Gherasim, egumenul 
Mănăstirii Golia, a fost hirotonit arhiereu titular cu titlul „Sevastias”. Documentul 
este semnat de: Iacob mitropolitul Moldovei, Gherasim fost al Dristei, Dionisie 
Apamias, Nicodim al Sardelor. 

2. Document, de la 10 mai 1752, care cuprinde demisia episcopului Huşilor, 
lerotei. Cauza demisiei era vârsta înaintată. 

3. Document, din 1760, care arată că în locul mitropolitului Moldovei, Iacov, 
care a demisionat, a fost ales fratele domnului Gavriil, mitropolitul Thesalonicului. 
Actul este semnat de Ioanichie al Romanului şi Dositei al Rădăuţilor. Constantin 
Erbiceanu scrie că acest Gavriil a clădit vechea Mitropolie, cu hramul Sfântul Gheorghe. 

4. Document, din 2 februarie 1769, care arată că în locul răposatului episcop al 
Romanului, Ioanichie, a fost ales protosinghelul Mitropoliei, Leon. Contracandidaţii 

săi au fost egumenul Mănăstirii Moldoviţa, Antonie şi egumenul Mănăstirii Solca, 
Veniamin. 

5. Document din 9 decembrie 1782 care arată că, în locul răposatului episcop 
al Huşilor, Inochentie, a fost ales dichiul Sfintei Mitropolii, lacov. Contracandidaţii 
săi au fost Macarie egumenul Slatinei şi lorest dichiul Episcopiei Huşilor. Docu- 
mentul este semnat de Leon, episcopul Romanului şi Antonie al Rădăuţilor. 

6. Document de la 1 martie 1786 care arată că în locul episcopului Leon al 
Romanului, ajuns mitropolit al Moldovei, a fost ales Iacov, egumenul Mănăstirii 
Barnovski. Contracandidaţii săi au fost Benedict, egumenul Mănăstirii Râşca şi 
ieromonahul lorest, dichiul Episcopiei Huşilor. Documentul este semnat de Gherasie, 
Sofronie Irinupoleos şi Iacov al Huşilor. 

7. Mitropolitul Moldovei, Gavriil, a trecut la cele veşnice iar în locul său a fost 
ales episcopul Romanului, Leon. Este reprodus actul scris către împărăție pentru 
alegerea la Mitropolia Moldovei a episcopului Romanului, Leon. Actul este din data 
de 23 martie 1786. 

8. Document ce cuprinde firmanul împărătesc, venit ca răspuns la cerere de 
mai sus, (a se vedea documentul 7). Constantin Erbiceanu afirmă că mitropolitul 
Leon al Moldovei, împreună cu Divanul, a reclamat la Poartă ca să nu mai fie aleşi 
mitropoliți străini la Mitropolia Moldovei, ci să se păzească vechea datină, adică 
alegerea să se facă numai dintre pământeni. După mitropolitul Leon, în 1788, la 
cârma Mitropoliei Moldovei a venit Ambrozie, Arhiepiscopul Poltavei. În 1792 ca 
mitropolit al Moldovei a fost instalat Gavriil Bănulescu. 


Erbiceanu, C.. „Condica Sfântă a Mitropoliei de laşi- continuare-”, în: 
BORom XXXIV (1910-1911), 6, p. 617-629. A se vedea articolul din BORom 
XXXIV (1910-1911), 5, p. 574-585. 


Sunt reproduse 17 documente şi câteva însemnări din Condica Sfântă a 
Mitropoliei de Iaşi. 

1. Document din 26 iunie 1792, semnat de Ioachim al Sinadelor, Antonie al 
Romanului şi Grigorie al Iracliei, din care aflăm că în locul lui Iacov al Huşilor, care 
a ajuns mitropolit al Moldovei, Veniamin egumenul Mănăstirii Sfântul Spiridon. 
Contracandidaţii lui Veniamin au fost Atanasie, egumenul Mănăstirii Bogdana şi 
loasaf, egumenul Mănăstirii Neamţ. 

2. În 1796, episcopul Romanului, Antonie, a trecut la cele veşnice, iar în locul 
său la cârma Episcopiei Romanului a trecut Veniamin al Huşilor. 

3. După ce Leon, mitropolitul Moldovei, a trecut la cele veşnice, în locul său a 
fost pus de ruşi Ambrozie, Arhiepiscopul Poltavei, care l-a avut lângă el pe 
arhimandritul Gavriil. Acesta din urmă era moldovean. 

4. Document ce cuprinde anaforaua către domnul Constantin Moruzi de la 18 
martie 1803, prin care Veniamin al Romanului a fost ales ca mitropolit al Moldovei. 

5. Document ce cuprinde anaforaua către domnitor a boierilor ţării, prin care 
aceştia îl cer ca mitropolit al Moldovei pe Veniamin Costache. 

6. La 27 martie 1803, a fost ales ca episcop al Huşilor, Meletie. 

7. În locul arhiereului titular Apamias trecut la cele veşnice, a fost hirotonit 
Paisie didascălul. 

8. La 16 decembrie 1812, a fost din nou recunoscut Veniamin Costache ca 
mitropolit al Moldovei. 

9. La 20 decembrie 1819, a fost sfințit ca arhiereu cu ecdosul Patriarhal, 
Serafim cu titlul „Iliupoleos”. 

10. Document din care aflăm că, la cererea mitropolitului Sardeonului, 
Nectarie, care era egumen la Sfântul Spiridon din laşi, a fost aşezat în locul său la 
egumenia mănăstirii mai sus amintite şi ca mitropolit al Sardeonului, arhimandritul 
Varlaam Cuza. Acesta a fost hirotonit arhiereu la 16 februarie 1826.. 

11. La 26 februarie 1754 a fost ales arhiereu cu titlul „Sinandon”, egumenul 
Mănăstirii Dancu din laşi, loanichie. 

12. În 1760, a fost ales ca mitropolit al Moldovei fostul mitropolit al Thesa- 
lonicului, Gavriil Callimachi. 

13. În luna mai a anului 1763 a fost hirotonit Anania ca arhiereu titular. 

14. La 2 februarie 1769, Protosinghelul Mitropoliei Moldovei, Leon ajunge 
episcop al Romanului. 

15. La 9 decembrie 1782, Iacov, dichiul Mitropoliei, a fost ales ca episcop al Huşilor. 

16. La 1 martie 1786, Leon trecând ca mitropolit a fost făcut arhiereu Iacov, 
egumenul Mănăstirii Barnovski. 

17. La 9 iulie 1786, Iacov al Romanului a trecut la cele veşnice, iar în locul său 
a fost ales Antonie, egumenul Mănăstirii Putna. 

18. La 26 iunie 1792, Iacov al Huşilor a ajuns mitropolit al Moldovei, iar în locul său 
a fost ales ca episcop al Huşilor, Veniamin egumenul Mănăstirii Sfântul Spiridon. 

19. La 1 iunie 1796, Antonie al Romanului a trecut la cele veşnice iar în locul 
său a fost ales Veniamin al Huşilor. 

20. La 2 iunie 1796, Gherasim dichiul Mitropoliei Moldovei a fost ales ca 
episcop al Huşilor. 

21. În 1792, a fost hirotonit ca arhiereu titular, Nectarie, egumenul Mănăstirii 
Sfântul Spiridon. 

22. La 9 martie 1803, mitropolitul Moldovei, lacov, a trecut la cele veşnice, în 
locul său a fost ales Veniamin al Romanului iar la cârma Episcopiei Romanului a 
trecut Gherasim al Huşilor. 

23. Între anii 1808-1812 mitropolitul Veniamin Costache s-a retras la 
Mănăstirea Neamţ iar în locul său a fost pus Gavriil Bănulescu ca Exarh al Rusiei. 

24. Documentul este de la 16 decembrie 1812 şi cuprinde ecdosul patriarhului 
Ieremia al Constantinopolului, prin care Veniamin este recunoscut, din nou, ca 
mitropolit al Moldovei. 

25, 26, 27. Documente de la anul 1826, din care aflăm că Meletie al Huşilor a 
trecut ca episcop al Romanului, iar la cârma Eparhiei Huşilor a fost ales ieromonahul 
Sofronie, care făcea parte din obştea Mănăstirii Neamţ. 

28. La 3 septembrie 1832, arhimandritul Atanasie a fost hirotonit arhiereu cu 
titlul „Sevastias”. 

29. La 20 ianuarie 1834, Meletie a fost hirotonit arhiereu cu titlul „Sardeon”. 

30. Constantin Erbiceanu scrie că: „Meletie, episcopul Romanului este numit 
preşedinte la alegerea de mitropolit ce demisionează la 18 ianuarie 1842. La vot el a 
ieşit ca mitropolit. Domnitorul Mihai Sturza a pus următorul apostil: „Se întăreşte de 
mitropolit a acestei de Dumnezeu păzite țări Meletie şi acest act se va depune în 
arhiva Sfintei Mitropolii, în 2 februarie 1844. La 3 februarie 1844 domnul a trimis 
decretul său nr. 12 prin care Meletie este recunoscut ca mitropolit al Moldovei”. 

31, 32. Documente din care aflăm că, la 5 februarie 1844, a fost ales ca 
episcop al Romanului arhimandritul Veniamin, egumenul Mănăstirii Doljeşti. 

33. La 19 mai 1845, arhimandritul Mardarie, duhovnicul Sfintei Mitropolii a 
fost hirotonit arhiereu cu titlul „Apamias”. 

34. La 23 mai 1845, este hirotonit arhiereu cu titlul „Dioclias”, arhimandritul Irinarh. 

35. La 26 mai 1846, protosinghelul Nectarie a fost hirotonit arhiereu cu titlul 
„Tripoleos”. 

36. La 14 mai 1847, a fost hirotonit arhiereu titular cu titlul „Sinandon”, 
arhimandritul Chesarie. 

37. La 21 iunie 1847, proiestosul Iustin a fost hirotonit arhiereu cu titlul „Edesis”. 

38. Document din care aflăm că Sofronie al Huşilor a ajuns mitropolit al Mol- 
dovei, iar în locul său a fost ales egumenul Mănăstirii Slatina, Meletie. Documentul 
este din 12 februarie 1851. 

39. La 22 aprilie 1848 arhimandritul Ghenadie a fost hirotonit arhiereu cu titlul 
„Tripoleos”. 

40. Document ce cuprinde anaforaua boierilor către domnitor, prin care îl 
înştiinţează pe acesta de alegerea lui Sofronie al Huşilor ca mitropolit al Moldovei. 


Erbiceanu, C.. „Condica Sfântă a Mitropoliei de laşi- continuare-”, în; 
BORom XXXIV (1910-1911), 7, p. 747-751. A se vedea articolul din BORom 
XXXIV (1910-1911), 6, p. 617-629. 


Sunt redate trei documente. 

1, 2. Documente din anii 1826-1827 din care aflăm că la 1822 un ieromonah 
numit Meletie, din Episcopia Romanului, a fost trimis la Târnovo spre a fi hirotonit 
episcop al acestei Eparhii. După ce s-a restabilit ordinea în ţară (tulburată de Eterie), 
episcopul canonic al Romanului a revenit, iar lui Meletie i s-a luat Episcopia, dar i s-a 
îngăduit a rămâne arhiereu cu titlul Meletie. 

3. Documentul este de la 18 ianuarie 1842 şi cuprinde actul demisiei mitropolitului 
Veniamin Costache trimis către domnul Mihail Sturza. În document se poate observa că 
Veniamin i-a cerut domnului veniturile Mănăstirii Slatina. Dintr-o notă de subsol aflăm 
că această demisie a fost determinată de politica domnului Mihail Sturza. 


Erbiceanu, C., „Condica Sfântă a Mitropoliei de laşi - continuare-”, în: 
BORom XXXIV (1910-1911), 8, p. 875-884. A se vedea articolul din BORom 
XXXIV (1910-1911), 7, p. 747-751. 


Sunt reproduse câteva documente şi mai multe însemnări. 

1,2,3. Documente ce cuprind actul prin care este întărit ca mitropolit al 
Moldovei, Sofronie, ecdosul Patriarhicesc, decretul de întărire dat pentru acesta de 
către domnitor. Toate cele trei documente au fost emise în 1851. 

4,5,6. Documente ce cuprind cererea locuitorilor din Galaţi către mitropolit şi către 
domnitor, prin care li se solicită acestora ca egumenul Mănăstirii Mavromolu, losif 
Răşcanu, să fie hirotonit arhiereu cu titlul „Evhaiton”. Documentele sunt din 1851. 

7. La 20 ianuarie 1862, Iosif Bobulescu a fost hirotonit arhiereu cu titlul 
„Sevastias”. Acesta a ajuns episcop al Râmnicului şi era rudă cu Filaret Scriban. 

8. Document care arată că la data de 10 februarie 1851 a fost ales ca episcop al 
Huşilor Meletie Istrati. 

9. La 31 decembrie 1851, a fost hirotonit arhiereu titular Filaret Scriban 
cu titlul „Stavropoleos”. Acesta a fost rector al Seminarului Socola, între anii 
1852-1858, a trecut la cele veşnice în 1873 şi a fost înmormântat în biserica 
ridicată de el în Burdujeni. 

10. La 13 ianuarie 1852, Nectarie Hermeziu a fost hirotonit arhiereu cu titlul 
„Sotiriupoleos”. El a murit dement. 

11. La 1 februarie 1855 egumenul Mănăstirii Slatina, Calinic Miclescu, a fost 
hirotonit arhiereu titular. 

12. La 12 februarie 1855, arhimandritul Marchion a fost hirotonit arhiereu cu 
titlul „erapoleos”. Acesta a clădit o şcoală la Botoşani. 

13. Document care arată că mulţi cetăţeni ai laşiului doreau să ajungă arhierei. 

14. La 27 ianuarie 1862, Isaia Vicol este hirotonit arhiereu cu titlul „Dioclias”. 
Acesta a ajuns episcop al Romanului. 

15. Document de la 3 februarie 1862 din care reiese că Dionisie Romano a fost 
chemat la laşi spre a fi hirotonit arhiereu cu titlul „Trianupoleos”. Acesta a fost 
episcop al Buzăului. 

16. La 3 martie 1862, arhimandritul Neofit Scriban a fost hirotonit arhiereu cu 
titlul „Edesis”. 

17. La 29 decembrie 1862, arhimandritul Melchisedec Ştefănescu a fost 
hirotonit arhiereu cu titlul „Tripoleos”. 

18. La 4 iulie 1865, Preasfinţitul Calinic Miclescu a fost întărit de domnul 
Alexandru loan Cuza ca mitropolit al Moldovei şi Sucevei. 

19. La 19 iulie 1865, episcopul Romanului, Veniamin a trecut la cele veşnice, 
iar în locul său domnul Alexandru loan Cuza l-a numit ca episcop al Romanului pe 
Atanasie Troados. 

20. La 10 iunie 1865, Melchisedec Ştefănescu este numit ca episcop al Dunării 
de Jos. Această Eparhie s-a înfiinţat în 1864. 

21. La 10 iulie 1865 episcopul Huşilor, Meletie Istrate, a trecut la cele veşnice 
iar în locul său a fost ales Iosif Gheorghian, egumenul Mănăstirii Popăuţi. 

22. La 21 decembrie 1874, arhimandritul Calinic Dima a fost hirotonit arhiereu 
titular cu titlul „Sardeon”. Acesta a ajuns episcop al Huşilor. 

23. La 31 mai 1875 a fost ales ca Primat al României mitropolitul Moldovei, 
Calinic Miclescu, în locul răposatului Nifon. La 10 iunie 1875, a fost ales ca 
mitropolit al Moldovei, Iosif Naniescu. 

24. La 27 octombrie 1879, au fost recomandaţi de Sfântul Sinod spre a se 
hirotoni ca arhierei arhimandritul Calistrat Orleanu cu titlul „Bârlădeanu” şi Valerian 
Ştefănescu cu titlul „Piteşteanu”. 

25. La 15 august 1881, a fost hirotonit arhiereu arhimandritul Narcis cu titlul 
de Botoşăneanu. 

26. La 10 decembrie 1886, Partenie S. Clinceni a fost ales ca episcop al 
Dunării de Jos, în locul lui Iosif Gheorghian care a fost ales, la rândul său, ca mitro- 
polit primat. 

27. La 31 decembrie 1886, arhimandritul Ioanichie Flor este hirotonit arhiereu 
cu titlul „Băcăoanu”. Acesta a ajuns episcop al Romanului. 

28. La 5 iulie 1897, arhimandritul Conon Aramescu Donici este hirotonit 
arhiereu cu titlul „Băcăoanu”. 

29. La 30 mai 1898, arhimandritul Varlaam Răileanu este hirotonit arhiereu cu 
titlul „Băcăoanu”. 

30. La 3 iulie 1899, ieromonahul Calist Ialomiţeanu este hirotonit arhiereu cu 
titlul „Botoşăneanu”. 

31. La 8 februarie 1902, Partenie S. Clinceni a fost ales mitropolit al Moldovei 
în locul răposatului Iosif Naniescu. Tot la aceeaşi dată, Conon Aramescu Donici a 
fost ales ca episcop al Huşilor. La 11 februarie 1902, Pimen Georgescu a fost ales ca 
episcop al Dunării de Jos. 

32. Gheorghe Gheorghiescu având numele de călugărie Ghenadie a fost hiro- 
tonit arhiereu cu titlul „Băcăoanu” în 1902. 

33. La 23 mai 1909, arhimandritul Nicodim Munteanu a fost hirotonit arhiereu 
cu titlul „Băcăoanu”. 


612 


ABREVIERI 


BORom — Revista Biserica Ortodoxă Română. 
MitrMold / TV - Revista Mitropolia Moldovei şi Sucevei / Teologie şi Viaţă. 


MitrArd / RTeol - Revista Mitropolia Ardealului /Revista Teologică. 
MitrOlt - Revista Mitropolia Olteniei. 
MitrBan / AltBan - Revista Mitropolia Banatului / Altarul Banatului. 


GBis - Revista Glasul Bisericii. 
StTeol - Revista Studii Teologice. 


Ort - Revista Ortodoxia. 

